
l Niki silsilah Deside Isa Almasih, 
keturunan Daud, keturunan Ibrahim. 

2 Ibrahim, Ishak, Yakub, Yehuda dait 
sanak-sanakne, Peres dait Zerah (inaq 
ie pade aranne Tamar), Hezron, Ram, 
Aminadab, Nahason, Salmon, Boas (aran 
inaqne Rahab), Obed (aran inaqne Rut), 
Isai, dait Raje Daud. 

3 (1:2) 

4 (1:2) 

> (1:2) 

6Lěman Daud jangke dateng jaman 
bangse Israel tetetěh ojok Babel tecatet 
aran-aran dengan niki: Sulaiman (mamiq 
binine onos sebiniqan Uria), Rehabeam, 
Abia, Asa, Yosapat, Yoram, Uzia, Yotam, 
Ahas, Hizkia, Manasye, Amon, Yosia, 
Yekonya dait sanak-sanakne. 

7 (1:6) 

8 (1:6) 

9(1:6) 

10 (1:6) 

11 (1:6) 

12 Lěman jaman bangse Israel tetetěh 
ojok Babel jangke Deside Isa tebijeang 
tecatet aran-aran dengan niki: Yekonya, 
Sealtiel, Zerubabel, Abihud, Elyakim, Azur, 
Zadok, Akim, Eliud, Eleazar, Matan, Yakub, 
Yusup semamene Mariam. Dait Mariam 
nike saq bijeang Deside Isa saq tesebut 
Almasih. 

13 (1:12) 

14 (1:12) 

15 (1:12) 

16 (1:12) 

17 Jari, lêman Ibrahim jangke Daud, 
selapuqne araq empat olas keturunan, 
dait lêman Daud jangke jaman bangse 
Israel tetetěh ojok Babel, araq empat 
olas keturunan čndah, dait lêman jaman 
bangse Israel tetetěh ojok Babel jangke 
Almasih tebijeang araq empat olas 
keturunan. 

18 Maraq niki riwayat kelahiran Deside 
Isa Almasih: Sewaktu Mariam, mamiq 
bini Deside Isa masih betunangan kance 
Yusup, ternyate Mariam sampun betian 
siq kuase Roh Suci senděqman ie pade 
merariq. 

19 Sěngaq Yusup tunangan Mariam nike, 
dengan saq tulus angenne dait nděq mělě 


MATIUS 1.20-25 3 


miaq Mariam ilaq lêg julu dengan luwêg, 
ie beniat putus betunangan kance Mariam 
secare tedoq-tedoq. 

20 Sewaktu Yusup masih mikirang hal 
nike, Yusup ngimpi. Dalem impine nike, 
Yusup serioq sopoq malačkat Tuhan saq 
bemanik tipaq ie, "Yusup, keturunan Daud, 
ndaq takut bait Mariam jari seninende; 
sěngaq kanak saq tepetianang siq Mariam 
nike asalne lêman Roh Suci. 

21 Mariam gen bijeang kanak mame, 
terus kanak nike harus side aranin Isa, 
sěngaq le saq gen nyelametang umat-Ne 
lêman dose-dose ie pade." 

22 Selapuqne nike telaksane adêgne 
genep napi saq temanikang siq Tuhan 
langan nabi-Ne, 

23 "Setetune, sopoq dedare genten 
gen betian dait bijeang sopoq kanak 
mame. Kanak nike gen tearanin Imanuel." 
(Imanuel nike base Ibrani saq artine, "Allah 
araq bareng ite".) 

24 Sesampun Yusup ures, ie 
ngelaksaneang napi saq temanikang 
siq malačkat Tuhan nike tipaq ie. le nikah 
kance Mariam. 

2> Laguq nděq bareng mesarě kance 
Mariam jangke Mariam bijeang Kanak 

nike. Dait sesampun Kanak nike tebijeang, 

Yusup aranin le Isa. 

2 I Sesampun Deside Isa tebijeang lêg 
kote Betlehem lêg negeri Yudea, lêg 

jaman Raje Herodes, dateng dengan- 

dengan ahli ilmu bintang lêman Timuq 

ojok Yerusalem. 

2? le pade beketuan lêg embě-embě, "Lěq 
mbě le, Almasih, raje dengan Yahudi saq 
baruq tebijeang nike? Tiang pade serioq 
bintang-Ne tiwog lêg sedi timuq, dait 
tiang pade dateng jari nyembah le." 

3 Sewaktu Raje Herodes pirengang berite 
nike, ie tinjot gati, maraq nike êndah 
selapuq dengan lěq Yerusalem. 

4 Make kumpulangne selapuq imam 
kepale dait ahli-ahli Taurat bangse 
Yahudi. Terus Raje Herodes beketuan lěq 
ie pade, "Lěq mbě Almasih gen tebijeang?" 

> Jawab ie pade, "Lěq kote Betlehem, lêg 
negeri Yudea. Sěngaq maraq niki araq 
tetulis siq sopoq nabi, 

6'Hai Betlehem, lêg negeri Yehuda, side 
nděq saq paling koděq lêg antare ie pade 
saq mrěntah Yehuda. Sěngaq lêman side 
gen dateng sopoq pemimpin saq gen 
mimpin umat Tiang Israel." 

7 Sesampun nerimaq penjelasan nike, 
Herodes secare tedoq-tedoq ngempoh 
ahli-ahli bintang lčman Timuq nike, dait 
secare teliti gati Herodes beketuan lêg ie 
pade, piran bintang nike mulai penggitan. 

8 Sesampun nike ie pade teprêntah siq 
Herodes ojok Betlehem, siq pesen niki, 
"Lumbar dait selidik pacu-pacu hal-hal 
mengenai Kanak nike. Lamun side pade 
sampun bedait kance le, sampěang hal 
nike tipaq tiang, adêg tiang čndah dateng 
nyembah le." 

9 Beterus ie pade lumbar. le pade serioq 
malik bintang saq sampun ie pade serioq 
senděqmanne lêg sedi timuq. le pade 
cemoh gati serioq bintang nike! Bintang 
nike terus lampaq senjuluq ie pade, terus 
ndot tepat lêg atas taoq Kanak nike. 

10 (2:9) 

11 le pade tame ojok dalem balé nike 
dait serioqne Kanak nike kance Mariam, 
mamiq bini-Ne. le pade sujut nyembah 
Kanak nike, dait bukaq tangkaq dowêne, 
terus ngaturang lěq le, emas, menyan dait 
mur. 

12 Allah peringet ie pade langan ngimpi 
aděq ie pade nděq tulak ojok Herodes. Jari 

ie pade ulêg ojok negerine liwat langan 
saq lain. 

13 Sesampun ahli-ahli bintang nike 
lumbar, malačkat Tuhan rauh ojok Yusup 
lêg dalem impi. Malačkat nike bemanik, 
"Herodes beniat boyaq Kanak nike jari 
nyematěq le, keranaq nike becat ures, jauq 
Kanak nike dait mamiq bini-Ne beterus 
pelai ojok Mesir. Ndot lêg taoq nike jangke 
Tiang dateng badaq side malik." 

14Yusup ures, dait kelem nike juaq 
ie jauq Kanak nike dait mamiq bini-Ne 
ngalih ojok Mesir. 

1> le pade ndot lêg derike jangke 
Herodes ninggal. Siq care nike telaksane 
selapuq saq temanikang siq Tuhan langan 
nabi-Ne, "Tiang ngemanikang Bije Tiang 
lêman Mesir." 

16 Sewaktu Herodes wikan bahwe ie 
sampun teakalang siq ahli-ahli bintang 
lêman negeri timuq nike, Herodes jari 
menggah gati. Beterus prěntahangne 
nyematěq selapuq kanak-kanak mame 
saq beumur lěq bawaq due taun saq araq 
lêg Betlehem dait sekiterne. Hal nike 
sesuai keterangan saq ie terimaq lêman 
ahli-ahli bintang, mengenai piran waktune 
bintang nike penggitan. 

17 Siq care nike telaksane napi saq 
sampun tesampěang siq Nabi Yeremia, 

18 "Lěq Rama kedengahan suare tangisan, 
dait suare dengan ngerung čroq asěq. 
Rahel tangis bije-bijene; ie nděq mêlé 
tehibur sěngaq bije-bijene sampun nděq 
araq." 

19 Sesampun Herodes ninggal, sewaktu 
Yusup masih araq lêg Mesir, sopoq 
malačkat Tuhan rauh malik ojok Yusup 
lêg dalem impi. 

20 Malačkat nike bemanik, "Dengan- 
dengan saq beniat nyematěq Kanak nike 
sampun ninggal. Keranaq nike ures, jauq 
Kanak nike dait mamiq bini-Ne tulak ojok 
Israel." 

21 Beterus Yusup ures, dait jauqne Kanak 
nike kance mamiq bini-Ne tulak ojok 
wilayah Israel. 

22? Laguq sesampun tedengah siq Yusup 
bahwe Arkelaus, bije Herodes sampun jari 
raje lêg negeri Yudea gentiq bapaqne, 
Yusup nděq bani lumbar ojok derike. 
Sesampun teican petunjuk langan impi, ie 
lumbar ojok dačrah Galilea. 

23 Lěq derike ie ndot lêg sopoq kote 
aranne Nazaret. Siq care nike telaksane 
napi saq tesampěang siq nabi-nabi 

mengenai Kanak nike: "Ie gen tesebut 
Dengan Nazaret." 
1 Lěq waktu nike rauh Yahya Pembaptis 
lêg padang gurun lêg Yudea dait mulai 
behotbah. 

2 "Pade tobat lêman dose-dosende, 
sěngaq Kerajaan Sorge sampun rapet!" 

3 Yahya niki saq temaksut siq Nabi Yesaya 
sewaktu ie nyampēčang niki, "Araq dengan 
saq bekuih-kuih lêg padang gurun, 'Pade 
siepang langan umaq Tuhan; dait rateang 
langan umaq le." 

4Yahya ngengadu jubah saq tepiaq 
lêman bulu onte dait sabukne tepiaq 
lman lěndong. Keloranne balang dait 
madulani gawah. 

> Luwêg dengan dateng ojok Yahya, 
araq dengan-dengan saq dateng lêman 
Yerusalem, lêman selapug dačrah Yudea, 
dait lêman selapug dačrah sekiter Kokoq 
Yordan. 

6le pade ngaku dose-dosene, beterus ie 
pade tebaptis siq Yahya lêg Kokoq Yordan. 

7 Luwêg čndah dengan Saduki dait Parisi 
dateng mělě tebaptis siq Yahya. Laguq 
sewaktu ie serioq dengan-dengan nike 
dateng, Yahya bebase lêg ie pade, "Hai, 
side dengan jahat! Sai saq badaq bahwe 

side bau selamet lêman hukuman Allah 
sag gen dateng? 

8 Nyatayang siq perbuatande bahwe side 
sampun betobat lêman dose-dosende. 

9Ndaq paran, bahwe side bau bebase 
dalem angende: Ibrahim nike bapaq tiang 
pade! Tiang badaq side: Lěman batu-batu 
niki čndah Allah sanggup miaqang Ibrahim 
keturunan! 

10 Kandik sampun tesadangang jari 
ngerebaq lolo jangke akah-akahne. 
Sebilang lolo saq nděq ngasilang buaq sad 
solah, gen terebaq dait tetetěh ojok dalem 
api. 

II Tiang baptis side kadu aiq jari tande 
bahwe side sampun betobat lêman 
dose-dosende. Laguq le saq gen rauh 
pungkuran lêman tiang, gen baptis side 
kadu Roh Suci dait api. Kuase-Ne belêgan 
lêman tiang. Jari jąauq sepatu-Ne doang 
tiang ndèêg patut. 

12 Lěq gading-Ne araq klêong jari nampiq 
selapuq gandum-Ne jangke bersi; selapuq 
gandumne gen le kumpulang lêg dalem 
lumbung, laguq selapuq gambasne gen le 
tunuq lêg dalem api saq nděq iniq pedaq.“" 

13 Beterus Deside Isa rauh lêman Galilea 
ojok Kokoq Yordan gen bedait kance 
Yahya jari tebaptis siq ie. 

14 Laguq Yahya berusahe nolaq napi 
saq Deside Isa kayunang. Yahya matur 
lêg Deside Isa, "Tiang niki saq sepatutne 
tebaptis siq Pelungguh, mangkin malahan 
Pelungguh saq rauh ojok tiang." 

13 Laguq jawab Deside Isa, "Alurang hal 
nike telaksane, sěngaq siq care nike ite 
ngelaksaneang selapuq saq tekayunang 
siq Allah." Beterus Yahya baptis Deside 
Isa. 

16 Sesampun tebaptis, Deside Isa sugul 
lêman aiq kokoq nike. Selung-selung 
langit kebukaq, beterus Deside Isa 
cingakin Roh Allah turun ojok atas-Ne 
maraq ruen kedit dare. 

17 Beterus kedengahan suare lêman 
sorge, "Niki Bije Tiang saq Tiang kasihin, 
le nyenengang Tiang." 

I Sesampun nike Deside Isa tebimbing 
siq Roh Allah ojok padang gurun jari 
tecobe siq Belis. 

2 Petang dase jelo petang dase kelem 
Deside Isa puase beterus le beridap seduk. 

3 Beterus Belis dateng dait matur, "Lamun 
Pelungguh Bije saq asalne lčman Allah, 
cobaq prěntahang batu-batu niki jari ruti. 

4jJawab Deside Isa, "Araq tetulis lêg 
dalem Kitab Suci bahwe: Manusie nděqne 
idup lêman ruti doang, laguq êndah lêman 
sebilang manik saq temanikang siq Allah." 

> Sesampun nike, Deside Isa tebimbing 
siq Belis ojok kote suci Yerusalem, terus 
toloqne Deside Isa lêg atas buwung 
Geděng Allah. 

6 Beterus Belis matur lêg Deside Isa, 
"Lamun Pelungguh Bije saq asalne 
lêman Allah, cobaq Pelungguh nimproh 
ojok bawaq. Sěngaq araq tetulis lêg 
dalem Kitab Suci bahwe, 'Allah gen 
mrěntahang malačkat-malačkat-Ne 
ngelindungin Pelungguh, ie pade gen 
sangklap Pelungguh siq imene, aděq 
cokor Pelungguh něnten kedantuk lěq 
batu." 

7 Jawab Deside Isa, "Laguq lêg dalem 
Kitab Suci tetulis čndah, 'Ndaq side cobe 
Tuhan Allah side!" 

8 Beterus jauqne malik Deside Isa 
ojok atas sopoq gunung saq atas gati, 
dait petitoqangne tipaq Deside Isa 


MATIUS 4.9- 15 12 


selapuq kerajaan lêg dunie dait selapuq 
kesugihanne. 

9 Belis nike matur lêg Deside Isa, 
"Selapuqne niki gen tiang serahang 
tipaq Pelungguh lamun Pelungguh sujut 
nyembah tiang.” 

10Jawab Deside Isa, "Nyedi hai Belis! 

Lěq Kitab Suci araq tetulis: Pade sembah 
Tuhan Allahde dait tipaq le doang side 
beribadah!" 

11 Ahirne Belis nike bilin Deside 
Isa, beterus malačkat-malačkat rauh 
ngelayanin le. 

12 Sewaktu Deside Isa mirengang kabar 
bahwe Yahya tetamaq ojok bui, le nyingkir 
ojok Galilea. 

13 Deside Isa lumbar lčman Nazaret 
beterus meneng lêg Kapernaum, lêg sedin 
Danao Galilea lêg dačrah Zebulon dait 
Naptali. 

14 Sěngaq Deside Isa ngelaksaneang hal 
nike, make telaksane napi saq tesampêang 
siq Nabi Yesaya: 

13 "Tanaq Zebulon dait tanaq Naptali, 
langan ojok segare, dačrah itoqan Kokoq 
Yordan, Galilea, wilayahne bangse-bangse 
lain! 

16 Bangse saq endot lêg dalem peteng, 
sampun serioq Terang saq menah tandur! 
Tipaq saq endot lěq negeri saq tekudung 
siq peteng maut sampun tiwog Terang!" 

17 Mulai leman waktu nike Deside Isa 
behotbah, "Pade tobat lêman dose- 
dosende, sěngaq Kerajaan Sorge sampun 
rapet!" 

18 Sewaktu Deside Isa bemargi lêg sedin 
Danao Galilea, le cingakin due dengan 
besemetonan, Simon (saq tesebut čndah 
Petrus) dait adiqne aranne Andreas. le 
pade kenyeke bau empaq Kadu jaring lêg 
danao nike. 

19 Deside Isa bemanik lêg ie pade, "Silaq 
turut Tiang, Tiang gen jariang side pade 
penjaring manusie." 

20 Langsung deduaqne bilin jaringne 
terus ngiring Deside Isa. 

21 Deside Isa terus bemargi, dait cingakin 
čndah due dengan besemetonan saq lain, 
aranne Yakub dait Yahya bije Zebedeus. 
le pade kenyeke ngeremaq jaringne 
kance amaqne lêg dalem perau. le pade 
temanikang čndah siq Deside Isa, 

2? langsung ie pade bilin perau dait 
amaqne terus ngiring Deside lsa. 

23 Lěq Galilea Deside Isa bemargi ojok 
selapuq wilayah negeri; le ngajahang lěq 
balě-balě ibadah dait nyampêang Kabar 
Solah mengenai Kerajaan Allah. Deside 
Isa nyelahang dengan-dengan saq ngidap 
segale macem penyakit dait saq awakne 
cacat. 

24 Kabar mengenai Deside Isa nike 
nyebar lêg selapuq dačrah Siria, sehingge 
luwêg dengan dateng ojok le jauq 
dengan-dengan saq ngidap segale macem 
penyakit dait saq susah. Dengan-dengan 
saq tekuasein siq roh jahat, saq sakit 
mopok, dait saq kěpaq, selapudgne 
teselahang siq Deside Isa. 

2> Luwêg gati dengan saq ngiring Deside 
Isa lêg waktu nike. Araq saq dateng 
lêman Galilea dait leman Dekapolis, lêman 
Yerusalem, lêman Yudea, dait lêman 
itoqan Kokoq Yordan. 

I Sewaktu Deside Isa cingakin 

5 dengan luwêdg nike, le tačk ojok 
atas bukit. Sesampun le melinggih, 
pengiring-pengiring-Ne parek ojok le, 

? beterus le mulai bebaos dait ngajah ie 
pade: 

3"Bahagie dengan saq miskin lêg arepan 
Allah; sěngaq ie pade saq dowêang 
Kerajaan Sorge! 

4 Bahagie dengan saq sedih angenne; 
sěngaq ie pade gen tehibur. 

> Bahagie dengan saq lemah lembut; 
sěngaq ie pade gen dowčang gumi! 

6 Bahagie dengan saq tetu-tetu melêt 
ngelaksaneang kebenaran; sěngaq ie pade 
gen tepuasang! 

7 Bahagie dengan saq murah at; sěngaq 
ie pade gen nerimaq kemurahan! 

8 Bahagie dengan saq suci atêne; sěngaq 
ie pade gen serioq Allah. 

9 Bahagie dengan saq jauq damê; sěngaq 
ie pade gen tesebut bije-bije dowěn Allah! 
10 Bahagie dengan saq teaniaye lantaran 
kebenaran, sêngad ie pade saq dowěang 

Kerajaan Sorge! 

11 Bahagie side pade, lamun lantaran 
Tiang side pade tecele dait teaniaye, dait 
tepitnah. 

12 Besukecite dait gembire, sěngaq 
upaqde belěq lěq sorge, sěngaq maraq 
nike čndah sampun teaniaye nabi-nabi 
saq senděqman side." 

13 "Side pade sie dunie. Lamun sie jari 
tawah, napi bau ie tepačqang malik? Nděq 

araq manpaatne malik, ie gen tetetěh dait 
teicaq-icaq siq dengan. 

14 Side pade terang dunie. Kote saq araq 
lêg atas bukit, nděq bau teseboq. 

13 Nděq araq dengan saq nyalaqang 
dilah, terus kudungne dilah nike siq tepaq. 
Malahan ie gen toloq dilah nike lèg nač 
dilah, aděqne bau ngeběng cahaye tipaq 
sebilang dengan lêg dalem balě. 

16 Maraq nike êndah cahayende harus 
besinar lêg julu dengan, aděq ie pade 
serioq perbuatan-perbuatande saq solah, 
terus ie pade mulieang Bapa side lêg 
sorge." 

17"Ndaq beranggepan bahwe Tiang 
dateng jari ngapus Hukum Taurat dait 
kitab nabi-nabi. Tiang dateng nděqne jari 
ngapus hukum nike, laguq jari genepang 
hukum nike. 

18 Setetune Tiang badaq side! Sengonêg 
langit dait gumi masih araq, timaq sopoq 
hurup atao titik saq paling koděq lêg 
dalem hukum nike nděq gen teapus lamun 
selapuqne nděqman telaksane! 

19 Keranaq nike, sai-sai saq ngelanggar 
salaq sopoq lêman prěntah-prěntah nike, 
timaq nike bagian saq paling koděq, dait 
ngajah dengan lain ngelaksaneang saq 

maraq nike êndah, ie gen araq lêg taod sad 
paling bawaq lêg dalem Kerajaan Sorge. 
Laguq sai-sai saq taat ngelaksaneang 
dait ngajahang selapuq prěntah-prěntah 
Hukum Taurat, ie gen araq lêg taoq saq 
paling atas lêg dalem Kerajaan Sorge. 

20 Make Tiang badaq side: Lamun idupde 
dalem beragame nděqne solahan lêman 
ahli-ahli Taurat atao dengan Parisi, 
setetune side nděq bau tame lêg dalem 
Kerajaan Sorge!" 

21 "Side sampun dengah manik saq 
tesampêang langan leluhurte: Ndaq 
nyematěq; sai-sai saq nyematěq harus 
tehukum. 

2? Laguq Tiang badaq side, sebilang 
dengan saq gedek lêg semetonne harus 
tehukum; sai juaq saq bebase lěq 
semetonne: Kapir! Harus teadilin lêg 
julu Mahkamah Agame. Dait sai-sai saq 
bebase "Jahil", harus tetetěh ojok dalem 
api nerake. 

23 Keranaq nike, lamun side kenyeke 
ngaturang persembahan lêg atas mêje 
taoq kurban, terus inget bahwe araq 
dengan saq sakit atě lêg side, 

24 side harus bilin juluq persembahande 
nike lêg julu měje taoq kurban, terus 

lumbar bedamě kance dengan nike, terus 
tulak malik ngaturang persembahande 
nike. 

2> Seandêne araq dengan ngelaporang 
side ojok pengadilan, usaheang juluq 
bedamě kance ie sengoněq side masih 
bareng kance ie lêg tengaq langan, aděq 
musuhde nike nděq nyerahang side ojok 
hakim, saq gen nyerahang side ojok 
petugas, terus petugas nike gen tamaq 
side ojok dalem bui. 

26 Tiang badaq side: Setetune side ndêg 
gen sugul lêman bui senděqman side 
bayah utangde jangke lunas." 

27 "Side pade nenaoq bahwe araq Manik 
Allah maraq niki: Ndaq bezinah. 

28 Laguq mangkin Tiang badaq side: 
Sai-sai saq serioq dengan nine siq napsu 
birahine, artine dengan nike sampun 
bezinah kance dengan nine nike lěq dalem 
angenne. 

29 Lamun penentengde saq kanan jari 
penyebap side bedose, luit dait tetěh 
penenteng nike! Solahan side kělangan 
salaq sopoq bagian lêman awakde 
ketimbang selapuq awakde tetetěh ojok 
api nerake. 

30 Lamun ime kanande jari penyebap 
side bedose, peleng dait tetěh ime nike! 
Solahan side kělangan imende setowěq 
ketimbang selapuq awakde tetamaq ojok 
api nerake." 

31 "Araq čndah Manik Allah maraq niki: 
Sebilang dengan saq sêang seninene 
harus ngeběng ie surat sêang. 

32 Laguq mangkin Tiang badaq side: 
Sebilang dengan saq sêang seninene 
kecuali lantaran zinah, ie jariang seninene 
bezinah; dait sai saq merariq kance 
dengan nine saq tesêang nike, ie gawčq 
zinah." 

33 "Side pade sampun nenaoq čndah 
bahwe lêman jaman leluhurte sampun 
araq pengajahan saq maraq niki: Ndaq 
besumpah palsu, laguq tegel sumpahde 
lêg arepan Tuhan. 

34 Laguq mangkin Tiang badaq side: 
Ndaq gati side besumpah demi langit, 
sěngaq langit nike tahte Allah, 

35 atao demi gumi, sêngag gumi apah 
cokor-Ne; atao demi Yerusalem, sěngaq 
nike kote Raje Agung. 

36 Ndaq čndah besumpah demi ulunde, 
sěngaq side nděq tao miaq bulunde jari 

putêg atao bideng timaq cume sopoq 
uwat bulu. 

37 Lamun enggih, badaq enggih, lamun 
nděčq badaq nděq. Napi saq lebih lèêman 
nike asalne lêman Belis." 

38 "Side pade čndah sampun nenaoq 
bahwe araq pengajahan maraq niki: 
Penenteng gentiq penenteng, gigi gentiq 
gigi. 

39 Laguq mangkin Tiang badaq side: 
Ndaq bales dendem lêg dengan saq 
sampun gawêd jahat lêg side. Malahan, 
lamun dengan nempêlèk sangkěpde 
saq kanan, bêng ie čndah nempělěk 
sangkêpde saq kiri. 

40 Dait lamun dengan ngelaporang side 
ojok hakim sêngag melětang kelambinde, 
bèng ie čndah jubahde. 

4l Dait sai juaq saq paksaq side lampaq 
jaoqne sopoq kiloměter, lampadg kance ie 
due kilomêter. 

42 Lamun araq dengan saq nunas lêg 
side, bêng ie. Dait ndaq nolaq dengan saq 
mělě nyinggaq lêg side." 

43 "Sampun čndah side pade nenaoq 
pengajahan maraq niki: Kasihin batur- 
baturde dait meriq lêg musuh-musuhde. 


MATIUS 5.44-6.2 21 


44 Laguq mangkin Tiang badaq side: 
Kasihin musuh-musuhde dait do'eang 
dengan saq nganiaye side pade, 

4 sěngaq siq care nike side pade jari 
bije-bije Bapa side saq lêg sorge, saq 
tiwoqang jelo tipaq dengan saq solah dait 
tipaq dengan saq jahat. Allah nurunang 
ujan tipaq dengan saq kenaq perbuatanne 
dait tipaq dengan saq jahat. 

46 Sěngaq lamun side ngasihin dengan 
saq ngasihin side doang, napi saq gen 
jari upaqde? Tekan penagih pajek čndah 
ngelaksaneang hal maraq nike. 

47 Dait lamun side pade ngucapang salam 
cume tipaq batur-baturde doang, napi 
istimêwene? Dengan-dengan saq ndêdg 
kenal Allah čndah ngelaksaneang hal nikel 

48 Keranaq nike side harus sempurne, 
pade maraq Bapa side lêg sorge nike 
sempurne." 

6 I "Pade inget solah-solah, ndaq side 

ngelaksaneang ibadahde lěq julun 
dengan sig maksut adêg teserioq siq ie 
pade. Lamun side pade maraq nike, side 
pade ndèg gen teican upaq siq Bapa side 
lêg sorge. 

? Jari, lamun side besedekah ojok dengan 
miskin, ndaq belěq-belěqang hal nike 

maraq saq tepiaq siq dengan munapik. le 
pade demen ngelaksaneang hal nike lêg 
dalem balě ibadah dait lêg rurung-rurung 
belěq adêdgne teajum sig dengan. Pade 
inget, ie pade sampun nerimaq upaqne. 

3 Laguq lamun side pade ngeběng 
sedekah, bêng secare tedoq-tedoq, aděq 
nděq araq saq nenaod. 

4 Alurang perbuatande nike ndêg tetaoq 
siq sai juaq, kecuali Bapa side saq lěq 
sorge. le cingakin perbuatan side saq nděq 
teserioq siq dengan, dait gen ngicanin 
upaq tipaq side pade." 

>"Lamun side pade bedo'e, ndaq bedo'e 
maraq dengan munapik. le pade demen 
bedo'e nganjeng lêg balé ibadah dait lêg 
perempatan adédgne teserioq siq dengan. 
Tiang badaq side, nike upaq saq sampun 
ie pade terimaq. 

6 Laguq lamun side pade bedo'e, 
tame ojok kamar dait impet lawangne, 
terus bedo'e tipaq Bapa side saq nděq 
penggitan nike, make Bapa side saq 
cingakin perbuatande saq nděq tetaoq siq 
dengan gen ngicanin upaq lěq side. 

7 Lamun side pade bedo'e, ndaq bêlo- 
bělo maraq dengan saq nděq kenal Allah. 
le pade paran bahwe napi saq ie pade 

tunas nike gen tepirengang lantaran do'e 
ie pade sag bêlo nike. 

#Ndag maraq ie pade. Bapa side sampun 
wikan napi saq side pade perluang, 
senděqman side pade tunas. 

3Jari, bedo'e maraq niki: 'Bapa tiang pade 
saq araq lêg sorge, tesuciang pesêngan 
Deside. 

10 Rauhang Kerajaan Deside, jariang 
pekayunan Deside lêg gumi maraq lêg 
sorge. 

11 Lěq jelo niki icanin tiang pade keloran 
saq tiang pade perluang. 

12 Ampunin tiang pade lčman salaq 
tiang pade, maraq tiang pade sampun 
ngampunin dengan saq salaq tipaq tiang 
pade; 

13 dait sampunang gadingang tiang pade 
ojok dalem cobe, laguq běbasang tiang 
pade lčman kuase saq jahat. [Sěngaq 
Deside čpěn dowě Kerajaan dait kuase dait 
kemuliean jangke selaêég-laêgne. Amin.]' 

14 Sěngaq lamun side pade ngampunin 
dengan saq salaq lêg side pade, make 
Bapa side lêg sorge čndah gen ngampunin 
kesalaqande. 

1> Laguq lamun side pade ndêèg 
ngampunin salaq dengan lain, Bapa side 

sag lêg sorge êndah nděq gen ngampunin 
kesalagande." 

l6"Lamun side pade puase, ndaq 
petitoqang ruende saq susah, maraq 
dengan munapik. le pade salin sebengne 
aděq selapug dengan nenaoq bahwe ie 
pade puase. Pade inget, nike upaq saq ie 
pade sampun terimad. 

17 Laguq lamun side pade puase, 
beseraup dait sisir bulunde, 

18 aděq nděq araq saq nenaoq bahwe 
side pade puase, kecuali Bapa side saq 
nděq penggitan nike doang. le cingakin 
perbuatande saq nděq penggitan nike dait 
gen ngicanin upaq tipaq side pade." 

19"Ndaq ngumpulang harte umaq diriqde 
lêg gumi; lêg gumi temerěně dait karat 
gen nyenyčdaq dait maling gen dateng 
paling harte nike. 

20 Laguq, kumpulang harte umaq diriqde 
lêg sorge; lěq sorge temerěně dait karat 
nděq gen nyenyědaq dait maling nděq 
dateng paling harte nike. 

21 Sêngag lêg mbě hartende araq, lêg 
derike čndah angende!" 

2? "Penenteng nike dilah lêg awak. Lamun 
penentengde solah, selapuq awakde jari 
terang. 

23 Laguq lamun penentengde jahat, 
selapuq awakde jari peteng dedet. Jari 
lamun terang saq araq lêg dalem dirigde 
nike peteng, berembě peteng dedetne 
peteng nike!" 

24 "Nděq araq sopoq dengan juaq saq bau 
begawêan lêg due majikan. Sěngaq lamun 
maraq nike ie gen meriq lêg saq sopoq 
dait ngasihin saq lain, atao ie gen setie lěq 
saq sopoq dait nděq gen merhatiang saq 
lain. Maraq nike éndah halne side pade; 
side pade nděq bau begawěan tipaq Allah 
dait tipaq dowě bande ěndah. 

2> Keranaq nike Tiang badaq side pade: 
Ndaq side pade kuatir mengenai idupde, 
napi saq gen side pade kelor atao inem, 
atao napi saq gen side pade kadu. Tekan 
idup nike pentingan lêman keloran dait 
awak pentingan lêman kelambi? 

26 Pade serioq kedit lêg langit. le pade 
nděčq uwah sawur binêg, nděq uwah 
matag dait nděq uwah ěndah ngumpulang 
hasil taletanne lêg dalem lumbung, laguq 
Bapa side saq lêg sorge peliharaq ie 
pade. Tekan side pade jaoq belěqan ajine 
ketimbang kedit? 

27 Sai lêg antare side pade siq kuatirne 
bau ngeromboq umurne timaqne sekediq? 

28 Kemběq side pade kuatir mengenai 
kelambinde? Perhatiang berembě 
kembang bakung saq tiwog lêg lendang. 
Kembang-kembang nike nděq uwah 
begawčan dait nděq uwah nyčsěk; 

29 laguq Tiang badaq side: Nabi 
Sulaiman timaq ie sugih gati, nděq 
ngengadu kelambi saq solahne maraq 
kembang-kembang nike! 

30 Pupaq lêg lendang tiwoq jelo niki dait 
lêmag tesedut jangke bis. Laguq Allah 
payas pupaq nike solah gati. Lebih-lebih 
side pade! Laguq side pade kurang 
percaye! 

31 Keranaq nike, ndaq side pade kuatir 
dait bebase, 'Napi saq gen ite kelor?' atao 
'Napi saq gen ite inem?' atao 'Napi saq gen 
ite kadu?' 

32 Selapuq nike teboyaq siq bangse- 
bangse saq nděq kenal kance Allah. 
Padahal napi saq side pade perluang lěq 
dalem idupde, selapuqne nike sampun 
tewikanang siq Bapa side pade. 

33 Laguq boyaq juluq Kerajaan Allah 
dait kebenaranne, make selapuq saq lain 
čndah gen teromboqang tipaq side pade 
siq Allah. 

34 Keranaq nike, ndaq kuatir mengenai 
jelo saq lčmaq. Sěngaq jelo saq lêmadg 
araq kesusahanne měsaq. Jari, kesusahan 
sejelo cukup jari sejelo." 

7 | "Ndaq side pade hakimin dengan lain, 

aděq side pade nděq tehakimin siq 
Allah. 

2 Sěngaq berembě entande hakimin 
dengan lain, maraq nike čndah Allah gen 
hakimin side pade. Ukuran saq side pade 
kadu lěq dengan lain, nike čndah gen 
tekadu siq Allah lêg side pade. 

3 Kemběq side pade pedasang bubuk 
kayuq lêg dalem penenteng semetonde, 
padahal balok lêg dalem penentengde, 
ndèédg side pade perhatiang? 

4 Berembě side pade bau bebase lêg 
semetonde, 'Alurang tiang sugulang 
bubuk kayuq saq araq lêg penentengde,' 
padahal lêg dalem penentengde měsaq 
araq balok? 

> Hai dengan munapik! Sugulang juluq 
balok lêman penentengde měsaq, 
baruq side bau pedas serioq dait bau 
nyugulang bubuk kayuq lêman penenteng 
semetonde. 

6 Ndaq ngebêng barang saq suci tipaq 
acong, dait ndaq side saut mutiarende 

tipaq bawi, aděq ndaq ie icaq-icaq kadu 
načne terus ie bebalik garang side." 

7 "Pade tunas, make side pade gen 
nerimaq. Pade boyaq, make side pade gen 
mauq. Pade ketok lawang, make side pade 
gen tebukaqang lawang. 

8 Sěngaq dengan saq nunas gen nerimaq; 
dengan saq boyaq gen mauq; dait dengan 
saq ngetok lawang, gen tebukaqang 
lawang. 

9 Lěq antare side pade napi araq bapaq 
saq ngeběng batu lêg bijene, lamun ie 
ngěnděng ruti? 

10 Atao ngebêng ulah lamun ie ngêndêng 
empaq? 

I Jari, lamun side pade saq jahat, tao 
ngeběng saq bagus lêg bije-bijende. 
Lebih-lebih Bapa side pade lêg sorge! le 
lebihan malik gen ngicanin saq bagus 
tipaq sebilang dengan saq nunas lěq le. 

12 Perlakuang dengan lain maraq side 
pade mělě teperlakuang siq ie pade. Nike 
intine selapuq Hukum Taurat dait kitab 
nabi-nabi." 

13 "Silaq tame lêman lawang saq supit, 
sěngaq lawang dait langan saq nuju ojok 
nerake nike belěq dait gamber, dait luwěq 
dengan saq tame liwat derike. 

14 Laguq mule supit dait sengke lawang 
dait langan saq jauq dengan tipaq idup 
nike. Dait cume sekediq dengan saq ndait 
lawang dait langan nike." 

15 "Onyaq-onyaq tipaq nabi-nabi palsu. 
le pade dateng tipaq side pade nyamar 
maraq dombe, laguq ie pade setetune 
maraq serigale saq buas. 

16 Side pade gen kenal ie pade lêman 
hasil perbuatanne. Bebenes bedui nděq 
nyugulang buaq anggur, dait pupaq bedui 
nděq ngasilang buaq are. 

17 Lěman lolo saq solah tehasilang buaq 
saq solah. Dait lêman lolo saq nděq solah 
tehasilang buaq saq nděq solah. 

18 Lolo saq solah ndêg bau ngasilang 
buaq saq lengě, dait lolo saq nděq solah 
nděq bau ngasilang buaq saq solah. 

19 Sebilang lolo saq nděq ngasilang buaq 
saq solah, terebaq dait tesedut. 

20 Maraq nike êndah halne nabi-nabi 
palsu. Side pade gen kenal ie pade lêman 
hasil perbuatanne." 

21 "Nděqne sebilang dengan saq 
ngempoh Tiang, Junjungan Saq Mulie, 
Junjungan Saq Mulie,' saq gen tame 
ojok dalem Kerajaan Sorge, laguq cume 

dengan-dengan sag ngelaksaneang 
pekayunan Bapa Tiang lêg sorge. 

22? Lěq jelo kiamat, luwêg dengan gen 
bebase lêg Tiang, Junjungan Saq Mulie, 
Junjungan Saq Mulie, tekan siq pesêngan 
Pelungguh tiang pade sampun benubuat, 
siq pesěngan Pelungguh tiang pade 
sampun sediq roh-roh jahat dait siq 
pesěngan Pelungguh čndah tiang pade 
ngaraqang luwčq mugqjizat?' 

23 Laguq Tiang gen jawab ie pade, 'Tiang 
nděq uwah kenal kance side pade. Nyedi 
lman taoq niki! Side pade saq gawěq 
jahat!" 

24 "Dengan saq dengah manik Tiang 
niki dait ngelaksaneang hal nike, dengan 
nike pade maraq dengan bijaksane saq 
penganjeng balěne lêg atas batu. 

25 Lěq waktu turun ujan, dait aiq belabur 
dateng terus angin belěq timpe balě nike, 
balě nike nděq ruk sěngaq tepenganjeng 
lêg atas batu. 

26 Dait dengan saq dengah manik Tiang 
niki laguq ie nděq ngelaksaneang hal 
nike, dengan nike pade maraq dengan 
saq bodo, saq penganjeng balêne lêg atas 
gerês. 

27 Lěq waktu turun ujan, dait aiq belabur 
dateng terus angin belěq timpe balě nike, 
balě nike gen ruk dait luwčq gati sêdene!” 

28 Ahirne Deside Isa seles ngajahang, 
dait dengan-dengan saq araq lěq derike 
takjub gati dengah pengajahan-Ne, 

29 sěngaq le ngajah ie pade siq wibawe, 
nděčq maraq ahli-ahli Taurat ie pade. 

l Deside Isa turun lčman bukit, dait 
luwêg dengan ngiring le. 

2? Lěq waktu nike, dateng sopoq dengan 
saq sakit kuste. le sujut lêg arepan Deside 
Isa, dait matur, "Paq, lamun Pelungguh 
kayun, Pelungguh bau nyelahang tiang." 

3 Deside Isa jamah dengan nike, dait 
bemanik, "Tiang mělě, mangkin side 
selah!" Langsung waktu nike êndah 
penyakit dengan nike telang. 

4 Beterus manik Deside Isa lêg ie, "Inget, 
ndaq side tuturang hal nike lêg sai-sai. 
Laguq silaq lumbar ojok imam, dait 
tunas ie pastiang bahwe side sampun 
selah. Sesampun nike, aturang kurban 
saq teprêntahang siq Musa, jari bukti lêg 
dengan-dengan bahwe side tetu-tetu 
sampun selah!" 

> Sewaktu Deside Isa tame ojok kote 
Kapernaum, sopoq prewire parek tipaq 
Deside Isa dait nunas tulung, 

6 "Paq," atur prewire nike, "pelayan tiang 
sakit lêg balě. le kěpaq dait tindoq lêg 
petindoqanne dait menderite gati." 

7 Manik Deside Isa, "Tiang gen dateng 
nyelahang ie." 

8 Laguq prewire nike matur, "Paq, tiang 
něnten patut nerimaq Pelungguh lěq balěn 
tiang. Silaq Pelungguh manikang sopoq 
ucapan doang, laun pelayan tiang nike 
gen selah. 

9 Sěngaq tiang čndah bedowé atasan dait 
tiang harus taat lêg ie. Dait lêg bawaq 
tiang čndah araq prajurit-prajurit saq 
harus taat lêg prěntah tiang. Lamun tiang 
suruq sopoq prajurit, 'Lalo!' ie pasti lalo. 
Dait lamun tiang suruq saq lain, 'Dateng!' 
ie pasti dateng; dait lamun tiang prěntah 
pelayan tiang, 'Laksaneang!' pasti ie 
laksaneang." 

10 Sesampun Deside Isa pirengang 
basen prewire nike, Deside Isa bengaq 
gati. Beterus Deside Isa bemanik lêg 
dengan-dengan saq kenyeke ngiring le, 
"Tiang badaq side, iman sebelěq niki nděq 

uwah Tiang ndait lêg antare dengan Israel 
timaqne sopoq juaq! 

II Tiang badaq side, luwêg dengan 
gen dateng lêman Timuq dait Bat jari 
besukecite bareng-bareng kance Ibrahim, 
Ishak dait Yakub lêg dalem Kerajaan 
Sorge. 

12 Padahal dengan-dengan Yahudi saq 
seharusne jari bije-bije Kerajaan gen 
tetetěh ojok taoq saq peteng dedet, lêg 
derike ie pade gen nangis dait menderite.' 

13 Beterus manik Deside Isa lêg prewire 
nike, "Silaq side ulêg, napi saq side 
percaye nike gen telaksane." Dait waktu 
nike čndah, pelayanne nike selah. 

14 Deside Isa lumbar ojok geděng Petrus. 
Lěq derike Deside Isa cingakin mentoaq 
nine Petrus kenyeke mesaré lantaran sakit 
telih panas. 

13 Deside Isa negel imene, terus panasne 
telang. Beterus ie ures dait mulai 
ngelayanin Deside Isa. 

16 Lěq waktu serep jelo, luwêg dengan 
saq tekuasein siq roh jahat tejauq ojok 
Deside Isa. Dait siq sopoq manik doang, 
Deside Isa sediq roh-roh jahat nike 
dait selapug dengan saq sakit čndah 
teselahang. 


MATIUS 8. 17-24 34 


17 Selapuqne nike telaksaneang siq 
Deside Isa, dait siq care nike telaksane 
napi saq sampun tesampéang siq Nabi 
Yesaya, “le nanggung penderiteante, dait 
nyelahang penyakitte." 

18 Araq luwêg gati dengan lêg sekelining 
Deside Isa. Sewaktu Deside Isa cingakin ie 
pade selapuqne, Deside Isa ngemanikang 
pengiring-Ne belayar ojok itoqan danao. 

19 Beterus sopoq ahli Taurat parek ojok 
Deside Isa, dait matur, "Paq Guru, tiang 
mělě ngiring Pelungguh ojok mbě juaq 
Pelungguh lumbar!" 

20 Jawab Deside Isa, "Serigale bedowé 
loang, dait kedit bedowě kesebu, laguq 
Bije Manusie nděq bedowé taoq begělaq." 

21 Beterus sopoq pengiring-Ne saq 
lain čndah matur, "Junjungan Saq Mulie, 
ijinang tiang ulěq juluq nguburang amad 
tiang." 

2? Laguq jawab Deside Isa, "Silaq turut 
Tiang, alurang dengan-dengan ninggal 
nguburang dengan-dengan ninggal ie 
pade." 

23 Deside Isa tačk ojok perau dait 
pengiring-pengiring-Ne milu ngiring le. 

24 Selung-selung dateng angin pusut 
saq belêg gati ojok danao nike, sehingge 

perau nike teampes sig umbak. Waktu 
nike Deside Isa kenyeke merem. 

25> Make pengiring-pengiring-Ne 
dateng ojok Deside Isa dait tangiang le. 
"Junjungan Saq Mulie! Tulung! Ite gen 
celake!" 

26 "Kemběčq side pade takut?" manik 
Deside Isa. "Side pade kurang percaye 
lêg Tiang!” Beterus Deside Isa ngadeg, 
dait semprak angin dait danao nike, make 
danao nike jari tenang gati. 

27 Pengiring-pengiring-Ne bengaq. le 
pade bebase sopoq kance saq lainne, 
"Dengan napi Deside Isa niki jangke angin 
dait umbak ěndah taat lêg le!" 

28 Sesampun Deside Isa rauh lêg itoqan 
danao, lêg dačrah dengan Gadara, araq 
due dengan saq tekuasein siq roh jahat 
parek ojok Deside Isa. le pade bahaye gati 
sehingge nděq araq dengan saq bani liwat 
lêg derike. 

23 le pade sugul lêman goe-goe lêg 
kuburan dait bekuih, "Bije saq asalne 
lêman Allah! Gen Pelungguh kumbêdgang 
tiang niki? Napi Pelungguh gen siksaq 
tiang pade timaq nděqman waktune?" 

30 Nděq jaoq lêman derike, araq luwêg 
gati bawi saq kenyeke boyaq kakenan. 

31 Roh-roh jahat nike tunas lêg Deside 
Isa, "Lamun Pelungguh gen ngemanikang 
tiang pade sugul lčman dengan niki, 
prěntahang tiang pade tame ojok dalem 
bawi-bawi nike." 

32 "Nyedi!" manik Deside Isa. Roh-roh 
jahat nike sugul lêman kedue dengan 
nike, dait tame ojok bawi-bawi nike. 
Beterus bawi-bawi nike pelai dait nimproh 
lêman sedin jurang ojok dalem danao, 
dait selapuq bawi nike matě ketelep. 

33 Penjage-penjage bawi nike pelai ojok 
kote, nuturang selapuq peristiwe nike 
dait napi saq sampun telaksane lêg due 
dengan saq tekuasein siq roh jahat nike. 

34 Ahirne selapuq dengan lêg kote nike 
lumbar ojok Deside Isa. Sanget siqne 
tunas siq ie pade aděq Deside Isa lumbar 
bilin dačrah ie pade. 

I Deside Isa tačk ojok dalem perau, 
beterus mbelat danao tulak ojok kote 
asal-Ne. 

2? Lěq derike araq dengan saq parek 
tipaq Deside Isa jauq sopoq dengan 
kěpaq saq tetindoqang lěq tipah. Sewaktu 
Deside Isa cingakin iman dengan-dengan 
nike, le bemanik lêg dengan kěpaq 


MATIUS 9.3-9 37 


nike, "Teguqang angende, anak Tiang, 
dose-dosende sampun teampunin." 

3 Ahli-ahli Taurat saq araq lêg derike 
bebase dalem angenne, "Dengan niki 
menghine Allah!" 

4 Deside Isa wikan napi saq tepikirang 
siq dengan-dengan nike, jari le bemanik, 
"Kemběq pikirande jahat maraq nike? 

> Mbě saq molahan ngucapang: 'Dosende 
sampun teampunin', atao ngucapang: 
'Ures dait lampaq?' 

6 Laguq adêg side pade nenaoq bahwe 
lêg dunie niki Bije Manusie bedowě kuase 
ngampunin dose." Terus manik Deside 
Isa lêg dengan kěpaq nike, "Ures, terus 
lampad!" 

7 Dengan kêpag nike ures, terus ulêg 
ojok balěne. 

8 Sewaktu dengan-dengan nyaksiang 
peristiwe nike ie pade takut dait mulieang 
Allah. Sěngaq Allah sampun ngicanin 
kuase saq belěq gati tipaq manusie. 

9 Beterus Deside Isa bilin taoq nike. 
Sewaktu bemargi, le cingakin sopoq 
penagih pajek aranne Matius, kenyeke 
tokol lêg taoqne begawêan. Deside Isa 
bemanik lěq ie, "Silaq turut Tiang!" Terus 
Matius nganjeng dait ngiring Deside Isa. 

l0OWaktu Deside Isa kenyeke medaran 
lêg geděng Matius, dateng luwěq penagih 
pajek dait dengan-dengan bedose, 
milu medaran kance Deside Isa dait 
pengiring-pengiring-Ne. 

11 Araq dengan-dengan Parisi saq serioq 
hal nike. Dait ie pade beketuan lěq 
pengiring-pengiring Deside Isa, "Kemběq 
gurunde bareng medaran kance penagih 
pajek dait dengan bedose?" 

12 Deside Isa pirengang napi saq 
teketuanang siq dengan Parisi nike, terus 
jawab Deside Isa, "Dengan saq sêhat nděq 
merluang tabib, cume dengan saq sakit 
doang. 

13 Silaq lumbar dait perajahin napi artine 
ayat Kitab Suci niki: 'Tiang mělě belas 
kasihan, nděqne kurban binatang'. Sěngaq 
Tiang dateng nděqne jari ngempoh 
dengan-dengan saq nganggep diriqne 
sampun kenaq, laguq dengan-dengan saq 
bedose." 

14 Sesampun nike, pengiring-pengiring 
Yahya parek metakěn tipaq Deside Isa, 
"Kemběq tiang pade dait dengan-dengan 
Parisi puase, laguq pengiring-pengiring 
Pelungguh něnten?" 

153 Jawab Deside Isa lêg ie pade, "Segerah 
temuč-temuě lêg gawě ngawinang asêd 
angenne lamun pengantěn mame masih 
araq bareng ie pade? Pasti nděq! Laguq 
gen dateng waktune pengantěn mame 
nike gen tebait lêman ie pade. Lěq waktu 
nike baruq ie pade puase. 

16 Nděq araq dengan nampel kelambi 
saq sampun lotoh kadu bakal saq masih 
baru. Sěngaq bakal saq jari penampel nike 
gen keset, dait gen miaq sayan belěq ročk 
kelambi nike. 

17 Maraq nike čndah nděq araq dengan 
saq ngisiq anggur saq masih baru lěq 
dalem kantong lêndong saq sampun 
lebung. Sěngaq kantong nike gen bedah 
dait sěde, terus aiq anggur nike gen 
tumpah. Anggur saq masih baru harus 
teisiq lêg dalem kantong saq baru êndah, 
adég deduaqne tetep solah." 

18 Lěq waktu Deside Isa bebaos kance 
pengiring-pengiring Yahya, parek sopoq 
kepale balě ibadah. le sujut lêg arepan 
Deside Isa terus matur, "Anak tiang saq 
nine baruq gati milinang. Laguq tunas 
Pelungguh rauh dait jamah ie, make ie gen 
idup malik." 

19 Deside Isa ngadeg teiring siq 
pengiring-pengiring-Ne terus lumbar 
kance dengan nike. 

20 Lěq tengaq langan araq sopoq dengan 
nine saq sakit pendarahan sampun due 
olas taun ngonêdgne, ngerapetin Deside 
Isa lêman mudi. Pikirne, "Asal tiang kintur 
jubah-Ne, tiang gen selah." Beterus ie 
kintur poton jubah Deside Isa. 

21 (9:20) 

22? Waktu nike čndah Deside Isa 
nyereminang andang mudi dait cingakin 
dengan nine nike beterus bemanik, 
"Teguqang angende, anak Tiang, imande 
sampun miaq side selah!" Lěq waktu nike 
čndah dengan nine nike selah. 

23 Beterus Deside Isa rauh lêg geděng 
kepale balě ibadah nike. Sewaktu Deside 
Isa cingakin dengan-dengan saq nabuh 
gending kematěan dait luwêg dengan uyut 
lêg derike, 

24 Deside Isa bemanik lêg ie pade, "Sugul 
side pade selapuq! Kanak niki nděq 
milinang, ie cume tindoq.”" Deside Isa 
tekelelěqang siq ie pade selapuq. 

2> Sesampun dengan-dengan nike sugul, 
Deside Isa tame ojok dalem kamar kanak 

nike, dait negel imene. Beterus langsung 
kanak nine nike ures. 

26 Kabar nike jari nyebar ojok selapuq 
daêrah nike. 

27 Deside Isa lumbar lêman taoq nike. Lěq 
tengaq langan araq due dengan bute milu 
ngiring Deside Isa. le pade bekuih-kuih, 
"Keturunan Daud! Periakang tiang pade!" 

28 Sesampun Deside Isa tame ojok dalem 
geděng, kedue dengan bute nike parek 
ojok Deside Isa. Deside Isa bemanik lêg 
ie pade, "Napi side pade percaye bahwe 
Tiang bau nyelahang side pade?" "Percaye 
Junjungan Saq Mulie!" Jawab ie pade. 

29 Beterus Deside Isa jamah penenteng 
ie pade dait bemanik, "Lantaran imande, 
make telaksane napi saq side pade 
harepang." 

30 Make ie pade tao nyerioq. le pade 
tepajar siq Deside Isa aděqne nděq 
bebadaq lêg sai-sai mengenai hal nike. 

31 Laguq ie pade lumbar dait nyiarang 
kabar mengenai Deside Isa ojok selapuq 
daêrah nike. 

32 Barug gati kedue dengan bute 
nike lumbar, sopoq dengan pakoq sad 
tekuasein siq roh jahat tejauq parek tipaq 
Deside Isa. 

33 Deside Isa sediq roh jahat nike dait lêg 
waktu nike éndah dengan nike tao ngeraos 
malik. Dengan luwêdg nike bengaq, dait 
bebase, "Nděq uwah tiang pade serioq 
peristiwe saq maraq niki lêg Israel!" 

34 Laguq dengan-dengan Parisi bebase, 
"Datune sětan saq ngeběng le kuase jari 
sediq sêtan-sêtan nike." 

35 Beterus Deside Isa lumbar lčman 
sopoq kote ojok kote saq lain dait lêman 
sopoq kampung ojok kampung saq 
lain; le ngajahang lêg balě-balě ibadah 
dait nyampěang Kabar Solah mengenai 
Kerajaan Sorge. Deside Isa nyelahang 
dengan-dengan saq ngidap segale macem 
penyakit dait saq awakne cacat. 

36 Sewaktu Deside Isa cingakin dengan 
luwêg nike, le jari periak lêg ie pade, 
sěngaq ie pade lelah dait nděq araq 
saq perhatiang, maraq dombe saq nděq 
bedowě pengarat. 

37 Beterus Deside Isa bemanik lêg 
pengiring-pengiring-Ne, "Saq tepataq 
mule luwêg, laguq tukang pataqne cume 
sekediq. 

38 Keranaq nike tunas lêg ~Epěne adêg le 
ngirim tukang pataq jari mataq." 

] 0 1 Lěq sopoq jelo, Deside Isa 

ngemanikang kedue olas 
pengiring-Ne bekumpul. Beterus Deside 
Isa ngicanin kuase tipaq ie pade jari 
sediq roh-roh jahat dait nyelahang segale 
macem penyakit dait segale macem awak 
saq cacat. 

“Aran kedue olas rasul nike: Penembêg 
Simon (saq tesebut Petrus) dait Andreas 
semetonne, terus Yakub dait Yahya 
semetonne, ie pade bije-bije Zebedeus. 

3 Beterus Pilipus dait Bartolomeus, Tomas 
dait Matius penagih pajek nike, Yakub bije 
Alpeus, dait Tadeus; 

4 dait saq penutuq Simon dengan Zelot 
dait Yudas Iskariot saq behianat lêg 
Deside lsa. 

> Kedue olas rasul nike teutus siq Deside 
Isa, dait ie pade tepesen: "Ndaq lumbar 
ojok dačrah dengan bangse-bangse lain 
atao ojok kote-kote dengan Samaria. 

6 Laguq lumbar ojok dengan-dengan 
Israel, terutame tipaq dengan-dengan saq 
sesat. 

7 Sampčang lêg ie pade bahwe Kerajaan 
Sorge sampun rapet. 

8 Selahang dengan-dengan saq sakit; 
idupang dengan-dengan saq ninggal; 

selahang dengan-dengan sad sakit 
kuste, sediq sětan-sětan. Side pade 
sampun nerimaq selapuqne nike secare 
cume-cume. Jari, bêng êndah secare 
cume-cume. 

9 Ndaq jauq kěpěng emas, kêpêng perak 
atao kěpěng tembage. 

10 Ndaq èndah jauq takaq sangu atao 
due lembar kelambi lêg kelampande, atao 
sepatu atao jauq tunjang. Sěngaq dengan 
saq begawéan berhak nerimaq upaqne. 

11 Lamun side pade tame ojok kote 
atao kampung, boyaq dengan saq mělě 
nerimaq side. Ndot kance ie jangke side 
pade berangkat malik. 

12 Sewaktu side pade tame ojok sopoq 
balé, ucapang salam tipaq ie pade. 

13 Lamun dengan-dengan lêg balé nike 
nerimaq side pade, alurang salam side 
nike tetep lêg ie pade. Laguq lamun ie 
pade nděq mělě nerimaq side pade, bait 
malik salamde nike. 

14 Lamun araq balé atao kote saq nděq 
mělě nerimaq side pade atao nděq mělě 
dengah side pade, bilin taoq nike, dait 
kerapang kerepuk lêman načnde. 

1> Tiang badaq side: Lěq jelo 
Penghakiman dengan-dengan kote Sodom 

dait Gomora gen molahan teampunin siq 
Allah ketimbang dengan-dengan lêg kote 
nike!" 

16 "Perhatiang niki: Tiang ngutus side 
pade maraq dombe ojok tengaq-tengaq 
serigale, keranaq nike side pade harus 
ceket maraq ulah dait tulus maraq kedit 
dare. 

17 Laguq tetep waspade lêg selapuq 
dengan, sěngaq araq saq gen nyerahang 
side pade ojok mahkamah agame, dait 
side pade gen tepecut lêg balě-balě 
ibadah. 

18 Side pade gen tejauq ojok arepan 
penguase-penguase dait raje-raje sêngad 
side pade jari pengiring Tiang. Nike 
jari kesempatan side pade ngeběng 
kesaksian mengenai Tiang lêg ie pade dait 
dengan-dengan saq nděq kenal Allah. 

19 Laguq lamun side pade tejauq jari 
teadilin, ndaq kuatir mengenai napi 
saq harus side pade ucapang, atao 
berembě entane side pade harus ngeraos. 
Sěngaq lêg waktu nike êndah side pade 
gen tebadaq napi saq harus side pade 
ucapang. 

20 Sěngaq sag bebaos lêg waktu nike 
nděqne side pade laguq Roh Bapa side sad 
araq lêg dalem diriqde. 

21 Gen araq dengan saq nyerahang 
semetonne měsaq jari tematěq. Dait hal 
nike gen telaksane čndah antare bapaq 
kance bijene. Kanak-kanak gen ngelawan 
dengan toaqne dait nyerahang ie pade jari 
tematěq. 

2? Side pade gen temeriq siq selapuq 
dengan lantaran side pade jari pengiring 
Tiang. Laguq dengan saq setie jangke 
penutuqne, gen teselametang. 

23 Lamun side pade teaniaye lêg sopoq 
kote, pelai ojok kote saq lain. Tiang badaq 
side pade: Senděqman side pade tutuq 
datengin selapuq kote-kote Israel, Bije 
Manusie sampun rauh. 

24 Sopoq murit nděqne belêgan lêman 
gurune, atao sopoq hambe nděqne 
belěqan lêman majikanne. 

2> Lamun murit sampun jari maraq 
gurune, nike sampun cukup, dait sopoq 
hambe sampun pade maraq majikanne. 
Lamun kepale keluarge sampun tesebut 
Beelzebul, lebihan malik selapuq dengan 
saq araq lêg balěne. le pade gen tesebut 
saq lengěan malik!" 


MATIUS 10.26 -32 47 


26 "Ndaq takut lêg manusie. Ndêg araq 
saq teseboq, saq nděčq gen penggitan, dait 
nděq araq saq terahasieang saq nděq gen 
tebungkar. 

27 Napi saq Tiang sampêang tipaq side 
lq taoq saq peteng, harus side pade 
sampčang malik lêg taoq saq menah. 
Dait napi saq tepěsěqang lêg kentokde, 
umumang hal nike belěq-belěq! 

28 Ndaq takut lêg ie pade saq bau 
nyematěq awak, laguq nděq bekuase 
nyematěq jiwe. Takut tipaq Allah saq 
bekuase binaseang awak dait jiwe lêg 
dalem api nerake. 

29 Due kedit perit tejual ajine sopoq 
kěpěng saq paling koděq. Timaqne maraq 
nike nděq araq sopoq juaq saq geriq ojok 
tanaq lamun nděq tekayunang siq Bapa 
lêg sorge. 

30 Luwěqne bulu lêg ulunde čndah 
sampun terêkêng selapuqne siq Allah. 

31 Keranaq nike, ndaq takut! Side pade 
jaoq belěqan ajine tebanding kedit-kedit 
perit nike!" 

32 "Sai-sai saq ngakuq lêg julun dengan 
luwêg bahwe ie pengiring Tiang, Tiang 
čndah gen ngakuq ie lêg arepan Bapa 
Tiang lêg sorge. 

33 Laguq sai-sai saq nilas lêg julun 
dengan luwêg bahwe ie pengiring Tiang, 
Tiang êndah gen tilas ie lêg arepan Bapa 
Tiang lêg sorge." 

34"Ndaq paran bahwe Tiang jauq 
perdamčan ojok dunie niki. Tiang nděq 
jauq perdaměan laguq perlawanan. 

35 Tiang dateng jari penyebap kanak 
mame ngelawan bapaqne, kanak nine 
ngelawan inaqne, dait menantu saq nine 
ngelawan mentoaqne saq nine. 

36 Anggote keluarge mêsag gen jari 
musuhne. 

37 Dengan saq belêgan kasihne tipaq 
amaqne atao inaqne ketimbang tipaq 
Tiang, nděqne patut jari pengiring Tiang. 
Maraq nike êndah dengan saq ngasihin 
bijene saq nine atao bijene saq mame 
lebihan lêman Tiang. 

38 Dengan sag ndêg mělě ngelêmbah 
salibne dait ngiring Tiang nděq patut jari 
pengiring Tiang. 

39 Dengan saq pertahenang nyawene, 
ie gen kělangan nyawene, laguq dengan 
saq kělangan nyawene lantaran setie lěq 
Tiang, gen mauq idupne." 

40 "Dengan saq nerimaq side pade, 
nerimaq Tiang čndah. Dait dengan saq 

nerimaq Tiang, nerimaq le saq ngutus 
Tiang. 

41 Dengan saq nerimaq nabi lantaran ie 
nabi, gen nerimaq upaq nabi. Dait sai saq 
nerimaq sopoq dengan saq solah lantaran 
ie solah gen nerimaq upaq saq solah. 

42 Sai-sai saq ngebêng nginem, timaq 
cume aiq nyet doang tipaq salaq sopoq 
lman dengan-dengan hine niki, lantaran 
ie pengiring Tiang, percaye bahwe ie pasti 
gen nerimaq upaqne!" 

] ] I Sesampun Deside Isa ngican 

petunjuk-petunjuk tipaq kedue olas 
pengiring-Ne, le bilin taoq nike. le lumbar 
ngajahang dait nyampčang Kabar Solah 
lêg kote-kote saq rapet lêman derike. 

“Yahya Pembaptis saq waktu nike 
kenyeke araq lêg bui pireng kabar 
mengenai karye Almasih. Beterus utusne 
pengiring-pengiringne lumbar metakěn 
tipaq Deside Isa, 

3 "Napi Pelungguh dengan saq gen rauh 
menurut janji Allah, atao tiang pade harus 
ngantih dengan saq lainan?" 

4jJawab Deside Isa, "Tulak tipaq Yahya 
dait badaq napi saq sampun side pade 
dengah dait serioq: 

> Dengan bute tao nyerioq, dengan kêpag 
tao lampaq, dengan kuste teselahang, 
dengan kedok tao dengah, dengan ninggal 
teidupang malik dait Kabar Solah lêman 
Allah tesampêang ojok dengan-dengan 
miskin. 

6 Bahagie dengan saq ndêg ragu-ragu 
lêg Tiang!" 

7 Sesampun utusan-utusan Yahya nike 
lumbar, Deside Isa mulai bebaos lêg 
dengan luwêdg mengenai Yahya, manik-Ne, 
"Side pade lumbar ojok padang gurun jari 
serioq napi? Terěng buloq saq tetiup siq 
angin? 

8 Atao side pade lumbar jari serioq 
napi? Dengan saq bekelambi solah? 
Dengan-dengan saq bekelambi solah ndot 
lêg istane! 

9jJari, kembêg side pade lumbar? Jari 
serioq nabi? Tetu, malahan ie lebih lêman 
nabi. 

10 Sěngaq Yahya nike saq temaksut lêg 
dalem ayat Kitab Suci niki: 'Serioq, Tiang 
suruq utusan Tiang, juluan lêman Deside, 
ie gen nyiepang Deside langan.' 

II Tiang badaq side: Setetune lêg antare 
ie pade saq tebijeang siq dengan nine 
nděq uwah araq sopoq dengan saq 

belěqan lêman Yahya Pembaptis, laguq 
saq paling koděq lêg dalem Kerajaan 
Sorge belěqan lêman Yahya. 

12 Mulai lêman Yahya dateng jangke 
mangkin niki, Kerajaan Sorge tetentang siq 
dengan-dengan saq berusahe nguasein 
siq care kekerasan. 

13Jangke waktune Yahya nike dateng, 
selapuq Hukum Taurat dait kitab nabi- 
nabi benubuat mengenai hal-hal saq 
harus telaksane. 

14 Dait lamun side pade mêlê percaye, 
Yahya nike Elia saq sampun tenubuatang 
kedatenganne. 

15 Sai bedowě kentok, harus ie 
dengahang! 

16 Siq napi harus Tiang bandingang 
dengan-dengan lêg jaman niki? le pade 
maraq kanak-kanak saq tokol-tokol lěq 
peken. Sopoq kelompoq bekuih tipaq 
kelompoq saq lain, 

17 'Tiang pade nyanyiang side pade lagu 
gembire, laguq side pade nděq mělě 
ngigel! Tiang pade nyanyiang lagu sedih, 
dait side pade nděq mělě nangis!" 

18 Lantaran Yahya dateng -- ie puase dait 
nděq nginem anggur; dait dengan-dengan 
bebase, 'ie tekuasein siq sětan.' 

19 Mangkin Bije Manusie, rauh — le 
medaran dait nginem; beterus dengan- 
dengan bebase, 'Serioq dengan nike! 
Melak, tukang bowos, batur penagih 
pajek dait batur dengan-dengan bedose.' 
Laguq hikmat Allah terbukti kenaq langan 
perbuatan-perbuatanne." 

20 Beterus Deside Isa mulai ngewade 
kote-kote, timaq lêg derike le paling luwêg 
miaq muqjizat. Sêngag dengan-dengan 
lêg kote-kote nike nděq mělě betobat 
lêman dose-dose ie pade. 

21 "Celake side kote Korazim! Dait celake 
čndah side kote Betsaida! Seanděne 
muqjizat-muqjizat saq tepiaq lêg taoqde 
nike sampun tepiaq lêg Tirus dait Sidon, 
pasti dengan-dengan lêg derike sampun 
ngoněq betobat lčman dose-dosene dait 
ngengadu kelambi dukecite dait toloq 
awu-awu lêg atas ulune. 

2? Tiang badaq side, lêg jelo 
Penghakiman, dengan-dengan Tirus 
dait Sidon gen molahan teampunin siq 
Allah ketimbang side pade! 

23 Dait side, Kapernaum! Napi side gen 
teatasang jangke ojok langit? Ndēěq! 
Malahan side gen tetetěh ojok dunie 
dengan matë! Sěngaq seanděne muqjizat- 

muqjizat saq tepiaq lêg tengaq-tengaq 
side sampun telaksane lêg Sodom, Sodom 
nike masih araq jangke mangkin! 

24 Keranaq nike Tiang badaq side, lêg 
jelo Kiamat, dengan Sodom gen molahan 
teampunin siq Allah ketimbang side pade!" 

2> Lěq waktu nike Deside Isa bedo'e, 
"Bapa, Tuhan saq nguasein langit dait 
gumi! Tiang besyukur tipaq Deside 
sěngaq selapuqne nike Deside rahasieang 
lêman dengan-dengan saq bijaksane dait 
pinter. Laguq Deside nyatayang tipaq 
dengan-dengan saq biase-biase. 

26 Hal nike saq nyenengang Deside." 

27 Beterus Deside Isa bemanik, 
"Selapuqne sampun teserahang lěq Tiang 
siq Bapa. Nděq araq sopoq dengan 
juaq saq kenal Bije, selain Bapa. Nděq 
araq čndah saq kenal Bapa selain Bije, 
dait dengan-dengan tipaq sai Bije nike 
ngenalang Bapa. 

28 Silaq dateng ojok Tiang selapuqde 
saq lelah dait saq bedowě bandean berat; 
Tiang gen bèng kelepasan tipaq side. 

29 Pade turut selapuq prêntah Tiang, 
dait berajah lčman Tiang. Sěngaq Tiang 
niki lemah lembut dait rendah atě, make 
jiwende gen mauq ketenangan. 

30 Sěngaq prěntah-prěntah Tiang nike 
miaq seneng dait bandean Tiang nike 
čndah děang." 

] 2 1 Lěq sopoq jelo, waktu nike jelo 

Sabat, Deside Isa kance pengiring- 
pengiring-Ne bemargi lêg lendang 
gandum. Sambil bemargi pengiring- 
pengiring-Ne pade bau gandum, terus 
kelorne sěngaq ie pade lapah. 

2 Sewaktu dengan-dengan Parisi serioq 
hal nike, ie pade matur lêg Deside Isa, 
"Cobaq serioq, pengiring-pengiring 
Pelungguh ngelanggar Hukum Taurat 
ite, ie pade ngelaksaneang hal saq nděq 
kanggo telaksaneang lěq jelo Sabat." 

3 Jawab Deside Isa lêg ie pade, "Napi 
side pade nděq uwah bace mengenai napi 
saq telaksaneang siq Daud sewaktu ie 
dait dengan-dengan saq bareng kance ie 
lapah? 

4 Daud tame ojok dalem Geděng Allah 
dait kelorang ruti saq sampun teaturang 
tipaq Allah. Padahal Daud atao dengan- 
dengan saq ngiring ie nděq kanggo 
kelorang ruti nike, kecuali imam-imam. 

> Atao napi nděq uwah side pade bace lêg 
dalem Kitab Suci Taurat bahwe sebilang 
jelo Sabat, imam-imam saq betugas lêg 


MATIUS 12.6-11 55 


Geděng Allah nděq tesalaqang timad ie 
ngelanggar aturan jelo Sabat? 

6 Tiang badaq side: Setetune lêg deriki 
araq saq belêgan lêman Geděng Allah. 

7 Lěq dalem Kitab Suci araq tetulis: 
Tiang mělě belas kasihan, nděqne kurban 
binatang. Lamun side tetu-tetu ngerti 
maksut Tiang niki, side pade pasti nděq 
gen nyalahang dengan-dengan saq ndêdg 
salaq. 

8 Sěngaq, Bije Manusie nike Penguase 
jelo Sabat." 

9 Beterus Deside Isa bilin taog nike, dait 
lumbar ojok balé ibadah. 

10 Lěq derike araq dengan saq imene 
matě setowêd. Araq dengan-dengan lêg 
derike saq mělě boyaq-boyaq kesalaqan 
aděqne bau nyalahang Deside Isa. le pade 
metakěn lêg Deside Isa, "Kanggo napi 
něnten nyelahang dengan lěq jelo Sabat?" 

11 Jawab Deside Isa, "Lamun araq lêg 
antare side pade saq bedowě dombe, 
dait lêg jelo Sabat dombe nike geriq ojok 
longkak saq dalem; napi čpěn dombe nike 
nděq gen berusahe nyugulang dombe 
nike lčman longkak nike? 

12 Nah, manusie belêgan ajine ketimbang 
dombe! Jari lamun maraq nike kanggo 
gawěq hal saq solah lěq jelo Sabat!" 

13 Beterus Deside Isa bemanik lêg dengan 
saq matě setowêdg imene nike, "Ulurang 
imende." Dengan nike ngulurang imene, 
beterus imene selah maraq saq setowêdg. 

14 Laguq dengan-dengan Parisi bilin 
balě ibadah, terus ie pade mupakat gen 
nyematěq Deside Isa. 

13 Deside Isa wikan bahwe dengan- 
dengan Parisi nike bedowě niat jahat lěq 
le. Jari le lumbar lêman taoq nike, dait 
luwêg dengan ngiring le. Beterus Deside 
Isa nyelahang selapuq dengan saq sakit. 

16 Laguq Deside Isa balaq ie pade betutur 
mengenai le tipaq dengan lain. 

17 Siq care nike telaksane napi saq 
sampun temanikang siq Allah langan Nabi 
Yesaya, 

18"Niki utusan Tiang saq Tiang pilêg, 
Dengan saq Tiang kasihin dait saq 
nyenengang angen Tiang. Roh Tiang gen 
Tiang toloq lêg le, keadilan Tiang gen le 
beriteang tipaq bangse-bangse. 

19 le nděq gen betungkasan atao nyurak, 
atao pidato lêg rurung-rurung belěq. 

20 Terěng buloq sag empak nděq gen le 
polakang, dilah saq gen pedaq nděq gen 
le pedagang. le gen terus bejuang jangke 
keadilan telaksaneang; 

21 selapuq bangse gen beharep lêg le." 

2? Beterus araq dengan-dengan parek 
tipaq Deside Isa jauq dengan bute dait 
pakoq lantaran tekuasein siq sêtan. Deside 
Isa nyelahang dengan nike sehingge ie tao 
nyerioq dait ngeraos malik. 

23 Selapuq dengan saq nyaksiang 
peristiwe nike jari bengaq, dait bebase, 
"Sang le niki keturunan Daud?" 

24 Sewaktu dengan-dengan Parisi pireng 
hal nike, terus ie pade nimbal, "Dengan 
niki cume tao sediq sětan lantaran 
Beelzebul, datune sětan saq sampun 
ngeběng le kuase nike." 

2> Deside Isa wikan pikiran dengan- 
dengan Parisi nike, jari manik Deside Isa 
lêg ie pade, "Lamun sopoq negare lêg 
dalemne araq golongan-golongan saq 
saling bemusuhan, pasti negare nike ndêg 
bau tahen ngoněq. Dait sebilang kote atao 
keluarge saq saling bemusuhan sopoq 
kance saq lain, pasti nděq gen tahen 
ngoněq. 

26 Maraq nike êndah lêg dalem kerajaan 
Belis; lamun sopoq kelompoq sediq 
kelompoq saq lain, make kerajaan Belis 
nike sampun saling bemusuhan dait nděq 
gen tahen ngoněq. 

27 Side pade bebase bahwe Tiang sediq 
sětan siq kuase Beelzebul. Lamun maraq 
nike siq kuase sai pengiring-pengiringde 
sediq roh jahat? Pengiring-pengiringde 
mêsad saq buktiang bahwe side pade 
salaq! 

28 Laguq setetune Tiang sediq sêtan 
kadu kuase Roh Allah. Nike artine bahwe 
Kerajaan Allah sampun rauh lêg side. 

29 Berembě dengan bau tame ojok 
dalem balě sopoq dengan saq kuat, jari 
ngerampas dowêne lamun ie nděq juluan 
sěkoq dengan saq kuat nike? Sesampun 
sěkoqne, baruq ie bau ngerampas dowě 
dengan nike. 

30 Dengan saq ndêg bepihak lêg Tiang, 
setetune ie ngelawan Tiang. Dait dengan 
saq nděq nulung Tiang setetune ie sědaq 
karye Tiang! 

31 Keranaq nike Tiang badaq side pade: 
Lamun dengan gawêdg dose atao menghine 
dengan lain, ie masih bau teampunin! 

Laguq lamun ie menghine Roh Allah, ie 
nděq gen teampunin! 

32 Lamun dengan ngucapang sopoq hal 
ngelawan Bije Manusie, ie bau teampunin, 
laguq lamun ie menghine Roh Suci, ie 
nděq gen teampunin, timaq mangkin atao 
čraq lêg jaman saq mudian!" 

33 "Aděq temauq buaq saq solah, lolone 
harus solah. Lamun lolone nděq solah 
buaqne čndah nděq gen solah. Jari, solah 
atao nděq lolone nike bau tetaoq lêman 
buaqne. 

34 Side dengan jahat, berembê side bau 
ngucapang hal-hal saq solah lamun side 
jahat? Sěngaq napi saq teucapang lěq 
biwih tetentuang siq isi atěne! 

35 Hal-hal saq solah sugul lêman dengan 
saq solah sěngaq ie penoq siq hal-hal 
saq solah. Laguq hal-hal saq jahat sugul 
lêman dengan saq jahat sêngad ie penoq 
siq hal-hal saq jahat. 

36 Laguq Tiang badaq side: Lěq jelo 
Penghakiman čraq, sebilang dengan harus 
betanggung jawab lêg ucapan-ucapanne 
saq ndčq araq manpaatne. 

37 Sěngaq setetune, napi-napi saq 
sampun teucapang gen tekadu jari 
nentuang side salaq atao nděq." 

38 Beterus ahli-ahli Taurat dait dengan- 
dengan Parisi matur lêg Deside Isa, "Paq 
Guru, tiang pade melět serioq sopoq tande 
lêman Pelungguh." 

39 Laguq jawab Deside Isa, "Jahat gati dait 
durhake dengan-dengan lêg jaman niki! 
Side pade mělě serioq Tiang miaq tande? 
Tipaq side pade nděq gen teicanin sopoq 
juaq tande kecuali tande Nabi Yunus. 

40 Sěngaq pade maraq Nabi Yunus ndot 
lêg dalem tian empaq saq belěq telu jelo 
telu kelem ngonêdgne. Maraq nike éndah 
Bije Manusie gen ndot lêg dalem tian gumi 
telu jelo telu kelem. 

41 Lěq jelo Penghakiman, penduduk 
kote Niniwe gen teidupang bareng kance 
dengan-dengan jaman niki, dait nuduh ie 
pade. Sěngaq dengan-dengan Niniwe nike 
betobat lêman dose-dosene sesampun ie 
pade dengah hotbah Nabi Yunus. Laguq 
mangkin lêg deriki setetune araq sad 
belěqan lêman Nabi Yunus! 

42 Lěq jelo Penghakiman, ratu lêman 
negeri Lauq gen teidupang bareng kance 
dengan-dengan jaman niki, dait nuduh ie 
pade. Sěngaq jari dengahang pengajahan 
Nabi Sulaiman saq bijaksane, ratu nike 
dateng lêman poton gumi. Laguq mangkin 

lêg deriki setetune araq saq belêgan 
lêman Nabi Sulaiman!" 

43 "Lamun roh jahat sampun sugul 
lman manusie, roh nike begelining 
ojok taoq-taoq saq gero jari boyaq taoq 
mentelah, laguq ie nděq mauq. 

44 Keranaq nike ie gen muni, 'Tiang gen 
tulak ojok balě saq sampun tiang bilin.’ 
Waktu ie dateng lěq derike, daitne balě 
nike sampun kosong, bersi dait teratur. 

4> Beterus ie lalo dait jauq pituq roh 
lain saq jahatan lêman ie. Terus ie pade 
tame ojok dalem dengan nike dait ndot 
lêg derike. Dait ahirne keadaan dengan 
nike jari lengêan lčman saq mule. Hal saq 
maraq nike čndah gen telaksane tipaq 
dengan-dengan jahat jaman niki." 

46 Lěq waktu Deside Isa masih bebaos 
kance dengan luwêdg nike, sanak-sanak 
kance mamiq bini Deside Isa dateng. le 
pade nganjeng lêg luah sambil berusahe 
aděqne bau bebaos kance Deside Isa. 

47 Sopoq lêg antare dengan luwčq nike 
matur lêg Deside Isa, "Silaq cingakin 
mamiq bini dait sanak-sanak Pelungguh 
araq lěq luah, ie pade gen bebaos kance 
Pelungguh." 

48 Laguq jawab Deside Isa, "Sai mamiq 
bini Tiang? Sai sanak-sanak Tiang?" 

49 Beterus Deside Isa nijoqang pengiring- 
pengiring-Ne dait bemanik, "Niki inaq dait 
semeton Tiang. 

>0 Dengan-dengan saq ngelaksaneang 
pekayunan Bapa Tiang saq lêg sorge ie 
saq jari semeton mame dait semeton nine 
serte inaq Tiang." 

] 3 1 Lěq jelo nike čndah Deside Isa 

bilin balě nike, beterus melinggih 
lêg sedin danao. 

“Luwêg gati dengan saq bekumpul lêg 
sekelining Deside Isa, keranaq nike le 
margi dait tačk ojok sopoq perau, dait 
dengan luwěq nike nganjeng lěq pesisi. 

3 Beterus Deside Isa mulai ngajahang 
luwčq hal lêg dengan-dengan nike kadu 
perumpamean. Deside Isa bemanik, "Araq 
sopoq dengan lumbar sawur biněq 

4 Sewaktu dengan nike kenyeke sawur 
biněq nike, araq biněq saq geriq lěq 
langan. Beterus dateng kedit ngaken 
biněq nike jangke bis. 

> Araq čndah binêg saq geriq lêg taoq 
saq bebatu-batu saq sekediq tanaqne. 
Biněq-biněq nike becat tiwoq sěngaq 
tanaqne sekediq. 

6 Laguq sesampun panjeng jelo, suli-suli 
saq tiwoq nike mulai layu beterus gero 
dait matě sěngaq nděq berakah. 

7 Araq êndah binêg saq geriq lêg tengaq 
bebenes beduwi. Bebenes nike sayan 
belěq dait gepit suli-suli nike jangke 
matě. 

8 Laguq araq čndah binêg saq geriq lêg 
tanaq saq subur, terus bebuaq; araq saq 
satus, araq enem dase, dait araq čndah 
saq telung dase kali lipet luwěqne." 

9 Sesampun nyeriteang perumpamean 
nike, Deside Isa bemanik, "Sai-sai bedowě 
kentok, harus ie dengahang!" 

10 Beterus pengiring-pengiring Deside 
Isa parek dait metakěn lêg Deside lsa, 
"Kemběq Pelungguh kadu perumpamean 
lamun Pelungguh bebaos kance dengan 
luwêg nike?" 

11 Jawab Deside Isa, "Side pade sampun 
teicanin paice jari nenaoq rahasie Kerajaan 
Sorge, laguq dengan-dengan nike nděq. 

12 Sěngaq dengan saq sampun bedowé 
gen teican luwêdgan malik, dait ie gen 
bekelimpahan. Laguq dengan saq nděq 
bedowě napi-napi, make napi juaq sad 
araq lêg ie gen tebait. 

13 Nike alasan Tiang kadu perumpamean 
lamun Tiang ngajahang lêg dengan luwêg, 
sěngaq ie pade setetune nyerioq, laguq 
maraq dengan nděq nyerioq; le pade 
dengah laguq maraq dengan nděq dengah 
dait nděq ngerti. 

14 Siq care nike make telaksane napi saq 
sampun tenubuatang siq Nabi Yesaya, 
'Allah bemanik: Side pade gen dengah 
laguq side pade nděq ngerti; side pade 
gen serioq laguq nděq paham. 

1> Sěngaq pikiran dengan-dengan nike 
sampun kongol, kentok ie pade sampun 
kedok dait penenteng ie pade sampun 
tepedemang. Hal niki telaksane aděq 
penenteng ie pade ndaq nyerioq, kentok 
ie pade ndaq dedengah, pikiran ie pade 
ndaq ngerti, terus bebalik, sehingge Tiang 
nyelahang ie pade." 

16"Laguq side pade bahagie," manik 
Deside Isa lêg pengiring-pengiring-Ne, 
"sěngaq side pade tetu-tetu nyerioq dait 
dengah. 

17 Keranaq nike Tiang badaq side: 
Setetune luwěq nabi dait dengan sad 
taat lêg Allah melět serioq napi saq side 
pade serioq mangkin, laguq ie pade ndêg 
serioq. le pade melět dengah napi saq 

side pade dengah mangkin, laguq ie pade 
nděq dengah." 

18 "Dengahang napi arti perumpamean 
penyawur biněq nike. 

19 Biněq saq geriq lêg langan nike 
ibarat dengan-dengan saq dengah manik 
mengenai Kerajaan Sorge, laguq ie pade 
nděq ngerti. Beterus Si Jahat nike dateng 
ngerampas napi saq sampun tesawur lêg 
dalem atě dengan-dengan nike. 

20 Biněq saq geriq lêg tanaq saq luwêg 
batune, ibarat dengan-dengan saq dengah 
manik nike, dait langsung nerimaq siq 
senengne. 

21 Laguq manik nike nděq berakah lêg 
dalem atě ie pade, sehingge nděq tahen 
ngoněq. Sewaktu dateng penyusah atao 
penganiayean lantaran manik nike, ie 
pade langsung murtat. 

22 Biněq saq geriq lêg tengaq bebenes 
beduwi ibarat dengan-dengan saq dengah 
manik nike, laguq kuatir mengenai idupne 
dait mělě idup měwah. Keranaq nike 
manik lêman Allah tegepit lêg dalem atěne 
sehingge nděq iniq bebuaq. 

23 Dait binêg sag geriq lêg tanaq saq 
subur ibarat dengan-dengan saq dengah 
dait paham lêg manik nike. le pade 

bebuaq luwēq, araq saq satus, enem dase 
dait telung dase kali lipet hasilne." 

24 Deside Isa nyampčang malik sopoq 
perumpamean lêg dengan luwêg, 
manik-Ne, "Hal Kerajaan Sorge maraq 
perumpamean niki: Sopoq petani sawur 
biněq saq solah lěq lendangne. 

2> Sewaktu selapuq dengan kenyeke 
mesaré, musuh petani nike dateng sawur 
biněq rê lêg antare gandum nike, beterus 
ie lumbar. 

26 Sewaktu binêg-binêg nike tiwoq 
dait buaq-buaq mayangne mulai sugul, 
lolo-lolo rê nike čndah penggitan. 

27 Beterus buruh-buruh tani saq teupaq 
nike dateng ojok petani nike dait bebase, 
'Paq, tekan biněq solah saq pelungguh 
talet lêg lendang niki? Berembě jangke 
lolo rě nike araq lěq derike?' 

28 Jawab petani nike, 'Nike pegawčan 
musuh.' Beterus buruh-buruh tani nike 
beketuan malik, 'Napi pelungguh kayun 
tiang pade embot lolo rě nike?' 

293 'Ndaq,' jawab čpěn dowě lendang nike, 
'sěngaq lamun lolo rê nike tembot laun 
gandumne milu kerembotan. 

30 Alurang deduaqne belêg bareng- 
bareng jangke dateng waktune tepataq. 

Laun tiang gen badaq dengan-dengan saq 
mataq nike: Kumpulang juluq lolo-lolo 
rě, taliq, dait sedut. Beterus kumpulang 
gandumne dait toloq lêg dalem lumbung." 

31 Deside Isa nyampčang malik 
perumpamean lêg dengan luwêg, manik- 
Ne, "Hal Kerajaan Sorge nike seumpame 
tolang sawi saq tebait siq dengan terus 
tesawur lěq lendangne. 

32 Tolang sawi nike binêg saq paling 
koděq. Laguq lamun ie sampun tiwoq, 
ie gen jari saq paling belêg lêg antare 
taletan-taletan saq lain. le jari lolo, 
sehingge kedit-kedit dateng miaq kesebu 
lêg pčmpang-pěmpangne." 

33 Araq sopoq perumpamean lain saq 
tesampêang siq Deside Isa, lêg dengan 
luwěq. "Hal Kerajaan Sorge keadaanne 
pade maraq ragi ruti saq tebait siq sopoq 
dengan nine, terus teadon kance petang 
dase liter tepung terigu, jangke mbal 
selapuqne!" 

34 Selapuqne teajahang siq Deside Isa lêg 
dengan luwêg kadu perumpamean, dait 
nděčq araq sopoq juaq saq le ajahang tipaq 
ie pade ndčq kadu perumpamean. 

35 Siq care nike telaksane napi saq 
tesampêang siq nabi, "Tiang kadu 

perumpamean lamun ngeraos kance 

ie pade; Tiang gen nyampêang hal-hal 
saq teseboqang mulai lêman dunie niki 
tecipteang." 

36 Sesampun nike Deside Isa margi bilin 
dengan luwêdg nike, terus tame ojok 
sopoq geděng. Pengiring-pengiring-Ne 
parek beterus ie pade matur, "Tunas 
Pelungguh jelasang lêg tiang pade napi 
arti perumpamean lolo rě lêg antare 
gandum nike." 

37 Beterus jawab Deside Isa, "Dengan saq 
sawur biněq saq solah nike, Bije Manusie. 
38 Lendang nike dunie niki. Binêg saq 
solah nike, bije-bije Kerajaan. Lolo rě 

nike, anak-anak Belis. 

39 Musuh saq sawur binêg lolo rê nike, 
Belis. Waktu mataq nike, ahir jaman, 
dait dengan-dengan saq mataq nike 
malačkat-malačkat. 

40 Pade maraq lolo-lolo rě tekumpulang 
terus tesedut lěq dalem api, maraq nike 
čndah êrag lêg ahir jaman. 

41 Bije Manusie gen ngutus malaêkat- 
malačkat-Ne dait ie pade gen ngumpulang 
selapuq hal saq nyesatang dait selapuq 
dengan saq gawêd jahat, dait nyugulang 
ie pade lčman dalem Kerajaan-Ne. 


MATIUS 13.42 -468 69 


42 le pade selapuq gen tetetêh ojok 
jangkih saq apine begelaur; lêg derike ie 
pade gen nangis dait menderite. 

43 Lěq waktu nike dengan-dengan saq 
solěh gen becahaye maraq sinar jelo 
dalem Kerajaan Bapa ie pade. Jari, sai 
bedowě kentok, harus ie dengahang!" 

44 "Hal Kerajaan Sorge pade maraq 
perumpamean niki: Araq harte karun lêg 
dalem tanaq terus tedait siq dengan, 
laguq tetamaqang malik ojok dalem tanaq. 
Dengan nike cemoh gati beterus ie lumbar 
jual selapuq dowěne, terus ie tulak beli 
tanaq nike." 

4> "Hal Kerajaan Sorge pade maraq 
perumpamean niki: Araq sopoq pedagang 
boyaq mutiare-mutiare saq mahel ajine. 

46 Sewaktu ie ndait sopoq mutiare saq 
luar biase solahne, ie becat lumbar dait 
jual selapuq dowêne, beterus beline 
mutiare saq sopoq nike." 

47 "Hal Kerajaan Sorge pade maraq 
perumpamean jaring saq tepencar 
lêg segare, beterus mauq empaq 
macem-macem ruene. 

48 Sesampun jaring nike penoq siq 
empaq, jaring nike teangkat ojok darat 
siq nelayan-nelayan nike. Beterus ie pade 

tokol dait kelinne empaq-empaq nike: Saq 
solah toloqne lêg dalem keranjang terus 
saq ndêg solah tetêhne. 

49 Maraq nike čndah čraq lêg ahir 
jaman, malačkat-malačkat gen lumbar 
kelin dengan-dengan jahat lêman 
dengan-dengan saq taat ngelaksaneang 
pekayunan Allah. 

>0 Beterus dengan-dengan jahat tetetěh 
ojok dalem jangkih saq araq apine, lěq 
derike ie pade gen nangis dait menderite." 

>I "Napi side pade ngerti selapuqne 
niki?" Deside Isa beketuan lêg pengiring- 
pengiring-Ne. "Ngerti!" jawab pengiring- 
pengiring-Ne. 

>? Beterus manik Deside Isa tipaq ie pade, 
"Keranaq nike sebilang ahli Taurat saq 
nerimaq perajahan mengenai hal Kerajaan 
Sorge nike, pade maraq êpên balě saq 
nyugulang barang-barang baru dait lačq 
lêman tangkaq dowěne." 

53 Sesampun Deside Isa selesě 
nyampěčang perumpamean-perumpamean 
nike, le margi bilin taoq nike, 

4 beterus le tulak ojok kampung asal-Ne. 
Lěq derike le ngajahang lêg balě ibadah, 
dait dengan-dengan saq dengahang le 
bengaq gati terus ie pade bebase, "Lěman 

mbě le mauq hikmat dait leman mbě le 
mauq kuase jari miaq muqjizat-muqjizat 
nike? 

>> Tekan le nike bije tukang kayuq? 
Tekan Mariam nike mamiq bini-Ne, dait 
sanak-sanak-Ne: Yakub, Yusup, Simon 
dait Yudas? 

>56 Dait sanak-sanak-Ne saq nine araq 
ndot lêg deriki čndah? Jari lêman mbě le 
mauq selapuqne nike?" 

>/ Make ie pade ndèg nerimaq Deside Isa. 
Beterus Deside Isa bemanik lěq ie pade, 
"Sopoq nabi tehormatin lêg mbě-mbě 
kecuali lêg kampung asalne dait lêg 
balěne měsaq." 

>58 Jari, Deside Isa nênten miaq luwêg 
muqjizat lěq derike, sěngaq ie pade nděq 
percaye. 

I Lěq waktu nike, Herodes saq jari 

l 4 raje wilayah negeri Galilea pireng 
kabar mengenai Deside Isa. 

2 Beterus Herodes bebase lêg pejabat- 
pejabatne, "Pasti niki Yahya Pembaptis 
saq sampun idup malik! Keranaq nike le 
bedowě kuase miaq keajaipan." 

3 Sěngaq senděqman nike Herodes 
ngutus dengan jari bau Yahya dait sěkoq 
ie terus tetamaqang ojok dalem bui. Hal 

nike telaksaneang sig Herodes lantaran 
Herodias sebinigne Pilipus, sanakne 
měsaq. 

4Sěngaq Yahya sampun bebase maraq 
niki lèêg Herodes, "Něnten kanggo 
pelungguh merariq kance Herodias!" 

> Setetune Herodes beniat nyematêg 
Yahya, laguq ie takut lêg dengan-dengan, 
sěngaq ie pade anggep Yahya nike nabi. 

6 Sewaktu Herodes ngerayeang gawé 
ulang taunne, bije Herodias saq nine 
ngigel lêg julun temučě-temuě. Igelan 
kanak nike tetu-tetu nyenengang angen 
Herodes, 

7 sehingge Herodes bejanji kadu sumpah 
lêg dedare nike, bahwe napi juaq saq ie 
tunas, gen teican tipaq ie. 

8 Lantaran tehasut siq inaqne, dedare 
nike bebase, "Tiang tunas ulune Yahya 
Pembaptis aděqne tejauq ojok tiang 
mangkin niki čndah kadu narě!" 

9 Sesampun tepirengang siq Herodes 
napi saq tetunas siq dedare nike, Herodes 
jari sedih gati. Laguq lantaran ie sampun 
besumpah lêg julun selapuq temuěne, ie 
prêntahang adêg petunasan dedare nike 
tekabulang. 

10 Herodes suruq dengan lumbar ojok 
bui jari penggal ulu Yahya. 

11 Beterus ulu Yahya nike tejauq tame 
tangkaq narě, dait serahangne lěq dedare 
nike. Terus jauqne siq dedare nike ojok 
inaqne. 

12 Sesampun nike, pengiring-pengiring 
Yahya dateng bait jenazah Yahya dait 
nguburang ie. Beterus ie pade lumbar dait 
nyampčang lêg Deside Isa mengenai hal 
nike. 

13 Sesampun Deside Isa pireng berite 
nike, le tačk perau měsaq-měsaq dait 
bilin taoq nike, terus margi boyaq taoq 
saq sepi. Laguq sewaktu dengan-dengan 
dengah mengenai hal nike, ie pade bilin 
kote-kote ie pade dait nerutuk Deside Isa 
langan darat. 

14 Sewaktu Deside Isa turun lêman perau 
dait cingakin dengan luwêdg nike, le 
periak lêg ie pade. Beterus le nyelahang 
dengan-dengan saq sakit lêg antare ie 
pade. 

13 Lěq waktu serep jelo, pengiring- 
pengiring Deside Isa parek dait matur, 
"Sampun serep jelo, dait taoq niki 
kesempil. Solahan Pelungguh manikang 

dengan-dengan nike lumbar, aděqne 
mauq beli keloran lêg děse-děse." 

16 Laguq manik Deside Isa lêg ie pade, 
"Nděq perlu dengan luwěq niki lumbar, 
side pade saq harus ngebêng ie pade 
bekelor." 

17 "Tiang pade cume bedowé lime ruti dait 
due empaq!" basen pengiring-pengiring 
Deside Isa nike. 

18 "Jauq ojok deriki," manik Deside Isa. 

19 Beterus manikang-Ne dengan luwêg 
nike tokol lêg atas pupaq. Deside Isa 
bait lime ruti dait due empaq nike, 
beterus nengadah andang langit dait 
ngucap syukur tipaq Allah. Sesampun nike 
peleng-peleng-Ne ruti nike siq gading-Ne 
terus icanin-Ne lêg pengiring-pengiring- 
Ne jari tebagi-bagiang lêg dengan luwêg 
nike. 

20 Selapuqne bekelor jangke besuh, 
sesampun nike pengiring-pengiring 
Deside Isa ngumpulang salone, araq due 
olas bakaq penoq luwěqne. 

21 Saq ngelor lêg waktu nike araq 
kire-kire lime iyu dengan mame, nděqman 
terěkěng dengan nine dait kanak-kanak. 

2? Sesampun nike, Deside Isa manikang 
pengiring-pengiring-Ne tačk ojok perau 

dait juluan mbelat danao, lêg waktu nike 
čndah le manikang dengan luwěq nike 
ulěq. 

23 Sesampun dengan luwêg nike lumbar, 
Deside Isa tačk nyendiri bedo'e ojok atas 
sopoq bukit. Waktu nike sampun peteng, 
Deside Isa tetep masih araq lêg derike 
měsaq-měsaq. 

24 Lěq waktu nike, perau saq taoqne tačk 
pengiring-pengiring Deside Isa sampun 
jaoq lěq tengaq-tengaq danao. Perau nike 
teampes-ampes siq umbak sěngaq angin 
belawan andang kance perau nike. 

2> Kire-kire jam telu parek menah, Deside 
Isa rauh tipaq ie pade, bemargi lêg atas 
aiq. 

26 Sewaktu pengiring-pengiring-Ne 
serioq le bemargi lěq atas aiq, ie pade 
tinjot gati terus ie pade bekuih, "Nike 
hantu!" sěngaq ie pade takut gati. 

27 Laguq Deside Isa bemanik lêg ie pade, 
"Tenang! Tiang niki Isa, ndaq takut!" 

28 Terus Petrus matur, "Junjungan 
Saq Mulie, lamun tetu nike Pelungguh, 
manikang tiang parek lampaq lêg atas 
aiq." 

29 "Silaq dateng," jawab Deside Isa. 
Beterus Petrus turun lêman perau, lampad 
lêg atas aiq dait parek ojok Deside Isa. 

30 Laguq sewaktu Petrus serioq berembě 
belěqne angin lêg danao nike, ie takut 
terus mulai ketelep, dait ie bekuih, 
"Junjungan Saq Mulie, tulung tiang!" 

31 Deside Isa ngulurang gading-Ne 
dait negel ie terus bemanik, "Hai, side 
dengan saq kurang percaye, kemběq side 
bimbang?" 

32 Beterus deduaqne tačk ojok perau 
nike, dait langsung angin nike jari tenang. 

33 Make selapuq pengiring-pengiring saq 
araq lêg perau nike sujut nyembah Deside 
Isa. le pade matur, "Setetune Pelungguh 
Bije saq asalne lêman Allah!" 

34 Sewaktu ie pade rauh lêg itoqan danao, 
ie pade mendarat lêg Genesaret. 

3> Dait sewaktu dengan-dengan lêg 
derike serioq bahwe saq rauh nike Deside 
Isa, ie pade nyiarang kabar nike tipaq 
selapuq dačrah sekiter kote nike. Beterus 
selapuq dengan sakit tejauq ojok arepan 
Deside Isa. 

36 Dait ie pade tunas lêg Deside Isa adêg 
teijinang kintur jubah-Ne, timaq cume 

potone. Beterus selapuq saq kintur jubah 

Deside Isa nike jari selah. 

] 5 I Sekelompoq dengan Parisi dait 
ahli-ahli Taurat lêman Yerusalem 

parek ojok Deside Isa. le pade metakên 

lêg Deside Isa, 

2 "Kemběq pengiring-pengiring 
Pelungguh ngelanggar adat istiadat pare 
leluhurte? Sewaktu ie pade bekelor, ie 
pade nděq bisoq imene juluq menurut 
aturan!" 

3 Jawab Deside Isa, "Kembêg side 
pade čndah ngelanggar prěntah Allah 
cume lantaran mêlé turut adat istiadat 
leluhurde? 

4Sěngaq Allah bemanik, 'Pade hormatin 
amaq dait inaqde,' dait 'Sai-sai saq 
nyumpaq amaqne atao inaqne harus 
tehukum matē.' 

> Laguq side pade ngajahang: Sai-sai 
saq bebase lêg amaqne atao lěq inaqne, 
'Napi saq seharusne tiang běng lěq inaq 
dait amaq tiang, sampun tiang ngaturang 
tipaq Allah," 

6 make dengan nike ndêg malik 
tewajibang hormatin amaqne atao inaqne. 
Jari, lantaran adat istiadat leluhurde, side 
pade nyatayang Manik Allah nděq berlaku. 

7 Side pade dengan munapik! Mule kenaq 
gati napi saq sampun tenubuatang siq 
Nabi Yesaya mengenai side pade, 

8&'Maraq niki manik Allah: Dengan- 
dengan nike cume nyembah Tiang siq 
ucapan-ucapan doang, laguq atěne jaoq 
lêman Tiang. 

9 Percume ie pade nyembah Tiang, 
sěngaq aturan manusie saq ie pade 
ajahang maraqne hal nike prêntah Tiang." 

10 Beterus Deside Isa ngemanikang 
dengan-dengan nike, dait bemanik lêg 
ie pade, "Dengahang niki aděq side pade 
ngerti! 

11 Nděqne saq tame lêg biwih sag miaq 
dengan nike najis; laguq saq sugul lêman 
biwihne, hal nike saq najisang dengan." 

12 Beterus pengiring-pengiring Deside 
Isa parek dait metakên lêg le, "Napi 
Pelungguh wikan bahwe dengan-dengan 
Parisi nike tandruh sewaktu ie pade pireng 
Pelungguh bemanik maraq nike?" 

13 Jawab Deside Isa, "Sebilang taletan saq 
nděq tetalet siq Bapa Tiang lêg sorge gen 
tembot. 

14 Ndaq runguq dengan-dengan Parisi 
nike. le pade pemimpin-pemimpin saq 
bute; dait lamun dengan bute mimpin 

dengan bute, make deduaqne gen geriq 
ojok longkak." 

15 Beterus Petrus matur, "Tunas 
Pelungguh jelasang arti perumpamean 
nike lêg tiang pade!" 

16Jawab Deside Isa lêg ie pade, "Napi 
side pade nděqman ngerti êndah? 

17 Napi side pade nděčq nenaoq bahwe 
napi saq tame ojok dalem biwih gen turun 
ojok dalem tian beterus gen sugul malik? 

18 Laguq saq sugul lêman biwih asalne 
lêman atēě; dait hal nike saq jari penyebap 
dengan jari najis. 

19 Sěngaq lêman atě timbul pikiran- 
pikiran jahat, saq miaq dengan nyematěq, 
bezinah, gawčq perbuatan saq cabul, 
memaling, ngeběng kesaksian palsu dait 
pitnah. 

20 Hal-hal nike saq miaq dengan jari 
najis, dait nděqne lantaran bekelor siq ime 
saq nděq tebisoq." 

21 Beterus Deside Isa bilin taoq nike dait 
lumbar ojok dačrah saq rapet lêman kote 
Tirus dait Sidon. 

22 Sopoq dengan nine lêman Kanaan saq 
ndot lêg dačrah nike parek ojok Deside 
Isa, sambil bekuih-kuih, "Junjungan Saq 
Mulie, Keturunan Daud, periakang tiang, 

sěngaq anak tiang saq nine tekuasein siq 
roh jahat dait sengsare gati." 

23 Deside Isa něnten bejawab napi-napi 
lêg dengan nine nike. Beterus pengiring- 
pengiring-Ne parek dait tunas lêg Deside 
Isa, "Manikang dengan nine nike lumbar. 
le cume bekuih-kuih doang lêg mudinte." 

24 Jawab Deside Isa, "Tiang teutus cume 
tipaq bangse Israel, terutame tipaq ie 
pade saq sesat." 

25 Dengan nine nike parek terus sujut lêg 
arepan Deside Isa dait matur, "Junjungan 
Saq Mulie, tulung tiang niki." 

26 Jawab Deside Isa, "Nděqne patut bait 
keloran kanak-kanak terus tesaut tipaq 
acong." 

27 "Mule tetu, Junjungan Saq Mulie," 
jawab dengan nine nike, "laguq acong 
čndah ngaken salo-salo saq geriq lêman 
mêje majikanne." 

28 Beterus Deside Isa bemanik lêg dengan 
nine nike, "Inaq, tetu-tetu belěq iman 
side! Alurang aděčqne telaksane napi saq 
side harepang!" Lěq waktu nike čndah, 
bije dengan nine nike selah. 

29 Deside Isa bilin taoq nike, dait bemargi 
lêg sedin Danao Galilea, beterus le tačk 
lêg sopoq bukit dait melinggih lěq derike. 

30 Luwêg dengan parek ojok Deside Isa 
jauq dengan-dengan saq dêmpang, saq 
bute, saq kêpad, saq pakoq dait luwčq 
malik dengan sakit saq lain. le pade toloq 
dengan-dengan nike lêg arepan Deside 
Isa, dait ie pade teselahang. 

31 Dengan luwêg saq araq lêg derike 
bengaq gati, waktu ie pade serioq dengan 
pakoq tao ngeraos, dengan děmpang jari 
selah, dengan kěpaq iniq lampaq dait 
dengan bute iniq nyerioq. Beterus ie pade 
mulieang Allah bangse Israel. 

32 Beterus Deside Isa ngemanikang 
pengiring-pengiring-Ne dait bemanik, 
"Tiang periak lêg dengan luwěq niki. 
Sampun telu jelo ngonêgne ie pade turut 
Tiang, dait mangkin ie pade nděq bedowě 
keloran. Tiang nděq mělě surud ie pade 
ulêg dalem keadaan lapah, laun ie pade 
paleng lèg tengaq langan." 

33 Beterus pengiring-pengiring-Ne 
metakên lêg Deside Isa, "Lěq taoq saq 
kesempil niki lêg mbě ite gen mauq 
keloran jari dengan saq luwêdgne maraq 
niki?" 

34 "Araq pire ruti lêg side pade?" 
Deside Isa beketuan lêg ie pade. "Araq 

pituq," jawab ie pade, "dait araq êndah 
empaq-empaq kodēěq." 

35 Make Deside Isa manikang dengan- 
dengan nike tokol lêg tanaq. 

36 Beterus Deside Isa bait kepituq ruti 
dait empaq-empaq nike, dait ngucap 
syukur tipaq Allah. Sesampun nike le 
peleng-peleng ruti dait empaq nike 
siq gading-Ne, terus icanin-Ne tipaq 
pengiring-pengiring-Ne. Dait ie pade 
bagi-bagiang lêg dengan luwěq nike. 

37 Selapuq dengan nike bekelor jangke 
besuh. Sesampun nike, pengiring- 
pengiring Deside Isa ngumpulang salo 
keloran nike. Selapuqne araq pituq bakaq 
penoq. 

38 Jumlah dengan mame saq milu bekelor 
waktu nike araq empat iyu dengan, 
nděqman terěkěng dengan nine dait 
kanak-kanak. 

39 Sesampun nike, Deside Isa 
ngemanikang dengan-dengan nike 
ulêg. le měsaq tačk perau terus lumbar 
ojok dačrah Magadan. 

] 6 l Araq dengan-dengan Parisi dait 

dengan Saduki parek ojok Deside 
Isa jari cobe le. le pade tunas adêg Deside 
Isa piaq tande ajaip lêman sorge. 

2 Laguq jawab Deside Isa lêg ie pade, 
["Lamun kenyeke serep jelo, side pade 
bebase, 'Cuace bagus, sěngaq langitne 
běaq.' 

3 Dait lêg kelêmag, side pade bebase, 
Jelo niki gen turun ujan, sěngaq langitne 
běaq dait gulem.' Nah, side pade tao 
ngeramal cuace lêman serioq keadaan 
langit, padahal tande-tande jaman ndêg 
bau side pade ramal!"] 

4 "Jahat gati dait durhake dengan-dengan 
lêg jaman niki! Side pade mělě serioq 
Tiang miaq tande? Tipaq side pade nděq 
gen teicanin sopoq juaq tande kecuali 
tande Nabi Yunus." Sesampun Deside Isa 
bemanik maraq nike, le margi bilin ie 
pade. 

> Waktu pengiring-pengiring Deside Isa 
rauh lêg itoqan danao, baruq ie pade 
nenaoq bahwe ie pade lupaq jauq ruti. 

6 Deside Isa bemanik lêg ie pade, "Pade 
waspade lêg ragi ruti dengan Parisi dait 
dengan Saduki." 

7 Sewaktu ie pade dengah manik Deside 
Isa nike, pengiring-pengiring-Ne mulai 
bebase sopoq kance saq lain, "Deside Isa 
bemanik maraq nike sěngaq ite nděq jauq 
ruti." 

8 Deside Isa wikan napi saq ie pade 
raosang, jari le bemanik, "Kemběq side 
pade ngeraosang mengenai nděq bedowé 
ruti? Side pade kurang percaye! 

9 Napi side pade ndčqman ngerti? Napi 
side pade nděq inget mengenai lime ruti 
saq Tiang peleng-peleng jari keloran lime 
iyu dengan nike? Pire bakaq salone saq 
side pade kumpulang? 

10 Dait berembě čndah mengenai pituq 
ruti umaq empat iyu dengan nike, 
pire bakaq salo keloran saq side pade 
kumpulang? 

11 Kembčq side pade jangke nděq ngerti 
bahwe Tiang nděq ngeraos kance side 
pade mengenai ruti? Pade onyaq-onyaq 
lêg ragi ruti dengan-dengan Parisi dait 
dengan Saduki!" 

12 Ahirne pengiring-pengiring Deside 
Isa nike ngerti bahwe le peringet adêg 
ie pade onyaq-onyaq nděqne lêg ragi 
ruti saq tekadu jari miaq ruti, laguq lêg 
pengajahan-pengajahan dengan-dengan 
Parisi dait Saduki. 

13 Deside Isa rauh lêg dačrah Kaisarea 
Pilipi. Lěq derike Deside Isa beketuan lêg 
pengiring-pengiring-Ne, "Menurut basen 
dengan, sai Bije Manusie nike?" 

I4Jawab pengiring-pengiring-Ne, "Araq 
saq bebase Yahya Pembaptis. Araq čndah 
saq bebase Elia, saq lain malik bebase 
Yeremia atao salaq sopoq lêman pare 
nabi." 

1> "Laguq menurut side pade, Tiang niki 
sai?" Deside Isa beketuan. 

16Jawab Simon Petrus, "Pelungguh 
Almasih, Bije saq asalne lčman Allah saq 
idup." 

17 Manik Deside Isa lêg Petrus, "Bahagie 
side, Simon bije Yunus! Sěngaq nděqne 
manusie saq badaq side hal nike, laguq 
Allah, Bapa Tiang saq lěq sorge. 

18 Dait Tiang badaq side, bahwe side 
Petrus, batu saq tegěng. Dait lêg atas batu 
niki Tiang gen anjengang jemaah Tiang, 
saq nděčq bau tekalahang; timaqne siq 
alam maut! 

19 Tiang gen bêng side kunci Kerajaan 
Sorge. Dait napi saq side taliq lêg gumi, 
gen tetalig čndah lěq sorge. Dait napi 
saq side lekaq lêg dunie niki, gen telekaq 
čndah lěq sorge." 

20 Sesampun nike Deside Isa peringet 
pengiring-pengiring-Ne aděq ie pade 
nděčq bebadaq lěq sai-sai bahwe le 
Almasih. 

21 Mulai lêman waktu nike, Deside 
Isa nyatayang secare terus terang lêg 
pengiring-pengiring-Ne, bahwe le harus 
lumbar ojok Yerusalem dait ngalamin 
luwêg penderitean lêman pemimpin- 
pemimpin, imam-imam kepale dait 
ahli-ahli Taurat. le gen tematěq, laguq lěq 
jelo saq ketelu le gen teidupang malik. 

22 Beterus Petrus ngantuq Deside Isa 
ojok lempěng dait peringet le, basene, 
"Junjungan Saq Mulie, semoge Allah 
jaoqang hal nike lêman Pelungguh! 
Sampunang hal nike jangke telaksane lêg 
Pelungguh!" 

23 Deside Isa cingakin andang Petrus 
dait bemanik, "Lalo lêman tě Belis! Side 
ngalang-ngalangin Tiang. Pikirande 
pikiran manusie; nděqne pikiran Allah!" 

24 Beterus Deside Isa bemanik lêg 
pengiring-pengiring-Ne, "Sebilang 
dengan saq mělě turut Tiang, ie harus 
ngelupaqang kepentinganne mësaq, 
ngelěmbah salibne, dait tetep turut Tiang. 

25 Sěngaq dengan saq mělě nyelametang 
nyawene, gen kêlangan nyawene. Laguq 
dengan saq kělangan nyawene lantaran 
Tiang, dengan nike gen mauq idupne 
malik. 

26 Napi untungne lêg sopoq dengan, 
lamun seantêro dunie niki jari dowěne, 
laguq ie kělangan nyawene? Napi araq 
saq bau tekadu siq dengan jari tukah 
nyawene? 

27 Nděq ngoněq malik Bije Manusie, 
teiring siq malačkat-malačkat-Ne gen 
rauh lêg dalem kemuliean Bapa-Ne. 

Lěq waktu nike, le gen bales tipaq 
sebilang dengan menurut perbuatanne 
sopoq-sopoq. 

28 Tiang badaq side pade: Setetune lêg 
antare side pade saq araq lêg deriki, araq 
saq nděq gen ninggal, senděqman ie pade 
serioq Bije Manusie rauh jari Raje dalem 
Kerajaan-Ne." 

] 7 1 Enem jelo sesampun nike, Deside 

Isa gadingang Petrus, Yakub dait 
Yahya semetonne Yakub, tačk ojok sopoq 
gunung saq atas. Cume ie pade saq araq 
lêg derike. 

2 Beterus Deside Isa begentiq rue lêg 
julun ie pade. Penjarupan-Ne jari menah 
maraq sinar jelo dait kuace-Ne jari putěq 
becahaye. 

3 Selung-selung ie pade serioq Musa 
dait Elia lêg derike kenyeke bebaos kance 
Deside Isa. 

4 Petrus matur lêg Deside Isa, "Junjungan 
Saq Mulie, maiq gati ite lêg deriki, lamun 
Pelungguh kayun, gen tiang penganjeng 
telu kěmah lêg deriki: Sopoq umaq 
Pelungguh, sopoqne umaq Musa dait 
sopoqne malik umaq Elia." 

> Lěq waktu Petrus kenyeke matur, turun 
awan saq becahaye lêg atas ie pade dait 
lêman awan nike kedengahan suare saq 
ngeraos maraq niki, "Niki Bije Tiang saq 
Tiang kasihin. le nyenengang Tiang. Pade 
dengahang le!" 

6 Sewaktu pengiring-pengiring Deside 
Isa dengah suare nike, ie pade takut gati 
jangke nyungkur ojok tanaq. 

7 Beterus Deside Isa rauh dait kintur ie 
pade sambil bemanik, "Pade ures, ndaq 
takut!" 

8 Sewaktu ie pade ures, ie pade ndêg 
serioq sai-sai kecuali Deside Isa. 

Waktu ie pade turun lêman gunung 
nike, ie pade teperinget siq Deside Isa, 
"Ndaq tuturang sai juaq napi saq baruq 
side pade serioq nike, senděqman dateng 
waktune Bije Manusie teidupang malik 
lêman ninggal-Ne." 

10 Beterus pengiring-pengiring Deside 
Isa metakěn lěq le, "Kemběq ahli-ahli 

Taurat bebase bahwe Elia gen dateng 
juluan?" 

11 Jawab Deside Isa, "Mule tetu Elia gen 
dateng dait ie gen siepang selapuqne. 

12 Laguq Tiang badaq side: Setetune Elia 
sampun dateng laguq dengan-dengan 
nděq kenal ie. Elia saq dateng nike 
teperlakuang semělě angen ie pade. Dait 
maraq nike éndah ie pade gen perlakuang 
Bije Manusie." 

13 Beterus pengiring-pengiring-Ne ngerti 
bahwe Deside Isa bebaos mengenai Yahya 
Pembaptis. 

14 Sewaktu Deside Isa dait ketelu 
pengiring-Ne tulak ojok dengan luwêg 
nike, sopoq dengan mame parek, sujut 
lêg arepan Deside Isa, 

1> dait matur, "Junjungan Saq Mulie, 
periakang anak tiang. le sakit mopok, dait 
menderite gati sehingge ie rimpes geriq 
ojok dalem api dait rimpes êndah ojok 
dalem aiq. 

16 Tiang sampun jauq ie ojok pengiring- 
pengiring Pelungguh, laguq ie pade nděq 
tao nyelahang ie." 

17 Jawab Deside Isa, "Luar biase side pade 
niki! Side pade tetu-tetu dengan-dengan 
saq nděq percaye dait sesat! Jangke piran 

Tiang harus araq kance side pade dait 
tetep sabar tipaq side pade? Jauq kanak 
nike ojok deriki!" 

18 Sesampun kanak nike tejauq, Deside 
Isa prěntahang sětan saq araq lêg dalem 
kanak nike aděqne sugul. Dait sětan nike 
sugul, beterus kanak nike langsung selah. 

19 Sesampun nike, pengiring-pengiring 
Deside Isa secare husus parek dait 
metakěn, "Kemběq tiang pade nděq bau 
sediq sêtan nike?" 

20 Jawab Deside Isa, "Sêngag side pade 
kurang percaye. Keranaq nike Tiang badaq 
side: Lamun side pade bedowě iman 
belěqne maraq tolang sawi, make side 
pade bau bebase lêg gunung niki, 'Ngalih 
ojok to!' pasti gunung niki gen ngalih. 
Nděq araq sopoq juaq saq nděq bau side 
pade piaq! 

21 [Lagug roh jahat saq maraq niki cume 
bau tesediq siq do'e dait puase doang.]" 

22 Sewaktu pengiring-pengiring Deside 
Isa bekumpul lěq Galilea, Deside Isa 
bemanik tipaq pengiring-pengiring-Ne, 
"Bije Manusie gen teserahang tipaq kuase 
manusie. 

23 le gen tematêg. Laguq lêg jelo 
saq ketelu, le gen teidupang." Make 
pengiring-pengiring-Ne jari asěq gati. 

24 Sewaktu Deside Isa dait pengiring- 
pengiring-Ne rauh lêg Kapernaum, 
penagih-penagih pajek Geděng Allah 
dateng tipaq Petrus dait beketuan, 
"Gurunde bayah pajek Geděng Allah atao 
nděq?" 

25 Jawab Petrus, "Bayah!" Sewaktu Petrus 
ulêg, ie teketuan juluan siq Deside Isa, 
"Simon, berembě menurut pendapet side? 
Sai saq harus bayah pajek tipaq raje-raje 
lêg dunie niki? Rakyatne atao dengan 
pendateng?" 

26 "Dengan pendateng," jawab Petrus. 
"Lamun maraq nike," manik Deside Isa, 
"rakyat ndčq perlu bayah. 

27 Laguq ndaq ite singgung perasaan 
dengan-dengan nike. Jari, silaq lumbar 
mancing ojok danao. Bait empaq saq 
penemběq side bau. Lěq dalem biwih 
empaq nike side gen ndait kěpěng logam 
saq cukup tekadu bayah pajekte kance 
due. Bait kěpěng nike dait bayah pajekte 
lêg ie pade." 

] 8 ILêg waktu nike pengiring- 

pengiring Deside Isa parek dait 

metakěn, "Sai saq paling belěq lêg dalem 
Kerajaan Sorge?" 

? Deside Isa ngemanikang sopoq kanak 
koděq, dait penganjeng-Ne kanak nike 
lêg julu ie pade. 

3 Terus Deside Isa bemanik, "Tiang badaq 
side pade! Setetune lamun side pade nděčq 
betobat dait jari maraq kanak koděq niki, 
side pade nděčq gen tame dalem Kerajaan 
Sorge. 

4 Dengan sag ngerendahang diriqne dait 
jari maraq kanak koděq niki, ie saq jari 
paling belěq lěq dalem Kerajaan Sorge. 

> Dait dengan saq nerimaq sopoq kanak 
maraq niki lantaran Tiang, artine nerimaq 
Tiang." 

6"Sai-sai saq jari penyebap salaq sopoq 
lêman kanak-kanak koděq saq percaye 
lêg Tiang niki bedose, solahan lamun batu 
penggilingan tetaliq lêg belongne terus ie 
tetelepang lêg segare saq dalem. 

7 Celake gati dunie niki lantaran hal-hal 
saq jari penyebap dengan gawčq dose. 
Mule hal-hal saq maraq nike gen tetep 
araq, laguq celake gati dengan-dengan 
saq jari penyebapne! 

8 Lamun imende atao načnde miaq side 
bedose, araqan side peleng dait tetěh. 

Solahan side bedowě setowěq nač atao 
ime laguq side selamet idup bareng kance 
Allah, ketimbang side tetetěh ojok dalem 
api nerake lantong kedue ime dait načnde. 

9 Dait lamun penentengde miaq side 
bedose, luwit dait tetěh. Solahan side bute 
setowčq laguq idup bareng kance Allah, 
ketimbang side tetetěh ojok dalem api 
nerake lantong kedue penentengde." 

10 "Pade inget! Ndaq menghine salaq 
sopoq lêman kanak-kanak kodêdg niki. 
Tiang badaq side, malačkat-malačkat ie 
pade tetep araq lêg arepan Bapa Tiang lěq 
sorge. 

11 [Sěēngaq Bije Manusie rauh jari 
nyelametang dengan saq sesat!] 

12 Berembě pendapet side? Seanděne 
araq sopoq dengan saq bedowě satus 
dombe, terus sopoq lêg antare dombe- 
dombe nike telang. Napi saq gen tepiaq 
siq dengan nike? Pasti ie gen bilin 
dombe-dombene saq siwaq pulu siwaq 
nike lêg gunung dait lumbar boyaq saq 
telang nike. 

13 Tiang badaq side, setetune lamun ie 
ndait malik dombe nike, cemohne gen 
belěqan tipaq dombe saq sopoq nike 

ketimbang saq siwaq pulu siwaq lainne 
saq nděq telang. 

14 Maraq nike čndah Bapa side saq lêg 
sorge, něnten kayun salaq sopoq lêman 
kanak-kanak niki telang." 

13 "Lamun semetonde bedose lêg 
side, dateng badaq ie dait jelasang 
napi kepelihanne. Laksaneang hal nike 
tedoq-tedoq antare side kance ie doang. 
Lamun ie turut nasčhat side, artine side 
berhasil mauq semetonde malik. 

16 Laguq lamun ie ndêg mělě, dateng 
jauq sopoq atao due dengan malik. 
Sěngaq araq tetulis lêg dalem Kitab Suci, 
'Sekurang-kurangne due atao telu dengan 
saksi saq teperluang jari nyatayang 
kesalaqan sopoq dengan saq tetuduh.' 

17 Lagug lamun ie nděq mělě nerimaq 
nasêhat dengan-dengan nike, sampêang 
hal nike tipaq jemaah. Dait ahirne, lamun 
ie nděq nerimaq nasêhat jemaah, anggep 
doang ie sebagě penagih pajek atao 
dengan saq nděq kenal Allah." 

18 Tiang badaq side: "Napi saq side pade 
taliq lêg dunie niki, gen tetalig čndah lêg 
sorge. Dait napi saq side pade lekaq lêg 
dunie niki, gen telekaq êndah lêg sorge. 

19 Dait Tiang badaq side malik: Lamun 
lêg antare side pade lêg dunie niki araq 
due dengan sepakat mengenai napi juaq 
dait bedo'e, do'e nike gen tekabulang siq 
Bapa Tiang lêg sorge. 

20 Sěngaq lêg mbě araq due atao telu 
dengan bekumpul lantaran Tiang, Tiang 
araq lêg tengaq-tengaq ie pade." 

21 Beterus Petrus parek ojok Deside 
Isa dait metakên, "Junjungan Saq Mulie, 
lamun semeton tiang bedose lêg tiang, 
jangke pire kali tiang harus ngampunin ie? 
Napi jangke pituq kali?" 

22 Jawab Deside Isa, "Nděq, ndêgne cume 
pituq kali, laguq jangke pituq pulu kali 
pituq kali! 

23 Sěngaq hal Kerajaan Sorge seumpame 
maraq sopoq raje saq gen ngerêkêng 
utang-utang hambe-hambene. 

24 Sewaktu ie mulai ngaraqang 
pemeriksaan, tejauq ojok ie sopoq hambe 
saq bedowě utang jangke bejute-jute, 

2> dait ie nděq sanggup ngelunasin. 
Beterus raje nike ngican prěntah aděq 
hambe nike tejual bareng seninene dait 
bijene, lantong selapuq dowěne jari bayah 
utangne. 

26 Hambe nike sujut lêg arepan raje nike 
dait tunas, "Tuan raje, sabar juluq, tiang 
gen ngelunasang selapuq utang tiang.' 

27 Raje nike periak lêg ie, sehingge ie 
běbasang selapuq utangne. 

28 Sewaktu hambe nike sugul, ie bedait 
kance baturne pade pade jari hambe 
čndah saq berutang lěq ie araq pire iyu 
luwěqne. Baune baturne nike, pekokne 
dait ie bebase, 'Bayah selapuq utangdel!' 

29 Beterus baturne nike sujut ngêndêng 
tulung lêg julune, 'Sabar juluq batur, 
selapuqne pasti gen tiang bayah! 

30 Laguq hambe nike nolaq, sebalikne, ie 
tamaq baturne ojok dalem bui, jangke ie 
ngelunasang utangne. 

31 Sewaktu teserioq siq hambe-hambe 
saq lain napi saq sampun ie laksaneang 
lêg baturne nike, ie pade asěq dait 
ngelaporang hal nike ojok raje. 

32 Beterus raje nike ngempoh hambe saq 
jahat nike dait bebase lêg ie, 'Hambe saq 
jahat! Selapuq utangde sampun tiang apus 
cume lantaran petunasande lêg tiang. 

33 Seharusne side čndah periak lêg 
baturde nike pade maraq tiang sampun 
periak lěq side?' 


MATIUS 18.34-19.5 97 


34 Raje nike menggah gati. Hambe saq 
jahat nike tetamaq ojok dalem bui jangke 
ie ngelunasang selapuq utangne." 

35 Ahirne Deside Isa nutuqang cerite-Ne 
siq manik niki, "Maraq nike êndah side 
pade sopoq-sopoq gen teperlakuang siq 
Bapa Tiang lěq sorge, lamun side pade 
nděq ihlas ngampunin baturde." 

] O I Sesampun Deside Isa tutuq 

manikang selapuq hal nike, le 
lumbar lèêman Galilea ojok daêrah Yudea, 
lêg itoqan Kokoq Yordan. 

“Luwêg dengan ngiring Deside Isa, dait 
le nyelahang ie pade lěq derike. 

3 Beterus dengan-dengan Parisi dateng 
jari boyaq kesalaqan aděqne bau 
nyalahang Deside Isa. Dengan-dengan 
nike metakên, "Napi kanggo dengan sêang 
seninene lantaran alasan napi juaq?" 

4jJawab Deside Isa, "Napi side pade 
nděqman bace lěq dalem Kitab Suci 
bahwe Allah cipteang manusie, lêman 
penembēěqne Allah jariang ie pade mame 
dait nine? 

> Dait manik-Ne, 'Keranaq nike dengan 
mame gen bilin inaq amaqne dait besopoq 
kance seninene, make deduaqne jari 
sopoq.' 

6 Jari ie pade ndêgne due malik, laguq 
sopoq. Keranaq nike napi saq tepesopoq 
siq Allah, nděq kanggo tesčang siq 
manusie." 

7 Beterus dengan-dengan Parisi metakên 
lêg Deside Isa, "Lamun maraq nike kembêg 
Musa suruq dengan ngeběng surat sěang 
lêg seninene saq ie sang?" 

8Jawab Deside Isa, "Musa ngijinang side 
pade sěang seninende sěngaq side pade 
sengke gati teajah. Laguq setetune nděq 
maraq nike lêg penemběqne. 

Tiang badaq side: Sai-sai saq sang 
seninene -- padahal seninene nike nděq 
nyelěwěng -- beterus ie merariq malik 
kance dengan nine lain, artine dengan 
nike bezinah." 

10 Make pengiring-pengiring-Ne matur 
lêg Deside Isa, "Lamun maraq nike 
entan semame lêg senine, bagusan ndaq 
merariq." 

I Jawab Deside Isa, "Nděq selapuq 
dengan bau terimaq hal nike, cume 
dengan-dengan saq sampun tetentuang 
siq Allah. 

12 Sěngaq araq dengan saq ndêg mauq 
merariq, lantaran ie pade mule tebijeang 
maraq nike. Araq čndah dengan saq nděq 


MATIUS 19. 13-17 99 


inig merariq lantaran tepiaq siq dengan 
lain. Dait araq čndah saq nděčq merarig, 
lantaran kemělěqne měsaq demi Kerajaan 
Sorge. Sai saq bau ngerti, alurang ie 
ngerti." 

13 Araq dengan-dengan jauq kanak- 
kanak koděčq ojok Deside Isa adêg Deside 
Isa toloq gading-Ne lêg atas ie pade 
dait do'eang ie pade. Laguq pengiring- 
pengiring Deside Isa siliq dengan-dengan 
nike. 

14 Make Deside Isa bemanik lêg 
pengiring-pengiring-Ne, "Alurang kanak- 
kanak nike dateng ojok Tiang! Ndaq balaq 
ie pade sěngaq dengan-dengan maraq 
niki saq bedowě Kerajaan Sorge." 

13 Beterus Deside Isa toloq gading-Ne lêg 
atas kanak-kanak nike. Sesampun nike 
Deside Isa margi lêman derike. 

16 Araq sopoq terune parek tipaq Deside 
Isa dait matur, "Paq Guru, perbuatan solah 
napi saq harus tiang piaq adêg tiang mauq 
idup sejati dait kekel?" 

17 Jawab Deside Isa, "Kembêg side 
beketuan lěq Tiang mengenai napi saq 
solah? Cume araq Sopoq saq solah. 
Lamun side mělě idup, side harus taat lěq 
prêntah-prêntah Allah." 

I8"Prêntah sag mbě nike?" basen dengan 
nike metakěn. Jawab Deside Isa, "Ndaq 
nyematěq, ndaq bezinah, ndaq memaling 
dait ndaq jari saksi duste, 

19 pade hormatin amaq dait inaqde; dait 
kasihin sepadende manusie maraq side 
ngasihin dirigde měsaq." 

20 "Selapuq prěntah nike sampun tiang 
turut," jawab terune nike. "Napi malik saq 
perlu?" 

21 Deside Isa bemanik lêg terune nike, 
"Lamun side mělě jari sempurne, lumbar, 
jual selapuq dowěnde. Běng kěpěngne 
tipaq dengan-dengan miskin, make side 
gen mauq harte lêg sorge. Sesampun nike 
side dateng turut Tiang!" 

22 Sesampun dengah manik Deside 
Isa nike, terune nike lumbar siq susah 
angenne sêngad ie sugih gati. 

23 Beterus Deside Isa bemanik lêg 
pengiring-pengiring-Ne, “Tiang badaq 
side, sengke gati dengan sugih tame ojok 
dalem Kerajaan Sorge. 

24 Dait niki čndah saq Tiang gen 
sampčang lêg side: Molahan onte tame 
ojok dalem loang jarum, ketimbang 
dengan sugih tame ojok dalem Kerajaan 
Allah." 

2> Sewaktu pengiring-pengiring-Ne 
dengah manik Deside Isa nike, ie pade 
bengaq. "Lamun maraq nike," atur ie pade, 
"sai saq bau selamet?" 

26 Deside Isa merhatiang ie pade terus 
bemanik, "Bagi manusie hal nike mustahil! 
Laguq bagi Allah něnten araq sopoq juad 
saq mustahil.” 

27 Beterus Petrus matur, "Pelungguh 
cingakin, tiang pade sampun bilin 
selapuq-lapuqne jari ngiring Pelungguh. 
Dait napi saq gen tiang pade terimaq?" 

28 Deside Isa bemanik lêg ie pade, "Tiang 
badaq side: Setetune lêg Dunie saq Baru, 
Bije Manusie gen melinggih lěq atas 
tahte-Ne saq mulie. Lěq waktu nike side 
pade pengiring-pengiring Tiang gen tokol 
lêg atas due olas tahte jari hakimin kedue 
olas suku bangse Israel! 

29 Dait sebilang dengan saq sampun bilin 
bal, atao semeton mame atao nine, atao 
inaq amaqne, atao bije-bijene, atao kebon 
bangketne lantaran Tiang, dengan nike 
gen nerimaq satus kali lipet. Dait ie gen 
nerimaq čndah idup saq sejati dait kekel. 

30 Laguq luwčq dengan saq mangkin niki 
jari penemběq, gen jari saq penutuq dait 

luwěčq saq mangkin niki jari penutuq gen 

jari saq penembêèdg." 

2 0 I "Kerajaan Sorge nike seumpame 
maraq niki: Araq sopoq dengan 

bedowě kebon anggur. Lěq waktu kelěmaq 

ie sugul boyaq dengan saq mělě begawêan 

lêg kebon anggurne. 

2 Sesampun ie sepakat bayah buruh- 
buruh nike siq sopoq kěpěng perak sejelo, 
dengan nike surud ie pade begawêan lêg 
kebon anggurne. 

3Jam siwaq kelêmag, êpên dowě 
kebon nike sugul malik, dait serioqne 
dengan-dengan nganggur lêg peken. 

4 jari čpěn dowě kebon nike bebase lêg 
dengan-dengan nike, 'Silaq side pade 
begawêan lêg kebon anggur tiang. Tiang 
gen bayah side pade siq upaq saq pantes." 

> Dengan-dengan nike lumbar. Waktu 
jam due olas tengari dait jam telu kebian, 
čpěn dowě kebon nike sugul malik dait 
ngelaksaneang hal saq pade. 

6 Kire-kire jam lime kebian, ie sugul 
malik, dait serioqne masih araq dengan 
saq nganggur. Beterus čpěn dowě kebon 
nike beketuan lěq ie pade, 'Kemběq side 
pade nganjeng sejeloan lêg deriki dait 
nděq begawêan napi-napi?" 

7 Jawab dengan-dengan nike, 'Ndčq 
araq dengan saq mêlê bêng tiang pade 
pegawéan." 'Lamun maraq nike," basen 
čpěn dowě kebon nike, 'silaq side pade 
begawêan lêg kebon anggur tiang." 

8 Lěq waktu serep jelo, čpěn dowě kebon 
anggur nike bebase lêg mandorne, 'Empoh 
buruh-buruh nike, dait bayah gajine 
sopoq-sopoq, mulai lêman buruh saq 
paling mudi begawčan jangke saq paling 
julu begawčan.' 

9 Beterus dateng buruh-buruh saq 
begawêan mulai jam lime kebian. Sopoq- 
sopoq nerimaq upaq sopoq kěpěng 
perak. 

10 Beterus dateng čndah buruh-buruh 
saq begawěan lêman kelêmadg. le pade 
pikir gen nerimaq upaq saq lebihan. Laguq 
ie pade nerimaq upaq sopoq kěpěng perak 
čndah. 

11 Sewaktu ie pade nerimag kěpěng nike, 
ie pade ngerumun lěq čpěn dowě kebon 
nike: 

12 'Dengan saq dateng paling mudi nike 
begawčan cume sejam doang. Tiang pade 
begawêan sejeloan lêg bawaq panas jelo, 
laguq Pelungguh bayah dengan-dengan 
nike pade maraq tiang! 

13 ~Epěn dowě kebon anggur nike bebase 
lêg salaq sopoq dengan lêman buruh nike, 
'Semeton, tiang nděq gawěq saq nděq adil 
lêg side. Tekan side setuju tebayah siq 
sopoq kěpěng perak sejelo? 

14 Mangkin silaq bait upaqde, beterus 
side lumbar. Tiang mule beniat ngeběng 
gaji lêg dengan saq begawčan paling mudi 
nike siq upaq saq pade maraq saq tiang 
bèng lêg side. 

153 Napi tiang nděq kanggo gawčq semělě 
angen tiang siq dowên tiang měsaq? Atao 
side talon atě, sěngaq tiang murah atě?" 

16 Beterus Deside Isa bemanik malik, 
"Maraq nike éndah dengan-dengan saq 
penutuq gen jari saq penemběq, dait 
dengan-dengan saq penemběq gen jari 
saq penutuq." 

17 Sewaktu Deside Isa lumbar ojok 
Yerusalem, lêg tengaq langan le 
ngemanikang kedue olas pengiring-Ne 
aděqne bekumpul bekelin leman dengan- 
dengan lain. Beterus Deside Isa bemanik 
lêg ie pade, 

18 "Dengahang! Mangkin ite lumbar ojok 
Yerusalem. Lěq derike Bije Manusie gen 
teserahang tipaq imam-imam kepale dait 

ahli-ahli Taurat. Terus le gen tehukum 
matě, 

19 sesampun nike le gen teserahang tipaq 
bangse-bangse saq nděq kenal kance 
Allah, adêg le teoloq-oloq, dait tesiksaq, 
terus tepakuq lêg kayuq salib. Laguq lêg 
jelo saq ketelu, le gen teidupang malik." 

20 Sesampun nike, senine Zebedeus dait 
bije-bijene parek tipaq Deside Isa. Lěq 
arepan Deside Isa ie sujut tunas sopoq 
hal. 

21 Manik Deside Isa, "Napi mêlênde inaq?" 
Jawab inaq nike, "Prěntahang aděqne 
deduaq anak tiang niki čraq bau tokol 
lêg kiri dait kanan Pelungguh, lêg dalem 
Kerajaan Pelungguh." 

22 "Side pade ndčq nenaoq napi saq side 
pade tunas," manik Deside Isa lêg ie pade. 
"Napi side pade sanggup nginem lêman 
cawan penderitean saq harus Tiang inem?" 
"Sanggup!" jawab ie pade. 

23 Deside Isa bemanik, "Mule side 
pade gen nginem čndah lêman cawan 
penderitean Tiang. Laguq mengenai sai 
saq gen tokol lêg kanan atao kiri Tiang, 
nike nděqne Tiang saq berhak nentuang. 
Hal nike tesadangang tipaq dengan saq 
sampun tetentuang siq Bapa Tiang." 

24Waktu kesepulu pengiring sag lain 
dengah hal nike, ie pade sili lêg kedue 
dengan saq besemetonan nike. 

2> Keranaq nike, Deside Isa ngemanikang 
ie pade selapuq, dait bemanik, "Side 
pade nenaoq bahwe pemimpin-pemimpin 
bangse saq nděq kenal kance Allah nindes 
rakyatne. Dait pembelěq-pembelěqne 
bedowě wewenang penoq tipaq ie pade. 

26 Laguq side pade nděq kanggo maraq 
nike. Sebalikne, dengan saq mělě jari 
belěq lêg antare side pade, ie harus jari 
pelayande. 

27 Dait dengan saq mělļě jari saq 
penembēq lêg antare side pade, ie harus 
jari hambende. 

28 Pade maraq Bije Manusie nike čndah; 
le rauh něnten jari telayanin, laguq jari 
ngelayanin, dait nyerahang nyawe-Ne jari 
tebusan tipaq dengan luwêdg." 

29 Sewaktu ie pade sugul lêman kote 
Yeriko, luwêg dengan ngiring Deside Isa. 

30 Araq due dengan bute kenyeke tokol 
lêg sedin rurung. Waktu ie pade dengah 
bahwe Deside Isa bemargi lêg derike, 
ie pade bekuih, "Junjungan Saq Mulie, 
Keturunan Daud, periakang tiang pade!" 

31 Dengan luwêg saq araq lêg derike 
peringet ie pade aděq ie pade tedoq. 
Laguq ie pade bekuih sayan keras, 
"Junjungan Saq Mulie, Keturunan Daud! 
Periakang tiang pade!" 

32 Beterus Deside Isa mentelah, dait 
ngemanikang kedue dengan bute nike. le 
bemanik, "Napi saq side pade melêtang 
aděq Tiang piaq lêg side pade?" 

33 Jawab kedue dengan bute nike, 
"Junjungan Saq Mulie, tiang pade melèêt 
tao nyerioq!" 

34 Deside Isa periak lêg deduaqne, terus 
le jamah penenteng ie pade. Langsung 
waktu nike éndah ie pade tao nyerioq. 
Beterus ie pade ngiring Deside lsa. 

2 ] I Sewaktu sampun rapet Yerusalem, 
Deside Isa dait pengiring- 
pengiring-Ne rauh lêg Betpage lêg Bukit 
Zaitun. Lěq derike Deside Isa ngemanikang 

due pengiring-Ne lampaq bejulu 

? dait bepesen: "Silaq lumbar ojok 
kampung saq araq lěq julunde nike. 

Lěq derike side pade gen ndait bagal 
dait anakne kenyeke tegeteng. Lekaq 
deduaqne terus jauq ojok deriki. 

3 Lamun araq dengan saq beketuan lêg 
side, badaqang, Junjungan Saq Mulie 

merluang bagal niki', make dengan nike 
pasti gen ngalurang bagal nike tejauq." 
4Siq care nike telaksane napi saq 

tesampêang siq nabi, maraq niki, 

> "Sampčang lêg putri Sion: Sereminang, 
Rajende kenyeke rauh ojok side. le lemah 
lembut dait nunggang sopoq bagal, sopoq 
anak bagal saq masih odaq." 

6 Beterus kedue pengiring-Ne nike 
lumbar dait ngelaksaneang napi saq 
temanikang siq Deside Isa tipaq ie pade. 

7 le pade jauq bagal nike lantong anakne, 
terus ie pade lamak bongkor bagal nike 
kadu jubahne. Beterus Deside Isa tačk. 

8 Luwěq dengan lêg derike kelat jubahne 
lêg langan, dait dengan-dengan lain 
peleng pěmpang-pěmpang lolo terus 
jějěrne êndah lêg tengaq langan. 

9? Dengan luwêg saq lampaq lêg julu 
dait lêg mudi Deside Isa pade bekuih- 
kuih, "Hosana tipaq Keturunan Daud! 
Teberkahin le saq rauh dalem pesěngan 
Tuhan! Hosana lêg taoq saq maheagung!" 

10 Beterus, sewaktu Deside Isa tame 
ojok kote Yerusalem, selapuq kote nike 
jari biur lantur. "Sai dengan niki?" basen 
dengan-dengan lěq kote nike beketuan. 

11 "le Nabi Isa lêman Nazaret, kote lêg 
Galilea," jawab dengan-dengan luwêdg saq 
ngiring Deside Isa. 

12 Beterus Deside Isa tame ojok Geděng 
Allah, dait sediq selapuq dengan saq 
kenyeke bedagang dait belanje lêg 
derike. Balik belah-Ne selapuq mêje-mêje 
saq tekadu jari nukahang kêpêng, dait 
bangku-bangku saq tekadu bedagang 
kedit dare. 

13 Terus Deside Isa bemanik lêg dengan- 
dengan nike, "Lěq dalem Kitab Suci 
tetulis bahwe Allah bemanik, 'Geděng 
Tiang gen tesebut geděng do'e.' Laguq 
side pade jariang ie taoqne bekumpul 
dengan-dengan jahat!" 

14 Dengan-dengan bute dait dengan- 
dengan děmpang parek tipaq Deside Isa 
lêg Geděng Allah, dait ie pade teselahang 
siq Deside Isa. 

1> Laguq sewaktu imam-imam kepale dait 
ahli-ahli Taurat serioq muqjizat-muqjizat 
saq tepiaq siq Deside Isa dait pirengang 
kanak-kanak saq bekuih-kuih lêg dalem 
Geděng Allah: "Hosana tipaq Keturunan 
Daud!" ie pade jari menggah gati. 

16 le pade matur lêg Deside Isa, "Napi 
Pelungguh pireng saq ie pade ucapang 

nike?" "Enggih, Tiang dengah," jawab 
Deside Isa. "Napi side pade nděqman 
bace ayat Kitab Suci niki: 'Lěman biwih 
kanak-kanak, malahan beběaq-beběaq 
saq kenyeke nyusu, Tuhan sampun 
nyedieang puji-pujian'?" 

17 Sesampun nike Deside Isa bilin 
dengan-dengan nike, beterus margi ojok 
kote Betania dait mererepan lêg derike. 

18 Lěq jemaq kelêmagne, lêg dalem 
pemargian-Ne tulak ojok kote, Deside Isa 
beridap seduk. 

191e cingakin sopoq lolo are lêg sedin 
rurung, terus laiq-Ne lolo are nike, laguq 
nděčq araq buaqne, kecuali daun-daunne 
doang. Terus Deside Isa bemanik lêg lolo 
are nike, "Ndaq bebuaq malik jangke 
selačq-laąčqne!" Langsung lolo are nike 
gero. 

20 Sewaktu pengiring-pengiring Deside 
Isa serioq peristiwe nike, selapuqne 
bengaq gati. le pade metakěn, "Kemběq 
lolo are nike selung-selung gero?" 

21 Manik Deside Isa, "Tiang badaq side, 
setetune lamun side pade percaye dait 
nděq bimbang, side pade bau laksaneang 
napi saq sampun Tiang laksaneang lêg 
lolo are niki. Dait nděqne nike doang, 

malahan lamun side pade bebase tipaq 
gunung niki, 'Kerungkahan dait ngalih 
ojok segare!' Make hal nike gen telaksane. 

22 Dait napi juaq saq side pade tunas 
dalem do'e, side pade gen nerimaq ie asal 
side pade percaye." 

23 Beterus Deside Isa tulak ojok Geděng 
Allah, terus tame dait ngajahang lêg 
derike. Sewaktu le kenyeke ngajahang, 
imam-imam kepale dait pemimpin- 
pemimpin Yahudi parek dait metakên 
lêg le, "Atas dasar napi Pelungguh 
ngelaksaneang selapuqne nike? Sai saq 
aturin Pelungguh kuase nike?" 

24 Jawab Deside Isa, "Tiang čndah mělě 
beketuan lěq side pade, dait lamun side 
pade bejawab, Tiang éndah gen badaq 
side siq kuase sai Tiang ngelaksaneang 
hal-hal nike. 

25 Siq kuase sai Yahya baptis dengan? 
Kuase Allah atao manusie?" Beterus imam- 
imam kepale dait pemimpin-pemimpin 
Yahudi nike mulai berunding lêg antare ie 
pade. le pade bebase, "Lamun ite jawab, 
'Siq kuase Allah,' le gen bemanik, 'Lamun 
maraq nike kemběq side pade ndêg 
percaye lêg Yahya?" 

26 Laguq lamun ite bejawab, 'Siq kuase 
manusie,' ite takut lêg dengan luwêg, 
sěngaq selapug dengan anggep Yahya 
nike nabi." 

27 Jari, jawab ie pade, "Mindah tiang." 
Beterus Deside Isa bemanik lěq ie pade, 
"Lamun maraq nike, Tiang čndah nděq 
gen badaq side siq kuase sai Tiang 
ngelaksaneang selapuqne niki." 

28 "Mangkin berembě pendapet side 
mengenai hal niki?" manik Deside Isa 
selanjutne. "Araq sopoq bapaq bedowé 
due bije mame. le lumbar ojok bijene 
saq sengake dait bebase, 'Nune, lalo 
begawêan ojok kebon anggur jelo niki." 

22 'Tiang nděq mêlé,' jawab kanak nike. 
Laguq nděq ngoněq ie berobah pikiran, 
terus ie lalo ojok kebon nike. 

30 Beterus bapaqne nike lumbar ojok 
bije saq kedue, dait bebase hal saq pade 
čndah. 'Enggih, Bapaq,' jawab bije saq 
kedue nike. Laguq ie nděq lumbar. 

31 Nah, lêg antare kedue bije nike, saq 
mbě ngelaksaneang kemělěq bapaqne?" 
"Saq sengake," jawab ie pade. Terus Deside 
Isa bemanik malik lêg ie pade, “Tiang 
badaq side, setetune penagih-penagih 
pajek dait dengan-dengan nine pelacur 

gen juluan tame Kerajaan Allah ketimbang 
side pade. 

32 Sěngaq Yahya nike rauh, jari nyatayang 
lêg side pade care idup saq tekayunang 
siq Allah, dait side pade nděq percaye lêg 
pengajahanne; laguq penagih-penagih 
pajek dait dengan-dengan nine pelacur 
nike percaye lêg Yahya. Laguq timaq side 
pade sampun serioq selapuqne nike, side 
pade nděq mělě ngerobah pikirande dait 
ndčq percaye lêg ie." 

33 "Pade dengahang malik perumpamean 
saq sopoq niki," manik Deside Isa. "Araq 
sopoq majikan bedowě kebon dait talet 
anggur lêg kebon nike. le miaq lambah 
lêg sekelining kebon nike, dait kaliq 
longkak jari taoqne peres anggur, terus ie 
penganjeng menare taoq dengan bejage. 
Sesampun nike sêweangne kebon nike lêg 
penyakap-penyakap, beterus ie berangkat 
ojok negeri negeri lain. 

34Waktu dateng musim padas buaq 
anggur, majikan nike ngutus pelayan- 
pelayanne tipaq penyakap-penyakap nike 
jari nerimaq bagianne. 

35 Laguq penyakap-penyakap kebon 
nike bau pelayan-pelayan saq teutus siq 
majikan nike: Saq sopoq tepadek, saq lain 

tematêg dait saq lain malik tepelêwas siq 
batu. 

36 Majikan kebon anggur nike ngutus 
malik pelayan-pelayan saq lain, luwêdgan 
lman saq penemběq. Laguq ie pade 
čndah teperlakuang pade maraq saq 
juluan. 

37 Ahirne majikan kebon anggur nike 
ngutus bijene mêsad tipaq ie pade, 
pikirne, 'Pasti anak tiang gen tehormatin.' 

38 Laguq sewaktu penyakap-penyakap 
nike serioq bije majikanne nike, ie pade 
bebase sopoq kance saq lain, 'Niki ie ahli 
warisne, silaq ite matěq ie, aděq ite saq 
mauq warisanne!' 

39 Make bije majikanne nike tebau, dait 
sautne ojok luah, terus tematěq." 

40 Deside Isa beketuan, "Lamun êpên 
dowě kebon anggur nike tulak, gen ie 
kumbêdgang penyakap-penyakapne nike?" 

41 Jawab ie pade, "Pasti ie gen matêg 
dengan-dengan jahat nike, terus 
sěweangne kebon anggur nike tipaq 
dengan lain saq gen ngebêng ie hasil lêg 
musim padas anggur." 

42 Deside Isa bemanik lêg ie pade, "Napi 
side pade nděq uwah bace saq tetulis lêg 
dalem Kitab Suci? 'Batu saq tetetěh siq 

tukang bangunan sampun jari batu sad 
paling utame. Niki karye Tuhan; sopoq 
karye saq ajaip lêg julunte!"™ 

43 "Keranaq nike Tiang badaq side, bahwe 
Kerajaan Allah gen tebait lêman side, dait 
gen teicanin tipaq sopoq bangse saq gen 
ngasilang buaq Kerajaan nike. 

44 [sai-sai saq geriq lêg batu nike gen 
ancur; dait sai-sai saq tendet siq batu 
nike, ie gen remuk.]" 

4> Sewaktu imam-imam kepale dait 
dengan-dengan Parisi nike pirengang 
perumpamean Deside Isa nike, ie pade 
ngerti bahwe Deside Isa bebaos mengenai 
ie pade. 

46 Jari, ie pade berusahe bau Deside Isa. 
Laguq ie pade takut lêg dengan luwêg, 
sěngaq dengan-dengan nike anggep 
Deside Isa nabi. 

2 2 I Deside Isa bemanik malik lêg 

dengan luwěq kadu perumpamean, 

2 manik-Ne, "Kerajaan Sorge nike 
seumpame maraq niki: Sopoq raje 
ngaraqang gawé jari ngawinang bijene. 

3 Raje nike ngutus pelayan-pelayanne 
ngempoh dengan-dengan saq sampun 
tepesilaq ojok gawě nike, laguq dengan- 

dengan saq tepesilaq nike nděq mělě 
dateng. 

4 Beterus raje nike ngutus malik pelayan- 
pelayan saq lain. Raje nike bebase lêg 
pelayan-pelayanne, 'Sampêang tipaq 
dengan-dengan saq tepesilaq nike: 
Pesajiq lčq gawé nike sampun tesiepang. 
Sampi dait anak sampi tiang saq paling 
solah sampun tesembelěh. Selapuqne 
sampun tesiepang. Silaq side pade dateng 
ojok gawé ngawinang!" 

> Laguq temuč-temuč sag tepesilaq 
nike nděq ngerunguq ie. le pade selapuq 
lumbar ojok taoqne begawêan — araq sad 
ojok lendangne, saq lainne lumbar ojok 
taoqne berusahe; 

6 dait saq lainne bau pelayan-pelayan 
nike, terus tempuk dait ie pade tematěq. 

7 Raje nike jari menggah gati. Beterus ie 
ngutus tentere-tenterene jari nyematěq 
tukang nyematěq pelayan-pelayanne nike, 
dait sedut kote ie pade. 

8 Sesampun nike raje ngempoh pelayan- 
pelayanne, terus bebase, 'Gawě niki 
sampun tesiepang laguq dengan-dengan 
saq tepesilaq nděq pantes. 

9 Lalo ojok rurung-rurung belěq, dait 
pesilaq dengan seluwěq-luwěqne dateng 
ojok gawé niki." 

0 Jari pelayan-pelayan nike lalo ojok 
rurung-rurung belěq, terus ngumpulang 
selapuq dengan saq daitne lêg derike, 
saq solěh dait saq jahat. Make taoq 
gawě ngawinang nike jari penoq siq 
temuč-temuě. 

11 Beterus raje nike tame serioq temuč- 
temučěne nike. Laguq araq serioqne 
sopoq temuě saq nděq ngengadu kelambi 
begawč. 

12 Beterus raje nike beketuan lêg ie, 
'Semeton, berembě entande jangke bau 
tame ojok deriki, padahal side nděq kadu 
kelambi begawě?' Dengan nike nděq tao 
bejawab. 

13 Beterus raje nike bebase lêg pelayan- 
pelayanne, 'Sěkoq ime dait načn dengan 
niki, terus tetěh ie ojok luah lêg taoq saq 
peteng dedet. Lěq derike ie gen nangis 
dait menderite." 

14 Beterus maraq niki entan Deside Isa 
nutuqang perumpamean nike, "Mule 
luwêg dengan saq tempoh laguq sekediq 
saq tepilěq." 

13 Beterus dengan-dengan Parisi lumbar 
dait berunding adêg ie pade mauq langan 
nyalahang Deside Isa siq care besoal 
jawab. 

16 Make ie pade ngutus pengiring- 
pengiring ie pade parek ojok Deside Isa 
bareng kance dengan-dengan golongan 
Herodes. Dengan-dengan nike matur 
lêg Deside Isa, "Bapaq Guru, tiang pade 
nenaoq Pelungguh jujur. Pelungguh 
ngajahang secare terus terang mengenai 
langan saq kenaq tipaq Allah, dait něnten 
takut lêg sai juaq. Sěngaq Pelungguh 
něnten pilěq kasih. 

17 Keranaq nike tunas Pelungguh 
ngendike lêg tiang pade: Menurut aturan 
agamente, kanggo napi něnten bayah 
pajek lêg Kaisar?" 

18 Deside Isa wikan maksut jahat dengan- 
dengan nike, make le bemanik lêg ie pade, 
"Hai, dengan-dengan munapik! Kemběq 
side pade beniat boyaq-boyaq kesalaqan 
aděq bau nyalahang Tiang? 

19 Cobaq petitoqang lêg Tiang sopoq 
kěpěng perak saq side pade kadu bayah 
pajek!" Beterus dengan-dengan nike 
ngaturin Deside Isa sopoq kěpěng perak. 

20 Deside Isa beketuan lêg ie pade, 
"Gambar dait aran sai niki?" 

21 "Gambar dait aran Kaisar," jawab ie 
pade. Make Deside Isa bemanik tipaq ie 
pade, "Lamun maraq nike serahang ojok 
Kaisar napi saq jari dowěn Kaisar, dait 
tipaq Allah napi saq jari dowěn Allah." 

2? Waktu ie pade dengah penjelasan nike 
ie pade bengaq. Ahirne dengan-dengan 
nike lumbar bilin Deside Isa. 

23 Lěq jelo nike čndah, araq dengan- 
dengan Saduki parek ojok Deside Isa. 
le pade golongan saq bedowě pendapet 
bahwe dengan ninggal nděq gen idup 
malik. 

24 le pade metakên lêg Deside Isa, "Bapaq 
Guru, Musa ngajahang maraq niki: Lamun 
araq dengan mame ninggal, dait ie nděq 
bedowě bije, semetonne harus merariq 
kance bebalune adèdg ie bau ngeběng 
keturunan tipaq dengan saq sampun 
ninggal nike. 

2> Laguq lêg antare tiang pade araq 
pituq dengan besemetonan. Saq sengake 
merariq, terus ninggal nděq bedowě bije, 
beterus bebalune tebait siq semetonne. 

26 Semetonne nike čndah ninggal nděq 
bedowě bije. Maraq nike êndah lêg 

semetonne saq ketelu dait seterusne 
jangke saq kepituq. 

27 Ahirne dengan nine nike čndah 
ninggal. 

28 Lěq waktu dengan ninggal teidupang 
malik, sai semame dengan nine nike? 
Sěngaq kepituq-pituqne sampun merariq 
kance ie." 

29 Jawab Deside Isa, "Side keliru gati, 
sěngaq side pade nděq ngerti Kitab Suci 
dait kuase Allah. 

30 Sěngaq čraq lamun dengan ninggal 
teidupang malik, ie pade nděq gen 
merariq malik, laguq ie pade gen idup 
maraq malačkat lêg sorge. 

31 Napi side pade ndêgman bace napi saq 
temanikang siq Allah mengenai dengan 
ninggal teidupang malik? Allah bemanik, 

32 'Tiang niki Allah Ibrahim, Allah Ishak 
dait Allah Yakub.' Allah nike něnten Allah 
dengan ninggal, laguq Allah dengan saq 
idup!" 

33 Sewaktu dengan luwêg nike dengah 
penjelasan Deside Isa, ie pade takjub siq 
pengajahan-Ne. 

34 Sewaktu dengan-dengan Parisi 
pireng bahwe Deside Isa sampun miaq 

dengan-dengan Saduki nděq tao bejawab 
malik, ie pade bekumpul. 

35 Salaq sopoq lêg antarene, ahli Taurat, 
ie metakěn lêg Deside Isa jari boyaq 
kesalaqan-Ne: 

36 le bebase, "Paq Guru, prêntah napi saq 
paling utame lêg dalem Hukum Taurat?" 

37 Jawab Deside Isa, "Kasihin Tuhan 
Allahde siq segenep atěnde, dait siq 
segenep jiwende, dait siq segenep akal 
budinde. 

38 Nike prěntah saq utame dait saq paling 
penting! 

39 Prěntah kedue pade maraq saq utame 
nike: Kasihin sepadende manusie, maraq 
side ngasihin diriqde měsaq. 

40 Selapuq isi Hukum Taurat dait kitab 
nabi-nabi dasarne lêg kedue prěntah 
nike." 

41 Sewaktu dengan-dengan Parisi masih 
bekumpul lěq derike, Deside Isa beketuan 
lêg ie pade, 

42 "Napi pendapet side pade mengenai 
Almasih? le keturunan sai?” "Keturunan 
Daud,” jawab ie pade. 

43 Deside Isa bemanik lêg ie pade, 
"Lamun maraq nike, kemběq Roh Allah 
ngicanin Daud ilham jari nyebut Almasih 

nike Junjungan Saq Mulie'™? Sèngag Daud 
bebase, 

#4'Tuhan sampun bemanik lêg Junjungan 
tiang: Melinggih lêg sedi kanan Tiang, 
jangke Tiang piag musuh-musuh Deside 
takluk lěq Deside.' 

4 Jari lamun Daud nike nyebut Almasih 
nike, 'Junjungan Saq Mulie', segerah 
Junjungan Saq Mulie nike keturunan 
Daud?" 

46 Nděq araq sopoq dengan juaq saq tao 
jawab Deside Isa. Dait lêman jelo nike 
nděq araq dengan bani metakên napi-napi 
lêg Deside lsa. 

2 3 l Beterus Deside Isa bemanik lêg 
dengan luwêg dait tipaq selapuq 
pengiring-Ne, 

2" Ahli-ahli Taurat dait dengan-dengan 
Parisi teican kuase jari napsirang Hukum 
Taurat. 

3 Keranaq nike side pade harus taat dait 
ngelaksaneang selapuq hal saq ie pade 
ajahang lêg side. Laguq ndaq side pade 
turut napi saq ie pade laksaneang, sěngaq 
ie pade ngajahang laguq ie pade nděq 
ngelaksaneang. 

“Je pade tuntut hal-hal saq sengke 
dait miaq aturan saq berat, laguq 

nděq araq gati usahene tulung dengan 
ngelaksaneang selapuq hal nike. 

> Selapug saq ie pade laksaneang 
tujuanne cume aděqne teserioq siq 
dengan. le pade sediah ngengadu tali 
sembahyang saq gamber-gamber dait 
pebělo omběr-omběr jubahne! 

6 le pade seneng melinggih lêg taoq saq 
paling tehormat lêg taoq dengan-dengan 
begawě, dait melinggih lêg kursi saq 
paling julu lêg balě-balě ibadah. 

7le pade demen tehormatin siq dengan 
lêg peken-peken dait teempoh 'Guru'. 

8 Laguq side pade, ndaq gati mêlê tesebut 
'Guru', sěngaq side cume bedowě sopoq 
Guru dait side pade selapuq besemetonan. 

9 Dait ndaq side sebut sai juaq lêg dunie 
niki siq sebutan, 'Bapa', sêngad Bapa side 
cume sopoq, Bapa saq lčq sorge. 

10 Ndaq êndah side pade mělě tesebut 
'Pemimpin', sěngaq cume araq sopoq 
Pemimpinde, nike Almasih. 

II Dengan saq paling belêg lêg antare 
side pade, ie harus jari pelayande. 

12 Dait dengan saq nyombongang 
diriqne gen terendahang, dait dengan saq 
ngerendahang diriqne gen tetinggiang." 

13 "Celake side pade ahli-ahli Taurat 
dait dengan-dengan Parisi! Side pade 
dengan-dengan munapik sěngaq halangin 
dengan tame ojok Kerajaan Sorge. Side 
mêsag nděq mělě tame Kerajaan Sorge, 
laguq dengan lain saq mělě side pade 
halangin. 

14 [Celake side ahli-ahli Taurat dait 
dengan-dengan Parisi: Side pade 
dengan-dengan munapik. Side pade tipu 
bebalu-bebalu dait ngerampas balěne 
dait jari seboq kejahatande nike side pade 
bedo'e bělo-bělo. Keranaq nike side pade 
pasti gen nerimaq hukuman saq beratan!] 

15 Celake side ahli-ahli Taurat dait 
dengan-dengan Parisi! Side pade dengan- 
dengan munapik! Side pade lumbar 
jaoq-jaoq mbelat segare, dait jelajah 
daratan cume jari miaq sopoq dengan 
turut agamende. Dait sesampun dengan 
nike tame agamende, side pade jariang 
ie calon isi nerake, saq due kali jahatan 
lêman side měsaq! 

16 Celake side pade pemimpin-pemimpin 
saq bute! Side pade ngajahang hal niki, 
'Lamun dengan besumpah demi Geděng 
Allah, sumpah dengan nike nděq sah; 
laguq lamun dengan besumpah demi 


MATIUS 23.17 -22 125 


emas lêg dalem Geděng Allah, dengan 
nike nděq gen lepas lêman sumpahne.' 

17 Side pade dengan-dengan bodo dait 
bute! Mbě saq pentingan; emas atao 
Geděng Allah saq jariang emas nike suci? 

18 Side pade čndah ngajahang maraq 
niki, 'Lamun dengan besumpah demi 
mêje taoq kurban, dengan nike nděq 
tetuntut siq sumpahne; laguq lamun 
dengan besumpah demi persembahan lêg 
atas mêje taoq kurban nike, make ie gen 
tetuntut siq sumpahne nike.' 

19 Hai side pade dengan-dengan bute! 
Mbě saq pentingan? Persembahanne atao 
mêje taoq kurban saq miaq persembahan 
nike jari suci? 

20 Keranaq nike, lamun dengan 
besumpah demi měje taoq kurban, nike 
artine ie besumpah demi mêje taoq 
kurban, dait demi selapuq persembahan 
saq araq lêg atasne. 

21 Dait lamun dengan besumpah demi 
Geděng Allah, nike artine ie besumpah 
demi Geděng Allah nike, dait demi Allah 
sag meneng lêg derike. 

22 Dait lamun dengan besumpah demi 
sorge, nike artine ie besumpah demi tahte 

Allah dait demi Allah saq betahte lêg 
derike. 

23 Celake side pade ahli-ahli Taurat 
dait dengan-dengan Parisi! Side pade 
dengan-dengan munapik. Reragian 
misalne selasih, adas manis dait jinten 
čndah side aturang sepersepulune. 
Padahal hal-hal saq paling penting lěq 
dalem Hukum Taurat, misalne: Keadilan, 
belas kasihan, dait kesetiean, nike nděq 
side pade perhatiang. Padahal hal-hal 
nike saq harus side pade laksaneang, dait 
ndaq lupaqang hal saq lain-lain čndah. 

24 Side pade pemimpin-pemimpin saq 
bute! Kelikit lêg dalem aiq inemde side 
pade saring, padahal onte side pade belet! 

25 Celake side pade ahli-ahli Taurat dait 
dengan-dengan Parisi! Side pade dengan- 
dengan munapik! Jembung-jembung dait 
piring-piringde side pade roas bersi-bersi 
lêg bagian luahne, padahal bagian 
dalemne kotor gati siq hal-hal saq side 
pade mauq secare pakse dait serakah. 

26 Hai dengan Parisi saq bute! Bisoq 
juluq bersi-bersi bagian dalem jembung 
piringde, aděq bagian luahne êndah jari 
bersi! 

27 Celake side pade ahli-ahli Taurat 
dait dengan-dengan Parisi! Side pade 
dengan-dengan munapik! Side pade 
maraq kuburan saq tecēt putěq; lěq 
luahne penggitan solah, laguq lèg 
dalemne penoq siq tolang dait selapuq 
saq berek. 

28 Maraq nike čndah halne side pade. Side 
pade solah lêg julun dengan; laguq lêg 
dalemne, penoq siq hal-hal saq munapik 
dait jahat." 

29 "Celake side pade ahli-ahli Taurat 
dait dengan-dengan Parisi! Side pade 
dengan-dengan munapik! Side pade 
piaqang nabi-nabi makam saq solah, dait 
side pade payas tugu dengan-dengan 
solěh. 

30 Dait side pade bebase, 'Lamun tiang 
pade araq lêg jaman leluhur tiang pade 
lačq, tiang pade nděq gen milu kance ie 
pade nyematěq nabi-nabi." 

31 Jari, side pade ngaku mêsag bahwe 
side pade keturunan dengan-dengan saq 
nyematěq nabi-nabi! 

32 Lamun maraq nike, terusang dait 
selesêang dose-dose saq sampun temulai 
siq leluhurde nike! 

33 Side pade jahat! Dait keturunan dengan 
jahat! Segerah side pade bau nyelametang 
diriq lêman hukuman api nerake? 

34 Pade dengahang pacu-pacu: Tiang 
gen ngutus nabi-nabi tipaq side pade, 
dengan-dengan bijaksane dait guru-guru; 
terus separo lêman dengan-dengan nike 
gen side pade matěq, dait separo saq 
lain gen side pade pakuq lêg kayuq salib. 
Araq čndah saq gen side pade siksaq lêg 
dalem balě-balě ibadah, dait gen side 
pade aniaye lêman sopoq kote ojok kote 
saq lain. 

3> Keranaq nike side pade gen tehukum 
lantaran side pade nyematěq dengan- 
dengan saq nděq salaq — temulai lêman 
Habil saq nděq salaq, jangke ninggalne 
Zakaria bije Berekia, saq side pade matěq 
lêg antare Geděng Allah dait mêje taoq 
kurban. 

36 Tiang badaq side: Selapuqne nike gen 
tetanggung siq dengan-dengan jaman 
niki!" 

37 "Yerusalem, Yerusalem! Side matêg 
nabi-nabi. Utusan-utusan Allah side 
pelěwas siq batu jangke ninggal. Sampun 
pire kali Tiang mělě ngumpulang selapuq 
pendudukde, maraq inen manuk saq 

kekep anak-anakne lêg bawaq kelětěkne, 
laguq side nděq mêlêl 

38 Pade serioq balěnde gen tebilin dait 
jari sepi. 

39 Tiang badaq side: Mulai mangkin side 
nděq gen serioq Tiang malik, jangke side 
bebase, 'Teberkahin le saq rauh dalem 
pesěngan Tuhan." 

2 4 I Lěq waktu Deside Isa sugul 
lman Geděng Allah, pengiring- 

pengiring-Ne parek tipaq le, dait nijoqang 

bangunan-bangunan Geděng Allah nike. 

? Deside Isa bemanik lêg ie pade, "Napi 
side pade serioq selapuqne nike? Tiang 
badaq side: Setetune nděq araq sopoq 
juaq batu lêg bangunan-bangunan nike 
saq masih beronjoq maraq běngan. 
Selapuqne gen terobohang." 

3 Beterus Deside Isa lumbar ojok Bukit 
Zaitun, dait waktu le kenyeke melinggih, 
pengiring-pengiring-Ne secare husus 
parek tipaq le jari matur. le pade matur lêg 
Deside Isa, "Silaq Pelungguh, sampěang 
lêg tiang pade piran selapuqne nike gen 
telaksane dait napi saq jari tande-tande 
kerauhan Pelungguh dait ahir jaman?" 

4jJawab Deside Isa, "Pade waspade, ndaq 
side pade jangke tetipu. 

> Sěngaq luwčq dengan gen dateng 
kadu aran Tiang dait bebase, 'Tiang niki 
Almasih!" le pade gen miaq luwěq dengan 
jari sesat. 

6 Side pade gen dengah suare-suare 
perang dait berite-berite mengenai 
perang, laguq ndaq takut. Sěngaq hal-hal 
nike harus telaksane, laguq hal nike nděq 
berarti bahwe sampun wayene kiamat. 

’ Bangse saq sopoq gen perang ngelawan 
bangse saq lain, dait negare saq sopoq 
gen nyerbu negare saq lain. Lèg mbě-mbě 
gen araq bahle kelapahan dait lindur. 

8 Selapuqne nike baruq awal penderitean 
senděqman dateng jaman saq baru. 

9 Beterus side pade gen tebau dait 
teserahang jari tesiksaq dait tematěq. 
Seantěro dunie gen meriq lêg side pade 
sěngaq side pade jari pengiring Tiang. 

10 Lěq waktu nike, luwêg dengan gen 
murtat, saling hianat dait saling meriqang 
sopoq kance saq lain. 

11 Luwêg gen dateng nabi-nabi palsu dait 
ie pade gen miaq dengan luwêdg jari sesat. 

12 Kejahatan gen jari sayan luwčq jangke 
luwêg dengan engkah ngasihin Allah dait 
sepade manusie. 

13 Laguq dengan saq tahen jangke 
penutuqne, gen teselametang. 

14 Dait Kabar Solah mengenai Kerajaan 
Allah gen tekabarang ojok seantěro dunie, 
aděq selapug dengan dengah hal nike. 
Sesampun nike baruq kiamat nike dateng. 

15 "Side pade gen serioq berembě 
'Perbuatan najis saq miaq binase', maraq 
saq tesampěang siq Nabi Daniel, nganjeng 
lêg taoq saq suci (hal niki saq harus 
teperhatiang siq dengan saq mace). 

16 Lq waktu nike dengan-dengan 
saq araq lěq Yudea harus pelai ojok 
pegunungan. 

17 Dengan saq araq lêg atas atep balé, 
ndaq turun ojok dalem balěne bait napi 
juaq. 

18 Dengan saq kenyeke araq lêg 
lendangne, ndaq tulak bait jubahne. 

19 Celake inaq-inaq saq kenyeke betian, 
atao inaq-inaq saq masih penyusuq 
beběaqne lêg waktu nike! 

20 Pade bedo'e adêg ndaq jangke side 
harus pelai lêg musim telih atao lêg jelo 
Sabat! 

21 Lěq jelo-jelo saq luwêg sengsare nike, 
gen araq kesusahan belěq maraq saq nděq 

uwah araq lêman dunie tecipteang jangke 
mangkin niki, dait nděq gen araq malik. 

2? Seanděne Allah nênten pesingket 
waktune; make nděq araq sopoq dengan 
juaq saq selamet. Laguq lantaran dengan- 
dengan saq sampun tepilěq siq Allah nike, 
make le pesingket waktune. 

23 Lěq waktu nike, lamun araq dengan 
badaq side, 'Pade serioq, Almasih nike 
araq lêg deriki!' atao 'le araq lêg derike!' 
-- ndaq gati percaye lêg dengan nike. 

24 Sěngaq almasih-almasih palsu dait 
nabi-nabi palsu gen dateng. le pade gen 
miaq tande-tande saq luar biase dait 
macem-macem mudgjizat jari nipu, lamun 
bau dengan-dengan saq sampun tepilěq 
siq Allah čndah. 

2> Jari, pade inget! Tiang sampun juluan 
badaq hal nike lêg side pade senděqman 
hal nike telaksane. 

26 Lamun dengan bebase lêg side, 'Serioq, 
le araq lêg derike lêg padang gurun!" — 
ndaq side pade lumbar ojok derike. Atao 
lamun ie pade bebase, 'Serioq, le araq lêg 
dalem kamar niki!' -- ndaq percaye. 

27 Sěngaq kerauhan Bije Manusie maraq 
cahaye kisap saq ngempor lěman timuq 
jangke dateng bat. 

28 Lěq mbě araq bangké, lêg derike araq 
kedit saq girang ngaken bangkě." 

29 "Nděq ngonêg sesampun mase 
kesusahan nike, sinar jelo gen jari 
peteng, dait bulan nděq becahaye. 
Bintang-bintang gen geriq lêman langit, 
dait selapuq kuase saq araq lěq langit jari 
biur lantur. 

30 Sesampun nike, tande Bije Manusie 
gen penggitan lêg langit. Lěq waktu nike 
selapuq bangse lêg gumi gen nangis ěroq 
asêdg. le pade serioq Bije Manusie rauh lêg 
atas awan siq kuase dait kemuliean saq 
belěq. 

31 Terompêt belêg gen tepunigang, 
dait Bije Manusie gen ngutus malačkat- 
malačkat-Ne ngumpulang dengan- 
dengan saq sampun le pilêg lêman 
keempat penjuru gumi, dait lêman poton 
langit saq sopoq jangke poton langit saq 
lain." 

32 "Pade bait perajahan lêman lolo are. 
Lamun pêmpang-pêmpangne ijo dait 
odaq, terus mulai besuli, side pade gen 
nenaoq bahwe musim panas sampun 
rapet. 

33 Maraq nike čndah lamun side pade 
serioq hal-hal nike telaksane, side pade 

nenaoq bahwe waktune sampun rapet 
gati. 

34 Tiang badaq side: Setetune hal-hal 
nike gen telaksane senděqman dengan- 
dengan saq idup mangkin niki ninggal 
selapuqne. 

35 Langit dait gumi gen musnah, laguq 
manik Tiang gen kekel selačq-lačqne." 

36 "Nděq araq saq nenaoq piran jelone 
dait jamne, malačkat-malačkat lěq sorge 
něnten wikan, Bije saq asalne lêman Allah 
čndah něnten wikan, cume Bapa doang 
saq wikan. 

37 Lamun Bije Manusie rauh čraq, 
keadaanne pade maraq jaman Nuh lačq. 

38 Lěq jelo-jelo senděčqman belabur belêg 
nike, dengan-dengan bekelor, nginem 
dait merariq. Tetep maraq nike jangke 
waktune Nuh tame ojok dalem kapalne. 

39 Sewaktu ie pade selapuq tetimpe siq 
belabur nike, baruq ie pade sadar napi saq 
kenyeke ie pade alamin. Maraq nike čndah 
keadaanne čraq lamun Bije Manusie nike 
rauh. 

40 Lěq waktu nike, lamun araq due 
dengan kenyeke begawêan lêg lendang: 
Saq sopoqne gen tejauq dait sag sopoqne 
malik teaděqang. 

41 Lamun due dengan nine kenyeke nujaq 
gandum: Saq sopoqne gen tejauq, dait saq 
sopoqne malik gen teaděqang. 

42 Jari, pade siep sedie, sěngaq side pade 
nděčq nenaoq piran Tuhande rauh. 

43 Ingetang hal niki! Lamun êpên balé 
nenaoq jam pire lêg waktu kemalem 
maling gen dateng, pasti ie nděq gen 
mesarě adêg maling nike nděq tame ojok 
balěne. 

44 Keranaq nike, side pade čndah harus 
tetep siep sedie. Sěngaq Bije Manusie 
gen rauh lêg waktu saq side pade nděq 
badēěq." 

45 Deside Isa bemanik malik, "Lamun 
maraq nike, sai pelayan saq setie dait 
bijaksane, saq teangkat siq majikanne jari 
kepale tipaq pelayan-pelayan lain, aděq ie 
ngeběng ie pade bekelor lèg waktune? 

46 Bahagie gati pelayan saq tedait 
kenyeke ngelaksaneang tugasne waktu 
majikanne tulak. 

47 Tiang badaq side: Setetune pelayan 
nike gen tesaduq siq majikanne jari jagaq 
selapuq dowêne. 

48 Laguq lamun pelayan nike jahat, ie gen 
bebase lêg dalem angenne, 

49 'Majikan tiang masih ngonêg tulak, 
terus ie mulai ngempuk pelayan-pelayan 
sad lain, sesampun nike ie bekelor dait 
nginem kance dengan-dengan sad girang 
bowos. 

>0 Beterus majikanne tulak lêg jelo dait 
jam saq nděq ie baděq. 

>1 Make pelayan nike gen tesiksaq jangke 
matě siq majikanne, terus tetetěh ojok 
taoq dengan-dengan munapik. le pade 
gen nangis dait menderite lêg derike." 

2 5 I "Hal Kerajaan Sorge, keadaanne 

maraq perumpamean niki: Sepulu 
dedare pengiring pengantěn pade bait 
dilahne měsaq, beterus ie pade lumbar 
nyambut pengantěn mame. 

2? Lime lêg antare ie pade bodo, dait lime 
saq lainne bijaksane. 

3 Kelime dedare saq bodo nike jauq 
dilahne, laguq nděq jauq cadangan 
minyak. 

4 Kelime dedare saq bijaksane jauq dilah 
dait cadangan minyak. 

> Pengantěn mame nike telat dateng, 
jari dedare-dedare nike ngantok terus 
ketindoqan. 

6 Tengaq kelem, barug kedengahan suare 
dengan bekuih, 'Pengantěn mame dateng! 
Silaq sambut je! 

7 Kesepulu dedare nike ures, terus ie 
pade penyalaq dilahne. 

8 Dedare-dedare saq bodo nike bebase 
lêg dedare-dedare saq bijaksane, 'Běng 
tiang pade sekediq minyakde, sěngaq 
dilah tiang pade gen pedaq.' 

9'Nděq bau!' jawab dedare-dedare saq 
bijaksane nike, 'sěngaq laun tiang pade 
čndah kurangan minyak. Solahan side 
lumbar ojok dagang minyak dait beli lêg 
derike.' 

10 Beterus kelime dedare saq bodo nike 
lumbar beli minyak. Lěq waktu ie pade 
lumbar beli minyak, pengantěn mame 
nike dateng. Kelime dedare saq bijaksane 
nike tame ojok taoq gawě bareng kance 
pengantěn mame nike, dait lawangne 
teimpet! 

11 Beterus dedare-dedare saq lainne nike 
dateng. le pade bekuih, 'Paq! Paq! Tulung 
bukaqang tiang pade lawang.' 

12 Laguq jawab pengantèn mame nike, 
"Tiang nděq kenal side pade!" 

13 Make Deside Isa tutuqang 
perumpamean nike dait bemanik, 

"Keranaq nike pade siep sedie, sěngaq 
side nděq nenaoq piran jelo dait jamne." 

14"Hal Kerajaan Sorge nike maraq 
perumpamean niki: Araq sopoq majikan 
gen lumbar ojok negeri saq jaoq. Majikan 
nike ngempoh pelayan-pelayanne, terus 
ie pade tepercaye jagaq dowênne. 

1> Sebilang pelayan teběng kêpêng 
siq majikanne menurut kemampuanne 
sopoq-sopoq. Pelayan saq sopoq bêngne 
lime iyu kěpěng emas, sopoqne malik 
běngne due iyu kěpěng emas. Dait 
sopoqne malik běngne siyu kěpěng emas. 
Terus majikan nike berangkat. 

16 Pelayan saq nerimaq lime iyu kěpěng 
emas nike langsung lumbar bedagang, 
terus ie mauq bati lime iyu kěpěng emas 
malik. 

17 Maraq nike čndah pelayan saq nerimaq 
due iyu kěpěng emas nike, mauq bati due 
iyu kěpěng emas malik. 

18 Laguq pelayan saq nerimaq siyu 
kěpěng emas nike lumbar kaliq longkak 
lêg tanaq, terus seboqne kěpěng 
majikanne lěq derike. 

19 Ngončq gati baruq majikanne 
tulak, dait mulai berěkěngan kance 
pelayan-pelayanne. 

20 Pelayan saq nerimaq lime iyu kêpêng 
emas nike dateng, terus ie serahang 
sepulu iyu kěpěng emas, dait bebase, 
'Paq, pelungguh ngeběng tiang lime iyu 
kěpěng emas. Mangkin silaq sereminang, 
tiang mauq bati lime iyu malik.’ 

21 'Bagus,' basen majikan nike, 'side 
pelayan saq bagus dait setie. Sêngad side 
bau tepercaye lêg hal saq sekediq, tiang 
gen percayeang hal saq luwêdgan malik lêg 
side. Silaq tame, milu beseneng-seneng 
kance tiang!" 

22 Terus pelayan saq nerimag due iyu 
kěpěng emas nike dateng, dait matur, 
'Bapaq ngebêng tiang due iyu kěpěng 
emas. Mangkin silaq sereminang, tiang 
mauq bati due iyu malik.' 

23 'Bagus,' basen majikan nike, 'side 
pelayan saq bagus dait setie. Sêngad side 
bau tepercaye lěq hal saq sekediq, make 
gen tiang percayeang lěq side hal-hal 
saq luwêdgan malik. Silaq tame, milu 
beseneng-seneng kance tiang!" 

24 Beterus dateng êndah pelayan saq 
nerimaq siyu kěpěng emas nike, dait 
bebase, 'Paq, tiang taoq pelungguh 
dengan saq kejem. Pelungguh mataq 
lêg taoq saq něnten pelungguh sawur 

biněq, dait bait hasil lêg taoq saq něnten 
pelungguh talet měsaq. 

2> Tiang takut, jari tiang lalo seboq 
kěpěng pelungguh lěq dalem tanaq. Niki 
kěpěng pelungguh nike.' 

26 'Side pelayan saq jahat dait mayus!" 
basen majikan nike. 'Tekan side nenaoq 
bahwe tiang matag lêdg taoq saq nděq 
uwah tiang sawur biněq, dait bait hasil lêg 
taoq saq nděq uwah tiang talet měsaq? 

27 Seharusne side serahang kêpêng tiang 
nike ojok dengan saq ngelampaqang 
kěpěng, aděq lêg waktu tiang tulak, tiang 
bau bait malik kěpěng tiang nike bareng 
rěntenne. 

28 Keranaq nike, bait kěpěng nike lêman 
ie, terus bêng pelayan saq bedowě sepulu 
iyu kěpěng emas nike. 

29 Sěngaq sebilang dengan saq sampun 
bedowě gen teican luwêgan malik, dait 
ie gen bekelimpahan. Laguq dengan saq 
nděq bedowě napi-napi, napi juaq sad 
araq lêg ie gen tebait. 

30 Dait pelayan saq ndêg araq manpaatne 
nike, tetetěh ojok taoq saq peteng dedet 
lêg luah. Lěq derike ie gen nangis dait 
menderite!"" 

31 "Lamun Bije Manusie rauh dalem 
kemuliean-Ne teiring siq selapuq 
malačkat-Ne, le gen melinggih lêg atas 
tahte-Ne saq mulie. 

32 Selapuq bangse gen tekumpulang 
lêg arepan-Ne. Terus le gen kelin 
dengan-dengan nike jari due kelompoq, 
pade maraq pangarat saq kelin dombe 
kance běmběq. 

33 Dait le gen toloq dombe-dombe lêg 
sedi kanan-Ne, běmběq-běmběq lěq sedi 
kiri-Ne. 

34 Beterus Raje nike gen bebase lêg 
dengan-dengan saq lěq sedi kanan-Ne, 
'Side pade saq teberkahin siq Bapa 
Tiang, silaq tame ojok Kerajaan saq 
sampun tesiepang umaq side lêman dunie 
tecipteang. 

35 Sêngag waktu Tiang seduk, side pade 
bèng Tiang bekelor, dait waktu Tiang 
bedak, side pade bèng Tiang nginem. 
Sewaktu Tiang jari dengan pendateng, 
side pade bêng Tiang nyodog lêg balênde. 

36 Sewaktu Tiang ndêg bekelambi, side 
pade bèng Tiang kelambi. Sewaktu Tiang 
sakit, side pade ngerawat Tiang. Sewaktu 
Tiang tebui, side pade tulung Tiang; 

37 Beterus dengan-dengan solêh nike 
matur, Junjungan Saq Mulie, piran tiang 
pade serioq Pelungguh seduk terus tiang 
pade aturin Pelungguh medaran? Atao 
tiang pade aturin nginem lěq waktu 
Pelungguh bedak? 

38 Piran čndah tiang pade serioq 
Pelungguh jari dengan pendateng, terus 
tiang pade aturin Pelungguh nyodoq 
lêg balèn tiang pade? Piran Pelungguh 
něnten bekuace, terus tiang pade aturin 
Pelungguh kuace? 

39 Piran tiang pade serioq Pelungguh 
sungkan atao tebui, beterus tiang pade 
tulung Pelungguh?' 

40 Raje nike gen bejawab, 'Tiang 
badaq side: Setetune waktu side pade 
ngelaksaneang hal nike lêg salaq sopoq 
sanak-sanak Tiang saq paling hine, artine 
side ngelaksaneang hal nike tipaq Tiang!" 

4l Beterus Raje nike gen bebase lêg 
dengan-dengan saq araq lěq sedi kiri-Ne, 
'Lalo lêman tě, side pade dengan-dengan 
saq tekutuk! Pade tame ojok dalem api saq 
nděq iniq pedaq saq sampun tesiepang 
umaq Belis dait malačkat-malačkatne! 

42 Sěngaq sewaktu Tiang lapah, side 
pade ndèg bèng Tiang bekelor; sewaktu 

Tiang bedak, side pade nděq bêng Tiang 
nginem. 

43 Sewaktu Tiang jari dengan pendateng, 
side pade ndêg bêng Tiang nyodog lêg 
balěnde. Sewaktu Tiang nděq bekelambi, 
side pade nděq bèng Tiang kelambi. 
Sewaktu Tiang sakit dait tebui side pade 
nděq ngerawat Tiang.' 

44 Beterus ie pade gen bejawab, 
Junjungan Saq Mulie, piran tiang pade 
serioq Pelungguh seduk, atao bedak, 
atao jari dengan pendateng, atao něnten 
bekuace atao sungkan dait tebui? Terus 
tiang pade něnten tulung Pelungguh?' 

4> Raje nike gen bejawab, 'Tiang badaq 
side: Lěq waktu side pade nděq mělě 
tulung salaq sopoq dengan saq paling 
hine niki, artine side pade nděq mělě 
tulung Tiang.' 

46 Make dengan-dengan nike gen 
tehukum siq hukuman saq kekel. Laguq 
dengan-dengan saq ngelaksaneang 
prěntah Allah gen tame ojok dalem idup 
sejati dait kekel." 

2 6 I Sewaktu Deside Isa seles 
ngajahang selapuq hal nike, le 
bemanik lêg pengiring-pengiring-Ne, 

2 "Side pade nenaoq, bahwe karing due 
jelo Hari Raye Paskah, dait Bije Manusie 
gen teserahang jari tepakuq lêg kayuq 
salib." 

3Waktu nike imam-imam kepale dait 
pemimpin-pemimpin Yahudi bekumpul 
lêg istane Imam Agung Kayapas. 

4 le pade berunding jari bau Deside Isa 
secare tedoq-tedoq dait nyematêdg le. 

> Laguq ie pade bebase, "Ndaq 
laksaneang hal nike waktu dengan- 
dengan kenyeke ngerayeang Paskah, adêg 
rakyat nděq jari biur lantur." 

6 Sewaktu Deside Isa kenyeke lêg Betania, 
lêg geděng Simon saq piranan sakit kuste, 

/ araq sopoq dengan nine parek tipaq 
Deside Isa, dait jauq sopoq botol pualam 
berisi minyak sengěh saq mahel. Lěq 
waktu Deside Isa melinggih medaran, 
dengan nine nike nolěngang minyak 
sengěh nike lêg sirah Deside Isa. 

8 Pengiring-pengiring Deside Isa serioq 
hal nike, terus ie pade jari sili dait bebase, 
"Napi manpaatne minyak sengěh nike 
tesědaq-ědaq?" 

9"Minyak sengêh nike bau tejual siq 
aji saq mahel, terus kěpěngne bau 

tesedekahang tipag dengan-dengan 
miskin!" 

10 Deside Isa wikan pikiran pengiring- 
pengiring-Ne, terus le bemanik, "Kemběq 
side pade piaq dengan nine niki susah? le 
ngelaksaneang hal saq solah tipaq Tiang. 

II Dengan miskin tetep araq lêg antare 
side pade, laguq Tiang niki nděq seterusne 
araq bareng kance side pade. 

12 le minyakin Tiang siq minyak sengêh 
nike jari siepang pemakaman Tiang. 

13 Tiang badaq side: Setetune lêg 
seantěro dunie, lêg mbě juaq Kabar Solah 
lman Allah tesiarang, perbuatan dengan 
nine niki gen teceriteang čndah jari 
nginget ie." 

14 Beterus salaq sopoq lêman kedue 
olas pengiring-pengiring Deside Isa, 
saq aranne Yudas Iskariot, lumbar ojok 
imam-imam kepale. 

15> Yudas bebase lêg imam-imam kepale 
nike, "Napi saq side pade gen icanin tiang 
lamun tiang serahang Deside Isa tipaq 
side pade?" Terus imam-imam kepale nike 
ngerěkěng telung dase kěpěng perak, dait 
serahangne kêpêng nike lêg Yudas. 

16 Mulai lêman waktu nike Yudas 
berusahe boyag kesempatan jari behianat 
lêg Deside lsa. 

17 Lěq jelo penemběq Perayaan Ruti Nděq 
Beragi, pengiring-pengiring Deside Isa 
parek lêg le, dait metakěn, "Lěq mbě 
Pelungguh kayun aděčq tiang pade siepang 
Pelungguh keloran Paskah?" 

18Jawab Deside Isa, "Pade lumbar ojok 
sopoq dengan lêg kote, terus sampčang 
lêg ie, 'Manik Guru tiang, sampun waktune 
Tiang gen ngerayeang Paskah lêg balěnde 
bareng kance pengiring-pengiring Tiang." 

13 Pengiring-pengiring-Ne 
ngelaksaneang napi saq temanikang 
siq Deside Isa. le pade siepang keloran 
Paskah nike. 

20 Sesampun kekelem, Deside Isa dait 
kedue olas pengiring-Ne melinggih 
medaran keloran Paskah. 

21 Sewaktu ie pade kenyeke medaran, 
Deside Isa bemanik, "Tiang badaq side: 
Setetune salaq sopoq lêg antare side pade 
gen behianat lêg Tiang." 

22 Sewaktu pengiring-pengiring Deside 
Isa dengah hal nike, ie pade jari asêg gati, 
beterus sopoq-sopoq mulai metakěn lêg 

Deside Isa, "Junjungan Saq Mulie, pasti 
nděqne tiang saq temaksut nike?" 

23 Jawab Deside Isa, "Dengan saq 
bareng-bareng kance Tiang celep ruti lêg 
dalem jembung, ie saq gen behianat lêg 
Tiang. 

24 Mule Bije Manusie gen ninggal maraq 
saq tetulis lêg Kitab Suci. Laguq celake gati 
dengan saq behianat lêg Bije Manusie nike! 
Solahan dengan nike nděq tebijeang!" 

25 Beterus Yudas saq behianat nike 
bejawab, "Pasti nděqne tiang saq Guru 
maksut nike?" Jawab Deside Isa, "Maraq 
nike basende!" 

26 Sewaktu ie pade medaran, Deside Isa 
bait ruti, beterus ngucapang do'e syukur. 
Sesampun nike, peleng-peleng-Ne ruti 
nike siq gading-Ne terus teicanin tipaq 
pengiring-pengiring-Ne, dait bemanik, 
"Silaq bait, terus kelorang; niki ragen 
Tiang." 

27 Sesampun nike, Deside Isa bait sopoq 
cawan saq berisi anggur. le ngucapang 
do'e syukur tipaq Allah, terus ngicanin 
cawan nike lêg pengiring-pengiring-Ne, 
sambil bemanik, "Silaq selapuqde pade 
nginem lêman cawan niki. 

28 Sěngaq niki daraq Tiang saq 
ngesahang perjanjian Allah — daraq saq 
tetumpahang tipaq dengan luwčq aděq 
dose-dose ie pade teampunin siq Allah. 

29 Tiang čndah badaq side: Tiang ndèg 
gen nginem anggur niki malik jangke 
dateng waktune Tiang gen nginem anggur 
saq baru bareng kance side pade dalem 
Kerajaan Bapa Tiang." 

30 Beterus ie pade nyanyiang lagu pujian. 
Sesampun nike ie pade lumbar ojok Bukit 
Zaitun. 

31 Beterus Deside Isa bemanik lêg 
pengiring-pengiring-Ne, "Kelem niki 
čndah side pade gen pelai bilin Tiang. 
Sěngaq lěq Kitab Suci tetulis: Allah 
bemanik, 'Tiang gen nyematěq pengarat 
nike, dait selapuq dombe-dombene gen 
bekelin sopoq kance saq lain.' 

32? Laguq sesampun Tiang idup malik, 
Tiang gen senjuluq side pade ojok Galilea." 

33 Petrus matur lêg Deside Isa, "Timaq 
selapuqne bilin Pelungguh, tiang něnten!" 

34 Jawab Deside Isa lêg Petrus, "Tiang 
badaq side: Setetune kelem niki éndah, 
senděqman manuk ngungkung, side 
sampun telu kali nilas Tiang." 

35 Laguq jawab Petrus, "Timaq tiang 
harus matě bareng kance Pelungguh, 
tiang něnten gen nilas Pelungguh!" Dait 
selapuq pengiring saq lain čndah matur 
maraq nike. 

36 Sesampun nike, Deside Isa lumbar 
kance pengiring-pengiring-Ne ojok sopoq 
taoq aranne Getsemani. Lěq derike Deside 
Isa bemanik lêg pengiring-pengiring-Ne, 
"Tokol lěq deriki, waktu Tiang lalo bedo'e 
lêg derike." 

37 Beterus Deside Isa těnaq Petrus dait 
kedue bije Zebedeus lumbar bareng kance 
le. Deside Isa mulai beridap osah dait 
asěq. 

38 Deside Isa bemanik lêg pengiring- 
pengiring-Ne nike, "Angen Tiang sedih 
gati, idapne maraq gen matě doang. Ndot 
lêg deriki, dait bejage-jage bareng Tiang." 

39 Sesampun nike Deside Isa margi 
jaoqan sekedig, terus le sujut lêg tanaq 
dait bedo'e, "Bapa, lamun bau, bait cawan 
penderitean niki lêman Tiang laguq 
sampunang menurut kemělěq Tiang, 
laguq menurut pekayunan Bapa." 

40 Sesampun nike, Deside Isa tulak ojok 
taoq ketelu pengiring-Ne terus ie pade 
tedait kenyeke tindoq. Deside Isa bemanik 

lêg Petrus, "Cume sejam doang side pade 
nděq sanggup bejage kance Tiang? 

4l Bejage-jage dait bedo'e, adêg side 
pade nděq ngalamin cobe. Mule roh side 
mělě ngelaksaneang saq kenaq, laguq 
side pade nděq sanggup sěngaq awakde 
nike lemah." 

42 Karing sekali Deside Isa lumbar 
bedo'e, manik-Ne, "Bapa, lamun cawan 
penderitean niki harus Tiang terimaq, 
menengang pekayunan Bapa saq 
telaksane." 

43 Sesampun nike Deside Isa tulak, terus 
dait-Ne malik pengiring-pengiring-Ne 
masih tindoq, sěngaq ie pade ngantok 
gati. 

44 Deside Isa lumbar bilin ie pade terus 
bedo'e saq ketelu kaline dait ngucapang 
do'e saq pade. 

4> Sesampun nike Deside Isa tulak 
malik tipaq pengiring-pengiring-Ne, dait 
bemanik, "Napi side pade masih tindoq 
dait mentelah? Silaq pade serioq, sampun 
wayene Bije Manusie teserahang ojok ime 
dengan-dengan bedose. 

46 Pade ures! Silaq ite lumbar! Pade 
serioq! Dengan saq behianat lêg Tiang 
sampun dateng!" 

47 Sewaktu Deside Isa masih bebaos, 
Yudas, salaq sopoq lêman kedue olas 
pengiring-Ne nike dateng. Bareng 
kance Yudas araq êndah dengan luwěq 
jauq klěwang dait gegitik. le pade 
tesuruq siq imam-imam kepale dait 
pemimpin-pemimpin Yahudi. 

48 Penghianat nike sampun badaq tande 
niki tipaq ie pade, "Dengan saq tiang 
siduk, le uwah denganne. Bau le!" 

49 Sesampun dateng lêg taoq nike, Yudas, 
langsung ojok Deside Isa dait matur, 
"Salam Bapaq Guru!" Terus ie siduk Deside 
Isa. 

>0 Jawab Deside Isa, "Semeton, napi 
maksutde dateng ojok deriki?" Beterus 
dengan luwêdg nike maju dait bau Deside 
Isa. 

>I Salaq sopoq dengan lêman dengan- 
dengan saq bareng Deside Isa serêt 
klěwangne, terus ngerantek pelayan Imam 
Agung jangke pegat kentokne. 

>? Deside Isa bemanik lêg pengiring-Ne 
nike, "Tamaqang klěwangde lêg dalem 
sarungne. Sěngaq sai juaq saq kadu 
klěwang gen ninggal siq klěwang. 

53 Side paran Tiang ndêg bau tunas 
tulung lèg Bapa Tiang, adêg le gelis ngirim 
lebih lêman due olas pasukan malaêkat? 

>4 Laguq lamun hal nike Tiang 
laksaneang, nděq gen telaksane napi saq 
sampun tetulis lêg dalem Kitab Suci bahwe 
mule harus telaksane hal maraq niki?" 

>> Beterus Deside Isa bemanik lêg dengan 
luwêg nike, "Napi Tiang niki perampok, 
jangke side pade dateng jauq klěwang 
dait gegitik jari bau Tiang? Sebilang jelo 
Tiang ngajahang lêg Geděng Allah, dait 
side pade nděq bau Tiang. 

>6 Laguq mule seharusne marag niki, 
aděqne telaksane napi saq tetulis siq 
nabi-nabi lěq dalem Kitab Suci." Sesampun 
nike, selapuq pengiring-pengiring-Ne 
pelai bilin Deside lsa. 

>/ Dengan-dengan saq bau Deside Isa 
jauq Deside Isa ojok geděng Imam Agung 
Kayapas. Lêg derike ahli-ahli Taurat dait 
pemimpin-pemimpin Yahudi sampun 
bekumpul. 

58 Petrus ngiring Deside Isa lêman jaoq 
jangke lelčah geděng Imam Agung. Dait 
sesampun tame ojok dalem, ie tokol 
bareng kance pengawal-pengawal. Petrus 


MATIUS 26.59-64 153 


melět nenaog berembě laun kejarianne 
selapuqne nike. 

59 Imam-imam kepale dait selapuq 
anggote Mahkamah Agame berusahe 
mauq kesaksian palsu aděq Deside Isa 
bau tehukum matě. 

60 Laguq ie pade ndêg maug, timaq 
luwêg dengan saq maju jari saksi duste. 
Ahirne araq due dengan maju ojok julu. 

61 le pade bebase, "Dengan niki sampun 
bebaos bahwe, 'le bau robohang Geděng 
Allah, terus dalem telu jelo le sanggup 
penganjeng malik." 

62 Terus Imam Agung nike nganjeng dait 
bebase lêg Deside Isa, "Pelungguh kayun 
jawab napi saq tetuduhang nike atao 
něnten?" 

63 Laguq Deside Isa tetep meneng. Imam 
Agung nike bebase malik lčq Deside Isa, 
"Demi Allah saq idup, sampěang lěq tiang 
pade napi tetu Pelungguh niki Almasih, 
Bije saq asalne lêman Allah?" 

64 Jawab Deside Isa, "Maraq nike basen 
pelungguh. Laguq Tiang badaq side 
waktu niki side pade gen serioq Bije 
Manusie melinggih lêg sedi kanan Allah 
saq Mahekuase, dait rauh lêg atas awan 
lêg langit!" 

65 Make Imam Agung nike ngeročk-ročk 
kuacene, dait bebase, “le menghine Allah! 
Nděq perlu saksi malik. Side pade dengah 
mêsadg ucapan nike menghine Allah. 

66 Mangkin berembě pendapet side 
pade?" Jawab dengan-dengan nike, "le 
salaq, dait harus tehukum matê." 

67 Terus ie pade nijuh penjarupan 
Deside Isa, dait jagur le. Araq čndah saq 
nempělěk le, 

68 dait bebase, "Cobaq badaq tiang pade, 
hai Almasih! Sai saq ngempuk Side?" 

69 Petrus kenyeke tokol lêg luah, lêg 
lelêah. Salaq sopoq pelayan nine dateng 
ngerapetin Petrus dait beketuan, "Tekan 
side čndah saq bareng kance Deside Isa 
dengan Galilea nike?" 

70 Laguq Petrus nilas lêg julu selapuq 
dengan nike. "Tiang nděq ngerti napi 
maksut side," basen Petrus, 

71 terus Petrus lumbar ojok jebak. Pelayan 
nine saq lain êndah serioq Petrus, terus 
bebase lêg dengan-dengan lêg derike, 
"Oněq dengan niki araq bareng kance 
Deside Isa dengan Nazaret nike." 

72? Laguq Petrus nilas malik dait 
besumpah, "Tiang tetu-tetu nděq kenal 
dengan nike!" 

73 Nděq ngonêg sesampun nike, dengan- 
dengan saq nganjeng lêg derike dateng 
ngerapetin Petrus, dait bebase, "Pasti side 
salaq sopoq lêman ie pade. Kentare gati 
agolde." 

74 Beterus Petrus mulai besumpah- 
sumpah, dait bebase, "Tiang nděq kenal 
Deside Isa nike!" Lěq waktu nike čndah 
manuk ngungkung. 

7> Terus Petrus jari inget bahwe Deside 
Isa sampun manikang hal nike lêg ie, 
"Senděqman manuk ngungkung, side 
sampun telu kali nilas Tiang." Beterus 
Petrus sugul dait nangis siq asěqne. 

2 7 I Kelêmag gati, selapug imam 

kepale dait pemimpin-pemimpin 
Yahudi sampun miag keputusan jari 
nyematěq Deside Isa. 

2? le pade sêkog Deside Isa, terus jauq le 
dait nyerahang le ojok Pilatus, gubernur 
pemrêntahan Roma. 

3 Sewaktu Yudas penghianat nike nenaoq 
bahwe Deside Isa sampun tekeneang 
hukuman matě, ie jari nyesel. Beterus 
Yudas lumbar nulakang kěpěng perak sad 
telung dase nike ojok imam-imam kepale 
dait pemimpin-pemimpin Yahudi. 

4Basene, "Tiang bedose sampun behianat 
lêg dengan saq nděq salaq jangke le 
tehukum matě!" Laguq jawab imam-imam 
dait pemimpin-pemimpin Yahudi nike, 
"Tiang pade nděq araq urusan malik lêg 
hal nike? Nike urusan side!" 

> Yudas timpoh kêpêng nike ojok dalem 
Geděng Allah. Beterus ie lumbar gantung 
diriqne. 

6 Imam-imam kepale ngembuq kêpêng 
nike, dait bebase, "Kěpěng niki kěpěng 
daraq, menurut Hukum Taurat, nděq patut 
tetąamaq ojok dalem taoq persembahan 
lêg Geděng Allah." 

7 Beterus sesampun ie pade sepakat, ie 
pade kadu kěpěng nike jari beli tanaq 
saq tesebut Tanaq Tukang Keměq. Tanaq 
nike tekadu jari kuburan dengan-dengan 
pendateng. 

8 Nike lantaranne jangke jelo niki tanaq 
nike tesebut "Tanaq Daraq". 

9 Siq care nike telaksane napi saq sampun 
tesampêang siq Nabi Yeremia, "le pade 
nerimaq telung dase kěpěng perak, nike 
aji saq sampun tesepakatin siq bangse 
Israel jari bayah le. 

10 Dait kěpěng nike ie pade kadu jari 
beli Tanaq Tukang Keměq, maraq prêntah 
Tuhan lêg tiang." 

11 Sewaktu Deside Isa lêg arepan Pilatus, 
gubernur negeri nike, Pilatus metakěn 
lêg Deside Isa, "Napi tetu Pelungguh 
raje dengan Yahudi?" "Maraq nike basen 
pelungguh," jawab Deside Isa. 

12 Laguq sewaktu imam-imam kepale dait 
pemimpin-pemimpin Yahudi ngajuang 
macem-macem tuduhan lěq Deside Isa, le 
něnten jawab napi-napi. 

13 Keranaq nike Pilatus bebase lêg 
le, "Napi Pelungguh něnten pirengang 
selapuq saq ie pade tuduhang tipaq 
Pelungguh nike?" 

14 Laguq Deside Isa nčnten kayun 
bejawab, sehingge gubernur nike bengaq 
gati. 

13 Lěq sebilang Perayaan Paskah, biasene 
gubernur běbasang sopoq tahenan saq 
tepilěq siq rakyat. 

16 Waktu nike, araq sopoq tahenan saq 
kesohor lantaran pegawčanne saq jahat, 
aranne Isa Barabas. 

17 Jari, sewaktu dengan luwčq sampun 
bekumpul, Pilatus beketuan lêg ie pade, 
"Silaq side pade pilěq, sai saq gen tiang 

běbasang: Isa Barabas atao Isa saq tesebut 
Almasih?" 

18 Hal nike tesampčang siq Pilatus 
sěngaq ie wikan bahwe penguase- 
penguase Yahudi nike nyerahang Deside 
Isa lêg ie lantaran ie pade talon atě. 

19Waktu Pilatus kenyeke melinggih lêg 
ruang pengadilan, sebiniqanne suruq 
dengan nyampěang pesen niki lêg Pilatus, 
"Ndaq side turut campur lêg pelekare 
dengan saq nděq salaq nike. Sěngaq 
lantaran le, tiang mauq ngimpi lengě jelo 
niki." 

20 Laguq imam-imam kepale dait 
pemimpin-pemimpin Yahudi nike terus 
ngasut dengan luwčq adêg Pilatus 
běbasang Barabas dait Deside Isa tehukum 
matě. 

21 Beterus Pilatus beketuan malik lêg 
dengan-dengan nike, "Lěman deduaqne 
nike, silaq side pade pilêg, sai saq gen 
tiang běbasang?" "Barabas!" jawab ie pade. 

22 "Lamun maraq nike tiang kumbêgang 
Deside Isa saq tesebut Almasih?" basen 
Pilatus lêg ie pade. "Pakuq le lêg kayuq 
salib!" jawab ie pade selapud. 

23 "Laguq pegawčan jahat napi saq 
sampun le piaq?" basen Pilatus. Laguq siq 

suare sag belêgan malik dengan-dengan 
nike nyurak, "Pakuq le lêg kayuq salib!" 

24 Ahirne Pilatus sadar bahwe ie ndêg 
bau piaq napi-napi malik, malahan 
dengan-dengan nike mulai ngore. Jari ie 
bait aiq, terus lêg julu dengan luwêdg nike 
ie bisoq imene dait bebase, "Tiang nděq 
tanggung jawab lêg ninggalne dengan 
niki! Nike urusan side pade!" 

2> Jawab selapuq dengan luwêg nike, 
"Enggih, alurang tiang pade dait anak- 
anak tiang pade saq nanggung hukuman 
lêg ninggal-Ne!" 

26 Beterus Pilatus běbasang Barabas, dait 
prěntahangne dengan mecut Deside Isa. 
Terus nyerahang le aděqne tepakuq lêg 
kayuq salib. 

27 Beterus prajurit-prajurit Pilatus jauq 
Deside Isa tame ojok istane gubernur, dait 
selapuq pasukan nike bekumpul ngiterin 
le. 

28 le pade lekaq kuace-Ne, terus kaduang 
le jubah bewarne lempok lomad. 

29 le pade piag sopoq mahkote lêman 
pêmpang-pêmpang beduwi, dait 
kaduangne lěq sirah Deside Isa. Beterus 
ie pade toloq sopoq tunjang lêg gading 
kanan-Ne, terus sujut lêg arepan-Ne dait 


MATIUS 27.30-36 160 


ngoloq le. "Idup raje dengan Yahudi!" 
basen ie pade. 

30 le pade tijuh Deside Isa dait bait 
tunjang nike, terus empukangne lêg 
sirah-Ne. 

31 Sesampun ngoloq-oloq Deside Isa, 
ie pade lekaq jubah lempok lomaq nike, 
terus kaduangne malik kuace-Ne měsaq. 
Beterus le tejauq ojok luah jari tepakuq 
lêg kayuq salib. 

32 Lěq tengaq langan, ie pade bedait 
kance dengan lêman Kirene aranne Simon. 
le pade paksaq dengan nike ngelěmbah 
kayuq salib Deside Isa. 

33 Beterus ie pade dateng lêg sopoq 
taoq aranne Golgota, saq artine “Taodg 
Jerangkong". 

34 Lěq derike ie pade ngaturin Deside Isa 
nginem anggur saq sampun tecampur siq 
pepeduq, laguq sesampun le ngerasaq 
sekediq anggur nike, le něnten kayun 
nginem malik. 

35 Beterus ie pade pakuq Deside Isa lêg 
kayuq salib dait bagi-bagiang kuace-Ne 
kadu undian. 

36 Sesampun nike, ie pade tokol jagaq 
Deside Isa lêg derike. 

37 Lěq atas sirah-Ne ie pade toloq tulisan 
mengenai tuduhan tipaq le: "Niki Isa, Raje 
Dengan Yahudi". 

38 Bareng kance Deside Isa, ie pade 
čndah pakuq due perampok lêg kayuq 
salib; sopoq lěq sedi kanan, sopoq malik 
lêg sedi kiri-Ne. 

39 Dengan-dengan saq liwat lêg derike 
ngintek dait menghine Deside Isa. 

40 Basen ie pade, "Hai, Side saq mêlé 
ngerobohang Geděng Allah terus gen 
penganjeng dalem telu jelo! Lamun Side 
tetu-tetu Bije saq asalne lčman Allah, 
cobaq turun lêman kayuq salib nike dait 
selametang diriq-De!" 

41 Maraq nike čndah imam-imam kepale 
dait ahli-ahli Taurat kance pemimpin- 
pemimpin Yahudi ngoloq Deside Isa. le 
pade bebase, 

42 "le nyelametang dengan lain, laguq 
diriq-Ne měsaq nděq bau le selametang! 
Lamun le raje Israel, cobaq mangkin le 
turun lêman kayuq salib nike, baruq tiang 
pade mělě percaye lěq le. 

43 le percaye lêg Allah dait bebase bahwe 
le Bije saq asalne lêman Allah. Nah, silag 
ite serioq, napi Allah kayun nyelametang 
le mangkin." 

44 Perampok-perampok saq bareng 
tepakuq lêg kayuq salib nike éndah milu 
menghine Deside Isa maraq nike. 

4> Mulai jam due olas tengari, sengonêg 
telu jam, selapuq wilayah negeri nike jari 
peteng. 

46jam telu kebian, Deside Isa bekuih 
keras-keras, "Eli, Eli lama sabaktani?" saq 
artine, "Ya Allah Tiang, ya Allah Tiang, 
kemběq Deside menengang Tiang?" 

47 Pire dengan saq nganjeng lêg derike, 
dengah suare nike dait bebase, "le 
ngempoh Elia!" 

48 Beterus salaq sopoq lêg antare 
dengan-dengan nike becat-becat lumbar 
bait bunge karang terus celepne ojok 
dalem anggur saq pedis, beterus tancepne 
lêg pucuk gegale dait jonjongne ojok 
cangkem Deside Isa. 

49 Laguq dengan-dengan saq lain 
bebase, "Antih seberaq, cobaq serioq napi 
Elia rauh nyelametang le!" 

>0 Beterus Deside Isa bekuih malik 
keras-keras, terus nyerahang nyawe-Ne. 

>I Kelambu saq araq begantung lêg 
dalem Geděng Allah soêk jari due lêman 
atas jangke ojok bawaq. Gumi inggur dait 
gunung-gunung batu belaq. 

>? Kuburan-kuburan jari kebukag dait 
luwêg dengan suci saq sampun ninggal 
teidupang malik. 

>3 le pade sugul lêman kuburan-kuburan 
sesampun Deside Isa idup lčman ninggal- 
Ne dait ie pade tame ojok Yerusalem. Dait 
lêg derike luwêg dengan serioq ie pade. 

>4 Kepale pasukan bareng kance prajurit- 
prajurit saq kenyeke jagaq Deside Isa 
jari takut gati sewaktu serioq lindur dait 
selapuq hal saq telaksane nike. le pade 
bebase, "Tetu le niki Bije saq asalne lêman 
Allah!" 

>> Lěq derike araq êndah luwêg dengan 
nine saq kenyeke serioq hal nike lêman 
jaoq. le pade sampun ngiring Deside 
Isa dait nulung Deside Isa mulai lêman 
Galilea. 

>56 Lq antare dengan-dengan nine nike, 
araq Mariam Magdalena, Mariam inaqne 
Yakub dait Yusup, dait inaqne bije-bije 
Zebedeus. 

>/ Lěq waktu serep jelo dateng dengan 
sugih lčman Arimatea aranne Yusup, ie 
čndah pengiring Deside Isa. 

58 Yusup lumbar ojok Pilatus dait tunasne 
jenazah Deside Isa. Terus Pilatus prěntah 

pengawalne aděqne nyerahang jenazah 
Deside Isa lêg Yusup. 

59 Make Yusup bait jenazah nike, terus 
bungkusne siq kain lěnen alus saq putêg 
bersi. 

60 Beterus Yusup toloq jenazah Deside 
Isa lêg dalem makam dowěne měsaq, saq 
baruq tepiaq lêg dalem sopoq bukit batu. 
Sesampun nike Yusup gelompongang 
sopoq batu belěq ojok lawang makam 
nike, terus ie lumbar. 

6l Mariam Magdalena dait Mariam saq 
lain ndot tokol andang makam nike. 

62 Jemaq kelêmagne, lêg jelo Sabat, 
imam-imam kepale dait dengan-dengan 
Parisi lumbar bareng-bareng ngadep 
Pilatus 

63 dait matur, "Bapaq, tiang pade inget 
waktu penipu nike masih idup, le sampun 
bebase, 'Sesampun telu jelo Tiang gen 
idup malik.' 

64 Keranaq nike, utus dengan jagaq 
makam nike pacu-pacu jangke jelo saq 
ketelu, aděq pengiring-pengiring-Ne 
nděq bau paling jenazah-Ne terus betutur 
lêg dengan-dengan bahwe Deside Isa idup 
malik lêman ninggal-Ne. Dait penipuan 

saq penutud niki gen lengêan malik lêman 
saq penemběq." 

65 Basen Pilatus lêg ie pade, "Niki 
tiang beng side pengawal-pengawal, 
silaq lumbar dait jagaq makam nike 
pacu-pacu." 

66 Beterus ie pade lumbar ojok makam, 
dait sěgelne batu pengimpet makam nike, 
terus suruqne pengawal bejage lêg julune. 
2 g I Sesampun liwat jelo Sabat, lêg 

jelo Ahad kelěmaq aru, Mariam 
Magdalena dait Mariam saq lain lumbar 
ojok makam nike. 

2 Selung-selung araq lindur saq belêg 
gati. Sopoq malačkat Tuhan turun lêman 
sorge alih batu pengimpet lawang makam 
nike dait melinggih lèg atasne. 

3 Muen malačkat nike maraq kisap dait 
kelambine putěq gati. 

4Tentere pengawal saq bejage lêg derike 
jari takut gati jangke ie pade ngijik dait 
jari maraq dengan matè. 

> Malačkat nike bebase lêg dengan- 
dengan nine nike, "Ndaq takut! Tiang taoq 
side pade boyaq Deside Isa saq sampun 
tepakuq lêg kayuq salib nike. 

6 le nděq araq lêg deriki. le sampun idup 
malik maraq saq sampun le manikang 
lačq. Silag serioq taoq-Ne tesarêang. 

? Mangkin, becat side pade lumbar, 
kabarang tipaq pengiring-pengiring-Ne, 
'Deside Isa sampun idup malik, dait le 
sampun senjuluq side pade lumbar ojok 
Galilea. Lěq derike side pade gen serioq 
le!' Ingetang napi saq sampun tiang 
sampêang lêg side." 

$Sesampun nike, dengan-dengan nine 
nike becat-becat bilin makam nike. Siq 
perasaan takut awor seneng ie pade 
pelai ngabarang selapuq hal nike lěq 
pengiring-pengiring Deside Isa. 

9 Selung-selung Deside Isa bedait kance 
ie pade, dait bemanik, "Salam umaq side 
pade!" Beterus ie pade ngerapetin Deside 
Isa terus kapong cokor-Ne dait sujut 
nyembah le. 

10"Ndaq takut," manik Deside Isa lêg ie 
pade, "silaq side pade lumbar kabarang 
lêg selapuq sanak Tiang aděqne lumbar 
ojok Galilea. Lěq derike ie pade gen bedait 
kance Tiang." 

11 Sewaktu dengan-dengan nine nike 
lumbar, araq pengawal-pengawal saq 
bejage lêg makam nike lumbar ojok 

kote, dait ngelaporang peristiwe nike lêg 
imam-imam kepale. 

12 Imam-imam kepale nike mupakat 
kance pemimpin-pemimpin Yahudi, 
terus ie pade ngeběng luwêdg kěpěng lêg 
pengawal-pengawal nike, 

13 dait bepesen, "Side pade harus 
badaqang bahwe pengiring-pengiring 
Deside Isa dateng lêg tengaq kelem dait 
paling jenazah-Ne sewaktu side pade 
kenyeke tindoq. 

14 Dait lamun gubernur pireng hal nike, 
tiang pade gen badaq ie aděq side pade 
nděčq ndait masalah." 

1> Jari, pengawal-pengawal nike bait 
kěpěng nike, terus ngelaksaneang maraq 
saq tepesen siq imam-imam nike. Nike 
lantaranne cerite niki nyebar lêg antare 
dengan-dengan Yahudi jangke jelo niki. 

16 Kesolas pengiring Deside Isa nike 
lumbar ojok sopoq bukit lêg Galilea sesuai 
kance manik Deside Isa tipaq ie pade. 

17 Sewaktu ie pade serioq Deside Isa lêg 
derike, selapuqne sujut nyembah le, laguq 
araq lêg antarene saq masih bimbang. 

18 Deside Isa ngerapetin ie pade, dait 
bemanik, "Selapuq kuase saq araq lêg 

sorge dait lêg gumi sampun teserahang 
lêg Tiang. 

19 Keranaq nike, silag side pade lumbar 
ojok selapuq bangse lěq dunie, dait 
jariang ie pade pengiring-pengiring Tiang, 
dait baptis ie pade lêg dalem pesěngan 
Bapa dait Bije dait Roh Suci. 

20 Ajah ie pade taat lêg selapuq saq Tiang 
prěntahang tipaq side pade. Dait pade 
inget bahwe Tiang gen tetep bareng kance 
side pade jangke ahir jaman." 


Markus 


] l Niki awal Kabar Solah mengenai 

Deside Isa Almasih, Bije saq asalne 
lêman Allah. 

“Marag saq tetulis sig Nabi Yesaya: 
Seriog, Tiang ngirim utusan Tiang juluan 
lêman Deside, ie gen nyiepang langan 
bagi Deside.' 

3 Araq dengan saq bekuih-kuih lêg 
padang gurun, 'Pade siepang langan umaq 
Tuhan; dait rateang langan umaq le." 

4Yahya dateng lêg padang gurun dait 
nyampčang berite lêman Allah. "Side pade 
harus tobat lêman dose-dosende dait 
harus tebaptis, aděq Allah ngampunin 
side," maraq nike basen Yahya. 

> Selapug dengan lêman negeri Yudea 
dait kote Yerusalem lumbar dengahang 
hotbah Yahya. le pade ngaku dose-dose ie 
pade dait Yahya baptis ie pade lêg Kokoq 
Yordan. 

6 Yahya ngengadu jubah saq tepiaq 
lêman bulu onte, dait sabukne tepiad 
lman lěndong. Keloranne balang serte 
madulani gawah. 

7 Yahya nyampêang berite niki, 
"Sesampun tiang, gen rauh Dengan saq 
belěqan kuase-Ne lêman tiang, nunduk 
gen lekaq tali sepatu-Ne doang tiang 
ndêg patut. 

8 Tiang baptis side kadu aiq, laguq le gen 
baptis side kadu Roh Suci." 

9 Lěq waktu nike, Deside Isa rauh lêman 
Nazaret lêg daêrah Galilea, dait le tebaptis 
siq Yahya lêg Kokoq Yordan. 

10 Waktu Deside Isa sugul lêman aig, le 
cingakin langit kebukaq, dait Roh Allah 
turun maraq ruen kedit dare ojok atas-Ne. 

11 Beterus kedengahan suare lêman 
sorge: "Side Bije Tiang saq Tiang kasihin. 
Side nyenengang Tiang." 

12 Langsung sesampun nike, Roh Allah 
gadingang Deside Isa ojok padang gurun. 
13 Petang dase jelo Deside Isa araq lêg 

derike tecobe siq Belis. Lěq derike araq 
čndah binatang-binatang gamang bareng 
kance Deside Isa, dait malačkat-malačkat 
ngelayanin le. 

14 Sesampun Yahya tebui, Deside Isa 
lumbar ojok Galilea, dait lêg derike le 
nyampčang Kabar Solah lêman Allah. 

1> Manik-Ne, "Kerajaan Allah sampun 
rapet. Pade tobat lêman dose-dosende, 

dait pade percaye lêg Kabar Solah sad 
lêman Allah!" 

16 Sewaktu Deside Isa bemargi lêg sedin 
Danao Galilea, le cingakin due nelayan 
aranne Simon dait Andreas adiqne. le pade 
kenyeke bau empaq kadu jaring lêg danao 
nike. 

17 Deside Isa bemanik lêg ie pade, "Silaq 
turut Tiang. Tiang gen jariang side pade 
penjaring manusie." 

18 Langsung ie pade bilin jaringne terus 
ngiring Deside Isa. 

19 Deside Isa terus bemargi, dait cingakin 
čndah due dengan besemeton saq lain, 
Yakub dait Yahya, bije-bije Zebedeus. le 
pade kenyeke ngeremaq jaring lěq dalem 
perau. 

20 Deside Isa langsung ngemanikang ie 
pade. Dait ie pade bilin amaqne lêg dalem 
perau bareng kance buruh-buruhne. 
Terus ie pade lumbar ngiring Deside Isa. 

21 Deside Isa dait pengiring-pengiring- 
Ne rauh lêg kote Kapernaum. Sesampun 
mulai jelo Sabat, Deside Isa tame ojok balé 
ibadah, dait mulai ngajahang. 

22 Dengan-dengan jari takjub dengahang 
pengajahan Deside Isa. Sěngaq le 

ngajahang siq wibawe, něnten maraq 
ahli-ahli Taurat. 

23 Lěq dalem balě ibadah nike araq 
sopoq dengan saq tekuasein siq roh jahat. 
Dengan nike nyurak: 

24 "Hai Deside Isa dengan Nazaret, napi 
saq gen Pelungguh piaq lêg tiang pade? 
Napi Pelungguh rauh jari binaseang 
tiang pade? Tiang nenaoq sai setetune 
Pelungguh: Pelungguh saq Suci lêman 
Allah!" 

2> Laguq Deside Isa semprak roh jahat 
nike, "Tedoq, sugul lêman dengan niki!" 

26 Beterus dengan nike tegerik keras- 
keras siq roh jahat nike, terus sugul lêman 
dengan nike sambil nyurak-nyurak. 

27 Selapuq dengan bengaq gati, sehingge 
ie pade ngeraos sopoq kance saq lain, 
"Napi niki? Sopoq pengajahan saq baru! 
Siq wibawe dait kuase, le mrěntahang 
roh-roh jahat sugul, dait ie pade taat lêg 
le!" 

28 Make berite mengenai Deside Isa becat 
gati nyebar ojok selapuq dačrah Galilea. 

29 Deside Isa dait pengiring-pengiring- 
Ne bilin balě ibadah nike dait lumbar ojok 
geděng Simon dait Andreas. Yakub dait 
Yahya čndah lumbar bareng ie pade. 

30 Mentoaq nine Simon kenyeke mesaré 
lantaran sakit telih panas. Jari sewaktu 
Deside Isa dait pengiring-pengiring-Ne 
tame ojok balě nike, le tepajar mengenai 
hal nike. 

31 Beterus Deside Isa lumbar ojok 
mentoaq nine Simon, dait negel imene, 
terus tulung ie ures. Sakit telih panasne 
telang, dait ie mulai ngelayanin ie pade. 

32 Lěq waktu serep jelo, dengan-dengan 
jauq selapuq dengan saq sakit dait saq 
tekuasein siq sêtan ojok Deside lsa. 

33 Selapuq penduduk kote nike 
bekeriwung lěq julu balě nike. 

34 Beterus Deside Isa nyelahang luwêg 
dengan saq ngidap macem-macem 
penyakit, dait luwêg čndah sêtan tesediq. 
Sětan-sětan nike nděq teijinang ngeraos 
siq Deside Isa, sěngaq ie pade nenaoq sai 
setetune le. 

35Jemaq kelčmaqne, sewaktu masih 
subuh, Deside Isa metangi terus bilin 
geděng. le lumbar ojok taoq saq sepi lěq 
luah kote, dait bedo'e lêg derike. 

36 Laguq Simon dait batur-baturne 
lumbar boyaq Deside Isa. 

37 Dait sesampun ie pade bedait kance 
Deside Isa, ie pade matur, "Selapuq 
dengan kenyeke boyaq Pelungguh." 

38 Laguq jawab Deside Isa, "Silaq ite 
terusang kelampante ojok kote-kote lain 
saq rapet lêman deriki, aděq lêg derike 
čndah Tiang nyampěang Kabar Solah, 
sěngaq siq maksut nike Tiang dateng." 

39 Beterus Deside Isa lumbar ojok 
mbēě-mbě lěq selapuq wilayah Galilea, dait 
nyampčang Kabar Solah lêman Allah lêg 
balě-balě ibadah dait sediq roh-roh jahat. 

40 Araq sopoq dengan saq sakit kuste 
parek ojok Deside Isa. Dengan nike sujut 
dait matur, "Lamun Pelungguh kayun, 
Pelungguh bau nyelahang tiang." 

41 Make angen Deside Isa penoq siq 
belas kasihan lêg dengan nike. le jamah 
dengan nike sambil bemanik, "Tiang mělě, 
mangkin side selah!" 

42 Langsung waktu nike čndah, 
penyakitne telang dait ie selah. 

43 Terus Deside Isa manikang dengan 
nike lumbar siq peringetan niki, 

44 "inget, ndaq tuturang lêg sai-sai, 
laguq lumbar ojok imam, dait tunas adêdg 
ie pastiang bahwe side sampun selah. 
Beterus lumbar ngaturang kurban maraq 

saq teprěntahang Musa jari bukti tipaq 
dengan-dengan bahwe side tetu-tetu 
sampun selah." 

4> Laguq dengan nike lumbar, dait tetep 
doang nyeriteang peristiwe nike lěq 
mběč-mbě jangke Deside Isa něnten bau 
tame kote secare terang-terangan. le 
cume meneng lěq luah kote lêg taoq-taoq 
saq sepi. Laguq lêman mbě-mbě dengan 
terus doang parek tipaq le. 

2 l Pire jelo sesampun nike Deside Isa 
tulak ojok Kapernaum, make nyebar 
kabar bahwe le kenyeke lêg gedèng. 

? Beterus luwêg dengan dateng 
bekeriwung lêg derike jangke nděq araq 
taog malik. Lěq lawang čndah sampun 
penoq siq dengan. Beterus Deside Isa 
nyampčang Manik Allah tipaq ie pade. 

3 Sewaktu le kenyeke bebaos, empat 
dengan jauq sopoq dengan kêpadg tipaq 
Deside Isa. 

4Laguq lantaran luwčq gati dengan, ie 
pade nděq bau jauq ojok děkět Deside 
Isa. Make ie pade bungkar atep tepat lêg 
atas taoq Deside Isa. Sesampun nike ie 
pade turunang dengan kêpadg nike bareng 
kance tipahne. 

Waktu Deside Isa cingakin belêg gati 
iman ie pade, le bemanik lêg dengan 
kěpaq nike, "Anak Tiang, dose-dosende 
sampun teampunin." 

6 Ahli-ahli Taurat saq kenyeke melinggih 
lêg derike mulai beketuan lêg dalem 
angenne, 

7 "Bani gati dengan niki bebase maraq 
nike! le menghine Allah. Sai saq bau 
ngampunin dose selain Allah?" 

8 Lěq waktu nike čndah Deside Isa 
wikan pikiran ie pade. Terus le bemanik, 
"Kemběq side pade beketuan maraq nike 
lêg dalem angende? 

9 Mbě saq molahan: ngucapang, 'Dosende 
sampun teampunin', atao ngucapang, 
'Ures, angkat tipahde dait lampaq'? 

10 Laguq adêg side pade nenaoq bahwe 
lêg dunie niki Bije Manusie bedowě kuase 
ngampunin dose." Beterus, Deside Isa 
bemanik lêg dengan kěpaq nike, 

11 "Ures, angkat tipahde dait ulêg!" 

12 Dengan kêpag nike ures, langsung bait 
tipahne terus sugul tesaksiang siq ie pade 
selapuq. Dengan-dengan nike takjub, 
terus melieang Allah, ie pade bebase, "Ite 
nděq uwah serioq peristiwe maraq niki!" 

13 Deside Isa tulak malik ojok sedin 
Danao Galilea. Luwêg dengan parek tipaq 
le, dait Deside Isa ngajah ie pade. 

14 Sewaktu Deside Isa bemargi lêg derike, 
le cingakin sopoq penagih pajek, aranne 
Lewi bije Alpeus, kenyekene tokol lêg 
taoqne begawêan. Deside Isa bemanik 
lêg ie, "Silaq turut Tiang!" Terus Lewi 
nganjeng dait ngiring Deside Isa. 

13 Sewaktu Deside Isa kenyeke medaran 
lêg geděng Lewi, luwêg dateng penagih 
pajek dait dengan-dengan bedose, 
milu medaran bareng Deside Isa dait 
pengiring-pengiring-Ne. Sěngaq luwěq 
lêg antare ie pade saq ngiring Deside Isa. 

16 Araq ahli-ahli Taurat lêman golongan 
Parisi serioq Deside Isa bareng medaran 
kance penagih-penagih pajek dait 
dengan-dengan bedose. Jari ie pade 
beketuan lêg pengiring-pengiring 
Deside Isa, "Kemběq gurunde teiring 
medaran siq penagih-penagih pajek dait 
dengan-dengan bedose?" 

17 Deside Isa pirengang napi saq 
teketuanang siq ie pade, terus Deside 
Isa bejawab, "Dengan saq sêhat nděq 
merluang tabib, cume dengan saq sakit 
doang. Tiang dateng nděqne jari ngempoh 

dengan-dengan sag nganggep dirigne 
sampun kenaq, laguq dengan-dengan sad 
bedose." 

18 Lq sopoq waktu pengiring-pengiring 
Yahya dait dengan-dengan Parisi 
kenyeke puase. Terus araq dengan 
parek tipaq Deside Isa dait metakěn, 
"Kemběq pengiring-pengiring Yahya dait 
pengiring-pengiring dengan Parisi puase, 
laguq pengiring-pengiring Pelungguh 
něnten?" 

19Jawab Deside Isa, "Lêg gawé 
ngawinang, napi temuč-temuě puase 
lamun pengantěn mame masih araq 
bareng ie pade? Sengoněq pengantěn 
mame masih araq bareng ie pade, pasti ie 
pade nděq puase. 

20 Laguq gen dateng waktune pengantên 
mame nike tebait lêman ie pade. Lěq 
waktu nike baruq ie pade puase. 

21 Nděq araq dengan saq nampel kelambi 
saq sampun lotoh kadu bakal saq masih 
baru. Sěngaq bakal saq jari penampel nike 
gen keset dait ngeročkang kelambi nike 
sehingge gen miaq kelambi nike sayan 
belěq ročkne. 

2? Maraq nike êndah nděq araq dengan 
saq ngisiq aiq anggur saq baru lêg dalem 

kantong lêndong saq lebung. Sěngaq aiq 
anggur saq baru nike gen miaq kantong 
nike bedah sehingge deduaqne tetetěh. 

Anggur saq baru harus teisig lêg dalem 

kantong saq baru čndah!" 

23 Lěq sopoq jelo, waktu nike jelo Sabat, 
Deside Isa kance pengiring-pengiring-Ne 
bemargi lêg lendang gandum. Sambil 
bemargi pengiring-pengiring-Ne pade 
bau gandum. 

24 Beterus dengan-dengan Parisi matur 
lêg Deside Isa, "Kemběq pengiring- 
pengiring Pelungguh piaq hal saq nděq 
kanggo telaksaneang lěq jelo Sabat?" 

25 Jawab Deside Isa, "Napi side ndêg 
uwah bace napi saq telaksaneang siq 
Daud sewaktu Abyatar kenyeke betugas 
jari Imam Agung. Lêg waktu Daud dait 
dengan-dengan saq ngiring ie lapah dait 
ie pade nděq bedowě keloran, ie tame 
ojok Geděng Allah, dait kelorang ruti saq 
sampun teaturang tipaq Allah. Dait ruti 
nike čndah běngne tipaq dengan-dengan 
saq ngiring ie. Padahal menurut agamente, 
imam-imam doang saq kanggo ngelorang 
ruti nike." 

26 (2:25) 

27 Beterus Deside Isa bemanik malik, 
"Jelo Sabat tepiaq umaq manusie; nděqne 
manusie umaq jelo Sabat. 

28 Jari, Bije Manusie nike čndah Penguase 
jelo Sabat." 

3 l Deside Isa tulak malik ojok balé 

ibadah. Lěq derike araq sopoq dengan 
saq imene matě setowěq. 

2? Lěq derike araq dengan-dengan saq 
mělě boyaq kesalaqan Deside Isa adêgne 
bau ngelaporang le. Jari, ie pade terus 
merhatiang Deside Isa, napi le gen 
nyelahang dengan lěq jelo Sabat. 

3 Deside Isa bemanik lêg dengan saq 
imene matě setowêdg nike, "Silaq nganjeng 
lêg deriki, lêg julu." 

4 Beterus Deside Isa beketuan lêg 
dengan-dengan saq araq lêg derike, 
"Menurut agamente, napi saq kanggo ite 
laksaneang lěq jelo Sabat? Laksaneang hal 
saq solah atao saq jahat? Nyelametang 
dengan atao nyematěq?" le pade tedoq 
doang. 

> Siq menggah Deside Isa cingakin 
sekelining-Ne, laguq Deside Isa čndah 
sedih sěngaq ie pade pagah gati. Beterus 
le bemanik lêg dengan nike, "Ulurang 

imende." Dengan nike ngulurang imene, 
dait imene selah. 

6 Make dengan-dengan Parisi bilin balé 
ibadah nike, terus nyerepek berunding 
kance pire dengan anggote golongan 
Herodes jari nyematěq Deside lsa. 

7 Beterus Deside Isa dait pengiring- 
pengiring-Ne nyingkir ojok Danao Galilea. 
Luwêg gati dengan lèêman Galilea saq 
lumbar ngiring Deside Isa. Luwěq èndah 
saq dateng lêman Yudea, 

8lěman Yerusalem, lêman daêrah 
Idumea, dait lêman dačrah lêg bagian 
timuq Kokoq Yordan, dait lêman sekiter 
kote-kote lêg Tirus dait Sidon. le pade 
selapuq parek ojok Deside Isa, sêngad 
ie pade dengah mengenai hal-hal saq 
sampun telaksaneang siq Deside Isa. 

? Dengan-dengan nike luwêg gati, 
sehingge Deside Isa ngemanikang 
pengiring-pengiring-Ne siepang le 
perau, adêg le něnten tedesek siq 
dengan-dengan nike. 

10 Luwčq gati dengan teselahang siq 
Deside Isa, sehingge selapuq dengan sakit 
bedesek-desekan berusahe ngerapetin 
Deside Isa aděqne bau jamah le. 

11 Sewaktu serioq Deside Isa, roh-roh 
jahat nike terus doang sujut lêg arepan-Ne 
dait bekuih, "Pelungguh Bije saq asalne 
lêman Allah!" 

12 Laguq roh-roh jahat nike tebalaq siq 
Deside Isa badaqang sai setetune le. 

13 Beterus Deside Isa tačk ojok sopoq 
bukit. le ngemanikang dengan-dengan 
saq le kayunang dait dengan-dengan nike 
parek. 

14 Deside Isa pilêg due olas dengan lêg 
antare ie pade, dait bemanik, "Tiang pilěq 
side pade, aděq side pade turut Tiang, 
aděq Tiang utus side pade jari nyebarang 
Kabar Solah lêman Allah, 

1> dait side pade gen mauq kuase jari 
sediq sêtan." 

16 Niki aran kedue olas dengan nike: 
Simon (saq le sebut čndah Petrus), 

17 Yakub dait Yahya semetonne, ie pade 
bije-bije Zebedeus (ie pade niki tearanin 
siq Deside Isa Boanerges, artine "Anak 
guntur"), 

18 Andreas, Pilipus, Bartolomeus, Matius, 
Tomas, Yakub bije Alpeus, Tadeus, Simon 
dengan Zelot, 

19 dait Yudas Iskariot saq behianat lêg 
Deside Isa. 

20 Beterus Deside Isa tame ojok sopoq 
geděng. Laguq dengan luwèg dateng 
malik bekumpul, jangke Deside Isa dait 
pengiring-pengiring-Ne nděq araq waktu 
medaran. 

21 Sewaktu keluarge-Ne dengah hal nike, 
ie pade lumbar jari bait Deside Isa, sêngad 
dengan-dengan bebase, “le sampun 
jogang!" 

2? Ahli-ahli Taurat saq dateng lčman 
Yerusalem nimbal, “le tekuasein siq 
Beelzebul, dait siq kuase lêman datune 
sětan le sediq sêtan-sêtan nike." 

23 Make Deside Isa ngemanikang 
dengan luwěq nike, dait bemanik kadu 
perumpamean-perumpamean lêd ie pade. 
"Segerah Belis sediq Belis," manik Deside 
Isa. 

24 "Lamun sopoq negare araq golongan- 
golongan saq saling bemusuhan negare 
nike nděq gen kuat. 

2> Dait lamun dalem sopoq keluarge ndêg 
araq persatuan dait anggote-anggotene 
saling bemusuhan, keluarge nike gen 
ancur. 

26 Lamun Belis ngelawan dirigne mêsag 
dait saling bemusuhan, ie nděq bau tahen 
ngoněq, dait pasti gen musnah. 

27 Ndèg araq sopoq dengan juaq saq bau 
tame ojok balě dengan saq kuat dait mělě 
ngerampas dowêne lamun ie nděq juluan 
sěkoq dengan saq kuat nike. Sesampun 
nike baruq ie bau ngerampas dowêne. 

28 Tiang badaq side: Setetune selapuq 
dose dait penghinean manusie gen 
teampunin, seluwěq napi juaq penghinean 
saq ie pade ucapang. 

29 Laguq lamun ie menghine Roh Suci, ie 
nděq bau teampunin! Sěngaq penghinean 
nike dose saq kekel!" 

30 (Deside Isa bemanik maraq nike 
sěngaq araq dengan saq bebase bahwe le 
tekuasein siq roh jahat.) 

31 Sesampun nike, mamiq bini dait 
sanak-sanak Deside Isa rauh. le pade 
nganjeng lêg luah, dait suruqne dengan 
ngempoh Deside Isa. 

32 Waktu nike luwêg dengan kenyeke 
tokol lêg sekelining Deside Isa. le pade 
matur lěq Deside Isa, "Silaq cingakin, 
mamiq bini dait sanak-sanak Pelungguh 
araq lêg luah. le pade boyaq Pelungguh." 

33 Jawab Deside Isa, "Sai mamiq bini 
Tiang? Sai sanak-sanak Tiang?" 


MARKUS 3.34-4.6 17 


34 Terus Deside Isa perhatiang dengan- 
dengan saq tokol lêg sekelining-Ne terus 
bemanik, "Niki inaq dait semeton Tiang! 

3> Dengan saq ngelaksaneang pekayunan 
Allah, ie saq jari semeton mame dait 
semeton nine serte inaq Tiang!" 

4 l Deside Isa mulai malik ngajahang 

lêg sedin danao. Luwěq gati dengan 
bekumpul lěq sekelining-Ne. Keranaq 
nike le lumbar melinggih lêg dalem sopoq 
perau lêg atas aiq, dait dengan luwěq nike 
nganjeng lêg sedin danao. 

2 Beterus Deside Isa ngajahang luwêg hal 
tipaq ie pade kadu perumpamean. Maraq 
niki Deside Isa ngajah ie pade. 

3 "Pade dengahang! Araq sopoq dengan 
lumbar sawur biněq. 

4 Sewaktu ie kenyeke sawur binêg nike, 
araq biněq saq geriq lêg langan. Beterus 
dateng kedit ngaken biněq nike jangke 
bis. 

> Araq êndah saq gerig lêg taoq saq 
bebatu-batu saq tanaqne sekediq. 
Biněq-biněq nike becat tiwoq sěngaq 
tanaqne sekediq, 

6 laguq sesampun panjeng jelo, suli-suli 
nike mulai layu beterus gero dait matě 
sěngaq nděq berakah. 

7 Araq čndah binêg sag gerig lêg tengaq 
bebenes beduwi. Bebenes nike sayan 
belěq, dait gepit suli-suli nike sehingge 
nděčq bebuaq. 

8 Laguq araq čndah binêg saq geriq lêg 
tanaq saq subur. Biněq nike tiwoq, terus 
jari belěq dait bebuaq, araq saq telung 
dase, araq saq enem dase, dait araq saq 
satus kali lipet." 

9 Sesampun nyeriteang perumpamean 
nike, Deside Isa bemanik, "Sai-sai 
bedowě kentok jari dedengah, harus ie 
dengahang!" 

10 Sewaktu Deside Isa kenyeke měsaq- 
mêsadg, pire dengan saq sampun dengah 
perumpamean nike parek tipaq le bareng 
kance kedue olas pengiring-Ne. le 
pade tunas adêg Deside Isa ngartiang 
perumpamean nike. 

11 Make Deside Isa bemanik lêg ie 
pade, "Side pade sampun teicanin 
jari nenaoq rahasie Kerajaan Allah. 
Laguq dengan-dengan luah teajah kadu 
perumpamean, 

12 aděq: 'Timaq ie pade seriog laguq 
nděq paham, timaq ie pade dengah laguq 
ie pade ndčq ngerti, adêg ie pade ndêg 
tobat dait Allah ngampunin ie pade." 

13 Beterus Deside Isa bemanik lêg ie 
pade, "Lamun side pade nděq ngerti 
perumpamean nike, berembě side pade 
bau ngerti perumpamean-perumpamean 
saq lain? 

14 Dengan sag sawur binêg nike dengan 
saq nyampéang Manik Allah. 

1> Biněq saq gerig lêg langan ibarat 
dengan-dengan saq dengah Manik Allah. 
Sesampun dengah, dateng Belis dait bait 
napi saq sampun tesawur lêg dalem atě ie 
pade. 

16 Biněq saq geriq lêg taoq saq bebatu- 
batu ibarat dengan-dengan saq dengah 
Manik Allah nike, dait langsung nerimaq 
siq seneng angenne. 

17 Lagug Manik Allah nike nděq berakah 
lêg atě ie pade, sehingge nděq tahen 
ngoněq. Sewaktu ie pade mauq penyusah 
atao penganiayean lantaran Manik Allah 
nike, ie pade langsung murtat. 

18 Biněq saq geriq lêg tengaq bebenes 
saq beduwi nike ibarat dengan-dengan 
saq dengah Manik Allah nike, 

19 laguq kuatir mengenai idup ie pade 
dait melět idup měwah. Segale macem 
napsu tame ojok dalem atě ie pade. 

Keranaq nike Manik Allah tegepit lêg 
dalem atěne sehingge nděq bebuaq. 

20 Dait binêg saq geriq lêg tanaq saq 
subur ibarat dengan-dengan saq dengah 
Manik Allah nike, dait nerimaq, ie pade 
bebuaq luwěq, araq saq telung dase, araq 
saq enem dase dait araq saq satus kali 
lipet hasilne." 

21 Selanjutne manik Deside Isa, "Dengan 
jauq dilah nděqne jari tetolog lêg bawaq 
tepaq atao lêg bawaq lasah, laguq aděq 
tetoloq lěq atas načn dilah. 

22 Nděq araq saq teseboq, saq ndêg 
gen penggitan; dait nděq araq saq 
terahasieang saq nděq gen tebungkar. 

23 Keranaq nike, lamun bedowé kentok, 
pade dengahang!" 

24 Beterus Deside Isa bemanik malik, 
"Perhatiang napi saq side pade dengah 
niki! Ukuran saq side pade kadu lêg 
dengan lain, nike čndah gen tekadu siq 
Allah lêg side pade -- malahan luwěqan 
malik. 

25 Sěngaq dengan saq sampun bedowě, 
gen teican luwěqan malik; laguq dengan 
saq nděq bedowě napi-napi, make napi 
juaq saq araq lěq ie gen tebait." 

26 Deside Isa ngelanjutang penuturan- 
Ne, "Maraq niki halne Kerajaan Allah nike, 
keadaanne bau teumpameang maraq 
dengan saq sawur binêg lêg lendangne. 

27 Lěq kekelem atao kenjelo, sewaktu ie 
tindoq atao ngase, biněq-biněq nike tiwoq 
dait sayan belěq. Laguq berembě entane 
biněq-biněq nike tiwoq dait jari sayan 
belěq dengan nike nděq nenaoq. 

28 Tanaq nike mêsag saq nyugulang hasil: 
Penemběq pěmpangne, beterus motěkne, 
terus buaqne. 

29 Dait lamun gandum nike sampun toaq, 
dengan nike čndah saq penemběq ngawis 
sěngaq sampun wayene tepataq." 

30 Deside Isa beketuan, "Napi saq gen 
ite kadu bandingang Kerajaan Allah nike? 
Conto napi saq bau ite kadu jari jelasang 
ie? 

31 Kerajaan Allah setetune maraq 
perumpamean niki: Araq sopoq dengan 
bait sopoq tolang sawi, terus tesawur lêg 
tanaq. Tolang sawi nike binêg saq paling 
kodēěq lêg dunie. 

32 Laguq lamun sampun tiwog, ie jari saq 
paling belěq lèg antare selapuq tetaletan. 
Pěmpang-pěmpangne benes gati bau taoq 
kedit-kedit miaq kesebu lêg dalemne." 

33 Maraq nike Deside Isa nyampčang 
Manik Allah kadu luwčq perumpamean, 
sesuai kance pengertian ie pade. 

34 Deside Isa kereng kadu perumpamean 
lamun le ngajah dengan-dengan nike. 
Laguq lamun le kance pengiring- 
pengiring-Ne doang, Deside Isa jelasang 
selapuqne tipaq ie pade. 

35 Lěq kebian nike čndah, Deside Isa 
bemanik lêg pengiring-pengiring-Ne, 
"Silaq ite belayar ojok itoqan danao." 

36 Make Deside Isa tačk ojok perau, dait 
pengiring-pengiring-Ne bilin dengan 
luwêg lêg sedin danao, terus tačk ojok 
perau saq pade. Perau-perau lain čndah 
araq lêg derike. Beterus Deside Isa dait 
pengiring-pengiring-Ne mulai belayar. 

37 Nděq ngonêg sesampun nike, dateng 
angin pusut. Umbak belěq mulai ngamuk 
dait tame ojok dalem sehingge perau nike 
gen penoq siq aiq. 

38 Lěq waktu nike Deside Isa kenyeke 
merem lêg bagian mudi perau nike. 
Pengiring-pengiring-Ne tangiang Deside 
Isa. le pade matur, "Paq Guru! Napi 
Pelungguh něnten peduli, lamun ite 
celake?" 

39 Deside Isa metangi, terus semprak-Ne 
angin nike dait bemanik lêg danao nike, 
"Engkah, tenang!" Langsung angin nike 
telang dait danao nike jari tenang gati. 

40 Beterus Deside Isa bemanik lêg 
pengiring-pengiring-Ne, "Kemběq side 
pade takut? Kemběq side pade nděq 
percaye?" 

41 Make ie pade jari takut, dait bebase 
sopoq kance saq lainne, "Sai setetune 
dengan niki jangke angin dait umbak 
čndah taat lěq le." 

l Beterus Deside Isa dait pengiring- 

5 pengiring-Ne rauh lěq itoqan Danao 
Galilea, lêg dačrah dengan Gerasa. 

“Waktu Deside Isa baruq turun lêman 
perau, le tedatengin siq sopoq dengan 
mame saq sugul lêman goe-goe kuburan. 

3 Dengan nike tekuasein siq roh jahat 
dait ndot lêg kuburan-kuburan. le nděq 
bau tetalig malik; timaq kadu ranté. 

4 ime dait načne rimpes tetalig, laguq 
tetep rantě-rantě nike tepegatang, dait 
besi lêg načne ie polakang. le kuat gati 
sehingge nděq araq sopoq dengan juaq 
saq bau nahen ie. 

> Kenjelo kekelem ie ngelamang lêg 
kuburan dait lêg bukit-bukit sambil 

nyurak-nyurak dait ngempuk awakne 
jangke bakat kadu batu. 

6 Sewaktu lêman jaoq ie serioq Deside 
Isa rauh, ie pelai terus sujut lêg arepan 
Deside Isa. 

7 Siq suare saq belêg ie bekuih, "Deside 
Isa, Bije saq asalne lêman Allah Saq 
Maheagung! Gen Pelungguh kumběqang 
tiang niki? Demi Allah tiang tunas, 
sampunang Pelungguh siksaq tiang!" 

8 (Dengan nike matur maraq nike sêngadg 
Deside Isa bemanik lěq ie, "Roh jahat, 
sugul lêman dengan niki!") 

9 Beterus Deside Isa bemanik lêg ie, "Sai 
arande?" Jawab dengan nike, "Aran tiang 
'Legiun' -- sěngaq tiang pade luwêg gati!” 

10 Sanget siq ie tunas adêg Deside Isa 
sampunang prêntahang roh-roh jahat 
nike sugul lêman dačrah nike. 

11 Lěq dèkêt taoq nike araq luwêg 
gati bawi kenyeke boyaq kakenan lêdg 
temběrěng bukit. 

12 Roh-roh jahat nike tunas lêg Deside 
Isa, "Manikang tiang pade tame ojok 
dalem bawi-bawi nike." 

13 Petunasan ie pade tekabulang siq 
Deside Isa. Jari, roh-roh jahat nike sugul 
lêman dengan nike terus tame ojok dalem 

bawi-bawi nike. Selapuq bawi saq luwêd 
nike pelai, terus nimproh lêman sedin 
jurang ojok dalem danao, terus ketelep — 
selapuqne araq kire-kire due iyu luwêdne. 

14 Penjage-penjage bawi nike pelai, terus 
nuturang hal nike lêg kote dait lêg děse 
sekiterne. Beterus dengan-dengan sugul 
jari serioq napi saq sampun telaksane. 

15 |e pade dateng ojok Deside Isa. Terus 
serioqne dengan saq tekuasein siq Legiun 
nike, kenyeke tokol lêg derike. le sampun 
kadu kelambi, dait pikiranne čndah 
sampun waras. Make ie pade selapuq jari 
takut. 

16 Dengan-dengan saq sampun 
nyaksiang měsaq peristiwe mengenai 
dengan nike dait bawi-bawi nike 
nyeriteang napi saq sampun telaksane. 

17 Beterus sanget siqne tunas siq 
penduduk daêrah nike adêg Deside Isa 
bilin dačrah nike. 

18 Lq waktu Deside Isa tačk ojok 
dalem perau, dengan saq senděqmanne 
tekuasein siq sêtan nike tunas lêg Deside 
Isa, aděqne teijinang ngiring le. 

19 Laguq Deside Isa nênten setuju, 
manik-Ne, "Ulěq dait ceriteang lêg kadang 
jarinde napi saq sampun telaksaneang 

Tuhan tipaq side dait berembě solahne le 
lêg side!" 

20 Jari dengan nike lumbar, dait mulai 
nyeriteang lêg dačrah Dekapolis selapuq 
saq sampun telaksaneang siq Deside Isa 
lêg ie. Selapug dengan bengaq dengah hal 
nike. 

21 Deside Isa tulak malik ojok itoqan 
danao. Lěq sedin danao nike luwěq 
dengan dateng bekerimpun lěq sekelining 
Deside Isa. 

22 Beterus parek sopoq dengan aranne 
Yairus, ie kepale balě ibadah lêg kote nike. 
Sewaktu Yairus serioq Deside Isa, ie sujut 
lêg arepan-Ne, 

23 dait sanget siqne tunas, "Bapaq, 
anak tiang saq nine sakit parah. Tunas 
Pelungguh rauh jari jamah ie aděq ie selah 
dait tetep idup!" 

24 Beterus Deside Isa lumbar teiring siq 
Yairus. Luwěq dengan ngiring le, dait 
bedesek-desekan lêg děkět-Ne. 

25 Lěq antarene araq čndah sopoq 
dengan nine saq sampun due olas taun 
sakit pendarahan. 

26 le sampun kereng gati teowat siq 
tabib-tabib, jangke bis selapuq dowêne, 

laguq ndèg araq gati manpaatne malahan 
sebalikne keadaanne sayan parah. 

27 Dengan nine nike sampun luwêg 
dengah mengenai Deside Isa. Make lêg 
tengaq-tengaq dengan luwěq nike, ie 
rapetin Deside Isa lêman mudi dait kintur 
jubah-Ne, 

28 sěngaq ie pikir, "Asal tiang kintur 
jubah-Ne, tiang gen selah!" 

29 Dait langsung waktu nike êndah 
pendarahanne engkah. le beridap bahwe 
ie sampun selah. 

30 Lěq waktu nike čndah Deside Isa wikan 
bahwe araq kekuatan saq sugul lêman 
dirig-Ne. Beterus le cingakin andang 
dengan luwěq nike dait beketuan, "Sai saq 
kintur jubah Tiang?" 

31 Pengiring-pengiring-Ne bejawab, 
"Pelungguh cingakin araq luwěq dengan 
bedesek-desekan. Pelungguh masih 
beketuan sai saq kintur jubah Pelungguh?" 

3? Laguq Deside Isa terus doang cingakin 
lêg sekelining-Ne jari boyaq dengan saq 
sampun gawêdg hal nike. 

33 Dengan nine nike nenaoq napi saq 
sampun telaksane lêg diriqne, siq rase 
takut dait leger ie sujut lêg arepan Deside 
Isa, terus ie ngakuq selapuq hal nike. 

34 Beterus Deside Isa bemanik lêg dengan 
nine nike, "Anak Tiang, imande sampun 
miaq side selah! Silaq Lumbar dalem 
damě, side tetu-tetu sampun selah!" 

35 Sewaktu Deside Isa masih bebaos, 
araq pelayan-pelayan dateng lêman balé 
Yairus. "Bijende sampun ninggal,” basen ie 
pade tipaq Yairus. "Sampunang pelungguh 
nyusahang Bapaq Guru malik." 

36 Laguq Deside Isa nênten peduli napi 
saq tesampčang siq dengan-dengan nike, 
terus le bemanik lêg Yairus, "Ndaq takut, 
percaye doang!" 

37 Deside Isa tetep bemargi, laguq le 
něnten ngijinang sopoq dengan juaq 
ngiring le, kecuali Petrus, Yakub dait 
Yahya, semetonne Yakub. 

38 Sewaktu ie pade rauh lêg balě Yairus, 
Deside Isa cingakin dengan-dengan pade 
uyut gati, pade nangis dait pade ngerung 
keras-keras dait pada er~oq asêd. 

39 Beterus Deside Isa tame dait bemanik 
lêg ie pade, "Kemběq uyut-uyut dait 
nangis? Kanak nike nděq milinang, ie 
cume tindoq!" 

40 le pade ngerêrêgang Deside Isa. 
Beterus Deside Isa manikang ie pade 
selapuq sugul, terus le jauq inaq amaq 

kanak nike dait ketelu pengiring-Ne tame 
ojok dalem kamar kanak nike. 

41 Deside Isa tegel ime kanak nike terus 
bemanik lěq ie, "Talita kum,” saq artine, 
"Kanak nine, Tiang bemanik lěq side: 
Ures!" 

42 Kanak nike langsung ures dait lampaq 
sěngaq umur kanak nike sampun due olas 
taun. Selapuq saq nyaksiang peristiwe 
nike takjub gati! 

43 Laguq Deside Isa balaq ie pade ndaq 
gati nyeriteang hal nike tipaq sai-sai. 
Beterus manik-Ne, "Běng kanak nike 
bekelor." 

l Beterus Deside Isa berangkat lêman 
derike dait rauh lêg kampung asal-Ne, 
teiring siq pengiring-pengiring-Ne. 

? Lěq jelo Sabat le mulai ngajahang 
lêg balě ibadah. Araq luwêg dengan 
lêg derike. Waktu dengan-dengan nike 
dengah pengajahan Deside Isa, ie pade 
bengaq gati. le pade bebase, "Lěman mbě 
dengan niki mauq selapuq nike? Hikmat 
macem napi saq araq lêg le? Berembě le 
bau piaq muqjizat saq maraq nike? 

3 Tekan le niki tukang kayuq, bije Mariam, 
dait sanakne Yakub, Yoses, Yudas dait 
Simon? Sanak-sanak-Ne saq nine čndah 

araq ndot lêg deriki." Keranaq nike Deside 
Isa tetolaq siq ie pade. 

4 Beterus Deside Isa bemanik lêg ie pade, 
"Sopoq nabi tehormatin lêg mbě-mbě, 
kecuali lêg kampung asalne, lêg antare 
semeton, kadang jarine dait keluargene 
měsaq." 

> Lq taoq nike Deside Isa nênten 
bau piaq sopoq juaq muqjizat, kecuali 
nyelahang dengan-dengan sakit siq care 
noloq gading-Ne lêg atas ie pade. 

6 Deside Isa bengaq sčngaq ie pade ndêg 
percaye. Beterus Deside Isa lumbar ojok 
kampung-kampung lěq sekiter nike, dait 
ngajahang. 

ie ngemanikang kedue olas pengiring- 
Ne, terus ngutus ie pade due-due dait 
ngicanin kuase tipaq ie pade jari sediq 
roh-roh jahat. 

8le ngicanin petunjuk niki tipaq ie pade, 
"Ndaq jauq napi-napi dalem kelampande, 
kecuali tunjang. Ndaq jauq keloran, atao 
takaq sangu atao kěpěng. 

9 Kadu sepatu, laguq ndaq jauq due 
kelambi." 

10 Deside Isa čndah bemanik, "Lamun 
side pade tame ojok sopoq balé, ndot lêg 
derike jangke side pade bilin taoq nike. 

11 Laguq lamun side pade dateng lêg 
sopoq taoq, dait dengan-dengan lêg 
derike nděq mělě nerimaq dait dengahang 
side pade, bilin taoq nike. Dait kerapang 
kerepuk lěman lampak načnde jari 
peringetan tipaq ie pade!" 

12 Beterus kedue olas pengiring 
Deside Isa nike lumbar. le pade lumbar 
nyampčang berite bahwe manusie harus 
tobat leman dose-dosene. 

13 Pengiring-pengiring Deside Isa nike 
sediq luwěq roh jahat, ngolěsang minyak 
lêg dengan sakit dait nyelahang ie pade. 

14 Berite-berite mengenai selapuq 
peristiwe nike dateng čndah tipaq Raje 
Herodes, lantaran pesěngan Deside Isa 
sampun kesohor lêg mbě-mbě. Araq 
dengan saq bebase, "Yahya Pembaptis 
sampun idup malik! Keranaq nike le 
bedowě kuase jari miaq keajaipan nike." 

1> Laguq dengan-dengan lain bebase, 
"lIe Elia." Araq čndah saq bebase, "le nabi 
maraq salaq sopoq nabi jaman lačq." 

16 Sewaktu Herodes pireng hal nike, ie 
bebase, "Pasti niki Yahya Pembaptis saq 
piranan sampun tiang suruq penggal 
ulune. Mangkin ie sampun idup malik!" 

17 Sěngaq senděqman nike Herodes 
sampun prěntahang dengan bau Yahya, 
dait sěkoqne ie lěq dalem bui. Herodes 
ngelaksaneang hal nike lantaran Herodias, 
sebiniqne Pilipus sanakne měsaq. Sěngaq 
Herodes sampun nikah kance Herodias, 

18 dait mengenai hal nike Yahya sampun 
peringet Herodes maraq niki, "Něnten 
kanggo pelungguh merariq kance sebiniq 
sanakde nike!" 

19 Keranaq nike Herodias dendem lêg 
Yahya dait beniat nyematěq Yahya, laguq 
ie nděq bau ngelaksaneang hal nike. 

20 Sěngaq Herodes sampun mrêntahang 
dengan jagaq bagus-bagus keselametan 
Yahya lêg bui, lantaran ie takut lêg Yahya. 
le nenaoq bahwe Yahya nike dengan 
saq solěh dait suci saq teutus siq Allah. 
Dait mule lamun Yahya bebase, Herodes 
seneng čndah pirengang ie, timaq ie jari 
osah gati. 

21 Ahirne Herodias mauq kesempatan 
lêg jelo ulang taun Herodes. Waktu nike 
Herodes ngaraqang gawé umaq selapuq 
pembelěq-pembelěq kerajaan, prewire-Ĵ 
prewire, dait tokoh-tokoh masyarakat 
Galilea. 

2? Lěq gawé nike, bije Herodias saq 
dedare ngigel, dait igelanne nike sanget 
nyenengang angen Herodes dait temuč- 
temučne. Make Herodes bebase lěq 
dedare nike, "Tunas lêg tiang napi juaq 
saq side melětang. Tiang gen běng side!" 

23 Beterus Herodes bejanji lêg dedare 
nike kadu sumpah. Herodes bebase, "Napi 
juaq saq side tunas gen tiang bêng, timaq 
separo lêman kerajaan tiang." 

24 Make dedare nike sugul dait beketuan 
lêg inaqne, "Inaq, napi saq harus tiang 
tunas?" Jawab inaqne, "Tunas ulune Yahya 
Pembaptis." 

25 Dedare nike becat tulak tipaq Herodes, 
dait bebase, "Tiang tunas ulu Yahya 
Pembaptis teican lěq tiang mangkin niki 
čndah kadu narě!" 

26 Pirengang petunasan nike Herodes 
sedih gati. Laguq ie nděq bau nolaq 
petunasan nike sěngaq ie sampun 
besumpah lêg julu temuč-temučne. 

27 Jari, ie langsung mrêntahang sopoq 
pengawalne bait ulu Yahya Pembaptis. 
Make dengan nike lumbar ojok bui, terus 
penggalne ulu Yahya. 

28 Beterus ie jauq ulu nike kadu narě dait 
nyerahang tipaq dedare nike. Dait dedare 
nike čndah nyerahang tipaq inaqne. 

29 Sewaktu pengiring-pengiring Yahya 
dengah hal nike, ie pade lumbar bait 
jenazah Yahya, terus nguburang ie. 

30 Beterus rasul-rasul saq teutus siq 
Deside Isa nike tulak malik, dait bekumpul 
kance Deside Isa. le pade ngelaporang lěq 
Deside Isa selapuq saq sampun ie pade 
laksaneang dait ajahang. 

31 Luwêg gati dengan saq dateng 
dait lumbar sehingge Deside Isa dait 
pengiring-pengiring-Ne něnten bedowé 
kesempatan medaran. Keranaq nike 
Deside Isa bemanik lêg pengiring- 
pengiring-Ne, "Silaq ite lumbar ojok taoq 
saq sepi adêg nděq araq dengan lain dait 
ite mauq mentelah seberaq." 

32 Make ie pade lumbar kadu perau ojok 
taoq saq sepi. 

33 Laguq sewaktu ie pade bilin taoq nike, 
luwêg dengan serioq ie pade dait nenaoq 
ojok mbě ie pade lumbar. Beterus lêman 
selapuq kote lěq wilayah nike, dengan- 
dengan pelai langan darat senjuluq Deside 
Isa dait pengiring-pengiring-Ne. 

34 Sewaktu Deside Isa turun lêman perau, 
le cingakin dengan luwěq. Make Deside Isa 
periak lêg ie pade sěngaq ie pade maraq 
dombe saq nděq bedowě pengarat. Make 
le mulai ngajahang mengenai luwěq hal 
tipaq ie pade. 

35 Sewaktu serep jelo, pengiring- 
pengiring Deside Isa matur lěq le, "Taoq 
niki kesempil dait sampun serep jelo. 

36 Solahan Pelungguh manikang 
dengan-dengan niki lumbar, adêg ie pade 
mauq beli keloran lêg děse-děse dait 
kampung-kampung lèg sekiter niki." 

37 Laguq jawab Deside Isa, "Side pade 
saq harus ngebēěng ie pade bekelor." 
"Napi tiang pade harus lalo beli ruti siq 
aji satak kěpěng perak jari běng bekelor 
dengan-dengan niki?" Maraq nike atur 
pengiring-pengiring Deside Isa nike. 

38 Beterus Deside Isa beketuan, "Araq 
pire ruti lèg side pade? Cobaq lumbar 
serioq." Sesampun ie pade lumbar serioq, 
ie pade matur, "Araq lime ruti dait araq 
due empaq čndah." 

39 Beterus Deside Isa ngemanikang 
selapuq dengan nike tokol bekelompoq- 
kelompoq lêg pupaq saq ijo. 

40 Dengan-dengan nike tokol, araq saq 
satus dengan sekelompoq, dait araq 
čndah saq sěket dengan sekelompoq. 

41 Beterus Deside Isa bait lime ruti dait 
due empaq nike, terus nengadah andang 
langit dait ngucap syukur tipaq Allah. 
Sesampun nike, le peleng-peleng ruti 
nike kadu gading-Ne terus icanin-Ne 
lêg pengiring-pengiring-Ne jari tebagi- 
bagiang tipaq dengan luwěq nike. Dait 
due empaq nike tebagi-bagi čndah tipaq 
ie pade selapud. 

42 le pade bekelor jangke besuh. 

43 Beterus salo keloran nike tekumpulang 
siq pengiring-pengiring Deside Isa -- 
selapuqne araq due olas bakaq penoq. 

44 Dengan-dengan mame saq ngelorang 
ruti nike Iluwěqne kire-kire lime iyu 
dengan. 

4> Sesampun nike, Deside Isa manikang 
pengiring-pengiring-Ne berangkat kadu 
perau senjuluq le ojok Betsaida lěq 
itoqan danao. Lêg waktu nike êndah le 
ngemanikang dengan luwěq nike ulêg. 

46 Sesampun Deside Isa bekelin lêman ie 
pade, le lumbar ojok bukit jari bedo'e. 

47 Sewaktu kekelem, perau pengiring- 
pengiring Deside Isa sampun araq lěq 

tengaq-tengaq danao, lêg waktu nike 
Deside Isa masih araq lêg darat. 

48 Deside Isa cingakin ie pade sengke 
gati bedayung perau nike sěngaq angin 
belawanan andang kance perau. Make 
kire-kire antare jam telu dait jam enem 
kelêmadg, Deside Isa rauh tipaq ie pade 
bemargi lěq atas aiq, dait le tetep bemargi 
maraqne gen liwatin ie pade. 

49Waktu ie pade serioq Deside Isa 
bemargi lêg atas aiq, Deside Isa teparan 
hantu siq ie pade, 

>0 sehingge ie pade bekuih-kuih siq 
takutne, sěngaq ie pade selapuq serioq le 
dait ie pade tinjot gati. Laguq Deside Isa 
langsung bemanik lěq ie pade, "Tenang! 
Tiang niki Isa, ndaq takut!" 

>l Beterus Deside Isa tačk ojok perau ie 
pade, langsung waktu nike čndah angin 
jari tenang. Selapuq pengiring-pengiring- 
Ne bengaq gati. 

52 Sěngaq sesampun peristiwe ruti nike ie 
pade nděqman čndah ngerti dait ie pade 
tetep keras atě. 

53 Sesampun rauh lêg itoqan danao, ie 
pade mendarat lêg Genesaret. 

“Waktu ie pade turun lêman perau, 
dengan-dengan serioq bahwe saq rauh 
nike Deside lsa. 

>> Terus ie pade pelai ojok mbě-mbě 
lêg selapug wilayah nike. Dait mulai jauq 
dengan-dengan sakit lêg atas tipah ojok 
Deside Isa. Lamun ie pade dengah bahwe 
Deside Isa araq lčq sopoq taoq, ie pade 
jauq dengan-dengan sakit ojok derike. 

>6 Lq mbě juaq Deside Isa rauh — timaq 
lêg kampung, lêg kote atao lêg děse — 
lêg derike dengan tetep dateng dait noloq 
dengan-dengan sakit lêg peken-peken. 
le pade tunas adêg dengan-dengan sakit 
nike teijinang kintur jubah Deside Isa, 
timaq cume potone. Selapuq saq kintur 
poton jubah-Ne jari selah. 

I Sekelompoq dengan Parisi dait pire 
ahli-ahli Taurat lêman Yerusalem, 
parek ojok Deside Isa. 

? le pade serioq pengiring-pengiring 
Deside Isa bekelor kadu ime saq nděq 
bersi secare agame, nděq bisoq imene 
juluq, menurut aturan agame. 

3 Dengan-dengan Parisi, maraq nike 
čndah selapug dengan Yahudi, taat gati 
lêg adat istiadat leluhur ie pade. le pade 

nděq gen bekelor senděqman bisoq ime 
maraq saq sampun tetentuang. 

4 Lamun ulêg lêman peken, ie pade čndah 
nděq bekelor lamun nděq persiq diriqne 
juluq. Luwěčq warisan lain malik saq ie 
pade tegel, umpamene hal bisoq jembung, 
cěrět dait pekakas-pekakas tembage. 

> Keranaq nike dengan-dengan Parisi 
dait ahli-ahli Taurat nike metakên lêg 
Deside Isa, "Kemběq pengiring-pengiring 
Pelungguh něnten idup menurut adat 
istiadat leluhurte, laguq bekelor kadu ime 
saq najis?" 

6Jawab Deside Isa, "Side pade dengan- 
dengan munapik! Tepat gati napi saq 
tenubuatang siq Nabi Yesaya, mengenai 
side pade, 'Maraq niki Manik Allah, 
Dengan-dengan nike nyembah Tiang 
cume siq ucapan doang, lagug atěne jaoq 
lêman Tiang. 

7Percume ie pade nyembah Tiang, 
sěngaq aturan manusie ie pade ajahang, 
maraqne hal nike aturan Tiang! 

8 Prěntah-prěntah Allah side pade ndêg 
perhatiang, dait aturan-aturan manusie 
side pade tegel pacu-pacu." 

9 Beterus Deside Isa bemanik malik, "Side 
pade ceket gati nolaq prěntah Allah adêg 

side pade bau pertahenang ajahande 
měsaq. 

10 Musa sampun ngicanin prěntah niki, 
'Pade hormatin amaq dait inaqde!' dait 
'Sai-sai saq nyumpaq amaqne atao inaqne, 
harus tehukum matě.' 

11 Laguq side pade ngajahang: Lamun 
dengan bebase lêg amaqne atao lêg 
inaqne, 'Napi saq seharusne tiang bêng 
lêg inaq dait amad tiang, sampun tiang 
aturang tipaq Allah," 

12 make side pade běbasang dengan nike 
lman kewajibanne nulung amaqne atau 
inaqne. 

13 Jari, lantaran adat istiadat leluhurde, 
side pade nyatayang Manik Allah ndêg 
berlaku. Dait masih luwêg hal-hal maraq 
niki saq side pade laksaneang." 

14 Beterus Deside Isa ngemanikang malik 
dengan luwêg nike, dait bemanik lêg ie 
pade, "Pade dengahang adêg side pade 
ngerti! 

13 Ndčq araq napi juaq lêman luah saq 
tame ojok dalem dengan saq bau piaq 
dengan nike jari najis. Sebalikne saq sugul 
lman sopoq dengan, nike saq piaq ie 
najis. 

16 [Lamun bedowé kentok jari dengah 
harus dengahang.]" 

17 Sewaktu Deside Isa bilin dengan 
luwěčq nike, dait tame ojok geděng, 
pengiring-pengiring-Ne metakěn lěq le 
mengenai maksut perumpamean nike. 

18 Make Deside Isa bemanik lêg ie pade, 
"Napi side pade nděqman ngerti êndah? 
Napi side pade nděq iniq ngerti bahwe saq 
tame ojok dalem sopoq dengan nděq bau 
piaq dengan nike najis? 

19 Sěngaq saq tame nike ndēčq liwat atě, 
laguq liwat tian, beterus sugul malik." Siq 
ucapan-ucapan nike Deside Isa nyatayang 
bahwe selapuq keloran halal. 

20 Beterus Deside Isa bemanik malik, "Saq 
sugul lèêman dengan, hal nike saq piaq ie 
najis. 

21 Sêngag lêman dalem atě dengan, 
timbul pikiran-pikiran jahat saq jari 
penyebap dengan gawêdg perbuatan saq 
cabul, memaling, nyematêg, 

2? bezinah, nipu, pitnah, dait gawčq 
hal-hal saq jahat, serakah, licik, talon atě, 
sombong dait sengke teajah. 

23 Selapuq saq jahat nike dateng lêman 
dalem, dait hal nike saq piaq dengan 
najis." 

24 Beterus Deside Isa bilin taoq nike, 
dait lumbar ojok dačrah Tirus. le tame 
ojok sopoq geděng dait něnten kayun 
tewikanang siq dengan bahwe le araq lêg 
derike. Laguq le něnten bau ngerahasieang 
kerauhan-Ne. 

2> Malahan, sopoq inaq saq bije ninene 
tekuasein siq roh jahat, dengah mengenai 
Deside Isa. le parek ojok Deside Isa dait 
sujut lêg arepan-Ne. 

26 Dengan nine nike dengan Yunani 
bangse Siro-Penisia. le tunas tipaq Deside 
Isa jari sediq roh jahat nike lêman bijene. 

27 Deside Isa bemanik lêg dengan 
nine nike, "Kanak-kanak harus teběng 
bekelor juluan. Nděqne patut bait keloran 
kanak-kanak terus tesaut tipaq acong." 

28 "Mule tetu, Junjungan Saq Mulie," 
jawab dengan nine nike, "acong-acong lêg 
bawaq mêje êndah ngaken salo-salo saq 
tegeriqang siq kanak-kanak!" 

29 Beterus Deside Isa bemanik lêg ie, 
"Lantaran jawabande nike, silaq side ulêg; 
roh jahat sampun sugul lêman bijende!" 

30 Dengan nine nike ulêg. Lěq balě, 
daitne bijene kenyeke tindoq lêg lasahne, 
dait sětan tetu-tetu sampun sugul lěman 
kanak nike. 

31 Beterus Deside Isa bilin dačrah Tirus, 
dait nerusang pemargian-Ne langan Sidon 
ojok Danao Galilea, lêg tengaq-tengaq 
Dekapolis. 

32 Lěq derike dengan-dengan jauq sopoq 
dengan kedok dait pakoq ojok Deside Isa. 
le pade tunas lěq Deside Isa aděq le noloq 
gading-Ne lêg atas dengan nike. 

33 Deside Isa gadingang dengan nike, 
pekelin ie leman dengan luwêg beterus 
noloq ranggot-Ne ojok dalem kedue 
kentok dengan nike, terus Deside Isa 
beludah, dait jamah êlag dengan nike. 

34 Sesampun nike, Deside Isa nengadah 
andang langit sambil bebangsel dait 
bemanik tipaq dengan nike, "Epata!" 
artine, "Kebukaqan!" 

35 Kentok dengan nike kebukaq dait 
člaqne jari lemes, dait ie mulai tao 
ngeraos. 

36 Beterus Deside Isa balaq ie pade 
selapuq aděq ndaq nyeriteang hal nike lêg 
sai-sai. Laguq sayan tebalaq siq Deside 
Isa, ie pade sayan nyebarang ie. 

37 Dait selapuq dengan saq dengah 
hal nike bengaq gati. le pade bebase, 
"Selapuqne le laksaneang secare bagus! 
Malahan le piaq dengan kedok iniq 


MARKUS 8.1-6 44 


dedengah dait dengan pakoq tao 
ngeraos!" 

1 Nděq ngoněčq sesampun nike, araq 
malik sekelompoq dengan luwêdg 
dateng bekumpul. Sěngaq ie pade nděq 
bedowě keloran, Deside Isa ngemanikang 

pengiring-pengiring-Ne dait bemanik, 

2 "Tiang periak lêg dengan luwêg niki. 
Sampun telu jelo ngonêgne ie pade turut 
Tiang, dait mangkin ie pade nděq bedowě 
keloran. 

3 Lamun Tiang suruq ie pade ulêg 
kenyeke lapah, ie pade gen paleng lêg 
tengaq langan, sěngaq araq lêg antare ie 
pade saq dateng lêman jaoq." 

“Jawab pengiring-pengiring Deside Isa, 
"Lěq taoq saq kesempil niki, lêg mbě 
dengan mauq keloran saq cukup jari 
selapuq dengan niki?" 

> Deside Isa beketuan lêg ie pade, "Araq 
pire ruti lêg side pade?" "Pituq," jawab ie 
pade. 

6 Make Deside Isa manikang dengan 
luwěq nike tokol lêg tanaq. Terus le bait 
kepituq ruti nike dait ngucap syukur tipaq 
Allah. Sesampun nike, Deside Isa peleng- 
peleng ruti nike kadu gading-Ne dait 
icanin-Ne tipaq pengiring-pengiring-Ne 

jari tebagi-bagiang ojok dengan- 
dengan. Make pengiring-pengiring-Ne 
ngelaksaneang hal nike. 

7 le pade čndah bedowě pire empaq 
koděq. Deside Isa bait empaq-empaq 
nike dait ngucap syukur tipaq Allah, terus 
ngemanikang pengiring-pengiring-Ne 
bagi-bagiang empaq-empaq nike êndah. 

8 le pade bekelor jangke besuh — araq 
kire-kire empat iyu dengan saq bekelor. 
Beterus pengiring-pengiring Deside 
Isa ngumpulang salo keloran — araq 
pituq bakaq penoq. Beterus Deside Isa 
manikang dengan-dengan nike ulêg, 

3 (8:8) 

10 dait le kance pengiring-pengiring-Ne 
langsung tačk perau dait lumbar ojok 
dačrah Dalmanuta. 

11 Dengan-dengan Parisi parek ojok 
Deside Isa, dait mulai besoal jawab kance 
le jari boyaq kesalaqan adêg ie pade 
bau nyalahang Deside Isa. le pade tunas 
Deside Isa piaq tande ajaip lêman sorge. 

12 Deside Isa ngeluh lêg dalem atě-Ne 
terus bejawab, "Kemběq dengan-dengan 
jaman niki tunas Tiang piaq tande? Tiang 
badaq side, ie pade nděq gen teican tande 
napi-napi!" 

13 Beterus Deside Isa bilin ie pade, dait 
tačk ojok perau; beterus berangkat ojok 
itoqan danao nike. 

14 Pengiring-pengiring Deside Isa lupaq 
jauq ruti. le pade cume bedowě sopoq ruti 
lêg perau. 

13 Deside Isa peringet ie pade, "Onyaq- 
onyaq siq ragi ruti dengan-dengan Parisi 
dait ragi Herodes." 

16 Make pengiring-pengiring Deside Isa 
nike mulai ngeraosang hal nike. le pade 
bebase, “le bemanik maraq nike, sěngaq 
ite nděq bedowě ruti." 

17 Deside Isa wikan napi saq ie pade 
raosang. Keranaq nike le beketuan lêg 
ie pade, "Kembēěq side pade ngeraosang 
mengenai nděq bedowě ruti? Napi side 
pade ndêgman nenaoq dait ndêgman 
ngerti čndah? Napi pikirande sampun 
kongol gati? 

18 Side pade bedowě penenteng -- 
kembčq nděq serioq? Side pade bedowě 
kentok -- kemběq nděq dengah? Napi 
side pade nděq inget malik, 

19 lime ruti nike saq Tiang peleng-peleng 
jari lime iyu dengan? Pire bakaq penoq 
salo keloran saq side pade kumpulang?" 
"Due olas bakadg,” jawab ie pade. 

20 Deside Isa beketuan malik, "Dait waktu 
Tiang peleng-peleng pituq ruti jari empat 
iyu dengan, pire bakaq salo keloran saq 
side pade kumpulang?" “Pitug,” jawab ie 
pade. 

21 "Nah, napi side pade ndêgman ngerti 
čndah?" manik Deside Isa malik. 

2? le pade rauh lêg Betsaida. Lěq derike 
sopoq dengan jauq dengan bute tipaq 
Deside Isa, dait tunas aděq le jamah 
dengan bute nike jari nyelahang ie. 

23 Beterus Deside Isa tegel ime dengan 
bute nike dait ie teděnděn siq Deside Isa 
ojok luah děse nike. Terus Deside Isa 
beludah lêg penenteng dengan nike, dait 
noloq gading-Ne lêg penenteng dengan 
bute nike, terus beketuan lěq ie, "Napi 
araq saq side serioq?" 

24 Dengan nike serioq ojok julu, terus 
matur, "Enggih. Tiang serioq dengan 
lampaq-lampaq; laguq ie pade penggitan 
maraq lolo." 

2> Deside Isa noloq malik gading-Ne 
lêg penenteng dengan nike. Mangkin 
niki dengan nike tetu-tetu nyerioq. 
Penentengne selah dait ie pedas serioq 
selapuqne. 

26 Beterus Deside Isa bemanik lêg ie, 
"Ulěq, dait ndaq tame ojok kampung nike 
malik." 

27 Deside Isa dait pengiring-pengiring- 
Ne lumbar ojok děse-děse lêg sekiter 
Kaisarea Pilipi. Lěq tengaq langan Deside 
Isa beketuan lêg ie pade, "Menurut basen 
dengan, sai Tiang niki?" 

28 Jawab ie pade, "Araq saq bebase: Yahya 
Pembaptis. Araq čěndah saq bebase Elia, 
saq lain malik bebase: salaq sopoq nabi." 

293 "Laguq menurut side pade mêsag, 
Tiang niki sai?" Deside Isa beketuan. Jawab 
Petrus, "Pelungguh Almasih!" 

30 Beterus Deside Isa bemanik lêg 
pengiring-pengiring-Ne, "Ndaq gati 
badaqang hal nike lěq sai-sai." 

31 Sesampun nike, Deside Isa mulai 
ngajah pengiring-pengiring-Ne bahwe 
Bije Manusie harus luwêg menderite, 
dait tetentang siq pemimpin-pemimpin, 
imam-imam kepale, dait ahli-ahli Taurat. 
le gen tematěq, laguq lêg jelo saq ketelu 
le gen idup malik. 

32 Secare jelas gati Deside Isa nyeriteang 
hal nike tipaq pengiring-pengiring-Ne. 
Make Petrus ngantuq Deside Isa ojok 
lempěng dait peringet le. 

33 Laguq Deside Isa cingakin dait 
merhatiang pengiring-pengiring-Ne, 
terus menggah lêg Petrus, "Lalo lêman tě, 
Belis! Pikirande pikiran manusie, nděqne 
pikiran Allah!" 

34 Beterus Deside Isa ngemanikang 
dengan luwêdg saq araq lêg derike bareng 
kance pengiring-pengiring-Ne. Beterus le 
bemanik lěq ie pade, "Sebilang dengan saq 
mělě turut Tiang, ie harus ngelupaqang 
kepentinganne měsaq, ngelěmbah 
salibne, dait tetep turut Tiang. 

35 Sěngaq dengan saq mělě nyelametang 
nyawene, gen kêlangan nyawene. Laguq 
dengan saq kělangan nyawene lantaran 
Tiang dait demi Kabar Solah lêman Allah, 
dengan nike gen nyelametang nyawene. 

36 Napi untungne lêg sopoq dengan, 
lamun seantêro dunie niki jari dowěne, 
laguq ie kělangan nyawene? 

37 Atao napi saq tebèng siq sopoq 
dengan jari penggentiq nyawene? 

38 Lamun dengan ilaq ngakuq Tiang 
dait manik Tiang lêg jaman durhake dait 
jahat niki, Bije Manusie êndah gen ilaq 
ngakuq dengan nike, lêg waktu le rauh 
čraq dalem kemuliean Bapa-Ne, teiring 
malačkat-malačkat saq suci." 

l Deside Isa bemanik malik tipaq ie 

pade, "Tiang badaq side pade: Setetune 
lêg antare side pade saq araq lêg deriki 
araq saq nděq gen ninggal, senděqman 
serioq Kerajaan Allah rauh siq kuase!" 

“Enem jelo sesampun nike, Deside Isa 
gadingang Petrus, Yakub dait Yahya, 
nyendiri ojok sopoq gunung saq atas. 
Beterus Deside Isa begentiq rue lěq julun 
ie pade. 

3 Kuace-Ne jari putêg ngempor. Ndèg 
araq sopoq dengan tukang popoq lêg 
dunie niki saq tao mopoq putěqne maraq 
nike. 

4 Beterus ketelu pengiring-Ne nike serioq 
Deside Isa kenyeke bebaos kance Elia dait 
Musa. 

> Make Petrus matur tipaq Deside Isa, 
"Paq Guru, maiq gati ite lêg deriki. Silaq 
tiang pade penganjeng telu kěmah, sopoq 
umaq Pelungguh, sopoqne Musa dait 
sopoqne malik umaq Elia." 

6 Setetune Petrus nděq nenaoq napi saq 
harus ie ucapang, sěngaq ie kance kedue 
baturne kenyeke takut gati. 

7 Beterus awan turun lêg atas ie pade, 
dait lêman awan nike kedengahan suare, 

"Niki Bije Tiang saq Tiang kasihin. Pade 
dengahang le!" 

8 Becat-becat ie pade serioq sekelining ie 
pade, dait nděq araq malik serioq sai-sai 
lêg derike bareng ie pade, kecuali Deside 
Isa. 

9 Sewaktu ie pade turun lêman gunung 
nike, ie pade teperinget siq Deside Isa, 
"Ndaq tuturang lěq sai juaq napi saq side 
pade serioq nike, senděqman Bije Manusie 
idup malik lêman ninggal-Ne." 

10 le pade taat lêg pesen nike, laguq lêg 
antare ie pade měsaq mulai ngeraosang 
napi maksut Deside Isa, "Idup malik lêman 
ninggal-Ne". 

11 Make ie pade metakên lêg Deside Isa, 
"Kemběq ahli-ahli Taurat bebase bahwe 
Elia harus rauh juluan?" 

12 Jawab Deside Isa, "Mule tetu Elia 
gen dateng juluan dait ie gen siepang 
selapuqne. Laguq berembě halne siq Bije 
Manusie? Kemběq lěq dalem Kitab Suci 
tetulis bahwe le gen luwêdg menderite dait 
tehine siq dengan? 

13 Laguq Tiang badaq side: Elia sampun 
dateng, dait dengan-dengan perlakuang 
ie semělě angen ie pade. Nike sesuai 

kance sag sampun tetulis dalem Kitab Suci 
mengenai diriqne." 

14 Sewaktu Deside Isa dait ketelu 
pengiring-Ne sampun araq malik bareng 
pengiring-pengiring saq lainne, ie pade 
serioq luwêdg dengan lěq derike. Araq 
ahli-ahli Taurat kenyeke besoal jawab 
kance pengiring-pengiring Deside Isa. 

13 Sewaktu dengan-dengan nike serioq 
Deside Isa, ie pade kemomotan, terus 
pelai nyambut le. 

16 "Napi saq side pade masalahang kance 
ahli-ahli Taurat nike?" Deside Isa beketuan 
lêg pengiring-pengiring-Ne. 

17 Jawab salaq sopoq lêman dengan 
luwêg nike, "Bapaq Guru, tiang jauq anak 
tiang tipaq Pelungguh. le tekuasein siq 
roh jahat saq miaq ie jari pakoq. 

18 Lamun roh nike nyerang ie, awakne 
tetimpak-timpak ojok tanaq, biwihne 
bekowok, gigine bekeretek dait selapuq 
awakne jari kojor. Tiang tunas pengiring- 
pengiring Pelungguh sediq roh jahat nike, 
laguq ie pade nděq tao." 

19 Make Deside Isa bemanik tipaq ie 
pade, "Luar biase side pade niki! Side 
pade tetu-tetu dengan saq nděq percaye. 
Jangke piran Tiang harus araq kance side 

pade dait sabar tipaq side pade? Jauq 
kanak nike ojok deriki!” 

20 Beterus ie pade jauq kanak nike 
ojok Deside Isa. Waktu roh jahat nike 
serioq Deside Isa, ie piaq awak kanak 
nike kojor-kojor sehingge kanak nike 
geriq begoloq-goloq lěq tanaq. Biwihne 
bekowok. 

21 Terus Deside Isa beketuan lêg amaq 
kanak nike, "Sampun pire ngoněq ie 
maraq niki?" "Lěman ie masih koděq!" 
jawab amadgne. 

22 "Rimpes gati roh jahat nike berusahe 
nyematěq ie siq care geriqang ie ojok 
dalem api atao ojok dalem aiq. Keranaq 
nike lamun Pelungguh bau nulung, tulung 
tiang pade dait periak lěq tiang pade!" 

23 "Napi basende? Lamun Pelungguh 
bau?" jawab Deside Isa. "Nděq araq saq 
mustahil umaq dengan saq percaye!" 

24 Langsung amaq kanak nike bejawab 
siq suare saq belěq, "Tiang percaye! Laguq 
iman tiang kurang. Tulung tiang adèdg 
tiang lebih percaye malik!” 

2> Sewaktu Deside Isa cingakin dengan 
luwêg mulai dateng bekerimpun lêg 
derike, le prěntahang roh jahat nike. 
Manik-Ne, "Roh pakoq dait kedok, Tiang 

prěntahang sugul lěman kanak niki dait 
ndaq gati tame malik ojok dalemne." 

26 Roh jahat nike nyurak, dait awak kanak 
nike kojor-kojor, beterus sugul lêman 
kanak nike. Kanak nike penggitan maraq 
mayit sehingge selapuq dengan bebase, 
"le sampun milinang!" 

27 Laguq Deside Isa negel imene dait 
tulung ie ures. Beterus kanak nike ures. 

28 Sesampun Deside Isa lêg gedêng, 
pengiring-pengiring-Ne secare husus 
parek dait metakěn, "Kemběq tiang pade 
nděq bau sediq roh jahat nike?" 

293 Jawab Deside Isa, "Roh jahat saq maraq 
niki cume bau tesediq siq do'e." 

30 Deside Isa dait pengiring-pengiring- 
Ne bilin taoq nike, dait lanjutang 
pemargian-Ne langan Galilea. le něnten 
kayun araq dengan saq nenaoq hal nike; 

31 sěngaq le kenyeke ngajah pengiring- 
pengiring-Ne. Deside Isa bemanik tipaq 
pengiring-pengiring-Ne, "Bije Manusie 
gen teserahang tipaq kuase manusie dait 
le gen tematêg, laguq lêg jelo ketelu le 
gen idup malik!" 

32 Pengiring-pengiring Deside Isa ndêg 
ngerti napi arti manik Deside Isa nike, 

laguq ie pade takut nakěnang hal nike lêg 
Deside Isa. 

33 Deside Isa dait pengiring-pengiring- 
Ne rauh lêg Kapernaum. Sesampun 
lêg geděng, Deside Isa beketuan lêg 
pengiring-pengiring-Ne, "Napi saq side 
pade raosang lêg tengaq langan oněq?" 

34 le pade nděq bejawab, sěngaq lêg 
tengaq langan ie pade betungkasan 
mengenai sai saq paling belěq lêg antare 
ie pade. 

35 Deside Isa melinggih, beterus 
ngemanikang kedue olas pengiring-Ne 
nike. le bemanik lêg ie pade, "Dengan saq 
mêlé jari saq penemběq, ie harus jari saq 
penutuq dait harus jari pelayan selapuq 
dengan." 

36 Beterus Deside Isa bait sopoq kanak 
koděq, dait penganjeng-Ne kanak nike 
lêg julu ie pade selapuq. Deside Isa 
kapong kanak nike dait bemanik lêg 
pengiring-pengiring-Ne, 

37 "Dengan saq nerimaq sopoq kanak 
maraq niki lantaran Tiang, artine nerimaq 
Tiang. Dait dengan saq nerimaq Tiang, ie 
nděq nerimaq Tiang doang, laguq nerimaq 
čndah le saq ngutus Tiang." 

38 Beterus Yahya matur lêg Deside Isa, 
"Paq Guru, tiang pade serioq dengan sediq 
roh jahat siq pesěngan Pelungguh. Terus 
tiang pade balaq ie sěngaq ie nděq lêman 
kelompodg ite." 

39 Laguq jawab Deside Isa, "Ndaq balaq 
ie, sêngag nděq araq sopoq dengan juaq 
saq miaq keajaipan siq aran Tiang, lěq 
waktu nike čndah ngucapang hal saq 
lengě tipaq Tiang. 

40 Sěngaq dengan saq ndêg ngelawan ite, 
artine bepihak lêg ite. 

4l Pade inget! Dengan saq ngebëng 
nginem tipaq side lantaran side pade 
pengiring Almasih, ie pasti gen nerimaq 
upaqne." 

42 "Sai-sai saq jari penyebap salaq sopoq 
lêman kanak-kanak koděq saq percaye 
lêg Tiang niki bedose, solahan lamun batu 
penggilingan tetaliq lêg belongne, dait ie 
tetetěh ojok dalem segare. 

43 Lamun imende miaq side bedose, 
peleng ime nike! Solahan side nděq 
bedowě ime setowěq laguq idup bareng 
kance Allah, ketimbang bedowě due ime, 
laguq tetetěh ojok api nerake saq kekel. 

44 ÎLěq derike api nděq iniq pedaq, dait 
ulet nděq iniq matě.] 

4> Dait lamun načnde miaq side bedose, 
peleng naě nike. Solahan side nděq 
bedowě nač setowêdg laguq side idup 
bareng kance Allah, ketimbang bedowé 
due nač, laguq tetetěh ojok dalem api 
nerake. 

46 [Lěq derike api ndêg iniq pedaq dait 
ulet nděq iniq matě.] 

47 Lamun penentengde miaq side bedose, 
luit penentengde! Solahan side tame 
Kerajaan Allah bedowě sopoq penenteng, 
ketimbang side dait kedue penentengde 
tetetěh ojok dalem api nerake. 

48 Lěq derike api nděq iniq pedaq dait 
ulet nděq iniq matě. 

49 Sebilang dengan gen tesiaq siq api. 

>50 Sie nike solah, laguq lamun jari tawah, 
napi bau tepačqang malik? Jari, side pade 
harus jari maraq sie dait — idup damě 
sopoq kance saq lain." 

] 0 I Beterus Deside Isa bilin taog nike, 

dait lumbar ojok dačrah Yudea dait 
daêrah lêg itoqan Kokoq Yordan. Dengan 
luwêg dateng malik bekerimpun lêg 
sekelining Deside Isa. Dait maraq biase 
Deside Isa ngajah ie pade. 

? Beterus araq dengan-dengan Parisi 
dateng čndah jari boyaq kesalaqan 

aděqne bau nyalahang Deside Isa, ie pade 
metakěn, "Napi kanggo sopoq semame 
sang seninene?" 

3 Jawab Deside Isa, "Musa ngicanin 
prěntah napi lêg side pade?" 

4"Musa ngijinang dengan sčang seninene 
asal nulis surat sang bejulu,” jawab ie 
pade. 

> "Musa nulis prêntah nike sêngag side 
pade sengke gati teajah," manik Deside 
Isa lêg ie pade. 

6"Laguq lêg penemběqne, sewaktu Allah 
cipteang manusie, Allah bemanik bahwe 
'Allah jariang ie pade mame dait nine. 

7 Keranaq nike dengan mame gen 
bilin inaq amaqne dait besopoq kance 
seninene, 

8 make deduaqne jari sopoq.' Jari ie pade 
nděqne due malik, laguq sopoq. 

9Keranaq nike, napi saq sampun 
tepesopoq siq Allah, nděq kanggo tesěang 
siq manusie!" 

10 Sesampun ie pade tame gedêng, 
pengiring-pengiring Deside Isa metakên 
lêg Deside Isa mengenai hal nike. 

I Deside Isa bemanik lêg ie pade, 
"Sai-sai sěang seninene, terus merariq 
malik kance dengan nine lain, dengan nike 

idup dalem perzinahan tipaq seninene saq 
penemběq nike. 

12 Maraq nike êndah dengan nine saq 
sčang semamene terus merariq kance 
dengan mame saq lain, ie čndah bezinah." 

13 Araq dengan-dengan jauq kanak- 
kanak koděk ojok Deside Isa adêg le 
jamah ie pade. Laguq pengiring-pengiring 
Deside Isa siliq dengan-dengan nike. 

14 Cingakin hal nike, Deside Isa menggah 
terus bemanik tipaq pengiring-pengiring- 
Ne, "Alurang kanak-kanak nike dateng 
ojok Tiang! Ndaq balaq ie pade, sěngaq 
dengan-dengan saq maraq niki saq 
dowčang Kerajaan Allah. 

1> Tiang badaq side! Setetune sai-sai 
saq nděq nerimaq Kerajaan Allah maraq 
sopoq kanak koděq, ie nděq gen tame 
ojok dalemne." 

16 Sesampun bemanik maraq nike, Deside 
Isa kapong kanak-kanak nike, beterus 
noloq gading-Ne lêg atas ie pade dait 
ngicanin ie pade berkah. 

17 Sewaktu Deside Isa ngelanjutang malik 
pemargian-Ne, araq dengan pelai tipaq le. 
Dengan nike sujut lêg arepan Deside Isa 
dait metakěn, "Paq Guru saq solah, napi 

saq harus tiang piaq adêg bau nerimaq 
idup sejati dait kekel?" 

18Jawab Deside Isa, "Kembêg side paran 
Tiang solah? Nděq araq saq solah kecuali 
Allah měsaq. 

19 Side sampun nenaoq prêntah-prêntah 
Allah, 'Ndaq nyematêg; ndaq bezinah; 
ndaq memaling; ndaq jari saksi duste; 
ndaq nipu; pade hormatin amaq dait 
inagde." 

20 "Bapaq Guru," atur dengan nike, 
"selapuq prěntah nike sampun tiang turut 
lêman bajang." 

21 Deside Isa perhatiang dengan nike siq 
penoq kasih terus bemanik, "Masih sopoq 
hal malik saq side perluang. Lumbar 
dait jual selapug dowěnde; sedekahang 
kěpěngne tipaq dengan-dengan miskin, 
dait side gen mauq harte lêg sorge. 
Sesampun nike dateng turut Tiang." 

22 Sesampun dengah manik Deside Isa 
maraq nike, dengan nike kecěwe, terus 
bilin taoq nike siq susah angenne, sêngad 
ie sugih gati. 

23 Beterus Deside Isa perhatiang 
pengiring-pengiring-Ne, dait bemanik lêg 
ie pade, "Sengke gati dengan sugih tame 
Kerajaan Allah!" 

24 Pengiring-pengiring-Ne bengaq 
dengah manik Deside Isa nike. Laguq 
Deside Isa bemanik malik, "Bije-bije Tiang, 
mule sengke tame Kerajaan Allah! 

25 Molahan sopoq onte tame loang jarum 
ketimbang dengan sugih tame ojok dalem 
Kerajaan Allah." 

26 Ucapan-ucapan Deside Isa nike miaq 
pengiring-pengiring-Ne bengaq sehingge 
ie pade beketuan sopoq kance saq lain, 
"Lamun maraq nike, sai saq bau selamet?" 

27 Deside Isa merhatiang ie pade, terus 
bemanik, "Bagi manusie nike mustahil, 
laguq něnten mustahil bagi Allah; 
selapuqne mungkin bagi Allah." 

28 Beterus Petrus matur, "Tiang pade 
sampun bilin selapuq-lapuqne jari ngiring 
Pelungguh." 

29 Manik Deside Isa, "Tiang badaq side: 
setetune sebilang dengan saq sampun 
bilin balêne, semeton nine atao mame, 
inaq amaqne, atao bije-bijene, atao kebon 
bangketne lantaran Tiang dait lantaran 
Kabar Solah lêman Allah, 

30 dengan nike gen maug luwêgan lêg 
waktu mangkin niki. le gen mauq balě, 
semeton nine, semeton mame, inaq, bije 
dait kebon bangket satus kali luwêdgan 

— timaq tebarengin sig macem-macem 
siksaqan. Dait êrag lêg jaman saq gen 
dateng, ie gen nerimaq idup saq sejati dait 
kekel. 

31 Laguq luwčq dengan saq mangkin niki 
jari penembēěq gen Jari saq penutuq, dait 
luwêg saq mangkin niki jari penutuq gen 
jari saq penemběq." 

32 Deside Isa dait pengiring-pengiring- 
Ne kenyeke dalem pemargian ojok 
Yerusalem. Deside Isa bemargi lêg arep, 
dait selapuq pengiring-pengiring-Ne 
kuatir. Dait dengan-dengan saq turut ie 
pade lèêman mudi čndah merase takut. 
Beterus Deside Isa ngemanikang malik 
pengiring-pengiring-Ne secare husus 
dait nyampêang lěq ie pade napi saq gen 
telaksane laun lêg diriq-Ne. 

33 Manik Deside Isa, "Pade dengahang. 
Mangkin ite lumbar ojok Yerusalem. Lěq 
derike Bije Manusie gen teserahang tipaq 
imam-imam kepale dait ahli-ahli Taurat. 
le gen tehukum matě, beterus teserahang 
tipaq bangse-bangse saq nděq kenal 
kance Allah. 

34 le pade gen ngoloq-oloq le, nijuh 
le, nyiksaq le, dait nyematěq le. Laguq 
sesampun telu jelo, le gen idup malik." 

35 Beterus Yakub dait Yahya, bije-bije 
Zebedeus parek tipaq Deside Isa, ie pade 
matur, "Bapaq Guru, araq sopoq hal saq 
tiang pade melět Pelungguh laksaneang 
lêg tiang pade." 

36 Manik Deside Isa, "Napi saq side pade 
mêlé aděq Tiang piaq lêg side?" 

37 Jawab ie pade, "Tiang pade melêt tokol 
lêg kiri dait kanan Pelungguh, lamun 
Pelungguh melinggih lêg dalem kemuliean 
Pelungguh." 

38 "Side pade ndêg nenaoq napi saq side 
pade tunas,” manik Deside Isa lêg ie pade, 
"Napi side pade sanggup nginem cawan 
penderitean saq harus Tiang inem dait 
tebaptis kadu baptisan saq harus Tiang 
terimaq?" 

39 "Sanggup," jawab ie pade. Beterus 
Deside Isa bemanik malik tipaq ie pade, 
"Mule, side pade gen nginem cawan 
penderitean saq harus Tiang inem dait 
tebaptis kadu baptisan saq harus Tiang 
terimad. 

40 Laguq mengenai sai saq gen tokol lêg 
kanan atao kiri Tiang, nike nděqne Tiang 
saq berhak nentuang, sěngaq taoq nike 
gen teicanin tipaq dengan-dengan saq 
tetentuang siq Allah jari tokol lêg derike." 

41 Sewaktu sepulu pengiring Deside Isa 
saq lainne dengah hal nike, ie pade sili lêg 
Yakub dait Yahya. 

42 Laguq Deside Isa ngemanikang ie 
pade terus bemanik: "Side pade nenaoq, 
bahwe ie pade saq tesebut pemrěntah 
bangse-bangse mrěntah rakyatne kadu 
ime besi, dait pembelěq-pembelěqne 
ngelampaqang kuasene secare keras tipaq 
ie pade. 

43 Laguq side ndêg kanggo maraq nikel 
Sebalikne, dengan saq mělě jari belêg lêg 
antare side pade, ie harus jari pelayande. 

44 Dait dengan saq mělļě jari saq 
penemběq lêg antare side pade, ie harus 
jari hambe tipaq selapuqne. 

4> Sěngaq Bije Manusie êndah rauh 
něnten jari telayanin laguq le rauh jari 
ngelayanin, dait nyerahang nyawe-Ne jari 
tebusan tipaq dengan luwěq." 

46 le pade rauh lêg Yeriko. Waktu Deside 
Isa kance pengiring-pengiring-Ne dait 
dengan luwěq bilin kote nike, araq dengan 
bute kenyeke tokol nunas-nunas lêg sedin 
rurung. Aranne Bartimeus, bije Timeus. 

47 Sewaktu ie dengah bahwe saq kenyeke 
liwat lêg derike Deside Isa dengan Nazaret, 

ie bekuih, "Deside Isa, Keturunan Daud, 
periakang tiang!" 

48 le tesiliq siq dengan luwêg dait tesurug 
tedoq. Laguq sayan keras ie bekuih, 
"Keturunan Daud periakang tiang!" 

49 Beterus Deside Isa mentelah terus 
bemanik, "Empoh ie." Beterus ie pade 
ngempoh dengan bute nike. le pade 
bebase lěq ie, "Tenang! Side temanikang 
siq Deside Isa, silaq ures!" 

50 Dengan bute nike langsung saut 
jubahne, terus becat-becat nganjeng dait 
lumbar ojok Deside Isa. 

>l Deside Isa beketuan lêg dengan bute 
nike, "Napi saq side melêtang aděq Tiang 
piaq lêg side?" Jawab dengan bute nike, 
"Paq Guru, tiang melět tao nyerioq." 

>? Beterus manik Deside Isa, "Silaq 
Lumbar! Imande sampun miaq side selah. 
Langsung waktu nike čndah dengan nike 
tao nyerioq. Beterus ie ngiring Deside Isa 
lêg pemargian-Ne. 

] ] I Sesampun rapet Yerusalem, 

ie pade rauh lêg kote Betpage 
dait Betania lêg temběrěng Bukit Zaitun. 
Deside Isa ngemanikang due pengiring-Ne 
lampaq bejulu 

2 siq pesen: "Silaq lumbar ojok kampung 
saq araq lêg julunde nike. Waktu side pade 
tame kampung nike, side pade gen ndait 
sopoq bagal saq masih odaq kenyeke 
tegeteng, saq nděq uwah tetunggang siq 
dengan. Lekaq getenganne terus jauq ojok 
deriki." 

3 Dait lamun araq dengan beketuan lêg 
side pade, "Kemběq side lekaq getengan 
bagal nike?" Badaqang bahwe, "Junjungan 
Saq Mulie merluang bagal nike dait le gen 
becat nulakang ojok deriki." 

4 Kedue pengiring Deside Isa nike lumbar, 
terus daitne sopoq bagal saq masih odaq 
kenyeke tegeteng lêg lawang sopog balé 
lêg sedin rurung. Beterus ie pade lekaq 
getengan bagal nike. 

> Dengan-dengan saq nganjeng lêg 
derike beketuan lêg ie pade, "Napi 
maksutde lekaq getengan bagal nike?" 

6le pade bejawab maraq saq sampun 
temanikang siq Deside Isa tipaq ie pade. 
Make dengan-dengan nike ngalurang ie 
pade jauq bagal nike. 

7 Sesampun dateng lêg Deside Isa, 
bongkor bagal nike ie pade lamak siq 
jubah ie pade, beterus Deside Isa tačk lêg 
atasne. 

8 Luwěq dengan kelat jubah ie pade 
lêg rurung, araq čndah saq noloq 
pêmpang-pêmpang lolo kayuq saq ie 
pade bait leman lendang. 

9 Dengan-dengan sag lampaq lêg 
julu dait dengan-dengan saq nurut 
mudi, selapuqne bekuih-kuih, "Hosana! 
Teberkahin le saq rauh dalem pesěngan 
Tuhan! 

10 Teberkahin kerajaan saq gen rauh -- 
Kerajaan Daud leluhurte! Hosana lěq taoq 
saq maheagung!" 

11 Ahirne Deside Isa rauh lêg Yerusalem, 
beterus tame ojok Geděng Allah. Lěq 
derike le perhatiang sekelining-Ne. Laguq 
lantaran gen serep jelo, le terus berangkat 
ojok Betania bareng kance kedue olas 
pengiring-Ne. 

12 Lěq jemaqne, sewaktu ie pade kenyeke 
lampad sugul lêman Betania, Deside Isa 
beridap seduk. 

13 Lěman jaoq le cingakin sopoq lolo are 
saq benes daunne. Jari le lumbar ojok 
lolo are nike sang araq buaqne. Laguq 
sesampun le rauh lěq lolo nike, le něnten 
ndait napi-napi, kecuali daun-daun 
doang, sěngaq waktu nike ndêgman 
musim buaq are. 

14 Beterus Deside Isa bemanik lêg lolo 
are nike, "Mulai mangkin nděq araq sopoq 
dengan juaq saq gen kelorang buaq lêman 
side malik!" Pengiring-pengiring Deside 
Isa dengah ucapan nike. 

13 Beterus ie pade rauh lêg Yerusalem, 
dait Deside Isa tame malik ojok Geděng 
Allah. Lěq derike le mulai sediq selapuq 
dengan saq kenyeke bedagang dait 
belanje lêg derike. le balik belah měje- 
mêje dengan saq tekadu taoq tukah 
kěpěng, dait bangku-bangku saq tekadu 
bedagang kedit dare. 

16 Dait le nênten ngijinang dengan jauq 
barang-barang liwat lelêah Geděng Allah. 

17 Beterus Deside Isa ngajahang dengan- 
dengan lěq derike. le bemanik, "Lěq 
dalem Kitab Suci tetulis maraq niki: Allah 
bemanik, 'Geděng Tiang gen tesebut 
geděng do'e umaq selapuq bangse.' Laguq 
side pade jariang ie taoqne bekumpul 
dengan-dengan jahat!" 

18 Imam-imam kepale dait ahli-ahli 
Taurat pireng ucapan nike. Beterus ie 
pade mulai boyaq care jari nyematěq 
Deside Isa. le pade takut lêg Deside Isa, 
sěngaq selapuq dengan takjub dengah 
pengajahan-Ne. 

19 Lěq waktu serep jelo, Deside Isa dait 
pengiring-pengiring-Ne bilin kote nike. 

20 Lěmaq kelêmagne, waktu Deside Isa 
dait pengiring-pengiring-Ne liwat lêg lolo 
are nike, ie pade serioq lolo nike sampun 
matě jangke akah-akahne. 

21 Terus Petrus inget siq peristiwe sejelo 
senděqmanne. Make Petrus matur lěq 
Deside Isa, "Paq Guru, silaq cingakin! Lolo 
are saq Pelungguh kutuk nike sampun 
matē!" 

2? Jawab Deside Isa, "Percaye tipaq Allah. 

23 Tiang badaq side pade: Setetune 
sai juaq saq bebase tipaq gunung niki, 
'Kerungkahan dait ngalih ojok segare! 
make hal nike gen telaksane lêg side pade; 
asal side pade percaye dait nděq bimbang, 
bahwe napi saq side pade ucapang nike 
gen tetu-tetu telaksane. 

24 Keranaq nike Tiang badaq side pade: 
Napi juaq saq side pade tunas dalem 
do'e, pade percaye bahwe Allah sampun 
ngicanin side pade napi saq side pade 
tunas, make side pade gen nerimaq ie. 

2> Dait lamun side pade bedo'e, laguq 
atěnde nděq seneng lêg sopoq dengan, 
ampunin dengan nike juluq, aděq 

Bapa side lêg sorge čndah ngampunin 
dose-dosende. 

26 [Lamun side pade ndêg ngampunin 
dengan lain, Bapa side lêg sorge čndah 
nděq gen ngampunin dose-dosende.]" 

27 le pade tulak malik ojok Yerusalem. 
Dait lêg waktu Deside Isa bemargi lêg 
lelah Geděng Allah, imam-imam kepale, 
ahli-ahli Taurat dait pemimpin-pemimpin 
Yahudi parek tipaq le. 

28 le pade metakên, "Atas dasar napi 
Pelungguh ngelaksaneang selapuqne niki? 
Sai saq aturin Pelungguh kuase nike?" 

“9 Jawab Deside Isa, "Tiang čndah mělě 
beketuan lêg side pade. Silaq jawab dait 
Tiang gen badaq side pade siq kuase sai 
Tiang ngelaksaneang hal-hal niki. 

30 Yahya baptis dengan siq kuase sai? 
Kuase Allah atao manusie?" 

31 Beterus imam-imam kepale dait 
pemimpin-pemimpin Yahudi mulai 
berunding lêg antare ie pade. le pade 
bebase, "Lamun ite jawab, 'Siq kuase 
Allah," le gen bemanik, 'Lamun maraq 
nike kembēěq side pade nděčq percaye lêg 
Yahya?" 

32 Laguq segerah ite jawab, 'Siq kuase 
manusie."” Sěngaq ie pade takut lêg 

dengan luwêg, lantaran selapug dengan 
anggep Yahya nabi. 

33 Jari, jawab ie pade, "Mindah tiang." 
Beterus Deside Isa bemanik lěq ie pade, 
"Lamun maraq nike Tiang čndah nděq 
badaq side pade siq kuase sai Tiang 
ngelaksaneang selapuqne niki." 

] 2 l Beterus Deside Isa mulai bemanik 

kadu perumpamean lěq imam- 
imam kepale dait ahli-ahli Taurat dait 
pemimpin-pemimpin Yahudi nike. Deside 
Isa bemanik, "Araq sopoq dengan saq 
nalet anggur lěq kebonne. Terus ie 
miaq lambah lêg sekelining kebon nike. 
Sesampun nike ie kaliq longkak jari 
taoqne peres anggur, terus ie penganjeng 
menare taoq dengan bejage. Sesampun 
nike sěweangne kebon anggur nike lêg 
penyakap-penyakap, beterus ie berangkat 
ojok negeri lain. 

2 Sewaktu sampun waktune musim buaq 
anggur, čpěn dowé kebon nike ngutus 
pelayanne tipaq penyakap-penyakap 
kebon nike, jari nerimaq bagianne. 

3 Laguq penyakap-penyakap nike bau 
pelayan nike. Beterus ie pade empuk 
pelayan nike, dait suruqne ie ulêg nděq 
jauq napi-napi. 

4 ~Epěn dowě kebon nike ngutus malik 
pelayanne saq lain. Laguq penyakap- 
penyakap nike ngempuk ulu pelayan 
nike, terus suruqne nyedi sambil 
tesumpaq-senaq. 

> ~Epěn dowě kebon nike ngutus malik 
pelayanne saq lain. Laguq ie pade matêdg 
pelayan nike. Dait maraq nike seterusne ie 
pade perlakuang luwêdg pelayan saq lain 
čndah: araq saq tempuk dait araq čndah 
saq tematěq. 

6 Ahirne cume karing sopoq saq araq 
lêg ie, bijene měsaq saq paling ie 
tunah. Jari ie ngutus bijene nike tipaq 
penyakap-penyakapne. Pikirne, 'Pasti 
anak tiang gen tehormatin.' 

7 Laguq penyakap-penyakap nike 
bebase sopoq kance saq lain, 'Niki ie ahli 
warisne, silaq ite matěq ie, adêg ite mauq 
warisanne!' 

8 Make ie pade bau ie terus tematêg. 
Mayitne ie pade tetěh ojok luah kebon 
nike." 

9 Beterus Deside Isa beketuan, "Napi 
saq gen tepiaq siq čpěn dowě kebon 
nike? Pasti ie gen dateng dait nyematěq 
penyakap-penyakap nike, terus nyerahang 

kebon nike ojok penyakap-penyakap sad 
lain. 

10 Side pade pasti sampun bace ayat niki 
lêg Kitab Suci, 'Batu saq tetetěh siq tukang 
bangunan sampun jari batu saq paling 
utame. 

11 Niki karye Tuhan; sopoq karye saq 
ajaip lêg julunte!" 

12 Make pare pemimpin bangse Yahudi 
saq dengah perumpamean nike berusahe 
bau Deside Isa, sěngaq ie pade nenaoq 
bahwe perumpamean nike tetujuang tipaq 
ie pade. Laguq ie pade takut lêg dengan 
luwěq. Jari, ie pade lumbar bilin Deside 
Isa. 

13 Pire dengan Parisi dait anggote- 
anggote golongan Herodes tesuruq boyaq 
kesalaqan Deside Isa siq care besoal jawab 
aděqne bau nyalahang Deside Isa. 

14 le pade parek ojok Deside Isa dait 
matur, "Bapaq Guru, tiang pade nenaoq 
Pelungguh jujur dait něnten takut lěq sai 
juaq. Pelungguh ngajahang secare terus 
terang mengenai langan saq kenaq tipaq 
Allah. Sěngaq Pelungguh něnten pilêg 
kasih. Silaq Pelungguh bemanik lêg tiang 
pade, 'Menurut aturan agamente, kanggo 

napi něnten bayah pajek lěq kaisar? Napi 
pajek nike harus ite bayah atao nênten?" 

15 Deside Isa wikan kemunapikan ie pade. 
Jawab-Ne, "Kemběq side pade boyaq- 
boyaq kesalaqan aděq bau nyalahang 
Tiang? Petitogang lêg Tiang sopoq kěpěng 
perak." 

16 Make ie pade serahang lêg Deside Isa 
sopoq kêpêng perak. Beterus Deside Isa 
beketuan, "Gambar dait aran sai niki?" 
"Kaisar," jawab ie pade. 

17 "Nah, lamun maraq nike," manik 
Deside Isa, "serahang ojok Kaisar napi saq 
jari dowěn Kaisar, dait tipaq Allah napi saq 
jari dowěn Allah." le pade bengaq dengah 
jawaban-Ne. 

18 Pire dengan lêman golongan Saduki 
parek ojok Deside Isa. (le pade golongan 
saq bedowě pendapet bahwe dengan 
ninggal nděq gen idup malik.) le pade 
metakên lêg Deside Isa: 

19"Bapaq Guru, Musa nulis hukum niki 
tipaq ite: 'Lamun sopoq dengan mame 
ninggal dait ie nděq bedowě bije, make 
semetonne harus merariq kance bebalune 
aděq ie bau ngeběng keturunan tipaq 
dengan saq sampun ninggal nike." 

20 Sampun araq pituq dengan 
besemetonan. Saq sengake merariq, 
terus ninggal nděq bedowě bije. 

21 Beterus saq kedue merariq kance 
bebalune, laguq ie čndah ninggal nděq 
bedowě bije. Maraq nike éndah telaksane 
lêg semetonne saq ketelu, 

22 dait seterusne jangke saq kepituq. 
Ahirne dengan nine nike êndah ninggal. 

23 Lěq jelo dengan ninggal teidupang 
malik, sai semame dengan nine nike? 
Sěngaq kepituq-pituqne sampun merariq 
kance ie!" 

24 Jawab Deside Isa, "Side pade keliru 
gati, lantaran side pade nděq ngerti Kitab 
Suci dait kuase Allah. 

2> Sêngag lamun dengan-dengan ninggal 
teidupang malik, ie pade nděq gen 
merariq malik, laguq ie pade gen idup 
maraq malačkat lêg sorge. 

26 Dait mengenai dengan ninggal 
teidupang malik, napi side pade nděq 
uwah bace lěq dalem kitab Musa mengenai 
bebenes saq nyale nike? Lěq dalem ayat- 
ayat nike tetulis bahwe Allah bemanik 
tipaq Musa, 'Tiang Allahne Ibrahim, 
Allahne Ishak dait Allahne Yakub.' 

27 Allah nike nênten Allah dengan 
ninggal, laguq Allah dengan saq idup. Side 
pade keliru gati!" 

28 Beterus dateng sopoq ahli Taurat saq 
pirengang bebaosan antare Deside Isa 
kance dengan-dengan lêman golongan 
Saduki nike. Ahli Taurat nike serioq bahwe 
Deside Isa sampun jawab dengan-dengan 
nike secare bagus. Make ie metakěn tipaq 
Deside Isa, "Prěntah mbě saq paling utame 
lêg antare selapuq prěntah?" 

29 Jawab Deside Isa, "Prěntah saq utame: 
'Pade dengahang, hai bangse Israel! Allah, 
Tuhante, Tuhan Saq Mahe Esa! 

30 Kasihin Allah, Tuhan side siq segenep 
atěnde, dait siq segenep jiwende dait siq 
segenep akal budinde dait siq selapuq 
kekuatande.' 

31 Prěntah kedue: 'Kasihin sepadende 
manusie, maraq side ngasihin diriqde 
měsaq.' Nděq araq malik prěntah lain saq 
pentingan lěman kedue prěntah nike." 

32 Beterus ahli Taurat nike matur lêg 
Deside Isa, "Tepat gati, Bapaq Guru! Mule 
kenaq napi saq Pelungguh manikang: 
Tuhan nike Allah saq esa, dait nênten araq 
malik Allah saq lain. 

33 Dait manusie harus ngasihin Allah siq 
sepenoq angenne, dait siq selapuq akalne, 
dait siq selapuq kekuatanne. Dait ie čndah 
harus ngasihin sepade manusie maraq ie 
ngasihin diriqne měsaq. Nike jaoq solahan 
ketimbang ngaturang kurban tunuqan dait 
kurban-kurban saq lain tipaq Allah." 

34 Deside Isa cingakin bahwe ahli Taurat 
nike sampun bejawab secare bagus gati. 
Dait Deside Isa bemanik lěq ie, "Side nděq 
jaoq lêman Kerajaan Allah." Sesampun 
nike, nděq araq sopoq dengan juaq saq 
bani malik metakên lêg Deside Isa. 

35 Lěq waktu kenyeke ngajahang lêg 
Geděng Allah, Deside Isa beketuan, 
"Berembě ahli-ahli Taurat inig bebase 
bahwe Almasih nike keturunan Daud? 

36 Padahal Daud mêsag — lantaran 
teilhamin siq Roh Suci -- bebase, 'Tuhan 
bemanik lěq Junjungan tiang: Melinggih 
lêg sedi kanan Tiang, jangke Tiang piaq 
musuh-musuh Deside takluk lêg Deside.' 

37 Jari, lamun Daud mêsag nyebut 
Almasih nike Junjungan Saq Mulie', 
segerah le keturunan Daud?” Dengan 
saq araq lěq Geděng Allah nike seneng 
dengahang pengajahan Deside Isa. 

38 le bemanik lêg ie pade, "Onyaq-onyaq 
lêg ahli-ahli Taurat. le pade demen 
lampaq-lampaq kadu jubah saq bêlo dait 
demen tehormatin lêg peken-peken. 

39 le pade seneng melinggih lêg kursi 
saq paling julu lèg balě-balě ibadah, 
dait seneng melinggih lêg taoq saq 
paling tehormat lêg taoq dengan-dengan 
begawč. 

40 le pade tipu bebalu-bebalu dait 
ngerampas balěne. Dait jari seboq 
pegawčanne saq jahat nike, ie pade bedo'e 
bělo-bělo. Pasti ie pade gen nerimaq 
hukuman saq beratan!" 

41 Sewaktu Deside Isa melinggih andang 
kotaq persembahan lêg Geděng Allah, 
Deside Isa perhatiang dengan-dengan 
namaq kêpêng ie pade ojok dalem kotaq 
nike. Luwčq dengan sugih tamaqang 
luwêg kěpěng. 

42 Beterus sopoq bebalu saq miskin 
dateng čndah tamaqang due kěpěng 
tembage, kěpěng rěcěh saq paling koděq 
ajine. 

43 Make Deside Isa ngemanikang 
pengiring-pengiring-Ne, terus bemanik 
lêg ie pade, "Tiang badaq side: Setetune 
bebalu niki namaqang ojok dalem kotaq 

nike luwêdgan tebanding saq tetamaqang 
siq selapuq dengan-dengan lain. 

44 Sěngaq ie pade selapuq ngebêng 
lêman kelebihan dowěne. Laguq bebalu 
niki, timaq miskin gati, ie ngeběng 
selapuq saq araq lêg ie — saq ie perluang 
jari biaye idup." 

] 3 I Sewaktu Deside Isa sugul lêman 

Gedèng Allah, salaq sopoq 
pengiring-pengiring-Ne matur, "Paq Guru, 
silaq Pelungguh cingakin bangunan- 
bangunan nike. Perhatiang batu-batune. 
Luar biase solahne!" 

“Jawab Deside Isa, "Side serioq 
bangunan-bangunan saq belěq nike? 
Setetune nděq araq sopoq juaq batu lêg 
bangunan-bangunan nike saq masih 
beronjoq maraq běngan. Selapuqne gen 
terobohang." 

3 Beterus Deside Isa lumbar ojok Bukit 
Zaitun, dait melinggih lêg taoq saq 
berandangan kance Geděng Allah. Beterus 
Petrus, Yakub, Yahya dait Andreas parek 
ojok Deside Isa jari matur secare husus 
lêg le: 

4"Silaq Pelungguh sampêang lêg tiang 
pade, piran selapuqne nike gen telaksane? 


MARKUS 13.5- 10 80 


Dait napi saq jari tande-tandene lamun 
sampun dateng wayene?" 

> Jawab Deside Isa, "Pade waspade. Ndaq 
jangke side pade tetipu. 

6 Luwčq dengan gen dateng kadu aran 
Tiang, dait bebase, 'Tiang niki le!' le pade 
gen miaq luwčq dengan jari sesat. 

Lamun side pade dengah suare-suare 
perang dait berite-berite mengenai 
perang, ndaq takut. Hal-hal nike harus 
telaksane, laguq nike nděčq berarti bahwe 
sampun wayene kiamat. 

8 Bangse saq sopoq gen perang ngelawan 
bangse saq lain, dait negare saq sopoq gen 
nyerang negare saq lain. Lêg mbě-mbě 
gen araq lindur dait kelapahan. Laguq 
selapuqne nike baruq awalne doang, 
maraq sakit saq tealamin dengan nine saq 
gen nganak. 

Side pade harus onyaq-onyaq, sěngaq 
side pade gen tebau dait teoros ojok 
Mahkamah Agame. Side pade gen tempuk 
lêg balě-balě ibadah dait gen tejauq ojok 
pare penguase dait pare raje lantaran 
Tiang, sebagě kesaksian umaq ie pade. 

10 Laguq Kabar Solah lêman Allah harus 
tekabarang juluq tipaq selapuq bangse. 

11 Dait lamun side pade tebau dait 
tejauq ojok pengadilan, ndaq kuatir 
mengenai napi saq harus side pade 
sampčang. Lamun sampun waktune 
ngeraos, sampêang doang napi saq 
tebadaq tipaq side pade lêg waktu nike. 
Sěngaq ucapan-ucapan saq side pade 
sampčang nike nděqne ucapan-ucapande 
mêsadg, laguq asalne lêman Roh Suci. 

12 Dengan gen nyerahang semetonne 
mêsad jari tematěq. Dait hal nike gen 
telaksane čndah antare bapaq kance 
bijene. Kanak-kanak gen ngelawan 
dengan toaqne dait nyerahang ie pade jari 
tematěq. 

13 Side pade gen temeriq siq selapuq 
dengan lantaran side pade jari pengiring 
Tiang. Laguq dengan saq setie jangke 
penutuqne, gen teselametang." 

14"Side pade gen serioq 'Perbuatan 
najis saq miaq binase' nganjeng lêg taoq 
saq tebalaq umaq ie. (Hal niki saq harus 
teperhatiang siq dengan saq mace.) Lěq 
waktu nike dengan-dengan saq araq lěq 
Yudea harus pelai ojok pegunungan. 

13 Dengan saq araq lêg atas atep balé, 
ndaq turun dait tame ojok dalem balě jari 
bait napi juaq. 

16 Dengan saq kenyeke araq lêg 
lendangne, ndaq tulak bait jubahne. 

17 Celake inaq-inaq saq kenyeke betian, 
atao inaq-inaq saq masih penyusuq 
beběaqne lêg waktu nike! 

18 Pade bedo'e aděq hal-hal nike ndaq 
telaksane lêg musim telih. 

19 Lěq jelo-jelo saq penoq siq sengsare 
nike, gen araq kesusahan saq nděq uwah 
araq, leman Allah cipteang dunie jangke 
mangkin, dait nděq gen araq malik. 

20 Seanděčne Tuhan nênten pesingket 
waktune nike, make nděq araq sopoq 
dengan juaq saq selamet. Laguq lantaran 
dengan-dengan saq sampun tepilěq siq 
Tuhan, make le pesingket waktune. 

21 Lěq waktu nike, lamun araq dengan 
badaq side: 'Pade serioq, Almasih nike 
araq lêg deriki!' atao 'Pade serioq, le 
araq lêg derike!' — ndaq gati percaye lêg 
dengan nike. 

22 Sěngaq almasih-almasih palsu dait 
nabi-nabi palsu gen dateng. le pade gen 
miaq tande-tande dait muqjizat-muqjizat 
jari nipu, dait lamun bau, dengan-dengan 
saq sampun tepilěq siq Tuhan êndah. 

23 Jari, pade waspade! Selapuqne nike 
sampun Tiang badaq side senděqman hal 
nike telaksane." 

24 "Sesampun mase kesusahan nike, 
sinar jelo gen jari peteng dait bulan nděq 
becahaye. 

2> Bintang-bintang gen geriq lêman 
langit dait selapuq kuase saq araq lêg 
langit jari biur lantur. 

26 Lěq waktu nike, Bije Manusie gen 
penggitan rauh lêg dalem awan siq kuase 
dait kemuliean saq belěq. 

27 le gen ngutus malačkat-malačkat jari 
ngumpulang dengan-dengan saq sampun 
le pilêg lèêman keempat penjuru gumi, 
lêman poton gumi jangke dateng poton 
langit." 

28 "Pade bait perajahan lêman lolo are. 
Lamun pêmpang-pêmpangne ijo dait 
odaq, dait mulai besuli, side pade nenaoq 
bahwe musim panas sampun rapet. 

29 Maraq nike čndah lamun side pade 
serioq hal-hal nike telaksane, side pade 
nenaoq bahwe waktune sampun rapet 
gati. 

30 Tiang badaq side: Setetune hal-hal 
nike gen telaksane senděqman dengan- 

dengan saq idup mangkin niki ninggal 
selapuqne. 

31 Langit dait gumi gen musnah laguq 
manik Tiang gen kekel selačq-lačqne." 

32 "Timaqne maraq nike nděq araq sopoq 
dengan juaq saq nenaoq piran jelo atao 
piran jamne. Malaêkat-malaèkat lêg sorge 
něnten wikan dait Bije čndah něnten 
wikan, cume Bapa doang saq wikan. 

33 Jari, side pade harus bejage-jage dait 
waspade, sěngaq side pade nděq nenaoq 
piran waktune. 

34 Keadaanne ibarat sopoq dengan saq 
bilin balěne, terus lumbar ojok taoq saq 
jaoq. le suruq pelayan-pelayanne ngurus 
balěčne dait ngeběng tugas lěq ie pade 
sopoq-sopoq. Lěq penjage lawang, ie 
bepesen aděqne pacu-pacu bejage. 

35 Keranaq nike side pade harus bejage- 
jage, sěngaq side pade nděq nenaoq piran 
waktune čpěn balě nike gen tulak — sang 
kebian atao sang tengaq kelem, sang 
subuh atao kelěmaq. 

36 Lamun ie selung-selung dateng, ndaq 
jangke ie ndait side pade kenyeke tindoq. 

37 Napi saq Tiang sampčang lêg side 
niki, Tiang sampêang êndah lêg selapuq 
dengan: Pade bejage-jage!" 

] 4 l Due jelo senděqman Jelo Paskah 
dait Perayaan Ruti Nděq Beragi. 
Imam-imam kepale dait ahli-ahli Taurat 
kenyeke boyaq langan jari bau Deside Isa 

secare tedoq-tedoq dait nyematêdg le. 

? |e pade bebase, "Ndaq laksaneang 
hal nike waktu dengan-dengan kenyeke 
ngerayeang Paskah, adêg rakyat nděq jari 
biur lantur." 

3 Sewaktu Deside Isa araq lêg Betania, 
lêg geděng Simon saq piranan sakit kuste, 
araq sopoq dengan nine parek tipaq 
Deside Isa. le jauq sopoq botol pualam 
berisi minyak sengěh saq mahel, tepiaq 
lêman ramuan akah saq sengěh. Sewaktu 
Deside Isa kenyeke melinggih medaran, 
dengan nine nike belaqang botol nike dait 
tumpahangne minyak sengěh nike lêg 
sirah Deside Isa. 

4 Pire dengan saq araq lêg derike jari 
sili dait bebase sopoq kance saq lain, 
"Napi manpaatne minyak sengěh nike 
tesědaq-ěčdaq? 

> Minyak nike bau tejual siq aji lebih 
lêman telu ratus kěpěng perak, dait 
kěpěngne tesedekahang tipaq dengan 
miskin!" Make ie pade sili lêg dengan nine 
nike. 

6 Laguq Deside Isa bemanik, "Alurang 
ie! Kemběq side pade nyusahang ie? le 
ngelaksaneang hal saq solah tipaq Tiang. 

’ Dengan miskin tetep araq lêg antare 
side pade. Sebilang waktu lamun side 
pade mělě, side pade bau nulung ie pade. 
Laguq Tiang nděq seterusne araq bareng 
kance side pade. 

8 Dengan nine niki sampun 
ngelaksaneang napi saq bau ie 
laksaneang. Awak Tiang sampun 
ie minyakin sebagě persiepan jari 
pemakaman Tiang. 

3 Tiang badaq side: Setetune lêg seantêro 
dunie, lêg mbě juaq Kabar Solah lêman 
Allah tesiarang, perbuatan dengan nine 
niki gen teceriteang čndah jari nginget ie." 

10 Beterus Yudas Iskariot, salaq sopoq 
lêman kedue olas pengiring Deside Isa, 
lumbar ojok imam-imam kepale siq 
maksut jari nyerahang Deside Isa tipaq ie 
pade. 

11 le pade seneng gati pireng maksut 
nike, dait bejanji gen ngeběng Yudas 
kěpěng. Sesampun nike Yudas mulai 
boyaq kesempatan jari behianat lěq 
Deside Isa. 

12 Lěq jelo penembêg Perayaan Ruti Nděq 
Beragi — lêg waktu dengan sembelěh 
dombe Paskah -- pengiring-pengiring 
Deside Isa metakěn lêg le, "Junjungan Saq 
Mulie, lêg mbě Pelungguh kayun adêg 
tiang pade siepang Pelungguh keloran 
Paskah?" 

13 Make Deside Isa ngemanikang due 
dengan lěman ie pade, "Silaq lumbar ojok 
kote, lêg derike araq sopoq dengan mame 
saq kenyeke jauq cěrět berisi aiq gen 
bedait kance side pade. Turut ie 

14 ojok balě saq ie tamein, dait badaq 
čpěn balě nike, 'Manik Guru tiang, lěq 
mbě le dait pengiring-pengiring-Ne gen 
medaran keloran Paskah?" 

13 Dengan nike gen petitoq side sopoq 
kamar belěq saq araq lêg atas. Kamar 
nike sampun tesiepang lengkap kance 
perabotanne. Siepang ite selapuqne lêg 
derike." 

16 Terus kedue pengiring Deside Isa nike 
lumbar ojok kote. Lěq derike ie pade ndait 
selapuqne tepat maraq saq temanikang 
siq Deside Isa. Beterus ie pade nyiepang 
keloran Paskah. 

17 Kelemne, Deside Isa rauh teiring kedue 
olas pengiring-Ne. 

18 Sewaktu ie pade kenyeke melinggih 
medaran, Deside Isa bemanik, “Tiang 
badaq side: Setetune salaq sopoq lěq 
antare side pade, saq mangkin niki milu 
medaran kance Tiang, gen behianat lêg 
Tiang." 

19 Sesampun dengah hal nike pengiring- 
pengiring Deside Isa jari asěq gati. Terus 
sopoq-sopoq mulai metakên lêg Deside 
Isa, "Junjungan Saq Mulie, pasti nděqne 
tiang saq temaksut nike?" 

20 Jawab Deside Isa, "Ie salaq sopoq 
lêman side pade saq due olas niki, saq 
medaran sepiring kance Tiang. 

21 Mule Bije Manusie gen ninggal maraq 
saq tetulis lêg Kitab Suci. Laguq celake 
gati dengan saq behianat lêg Bije Manusie 
nike! Solahan lamun dengan nike nděq 
tebijeang!" 

22 Sewaktu Deside Isa dait pengiring- 
pengiring-Ne kenyeke medaran, Deside 
Isa bait ruti, terus ngucapang do'e 
syukur. Beterus le peleng-peleng ruti nike 
kadu gading-Ne, terus ngicanin tipaq 
pengiring-pengiring-Ne, sambil bemanik, 
"Silaq bait, niki ragen Tiang." 

23 Sesampun nike Deside Isa bait sopoq 
cawan saq berisi anggur. le ngucapang 

do'e syukur tipaq Allah, terus ngicanin 
cawan nike lêg pengiring-pengiring-Ne. 
Beterus ie pade selapuq nginem anggur 
nike. 

24 Sesampun nike, Deside Isa bemanik, 
"Niki daraq Tiang saq ngesahang 
perjanjian Allah, daraq saq tetumpahang 
tipaq dengan luwěq. 

2> Tiang badaq side, setetune Tiang ndêg 
gen nginem anggur niki malik, jangke 
dateng waktune Tiang nginem anggur saq 
baru bareng kance side pade lěq Kerajaan 
Allah." 

26 Beterus ie pade nyanyiang lagu pujian. 
Dait sesampun nike ie pade lumbar ojok 
Bukit Zaitun. 

27 Beterus Deside Isa bemanik lêg ie 
pade, "Side selapuq gen pelai bilin Tiang. 
Sěngaq dalem Kitab Suci tetulis, 'Tiang 
gen nyematěq pengaratne, dait selapuq 
dombe-dombene gen bekelin sopoq 
kance saq lain.' 

28 Laguq sesampun Tiang idup malik, 
Tiang gen senjuluq side pade ojok Galilea." 

29 "Něnten," jawab Petrus, "timaq ie pade 
selapuq bilin Pelungguh, tiang něnten." 

30 Manik Deside Isa lêg ie, "Tiang 
badaq side, setetune kelem niki êndah, 

senděqman manuk ngungkung due kali, 
side sampun telu kali nilas Tiang." 

31 Jawab Petrus secare teges, "Timaq 
tiang harus matě bareng kance Pelungguh, 
tiang něnten gen nilas Pelungguh!" Dait 
pengiring-pengiring saq lain čndah matur 
maraq nike. 

32? le pade rauh lêg sopoq taoq aranne 
Getsemani, dait Deside Isa bemanik lêg 
pengiring-pengiring-Ne, “Tokol lêg deriki, 
sewaktu Tiang bedo'e." 

33 Beterus Deside Isa těnaq Petrus, Yakub 
dait Yahya lumbar bareng kance le. Deside 
Isa takut gati dait osah. 

34 Deside Isa bemanik lêg pengiring- 
pengiring-Ne nike, "Angen Tiang sedih 
gati, idapne maraq gen matě doang. Ndot 
lêg deriki dait bejage-jage!" 

3> Deside Isa lumbar jaoqan sekediq, 
beterus sujut lêg tanaq dait bedo'e. Lěq 
dalem do'e-Ne, le tunas lamun bau le 
sampunang ngalamin waktu penderitean 
nike. 

36 le matur, "Bapa, ya Bapa, nênten araq 
sopoq hal saq mustahil bagi Deside. 
Jaoqang cawan penderitean niki lêman 
Tiang. Laguq sampunang menurut 
kemělěq Tiang, laguq pekayunan Bapa." 

37 Sesampun nike, Deside Isa tulak 
dait-Ne pengiring-pengiring-Ne kenyeke 
tindoq. le bemanik lêg Petrus, "Simon, 
napi side tindoq? Cume sejam doang, side 
nděčq sanggup bejage-jage?" 

38 Terus Deside Isa bemanik lêg ie pade, 
"Bejage-jage, dait bedo'e, adêg side pade 
nděq ngalamin cobe. Mule roh side mělě 
ngelaksaneang saq kenaq, laguq side 
pade nděq sanggup sěngaq awakde nike 
lemah." 

39 Karing sekali Deside Isa lumbar bedo'e, 
ngucapang do'e saq pade. 

40 Sesampun nike le tulak malik tipaq 
pengiring-pengiring-Ne, dait-Ne ie pade 
masih tindoq, sěngaq ie pade ngantok 
gati. Jari ie pade nděq nenaoq napi saq 
harus ie pade sampêang tipaq Deside Isa. 

41 Sewaktu Deside Isa tulak tipaq ie pade 
saq ketelu kaline, le bemanik, "Napi side 
pade masih tindoq dait mentelah? Sampun 
cukup! Sampun waktune Bije Manusie 
teserahang ojok ime dengan-dengan 
bedose. 

42 Pade ures! Silaq ite lumbar. Serioq! 
Dengan saq behianat lêg Tiang sampun 
dateng!" 

43 Sewaktu Deside Isa masih bebaos, 
Yudas salaq sopoq lêman kedue olas 
pengiring-Ne nike dateng. Bareng kance 
ie dateng čndah luwêg dengan saq jauq 
klěwang dait gegitik. le pade tesuruq siq 
imam-imam kepale, ahli-ahli Taurat dait 
pemimpin-pemimpin Yahudi. 

44 Penghianat nike senděqmanne sampun 
badaq tande niki tipaq ie pade, "Dengan 
saq tiang siduk, le uwah denganne. Bau 
dait onyaq-onyaq jauq le." 

4> Lěq waktu Yudas dateng, ie langsung 
ojok Deside Isa, dait matur, "Bapaq Guru!" 
terus ie siduk Deside Isa. 

46 Beterus dengan-dengan saq dateng 
bareng kance Yudas nike bau Deside Isa 
dait sěkoq le. 

47 Lagug salaq sopoq dengan saq araq 
lêg derike serět klěwangne, dait ngerantek 
pelayan Imam Agung jangke pegat 
kentokne. 

48 Beterus Deside Isa bemanik tipaq ie 
pade, "Napi Tiang niki perampok, jangke 
side pade dateng jauq klěwang dait gegitik 
jari bau Tiang? 

49 Sebilang jelo Tiang ngajahang lêg 
Geděng Allah lêg julu side pade dait 
side pade nděq bau Tiang. Laguq mule 

seharusne maraq nike aděqne telaksane 
napi saq tetulis dalem Kitab Suci." 

>0 Beterus selapuq pengiring-Ne pelai 
bilin le. 

>1 Sopoq terune saq cume ngadu kêrêng 
lênen jari ngilipang awakne, ngiring 
Deside Isa. Dengan-dengan mělě bau ie, 

32 laguq ie lekag kêrêngne nike terus 
pelai belondan. 

>3 Deside Isa tejauq ojok geděng Imam 
Agung. Lêg derike selapuq imam kepale, 
pemimpin Yahudi dait ahli Taurat kenyeke 
bekumpul. 

>4 Petrus ngiring Deside Isa lêman 
jaoq jangke tame ojok dalem lelêah 
geděng Imam Agung. Lěq derike ie tokol 
sambil mindu dèkêt api bareng kance 
pengawal-pengawal. 

>> |mam-imam kepale dait selapuq 
Mahkamah Agame berusahe boyaq 
bukti-bukti saq nyalahang Deside Isa 
aděqne bau mutusang hukuman matě 
tipaq le. Laguq ie pade nděq mauq bukti. 

56 Luwčq saksi saq tempoh jari ngebêng 
kesaksian palsu tipaq Deside Isa, laguq 
kesaksianne betentangan sopoq kance 
saq lain. 

27 Beterus araq pire saksi nganjeng dait 
ngebêng kesaksian palsu niki mengenai 
Deside Isa, 

>8 "Tiang pade dengah dengan niki 
bebase, 'Tiang gen ngerobohang Geděng 
Allah niki saq tepiaq siq manusie, terus 
dalem telu jelo, Tiang gen penganjeng saq 
lain saq ndêdg tepiaq siq manusie."™ 

59 Laguq kesaksian dengan-dengan nike 
čndah betentangan sopoq kance saq lain. 

60 Beterus Imam Agung nganjeng lêg julu 
ie pade selapuq dait metakěn lêg Deside 
Isa, "Pelungguh kayun jawab napi saq 
tetuduhang nike atao něnten?" 

6l Laguq Deside Isa meneng doang. le 
něnten bejawab same sekali. Beterus 
karing sekali Imam Agung nike metakěn 
lêg le, "Napi Pelungguh Almasih, Bije saq 
asalne lčman Saq Maheagung nike?" 

62 Jawab Deside Isa, "Tiang niki le, dait 
selapuq side pade gen serioq Bije Manusie 
melinggih lěq sedi kanan Allah Saq 
Mahekuase dait rauh dalem awan lêman 
langit!” 

63 Sesampun nike Imam Agung ngeročk- 
ročk kuacene, dait bebase, "Nděq perlu 
saksi malik! 

64 Side pade sampun dengah mêsag 
ucapan-ucapan-Ne saq menghine Allah. 
Mangkin napi keputusande?" le pade 
selapuq mutusang Deside Isa patut 
tehukum matě. 

65 Beterus pire dengan mulai tijuh Deside 
Isa, dait ie pade tungkem penjarupan-Ne 
dait ngempuk le, terus bebase, "Cobaq 
baděq, sai saq ngempuk Side?" Pengawal- 
pengawal čndah milu ngempuk Deside 
Isa. 

66 Sewaktu Petrus masih araq lêg lelêah, 
salaq sopoq pelayan nine Imam Agung 
dateng ojok derike. 

67 Waktu ie seriog Petrus mindu lêg 
dèkêt api, ie perhatiang pacu-pacu muen 
Petrus, dait bebase, "Nděq napi side čndah 
bareng-bareng kance Deside Isa dengan 
Nazaret nike?" 

68 Laguq Petrus nilas. "Mindah tiang dait 
tiang nděq ngerti napi maksut side," basen 
Petrus lêg pelayan nike. Beterus Petrus 
lumbar ojok jebak geděng imam agung 
nike. [Lěq waktu nike, manuk ngungkung.] 

69 Pelayan nine nike serioq Petrus malik, 
dait bebase êndah tipaq dengan-dengan 
lêg derike, "Ie mule salaq sopoq lêman ie 
pade!" 

70 Laguq Petrus nilas malik. Ndèg ngonêg 
sesampun nike, dengan-dengan lêg 
derike bebase éndah tipaq Petrus, "Nděq 
bau tetilas malik side mule salaq sopoq 
dengan lêman ie pade, sěngaq side lêman 
Galilea!" 

71 Beterus Petrus mulai besumpah- 
sumpah, dait bebase, "Tiang nděq kenal 
dengan saq side pade maksut nike!" 

72 Waktu nike čndah manuk ngungkung 
saq kedue kaline. Dait Petrus inget 
bahwe Deside Isa sampun bemanik lêg ie, 
"Senděqman manuk ngungkung due kali, 
side telu kali nilas Tiang." Beterus Petrus 
nangis čroq asěq. 

] 5 I Masih aru gati, selapuq Mahkamah 

Agame lantong imam-imam kepale, 
pemimpin-pemimpin dait ahli-ahli Taurat 
becat-becat berunding. le pade sěkoq 
Deside Isa beterus jauq le dait nyerahang 
tipaq Pilatus. 

2 Pilatus metakên lêg Deside Isa, "Napi 
tetu Pelungguh raje dengan Yahudi?" 
Jawab Deside Isa, "Maraq nike basen 
pelungguh." 

3 Imam-imam kepale nyampčang luwêg 
tuduhan tipaq Deside Isa. 

4 Beterus Pilatus metakên malik lêg 
Deside Isa, "Napi Pelungguh něnten kayun 
bejawab? Cobaq serioq luwěq gati tuduhan 
saq ie pade tuduhang tipaq Pelungguh!" 

> Laguq Deside Isa nênten bejawab 
napi-napi malik, sehingge Pilatus bengaq. 

6 Lěq sebilang Perayaan Paskah, biasene 
Pilatus běbasang sopoq tahenan menurut 
pilěqan dengan luwěq. 

7 Lěq dalem bui, lêg antare pemberontak- 
pemberontak saq sampun nyematêdg 
sewaktu kerusuhan, araq sopoq dengan 
aranne Barabas. 

8 Dengan luwêg bekumpul dait tunas lêg 
Pilatus aděq ie běbasang sopoq tahenan 
maraq biasene. 

9 Pilatus beketuan lêg ie pade, "Napi side 
pade mělě, tiang běbasang raje dengan 
Yahudi nike?" 

10 Sěngaq Pilatus sadar bahwe imam- 
imam kepale nyerahang Deside Isa lěq ie 
cume lantaran talon atë. 

11 Lagug imam-imam kepale hasut 
dengan luwěčq aděqne tunas Pilatus 
běbasang Barabas umaq ie pade. 

12 Beterus Pilatus bebase malik lêg 
dengan luwčq nike, "Lamun maraq nike, 

tiang harus kumbêdgang dengan saq side 
pade sebut raje dengan Yahudi nike?" 

13 le pade nyurak, "Pakuq le lêg kayuq 
salib!" 

14"Laguq pegawčan jahat napi saq 
sampun le piaq?" Pilatus beketuan. 
Laguq siq suare saq belêgan malik 
dengan-dengan nike bekuih, "Pakuq le lěq 
kayuq salib!" 

1> Pilatus mělě nyenengang angen 
dengan luwěq nike, make ie běbasang 
Barabas umaq ie pade. Beterus ie 
prěntahang dengan pecut Deside Isa, 
terus serahang-Ne jari tepakuq lêg kayuq 
salib. 

16 Deside Isa tejauq siq prajurit-prajurit 
ojok ruang pengadilan lěq istane 
gubernur. Beterus selapuq pasukan 
tempoh bekumpul. 

17 Terus ie pade kaduang Deside Isa 
jubah lempok lomaq dait miaq mahkote 
lman pěmpang-pěmpang beduwi, 
beterus kaduangne lêg sirah Deside Isa. 

18 Sesampun nike, ie pade ngucapang 
salam tipaq le. "Idup raje dengan Yahudi!" 
basen ie pade. 

19le pade empuk sirah Deside Isa 
kadu tunjang, terus ie pade tijuh le dait 
nyembah sujut lêg arepan-Ne. 

20 Sesampun ngoloq-oloq Deside Isa, 
ie pade lekaq jubah lempok lomaq nike 
terus kaduangne malik kuace-Ne měsaq. 
Beterus le tejauq ojok luah jari tepakuq 
lêg kayuq salib. 

21 Lěq tengaq langan, ie pade paksaq 
sopoq dengan ngelêmbah kayuq salib 
Deside Isa. Dengan nike baruq lêman děse 
mělě tame ojok kote. (Aran dengan nike 
Simon, — asalne lêman Kirene — amaqne 
Aleksander dait Rupus.) 

22 Deside Isa tejauq ojok sopoq 
taoq aranne Golgota saq artine “Taodg 
Jerangkong". 

23 Lěq derike ie pade mêlê ngaturin 
Deside Isa anggur saq becampur mur, 
laguq Deside Isa něnten kayun nginem 
anggur nike. 

24 Beterus ie pade pakuq Deside Isa lêg 
kayuq salib dait bagi-bagiang kuace-Ne 
kadu undian jari nentuang bagian 
sopoq-sopoq. 

25 le tepakuq lêg kayug salib jam siwaq 
kelěmaq. 

26 Lěq atas kayuq salib-Ne tepasang 
tulisan mengenai tuduhan tipaq le: "Raje 
Dengan Yahudi". 

27 Bareng-bareng kance Deside Isa 
čndah, ie pade pakuq lêg kayuq salib 
due perampok; sopoq lêg sedi kanan dait 
sopoq malik lêg sedi kiri-Ne. 

28 [Siq care nike telaksane saq tetulis 
dalem Kitab Suci: “le tame itungan lêg 
antare dengan-dengan jahat."] 

23 Dengan-dengan saq liwat lêg derike 
ngintek dait menghine Deside Isa, ie pade 
bebase, "Hai, Side saq mělě ngerobohang 
Geděng Allah terus gen penganjeng dalem 
telu jelo. 

30 Cobaq turun lêman kayuq salib nike 
dait selametang diriq-De!" 

31 Maraq nike čndah imam-imam kepale 
dait ahli-ahli Taurat ngoloq-oloq Deside 
Isa. le pade bebase sopoq kance saq 
lain, “le nyelametang dengan lain, laguq 
diriq-Ne měsaq nděq bau le selametang! 

32 Lamun le Almasih, Raje Israel, cobaq 
mangkin le turun lêman kayuq salib nike, 
aděq tiang pade serioq dait percaye lěq 
le!" Dengan-dengan saq tepakuq lêg 
kayuq salib bareng Deside Isa nike êndah 
menghine Deside Isa. 

33Jam due olas, sengonêg telu jam 
selapuq wilayah negeri nike jari peteng. 

34 Dait jam telu kebian, Deside Isa bekuih 
keras-keras, "Eloi, Eloi, lama sabaktani?" 
artine, "Ya Allah Tiang, ya Allah Tiang, 
kemběq Deside menengang Tiang?" 

35 Pire dengan saq nganjeng lêg derike, 
dengah suare nike dait bebase, "Cobaq 
dengah, le ngempoh Elia!" 

36 Salaq sopoq lêman ie pade becat-becat 
lumbar bait bunge karang, terus celepne 
ojok dalem anggur saq pedis, beterus 
tancepne lěq pucuk gegale, dait jonjongne 
ojok cangkem Deside Isa, sambil bebase, 
"Silaq ite serioq napi Elia rauh nurunang le 
lêman kayuq salib nike." 

37 Beterus Deside Isa bekuih keras-keras, 
dait nyerahang nyawe-Ne. 

38 Kelambu saq begantung lêg dalem 
Geděng Allah soêk jari due lêman atas 
jangke ojok bawaq. 

39 Kepale pasukan saq nganjeng lêg julu 
kayuq salib nike, serioq berembě Deside 
Isa ninggal. Kepale pasukan nike bebase, 
"Mule tetu dengan niki Bije saq asalne 
lêman Allah!" 

40 Lěq derike araq čndah pire dengan 
nine saq kenyeke serioq selapuqne nike 

lêman jaoq. Lêg antarene araq Salome, 
Mariam Magdalena, dait Mariam inaqne 
Yakub saq bajang dait Yoses. 

4l le pade dengan-dengan nine saq 
ngiring dait nulung Deside Isa sewaktu 
le lêg Galilea. Dait araq luwêdg malik 
dengan-dengan nine lain lêg derike 
saq sampun dateng ojok Yerusalem 
bareng-bareng kance Deside Isa. 

42 Lěq waktu serep jelo Yusup lêman 
Arimatea dateng. le anggote Mahkamah 
Agame saq tehormatin. le čndah kenyeke 
ngantih piran Kerajaan Allah rauh. Jelo 
nike jelo persiepan (jelo senděqman jelo 
Sabat). Yusup baniang diriqne parek ojok 
Pilatus dait tunas jenazah Deside Isa. 

43 (15:42) 

44 Pilatus bengaq pirengang bahwe 
Deside Isa sampun ninggal. Jari ie 
prěntahang dengan ngempoh kepale 
pasukan dait beketuan lêg ie napi Deside 
Isa sampun ninggal. 

4> Sesampun pirengang laporan prewire 
nike, Pilatus ngijinang Yusup bait jenazah 
Deside lsa. 

46 Beterus Yusup beli kain lênen alus saq 
putěq, dait sesampun nurunang jenazah 
Deside Isa, ie bungkus siq kain nike. 

Beterus ie tolog jenazah nike lêg dalem 
sopoq makam saq tepiaq lêg dalem bukit 
batu. Sesampun nike, ie gelompongang 
sopoq batu belěq jari ngimpet lawang 
makam nike. 

47 Lěq waktu nike Mariam Magdalena dait 
Mariam inaqne Yoses merhatiang lêg mbě 
Deside Isa tetoloq. 

] 6 I Sewaktu jelo Sabat sampun 

liwat, Mariam Magdalena, Mariam 
inaqne Yakub, dait Salome lumbar beli 
ramuan-ramuan jari minyakin jenazah 
Deside lsa. 

“Masih aru gati sewaktu baruq tiwog 
jelo, lêg jelo Ahad, ie pade lumbar ojok 
makam. 

3 Lěq tengaq langan ie pade bebase 
sopoq kance saq lainne, "Sai gen 
ngalihang ite batu pengimpet lawang 
makam?" Sěngaq batu nike belěq gati. 
Laguq sewaktu dateng lêg derike ie pade 
serioq batu nike sampun ngalih. 

4 (16:3) 

> Beterus ie pade tame ojok dalem 
makam nike. Lěq dalemne lêg sedi kanan, 
ie pade serioq sopoq dengan bajang saq 
ngengadu jubah putěq kenyeke melinggih, 
dait ie pade tinjot. 

6 Dengan bajang nike bebase, "Ndaq 
takut! Tiang taoq side pade boyaq Deside 
Isa dengan Nazaret saq sampun tepakuq 
lêg kayuq salib nike. le nděq araq lêg 
deriki. le sampun idup! Silaq serioq, niki 
taoq le tesarêang siq ie pade. 

7 Mangkin silaq lumbar, kabarang tipaq 
pengiring-pengiring-Ne, dait Petrus 
čndah. Pade badaq, 'le sampun senjuluq 
side pade lumbar ojok Galilea. Lěq derike 
side pade gen serioq le, maraq saq 
sampun le manikang lêg side." 

8 Beterus ie pade sugul lêman makam 
nike terus pelai lantaran tinjot dait takut. 
le pade nděq bebase napi-napi lêg sai 
juaq lantaran takut. Secare singket ie pade 
nyampêang selapuq pesen nike tipaq 
Petrus dait batur-baturne. Sesampun 
nike Deside Isa měsaq siq perantarean 
pengiring-pengiring-Ne beriteang lêman 
Timuq ojok Bat berite saq suci dait 
saq nděq bau tebinaseang mengenai 
keselametan saq kekel nike. 

9 Sesampun Deside Isa idup lêman 
ninggal, masih aru gati lêg jelo ahad, 
penemběq gati Deside Isa nyatayang diriq 
tipaq Mariam Magdalena. Lěman Mariam 

nike Deside Isa sampun nyugulang pituq 
roh jahat. 

10 Make Mariam Magdalena lumbar 
badaqang peristiwe nike tipaq dengan- 
dengan saq tetep ngiring Deside Isa, saq 
kenyeke bedukecite dait nangis. 

11 Laguq sewaktu ie pade dengah bahwe 
Deside Isa sampun idup dait bahwe 
Mariam sampun serioq le, ie pade nděq 
percaye. 

12 Sesampun nike le nyatayang diriq siq 
rue saq lain tipaq due dengan lêman ie 
pade, sewaktu deduaqne dalem kelampan 
ojok luah kote. 

13 Jari ie pade tulak dait badaq hal nike 
tipaq saq lain-lainne. Laguq ie pade nděq 
percaye. 

14 Ahirne Deside Isa nyatayang diriq 
lêg solas pengiring-Ne sewaktu ie pade 
kenyeke bekelor. le pade teperinget siq 
Deside Isa sěngaq ie pade kurang iman 
dait pagah gati sehingge nděq percaye 
lêg dengan-dengan saq sampun serioq 
mēěsaq bahwe Deside Isa idup. 

15 Beterus Deside Isa bemanik lêg ie 
pade, "Silaq lumbar ojok seantěro dunie 
dait beriteang Kabar Solah lêman Allah 
tipaq selapuq mahluk. 

16 Dengan saq percaye dait tebaptis gen 
selamet, laguq dengan saq nděq percaye 
gen tehukum. 

17 Sebagě bukti bahwe ie pade percaye, 
dengan-dengan nike gen sediq roh jahat 
kadu aran Tiang; ie pade gen ngeraos 
kadu macem-macem base saq ndêg ie 
pade kenal. 

18 Lamun ie pade negel ulah atao nginem 
racun, ie pade nděčq gen celake. Lamun ie 
pade noloq imene lêg atas dengan-dengan 
saq sakit, dengan-dengan nike gen selah." 

19 Sesampun Junjungan Saq Mulie Deside 
Isa bebaos kance ie pade, le kerangkatan 
ojok sorge. Lěq derike le mrěntah bareng 
kance Allah. 

20 Make pengiring-pengiring-Ne lumbar 
dait nyampêang Kabar Solah lêman Allah 
ojok mběč-mbě. Dait Tuhan êndah bekarye 
bareng kance ie pade, dait tebuktiang siq 
tande-tande ajaip bahwe berite saq ie 
pade sampčang nike mule kenaq. 


Lukas 


] I Teopilus saq budiman, Luwčq dengan 

sampun berusahe nulis secare teratur 
peristiwe-peristiwe saq sampun telaksane 
lêg tengaq-tengaq ite. 

2? le pade nulis sesuai maraq saq 
tesampčang tipaq ite siq dengan-dengan 
saq serioq měsaq peristiwe-peristiwe nike 
lêman penemběq dait sesampun nike 
nyiarang kabarne. 

3 Sesampun tiang selidik secare teliti 
selapuqne nike lčman penemběqne, tiang 
anggep solah jari nulis sopoq laporan saq 
teratur umaq side. 

“Tiang ngelaksaneang nike, adêg side 
nenaoq bahwe napi saq sampun teajahang 
tipaq side mule kenaq. 

> Sewaktu Herodes jari raje negeri 
Yudea, araq sopoq imam aranne Zakaria. 
le termasuk golongan imam-imam 
Abia. Sebiniqanne ěndah asalne lêman 
keturunan Harun, aranne Elisabet. 

6 Kehidupan senine-semame nike 
nyenengang Allah. Deduaqne taat lêg 

selapuq prêntah dait hukum-hukum 
Tuhan secare sempurne. 

7 |e pade ndèg bedowě bije sěngaq 
Elisabet bangkol dait deduaqne sampun 
lingsir. 

8 Lěq sopoq jelo, sewaktu golongan Abia 
mauq giliran, Zakaria ngelaksaneang 
tugas sebagě imam lêg arepan Allah. 

9 Siq undian, saq biasene telaksaneang 
siq imam-imam, Zakaria tetugasang tame 
ojok dalem Geděng Allah dait tunuq 
menyan. 

10 Lěq waktu upacare tunuq menyan 
telaksaneang, dengan luwěq bedo'e lêg 
luah. 

11 Lěq waktu nike malačkat Tuhan 
nyatayang diriq tipaq Zakaria. Malačkat 
nike nganjeng lěq sedi kanan mêje taoq 
tunuq menyan. 

12 Sewaktu Zakaria serioq malačkat nike, 
ie bingung dait takut. 

13 Laguq malačkat nike bebase, "Ndaq 
takut, Zakaria! Allah sampun pireng 
do'ende. Elisabet, seninende gen bijeang 
sopoq kanak mame. Side harus aranin ie 
Yahya. 

14 Side gen bahagie dait cemoh gati, 
dait luwêg dengan gen besukecite lamun 
kanak nike tebijeang! 

1> le gen jari dengan belêg lêg arepan 
Tuhan, dait ie nděq gen nginem anggur 
atao ineman keras. le gen tekuasein siq 
Roh Allah lčman tepetianang siq inaqne. 

16 Luwěq dengan Israel gen ie bimbing 
tulak tipaq Allah, Tuhan ie pade. 

17 Siq roh dait kuase Elia ie gen jari 
utusan Tuhan. le gen damêang dengan 
toaq kance bijene, dait dengan saq nděq 
taat gen ie pimpin tulak ojok pikiran saq 
kenaq. Siq care nike ie nyiepang sopoq 
umat saq patut bagi Tuhan." 

18 "Berembě tiang nenaoq bahwe hal 
nike gen telaksane?" Zakaria metakěn lêg 
malačkat nike. "Tiang sampun toaq dait 
senine tiang čndah sampun toaq." 

19Jawab malačkat nike, "Tiang niki Jibril. 
Tiang ngelayanin Allah dait le saq ngutus 
tiang nyampěang kabar solah niki tipaq 
side. 

20 Napi saq tiang sampêang gen 
telaksane lêg waktune. Laguq lantaran 
side nděq percaye, side nděq tao ngeraos; 
side gen pakoq jangke napi saq tiang 
sampêang nike telaksane." 

21 Lěq waktu nike, dengan-dengan tetep 
ngantih Zakaria. le pade bengaq kembèêg 
ie ngoněq gati lêg dalem Geděng Allah. 

2? Dait lêg waktu ie sugul, ie nděq tao 
ngeraos kance ie pade. le tetep doang 
ngeběng isarat kadu imene, dait tetep 
pakoq. Make dengan-dengan êndah 
nenaoq bahwe Zakaria sampun serioq 
sopoq hal saq ajaip lêg dalem Geděng 
Allah. 

23 Sesampun tutuq mase tugasne lêg 
Geděng Allah, Zakaria ulêg ojok geděngne. 

24 Nděq ngonêg sesampun nike, 
Elisabet seninene betian, terus nděqne 
sugul-sugul lêman lime bulan ngoněqne. 

2> Elisabet bebase, "Ahirne Tuhan nulung 
tiang dait ngapus kehinean tiang lêg julun 
dengan." 

26 Sewaktu Elisabet sampun betian enem 
bulan, Allah ngutus malačkat Jibril lumbar 
ojok Nazaret, sopoq kote lêg dačrah 
Galilea. 

27 Jibril teutus tipaq sopoq dedare 
genten, aranne Mariam. Mariam nike 
sampun betunangan kance sopoq dengan 
aranne Yusup, keturunan Raje Daud. 

28 Malačkat nike rauh tipaq Mariam dait 
bebase, "Salam, side saq teican paice! 
Tuhan bareng kance side!" 

29 Sewaktu dengah basen malačkat nike 
Mariam tinjot, sehingge beketuan-tuan 
dalem angenne napi arti salam nike. 

30 Make malačkat nike bebase lêg ie, 
"Ndaq takut Mariam! Sěngaq side sampun 
mauq paice lêman Allah. 

31 Side gen betian dait bijeang sopoq 
kanak mame. Harus side aranin Isa. 

32 le gen jari agung dait tesebut Bije saq 
asalne lčman Allah Saq Maheagung. Allah, 
Tuhante gen jariang le raje maraq Raje 
Daud, leluhur-Ne. 

33 Dait le gen mrêntah jari raje lêg 
keturunan Yakub selačq-lačqne. 
Kerajaan-Ne ndêdg gen tutuq." 

34"Laguq tiang masih dedare genten," 
basen Mariam tipaq malačkat nike, 
"berembě hal nike bau telaksane?" 

35 Jawab malačkat nike, "Roh Suci gen 
rauh tipaq side, dait kuase Allah Saq 
Maheagung gen nguasein side. Keranaq 
nike bije saq gen tebijeang nike gen 
tesebut suci, Bije saq asalne lêman Allah. 

36 Setetune Elisabet, sanakde nike 
sampun betian enem bulan, timaq ie 

sampun lingsir dait dengan paran ie 
bangkol. 

37 Sěngaq bagi Allah něnten araq saq 
mustahil." 

38 Beterus Mariam bebase, "Tiang niki 
pelayan Tuhan; menengang telaksane lěq 
tiang maraq saq pelungguh sampang." 
Beterus malačkat nike lumbar bilin 
Mariam. 

39 Pire waktu sesampun nike, Mariam 
lumbar ojok sopoq kote lêg Yudea lêg 
dačrah pegunungan. 

40 le lumbar ojok geděng Zakaria, dait 
sewaktu ie tame, ie ngucapang salam 
tipaq Elisabet. 

41 Dait sewaktu Elisabet dengah salam 
Mariam, bebčaq saq lêg dalem tianne nike 
berunjaq-runjaq. Make Elisabet tekuasein 
siq Roh Suci, 

42 terus bebase siq suare saq belêg, "Side 
saq paling teberkahin lêg antare selapuq 
dengan nine! Teberkahin beběaq saq gen 
side bijeang nike! 

43 Sai tiang niki sehingge mamiq bini 
Junjungan tiang Saq Mulie rauh tipaq 
tiang? 

44 Sewaktu tiang dengah salamde, 
bebčaq dalem tian tiang berunjaq-runjaq 
saking cemohne. 

4> Bahagie side, sêngag percaye bahwe 
napi saq temanikang siq Tuhan tipaq side 
gen telaksane!" 

46 Mariam bebase, "Atèn tiang mulieang 
Tuhan, 

47 dait jiwen tiang besukecite sěngaq 
Allah, Juruselamet tiang. 

48 Je iling lêg tiang, hambe-Ne saq hine! 
Mulai mangkin selapug bangse bebase 
tiang bahagie. 

49 Sěngaq Allah Saq Mahekuase 
ngelaksaneang hal-hal belěq lêg tiang. 
Pesěngan-Ne nike suci. 

50 Keturunan demi keturunan le ngicanin 
rahmat tipaq dengan saq takut lěq le. 

>l Siq gading-Ne saq perkase le miaq 
buyar dengan saq sombong, dait oreang 
rencane ie pade. 

32? Raje-raje turunang-Ne lêman tahte 
dait dengan hine teatasang kedudukanne. 
>3 Dengan lapah tepuasang siq selapuq 
kebajikan, dengan sugih tesediq něnten 

teicanin jauq napi-napi. 

>4 le nulung Israel, hambe-Ne, sêngag le 
iling lêg rahmat-Ne, 

>> maraq saq le janjiqang tipaq leluhurte, 
tipaq Ibrahim dait keturunanne jangke 
selačq-lačqne." 

>6 Kire-kire telu bulan ngonêgne Mariam 
ndot bareng Elisabet, baruq ie ulêg ojok 
geděngne. 

>/ Sampun waktune Elisabet bebije. le 
bijeang sopoq kanak mame. 

>8 Tetangge-tetanggene dait kadang 
jarine dengah bahwe Tuhan sampun 
nyatayang rahmat-Ne saq belêg gati lêg 
Elisabet, ie pade čndah milu besukecite 
bareng kance ie. 

9 Sewaktu bebčaq nike beumur baluq 
jelo, ie pade dateng jari sunat kanak 
nike. le pade mělě ngaranin beběaq nike 
Zakaria, maraq aran bapaqne, 

60 laguq Elisabet bebase, "Ndaq, ie harus 
tearanin Yahya!" 

61 "Ndég sopoq dengan juaq lêg antare 
keluargende bedowě aran maraq nike," 
basen ie pade lêg Elisabet. 

62 Beterus kadu isarat ie pade beketuan 
lêg Zakaria aran napi saq mêlê ie bêng 
tipaq beběaq nike. 

63 Zakaria tunas sopoq batu tulis, terus 
nulis, "Aranne Yahya." le pade selapuq 
bengad. 

64Waktu nike éndah Zakaria tao ngeraos 
malik beterus ie mulieang Allah. 

6> Tetangge-tetanggene selapug takut, 
dait kabar nike nyebar ojok selapuq 
wilayah pegunungan Yudea. 

66 Selapuq dengan saq dengah berite 
nike beketuan lêg dalem angenne, “Jari 
napi bebèad nike ěraq?" Sěngaq Tuhan 
araq bareng kance ie. 

67 Zakaria, bapaq bebčaq nike tekuasein 
sig Roh Suci, sehingge ie nyampčang 
pesen lêman Tuhan. le bebase, 

68 "Silaq ite memuji Allah, Tuhan bangse 
Israel, sěngaq le sampun rauh tipad 
umat-Ne dait běbasang ie pade. 

69 le ngicanin ite penyelamet saq perkase, 
lêman keturunan Daud, hambe-Ne. 

70jJaman lačq, langan nabi-nabi-Ne saq 
suci, le sampun ngicanin janji-Ne 

71 jari nyelametang ite leman musuhte, 
dait lêman kuase dengan-dengan sad 
meriq lěq ite. 

72 Jari nyatayang rahmat-Ne tipaq 
leluhurte, janji-Ne saq suci nike gen le 
tepatin. 

73 le besumpah tipaq Ibrahim, bapaq 
leluhurte, dait bejanji jari nyelametang 

ite lêman musuhte, aděq ite nděq takut 
ngelayanin le, 

74 (1:73) 

7> tetep suci dait tejariang kenaq lêg 
arepan-Ne seumur idupte. 

76 Side, anak tiang, gen tesebut nabi 
Allah Saq Maheagung, sěngaq side teutus 
juluan lêman Tuhan jari nyiepang le 
langan, 

77 dait jari ngeběng pengertian tipaq 
umat-Ne mengenai keselametan saq 
tedasarang pengampunan dose-dose ie 
pade, 

78 siq rahmat dait belas kasihan lêman 
Allahte, le rauh jari nyelametang ite. 
Maraq jelo saq tiwoq lêg kelêmadg aru, 

79 maraq nike le ngicanin cahaye-Ne 
tipaq selapuq dengan saq idup lěq dalem 
peteng dait ketakutan. le pimpin ite tipaq 
langan damě sejahtere." 

80 Bije Zakaria nike sayan belêg dait 
sayan kuat rohne. le ndot lêg padang 
gurun, jangke dateng waktune ie harus 
nyatayang diriqne tipaq bangse Israel. 

2 1 Lěq waktu nike Kaisar Agustus 

mrěntahang selapuq warge negare 
Kerajaan Roma daptarang diriqne jari 
tesensus. 

“Niki sênsus saq penembêg telaksaneang 
sewaktu Kirenius jari gubernur negeri 
Siria. 

3 Keranaq nike selapuq dengan lumbar 
daptarang diriqne lêg kotene mêsad. 

4Yusup čndah berangkat lêman Nazaret 
lêg Galilea, ojok Betlehem lêg Yudea, 
taoq Raje Daud tebijeang; sěngaq Yusup 
keturunan Daud. 

> Yusup daptarang diriqne kance Mariam 
tunanganne, saq kenyeke betian. 

6Waktu ie pade lêg Betlehem sampun 
wayene Mariam gen bebije. 

’ le bijeang sopoq kanak mame, bijene 
saq sengake. Kanak nike bungkusne kadu 
kain lampin, terus toloqne lêg dalem 
palung berisi jami; sěngaq ie pade nděq 
mauq taoq mererepan. 

8 Lěq kelem nike araq pengarat-pengarat 
saq kenyeke jagaq dombe-dombene lêg 
lendang pupaq lêg dačrah nike. 

9 Selung-selung nganjeng malačkat 
Tuhan lêg děkět ie pade, dait kemuliean 
Tuhan besinar menahin ie pade, dait ie 
pade takut gati. 

10 Laguq malačkat nike bebase, "Ndaq 
takut! Sěngaq tiang dateng jauq kabar 

solah tipaq side pade -- berite saq 
nyenengang gati tipaq selapuq dengan. 

11 Jelo niki lêg kote Daud sampun 
tebijeang Juruselamet, Almasih, Junjungan 
Saq Mulie. 

12 Niki tandene: Side pade gen ndait 
sopoq bebčaq tebungkus kadu kain 
lampin, dait tetindoqang lêg dalem 
palung." 

13 Selung-selung malakat nike teiring 
siq luwêdg malačkat lain saq memuji Allah. 
le pade bebase, 

14"Kemuliean tipaq Allah lêg taoq saq 
maheagung! Dait damě sejahtere lêg gumi 
tipaq manusie saq nyenengang Allah!" 

13 Sesampun malačkat-malačkat nike 
bilin ie pade dait tulak ojok sorge, 
pengarat-pengarat nike bebase sopoq 
kance saq lainne, "Silaq ite ojok Betlehem 
dait serioq peristiwe saq telaksane nike, 
saq temanikang siq Tuhan tipaq ite." 

16 le pade becat-becat lumbar, beterus 
daitne Mariam kance Yusup, dait beběaq 
nike kenyeke tetindoqang lěq dalem 
palung. 

17 Waktu pengarat-pengarat serioq 
bebčaq nike, ie pade nuturang napi saq 


LUKAS 2.18-24 13 


tesampêang siq pare malačkat mengenai 
beběaq nike. 

18 Dait selapuq dengan bengaq dengah 
cerite pengarat-pengarat nike. 

19 Laguq Mariam seboq selapuq hal nike 
lêg dalem angenne dait tetep mikirang hal 
nike. 

20 Pengarat-pengarat nike tulak sambil 
memuji dait mulieang Allah, sěngaq 
selapuq saq sampun ie pade dengah 
dait serioq, pade maraq saq sampun 
tesampêang siq malaêkat tipaq ie pade. 

21 Sesampun beumur baluq jelo, bebčaq 
nike tesunat. Dait ie pade ngaranin le Isa, 
maraq saq tesampčang siq malačkat tipaq 
ie pade, senděqman le tepetianang siq 
mamiq bini-Ne. 

2? Tipaq wayene Mariam dait Yusup 
ngelaksaneang adat penyucian menurut 
Hukum Taurat Musa. Jari ie pade jauq 
Kanak nike ojok Yerusalem jari teserahang 
tipaq Tuhan. 

23 Sěngaq lêg dalem Hukum Tuhan tetulis 
maraq niki, "Sebilang kanak mame saq 
sengake, harus tesuciang bagi Tuhan." 

24 İle pade čndah beniat ngaturang kurban 
sepacek kedit petuq atao due anak kedit 

dare, maraq saq tetentuang lêg dalem 
Hukum Tuhan. 

25 Waktu nike lêg Yerusalem araq sopoq 
dengan aranne Simeon. le dengan solěh 
dait taat lêg Allah serte kenyeke ngantih 
penghiburan tipaq Israel. Roh Suci araq 
bareng kance ie, 

26 dait Roh Suci sampun nyampêang lêg 
ie bahwe ie nděq gen ninggal senděqman 
serioq Almasih saq tejanjiqang siq Tuhan. 

27 Siq bimbingan Roh Suci, Simeon tame 
ojok Geděng Allah. Lěq waktu nike Yusup 
dait Mariam jauq tame Deside Isa, saq 
masih koděq nike jari ngelaksaneang 
upacare saq teprêntahang sig Hukum 
Taurat. 

28 Make Simeon bait Kanak nike dait 
umbaq le, terus Simeon memuji Allah, 

29 "Mangkin Tuhan, menengang hambe 
Deside niki lumbar lêg dalem damêé 
sejahtere, sesuai manik Deside, 

30 sěngaq siq penenteng tiang měčsaq 
sampun tiang serioq keselametan saq 
lêman Deside, 

31 nike keselametan saq sampun Deside 
siepang umaq selapuq bangse, 

32 nike terang saq nyatayang pekayunan 
Deside umaq bangse-bangse lain, dait jari 
kemuliean bagi umat Deside, Israel." 

33 Yusup dait Mariam jari bengaq dengah 
napi saq teucapang siq Simeon mengenai 
Bije ie pade. 

34 Simeon ngucapang berkah lêg ie pade, 
dait bebase lêg Mariam, mamiq bini Kanak 
nike, "Kanak niki sampun tetentuang siq 
Allah jari binaseang atao jari nyelametang 
luwêg dengan Israel. le čndah gen jari 
tande saq nimbulang pertentangan, 

3> sehingge pikiran dait angen luwêg 
dengan jari nyate. Kesedihan gen nusuk 
atěnde maraq klěwang saq merang." 

36 Araq čndah sopoq nabi nine saq 
sampun lingsir gati, aranne Hana, bije 
Panuel lêman suku Asyer. Sesampun pituq 
taun merariq, 

37 Hana jari bebalu, dait mangkin 
umurne baluq pulu empat taun. Sengoněq 
nike ie nděq uwah bilin Gedèng Allah. 
Kenjelo-kekelem ie beribadah tipaq Allah 
lêg derike dait bedo'e kance puase. 

38 Tepat waktu nike êndah ie dateng ojok 
derike, terus ngucapang syukur tipaq 
Tuhan dait bebaos mengenai Kanak nike 

tipaq selapuq dengan saq ngantih waktu 
pembēěbasan Yerusalem. 

39 Sesampun Yusup dait Mariam 
ngelaksaneang selapuq saq tewajibang 
Hukum Tuhan, ie pade ulêg ojok Nazaret 
lêg Galilea. 

40 Kanak nike sayan belêg dait kuat. le 
bijaksane gati dait rahmat Allah araq lèg 
le. 

41 Sebilang taun mamiq bini dait mamiq 
laki Deside Isa lumbar ojok Yerusalem jari 
ngerayeang Jelo Paskah. 

42 Dait sewaktu Deside Isa beumur due 
olas taun, ie pade lumbar ojok perayaan 
nike maraq biasene. 

43 Sesampun perayaan nike inggas ie 
pade ulêg, laguq Deside Isa, Bijene nike, 
masih ndot lêg Yerusalem, ndêg tetaoq 
siq mamiq bini dait mamiq laki-Ne. 

44 le pade paran Deside Isa lumbar turut 
rombongan. Sesampun lampaq sejeloan, 
baruq ie pade boyaq Deside Isa lêg antare 
selapuq keluarge dait selapuq saq ie pade 
kenal. 

4> Laguq ie pade ndég ndait le, jari ie 
pade tulak ojok Yerusalem boyaq Deside 
Isa. 

46 Sesampun telu jelo boyag Deside Isa, 
daitne Deside Isa araq lêg Geděng Allah 
kenyeke melinggih pirengang guru-guru 
agame dait metakěn mengenai luwěčq hal 
lêg ie pade. 

47 Selapug dengan saq dengahang le 
bengaq lantaran pengertian saq araq lěq 
le dait jawaban-jawaban saq le sampêang. 

48 Mamiq bini dait mamiq laki-Ne 
čndah bengaq serioq le. Mamiq bini-Ne 
bebase lêg le, "Nune, kemběq maraq niki 
entan-De lêg tiang pade? Bapaq-De dait 
tiang kuatir boyaq Side!" 

49 Jawab Deside Isa, "Kembêg side pade 
boyaq Tiang? Napi side pade nděčq nenaoq 
Tiang harus araq lêg dalem geděng Bapa 
Tiang?" 

>0 Laguq ie pade ndêg ngerti jawaban 
Deside Isa. 

>l Beterus Deside Isa mantuk bareng ie 
pade ojok Nazaret, dait Deside Isa taat 
lêg ie pade. Selapuq hal nike seboqne lêg 
dalem angenne siq Mariam. 

>? Deside Isa jari sayan belêg dait sayan 
bijaksane, serte sayan tekasihin siq Allah 
dait manusie. 

1 Lěq taun kelime olas pemrêntahan 
Kaisar Tiberius, Pontius Pilatus jari 

gubernur lêg Yudea, dait Herodes mrěntah 
lêg Galilea, Pilipus semetonne Herodes 
mrěntah lêg wilayah Iturea dait lêg 
Trakonitis, dait Lisanias mrêntah lêg 
Abilene. 

2? Saq jari imam-imam agung, Hanas dait 
Kayapas. Lěq taun nike Allah bemanik 
tipaq Yahya, bije Zakaria lêg padang 
gurun. 

3 Make Yahya lumbar ojok selapuq dačrah 
Kokoq Yordan dait nyampčang berite 
lêman Allah. Yahya behotbah, "Pade tobat 
lčman dose-dosende, dait side harus 
tebaptis, adêg Allah ngampunin side." 

4 Nike sesuai maraq saq tetulis lêg 
dalem kitab Nabi Yesaya: "Araq dengan 
bekuih-kuih lêg padang gurun, 'Pade 
siepang langan umaq Tuhan, rateang 
langan umaq le. 

> Sembilang temběrěng gen teuruk, 
sebilang gunung dait bukit terateang. 
Langan saq běngkok-běngkok gen 
telomboqang, dait langan saq lekok-lekok 
terateang. 

6 Dengan-dengan lêg seantěro dunie gen 
serioq keselametan saq lêman Allah!" 

7 Luwêg dengan dateng ojok Yahya jari 
tebaptis. Yahya bebase lêg ie pade, "Side 


LUKAS 3.8- 12 19 


dengan jahat! Sai sag badag bahwe side 
bau selamet lêman hukuman Allah saq 
gen dateng? 

8 Nyatayang siq perbuatande bahwe side 
sampun betobat lêman dose-dosende! 
Ndaq bebase dalem angende bahwe 
Ibrahim nike bapaq tiang pade. Tiang 
badaq side: Lěman batu-batu niki 
čndah Allah sanggup miaqang Ibrahim 
keturunan. 

9 Kandik sampun tesadangang jari 
ngerebaq lolo jangke akah-akahne. 
Sebilang lolo saq nděq ngasilang buaq saq 
solah gen terebaq dait tetetěh ojok dalem 
api!" 

10 Dengan-dengan nike beketuan lêg 
Yahya, “Jari, napi saq harus tiang pade 
piaq?" 

11 Jawab Yahya, "Dengan saq bedowé 
due kelambi, harus ngebêng sopoq tipaq 
dengan saq nděq bedowěķ; dait dengan 
saq bedowě keloran, gawčq maraq nike 
čndah." 

12 Penagih-penagih pajek êndah dateng 
ojok Yahya jari tebaptis. le pade beketuan, 
"Bapaq Guru, napi saq harus tiang pade 
piaq?" 

I3Jawab Yahya, "Ndaq nagih luwêgan 
lêman napi saq sampun tetentuang." 

14 Araq čndah prajurit saq beketuan, 
"Berembě lêg tiang pade? Napi saq harus 
tiang pade piaq?" Jawab Yahya, "Ndaq 
peres sai juaq dait ndaq ngerampas 
kěpěng kadu tuduhan-tuduhan palsu. 
Cukupang dirigde siq gajinde!" 

1> Waktu nike, dengan-dengan mulai 
beketuan-tuan, napi Yahya nike Almasih 
saq ie pade antih. 

16 Keranaq nike Yahya bebase lêg ie 
pade selapuq, "Tiang baptis side kadu 
aiq, laguq laun gen rauh Dengan saq 
belěqan kuasene lêman tiang. Jari lekaq 
tali sepatu-Ne doang tiang ndêg patut. le 
gen baptis side kadu Roh Suci dait api. 

17 Lěq gading-Ne araq klêong jari nampiq 
selapuq gandum jangke bersi. Selapuq 
gandumne gen tekumpulang lěq dalem 
lumbung, laguq selapuq gambasne gen le 
tunuq lêg api saq nděq iniq pedad!” 

18 Siq luwêg nasčhat lain Yahya beriteang 
Kabar Solah tipaq dengan luwêd. 

19 Laguq Herodes, penguase Galilea, 
teperinget siq Yahya, lantaran Herodes 
merariq kance Herodias, sebiniq sanakne, 

dait mengenai selapuq kejahatan lain saq 
sampun ie piaq. 

20 Laguq Herodes malahan ngeromboq 
kejahatan-kejahatanne, ie tamaq Yahya 
ojok dalem bui. 

21 Sesampun selapuq dengan nike 
tebaptis, Deside Isa êndah tebaptis. Dait 
sewaktu Deside Isa kenyeke bedo'e, langit 
kebukaq, 

2? dait Roh Suci turun ojok atas-Ne 
maraq ruen kedit dare. Dait kedengahan 
suare lêman langit, "Side Bije Tiang saq 
Tiang kasihin. Side nyenengang Tiang." 

23 Lěq waktu Deside Isa mulai karye-Ne, 
le beumur kire-kire telung dase taun. 
Menurut pendapet dengan, le bijene 
Yusup, Yusup bijene Eli, 

24 Eli bijene Matat, Matat bijene Lewi, 
Lewi bijene Malki, Malki bijene Yanai, 
Yanai bijene Yusup, 

25 Yusup bijene Matica, Matica bijene 
Amos, Amos bijene Nahum, Nahum bijene 
Hesli, Hesli bijene Nagai, 

26 Nagai bijene Maat, Maat bijene Matica, 
Matica bijene Simei, Simei bijene Yosek, 
Yosek bijene Yoda, 

27 Yoda bijene Yohanan, Yohanan bijene 
Resa, Resa bijene Zerubabel, Zerubabel 
bijene Sealtiel, Sealtiel bijene Neri, 

28 Neri bijene Malki, Malki bijene Adi, Adi 
bijene Kosam, Kosam bijene Elmadam, 
Elmadam bijene Er, 

29 Er bijene Yesua, Yesua bijene Eliezer, 
Eliezer bijene Yorim, Yorim bijene Matat, 
Matat bijene Lewi, 

30 Lewi bijene Simeon, Simeon bijene 
Yehuda, Yehuda bijene Yusup, Yusup 
bijene Yonam, Yonam bijene Elyakim, 

31 Elyakim bijene Melea, Melea bijene 
Mina, Mina bijene Matata, Matata bijene 
Natan, Natan bijene Daud, 

32 Daud bijene Isai, Isai bijene Obed, 
Obed bijene Boas, Boas bijene Salmon, 
Salmon bijene Nahason, 

33 Nahason bijene Aminadab, Aminadab 
bijene Admin, Admin bijene Arni, Arni 
bijene Hezron, Hezron bijene Perez, Perez 
bijene Yehuda, 

34 Yehuda bijene Yakub, Yakub bijene 
Ishak, Ishak bijene Ibrahim, Ibrahim bijene 
Terah, Terah bijene Nahor, 

35 Nahor bijene Serug, Serug bijene Rehu, 
Rehu bijene Peleg, Peleg bijene Eber, Eber 
bijene Salmon, 

36 Salmon bijene Kenan, Kenan bijene 
Arpaksad, Arpaksad bijene Sem, Sem 
bijene Nuh, Nuh bijene Lamek, 

37 Lamek bijene Metusalah, Metusalah 
bijene Henok, Henok bijene Yared, Yared 
bijene Mahalaleel, Mahalaleel bijene 
Kenan, 

38 Kenan bijene Enos, Enos bijene Set, Set 
bijene Adam, Adam manusie penembêg 
saq tecipteang siq Allah. 

I Deside Isa tekuasein siq Roh Suci lêg 
4 waktu le bilin Kokoq Yordan terus le 
tepimpin siq Roh Suci nike ojok padang 
gurun. 

2? Lěq derike Deside Isa tecobe siq Belis 
petang dase jelo ngoněqne. Sengoněq 
nike, le něnten daharang napi-napi. 
Beterus le jari seduk. 

3 Belis matur lêg Deside Isa, "Lamun 
Pelungguh Bije saq asalne lčman Allah, 
manikang batu niki jari ruti." 

4jJawab Deside Isa, "Araq tetulis lêg 
dalem Kitab Suci bahwe: 'Manusie nděqne 
cume idup lêman ruti doang." 

> Terus Belis jauq Deside Isa ojok taoq 
saq atas, dait araq sepengkejep doang 
Belis petitoqang Deside Isa selapuq 
kerajaan lěq dunie. 

6 Beterus Belis matur tipaq Deside Isa, 
"Selapuq kekuasean dait kesugihan niki 
gen tiang aturin tipaq Pelungguh, sěngaq 
selapuqne sampun teserahang ojok tiang 
dait tiang bau ngebêng lêg sai juaq saq 
tiang mělě bêng. 

7 Selapuqne nike gen jari dowêèn 
Pelungguh, lamun Pelungguh sujut 
nyembah tiang.” 

8Jawab Deside Isa, "Lěq dalem Kitab Suci 
araq tetulis, 'Pade sembah Allah, Tuhan 
side dait tipaq le doang side beribadah." 

9 Beterus Belis jauq Deside Isa ojok 
Yerusalem dait toloq-Ne lěq atas buwung 
Geděng Allah. Belis matur lêg Deside Isa, 
"Lamun Pelungguh Bije saq asalne lêman 
Allah, cobaq Pelungguh nimproh lêman 
deriki. 

10 Sěngaq araq tetulis lêg dalem Kitab 
Suci, 'Allah gen mrěntahang malačkat- 
malačkat-Ne jari jagag Pelungguh.' 

11 Dait čndah, 'Malačkat-malačkat gen 
sangklap Pelungguh kadu ime ie pade, 
aděq cokor Pelungguh něnten kedantuk 
lêg batu." 

12 Jawab Deside Isa, "Lêg dalem Kitab 
Suci tetulis, 'Ndaq Side cobe Allah, Tuhan 
side!" 

13 Sesampun Belis engkah cobe Deside 
Isa kadu segale macem care, ie bilin 
Deside Isa dait ngantih waktu saq tepat. 

14 Siq kuase Roh Allah Deside Isa tulak 
ojok Galilea. Berite mengenai Deside Isa 
nyebar ojok selapuq daêrah nike. 

13 Deside Isa ngajahang lêg balê-balé 
ibadah, dait selapuq dengan muji le. 

16 Deside Isa lumbar čndah ojok Nazaret, 
taoq le tebelěqang. Lěq jelo Sabat maraq 
biasene le lumbar ojok balě ibadah. Deside 
Isa nganjeng jari bace Kitab Suci, 

17 terus le teaturin kitab Nabi Yesaya. 
Deside Isa bukaq gulungan kitab nike, 
terus dait-Ne ayat niki, 

18"Roh Tuhan araq lêg Tiang, sěngaq 
Allah sampun nyuciang dait ngesahang 
Tiang jari beriteang Kabar Solah tipaq 
dengan miskin. Allah ngutus Tiang jari 
ngumumang tipaq dengan tawanan bahwe 
ie pade gen teběbasang dait tipaq dengan 
bute bahwe ie pade gen tao nyerioq malik; 
jari běbasang dengan saq tejajah, 

19 jari beriteang taun rahmat Tuhan 
sampun rauh." 

20 Deside Isa gulung malik kitab nike, 
dait tulakang-Ne ojok petugas, beterus 

melinggih. Selapuq dengan lêg dalem balé 
ibadah nike perhatiang le. 

21 Terus Deside Isa mulai bebaos lêg ie 
pade maraq niki, "Lěq jelo niki, ayat-ayat 
Kitab Suci niki sampun telaksane sewaktu 
side pade dengahang ayat-ayat nike." 

22 Selapuq saq le ucapang bagus gati, 
sehingge ie pade takjub dait muji le. le 
pade bebase, "Tekan le bije Yusup?" 

23 Make Deside Isa bemanik lêg ie pade, 
"Pasti side pade gen kadu sesenggak 
niki lêg Tiang, 'Tabib, selahang diriq-De 
měsaq. Dait silag piaq lêg kampung 
asal Pelungguh měsaq keajaipan saq 
tiang pade dengah Pelungguh piaq lěq 
Kapernaum!" 

24 Deside Isa bemanik malik, "Tiang 
badaq side, setetune nděq araq nabi saq 
tehormatin lêg kampung asalne měsaq. 

2> Laguq dengahang: lêg jaman Nabi Elia, 
sewaktu nděq turun ujan telu taun enem 
bulan ngoněqne, araq musibah kelapahan 
lêg selapuq negeri. Lěq waktu nike luwěq 
bebalu lêg Israel. 

26 Timaq maraq nike Allah nênten 
ngutus Nabi Elia lumbar ojok salaq sopoq 
bebalu-bebalu nike laguq cume tipaq 
sopoq bebalu lêg Sarpat lêg dačrah Sidon. 

27 Maraq nike čndah lêg jaman Nabi Elisa, 
araq luwêg dengan saq sakit kusta lěq 
Israel, laguq dengan-dengan nike ndèg 
araq saq teselahang, kecuali Naaman 
dengan Siria nike." 

28 Selapuq dengan lêg balě ibadah nike 
sili gati sewaktu dengah hal nike. 

293 le pade nganjeng beterus tundungne 
Deside Isa ojok luah kote dait jauqne 
Deside Isa ojok temběrěng gunung, saq 
araq lêdg luah kote nike. le pade beniat 
jelek Deside Isa ojok dalem jurang. 

30 Laguq Deside Isa nerobos dengan 
luwěq nike, terus lumbar. 

31 Beterus Deside Isa lumbar ojok kote 
Kapernaum lêg Galilea. Lěq derike Deside 
Isa ngajahang dengan-dengan lêg jelo 
Sabat. 

32? le pade takjub dengahang pengajahan 
Deside Isa, sčngaq ucapan-ucapan-Ne 
penoq kuase. 

33 Lěq dalem balě ibadah nike, araq 
sopoq dengan saq tekuasein siq roh jahat. 
Dengan nike bekuih-kuih siq suare saq 
keras, 

34 "Deside Isa, dengan Nazaret, napi saq 
gen Pelungguh piaq lêg tiang pade? Napi 
Pelungguh rauh jari binaseang tiang pade? 

Tiang nenaoq sai setetune Pelungguh: 
Pelungguh Saq Suci lêman Allah!" 

35 Laguq Deside Isa semprak roh jahat 
nike, "Tedoq sugul lêman dengan niki!" 
Beterus roh jahat nike timpak dengan 
nike lěq julu ie pade selapuq, terus sugul 
lêman dengan nike dait nděq nyakitin ie. 

36 Selapuq dengan bengaq, dait bebase 
sopoq kance saq lain, "Luar biase manik- 
Ne. Siq wibawe dait kuase, le mrêntahang 
roh-roh jahat sugul, dait ie pade čndah 
sugul!" 

37 Make kabar mengenai Deside Isa 
nyebar lêg selapuq wilayah nike. 

38 Deside Isa bilin balé ibadah nike, 
beterus lumbar ojok gedèng Simon. 
Mentoaq nine Simon kenyeke sakit telih 
panas, dait dengan-dengan tunas lěq 
Deside Isa aděq nulung ie. 

39 Beterus Deside Isa nganjeng lêg děkčt 
mentoaq Simon nike, terus le bemanik siq 
suare saq belěq jari nyelahang penyakit 
telih panas nike. Penyakit nike telang, 
dait mentoaq Simon langsung ures dait 
ngelayanin ie pade. 

40 Sewaktu serep jelo, selapuq dengan 
pade jauq tipaq Deside Isa semeton- 
semetonne saq ngidap macem-macem 

penyakit. Deside Isa noloq gading-Ne lêg 
atas ie pade sopoq-sopoq dait selahang ie 
pade. 

41 Roh-roh jahat čndah sugul lêman 
luwêg dengan, sambil bekuih-kuih, 
"Pelungguh Bije saq asalne lčman Allah!" 
Laguq Deside Isa semprak ie pade dait 
něnten ngijinang ie pade ngeraos, sěngaq 
ie pade nenaoq bahwe Deside Isa nike 
Almasih. 

42 Sewaktu mulai tiwoq jelo, Deside Isa 
bilin kote nike beterus lumbar ojok sopoq 
taoq saq sepi. Dengan-dengan mulai 
boyaq le, terus waktu ie pade ndait Deside 
Isa, ie pade berusahe adêg Deside Isa 
sampunang bilin ie pade. 

43 Laguq Deside Isa bemanik, "Kabar 
Solah mengenai Kerajaan Allah harus 
Tiang sampčang êndah lêg kote-kote lain, 
sěngaq jari hal nike Allah ngutus Tiang 
ojok dunie." 

44 Keranaq nike Deside Isa nyampčang 
Kabar Solah lêman Allah lêg selapuq 
balě-balě ibadah lêg Yudea. 

l Lěq sopoq waktu, Deside Isa 

5 nganjeng lěq sedin Danao Genesaret. 
Luwěq dengan bedesek-desekan jari 
dengahang Manik Allah. 


LUKAS 5.2-7 30 


? Deside Isa cingakin due perau lêg sedin 
danao nike; nelayan-nelayanne sampun 
turun lêman perau-perau nike dait ie pade 
kenyeke bisoq jaringne. 

3 Deside Isa tačk ojok salaq sopoq perau, 
perau nike peraune Simon, beterus le 
manikang Simon dorong peraune nike 
jaoqan sekediq lêman sedin danao. Deside 
Isa melinggih lêg dalem perau nike dait 
mulai ngajahang dengan luwêg. 

4 Sesampun tutuq ngajahang, Deside 
Isa bemanik lêg Simon, “Silag dayung 
peraunde ojok taoq saq dalem, terus 
pencar jaringde jari bau empaq." 

> Simon matur, "Guru, sekeleman tiang 
pade lelah begawêan, laguq nděq mauq 
napi-napi! Laguq lantaran Pelungguh saq 
manikang, tiang gen pencar jaring tiang 
malik." 

6 Sesampun ie pade laksaneang hal nike, 
ie pade luwčq gati mauq empaq jangke 
jaring ie pade mulai ročk. 

7 Keranaq nike ie pade ngěnděng tulung 
lêg batur-batur ie pade saq araq lěq 
perau saq lain. Batur-baturne nike pade 
dateng beterus ie pade bareng-bareng 
ngisiq kedue perau nike penoq siq empaq, 
jangke perau-perau nike jaqne ketelep. 

8Waktu Simon serioq hal nike, ie sujut 
lêg arepan Deside Isa terus matur, "Silaq 
bilin tiang, Junjungan Saq Mulie! Sèngadg 
tiang dengan bedose!" 

Simon dait selapuq dengan saq bareng 
kance ie bengaq lantaran luwěq gati ie 
pade mauq empaq. 

10 Maraq nike êndah batur-baturne 
Simon, Yakub dait Yahya, bije-bije 
Zebedeus. Deside Isa bemanik lêg Simon, 
"Ndaq takut! Mulai mangkin side gen 
jaring manusie." 

11 Simon dait batur-baturne kedeng 
perau-perau nike ojok sedin danao, 
beterus bilin selapuqne, terus ngiring 
Deside Isa. 

12 Lěq sopoq jelo, Deside Isa araq lêg 
sopoq kote. Lêg derike araq sopoq dengan 
mame saq awakne penoq siq penyakit 
kuste. Sewaktu ie serioq Deside Isa, ie 
sujut lêg arepan-Ne sambil tunas, "Paq, 
lamun Pelungguh kayun, Pelungguh bau 
nyelahang tiang!" 

13 Deside Isa jamah dengan nike dait 
bemanik, "Tiang mělě, mangkin side 
selah!" Waktu nike čndah penyakitne 
telang. 

14 Beterus Deside Isa balaq dengan nike 
tuturang lêg sai-sai, dait bemanik-Ne, 
"Silaq lumbar ojok imam, dait tunas 
ie pastiang bahwe side sampun selah. 
Beterus lumbar ngaturang kurban maraq 
saq teprěntahang Musa, jari bukti tipaq 
dengan-dengan bahwe side tetu-tetu 
sampun selah." 

13 Laguq kabar mengenai Deside Isa 
sayan nyebar ojok mbě-mbě, dait luwěq 
dengan dateng jari dengahang le dait tunas 
aděq teselahang penyakit-penyakitne. 

16 Laguq Deside Isa lumbar jari bedo'e 
ojok taoq saq sepi. 

17 Lěq sopoq jelo sewaktu Deside Isa 
kenyeke ngajahang, araq dengan-dengan 
Parisi dait ahli-ahli Taurat melinggih lěq 
derike. le pade dateng lêman Yerusalem, 
dait lêman kote-kote lêg Galilea dait 
Yudea. Kuase Tuhan araq lêg Deside Isa 
sehingge le tao nyelahang dengan-dengan 
sakit. 

18 Lěq waktu nike araq pire dengan 
dateng jauq sopoq dengan kěpaq saq 
tetindoqang lěq atas tipah. le pade 
berusahe jauq dengan nike ojok dalem 
balě aděqne bau toloq ie lêg arepan 
Deside Isa. 


LUKAS 5.19-24 33 


19 Laguq lantaran luwêg gati dengan lêg 
derike, ie pade nděq bau jauq ie tame. 
Keranaq nike ie pade tačkang dengan 
kěpaq nike ojok atas atep balě. Beterus 
ie pade bungkar atep, dait nurunang ie 
bareng-bareng kance tipahne lêg arepan 
Deside Isa lêg tengaq-tengaq dengan 
luwěq nike. 

20 Waktu Deside Isa cingakin belêg gati 
iman ie pade, Deside Isa bemanik lêg 
dengan nike, "Semeton, dosende sampun 
teampunin." 

21 Ahli-ahli Taurat dait dengan-dengan 
Parisi mulai beketuan lêg dalem angenne, 
"Sai dengan niki? le menghine Allah? Sai 
saq bau ngampunin dose selain Allah?" 

22 Deside Isa wikan saq ie pade 
ketuanang. Jari Deside Isa bemanik, 
"Kemběq side pade beketuan-tuan maraq 
nike lêg dalem angende? 

23 Mbě saq molahan, ngucapang, 
'Dosende sampun teampunin', atao 
ngucapang, 'Ures dait lampaq?' 

24 Laguq adêg side pade nenaoq bahwe 
lêg dunie niki Bije Manusie bekuase 
ngampunin dose." Beterus Deside Isa 
bemanik lêg dengan saq kěpaq nike, 
"Ures, angkat tipahde, dait ulêg!” 

2> Dengan nike langsung ures lêg julu ie 
pade selapuq, terus ngangkat tipahne dait 
ulêg sambil mulieang Allah. 

26 le pade selapug takjub gati terus 
mulieang Allah. Dait siq perasaan takut, ie 
pade bebase, "Ajaip gati peristiwe saq ite 
saksiang jelo niki!" 

27 Sesampun nike Deside Isa sugul dait 
cingakin sopoq dengan penagih pajek, 
aranne Lewi, kenyeke tokol lêg taoqne 
begawčan. Deside Isa bemanik lêg ie, 
"Silaq turut Tiang." 

28 Beterus Lewi nganjeng dait bilin 
selapuqne, terus ngiring Deside Isa. 

29 Sesampun nike Lewi ngaraqang gawé 
lêg geděngne umaq Deside Isa. Luwěq 
penagih pajek dait dengan-dengan lain 
milu medaran bareng-bareng kance ie 
pade. 

30 Dengan-dengan Parisi dait ahli-ahli 
Taurat nděq seneng, terus bebase lêg 
pengiring-pengiring Deside Isa, "Kemběq 
side selapuq medaran dait nginem kance 
penagih pajek dait dengan-dengan 
bedose?" 

31 Jawab Deside Isa tipaq ie pade, 
"Dengan saq sěhat nděq merluang tabib; 
cume dengan saq sakit doang. 

32 Tiang dateng nděčqne jari ngempoh 
dengan-dengan saq nganggep diriqne 
sampun kenaq, laguq dengan-dengan 
saq bedose adêg ie pade betobat lêman 
dose-dose ie pade." 

33 Dengan-dengan Parisi nike matur 
čndah lěq Deside Isa, "Pengiring Yahya 
dait pengiring dengan Parisi rimpes puase 
dait bedo'e. Laguq pengiring-pengiring 
Pelungguh bekelor dait nginem." 

34 Jawab Deside Isa lêg ie pade, "Segerah 
side pade surud temuč-temuč pade puase 
lêg gawé ngawinang lamun pengantěn 
mame masih araq bareng-bareng kance ie 
pade? Pasti nděq! 

35 Laguq gen dateng waktune pengantên 
mame nike tebait lêman ie pade. Lěq 
waktu nike baruq ie pade gen puase." 

36 Beterus Deside Isa nyeriteang tipaq 
ie pade perumpamean niki, "Nděčq araq 
dengan saq nampel kelambi lotoh kadu 
bakal saq tebait lêman kelambi saq masih 
baru. Sěngaq lamun maraq nike entane, 
kelambi saq masih baru nike gen roěk. 
Dait bakal saq tekadu nampel nike êndah 
nděqne cocok kance kelambi saq lotoh. 

37 Maraq nike čndah ndég araq dengan 
saq ngisiq aiq anggur saq baru lêg dalem 

kantong lěndong saq lebung, sěngaq 
aiq anggur baru nike gen miaq kantong 
nike bedah. Make anggurne tumpah dait 
kantongne sêde. 

38 Anggur saq baru harus teisiq lêg dalem 
kantong saq baru čndah. 

39 Maraq nike čndah nděq araq sopoq 
dengan juaq saq mêlê nginem anggur 
baru sesampun nginem anggur saq let, 
sěngaq basen ie pade, 'Anggur saq let 
nike maiqan.™ 

1 Lěq sopoq jelo, waktu nike jelo 

Sabat, Deside Isa kance pengiring- 
pengiring-Ne bemargi lěq lendang 
gandum. Pengiring-pengiring-Ne pade 
bau gandum. le pade osok gandum nike 
kadu imene, terus ie pade kelorang. 

2 Dengan-dengan Parisi bebase, "Kembêg 
side pade piaq hal saq nděq tekanggo 
telaksaneang lěq jelo Sabat?" 

3Jawab Deside Isa, "Napi side pade 
nděq uwah bace napi saq telaksaneang 
Daud, sewaktu ie dait dengan-dengan saq 
ngiring ie lapah? 

4 Daud tame ojok dalem Geděng Allah 
terus bait ruti saq sampun teaturang 
tipaq Allah, terus kelorangne dait běngne 
tipaq pengiring-pengiringne, padahal 


LUKAS 6.5- 10 37 


ruti nike nděq kanggo tekelor kecuali siq 
imam-imam?" 

> Terus Deside Isa bemanik, "Bije Manusie 
nike Penguase jelo Sabat!" 

6 Lěq jelo Sabat saq lain, Deside Isa 
lumbar ojok balě ibadah terus ngajahang. 
Lěq derike araq dengan saq ime kananne 
matě setowěq. 

7 Ahli-ahli Taurat dait dengan Parisi 
mělě boyaq kesalaqan Deside Isa adêgne 
bau ngelaporang le. Jari ie pade tetep 
merhatiang napi le gen nyelahang dengan 
lêg jelo Sabat. 

8 Laguq Deside Isa wikan pikiran ie pade. 
Make Deside Isa bemanik lěq dengan saq 
matě setowêd imene nike, "Silaq nganjeng 
lêg deriki lêg julu!" Dengan nike ures, 
terus nganjeng lěq derike. 

9 Beterus Deside Isa beketuan lêg 
dengan-dengan saq araq lêg derike, "Mbě 
saq tekanggoang lêg jelo Sabat, solah atao 
gawěq hal saq jahat, nyelametang nyawe 
dengan atao nyematêg dengan?" 

10 Deside Isa cingakin sekelining ie pade 
selapuq, terus bemanik tipaq dengan nike, 
"Ulurang imende." Dengan nike ngulurang 
imene, terus imene jari selah. 

11 Laguq ahli-ahli Taurat dait dengan- 
dengan Parisi nike sili gati, terus ie pade 
berunding, napi saq gen ie pade bau 
laksaneang tipaq Deside Isa. 

12 Lěq waktu nike Deside Isa tačk ojok 
sopoq bukit jari bedo'e. Lěq derike le 
bedo'e tipaq Allah sekeleman. 

13 Sesampun menah, le ngemanikang 
pengiring-pengiring-Ne, terus pilêg due 
olas dengan lêman ie pade, Deside Isa 
aranin due olas dengan nike rasul-rasul. 
Aran dengan-dengan nike: 

14 Simon (saq le sebut čndah Petrus), dait 
Andreas semetonne Simon; Yahya dait 
Yakub, Pilipus, Bartolomeus, 

1> Matius dait Tomas, Yakub bijene 
Alpeus, dait Simon (saq tesebut dengan 
Zelot), 

16 Yudas bijene Yakub dait Yudas Iskariot 
saq beterus jari penghianat. 

17 Beterus Deside Isa turun lêman bukit 
nike teiring siq rasul-rasul nike, terus 
mentelah dait nganjeng lěq sopoq taoq 
saq lendek. Lêg derike araq čndah luwěq 
pengiring-pengiring-Ne saq lain dait 
luwêg dengan saq dateng lêman selapuq 
wilayah Yudea, Yerusalem dait kote-kote 
Tirus dait Sidon saq lêg sedin segare. 

18le pade dateng jari dengahang 
Deside Isa, dait jari teselahang lêman 
penyakit-penyakit ie pade. le pade saq 
tekuasein siq roh jahat dateng čndah dait 
teselahang. 

19 Selapuq dengan berusahe jamah 
Deside Isa, sěngaq araq kuase saq sugul 
lêman diriq-Ne saq nyelahang ie pade 
selapuq. 

20 Deside Isa perhatiang pengiring- 
pengiring-Ne terus bemanik, "Bahagie 
side pade dengan-dengan miskin, sěngaq 
side pade saq dowčang Kerajaan Allah! 

21 Bahagie side pade saq lapah mangkin; 
side pade gen tepuasang! Bahagie side 
pade saq nangis mangkin; side pade gen 
kelelěq! 

22 Bahagie side pade, lamun lantaran Bije 
Manusie side pade temeriq, tetolaq, tehine 
dait tepitnah! 

23 Nabi-nabi jaman lačq teperlakuang 
maraq nike éndah. Lamun hal nike 
telaksane, side pade harus terimaq secare 
ihlas, dait tetep besukecite, sěngaq upaq 
side pade belěq lêg sorge. 

24 Laguq celake side pade saq sugih 
mangkin niki; sěngaq side pade sampun 
ngalamin kenikmatan! 

2> Celake side pade sag besuh mangkin 
niki; sèngag side pade gen kelapahan! 
Celake side pade saq kelelêg mangkin 
niki; sěngaq side pade gen asěq dait 
nangis! 

26 Celake side pade lamun selapuq 
dengan puji side pade; sěngaq maraq nike 
čndah leluhur ie pade sampun perlakuang 
nabi-nabi palsu." 

27 "Laguq tipaq side pade saq dengahang 
Tiang mangkin niki, Tiang sampěang 
pesen niki: Kasihin musuh-musuhde, dait 
laksaneang saq solah tipaq dengan saq 
meriq lěq side. 

28 Berkahin dengan saq ngutuk side, dait 
do'eang dengan saq aniaye side. 

29 Lamun dengan nempêlèêk sangkêpde 
saq sopoq, alurang ie nempělěk 
sangkêpde saq sopoqne êndah. 

Lamun jubahde terampas, bèng êndah 
kelambinde. 

30 Lamun araq dengan saq nunas lêg side, 
bèng ie; dait lamun dowěnde terampas, 
ndaq lakoq ie malik. 

31 Perlakuang dengan lain maraq side 
pade melět teperlakuang siq ie pade. 

32 Lamun side pade ngasihin dengan- 
dengan saq ngasihin side pade, napi saq 


LUKAS 6.33 -37 41 


gen jari upaqde? Dengan bedose êndah 
ngasihin dengan-dengan saq ngasihin ie 
pade! 

33 Dait lamun side pade solah tipaq 
dengan-dengan saq solah lêg side, napi 
upaqde? Dengan bedose čndah piaq 
maraq nike! 

34 Dait lamun side pade nyinggaqang 
kěpěng cume tipaq dengan-dengan saq 
bau nulakang, napi upaqde? Dengan 
bedose êndah nyinggaqang kěpěng tipaq 
dengan bedose, terus ie tagih malik! 

35 Seharusne nděq maraq nike! Sebalikne 
side pade harus ngasihin musuhde dait 
solah lêg ie pade. Side pade harus bêng 
nyinggaq, dait ndaq harepang tetulakang 
malik. Lamun maraq nike, upaqde gen 
belěq dait side pade gen jari bije-bije 
dowčn Allah Saq Maheagung. Sěngaq Allah 
nike murah atě lêg dengan saq nděq tao 
betampi asih, dait tipaq saq jahat čndah. 

36 Side pade harus murah atê, pade 
maraq Bapa side murah atë." 

37 "Ndaq side pade hakimin dengan lain, 
make side pade nděq gen tehakimin. Ndaq 
side pade hukum dengan lain, make side 
pade nděq gen tehukum; ampunin dengan 
lain dait side pade gen teampunin. 

38 Pade bêng tipaq dengan lain, dait side 
pade gen teběng: Sopoq takahan saq 
solah, saq tepadetang, saq tegerik dait 
saq tumpah ojok luah gen tebêng tipaq 
side pade. Sěngaq ukuran saq side pade 
kadu lěq dengan lain, nike čndah gen 
tekadu siq Allah lêg side pade." 

39 Beterus Deside Isa nyampêang malik 
tipaq ie pade sopoq perumpamean: 
"Lamun dengan bute pimpin dengan bute 
saq lain, pasti deduaqne gen geriq ojok 
longkak. 

40 Sopoq murit nděqne belêgan lêman 
gurune, laguq murit saq sampun tamat 
gen jari pade maraq gurune. 

41 Kembêg side pade pedaseng bubuk 
kayuq lêg dalem penenteng semetonde, 
padahal balok lêg dalem penentengde, 
nděq side pade perhatiang? 

42 Berembě side pade bau bebase lêg 
semetonde, 'Tunas, semeton, tiang 
sugulang bubuk kayuq lêg penentengde 
nike,' padahal dalem penentengde měsaq 
araq balok saq ndčq side pade serioq? 
Hai dengan munapik! Sugulang juluq 
balok saq araq lêg penentengde měsaq, 
baruq side pade pedas serioq dait bau 


LUKAS 6.43 -46 43 


nyugulang bubuk kayuq lêman penenteng 
semetonde." 

43 "Lolo saq solah nděqne mungkin 
ngasilang buaq saq nděčq solah. Maraq 
nike čndah lamun lolo nike nděq solah, 
nděqne mungkin ngasilang buaq saq 
solah. 

44 Sebilang lolo tetaoq lêman buaqne. 
Bebenes saq beduwi nděq ngasilang 
buaq are, dait pupaq saq beduwi nděčq 
ngasilang buaq anggur. 

“> Dengan saq solah nyugulang hal-hal 
saq solah sěngaq atěne penoq siq hal-hal 
saq solah. Dengan saq jahat nyugulang 
hal-hal saq jahat sěngaq atěne penoq 
siq hal-hal saq jahat. Sěngaq napi saq 
teucapang siq biwih tetentuang siq isi 
atěne." 

46 "Kemběq side pade ngempoh Tiang, 
Junjungan Saq Mulie, Junjungan Saq 
Mulie,' lagug nděq ngelaksaneang napi 
saq Tiang manikang lěq side? 

47 Kance sai bau ite padeang dengan saq 
dateng tipaq Tiang dait dengahang manik 
Tiang terus ie laksaneang manik nike? -- 
Tiang badaq side pade --. 

48 le pade maraq dengan saq kenyeke 
penganjeng balě, kaliqne dalem-dalem, 

terus miaq dasar balě nike kadu batu. 
Waktu araq belabur dait aiq kokoq dateng 
babar balě nike, balě nike nděq iniq 
inggur, sěngaq tepenganjeng lêg atas 
dasar saq kuat. 

49 Laguq dengan saq dengah manik Tiang 
dait nděq ie laksaneang, pade maraq 
dengan saq penganjeng balě nděq kadu 
dasar. Waktu tebabar siq belabur, balě 
nike becat ruk; dait Iluwěq gati sêdene!" 
7 I Sesampun tutuq manikang hal-hal 

nike lêg dengan luwěq, Deside Isa 
lumbar ojok Kapernaum. 

? Lěq derike araq prewire Roma saq 
bedowě pelayan saq ie tunah gati. Pelayan 
nike sakit parah dait gen milinang. 

3 Lěq waktu prewire nike dengah 
mengenai Deside Isa, utusne pire 
pemimpin dengan Yahudi lumbar ojok 
Deside Isa jari tunas aděq le rauh dait 
nyelahang pelayanne. 

4 Sewaktu dateng lêg Deside Isa, sanget 
siqne tunas siq dengan-dengan nike aděq 
Deside Isa kayun nulung prewire nike. le 
pade matur lêg Deside Isa, "Prewire niki 
patut Pelungguh tulung, 

> sěngaq ie ngasihin bangsente dait 
sampun miaqang tiang pade balě ibadah." 

6 Make Deside Isa lumbar bareng-bareng 
kance ie pade. Senděqman Deside Isa 
rauh lêg geděng prewire nike, prewire 
nike ngutus batur-baturne jari matur 
tipaq Deside Isa, "Sampunang Pelungguh 
rěpot-rěpot, tiang něnten patut nerimaq 
Pelungguh lêg balěn tiang. 

7 Malahan tiang mêsag nênten patut 
ngadep Pelungguh. Silag Pelungguh 
bemanik doang adêg pelayan tiang selah. 

8 Sěngaq tiang čndah bedowě atasan dait 
tiang harus taat lêg ie. Dait lêg bawaq 
tiang čndah araq prajurit-prajurit saq 
harus taat lêg prěntah tiang. Lamun tiang 
suruq sopoq prajurit, 'Lalo!' ie pasti lalo. 
Dait lamun tiang suruq saq lain, 'Dateng!' 
ie pasti dateng; dait lamun tiang prěntah 
pelayan tiang, 'Laksaneang!' pasti ie 
laksaneang." 

9 Deside Isa bengaq pirengang hal 
nike. Deside Isa nyereminang andang 
dengan luwêdg saq kenyeke ngiring le dait 
bemanik, "Tiang badaq side, iman sebelêg 
niki nděq uwah Tiang ndait lêg antare 
dengan Israel." 

10 Sewaktu dengan-dengan saq teutus 
nike tulak ojok gedèng prewire nike, 
pelayan nike sampun selah. 

11 Nděq ngoněčq sesampun nike, Deside 
Isa lumbar ojok kote Nain. Pengiring- 
pengiring-Ne dait dengan luwěčq pade 
milu ngiring Deside Isa. 

12 Sewaktu Deside Isa rauh lêg dèkêt 
jebak kote, araq dengan-dengan saq 
kenyeke lêmbah jenazah ojok luah kote. 
Saq milinang nike kanak mame, bijene 
bebalu, ie anak nunggal. Luwčq penduduk 
kote milu ngatong bebalu nike. 

13 Sewaktu Deside Isa, Junjungan Saq 
Mulie cingakin bebalu nike, le periak lêg 
bebalu nike terus bemanik, "Inaq, ndaq 
nangis!" 

14 Beterus Deside Isa ngerapetin kurung 
batang jenazah nike dait tegelne. Make 
dengan-dengan saq ngelěmbah kurung 
batang nike mentelah. Deside Isa bemanik, 
"Nune, Tiang bemanik lêg side, silaq ures!" 

13 Terune saq sampun milinang nike 
ures, terus tokol dait mulai ngeraos. Make 
Deside Isa nyerahang ie ojok inaqne. 

16 Selapuq dengan jari takut dait 
mulieang Allah. le pade bebase, "Sopoq 
nabi saq belêg sampun rauh lêg tengaq- 
tengaq ite! Allah sampun rauh jari 
nyelametang umat-Ne!" 

17 Kabar mengenai Deside Isa niki nyebar 
lêg selapuq wilayah Yudea dait lêg dačrah 
sekiterne. 

18Waktu Yahya mauq kabar lêman 
pengiring-pengiringne mengenai 
selapuq peristiwe nike, ie ngempoh due 
pengiringne 

19 terus ngutus ie pade lumbar ojok 
Junjungan Saq Mulie Deside Isa jari 
metakěn, "Napi Pelungguh dengan saq 
gen rauh menurut janji Allah, atao tiang 
pade harus ngantih dengan saq lainan?" 

20 Kedue pengiring Yahya nike lumbar 
ojok Deside Isa, dait matur, "Yahya 
Pembaptis ngutus tiang pade metakěn lěq 
Pelungguh, napi Pelungguh dengan saq 
gen rauh menurut janji Allah, atao tiang 
pade harus ngantih dengan saq lainan?" 

21 Waktu nike, Deside Isa nyelahang 
luwêg dengan, dait sediq roh jahat dait 
miaq luwêdg dengan bute tao nyerioq. 

2? Jari jawab Deside Isa, "Tulak tipaq 
Yahya dait badaq napi saq side pade 
dengah dait serioq: dengan bute tao 
nyerioq, dengan kêpadg tao lampaq, 
dengan sakit kuste selah, dengan kedok 
tao dedengah, dengan ninggal teidupang 

malik, dait Kabar Solah lêman Allah 
tesampêang tipag dengan-dengan miskin. 

23 Bahagie dengan saq ndêg ragu-ragu 
lêg Tiang." 

24 Sesampun utusan-utusan Yahya nike 
lumbar, Deside Isa mulai bebaos lêg 
dengan luwêdg mengenai Yahya, manik-Ne, 
"Side pade lumbar ojok padang gurun jari 
serioq napi? Napi terng buloq saq tetiup 
siq angin? 

2> Side pade lumbar jari serioq napi? 
Serioq dengan saq bekelambi solah? 
Dengan-dengan saq bekelambi maraq 
nike dait saq idup měwah ndot lěq istane! 

26 Jari, side pade sugul serioq napi? Jari 
serioq nabi? Tetu, malahan ie lebih lêman 
nabi. 

27 Sêngag Yahya nike saq temaksut 
dalem ayat Kitab Suci niki, 'Serioq, Tiang 
suruq utusan Tiang, juluan lêman Deside, 
ie gen nyiepang Deside langan.' 

28 Tiang badag side: Lěq dunie niki nděq 
uwah araq dengan saq belěqan lêman 
Yahya Pembaptis. Laguq dengan saq 
paling kodèg lêg dalem Kerajaan Allah, 
belěqan lêman Yahya." 

29 Selapuq dengan — termasuk čndah 
penagih-penagih pajek -- dengah Deside 

Isa manikang hal nike. le pade ngakuq 
kebenaran Allah sěngaq ie pade sampun 
tebaptis siq Yahya. 

30 Laguq dengan-dengan Parisi dait 
ahli-ahli Taurat nděq mělě nerimaq 
rencane Allah tipaq ie pade. le pade nděq 
mělě tebaptis siq Yahya. 

31 Beterus Deside Isa bebaos malik, 
manik-Ne, "Napi kance Tiang bandingang 
dengan-dengan jaman niki? Napi kancene 
bau tepadeang? 

32? le pade maraq kanak-kanak saq tokol 
lêg peken; sekelompoq bekuih tipaq sad 
lain, “Tiang pade nyanyiang side pade 
lagu gembire, laguq side pade nděq mělě 
ngigel! Tiang pade nyanyiang lagu sedih, 
laguq side pade nděq nangis!" 

33 Yahya Pembaptis dateng -- ie puase 
dait nděq nginem anggur — dait side 
pade bebase, 'le tekuasein siq sêtan! 

34 Bije Manusie rauh -- le medaran dait 
nginem -- terus side pade bebase, 'Serioq 
dengan nike! Melak, girang bowos, batur 
penagih pajek, dait batur dengan bedose!' 

35 Timaq maraq nike, hikmat Allah gen 
nyate mule kenaq lêg dalem kehidupan 
dengan-dengan saq tepimpin siq hikmat 
nike." 

36 Araq dengan Parisi, aranne Simon, 
pesilaq Deside Isa medaran. Deside Isa 
lumbar ojok geděngne dait melinggih 
medaran. 

37 Lěq kote nike araq čndah dengan nine 
saq idup dalem dose. Waktu ie dengah 
bahwe Deside Isa kenyeke medaran lêg 
geděng dengan Parisi nike, ie dateng jauq 
sopoq botol pualam berisi minyak sengěh. 

38 le nganjeng lêg mudi Deside Isa děkčt 
cokor-Ne dait nangis sambil basaqang 
cokor Deside Isa siq aiq penentengne. 
Beterus usapne cokor Deside Isa siq 
bulune jangke gero terus sidukne dait 
teminyakin siq minyak sengěh nike. 

39 Sewaktu dengan Parisi saq pesilaq 
Deside Isa serioq hal nike, ie bebase dalem 
angenne, “Seandêne le niki nabi, pasti le 
wikanang sai dengan nine saq kintur le, 
sěngaq dengan nine nike dengan bedose!" 

40 Beterus Deside Isa bemanik lêg Simon, 
"Simon, araq sopoq hal saq mělě Tiang 
sampčang lêg side." Atur Simon, "Silaq 
Pelungguh manikang." 

41 Deside Isa bemanik, "Araq due dengan 
saq berutang lêg dengan saq nyinggaqang 
kěpěng. Saq sopoq berutang lime ratus 

kěpěng perak, dait saq sopoqne malik 
sěket kěpěng perak. 

42 Deduaqne ndêg bau ngelunasin utang 
nike, make ihlasangne utang ie pade. 
Nah, lêg antare deduaqne sai saq belěqan 
kasihne tipaq dengan saq nyinggaqang 
kěpěng nike?" 

43 "Menurut tiang dengan saq paling 
luwěq teihlasang utangne!" jawab Simon. 
"Kenaq pendapet side," jawab Deside Isa. 

44 Beterus Deside Isa cingakin andang 
dengan nine nike dait bemanik lêg Simon, 
"Side serioq dengan nine niki? Tiang 
dateng ojok balěnde, dait side nděq 
sadangang aiq jari persiq načn Tiang; 
laguq dengan nine niki sampun persiq 
načn Tiang kadu aiq penentengne, dait 
usapne kadu bulune jangke gero. 

4> Side nděq nyambut Tiang siq sidukan, 
laguq dengan nine niki nděq engkah- 
engkahne nyiduk načn Tiang mulai lêman 
Tiang dateng ojok deriki. 

46 Side nděq minyakin ulun Tiang siq 
minyak, laguq dengan nine niki sampun 
minyakin naên Tiang siq minyak sengěh. 

47 Keranaq nike Tiang badaq side: 
Lantaran dosene saq luwčq sampun 
teampunin, make ie luwêdg nyatayang 

kasihne. Laguq dengan saq teampunin 
sekediq, ie êndah gen sekediq nyatayang 
kasihne." 

48 Beterus Deside Isa bemanik lêg 
dengan nine nike, "Dose-dosende sampun 
teampunin." 

49 Dengan-dengan lain saq tokol ngiring 
Deside Isa medaran mulai bebase sopoq 
kance saq lain, "Sai dengan niki jangke le 
bau ngampunin dose?" 

>0 Laguq Deside Isa bemanik lêg dengan 
nine nike, "Lantaran side percaye lěq Tiang 
make side jari selah, silaq lumbar dalem 
damêl” 

INdég ngonêg sesampun nike, 

Deside Isa lumbar ojok kote-kote dait 
kampung-kampung jari beriteang Kabar 
Solah mengenai Kerajaan Allah. Due olas 
pengiring Deside Isa čndah milu ngiring 
le. 

2? Maraq nike čndah pire dengan nine saq 
sampun teselahang lêman kuase roh jahat 
dait penyakit. Aran dengan-dengan nine 
nike, Mariam saq tesebut Magdalena (saq 
teběbasang lêman pituq roh jahat); 

3 Yohana, seninene Kuza, pegawé istane 
Herodes; Susana, dait luwěq malik dengan 

nine lain. Siq biaye měsaq, ie pade nulung 
Deside Isa dait pengiring-pengiring-Ne. 

4 Dengan-dengan terus doang dateng 
tipaq Deside Isa lêman kote-kote saq 
lain. Dait sesampun luwčq dengan pade 
bekumpul, Deside Isa nyeriteang ie pade 
perumpamean niki: 

>"Araq sopoq dengan lumbar sawur 
biněq. Sewaktu ie sawur binêd nike, araq 
biněq saq geriq lêg langan. Separo teicaq 
siq dengan dait saq lainne tekaken siq 
kedit. 

6 Araq čndah saq geriq lêg taoq bebatu- 
batu. Lèg waktu suli-suline sugul taletan 
nike layu sěngaq tanaqne gero. 

7 Araq êndah binêg saq gerig lêg tengaq 
bebenes beduwi. Bebenes beduwi nike 
tiwoq bareng biněq nike, dait gepitne 
jangke matë. 

8 Laguq araq čndah binêg saq geriq 
lêg tanaq saq subur, terus tiwoq dait 
ngasilang buaq satus kali lipet." Sesampun 
nyeriteang perumpamean nike, Deside 
Isa bemanik, "Sai-sai bedowě kentok jari 
dedengah, harus ie dengahang!" 

2 Pengiring-pengiring Deside Isa 
metakěn lêg Deside Isa mengenai arti 
perumpamean nike. 

l0 Jawab Deside Isa, "Side pade sampun 
teicanin paice jari nenaoq rahasie Kerajaan 
Allah. Laguq dengan-dengan lain teajah 
kadu perumpamean, adêg timaq ie pade 
serioq, laguq ie pade nděq perhatiang; 
dait ie pade dengah laguq nděq ngerti." 

11 "Niki arti perumpamean nike: Binêg 
nike Manik Allah. 

12 Biněq saq gerig lêg langan, ibarat 
dengan-dengan saq dengah manik nike. 
Laguq Belis dateng dait ngerampas manik 
nike lêman atě ie pade, adêg ie pade ndaq 
percaye dait teselametang. 

13 Biněq saq gerig lêg taoq saq bebatu- 
batu ibarat dengan saq sewaktu dengah 
manik nike, nerimaq siq seneng angenne. 
Laguq manik nike nděq berakah lěq atě ie 
pade. le pade percaye seberaq doang, dait 
lêg waktu dateng cobe, ie pade murtat. 

14 Biněq saq geriq lêg tengaq bebenes 
beduwi ibarat dengan saq dengah manik 
nike, laguq kuatir mengenai idup ie pade; 
dait melět idup měwah dait seneng lêg 
dalem dunie niki. Selapuqne nike saq 
gepit ie pade sehingge nděq ngasilang 
buaq saq masak. 

1> Biněq saq gerig lêg tanaq saq subur 
ibarat dengan saq dengah manik nike, 

terus simpenne lêg dalem atě saq solah 
dait jujur. le pade bau tahen jangke 
ngasilang buad." 

l6"Ndég araq dengan sag nyaleang dilah 
terus kudungne kadu tepaq, atao toloqne 
lêg bawaq lasah. le gen toloq dilah nike 
lêg načn dilah, adêg dengan saq tame bau 
serioq menahne. 

17 Nděq araq saq teseboq saq ndčq 
gen penggitan; dait nděq araq saq 
terahasieang saq nděq gen tebungkar dait 
tetaoq. 

18 Keranaq nike, perhatiang solah-solah 
berembě entane side pade dedengah. 
Sěngaq dengan saq sampun bedowě, gen 
teican luwěqan malik; laguq dengan saq 
nděčq bedowě, sekediq saq masih araq lěq 
ie gen tebait êndah." 

19 Mamiq bini dait sanak-sanak Deside 
Isa rauh tipaq Deside Isa, laguq ie pade 
nděq bau dateng tipaq le sěngaq luwěq 
gati dengan. 

20 Beterus araq sopoq dengan saq matur 
lêg Deside Isa, "Paq, mamiq bini dait 
sanak-sanak Pelungguh araq lêg luah. le 
pade melět bedait kance Pelungguh." 

21 Laguq Deside Isa bemanik lêg ie pade, 
"Dengan-dengan saq dengah manik Allah 

dait ngelaksaneang ie, ie pade saq jari 
inaq dait semeton-semeton Tiang." 

22? Lěq sopoq jelo Deside Isa kance 
pengiring-pengiring-Ne tačk ojok perau. 
"Silaq ite belayar ojok itoqan danao," 
manik Deside Isa lêg ie pade. Make ie 
pade berangkat. 

23 Sewaktu ie pade kenyeke belayar, 
Deside Isa ketindoqan. Selung-selung 
angin pusut nimpe danao nike. Aiq 
mulai tame ojok dalem perau, sehingge 
bahayeang ie pade selapuq. 

24 Pengiring-pengiring-Ne lumbar ojok 
Deside Isa dait tangiang le. le pade matur, 
"Paq Guru, Paq Guru, ite celake!" Deside 
Isa metangi terus semprak-Ne angin dait 
umbak saq kenyeke ngamuk nike. Angin 
dait umbak nike engkah terus danao jari 
tenang. 

25 Beterus Deside Isa bemanik lêg 
pengiring-pengiring-Ne, "Kemběq side 
pade nděq percaye lêg Tiang?" le pade 
jari bengaq dait takut. Dait ie pade saling 
ketuan sopoq kance saq lain, "Sai setetune 
dengan niki, sehingge angin dait umbak 
taat lêg prěntah-Ne!" 

26 Deside Isa dait pengiring-pengiring- 
Ne terus belayar jangke ojok dačrah 
dengan Gerasa lêg itoqan Danao Galilea. 

27 Sewaktu Deside Isa turun ojok darat, 
le tedatengin sopoq dengan mame saq 
tekuasein siq sětan. Dengan nike lêman 
kote. Sampun ngoněq ie nděq bekelambi 
dait nděq mělě ndot lêg balě. le cume mêlé 
ndot lêg goe-goe taoq ngubur jenazah. 

28 Sewaktu serioq Deside Isa, ie nyurak 
terus sujut lêg arepan Deside Isa dait 
bekuih, "Deside Isa, Bije saq asalne lêman 
Allah Saq Maheagung! Gen Pelungguh 
kumběqang tiang niki? Tiang tunas 
sampunang siksaq tiang!" 

23 Dengan nike matur maraq nike sěngaq 
Deside Isa prěntah sětan nike sugul lěman 
ie. Sampun rimpes gati ie tekuasein siq 
roh jahat nike sehingge timaq ime dait 
načne sampun tebêcang kadu rantě dait 
ie tejagaq pacu-pacu, ie masih doang bau 
pegatang rantě nike terus tejauq siq roh 
jahat ojok taoq-taoq saq sepi. 

30 Deside Isa beketuan lêg dengan nike, 
"Sai arande?" "Aran tiang 'Legiun'," jawab 
dengan nike — sěngaq araq luwêdg sêtan 
saq sampun tame ojok dalem diriqne. 

31 Sêtan-sêtan nike tunas lêg Deside Isa 
aděq ie pade nděq tesediq ojok dalem 
jurang maut. 

32 Děkět taoq nike araq luwêg gati 
bawi saq kenyeke boyaq kakenan lêg 
temběrěng gunung. Sêtan-sêtan nike 
tunas lêg Deside Isa aděq teijinang tame 
ojok dalem bawi-bawi nike. Petunasan ie 
pade tekabulang siq Deside Isa. 

33 Make sêtan-sêtan nike sugul lêman 
dengan nike dait tame ojok dalem 
bawi-bawi nike. Beterus bawi-bawi nike 
pelai dait nimproh lêman sedin jurang 
ojok dalem danao, beterus ketelep. 

34 Penjage-penjage bawi nike serioq napi 
saq sampun telaksane. Make ie pade pelai 
nuturang hal nike lêg kote dait lêg děse 
sekiterne. 

35 Beterus dengan-dengan sugul jari 
serioq napi saq telaksane. le pade dateng 
tipaq Deside Isa, dait lêg derike ie pade 
ndait dengan saq sampun bêbas lêman 
sětan-sětan nike kenyeke tokol děkět 
cokor Deside Isa. le sampun bekelambi 
malik dait sampun waras pikiranne. le 
pade jari takut. 

36 le pade saq nyaksiang měsaq peristiwe 
nike nyeriteang tipaq dengan-dengan 
berembě dengan nike teselahang. 

37 Beterus selapuq penduduk dačrah 
Gerasa nike tunas adêg Deside Isa bilin 
taoq nike, sěngaq ie pade selapuq takut 
gati. Jari Deside Isa tačk perau terus 
mantuk. 

38 Dengan saq sampun tebêbasang lêman 
sětan-sětan nike tunas lêg Deside Isa 
aděq ie teijinang milu. Laguq Deside Isa 
suruq ie lumbar, manik-Ne, 

39 "Ulěq dait ceriteang napi saq Allah 
sampun laksaneang lěq side." Make 
dengan nike lumbar nyeriteang ojok 
mbēě-mbě lěq selapuq kote, napi saq 
Deside Isa sampun laksaneang lěq ie. 

40 Sewaktu Deside Isa tulak lêman itoqan 
danao, le tesambut sig dengan luwêg, 
sěngaq ie pade kenyeke ngantos le. 

41 Beterus dateng sopoq kepale balé 
ibadah aranne Yairus. le sujut lêg arepan 
Deside Isa, dait sanget siqne tunas aděq 
Deside Isa rauh ojok geděngne, 

42 sěngaq sopoq-sopoqne bijene saq 
nine beumur due olas taun jaqne milinang. 
Sewaktu Deside Isa bemargi ojok gedèng 

Yairus, le tedesek-desek sig dengan 
luwěq. 

43 Araq sopoq dengan nine saq sampun 
due olas taun sakit pendarahan dait nděq 
bau teselahang siq sai-sai. 

44 Dengan nine nike ngerapetin Deside 
Isa lêman mudi, terus kintur poton jubah- 
Ne. Waktu nike čndah pendarahanne 
engkah. 

4> Deside Isa beketuan, "Sai saq kintur 
Tiang?" Selapuq dengan nděq araq saq 
ngaku. Beterus Petrus matur, "Paq Guru, 
araq luwěq gati dengan lêg sekelining 
Pelungguh; ie pade desek-desek 
Pelungguh!" 

46 Deside Isa bemanik, "Laguq araq 
dengan saq kintur Tiang. Tiang taoq 
nike, sèngad araq kuase saq sugul lêman 
Tiang!" 

47 Dengan nine nike sadar bahwe 
perbuatanne sampun tewikanang, ie 
parek sambil ngijik terus sujut lêg arepan 
Deside Isa. le nyeriteang lêg julun selapuq 
dengan, kemběq ie kintur Deside Isa, dait 
berembe penyakitne langsung selah. 

48 Deside Isa bemanik lêg ie, "Děnde, 
imande sampun miaq side selah, silaq 
lumbar dalem damè." 

49 Lěq waktu Deside Isa masih bebaos, 
sopoq pelayan dateng lêman geděng 
Yairus. le matur lêg Yairus, "Bijende 
sampun ninggal. Sampunang pelungguh 
nyusahang Bapaq Guru malik." 

>0 Sewaktu Deside Isa pirengang hal 
nike, le bemanik lěq Yairus, "Ndaq takut. 
Percaye doang, bijende gen selah." 

>I Sesampun rauh lêg geděng Yairus, 
Deside Isa něnten ngijinang sopoq dengan 
tame kance le kecuali Petrus, Yahya, 
Yakub dait inaq amaq kanak nike doang. 

>? Selapug dengan kenyeke nangis dait 
čroq asěq sěngaq kanak nike milinang. 
Laguq Deside Isa bemanik, "Ndaq nangis. 
Kanak nike nděq milinang, ie cume 
tindog!" 

3 le pade ngelelêgang Deside Isa, sěngaq 
ie pade nenaoq kanak nine nike sampun 
milinang. 

>4 Beterus Deside Isa tegel ime kanak 
nike dait bemanik, "Děnde, silaq ures!" 

>> Nyawe kanak nike tulak ojok ie, dait 
waktu nike êndah ie ures. Sesampun nike, 
Deside Isa manikang ie pade ngeběng 
kanak nike bekelor. 

>6 Dengan toaq kanak nike bengaq gati. 
Laguq Deside Isa balaq ie pade nyeriteang 
peristiwe nike tipaq sai-sai. 

9 I Deside Isa ngemanikang kedue 

olas pengiring-Ne, terus ngicanin ie 
pade kuase jari sediq sêtan-sêtan dait 
nyelahang penyakit. 

? Beterus Deside Isa ngutus ie pade 
lumbar nyelahang dengan sakit dait 
nyampčang kabar mengenai Kerajaan 
Allah. 

3"Ndaq jauq napi-napi dalem 
kelampande,” manik Deside Isa lêg 
ie pade. "Ndaq jauq tunjang, atao takaq 
sangu, ruti atao kěpěng, atao due kelambi. 

4 Lěq mbě juaq side pade teterimaq, ndot 
lêg derike jangke side pade bilin kote 
nike. 

> Dait lêg mbě side pade ndêg teterimaq, 
lêg waktu side pade bilin kote nike, 
kerapang kerepuk lêman lampak načnde 
jari peringetan tipaq ie pade." 

6 Pengiring-pengiring Deside Isa 
berangkat, beterus lumbar ojok děse-děse 
jari nyampěang Kabar Solah nike dait 
nyelahang dengan sakit lêg selapuq taoq. 

7 Sewaktu Herodes saq jari raje wilayah 
negeri Galilea, mirengang selapuq 

peristiwe nike, ie jari bingung. Sěngaq 
araq saq bebase bahwe Yahya Pembaptis 
sampun idup malik. 

8 Araq čndah saq bebase bahwe Elia 
sampun muncul malik. Dengan lain 
čndah bebase bahwe sopoq nabi lêman 
nabi-nabi jaman lačq idup malik. 

2 Herodes bebase, "Tiang sampun ngutus 
dengan penggal ulune Yahya. Laguq 
Dengan niki, sai setetune le? Luwěq tiang 
dengah mengenai le." Beterus Herodes 
berusahe aděqne bau bedait kance Deside 
Isa. 

10 Rasul-rasul Deside Isa tulak dait 
nyeriteang tipaq Deside Isa selapuq 
saq sampun ie pade laksaneang. Terus 
Deside Isa těnaq ie pade lumbar ojok kote 
Betsaida sehingge cume ie pade kance 
Deside Isa lêg derike. 

11 Laguq sewaktu dengan-dengan 
nenaoq hal nike, ie pade nerutuk Deside 
Isa. le pade tesambut siq Deside Isa, terus 
bebaos tipaq ie pade mengenai Kerajaan 
Allah. Dait le čndah nyelahang dengan 
sakit lêg antare ie pade. 

12 Sewaktu serep jelo, kedue olas 
pengiring Deside Isa parek tipaq Deside 
Isa dait matur, "Taoq niki kesempil, 

solahan Pelungguh manikang dengan- 
dengan niki lumbar adèg ie pade bau 
boyaq keloran dait taoq maděq lěq 
kampung-kampung dait děse-děse lěq 
sekiter niki." 

13 Laguq jawab Deside Isa, "Side pade 
saq harus ngebēěng ie pade bekelor." 
Pengiring-pengiring Deside Isa matur, 
"Tiang pade cume bedowě lime ruti dait 
due empaq. Segerah tiang pade harus lalo 
beliang selapuq dengan niki keloran?" 

14 (Araq kire-kire lime iyu dengan 
mame lěq derike.) Deside Isa bemanik 
lêg pengiring-pengiring-Ne, “Surud 
dengan-dengan niki tokol bekelompoq, 
kire-kire sěket dengan sekelompoq." 

1> Pengiring-pengiring Deside Isa 
ngelaksaneang napi saq temanikang 
Deside Isa nike, terus ie pade suruq 
dengan luwěq nike tokol. 

16 Beterus Deside Isa bait lime ruti dait 
due empaq nike, terus nengadah andang 
langit dait ngucap syukur tipaq Allah. 
Sesampun nike le peleng-peleng ruti 
dait empaq nike kadu gading-Ne terus 
icanin-Ne lêg pengiring-pengiring-Ne jari 
tebagi-bagiang tipaq dengan luwěq nike. 

17 Je pade selapuq bekelor jangke besuh. 
Beterus pengiring-pengiring Deside Isa 
ngumpulang salone, ternyate araq due 
olas bakaq. 

18 Lěq sopoq jelo, sewaktu Deside 
Isa kenyeke bedo'e měsaq-měsaq, 
pengiring-pengiring-Ne parek tipaq le. 
Deside Isa beketuan lêg ie pade, "Menurut 
dengan luwêg, sai Tiang niki?" 

19Jawab ie pade, "Araq saq bebase Yahya 
Pembaptis. Araq éndah saq bebase Elia, 
saq lain malik bebase salaq sopoq nabi 
jaman lačq saq sampun idup malik." 

20 Deside Isa beketuan, "Laguq menurut 
side pade, sai Tiang niki?" Jawab Petrus, 
"Pelungguh Almasih saq tejanjiqang 
Allah." 

21 Beterus Deside Isa bemanik lêg 
pengiring-pengiring-Ne, "Ndaq gati 
badaqang hal nike lěq sai-sai." 

22 Deside Isa bemanik čndah, "Bije 
Manusie mule harus luwêg menderite 
dait tetentang siq pemimpin-pemimpin, 
imam-imam kepale, dait serte ahli-ahli 
Taurat. le gen tematěq, laguq lěq jelo saq 
ketelu le gen teidupang malik." 

23 Beterus Deside Isa bemanik lêg 
selapuq dengan saq araq lěq derike, 

"Sebilang dengan saq mělě turut Tiang, 
ie harus ngelupaqang kepentinganne 
mêsadg, ngelěmbah salibne sebilang jelo, 
dait tetep turut Tiang. 

24 Sěngaq dengan saq mělě nyelametang 
nyawene, gen kělangan nyawene. Laguq 
dengan saq kělangan nyawene lantaran 
Tiang, dengan nike gen nyelametang 
nyawene. 

2> Napi untungne lêg sopoq dengan, 
lamun seantêro dunie niki jari dowěne, 
laguq ie binaseang dait nyenyědaq idupne 
měsaq? 

26 Lamun dengan ilaq ngakuq Tiang dait 
manik Tiang, Bije Manusie čndah gen ilaq 
ngakuq dengan nike lêg waktu le rauh 
čraq dalem kemuliean-Ne, dait dalem 
kemuliean Bapa dait malačkat-malačkat 
saq suci! 

27 Tiang badaq side: Setetune lêg antare 
side pade lêg deriki araq saq nděq gen 
ninggal, senděqman ie pade serioq 
Kerajaan Allah." 

28 Kire-kire baluq jelo sesampun Deside 
Isa ngajahang hal nike, le gadingang 
Petrus, Yahya dait Yakub tačk ojok atas 
gunung jari bedo'e. 

29 Sewaktu Deside Isa bedo'e lêg derike, 
penjarupan-Ne berobah dait kuace-Ne 
jari putěq ngempor. 

30 Selung-selung araq due dengan, Musa 
kance Elia penggitan lêg dalem kemuliean. 
le pade kenyeke bebaos kance Deside Isa, 
mengenai ninggal-Ne saq nděq ngoněq 
malik gen telaksane lêg Yerusalem. 

31 (9:30) 

32 Lěq waktu nike Petrus dait kedue 
pengiring saq lain ketindoqan, laguq 
selung-selung ures dait serioq Deside 
Isa lêg dalem kemuliean-Ne dait kedue 
dengan nike nganjeng dèkêt Deside Isa. 

33 Sewaktu Musa dait Elia gen bilin Deside 
Isa, Petrus matur tipaq Deside Isa, "Paq 
Guru, maiq gati ite lêg deriki, mangkin 
tiang pade penganjeng telu kěmah sopoq 
umaq Pelungguh, sopoqne umaq Musa 
dait sopoqne malik umaq Elia." (Petrus 
matur maraq nike sěngaq nděq nenaoq 
napi saq ie ucapang.) 

34 Sewaktu Petrus masih ngeraos, awan 
turun keliningin ie pade sehingge ie pade 
takut. 

35 Beterus lêman awan nike kedengahan 
suare, "Niki Bije Tiang saq Tiang pilêg, 
pade dengahang le!" 

36 Sesampun suare nike telang, ie pade 
serioq Deside Isa měsaq-měsaq lěq taoq 
nike. Pengiring-pengiring-Ne rahasieang 
hal nike dait nděq betutur lêg sai-sai 
mengenai peristiwe saq sampun ie pade 
serioq. 

37 Lěq jemaqne Deside Isa dait ketelu 
pengiring-Ne turun lêman gunung nike, 
dait dengan luwěq dateng ojok Deside Isa. 

38 Sopoq dengan mame lêman tengaq- 
tengaq dengan luwěq nike bekuih, "Paq 
Guru, tulung cingakin anak tiang — ie 
sopoq-sopoqne anak tiang! 

39 Lamun roh jahat nyerang ie, ie selung- 
selung nyurak dait awakne kojor-kojor 
jangke biwihne bekowok. Roh nike terus 
nyiksaq ie dait nděq mělě sugul lěman ie! 

40 Tiang sampun tunas pengiring- 
pengiring Pelungguh sediq roh nike, laguq 
ie pade ndēčq tao." 

41 Deside Isa bemanik, "Luar biase side 
pade niki! Side pade tetu-tetu dengan 
saq nděq percaye dait sesat. Jangke piran 
Tiang harus tetep araq kance side pade, 
dait sabar tipaq side pade? Jauq anakde 
nike ojok deriki!” 

42 Lěq waktu kanak nike lampaq 
ngerapetin Deside Isa, sêtan nike timpak 

ie dait piaq awakne jari kojor-kojor. Laguq 
Deside Isa prěntahang roh jahat nike 
sugul, terus kanak nike selah. Beterus 
kanak nike teserahang ojok amaqne. 

43 Selapuq dengan bengaq serioq kuase 
Allah saq luar biase belěqne. Lěq waktu 
dengan-dengan masih bengaq serioq saq 
telaksaneang siq Deside Isa, Deside Isa 
bemanik tipaq pengiring-pengiring-Ne, 

44 "Perhatiang solah-solah dait ndaq 
lupaq ucapan-ucapan Tiang niki: Bije 
Manusie gen teserahang tipaq kuase 
manusie." 

4 Laguq pengiring-pengiring Deside Isa 
nděq ngerti napi maksut manik Deside Isa 
nike. Hal nike terahasieang tipaq ie pade 
aděq ie pade nděq ngerti. Laguq ie pade 
takut metakěn lêg Deside Isa mengenai 
napi maksud manik-Ne nike. 

46 Pengiring-pengiring Deside Isa 
betungkasan mengenai sai saq paling 
belěq lêg antare ie pade. 

47 Deside Isa wikan pikiran ie pade, 
keranaq nike le bait sopoq kanak kodêg, 
dait penganjeng-Ne kanak nike lêg 
děkět-Ne. 

48 Terus Deside Isa bemanik lêg 
pengiring-pengiring-Ne, "Dengan saq 

nerimaq kanak niki lantaran Tiang, artine 
nerimaq Tiang. Dait dengan saq nerimaq 
Tiang, nerimaq le saq ngutus Tiang. 
Sěngaq dengan saq paling koděq lêg 
antare side pade, ie saq paling belěq!" 

49 Yahya matur, "Paq Guru, tiang pade 
serioq dengan sediq roh jahat siq 
pesěngan Pelungguh, dait tiang pade 
balaq ie, sěngaq ie nděq lêman kelompoq 
ite." 

>0 Laguq manik Deside Isa, "Ndaq balaq 
ie, sěngaq dengan saq nděčq ngelawan 
side pade, artine bepihak lěq side pade." 

>I Sewaktu sampun rapet wayene Deside 
Isa teangkat ojok sorge, Deside Isa 
mutusang gen lumbar ojok Yerusalem. 

52? Beterus Deside Isa ngemanikang 
dengan lumbar senjuluq le. Dengan- 
dengan saq le manikang nike lumbar, 
terus tame ojok sopoq kampung lêg 
Samaria jari nyiepang selapuq saq 
teperluang siq Deside Isa. 

53 Laguq dengan-dengan lêg kampung 
nike nděq mělě nerimaq Deside lsa, 
sěngaq Deside Isa kenyeke bemargi ojok 
Yerusalem. 

>4 Lěq waktu kedue pengiring Deside 
Isa, Yakub dait Yahya nenaoq hal nike, 

ie pade matur, "Junjungan Saq Mulie, 
napi Pelungguh kayun, tiang pade tunas 
api turun lêman langit jari binaseang 
dengan-dengan niki?" 

>> Deside Isa nyereminang andang ie 
pade, dait menggah lěq ie pade. 

56 Sesampun nike ie pade lumbar ojok 
kampung saq lain. 

>/ Lěq waktu Deside Isa dait pengiring- 
pengiring-Ne nerusang pemargian, araq 
dengan saq matur lêg Deside Isa, "Paq, 
tiang mělě ngiring Pelungguh ojok mbě 
juaq Pelungguh lumbar!" 

58 Jawab Deside Isa, "Serigale bedowé 
loang, dait kedit bedowě kesebu, laguq 
Bije Manusie nděq bedowé taoq begělaq." 

>9 Terus Deside Isa bemanik lêg dengan 
saq lain, "Silaq turut Tiang." Laguq dengan 
nike matur, "Paq ijinang tiang ulěq juluq 
nguburang amaq tiang." 

60 Jawab Deside Isa, "Alurang dengan 
ninggal nguburang dengan ninggal. Laguq 
side, silaq lumbar dait beriteang Kerajaan 
Allah lêg selapuq taoq." 

6l Araq čndah dengan lain saq matur, 
"Paq, tiang mělě ngiring Pelungguh, 
laguq ijinang tiang ulěq juluq bepamit lêg 
keluarge tiang." 

62 Deside Isa bemanik lêg dengan nike, 
"Dengan saq siep nenggale, laguq ngěngat 
andang mudi, nděqne patut bagi Kerajaan 
Allah." 

] 0 I Sesampun nike, Junjungan Saq 

Mulie Deside Isa pilêg pituq pulu 
pengiring saq lain, terus ie pade teutus 
due-due siq Deside Isa jari senjuluq le 
ojok sebilang kote dait taoq saq gen le 
rauhin. 

2 Manik-Ne tipaq ie pade, "Saq tepataq 
mule luwêg, laguq tukang pataqne cume 
sekediq. Keranaq nike tunas lêg ~Epěne 
aděq le ngirim tukang pataq jari mataq. 

3 Silaq pade lumbar! Tiang ngutus 
side pade maraq anak dombe ojok 
tengaq-tengaq serigale. 

4Ndaq jauq dompčt atao takaq 
sangu, atao sepatu. Ndaq mentelah jari 
ngucapang salam tipaq sai juaq lêg tengaq 
kelampande. 

> Lamun side pade tame ojok sopoq balé, 
ucapang juluq, 'Moge-moge damě balé 
niki.' 

6 Lamun lêg derike araq saq patut 
nerimaq damě, make salamde nike gen 
tetep lêg ie. Laguq lamun nděq, salamde 
nike gen tulak tipaq side. 

7 Ndot lêg sopog balé doang. Terimaq 
napi saq tesajiang tipaq side, sěngaq 
dengan saq begawčan berhak nerimaq 
upaqne. Ndaq ngalih-ngalih lêman sopoq 
balě ojok balě saq lain. 

8 Lamun side pade dateng ojok sopoq 
kote dait lêg derike side pade tesambut 
secare bagus, kelorang napi saq tesajiang 
tipaq side. 

9 Selahang dengan-dengan sakit lêg 
kote nike, dait badaq dengan-dengan lêg 
derike, 'Kerajaan Allah sampun rapet lêg 
side.' 

10 Laguq lamun side pade dateng lêg 
sopoq kote dait lèg derike side pade nděq 
teterimaq, sugul ojok rurung-rurung lěq 
kote nike dait ucapang maraq niki, 

11 'Kerepuk kotende saq nekêt lêg načn 
tiang pade, tiang pade kerapang sebagě 
peringetan tipaq side. Laguq aděq side 
pade nenaoq Kerajaan Allah sampun 
rapet!' 

12 Tiang badaq side: Lěq jelo Kiamat, 
dengan-dengan kote Sodom dait Gomora 
gen molahan teampunin siq Allah 
ketimbang dengan-dengan lêg kote nike!" 

13 "Celake side, kote Korazim! Dait celake 
side, kote Betsaida! Seanděne muqjizat- 

muqjizat saq tepiaq lêg tengaq-tengaqde 
nike sampun tepiaq lêg kote Tirus dait 
Sidon, pasti dengan-dengan lěq derike 
sampun ngoněq betobat lêman dose-dose 
ie pade, dait ngengadu kelambi dukecite 
serte noloq awu-awu lěq atas ulu ie pade. 

14 Lěq jelo Penghakiman, dengan-dengan 
Tirus dait Sidon gen molahan teampunin 
siq Allah ketimbang side pade! 

13 Dait side, Kapernaum! Napi side paran, 
side gen teatasang jangke dateng langit? 
Nděq! Malahan side gen tetetěh ojok dunie 
dengan matē!" 

16 Beterus Deside Isa bemanik lêg 
pengiring-pengiring-Ne, "Dengan saq 
dengahang side pade, artine ie dengahang 
Tiang. Dengan saq nolaq side pade, ie 
nolaq Tiang. Dait dengan saq nolaq Tiang, 
artine ie čndah nolaq Allah saq ngutus 
Tiang." 

17 Waktu kepituq pulu pengiring nike 
tulak, angen ie pade cemoh gati. Terus 
ie pade matur, "Junjungan Saq Mulie, 
sêtan-sêtan éndah taat lêg tiang pade 
lamun tiang pade prěntah ie pade siq 
pesěngan Pelungguh!" 

18 Jawab Deside Isa, "Tiang serioq Belis 
geriq lêman langit maraq kisap. 

19 Setetune, side pade sampun Tiang 
bèng kuase aděq side pade bau ngicaq 
ulah dait teledu serte kuase jari nahen 
selapug kekuatan musuh, sehingge nděq 
araq saq gen bahayeang side pade. 

20 Timaq maraq nike ndaq gembire 
lantaran sêtan-sêtan taat lêg side. Laguq 
solahan side pade gembire sêngag arande 
tecatet lěq sorge." 

21 Lěq waktu nike čndah, Deside Isa 
gembire sěngaq tekuasein Roh Suci. Terus 
le bemanik, "Bapa, Tuhan saq nguasein 
langit dait gumi! Tiang ngucap syukur 
lêg Deside sěngaq selapugne nike Deside 
rahasieang lêg dengan-dengan saq pinter 
dait bijaksane, laguq Deside nyatayang 
tipaq dengan saq biase-biase. Nike saq 
nyenengang Bapa. 

22 Selapuq hal sampun teserahang siq 
Bapa tipaq Tiang. Nděčq araq sopoq 
dengan juaq saq kenal kance Bije, selain 
Bapa. Ndčq araq čndah saq kenal Bapa 
selain Bije; dait tipaq dengan-dengan saq 
Bije nike kayun nyatayang Bapa." 

23 Beterus Deside Isa ngêngat andang 
pengiring-pengiring-Ne, dait bemanik 
tipaq ie pade secare husus, “Bahagie side 

pade sěngaq sampun serioq saq side pade 
serioq mangkin niki. 

24 Tiang badaq side: Luwêg nabi dait 
raje melět serioq saq side pade serioq 
mangkin laguq ie pade nděq serioq ie. le 
pade melět dengah saq side pade dengah 
mangkin niki, laguq ie pade nděq dengah 
ie." 

25> Lěq sopoq waktu araq ahli Taurat 
nganjeng jari boyaq kesalaqan Deside Isa. 
le metakěn, "Bapaq Guru, napi saq harus 
tiang laksaneang aděq bau nerimaq idup 
sejati dait kekel?" 

26 Jawab Deside Isa, "Napi saq tetulis 
lêg Kitab Suci? Berembě pendapet side 
mengenai hal nike?" 

27 Jawab dengan nike, "Kasihin Allah, 
Tuhan side siq segenep atěnde, dait 
siq segenep jiwende, dait siq selapuq 
kekuatande, dait siq segenep akal 
budinde,' dait 'Kasihin sepadende manusie 
maraq side ngasihin diriqde měsaq.™ 

28 "Jawabande nike kenaq," manik Deside 
Isa. "Laksaneang nike, make side gen 
idup." 

29 Laguq ahli Taurat nike mělě pekenaq 
diriqne měsaq. Make ie metakěn lêg 

Deside Isa, "Sai sag teparan pade-pade 
manusie maraq tiag?" 

30 Jawab Deside Isa, "Araq sopoq 
dengan mame turun lêman Yerusalem 
ojok Yeriko. Lěq tengaq kelampan ie 
teserang perampok, terampas selapuq 
dowě bandene, tempuk jangke lelah, 
terus tebilin nyelangkar lêg rurung dalem 
keadaan bakat saq parah. 

31 Lěq waktu nike araq čndah sopoq 
imam liwat lêg rurung nike. Sewaktu 
ie serioq dengan nike, ie mirik lampaq 
langan itoqan rurung. 

32 Maraq nike čndah sopoq dengan Lewi 
saq lampaq lêg derike; sewaktu ie serioq 
dengan nike, ie mirik lampaq langan 
itoqan rurung. 

33 Laguq sesampun nike sopoq dengan 
Samaria saq kenyeke bekelampan, liwat 
čndah lěq derike. Sewaktu ie serioq 
dengan saq terampok nike, ie periak lěq 
dengan nike. 

34 le rapetin dengan nike terus persiq 
bakat-bakatne siq anggur dait ngowatin 
kadu minyak, beterus bebetne bakat- 
bakat nike. Sesampun nike, tačkangne 
dengan nike ojok bagalne měsaq, 

dait jauqne ojok taoq penginepan dait 
ngerawat ie. 

35 Lěq jemaqne, ie ngebêng due kêpêng 
perak tipaq čpěn penginepan nike dait 
bebase, 'Rawat ie, dait lamun araq 
biaye-biaye lain, gen tiang bayah laun 
lamun tiang tulak ojok deriki." 

36 Beterus Deside Isa nutuqang cerite 
nike dait beketuan niki, "Lěman ketelu 
dengan nike, saq mbě side paran sepade 
manusie kance dengan saq terampok 
nike?" 

37 Ahli Taurat saq teketuan nike bejawab, 
"Dengan saq sampun nulung dengan 
nike.” Deside Isa bemanik, "Silaq lumbar 
dait laksaneang maraq nike čndah!" 

38 Beterus Deside Isa dait pengiring- 
pengiring-Ne ngelanjutang pemargian, 
beterus rauh lêg sopoq děse. Lěq derike 
araq dengan nine aranne Marta, pesilaq 
Deside Isa ojok balěne. 

39 Marta bedowé semeton nine aranne 
Mariam. Mariam niki tokol lêg děkět 
Deside Isa dengahang pengajahan- 
pengajahan-Ne. 

40 Laguq Marta rêpot gati siq pegawčanne 
lêg balě. le lumbar tipaq Deside Isa dait 
matur, "Junjungan Saq Mulie, kembèêg 

Pelungguh něnten peduli tiang tealurang 
begawčan měsaq-měsaq sig Mariam? 
Manikang ie nulung tiang!" 

41 "Marta, Marta!" jawab Deside Isa. "Side 
kuatir dait rêpot mikirang luwěq hal; 

42 padahal saq penting cume sopoq. 
Mariam sampun pilěq saq paling solah, 
saq nděq gen tebait lčman diriqne." 

] ] 1 Lěq sopoq jelo Deside Isa bedo'e 

lêg sopoq taoq. Sesampun le inggas 
bedo'e, salaq sopoq lčman pengiring- 
pengiring-Ne matur, "Junjungan Saq 
Mulie, tunas Pelungguh ajahang tiang 
pade bedo'e maraq Yahya ngajahang 
pengiring-pengiringne bedo'e." 

“Make Deside Isa bemanik lêg ie pade, 
"Lamun side bedo'e, ucapang maraq 
niki, 'Bapa, tesuciang pesěngan Deside. 
Rauhang Kerajaan Deside. 

3 Icanin tiang pade sebilang jelo keloran 
saq tiang pade perluang, 

4 dait ampunin dose tiang pade, sêngag 
tiang pade čndah ngampunin dengan saq 
salaq tipaq tiang pade; dait sampunang 
gadingang tiang pade ojok dalem cobe." 

> Beterus Deside Isa bemanik lêg 
pengiring-pengiring-Ne, "Lamun araq 
sopoq dengan lêg antare side pade lumbar 

ojok balèn baturne lêg tengaq kelem, dait 
bebase, 'Semeton, bèng tiang singgag telu 
ruti, 

6 sěngaq batur tiang saq kenyeke 
bekelampan, nyelalog lêg balěn tiang dait 
tiang nděq bedowé napi-napi jari bèng ie 
ngelor.' 

7 Seanděne batur saq side datengin nike 
bejawab maraq niki, lêman dalem balěne, 
'Ndaq nyusahang tiang! Lawang sampun 
telenting tiang kance anak-anak tiang 
sampun tindoq. Tiang ndêg bau kawe 
ngeběng side ruti." 

8 Tiang badaq side, timaq side niki 
baturne, ie nděq gen mělě ures dait 
ngeběng side napi-napi. Laguq lantaran 
nděq araq ilaqde terus doang side 
ngěnděng lêg ie, make ie gen ures êndah 
dait ngeběng side napi saq side perluang. 

9 Keranaq nike Tiang badaq side: Pade 
tunas, make side pade gen nerimaq. 
Pade boyaq, make side pade gen mauq. 
Pade ketok lawang, make side pade gen 
tebukaqang lawang. 

10 Sěngaq dengan saq nunas gen 
nerimaq; dengan saq boyaq gen maug; 
dait dengan saq ketok lawang, gen 
tebukaqang lawang. 

11 Lěq antare side pade napi araq bapaq 
saq ngebêng ulah lêg bijene, lamun ie 
ngěnděng empaq? 

12 Atao ngebêng teledu, lamun ie 
ngěnděng teloq? 

13Jari, lamun side pade saq jahat, tao 
ngeběng saq bagus lêg bije-bijende. 
Lebih-lebih Bapa side pade lêg sorge! le 
lebihan malik gen ngicanin Roh Suci tipaq 
sebilang dengan saq nunas lêg le!" 

14 Lěq sopoq jelo, Deside Isa sediq sêtan 
lêman sopoq dengan pakoq. Sesampun 
sêtan nike sugul, dengan nike mulai 
ngeraos. Luwěq dengan bengaq, 

15 laguq araq saq bebase, "le sedig sčtan 
siq kuase Beelzebul, datune sêtan nike." 

16 Araq čndah dengan-dengan lain saq 
mělě boyaq kesalaqan Deside Isa, jari ie 
pade tunas Deside Isa piaq sopoq tande 
lêman sorge. 

17 Lagug Deside Isa wikan maksut ie 
pade. Make Deside Isa bemanik lěq ie 
pade, "Lamun sopoq negare lěq dalemne 
araq golongan-golongan saq saling 
bemusuhan, pasti negare nike nděq bau 
tahen ngonêg. Dait sebilang keluarge saq 
saling bemusuhan sopoq kance saq lain, 
pasti gen ancur. 

18 Maraq nike čndah lêg dalem kerajaan 
Belis; lamun sopoq kelompoq besiaq 
kance kelompoq saq lain, kerajaan nike 
gen runtuh. Side pade bebase bahwe 
Tiang sediq sětan siq kuase Beelzebul. 

19Lamun maraq nike, siq kuase sai 
pengiring-pengiringde sediq sětan nike? 
Pengiring-pengiring side měsaq saq 
buktiang bahwe side pade salaq! 

20 Laguq Tiang sediq sêtan siq kuase 
Allah, dait setetune Kerajaan Allah sampun 
rauh tipaq side pade. 

21 Lamun sopoq dengan saq kuat, jagaq 
balěne měsaq kadu gegaman saq lengkap, 
selapug dowêne gen selamet. 

2? Laguq lamun sopoq dengan saq 
kuatan nyerang dait ngalahang ie, make 
dengan saq kuatan nike gen ngerampas 
selapuq gegaman saq teandelang siq čpěn 
balě nike, terus bagi-bagiang selapuq 
barang-barangne. 

23 Dengan saq nděq bepihak lêg Tiang, 
setetune ie ngelawan Tiang. Dait dengan 
saq nděq nulung Tiang setetune ie sědaq 
karye Tiang!" 

24 "Lamun roh jahat sugul lêman sopoq 
dengan, roh nike begelining ojok taoq- 
taoq saq gero jari boyaq taoqne mentelah, 

laguq ie nděq mauq. Keranaq nike ie 
gen muni, 'Tiang gen tulak ojok balé saq 
sampun tiang bilin! 

25 Waktu ie tulak ojok derike, daitne balé 
nike sampun bersi dait teratur. 

26 Beterus ie lalo dait jauq pituq roh lain 
saq jahatan lêman ie. Terus ie pade tame 
ojok dalem dengan nike dait ndot lêg 
derike. Dait ahirne keadaan dengan nike 
jari lengêan lêman saq mule." 

27 Sesampun Deside Isa bemanik maraq 
nike, sopoq dengan nine saq araq lěq 
antare dengan luwêdg nike matur lêg 
Deside Isa, "Bahagie gati dengan nine saq 
bijeang dait penyusuq Pelungguh!" 

28 Laguq jawab Deside Isa, "Bahagiean 
malik dengan saq dengahang dait 
ngelaksaneang Manik Allah!" 

29 Lěq waktu dengan-dengan keriwung 
Deside Isa, Deside Isa bemanik malik, 
"Jahat gati dengan-dengan jaman niki. le 
pade tunas sopoq tande, laguq tipaq ie 
pade nděq gen teican sopoq juaq tande, 
kecuali tande Nabi Yunus. 

30 Sěngaq pade maraq Nabi Yunus jari 
tande dengan-dengan kote Niniwe, maraq 
nike čndah Bije Manusie gen jari tande lěq 
dengan-dengan jaman niki. 

31 Lěq jelo Penghakiman, ratu lêman 
negeri Lauq gen teidupang bareng kance 
dengan-dengan jaman niki, dait nuduh ie 
pade. Sěngaq, jari dengahang pengajahan 
Nabi Sulaiman saq bijaksane, ratu nike 
dateng lčman poton gumi. Laguq lêg 
deriki mangkin araq saq belěqan lêman 
Nabi Sulaiman! 

32 Lěq jelo Penghakiman, penduduk 
Niniwe gen teidupang bareng kance 
dengan-dengan jaman niki, dait 
penduduk Niniwe nike gen ngukum ie 
pade, sěngaq dengan-dengan Niniwe nike 
betobat sesampun ie pade dengah Nabi 
Yunus hotbah. Laguq lêg deriki mangkin 
araq saq belêgan lêman Nabi Yunus!" 

33 "Nděq araq dengan saq nyalagang 
dilah terus ie seboq atao kudungne kadu 
tepaq. le gen noloq dilah nike lêg naên 
dilah, adêg dengan saq tame bau serioq 
menahne. 

34 Penentengde nike dilah lêg awak. 
Lamun penentengde solah, selapuq 
awakde jari terang. Laguq lamun 
penentengde jahat, selapuq awakde jari 
peteng dedet. 

35 Keranaq nike, onyaq-onyaq, ndaq 
jangke terang saq araq lêg side nike jari 
peteng. 

36 Lamun selapuq awakde menah, dait 
nděq araq bagian saq peteng, make 
selapuq awakde nike gen menah maraq 
tesinarin cahaye dilah." 

37 Sesampun Deside Isa tutuq bebaos, 
sopoq dengan Parisi pesilaq le medaran 
lêg balěne. Make Deside Isa lumbar 
medaran lêg derike. 

38 Dengan Parisi nike bengaq serioq 
Deside Isa medaran sêngag něnten bisoq 
gading-Ne juluq menurut aturan agame. 

39 Keranaq nike Deside Isa, Junjungan 
Saq Mulie bemanik lêg ie, "Mule side pade 
dengan-dengan Parisi biasene persiq 
jembung dait piring bagian luahne, laguq 
lêg dalem dirigde měsaq penoq secare 
pakse dait serakah. 

40 Side pade bodo! Tekan Allah saq 
jariang bagian luah nike, le čndah sampun 
jariang bagian dalemne? 

41 Saq araq lêg dalem piring jembungde 
nike, nike saq harus side pade běng ojok 
dengan-dengan miskin. Siq care nike, 
selapuqne gen jari bersi umaq side. 

42 Celake side pade, dengan-dengan 
Parisi! Hasil taletande maraq misal selasih 
dait inggu dait selapuq jenis sayuran, side 
pade aturin sepersepulune ojok Allah, 
laguq keadilan dait kasih tipaq Allah ndčq 
side pade perhatiang. Padahal nike saq 
seharusne side pade laksaneang dait ndaq 
lupaqang saq lain-lainne êndah. 

43 Celake side pade, dengan-dengan 
Parisi! Side pade seneng melinggih lěq 
kursi saq paling julu lêg balě-balě ibadah, 
dait seneng tehormatin lêg peken-peken. 

44 Celake side pade! Side pade maraq 
kuburan saq nděq ngadu tande, sehingge 
dengan lampaq lêg atasne nděq sadar 
bahwe ie pade lampad lêg atas kuburan." 

4> Salaq sopoq ahli Taurat matur lêg 
Deside Isa, "Paq Guru, siq ucapan-ucapan 
nike, Pelungguh menghine tiang pade 
čndah!" 

46 Jawab Deside Isa, "Celake side pade 
čndah, ahli-ahli Taurat! Side pade 
nuntut hal-hal saq sengke dait ngeběng 
aturan-aturan saq berat, laguq side pade 
sekediq juaq nděq mělě nulung dengan 
ngelaksaneang hal nike. 

47 Celake side padel Side pade piag 
makam nabi-nabi, saq malahan tematěq 
siq leluhur side měsaq. 

48 Jari side pade mêsag ngakuq, bahwe 
side pade setuju napi saq sampun 
telaksaneang siq leluhurde; sěngaq mule 
ie pade saq nyematěq nabi-nabi nike dait 
side pade saq piaq makamne. 

49 Keranaq nike Allah bemanik secare 
bijaksane, 'Tiang gen ngutus tipaq ie 
pade nabi-nabi dait utusan-utusan Tiang; 
separo gen tematêg, dait separo gen 
teaniaye!' 

>0 Allah ngelaksaneang hal nike adêg 
dengan-dengan jaman niki tehukum 
lantaran ie pade nyematěq selapuq 
nabi-nabi lêman mulai dunie niki 
tecipteang, 

>l mulai lêman Habil tematěq jangke 
Zakaria tematěq, saq telaksane lěq antare 
mêje taoq kurban dait Gedèng Allah. Tiang 
badaq side: Dengan-dengan jaman niki 
pasti gen tehukum lantaran selapuqne 
nike. 

52? Celake side pade, ahli-ahli Taurat! 
Kunci jari lekag lawang penenaoq 
tesimpen lêg side pade, laguq side pade 
nděq mělě tame ojok dalem jari boyaq 


LUKAS 11.53 -12.3 86 


penenaoq nike. Sebalikne side pade 
halang-halangin dengan-dengan saq 
berusahe tame ojok dalemne!" 

33 Sewaktu Deside Isa bilin taoq nike, 
ahli-ahli Taurat dait dengan-dengan Parisi 
sayan peringet Deside Isa secare keras. le 
pade mulai boyaq-boyaq hal lěq Deside 
Isa adêg le kayun bebaos mengenai luwěq 
hal. 

>4 Dait lêg waktu nike ie pade perhatiang 
Deside Isa pacu-pacu jari boyaq-boyaq 
kesalaqan saq teucapang siq Deside Isa, 
adêg le tebau. 

] 2 1 Lěq waktu beiyu-iyu dengan 

sampun bekeriwung dait bedesek- 
desekan, Deside Isa bemanik lěq 
pengiring-pengiring-Ne, "Onyaq-onyaq 
lêg ragi ruti dengan Parisi, maksut Tiang 
kemunapikan ie pade. 

2? Nděq araq saq teseboq saq ndčq 
gen penggitan, dait nděq araq saq 
terahasieang saq nděq gen tebungkar. 

3 Saq side pade ucapang lêg taoq saq 
peteng, gen kedengahan lêg taoq saq 
menah; dait saq side pade pêsêg lěq 
kentok dengan lêg dalem kamar saq 
teimpet, gen teumumang belěq-belěq." 

4"Tiang badaq side, batur-batur Tiang! 
Ndaq takut lêg ie pade saq bau nyematěq 
awak laguq sesampun nike ndêgne bau 
piaq napi-napi malik. 

> Mangkin araqan Tiang badaq side lêg 
sai side pade harus takut. Pade takut tipaq 
Allah! Sèngag sesampun nyematěq, le 
čndah bedowe kuase netěh ojok dalem 
api nerake! Tiang badaq side pacu-pacu, 
tipaq Allah doang side pade harus takut. 

6 Lime kedit perit tejual ajine due kêpêng 
saq paling koděq. Timaq maraq nike nděq 
araq sopoq juaq saq telupaqang siq Allah. 

7 Bulu lêg ulunde êndah sampun terêkêng 
selapuqne, keranaq nike ndaq takut; 
side pade jaoq belěqan ajine tebanding 
kedit-kedit perit nike." 

8"Tiang badaq side: Dengan saq 
ngakuq lêg julun dengan luwěčq bahwe 
ie pengiring Tiang, ie gen teakuq 
čndah siq Bije Manusie lêg arepan 
malačkat-malačkat Allah. 

9 Laguq dengan saq nilas lêg julun 
dengan luwčq bahwe ie pengiring Tiang, 
ie gen tetilas čndah siq Bije Manusie lêg 
arepan malačkat-malačkat Allah. 

10 Lamun dengan ngucapang sopoq 
hal saq nentang Bije Manusie, ie bau 

teampunin; laguq lamun ie menghine Roh 
Suci, ie ndêg gen teampunin. 

11 Lamun side pade tejauq ojok balê-balé 
ibadah jari teadilin lêg arepan pemrěntah 
atao penguase, ndaq kuatir mengenai 
berembě side pade harus běle diriq 
atao mengenai napi saq harus side pade 
sampang. 

12 Sěngaq lêg waktu nike čndah Roh Suci 
gen badaq side pade napi saq harus side 
pade sampčang." 

13 Sopoq dengan lêman tengaq-tengaq 
dengan luwêdg nike matur lêg Deside Isa, 
"Bapaq Guru, silaq Pelungguh manikang 
semeton tiang aděqne bêng tiang separo 
harte warisan amaq tiang." 

14Jawab Deside Isa, "Semeton, sai saq 
ngangkat Tiang jari hakim atao tukang 
bagi warisan antare deduaq side pade?" 

15 Beterus lêg selapuq dengan saq 
araq lêg derike Deside Isa bemanik, 
"Onyaq-onyaq dait waspade, ndaq jangke 
side pade serakah. Sěngaq idup manusie 
nděq beharep lêman kesugihanne, timaq 
dowěne belimpah-limpah." 

16 Beterus Deside Isa nyeriteang 
perumpamean niki, "Araq sopoq 

dengan sugih. le bedowě tanaq saq 
belimpah-limpah hasilne. 

17 Dengan sugih nike mulai mikir dalem 
atêne, 'Sampun nděq araq malik taoq 
tiang jari nyimpen hasil tanaq tiang. Napi 
akal tiang mangkin?" 

18 Beterus ie mikir malik, dait ie ngeraos 
mêsadg, 'Nah, tiang araq akal; gen tiang 
bungkar gudang-gudang tiang terus tiang 
penganjeng saq belěqan. Lěq derike taoq 
tiang toloq selapuq gandum tiang dait 
barang-barang tiang saq lain. 

19 Beterus tiang gen muni lêg diriq tiang 
mēěsaq: Side aget! Side sampun bedowě 
selapuq saq solah, dait nděq gen bis 
jangke betaun-taun. Mangkin mentelah! 
Ngelor dait nginem, dait puasang idupde!' 

20 Laguq Allah bemanik lêg ie, 'Hai 
dengan bodo! Kelem niki čndah side gen 
maté, terus sai saq gen mauq selapuq 
kesugihan saq sampun side kumpulang 
umaq diriqde nike?' 

21 Maraq nike kejarianne sebilang dengan 
saq berusahe pesugih diriqne měsaq, 
laguq nděq berusahe jari sugih menurut 
pekayunan Allah." 

22 Beterus Deside Isa bemanik lêg 
pengiring-pengiring-Ne, "Keranaq nike 

Tiang badaq side pade, 'Ndaq side pade 
kuatir mengenai idupde, napi sag gen side 
pade kelor, atao napi sag gen side pade 
kadu." 

23 Sěngaq idup nike pentingan lêman 
keloran dait awak pentingan lěman 
kelambi. 

24 Perhatiang kedit-kedit gagak! le pade 
nděčq uwah sawur biněq, nděq čndah 
bedowě gudang atao lumbung. Laguq 
Allah peliharaq ie pade! Side pade jaoq 
belěqan ajine ketimbang kedit-kedit! 

25 Sai lêg antare side pade siq kuatirne 
bau ngeromboq umurne timaqne sekediq? 

26 Jari, lamun side pade ndêg sanggup 
miaq sopoq hal timaq saq paling koděq, 
kemběq side pade harus kuatir mengenai 
hal-hal lain? 

27 Perhatiang berembě kembang- 
kembang bakung tiwoq; kembang- 
kembang nike nděq begawčan, nděq 
čndah nyêsêk, laguq Tiang badaq side: 
Nabi Sulaiman timaq ie sugih gati, nděq 
ngengadu kelambi saq solahne maraq 
kembang-kembang nike! 

28 Pupaq lêg lendang tiwoq jelo niki 
dait lêmadg bis tesedut. Laguq Allah 
payas pupaq nike solah gati. Lebih-lebih 

side pade, dengan-dengan saq kurang 
percaye! 

29 Jari, ndaq kuatir dait bingung 
mengenai napi saq side pade kelor dait 
inem. 

30 Selapuq nike teboyaq siq bangse- 
bangse lêg dunie saq ndêg kenal kance 
Allah. Padahal napi saq side pade perluang 
lêg dalem idupde, selapudgne nike sampun 
tewikanang siq Bapa side pade. 

31 Laguq boyaq Kerajaan Allah, make 
selapuq saq lain éndah gen teromboqang 
tipaq side pade siq Allah." 

32 "Ndaq takut, side saq cume sekediq 
jumlahne! Sèngadg Bapa side seneng 
ngicanin side Kerajaan-Ne nike. 

33 Jual dowênde dait sedekahang 
kěpěngne tipaq dengan miskin. Piaqang 
dirigde dompět saq nděq iniq sěde, nike 
harte saq tesimpen lêg sorge. Harte nike 
nděq iniq telang sěngaq maling nděq bau 
bait dait tembrěně nděq bau nyenyčdaq. 

34 Sěngaq lêg mbě hartende araq, lêg 
derike čndah angende!" 

3> "Bejage-jage lêg selapuq hal. Side 
harus tetep siep kadu kelambi dait dilahde 
tetep tenyalaqang, 

36 pade maraq pelayan-pelayan saq 
kenyeke ngantih majikanne tulak lêman 
gawé ngawinang. Lamun majikan nike 
tulak, dait ketok lawang, ie pade nyerepek 
bukaq lawang. 

37 Bahagie gati pelayan-pelayan saq 
tedait kenyeke ngantih lêg waktu 
majikanne dateng. Tiang badaq side: 
Setetune majikan nike gen besiep-siep 
dait suruq pelayan-pelayan nike tokol, 
terus ie ngelayanin ie pade. 

38 Bahagie gati pelayan-pelayan nike 
lamun majikan nike ndait ie pade kenyeke 
siep ngantih, timaq ie dateng tengaq 
kelem atao subuh! 

39 Pade inget! Seandêne čpěn balé 
sampun nenaoq jam pire maling gen 
dateng, ie gen bejage adêg maling nděq 
tame ojok dalem balěne. 

40 Keranaq nike, side pade čndah harus 
besiep-siep, sěngaq Bije Manusie gen rauh 
lêg waktu saq nděq side pade baděq." 

4l Petrus metakêén, "Junjungan Saq Mulie, 
napi perumpamean nike Pelungguh 
tujuang tipaq tiang pade atao tipaq 
selapuq dengan?" 

42 Jawab Junjungan Saq Mulie, "Sai 
pelayan saq setie dait bijaksane sehingge 

teangkat sig majikanne jari kepale tipaq 
pelayan-pelayan lain, aděq ie běng ie 
pade bekelor lamun sampun wayene? 

43 Bahagie gati pelayan saq tedait 
kenyeke ngelaksaneang tugasne waktu 
majikanne tulak! 

44 Tiang badaq side: Setetune pelayan 
nike gen tesaduq siq majikanne jari jagaq 
selapuq dowêne. 

4 Laguq lamun pelayan nike jahat, ie gen 
bebase lêg dalem angenne, 'Majikan tiang 
masih ngoněq tulak,' terus ie ngempuk 
selapuq pelayan dait bekelor dait nginem 
jangke bowos, 

46 beterus majikanne gen tulak lêg jelo 
dait jam saq nděq ie baděq. Make pelayan 
nike gen tesiksaq siq majikanne, dait 
tejariang senasip kance dengan-dengan 
saq nděq setie. 

47 Pelayan saq nenaoq pekayunan 
majikanne, laguq nděq besiep-siep 
dait nděq ngelaksaneang pekayunan 
majikanne nike, gen tepecut keras-keras. 

48 Laguq pelayan saq ndêg nenaoq 
pekayunan majikanne, beterus 
ngelaksaneang hal saq salaq, sehingge 
harus tepecut sekediq doang. Sěngaq 
dengan saq sampun teicanin luwěq, lêman 

ie gen tetuntut luwèg čndah. Dait dengan 
saq sampun tepercayeang luwêg, lêman ie 
gen tetuntut luwêg čndah." 

49 "Tiang dateng jari nimbulang julat lêg 
gumi niki. Solahan malik lamun apine 
sampun nyale! 

50 Tiang harus ngalamin sopoq baptisan, 
dait angen Tiang osah gati senděqman hal 
nike telaksane. 

“TI Napi side pade paran Tiang dateng 
jari jauq perdamêan ojok dunie? Nděq, 
nděqne perdamêan, laguq perlawanan. 

>“ Mulai lêman mangkin, keluarge saq 
luwêgne lime dengan gen bemusuhan, 
telu lawan due atao due lawan telu. 

>3 Amaq gen ngelawan anakne saq 
mame, dait kanak mame gen ngelawan 
amaqne. Inaq gen ngelawan anakne 
saq nine, dait kanak nine gen ngelawan 
inaqne. Mentoaq nine gen ngelawan 
menantune saq nine dait menantu nine 
gen ngelawan mentoaqne saq nine." 

>4 Deside Isa bemanik čndah lêg dengan 
luwěq, "Lamun side pade serioq awan 
tačk lêg bagian bat, langsung side pade 
bebase, 'Gen ujan.' Dait tetu-tetu ujan. 

>> Lamun side pade beridap angin dateng 
lêman lauq, side pade bebase, 'Gen panas." 
Dait tetu-tetu panas. 

>6 Side pade dengan-dengan munapik! 
Side pade tao baděq cuace lêman serioq 
keadaan langit dait gumi. Kembêg 
tande-tande jaman niki nděq tao side 
pade tapsir?" 

>/ "Kembêg side pade nděq mutusang 
měsaq napi saq kenaq? 

58 Lamun araq dengan ngelaporang side 
pade ojok pengadilan, berusahe semampu 
side jari nyelesêang pelekare nike kance 
ie sewaktu side pade masih lêg tengaq 
langan. Lamun nděq, laun ie jauq side 
pade ojok hakim dait hakim nike gen 
nyerahang side pade ojok petugasne, dait 
dengan nike gen tamaqang side pade ojok 
dalem bui. 

> Tiang badaq side: Side pade ndêg gen 
sugul lêman bui senděqman side bayah 
utangde jangke lunas!" 

] 3 I Lěq waktu nike čndah araq dengan 

saq nyampêang tipaq Deside Isa 
mengenai dengan-dengan Galilea saq 
tematěq siq Pilatus, sewaktu ie pade 
kenyeke ngaturang kurban tipaq Allah. 

? Deside Isa jawab ie pade, "Napi lantaran 
maraq nike entan dengan-dengan Galilea 
nike tematěq maraq nike, side pade paran 
nike buktine ie pade belěqan dosene 
tebanding selapuq dengan Galilea saq 
lain? 

3 Tiang badaq side: Pasti Ndêg! Laguq 
lamun side nděq betobat lêman dose- 
dosende, side pade selapuq gen binase 
čndah, maraq ie pade. 

4 Berembě dengan saq baluq olas saq 
ninggal êndah sewaktu ie pade tetimpe siq 
menare lěq Siloam? Side pade paran nike 
buktine ie pade belěqan dosene tebanding 
selapuq dengan-dengan lain saq ndot lêg 
Yerusalem? 

> Tiang badaq side: Pasti nděq! Laguq 
lamun side pade nděq betobat lêman 
dose-dosende, side pade selapuq gen 
binase čndah maraq ie pade." 

6 Sesampun nike Deside Isa nyeriteang 
perumpamean niki, "Araq dengan nalet 
sopoq lolo are lêg kebon anggurne. Lěq 
sopoq jelo, ie lumbar boyaq buaq lolo 
are nike, laguq sopoq-sopoq nděq araq 
buaqne. 

7 Jari, ie bebase lêg penyakapne, 'Sampun 
telu taun tiang dateng boyaq buaq lolo 

are niki, laguq sopoq-sopoq nděčq araq 
buaqne. Silaq pade rebaq lolo nike! le 
cume nyembih sari kakenan lêman tanaq!' 

8 Laguq jawab penyakap nike, 'Pag, 
alurang baé ie karing setaun. Tiang gen 
romboq tanaq lêg sekiterne dait toloqang 
raboq. 

Sang iniq bebuaq taun mudi. Laguq 
lamun nděq bebuaq, silaq pelungguh 
rebaq ie." 

10 Lěq sopoq jelo, waktu nike jelo Sabat, 
Deside Isa ngajahang lêg salaq sopoq balé 
ibadah. 

11 Lěq derike araq sopoq dengan nine 
saq sampun baluq olas taun ngoněqne 
sakit, sěngaq araq roh jahat lêg dalem 
diriqne. Dengan nine nike bongkok dait 
tetu-tetu nděq tao panjeng. 

12 Sewaktu Deside Isa cingakin dengan 
nine nike, Deside Isa bemanik lêg ie, "Inaq, 
penyakitde sampun selah!" 

13 Beterus Deside Isa noloq gading-Ne 
lêg atas dengan nine nike, dait waktu nike 
čndah ie panjeng, terus mulieang Allah. 

14 Kepale balě ibadah nike sili, sěngaq 
Deside Isa nyelahang dengan lěq jelo 
Sabat, keranaq nike ie bebase lêg 
dengan-dengan, "Araq enem jelo jari 

begawčan, pade dateng lêg jelo-jelo nike 
jari teselahang, ndaq lêg jelo Sabat!" 

Junjungan Saq Mulie bemanik, "Side 
pade munapik! Lěq jelo Sabat selapuq 
dengan ngelepas sampi atao bagalne 
lêman barene, dait jaugne sugul terus 
teběng nginem. 

16 Nah, lêg deriki mangkin araq sopoq 
dengan nine keturunan Ibrahim, saq 
sampun baluq olas taun tekuasein siq 
Belis. Napi nděq kanggo teběbasang 
lêman kuase nike lêg jelo Sabat?" 

17 Jawaban Deside Isa nike piaq musuh- 
musuh-Ne jari ilaq gati; laguq selapuq 
dengan-dengan saq lain seneng serioq 
selapuq muqjizat saq tepiaq siq Deside 
Isa. 

18 Deside Isa beketuan, "Mengenai 
Kerajaan Allah berembě keadaanne? Napi 
siq Tiang kadu bandingang ie? 

19 Keadaanne maraq perumpamean niki. 
Sopoq tolang sawi tebait siq dengan terus 
tesawur lêg kebonne. Tolang sawi nike 
tiwoq terus jari lolo, dait kedit-kedit piaq 
kesebu lêg pěmpangne." 

20 Deside Isa bemanik malik, "Kadu napi 
malik gen Tiang umpameang hal Kerajaan 
Allah? 

21 Keadaanne pade maraq ragi ruti saq 
tebait siq sopoq dengan nine terus teadon 
kance petang dase liter tepung terigu, 
jangke mbal selapuqne." 

22 Dalem pemargian-Ne ojok Yerusalem, 
Deside Isa liwat langan kote-kote dait 
kampung sambil ngajahang. 

23 Beterus araq dengan metakên lêg 
Deside Isa, "Paq, napi cume sekediq doang 
dengan saq gen teselametang?" Jawab 
Deside Isa, 

24 "Pade berusahe tame langan lawang 
saq supit. Tiang badaq side, luwêg dengan 
berusahe tame laguq nděq bau. 

25 Sewaktu êpên balé ures dait ngimpet 
lawangne, side pade nganjeng lêg luah 
dait mulai ketok-ketok lawang sambil 
bebase, 'Paq, bukaqang tiang lawang!" 
~Epěn balě nike gen bejawab, 'Tiang nděq 
nenaoq side lêman mbêl' 

26 Side pade gen bejawab, 'Tiang pade 
sampun bekelor dait nginem kance 
Pelungguh, dait Pelungguh êndah sampun 
ngajahang lêg rurung-rurung saq araq lěq 
kote tiang pade!' 

27 Laguq čpěn balě nike gen bejawab 
malik, 'Tiang ndèg nenaoq side pade 

lêman mbě! Pade nyedi lêman taoq niki, 
side pade saq gawčq jahat!" 

28 Sewaktu side pade serioq Ibrahim, 
Ishak dait Yakub serte selapuq nabi 
besukecite lêg dalem Kerajaan Allah, side 
pade gen nangis dait menderite, sěngaq 
side pade tetundung ojok luah! 

“9 Dengan-dengan gen dateng lêman 
Timuq, Bat, lêman Lauq dait Daye, dait 
gen besukecite lêg dalem Kerajaan Allah. 

30 Setetune, araq dengan saq penutuq 
gen jari dengan penemběq, dait dengan 
saq penemběq gen jari saq penutuq." 

31 Lěq waktu nike čndah araq dengan- 
dengan Parisi parek ojok Deside Isa dait 
matur, "Sampunang Pelungguh meneng 
lêg deriki, silaq Pelungguh lumbar ojok 
taoq saq lain, sêngag Herodes beniat 
nyematěq Pelungguh." 

32 Jawab Deside Isa, "Silaq lumbar dait 
sampčang ojok dengan saq nděq araq 
manpaatne nike, Jelo niki dait jemaq 
Tiang gen sediq roh jahat dait nyelahang 
dengan sakit, laguq lêg jelo ketelu, Tiang 
gen nutuqang karye Tiang; 

33 Timaqne maraq nike Tiang harus 
nerusang čndah kelampan Tiang, jelo niki, 

jemaq dait sulêgne, sěngaq sopoq nabi 
nděq kanggo tematěq lêg luah Yerusalem. 

34 Yerusalem, Yerusalem! Side matêg 
nabi-nabi! Utusan-utusan Allah side 
pelěwas siq batu jangke ninggal! Sampun 
pire kali Tiang mělě ngumpulang selapuq 
pendudukde maraq inen manuk saq kekep 
anak-anakne lêg bawaq kelětěkne, laguq 
side nděq mělě! 

35 Setetune balênde gen tebilin dait 
jari sepi. Laguq Tiang badaq side: Mulai 
mangkin side nděq gen serioq Tiang 
malik, jangke side bebase, 'Teberkahin le 
saq rauh dalem pesêngan Tuhan." 

] 4 1 Lěq sopoq jelo, waktu nike jelo 

Sabat, Deside Isa lumbar medaran 
lêg geděng salaq sopoq pemimpin 
dengan Parisi. Lěq derike dengan-dengan 
merhatiang Deside Isa secare teliti. 

“Terus araq sopoq dengan mame saq 
sakit kembaq aiq saq nač dait imene baq 
parek ojok Deside Isa. 

3 Beterus Deside Isa beketuan lêg 
ahli-ahli Taurat dait dengan-dengan Parisi 
saq araq lêg derike, "Menurut Hukum 
Taurat, kanggo atao nděq ite selahang 
dengan sakit lêg jelo Sabat?" 

4 Ahli-ahli Taurat dait dengan-dengan 
Parisi nike meneng doang. Terus Deside 
Isa ngemanikang dengan nike dait 
nyelahang ie, beterus suruq ie lumbar. 

> Sesampun nike Deside Isa bemanik 
tipag dengan-dengan, "Seanděne salaq 
sopoq lêman side pade bedowě sopoq 
bije atao sopoq sampi saq geriq ojok 
dalem lingkoq lěq jelo Sabat, napi ie nděq 
gen nyerepek nyugulang bijene nike atao 
sampi nike lêg jelo nike čndah?" 

6 Laguq nděq sopoq dengan juaq bau 
jawab Deside Isa mengenai hal nike. 

’ Deside Isa cingakin araq temuč-temuč 
saq milêg taoq-taoq saq paling tehormat. 
Keranaq nike Deside Isa bemanik tipaq ie 
pade selapud. 

8"Lamun side pade tepesilaq ojok 
gawé ngawinang, ndaq tokol lěq kursi 
kehormatan. Sěngaq ndaq-ndaq araq 
dengan lain saq pentingan lêman side 
sampun tepesilaq čndah, 

9 sehingge êpên balě saq sampun 
pesilaq side pade, gen dateng tipaq side 
dait bebase, 'Maap, taoq niki sampun 
tesadangang jari temuě niki.' Make siq ilaq 
side terpakse tokol lêg taoq saq paling 
mudi. 

10 Keranaq nike lamun side pade 
tepesilag, pilêg taog sag paling mudi, 
sang êpên balé gen dateng dait bebase 
lêg side, 'Batur, silaq tokol lêg taoq saq 
solahan.' Siq care nike side tehormatin lêg 
julun selapuq temué saq lain. 

11 Sčngaq dengan saq nyombongang 
diriqne gen terendahang, dait dengan saq 
ngerendahang diriqne gen tetinggiang." 

12 Beterus Deside Isa bemanik lêg êpên 
balě, "Lamun side ngaraqang gawé lêg 
kenjelo atao kekelem, ndaq pesilaq batur 
atao semeton, atao kadang jari, atao 
tetangge side saq sugih. Sěngaq laun ie 
pade gen pesilaq side čndah, dait siq care 
nike side nerimaq balesan perbuatande. 

13Jari, lamun side ngaraqang gawé, 
pesilaq dengan miskin, dengan cacat, 
dengan kěpaq dait dengan bute. 

14Side gen bahagie, sěngaq dengan- 
dengan nike nděq gen mauq bales 
kesolahande. Kesolahande gen tebales siq 
Allah lêg waktu dengan-dengan saq solěh 
teidupang malik lčman ninggal." 

15 Lěq waktu salaq sopoq temuě saq 
bareng-bareng medaran lěq derike 
dengah manik Deside Isa, ie bebase, 

"Bahagie gati dengan saq gen tejamu 
dalem Kerajaan Allah!" 

16 Laguq Deside Isa bemanik tipaq 
dengan nike, "Lěq sopoq waktu araq 
sopoq dengan ngaraqang gawé saq belěq 
dait pesilag luwêg dengan. 

17 Sewaktu gawé nike gen temulai, 
dengan nike suruq pelayanne lumbar ojok 
dengan saq tepesilaq dait bebase, 'Silaq 
dateng, selapugne sampun tesiepang!' 

18 Laguq ie pade selapuq, sopoq-sopoq 
dengan mulai tunas maap. Saq penembèq 
bebase lěq pelayan nike, 'Tiang baruq gati 
beli lendang, dait tiang harus lalo periksaq 
ie. Tiang tunas maap.' 

19 Saq lain bebase, 'Tiang baruq beli 
lime pasang sampi, dait tiang harus lalo 
periksaq sampi-sampi nike. Maapang 
tiang.' 

20 Saq lain malik bebase, 'Tiang baruq 
gati merariq, keranaq nike tiang nděq bau 
dateng.' 

21 Pelayan nike ulêg, dait nyampčang 
hal nike ojok majikanne. Majikan nike 
sili gati, dait bebase lêg pelayanne, 
'Becat lalo ojok rurung-rurung dait 
pengorong-pengorong lěq kote. Jauq 

ojok deriki dengan miskin, dengan cacat, 
dengan bute dait dengan kěpaq.' 

22 Beterus pelayan nike bebase, 'Pag, 
prěntah pelungguh sampun tiang 
laksaneang, laguq masih luwčq taoq saq 
kosong. 

23 Beterus majikan nike bebase, 'Lalo ojok 
rurung-rurung belěq dait pengorong- 
pengorong lěq luah kote, dait paksaq 
dengan-dengan dateng, adêg balèn tiang 
penoq. 

24 Tiang badaq side, ndêg sopoq dengan 
juaq lêg antare temuč-temuě saq sampun 
tepesilaq nike gen nikmatin keloran saq 
tesadangan lêg gawe tiang niki!” 

2> Luwěq dengan milu ngiring Deside Isa. 
Deside Isa ngěngat andang ie pade dait 
bemanik, 

26 "Lamun dengan dateng tipaq Tiang, 
laguq lebih ngasihin inaqne, amaqne, 
seninene, anak-anakne, semeton- 
semetonne, malahan diriqne měsaq, ie 
nděq bau jari pengiring Tiang. 

27 Dengan saq ndêg ngelêmbah salibne, 
dait ngiring Tiang, nděq bau jari pengiring 
Tiang. 

28 Lamun salq sopoq lêman side pade 
mělě penganjeng sopoq menare, pasti 

ie gen tokol rěkěng juluq biayene aděq 
ie nenaoq napi kěpěngne cukup jari 
nyelesčang menare nike atao nděq. 

23 Sěngaq lamun ternyate ie nděq bau 
nyelesêang, padahal dasarne sampun 
tepiaq, make selapuq dengan saq serioq 
pegawéan nike gen ngelelêgang ie. 

30 le pade gen bebase, 'Dengan niki 
penganjeng sopoq menare, laguq nděq 
bau nyelesêang!' 

31 Lamun sopoq raje saq bedowé sepulu 
iyu tentere mêlê perang kance raje lain 
saq bedowě due pulu iyu tentere, pasti 
raje nike gen melinggih pertimbangang 
juluq napi ie sanggup ngelawan musuhne 
nike. 

32 Lamun ie nenaoq bahwe ie ndčq kuat, 
pasti sewaktu musuhne nike masih jaoq, ie 
gen ngirim utusanne jari tunas bedamě." 

33 Ahirne Deside Isa bemanik, "Maraq 
nike éndah lêg side pade. Nděčq sopoq 
dengan juaq lčman side pade bau 
jari pengiring Tiang, lamun ie nděq 
ngorbanang selapuq-lapuqne." 

34 "Sie nike solah, laguq lamun jari tawah, 
napi bau tepačqang malik? 

35> Nděq araq manpaatne malik, timaq 
jari nyuburang tanaq atao jari raboq. le 

gen tetetěh siq dengan. Lamun bedowě 
kentok, dengahang!" 

] 5 1 Lěq sopoq jelo, luwêg penagih 

pajek dait dengan-dengan saq 
bedose, dateng dengahang Deside Isa. 

2? Dengan-dengan Parisi dait ahli-ahli 
Taurat mulai ngerumun. le pade bebase, 
"Dengan niki nerimaq dengan-dengan 
saq bedose dait malahan bareng medaran 
kance ie pade!" 

3 Keranaq nike Deside Isa nyeriteang 
perumpamean niki lêg ie pade, 

4"Lamun salaq sopoq lčman side pade 
bedowě satus dombe, terus ie kělangan 
sopoq -- napi saq gen ie piaq? Pasti ie gen 
bilin dombe saq siwaq pulu siwaq nike lêg 
lendang pupaq, dait lumbar boyaq saq 
telang nike jangke kendaitan. 

> Lamun ie ndait malik dombe nike, ie 
cemoh gati sehingge ponggoqne dombe 
nike, 

6 terus jauqne ulêg. Beterus ie ngempoh 
batur-batur dait tetangge-tetanggene, 
dait bebase, 'Silaq ite beseneng-seneng. 
Sěngaq dombe tiang saq telang sampun 
tiang ndait malik!" 

/ Tiang badaq side, maraq nike čndah 
lêg sorge gen araq sukecite saq belêgan 

lantaran sopog dengan bedose sad 
betobat, ketimbang siwaq pulu siwaq 
dengan saq sampun keruan kenaq dait 
nděčq perlu betobat." 

8"Atao lamun sopoq dengan nine bedowé 
sepulu kěpěng perak, terus telang sopoq 
-- napi saq gen ie piaq? le gen penyalaq 
dilah dait sapu balěne terus boyaq lěq 
mbě-mbě jangke ie ndait kěpěng nike. 

Sewaktu ie ndait kêpêng nike, ie 
ngempoh batur-batur dait tetangge- 
tetanggene, terus bebase, 'Tiang seneng 
gati sampun ndait malik kěpěng tiang saq 
telang. Silaq ite beseneng-seneng!' 

10 Tiang badaq side, maraq nike čndah 
malačkat Allah gen gembire lamun araq 
sopoq dengan bedose betobat lêman 
dose-dosene." 

I Deside Isa bemanik malik, "Araq sopoq 
amaq saq bedowě due bije mame. 

12 Saq sengari bebase tipaq amaqne, 
'Amaq, bèng tiang dowě saq jari bagian 
tiang." Make amaqne bagi kesugihanne 
nike tipaq kedue bijene. 

13 Pire jelo sesampun nike bijene saq 
sengari nike jual bagianne nike terus 
lumbar ojok negeri saq jaoq. Lěq derike ie 

ambur-amburang kěpěngne siq idup loyar 
dait beseneng-seneng. 

14 Sewaktu selapuq kěpěngne bis, lêg 
negeri nike araq musibah kelapahan saq 
belěq, sehingge ie mulai melarat. 

1> Terus ie lumbar begawêan lêg salaq 
sopoq penduduk lěq derike. Dengan nike 
suruq ie ojok lendang jagaq bawine. 

16 Saking lapahne ie melêt ngisiq tianne 
siq kakenan bawi-bawi nike laguq ndêdg 
araq sopoq dengan juaq saq ngeběng ie 
kakenan bawi nike. 

17 Ahirne ie sadar dait bebase, 'Dengan- 
dengan saq begawčan lêg amad tiang 
belimpah-limpah keloranne, dait tiang lêg 
deriki matě kelapahan! 

18 Tiang gen tulak ojok amaq tiang, dait 
bebadaq lêg ie: Amaq, tiang sampun 
bedose tipaq Allah dait lêg side. 

19 Nděq patut malik tiang tesebut 
bijende. Anggep tiang niki salaq sopoq 
pesuruqde.' 

20 Terus ie lalo ulêg ojok amaqne. Masih 
jaoq lêman balé, ie sampun teserioq siq 
amaqne. Amaqne jari periak lêg ie dait 
pelai sambut ie, terus kapongne dait 
sidukne bijene nike. 

21 'Amaq,' basen bijene nike, 'tiang 
sampun bedose tipaq Allah dait lêg side. 
Tiang nděq patut malik tesebut bijende.' 

2? Laguq amaqne ngempoh pelayan- 
pelayanne, dait bebase, 'Becat! Baitang 
kelambi saq paling solah, dait kaduang 
lêg ie. Pasangang ali-ali lêg ranggotne 
dait sepatu lêg načne. 

23 Sesampun nike bait anak sampi saq 
mokoh dait sembelěh. Ite gen roah dait 
besukecite. 

24 Sěngaq bije tiang niki sampun 
milinang, mangkin idup malik; ie sampun 
telang laguq mangkin tedait malik.' Terus 
ie pade mulai begawé. 

2> Lěq waktu nike, bijene saq sengake 
araq lêg lendang. Sewaktu ie ulêg dait 
sampun rapet balêne, ie dengah suare 
gending dait igel-igelan. 

26 le ngempoh salaq sopoq pelayan- 
pelayanne, terus beketuan, 'Araq napi niki 
lêg balě?' 

27 Jawab pelayan nike, 'Adigde sampun 
tulak! Dait amaqde sampun suruq dengan 
sembelěh anak sampi saq mokoh, sěngaq 
bijene sampun tulak malik dalem keadaan 
selamet!" 

28 Bije sag sengake nike gedek gati, 
jangke ie ndêg mělě tame balě. Beterus 
amaqne sugul dait ngodop ie aděqne 
tame. 

29 Laguq ie bebase lêg amaqne, 
'Betaun-taun ngoněqne tiang begawêan 
matě-matěan umaq side. Tiang nděq 
uwah ngelawan prěntahde. Dait napi saq 
side bèng lêg tiang? Timaq sopoq běmběq 
nděq uwah tiang terimaq lčman side jari 
begawě kance batur-batur tiang! 

30 Bijende nike sampun nyembih 
kesugihande kance pelacur-pelacur, laguq 
waktu ie tulak, side sembelěh anak sampi 
saq mokoh umaq ie! 

31 'Anak,' jawab amaqne, 'side tetep araq 
lêg deriki bareng kance tiang. Selapuq saq 
tiang êpêang čndah jari dowěnde. 

32? Laguq ite harus roah dait beseneng- 
seneng, sěngaq adiqde nike sampun 
milinang, laguq mangkin idup malik; ie 
sampun telang, laguq mangkin sampun 
tedait malik." 

] 6 I Deside Isa bemanik lêg pengiring- 

pengiring-Ne, "Araq sopoq dengan 
sugih bedowě sopoq bendahare jari 
ngurus selapuq kesugihanne. Dengan 
sugih nike dengah laporan bahwe 

bendaharene nike ngambur-amburang 
kěpěngne. 

2 Empohne bendahare nike dait bebase 
lêg ie, 'Napi niki laporan saq tiang dengah 
mengenai side? Mangkin, serahang lěq 
tiang laporan saq lengkap mengenai 
tugasde ngurus kesugihan tiang. Side 
nděq bau malik jari bendahare tiang." 

3Jari bendahare nike mikir, 'Napi saq 
harus tiang piaq mangkin? Majikan tiang 
mělě pengkah tiang. Nambah tiang nděq 
tao, jari tukang mekir, tiang ilaq. 

4Tiang araq akal adêg lamun tiang 
tepengkah, araq dengan saq mělě nerimaq 
tiang lêg balêne!' 

> Terus bendahare nike ngempoh 
sebilang dengan saq berutang lêg 
majikanne. Lěq saq penemběq ie 
beketuan, 'Pire utangde lêg majikan tiang?" 

6Jawab dengan nike, 'Satus gentong 
minyak zaitun.' Bendahare nike bebase, 
'Niki surat utangde. Silaq tokol terus becat 
tulis utangde sêket gentong.' 

7 Beterus ie bebase lêg dengan saq 
kedue, 'Pire utangde?' Jawab dengan nike, 
'Siyu karung gandum.' Bendahare nike 
bebase lêg ie, 'Niki surat utangde, tulis 
baluq ratus.' 

8 Make majikan nike puji bendahare saq 
nděq jujur nike, lantaran entane saq ceket 
nike; sěngaq bije-bije dunie niki ceketan 
ngatur urusanne měsaq ketimbang 
bije-bije terang. 

Tiang badaq side: Manpaatang 
kesugihan dunie niki jari mauq sahabat, 
aděq lamun kesugihan dunie niki sampun 
nděq bau nulung malik, side pade gen 
teterimaq lěq balě saq kekel. 

10 Dengan saq bau tesaduq lêg hal-hal 
saq koděq, bau ěndah tesaduq lêg hal-hal 
saq belêg. Laguq dengan saq nděq bau 
tesaduq lêg hal saq koděq, nděq bau 
čndah tesaduq lêg hal saq belěq. 

I Jari lamun dalem hal kesugihan dunie 
niki side sampun nděq bau tesaduq 
malik, sai saq mêlê percayeang tipaq side 
kesugihan saq sejati? 

12 Dait lamun side nděq setie lêg dowé 
dengan lain, sai saq gen mělě nyerahang 
lêg side napi saq jari dowčnde měsaq? 

13 Nděq araq dengan saq tao begawêan 
lêg due majikan; sěngaq lamun maraq 
nike ie gen meriq lêg saq sopoq dait 
ngasihin saq lain, atao ie gen setie lêg saq 
sopoq dait nděq gen merhatiang saq lain. 
Maraq nike čndah halne side pade; side 

pade nděq bau begawêan tipaq Allah dait 
tipaq dowě bande čndah." 

14 Dengan-dengan Parisi dengahang 
selapuq saq temanikang siq Deside Isa. 
Terus ie pade ngerěrěqang Deside Isa, 
sěngaq ie pade demen kêpêng. 

13 Laguq Deside Isa bemanik lêg ie pade, 
"Side pekenaq diriqde lěq julun dengan 
lain, laguq Allah wikan angende. Sêngad 
napi saq teagung-agungang siq manusie, 
temeriq siq Allah. 

16 Hukum Taurat dait kitab nabi-nabi, 
tetep tekadu jangke jaman Yahya. Lěman 
waktu nike Kabar Solah mengenai Kerajaan 
Allah terus teberiteang. Dait luwêg dengan 
berebutan tame lêg dalem Kerajaan Allah 
nike. 

17 Laguq molahan gumi dait langit 
musnah ketimbang sopoq hurup dalem 
Hukum Taurat tebatalang. 

18 Sai-sai saq sang seninene, terus 
merariq malik kance dengan nine lain, ie 
bezinah. Dait dengan saq merariq kance 
dengan saq tesčang siq semamene nike, 
ie čndah bezinah." 

19"Araq dengan sugih. Kelambine 
mahel-mahel dait idupne měwah sebilang 
jelo. 

20 Dait araq dengan miskin aranne 
Lazarus, awakne penoq siq korêng, tindoq 
lêg děkět lawang balěn dengan sugih nike. 

21 Lazarus melêt ngisiq tianne siq napi 
juaq saq geriq lêman měje dengan 
sugih nike. Malahan acong dateng dělat 
korěngne. 

2? Beterus dengan miskin nike ninggal 
terus jauqne siq malačkat ojok iwean 
Ibrahim. Dengan sugih nike čndah ninggal 
terus tekubur. 

23 Lěq alam maut ie menderite gati. Dait 
sewaktu ie nongaq, lčman jaoq serioqne 
Ibrahim dait Lazarus araq lêg iweanne. 

24 'Bapaq Ibrahim!" basen dengan sugih 
nike. 'Periakang tiang! Suruq Lazarus 
tamaq ranggotne ojok dalem aiq terus 
dateng basaqang êlag tiang. Tiang 
sengsare gati lêg dalem api niki! 

25 Laguq jawab Ibrahim, 'Inget anak 
tiang: Sengoněq side idup, side sampun 
mauq selapuq hal saq solah-solah, laguq 
Lazarus mauq saq lengě-lengě. Mangkin 
Lazarus seneng lěq deriki, laguq side 
sengsare. 

26 Selain nike, lêg antare side kance tiang 
pade araq sopoq jurang saq dalem, adêg 
dengan lěq deriki nděq bau ojok derike 

dait dengan lêman derike nděq bau ojok 
deriki!' 

27 Basen dengan sugih nike, 'Lamun 
maraq nike, sanget siq tiang tunas aděq 
Pelungguh ngutus Lazarus ojok balě 
bapaq tiang. 

28 Araq lime semeton tiang lêg derike. 
Suruq Lazarus peringet ie pade, aděq 
ndaq jangke ie pade čndah tame ojok taoq 
siksaqan niki.' 

29 Jawab Ibrahim, 'Dengan-dengan 
nike sampun bedowě Kitab Suci sad 
tesampčang langan Musa dait kitab 
nabi-nabi saq lainne! Alurang ie pade taat 
lêg napi saq tetulis lêg dalem kitab-kitab 
nike!" 

30 Laguq dengan sugih nike bejawab, 
'Nike nděq cukup, Bapaq Ibrahim. Laguq 
lamun araq dengan ninggal idup malik 
dait dateng lěq ie pade, pasti ie pade gen 
tobat lêman dose-dosene.' 

31 Laguq jawab Ibrahim, 'Lamun ie pade 
nděq dengahang kesaksian Musa dait 
nabi-nabi, pasti ie pade čndah nděq 
percaye, timaqne araq dengan ninggal 
idup malik." 

] 7 I Deside Isa bemanik lêg pengiring- 

pengiring-Ne, "Hal-hal saq jari 

penyebap dengan gawêdg dose pasti gen 
araq. Laguq celake gati dengan saq jari 
penyebapne! 

2? Solahan lamun batu penggilingan 
tetaliq lêg belongne terus ie tesaut ojok 
dalem segare ketimbang lantaran ie salaq 
sopoq lêman dengan saq koděq niki 
gawěq dose. 

3 Keranaq nike pade waspade! Lamun 
semetonde bedose, peringet ie. Lamun ie 
nyesel, ampunin ie. 

4Lamun ie bedose lêg side pitug kali 
sejelo, dait sebilang ie dateng ojok side 
dait bebase, 'Tiang nyesel,’ ampunin ie." 

> Rasul-rasul matur lêg Junjungan Saq 
Mulie Deside Isa, "Teguqang iman tiang 
pade." 

6Jawab Junjungan Saq Mulie, "Lamun side 
bedowě iman timaqne maraq belěq tolang 
sawi, side pade bau muni lěq lolo are niki, 
'Kerembotan terus nancep lěq segare,' 
pasti lolo nike gen turut prěntahde." 

7 "Lamun lêg antare side pade araq saq 
bedowě sopoq pelayan saq pegawêanne 
nenggale lêg bangket atao ngarat dombe, 
lamun ie tulak, napi side gen bebase lêg 
ie, 'Silaq becat bekelor'? 


LUKAS 17.8- 14 120 


8 Pasti ndêg maraq nike! Malahan side 
gen bebase lěq pelayan nike, 'Sadangang 
keloran tiang. Kadu kelambi saq bersi dait 
antih tiang jangke tiang engkah bekelor 
dait nginem; sesampun nike side kanggo 
bekelor.' 

9 Napi side gen ngucapang tampi asih 
lêg ie sěngaq ie sampun ngelaksaneang 
prêntahde? 

10 Maraq nike êndah halne side pade, 
lamun side pade sampun ngelaksaneang 
napi sad tetugasang lêg side pade, side 
pade harus bebase, “Tiang niki pelayan- 
pelayan saq nděq araq manpaatne; tiang 
pade cume ngelaksaneang napi saq jari 
kewajiban tiang pade." 

11 Dalem pemargian-Ne ojok Yerusalem, 
Deside Isa liwatin dačrah perbatesan 
Samaria dait Galilea. 

12 Waktu le tame lêg sopoq kampung, 
le tedatengin siq sepulu dengan kuste. 
Dengan-dengan nike nganjeng lčman 
jaoq 

13 sambil bekuih, "Deside Isa, Guru, 
periakang tiang pade!" 

14 Sewaktu Deside Isa cingakin dengan- 
dengan nike, le bemanik, "Silaq side 
lumbar, petitoqang diriqde lêg imam- 


LUKAS 17.15 -21 121 


imam." Sewaktu ie pade kenyeke lampad, 
penyakitne telang. 

13 Waktu salaq sopog lêg antare dengan- 
dengan nike sadar bahwe ie sampun 
selah, ie tulak sambil mulieang Allah siq 
suare saq belēěq. 

16 Terus lêg arepan Deside Isa, ie sujut 
dait matur tampi asih. Dengan nike lêman 
Samaria. 

17 Deside Isa bemanik, "Tekan araq 
sepulu dengan teselahang? Mbê saq siwaq 
dengan malik? 

18 Kemběčq cume dengan pendateng niki 
saq tulak jari mulieang Allah?" 

19 Beterus Deside Isa bemanik lêg dengan 
nike, "Silaq ures, terus side lumbar, 
lantaran side percaye make side jari 
selah." 

20 Dengan-dengan Parisi metakên lêg 
Deside Isa, piran Kerajaan Allah gen rauh. 
Jawab Deside Isa, "Kerajaan Allah nike 
něnten temulai sig tande-tande saq bau 
teserioq siq manusie, 

21 sehingge dengan bau bebase, 'Silaq 
serioq, niki ie!' atao 'Lěq derike taogne!' 
Sěngaq setetune Kerajaan Allah sampun 
araq lêg antare side pade." 


LUKAS 17.22-28 122 


22 Sesampun nike Deside Isa bemanik 
lêg pengiring-pengiring-Ne, "Gen dateng 
waktune side pade melět serioq sopoq 
lêman jelo-jelo Bije Manusie nike, laguq 
side pade nděčq mauq serioq ie. 

23 Dait dengan gen bebase lêg side, 
'Serioq, le lêg derike!' atao 'Serioq le 
lêg deriki!' Laguq ndaq side sugul turut 
dengan nike. 

24 Sěngaq pade maraq kisap saq ngempor 
lêman poton langit saq sopoq ojok poton 
langit saq lain, maraq nike éndah čraq jelo 
kerauhan Bije Manusie. 

2> Laguq le harus luwčq menderite dait 
tetolaq siq dengan lêg jaman niki. 

26 Pade maraq saq telaksane lêg jaman 
Nuh, maraq nike čndah halne êrag waktu 
Bije Manusie rauh. 

27 Dengan-dengan pade bekelor dait 
nginem serte merariq; maraq nike 
seterusne jangke dateng waktune Nuh 
tame ojok dalem kapal terus dateng 
belabur nimpe ie pade jangke selapuq 
dengan binase. 

28 Maraq lêg jaman Lot êndah, dengan- 
dengan pade bekelor dait nginem, 
bedagang dait belanje, betaletan dait miaq 
balě. 

29 Laguq sewaktu Lot sugul lêman 
Sodom, lêg jelo nike api dait urirang turun 
lman langit binaseang selapuqne. 

30 Maraq nike keadaanne čraq lêg waktu 
Bije Manusie nyatayang diriq-Ne. 

31 Lěq jelo nike, dengan saq kenyeke araq 
lêg atas atep balěne ndaq turun malik bait 
barang-barang lêg dalem balěne. Maraq 
nike čndah dengan saq kenyeke araq lêg 
lendangne, ndaq tulak ojok balêne. 

32? Ingetang, napi saq tealamin siq 
seninen Lot! 

33 Dengan saq berusahe nyelametang 
nyawene gen kělangan nyawene. Dait 
dengan saq kělangan nyawene lantaran 
Tiang, dengan nike gen nyelametang 
nyawene měsaq. 

34 Tiang badaq side: Lěq kelem nike, due 
dengan saq kenyeke tindoq lčq sopoq 
lasah, sopoq gen tejauq, terus saq sopoq 
malik gen teaděqang. 

35 Due dengan nine saq kenyeke giling 
gandum, sopoq gen tejauq dait sopoqne 
malik gen teaděqang. 

36 [Due dengan kenyeke begawêan lêg 
lendang, saq sopoq gen tejauq, dait sopoq 
malik teaděqang.]" 

37 Pengiring-pengiring Deside Isa 
metakēěn, "Junjungan Saq Mulie, lêg mbě 
hal nike gen telaksane?" Jawab Deside 
Isa, "Lěq mbě araq bangkě, lêg derike 
bekeriwung kedit saq girang ngaken 
bangké." 

] g l Sesampun nike Deside Isa 

nyeriteang sopoq perumpamean 
jari ngajah pengiring-pengiring-Ne aděq 
ie pade tetep bedo'e dait ndaq nyerah. 

2 Deside Isa bemanik, "Lêg sopoq kote 
araq sopoq hakim saq nděq takut tipaq 
Allah, dait nděq peduli lêg sai-sai. 

3 Lěq kote nike araq êndah sopoq 
bebalu saq rimpes gati ojok hakim nike 
tunas aděq pelekarene teběle, 'Silaq běle 
pelekara tiang ngelawan dengan saq 
nuduh tiang,' basen bebalu nike. 

4 Běgaq ngoněqne hakim nike nděq mělě 
tulung bebalu nike. Laguq ahirne hakim 
nike mikir, 'Timaq tiang nděq takut lêg 
Allah dait nděq peduli lêg sai-sai, 

> lagudg lantaran bebalu niki terus 
doang ganggu tiang, bagusan tiang 
běle pelekarene. Lamun nděq, ie gen 
terus-terusan dateng dait nyusahang 
tiang." 

6 Beterus Junjungan Saq Mulie Deside Isa 
bemanik, "Perhatiang napi saq teucapang 
siq hakim saq nděq adil nike! 

Napi Allah něnten gen bêle pelekare 
dengan-dengan pilěqan-Ne saq kenjelo 
kekelem tunas lêg le? Napi Allah gen 
ngulur-ngulur waktu jari nulung ie pade? 

8 Tiang badaq side: Allah gelis gen 
běle pelekare ie pade! Laguq lamun Bije 
Manusie rauh, napi lêg gumi niki masih 
araq tedait dengan saq bedowě iman?" 

? Deside Isa nyeriteang čndah 
perumpamean niki saq le tujuang 
tipaq dengan saq girang ngerêmêhang 
dengan lain, laguq yakin bahwe diriqne 
mêsad saq paling kenaq. 

10 Manik Deside Isa, "Araq due dengan 
lumbar bedo'e ojok Geděng Allah. Saq 
sopoq dengan Parisi, saq lainne penagih 
pajek. 

II Dengan Parisi nike nganjeng mčsaq- 
mēěsaq dait bedo'e, 'Ya Allah, tiang 
besyukur lêg Deside, sěngaq tiang nděq 
maraq dengan lain, saq serakah, nděq 
adil, atao bezinah. Tiang besyukur sěngaq 
tiang nděq maraq penagih pajek nike. 

12 Tiang puase due kali seminggu, dait 
tiang ngaturang sepersepulu lêman 
selapuq pengasilan tiang.' 

13 Laguq penagih pajek nike nganjeng 
jaoq-jaoq dait malahan nděq bani nongaq 
andang langit. Sambilne empuk dadene, 
ie matur, 'Ya Allah periakang tiang dengan 
bedose niki!" 

14"Tiang badaq side, waktune ulêg ojok 
balě, penagih pajek nike saq tejariang 
kenaq siq Allah, dait nděqne dengan Parisi 
nike. Sêngag dengan saq nyombongang 
diriqne gen terendahang, dait dengan saq 
ngerendahang diriqne gen tetinggiang." 

13 Araq dengan-dengan jauq kanak- 
kanak koděq ojok Deside Isa aděq ie 
pade tejamah dait teicanin berkah siq 
Deside Isa. Sewaktu pengiring-pengiring 
Deside Isa serioq nike, ie pade siliq 
dengan-dengan nike. 

16 Laguq Deside Isa ngemanikang 
kanak-kanak nike dait bemanik lêg 
pengiring-pengiring-Ne, "Alurang kanak- 
kanak nike dateng ojok Tiang! Ndaq balaq 
ie pade, sěngaq dengan maraq niki saq 
dowčang Kerajaan Allah. 

I Tiang badaq side: Setetune dengan 
saq nděq nerimaq Kerajaan Allah maraq 

sopoq kanak, ie nděq gen bau tame lêg 
dalemne." 

18 Araq sopoq pemimpin Yahudi metakên 
lêg Deside Isa, "Paq Guru saq solah, napi 
saq harus tiang piaq aděq tiang bau 
nerimaq idup sejati dait kekel?" 

19Jawab Deside Isa, "Kembêg side paran 
Tiang solah? Nděq araq saq solah kecuali 
Allah. 

20 Side sampun nenaoq prêntah-prêntah 
Allah: 'Ndaq bezinah, ndaq nyematêg, 
ndaq memaling, ndaq jari saksi duste, dait 
pade hormatin amaq dait inaqde.™ 

21 "Selapuq prěntah nike sampun tiang 
turut leman masih bajang,” atur dengan 
nike. 

22 Sesampun Deside sa pireng dengan 
nike bebase maraq nike, le bemanik 
lêg dengan nike, "Masih araq sopoq 
hal saq harus side laksaneang: Jual 
selapuq dowěnde, běng kěpěngne tipaq 
dengan-dengan miskin, dait side gen 
mauq harte lêg sorge. Sesampun nike 
dateng turut Tiang." 

23 Laguq sewaktu dengan nike dengah 
hal nike, ie jari sedih sěngaq ie sugih gati. 

24 Deside Isa wikan dengan nike sedih 
angenne, keranaq nike le bemanik, 

"Sengke gati dengan sugih tame ojok 
dalem Kerajaan Allah! 

2> Molahan sopoq onte tame loang jarum, 
ketimbang sopoq dengan sugih tame ojok 
dalem Kerajaan Allah." 

26 Dengan-dengan saq dengah Deside 
Isa bemanik maraq nike metakên, "Lamun 
maraq nike, sai saq bau selamet?" 

27 Jawab Deside Isa, "Napi saq ndêg 
mungkin bagi manusie, jari mungkin bagi 
Allah!" 

28Terus Petrus matur, "Tiang pade 
sampun bilin selapuq saq tiang pade 
čpčěčang jari ngiring Pelungguh." 

29 Jawab Deside Isa, "Tiang badaq 
side, setetune sebilang dengan saq 
sampun bilin balěne, atao seninene, 
atao semetonne, atao inaq amaqne atao 
anak-anakne lantaran Kerajaan Allah, 

30 dengan nike gen tebales belipet-lipet 
lêg waktu niki, dait lêg jaman saq gen 
dateng, ie gen nerimaq idup sejati dait 
kekel." 

31 Deside Isa ngumpulang kedue 
olas pengiring-Ne secare husus, terus 
bemanik, "Silaq mangkin ite lumbar ojok 
Yerusalem. Lěq derike, selapuq saq tetulis 

siq nabi-nabi mengenai Bije Manusie gen 
telaksane. 

32 le gen teserahang tipaq bangse- 
bangse saq nděq kenal kance Allah, saq 
gen ngoloq-oloq, menghine, dait nijuh le. 

33 le pade gen siksaq dait nyematêg le, 
laguq lêg jelo ketelu, le gen idup malik." 

34 Pengiring-pengiring Deside Isa nênten 
paham napi saq teucapang siq Deside 
Isa nike. Arti ucapan-ucapan-Ne nike 
terahasieang lêman ie pade. Nděqne pade 
taoq napi maksut Deside lsa. 

35 Sewaktu Deside Isa sampun rapet kote 
Yeriko, araq sopoq dengan bute kenyeke 
tokol nunas-nunas lěq sedin rurung. 

36 Sewaktu ie dengah dengan luwêg nike 
liwat, ie beketuan, "Araq napi?" 

37 "Deside Isa dengan Nazaret nike, 
liwat," basen ie pade lêg ie. 

38 Make dengan bute nike bekuih, 
"Deside Isa, keturunan Daud! Periakang 
tiang!" 

39 Je tesiliq siq dengan-dengan sag lêg 
julu, dait suruq ie tedoq. Laguq sayan 
keras ie bekuih, "Bije Daud! Periakang 
tiang!" 

40 Deside Isa mentelah, terus 
ngemanikang dengan jauq dengan 

bute nike tipag le. Sesampun ie dateng, 
Deside Isa beketuan, 

41 "Napi saq side melêtang adêg Tiang 
piaq lêg side?" "Junjungan Saq Mulie," 
jawab dengan bute nike, "tiang melět tao 
nyerioq." 

42 Terus Deside Isa bemanik, "Cobaq 
nyerioq! Imande sampun miaq side selah." 

43 Waktu nike čndah ie tao nyerioq, terus 
ie ngiring Deside Isa sambil ngucap syukur 
tipaq Allah. Dengan luwêdg saq serioq hal 
nike čndah mulieang Allah. 

] 0 I Sewaktu Deside Isa tame kote 

Yeriko, le bemargi liwatin kote nike. 

2? Lěq kote nike araq sopoq kepale 
penagih pajek saq sugih. Aranne Zakeus. 

3 Zakeus melět serioq sai Deside Isa 
nike, laguq lantaran luwěq gati dengan 
dait awakne cěnděq, make ie nděq mauq 
serioq Deside lsa. 

4Jari, Zakeus pelai senjuluq dengan- 
dengan, terus ie tačk lêg sopoq lolo 
kayuq, adêgne mauq serioq Deside Isa saq 
karing semendaq gen liwat lêg derike. 

Waktu Deside Isa rauh lêg bawaq lolo 
kayuq nike, Deside Isa cingakin andang 
atas dait bemanik, "Zakeus, becat turun! 

Sěngaq jelo niki Tiang harus madêg lêg 
balěnde." 

6 Zakeus becat-becat turun dait sambut 
Deside Isa siq cemohne. 

7 Selapuq dengan saq serioq hal nike 
mulai ngerumun, ie pade bebase, "le 
maděq lêg balěn dengan bedose!" 

8 Sesampun lêg balêne, Zakeus nganjeng 
dait matur lêg Deside Isa, "Junjungan 
Saq Mulie, separo lêman dowěn tiang 
gen tiang bèng ojok dengan miskin; dait 
napi-napi saq sampun tiang bait lěman 
dengan secare nděq jujur, gen tiang 
tulakang malik lêg ie empat kali lipet!" 

9 Deside Isa bemanik lêg Zakeus, "Lěq 
jelo niki keselametan sampun rauh lêg 
keluarge niki, sěngaq ie čndah keturunan 
Ibrahim. 

10 Bije Manusie rauh jari boyaq dait 
nyelametang dengan saq sesat." 

11 Lěq waktu dengan-dengan masih 
dengahang Deside Isa bebaos, Deside Isa 
nyeriteang sopoq perumpamean. Sêngadg, 
lêg waktu nike Deside Isa kenyeke araq lêg 
děkět Yerusalem, dait ie pade paran bahwe 
Kerajaan Allah gen becat penggitan. 

12 Deside Isa bemanik, "Araq sopoq 
dengan měnak lumbar ojok negeri saq 
jaoq gen telantik jari raje, beterus tulak. 

13 Senděqman lumbar, ie ngempoh 
sepulu pelayanne, dait sebilang dengan 
běngne sopoq kěpěčng emas terus bebase 
lêg ie pade, 'Kadu kêpêng niki bedagang 
jangke tiang tulak malik.’ 

14 Laguq rakyat lêg negerine nike merig 
lêg ie. Jari, sesampun ie lumbar, ie pade 
ngirim utusan jari nyampčang, 'Tiang 
pade nděq mělě dengan niki jari raje tiang 
pade.' 

1> Laguq mênak nike telantik jari raje, 
beterus tulak ojok negerine. Langsung ie 
ngempoh pelayan-pelayan saq sampun ie 
bèng kěpěng nike jari nenaoq pire bati 
saq sampun ie pade mauq. 

16 Pelayan saq penembêg dateng dait 
matur, 'Paq, sopoq kěpěng emas saq 
pelungguh icanin nike, sampun tiang 
jariang sepulu.' 

17 'Bagus,' basen raje nike. 'Side pelayan 
saq bagus! Sěngaq lêg hal-hal saq koděq 
side bau tesaduq, tiang gen jariang side 
penguase lêg sepulu kote.' 

18 Pelayan saq kedue dateng dait matur, 
'Paq, sopoq kěpěng emas saq pelungguh 
icanin nike, sampun tiang jariang lime.' 

19 Raje nike bebase lêg pelayan nike, 
'Side gen tiang jariang penguase lêg lime 
kote.' 

20 Pelayan saq lain dateng dait matur, 
'Paq, niki kěpěng pelungguh; tiang simpen 
lêg dalem saputangan. 

21 Tiang takut lêg pelungguh, sêngag 
pelungguh dengan saq keras. Pelungguh 
bait napi saq něnten jari dowěn 
pelungguh, dait pelungguh bait hasil lêg 
taoq saq něnten pelungguh talet měsaq.' 

22 Raje nike bebase lêg ie, 'Side pelayan 
saq jahat! Sesuai ucapan-ucapande měsaq 
tiang gen hukum side. Side nenaoq tiang 
dengan saq keras: Tiang bait napi saq 
nděq jari dowěn tiang dait bait hasil lêg 
taoq saq nděq tiang talet měsaq. 

23 Lamun maraq nike kembêg side nděq 
serahang kěpěng tiang nike ojok dengan 
saq ngelampaqang kěpěng aděq lêg waktu 
tiang tulak bau tiang terimaq kêpèng nike 
bareng rěntenne?' 

24 Beterus raje nike bebase lêg dengan- 
dengan saq nganjeng lěq derike, 'Bait 
kěpěng nike lèêman ie dait bèng ojok 

pelayan saq bedowě sepulu kêpêng emas 
nike." 

25> Laguq dengan-dengan nike bejawab, 
'Paq, ie sampun bedowé sepulu.' 

26 Jawab raje nike, 'Tiang badaq side: 
sebilang dengan saq sampun bedowě, gen 
teican luwěqan malik. Laguq dengan saq 
nděčq bedowě napi-napi, napi saq araq lěq 
ie gen tebait čndah lěman ie. 

27 Laguq mangkin side jauq ojok deriki 
musuh-musuh tiang nike saq nděq setuju 
tiang jari rajene. Matěq ie pade selapuq 
lêg julun tiang!" 

28 Sesampun Deside Isa manikang 
selapuqne nike le bemargi lěq julun ie 
pade jari nerusang ojok Yerusalem. 

29 Sewaktu sampun rapet pemargian-Ne 
Betpage dait Betania lêg Bukit Zaitun, 
Deside Isa ngemanikang due pengiring-Ne 
lampaq bejulu dait bepesen, 

30 "Silaq lumbar ojok kampung saq araq 
lêg julunde nike: Lamun side pade tame 
lêg derike, side pade gen serioq sopoq 
bagal saq masih odaq tegeteng. Bagal nike 
nděq uwah tetunggang siq dengan. Lekaq 
getenganne terus jauq ojok deriki. 

31 Lamun araq dengan saq beketuan lêg 
side, 'Kemběq side pade lekaq getengan 

bagal nike?" Badaqang bahwe, Junjungan 
Saq Mulie merluang bagal nike." 

32 Kedue pengiring Deside Isa nike 
lumbar, terus daitne selapuqne tepat 
maraq saq temanikang siq Deside Isa. 

33 Sewaktu ie pade lekaq getengan 
bagal nike, čpěne beketuan lêg ie pade, 
"Kemběq side pade lekaq getengan bagal 
nike?" 

34 Jawab ie pade, "Junjungan Saq Mulie 
merluang bagal niki." 

35 Beterus ie pade jauq bagal nike ojok 
Deside Isa. Bongkor bagal nike ie pade 
lamak siq jubah ie pade, dait tulungne 
Deside Isa tačk lêg atas bagal nike. 

36 Sewaktu Deside Isa liwat nunggang 
bagal nike, dengan-dengan kelat jubahne 
lêg rurung. 

37 Sewaktu Deside Isa sampun rapet 
Yerusalem, lêg langan saq nurunang 
lêg Bukit Zaitun, selapug pengiring- 
pengiring-Ne saq luwêdg nike mulai 
memuji Allah dait ngucapang syukur tipaq 
Allah lantaran ie pade sampun nyaksiang 
muqjizat-muqjizat. 

38 le pade bekuih, "Teberkahin Raje 
saq rauh dalem pesêngan Tuhan! Damě 

sejahtere lêg sorge dait kemuliean lêg 
taoq saq maheagung!" 

39 Dengan-dengan Parisi saq araq 
lêg antare dengan luwěq nike matur 
lêg Deside Isa, "Paq Guru, manikang 
pengiring-pengiring Pelungguh aděqne 
tedoq." 

40 Jawab Deside Isa, "Tiang badaq side! 
Lamun ie pade tedoq, batu-batu nike gen 
nyurak." 

41 Sewaktu Deside Isa sayan rapet kote 
Yerusalem dait cingakin kote nike, le 
besermin. 

42 Deside Isa bemanik, "Periak, bagus gati 
lamun jelo niki side nenaoq napi saq bau 
datengang perdamêan; laguq mangkin 
side nděq bau serioq ie. 

43 Side gen ngalamin sopoq mase, bahwe 
musuh-musuhde gen piaq halangan- 
halangan lêg sekeliningde, ie pade gen 
ngepung side dait desek side lêman 
selapuq andang. 

44 le pade gen ngancurang side bareng 
selapuq pendudukde; dait nděq gen araq 
sopoq batu saq masih beronjoq maraq 
běngan, sěngaq side nděq nenaoq waktu 
Allah rauh tipaq side!" 

4> Deside Isa tame ojok Geděng Allah dait 
mulai sediq selapuq pedagang lêg derike. 

46 Manik Deside Isa lêg ie pade, "Lêg 
dalem Kitab Suci tetulis Manik Allah maraq 
niki: 'Geděng Tiang gen jari gedèng taoq 
bedo'e.' Laguq side pade jariang ie taoqne 
bekumpul dengan-dengan jahat!" 

47 Sebilang jelo Deside Isa ngajahang lêg 
dalem Geděng Allah. Imam-imam kepale 
dait ahli-ahli Taurat serte pemimpin- 
pemimpin Yahudi beniat nyematěq Deside 
Isa, 

48 laguq ie pade nděq taoq, berembě 
harus ngelaksaneang hal nike, sěngaq 
selapuq dengan terus doang dengahang 
Deside Isa dait seneng lêg pengajahan-Ne. 
2 0 I Lěq sopoq jelo, Deside Isa kenyeke 

ngajahang dait nyampčang Kabar 
Solah lêman Allah tipaq dengan-dengan 
saq araq lêg dalem Geděng Allah. 
Imam-imam kepale, ahli-ahli Taurat dait 
pemimpin-pemimpin Yahudi parek 

2 dait metakên lêg Deside Isa, "Tunas 
Pelungguh sampêang lěq tiang pade atas 
dasar napi Pelungguh ngelaksaneang 
selapuq hal niki? Sai saq aturin Pelungguh 
kuase nike?" 

3 Jawab Deside Isa, "Tiang čndah mêlé 
beketuan. Tunas side pade badaq Tiang, 

4Yahya baptis dengan siq kuase sai? 
Kuase Allah atao kuase manusie?" 

> Beterus ie pade mulai berunding, dait 
bebase, "Lamun ite jawab siq kuase Allah, 
le gen bemanik, 'Kemběq side pade ndêg 
percaye lêg Yahya?" 

6 Laguq lamun ite jawab, 'Siq kuase 
manusie,' selapuq dengan gen melêwas ite 
siq batu, sěngaq ie pade percaye bahwe 
Yahya nike nabi." 

7 Jari jawab ie pade, "Mindah tiang." 

8 Terus Deside Isa bemanik lêg ie pade, 
"Lamun maraq nike Tiang čndah nděq 
gen badaq side pade siq kuase sai Tiang 
laksaneang selapuqne niki." 

9 Deside Isa nyeriteang perumpamean 
niki lêg dengan-dengan nike, "Araq sopoq 
dengan saq nalet anggur lêg kebonne. 
Sěweangne kebon anggur nike ojok 
penyakap-penyakap, terus ie lumbar ojok 
negeri lain, dait ndot ngonêg lêg derike. 

10 Sewaktu dateng musim buaq anggur, 
čpěn dowě kebon nike ngutus pelayanne 
ojok penyakap-penyakapne nike jari 
nerimaq bagianne. Laguq penyakap- 

penyakap nike ngempuk pelayan nike dait 
suruqne ie pade ulêg nděq jauq napi-napi. 

11 Sesampun nike čpěn dowě kebon nike 
ngutus malik pelayanne saq lain; laguq 
pelayan nike čndah tempuk dait tehine 
terus suruqne ulêg nděq jauq napi-napi. 

12 Terus čpěn dowě kebon nike ngutus 
malik pelayan saq ketelu. Laguq pelayan 
nike čndah tempuk dait tetetěh ojok luah 
kebon anggur nike. 

13 Ahirne čpěn dowě kebon nike bebase, 
'Napi saq harus tiang piaq malik? Tiang 
gen ngutus anak tiang měsaq saq tiang 
tunah gati, pasti ie pade gen hormatin 
anak tiang! 

14 Laguq sewaktu penyakap-penyakap 
kebon nike serioq bije čpěn dowě kebon 
nike, ie pade berunding, 'Niki ie ahli 
warisne, silaq ite matěq ie, adêg ite mauq 
warisanne.' 

13 Make orosne ie sugul ojok luah kebon 
nike terus ie tematěq." Beterus Deside 
Isa beketuan, "Lamun čpěn dowé kebon 
nike tulak, napi saq gen ie piaq tipaq 
penyakap-penyakap nike? 

16 Pasti ie gen dateng dait nyematêg 
penyakap-penyakap nike, beterus 
nyerahang kebon nike ojok penyakap- 

penyakap saq lain." Dengah hal nike, ie 
pade matur lěq Deside Isa, "Sampunang 
gati jangke maraq nike!" 

17 Deside Isa merhatiang ie pade, terus 
bemanik, "Lamun maraq nike napi artine 
ayat Kitab Suci niki? 'Batu saq tetetěh siq 
tukang bangunan, sampun jari batu saq 
paling utame.' 

18 Sai-sai saq geriq lêg batu nike gen 
ancur, dait sai-sai saq tendet siq batu 
nike, ie gen remuk." 

19 Ahli-ahli Taurat dait imam-imam 
kepale nenaoq bahwe perumpamean nike 
tetujuang tipaq ie pade siq Deside Isa. 
Keranaq nike ie pade mělě bau Deside Isa 
waktu nike čndah, laguq ie pade takut lêg 
dengan luwěq. 

20 Jari ie pade boyaq kesempatan saq 
solah. le pade upaq dengan aděqne 
puraq-puraq jari dengan jujur, dait 
suruqne dengan-dengan nike boyaq- 
boyaq kesalaqan Deside Isa siq care 
besoal jawab, adêg ie pade bau serahang 
Deside Isa ojok gubernur. 

21 Beterus dengan-dengan saq teupaq 
nike matur lêg Deside Isa, "Paq Guru, 
tiang pade nenaoq bahwe selapuq saq 
Pelungguh manikang dait ajahang nike 

kenaq. Tiang pade nenaoq êndah bahwe 
Pelungguh ngajahang secare terus-terang 
mengenai langan saq kenaq tipaq Allah, 
sěngaq Pelungguh něnten pilêg kasih. 

22 Keranaq nike, tunas Pelungguh 
sampčang lêg tiang pade, menurut aturan 
agamente, kanggo napi něnten bayah 
pajek lêg Kaisar?" 

23 Laguq Deside Isa wikan tipu muslihat 
ie pade. Keranaq nike le bemanik, 

24 "Cobaq petitoqang lêg Tiang sopoq 
kěpěng perak. Gambar dait aran sai niki?" 
"Kaisar!" jawab ie pade. 

25 Make Deside Isa bemanik tipaq ie 
pade, "Lamun maraq nike, serahang ojok 
Kaisar, napi saq jari dowěn kaisar, dait 
tipaq Allah napi saq jari dowěn Allah." 

26 Ternyate lêg julun dengan luwêg 
nike ie pade nděq iniq mauq sopoq juaq 
kesalaqan Deside Isa. le pade cume tedoq 
dait bengaq siq manik Deside Isa nike. 

27 Dengan-dengan lêman golongan 
Saduki parek ojok Deside Isa. (le pade 
golongan saq bedowě pendapet bahwe 
dengan ninggal nděq gen idup malik). le 
pade metakěn lêg Deside lsa, 

28 "Bapaq Guru, Musa nulis hukum niki 
tipaq ite: Lamun sopoq dengan mame 

ninggal dait ie nděq bedowě bije, make 
semetonne harus merariq kance bebalune 
aděq ie bau ngebèng keturunan tipaq 
dengan saq sampun ninggal nike. 

29 Araq pituq dengan besemetonan. Saq 
sengake merariq, terus ninggal nděq 
bedowě bije. 

30 Beterus saq kedue merariq kance 
bebalune, laguq ie čndah ninggal nděq 
bedowě bije. 

31 Maraq nike čndah telaksane lêg 
semetonne saq ketelu dait seterusne 
jangke saq kepituq. 

32 Ahirne dengan nine nike čndah 
ninggal. 

33 Lěq jelo dengan ninggal teidupang 
malik, sai semame dengan nine nike? 
Sěngaq kepituq-pituqne sampun merariq 
kance ie." 

34 Jawab Deside Isa, "Dengan-dengan saq 
idup mangkin niki merariq, 

35 laguq dengan-dengan saq patut 
teidupang malik lêman ninggal dait idup 
lêg akhirat, ie pade merariq malik. 

36 Keadaan ie pade maraq malačkat, dait 
nděq iniq ninggal. le pade nike bije-bije 
dowěn Allah, sěngaq ie pade sampun 
teidupang malik lêman ninggalne. 

37 Musa mêsag secare jelas nyatayang 
bahwe dengan ninggal gen teidupang 
malik. Dalem tulisanne mengenai bebenes 
saq nyale, ie sebut Tuhan nike 'Allahne 
Ibrahim, Allahne Ishak dait Allahne Yakub'. 

38 Allah nike nênten Allah dengan 
ninggal, laguq Allah dengan saq idup! 
Sěngaq lêg arepan Allah, selapug dengan 
idup." 

39 Ahli-ahli Taurat matur, "Jawaban Paq 
Guru solah gati." 

40 Keranaq nike ie pade nděq bani malik 
metakên napi-napi lêg Deside Isa. 

4l Deside Isa beketuan lêg ie pade, 
"Berembě dengan-dengan iniq paran 
bahwe Almasih nike keturunan Daud? 

42 Padahal Daud mêsag bebase lêg 
dalem kitab Zabur, “Tuhan bemanik lêg 
Junjungan Tiang: Melinggih lêg sedi kanan 
Tiang, 

43 jangke Tiang piaq musuh-musuh 
Deside takluk lêg Deside.' 

44 Jari, lamun Daud nyebut Almasih 
nike Junjungan Saq Mulie', segerah le 
keturunan Daud?" 

4> Sewaktu dengan luwčq kenyeke 
dengahang Deside Isa bebaos, le bemanik 
lêg pengiring-pengiring-Ne, 

46 "Onyaq-onyaq lêg ahli-ahli Taurat. le 
pade seneng lampaq-lampaq kadu jubah 
saq bêlo, dait seneng tehormatin lêg 
peken-peken. le pade seneng melinggih 
lêg kursi saq paling julu lêg balě-þbalě 
ibadah dait seneng melinggih lêg taoq saq 
paling tehormat lèg taoq-taoq gawé. 

47 le pade nipu bebalu-bebalu dait 
ngerampas balěne. Dait jari seboq 
kejahatanne nike, ie pade bedo'e bělo- 
bělo! Pasti ie pade gen nerimaq hukuman 
saq beratan!" 

2 ] 1 Lěq Geděng Allah, Deside 

Isa cingakin dengan-dengan 
sugih tamaq kêpêng ojok dalem kotaq 
persembahan. 

2? le cingakin êndah sopoq bebalu saq 
miskin gati, tamaq due kěpěng tembage. 

3 Beterus Deside Isa bemanik, "Tiang 
badaq side: Setetune bebalu niki 
namaqang luwěqan tebanding selapuq 
dengan saq lain. 

4 Sěngaq ie pade selapuq ngeběng lêman 
kelebihan dowěne. Laguq bebalu niki, 
timaq miskin gati, ie ngeběng selapuq saq 
araq lêg ie, malahan saq ie perluang jari 
biaye idup." 

> Araq dengan-dengan saq ngeraos 
mengenai berembě solahne Geděng Allah 
tepayas siq batu saq solah-solah dait siq 
barang-barang saq teaturang tipaq Allah. 
Beterus Deside Isa bemanik lêg ie pade, 

6"Laun araq waktune, selapuq saq side 
pade serioq niki gen terobohang; ndèq 
araq sopoq juaq batu lčman bangunan- 
bangunan nike saq masih beronjoq maraq 
běngan!" 

7 Pengiring-pengiring Deside Isa 
metakên lêg Deside Isa, "Bapaq Guru, 
piran selapuqne nike gen telaksane? Dait 
napi saq jari tandene bahwe sampun 
dateng wayene hal nike gen telaksane?" 

8 Deside Isa bemanik, "Pade waspade, 
ndaq jangke side pade tetipu. Luwêg 
dengan gen dateng kadu aran Tiang, 
dait bebase, “Tiang niki le!' dait “Sampun 
wayene.' Laguq ndaq side pade turut ie 
pade. 

9 Ndaq čndah takut lamun side pade 
dengah berite mengenai perang dait 
pemberontakan. Selapuqne nike harus 
telaksane juluq. Laguq nike nděčq berarti 
bahwe sampun wayene kiamat." 

10 Beterus Deside Isa bebaos malik, 
"Bangse saq sopoq gen perang ngelawan 

bangse saq lain dait negare saq sopoq gen 
nyerbu negare saq lain. 

11 Lq mbě-mbě gen araq lindur saq 
belěq, kelapahan dait wabah penyakit. 
Gen araq hal-hal saq nakutang dait luar 
biase lêg langit. 

12 Laguq senděqman selapugne 
telaksane, side pade gen tebau dait 
teaniaye. Side pade gen teadilin lêg 
balě-balě ibadah dait tetamag ojok dalem 
bui. Dait side pade gen teoros ojok 
arepan raje-raje dait penguase-penguase 
lantaran side pade pengiring Tiang. 

13 Nike kesempatande ngebêng 
kesaksian. 

14 Keranaq nike teguqang angende bahwe 
side pade nděq gen kuatir mengenai napi 
saq harus side pade sampêang jari bêle 
diriq. 

13 Tiang mêsag gen ngebêng side 
kemampuan ngeraos secare bijaksane, 
sehingge nděq araq sopoq dengan juaq 
lman musuh-musuhde bau ngelawan 
atao nilas raosde. 

16 Side pade gen tehianat siq inaq 
amaqde, siq semeton-semetonde, siq 
kadang jarinde dait siq batur-baturde. 

Separo lêman side pade gen tematêdg siq 
ie pade. 

17 Side pade gen temeriq siq selapuq 
dengan lantaran side pade jari pengiring 
Tiang. 

18 Laguq timaq seuwat bulu saq araq lêg 
ulunde ndèg gen telang. 

19 Lamun side pade tetep tahen dait 
sabar, side pade gen selamet." 

20 "Lamun side pade serioq Yerusalem 
tekepung siq tentere, side pade gen 
nenaoq bahwe kote nike nděq ngoněq 
malik gen temusnahang. 

21 Lěq waktu nike dengan saq araq lêg 
Yudea harus pelai ojok pegunungan. le 
pade saq araq lêg dalem kote harus bilin 
kote, dait ie pade saq lêg luah kote, ndaq 
tame ojok dalem kote. 

22 Sěngaq jelo-jelo nike ‘Jelo-jelo 
Pembalesan', aděq siq care nike telaksane 
napi saq sampun tetulis dalem Kitab Suci. 

23 Celake inaq-inaq saq kenyeke betian 
atao saq masih penyusuq beběaqne lêg 
waktu nike! Negeri niki gen ngalamin 
kesusahan saq belěq, dait murke tipaq 
bangse niki. 

24 Araq saq gen tematêg kadu klêwang, 
araq čndah saq gen tejauq jari tawanan 

ojok negeri-negeri dengan; dait bangse- 
bangse saq nděq kenal kance Allah gen 
ngicaq-icaq Yerusalem jangke tutuq 
waktu saq sampun tetentuang Tuhan 
tipaq ie pade." 

2> "Laun gen penggitan tande-tande 
lêg jelo, bulan, dait bintang-bintang. 
Lěq gumi bangse-bangse gen takut dait 
bingung hadepin suare angin dait suare 
umbak saq belěq. 

26 Manusie gen takut gati hadepin napi 
saq gen telaksane lêg seantěro dunie niki, 
sěngaq selapuq kuase saq araq lêg langit 
jari biur lantur. 

27 Lěq waktu nike Bije Manusie gen rauh 
lêg dalem awan siq kuase dait kemuliean 
saq belěq. 

28 Lamun hal-hal nike mulai telaksane, 
pade ures dait petitoqang muende, 
sěngaq nděq ngoněq malik side pade gen 
teselametang." 

29 Beterus Deside Isa nyeriteang tipaq ie 
pade perumpamean niki, manik-Ne, "Pade 
perhatiang lolo are dait selapuq lolo saq 
lain. 

30 Lamun pusuk-pusukne mulai 
penggitan, side pade nenaoq bahwe 
sampun rapet musim panas. 

31 Maraq nike čndah lamun side pade 
serioq hal-hal nike telaksane, side pade 
gen nenaoq bahwe Kerajaan Allah sampun 
rapet. 

32? Tiang badaq side: Setetune hal-hal 
nike gen telaksane senděqman dengan- 
dengan saq idup mangkin niki ninggal 
selapuqne. 

33 Langit dait gumi gen musnah, laguq 
manik Tiang gen kekel selačq-lačqne." 

34 "Pade jagaq diriqde, ndaq jangke side 
pade rěpot gati siq beseneng-seneng 
jangke liwat bates dait nginem ineman 
keras, atao mikirang gati soal-soal 
idupde, sehingge side pade nděq siep 
sewaktu jelo Tuhan nike selung-selung 
dateng. 

35 Sěngaq Jelo nike gen dateng maraq 
perangkep tipaq selapuq dengan lêg gumi 
niki. 

36 Pade bejage-jage dait tetep bedo'e 
adčq side pade luput lêman selapuq hal 
saq gen telaksane dait side pade bau 
ngadep Bije Manusie." 

37 Deside Isa ngajahang lêg Geděng Allah 
waktu kenjelo, dait kelemne le lumbar 
ojok Bukit Zaitun dait mererepan lêg 
derike. 

38 Sebilang kelêmag selapuq dengan 
dateng ojok Geděng Allah jari dengahang 
pengajahan Deside Isa. 

2 2 I Perayaan Ruti Ndčq Beragi saq 
tesebut Paskah sampun rapet. 

2 Imam-imam kepale dait ahli-ahli Taurat 
kenyeke boyaq langan jari nyematěq 
Deside Isa secare tedoq-tedoq, sěngaq ie 
pade takut lêg dengan luwěq. 

3 Beterus Belis tamein Yudas saq tesebut 
čndah Iskariot, salaq sopoq lêman kedue 
olas pengiring Deside Isa. 

4 Beterus Yudas lumbar dait berunding 
kance imam-imam kepale dait kepale- 
kepale pengawal Geděng Allah mengenai 
berembě entane aděqne bau nyerahang 
Deside Isa tipaq ie pade. 

> le pade seneng gati dait bejanji gen 
ngeběčng kěpěng tipaq Yudas. 

6 Yudas êndah setuju, dait mulai boyaq 
kesempatan jari nyerahang Deside Isa 
tipaq ie pade nděq tetaoq siq dengan 
luwěq. 

7 Jelo Perayaan Ruti Nděq Beragi sampun 
dateng. Nike jelone dombe jari keloran 
Paskah tesembelěh. 

8 Make Deside Isa ngemanikang Petrus 
dait Yahya, "Lumbar sedieang ite keloran 
Paskah." 

3 le pade metakên, "Lêg mbě taoq saq 
Pelungguh kayunang aděq tiang pade 
siepang?" 

10 Jawab Deside Isa, "Lq waktu side pade 
tame ojok kote, side pade gen bedait 
kance sopoq dengan mame saq kenyeke 
jauq cěrět berisi aiq. Turut ie ojok balé 
saq ie tamein, 

11 dait badaq čpěn balě nike: Guru 
bemanik, 'Lěq mbě taoq Tiang kance 
pengiring-pengiring Tiang ngelorang 
keloran Paskah?' 

12 Dengan nike gen petitoq side sopoq 
kamar belěq saq araq lêg atas lengkap 
kance perabotanne. Sidieang selapuqne 
lêg derike." 

13 Make Petrus dait Yahya lumbar, terus 
daitne selapuqne tepat maraq saq sampun 
temanikang siq Deside Isa. le pade 
sedieang keloran Paskah nike. 

14 Sewaktu sampun wayene ngelorang 
keloran Paskah nike, Deside Isa melinggih 
teiring pengiring-pengiring-Ne lěq taoq 
perjamuan. 

153 Terus le bemanik lêg ie pade, "Tiang 
melět gati ngelor keloran Paskah niki 
bareng kance side pade, senděqman Tiang 
menderite! 

16 Tiang badaq side: Tiang ndêg gen 
ngelorang niki malik jangke arti perjamuan 
niki tenyatayang dalem Kerajaan Allah." 

17 Sesampun nike, Deside Isa ngangkat 
cawan saq berisi anggur nike, terus 
ngucapang do'e syukur tipaq Allah, 
beterus bemanik, "Silaq bait niki, dait 
bagi-bagiang; 

18 Tiang badaq side: Mulai mangkin niki 
Tiang nděq gen nginem anggur niki malik 
jangke Kerajaan Allah rauh." 

19 Sesampun nike, Deside Isa bait ruti. 
Dait sesampun ngucapang do'e syukur, le 
peleng-peleng ruti nike kadu gading-Ne, 
terus ngicanin tipaq ie pade, dait bemanik, 
"Niki ragen Tiang saq teserahang umaq 
side pade. Laksaneang niki jari nginget 
Tiang." 

20 Maraq nike êndah sesampun medaran, 
le ngicanin cawan saq berisi anggur 
tipaq ie pade dait bemanik, "Cawan niki 
perjanjian baru siq daraq Tiang, daraq saq 
tetumpahang tipaq side pade." 


LUKAS 22.21-27 153 


21 "Laguq serioq! Dengan sag behianat 
lêg Tiang araq lěq deriki bareng Tiang! 

22 Bije Manusie mule gen ninggal maraq 
saq sampun tetentuang Allah; laguq 
celake dengan saq behianat lêg le!" 

23 Make ie pade mulai saling ketuan 
sopoq kance saq lain, sai lêg antare ie 
pade saq gen ngelaksaneang hal nike. 

24 Lěq antare pengiring-pengiring Deside 
Isa araq pegejuhan mengenai sai saq 
harus teanggep paling belěq lêg antare ie 
pade. 

25 Deside Isa bemanik lêg ie pade, 
"Raje-raje bangse-bangse saq nděq 
kenal kance Allah perlakuang rakyatne 
semělě-mělļě dait penguase-penguasene 
tesebut 'Pelindung Rakyat". 

26 Laguq side pade nděq kanggo maraq 
nike. Sebalikne, dengan saq paling belěq 
lêg antare side harus jari maraq saq paling 
koděq, dait pemimpin-pemimpin harus 
jari maraq pelayan. 

27 Sai saq belêgan: Dengan saq tokol 
bekelor lêg měje, atao dengan saq 
ngelayanin ie? Pasti dengan saq tokol nike. 
Laguq Tiang araq lěq antare side pade jari 
pelayan. 

28 Side pade tetep bareng-bareng kance 
Tiang lêg dalem selapuq cobe saq Tiang 
alamin. 

29 Tiang nentuang hak-hak Kerajaan 
tipaq side, pade maraq Bapa Tiang 
nentuang hak-hak Kerajaan tipaq Tiang, 

30 aděq čraq side bekelor dait nginem 
seměje kance Tiang lêg dalem Kerajaan 
Tiang dait side gen tokol lêg atas tahte 
jari hakimin kedue olas suku Israel." 

31 "Simon, Simon, dengahang! Belis 
sampun teběng ijin jari nguji side pade; 
maraq gandum tekelin lêman lêndongne 
sehingge saq solah tekelin lêman saq 
lengě. 

32 Laguq Tiang sampun do'eang side, 
Simon, aděq imande nděq luntur. 

Dait lamun side sampun tulak tipaq 
Tiang, side harus teguqang iman 
semeton-semetonde." 

33 Jawab Petrus, "Junjungan Saq 
Mulie, tiang rěde tame bui dait matě 
bareng-bareng kance Pelungguh!" 

34 Laguq Deside Isa bemanik, "Tiang 
badaq side, Petrus, senděqman manuk 
ngungkung jelo niki, side telu kali nilas 
Tiang." 

35 Sesampun nike Deside Isa bemanik 
tipaq ie pade, "Lačq sewaktu Tiang ngutus 
side pade dait nděq ngijinang side pade 
jauq dompêt, kantong atao sepatu, napi 
side pade kekurangan?" "Něnten!" jawab ie 
pade. 

36 Terus Deside Isa bemanik lêg ie pade, 
"Laguq mangkin, sai bedowě dompčt 
atao kantong, harus tejauq; dait sai nděq 
bedowě klěwang, harus jual jubahne jari 
beli klěwang. 

37 Tiang badaq side, bahwe ayat Kitab 
Suci saq tetulis maraq niki, 'le tame 
itungan lêg antare dengan-dengan 
jahat,' harus telaksane lěq diriq Tiang. 
Sěngaq napi saq tetulis lêg dalem Kitab 
Suci mengenai Tiang kenyeke telaksane 
mangkin niki." 

38 Pengiring-pengiring Deside Isa matur, 
"Junjungan Saq Mulie silag cingakin, lêg 
deriki araq due klěwang." "Nike sampun 
cukup!" jawab Deside Isa. 

39 Deside Isa bilin kote dait maraq 
biasene lumbar ojok Bukit Zaitun, dait 
pengiring-pengiring-Ne lumbar čndah 
ngiring le. 

40 sewaktu rauh lêg derike, le bemanik 
lêg ie pade, "Pade bedo'e aděq side pade 
nděq ngalamin cobe." 

41 Beterus Deside Isa lumbar jaoqan 
sekediq lêman ie pade, kire-kire sejaoq 
pelěwasan batu, terus sujut dait bedo'e, 

42 "Bapa, lamun bau, jaoqang lêman 
Tiang cawan penderitean saq harus Tiang 
alamin niki. Laguq sampunang menurut 
kemělěq Tiang, lagug menurut pekayunan 
Deside mēěsaq." 

43 [Sopoq malačkat rauh tipaq Deside Isa 
jari ngicanin le kekuatan. 

44 Deside Isa menderite gati secare batin 
sehingge le sayan pacu-pacu bedo'e. 
Daur-Ne maraq ruen daraq ngitik ojok 
tanaq.] 

4> Sesampun tutuq bedo'e, Deside Isa 
tulak malik ojok pengiring-pengiring-Ne. 
Dait-Ne pengiring-pengiring-Ne kenyeke 
tindoq sěngaq sedih gati. 

46 Terus le bemanik lêg ie pade, "Kembêg 
side pade tindoq? Pade ures dait bedo'e 
aděq side pade nděq ngalamin cobe." 

47 Lěq waktu Deside Isa masih bebaos, 
dateng serombongan dengan. le pade 
tepimpin siq Yudas, salaq sopoq pengiring 

Deside Isa. Beterus Yudas ngerapetin 
Deside Isa jari siduk le. 

48 Laguq Deside Isa bemanik lêg ie, 
"Yudas, napi siq sidukan nike side mêlé 
behianat lêg Bije Manusie?" 

49 Sewaktu pengiring-pengiring Deside 
Isa saq araq lêg derike serioq napi saq gen 
telaksane, ie pade matur, "Junjungan Saq 
Mulie, tiang pade serang doang ie pade 
kadu klěwang!" 

>0 Terus salaq sopoq dengan lêman ie 
pade ngerantek pelayan Imam Agung 
kadu klěwang jangke pegat kentokne saq 
kanan. 

>l Laguq Deside Isa bemanik, 
"Engkahang!" Terus le jamah kentok 
dengan nike dait nyelahang ie. 

>? Beterus Deside Isa bemanik lêg imam- 
imam kepale dait kepale-kepale pengawal 
Geděng Allah, serte pemimpin-pemimpin 
Yahudi saq dateng ojok derike jari bau le, 
"Napi Tiang niki perampok, jangke side 
pade dateng jauq klěwang dait gegitik jari 
bau Tiang? 

33 Sebilang jelo Tiang araq bareng side 
pade lêg Geděng Allah, side pade nděq 
bau Tiang. Laguq niki waktune side pade 

ngelaksaneang, lêg waktu penguase sad 
nguasein peteng negel kekuasean." 

>4 |e pade bau Deside Isa dait jauqne ojok 
geděng Imam Agung. Petrus turut mudi 
lêman jaoq. 

>> Lěq tengaq-tengaq lelčah geděng 
nike, dengan sampun penyalaq api dait 
ie pade tokol keliningin api nike. Petrus 
čndah tokol lêg antare ie pade. 

>6 Salaq sopoq pelayan nine serioq Petrus 
tokol lêg děkět api nike; ie perhatiang 
Petrus, beterus bebase, "Oněq dengan niki 
čndah araq bareng-bareng Deside Isa!" 

>/ Laguq Petrus nilas. le bebase, "Tiang 
tetu-tetu nděq kenal dengan nike!" 

>8 Nděq ngonêg sesampun nike, araq 
dengan lain serioq Petrus dait bebase, 
"Side čndah salaq sopoq lěman ie pade!" 
Laguq Petrus bejawab, "Nděq, nděqne 
tiang!" 

59 Kire-kire sejam sesampun nike, araq 
dengan lain malik saq teges entane 
ngeraos, "Mule dengan niki pengiring 
Deside Isa, sěngaq ie êndah dengan 
Galilea!" 

60 Laguq Petrus bejawab, "Tiang ndêg 
nenaoq, napi maksut side!" Waktu nike 

čndah, sewaktu Petrus masih ngeraos, 
manuk ngungkung. 

6l Deside Isa ngêngat andang Petrus. 
Beterus Petrus inget Junjungan Saq Mulie 
sampun bemanik lêg ie, "Senděqman 
manuk ngungkung jelo niki, side telu kali 
nilas Tiang." 

62 Terus Petrus sugul lêman derike dait 
nangis čroq asěq. 

63 Dengan-dengan saq kenyeke jagaq 
Deside Isa, pade ngoloq dait ngempuk le. 

64 le pade tungkem penjarupan-Ne dait 
beketuan lêg le, "Cobaq badêdg sai saq 
ngempuk Side?" 

65 Luwêg čndah raos ie pade jari 
menghine Deside Isa. 

66 Kelčmaqne, pemimpin-pemimpin 
Yahudi, imam-imam kepale, dait ahli-ahli 
Taurat bekumpul, terus Deside Isa tejauq 
ojok arepan Mahkamah Agame ie pade. 

67 le pade bebase lêg Deside Isa, "Badaq 
tiang pade, napi Side niki Almasih?" Jawab 
Deside Isa, "Lamun Tiang badaq side, side 
pade tetep nděq gen percaye. 

68 Dait lamun Tiang beketuan lêg side, 
side pade tetep nděq gen bejawab. 

69 Laguq mulai mangkin, Bije Manusie 
gen melinggih lèg sedi kanan Allah Saq 
Mahekuase." 

70 le pade selapuq bebase, "Lamun maraq 
nike, Side niki Bije saq asalne lêman 
Allah?" Jawab Deside Isa, "Maraq nike 
basen side pade." 

71 Make ie pade bebase, "Nděq perlu 
malik saksi! Ite sampun dengah lêman 
cangkem-Ne měsaq!" 

2 3 I Selapuq dengan saq araq lêg 
sidang nike nganjeng, terus Deside 
Isa tejauq ngadep Pilatus. 

? Lěq derike ie pade mulai tuduh Deside 
Isa, basen ie pade, "Tiang pade ndait 
Dengan niki nyesatang rakyat. le balaq 
dengan bayah pajek lêg Kaisar, sěngaq le 
badaqang diriqne Almasih, sopoq Raje." 

3 Terus Pilatus metakên lêg Deside Isa, 
"Napi tetu Pelungguh raje dengan Yahudi?" 
Jawab Deside Isa, "Maraq nike basen 
Pelungguh." 

4 Make Pilatus bebase lêg imam-imam 
kepale dait dengan luwêd nike, "Tiang 
nděq ndait sopoq juaq kesalaqan lêg 
Dengan niki." 

> Laguq ie pade sayan maksaq dait 
bebase, "Siq pengajahan-Ne le hasut 

dengan lêg selapuq Yudea; penemběqne 
lêg Galilea dait mangkin sampun dateng 
deriki." 

6 Sewaktu Pilatus pirengang hal nike, 
ie beketuan, "Napi Dengan niki dengan 
Galilea?" 

7 Dait sewaktu ie nenaoq bahwe Deside 
Isa asalne lêman dačrah kekuasean 
Herodes, Pilatus prěntah dengan aděqne 
jauq Deside Isa ojok Herodes, saq waktu 
nike araq čndah lêg Yerusalem. 

8 Herodes seneng gati waktu 
nyereminang Deside Isa, sêngad 
sampun ngoněq gati ie pireng mengenai 
Deside Isa, dait melêt sereminang Deside 
Isa. Herodes beharep mauq nyaksiang 
Deside Isa piaq mugjizat. 

2 Keranaq nike Herodes beketuan luwêg 
hal lèg Deside Isa, lagug Deside Isa něnten 
bejawab napi-napi. 

10 Imam-imam kepale dait ahli-ahli 
Taurat nganjeng dait nyampčang 
tuduhan-tuduhan saq berat tipaq Deside 
Isa. 

11 Make Herodes dait prajurit-prajuritne 
ngoloq-oloq dait menghine Deside lsa, 
terus kaduangne jubah kehormatan, dait 
jauq le tulak ojok Pilatus. 

12 Lěq jelo nike čndah Herodes dait 
Pilatus, saq senděqmanne bemusuhan jari 
besahabat. 

13 Pilatus ngumpulang imam-imam 
kepale, pemimpin-pemimpin dait rakyat, 

14 dait bebase lêg ie pade, "Side pade 
jauq dengan niki ojok tiang dait paran le 
nyesatang dengan-dengan lain. Mangkin 
lêg julu side pade sampun tiang periksaq 
le, dait selapuq kesalaqan saq side pade 
tuduhang tipaq le nděq araq saq tiang 
ndait lèg le. 

153 Maraq nike čndah pendapet Herodes, 
sěngaq ie čndah sampun suruq dengan 
jauq Deside Isa nike tulak ojok tiang pade. 
Nděq araq sopoq juaq kesalaqan-Ne saq 
miaq le patut tehukum matě. 

16 Keranaq nike, tiang gen pecut le dait 
běbasang le." 

17 [Sebilang perayaan Paskah, Pilatus 
běbasang sopoq tahenan tipaq rakyat.] 

18 Selapuq dengan saq bekumpul lêg 
derike nyurak, "Matěq le! Běbasang 
Barabas tipaq tiang pade!" 

19 (Barabas tebui lantaran miaq keributan 
lêg dalem kote dait nyematěq dengan.) 

20 Pilatus kayun bêbasang Deside Isa, 
keranaq nike ie bebase karing sekali tipaq 
dengan luwěq nike. 

21 Laguq ie pade nyurak, "Pakuq le lêg 
kayuq salib! Pakuq le lêg kayuq salib!" 

2? Terus saq ketelu kaline Pilatus bebase 
lêg ie pade, "Laguq pegawěan jahat napi 
saq sampun le piaq? Tiang nděq ndait 
sopoq kesalaqan lêg le saq miaq le patut 
tehukum matě. Tiang gen pecut le, terus 
gen tiang běbasang le!" 

23 Laguq ie pade tetep nyurak sekuat- 
kuatne bahwe Deside Isa harus tepakuq 
lêg kayuq salib. Dait ahirne surakan ie 
pade menang. 

24 Beterus Pilatus mutusang adêg 
tuntutan ie pade tekabulang, 

2> dait běbasangne dengan saq tebui 
lantaran pemberontakan dait nyematěq 
dengan pade maraq saq tetuntut siq ie 
pade. Terus Deside Isa teserahang tipaq ie 
pade jari teperlakuang semělě ie pade. 

26 Beterus Deside Isa tejauq siq ie pade. 
Lěq tengaq kelampanne, ie pade bedait 
kance sopoq dengan aranne Simon, saq 
asalne lêman Kirene, saq kenyeke tame 
kote. le pade paksaq Simon ngelěmbah 

kayuq salib nike dait lampad lêg mudi 
Deside Isa. 

27 Luwêg dengan ngiring Deside Isa; lêg 
antarene araq čndah dengan-dengan 
nine. Dengan-dengan nine nike ngerung 
dait tangisin Deside Isa. 

28 Laguq Deside Isa ngêngat andang 
ie pade dait bemanik, "Hai, putri-putri 
Yerusalem! Ndaq tangisin Tiang. Laguq 
tangisin dirigde měsaq dait bije-bijende. 

29 Sěngaq gen dateng waktune dengan 
gen bebase, 'Aget gati dengan-dengan 
nine saq nděq uwah betian, saq nděq uwah 
bedowě bije dait nděq uwah penyusuq 
beběaq!' 

30 Lěq waktu nike čndah dengan gen 
bebase tipaq gunung-gunung, 'Silaq ndet 
tiang pade!' Dait tipaq bukit-bukit, 'Silaq 
tumput tiang pade!' 

31 Sěngaq lamun lêg kayuq saq masih 
idup, dengan sampun piaq maraq niki, 
lebih-lebih saq gen ie pade piaq lêg kayuq 
saq gero!" 

32 Araq čndah due dengan lain -- 
deduaqne dengan jahat -- saq ie pade 
jauq jari tehukum matě bareng kance 
Deside Isa. 

33 Sesampun dateng lêg taoq saq 
tearanin, "Jerangkong", ie pade pakuq 
Deside Isa lêg kayuq salib bareng-bareng 
kance due dengan jahat nike -- sopoq lěq 
sedi kanan dait sopoqne malik lêg sedi 
kiri-Ne. 

34 Beterus Deside Isa bedo'e, "Bapa, 
ampunin ie pade! Sěngaq ie pade nděq 
ngerti napi saq ie pade piadg.” le pade bagi 
kuace Deside Isa kadu undian. 

35 Dengan luwêdg nganjeng lêg derike 
sambil manto, lêg waktu nike êndah 
pemimpin-pemimpin Yahudi ngoloq-oloq 
Deside Isa, dait bebase, “le sampun 
selametang dengan lain; dait mangkin 
alurang le selametang diriq-Ne měsaq. 
Tekan le Almasih, saq tepilěq siq Allah?" 

36 Prajurit-prajurit êndah ngoloq Deside 
Isa. le pade dateng dait ngeběng Deside 
Isa aiq anggur saq pedis 

37 dait bebase, "Lamun Side raje dengan 
Yahudi, selametang diriq-De." 

38 Lěq bagian atas kayuq salib Deside Isa, 
tetoloq tulisan: "Niki Raje Dengan Yahudi." 

39 Salaq sopoq penjahat saq bareng 
tepakuq lêg kayuq salib menghine Deside 
Isa. le bebase, "Tekan Side Almasih? Nah, 
selametang diriq-De dait tiang pade!" 

40 Laguq penjahat saq sopoqne malik 
peringet baturne nike, "Napi side nděq 
takut lêg Allah sěngaq side čndah 
tehukum matě pade maraq le. 

41 Hukumante kance due mule setimpal 
kance perbuatante, laguq le niki, nděq 
araq perbuatan-Ne saq salaq!" 

42 Terus ie bebase, "Deside Isa, iling lêg 
tiang lamun Pelungguh rauh jari Raje!" 

43 Manik Deside Isa, "Tiang badaq side, 
setetune jelo niki čndah side gen bareng 
kance Tiang lêg Pirdaus." 

44 Kire-kire jam due olas tengari, nděq 
araq sinar jelo, dait selapuq negeri nike 
jari peteng gati jangke jam telu kebian. 

4> Kelambu saq araq lêg dalem Geděng 
Allah, sočk jari due. 

46 Beterus Deside Isa bekuih keras-keras, 
"Bapa! Lěq gading Deside Tiang serahang 
nyawe Tiang!" Sesampun bemanik maraq 
nike, le nyerahang nyawe-Ne. 

47 Waktu kepale pasukan serioq hal 
nike, ie mulieang Allah. Terus ie bebase, 
"Setetune Deside Isa nděq salaq!" 

48 Dengan luwčq saq dateng manto lêg 
derike, serioq selapuq saq telaksane. 
Beterus selapuqne pade ulêg dait nyesel 
gati angenne. 

49 Dait selapuq kenalan Deside Isa 
lantong dengan-dengan nine saq ngiring 
le leman Galilea, nganjeng lčman jaoq dait 
serioq selapuqne nike. 

>0 Araq sopoq dengan aranne Yusup, 
asalne lčman kote Arimatea lêg negeri 
Yudea. Yusup niki dengan solěh saq 
tehormatin siq dengan, dait saq kenyeke 
ngantos Kerajaan Allah. Timaq ie anggote 
Mahkamah Agame, ie ndêdg setuju siq 
keputusan dait tindakan mahkamah nike. 

>1 (23:50) 

>? Yusup niki lumbar ngadep Pilatus dait 
tunas aděq jenazah Deside Isa teserahang 
lêg ie. 

>3 Terus ie turunang jenazah Deside Isa 
lman kayuq salib, dait bungkusne kadu 
kain lěnen alus saq putěq. Sesampun nike, 
toloqne jenazah Deside Isa lêg makam saq 
tepiaq lêg dalem bukit batu — makam 
nike nděq uwah tekadu. 

>4 Jelo nike jelo persiepan; sěngaq jelo 
Sabat gen mulai. 

>> Dengan-dengan nine saq ngiring 
Deside Isa lêman Galilea turut Yusup dait 
serioq makam nike. le pade serioq čndah 
berembě entan jenazah Deside Isa tetoloq 
lêg dalem makam. 

56 Terus ie pade ulêg dait siepang 
ramuan-ramuan dait minyak sengěh jari 
minyakin jenazah Deside Isa. Lěq jelo 
Sabat, ie pade mentelah begawčan jari 
taat lêg Hukum Taurat. 

2 4 1 Lěq jelo Ahad, kelêmag aru gati, 

dengan-dengan nine nike lumbar 
ojok makam jauq ramuan-ramuan saq 
sampun ie pade siepang. 

2 Lěq makam, ie pade ndait batu 
pengimpet lawang makam nike sampun 
tealih. 

3 Terus ie pade tame ojok dalem makam 
nike, laguq nděčq araq daitne jenazah 
Junjungan Saq Mulie Deside Isa lêg derike. 

“Sewaktu ie pade kenyeke nganjeng 
lêg derike dait bingung mikirang hal 
nike, selung-selung araq due dengan 
kadu kelambi saq putěq ngempor dateng 
ngerapetin ie pade. 

> le pade takut gati jangke ie pade 
nunduk, laguq kedue dengan nike bebase 
lêg ie pade, "Kemběq side pade boyaq 
dengan saq idup lěq taoq dengan ninggal? 

6 le nděčq araq lêg deriki, le sampun idup 
malik! Ingetang napi saq le manikang lêg 
side sewaktu le masih lêg Galilea, 

7 bahwe, 'Bije Manusie harus teserahang 
ojok ime dengan-dengan bedose, terus 
tepakuq lêg kayuq salib, dait lêg jelo saq 
ketelu le gen idup malik." 

8 Beterus dengan-dengan nine nike inget 
napi saq sampun temanikang siq Deside 
Isa. 

9 Sesampun tulak leman makam nike, ie 
pade tuturang selapuq peristiwe nike lêg 
kesolas pengiring-pengiring Deside Isa 
dait selapuq pengiring saq lain. 

10 Dengan-dengan nine saq nyampêang 
selapuq hal nike tipaq rasul-rasul aranne: 
Mariam Magdalena, Yohana dait Mariam 
inaqne Yakub dait dengan-dengan nine 
lainne saq bareng kance ie pade. 

11 Laguq rasul-rasul nike paran dengan- 
dengan nine nike cume nyeriteang saq 
nděq-nděq. le pade nděq percaye siq 
cerite dengan-dengan nine nike. 

12 Timaq maraq nike, Petrus ures dait 
pelai ojok makam. Waktu ie nidok ojok 
dalem makam, serioqne cume kain putěq 
lêg derike. Petrus bengaq gati, terus ulêg 
dait beketuan-tuan dalem angenne napi 
setetune saq sampun telaksane. 

13 Lěq jelo nike čndah, due pengiring 
Deside Isa kenyeke bekelampan ojok 


LUKAS 24.14-20 170 


sopoq děse aranne Emaus, kire-kire solas 
kilo jaoqne lèêman Yerusalem. 

14 Sambil lampaq ie pade ngeraosang 
selapuq peristiwe saq sampun telaksane 
nike. 

1> Sewaktu ie pade ngeraos dait saling 
tukah pikiran, Deside Isa rauh dait bareng 
lampaq kance ie pade. 

16 le pade serioq Deside Isa, laguq araq 
sopoq hal saq miaq ie pade nděq tandaq 
Deside Isa. 

17 Beterus Deside Isa bemanik, "Napi saq 
side pade raosang lêg tengaq kelampan 
niki?" le pade mentelah, dait muene sedih. 

18 Terus salaq sopoq lêg antare ie 
pade aranne Kleopas, metakên lêg 
Deside Isa, "Napi Side sopoq-sopoqne 
dengan pendateng lêg Yerusalem, saq 
nděq nenaoq peristiwe saq telaksane 
baruq-baruq niki?" 

19 "Peristiwe napi nike?" manik Deside Isa. 
"Peristiwe mengenai Deside Isa, dengan 
lêman Nazaret nike," jawab ie pade. "le 
nabi. Ucapan dait perbuatan-Ne penoq 
siq kuase lêg arepan Allah, dait lêg arepan 
selapuq bangse. 

20 Imam-imam kepale dait pemimpin- 
pemimpin bangsente nyerahang le jari 

tehukum matě, terus le tepakug lêg kayuq 
salib! 

21 Padahal tiang pade beharep le saq gen 
běbasang Israel! Dait jelo niki jelo saq 
ketelu lěman peristiwe nike telaksane. 

2? Dait dengan-dengan nine lêg antare 
tiang pade sampun piaq tiang pade tinjot: 
Kelěmaq aru gati ie pade lumbar ojok 
makam, 

23 laguq ie pade nděčq ndait jenazah 
Deside Isa lêg derike. Beterus ie pade tulak 
dait bebadaq lěq tiang pade bahwe ie pade 
serioq malačkat, dait malaêkat-malaêkat 
nike bebase bahwe Deside Isa idup malik. 

24 Araq batur-batur tiang saq lumbar 
ojok makam, terus daitne napi saq 
teceriteang siq dengan-dengan nine nike 
mule tetu, laguq ie pade nděq serioq 
Deside Isa." 

25 Beterus Deside Isa bemanik lêg ie 
pade, "Side pade mule bodo! Ngoněq 
gati side pade percaye napi saq sampun 
tesampêang siq nabi-nabi! 

26 Tekan Almasih harus ngalamin juluq 
penderitean nike, jari tame ojok dalem 
kemuliean-Ne?" 

27 Beterus Deside Isa jelasang lêg ie pade 
napi saq tetulis lêg dalem selapuq Kitab 

Suci mengenai diriq-Ne, mulai lêman kitab 
Musa jangke kitab nabi-nabi. 

28 Sewaktu ie pade gen rauh lêg dêse 
saq ie pade laiq, Deside Isa maraqne gen 
bemargi terus, 

23 laguq ie pade segah Deside Isa dait 
matur, "Silaq mererepan lêg deriki, 
mangkin sampun serep jelo, dait karing 
seberaq peteng." Beterus Deside Isa tame 
dait mererepan lêg taoq ie pade. 

30 Sewaktu Deside Isa melinggih medaran 
kance ie pade, le bait ruti, terus ngucapang 
syukur tipaq Allah, dait peleng-peleng-Ne 
ruti nike kadu gading-Ne, terus ngicanin 
ie pade. 

31 Beterus ie pade sadar bahwe nike 
Deside Isa. Laguq Deside Isa telang lêman 
tengaq-tengaq ie pade. 

32 le pade bebase sopoq kance saq lain, 
"Oněq kan ite besemanget gati, sewaktu 
le bebaos kance ite lêg tengaq kelampan, 
dait jelasang ite isi Kitab Suci?" 

33 Waktu nike êndah ie pade nganjeng 
terus tulak ojok Yerusalem. Lěq derike 
daitne solas pengiring Deside Isa kenyeke 
bekumpul bareng saq lain. 

34 le pade saq araq lêg Yerusalem 
nike bebase lêg deduaqne, "Mule tetu 

Junjungan Sag Mulie sampun idup malik! 
le sampun nyatayang diriq-Ne lêg Simon!" 

35 Beterus kedue pengiring Deside Isa saq 
baruq dateng nike nyeriteang pengalaman 
ie pade lêg tengaq kelampanne, dait 
berembě entan ie pade nandaq Deside Isa 
waktu le peleng-peleng ruti. 

36 Lěq waktu ie pade masih betutur, 
selung-selung Deside Isa araq lêg 
tengaq-tengaq ie pade, dait ngucapang 
salam tipaq ie pade. 

37 le pade tinjot dait takut gati, sěngaq ie 
pade paran serioq hantu. 

38 Laguq Deside Isa bemanik, "Kembêg 
side pade takut? Kembēěq side pade jari 
bimbang? 

39 Serioq imen Tiang dait načn Tiang. 
Tiang niki Isa. Silaq demak dait perhatiang, 
sěngaq hantu nděq bedowě isi atao tolang 
maraq saq side pade serioq lěq Tiang." 

40 Sambil bemanik maraq nike Deside 
Isa petitoqang ie pade gading-Ne dait 
cokor-Ne. 

41 Dait sewaktu ie pade nděqman percaye 
lantaran seneng gati dait bengaq, Deside 
Isa bemanik lêg ie pade, "Napi lêg deriki 
side pade bedowé keloran?" 

42 le pade aturin Deside Isa sepeleng 
empaq gorèng. 

43 Deside Isa bait empaq nike, terus 
daharangne lěq julu ie pade. 

44 Sesampun nike, Deside Isa bemanik 
malik lêg ie pade, "Hal niki saq sampun 
Tiang sampčang lêg side pade sewaktu 
Tiang masih bareng kance side pade: 
Bahwe selapuq hal saq tetulis mengenai 
Tiang lêg dalem Kitab Taurat Musa, Kitab 
Nabi-nabi dait lěq Kitab Zabur, harus 
telaksane." 

4> Beterus Deside Isa bukaq pikiran ie 
pade, sehingge ie pade iniq ngerti maksut 
Kitab Suci. 

46 Deside Isa bemanik malik lêg ie pade, 
"Lěq dalem Kitab Suci tetulis bahwe 
Almasih harus menderite, dait idup malik 
lêman tengaq-tengaq dengan ninggal lêg 
jelo saq ketelu. 

47 Dait dalem pesêngan Almasih nike 
čndah harus tekabarang tipaq selapuq 
bangse mengenai pertobatan dait 
pengampunan dose. Berite nike harus 
tekabarang mulai lêman Yerusalem. 

48 Side pade jari saksi leman selapuq hal 
nike. 

49 Dait Tiang mêsag gen ngirimang side 
pade napi saq sampun tejanjiqang siq 
Bapa. Laguq side pade harus tetep ngantih 
lêg kote niki jangke kuase lêman Allah 
turun kuasein side pade." 

>0 Sesampun nike Deside Isa jauq ie pade 
ojok luah kote jangke rapet Betania. Lěq 
derike Deside Isa ngangkat gading-Ne, 
terus ngicanin ie pade berkah. 

>l Sewaktu Deside Isa ngelaksaneang hal 
nike, le kerangkatan ojok sorge, terus 
bekelin kance ie pade. 

52? |e pade sujut nyembah Deside Isa, 
terus tulak ojok Yerusalem siq angen saq 
seneng gati, 

3 dait ie pade tetep araq lêg Geděng 
Allah dait mulieang Allah. 


Yohanes 


1 Lěq penemběqne senděqman dunie 

tecipteang, Manik nike sampun araq. 
Manik nike araq bareng Allah, dait Manik 
nike Allah. 

2 Lěman penembêgne le araq bareng 
Allah. 

3 Selapuqne tejariang siq le, dait lêman 
selapuq saq araq, nděq araq sopoq juaq 
saq tejariang, lamun nênten siq le. 

4 Lěq dalem-Ne araq idup, dait idup nike 
terang manusie. 

> Terang nike besinar lêg tengaq peteng, 
dait peteng nike nděq bau nguasein 
terang nike. 

6 Rauh dengan saq teutus siq Allah, 
aranne Yahya. 

7 ie rauh jari saksi mengenai terang 
nike, aděq langan ie selapuq dengan jari 
percaye. 

8 le nděqne terang nike, laguq ie harus 
besaksi mengenai terang nike. 

Terang saq sejati, saq menahin selapuq 
manusie, kenyeke rauh ojok dunie. 

l0le araq lêg dunie, malahan dunie 
tecipteang siq le, laguq dunie nděq kenal 
kance le. 

11 le rauh ojok dowê-Ne mêsag laguq ie 
pade nděq nerimaq le. 

12 Laguq tipaq dengan-dengan saq 
nerimaq le, le icanin dengan-dengan nike 
kuase jari bije-bije dowěn Allah, ie pade 
saq percaye lêg pesěngan-Ne. 

13 le pade tebijeang nděqne lêman daraq 
atao kemělěq manusie, nděq êndah lêman 
kemělěq dengan mame, laguq lěman 
Allah. 

14 Manik nike sampun jari manusie, 
beterus le araq lêg antare ite, dait ite 
sampun serioq kemuliean-Ne, kemuliean 
saq teicanin tipaq le sebagě Bije Nunggal 
saq asalne lêman Bapa, penoq rahmat dait 
kebenaran. 

13 Yahya rauh jari saksi-Ne, ie beriteang: 
"Niki le saq tiang maksut: le saq rauh 
mudian lêman tiang belěqan lěman tiang, 
sěngaq le sampun araq senděqman tiang 
araq." 

16 sêngag lêman kesempurnean-Ne, ite 
selapuq sampun nerimaq rahmat demi 
rahmat. 

17 Hukum Taurat ite terimag lêman Musa. 
Laguq rahmat dait kebenaran rauh langan 
Deside Isa Almasih. 

18 Nděq araq saq sampun serioq Allah, 
laguq Bije Nunggal saq asalne lčman Bapa, 
saq araq lêg iwean Bapa. le saq nyatayang 
Bapa tipaq ite. 

19 Niki kesaksian Yahya sewaktu pare 
penguase Yahudi lêg Yerusalem suruq 
imam-imam dait dengan-dengan Lewi 
lumbar beketuan ojok Yahya, "Sai 
pelungguh niki?" 

20 Yahya ngaku secare terus-terang, 
"Tiang niki něnten Almasih." 

21 "Lamun maraq nike, pelungguh sai?" 
le pade beketuan. "Napi pelungguh Elia?" 
"Něnten," jawab Yahya. "Napi pelungguh 
nabi saq gen rauh?" "Něnten," jawab 
Yahya. 

22 le pade bebase, "Lamun maraq nike, 
silaq badaq tiang pade sai pelungguh 
niki?" Aděq tiang pade bau nyampêang 
jawaban tipaq dengan-dengan saq ngutus 
tiang pade. Menurut pelungguh sai 
setetune pelungguh niki?" 

23 Jawab Yahya, "Tiang niki dengan saq 
bekuih-kuih lêg padang gurun, 'Rateang 

langan Tuhan.' Maraq saq sampun 
tesampêang siq Nabi Yesaya." 

24 Lěq antare dengan-dengan saq teutus 
araq dengan Parisi, 

25 je pade beketuan, "Lamun pelungguh 
něnten Almasih, něnten Elia, něnten čndah 
nabi saq gen rauh, kemběq pelungguh 
baptis dengan?" 

26 Jawab Yahya, "Tiang baptis dengan 
kadu aiq. Laguq lêg tengaq-tengaq side 
pade araq Dengan saq něnten side pade 
kenal. 

27 le rauh mudian lêman tiang, laguq jari 
lekaq tali sepatu-Ne doang tiang nděq 
patut." 

28 Selapuqne nike telaksane lêg Betania, 
lêg itoqan Kokoq Yordan taoq Yahya 
baptis dengan. 

293 Lěq jelo jemaqne, Yahya serioq Deside 
Isa rauh tipaq ie. Terus Yahya bebase, 
"Pade serioq Anak Dombe Allah saq 
ngapus dose dunie. 

30 le saq tiang maksut sewaktu tiang 
nyampčang: Mudian lěman tiang gen rauh 
sopoq dengan saq belêgan lêman tiang, 
sěngaq le sampun araq senděqman tiang. 

31 Senděqmanne, tiang ndêg nenaoq sai 
le nike. Laguq jari hal nike tiang dateng 

dait baptis dengan kadu aiq, aděq le 
tenyatayang tipaq bangse Israel." 

32 Yahya êndah ngeběng kesaksian niki, 
"Tiang serioq Roh Allah turun lêman langit 
maraq ruen kedit dare, beterus meneng 
lêg atas-Ne. 

33 Lěq waktu nike tiang ndêgman nenaoq 
sai le. Laguq Allah saq manikang tiang 
baptis dengan kadu aiq sampun bemanik 
lêg tiang, 'Lamun side serioq Roh Allah 
turun, beterus meneng lěq atas sopoq 
dengan, le saq gen baptis dengan kadu 
Roh Suci.' 

34 Tiang sampun serioq měsaq," basen 
Yahya, "dait tiang ngeběng kesaksian 
bahwe le Bije saq asalne lêman Allah." 

35 Lěq jelo jemaqne Yahya araq lêg taoq 
nike malik kance due pengiringne. 

36 Sewaktu ie serioq Deside Isa bemargi, 
ie bebase, "Silaq pade serioq! Nike Anak 
Dombe Allah." 

37 Kedue pengiring nike dengah basen 
Yahya, beterus lumbar ngiring Deside Isa. 

38 Deside Isa ngêngat andang mudi, dait 
cingakin ie pade kenyeke turut le. Deside 
Isa beketuan, "Napi saq side pade boyaq?" 
Jawab ie pade, "Rabi (artine: Guru), lěq 
mbě Pelungguh meneng?" 

39 "Silaq serioq měsaq," manik Deside 
Isa. le pade lumbar kance Deside Isa dait 
serioq lêg mbě geděng-Ne. Waktu nike 
jam empat kebian. Jelo nike ie pade ndot 
ngiring Deside Isa. 

40 Salaq sopoq lêman kedue dengan saq 
sampun dengahang napi saq tesampčang 
Yahya, beterus lumbar ngiring Deside Isa, 
aranne Andreas, semetonne Simon Petrus. 

41 Becat-becat Andreas boyaq Simon, 
semetonne, dait bebase lěq ie, "Tiang pade 
sampun bedait kance Mesias!" (Mesias 
pade artine kance Almasih.) 

42 Andreas ngatong Simon ojok Deside 
Isa. Deside Isa merhatiang Simon, terus 
bemanik, "Side Simon, bije Yahya. Side 
gen tearanin Kepas (artine: Petrus)." 

43 Lěq jelo jemaqne Deside Isa mutusang 
gen lumbar ojok Galilea. le bedait kance 
Pilipus, dait bemanik lêg ie, "Silaq turut 
Tiang!" 

44 Pilipus asalne lêman Betsaida, taogne 
ndot Andreas dait Petrus. 

4> Pilipus bedait kance Natanael dait 
bebase lêg ie, "Tiang pade sampun ndait 
Dengan saq tesebut siq Musa lêg dalem 
Kitab Suci Taurat, dait saq teberiteang siq 

nabi-nabi. le Deside Isa bije Yusup lêman 
Nazaret." 

46 Laguq jawab Natanael, "Segerah iniq 
hal saq solah dateng lêman Nazaret?" 
"Silaq serioq měsaq!" basen Pilipus. 

47 Deside Isa cingakin Natanael dateng, 
terus bemanik mengenai ie, "Serioq niki 
dengan Israel sejati. Nděq araq saq palsu 
lêg ie." 

48 Natanael metakên lêg Deside Isa, 
"Berembě Pelungguh iniq wikanang tiang?" 
Jawab Deside Isa, "Senděqman Pilipus 
ngempoh side, Tiang sampun serioq side 
lêg bawaq lolo are nike." 

49 "Bapaq Guru," basen Natanael, 
"Pelungguh tetu-tetu Bije saq asalne 
lêman Allah! Pelungguh Raje dengan 
Israel!" 

>0 Deside Isa bemanik, "Side percaye, 
cume lantaran Tiang badaq bahwe Tiang 
sampun serioq side lêg bawaq lolo are 
nike? Hal-hal saq jaoq belêgan lêman nike 
gen side serioq!" 

>I Deside Isa bemanik čndah, "Tiang 
badaq side, side gen serioq langit 
kebukaq, dait malačkat-malačkat Allah 
turun-tačk ojok Bije Manusie." 

2 l Due jelo sesampun nike araq gawé 
ngawinang lěq kote Kana, lěq Galilea, 
dait mamiq bini Deside Isa araq lêg derike. 

? Deside Isa kance pengiring-pengiring- 
Ne tepesilaq čndah lêg gawé ngawinang 
nike. 

3 Sewaktu ie pade kurangan aiq anggur, 
mamiq bini-Ne bebase lêg Deside Isa, "Aiq 
anggur ie pade sampun bis." 

4jJawab Deside Isa, "Inaq napi saq side 
kayunang lêg Tiang? Nděqman waktune 
Tiang nyatayang diriq." 

> Laguq mamiq bini Deside Isa bebase lêg 
pelayan-pelayan, "Laksaneang napi saq le 
manikang lêg side." 

6 Lěq derike araq enem gentong saq 
tesadangang jari bisoq nač menurut adat 
Yahudi. Gentong nike sopoq-sopoq isine 
kire-kire satus liter. 

7 Manik Deside Isa lêg pelayan-pelayan 
nike, "Isiqang gentong-gentong nike." le 
pade isiq gentong-gentong nike jangke 
penoq. 

8 Beterus Deside Isa bemanik lêg ie pade, 
"Mangkin bait aiq nike sekediq dait atong 
ojok ketue saq ngatur gawè." le pade jauq 
aiq nike ojok ketue. 

9 Terus ketue nike rasaq aig saq sampun 
jari anggur nike. (le nděq nenaoq lêman 
mbě anggur nike, cume pelayan-pelayan 
saq ngisiq aiq doang saq nenaoq.) Beterus 
ketue nike ngerapetin pengantěn mame, 

10 terus bebase lêg ie, "Biasene dengan 
nyugulang anggur saq paling maiq juluan 
dait lamun selapuq temuč sampun puas 
nginem baruq anggur saq biase. Laguq 
side nyimpen anggur saq paling solah 
jangke mangkin!" 

11 Nike keajaipan penembêg saq tepiaq 
siq Deside Isa. le ngelaksaneang nike 
lêg Kana lêg Galilea. Siq tande nike 
le nyatayang kemuliean-Ne. Make 
pengiring-pengiring-Ne percaye lêg le. 

12 Sesampun nike Deside Isa lumbar ojok 
Kapernaum bareng-bareng kance mamiq 
bini-Ne, sanak-sanak-Ne dait pengiring- 
pengiring-Ne. le pade mererepan lêg 
derike pire jelo ngoněqne. 

13 Sewaktu sampun rapet Hari Raye 
Paskah Yahudi, Deside Isa lumbar ojok 
Yerusalem. 

14 Lěq Geděng Allah lêg Yerusalem, 
dait-Ne dengan-dengan saq jual sampi, 
dombe, kedit dare; dait čndah tukang 
tukah kěpěng tokol lêg derike. 

15 Deside Isa piaq pecut lêman tali, 
beterus siuh-Ne selapuq sampi dait 
dombe nike lêman dalem Geděng Allah. 
Balik-belah-Ne měje-měje saq tekadu 
taoq nukahang kěčpěng jangke selapuq 
kěpěng ie pade begelanyatan. 

16 Beterus Deside Isa bemanik lêg dagang 
kedit dare nike, "Jauq selapuqne niki. 
Ndaq jariang Geděng Bapa Tiang taoq 
bedagang!" 

17 Beterus pengiring-pengiring-Ne inget 
bahwe araq tetulis, "Rase kasih Tiang lêg 
Geděng Deside, nguasein atěn Tiang." 

18 Pare penguase Yahudi nantang Deside 
Isa, basen ie pade, "Silaq miaq keajaipan 
jari tande lèdg tiang pade bahwe Pelungguh 
berhak ngelaksaneang maraq niki." 

19 Jawab Deside Isa, "Runtuhang Geděng 
Allah niki, dait dalem telu jelo Tiang bau 
penganjeng malik." 

20 Terus ie pade bebase, "Teperluang 
waktu petang dase enem taun jari 
penganjeng Geděng Allah niki, laguq 
Pelungguh gen penganjeng malik dalem 
telu jelo?" 

21 Laguq Geděng Allah saq temaksut siq 
Deside Isa nike, rage-Ne mêsad. 

22 Beterus sesampun Deside Isa idup 
lêman ninggal, pengiring-pengiring-Ne 
inget bahwe hal nike sampun le manikang. 
Make ie pade percaye napi saq tetulis lêg 
Kitab Suci dait napi saq temanikang siq 
Deside lsa. 

23 Deside Isa araq lêg Yerusalem 
sengoněq Perayaan Paskah, luwêg dengan 
percaye lěq le lantaran keajaipan- 
keajaipan saq le piaq. 

24 Laguq Deside Isa mêsag nênten 
percayeang diriq-Ne lêg ie pade, sěngaq 
le kenal selapuq dengan. 

2> Nděq perlu dengan ngebêng kesaksian 
tipaq le mengenai sai juaq, sěngaq le 
mêsadg wikan napi saq araq lêg dalem 
angen manusie. 

l Araq sopoq ahli Taurat lêman 
golongan dengan Parisi aranne 
Nikodemus. 

2? Lěq sopoq kelem ie parek ojok Deside 
Isa, dait matur, "Bapaq Guru, tiang pade 
nenaoq Pelungguh teutus siq Allah. 
Sěngaq něnten araq sopoq dengan juaq 
saq bau miaq keajaipan maraq Pelungguh, 
lamun Allah něnten bareng ie." 

3 Jawab Deside Isa, "Tiang badaq side: 
Setetune ndčq araq sopoq manusie saq 

bau serioq Kerajaan Allah lamun ie nděq 
tebijeang malik." 

4Jawab Nikodemus tipaq Deside Isa, 
"Segerah dengan saq sampun toaq 
tebijeang malik? Napi ie iniq tame malik 
lêg dalem tian inaqne beterus tebijeang 
malik?" 

> Jawab Deside Isa, "Tiang badaq side, 
setetune lamun dengan nděq tebijeang 
lêman aiq dait leman Roh Allah, dengan 
nike nděq gen bau tame Kerajaan Allah. 

6 Manusie secare jasmani tebijeang 
siq dengan toaqne, laguq secare rohani 
tebijeang lêman Roh Allah. 

7 Ndaq bengaq lantaran Tiang badaq 
side: Side selapuq harus tebijeang malik. 

8 Angin lalo ojok mbê ie mělě; ite dengah 
suarene, laguq nděq nenaoq lêman mbě 
datengne dait ojok mbě aningne. Maraq 
nike čndah dengan saq tebijeang lêman 
Roh Allah." 

Nikodemus metakên, "Berembě nike 
iniq telaksane?" 

10 Jawab Deside Isa, "Side guru lêg Israel; 
segerah side nděq nenaoq hal-hal nike? 

II Tiang badaq side: Setetune tiang 
pade nyampčang mengenai napi saq 
tiang pade taoq, dait tiang pade ngeběčng 

kesaksian mengenai napi sag sampun 
tiang pade serioq; laguq side pade nděq 
mělě nerimaq kesaksian tiang pade. 

12 Side pade nděq percaye lamun Tiang 
nyeriteang side mengenai hal-hal lêman 
dunie niki; berembě side pade bau 
percaye, lamun Tiang nyeriteang side 
hal-hal mengenai sorge? 

13 Nděq araq sopoq dengan juaq saq 
sampun tačk ojok sorge, kecuali le saq 
turun ojok dunie, nike Bije Manusie. 

14 Pade maraq Musa saq tačkang ulah 
tembage lêg sopoq kayuq lêg padang 
gurun, maraq nike êndah Bije Manusie 
harus tetačkang, 

1> aděq selapuq dengan saq percaye lêg 
le mauq idup sejati dait kekel. 

16 Sěngaq belêg gati kasih Allah tipag 
manusie lêg dunie niki, jangke le ngicanin 
Bije-Ne saq nunggal, adêg sebilang 
dengan saq percaye lêg le nděqne binase, 
laguq mauq idup sejati dait kekel. 

17 Sěngaq Allah ngutus Bije-Ne něnten 
jari hakimin dunie niki, lagug adêg langan 
le, dunie niki teselametang. 

18 Dengan saq percaye lêg le nděq gen 
tehukum. Laguq dengan saq nděčq percaye 
sampun tehukum siq Allah, sěngaq ie 

nděq percaye lêg dalem pesěngan Bije 
Nunggal saq asalne lêman Allah. 

19 Hukuman nike: Cahaye nike sampun 
rauh ojok dunie, laguq manusie demenan 
peteng ketimbang menah, sěngaq 
perbuatan-perbuatan ie pade jahat. 

20 Sebilang dengan saq gawčq jahat, 
meriq lêg cahaye; ie nděq mělě dateng lêg 
cahaye nike, adêg perbuatanne saq jahat 
nděq penggitan. 

21 Laguq dengan saq ngelaksaneang 
napi saq kenaq, dateng tipaq cahaye 
nike aděqne jari nyate bahwe napi saq ie 
laksaneang sesuai pekayunan Allah." 

22 Sesampun nike Deside Isa dait 
pengiring-pengiring-Ne lumbar ojok 
Yudea. Lěq derike le mererepan pire jelo 
ngoněqne teiring siq ie pade sambil baptis 
dengan saq betobat. 

23 Waktu nike Yahya nděqman tame bui. 
le baptis dengan lêg Ainon, nděqne jaoq 
lêman Salim, sěngaq lêg derike luwêg aiq. 
Dengan-dengan pade dateng ojok derike 
terus Yahya, baptis dengan-dengan nike. 

24 (3:23) 

2> Terus pengiring-pengiring Yahya 
mulai pade betungkasan kance dengan 
Yahudi mengenai aturan penyucian. 

26 le pade lumbar ojok Yahya, dait 
bebase, "Paq Guru, napi pelungguh 
masih iling lěq dengan saq bareng kance 
pelungguh lěq itoqan Kokoq Yordan nike 
saq piranan sampun pelungguh ceriteang 
tiang pade? le čndah baptis dengan, dait 
selapuq dengan lumbar ojok le!" 

27 Jawab Yahya, "Nděčq araq sopoq 
dengan juaq saq bau nerimaq napi-napi 
lamun ie nênten teicanin siq Allah. 

28 Side pade sampun dengah raos tiang, 
'Tiang nděqne Mesias saq tesebut êndah 
Almasih. Tiang teutus senjuluq le.' 

“9 Pengantěn nine nike čpěne pengantěn 
mame. Sahabat pengantěn mame 
nike cume nganjeng lêg děkětne dait 
dengahang, dait ie besukecite lamun 
dengah suare pengantěn mame. Maraq 
nike čndah tiang. Mangkin tiang seneng 
gati. 

30 le harus sayan belêg, laguq tiang harus 
sayan koděq." 

31 Sai saq rauh lêman atas ngelebihin 
selapuqne; sai saq asalne lêman dunie, 
ie manusie warge dunie dait ngeraos 
mengenai hal-hal lêg dunie. Sai saq rauh 
lêman sorge ngelebihin selapuqne. 

32 le bebaos mengenai napi sag sampun 
le cingakin dait le pirengang, laguq nděq 
araq sopoq dengan juaq saq percaye lêg 
kesaksian-Ne. 

33 Dengan saq percaye lêg kesaksian-Ne 
nike, ngakuq bahwe Allah kenaq. 

34 Sěngaq dengan saq teutus siq Allah 
nyampčang Manik Allah, sěngaq něnten 
araq tutuqne Allah ngicanin Roh-Ne. 

35 Bapa ngasihin Bije, dait sampun 
nyerahang selapuq kuase lêg le. 

36 Dengan saq percaye lêg Bije nike gen 
mauq idup sejati dait kekel. Laguq dengan 
saq nděq taat lěq Bije nike nděqne mauq 
idup. le tehukum siq Allah selačq-lačqne. 
4 I Sewaktu Deside Isa wikan bahwe 

dengan-dengan Parisi sampun dengah, 
bahwe le luwêgan mauq pengiring dait 
baptis pengiring ketimbang Yahya, 

? (timaq Deside Isa mêsag nênten baptis 
dengan, laguq pengiring-pengiring-Ne 
doang,) 

3 le lumbar lêman Yudea tulak malik ojok 
Galilea. 

4 Lěq dalem pemargian-Ne nike, le harus 
liwatin dačrah Samaria. 

> Beterus Deside Isa rauh lêg sopoq kote 
lêg Samaria aranne Sikar, nděqne jaoq 

lêman tanaq saq lačq Yakub icanin tipaq 
Yusup, bijene. 

6 Lěq derike araq lingkoq Yakub. Deside 
Isa lelah gati lantaran pemargian nike, 
keranaq nike le melinggih lèg sedin 
lingkoq. Waktu nike kire-kire jam due olas 
tengari. 

Waktu nike pengiring-pengiring Deside 
Isa sampun lumbar ojok kote beli keloran. 
Beterus araq dengan nine Samaria dateng 
nimbaq aiq. Deside Isa bemanik lēěq ie, 
"Inaq, bau Tiang tunas aiq inem." 

8 (4:7) 

ə Jawab dengan nine Samaria nike, "Bapaq 
dengan Yahudi, tiang dengan Samaria; 
kemběq Pelungguh tunas nginem lěq 
tiang?" (Sêngag dengan-dengan Yahudi 
nděq araq hubungan kance dengan 
Samaria.) 

10 Jawab Deside Isa, "Lamun side nenaoq 
paice Allah dait sai saq tunas aiq inem lêg 
side, pasti side měsaq gen tunas aiq inem 
lêg le, dait le gen bêng side aiq idup." 

11 Basen dengan nine nike, "Pelungguh 
něnten bedowě timbaq, dait lingkoq niki 
dalem gati. Lěman mbě Pelungguh mauq 
aiq idup nike? 

12 Yakub, bapaq leluhur tiang pade, 
ngicanin tiang pade lingkoq niki. Dait 
ie mêsag bait aiq inemne lêman deriki; 
maraq nike êndah bije-bijene lantong 
selapuq binatang saq ie anyam. Napi 
Pelungguh paran Pelungguh belêgan 
kance Yakub?" 

13 Deside Isa bemanik, "Dengan saq 
nginem aiq niki gen bedak malik, 

14 laguq dengan saq nginem aiq saq gen 
Tiang bèng, nděqne gen bedak malik 
selačq-lačqne. Sěngaq aiq saq gen Tiang 
bèng nike gen jari pengembulan aiq lêg 
dalem diriqne saq gen terus ngělěk jangke 
dateng idup sejati dait kekel." 

1> Basen dengan nine nike, "Bapaq, icanin 
tiang aiq nike, aděq tiang nděq bedak 
malik; dait nděq perlu tulak ojok deriki 
bait aiq." 

16"Silaq lumbar, empoh semamende, 
terus tulak malik ojok deriki,” manik 
Deside Isa. 

17 "Tiang ndèg bedowé semame," basen 
dengan nine nike. "Mule kenaq basende," 
manik Deside Isa. 

18 "Sěngaq side sampun merariq lime 
kali, dait dengan mame saq idup bareng 
side mangkin nděqne semamende." 

19 "Taog tiang mangkin bahwe Pelungguh 
niki nabi," basen dengan nine nike. 

20 "Leluhur tiang pade nyembah Allah lêg 
atas gunung niki, laguq bangse Pelungguh 
bebase bahwe cume lěq Yerusalem doang 
taoq dengan nyembah Allah." 

21 "Pade percaye," manik Deside Isa lêg 
ie, "Sopoq waktu dengan gen nyembah 
Bapa, nděqne lěq gunung niki malik, dait 
nděqne êndah lêg Yerusalem. 

22 Side pade dengan Samaria nyembah 
saq ndčq side pade kenal, laguq tiang 
pade dengan Yahudi nyembah le saq tiang 
pade kenal, sěngaq keselametan dateng 
lêman dengan Yahudi. 

23 Laguq gen dateng waktune dait 
mangkin sampun dateng, bahwe 
penyembah-penyembah saq kenaq 
gen nyembah Bapa lêg dalem roh dait 
kebenaran; sěngaq Bapa kayunang 
penyembah-penyembah maraq nike. 

24 Allah nike Roh dait sai-sai nyembah 
le, harus nyembah le lêg dalem roh dait 
kebenaran." 

2> Dengan nine nike matur lêg Deside Isa, 
"Tiang nenaoq bahwe Mesias (saq tesebut 
Almasih) gen rauh. Lamun le rauh, le gen 
nyampčang selapuq hal tipaq ite." 

26 Manik Deside Isa lêg ie, "Tiang niki 
le, saq mangkin kenyeke ngeraos kance 
side." 

27  ěq waktu nike pengiring-pengiring 
Deside Isa tulak. le pade bengaq serioq 
Deside Isa bebaos kance dengan nine 
nike. Laguq nděq araq sopoq dengan 
juaq lêman ie pade saq beketuan lêg 
dengan nine nike, "Napi kemělěqde?" atao 
saq metakēěn lêg Deside Isa, "Kemběq 
Pelungguh bebaos kance dengan nine 
nike?" 

28 Dengan nine nike bilin pendaiqne terus 
pelai ojok kote dait badaq dengan-dengan 
lêg derike, 

29 "Silaq pade serioq, lêg derike araq 
sopoq dengan saq badaq tiang selapuq hal 
saq sampun tiang piaq. Sang le Almasih?" 

30 Beterus dengan-dengan nike čndah 
bilin kote dait lumbar ojok Deside Isa. 

31 Lěq waktu nike pengiring-pengiring- 
Ne pesilaq Deside Isa medaran. le pade 
matur, "Bapaq Guru, silaq medaran." 

32? Laguq jawab Deside Isa, "Lêg Tiang 
araq keloran saq side pade nděq taoq." 

33 Beterus pengiring-pengiring-Ne 
mulai saling ketuan, "Napi araq dengan 
atongang le keloran?" 

34 Beterus Deside Isa bemanik, "Keloran 
Tiang nike, ngelaksaneang pekayunan le 
saq ngutus Tiang, dait nutuqang karye 
saq teserahang ojok Tiang. 

35 Basen side pade, 'Karing empat bulan 
musim mataq.' Laguq Tiang badaq side: 
Silaq serioq lendang-lendang saq sampun 
kuning, siep tepataq! 

36 Dengan saq mataq sampun mulai 
nerimaq upaqne dait ngumpulang hasil 
jari idup sejati dait kekel. Jari, dengan 
saq nalet dait dengan saq mataq kanggo 
bareng beseneng-seneng. 

37 Sesenggak niki kenaq čndah, 'Saq 
sopoq nalet, saq lain mataq.' 

38 Tiang suruq side pade lumbar mataq 
lêg taoq saq side pade nděq uwah 
betaletan; dengan lain sampun begawěan 
lêg derike, dait side pade nerimaq bati 
lêman pegawéan ie pade." 

39 Luwêg dengan Samaria lêg kote nike 
percaye lêg Deside Isa, lantaran raos 
dengan nine nike, “le badaq tiang selapuq 
hal saq sampun tiang piaq." 

40 Sewaktu dengan-dengan Samaria 
bedait kance Deside Isa, sanget siq ie 
pade tunas adêg Deside Isa meneng kance 

ie pade. Jari Deside Isa meneng lêg derike 
due jelo ngoněqne. 

41 Beterus sayan luwêg malik dengan saq 
percaye lêg Deside Isa lantaran ie pade 
dengah měsaq pengajahan-Ne. 

42 le pade bebase lêg dengan nine nike, 
"Tiang pade percaye mangkin, nděqne 
lantaran napi saq side ucapang lěq tiang 
pade, laguq lantaran tiang pade sampun 
dengah měsaq dait nenaoq bahwe le mule 
tetu Juruselamet dunie." 

43 Sesampun due jelo lêg Sikar, Deside 
Isa lumbar ojok Galilea. 

44 Deside Isa mêsag sampun bemanik, 
"Sopoq nabi nděq tehormatin lêg negerine 
měsaq." 

4> Laguq sewaktu le rauh lêg Galilea, 
dengan-dengan lěq derike seneng 
nyambut le, sěngaq ie pade araq lěq 
Yerusalem sewaktu Hari Raye Paskah, dait 
sampun serioq selapuq saq telaksaneang 
siq Deside Isa. 

46 Beterus Deside Isa tulak ojok Kana lêg 
Galilea, lêg taoq nike le sampun miaq aiq 
jari anggur. Lěq kote nike araq sopoq 
pegawé istane, bijene kenyeke sakit lêg 
Kapernaum. 

47 Sewaktu ie dengah bahwe Deside Isa 
sampun rauh lêg Galilea lêman Yudea, ie 
lumbar ojok Deside Isa dait tunas aděq 
Deside Isa rauh ojok Kapernaum jari 
nyelahang bijene saq gen milinang. 

48 Manik Deside Isa lêg pegawé istane 
nike, "Lamun side pade nděq serioq 
keajaipan-keajaipan, side pade nděq 
percaye." 

49 "Junjungan Saq Mulie," jawab 
pegawé istane nike, "tunas gelisan rauh 
senděqman anak tiang milinang.” 

50 Manik Deside Isa lêg ie, "Silaq lumbar, 
bijende selah!" Dengan nike percaye lêg 
manik Deside Isa, terus ie lumbar. 

>l Lěq tengaq langan, pelayan-pelayanne 
dateng tipaq ie jauq kabar, "Bije pelungguh 
sampun selah." 

>? Beterus ie beketuan lêg ie pade, "Jam 
pire kanak nike mulai selah?” Jawab ie 
pade, "Rubin, kire-kire jam sekěq tengari 
panasne telang." 

33 Beterus bapaq kanak nike inget bahwe 
lêg waktu nike Deside Isa bemanik lêg 
ie, "Anakde selah." Terus ie dait selapuq 
keluargene percaye lêg Deside Isa. 

>4 Nike keajaipan saq kedue saq tepiaq 
siq Deside Isa lêg Galilea sesampun le 
rauh lêman Yudea. 

I Sesampun nike araq perayaan 

5 Yahudi, make Deside Isa lumbar ojok 
Yerusalem. 

2 Lěq Yerusalem děkčt Jebak Dombe araq 
sopoq telage, dalem base Ibrani tearanin 
Betesda. Lěq derike araq lime sesangkok. 

3 Lěq sesangkok-sesangkok nike luwêg 
dengan sakit tetindoqang, araq saq bute, 
araq saq děmpang, dait araq êndah saq 
kěpaq. [le pade selapuq ngantih aiq telage 
nike beumbak-umbak. 

4 Sěngaq sewaktu-waktu malačkat Tuhan 
turun ojok telage nike terus miaq aiqne 
jari beumbak-umbak. Dengan sakit saq 
penembēěq tame lêg dalem telage nike 
sewaktu aiqne beumbak-umbak, gen 
selah, napi juaq penyakitne.] 

> Lěq taoq nike araq sopoq dengan 
mame saq sampun telung dase baluq taun 
ngoněqne sakit. 

6 Deside Isa cingakin ie tindoq lêg derike, 
dait wikanang-Ne bahwe ie ngoněq gati 
sakit; make Deside Isa bemanik lěq ie, 
"Mělě side teselahang?" 

7 Dengan sakit nike bejawab, "Guru, 
něnten araq dengan saq tamaq tiang ojok 
dalem telage sewaktu aiqne beumbak- 
umbak. Baruq tiang mêlê tame, sampun 
araq dengan lain saq juluan tame." 

8 Beterus Deside Isa lêg ie, "Silaq ures, 
angkat tipahde, terus lampad.” 

9 Lěq waktu nike êndah ie langsung 
selah. le ngangkat tipahne terus lampaq. 
Hal nike telaksane lêg jelo Sabat. 

10 Keranaq nike penguase-penguase 
Yahudi bebase lêg dengan saq baruq 
teselahang nike, “Jelo niki jelo Sabat. Nděq 
kanggo side ngangkat tipahde." 

11 Laguq jawab dengan nike, "Dengan 
saq nyelahang tiang, le saq suruq tiang 
ngangkat tipah tiang terus lampad.” 

12 le pade beketuan, "Sai dengan nike 
saq suruq side ngangkat tipahde terus 
lampaq?" 

13 Laguq dengan saq sampun selah nike 
nděq nenaoq sai dengan nike, sěngaq 
Deside Isa sampun telang lêg tengaq 
dengan luwěq nike. 

14 Beterus Deside Isa bedait kance 
dengan nike lêg dalem Geděng Allah, dait 
bemanik lêg ie, "Mangkin side sampun 

selah, ndaq gawêdg dose malik, aděq side 
nděq ndait saq lengêan malik." 

153 Beterus dengan nike lumbar, dait 
nyampčang ojok pare penguase Yahudi 
bahwe Deside Isa saq nyelahang ie. 

16 Dait nike lantaranne, ie pade mulai 
berusahe nganiaye Deside Isa sěngaq le 
nyelahang dengan lěq jelo Sabat. 

17 Lagug Deside Isa bemanik lêg ie 
pade, "Bapa Tiang terus bekarye jangke 
mangkin, maraq nike čndah Tiang terus 
bekarye." 

18 Nike penguase-penguase Yahudi jari 
sayan berusahe gen nyematêg le. le pade 
piaq maraq nike, ndêgne cume lantaran 
Deside Isa ngelanggar aturan agame 
mengenai jelo Sabat, laguq čndah lantaran 
le badaqang bahwe Allah nike Bapa-Ne; 
artine le padeang diriq-Ne kance Allah. 

19 Deside Isa jawab ie pade maraq niki, 
"Tiang badaq side, setetune Bije nděqne 
tao ngelaksaneang napi-napi lêman 
diriq-Ne mēěsaq. le cume ngelaksaneang 
napi saq le cingakin telaksaneang siq 
Bapa-Ne. Sěngaq napi saq telaksaneang 
siq Bapa, nike čndah saq telaksaneang siq 
Bije. 

20 Sěngaq Bapa ngasihin Bije-Ne dait 
nyatayang tipaq Bije nike selapuq saq le 
laksaneang měsaq. Malahan Bapa gen 
nyatayang tipaq Bije nike karye-karye 
saq belêgan malik, jangke side pade jari 
bengaq. 

21 Bapa nike nguresang dengan ninggal, 
dait ngidupang ie pade, maraq nike čndah 
Bije ngidupang sai saq le kayunang. 

22 Bapa mêsag nênten hakimin sai juaq. 
Selapuq kekuasean jari hakimin sai juaq 
sampun teserahang tipaq Bije. 

23 Bapa ngelaksaneang hal nike adêg 
selapug dengan hormatin Bije maraq 
ie pade hormatin Bapa. Dengan saq 
nděq hormatin Bije artine ie čndah nděq 
hormatin Bapa saq ngutus le. 

24 Tiang badaq side: Setetune dengan 
saq dengah Tiang, dait percaye lěq Bapa 
saq ngutus Tiang, ie gen mauq idup sejati 
dait kekel, dait ie nděq gen tehukum; ie 
sampun ngalih lčman ninggal ojok dalem 
idup. 

25 Tiang badaq side: Setetune gen dateng 
waktune -- malahan sampun dateng 
waktune -- dengan ninggal gen dengah 
suare Bije saq asalne lêman Allah. Dait 
dengan saq dedengah gen idup. 

26 Pade maraq Bapa saq jari sumber idup, 
make Bapa jariang Bije nike čndah sumber 
idup. 

27 Bapa sampun ngicanin Bije-Ne kuase 
jari hakimin sai juaq, sěngaq le Bije 
Manusie. 

28 Ndaq side pade bengaq dengah hal 
niki, sèngag gen dateng waktune bahwe 
selapug dengan saq sampun ninggal 
dengah suare-Ne, 

29 dait ie pade saq gawčq solah gen sugul 
dait idup malik jari mauq idup saq kekel, 
laguq ie pade saq sampun gawêd jahat 
gen teidupang malik jari tehukum." 

30 "Tiang nděq tao ngelaksaneang 
napi-napi lêman diriq Tiang měsaq, Tiang 
cume ngakimin sesuai napi saq Tiang 
dengah. Dait penghakiman Tiang adil, 
sěngaq Tiang nděq turut kemělěq Tiang 
mêsadg, lagug pekayunan Bapa saq ngutus 
Tiang. 

31 Lamun Tiang ngebêng kesaksian 
mengenai dirig Tiang měsaq, kesaksian 
nike nděq bau tesaduq. 

32 Laguq araq dengan lain saq ngebêng 
kesaksian mengenai Tiang, dait Tiang 
nenaoq bahwe kesaksian-Ne nike kenaq. 

33 Side pade sampun ngirim utusan 
ojok Yahya, dait Yahya sampun ngeběng 
kesaksian mengenai kebenaran. 

34 Hal niki Tiang sampčang, nděqne 
lantaran Tiang merluang saksi lêman 
manusie, laguq adêg side pade 
teselametang. 

3> Yahya nike maraq dilah saq nyale dait 
becahaye. Semendaq doang side pade 
seneng nerimaq cahayene nike. 

36 Laguq kesaksian Tiang pentingan 
lman kesaksian Yahya. Napi sad 
mangkin Tiang laksaneang, niki karye saq 
tetugasang siq Bapa tipaq Tiang, jari bukti 
bahwe Bapa sampun ngutus Tiang. 

37 Dait Bapa saq ngutus Tiang čndah 
ngeběng kesaksian mengenai Tiang. Side 
pade nděq uwah dengah manik-Ne atao 
serioq rue-Ne. 

38 Selapuq manik-Ne ndêg side pade 
simpen lêg dalem atěnde, sěngaq side 
pade nděq percaye lêg Tiang saq le utus. 

39 Side pade berajah Kitab Suci sěngaq 
side paran siq care nike side bedowě idup 
sejati dait kekel. Dait Kitab Suci čndah 
ngeběng kesaksian mengenai Tiang. 

40 Laguq side pade nděq mêlê dateng 
ojok Tiang adêg side pade mauq idup. 

4l Tiang ndég boyaq pujian lêman 
manusie. 

42 Tiang kenal side pade. Tiang nenaoq 
side pade nděq ngasihin Allah dalem 
atênde. 

43 Tiang dateng dalem pesêngan Bapa 
Tiang, laguq side pade nděq nerimaq 
Tiang. Laguq lamun dengan lain saq 
dateng dalem pesěnganne měsaq, side 
pade mělě nerimaq ie. 

44 Berembě side pade bau percaye, lamun 
side pade boyaq pujian lêman sepade 
manusie, dait nděq berusahe boyaq pujian 
lêman Allah saq Esa? 

4> Ndaq paran Tiang gen tuduh side pade 
lêg arepan Bapa. Malahan Musa saq side 
pade harepang, ie saq tuduh side pade. 

46 Seanděne side pade percaye lêg Musa, 
side pade gen percaye lěq Tiang, sěngaq 
Musa saq nulis mengenai Tiang. 

47 Laguq lamun side pade ndêg percaye 
lêg napi saq tetulis sig Musa, berembě 
side pade bau percaye lêg napi saq Tiang 
sampěang?" 

6 l Sesampun nike Deside Isa lumbar 

ojok itoqan Danao Galilea, saq tesebut 
čndah Danao Tiberias. 

2 Sesampun rauh lêg derike, luwêg 
dengan ngiring Deside Isa, sěngaq ie pade 
sampun serioq muqjizat-muqjizat saq 
tepiaq siq Deside Isa sewaktu le nyelahang 
dengan sakit. 

3 Deside Isa tačk ojok atas gunung, 
terus melinggih lěq derike teiring siq 
pengiring-pengiring-Ne. 

4Lěq waktu nike Hari Raye Paskah 
dengan Yahudi sampun rapet. 

> Waktu Deside Isa cingakin lêg 
sekelining-Ne, le cingakin dengan luwêg 
dateng tipaq le. Beterus manik Deside Isa 
lêg Pilipus, "Lěq mbě taoqte beli keloran, 
aděq selapuq dengan niki mauq ngelor?" 

6 (Setetune Deside Isa sampun wikan napi 
saq harus le laksaneang, laguq le bemanik 
maraq nike jari nguji Pilipus.) 

7 Jawab Pilipus, "Ruti saq beraji satak 
kěpěng perak nděqne cukup umaq 
dengan-dengan niki, timaq sebilang 
dengan cume mauq pade sekediq." 

8 Salaq sopoq pengiring Deside Isa saq 
lain aranne Andreas, semeton Simon 
Petrus matur, 

9"Lěq deriki araq kanak mame bedowě 
lime ruti dait due empaq. Laguq napi 

artine lêg dengan saq luwěqne maraq 
niki?" 

10 Manik Deside Isa, "Suruq dengan- 
dengan nike tokol." Lěq taoq nike luwěq 
pupaq, make dengan-dengan nike tokol 
lêg pupaq — selapugne kire-kire lime iyu 
dengan mame. 

11 Beterus Deside Isa bait ruti nike, dait 
ngucap syukur tipaq Allah. Sesampun nike 
bagi-bagiang-Ne ruti nike ojok dengan 
luwêg. Terus le bagi empaq nike, dait ie 
pade ngelor jangke puas. 

12 Sesampun selapuqne bekelor jangke 
besuh, Deside Isa bemanik tipaq 
pengiring-pengiring-Ne, "Kumpulang 
salo keloran nike; ndaq jangke araq saq 
tetetěh." 

13 Terus ie pade kumpulang due olas 
bakaq penoq salo keloran lêman lime ruti 
saq tekelorang siq dengan luwèêdg nike. 

14 Sewaktu dengan luwčq serioq 
keajaipan saq tepiaq siq Deside Isa, ie 
pade bebase, "Mule tetu, niki Nabi saq gen 
rauh ojok dunie!" 

13 Deside Isa wikan ie pade mêlè dateng 
jari paksaq le jari raje ie pade. Keranaq 
nike Deside Isa lumbar nyingkir ojok 
gunung měsaq-měsaq. 

16 Sesampun serep jelo, pengiring- 
pengiring Deside Isa turun ojok danao. 

17 Beterus ie pade tačk perau mbelat 
danao nike lumbar ojok Kapernaum. 
Waktu nike sampun peteng laguq Deside 
Isa nděqman čndah rauh tipaq ie pade, 

18 sedeng umbak lêg danao mulai belêg 
sěngaq keras angin. 

19 Sesampun belayar kire-kire lime atao 
enem kiloměter, ie pade serioq Deside Isa 
rauh ojok perau bemargi lêg atas aiq. le 
pade takut gati. 

20 Laguq manik Deside Isa lêg ie pade, 
"Niki Tiang, ndaq takut!" 

21 Make seneng gati angen ie pade terus 
pesilaq Deside Isa tačk ojok dalem perau. 
Dait waktu nike čndah perau ie pade 
dateng lěq taoq saq ie pade laiq. 

2? Lěq jelo jemaqne dengan luwêg saq 
masih ndot lêg itoqan danao, sadar 
bahwe senděqmanne cume araq sopoq 
perau lêg derike. le pade nenaoq bahwe 
pengiring-pengiring Deside Isa sampun 
berangkat kadu perau nike, laguq Deside 
Isa něnten milu. 

23 Beterus perau-perau lêman kote 
Tiberias dateng dait belabuh lêg děkět 
taoq nike, taoq dengan luwěčq ngelorang 

ruti sesampun Junjungan Sag Mulie 
ngucapang syukur. 

24 Sewaktu dengan luwêg nike serioq 
bahwe Deside Isa dait pengiring- 
pengiring-Ne nděq araq lêg derike, ie 
pade tačk perau-perau nike dait lumbar 
ojok Kapernaum boyaq Deside Isa. 

2> Sewaktu dengan-dengan nike bedait 
kance Deside Isa lêg itoqan danao, ie pade 
metakên lêg Deside Isa, "Bapaq Guru, 
piran Pelungguh rauh lêg deriki?" 

26 Jawab Deside Isa, "Tiang badaq side, 
setetune side pade boyaq Tiang nděqne 
lantaran side pade sampun ngerti napi 
maksut keajaipan-keajaipan saq Tiang 
piaq, laguq lantaran side pade sampun 
bekelor jangke besuh. 

27 Ndaq begawčan jari mauq keloran saq 
iniq bis dait sěde. Laguq side pade harus 
begawčan jari mauq keloran saq bau 
tahen jangke dateng idup sejati dait kekel, 
saq gen teicanin siq Bije Manusie, sěngaq 
le sampun tesahang siq Allah Bapa." 

28 Beterus ie pade metakên lêg Deside 
Isa, "Napi saq harus tiang pade piaq 
aděq tiang pade ngelaksaneang karye saq 
tekayunang siq Allah?" 

29 Jawab Deside Isa, "Niki karye saq 
tekayunang siq Allah: Side pade harus 
percaye lěq le saq teutus siq Allah." 

30 Beterus ie pade matur, "Lamun maraq 
nike, bukti napi saq gen Pelungguh icanin 
aděq tiang pade serioq dait percaye lěq 
Pelungguh? Napi saq Pelungguh gen 
laksaneang? 

31 Leluhur tiang pade ngelorang manna 
lêg padang gurun, maraq tetulis lêg Kitab 
Suci, “Allah ngicanin ie pade kelorang ruti 
lêman sorge." 

32 Terus Deside Isa bemanik lêg ie pade, 
"Tiang badaq side: Setetune nděqne Musa, 
laguq Bapa Tiang saq ngicanin side ruti 
saq setetune lčman sorge. 

33 Sěngaq ruti saq teicanin siq Allah nike 
le saq turun lčman sorge dait ngicanin 
idup tipaq manusie lêg dunie." 

34 Terus ie pade matur, "Junjungan Saq 
Mulie, tunas tetep icanin tiang pade ruti 
nike." 

35 Manik Deside Isa lêg ie pade, "Tiang 
niki ruti saq ngeběng idup, dengan saq 
dateng tipaq Tiang, nděqne gen lapah 
malik. Dait dengan saq percaye lêg Tiang 
nděqne gen bedak malik." 

36 "Laguq maraq sag sampun Tiang 
sampêang lêg side: Timaq side pade 
sampun serioq Tiang, side pade nděq 
percaye. 

37 Selapuq saq Bapa icanin tipaq Tiang 
gen dateng tipaq Tiang dait sai-sai saq 
dateng tipaq Tiang nděq uwah Tiang 
tolaq. 

38 Sěngaq Tiang turun lčman sorge, nděq 
jari ngelaksaneang kemělěq Tiang měsaq, 
laguq pekayunan le saq ngutus Tiang. 

39 Dait niki pekayunan le saq ngutus 
Tiang: Aděq selapuq saq sampun le icanin 
tipaq Tiang, nděq araq saq telang; laguq 
aděq Tiang idupang malik lêg ahir jaman. 

40 Mule maraq niki pekayunan Bapa 
Tiang: Aděq selapuq saq serioq Bije dait 
percaye lěq le, bedowě idup sejati dait 
kekel, dait Tiang idupang malik lêg ahir 
jaman." 

41 Dengan-dengan Yahudi mulai ngoměh 
lêg Deside Isa, lantaran le bemanik: "Tiang 
ruti saq turun lêman sorge." 

42 le pade bebase, "Tekan le niki Isa, bije 
Yusup? Tiang pade kenal inaq amaq-Ne! 
Berembě le bau paran diriq-Ne, "le turun 
lêman sorge?" 

43 Beterus Deside Isa bemanik lêg ie 
pade, "Ndaq ngoměh! 

44 Nděčq araq sopoq dengan juaq saq bau 
dateng ojok Tiang, lamun Bapa saq ngutus 
Tiang, něnten gadingang ie tipaq Tiang; 
dait sai saq dateng, gen Tiang idupang lěq 
ahir jaman. 

4 Lěq dalem Kitab Nabi-nabi tetulis 
maraq niki: 'Selapuq dengan gen teajah 
siq Allah.' Jari, selapuq dengan saq 
dengahang Bapa dait berajah lêman le, 
dateng ojok Tiang. 

46 Nike nděqne berarti bahwe araq 
dengan saq sampun serioq Bapa. Cume le 
saq rauh lčman Allah, sampun cingakin 
Bapa. 

47 Tiang badaq side: Setetune dengan saq 
percaye, bedowě idup sejati dait kekel. 

48 Tiang niki ruti saq ngebêng idup. 

49 Leluhurde kelorang manna lêg padang 
gurun dait ie pade ninggal čndah. 

>0 Laguq nděčqne maraq nike ruti saq 
turun lčěman sorge; dengan saq ngelorang 
ruti nike nděqne gen ninggal. 

>l Tiang niki ruti saq turun lêman sorge 
-- ruti saq ngeběng idup. Dengan saq 
ngelorang ruti niki gen idup selačq- 
lačqne. Ruti saq gen Tiang bèng jari 

kehidupan manusie lêg dunie, nike ragen 
Tiang." 

>? Dengahne manik Deside Isa maraq 
nike, dengan-dengan Yahudi betungkasan 
sopoq kance lainne, basen ie pade, 
"Berembě Dengan niki ngicanin ite 
rage-Ne jari tekelorang?" 

>3 Beterus Deside Isa bemanik lêg ie 
pade, "Tiang badaq side: Setetune lamun 
side pade nděq ngelorang rage Bije 
Manusie dait nginem daraq-Ne, side pade 
nděq bedowě idup lêg dalem diriqde. 

>4 Dengan saq ngelorang ragen Tiang 
dait nginem daraq Tiang bedowě idup 
sejati dait kekel, dait Tiang gen idupang 
ie lêg ahir jaman. 

>> Sěngaq ragen Tiang tetu-tetu keloran 
dait daraq Tiang tetu-tetu ineman. 

>6 Dengan saq ngelorang ragen Tiang 
dait nginem daraq Tiang, ie araq lêg 
dalem Tiang, dait Tiang araq lêg dalem ie. 

>/ Pade maraq Bapa saq idup ngutus 
Tiang, dait Tiang čndah idup lěman 
Bapa, maraq nike čndah halne sai-sai saq 
kelorang ragen Tiang gen idup lêman 
Tiang. 

>58 Niki ruti saq sampun turun lêman 
sorge: Nděqne maraq ruti saq tekelorang 

siq leluhurde. Sěngaq sesampun ie pade 
ngelorang ruti nike, ie pade ninggal 
čndah. Laguq dengan saq ngelorang ruti 
niki gen idup selačq-lačqne." 

59 Selapuqne nike temanikang siq Deside 
Isa sewaktu le ngajahang lêg balě ibadah 
lêg Kapernaum. 

60 Sesampun dengah manik Deside 
Isa nike, luwêdg lêg antare pengiring- 
pengiring-Ne matur, "Perajahan niki keras, 
sai saq sanggup dengahang perajahan 
niki?" 

6l Deside Isa wikan bahwe pengiring- 
pengiring-Ne ngerumun mengenai hal 
nike. Make le bemanik, "Napi perajahan 
nike miaq side bimbang? 

62 Berembě jarine êrag lamun side pade 
serioq Bije Manusie tačk gen tulak ojok 
taoq-Ne semule? 

63 Roh saq ngicanin idup, awak manusie 
tetu-tetu ndêgne araq manpaatne. 
Perajahan-perajahan saq Tiang sampêang 
lêg side nike roh dait idup. 

64 Laguq lêg antare side pade araq saq 
nděčq percaye." (Deside Isa sampun wikan 
lêman penemběqne sai-sai saq nděq mělļě 
percaye, dait sai saq gen behianat lêg le.) 

65 Terus Deside Isa bemanik malik, 
"Keranaq nike Tiang badaq side bahwe 
nděq araq sopoq dengan juaq bau dateng 
ojok Tiang, lamun Bapa něnten ngicanin ie 
paice." 

66 Mulai waktu nike luwêg pengiring-Ne 
ngundurang diriq, dait nděq ngiring le 
malik. 

67 Beterus Deside Isa beketuan lêg kedue 
olas pengiring-Ne, "Napi side pade čndah 
mělě bilin Tiang?" 

68 Simon Petrus matur lêg Deside Isa, 
"Junjungan Saq Mulie, sai saq gen tiang 
pade laiq? Pelungguh doang saq bedowě 
idup sejati dait kekel. 

69 Tiang pade sampun percaye dait yakin 
bahwe Pelungguh Saq Suci lêman Allah." 

70 Jawab Deside Isa, "Tekan Tiang měsaq 
saq pilêg side pade, saq due olas dengan 
niki? Laguq salaq sopoq lêg antare side 
nike Belis!" 

71 Saq temaksut siq Deside Isa nike, 
Yudas bije Simon Iskariot. Sěngaq timaq 
Yudas jari salaq sopoq lêman kedue olas 
pengiring-Ne, ie gen behianat lêg Deside 
Isa. 

7 I Sesampun nike Deside Isa bemargi 

lêg selapug dačrah Galilea. le něnten 

kayun ojok dačrah Yudea, sêngad 
dengan-dengan Yahudi lěq derike beniat 
nyematěq le. 

“Waktu nike sampun rapet Hari Raye 
Pondok Daun. 

3 Sanak-sanak Deside Isa matur lêg 
Deside Isa, "Silaq bilin taoq niki, terus 
lumbar ojok Yudea, adêg pengiring- 
pengiring Pelungguh bau seriog karye 
Pelungguh. 

4 Nděq araq dengan saq gen seboq napi 
saq ie piaq, lamun ie mělě jari kesohor. 
Lamun Pelungguh ngelaksaneang hal-hal 
maraq nike, silaq Pelungguh nyatayang 
diriq tipaq dunie!" 

> (Sêngag sanak-sanak-Ne êndah nênten 
percaye lêg le.) 

6 Beterus Deside Isa bemanik lêg ie pade, 
"Mangkin nděqman waktu Tiang, laguq 
bagi side pade tetep araq waktu. 

7? Dunie niki ndčqne mungkin merig lêg 
side pade. Laguq Tiang mule temeriq 
siq dunie, sěngaq Tiang tetep ngeběng 
kesaksian mengenai dunie bahwe 
perbuatan-perbuatanne jahat. 

8 Silaq side pade lumbar ojok perayaan 
nike. Tiang ndèdg gen lalo, sěngaq mule 
nděqman waktu Tiang." 

9 Maraq nike manik Deside Isa lêg 
sanak-sanak-Ne, beterus le meneng lêg 
Galilea. 

10 Sesampun sanak-sanak-Ne lumbar 
ojok perayaan nike, meneng-meneng 
Deside Isa lumbar ndêg tetaoq siq dengan. 

11 Sengoněčq perayaan nike, penguase- 
penguase Yahudi boyaq Deside Isa dait 
beketuan-tuan, "Lěq mbě le?" 

12 Luwěq dengan mulai bepêsêg-pêsêg 
ngeraosang Deside Isa. Araq saq bebase, 
"le dengan solah." Araq čndah saq bebase, 
"Nenten! le nyesatang dengan luwěq." 

13 Laguq nděq araq sopoq dengan 
juaq saq bani bebase terang-terangan 
ngeraosang le, sěngaq ie pade takut lêg 
dengan-dengan Yahudi. 

14 Lěq waktu perayaan nike kenyeke 
telaksaneang, Deside Isa tame ojok 
Geděng Allah, terus mulai ngajahang. 

1> Dengan-dengan Yahudi bengaq 
gati, dait bebase, "Berembě dengan niki 
bedowě penenaoq maraq nike, padahal le 
nděq uwah berajah?" 

16 Deside Isa bemanik, "Saq Tiang 
ajahang niki, nděqne perajahan lêman 
Tiang, laguq perajahan lêman le saq 
ngutus Tiang. 

17 Dengan saq mêlêé turut pekayunan 
Allah gen nenaoq napi pengajahan Tiang 
asalne lèêman Allah atao lêman Tiang 
měsaq. 

18 Dengan saq ngajahang perajahanne 
mēěsaq boyaq kehormatan jari dirigne 
měsaq. Laguq dengan saq boyaq 
kehormatan jari le saq ngutus ie, dengan 
nike kenaq, nděq araq kesalaqan lēěq ie. 

19Tekan Musa sampun nyampêang 
Hukum Taurat tipaq side. Laguq lêg antare 
side pade nděq araq saq mělě taat lěq 
Hukum Taurat nike. Kemběq side pade 
mělě matěq Tiang?" 

20 Jawab dengan luwêg nike, "Side siq 
tekuasein siq sêtan! Sai saq mělě matěq 
Side?" 

21 Jawab Deside Isa, "Cume sopoq 
muqjizat saq Tiang piaq, dait side pade 
bengaq. 

2? Musa ngicanin side pade aturan 
besunat -- timaq setetune sunat nike 
asalne nděqne lčman Musa, laguq lêman 
bapaq-bapaq leluhur senděqman Musa 
-- dait side pade sunat dengan lêg jelo 
Sabat. 

23 Lamun hal nike side pade laksaneang 
aděq nděq teparan ngelanggar aturan 

Musa mengenai sunat, kemběq side 
pade gedek lêg Tiang lantaran nyelahang 
selapug awak sopoq dengan lêg jelo 
Sabat? 

24 Ndaq hakimin dengan siq napi saq 
penggitan, laguq pade hakimin secare 
adil." 

2> Beterus pire dengan penduduk kote 
Yerusalem bebase, "Tekan le niki saq 
teboyaq-boyaq gen tematěq? 

26 Pade serioq, le bêbas bebaos lêg 
julun dengan luwěq, dait nděq araq 
saq bebase napi-napi lêg le! Sang 
penguase-penguasente sampun sadar 
bahwe le niki Almasih? 

27 Laguq lamun Almasih nike rauh, ndêg 
araq sopoq dengan juaq saq nenaoq 
lman mbě asal-Ne. Padahal ite nenaoq 
lman mbě asal-Ne." 

28 Waktu Deside Isa kenyeke ngajahang 
lêg dalem Geděng Allah, le bemanik siq 
suare saq belěq, "Mule side pade nenaoq 
sai Tiang niki dait leman mbě asal Tiang. 
Tiang dateng nděqne sig kemělěq Tiang 
mēěsaq. Tiang teutus siq le saq kenaq sad 
ndčq side pade kenal. 

29 Tiang kenal kance le sěngaq Tiang 
asalne lêman le, dait le saq ngutus Tiang." 

30 Lěq waktu nike ie pade berusahe bau 
Deside Isa, laguq nděq araq saq bani negel 
le, sêngag nděqman waktune. 

31 Luwêg lêg antare dengan-dengan 
nike mulai percaye lêg Deside Isa, dait 
bebase, "Lamun Almasih nike rauh, napi 
le bau ngelaksaneang luwčqan keajaipan 
ketimbang Dengan niki?" 

32 Dengan-dengan Parisi dengah 
berembě dengan luwěq nike bepěsěq- 
pěsěq raosang Deside Isa. Keranaq nike 
bareng-bareng kance imam-imam kepale, 
ie pade ngutus pire pengawal Geděng 
Allah lumbar bau Deside Isa. 

33 Deside Isa bemanik, "Cume karing 
seberaq doang Tiang masih bareng kance 
side pade. Sesampun nike Tiang gen tulak 
ojok le saq ngutus Tiang. 

34 Side pade gen boyaq Tiang, laguq 
nděq ndait Tiang; sěngaq side pade nděq 
bau dateng ojok taog lêg mbě Tiang araq." 

3> Beterus dengan-dengan Yahudi nike 
bebase sopoq kance saq lainne, "Dengan 
niki gen lumbar ojok mbě, sehingge ite 
nděq gen bau ndait le? Napi le gen lumbar 
ojok dengan-dengan Yahudi saq ndot lêg 
perantoan lěq antare dengan Yunani, dait 
ngajahang dengan Yunani? 

36 Napi maksut-Ne bebaos bahwe ite 
gen boyaq le laguq ite nděq bau bedait 
kance le dait ite nděq bau dateng lêg mbě 
taoq-Ne araq?" 

37 Lěq jelo penutuq perayaan nike, jelo 
saq paling penting, Deside Isa ngadeg 
beterus bemanik siq suare saq belêg, 
"Dengan saq bedak, harus dateng ojok 
Tiang dait nginem! 

38 Sai-sai saq percaye lêg Tiang, maraq 
tetulis lêg dalem Kitab Suci: 'Lěman dalem 
atěne gen ngělěk êlêkan-êlêkan aiq idup." 

39 (Deside Isa bemanik mengenai Roh 
Allah, saq gen teterimaq siq dengan- 
dengan saq percaye lêg le. Sêngag waktu 
nike Roh Allah nděqman teicanin; sěngaq 
Deside Isa nděqman temulieang.) 

40 Luwěq dengan dengahang napi saq 
tebaosang siq Deside Isa, dait lêg antare 
ie pade araq saq bebase, "Dengan niki 
pasti Nabi saq gen rauh!" 

41 Saq lain bebase, "le niki Almasih!" 
Laguq araq čndah saq bebase, "Něnten, 
Almasih nênten rauh lêman Galilea! 

42 Dalem Kitab Suci tetulis bahwe Almasih 
nike keturunan Daud dait gen rauh lêman 
Betlehem, děse asalne Daud." 


YOHANES 7.43-51 47 


43 Ahirne dengan-dengan mulai 
betungkasan mengenai Deside Isa. 

44 Araq saq mêlè bau le, laguq ndčq 
sopoq dengan juaq saq bani negel le. 

4> Sewaktu pengawal-pengawal Geděng 
Allah saq teutus jari bau Deside Isa 
tulak malik, imam-imam kepale dait 
dengan-dengan Parisi beketuan lêg ie 
pade, "Kemběq side nděq jauq le ojok 
deriki?" 

46 Jawab pengawal-pengawal nike, "Ndég 
uwah araq dengan saq bebaos maraq le!" 

47 "Napi side pade čndah tesesatang siq 
le?" basen dengan-dengan Parisi nike. 

48 "Napi araq penguase-penguasente 
atao dengan Parisi saq percaye lěq le? 

49 Laguq dengan luwêg niki, ie pade ndčq 
ngerti Hukum Taurat, ie pade sampun 
tekutuk." 

>0 Salaq sopog lêg antare dengan Parisi 
nike, aranne Nikodemus saq sampun 
parek ojok Deside Isa. Nikodemus bebase 
tipaq dengan-dengan Parisi saq lain, 

>l "Menurut Hukum Taurat, sopoq 
dengan nděq kanggo tehukum senděqman 
pelekarene tedengah dait perbuatanne 
teperiksaq." 

>“ Jawab ie pade, "Napi side êndah lêman 
Galilea? Silaq periksaq Kitab Suci dait side 
gen nenaoq bahwe nděq araq nabi saq 
rauh lêman Galilea!" 

3 [Sesampun nike selapuq dengan ulêg 
ojok balěne. 

I Laguq Deside Isa lumbar ojok Bukit 
Zaitun. 

2 jemaq kelêmagne Deside Isa lumbar 
malik ojok Geděng Allah, dait Iluwěq 
dengan parek tipaq le. Deside Isa 
melinggih dait ngajah ie pade. 

3Waktu nike ahli-ahli Taurat dait 
dengan-dengan Parisi parek tipaq Deside 
Isa jauq sopoq dengan nine saq kendaitan 
bezinah. le pade suruq dengan nine nike 
nganjeng lèg tengaq-tengaq, 

4 beterus matur lêg Deside Isa, "Bapaq 
Guru, dengan nine niki kendaitan kenyeke 
bezinah. 

> Lěq dalem Hukum Taurat araq aturan 
bahwe dengan nine maraq nike harus 
tepelěwas siq batu jangke matě. Mangkin 
berembě pendapet Pelungguh?" 

6le pade metakên maraq nike jari 
boyaq kesalaqan Deside Isa, aděqne bau 
nyalahang le. Laguq Deside Isa nunduk 
doang dait nulis lêg tanaq siq nyari-Ne. 

7 Sewaktu ie pade terus matur, Deside 
Isa ngangkat sirah-Ne dait bemanik lěq 
ie pade, "Dengan saq nděq bedowě dose 
lêg antare side pade, alurang ie sad 
penemběq melěwasang batu tipaq dengan 
nine nike." 

8 Sesampun nike Deside Isa nunduk malik 
dait nulis malik lêg tanaq. 

9 Sesampun ie pade dengah manik Deside 
Isa nike, ie pade lumbar bilin taoq nike, 
sopoq-sopoq mulai lêman saq paling 
toaq. Ahirne karing Deside Isa kance 
dengan nine nike doang saq masih tetep 
nganjeng lěq derike. 

10 Beterus Deside Isa ngadeg dait 
bemanik tipaq ie, "Inaq, lêg mbě ie pade? 
Ndēěq araq saq mělě hukum side?" 

11 "Ndēěq araq Junjungan Saq Mulie," 
jawabne. Terus manik Deside Isa, "Tiang 
čndah nděq gen hukum side. Mangkin 
silaq side lumbar! Ndaq piaq dose malik."] 

12 Deside Isa bemanik malik lêg dengan 
luwêdg, manik-Ne, "Tiang niki terang 
dunie; sai-sai saq turut Tiang, ie nděq gen 
lampaq lêg dalem peteng, laguq ie gen 
bedowě cahaye kehidupan." 

13 Dengan-dengan Parisi matur tipaq 
Deside Isa, "Mangkin Pelungguh icanin 

kesaksian mengenai dirig Pelungguh 
měsaq. Kesaksian Pelungguh nike něnten 
kenaq." 

14Jawab Deside Isa, "Timaq Tiang 
nyampčang kesaksian mengenai diriq 
Tiang, kesaksian Tiang nike kenaq; sěngaq 
Tiang nenaoq lêman mbě Tiang dateng, 
dait ojok mbě lain Tiang. Side pade nděq 
nenaoq lêman mbě Tiang dateng, dait 
ojok mbě lain Tiang. 

153 Side pade hakimin dengan kadu care 
manusie; Tiang nděq hakimin sopoq 
dengan juaq. 

16 Laguq lamun Tiang hakimin dengan, 
keputusan Tiang nike adil, sěngaq Tiang 
nděq měsaq-měsaq; Bapa saq ngutus 
Tiang araq bareng Tiang. 

17 Lěq dalem Hukum Taurat tetulis maraq 
niki: Kesaksian saq kenaq nike kesaksian 
lêman due dengan. 

18 Saq nyampčang kesaksian mengenai 
Tiang, araq due -- Tiang, dait Bapa, saq 
ngutus Tiang." 

19 "Bapa Pelungguh nike lêg mbě?" basen 
ie pade. Jawab Deside Isa, "Side pade 
nděq kenal kance Tiang dait Bapa Tiang. 
Seanděne side pade kenal kance Tiang, 

pasti side pade kenal kance Bapa Tiang 
čndah." 

20 Selapuq nike temanikang siq Deside 
Isa sewaktu le ngajahang lêg Geděng 
Allah lêg děkět kotaq-kotaq kěpěng 
persembahan. Laguq nděčq araq sopoq 
dengan juaq saq bau Deside Isa, sěngaq 
mule nděqman waktune. 

21 Deside Isa bemanik malik tipaq ie 
pade, "Tiang gen lalo, dait side pade gen 
boyaq Tiang, laguq side pade gen maté 
dalem dosende. Ojok taoq saq Tiang laiq 
nike side pade nděq gen bau dateng." 

2? Beterus dengan-dengan Yahudi nike 
bebase, "Sang le gen matěq diriq, sěngaq 
le bemanik, 'Ojok mbě lain Tiang, side 
pade nděq bau dateng." 

23 Beterus Deside Isa bemanik tipaq ie 
pade, "Side pade dateng lčman bawaq; 
laguq Tiang dateng lčman atas. Side pade 
lêman dunie; Tiang nděq lěman dunie. 

24 Keranaq nike Tiang badaq side 
pade, bahwe side pade gen matě dalem 
dose-dosende. Dait mule side pade gen 
matě dalem dose-dosende, lamun ndêg 
percaye bahwe 'Tiang niki le'." 

2> |e pade metakên, "Sai Pelungguh 
setetune?" Jawab Deside Isa, "Napi 

manpaatne ngeraos malik kance side 
pade? 

26 Masih luwêg hal mengenai side pade 
saq gen Tiang sampčang dait Tiang 
hakimin. Laguq le saq ngutus Tiang bau 
tepercaye. Dait Tiang nyampêang ojok 
dunie napi saq Tiang dengah lčman le." 

27 |e pade ndèg ngerti bahwe le kenyeke 
bebaos lêg ie pade mengenai Bapa. 

28 Keranaq nike Deside Isa bemanik malik 
tipaq ie pade, "~Eraq lamun side pade 
sampun agungang Bije Manusie, side pade 
gen nenaoq bahwe 'Tiang niki le', dait 
side pade čndah gen nenaoq bahwe nděq 
araq sopoq juaq saq Tiang laksaneang 
lêman dirig Tiang měsaq. Tiang cume 
nyampčang napi saq temanikang siq Bapa 
lêg Tiang. 

29 Dait le saq ngutus Tiang araq bareng 
Tiang. le něnten menengang Tiang 
měsaq-měsaq, sěngaq Tiang tetep 
ngelaksaneang napi saq nyenengang le." 

30 Sesampun Deside Isa jelasang hal nike, 
luwěčq dengan percaye lêg le. 

31 Beterus Deside Isa bemanik lêg 
dengan-dengan Yahudi saq sampun 
percaye lěq le, "Lamun side pade tetep 

idup menurut manik Tiang, side pade 
tetu-tetu jari pengiring Tiang, 

32 make side pade gen nenaoq kebenaran, 
dait kebenaran nike gen běbasang side 
pade." 

33 le pade matur lêg Deside Isa, "Tiang 
pade niki keturunan Ibrahim, nděq uwah 
tiang jari hambe sai-sai! Napi maksut 
Pelungguh bemanik, 'Side pade gen 
teběbasang'?" 

34 Manik Deside Isa, "Tiang badaq side: 
Setetune dengan saq gawêdg dose, ie jari 
hambe dose. 

3> Dait hambe nike ndêg bedowě taoq 
saq tetep lêg dalem keluarge, laguq bije 
bedowě taoq selačq-lačqne lêg dalem 
keluarge. 

36 Keranaq nike lamun Bije bêbasang side 
pade, make side gen tetu-tetu bêbas. 

37 Mule Tiang nenaoq bahwe side pade 
keturunan Ibrahim. Laguq side pade mělě 
nyematěq Tiang, sěngaq side pade nděq 
mělě nerimaq manik Tiang. 

38 Napi saq Tiang serioq lêg Bapa Tiang, 
nike saq Tiang sampěang. Laguq side 
pade miaq napi saq teajahang siq bapaqde 
lêg side pade." 

39 Jawab ie pade, "Bapaq tiang pade 
Ibrahim.” Jawab Deside Isa, "Lamun 
mule side pade tetu-tetu bije Ibrahim, 
pasti side pade ngelaksaneang napi saq 
telaksaneang siq Ibrahim. 

40 Tiang nyampčang lêg side pade 
kebenaran saq Tiang dengah lêman Allah, 
laguq side pade mělě nyematěq Tiang. 
Pegawčan saq maraq nike nděqne tegawêdg 
siq Ibrahim! 

41 Side pade laksaneang napi saq 
telaksaneang siq bapaqde měsaq." Jawab 
ie pade, "Tiang pade nděq anak-anak 
haram. Bapa tiang pade cume sopoq, nike 
Allah." 

42 Beterus manik Deside Isa lêg ie pade, 
"Seanděne Allah nike jari Bapa side pade 
make side pade pasti gen ngasihin Tiang, 
sěngaq Tiang dateng lêman Allah. Tiang 
nděq dateng siq kemělěq Tiang mêsag, 
laguq le saq ngutus Tiang. 

43 Kemběq side pade nděq ngerti napi 
saq Tiang sampěang? Sěngaq side pade 
nděq tahen dengahang manik Tiang. 

44 Belis nike saq jari bapaqde, dait 
side pade mělě turut kemělěq bapaqde. 
Lěman penemběqne Belis nike tukang 
nyematěq. le nděq uwah běle kebenaran, 

sěngaq nděčq araq kebenaran lêg dalem 
dirigne. Lamun ie beduste nike hal sad 
biase, sěngaq mule nike sipatne. le mule 
penduste dait sumber segale macem 
duste. 

4 Laguq Tiang nyampčang kebenaran, 
dait nike lantaranne side pade ndêg 
percaye lêg Tiang. 

46 Sai lêg antare side selapuq saq bau 
buktiang bahwe Tiang bedose? Lamun 
Tiang nyampčang kebenaran, kemběq 
side nděq percaye lěq Tiang? 

47 Dengan saq asalne lčman Allah, 
dengah Manik Allah. Side nděq dengah 
sěngaq asalde nděq lêman Allah." 

48 Jawab dengan-dengan Yahudi nike lêg 
Deside Isa, "Tekan kenaq atur tiang pade 
bahwe Pelungguh dengan Samaria saq 
tekuasein siq sětan?" 

49Jawab Deside Isa, "Tiang ndêg 
tekuasein siq sêtan. Tiang hormatin Bapa 
Tiang, laguq side pade hine Tiang. 

>0 Tiang nděq boyaq kehormatan jari 
dirig Tiang měsaq. Araq sopoq saq 
ngusaheang kehormatan Tiang, dait le saq 
gen hakimin manusie. 

>l Setetune kenaq manik Tiang niki, 
dengan saq turut manik Tiang, ie nděq 
gen ngalamin maut selačq-lačqne." 

2 Beterus dengan-dengan Yahudi nike 
matur lěq Deside Isa, "Mangkin tiang 
pade nenaoq bahwe Pelungguh mule 
tetu-tetu tekuasein siq sětan! Ibrahim 
mêsadg sampun ninggal, maraq nike čndah 
selapuq nabi, laguq Pelungguh bemanik 
bahwe, 'Selapuq dengan saq turut manik 
Pelungguh nděq gen ngalamin maut 
selačq-lačqne.' 

53 Lamun Ibrahim měsaq sampun 
ninggal, dait nabi-nabi čndah selapugne 
sampun ninggal, Pelungguh niki sai? 
Segerah Pelungguh belěqan lêman bapaq 
tiang pade Ibrahim!" 

>4 Jawab Deside Isa, "Lamun Tiang 
boyaq kehormatan jari dirig Tiang měsaq, 
kehormatan nike nděq araq artine. Bapa 
Tiang saq mulieang Tiang. Side pade 
bebase bahwe le nike Allah side, 

>> padahal side pade ndèg kenal kance 
le, laguq Tiang kenal kance le. Dait lamun 
Tiang badaq bahwe Tiang nděq kenal 
kance le, make Tiang penduste, pade 
maraq side pade. Laguq Tiang kenal kance 
le dait Tiang taat lêg manik-Ne. 

56 Ibrahim, bapaqde tetu-tetu seneng 
gati bahwe ie sampun serioq jelo Tiang. le 
sampun serioq, dait ie besukecite!" 

>/ Beterus dengan-dengan Yahudi matur 
lêg Deside Isa, "Umur Pelungguh nděqman 
araq sêket taun, lagug Pelungguh sampun 
serioq Ibrahim?" 

>8 Jawab Deside Isa, "Tiang badaq side, 
bahwe setetune senděqman Ibrahim 
tebijeang, Tiang sampun araq." 

>9 Beterus dengan-dengan Yahudi nike 
bait batu gen melěwas le; laguq Deside Isa 
nyeboq, beterus le lumbar bilin Gedèng 
Allah. 

0 I Sewaktu Deside Isa bemargi, le 
cingakin dengan bute lěman tebijeang. 

2 Pengiring-pengiring Deside Isa metakên 
lêg Deside Isa, "Bapaq Guru, kemběq 
dengan niki tebijeang bute? Napi lantaran 
ie měsaq bedose atao lantaran inaq 
amaqne bedose?" 

3 Jawab Deside Isa, "le bute nděq lantaran 
dosene měsaq atao dengan toaqne, laguq 
aděq dengan bau serioq kuase Allah 
bekarye dalem diriqne. 

4Kedung masih tengari, ite harus 
ngelaksaneang karye Allah saq ngutus 

Tiang. Kelem gen dateng, dait nděq araq 
sopoq dengan juaq saq bau begawêan. 

> Semasih Tiang lêg dunie niki, Tiang niki 
cahaye dunie." 

6 Sesampun bemanik maraq nike Deside 
Isa beludah ojok tanaq, dait ngaduk 
ludah-Ne nike kance tanaq. Beterus le 
ngolěsang lěq penenteng dengan nike, 

7 beterus bemanik lêg ie, "Silaq lumbar 
persiq muende lěq Telage Siloam." (Siloam 
artine 'Saq Teutus'.) Make dengan nike 
lumbar persiq muene. Sewaktu ie tulak, ie 
sampun tao nyerioq. 

8 Tetangge-tetanggene dait dengan- 
dengan saq senděqmanne serioq ie mekir, 
selapuqne bebase, "Nděq napi dengan niki 
saq biase tokol mekir?" 

? Araq saq bebase, "Mule ie." Laguq araq 
čndah saq bebase, "Nděqne ie, ie cume 
berambis ruene maraq dengan nike." 
Laguq dengan nike měsaq bebase, “Tiang 
uwah dengan bute nike." 

10 "Berembě ceritene jangke side tao 
nyerioq?" basen ie pade lêg dengan nike. 

11 Jawabne, "Dengan saq bepesêngan 
Deside Isa nike saq miaq reraok, terus 
ngolěsang lêg maten tiang dait bemanik, 
'Silaq lumbar persiq muende lêg Telage 

Siloam." Beterus tiang lalo. Dait sewaktu 
tiang persiq muen tiang, tiang tao 
nyerioq." 

12 le pade beketuan, "Lêg mbě dengan 
nike?" Terus ie bejawab, "Mindah tiang." 

13Jelo nike jelo Sabat waktu Deside Isa 
ngaduk tanaq siq ludah-Ne jari miaq 
dengan bute nike tao nyerioq. Make 
dengan saq senděqmanne bute nike 
tejauq ojok dengan-dengan Parisi. 

14 (9:13) 

1> le pade êndah beketuan lêg dengan 
nike berembě ie tao nyerioq. Jawab 
dengan nike, “le ngolěsang reraok lêg 
maten tiang, beterus tiang persiq dait 
tiang tao nyerioq." 

16 Pire dengan lêg antare dengan-dengan 
Parisi nike bebase, "Nděqne mungkin 
dengan saq ngelaksaneang niki asalne 
lman Allah, sěngaq le nděq hormatin 
jelo Sabat." Laguq dengan lain bebase, 
"Nděqne mungkin dengan bedose miaq 
keajaipan-keajaipan maraq niki?" Beterus 
araq bêde pendapet antare ie pade. 

17 Make dengan-dengan Parisi nike 
beketuan malik lêg dengan nike, “Napi 
pendapet side lêg le saq miaq side jangke 
tao nyerioq?" "le nabi," jawab dengan nike. 

18 Laguq pare pemimpin Yahudi nike 
nděq mělě percaye bahwe dengan nike 
mule bute senděqmanne dait mangkin tao 
nyerioq. Keranaq nike ie pade ngempoh 
dengan toaqne, 

19 dait beketuan, "Napi tetu ie anak side, 
saq side paran teanakang bute? Berembě 
ie tao nyerioq mangkin?" 

20 Jawab inaq amaq dengan nike, "Mule 
ie niki anak tiang pade; dait mule ie bute 
lêman teanakang. 

21 Laguq berembě ie tao nyerioq 
mangkin, mindah tiang. Dait sai saq miaq 
ie tao nyerioq, nike čndah mindah tiang. 
Ketuanang doang lěq ie, ie sampun belěq; 
ie tao jawab mēsaq." 

22 nag amaq dengan nike bebase 
maraq nike sěngaq ie pade takut lěq 
dengan-dengan Yahudi; sěngaq ie pade 
sampun sepakat, bahwe dengan saq 
ngakuq Deside Isa nike Almasih, nděqne 
kanggo malik tame balě ibadah. 

23 Keranaq nike inaq amaq dengan nike 
bebase, “le sampun belěq; ketuan doang 
lêg ie." 

24 Beterus ie pade ngempoh malik 
dengan saq senděqmanne bute nike, dait 
bebase lěq ie, "Sampčang saq kenaq lêg 

arepan Allah! Tiang pade nenaoq dengan 
nike dengan bedose." 

2> Jawab dengan nike, "Napi le bedose 
atao nděq, mindah tiang. Laguq sopoq hal 
saq tiang taoq; lačq tiang bute, mangkin 
tiang nyerioq." 

26 Beterus ie pade bebase malik lêg 
dengan nike, "Ie kumběqang side? 
Berembě entane le piaq side tao nyerioq." 

27 Jawab dengan nike, "Sampun tiang 
ceriteang lêg pelungguh, laguq pelungguh 
sami něnten kayun pirengang. Kembèêdg 
pelungguh sami kayun pirengang 
malik? Sang pelungguh sami kayun jari 
pengiring-pengiring-Ne èndah?" 

28 Beterus ie pade sumpaq ie dait bebase, 
"Side pengiring-Ne; tiang pade nděq! 
Tiang pade pengiring Musa. 

29 Tiang pade nenaoq bahwe Allah 
sampun bemanik lêg Musa. Laguq 
mengenai dengan nike, tiang pade nděq 
nenaoq lêman mbě asal-Ne." 

30Jawab dengan nike, "Segerah 
pelungguh sami něnten wikan lêman mbě 
asal-Ne, padahal le sampun miaq tiang 
tao nyerioq. 

31 Ite nenaoq bahwe Allah nênten 
gen mirengang dengan bedose, laguq 

dengan saq solěh dait ngelaksaneang 
pekayunan-Ne. 

32 Lěman penembêg dunie niki araq, 
nděq uwah tedengah bahwe araq dengan 
miaq dengan saq teanakang bute tao 
nyerioq. 

33 Lamun dengan nike nênten lêman 
Allah, le něnten gen bau ngelaksaneang 
napi-napi." 

34 Jawab ie pade, "Napi? Side saq penoq 
dose lêman teanakang, side mělě ngajah 
tiang pade?" Make mulai waktu nike ie 
tebalaq tame ojok balě ibadah. 

3> Deside Isa pireng bahwe ie pade 
sampun sediq dengan nike lêman balé 
ibadah. Deside Isa boyaq dengan nike 
beterus bemanik lěq ie, "Napi side percaye 
lêg Bije Manusie?" 

36 Jawab dengan nike, "Sai le, Junjungan 
Saq Mulie? Tunas manikang adêg tiang 
percaye lêg le." 

37 "Side sampun serioq le," jawab Deside 
Isa. “le saq mangkin niki kenyeke bebaos 
kance side." 

38 "Tiang percaye, Junjungan Saq Mulie," 
basen dengan nike, beterus sujut lěq 
arepan Deside Isa. 

39 Manik Deside Isa, "Tiang dateng ojok 
dunie niki jari ngakimin; aděq dengan saq 
bute tao nyerioq, dait dengan saq tao 
nyerioq, jari bute." 

40 Pire dengan Parisi saq araq lêg derike 
dengah Deside Isa bemanik maraq nike, 
beterus ie pade metakēěn lêg le, "Maksut 
Pelungguh tiang pade ěndah bute?" 

41 Jawab Deside Isa, "Seanděne side pade 
bute, side pade nděq bedose. Laguq 
lantaran side pade bebase, 'Tiang pade 
nyerioq,' nike artine side pade masih 
bedose." 

] 0 l "Tiang badaq side: Setetune 

dengan saq tame ojok baren dombe 
liwat lambah, dait nděq liwat lawang, 
dengan nike maling dait perampok. 

? Laguq dengan saq tame liwat lawang, ie 
pengarat dombe nike. 

3 Penjage bare bukaqang ie lawang, dait 
dombe-dombe turut suarene sewaktu ie 
ngempoh aranne sopoq-sopoq, dait ie 
pade teděnděn ojok luah. 

4 Sesampun dombe-dombe nike tejauq 
ojok luah, pengarat nike lampaq lěq julu, 
dait dombe-dombe nike turut ie sěngaq ie 
pade tandaq suarene. 

> Dombe-dombe nike nděqne mělě turut 
dengan lain, malahan gen pelai lêman 
dengan nike, sêngag nděqne tandaq 
suarene." 

6 Deside Isa nyeriteang perumpamean 
nike, laguq ie pade nděq ngerti napi 
maksut-Ne. 

7 Beterus Deside Isa bemanik karing 
sekali, "Tiang badaq side setetune Tiang 
niki lawang umaq dombe nike. 

8 Selapuq saq dateng senděqman 
Tiang, nike maling dait perampok, dait 
dombe-dombe nděq mělě dengahang 
suare ie pade. 

9 Tiang niki lawang. Sai-sai tame langan 
Tiang gen selamet; ie sugul tame dait 
mauq keloran. 

10 Maling dateng cume jari memaling, 
nyematěq dait jari nyenyědaq. Laguq 
Tiang dateng aděq manusie mauq idup -- 
idup belimpah-limpah. 

II Tiang niki pengarat saq solah. 
Pengarat saq solah nyerahang nyawene 
umaq dombe-dombene. 

12 Dengan saq teupaq dait saq ndêg 
pengarat dait nděqne êndah čpěn dowé 
dombe-dombe nike, gen pelai bilin 
dombe-dombe lamun ie serioq serigale 

dateng. Make dombe-dombe nike gen 
tecakrah dait tepiaq buyar siq serigale 
nike. 

13 Dengan saq teupaq nike pelai, sêngadg 
ie begawčan jari boyaq upaq. le nděq 
ngerunguq dombe-dombe nike. 

14 Tiang niki pengarat saq solah. Pade 
maraq Bapa kenal kance Tiang dait Tiang 
kenal kance Bapa, maraq nike čndah 
Tiang kenal dombe-dombe Tiang dait ie 
pade èndah kenal Tiang. Tiang nyerahang 
nyawe Tiang umaq ie pade. 

15 (10:14) 

16 Masih araq dombe-dombe lain saq 
jari dowěn Tiang čndah, laguq nděčq tame 
itungan dombe-dombe saq luwêdg niki. 
le pade čndah harus Tiang jauq dait ie 
pade gen dengahang suare Tiang. le pade 
selapuq gen jari sopoq kumpulan siq 
sopoq pengarat. 

17 Bapa ngasihin Tiang lantaran Tiang 
nyerahang nyawe Tiang jari bait ie malik. 

18 Nděq araq sopoq dengan juaq saq bau 
bait ie leman Tiang. Tiang nyerahang ie 
siq kemělěq Tiang měsaq. Tiang bekuase 
nyerahang ie, dait bekuase bait ie malik. 
Nike tugas saq Tiang terimaq lčman Bapa 
Tiang." 

19 Lantaran Deside Isa bemanik maraq 
nike, dengan-dengan Yahudi mulai 
betungkasan. 

20 Luwěq saq bebase, "le tekuasein siq 
sêtan! le jogang! Kemběq side pade 
dengah le?" 

21 Laguq araq čndah saq bebase, "Dengan 
saq tekuasein siq sêtan nděq ngeraos 
maraq nike! Napi bau sětan piaq dengan 
bute tao nyerioq?" 

22 Lěq Yerusalem dengan-dengan 
kenyeke ngerayeang Hari Raye Peresmian 
Geděng Allah. Waktu nike musim telih. 

23 Deside Isa kenyeke bemargi lêg 
Sesangkok Sulaiman lêg dalem Geděng 
Allah, 

24 sewaktu dengan-dengan Yahudi 
dateng bekumpul lêg sekelining Deside 
Isa. le pade matur, "Jangke piran 
Pelungguh alurang tiang pade bimbang? 
Manikang secare terus terang, lamun 
Pelungguh tetu-tetu Almasih." 

2> Jawab Deside Isa, "Sampun Tiang 
badaq side, laguq side pade nděq percaye. 
Karye-karye saq Tiang laksaneang dalem 
pesěngan Bapa Tiang, nike ngeběng bukti 
mengenai Tiang. 

26 Side pade nděčq percaye sêngag side 
pade nděq tame itungan dombe-dombe 
Tiang. 

27 Dombe-dombe Tiang dengahang 
suare Tiang. Tiang kenal ie pade, dait ie 
pade turut Tiang. 

28 Tiang ngebêng idup sejati dait kekel 
tipaq ie pade dait ie pade pasti nděq gen 
binase selačq-lačqne. Ndčq araq sopoq 
dengan juaq saq bau ngerampas ie pade 
lman imen Tiang. 

23 Bapa Tiang, saq sampun ngicanin ie 
pade lêg Tiang, belěqan lêman selapudgne. 
Dait nděq sopoq dengan juaq bau 
ngerampas ie pade lêman Bapa. 

30 Tiang dait Bapa sopoq." 

31 Beterus dengan-dengan Yahudi bait 
malik batu jari melěwas Deside Isa. 

32 Laguq manik Deside Isa lêg ie 
pade, "Side pade sampun serioq Tiang 
ngelaksaneang luwěq karye saq solah, saq 
tetugasang siq Bapa lêg Tiang. Saq mbě 
lêg antare karye nike saq jari penyebap 
side pade mělě melěwas Tiang?" 

33 Jawab dengan-dengan Yahudi nike, 
"Nenten lantaran karye-karye Pelungguh 
saq solah nike tiang pade mêlê melêwas 
Pelungguh kadu batu, laguq lantaran 

Pelungguh menghine Allah. Pelungguh 
manusie biase, laguq padeang diriq kance 
Allah?" 

34 Beterus jawab Deside Isa, "Tekan araq 
tetulis lêg dalem Kitab Suci Taurat, Allah 
bemanik, 'Side pade děwe'? 

35Jari, lamun ie pade tesebut dwe 
lantaran Manik Allah tesampčang tipaq ie 
pade -- padahal Kitab Suci nděqne bau 
tebatalang --, 

36 hapi masih side pade bebase tipaq le 
saq tesuciang dait teutus ojok dunie siq 
Bapa: Side menghine Allah! Sěngaq Tiang 
sampun bemanik, "Tiang Bije saq asalne 
lêman Allah? 

37 Lamun Tiang ndêg ngelaksaneang 
karye-karye Bapa Tiang, ndaq percaye lêg 
Tiang. 

38 Laguq lantaran Tiang ngelaksaneang 
hal nike, pade percaye lěq napi saq Tiang 
laksaneang nike, timaq side pade nděq 
mělě percaye lêg Tiang. Aděq side pade 
nenaoq dait ngerti bahwe Bapa lêg dalem 
Tiang, dait Tiang lêg dalem Bapa." 

39 le pade berusahe malik bau Deside Isa, 
laguq Deside Isa luput lêman ie pade. 

40 Deside Isa tulak ojok itogan Kokog 
Yordan, lêg taoq Yahya lačq baptis 
dengan, terus meneng lêg derike. 

41 Luwêg dengan parek ojok Deside Isa. le 
pade matur, "Yahya něnten ngelaksaneang 
keajaipan-keajaipan, laguq selapuq saq 
ie sampang mengenai dengan niki mule 
kenaq." 

42 Beterus luwêg dengan lêg derike 
percaye lêg Deside Isa. 

] ] l Araq sopoq dengan aranne 

Lazarus ndot lêg Betania bareng- 
bareng kance semetonne Mariam dait 
Marta. 

2 Mariam nike dengan nine saq nolêngang 
minyak sengêh lěq cokor Junjungan Saq 
Mulie, dait osokne siq bulune. Lěq sopoq 
waktu Lazarus sakit. 

3 Deduaq semetonne suruq dengan 
nyampčang kabar niki tipaq Deside 
Isa, "Junjungan Saq Mulie, dengan saq 
Pelungguh kasihin nike kenyeke sakit." 

4 Sewaktu Deside Isa pireng kabar nike, 
le bemanik, "Penyakit niki nděq gen miaq 
ie ninggal. Niki telaksane adq Allah 
temulieang dait siq care nike Bije saq 
asalne leman Allah éndah temulieang." 

> Deside Isa ngasihin Marta, Mariam dait 
Lazarus. 

6 Laguq waktu Deside Isa mauq berite 
bahwe Lazarus sakit, le sediah mererepan 
lêg taoqne due jelo malik. 

7’ Sesampun nike baruq Deside Isa 
bemanik lêg pengiring-pengiring-Ne, 
"Silaq ite tulak ojok Yudea." 

8Jawab ie pade, "Bapaq Guru, baruq gati 
dengan-dengan Yahudi mělě melěwas 
Pelungguh kadu batu dait mangkin 
Pelungguh kayun tulak ojok derike?" 

9 Manik Deside Isa, "Tekan kenjelo 
ngoněqne due olas jam? Dengan saq 
lampaq lêg waktu kenjelo, nděq gen 
kedantuk sěngaq ie serioq cahaye dunie 
niki. 

10 Laguq dengan saq lampag lêg kekelem 
kedantuk, sěngaq nděq araq cahaye lêg 
ie." 

11 Maraq nike manik Deside Isa. Beterus 
le bemanik malik, "Sahabatte Lazarus 
tindoq, laguq Tiang gen lalo nguresang 
ie." 
12 Pengiring-pengiring Deside Isa matur, 
"Junjungan Saq Mulie, lamun Lazarus 
tindoq, laun ie gen selah." 

13 Maksut Deside Isa nike bahwe Lazarus 
sampun ninggal. Laguq ie pade paran 
Deside Isa bemanik bahwe Lazarus tindoq 
biase. 

14 Keranaq nike Deside Isa bemanik 
secare terus-terang tipaq ie pade, 
"Lazarus sampun ninggal. 

1> Laguq Tiang seneng êndah sêngadg 
Tiang nděq araq lêg derike, sěngaq 
solahan umaq side pade adêg side pade 
iniq percaye. Mangkin silaq ite lumbar 
ojok Lazarus." 

16 Tomas saq tesebut, "Didimus" bebase 
lêg batur-baturne saq pade-pade 
pengiring Deside Isa, "Silaq ite milu, alur 
ite ninggal bareng le." 

17 Sewaktu Deside Isa rauh lêg taoq nike, 
Lazarus sampun empat jelo ngoněqne 
tekubur. 

18 Betania nike rapet lêman Yerusalem, 
kire-kire telu kilomêter jaoqne. 

19 Luwěčq dengan Yahudi dateng ojok 
Marta dait Mariam jari hibur angen ie pade 
sěngaq semetonne ninggal. 

20 Sewaktu Marta dengah bahwe Deside 
Isa rauh, ie sugul jari nyambut Deside Isa, 
laguq Mariam ndot lêg balě. 

21 Marta matur lêg Deside Isa, "Junjungan 
Saq Mulie, lamun waktu nike Pelungguh 
araq lêg deriki, pasti semeton tiang nděq 
milinang. 

22? Timaq maraq nike tiang nenaoq bahwe 
mangkin niki čndah Allah gen ngicanin 
napi juaq saq Pelungguh tunas lêg le." 

23 Manik Deside Isa tipaq Marta, 
"Semetonde gen idup malik." 

24 Jawab Marta, "Tiang nenaoq Lazarus 
gen idup malik lamun dengan ninggal 
teidupang lěq ahir jaman." 

2> "Tiang saq ngebčng idup dait 
ngidupang dengan ninggal." Manik Deside 
Isa tipaq Marta, "Dengan saq percaye lěq 
Tiang gen idup, timaq ie sampun ninggal. 

26 Dait dengan idup saq percaye lêg 
Tiang, nděq gen binase selačq-lačqne. 
Napi side percaye lêg hal nike?" 

27 Jawab Marta, "Junjungan Saq Mulie, 
tiang percaye Pelungguh niki Almasih, Bije 
saq asalne lčman Allah, saq gen rauh ojok 
dalem dunie niki." 

28 Sesampun Marta bebase maraq nike, 
ie lumbar ngempoh Mariam, semetonne 
dait bepěsěq lěq ie, "Bapaq Guru araq lêg 
deriki; le ketuanang side." 

“9 Dengah hal nike, Mariam becat-becat 
ures, terus lumbar ojok Deside Isa. 

30 Waktu nike, Deside Isa ndčqman tame 
ojok děse. le masih lêg taoq Marta bedait 
kance le. 

31 Dengan-dengan Yahudi saq kenyeke 
hibur angen Mariam lêg balé, serioq 
Mariam becat-becat ures dait sugul; terus 
ie pade lumbar turut ie, sěngaq ie pade 
paran Mariam lumbar nangis ojok kubur. 

32 Sewaktu Mariam dateng lêg taoq 
Deside Isa dait serioq le, Mariam sujut 
lêg arepan-Ne dait matur, "Junjungan Saq 
Mulie, lamun Pelungguh araq lêg deriki 
waktu nike, pasti semeton tiang nděq 
milinang.”" 

33 Sewaktu Deside Isa cingakin Mariam 
nangis, dait dengan-dengan Yahudi saq 
dateng bareng Mariam nike čndah nangis, 
Deside Isa sedih gati. 

34 Make Deside Isa beketuan tipaq ie 
pade, "Lěq mbě side pade nguburang 
ie?" "Silaq Junjungan Saq Mulie cingakin," 
jawab ie pade. 

3> Beterus Deside Isa besermin. 

36 Make dengan-dengan Yahudi nike 
bebase, "Serioq, belěq gati kasih-Ne lěq 
Lazarus!" 

37 Laguq araq lêg antare ie pade saq 
bebase, "le piaq dengan bute tao nyerioq, 
kemběčq le nděq bau segah aděq Lazarus 
nděq milinang?" 

38 Deside Isa asêg malik, beterus lumbar 
ojok kubur. Kubur nike sopoq goe saq 
teimpet kadu batu belěq. 

39"Alih batu nike," manik Deside Isa. 
Jawab Marta semeton dengan saq ninggal 
nike, "Junjungan Saq Mulie, ie sampun 
empat jelo tekubur. Pasti sampun bais!" 

40 Deside Isa bemanik lêg Marta, "Tekan 
sampun Tiang badaq side: Lamun side 
percaye, side gen serioq kemuliean Allah!" 

41 Make ie pade alih batu nike. Beterus 
Deside Isa nengadah andang langit dait 
bemanik, "Ya Bapa, Tiang ngucapang 
syukur tipaq Deside, sěngaq Deside 
sampun mirengang Tiang. 

42 Tiang nenaoq bahwe Deside tetep 
mirengang Tiang, laguq Tiang matur 
maraq niki, lantaran dengan-dengan saq 
araq lêg deriki; aděq ie pade percaye 
bahwe Deside saq ngutus Tiang." 

43 Sesampun bemanik maraq nike, Deside 
Isa bemanik siq suare saq belêg, "Lazarus, 
sugul!" 

44 Make dengan saq sampun ninggal nike 
sugul. Ime dait načne masih tebungkus siq 
kain putěq, dait muene masih tetutup siq 
kain penutup mue. Terus manik Deside Isa 
tipaq dengan-dengan lěq derike, "Lekaq 
kain-kain nike adêg ie nděq kelalah 
lampad." 

4> Luwêg dengan-dengan Yahudi sag 
dateng jangog Mariam, percaye lêg Deside 
Isa sesampun seriog peristiwe nike. 

46 Laguq pire dengan lêg antare 
ie pade lumbar ojok dengan Parisi 
dait ngelaporang napi saq sampun 
telaksaneang siq Deside Isa. 

47 Keranaq nike dengan-dengan Parisi 
dait imam-imam kepale ngaraqang 
sangkep bareng Mahkamah Agame. le 
pade bebase, "Napi saq harus ite piaq? 
Dengan niki luwěq piaq keajaipan! 

48 Lamun ite tetep ngalurang le maraq 
niki selapuq dengan gen percaye lêg le! 
Dait ahirne dengan-dengan Roma gen 
dateng dait ngancurang Geděng Allah 
lantong selapuq bangsente!" 

49 Salaq sopoq lêman ie pade saq 
aranne Kayapas, Imam Agung lêg taun 
nike, bebase, "Side pade nděq nenaoq 
napi-napi. 

>0 Napi side pade ndčq sadar bahwe demi 
rakyat, solahan sopoq dengan ninggal 
ketimbang selapuq bangse ancur?" 

| Setetune Kayapas bebase maraq nike, 
nděq lêman pikiranne měsaq. Laguq 
sebagě Imam Agung lêg taun nike ie 
benubuat bahwe Deside Isa gen ninggal 
umaq bangse Yahudi. 

>? Dait nděq umaq bangse Yahudi 
doang, laguq èndah jari ngumpulang 
dait pesopoq bije-bije dowěn Allah saq 
sampun bepencar-pencar. 

33 Mulai jelo nike pare penguase Yahudi 
besekongkol jari nyematěq Deside Isa. 

>4 Keranaq nike Deside Isa nênten 
nyatayang diriq-Ne lêg julun dengan 
luwêg lêg kalangan dengan Yahudi. 
Deside Isa bilin Yudea, beterus lumbar 
ojok kote saq aranne Epraim děkět padang 
gurun. Lěq taoq nike le meneng bareng 
pengiring-pengiring-Ne. 

>> Waktu nike sampun rapet Hari Raye 
Paskah Yahudi. Luwěq dengan lêman 
děse-děse sampun lumbar ojok Yerusalem 
jari ngelaksaneang upacare mersiq diriq 
senděqman perayaan nike. 

56 le pade boyaq Deside Isa, dait sewaktu 
bekumpul lêg Geděng Allah, ie pade 

bebase sopoq kance saq lainne, "Berembě 
pendapet side? Sang le nděq dateng lěq 
perayaan niki." 

>/ |e pade bebase maraq nike sěngaq 
imam-imam kepale dait dengan-dengan 
Parisi sampun nyugulang prěntah bahwe 
dengan saq nenaoq lêg mbě Deside Isa 
araq, harus ngelaporang aděq le tebau. 
] 2 l Enem jelo senděqman Hari Raye 

Paskah, Deside Isa lumbar ojok 
Betania. Lazarus saq sampun teidupang 
siq Deside Isa lêman tengaq-tengaq 
dengan ninggal, ndot lêg taoq nike. 

? Lěq derike Deside Isa tejamu siq ie 
pade dait Marta čndah milu nulung ie 
pade. Lazarus dait temuč-temučě bareng 
melinggih medaran kance Deside Isa. 

3 Beterus dateng Mariam, jauq kire-kire 
setenge liter minyak sengěh narwastu 
saq mahel gati. le nolěngang minyak nike 
lêg cokor Deside Isa, dait osokne kadu 
bulune. Selapuq balě nike jari sengěh siq 
ambu minyak nike. 

4Laguq Yudas Iskariot, salaq sopoq 
pengiring Deside Isa -- saq selanjutne 
behianat lěq le -- bebase, 

> "Kemběčq minyak sengêh nike nděq 
tejual doang siq aji telu ratus kěpěng 

perak, dait kěpěngne tesedekahang tipaq 
dengan miskin?" 

6Yudas bebase maraq nike ndêgne 
lantaran ie merhatiang dengan miskin, 
laguq lantaran ie pemalingan. le kereng 
bait kěpěng kas saq tesimpen lěq ie. 

7 Laguq Deside Isa bemanik, "Alurang 
dengan nine nike! le ngelaksaneang hal 
niki jari jelo pemakaman Tiang. 

8 Dengan miskin tetep araq lêg antare 
side pade, laguq Tiang nděq." 

9 Luwěčq dengan Yahudi dengah bahwe 
Deside Isa araq lêg Betania, jari ie pade 
lumbar ojok derike. le pade lumbar 
nděq cume lantaran Deside Isa, laguq 
čndah ie pade mělě serioq Lazarus saq 
sampun teidupang siq Deside Isa lêman 
tengaq-tengaq dengan ninggal. 

10 Keranaq nike imam-imam kepale 
čndah mělě nyematěq Lazarus; 

11 sěngaq ie jari penyebap luwčq dengan 
Yahudi bilin ie pade dait percaye lêg 
Deside Isa. 

12 Lěq jelo jemaqne, dengan luwêg saq 
sampun dateng jari ngerayeang Paskah 
dengah bahwe Deside Isa kenyeke dalem 
pemargian ojok Yerusalem. 

13 le pade bait daun-daun palem beterus 
lumbar nyambut le, sambil besurak- 
surakan, "Hosana! Teberkahin le saq rauh 
dalem pesěngan Tuhan, Raje Israel!" 

14 Deside Isa ndait sopoq bagal saq 
masih odaq, terus le tačk lêg atasne. Make 
telaksane saq tetulis dalem Kitab Suci: 

15 "Ndaq takut, putri Sion! Pade serioq 
Rajende rauh, nunggang sopoq bagal saq 
masih odaq!" 

16 Waktu nike pengiring-pengiring 
Deside Isa ndêgman ngerti selapugne 
nike. Laguq sesampun Deside Isa 
temulieang, baruq ie pade inget bahwe 
selapuq saq telaksane lěq Deside Isa nike 
sampun tetulis lêg Kitab Suci, maraq nike 
čndah selapuq hal saq sampun ie pade 
laksaneang tipaq Deside Isa. 

17 Dengan-dengan saq araq waktu Deside 
Isa ngemanikang Lazarus sugul lêman 
kubur dait ngidupang ie lêman ninggal, 
terus ngeběng kesaksian mengenai hal 
nike. 

18 Keranaq nike dengan luwêg nike 
lumbar ojok Deside Isa sěngaq ie pade 
dengah bahwe Deside Isa saq miaq 
keajaipan nike. 

19 Make dengan-dengan Parisi bebase 
sopoq kance saq lainne, "Ite nděq bau 
piaq napi-napi! Silaq serioq, seantěro 
dunie lumbar turut le!" 

20 Lěq antare dengan-dengan saq lumbar 
ibadah ojok Yerusalem waktu perayaan 
nike araq čndah pire dengan Yunani. 

21 le pade dateng ojok Pilipus dait 
bebase, "Paq, lamun bau tiang pade melêt 
bedait kance Deside Isa." (Pilipus asalne 
lêman Betsaida lêg Galilea.) 

22 Beterus Pilipus lumbar nyampêang hal 
nike tipaq Andreas, deduaqne nyampčang 
tipaq Deside Isa. 

23 Deside Isa bemanik lêg ie pade, 
"Sampun waktune Bije Manusie 
temulieang. 

24 Tiang badaq side: Setetune lamun 
setolang gandum nděq tetalet lêg dalem 
tanaq dait matě, ie gen tetep araq 
setolang. Laguq lamun tolang gandum 
nike matě, baruq ie bau ngasilang luwěq 
gandum. 

2> Dengan saq tunah nyawene gen 
kělangan nyawene. Laguq dengan saq 
meriq lêg nyawene lêg dunie niki, gen 
meliharaq ie jari idup sejati dait kekel. 

26 Dengan saq mêlêé ngelayanin Tiang 
harus turut Tiang, dait lêg mbě Tiang 
araq lêg derike êndah pelayan Tiang 
araq. Dengan saq ngelayanin Tiang gen 
tehormatin siq Bapa Tiang." 

27 "Angen Tiang kuatir; napi saq harus 
Tiang ucapang mangkin? Napi Tiang harus 
ngucapang, 'Bapa, selametang Tiang mulai 
mangkin?' Laguq malahan Tiang dateng 
jari ngalamin penderitean niki. 

28 Bapa, mulieang pesêngan Deside!" 
Make kedengahan suare lêman langit, 
"Tiang sampun mulieang le, dait Tiang 
gen mulieang le malik.” 

29 Dengan luwêg saq araq lêg derike 
dengah suare nike. le pade bebase, "Nike 
guntur!" Laguq araq êndah saq bebase, 
"Ndēq ie! Malačkat bebaos lêg le!" 

30 Beterus Deside Isa bemanik lêg ie 
pade, "Suare nike kedengahan, ndêg jari 
kepentingan Tiang, laguq jari kepentingan 
side. 

31 Mangkin sampun waktune dunie 
tehakimin; mangkin penguase dunie niki 
gen tetetěh ojok luah. 

32? Laguq Tiang niki, lamun Tiang 
tetaêkang lêman gumi, Tiang gen antuq 
selapuq dengan dateng ojok Tiang." 

33 Deside Isa bemanik maraq nike jari 
nyatayang berembě entane le gen ninggal. 

34 Dengan luwêg nike bebase lêg le, 
"Menurut Hukum Taurat tiang pade, 
Almasih gen idup selačq-laąčqne. Berembě 
Pelungguh bau bebaos bahwe Bije Manusie 
harus tetačkang lěman gumi? Sai Bije 
Manusie nike?" 

35 Jawab Deside Isa, "Cume semendaq 
doang terang nike araq lêg antare side 
pade. Jari, pade lampaq semasih terang 
nike araq, aděq peteng nike ndaq nguasein 
side pade. Dengan saq lampaq lěq tengaq 
peteng nděqne taoq ojok mbě aningne. 

36 Pade percaye lêg terang nike, semasih 
terang nike araq lêg side, aděq side pade 
jari bije-bije terang." Sesampun bemanik 
maraq nike, Deside Isa lumbar nyeboq 
lêman ie pade. 

37 Timaq sampun luwêg keajaipan saq 
tepiaq siq Deside Isa lêg julu ie pade, ie 
pade nděq percaye lêg Deside lsa. 

38 Siq care nike telaksane napi saq 
tesampêang siq nabi Yesaya, “Tuhan, sai 
saq percaye lêg berite tiang pade? Lěq sai 
kuase Tuhan tenyatayang?" 

39 Keranaq nike ie pade ndêg iniq 
percaye, sěngaq Yesaya sampun bebase 
ndah, 

40 "Ie sampun buteang penenteng dait 
miaq atě ie pade jari pagah; aděq ie pade 
ndaq serioq siq penenteng, dait pikiran 
ie pade ngerti, terus betobat, sehingge 
Tiang nyelahang ie pade." 

41 Yesaya bebase maraq nike sěngaq ie 
sampun serioq kemuliean Deside Isa, dait 
bebase mengenai le. 

42 Timaq maraq nike, malahan luwêg 
dengan lěq antare penguase Yahudi 
percaye lêg Deside Isa. Laguq ie pade 
nděq bani akuq nike secare terus terang, 
sěngaq ie pade takut ndaq-ndaq dengan 
Parisi nděq ngijinang ie pade tame balé 
ibadah. 

43 le pade demenan mauq pujian lêman 
manusie ketimbang pujian lêman Allah. 

44 Beterus Deside Isa bemanik siq suare 
saq belěq, "Dengan saq percaye lěq Tiang, 
ndèg lêg Tiang ie percaye, laguq lêg le saq 
ngutus Tiang. 

4> Dait dengan saq serioq Tiang, serioq 
le saq ngutus Tiang. 

46 Tiang dateng ojok dunie jari terang, 
aděq selapuq dengan saq percaye lêg 
Tiang ndaq ndot lêg dalem peteng. 

47 Dengan saq dengahang pengajahan 
Tiang, laguq nděq taat — nděqne Tiang 
saq hukum ie. Sěngaq Tiang dateng 
nděq jari hakimin dunie niki, laguq jari 
nyelametang ie. 

48 Dengan saq nolaq Tiang dait ndèg 
dengahang manik Tiang, sampun araq saq 
hakimin ie. Manik saq Tiang sampêang, 
nike saq gen hakimin ie lêg ahir jaman. 

49 Sěngaq Tiang nděq bemanik lêman 
kemělěq Tiang měsaq; Bapa saq ngutus 
Tiang, le saq prěntah Tiang napi saq harus 
Tiang ucapang dait Tiang sampêang. 

>0 Dait Tiang nenaoq bahwe prêntah-Ne 
nike ngicanin idup sejati dait kekel. Make 
Tiang nyampčang maraq saq teajahang 
Bapa lêg Tiang." 

] 3 I Sejelo senděqman Hari Raye 

Paskah, Deside Isa wikan bahwe 
sampun waktune le bilin dunie niki 
jari tulak tipaq Bapa-Ne. le ngasihin 
dengan-dengan saq jari dowě-Ne lêg 
dunie, dait le tetep ngasihin ie pade 
jangke penutuq. 

? Sewaktu Deside Isa dait pengiring- 
pengiring-Ne kenyeke medaran, Belis 
sampun tamaqang niat lêg dalem atě 
Yudas bije Simon Iskariot jari behianat lěq 
Deside lsa. 

3 Deside Isa wikan bahwe Bapa sampun 
nyerahang selapuq kekuasean tipaq le. le 
wikan êndah bahwe le rauh lěman Allah 
dait gen tulak tipaq Allah. 

4Keranaq nike le ngadeg, lekaq jubah-Ne 
terus bebet-Ne kain lěnen lêg kěng-Ne. 

> Sesampun nike, le isiq aiq ojok 
dalem tepaq, beterus mulai bisoq načn 
pengiring-pengiring-Ne dait lapne kadu 
kain lênen saq tebebet lêg kěng-Ne nike. 

6 Sewaktu giliran načn Simon Petrus 
tebisoq, ie matur lêg Deside Isa, 
"Junjungan Saq Mulie, Pelungguh gen 
bisoq načn tiang?" 

7 Jawab Deside Isa, "Mangkin side ndêg 
ngerti napi saq Tiang laksaneang niki, 
laguq čraq side gen ngerti." 

8Jawab Petrus lêg Deside Isa, "Junjungan 
Saq Mulie, sampunang gati Junjungan 
Saq Mulie bisoq načn tiang!" Laguq jawab 
Deside Isa, "Lamun Tiang nděq bisoq 
načnde, side nděq mauq bagian bareng 
Tiang." 

9 Simon Petrus matur, "Lamun maraq 
nike, Junjungan Saq Mulie, sampunang 
cume načn tiang laguq ime dait ulu tiang 
čndah!" 

10 Manik Deside Isa lêg Petrus, "Dengan 
saq sampun mandiq, sampun bersi 
selapuqne le nděq perlu tepersiq malik; 
kecuali načne. Side pade sampun bersi, 
laguq nděčq selapuqne." 

11 (Deside Isa sampun wikan sai saq gen 
behianat lêg le. Keranaq nike le bemanik, 
"Side pade sampun bersi, laguq ndêdg 
selapuqne.") 

12 Sesampun Deside Isa bisoq naên 
ie pade, le kadu malik jubah-Ne dait 
melinggih. Terus Deside Isa bemanik lêg 
ie pade, "Napi side pade ngerti saq Tiang 
laksaneang lêg side? 

13 Side pade ngempoh Tiang Guru dait 
Junjungan Saq Mulie. Dait mule maraq 
nike setetune. 

14 Lamun Tiang jari Junjungan Saq Mulie 
dait Gurunde sampun bisoq načn side, 
side pade wajib čndah saling bisoqang 
nač. 

13 Tiang ngebêng teladan niki lêg side 
pade, adêg side pade laksaneang êndah 

napi saq sampun Tiang laksaneang lêg 
side. 

16 Mule kenaq manik Tiang niki: Sopoq 
hambe nděqne belěqan lêman majikanne, 
dait sopoq utusan nděqne belěqan lêman 
saq ngutus ie. 

17 Lamun side pade sampun nenaoq 
selapuqne niki, side pade gen bahagie 
lamun ngelaksaneang hal nike. 

18 Napi saq Tiang sampêang niki nděqne 
mengenai side pade selapuq. Tiang 
nenaoq sai-sai saq sampun Tiang pilêg. 
Laguq napi saq tetulis dalem Kitab Suci, 
harus telaksane, 'Dengan saq iring Tiang 
medaran, gen ngelawan Tiang. 

19 Hal nike mangkin Tiang sampêang lêg 
side pade, senděqman telaksane, adêg 
lamun laun hal nike telaksane, side pade 
gen percaye bahwe Tiang niki le. 

20 Setetune kenaq manik Tiang niki: 

Sai nerimaq dengan saq Tiang utus, ie 
nerimaq Tiang. Dait sai saq nerimaq 
Tiang, nerimaq le saq ngutus Tiang." 

21 Sesampun Deside Isa bemanik maraq 
nike, le jari asěq gati. Beterus le bemanik, 
"Tiang badaq side, setetune salaq sopoq 
lêg antare side pade gen behianat lêg 
Tiang." 

2? Pengiring-pengiring-Ne saling čngat 
sopoq kance saq lain dait jari bingung, 
sêngadg ie pade nděq nenaoq sai saq 
temaksut siq Deside Isa. 

23 Salaq sopoq pengiring saq tekasihin 
siq Deside Isa tokol lêg děkět Deside Isa. 

24 Simon Petrus ngebêng isarat lêg ie 
aděq ie metakēn lêg Deside Isa sai saq 
temaksut nike. 

2> Beterus pengiring Deside Isa nike 
ngerapetin Deside Isa, dait metakěn, 
"Junjungan Saq Mulie, sai dengan nike?" 

26 Jawab Deside Isa, "Dengan saq Tiang 
bèng ruti sesampun Tiang telep ruti nike 
ojok dalem jembung, ie dengan saq Tiang 
maksut.” Make Deside Isa bait sepeleng 
ruti, telepangne ojok dalem jembung; 
beterus icanin-Ne tipaq Yudas, bije Simon 
Iskariot. 

27 Sesampun Yudas nerimaq ruti 
nike, Belis tame ojok dalem atêne. 
Beterus Deside Isa bemanik lêg ie, 
"Becat laksaneang napi saq mělě side 
laksaneang." 

28 Nděq araq sopoq dengan juag lêg 
antare ie pade saq tokol bekelor lêg derike 
ngerti kemběq Deside Isa bemanik maraq 
nike lêg Yudas. 

29 Araq saq paran bahwe Deside Isa 
manikang Yudas beli napi-napi saq 
teperluang lêg perayaan nike, atao 
ngicanin kěpěng tipaq dengan miskin -- 
sěngaq Yudas nike jari bendahare lěq 
antare ie pade. 

30 Sesampun Yudas nerimaq ruti nike, 
ie langsung sugul. Waktu nike sampun 
peteng. 

31 Sesampun Yudas lumbar, Deside 
Isa bemanik, "Mangkin Bije Manusie 
temulieang dait Allah temulieang langan 
le. 

32 Lamun Allah temulieang langan 
le, le čndah gen temulieang siq Allah 
langan dirig-Ne. Malahan Allah gelis gen 
ngemulieang le. 

33 Bije-bije Tiang, Tiang nděq gen 
ngoněq malik ndot kance side pade. Side 
pade gen boyaq Tiang, laguq maraq saq 
sampun Tiang badaq lêg dengan-dengan 
Yahudi, maraq nike čndah Tiang badaq 
side pade; ojok taoq saq Tiang laiq, side 
pade nděq bau dateng. 

34 Tiang ngebčng prêntah baru lêg side: 
Pade kasihin sopoq kance saq lain. Pade 
maraq Tiang ngasihin side pade, maraq 
nike čndah side pade harus saling kasihin. 

35 Lamun side pade saling kasihin, 
selapuq dengan gen nenaoq bahwe side 
pade pengiring-pengiring Tiang." 

36 Simon Petrus metakên lêg Deside Isa, 
"Junjungan Saq Mulie, Pelungguh gen 
lumbar ojok mbě?" Jawab Deside Isa, 
"Ojok mbě lain Tiang, side nděq bau milu 
mangkin. Side gen turut Tiang raq." 

37 Petrus metakên malik, "Junjungan Saq 
Mulie, kemběq tiang něnten bau turut 
Pelungguh mangkin? Tiang rěde matě 
demi Pelungguh!" 

38Jawab Deside Isa, "Napi tetu side 
rěde matě demi Tiang? Tiang badaq 
side pacu-pacu, laun senděqman manuk 
ngungkung, side sampun telu kali tilas 
Tiang!" 

] 4 1 "Ndaq osah angende," manik 

Deside Isa lěq ie pade. "Pade 
percaye lêg Allah dait pade percaye lêg 
Tiang êndah. 

? Lěq geděng Bapa Tiang araq luwčq taoq 
ndot. Tiang lalo ojok derike jari nyedieang 
side pade taoq. Tiang nděq gen badaq 
side maraq nike, lamun nděqne tetu 
maraq nike. 

3 Sesampun Tiang lalo nyedieang taoq 
umaq side pade, Tiang gen tulak dait tutut 

side pade, aděq lêg mbě Tiang araq, lěq 
derike čndah side pade araq. 

4Ojok taoq saq Tiang laiq side pade 
nenaoq langanne." 

> Beterus Tomas matur lêg Deside Isa, 
"Junjungan Saq Mulie, tiang pade nděq 
nenaoq ojok mbě Pelungguh lumbar, 
berembě tiang pade nenaoq langanne?" 

6Jawab Deside Isa, "Tiang niki langan 
dait kebenaran dait idup. Nděq araq sopoq 
dengan juaq saq bau parek tipaq Bapa 
lamun nděq langan Tiang. 

7 Lamun side pade kenal Tiang, pasti 
side pade gen kenal êndah Bapa Tiang. 
Mangkin side pade sampun kenal le, dait 
sampun serioq le!" 

8 Beterus Pilipus matur lêg Deside Isa, 
"Junjungan Saq Mulie, nyatayang Bapa lěq 
tiang pade, aděq tiang pade puas." 

? Laguq jawab Deside Isa, "Sampun bêgag 
ngoněqne Tiang bareng kance side pade, 
laguq nděqman ěndah side kenal Tiang, 
Pilipus? Dengan saq sampun serioq Tiang, 
sampun serioq Bapa, berembě side iniq 
bebase, 'Silaq nyatayang Bapa lěq tiang 
pade'? 

10 Pilipus! Napi side nděq percaye, bahwe 
Tiang lêg dalem Bapa, dait Bapa lêg dalem 

Tiang? Napi saq Tiang sampêang lêg side, 
nděq Tiang sampčang lêman diriq Tiang 
mêsad. Bapa saq tetep lêg dalem Tiang, le 
saq ngelaksaneang selapuqne nike. 

11 Pade percaye lêg Tiang, bahwe Tiang 
niki lêg dalem Bapa, dait Bapa lêg dalem 
Tiang, atao paling nděq pade percaye lêg 
napi saq sampun Tiang laksaneang. 

12 Tiang badaq side: Setetune dengan 
saq percaye lêg Tiang, gen ngelaksaneang 
napi saq sampun Tiang laksaneang 
-- malahan ie gen ngelaksaneang saq 
belěqan malik -- sěngaq Tiang lalo tipaq 
Bapa. 

13 Dait napi-napi saq side pade tunas 
kadu aran Tiang, gen Tiang laksaneang, 
aděq Bapa temulieang langan Bije. 

14 Napi-napi saq side pade tunas kadu 
aran Tiang, gen Tiang laksaneang." 

13 "Lamun side pade ngasihin Tiang, side 
pade gen ngelaksaneang prěntah-prěntah 
Tiang. 

16 Tiang gen tunas lêg Bapa, dait le gen 
ngicanin side Penulung lain, saq gen 
bareng side pade selačq-lačqne. 

17 le nike Roh Kebenaran. Dunie ndèg 
iniq nerimaq le, sěngaq dunie nděqne 
serioq le dait nděqne kenal le. Laguq side 


YOHANES 14. 168-293 93 


kenal le, sèngadg le araq bareng side pade 
dait gen ndot kance side pade. 

18 Side pade ndčq gen Tiang bilin jari 
anak iwọoq. Tiang gen tulak tipaq side. 

19 Karing semendaq dunie ndêg gen 
serioq Tiang malik. Laguq side pade gen 
serioq Tiang. Dait lantaran Tiang idup, 
side pade gen idup êndah. 

20 Lamun sampun dateng jelo nike, side 
pade gen nenaoq bahwe Tiang lêg dalem 
Bapa, side pade lêg dalem Tiang, dait 
Tiang êndah lêg dalem side pade. 

21 Dengan saq taat lêg prěntah-prěntah 
Tiang dait ngelaksaneang prěntah- 
prěntah nike, ie saq ngasihin Tiang. Bapa 
Tiang gen ngasihin dengan saq ngasihin 
Tiang, dait Tiang čndah gen ngasihin 
dengan nike, dait nyatayang diriq Tiang 
lêg ie." 

22 Yudas (saq ndêgne Iskariot) metakěn 
lêg Deside Isa, "Junjungan Saq Mulie, 
kemběčq Pelungguh kayun nyatayang diriq 
tipaq tiang pade dait něnten tipaq dunie?" 

23 Jawab Deside Isa, "Dengan saq ngasihin 
Tiang, gen turut manik Tiang. Bapa Tiang 
gen ngasihin ie. Bapa dait Tiang gen rauh 
tipaq ie dait ndot bareng ie. 

24 Dengan sag nděq ngasihin Tiang, ndêg 
turut manik Tiang. Manik saq side pade 
dengah nike, nděq lêman Tiang, laguq 
lêman Bapa saq ngutus Tiang. 

2> Selapuqne nike Tiang sampêang lêg 
side semasih Tiang araq bareng kance 
side pade. 

26 Laguq Roh Suci, Penulung saq gen 
teutus Bapa kadu aran Tiang, le saq 
gen ngajah side pade selapuqne dait 
ngingetang side pade lêg napi saq sampun 
Tiang sampčang tipaq side pade. 

27 Damě sejahtere Tiang aděqang umaq 
side pade. Damě sejahtere Tiang, Tiang 
běng lěq side pade, dait napi saq Tiang 
běng nděq maraq saq teběng siq dunie 
tipaq side. Ndaq osah dait takut. 

28 Side pade sampun dengahang Tiang 
bemanik, 'Tiang gen lalo, laguq Tiang gen 
dateng malik ojok side.' Lamun side pade 
ngasihin Tiang, side pade gen besukecite 
lantaran Tiang lalo tipaq Bapa, sêngad 
Bapa belěqan lěman Tiang. 

“I Mangkin Tiang badaq hal nike lêg side, 
senděqman selapuqne telaksane, adêg 
lamun čraq hal nike telaksane, side pade 
gen percaye. 

30 Tiang ndêg gen badaq side padu 
luwêgan malik, sêngag sampun waktune 
penguase dunie niki dateng. Laguq ie 
nděq bedowě kuase napi-napi lêg diriq 
Tiang. 

31 Timaqne maraq nike, adêg dunie 
niki nenaoq bahwe Tiang ngasihin Bapa, 
make Tiang ngelaksaneang selapuq saq 
teprěntahang siq Bapa tipaq Tiang. Pade 
ures, silaq ite lumbar lêman deriki." 

] 5 I Deside Isa bemanik malik, "Tiang 

lolo anggur saq sejati, dait Bapa 
Tiang nike penggarapne. 

? Sebilang pêmpang saq araq lêg Tiang 
saq nděq bebuaq, peleng-Ne dait sebilang 
pěmpang saq bebuaq tekurangin daunne 
dait persiq-Ne adêg luwčqan malik 
buaqne. 

3 Side pade sampun bersi lantaran manik 
saq Tiang sampěang lěq side pade. 

4 Tetep ndot lêg dalem Tiang dait Tiang 
čndah tetep ndot lěq dalem side pade. 
Pade maraq pěmpang nděqne iniq bebuaq 
lêman diriqne měsaq, kecuali lamun ie 
tetep lêg lolone. Maraq nike êndah halne 
side pade nděq gen bebuaq, lamun side 
pade nděq ndot lêg dalem Tiang. 

> Tiang niki lolo anggur, dait side pade 
pěmpang-pěmpangne. Dengan saq tetep 
ndot lêg dalem Tiang, dait Tiang lêg 
dalem ie, ie bebuaq luwěq; sěngaq lamun 
ndèg lêg dalem Tiang, side nděq tao piaq 
napi-napi. 

6 Dengan saq ndêg tetep ndot lêg dalem 
Tiang, gen tetetěh maraq pěmpang, 
beterus jari gero. Pěmpang-pěmpang sad 
maraq nike gen tekumpulang dait tetetěh 
ojok dalem api, beterus tesedut. 

Lamun side pade ndot lêg dalem Tiang 
dait manik Tiang ndot lêg dalem side, 
pade tunas napi juaq saq side mělě, dait 
side gen nerimaq ie. 

8 Lamun side pade bebuaq luwêg, Bapa 
Tiang temulieang; dait siq care nike side 
tetu-tetu pengiring Tiang. 

3 Maraq Bapa ngasihin Tiang, maraq nike 
čndah Tiang ngasihin side pade, pade 
ndot lêg dalem kasih Tiang nike. 

10 Lamun side pade turut prêntah- 
prěntah Tiang, side pade gen ndot lêg 
dalem kasih Tiang, pade maraq Tiang 
sampun turut prěntah-prěntah Bapa Tiang 
dait ndot lêg dalem kasih-Ne. 

11 Selapuqne niki Tiang sampčang tipaq 
side pade, aděq sukecite Tiang araq 

lêg dalem atěnde, dait sukecitende jari 
sempurne. 

12 Niki prêntah Tiang: Pade kasihin sopoq 
kance saq lain, pade maraq Tiang ngasihin 
side pade. 

13 Nděq araq kasih saq belêgan lêman 
kasih sopoq dengan saq rêde nyerahang 
nyawene umaq sahabat-sahabatne. 

14 Side pade sahabat-sahabat Tiang 
lamun side pade ngelaksaneang napi saq 
Tiang prěntahang tipaq side pade. 

13 Side pade ndčq Tiang sebut hambe 
malik, sèngag hambe nděq nenaoq napi 
saq tepiaq siq majikanne. Side pade Tiang 
sebut sahabat, sěngaq selapuq saq Tiang 
dengah lêman Bapa Tiang, sampun Tiang 
sampčang lêg side pade. 

16 Nděčq side pade saq milêg Tiang. Laguq 
Tiang saq milêg side pade dait Tiang 
sampun netepang side pade lumbar dait 
ngasilang buaq dait buaqde nike nděq 
iniq binase, aděq napi saq side tunas tipaq 
Bapa kadu aran Tiang, icanin-Ne tipaq 
side. 

17 Niki prěntah Tiang lêg side: Pade 
kasihin sopoq kance saq lain." 

18"Lamun dunie merig lêg side pade, 
pade inget bahwe Tiang sampun juluan 
temeriq siq dunie. 

19 Seanděne side pade lêman dunie side 
pade gen tekasihin siq dunie jari dowêne. 
Laguq Tiang sampun pilêg side pade 
lman dunie niki, jari side pade nděqne 
malik dowēěn dunie. Keranaq nike dunie 
meriq lêg side pade. 

20 Pade inget napi saq sampun Tiang 
sampčang lêg side pade, 'Hambe nděqne 
belěqan leman majikanne.' Lamun ie pade 
sampun nganiaye Tiang, make ie gen 
nganiaye side pade. Lamun ie pade turut 
manik Tiang, make ie pade êndah gen 
turut basen side pade. 

21 Laguq selapuqne nike gen ie pade 
laksaneang lěq side pade lantaran aran 
Tiang, sěngaq ie pade nděq kenal Allah 
saq sampun ngutus Tiang. 

22 Seandêne Tiang ndég dateng dait nděq 
nyampčang lêg ie pade, make ie pade 
nděq bedose. Laguq mangkin ie pade 
nděq bedowě alasan malik siq dose ie 
pade. 

23 Dengan saq meriq lêg Tiang, ie êndah 
meriq lêg Bapa Tiang. 

24 Seanděne Tiang nděq ngelaksaneang 
karye lêg tengag-tengad ie pade maraq 
saq nděq uwah telaksaneang siq dengan 
lain, pasti ie pade nděq bedose. Laguq 
mangkin timaq ie pade sampun serioq 
selapuqne nike, tetep doang ie pade meriq 
lêg Tiang dait Bapa Tiang. 

2> Laguq manik saq sampun araq tetulis 
lêg dalem Kitab Suci Taurat ie pade harus 
telaksane, 'le pade nděq bedowě alasan 
napi-napi ie meriq lêg Tiang.' 

26 Tiang gen ngutus tipaq side Penulung 
saq asalne lêman Bapa, nike Roh 
Kebenaran saq dateng lêman Bapa. Lamun 
Roh nike dateng, le gen besaksi mengenai 
Tiang. 

27 Dait side pade čndah harus besaksi 
mengenai Tiang, sěngaq side pade 
sampun bareng kance Tiang lêman 
penemběqne. 

] 6 I Selapuqne nike Tiang sampčang 

lêg side pade, adêg side pade nděq 
murtat. 

“Side pade gen tesugulang lêman balê- 
balé ibadah. Dait gen dateng waktune 
bahwe dengan saq nyematěq side pade 
gen paran diriqne ngabdi lêg Allah. 

3 le pade laksaneang hal nike lêg side, 
sěngaq ie pade nděqman kenal Bapa dait 
Tiang. 

4Laguq mangkin Tiang sampčang hal 
nike lêg side, adêg ěraq lamun hal nike 
telaksane, side pade inget bahwe sampun 
Tiang sampčang tipaq side pade." "Hal 
niki nděq Tiang sampčang lêg side pade 
lman penemběqne, sěngaq Tiang masih 
araq bareng kance side pade. 

> Laguq mangkin Tiang gen lalo ojok le 
saq ngutus Tiang; dait nděq sopoq dengan 
juaq lêg antare side pade saq beketuan 
ojok mbě lain Tiang. 

6 Malahan mangkin side pade asêg, 
lantaran Tiang sampěang hal nike lêg side 
pade. 

’ Laguq Tiang sampčang hal saq kenaq 
lêg side pade: Solahan umaq side pade 
lamun Tiang lalo; sěngaq lamun Tiang 
nděq lalo, Penulung nike nděq gen dateng 
ojok side pade. Laguq lamun Tiang lalo, 
Tiang gen ngutus Penulung nike ojok side 
pade. 

8 Lamun Penulung nike dateng, le gen 
nyatayang tipaq dunie mengenai dose, 
mengenai kebenaran, dait mengenai 
penghakiman. 

9 Mengenai dose, sêngag ie pade tetep 
nděq percaye lêg Tiang; 

10 mengenai kebenaran, sêngag Tiang 
lalo ojok Bapa dait side pade nděq gen 
serioq Tiang malik; 

II mengenai penghakiman, sěngaq 
penguase dunie niki sampun tehukum. 

12 Luwěq malik sag mělě Tiang sampang 
tipaq side, laguq mangkin niki side 
nděqman sanggup nerimaq hal nike. 

13 Laguq lamun Roh nike dateng, nike 
Roh kebenaran, le gen bimbing side pade 
jari nenaoq selapuq saq kenaq; sěngaq le 
nděq gen bemanik lêman dirig-Ne měsaq, 
laguq selapuq hal saq le pireng, nike saq 
gen le sampěang dait le gen beriteang 
tipaq side hal-hal saq gen dateng. 

14le gen mulieang Tiang, sěngaq napi 
saq le sampêang tipaq side pade le 
terimaq lčman Tiang. 

15 Selapuq saq araq lêg Bapa nike dowên 
Tiang. Keranaq nike, Tiang badaq bahwe 
napi saq tesampēčang siq Roh tipaq side 
pade, le terimaq lêman Tiang." 

16"Karing semendaq side pade nděčq gen 
serioq Tiang malik, dait karing semendaq 
čndah side pade gen serioq Tiang." 

17 Pire dengan pengiring Deside Isa 
saling ketuan sopoq kance saq lainne, 
"Napi maksutne le bemanik lêg ite: 'Karing 
semendaq side pade nděq gen serioq 
Tiang, dait karing semendaq êndah side 
pade gen serioq Tiang"? Napi čndah 
maksut-Ne bemanik, 'Tiang gen parek 
ojok Bapa'?" 

18 le pade beketuan terus, "Napi artine, 
'semendadg”? Ite nděq ngerti le bebaos 
mengenai napi!" 

19 Deside Isa wikan bahwe ie pade mělě 
metakên lêg le, make le bemanik, "Baruq 
Tiang sampčang, 'Karing semendaq doang 
side pade nděq gen serioq Tiang, dait 
karing semendaq êndah side pade gen 
serioq Tiang.' Napi nike saq jari persoalan 
lêg antare side pade? 

20 Setetune Tiang badaq side, side pade 
gen nangis dait asěq, laguq dunie gen 
gembire. Side pade gen susah, laguq 
kesusahande nike gen berobah jari 
sukecite. 

21 Lamun sopoq dengan nine gen nganak, 
ie susah sêngag mule sampun wayene 
ie menderite. Laguq sesampun anakne 
sugul, ie lupaq lêg penderiteanne lantaran 

cemohne bahwe sopoq manusie sampun 
teanakang ojok dalem dunie. 

22 Maraq nike čndah side pade: Mangkin 
side pade susah, laguq Tiang gen bedait 
malik kance side pade, make angende 
gen jari sukecite; dait nděq araq sopoq 
dengan juaq saq bau bait sukecite nike 
lêman atěnde. 

23 Lěq jelo nike, side pade ndêg gen 
beketuan napi-napi malik lěq Tiang. Tiang 
badaq side: Setetune napi doang saq side 
pade tunas lêg Bapa kadu aran Tiang, nike 
gen tekabulang siq Bapa. 

24 Jangke mangkin niki side pade 
nděqman tunas napi-napi kadu aran 
Tiang. Pade tunas, make side pade gen 
nerimaq, adêg sukecitende jari sempurne.' 

2> "Selapuqne niki Tiang sampêang lêg 
side pade kadu perumpamean. Laguq 
gen dateng waktune, Tiang nděq gen 
kadu perumpamean malik, laguq gen 
nyampčang secare terus-terang lêg side 
pade mengenai Bapa. 

26 Lěq waktu nike side pade gen bedo'e 
tipaq Bapa kadu aran Tiang. Dait nděčq 
Tiang badaq side, bahwe Tiang gen 
tunasang side pade lêg Bapa, 

27 sěngaq Bapa mêsadg ngasihin side 
pade. le ngasihin side pade lantaran side 
pade ngasihin Tiang, dait percaye bahwe 
Tiang dateng lèêman Allah. 

28 Mule Tiang asalne lêman Bapa, dait 
sampun dateng ojok dalem dunie. Laguq 
mangkin Tiang bilin dunie jari tulak ojok 
Bapa." 

29 Beterus pengiring-pengiring Deside 
Isa matur lêg Deside Isa, "Mangkin niki 
Junjungan Saq Mulie bemanik secare 
terus-terang, něnten kadu perumpamean, 

30 dait tiang pade nenaoq bahwe 
Junjungan Saq Mulie wikan selapuqne. 
Něnten araq sopoq dengan juaq saq perlu 
ketuanang napi-napi tipaq Junjungan Saq 
Mulie. Keranaq nike tiang pade percaye 
bahwe Pelungguh rauh lêman Allah." 

31 Jawab Deside Isa tipaq ie pade, "Jari, 
napi side pade percaye mangkin? 

32 Inget! Waktune gen dateng, malahan 
sampun dateng, side pade gen bekelin 
sopoq kance saq lain. Side pade gen 
ulêg ojok balênde měsaq dait bilin 
Tiang měsaq-měsaq. Laguq Tiang nděq 
mêsag-mêsad sěngaq Bapa araq bareng 
Tiang. 

33 Selapuqne niki Tiang sampčang adêg 
side pade mauq damě sejahtere lêg dalem 
Tiang. Lêg dunie niki side pade gen 
menderite. Laguq teguqang atěnde! Tiang 
sampun ngalahang dunie!” 

] 7 I Sesampun bemanik maraq nike, 

Deside Isa bedo'e andang langit, 
"Bapa, mangkin sampun dateng waktune. 
Mulieang Bije Deside adèdg Bije Deside 
čndah mulieang Deside. 

2? Deside sampun ngicanin tipaq Bije 
Deside kuase tipaq selapuq umat manusie, 
aděq le ngicanin idup sejati dait kekel 
tipaq selapuq dengan saq Deside icanin 
tipaq le. 

3 Niki idup sejati dait kekel; bahwe 
dengan kenal kance Deside, jari sopoq- 
sopoqne Allah saq kenaq, dait kenal kance 
Deside Isa Almasih saq sampun Deside 
utus. 

4Tiang sampun mulieang Deside lêg 
gumi siq care nyelesčang karye saq 
Deside serahang tipaq Tiang jari Tiang 
laksaneang. 

> Keranaq nike, Bapa, mangkin mulieang 
Tiang bareng-bareng kance Deside siq 
kemuliean saq sampun jari dowěn Tiang 

dait dowên Deside senděqman dunie niki 
tecipteang. 

6 Tiang sampun nyatayang pesêngan 
Deside tipaq dengan-dengan lêg dunie 
saq sampun Deside icanin tipaq Tiang. le 
pade nike jari dowěn Deside, dait Deside 
sampun ngicanin ie pade tipaq Tiang dait 
ie pade sampun turut manik Deside. 

7 Mangkin ie pade nenaoq bahwe selapuq 
saq Deside icanin tipaq Tiang asalne 
lêman Deside. 

8 Sampun Tiang sampêang tipaq ie pade 
manik saq Deside icanin tipaq Tiang; dait 
ie pade sampun nerimaq manik nike. 
le pade nenaoq bahwe Tiang tetu-tetu 
dateng lčman Deside dait ie pade percaye 
bahwe Deside saq ngutus Tiang. 

Tiang do'eang ie pade. Tiang nênten 
do'eang dunie laguq jari dengan-dengan 
saq sampun Deside icanin tipaq Tiang, 
sěngaq ie pade dowěn Deside. 

10 Selapuq saq jari dowên Tiang, jari 
dowěn Deside čndah. Dait selapug dowên 
Deside jari dowčn Tiang êndah. Tiang 
temulieang lêg antare ie pade. 

11 Mangkin Tiang parek ojok Deside. 
Tiang něnten ndot malik lêg dunie; laguq 
ie pade araq lêg dunie. Bapa, saq suci! 

Jagad ie pade siq kekuasean pesêngan 
Deside, nike pesêngan saq sampun Deside 
icanin tipaq Tiang — adêd ie pade jari 
sopoq, pade maraq Deside kance Tiang 
čndah sopoq. 

12 Lěq waktu Tiang masih bareng kance 
ie pade, Tiang sampun jagaq ie pade siq 
kuase pesěngan Deside — pesěngan sad 
Deside icanin tipaq Tiang. Tiang sampun 
jagaq ie pade, dait něnten araq sopoq juaq 
lêman ie pade saq binase; kecuali ie saq 
mule sampun tetentuang binase. Aděq siq 
care nike telaksane napi saq tetulis lêg 
Kitab Suci. 

13 Mangkin Tiang parek ojok Deside. 
Selapuqne niki Tiang sampêang semasih 
Tiang araq lêg dunie; aděqne penoq 
sukecite Tiang lêg dalem ie pade. 

14Tiang sampun sampêang lêg ie pade 
selapuq manik Deside, dait dunie meriq 
lêg ie pade, sěngaq ie pade něnten dowěn 
dunie, pade maraq Tiang čndah něnten 
dowěn dunie. 

1> Tiang nênten tunas adêg Deside bait 
ie pade lêman dunie niki, lagug Tiang 
tunas adêg Deside jagaq ie pade lêman 
saq jahat. 

16 Pade maraq Tiang ndégne lêman 
dunie, ie pade čndah nděqne lêman dunie. 

17 Suciang ie pade dalem kebenaran; 
manik Deside nike kebenaran. 

18 Maraq Deside sampun ngutus Tiang 
ojok dunie, maraq nike čndah Tiang 
ngutus ie pade ojok dunie; 

19 dait Tiang suciang diriq Tiang umaq ie 
pade, adêg ie pade čndah tesuciang dalem 
kebenaran. 

20 Něnten ie pade doang saq Tiang 
do'eang, laguq Tiang čndah do'eang 
dengan-dengan saq percaye lěq Tiang siq 
kesaksian ie pade niki; 

21 aděq ie pade selapuq jari sopoq, pade 
maraq Deside lêg dalem Tiang, dait Tiang 
lêg dalem Deside, aděq ie pade čěndah 
lêg dalem Ite, aděq dunie percaye, bahwe 
Deside saq sampun ngutus Tiang. 

2? Tiang sampun ngicanin ie pade 
kemuliean saq Deside icanin lêg Tiang, 
aděq ie pade jari sopoq, pade maraq Ite 
čndah sopoq; 

23 Tiang lêg dalem ie pade, dait Deside 
lêg dalem Tiang; adêg ie pade sempurne 
jari sopoq, adêg dunie nenaoq bahwe 
Deside saq sampun ngutus Tiang, dait 

Deside ngasihin ie pade, pade maraq 
Deside ngasihin Tiang. 

24 Bapa, Tiang melêt aděq lêg mbě 
juaq Tiang araq, ie pade čndah araq 
bareng kance Tiang, ie pade saq sampun 
Deside icanin tipaq Tiang, adêg ie pade 
serioq kemuliean Tiang saq sampun 
Deside icanin tipaq Tiang, sěngaq Deside 
sampun ngasihin Tiang senděqman dunie 
tecipteang. 

2> Bapa saq adil! Mule dunie nênten kenal 
kance Deside, laguq Tiang kenal kance 
Deside; dait ie pade niki nenaoq, bahwe 
Deside saq sampun ngutus Tiang, 

26 dait Tiang sampun nyatayang 
pesěngan Deside tipaq ie pade; dait Tiang 
gen laksaneang hal nike, adêg kasih 
Deside lêg Tiang tetep lêg dalem atě ie 
pade dait Tiang lêg dalem ie pade." 

] 8 I Sesampun Deside Isa bedo'e 

maraq nike, le kance pengiring- 
pengiring-Ne lumbar ojok itoqan Kokoq 
Kidron. Lěq derike araq sopoq taman, dait 
Deside Isa kance pengiring-pengiring-Ne 
tame ojok taman nike. 

2 Taman nike sampun tetaoq siq Yudas 
saq behianat lêg Deside Isa; sěngaq 

Deside Isa kance pengiring-pengiring-Ne 
rimpes bekumpul lêg derike. 

3 Make Yudas lumbar ojok taoq nike. 
Jauqne sepasukan tentere Romawi kance 
pengawal-pengawal Geděng Allah saq 
tesuruq siq imam-imam kepale dait 
dengan-dengan Parisi. le pade jauq 
gegaman, dilah dait obor. 

4 Deside Isa wikan selapuq saq gen 
telaksane tipaq diriq-Ne. Jari le ngerapetin 
dengan-dengan nike, dait beketuan, "Sai 
saq side pade boyaq?" 

> "Deside Isa, dengan Nazaret," jawab ie 
pade. "Tiang niki le," jawab Deside Isa. 
Yudas penghianat nganjeng kance ie pade 
lêg derike. 

6 Sewaktu Deside Isa bemanik lêg ie 
pade, "Tiang niki le," ie pade selapuq surut 
mudi dait rebaq ojok tanaq. 

7 Deside Isa beketuan malik lêg ie pade, 
"Sai saq side pade boyaq?” "Deside Isa 
dengan Nazaret," jawab ie pade. 

8"Sampun Tiang badaq side, Tiang 
niki le," manik Deside Isa. "Dait lamun 
mule Tiang saq side pade boyaq, alurang 
dengan saq lain nike lumbar." 

3 (Siq manik-Ne nike, make telaksane 
napi saq sampun temanikang siq Deside 

Isa senděqmanne: "Bapa, lêman dengan- 
dengan saq Bapa icanin tipaq Tiang, 
něnten sopoq dengan juaq saq binase.") 

10 Simon Petrus saq jauq klěwang, nyerêt 
klěwangne terus ngerantek pelayan Imam 
Agung jangke pegat kentokne saq kanan. 
Aran pelayan nike Malkus. 

11 Beterus Deside Isa bemanik tipaq 
Petrus, "Tamaqang malik klêwangde ojok 
sarungne! Napi side paran Tiang nděq gen 
nginem cawan penderitean saq teicanin 
siq Bapa tipaq Tiang?" 

12 Beterus prajurit-prajurit Romawi 
bareng komendanne dait pengawal- 
pengawal Yahudi bau dait sěkoq Deside 
Isa. 

13 Penemběqne ie pade jauq Deside Isa 
ojok Hanas, mentoaqne Kayapas. Lěq 
waktu nike Kayapas jari Imam Agung. 

14 Kayapas nike saq sampun ngebêng 
nasêhat lêg pare penguase Yahudi bahwe 
solahan sopoq dengan ninggal umaq 
selapuq bangse. 

1> Simon Petrus dait sopoq pengiring 
saq lain ngiring Deside Isa. Pengiring 
saq lain niki sampun kenal kance Imam 
Agung. Keranaq nike, ie tame bareng 

kance Deside Isa ojok lelčah geděng Imam 
Agung, 

16 laguq Petrus ngantih lêg luah, lêg 
jebak. Beterus pengiring saq lain nike 
sugul, dait ngeraos kance pelayan nine 
saq jagaq lawang, beterus jauqne Petrus 
tame ojok dalem. 

17 Pelayan nine saq jagaq lawang nike 
bebase lêg Petrus, "Tekan side čndah 
salaq sopoq pengiring dengan nike?" 
"Nděq," jawab Petrus. 

18 Waktu nike kenyeke telih gati, jari 
pelayan-pelayan kance pengawal- 
pengawal penyalaq api kadu areng dait 
ie pade mindu lêg derike. Petrus čndah 
lumbar ojok derike dait milu mindu lèg 
api bareng ie pade. 

19 Imam Agung metakên lêg Deside Isa 
mengenai pengiring-pengiring-Ne dait 
mengenai perajahan-Ne. 

20 Jawab Deside Isa, "Tiang tetep 
nyampčang secare terus terang lêg julun 
dengan luwěq. Tiang tetep ngajahang lêg 
balě-balě ibadah dait Geděng Allah, taoq 
dengan Yahudi biasene bekumpul. Tiang 
nděq uwah nyatayang napi-napi secare 
nyeboq-nyeboq. 

21 Jari, kembêg pelungguh beketuan lêg 
Tiang? Silag beketuan lêg dengan-dengan 
sag sampun dengahang pengajahan 
Tiang. Pasti ie pade nenaoq napi saq Tiang 
ajahang." 

22 Sewaktu Deside Isa bemanik maraq 
nike, salaq sopoq pengawal lêg derike 
tempělěk Deside Isa dait bebase, "Bani 
gati Side bebase maraq nike tipaq Imam 
Agung!" 

23 Jawab Deside Isa, "Lamun Tiang 
ngucapang hal saq salaq, nyatayang lěq 
deriki napi kesalaqanne! Laguq lamun napi 
saq Tiang ucapang nike kenaq, kembêg 
side tempělěk Tiang?" 

24 Beterus Hanas suruq dengan jauq 
Deside Isa sag sampun tesêkodg nike ojok 
Imam Agung Kayapas. 

2> Simon Petrus masih nganjeng mindu 
lêg derike. Dengan-dengan bebase 
lêg ie, "Tekan side čndah salaq sopoq 
pengiring-Ne?" Laguq Petrus nilas, "Nděq!" 

26 Sopoq pelayan Imam Agung, keluarge 
lêman dengan saq kentokne terantek siq 
Petrus, bebase, "Tekan onêd tiang serioq 
side lêg taman bareng kance le?" 

27 Beterus Petrus nilas malik, "Ndēěq," 
— dait tepat lêg waktu nike manuk 
ngungkung. 

28 Kelêmag gati ie pade jauq Deside 
Isa lêman geděng Kayapas ojok istane 
gubernur. Dengan-dengan Yahudi nděq 
tame ojok dalem istane, aděq ie pade 
nděq jari najis menurut aturan agame, 
sêngadg ie pade mělě ngelorang keloran 
Paskah. 

29 Keranaq nike Pilatus sugul dait 
beketuan lêg ie pade, "Napi tuduhan side 
pade tipaq dengan niki?" 

30 Jawab ie pade, "Lamun le ndèg 
salaq, tiang pade nděq gen jauq le ojok 
pelungguh." 

31 Beterus basen Pilatus lêg ie pade, 
"Silaq bait dait adilin le menurut hukumde 
mêsad!” Laguq jawab dengan-dengan 
Yahudi nike, "Tiang pade nděq kanggo 
nyematěq dengan." 

32 (Siq care nike, make telaksane napi 
saq sampun temanikang siq Deside Isa 
mengenai berembě entane le gen ninggal.) 

33 Pilatus tame malik ojok dalem 
istane, dait ngempoh Deside Isa, terus 
ie metakên, "Napi tetu Pelungguh raje 
dengan Yahudi?" 


YOHANES 18.34-38 115 


34 Jawab Deside Isa, "Napi saq pelungguh 
ketuanang niki mule asalne lêman 
pelungguh měsaq atao araq dengan lain 
saq badaq pelungguh mengenai Tiang?" 

35 Jawab Pilatus, "Napi tiang niki dengan 
Yahudi? Saq nyerahang Pelungguh ojok 
tiang niki bangse Pelungguh měsaq dait 
imam-imam kepale. Setetune napi saq 
Pelungguh sampun piaq?" 

36 Jawab Deside Isa, "Kerajaan Tiang ndêg 
lêman dunie niki. Seanděne kerajaan Tiang 
lman dunie niki, pengiring-pengiring 
Tiang gen bejuang adêg Tiang nděq 
teserahang ojok penguase Yahudi. Laguq 
mule kerajaan Tiang nike nděq lčman 
dunie niki!" 

37 Beterus Pilatus metakên lêg Deside Isa, 
"Jari, Pelungguh niki Raje?" Jawab Deside 
Isa, "Pelungguh bebase bahwe Tiang niki 
Raje. Tiang tebijeang dait dateng ojok 
dunie niki sig sopoq maksut, ngeběng 
kesaksian mengenai kebenaran. Dengan 
saq asalne lêman kebenaran nike ie gen 
dengahang Tiang." 

38 Pilatus metakên malik lêg Deside Isa, 
"Napi artine kebenaran nike?" Sesampun 
nike Pilatus sugul malik lčman istane dait 

bebase lêg dengan-dengan Yahudi, “Tiang 
nděq ndait sopoq juaq kesalagan lêg le. 

39 Laguq menurut adat saq biase, tiang 
harus bêbasang sopoq tahenan lêg Hari 
Raye Paskah. Napi side pade mělě lamun 
tiang běbasang Raje dengan Yahudi nike 
tipaq side pade?" 

40 le pade bejawab nyurak-nyurak, 
"Sampunang le, laguq Barabas!" (Barabas 
nike tukang rampok.) 

] 9 I Beterus Pilatus tame dait surug 

dengan mecut Deside Isa. 

2 Prajurit-prajurit miaq sopoq mahkote 
lêman pěmpang-pěmpang beduwi, terus 
kaduangne lêg sirah Deside Isa. Sesampun 
nike ie pade kaduang Deside Isa jubah 
warne lempok lomaq, 

3 terus sambil maju ojok julu ie pade 
bebase, "Idup raje dengan Yahudi!" 
Beterus ie pade tempělěk Deside Isa. 

4 Sesampun nike Pilatus sugul malik dait 
bebase tipaq dengan luwěq nike, "Pade 
serioq! Tiang jauq le sugul ojok side pade, 
aděq side pade nenaoq tiang nděq ndait 
sopoq juaq kesalaqan lêg le." 

> Make Deside Isa sugul dait kadu 
mahkote duwi dait jubah lempok lomaq. 

Pilatus bebase tipaq ie pade, "Serioq 
dengan niki." 

6 Sewaktu imam-imam kepale dait 
pengawal-pengawal nike serioq Deside 
Isa, ie pade nyurak, "Pakuq le lêg kayuq 
salib! Pakuq le lêg kayuq salib!" Pilatus 
bebase tipaq ie pade, "Bait le, dait pakuq 
le lêg kayuq salib, sěngaq tiang nděq ndait 
sopoq juaq kesalaqan lêg le." 

Jawab dengan-dengan Yahudi nike, 
"Tiang pade bedowě hukum dait menurut 
hukum nike le harus matě, sěngaq le 
ngaku diriq-Ne Bije saq asalne lêman 
Allah." 

8 Sewaktu Pilatus pirengang ie pade 
bebase maraq nike, ie sayan takut malik. 

ə Beterus ie tame malik ojok dalem 
istane, dait sesampun Deside Isa tejauq 
tame, ie metakêén lêg Deside Isa, "Lěman 
mbě asal Pelungguh?" Laguq Deside Isa 
něnten bejawab. 

10 Make Pilatus metakên malik, 
"Pelungguh něnten kayun bebaos kance 
tiang? Aděq Pelungguh wikan, tiang 
bedowě kuase běbasang Pelungguh, dait 
kuase jari pakuq Pelungguh lêg kayuq 
salib!" 

II Jawab Deside Isa, "Lamun Allah nênten 
ngicanin kuase nike tipaq pelungguh, 
pelungguh nděq bedowě kuase napi-napi 
tipaq Tiang. Keranaq nike dengan saq 
nyerahang Tiang tipaq pelungguh, 
belěqan dosene lêman pelungguh." 

12 Sewaktu Pilatus pirengang hal nike, 
ie berusahe běbasang Deside Isa. 

Laguq dengan-dengan Yahudi nyurak- 
nyurak, "Lamun pelungguh běbasang le, 
pelungguh něnten sahabat Kaisar, dengan 
saq ngaku diriqne jari raje, ie ngelawan 
Kaisar!" 

13 Sewaktu Pilatus pirengang ucapan- 
ucapan nike, ie jauq Deside Isa ojok luah 
terus melinggih lěq kursi pengadilan lêg 
taoq saq aranne Litostrotos. (Lěq dalem 
base Ibrani aranne Gabata.) 

14Waktu nike gen jam due olas tengari, 
jelo senděqman Hari Raye Paskah. Pilatus 
bebase tipaq dengan-dengan nike, "Niki 
raje side pade!" 

15 le pade nyurak-nyurak, "Matêg le! 
Matêg le! Pakuq le lêg kayuq salib!" Pilatus 
beketuan malik, "Napi rajende harus tiang 
pakuq lêg kayuq salib?" Jawab imam-imam 
kepale, "Cume Kaisar sopoq-sopoqne raje 
tiang pade!" 

16 Beterus Pilatus nyerahang Deside Isa 
tipaq ie pade jari tepakuq lêg kayuq salib. 
le pade bait Deside Isa, terus jauq le 
lumbar. 

17 Deside Isa sugul sambil ngelêmbah 
kayuq salib-Ne ojok taoq saq aranne 
"Taoq Jerangkong”. (Lěq dalem base Ibrani 
tesebut, Golgota.) 

18 Lěq derike le tepakuq lêg kayuq salib. 
Bareng-bareng kance le araq čndah due 
dengan lain saq tepakuq lêg kayuq salib; 
sopoq lêg sedi kiri, sopoqne malik lêg sedi 
kanan, dait Deside Isa lêg tengaq-tengaq. 

19 Lěq kayuq salib Deside Isa, Pilatus 
suruq dengan pasang tulisan niki: "Isa 
lêman Nazaret, Raje Dengan Yahudi". 

20 Luwěčq dengan Yahudi bace tulisan 
nike, sěngaq taoq Deside Isa tepakuq lêg 
kayuq salib nike nděqne jaoq lêman kote. 
Tulisan nike kadu base Ibrani, Latin, dait 
Yunani. 

21 Imam-imam kepale matur lêg Pilatus, 
"Sampunang tulis 'Raje dengan Yahudi’, 
laguq tulis maraq niki, 'Dengan niki 
bebase, Tiang Raje dengan Yahudi." 

22 Laguq jawab Pilatus, "Saq sampun 
tiang tulis, tetep tetulis." 

23 Sesampun prajurit-prajurit nike pakuq 
Deside Isa lêg kayuq salib, ie pade bait 
kuace-Ne. Kuace nike tebagi empat: 
Sebilang dengan mauq sopoq bagian. le 
pade bait čndah jubah-Ne. Jubah nike 
ndèg araq jaitanne -- tesěsěk lêman atas 
jangke dateng bawad. 

24 Prajurit-prajurit nike bebase sopoq 
kance saq lain, "Ndaq ite peleng-peleng 
jubah niki. Silaq ite piaq undian jari 
nentuang sai saq mauq jubah nike." Siq 
care nike make telaksane napi saq tetulis 
dalem Kitab Suci: “le pade bagi-bagi 
kelambi Tiang, dait piaq undian jari mauq 
jubah Tiang." Hal nike saq telaksaneang 
siq prajurit-prajurit nike. 

25 Lěq děkět kayuq salib Deside Isa, 
nganjeng mamiq bini-Ne, sanak mamiq 
bini-Ne, aranne Mariam senine Klopas, 
dait Mariam Magdalena. 

26 Sewaktu Deside Isa cingakin mamiq 
bini-Ne dait pengiring-Ne saq le kasihin 
nganjeng lěq derike, le bemanik lěq 
mamiq bini-Ne, "Inaq, niki bijende." 

27 Beterus Deside Isa bemanik tipaq 
pengiring-Ne nike, "Nike mamiq bini 
side." Mulai waktu nike pengiring-Ne nike 

nerimaq mamiq bini Deside Isa meneng 
lêg balěne. 

28 Deside Isa wikan bahwe mangkin 
selapuqne sampun selesě, dait napi saq 
tetulis dalem Kitab Suci aděq telaksane. le 
bemanik, "Tiang bedak." 

29 Lěq derike araq sopoq jembung penoq 
siq aiq anggur saq pedis. Beterus ie 
pade celep sopoq bunge karang lêg aiq 
anggur nike, terus tancepne lêg hisop dait 
jonjongne ojok cangkem Deside Isa. 

30 Sesampun Deside Isa inem anggur 
saq pedis nike, le bemanik, "Sampun 
selesě!" Beterus le nundukang sirah-Ne 
dait nyerahang nyawe-Ne. 

31 Pare penguase Yahudi nděq mělě mayit 
dengan-dengan saq tepakuq lêg kayuq 
salib nike tetep begantung lěq kayuq salib 
lêg jelo Sabat, sěngaq jelo Sabat nike 
Hari Raye saq husus. Sěngaq jelo sewaktu 
Deside Isa tepakuq lêg kayuq salib nike 
tepat sejelo senděqman jelo Sabat nike, 
dengan-dengan Yahudi tunas ijin lêg 
Pilatus jari molakang nač dengan-dengan 
saq sampun tepakuq lêg kayuq salib dait 
nurunang mayit-mayit nike lêman kayuq 
salib. 

32 Make, prajurit-prajurit nike lumbar 
dait molakang juluan nač kedue dengan 
saq tepakuq lêg kayuq salib bareng Deside 
Isa. 

33 Laguq sewaktu ie pade dateng lêg 
arepan Deside Isa, ie pade serioq Deside 
Isa sampun ninggal. Make ie pade nděq 
molakang cokor-Ne. 

34 Laguq salaq sopoq lêman prajurit nike 
galah woteng Deside Isa kadu tumbak; 
dait waktu nike čndah sugul daraq dait 
aiq. 

35 Dengan saq serioq mêsag peristiwe 
nike, ie saq nyeriteang hal nike, aděq side 
pade čndah percaye. Dait kesaksianne 
nike kenaq, dait ie nenaoq bahwe nike 
kenaq. 

36 Hal nike telaksane adêgne genep napi 
saq tetulis dalem Kitab Suci, "Nděq sopoq 
juaq tolang-Ne gen tepolakang." 

37 Lěq dalem Kitab Suci čndah tetulis: 
"le pade gen perhatiang le saq sampun ie 
pade galah." 

38 Sesampun nike Yusup lêman Arimatea 
tunas ijin lêg Pilatus jari bait jenazah 
Deside Isa. (Yusup nike pengiring Deside 
Isa laguq secare nyeboq-nyeboq, sěngaq 
ie takut lèg penguase-penguase Yahudi.) 

Pilatus ngicanin ijin tipaq ie, jari ie lumbar 
bait jenazah Deside Isa. 

39 Nikodemus, saq piranan sampun parek 
tipaq Deside Isa lêg kekelem, lumbar 
čndah bareng kance Yusup. Nikodemus 
jauq ramuan mur dait garu -- selapuqne 
kire-kire telung dase kilo luwěqne. 

40 Kedue dengan nike bait jenazah Deside 
Isa, terus bungkusne kadu kain lênen 
saq putěq bareng-bareng kance ramuan 
sengěh menurut adat penguburan dengan 
Yahudi. 

41 Lěq taoq Deside Isa tepakuq lêg 
kayuq salib araq sopoq taman. Lěq dalem 
taman nike araq sopoq kuburan baru, saq 
nděqman tekadu nguburang dengan. 

42 Lantaran kuburan nike rapet, dait jelo 
nike jelo persiepan senděqman jelo Sabat, 
ie pade makamang Deside Isa lêg derike. 
2 0 I Lěq jelo Ahad kelêmag, waktu 

masih peteng, Mariam Magdalena 
lumbar ojok makam. le seriog batu 
pengimpetne nike sampun tealih lêman 
loang makam nike. 

2? le pelai boyaq Simon Petrus dait 
pengiring saq tekasihin siq Deside Isa, 
terus bebase lêg ie pade, "Junjungan Saq 

Mulie sampun tebait lêman makam, dait 
tiang nděq nenaoq lêg mbě le tetoloq." 

3 Beterus Petrus dait pengiring saq lain 
nike lumbar ojok makam. 

4 Deduaqne pelai, laguq pengiring saq 
lain nike becatan lêman Petrus, dait ie 
juluan dateng lêg makam. 

>le nidok ojok dalem makam dait 
serioqne kain putěq nike araq lêg derike, 
laguq ie nděq tame. 

6 Simon Petrus čndah dateng terutuk 
ie, dait tame ojok dalem makam nike. le 
serioq kain putêg araq lêg derike, 

7lagudg kain saq tetaliq lêg sirah Deside 
Isa nděq araq lêg děkětne laguq sampun 
belekut lêg taoq saq lain. 

8 Beterus pengiring saq juluan dateng 
lêg makam, tame êndah. le serioq dait 
percaye. 

(angke lêg waktu nike ie pade ndêgman 
ngerti napi saq tetulis lêg dalem Kitab Suci 
bahwe le harus idup malik lêman ninggal.) 

10 Sesampun nike kedue pengiring 
Deside Isa nike ulěq ojok balěne. 

11 Mariam Magdalena nganjeng lêg julu 
makam sambil nangis. Sewaktu ie kenyeke 
nangis, ie nidok ojok dalem makam, 

12 terus serioq due malačkat bekelambi 
putěq. le pade melinggih lêg onos taoq 
Deside Isa tesarčang, saq sopoq lêg 
bagian sirah, dait saq sopoqne malik lêg 
bagian cokor. 

13 Malačkat-malačkat nike beketuan, 
"Kemběq side nangis, inaq?" Jawab 
Mariam, “Junjungan tiang Saq Mulie 
sampun tebait, dait tiang nděq nenaog lêg 
mbéē le tetoloa." 

14 Sesampun bebase maraq nike, ie 
ngěngat andang mudi, dait serioq Deside 
Isa ngadeg lêg derike. Laguq ie nděq 
tandaq bahwe nike Deside Isa. 

15 Deside Isa bemanik lêg ie, "Inaq, 
kemběčq side nangis? Sai saq side boyaq?" 
Mariam paran nike tukang kebon, jari 
ie bebase, "Paq, lamun Side saq jauq le 
lman deriki, tulung badaq tiang lêg mbě 
Side toloq le, adêg tiang bau bait le." 

16 Deside Isa bemanik lêg ie, "Mariam!" 
Mariam ngêngat andang Deside Isa, 
beterus matur kadu base Ibrani, "Rabuni!" 
(Saq artine, "Guru".) 

17 "Ndaq demak Tiang," manik Deside 
Isa lêg ie, "sěngaq Tiang nděqman lalo 
ojok Bapa. Laguq silaq lumbar tipaq 
sanak-sanak Tiang, dait sampěang tipaq 

ie pade bahwe mangkin Tiang lalo ojok 
Bapa Tiang dait Bapa side ěndah, Allah 
Tiang dait Allah side." 

18 Terus Mariam lumbar nyampêang tipaq 
pengiring-pengiring Deside Isa bahwe ie 
sampun serioq Junjungan Saq Mulie, dait 
Junjungan Saq Mulie sampun manikang 
selapuqne nike lêg ie. 

19 Lěq jelo Ahad nike čndah, sesampun 
kekelem, pengiring-pengiring Deside 
Isa bekumpul lěq sopoq balé saq 
lawang-lawangne telenting, sěngaq ie 
pade takut lèg dengan-dengan Yahudi. 
Selung-selung Deside Isa rauh dait 
ngadeg lěq tengaq-tengaq ie pade, dait 
bemanik, "Damě sejahtere umaq side 
pade." 

20 Sesampun bemanik maraq nike, le 
metitoqang gading dait woteng-Ne lěq ie 
pade. Sewaktu ie pade serioq Junjungan 
Saq Mulie, ie pade cemoh gati. 

21 Beterus karing sekali Deside Isa 
bemanik lêg ie pade, "Damě sejahtere 
umaq side pade! Maraq Bapa ngutus 
Tiang, maraq nike éndah Tiang ngutus 
side pade." 

22 Beterus le niupang embok-Ne lêg ie 
pade dait bemanik, "Terimaq niki Roh 
Suci. 

23 Lamun side pade ngampunin dose 
dengan, Allah čndah ngampunin 
dengan nike. Lamun side pade nděq 
ngampunin dose dengan, Allah čndah 
nděq ngampunin dengan nike." 

24 Tomas (saq tesebut Didimus), salaq 
sopoq lčman due olas pengiring Deside 
Isa, nděq araq lêg taoq nike waktu Deside 
Isa rauh. 

2> Make pengiring-pengiring Deside 
Isa saq lain bebase lêg Tomas, “Tiang 
pade sampun serioq Junjungan Saq 
Mulie!" Laguq jawab Tomas, "Lamun tiang 
nděqman serioq onos paku lêg gading-Ne, 
dait ndêgman jujuq siq ranggot tiang 
ojok onos paku nike dait nděqman noloq 
ime tiang lêg woteng-Ne, make tiang 
nděqman mělě percaye." 

26 Baluq jelo sesampun nike pengiring- 
pengiring Deside Isa araq malik lêg dalem 
balě nike dait Tomas bareng-bareng 
kance ie pade. Selapuq lawang telenting. 
Laguq Deside Isa rauh dait ngadeg lêg 
tengaq-tengaq ie pade, terus bemanik, 
"Damě sejahtere umaq side pade." 

27 Beterus le bemanik lêg Tomas, "Toloq 
ranggotde lěq deriki dait serioq imen 
Tiang, ulurang imende dait toloq lěq 
woteng Tiang. Ndaq ragu-ragu malik, 
laguq percaye!" 

28 Tomas matur lêg Deside Isa, "Ya, 
Tuhan tiang dait Allah tiang!" 

29 Beterus Deside Isa bemanik lêg ie, 
"Lantaran side sampun serioq Tiang, make 
side percaye. Bahagie ie pade saq nděq 
serioq, laguq percaye." 

30 Masih luwêg malik keajaipan-keajaipan 
lain saq tepiaq siq Deside Isa lêg julu 
pengiring-pengiring-Ne, laguq nděq 
tetulis lêg dalem kitab niki. 

31 Laguq selapuqne niki tetulis, adêg 
side pade percaye bahwe Deside Isa nike 
Mesias, Bije saq asalne lêman Allah, dait 
adčq siq percaye, side pade nerimaq idup 
dalem pesěngan-Ne. 

2 ] 1 Sesampun nike karing sekali 

Deside Isa nyatayang diriq lêg 
pengiring-pengiring-Ne lêg Danao 
Tiberias. Maraq niki kejarianne: 

2? Lěq sopoq jelo Simon Petrus, Tomas 
saq tesebut Didimus, Natanael lêman Kana 
lêg Galilea, bije-bije Zebedeus, dait due 

pengiring Deside Isa saq lainne, kenyeke 
bekumpul. 

3 Basen Simon Petrus lêg ie pade, "Tiang 
mělě lalo bau empaq." "Tiang pade milu," 
basen ie pade lěq Petrus. Beterus ie pade 
lumbar tačk perau. Laguq sekeleman nike 
ie pade ndčq bau napi-napi. 

4 Sewaktu tiwoq jelo, Deside Isa ngadeg 
lêg pesisi, laguq ie pade nděčq tandaq 
bahwe nike Deside Isa. 

> Deside Isa bemanik lêg ie pade, 
"Kanak-kanak, napi side pade bedowě 
empaq?" "Něnten," jawab ie pade. 

6 Deside Isa bemanik lêg ie pade, "Saut 
jaringde ojok sedi kanan perau, laun side 
pade gen mauq empaq." Terus ie pade 
saut jaringne, laguq ie pade nděq bau 
antuq malik lantaran luwěq gati empaq 
lêg dalemne. 

7 Pengiring saq tekasihin siq Deside Isa 
bebadaq lěq Petrus, "Nike Junjungan Saq 
Mulie!" Sewaktu Simon Petrus dengah 
bahwe nike Junjungan Saq Mulie, ie kadu 
kelambine, sěngaq ie nděq kadu kelambi, 
terus nimproh ojok aiq. 

8 Pengiring-pengiring saq lain dateng 
kadu perau, sěngaq ie pade nděq jaoq 
lêman darat, cume kire-kire satus mêter 

doang dait ie pade antuq jaringne saq 
penoq siq empaq nike. 

9 Sewaktu ie pade turun lêman perau, 
ie pade serioq araq barak api areng lêg 
derike dait empaq lêg atasne kance ruti. 

10 Deside Isa bemanik lêg ie pade, "Jauq 
ojok deriki pire empaq saq baruq side 
pade bau." 

11 Simon Petrus tačk ojok perau, terus 
antuq jaringne ojok darat. Jaring nike 
penoq siq empaq saq belěq-belěq: 
Selapuqne araq karobelah telu luwěqne. 
Dait timaq luwčqne maraq nike, jaringne 
ndčěčq sočk. 

12 Deside Isa bemanik lêg ie pade, "Silaq 
bekelor." Nděq araq sopoq dengan juaq 
lman pengiring-pengiring-Ne saq bani 
metakěn, "Pelungguh sai?" Sěngaq ie pade 
nenaoq bahwe le Junjungan Saq Mulie. 

13 Beterus Deside Isa ngerapetin ie pade 
dait bait ruti nike dait ngicanin ie pade, 
maraq nike čndah empaq nike. 

14 Niki ketelu kaline Deside Isa nyatayang 
dirig-Ne lêg pengiring-pengiring-Ne 
sesampun le idup malik leman ninggal. 

13 Sesampun ie pade bekelor, Deside Isa 
bemanik lêg Simon Petrus, "Simon bije 
Yahya, napi side lebih ngasihin Tiang 

lebihan lêman ie pade?" "Nggih, Junjungan 
Saq Mulie,” jawab Petrus, "Pelungguh 
wikan tiang ngasihin Pelungguh." 

Deside Isa bemanik lêg ie, "Peliharaq 
dombe-dombe Tiang!" 

16 Saq kedue kaline Deside Isa bemanik 
lêg ie, "Simon bije Yahya, napi side 
ngasihin Tiang?" "Nggih, Junjungan Saq 
Mulie," jawab Petrus, "Pelungguh wikan 
tiang ngasihin Pelungguh." Deside Isa 
bemanik lêg ie, "Peliharaq dombe-dombe 
Tiang." 

17 Saq ketelu kaline Deside Isa bemanik 
lêg ie, "Simon bije Yahya, napi side 
ngasihin Tiang?" Petrus jari asêg sěngaq 
Deside Isa bemanik lêg ie jangke telu kali. 
Make Petrus bejawab malik, "Junjungan 
Saq Mulie, Pelungguh wikan selapuq- 
lapuqne. Pelungguh wikan tiang ngasihin 
Pelungguh!" Beterus manik Deside Isa lêg 
ie, "Peliharaq dombe-dombe Tiang. 

18 Tiang badaq side: Setetune sewaktu 
side masih bajang, side taliq kěngde 
mēěsaq dait lampad ojok mbě doang side 
mělě, laguq lamun side sampun toaq, side 
gen ngulurang imende dait dengan lain 
gen naliq side dait jauq side ojok taoq saq 
side nděq mělě." 


YOHANES 21.19-24 132 


19 (Siq ucapan-ucapan nike, Deside Isa 
nyatayang berembě Petrus gen ninggal 
čraq jari mulieang Allah.) Sesampun nike 
Deside Isa bemanik lêg Petrus, "Turut 
Tiang!" 

20 Sewaktu Petrus ngêngat, ie serioq 
bahwe pengiring sag tekasihin sig Deside 
Isa milu éndah. (le saq tokol děkět Deside 
Isa sewaktu medaran dait saq metakēěn lêg 
Deside Isa, "Junjungan Saq Mulie, sai saq 
gen behianat lêg Pelungguh?") 

21 Sewaktu serioq ie, Petrus metakên lêg 
Deside Isa, "Junjungan Saq Mulie, berembě 
lêg dengan niki?" 

22 Jawab Deside Isa, "Seandčne Tiang 
mêlé ie tetep idup jangke Tiang dateng, 
nike nděqne urusande. Laguq side, turut 
Tiang!" 

23 Make nyebar kabar lêg antare 
pengiring-pengiring Deside Isa bahwe 
pengiring nike nděq gen ninggal. Padahal 
Deside Isa něnten bemanik bahwe 
pengiring nike nděq gen ninggal, laguq: 
"Seanděne Tiang mêlê ie tetep idup jangke 
Tiang dateng, nike nděqne urusande." 

24 Pengiring nike saq ngebêng kesaksian 
mengenai peristiwe-peristiwe niki. le 
čndah saq sampun nulis hal niki. Dait ite 


YOHANES 21.25 133 


nenaoq bahwe napi saq tesampěang nike 
kenaq. 

25 Masih luwêg hal lain saq telaksaneang 
siq Deside Isa. Lamun selapuqne nike 
tetulis sopoq-sopoq, perasaq tiang nděq 
araq taoq saq cukup lêg seantěro gumi 
jari noloq selapuq kitab saq tetulis nike. 


Kisah Para Rasul 


] l Teopilus saq budiman, lêg dalem 
kitab tiang saq penembêdg sampun 
tiang jelasang selapuqne saq telaksaneang 
dait teajahang siq Deside Isa lêman le 
mulai karye-Ne, 

? jangke dateng jelone le teangkat 
ojok sorge. Senděqman le tačk ojok 
sorge, langan Roh Suci le ngicanin 
petunjuk-petunjuk tipaq rasul-rasul-Ne 
saq le pilěq. 

3 Sesampun le ninggal, sengončq petang 
dase jelo le rimpes nyatayang siq care saq 
nyate gati tipaq rasul-rasul nike bahwe 
le tetu-tetu idup. le pade serioq Deside 
Isa, dait Deside Isa bebaos kance ie pade 
mengenai Kerajaan Allah. 

4Lěq sopoq jelo sewaktu Deside Isa 
medaran bareng ie pade, le ngicanin 
prěntah niki lěq ie pade, "Ndaq lumbar 
lêman Yerusalem. Antih lêg derike 
jangke Bapa ngicanin napi saq sampun le 
janjiqang, saq lačq sampun Tiang badaq 
side. 

> Sêngag Yahya baptis kadu aig, laguq 
karing pire jelo malik side pade gen 
tebaptis kadu Roh Suci." 

6 Sewaktu ie pade bekumpul bareng- 
bareng kance Deside Isa, ie pade metakên 
lêg Deside Isa, "Junjungan Saq Mulie, 
napi mangkin Pelungguh gen piaq malik 
kerajaan umaq Israel?" 

7 Jawab Deside Isa, "Bapa Tiang měsaq 
saq nentuang jelo dait waktune. Hal nike 
nděq perlu side pade taoq, sěngaq nike 
kuase Bapa. 

8 Laguq side pade gen nerimaq kuase, 
sewaktu Roh Suci sampun rauh tipaq side. 
Dait side pade gen jari saksi-saksi Tiang 
lêg Yerusalem, lěq selapuq wilayah Yudea, 
lêg Samaria, dait jangke dateng poton 
gumi." 

9 Sesampun Deside Isa bemanik maraq 
nike, le kerangkatan ojok sorge lêg 
julu ie pade, dait awan ilipang le lêman 
penyerioqan ie pade. 

10Waktu ie pade masih merhatiang 
andang langit, sewaktu Deside Isa 
kerangkatan, selung-selung due dengan 
bekelambi putěq nganjeng lêg děkět ie 
pade, 

11 dait bebase tipaq ie pade, "Hai, 
dengan-dengan Galilea, kemběq side 
pade nganjeng doang lěq derike serioq 
andang langit? Deside Isa, saq side pade 
serioq kerangkatan ojok sorge lêg julu 
side pade, gen tulak malik siq care maraq 
nike éndah pade maraq saq side pade 
serioq." 

12 Beterus rasul-rasul nike tulak ojok 
Yerusalem lêman Bukit Zaitun. Bukit nike 
taoqne kire-kire sopoq kilomèêter jaoqne 
lêman Yerusalem. 

13 Lěq Yerusalem ie pade lumbar ojok 
balě taoq ie pade mererepan, beterus tačk 
ojok kamar saq lêg atas. Rasul-rasul nike, 
Petrus dait Yahya, Yakub dait Andreas, 
Pilipus dait Tomas, Bartolomeus dait 
Matius, Yakub bije Alpeus, Simon dengan 
Zelot dait Yudas bije Yakub; 

14 selapuqne tetep sopoq angen 
bekumpul jari bedo'e. le pade bedo'e 
bareng kance dengan-dengan nine 
lantong Mariam mamiq bini Deside Isa, 
dait bareng kance sanak-sanak Deside 
Isa. 

13 Lěq sopoq jelo, sewaktu ie pade 
kenyeke bekumpul -- araq kire-kire 

satus due pulu dengan luwêdgne — Petrus 
nganjeng dait ngeraos. le bebase, 

l6 "semeton-semeton! Napi saq tetulis 
lêg dalem Kitab Suci, nike harus telaksane. 
Lačq langan Daud, Roh Suci sampun 
benubuat mengenai Yudas, pemimpin 
dengan-dengan saq bau Deside Isa nike. 

17 Yudas nike salaq sopoq dengan lêman 
ite, dait ie čndah sampun tepilěq jari milu 
begawčan bareng-bareng kance ite." 

18 (Yudas niki sampun mauq tanaq 
kuburanne lčman upaq penghianatanne 
saq jahat. le geriq dait ninggal tianne 
bedah jangke sugul selapuq isin tianne. 

19 Selapuq dengan saq ndot lêg 
Yerusalem nenaoq hal nike. Keranaq 
nike dalem base ie pade, tanaq nike ie 
pade aranin Akeldama, saq artine 'Tanaq 
Daraq'.) 

20 "Sěngaq lêg dalem Kitab Suci Zabur 
araq tetulis maraq niki, 'Alurang taoqne 
ndot jari sepi; ndaq sopoq dengan juaq 
saq ndot lêg dalemne.' Araq êndah tetulis 
maraq niki, 'Alurang jabatanne tebait siq 
dengan lain.' 

21 Keranaq nike, harus araq sopoq 
dengan saq milu kance ite jari saksi 
bahwe Junjungan Saq Mulie Deside 

Isa sampun idup malik lêman ninggal. 
Dengan nike harus salaq sopoq lêman 
dengan-dengan saq tetep bareng-bareng 
kance ite sewaktu ite ngiring Deside Isa 
ojok embě-embě, lêman Yahya mulai 
baptis dengan jangke waktune Deside Isa 
teangkat ojok sorge lêman tengaq-tengaq 
ite." 

22 (1:21) 

23 Beterus dengan-dengan saq araq lêg 
derike ngusulang due dengan, Yusup saq 
tesebut čndah Barsabas (ie tesebut éndah 
Yustus), dait Matias. 

24 Terus ie pade bedo'e, ie pade matur, 
"Tuhan, Deside wikan angen selapuq 
dengan. Yudas sampun lumbar ojok taoq 
saq sampun tetentuang umaq ie. Jari, 
mangkin niki tunasang sai lêg antare due 
dengan niki saq Deside pilěq jari teicanin 
tugas nike gentiq Yudas." 

25 (1:24) 

26 Sesampun nike kedue aran nike teundi, 
beterus lêman undian nike sugul aran 
Matias. Make ie teangkat jari rasul aděqne 
turut bareng-bareng kance solas rasul saq 
lainne. 

2 I Sewaktu sampun wayene jelo 
Pentakosta, selapuq dengan percaye 
bekumpul lêg sopoq taoq. 

2? Selung-selung kedengahan suare lêman 
langit maraq angin saq keras. Balé taoq 
dengan-dengan nike kenyeke melinggih 
selapuqne penoq siq suare nike. 

3 Beterus ie pade serioq člaq-člaq maraq 
nyale api lampaq ojok emběč-embě, dait 
nyontoq tipaq ie pade sopoq-sopoq. 

4 le pade selapuq tepenoqin siq Roh Suci, 
dait mulai ngeraos kadu macem-macem 
base saq lain. le pade ngeraos maraq saq 
teicanin siq Roh nike tipaq ie pade jari 
teucapang. 

> Lěq waktu nike luwêg dengan Yahudi 
saq solěh, lêman macem-macem negeri 
lêg seantěro dunie, ndot lêg Yerusalem. 

6 Sewaktu kedengahan suare nike, luwêg 
gati dengan-dengan bekerimpun. le pade 
selapuq bingung dengah dengan-dengan 
percaye nike ngeraos kadu base ie pade 
sopoq-sopoq. 

7 le pade bengaq dait takjub terus 
bebase, "Tekan dengan-dengan saq 
ngeraos niki selapuqne dengan-dengan 
Galilea? 

8 Segerah ite dengah ie pade ngeraos 
kadu base saq ite kadu lěq negeri asalte? 

? Ite dengan-dengan lêman Partia, Media, 
Elam, lêman Mesopotamia, Yudea dait 
Kapadokia; lêman Pontus dait Asia, 

10 Įlčman Prigia dait Pampilia, leman Mesir 
dait dačrah-dačrah Libia dêkêt Kirene; lěq 
antare ite araq saq dateng lêman Roma, 

11 araq dengan-dengan Yahudi dait araq 
čndah dengan bangse-bangse lain saq 
sampun tame agame Yahudi; araq čndah 
saq dateng lêman Kreta dait Arab. Ite 
selapuq dengah ie pade ngeraos kadu 
basente sopoq-sopoq mengenai hal-hal 
saq ajaip saq telaksaneang siq Allah!" 

12 le pade selapuq bengaq dait takjub 
terus beketuan sopoq kance saq lain, 
"Napi artine niki?" 

13 Laguq araq čndah dengan-dengan saq 
nyindir. Basene, "Dengan-dengan nike 
kenyeke bowos siq anggur manis!" 

14 Beterus Petrus nganjeng bareng 
solas rasul saq lain, dait bebase tipaq 
dengan luwêg nike siq suare saq belěq, 
"Semeton-semeton, dengan-dengan 
Yahudi dait selapuq dengan saq ndot 
lêg Yerusalem! Dengahang pacu-pacu, 

sěngaq hal niki perlu tiang jelasang lêg 
side. 

1> Dengan-dengan niki nděqne bowos, 
maraq saq side pade paran; sěngaq 
mangkin baruq jam siwaq kelêmad. 

16 Laguq mengenai hal niki Allah sampun 
bemanik langan Nabi Yoel: 

17 Allah bemanik, 'Lêg ahir jaman Tiang 
gen curahang Roh Tiang ojok selapuq 
dengan. Bije-bijende saq mame-mame 
dait bije-bijende saq nine gen benubuat. 
Terune-terunende gen serioq hal-hal 
ajaip saq Tiang petitoqang tipaq ie pade. 
Dengan-dengan toaqde gen mauq impi 
saq Tiang icanin tipaq ie pade. 

18 Tipaq pelayan-pelayan Tiang čndah 
-- saq mame-mame dait saq nine-nine 
—, gen Tiang curahang Roh Tiang lêg 
jelo-jelo nike. le pade gen benubuat. 

19 Tiang gen miag keajaipan-keajaipan 
lêg atas, lêg langit, dait hal-hal luar 
biase lêg bawaq, lêg gumi; daraq dait api, 
gumpelan pendet. 

20jJelo gen jari peteng, bulan jari bêag 
maraq daraq senděqman Jelo Tuhan, jelo 
saq belěq dait mulie nike rauh. 

21 Lěq waktu nike, dengan saq bekuih 
tipaq Tuhan gen teselametang.' 

2? Dengan-dengan Israel! Pade 
dengahang napi saq tiang sampčang niki: 
Deside Isa dengan Nazaret nike sampun 
tetentuang siq Allah umaq side. Nike 
nyate gati lêg keajaipan-keajaipan dait 
hal-hal luar biase saq Allah laksaneang lêg 
tengaq-tengaq side pade langan Deside 
Isa nike. Selapuqne nike side měsaq 
sampun nenaoq. 

23 Sesuai maksut dait rencane Allah 
mēěsaq, le mutusang jari nyerahang Deside 
Isa tipaq side pade. Dait sewaktu Deside 
Isa teserahang, side pade nyematěq le 
siq care ngalurang dengan-dengan jahat 
pakuq le lêg kayuq salib. 

24 L aguq Allah ngidupang le malik lêman 
tengaq-tengaq dengan-dengan ninggal. 
le tekalahang siq kematêan, laguq Allah 
ngelepasang le, sèngag nděq mungkin le 
tetep tekuasein sig kematêan. 

25 Mengenai Deside Isa niki, Daud 
sampun bebase, 'Tiang serioq Tuhan tetep 
lêg julun tiang; le araq lêg sedi kanan 
tiang, aděq tiang nděq teguncang siq napi 
juaq. 

26 Keranaq nike angen tiang besukecita, 
biwih tiang ngucapang nyanyian; dait awak 
tiang niki gen ndot dalem pengharepan. 

27 Sěngaq Deside nênten menengang 
jiwen tiang ndot dalem dunie dengan 
matě. Deside něnten menengang Dengan 
Suci Deside binase. 

28 Deside sampun nyatayang tipaq tiang 
langan saq nuju idup saq sejati. Sukecite 
tiang belěq gati, sěngaq Deside araq 
bareng tiang.' 

293 Semeton-semeton, ijinang tiang 
ngeraos secare terus terang mengenai 
Daud, bapaq leluhurte nike. le sampun 
ninggal dait sampun temakamang êndah; 
makamne masih araq lêg tengaq-tengaqte 
jangke mangkin. 

30 Allah sampun bejanji tipaq Daud, 
siq sumpah, bahwe salaq sopoq dengan 
lêman keturunanne gen teangkat siq Allah 
jari raje. Sčngaq Daud wikanang janji nike 
dait lantaran ie čndah nabi, 

31 je wikan čndah napi saq gen 
telaksaneang siq Allah. Jari ie sampun 
benubuat bahwe Almasih saq tejanjiqang 
siq Allah, gen idup malik lêman ninggal. 
Daud bebase, 'le něnten temenengang 
lêg dalem dunie dengan-dengan matē; 
rage-Ne nênten gen ancur dait bis." 

32 Deside Isa niki saq teidupang malik 
lêman ninggal siq Allah. Tiang pade 

selapuq sampun nyaksiang měsaq hal 
nike. 

33 le teangkat lêg jabatan saq atas dait 
teicanin Roh Suci saq sampun tejanjiqang 
siq Bapa. Dait saq side pade dengah dait 
serioq mangkin niki, Roh nike saq le 
curahang tipaq tiang pade. 

34 Daud měsaq nênten tačk ojok sorge, 
laguq Daud bebase, 'Tuhan bemanik tipaq 
Junjungan tiang Saq Mulie: 

35 Melinggih lêg sedi kanan Tiang, jangke 
Tiang miaq musuh-musuh Deside takluk 
lêg Deside!' 

36 Keranaq nike selapuq dengan Israel 
harus nenaoq pacu-pacu bahwe Deside 
Isa saq side pade pakuq lěq kayuq salib 
nike, le čndah saq sampun tejanjiqang 
siq Allah jari Junjungan Saq Mulie dait 
Almasih!" 

37 Sewaktu dengan-dengan nike dengah 
hal nike, angen ie pade jari osah. Terus ie 
pade beketuan lêg Petrus dait rasul-rasul 
saq lainne, "Semeton-semeton, napi sad 
harus tiang pade piaq?" 

38 Jawab Petrus, "Pade tobat lêman dose- 
dosende. Dait side pade sopoq-sopoq 
harus tebaptis dalem pesěngan Deside Isa 
Almasih, adêg dose-dosende teampunin. 

Make side pade gen nerimaq paice Roh 
Suci lêman Allah. 

39 Sěngaq saq tejanjigang sig Allah, 
nike umaq side dait keturunande, dait 
umaq dengan-dengan saq araq lěq 
taoq-taoq saq jaoq -- selapuq dengan 
saq temanikang siq Allah, Tuhante jari 
parek tipaq le." 

40 Maraq nike Petrus jelasang lêg ie 
pade. Dait siq luwêg ucapan lain malik ie 
ngeběng sopoq kesaksian dait ngeběng 
nasčhat, dait basene: "Serahang diriqde 
aděq teselametang lêman keturunan saq 
jahat niki." 

41 Luwêg dengan percaye lêg napi saq 
gen tesampčang siq Petrus, terus ie pade 
tebaptis. Make jumlah dengan percaye lěq 
jelo nike beromboq malik telu iyu dengan. 

42 le pade pacu-pacu berajah lêman 
rasul-rasul dait tetep bekumpul bareng- 
bareng. le pade bekelor bareng-bareng 
dait bedo'e bareng-bareng. 

43 Luwěq gati keajaipan saq tepiaq siq 
rasul-rasul nike sehingge selapuq dengan 
takjub dait takut. 

44 Dengan-dengan percaye nike 
selapuqne tetep besopoq dait napi 

saq ie pade êpêang, ie pade kadu 
bareng-bareng. 

4> le pade jual barang-barang dait 
selapuq dowên ie pade, terus bagi- 
bagiang kěpěngne lěq antare ie pade 
selapuqne menurut keperluanne 
sopoq-sopoq. 

46 Sebilang jelo ie pade tetep bekumpul 
lêg Geděng Allah. le pade bekelor 
bareng-bareng, siq angen saq gembire 
dait tulus atě lêg balê-balê ie pade. 

47 le pade tetep memuji-muji Allah 
dait tedemenang siq selapuq dengan. 
Sebilang jelo jumlah ie pade tetep 
beromboq sěngaq Junjungan Saq Mulie 
ngicanin tipaq ie pade dengan-dengan 
saq teselametang. 

1 Lěq sopoq jelo Petrus dait Yahya 

lumbar ojok Geděng Allah jam telu 
kebian, nike wayene dengan gen mulai 
bedo'e. 

? Lěq derike, lêg jebak saq tesebut, 
"Lawang Solah", araq sopoq dengan mame 
saq kěpaq lèêman tebijeang. Sebilang jelo 
dengan nike tejauq ojok derike jari mekir 
lêg dengan-dengan saq tame ojok Gedèng 
Allah. 

3 Sewaktu dengan nike seriog Petrus dait 
Yahya kenyeke tame ojok Geděng Allah, ie 
nunas sedekah lêg ie pade. 

4 Make Petrus dait Yahya perhatiang ie, 
beterus Petrus bebase, "Serioq andang 
tiang pade!" 

> Beterus dengan nike merhatiang ie 
pade, siq harepan gen mauq sedekah 
lêman ie pade. 

6 Laguq basen Petrus lêg ie, "Tiang 
tetu-tetu nděq bedowě kěpěng. Laguq 
napi saq araq lêg tiang nike gen tiang 
bèng lêg side: Siq pesěngan Deside 
Isa Almasih dengan Nazaret nike, silaq 
lampad!" 

7 Terus Petrus tegel ime kanan dengan 
kěpaq nike dait tulung ie ures. Langsung 
načn dengan nike dait mate načne jari 
kuat. 

8 Terus ie nyelontak nganjeng, dait mulai 
lampaq ketoq-ketěq. Beterus ie tame 
ojok Geděng Allah, sambil lampaq dait 
nyelontak-lontak dait memuji Allah. 

9 Selapuq dengan serioq ie lampaq dait 
memuji-muji Allah. 

10 Terus ie pade sadar bahwe ie tukang 
mekir saq biase tokol lêg "Lawang Solah" 
lêg Geděng Allah. le pade bengaq gati 

dait takjub serioq napi saq telaksane lêg 
dengan nike. 

11 Dengan nike tetep doang turut Petrus 
dait Yahya. Dait sewaktu ie pade dateng 
lêg sesangkok saq tesebut "Sesangkok 
Sulaiman", selapuq dengan ngerimpun ie 
pade lantaran takjub. 

12 Sewaktu Petrus serioq dengan-dengan 
nike, ie bebase lêg ie pade, "Hai dengan- 
dengan Israel, kembêg side pade bengaq 
lêg hal niki? Kemběq side pade tetep 
merhatiang tiang pade? Napi side pade 
paran dengan niki tao lampaq lantaran 
tiang pade bedowě kuase, atao lantaran 
tiang pade taat tipaq Allah? 

13 Allahne Ibrahim, Ishak, Yakub, Allahne 
leluhurte, Allah nike sampun ngemulieang 
Hambe-Ne, Deside Isa. Deside Isa nike 
saq side pade serahang ojok penguase 
dait side pade lawan lêg arepan Pilatus, 
sewaktu Pilatus gen běbasang le. 

14 Laguq side pade nentang le Saq 
Suci dait Kenaq dait nuntut adêg Pilatus 
běbasang sopoq dengan tukang nyematěq 
tipaq side pade. 

15 Side pade nyematêg le, padahal 
setetune le sumber idup tipaq selapuq 
dengan. Dait Allah sampun ngidupang le 

malik leman ninggal. Tiang pade sampun 
nyaksiang mêsadg hal nike. 

16 Side pade sampun serioq dait 
nyaksiang napi saq telaksane lêg dengan 
kěpaq niki. le sampun jari kuat dait sěhat 
malik sěngaq ie percaye dalem pesêngan 
Deside Isa dait kuase-Ne. Lantaran 
percaye lêg Deside Isa make dengan 
niki bau sêhat malik lêg julun side pade 
selapuq. 

17 Semeton-semeton senamian! Mangkin 
tiang nenaoq bahwe napi saq side 
pade dait pemimpin-pemimpinde 
laksaneang tipaq Deside Isa, nike side 
pade laksaneang sěngaq side pade nděq 
nenaoq napi saq side pade kenyeke 
laksaneang. 

18 Dait siq care nike telaksane êndah 
napi saq sampun temanikang siq Allah 
lačq langan selapuq nabi-nabi-Ne, bahwe 
Almasih saq tejanjiqang nike harus 
menderite. 

19 Keranaq nike, semeton-semeton 
senamian, pade tobat lêman dose- 
dosende dait tulak tipaq Allah, aděq Allah 
ngapus dose-dose side pade, 

20 aděq Tuhan datengang waktu 
kelepasan, dait ngutus Deside Isa, saq 

lêman penemběqne tetetepang tipaq side 
sebagé Almasih. 

21 Almasih harus meneng lêg sorge 
jangke Allah nulakang selapuq-lapuqne, 
maraq saq temanikang siq Allah langan 
nabi-nabi saq suci lêg jaman lačq. 

22 Nabi Musa sampun bebase, 'Allah, 
Tuhande gen ngutus tipaq side sopoq 
nabi leman bangsende měsaq, maraq le 
ngutus tiang. Side harus dengah selapuq 
saq tesampčang siq nabi nike tipaq side. 

23 Dengan saq nděq perhatiang napi 
saq tesampěang siq nabi nike, dengan 
nike gen tesingkirang lěman dengan- 
dengan saq tehususang bagi Allah dait 
tebinaseang.' 

24 Nabi-nabi saq sampun nyampčang 
berite lêman Allah, mulai lêman nabi 
Samuel, dait nabi-nabi lainne saq dateng 
mudian, selapuqne beriteang mengenai 
jaman niki. 

2> Janji-janji leman Allah saq tesampêang 
siq nabi-nabi, nike umaq side pade. Dalem 
perjanjian saq Allah piaq kance leluhurde, 
Allah bemanik tipaq Ibrahim maraq niki, 
'Lêman keturunande Tiang gen ngeběng 
berkah tipaq selapuq bangse lêg gumi.’ 
Perjanjian nike umaq side pade čndah. 

26 Jari, umaq side penembêgne Allah 
ngidupang Hambe-Ne dait ngutus le tipaq 
side, aděq le ngicanin side pade berkah 
siq care miaq side pade sopoq-sopoq 
bebalik lêman selapuq kejahatan side 
pade." 

4 1 Lěq waktu Petrus dait Yahya masih 
bebaos kance dengan-dengan nike, 
imam-imam kepale dait kepale pengawal 
Geděng Allah kance dengan-dengan 
Saduki dateng ojok Petrus dait Yahya. 

“Je pade menggah gati sêngag Petrus 
dait Yahya bebase lêg dengan-dengan 
bahwe Deside Isa sampun idup malik 
lêman ninggal. Dait nike buktiang bahwe 
dengan ninggal gen idup malik. 

3 Make ie pade bau kedue rasul nike 
beterus tamaqne ojok dalem bui. Dait 
lantaran sampun peteng, make Petrus dait 
Yahya tetahen lêg derike jangke jemaqne. 

4Laguq dengan-dengan sag sampun 
dengah pengajahan rasul-rasul nike, 
luwěq saq percaye. Make sayan luwěq 
jumlah ie pade, jangke kire-kire lime iyu 
dengan. 

> Jemaqne tokoh-tokoh Mahkamah 
Agame, pemimpin-pemimpin Yahudi dait 
ahli-ahli Taurat bekumpul lèg Yerusalem. 

6je pade bedait kance Imam Agung 
Hanas, Kayapas, Yahya, Aleksander, dait 
selapuq saq termasuk keluarge Imam 
Agung nike. 

7 Petrus dait Yahya tejauq ngadep ie 
pade, terus ie pade beketuan, "Berembě 
entane side pade nyelahang dengan 
kěpaq nike? Kadu kekuatan napi atao 
kadu kekuasean lêman sai side pade 
laksaneang nike?" 

8 Petrus, saq tekuasein siq Roh Suci, 
bejawab, "Bapaq-bapaq, pemimpin- 
pemimpin bangse dait pemimpin- 
pemimpin Yahudi! 

Tiang pade teadilin jelo niki lantaran 
ngelaksaneang hal saq kenaq jari nulung 
sopoq dengan kêpag, dait lantaran 
Bapaq-bapaq mělě nenaoq berembě 
dengan nike teselahang. 

10 Nah, Bapaq-bapaq senamian harus 
nenaoq, selapuq bangse Israel čndah 
harus nenaoq bahwe dengan niki nganjeng 
mangkin niki siq awak saq sêhat lantaran 
teselahang dalem pesěngan Deside Isa, 
dengan Nazaret nike. Bapaq-bapaq 
sampun pakuq Deside Isa lêg kayuq salib, 
laguq Allah sampun ngidupang le malik. 

1l Deside Isa niki saq temaksut siq ayat 
dalem Kitab Suci, 'Batu saq tetetěh siq 
side tukang-tukang bangunan, sampun 
jari batu saq paling utame.' 

12 Cume langan Deside Isa doang dengan 
teselametang. Sěngaq lêg seantěro dunie 
lêg antare manusie nděq araq sopoq 
dengan lain juaq saq mauq kekuasean 
lêman Allah jari nyelametang ite." 

13 Anggote-anggote Mahkamah nike 
bengaq serioq ketabahan Petrus dait 
Yahya, sěngaq ie pade nenaoq bahwe 
kedue rasul nike dengan-dengan biase 
saq pendidikanne rendah. Beterus ie 
pade sadar bahwe kedue rasul nike 
dengan-dengan saq ngiring Deside Isa. 

14 Laguq ie pade ndêg bau ngucapang 
napi-napi, sêngag dengan saq sampun 
teselahang nike araq nganjeng lěq derike 
lêg julun ie pade bareng kance Petrus dait 
Yahya. 

153 Make ie pade suruq kedue rasul nike 
sugul lêman ruang sidang, beterus ie pade 
berunding. 

16 le pade bebase, "Napi saq harus ite 
piaq tipaq dengan-dengan niki? Selapuq 
dengan saq ndot lêg Yerusalem sampun 
nenaoq bahwe keajaipan saq luar biase 

niki, telaksaneang siq deduaqne. Ite nděq 
bau tilas nike. 

17 Laguq adèg hal nike ndaq sayan 
nyebar lêg antare dengan-dengan, silaq 
ite ancem ie pade adêg nděq kanggo 
malik bebaos tipaq sopoq dengan juaq siq 
pesěngan Deside Isa." 

18 Make ie pade ngempoh kedue rasul 
nike tame malik, dait badaqang bahwe ie 
pade nděq kanggo gati nyebut malik atao 
ngajahang siq pesěngan Deside Isa. 

19 Laguq jawab Petrus dait Yahya, "Silaq 
pikir měsaq napi saq kenaq lěq arepan 
Allah: turut prěntah Bapaq-bapaq atao 
turut prěntah Allah. 

20 Sěngaq tiang pade ndêg tao engkah 
ngeraos mengenai napi saq sampun tiang 
pade serioq dait dengah měsaq." 

21 Anggote-anggote Mahkamah nike 
nděq mauq sopoq alasan jari ngukum 
Petrus dait Yahya. Jari ie pade ngancem 
kedue rasul nike, beterus deduaqne 
telepas, sěngaq selapuq dengan mulieang 
Allah lantaran keajaipan nike. 

22? Dengan saq teselahang siq mugjizat 
nike sampun petang dase taun lebih 
umurne. 

23 Sesampun Petrus dait Yahya 
teběbasang, ie pade tulak ojok batur- 
batur ie pade dait nyeriteang selapuq saq 
tesampêang siq imam-imam kepale dait 
pemimpin-pemimpin Yahudi nike lêg ie 
pade. 

24 Sesampun batur-batur ie pade 
dengahang hal nike, siq sopog angen ie 
pade bedo'e tipaq Allah. le pade matur, 
"Tuhan, Deside saq cipteang langit dait 
gumi, segare dait selapuq isine. 

25 Siq Roh Suci, Deside sampun bemanik 
langan leluhur tiang pade, Daud, nike 
hambe Deside; Deside bemanik, 'Kembêg 
bangse-bangse sili; kemběq suku-suku 
bangse miaq rencane saq ndêg araq 
manpaatne? 

26 Raje-raje dunie besiep-siep gen 
perang, dait pare pemimpin besopoq 
ngelawan Tuhan dait ngelawan Almasih- 
Ne. 

27 Sêngag mule Herodes dait Pontius 
Pilatus sampun ngaraqang sangkep kance 
dengan bangse-bangse lain dait kance 
dengan-dengan Israel lêg kote niki. le 
pade bedait jari ngelawan Deside lsa, 
Hambe Deside saq suci nike, saq sampun 
Deside sahang jari Almasih. 

28 le pade besopoq jari ngelaksaneang 
selapuq hal, saq Deside sampun tentuang 
bejulu bahwe nike gen telaksane. Dait 
Deside tentuang nike siq kekuasean dait 
pekayunan Deside mêsad. 

“I Mangkin, Tuhan, cingakin berembě ie 
pade ngancem tiang pade. Dait ijinang 
tiang pade, hambe-hambe Deside niki, 
něnten takut beriteang Manik Deside nike. 

30 Tunas adêg tiang pade bau nyelahang 
dengan sakit dait miaq keajaipan- 
keajaipan dait tande-tande siq pesêngan 
Deside Isa, Hambe Deside saq suci nike." 

31 Sesampun ie pade inggas bedo'e, taoq 
ie pade bekumpul nike inggur. le pade 
selapuq tekuasein siq Roh Suci, dait mulai 
bani ngeraos mengenai Manik Allah. 

32 Selapuq dengan saq percaye nike idup 
sopoq angen dait sopoq jiwe. Nděq araq 
sopoq dengan juaq lčman ie pade anggep 
bahwe napi saq ie čpěang jari dowěne 
mêsad. Napi juaq saq araq lêg ie pade, ie 
pade kadu bareng-bareng. 

33 Siq kuase saq belêg, rasul-rasul nike 
ngeběng kesaksian bahwe Junjungan Saq 
Mulie Deside Isa sampun idup malik. 
Make ie pade idup dalem rahmat saq 
belimpah-limpah. 

34 Dait nděq araq sopoq dengan juaq lêg 
antare ie pade saq kekurangan napi-napi. 
Sěngaq ie pade saq bedowě tanaq atao 
balé, jual tanaq atao balě ie pade; beterus 
kěpěng lêman hasil jual tanaq atao balé 
nike ie pade jauq 

35 dait ie pade serahang ojok rasul-rasul. 
Beterus kěpěng nike tebagi-bagiang tipaq 
sebilang dengan saq merluang. 

36 Maraq nike êndah Yusup. le jual 
tanaqne, beterus kěpěngne ie jauq dait 
serahangne ojok rasul-rasul. Yusup nike 
sopoq dengan keturunan Lewi lêman 
Siprus; ie êndah tesebut siq rasul-rasul 
nike Barnabas (artine Penghibur). 

37 (4:36) 

I Laguq araq sopoq dengan mame 

aranne Ananias. le kance seninene 
aranne Sapira, jual čndah tanaq saq jari 
dowěn ie pade. 

2 Kěpěng lêman penjualan nike separone 
ie adêgang umaq diriqne měsaq dait 
saq lain ie serahang tipaq rasul-rasul. le 
ngelaksaneang nike tetaoq siq seninene. 

3 Make Petrus bebase lêg ie, "Ananias, 
kemběq side alurang Belis nguasein 
atěnde, jangke side bani beduste lêg Roh 
Suci, secare tedoq-tedoq nahen separo 

kěpěng hasil jual tanaq nike umaq dirigde 
měsaq? 

4Tanaq nike jari dowên side senděqman 
side jual. Dait sesampun tanaq nike tejual, 
kěpěngne tetep jari dowěnde èndah. Jari 
kemběq araq maksut dalem angende jari 
miaq saq maraq nike? Side nděq beduste 
lêg manusie, laguq Allah!" 

> Sesampun Ananias dengah ucapan- 
ucapan nike, ie rebaq, beterus ninggal. 
Selapuq dengan saq dengahang peristiwe 
nike jari takut. 

6 Make dengan-dengan bajang dateng 
bungkus mayit Ananias, beterus jauqne 
sugul jari tekubur. 

7 Kire-kire telu jam sesampun nike, 
seninene tame. le nděq nenaoq napi saq 
sampun telaksane. 

8 Basen Petrus lêg ie, "Silaq badaq tiang, 
napi semeně ajine tanaq saq tejual nike?" 
"Tetu, nike ajine," jawab senine Ananias. 

9 Terus Petrus bebase lêg ie, "Kembêg 
side kance semamende sepakat jari cobe 
Roh Tuhan? Dengahang! Dengan-dengan 
saq nguburang semamende sampun tulak. 
le pade čndah gen jauq side sugul." 

10 Langsung waktu nike čndah senine 
Ananias rebaq dait ninggal lêg julun 

Petrus. Dait sewaktu dengan-dengan 
bajang nike tame, daitne ie sampun 
ninggal. Beterus ie pade jauq mayitne 
sugul dait tekubur lêg děkět semamene. 

11 Make selapuq dengan-dengan percaye 
nike dait dengan-dengan lainne, saq 
dengah mengenai peristiwe nike jari takut. 

12 Lantaran pelayanan rasul-rasul make 
luwěčq keajaipan dait hal-hal saq luar 
biase telaksane lěq antare masyarakat. 
Siq sopoq angen selapuq dengan percaye 
bekumpul lèg Sesangkok Sulaiman lêg 
Geděng Allah. 

13 Dait dengan lain nděq araq saq bani 
dateng bekumpul kance dengan-dengan 
percaye nike. Laguq dengan-dengan 
percaye nike tehormatin gati siq 
masyarakat. 

14 Dait sayan ngonêg sayan luwêg 
dengan-dengan saq percaye lěq 
Junjungan Saq Mulie -- saq mame-mame 
dait saq nine. 

13 Malahan ie pade jauq dengan-dengan 
sakit tetoloq lêg atas lasah atao tipah, 
terus tejauq ojok rurung, senděq-nděqne 
aděq ie pade bau kene siq lingonne Petrus 
lamun ie liwat lêg derike. 

16 Luwêg gati dengan-dengan dateng 
lman kote-kote sekiter Yerusalem. le 
pade jauq dengan-dengan saq sakit 
dait saq tekuasein siq roh-roh jahat. 

Dait dengan-dengan nike teselahang 
selapuqne. 

17 Ahirne Imam Agung dait selapuq 
pengiring-pengiringne, golongan dengan- 
dengan Saduki, mulai ngelaksaneang 
niatne lantaran ie pade talon atë. 

18 Rasul-rasul nike tebau, terus tetamaq 
ojok dalem bui kote. 

19 Laguq kelemne, sopoq malačkat Tuhan 
bukaq lawang-lawang bui, terus jauq 
rasul-rasul nike sugul. Malačkat nike 
bebase lêg rasul-rasul nike, 

20 "Silaq lumbar ojok Geděng Allah dait 
sampěang lêg dengan-dengan mengenai 
idup saq baru niki." 

21 Beterus rasul-rasul nike patiq pesen 
malačkat nike. Masih aru gati ie pade 
lumbar ojok Geděng Allah, dait mulai 
ngajahang lêg derike. Lêg waktu nike 
Imam Agung dait pare pengiringne dateng, 
terus ngaraqang sidang mahkamah kance 
pare pemimpin Yahudi. Beterus ie pade 
ngutus dengan lumbar bait rasul-rasul 

nike lèêman bui adêgne tejauq ngadep ie 
pade. 

2? Laguq sewaktu dengan-dengan saq 
teutus nike dateng lêg bui, ie pade nděq 
ndait rasul-rasul nike lêg derike. Jari ie 
pade tulak, terus ngelaporang hal nike lêg 
mahkamah. le pade matur, 

23 "Sewaktu dateng bui, tiang pade ndait 
lawang bui nike telenting solah-solah, 
dait pengawal-pengawal kenyeke bejage 
lêg lawang. Laguq waktu tiang pade bukaq 
lawang nike, tiang pade nděčq ndait sopoq 
dengan juaq lêg dalemne." 

24 Sewaktu prewire pengawal Gedêng 
Allah dait imam-imam kepale pireng 
laporan nike, ie pade bingung mengenai 
rasul-rasul nike, dait takut napi saq gen 
telaksane. 

2> Beterus dateng sopoq dengan mame 
jauq berite niki, "Pade dengahang! 
Dengan-dengan saq bapaq-bapaq 
tahen lêg bui nike mangkin kenyekene 
ngajahang dengan luwěq lěq Geděng 
Allah!" 

26 Beterus prewire pengawal Gedêng Allah 
nike bareng kance pengawal-pengawalne 
lumbar bait rasul-rasul nike malik. Laguq 
ie pade nděq kadu kekerasan, sěngaq ie 

pade takut lèg dengan luwêg; ndaq-ndaq 
laun ie pade tepelěwas kadu batu siq 
dengan luwěq nike. 

27 Rasul-rasul nike tejauq ngadep 
mahkamah. Beterus ie pade teperiksaq siq 
Imam Agung. 

28 le bebase, "Tiang pade secare teges 
sampun balaq side pade aděq ndaq 
ngajahang dengan kadu pesěngan nike. 
Laguq mangkin silaq serioq napi saq 
side laksaneang! Side pade nyebarang 
pengajahande nike lêg selapug wilayah 
Yerusalem, dait malahan side pade mêlé 
nuduh bahwe tiang pade saq jari penyebap 
Dengan nike ninggal." 

29 Jawab Petrus dait rasul-rasul saq lain, 
"Tiang pade harus turut Allah dait nděqne 
turut manusie. 

30 Deside Isa, saq side pade pakuq lêg 
kayuq salib, sampun teidupang malik 
lêman ninggal siq Allah leluhurte. 

31 Dait Allah sampun ngicanin le 
kedudukan dait kekuasean saq tinggi 
sebagě Pemimpin dait Juruselamet; aděq 
bangse Israel teběng kesempatan jari 
betobat leman dose-dosene dait mauq 
pengampunan. 


KISAH PARA RASUL 5.32-37 30 


32 Tiang pade saksi-saksi mengenai 
selapuqne nike — tiang pade dait Roh 
Suci čndah saq teicanin siq Allah tipaq 
dengan-dengan saq turut prěntah-Ne." 

33 Sewaktu anggote-anggote Mahkamah 
Agame pirengang ucapan rasul nike, ie 
pade menggah gati, dait ie pade sepakat 
gen nyematěq rasul-rasul nike. 

34 Laguq lêg antare anggote-anggote 
mahkamah nike araq sopoq dengan 
Parisi aranne Gamaliel. le ahli Taurat saq 
tehormatin gati siq selapuq dengan. le 
nganjeng terus suruqne dengan jauq 
sugul rasul-rasul nike semendaq. 

35 Beterus ie bebase lêg Mahkamah 
Agame nike, "Side pade dengan-dengan 
Israel! Silaq pikir bagus-bagus napi 
saq side pade kayun laksaneang lêg 
dengan-dengan niki. 

36 Sěngaq lačq sampun araq Teudas, 
saq nganggep diriqne dengan hěbat, 
jangke kire-kire samas dengan saq 
jari pengiringne. Laguq ie tematěq 
dait selapuq pengiringne nděq keruan 
aningne, dait kegiatanne musnah. 

37 Sesampun nike, sewaktu araq sênsus, 
muncul čndah Yudas, dengan lěman 
Galilea. Lantaran pengaruhne, luwêdg 

čndah dengan saq turut ie. Laguq ie čndah 
tematěq, dait selapuq pengiringne nděq 
keruan aningne. 

38 Jari mangkin lêman peristiwe 
niki, tiang bèng nasěhat: Sampunang 
laksaneang napi-napi tipaq dengan- 
dengan niki, alurang ie pade. Sěngaq 
lamun pengajahan dait kegiatan ie pade 
asalne liman manusie, make pengajahan 
dait kegiatan nike gen musnah. 

39 Laguq lamun nike asalne lêman Allah, 
side pade nděq gen bau ngalahang ie 
pade. Malahan sang gen nyate bahwe side 
pade ngelawan Allah." Nasêhat Gamaliel 
nike teterimaq siq mahkamah. 

40 Make rasul-rasul nike tempoh, beterus 
tepecut dait tebalaq ngajahang malik 
mengenai Deside Isa. Sesampun nike, 
baruq ie pade teběbasang. 

41 Gembire gati angen rasul-rasul nike 
bilin Mahkamah Agame nike sěngaq ie 
pade sampun teanggep patut siq Allah jari 
nerimaq hinean lantaran pesěngan Deside 
Isa. 

42 Dait sebilang jelo lêg Geděng Allah 
dait lêg balě-balě dengan, ie pade tetep 
ngajahang dait beriteang Kabar Solah 
mengenai Deside Isa, bahwe le Almasih. 

6 I Pengiring-pengiring Deside Isa sayan 
ngoněq sayan luwěq. Lěq waktu nike 
dengan-dengan Yahudi saq kadu base 
Yunani, jari nděq demen lêg dengan- 
dengan Yahudi asli. Saq kadu base 
Yunani nike bebase, "Dengan-dengan 
nine lêg kalangan tiang pade saq sampun 
bebalu nděq mauq bantuan keperluan 
sebilang jelo saq tebagi-bagiang tipaq 
dengan-dengan." 

2? Keranaq nike, kedue olas rasul-rasul 
nike ngumpulang selapuq pengiring dait 
bebase lěq ie pade, "Nděqne bagus lamun 
tiang pade engkah nyampêang Manik 
Allah, lantaran ngurus masalah-masalah 
keloran. 

3Jari, bagusan side pade pilêg lêg antare 
side pituq dengan saq kenaq perbuatanne 
dait tekuasein siq Roh Suci dait bijaksane, 
saq bau tiang pade tugasang ngurus 
masalah-masalah niki; 

4 sěngaq tiang pade mělě bedo'e dait 
beriteang Manik Allah doang.” 

> Usul nike teterimaq bagus siq selapuq 
jemaah, terus ie pade pilěq Stepanus, 
sopoq dengan saq beriman dait penoq siq 
Roh Suci, dait Pilipus, Prokorus, Nikanor, 
Timon, Parmenas, dait Nikolaus, sopoq 

dengan penganut agame Yahudi lêman 
Antiokia. 

6 Kepituq dengan nike teusulang ojok 
rasul-rasul, terus rasul-rasul nike bedo'e 
dait tunasang berkah Tuhan umaq ie pade. 

7 Siq care nike Manik Allah sayan nyebar 
dait pengiring-pengiring Deside Isa lêg 
Yerusalem čndah sayan luwěq. Dait luwěq 
čndah imam-imam saq percaye lêg Deside 
Isa. 

8 Stepanus sanget teberkahin siq Allah, 
sehingge ie miaq luwêdg keajaipan dait 
hal-hal luar biase lêg antare masyarakat. 

?Laguq araq dengan-dengan saq 
nentang ie; ie pade anggote-anggote 
balě ibadah saq tesebut Balé Ibadah 
Dengan-dengan Běbas. Anggote-anggote 
balě ibadah nike dengan-dengan Yahudi 
lêman Kirene dait Aleksandria. le pade 
kance dengan-dengan Yahudi lêman 
Kilikia dait Asia bedebat kance Stepanus. 

10 Laguq ie pade ndèg sanggup ngelawan 
hikmatne dait Roh Allah saq bimbing ie 
bebaos. 

11 Keranaq nike ie hasut pire dengan 
aděqne mělě bebase, "Tiang pade dengah 
dengan nike menghine nabi Musa dait 
Allah!" 

12 Maraq nike entan ie pade hasut 
dengan-dengan, dait pemimpin- 
pemimpin Yahudi dait ahli-ahli Taurat. 
Terus ie pade lumbar bau Stepanus, dait 
jauqne ngadep Mahkamah Agame. 

13 Dait ie pade ajuang čndah saksi-saksi 
saq ngeběng keterangan-keterangan 
saq nděq kenaq mengenai Stepanus. 
Saksi-saksi nike bebase, "Dengan niki 
terus-terusan menghine taoq saq suci niki 
dait menghine prěntah-prěntah Allah saq 
tesampêang siq nabi Musa. 

14 Sampun tiang pade dengah ie bebase, 
bahwe Deside Isa leman Nazaret nike gen 
ngeruntuhang taoq niki, terus ngerobah 
selapuq adat-istiadat saq teturunang siq 
Musa tipaq ite!" 

13 Selapuq dengan saq araq lêg dalem 
sidang Mahkamah Agame nike merhatiang 
Stepanus. le pade serioq muen Stepanus 
ruene maraq muen malačkat. 

7 l Imam Agung beketuan lêg Stepanus, 
"Napi selapuq saq tesampčang siq 
dengan nike kenaq?" 

2 Jawab Stepanus, "Semeton-semeton 
dait bapaq-bapaq! Dengahang tiang! 
Senděqman Ibrahim, leluhurte nike ngalih 
ojok Haran, sewaktu ie masih ndot lěq 

Mesopotamia, Allah saq Mahemulie rauh 
tipaq ie 

3 dait bemanik, 'Bilin negerinde dait 
selapuq kadang jarinde. Lumbar ojok 
negeri saq gen Tiang petitoqang lěq side.' 

“Make Ibrahim bilin negeri Kasdim, 
terus ngalih ojok Haran. Sesampun 
bapaqne Ibrahim ninggal, Allah manikang 
Ibrahim ngalih malik ojok negeri niki, 
saq semeton-semeton dait bapaq-bapaq 
taoqin mangkin niki. 

> Lěq waktu nike ndčq araq separone 
lman negeri niki saq Allah icanin 
tipaq Ibrahim jari dowěne, timaqne 
sejengkak, nděqne teicanin tipaq ie. 
Laguq Allah bejanji bahwe le gen ngicanin 
tipag Ibrahim jari dowěne dait jari 
dowé keturunanne. Waktu nike Ibrahim 
nděqman bedowě bije. 

6 Laguq niki saq temanikang Allah 
tipaq ie, 'Keturunande gen ndot sebagé 
dengan pendateng lěq negeri dengan lain. 
Dengan-dengan negeri nike gen jariang 
ie pade panjak dait perlakuang ie pade 
secare kejem samas taun ngoněqne. 

7 Laguq Tiang gen hukum bangse saq 
jariang ie pade panjakne, dait ie pade gen 

sugul lêman negeri nike dait gen nyembah 
Tiang lêg taoq niki." 

8 Beterus Allah ngicanin tipaq ie 
perjanjian sunat. Make sesampun Ishak, 
bije Ibrahim tebijeang, Ibrahim sunat ie 
sewaktu ie beumur baluq jelo. Beterus 
Ishak čndah sunat bijene, aranne Yakub. 
Dait Yakub ěndah sunat kedue olas bijene, 
saq jari bapaq-bapaq leluhur bangse 
Yahudi. 

9? Bapaq-bapaq leluhurte nike talon atě 
lêg Yusup, sehingge ie pade sepakat jual 
Yusup jari hambe lêg Mesir. Laguq Allah 
araq bareng-bareng kance ie, 

10 Allah bêbasang ie lêman selapuq 
kesusahanne dait ngicanin ie hikmat dait 
kebijaksanean sewaktu ie ngadep Piraun, 
raje Mesir, sehingge Piraun jariang ie 
gubernur negeri Mesir dait penguase 
istane Piraun. 

11 Terus araq bahle kelapahan saq 
belěq lêg selapuq negeri Mesir dait 
Kanaan sehingge dengan menderite gati. 
Leluhurte nděqne bau mauq keloran. 

12 Make sewaktu Yakub dengah araq 
gandum lêg Mesir, ie suruq bije-bijene, 
leluhurte, lumbar ojok derike. Nike saq 
penemběq. 

13 Sewaktu ie pade lumbar sag kedue 
kaline, Yusup bebadaq tipaq semeton- 
semetonne nike bahwe ie setetune Yusup. 
Waktu nike baruq tewikanang siq raje 
Mesir mengenai keluarge Yusup. 

14 Beterus Yusup ngirim berite tipaq 
Yakub, bapaqne jari tunas ie kance 
selapuq keluargene ngalih ojok Mesir -- 
selapuqne araq pituq pulu lime dengan. 

1> Sesampun nike Yakub ngalih ojok 
Mesir dait lêg derike ie kance selapud 
leluhurte ninggal. 

16 Beterus jenazah ie pade tejauq tulak 
ojok Sikem dait temakamang lêg makam 
saq sampun tebayah kadu kěpěng siq 
Ibrahim lêman suku bangse Hemor lêg 
Sikem. 

17 Sewaktu gen dateng waktune Allah 
nepatin janji-Ne tipaq Ibrahim, bangsente 
lêg Mesir sampun sayan luwěq. 

18 Ahirne sopoq raje lain saq ndég kenal 
Yusup, mrěntah lêg Mesir. 

19 Licik gati entan raje nike tipaq 
bangsente dait kejem lěq leluhurte. le 
paksaq ie pade aděqne netěh beběaq- 
bebčaq saq baruq teanakang, aděqne 
karč-arě dait matē. 

20 Lěq waktu nike Musa tebijeang; 
ie beběčaq saq solah gati. Telu bulan 
ngoněqne ie tepeliharag lêg balě bapaqne, 

21 dait sesampun ie tetetêh, putri Piraun 
bait ie, beterus ie tepeliharaq maraq 
bijene měsaq. 

22 Selapuq ilmu bangse Mesir teajahang 
tipaq ie dait ie jari dengan saq bekuase 
gati dalem ucapan dait perbuatan. 

23 Waktu Musa beumur petang dase taun, 
ie beniat lumbar serioq keadaan bangsene 
dengan Israel. 

24 Beterus serioqne sopoq dengan lêg 
antare bangse Israel teaniaye siq sopoq 
dengan Mesir; terus ie běle dengan saq 
teaniaye nike, dait matěq dengan Mesir 
nike. 

25 Musa paran bangsene gen ngerti 
bahwe Allah ngutus ie jari běbasang ie 
pade. Laguq ie pade nděq ngerti. 

26 Jemaqne, ie serioq čndah due dengan 
Israel kenyeke besiaq, terus ie berusahe 
damčang ie pade. Basene, 'Side pade niki 
besemeton kemběq side pade besiaq?' 

27 Laguq dengan saq ngempuk baturne 
nike jelek Musa ojok sedi dait bebase, 

28 'Sai saq ngangkat side jari pemimpin 
dait hakim tiang pade? Napi side mělě 

matěq tiang čndah maraq side matěq 
dengan Mesir nike rubin?' 

29Waktu Musa pirengang napi saq 
teucapang siq dengan nike, ie pelai lêman 
Mesir terus ndot lêg negeri Midian. Lěq 
derike ie mauq due bije. 

30 Petang dase taun sesampun nike sopoq 
malačkat rauh tipag Musa lêg padang 
gurun děkět Gunung Sinai. Malaêkat nike 
rauh dalem api lêg bebenes saq kenyeke 
nyale. 

31 Musa bengaq cingakin hal nike, make 
ie dateng ngerapetin taoq nike adêgne 
wikanang napi setetune nike. Terus 
pirengangne suare Tuhan bemanik, 

32 'Tiang Allah leluhurde, Tiang Allahne 
Ibrahim, Ishak dait Yakub.' Musa jari ngijik 
siq takutne, terus nděqne bani malik 
cingakin bebenes nike. 

33 Beterus Tuhan bemanik malik, 'Lepas 
sandel saq side kadu nike, sěngaq tanaq 
saq taoq side nganjeng nike tanaq saq 
suci. 

34 Tiang sampun seriog dait merhatiang 
paitne penderitean umat Tiang, lêg Mesir. 
Tiang sampun dengah keluhan, dait Tiang 
gen turun bêbasang ie pade. Mangkin, 

silaq! Tiang gen ngutus side tulak ojok 
Mesir." 

35 Musa niki ie saq ndêg teakuq siq 
bangse Israel dait saq tetolaq siq ucapan 
niki, 'Sai saq ngangkat side jari pemimpin 
dait hakim tiang pade?' Laguq malahan ie 
saq teutus siq Allah jari pemimpin dait 
penyelamat, langan malaêkat saq rauh 
tipaq ie lêg tengaq bebenes saq nyale 
nike. 

36 Musa nike saq mimpin bangse 
Israel sugul lêman Mesir siq care piaq 
keajaipan-keajaipan dait hal-hal saq 
luar biase lêg Mesir, lêg Segare Běaq 
dait lêg padang gurun petang dase taun 
ngoněqne. 

37 Musa niki êndah saq bebase lêg 
bangse Israel bahwe, 'Allah gen ngutus 
sopoq nabi maraq tiang niki tipaq side 
pade lêman bangsende měsaq.' 

38 Musa nike saq araq lêg tengaq-tengaq 
bangse Israel lêg padang gurun, jari 
perantare tipaq malačkat saq bemanik lêg 
ie lêg Gunung Sinai kance leluhurte. le saq 
nerimaq lčman Allah manik saq idup jari 
tesampēěang tipaq ite. 

39 Timaq maraq nike leluhurte nênten 
kayun taat lěq ie. le pade nolaq Musa dait 
ie pade melět tulak ojok Mesir. 

40 le pade bebase lêg Harun, 'Piagang 
tiang pade děwe-děwe, adêg děwe-děwe 
nike mimpin tiang pade. Sěngaq tiang 
pade nděq nenaoq malik napi saq nimpe 
Musa, saq pimpin tiang pade sugul lêman 
Mesir!' 

4l Terus lêg waktu nike ie pade miaq 
sopoq tetato anak sampi, beterus ie pade 
ngaturang kurban tipaq tetato nike dait 
ngaraqang gawé jari nyembah barang saq 
ie pade piaq mēěsaq. 

42 Make Allah bilin ie pade dait 
menengang ie pade nyembah bintang- 
bintang lěq langit. Nike pade maraq 
saq tetulis lêg dalem kitab nabi-nabi. 
Maraq niki, 'Hai dengan-dengan Israel! 
Nděqne umaq Tiang side nyembelěh dait 
ngurbanang binatang sengoněq petang 
dase taun lêg padang gurun. 

43 Kěmah berhale Molok saq side 
jauq-jauq bareng-bareng kance tetato 
bintang berhalende, Repan; nike tetato 
saq side piaq jari tesembah. Keranaq 
nike Tiang gen tetěh side jangke dateng 
itoqan, lêg negeri Babel." 

44 Kěmah taog Allah rauh tipaq manusie 
araq lêg leluhurte lêg padang gurun. 
Kěmah nike tepiaq siq prêntah lêman 
Allah tipaq Musa dait menurut conto saq 
tepetitoqang siq Allah tipaq ie. 

4> Beterus kěmah nike tejauq siq 
leluhurte sewaktu ie pade bareng kance 
Yusak lumbar ngerebut negeri niki lêman 
kekuasean bangse-bangse saq tetundung 
siq Allah lèg julun ie pade. Kěmah nike 
araq lêg derike jangke dateng jaman 
Daud. 

46 Daud nyenengang Allah, dait tunas lêg 
Allah aděqne teijinang miaq sopoq gedèng 
umaq Allah saq tesembah siq Yakub nike. 

47 Lagug Nabi Sulaiman saq piaq gedèng 
umaq Allah. 

48 Laguq Allah sag Maheagung nênten 
meneng lêg dalem gedèng saq tepiaq siq 
manusie; maraq saq tesampěang siq nabi, 

49'Langit nike tahte Tiang, dait gumi 
lamak načn Tiang. Geděng napi gen 
side piaqang Tiang? Lěq mbě taoq Tiang 
mentelah? Maraq nike manik Tuhan. 

>0 Tekan Tiang mêsag saq cipteang 
selapuqne?' maraq nike Manik Allah. 

>I Hai dengan-dengan saq pagah, saq 
keras atě dait kedok, side tetep nentang 


KISAH PARA RASUL 7.52-57 43 


Roh Suci, pade maraq leluhurde, maraq 
nike čndah side. 

“Napi araq nabi saq ndêg teaniaye siq 
leluhurde? le pade nyematěq utusan- 
utusan lêman Allah saq lačq sampun 
nyampčang bahwe Dengan Kenaq lêg 
arepan Allah nike gen rauh. Terus mangkin 
side pade matêg dait behianat lêg le. 

53 Malačkat-malačkat sampun 
nyampčang Hukum Taurat tipaq 
side pade, laguq side pade nděq mělě taat 
lêg hukum nike!" 

>4 Sesampun anggote-anggote 
Mahkamah Agame nike pirengang 
selapuqne saq tesampěang siq Stepanus 
nike, ie pade jari sakit angen dait gedek 
gati lêd ie. 

>> Laguq Stepanus saq tekuasein siq 
Roh Suci, serioq andang langit. le serioq 
kemuliean Allah dait Deside Isa ngadeg 
lêg sedi kanan Allah. 

>6 Pade serioq basen Stepanus, "Tiang 
serioq sorge kebukaq dait Bije Manusie 
nganjeng lêg sedi kanan Allah!" 

>/ Anggote-anggote mahkamah nike 
nyumpel kentokne sambil nyurak-nyurak, 
terus beriuk nyerang Stepanus. 

58 le pade oros Stepanus sugul ojok 
luah kote, beterus pelěwasne kadu batu. 
Saksi-saksi noloq jubah ie pade lěq julun 
načn sopoq terune aranne Saulus. 

>9 Sewaktu ie pade pelêwas Stepanus, 
Stepanus bekuih, "Junjungan Saq Mulie 
Deside Isa, terimaq roh tiang!" 

60 Terus ie sujut dait bekuih siq suare saq 
belěq, "Junjungan Saq Mulie, sampunang 
dose niki tetanggungang tipaq ie pade!" 
Sesampun bebase maraq nike, ie ninggal. 

I Dait Saulus êndah seneng Stepanus 

tematêg. Jelo nike čndah jemaah lêg 
Yerusalem mulai teaniaye, sehingge ie 
pade selapuq, bepencar-pencar ojok 
selapuq dačrah Yudea dait Samaria kecuali 
rasul-rasul. 

2? Dengan-dengan saq takut tipaq Allah 
nguburang Stepanus dait nangis čroq 
asěq. 

3 Laguq Saulus terus doang berusahe 
nganiaye jemaah. le lumbar lèêman balé 
saq sopoq ojok balě saq lainne, dait 
orosne sugul dengan-dengan beriman, 
terus tamadgne ojok dalem bui. 

4 Dengan-dengan percaye saq sampun 
bepencar nike beriteang Kabar Solah 
lêman Allah nike ojok embě-embě. 

> Pilipus lumbar ojok sopoq kote lêg 
Samaria dait beriteang tipaq dengan- 
dengan lěq derike mengenai Almasih saq 
tejanjiqang siq Allah. 

6Waktu dengan-dengan dengah Pilipus 
bebaos dait ie pade serioq keajaipan- 
keajaipan saq ie piaq, luwêdg lêg antare ie 
pade saq perhatiang napi saq tesampčang 
siq Pilipus. 

7 Sěngaq roh-roh jahat sampun sugul 
sambil nyurak-nyurak lêman dengan 
luwêg saq tekuasein siq roh jahat. 
Dengan-dengan kêpag dait děmpang 
čndah luwěq saq teselahang. 

8 Make dengan-dengan lêg kote nike 
cemoh gati. 

9 Lěq kote nike araq sopoq dengan 
aranne Simon, saq lêman lačq miaq 
dengan-dengan Samaria takjub siq ilmu 
sêhêrne. le ngaku diriqne bahwe ie dengan 
saq luar biase. 

10 Make selapuq dengan lêg kote 
nike leman macem-macem golongan 
masyarakat sanget merhatiang ie. le pade 
bebase, "Dengan niki kuase lêman Allah 
saq kesohor saq tesebut 'Kuase Belěq' 
nike." 

11 Sampun ngončq gati ie miaq ie pade 
takjub siq kekuatan sěhěrne, sehingge ie 
pade turut ie. 

12 Laguq Pilipus beriteang tipaq ie pade 
Kabar Solah mengenai Kerajaan Allah dait 
mengenai pesěngan Deside Isa Almasih. 
Make ie pade percaye lêg berite saq 
tesampêang siq Pilipus, terus ie pade 
tebaptis dengan-dengan mame dait 
dengan nine. 

13 Simon mêsag čndah percaye. Dait 
sesampun tebaptis, ie tetep turut Pilipus. 
Keajaipan-keajaipan saq telaksane miaq 
Simon jari bengaq. 

14 Rasul-rasul lêg Yerusalem mirengang 
bahwe dengan-dengan Samaria sampun 
nerimaq Manik Allah. Keranaq nike ie pade 
ngutus Petrus dait Yahya ojok derike. 

153 Waktu Petrus dait Yahya nike dateng, 
ie pade do'eang dengan-dengan Samaria 
nike adêg ie pade mauq Roh Suci, 

16 sěngaq lêg waktu nike lêg antare ie 
pade nděqman araq sopoq dengan juaq 
saq nerimaq Roh Suci; ie pade baruq 
tebaptis dalem pesěngan Junjungan Saq 
Mulie Deside Isa doang. 

17 Terus Petrus dait Yahya noloq ime ie 
pade lêg atas dengan-dengan Samaria 
nike; make ie pade nerimaq Roh Suci. 

18 Simon serioq bahwe lantaran ime 
rasul-rasul tetoloq lêg atas dengan- 
dengan nike, Roh Allah teicanin tipaq ie 
pade. Keranaq nike Simon jauq kěpěng 
tipaq Petrus dait Yahya, 

19 terus bebase, "Icanin čndah tipaq tiang 
kuase nike aděq lamun ime tiang tetoloq 
lêg sai juaq, dengan nike gen nerimaq Roh 
Suci." 

20 Laguq jawab Petrus, "Celake side dait 
kěpěngde! Side paran paice Allah bau 
tebeli siq kěpěng? 

21 Side nděq bedowě bagian dalem 
pegawčan tiang pade, sěngaq atěn side 
nděq lomboq lêg arepan Allah. 

22 Jari, pade tobat lêman kejahatande 
niki dait bedo'e tipaq Tuhan semoge le 
ngampunin niat atěnde niki. 

23 Sěngaq tiang taoq side penoq siq talon 
atě dait dose lêg dalem atěnde." 

24 Beterus Simon bebase, "Tulung 
tunasang tipaq Tuhan aděq nděčq sopoq 
juaq lêman saq side pade ucapang nike 
telaksane lêg tiang." 

25 Sesampun ie pade nyampêang 
kesaksian dait beriteang manik Tuhan, 
Petrus dait Yahya tulak ojok Yerusalem. 
Dait lêg dalem kelampan ulêg, ie pade 
beriteang Kabar Solah nike lêg luwěq 
kampung lêg Samaria. 

26 Sopoq malačkat Tuhan bemanik lêg 
Pilipus, "Silaq berangkat! Lumbar ojok lauq 
ojok langan saq hubungang Yerusalem 
dait Gaza." Rurung nike sepi. 

27 Make Pilipus berangkat. Lěq waktu 
nike araq sopoq pegawé istane Etiopia 
saq kenyeke dalem kelampanne tulak ojok 
negerine. Dengan nike pegawé tinggi saq 
betanggung jawab lěq selapuq kesugihan 
Kandake, Ratu negeri Etiopia. Dengan 
nike sampun lumbar ojok Yerusalem 
jari beribadah tipaq Allah dait mangkin 
kenyeke tulak kadu kerěte. Sewaktune 
melinggih lěq atas kerětene nike ie bace 
kitab Nabi Yesaya. 

28 (8:27) 

29 Roh Allah bemanik lêg Pilipus, "Lumbar 
rapetin kerête nike." 

30 Beterus Pilipus lumbar ngerapetin 
kerěte nike, terus dengahne dengan 
nike bace kitab Nabi Yesaya. Pilipus 

beketuan lêg ie, "Napi pelungguh ngerti 
sag pelungguh bace nike?" 

31 Jawab dengan nike, "Berembě tiang 
iniq ngerti, lamun nděq araq saq jelasang 
lêg tiang?" Beterus ie těnaq Pilipus tačk 
ojok kerěte dait melinggih bareng kance 
ie. 

32 Niki ayat-ayat saq tebace nike. "le 
maraq dombe saq tegeroh jari tesembelěh, 
maraq anak dombe saq nděq ngemběq, 
lamun bulune tegunting, maraq nike le 
nděq ngucapang napi-napi. 

33 le tehine dait teperlakuang ndčq 
adil. Nyawe-Ne tembot lčman gumi 
sehingge nděq sopoq dengan juaq saq 
bau nyeriteang mengenai keturunan-Ne." 

34 Pembelěq lêman Etiopia nike bebase 
lêg Pilipus, "Tunas badaq tiang sai saq 
temaksut siq nabi nike? Diriqne měsaq 
atao dengan lain?" 

35 Make Pilipus čndah mulai becerite; 
ie kadu ayat-ayat nike jari penemběqne 
nyampčang Kabar Solah mengenai Deside 
Isa tipaq pembelěq nike. 

36 Lěq tengaq kelampan, ie pade dateng 
lêg sopoq taoq saq araq aiq. Terus 
pembelěq nike bebase, "Serioq nike, araq 

aiq! Napi saq masih kurang malik jari 
baptis tiang?" 

37 [Pilipus bebase, "Lamun pelungguh 
percaye sepenoq angen, pelungguh 
kanggo tebaptis." Basen pembelěq Etiopia 
nike, "Tiang percaye Deside Isa Almasih 
Bije saq asalne lêman Allah."] 

38 Beterus ie suruq kerêtene mentelah; 
dait deduaqne, Pilipus dait pembelěq nike, 
turun ojok dalem aiq terus Pilipus baptis 
pembelěq nike. 

39 Sewaktu ie pade sugul lêman aiq, Roh 
Tuhan bait Pilipus lêman derike. Pembelěq 
Etiopia nike nděq serioq ie malik. Siq 
senengne pembelěq nike ngelanjutang 
kelampanne. 

40 Selung-selung Pilipus sampun araq 
lêg Asdod. Dait sewaktu ie ngelanjutang 
kelampanne, ie beriteang Kabar Solah 
mengenai Deside Isa lêg selapuq kote 
jangke ie dateng lěq Kaisarea. 

1 Lěq waktu nike Saulus terus doang 

beniat ngancem dait nyematěq 
pengiring-pengiring Junjungan Saq Mulie 
Deside Isa. le lumbar ojok Imam Agung, 

? dait ie tunas surat kuase jari tejauq ojok 
balě-balěč ibadah dengan Yahudi lêg kote 
Damsyik, aděq lamun lěq derike ie ndait 

dengan-dengan saq turut Langan saq 
tepetitoqang siq Junjungan Saq Mulie nike, 
ie bau dait jauq ie pade ojok Yerusalem. 

3 Lěq tengaq kelampan ojok Damsyik, 
sewaktune sampun rapet lêg kote nike, 
selung-selung araq sinar lêman langit 
becahaye lêg sekiter Saulus. 

4 le rebaq lêg tanaq terus dengahne suare 
saq bemanik tipaq ie, "Saulus, Saulus! 
Kemběq side nganiaye Tiang?" 

> "Sai Pelungguh, Tuan?" Saulus metakên. 
Jawab suare nike, "Tiang niki Isa, saq side 
aniaye. 

6 Laguq mangkin side ures dait tame ojok 
kote. Lěq derike side gen tebadaq napi 
saq harus side laksaneang." 

7 Dengan-dengan saq milu kance Saulus 
tinjot jangke ie pade kemomotan; sěngaq 
ie pade dengah suare nike, laguq nděqne 
serioq sopoq dengan juaq. 

8 Beterus Saulus nganjeng, dait bukaqne 
penentengne, laguq penentengne ndêdne 
bau serioq napi-napi malik. Make ie pade 
tegel ime Saulus dait děnděnne tame ojok 
Damsyik. 

9 Telu jelo ngonêgne ie ndčq tao nyerioq 
dait sengoněq nike ie nděq bekelor atao 
nginem. 

10 Lěq Damsyik araq sopog dengan 
pengiring Deside Isa aranne Ananias. 
Dalem sopoq penyerioqan, Junjungan Saq 
Mulie bemanik lêg ie, "Ananias!" Jawab 
Ananias, “Niki tiang, Junjungan Saq Mulie." 

11 Junjungan Saq Mulie bemanik, "Silaq 
berangkat mangkin. Lumbar ojok balěne 
Yudas lêg langan saq aranne Langan 
Lomboq. Ketuanang lêg derike dengan 
saq aranne Saulus saq asalne lêman kote 
Tarsus. Dengan nike kenyeke bedo'e, 

12 dait lêg dalem sopoq penyerioqan 
ie serioq sopoq dengan mame, aranne 
Ananias, dateng tipaq ie dait noloq imene 
lêg atasne aděqne tao nyerioq malik." 

13 Jawab Ananias, "Junjungan Saq Mulie, 
tiang sampun dengah luwěčq dengan 
bebaos mengenai dengan nike, terutame 
mengenai penganiayean-penganiayean 
saq ie piaq tipaq dengan-dengan saq 
tehususang bagi Allah saq ndot lêg 
Yerusalem. 

14 Dait mangkin ie sampun dateng 
ojok deriki siq wewenang penoq lêman 
imam-imam kepale jari bau selapuq 
dengan saq percaye lěq Deside." 

13 Laguq Junjungan Saq Mulie bemanik 
lêg Ananias, "Silaq lumbar doang! Sěngaq 

Tiang sampun milěq ie jari ngelayanin 
Tiang, aděčq ie ngabarang mengenai 
Tiang tipaq bangse-bangse lain dait tipaq 
raje-raje dait tipaq dengan-dengan Israel 
čndah. 

16 Dait Tiang mêsag gen nyatayang lêg ie 
selapuq penderitean saq gen ie terimaq 
lantaran Tiang." 

17 Make Ananias čndah lumbar ojok balé 
nike, dait toloq imene lěq atas Saulus, 
terus bebase, "Semeton tiang Saulus, 
Junjungan Saq Mulie Deside Isa saq side 
serioq lêg tengaq langan sewaktu side 
kenyeke ojok deriki, le saq manikang 
tiang dateng aděq side tao nyerioq malik, 
dait tekuasein siq Roh Suci." 

18Waktu nike čndah araq maraq ruen 
sisik empaq geriq lčman penenteng 
Saulus, dait ie bau nyerioq malik. Make ie 
ures, terus tebaptis. 

19 Dait sesampun bekelor, ie jari kuat 
malik. Saulus ndot lêg Damsyik kance 
pengiring-pengiring Deside Isa pire jelo 
ngoněqne. 

20 le langsung lumbar ojok balê-balé 
ibadah dait mulai beriteang bahwe Deside 
Isa nike Bije saq asalne lêman Allah. 

21 Selapuq dengan bengaq dengah 
Saulus. le pade bebase, "Tekan ie saq lêg 
Yerusalem sampun nyematêg selapud 
dengan saq percaye lêg Deside Isa? Tekan 
ie dateng ojok deriki siq maksut jari 
bau dait jauq ie pade tipaq imam-imam 
kepale?" 

2? Laguq Saulus sayan belêg pengaruhne. 
Bukti-bukti saq ie ajuang mengenai 
Deside Isa tetu-tetu piaq dengan takjub 
bahwe Deside Isa nike Almasih, jangke 
selapuq dengan Yahudi saq ndot lêg 
Damsyik nděq bau malik nentang ie. 

23 Sesampun liwat pire waktu ngonêgne, 
dengan-dengan Yahudi besepakat gen 
nyematěq Saulus. 

24 Laguq rencane ie pade tetaoq siq 
Saulus. Kenjelo kekelem dengan-dengan 
Yahudi nike ngantih lêg jebak belěq kote 
jari nyematěq ie. 

2> Laguq lêg sopoq kelem, pengiring- 
pengiring Saulus bait ie, terus nurunang ie 
lêman tembok kote kadu sopoq keranjang. 

26 Saulus lumbar ojok Yerusalem, dait 
lêg derike ie berusahe begabung kance 
pengiring-pengiring Deside Isa. Laguq 
dengan-dengan nike takut lêg ie, sěngaq 
ie pade nděq percaye bahwe Saulus 

tetu-tetu sampun jari pengiring Deside 
Isa. 

27 Lagug Barnabas dateng tipag Saulus, 
terus jauqne Saulus ojok rasul-rasul. 
Barnabas nyeriteang lêg ie pade berembě 
Saulus serioq Junjungan Saq Mulie lêg 
tengaq langan, dait berembě Junjungan 
Saq Mulie bemanik lêg ie. Barnabas 
čndah nyeriteang mengenai berembě 
wanênne Saulus ngajahang lêg Damsyik 
siq pesêngan Deside lsa. 

28 Jari Saulus ndot bareng ie pade, dait 
siq bani gati hotbah lêg selapuq wilayah 
Yerusalem siq pesêngan Junjungan Saq 
Mulie. 

23 le êndah bebaos dait bedebat kance 
dengan-dengan Yahudi saq kadu base 
Yunani, laguq ie pade berusahe nyematěq 
Saulus. 

30 Waktu dengan-dengan percaye saq 
lainne nenaoq hal nike, ie pade jauq 
Saulus ojok Kaisarea, beterus kirimne ojok 
Tarsus. 

31 Sengoněq pire waktu, jemaah lêg 
selapuq Yudea, Galilea, dait Samaria araq 
dalem keadaan tentrem. Tetulung siq Roh 
Suci dait takut lêg Tuhan, jemaah-jemaah 
nike sayan kuat dait sayan luwêg. 

32 Lěq waktu nike Petrus lampad 
ngelining dait bejangoq ojok jemaah- 
jemaah. Lěq dalem kelampanne nike ie 
jangoq dengan-dengan saq tehususang 
bagi Allah saq ndot lêg Lida. 

33 Lěq derike ie bedait kance sopoq 
dengan mame aranne Eneas, saq 
kěpaq dait nděqne ures-ures lêman 
petindoqanne baluq taun ngoněqne. 

34 Petrus bebase lêg Eneas, "Eneas, 
Deside Isa Almasih nyelahang side. Silaq 
ures, periri petindoqande." Waktu nike 
čndah Eneas ures. 

35 Selapuq penduduk lêg Lida dait Saron 
serioq Eneas, terus ie pade selapuq 
percaye lêg Tuhan. 

36 Lěq Yope araq sopoq dengan nine 
pengiring Deside Isa aranne Tabita. 
(Lěq dalem base Yunani, aranne Dorkas 
saq artine mayung.) le tetep doang 
laksaneang hal-hal saq solah dait tulung 
dengan-dengan miskin. 

37 Lěq waktu nike ie sakit terus ninggal. 
Sesampun jenazahne tepandiqang, ie 
tetoloq lêg kamar saq lêg atas. 

38 Kote Yope nděqne jaoq lêman Lida. 
Jari sewaktu pengiring-pengiring Deside 
Isa lêg kote Yope dengah bahwe Petrus 

araq lêg Lida, ie pade ngutus due dengan 
lumbar ojok Petrus siq pesen niki, 
"Becat-becat dateng ojok deriki." 

39 Petrus langsung ures dait turut ie pade. 
Sesampun dateng lěq derike, ie tejauq 
ojok kamar saq lêg atas. Selapuq bebalu 
lêg derike keriwung Petrus sambil nangis 
dait petitoqangne lěq ie kelambi-kelambi 
dait jubah-jubah saq tejaitang siq Dorkas 
waktu ie masih idup. 

40 Petrus suruq ie pade selapuq sugul, 
terus ie sujut dait bedo'e. Sesampun nike 
ie serioq andang jenazah Dorkas, dait 
bebase, "Tabita, ures!" Make Dorkas bukaq 
penentengne, dait waktu ie serioq Petrus, 
ie tokol. 

41 Beterus Petrus tegel imene dait tulung 
ie nganjeng. Sesampun nike Petrus 
ngempoh dengan-dengan percaye lěq 
derike bareng kance bebalu-bebalu nike, 
terus serahangne Dorkas saq sampun 
idup nike lěq ie pade. 

42 Kabar mengenai peristiwe nike nyebar 
ojok selapuq wilayah Yope, sehingge 
luwêg dengan percaye lêg Junjungan Saq 
Mulie. 

43 Petrus ndot lêg derike pire jelo malik 
lêg balě sopoq tukang kulit aranne Simon. 

] 0 I Lěq Kaisarea araq sopoq dengan 
mame aranne Kornelius. le jari 
prewire "Tentere Italia." 

2? le dengan saq takut lêg Allah dait 
selapuq kadang jarine beribadah tipaq 
Allah. le luwêèg nulung dengan-dengan 
Yahudi saq miskin, dait ie rajin bedo'e 
tipaq Allah. 

3 Lěq sopoq jelo kire-kire jam telu 
kebian, pedas gati ie serioq lêg dalem 
sopoq penyerioqan, sopoq malačkat Allah 
rauh dait ngemanikang ie, "Kornelius!" 

4 Siq rase takut Kornelius perhatiang 
malačkat nike terus bebase, "Araq napi 
Bapaq?" Jawab malakat nike, "Selapuq 
do'e dait kemurahan atěnde nike sampun 
teterimaq siq Allah dait Allah iling lêg 
side. 

> Mangkin suruq dengan lumbar ojok 
Yope ngempoh Simon saq aran lengkapne 
Simon Petrus. 

6le kenyeke nyodoq lêg balě sopoq 
tukang kulit aranne Simon, saq ndot lêg 
sedin pesisi." 

7 Sesampun malačkat saq bemanik lêg 
Kornelius nike lumbar, Kornelius ngempoh 
due pelayanne dait sopoq pengawal saq 
solěh. 

8 Kornelius nyeriteang tipaq ie pade napi 
saq sampun telaksane, terus suruq ie 
pade lumbar ojok Yope. 

9jJemaqne, sewaktu ie pade masih lêg 
tengaq langan, dait gen dateng lěq Yope, 
Petrus tačk ojok atas balě jari bedo'e. 

10 Beterus ie lapah gati dait melêt bekelor. 
Sewaktu keloran kenyeke tesedieang, ie 
mauq sopoq penyerioqan. 

11 le serioq langit kebukaq, dait selembar 
lakar saq gamber teulurang ojok gumi, 
begantung lěq empat bucune. 

12 Lěq dalemne araq segale macem 
binatang benač empat, selapuq binatang 
saq ngumang dait kedit-kedit saq liah. 

13 Terus araq suare bemanik lêg ie, 
"Petrus, ures! Silag sembelěh dait 
kelorang!" 

14 Petrus bejawab, "Něnten, Tuhan! 
Něnten uwah tiang ngelorang napi-napi 
saq haram atao najis." 

1> Laguq suare nike bemanik malik lêg ie, 
"Napi saq sampun tenyatayang halal siq 
Allah, ndaq side anggep haram!" 

16 Hal nike telaksane terus jangke telu 
kali, beterus lakar nike kerangkatan ojok 
sorge. 

17 Petrus bingung mikirang napi arti 
penyerioqanne nike, sewaktu Petrus 
mikir-mikir, dengan-dengan saq tesuruq 
siq Kornelius boyaq balě Simon sampun 
araq lêg julu lawang. 

18 Terus ie pade ngempoh dengan dait 
beketuan, “Napi lêg deriki araq temué sad 
madêg, aranne Simon Petrus?" 

19 Dait sewaktu Petrus masih doang 
berusahe nenaoq arti penyerioqanne nike, 
Roh Allah bemanik lêg ie, "Hai Petrus, araq 
telu dengan kenyeke boyaq side. 

20 Silaq aruan turun ojok bawaq, dait 
ndaq ragu-ragu milu bareng ie pade, 
sěngaq Tiang saq ngutus ie pade." 

21 Beterus Petrus turun ojok bawaq, dait 
bebase lêg dengan-dengan nike, "Tiang 
niki saq side pade pěte, araq keperluan 
napi side pade dateng?" 

22 Jawab ie pade, "Prewire Kornelius 
ngutus tiang pade ojok deriki. le 
dengan saq solěh dait takut lěq Allah, 
dait tehormatin siq selapuq dengan 
Yahudi. Langan sopoq malačkat, Allah 
manikang ie pesilaq pelungguh rauh ojok 
geděngne, aděq ie dengahang napi saq 
gen pelungguh sampêang lěq ie." 

23 Make Petrus suruq ie pade tame 
aděqne maděq lêg derike. Jemaqne Petrus 
ures, dait lumbar bareng kance ie pade. 
Pire dengan semeton seiman lêman Yope 
čndah milu. 

24 Sejelo sesampun nike ie pade dateng 
lêg Kaisarea. Lěq derike ie pade sampun 
teantih siq Kornelius kance kadang jarine 
dait selapuq sahabat-sahabat karibne saq 
sampun tepesilaq. 

25 Waktu Petrus dateng, Kornelius lumbar 
nyambut ie dait sujut lêg julu Petrus. 

26 Laguq Petrus penganjeng ie, beterus 
bebase, "Silaq side ures, tiang čndah 
manusie biase." 

27 Sambil ie bebaos kance Kornelius, 
Petrus tame ojok dalem balě. Lěq derike ie 
serioq luwêg dengan sampun bekumpul. 

28 Terus ie bebase lêg ie pade, "Side pade 
nenaoq bahwe dengan Yahudi tebalaq 
siq Hukum Taurat dateng bejangoq atao 
berubungan kance dengan bangse-bangse 
lain. Laguq Allah sampun nyatayang lêg 
tiang bahwe tiang nděq kanggo nganggep 
sai juaq najis atao haram. 

29 Keranaq nike waktu pelungguh pesilaq 
tiang dateng, tiang nděq keberatan 
dateng. Jari, mangkin niki tiang melèt 

nenaoq, kemběq pelungguh pesilaq tiang 
dateng." 

30 Jawab Kornelius, "Empat jelo saq liwat, 
kire-kire lêg waktu maraq niki, tiang 
kenyeke bedo'e lěq balě jam telu kebian. 
Selung-selung sopoq dengan mame 
nganjeng lěq julun tiang. Kelambi dengan 
nike putěq ngempor. 

31 le bemanik, 'Kornelius, Allah sampun 
nerimaq do'ende dait iling lêg kemurahan 
atěnde. 

32 Jari mangkin utus dengan lumbar ojok 
Yope ngempoh dengan aranne Simon 
Petrus, ie kenyeke madêg lêg balê sopoq 
tukang kulit aranne Simon; balěne lêg 
sedin pesisi.' 

33 Keranaq nike tiang aruan ngutus 
dengan lumbar pesilaq pelungguh. Dait 
pelungguh ihlas rauh ojok deriki. Mangkin 
tiang pade selapug bekumpul lêg deriki 
lêg arepan Allah jari dengahang selapuq 
saq Allah manikang lěq pelungguh umaq 
tiang pade." 

34 Terus Petrus bebase, "Mangkin tiang 
tetu-tetu sadar bahwe Allah něnten 
běde-bědeang dengan. 

35 Dengan saq takut lêg Allah dait 
ngelaksaneang saq kenaq, dengan nike 

teterimaq siq Allah, nděq peduli ie leman 
bangse napi. 

36 Side pade sampun nenaoq isi berite 
saq Allah sampêang tipaq bangse Israel. 
Nike Kabar Solah dait damě sejahtere 
langan Deside Isa Almasih, Junjungan Saq 
Mulie tipaq selapuq dengan. 

37 Side pade nenaoq napi saq sampun 
telaksane lêg selapug wilayah Yudea, 
mulai lêman Galilea, sesampun baptisan 
saq teanjurang siq Yahya. 

38 Side pade nenaoq bahwe Allah sampun 
nyuciang dait ngesahang Deside Isa 
dengan Nazaret nike siq Roh Suci dait 
kuase. Side pade nenaoq čndah bahwe 
Deside Isa nike lumbar ojok mbê-mbê jari 
ngelaksaneang saq solah; le nyelahang 
selapuq dengan saq tekuasein siq Belis, 
sěngaq Allah araq bareng le. 

39 Tiang pade niki saksi-saksi saq 
sampun serioq měsaq selapuq hal sad 
le laksaneang lêg wilayah Yudea dait lêg 
Yerusalem. Timaq maraq nike ie pade 
pakuq lêg kayuq salib dait nyematěq le. 

40 Laguq lêg jelo saq ketelu Allah 
ngidupang le malik lêman ninggal dait 
nyatayang le tipaq manusie; 

41 hděqne tipaq selapug dengan, laguq 
cume tipaq tiang pade saq sampun juluan 
tepilěq siq Allah jari saksi-saksi-Ne: 
Tiang pade bekelor dait nginem kance le 
sesampun le idup malik leman ninggal. 

42 Dait le ngutus tiang pade beriteang 
Kabar Solah tipaq dengan-dengan dait 
ngeběng kesaksian bahwe le saq teangkat 
siq Allah jari Hakim dengan-dengan saq 
masih idup dait dengan-dengan saq 
sampun ninggal. 

43 Mengenai le selapuq nabi ngebêng 
kesaksian, bahwe sai-sai percaye lěq 
le, ie gen teampunin dosene langan 
pesěngan-Ne." 

44 Sewaktu Petrus masih bebaos, Roh 
Suci turun nguasein selapuq dengan saq 
dengah berite nike. 

4> Dengan-dengan Yahudi saq percaye 
lêg Deside Isa dait turut Petrus lêman 
Yope, selapuqne bengaq serioq Allah 
ngicanin čndah Roh Suci tipaq dengan 
bangse-bangse lain. 

46 Sěngaq ie pade dengah dengan- 
dengan nike ngeraos kadu macem-macem 
base dait mulieang Allah. Terus Petrus 
bebase, 

47 "Silaq serioq, dengan-dengan niki 
sampun nerimaq Roh Suci pade maraq ite. 
Napi bau dengan halang-halangin ie pade 
tebaptis siq aiq?" 

48 Make Petrus suruq ie pade tebaptis siq 
pesěngan Deside Isa Almasih. Sesampun 
nike ie pade tunas aděq Petrus ndot kance 
ie pade pire jelo ngoněqne. 

] ] l Rasul-rasul dait dengan-dengan 

saq percaye lêg selapud wilayah 
Yudea pirengang bahwe dengan bangse- 
bangse lain čndah sampun nerimaq Manik 
Allah. 

2 Beterus sewaktu Petrus lumbar ojok 
Yerusalem, dengan-dengan Yahudi saq 
sampun percaye nike, ngewade Petrus. 

3 le pade bebase, "Kembêg side lumbar 
ojok balě dengan-dengan saq nděqman 
besunat? Malahan side čndah bekelor 
bareng kance ie pade!" 

4Keranaq nike Petrus jelasang lêg 
ie pade selapuq saq telaksane lêman 
penemběqne. Petrus bebase, 

> "Tiang kenyeke bedo'e lêg kote Yope, 
beterus tiang serioq sopoq penyerioqan. 
Tiang serioq araq selembar lakar 
saq gamber teturunang lêman langit, 

begantung lêg keempat bucune, beterus 
ndot lêg sedin tiang. 

6 Sewaktu tiang perhatiang lêg dalemne, 
tiang serioq binatang-binatang benaé 
empat, binatang-binatang gamang, 
binatang sag ngumang dait kedit-kedit 
liah. 

7 Beterus tiang dengah suare saq 
bemanik tipaq tiang, 'Silaq ures Petrus! 
Sembelěh nike dait kelorang!' 

8 Laguq tiang bejawab, 'Něnten Tuhan! 
Tiang něnten uwah ngelorang saq najis 
atao haram!' 

? Laguq suare nike bemanik malik lêman 
langit, 'Barang saq sampun tenyatayang 
halal siq Allah nděq kanggo teparan 
haram.' 

10 Tiang serioq hal nike jangke telu kali, 
terus selapuqne kerangkatan malik ojok 
sorge. 

II Tepat waktu nike êndah telu dengan 
lêman Kaisarea, saq teutus ojok tiang 
dateng lêg balě taoq tiang madêg. 

12 Beterus Roh Allah manikang tiang 
ndaq ragu-ragu lumbar bareng ie pade. 
Semeton saq enem dengan niki čndah 
milu bareng tiang ojok Kaisarea, dait tiang 

pade selapuq tame ojok dalem balěne 
Kornelius. 

13 Beterus Kornelius nyeriteang lêg tiang 
pade berembě ie serioq sopoq malačkat 
nganjeng lêg balěne dait bemanik, 'Suruq 
dengan lumbar ojok Yope ngempoh sopoq 
dengan mame aranne Simon Petrus. 

14 le gen nyampčang tipaq side berite 
saq gen nyelametang side dait selapuq 
dengan saq araq lêg balěnde.' 

15 Beterus Petrus bebase malik," dait 
lêg waktu tiang mulai ngeraos, “Roh Suci 
turun ojok atas ie pade, pade maraq saq 
telaksane lêg ite lačq waktu penemběqne. 

16 Beterus tiang inget, Junjungan Saq 
Mulie sampun bemanik, 'Yahya baptis 
dengan kadu aiq, laguq side pade gen 
tebaptis kadu Roh Suci.' 

17 Jari, lamun Allah čndah ngicanin ie 
pade paice pade maraq saq le icanin 
tipaq ite sewaktu ite baruq percaye lêg 
Junjungan Saq Mulie Deside Isa Almasih. 
Segerah tiang bau segah Allah!" 

18 Sesampun pirengang hal nike, ie pade 
nděq ngeraos malik. Beterus ie pade 
mulieang Allah. Basen ie pade, "Lamun 
maraq nike dengan bangse-bangse lain 

čndah teicanin kesempatan siq Allah jari 
betobat dait nerimaq idup kekel." 

19 Sesampun Stepanus tematêg, dengan- 
dengan saq percaye lêg Deside Isa mulai 
teaniaye, sehingge ie pade bepencar- 
pencar ojok mbě-mbě. Araq saq pelai 
jangke dateng Penisia, dait araq êndah 
saq jangke dateng Siprus dait Antiokia. 
Laguq ie pade beriteang Kabar Solah tipaq 
dengan-dengan Yahudi doang. 

20 Laguq lêg antare ie pade, saq 
asalne lêman Siprus dait Kirene, araq 
čndah saq lumbar ojok Antiokia. le 
pade beriteang Kabar Solah mengenai 
Deside Isa, Junjungan Saq Mulie, tipaq 
dengan-dengan Yunani. 

21 Kuase Junjungan Saq Mulie araq lêg ie 
pade sehingge luwêg dengan jari percaye 
dait nyerahang diriqne tipaq Junjungan 
Saq Mulie. 

22 Cerite-cerite mengenai peristiwe- 
peristiwe niki tedengah čndah jangke 
ojok jemaah lêg Yerusalem. Make ie pade 
ngutus Barnabas ojok Antiokia. 

23 Dait sewaktu Barnabas dateng lêg 
derike, dait serioq rahmat Allah tipaq 
dengan-dengan nike, ie gembire gati. 
Beterus ie tunas adêg ie pade pacu-pacu 

setie lêg Junjungan Saq Mulie siq sepenoq 
angenne. 

24 Barnabas niki dengan saq solah dait 
tekuasein siq Roh Suci dait kuat imanne. 
Dait luwêg dengan dateng tipaq Junjungan 
Saq Mulie. 

2> Beterus Barnabas lumbar ojok Tarsus 
boyaq Saulus. 

26 Sesampun bedait kance Saulus, ie jauq 
Saulus ojok Antiokia dait setaun penoq ie 
pade bekumpul kance jemaah lêg derike 
sambil ngajahang luwčq dengan. Lěq 
Antiokia nike dengan-dengan saq percaye 
lêg Deside Isa penemběqne tesebut 
dengan-dengan Nasrani. 

27 Lěq mase nike araq pire nabi rauh 
lêman Yerusalem ojok Antiokia. 

28 Lěq antarene araq sopoq dengan 
aranne Agabus. Siq pimpinan Roh Allah 
ie benubuat bahwe lêg seantěro dunie 
gen araq bahle kelapahan saq belěq. (Dait 
hal nike mule telaksane êndah lêg waktu 
Kaisar Klaudius mrěntah.) 

29 Make selapuq pengiring Deside Isa 
nike sepakat jari ngirim sumbangan 
tipaq semeton-semeton saq ndot lêg 
Yudea; sopoq-sopoq ngirim menurut 
kemampuanne. 

30 Kesepakatan nike telaksaneang čndah, 
beterus Barnabas dait Saulus teutus 
jari ngatongang sumbangan nike ojok 
pemimpin-pemimpin jemaah. 

] 2 I Lěq waktu nike Raje Herodes mulai 

keras lêg anggote-anggote jemaah. 

2 Siq prěntahne, Yakub, semetonne Yahya 
tematěq kadu klěwang. 

3 Sewaktu Herodes serioq bahwe 
perbuatanne nike nyenengang angen 
dengan-dengan Yahudi, ie piaq malik 
maraq nike; ie suruq dengan bau Petrus 
čndah. Hal nike telaksane waktu Hari Raye 
Ruti Nděq Beragi. 

4Sesampun tebau, Petrus tetamaq 
ojok dalem bui. Empat regu tentere 
tetugasang jari jagaq Petrus lêg derike -- 
sopoq-sopoq regu berisi empat tentere. 
Sesampun perayaan Paskah inggas, baruq 
Herodes gen ngadilin Petrus lěq julun 
dengan luwěq. 

> Jari Petrus tetahen lêg bui; laguq jemaah 
do'eang ie pacu-pacu tipaq Allah. 

6 Lěq kelem senděqman Herodes jaug 
Petrus lêg julun dengan luwěq, Petrus 
mesarě tetaliq kadu due rantě besi lêg 
antare due tentere pengawal. Lěq lawang 

bui, pengawal-pengawal lain čndah 
kenyeke jagaq bui. 

7 Selung-selung malačkat Tuhan 
nganjeng lěq derike dait araq sopoq 
cahaye saq besinar lěq dalem kamar bui 
nike. Malačkat nike dodoq Petrus jangke 
ie ngase. Beterus manik malačkat nike, 
"Hai, becat ures!" Waktu nike čndah rantě 
besi nike teriq lêman ime Petrus. 

8 Sesampun nike malačkat nike bemanik, 
"Kadu kelambinde dait taliq sepatunde." 
Make Petrus ngengadu kelambine dait 
naliq sepatune. Beterus malačkat nike 
bemanik malik, "Kadu jubahde, dait turut 
tiang." 

9 Make Petrus milu bareng malačkat nike 
sugul lêman bui. Laguq Petrus nděq sadar 
bahwe napi saq kenyeke telaksaneang siq 
malačkat nike siq malačkat nike tetu-tetu 
telaksane. Petrus paran nike cume sopoq 
penyerioqan. 

10 Sesampun ie pade liwatin taoq 
penjagaan saq penemběq dait saq kedue, 
ie pade dateng lêg lawang besi, saq 
nuju ojok kote. Lawang nike kebukaq 
mêsadg, terus ie pade sugul dait lampad 
langan sopoq pengorong. Selung-selung 
malačkat nike bilin Petrus. 

11 Sesampun nike Petrus baruq sadar lêg 
napi saq sampun telaksane lêg diriqne, 
terus ie bebase, "Mangkin tiang nenaoq 
bahwe Tuhan tetu-tetu sampun ngirim 
malačkat-Ne jari běbasang tiang lêman 
kuase Herodes, dait lêman selapuq hal 
saq gen telaksaneang siq bangse Yahudi 
tipaq tiang." 

12 Sesampun ie sadar lêg keadaan nike, 
Petrus lumbar ojok balě Mariam, inaqne 
Yahya saq tesebut éndah Markus. Lěq 
derike luwêg dengan bekumpul dait 
kenyeke bedo'e. 

13 Petrus ngetok lawang jebak, terus 
sopoq dengan pelayan nine aranne Rode, 
dateng jari bukaq jebak. 

14 Langsung ie tandaq suare Petrus. 
Lantaran cemohne, ie becat-becat tame 
malik nděqne bukaqang lawang juluq, 
terus badaqang lêg dengan-dengan lêg 
derike bahwe Petrus araq lêg luah. 

13 "Side jogang!" basen ie pade. Laguq 
Rode pagah bebadaq bahwe nike tetu-tetu 
Petrus. Make ie pade bebase, "Nike 
malačkatne!" 

16 Laguq Petrus terus doang ngetok 
lawang. Make sewaktu ie pade bukaq 

lawang, dait serioqne Petrus, ie pade 
bengaq gati. 

17 Petrus ngebêng tande kadu imene 
aděq ie pade tenang, beterus ie nyeriteang 
berembě Tuhan sampun gadingang 
ie sugul lêman bui. Sesampun nike ie 
bebase, “Sampêang hal niki tipaq Yakub 
dait semeton-semeton saq lain éndah." 
Beterus Petrus bilin taoq nike dait lumbar 
ojok taoq saq lain. 

18Jemaq kelčmaqne araq keributan lêg 
antare tentere pengawal. le pade bingung 
gati mikirang napi saq sampun telaksane 
tipaq Petrus. 

19 Terus Herodes mrêntahang dengan 
boyaq Petrus, laguq ie pade ndēěq iniq 
ndait ie. Jari Herodes mrěntahang adêg 
pengawal-pengawal nike teketuan terus 
tematěq. Sesampun nike Herodes lumbar 
lêman Yudea ojok Kaisarea dait ndot lêg 
derike. 

20 Herodes menggah gati lêg dengan- 
dengan Tirus dait Sidon. Keranaq nike ie 
pade bareng-bareng ngadep Herodes. 
Mule-mule ie pade kěděq Blastus, saq 
jari kepale istane Herodes, sehingge ie 
bepihak lêg ie pade. Sesampun nike ie 
lumbar ngadep Herodes, terus tunas 

bedamě, sěngaq negeri ie pade beharep 
sepenoqne lêg keloran lčman negeri 
Herodes. 

21 Lěq sopoq jelo saq sampun tetentuang, 
Herodes kadu kuace kerajaanne, terus 
melinggih lěq kursi kerajaan dait mulai 
pidato lèg julu rakyat. 

22 Rakyat saq kenyeke dengahang pidato 
nike bekuih-kuih, "Niki suare Dêwe, 
nděčqne suare manusie!" 

23 Lěq waktu nike êndah malačkat Tuhan 
tamper Herodes, sěngaq ie nděq hormatin 
Allah. Herodes tekaken siq longe, terus 
ninggal. 

24 Make Manik Allah sayan nyebar dait 
sayan luwêg tedengah siq dengan. 

25 Sesampun Barnabas dait Saulus 
nutuqang tugasne, ie pade tulak lêman 
Yerusalem dait jauqne Yahya saq tesebut 
čndah Markus, bareng kance ie pade. 

] 3 1 Lěq dalem jemaah lêg Antiokia 

araq nabi-nabi dait guru-guru, 
aranne Barnabas, Simeon saq tejulukin 
Niger, Lukius lêman Kirene, Menahem saq 
tebelěqang bareng kance Raje Herodes, 
dait Saulus. 

? Sewaktu ie pade beribadah tipaq Tuhan 
dait puase, Roh Suci bemanik lěq ie pade, 

"Pilěq Barnabas dait Saulus husus umaq 
Tiang, adêg ie pade ngelaksaneang tugas 
saq sampun Tiang tentuang tipaq ie pade." 

3 Sesampun puase dait bedo'e, ie pade 
noloq imene lêg atas Barnabas dait Saulus, 
terus ngutus ie pade. 

4 Lantaran teutus siq Roh Suci, Barnabas 
dait Saulus berangkat ojok Seleukia. 
Lěman derike ie pade belayar ojok pulao 
Siprus. 

> Sewaktu ie pade dateng lêg Salamis, 
ie pade nyampčang Manik Allah lêg 
balě-balě ibadah Yahudi. Yahya Markus 
tulung ie pade dalem kelampanne. 

6Selapuq pulao nike ie pade jelajahin 
jangke dateng Papos. Lěq derike ie pade 
bedait kance sopoq dengan Yahudi, 
aranne Baryesus. le tukang sěhěr saq 
ngaku diriqne nabi. 

7 Sergius Paulus, gubernur pulao nike 
batur tukang sěhěr nike. Gubernur nike 
dengan saq pinter dait bijaksane. le 
ngempoh Barnabas dait Saulus, sěngaq ie 
melět pirengang Manik Allah. 

8 Laguq Barnabas dait Saulus tetentang 
siq Elimas tukang sěhěr nike, sěngaq 
Elimas (nike aranne dalem base Yunani) 

berusahe adêg gubernur nike ndaq jangke 
percaye lêg Deside Isa. 

9 Laguq Saulus — saq tesebut êndah 
Paulus -- tekuasein siq Roh Suci, sehingge 
ie peler ahli sèhêr nike, 

10 terus bebase, "Hai, penipu belêg, 
anak durhake! Side musuh selapuq saq 
kenaq. Kemběq side pengěngoh Langan 
saq tepetitoqang siq Junjungan Saq Mulie 
nike? 

11 Mangkin serioq, Tuhan gen ngukum 
side! Pire jelo ngoněqne side nděq gen 
bau serioq jelo." Waktu nike êndah Elimas 
beridap araq awun-awun saq bideng 
nutup penentengne, sehingge ie lampaq 
beganggam-ganggam boyaq dengan jari 
děnděn ie. 

12 Sewaktu Gubernur nike cingakin napi 
saq sampun telaksane, ie percaye lěq 
Deside Isa; sěngaq ie takjub gati lêg 
ajahan mengenai Tuhan. 

13 Lčman Papos, Paulus dait batur- 
baturne belayar ojok Perga lêg Pampilia. 
Lěq derike Yahya Markus bilin ie pade, 
beterus tulak ojok Yerusalem. 

14 Lěman Perga ie pade ngelanjutang 
kelampan ojok Antiokia lêg Pisidia, dait 

lêg jelo Sabat ie pade lumbar terus 
melinggih lèg dalem balé ibadah. 

153 Sesampun Hukum Taurat dait 
kitab nabi-nabi tebaceang, pemimpin- 
pemimpin balé ibadah nike suruq dengan 
beketuan lěq Paulus dait batur-baturne, 
"Semeton-semeton, lamun side pade 
bedowě nasčhat tipaq dengan-dengan 
niki, silaq sampang nasêhat nike." 

16 Paulus nganjeng, terus ngebêng tande 
kadu imene, dait bebase, "Semeton- 
semeton tiang dengan-dengan Israel dait 
semeton-semeton saq takut lêg Allah! 
Silag dengahang tiang: 

17 Allah bangse Israel sampun milêg 
leluhurte, dait jariang bangse niki bangse 
saq belěq sewaktu ie pade ndot lêg Mesir 
jari pendateng. Beterus siq kuase saq 
belěq Allah gadingang ie pade sugul 
lêman Mesir. 

18 Allah sabar lêg tingkah laku ie pade 
lêg padang gurun petang dase taun 
ngoněqne. 

19 Pituq bangse le musnahang lêg negeri 
Kanaan jari bagi-bagiang negeri nike 
tipaq bangse Israel aděq negeri nike jari 
dowěn ie pade. 

20 Selapuqne nike telaksane empat ratus 
sêket taun ngoněqne. Sesampun negeri 
Kanaan nike tebagi-bagi, Allah ngicanin 
ie pade hakim-hakim jangke jaman Nabi 
Samuel. 

21 Beterus ie pade tunas sopoq raje. Allah 
ngicanin ie pade Saul bije Kis lêman suku 
bangse Benyamin jari raje ie pade petang 
dase taun ngoněqne. 

2? Sesampun Saul tesingkirang, Allah 
ngangkat Daud jari raje ie pade. Dait niki 
saq temanikang Allah mengenai Daud, 
'Sampun tiang ndait Daud bije Isai dengan 
saq nyenengang angen Tiang. le saq gen 
ngelaksaneang selapuq pekayunan Tiang. 

23 Lěman keturunan Daud nike Allah 
nyedieang tipaq bangse Israel sopoq 
Juruselamet, sesuai kance janji-Ne. Nike 
Deside Isa. 

24 Senděqman Deside Isa rauh, Yahya 
sampun nganjurang tipaq dengan-dengan 
Israel adêg ie pade betobat lêman 
dose-dose ie pade dait tebaptis. 

2> Dait lêg waktu Yahya gen nutuqang 
karyene, ie bebase tipaq dengan-dengan 
nike, 'Sai tiang niki menurut side pade? 
Tiang nděqne Dengan saq side pade antih. 
Inget, Dengan nike gen rauh sesampun 

tiang; jari ngelekaq tali sepatu-Ne doang 
tiang ndêg patut." 

26 Semeton-semeton keturunan Ibrahim, 
dait side pade selapuq saq lainne lêg 
deriki saq takut lěq Allah! Allah sampun 
ngirim tipaq ite berite keselametan nike; 

27 sěngaq dengan-dengan saq ndot lêg 
Yerusalem dait pemimpin-pemimpin ie 
pade nděq kenal sai Deside Isa nike. Siq 
mutusang hukuman matě tipaq Deside 
Isa, ie pade genepang ucapan nabi-nabi 
saq tebaceang sebilang jelo Sabat. 

28 Timaq ie pade ndčq ndait sopoq hal 
lêg Deside Isa saq patut tehukum siq 
hukuman matě, laguq ie pade tunas lêg 
Pilatus aděq le tematěq. 

29 Dait sesampun ie pade tutuq 
ngelaksaneang selapuqne saq araq tetulis 
dalem Kitab Suci mengenai Deside Isa, ie 
pade turunang jenazah-Ne lêman kayuq 
salib, terus ie pade makamang. 

30 Laguq Allah ngidupang le malik lêman 
ninggal. 

31 Beterus sengonêg pire jelo Deside 
Isa rauh nyatayang diriq tipaq dengan- 
dengan saq ngiring le lêman Galilea ojok 
Yerusalem. Mangkin niki ie pade nike saq 
jari saksi-saksi-Ne tipaq bangse Israel. 

32 Jari, mangkin niki tiang pade 
nyampčang Kabar Solah nike tipaq side: 
Napi saq Allah sampun janjiqang tipaq 
leluhurte, 

33 hike sampun le laksaneang tipaq ite 
sig care ngidupang Deside Isa malik lêman 
ninggal. Sěngaq lêg dalem Kitab Suci 
Zabur saq kedue araq tetulis, 'Deside Bije 
saq asalne lčman Tiang, lêg jelo niki Tiang 
angkat Deside jari Bije Tiang.' 

34 Allah sampun ngidupang le malik 
lêman ninggal. Mangkin le nděq gen 
ngalamin ninggal malik lêg dalem makam. 
Mengenai hal nike Allah bemanik, 'Tiang 
gen ngicanin Deside janji suci saq pasti 
gen tetepatin, saq sampun Tiang janjiqang 
lêg Daud." 

35 Keranaq nike lêg Kitab Suci Zabur lêg 
ayat sad lain tetulis, 'Deside nênten gen 
menengang Dengan Suci Deside cingakin 
kebinasean.' 

36 Daud sampun ninggal dait 
temakamang čndah bareng-bareng 
kance leluhurne, dait ie mule teserahang 
tipaq kebinasean. 

37 Laguq Deside Isa, saq teidupang siq 
Allah lêman ninggal, něnten ngalamin 
kebinasean. 

38 Keranaq nike semeton-semeton, harus 
side pade nenaoq bahwe langan Deside 
Isa nike berite mengenai pengampunan 
dose teberiteang tipaq side; side pade 
harus nenaoq bahwe sebilang dengan 
saq percaye lêg le, teběbasang lêman 
selapuq dose saq nděq bau teapus langan 
prěntah-prěntah Allah saq tesampêang 
siq Musa. 

39 (13:38) 

40 Keranaq nike side pade harus 
perhatiang bagus-bagus, adêg ndaq 
jangke telaksane lěq side pade napi saq 
tesampêang siq nabi-nabi niki. 

41 'Perhatiang bagus-bagus, hai side 
dengan-dengan saq girang menghine! 
Side gen bengaq, terus ninggal! Sěngaq lêg 
jaman niki Tiang kenyeke ngelaksaneang 
sopoq hal saq side měsaq nděq gen 
percaye ie, timaq araq dengan saq 
jelasang tipaq side." 

42 Waktu Paulus dait Barnabas bilin 
balé ibadah nike, dengan-dengan lêg 
balě ibadah nike tunas ie pade tulak 
malik lèg jelo Sabat saq gen dateng, 
jari ngelanjutang penjelasan mengenai 
hal-hal nike. 

43 Sesampun inggas ibadah, luwêg 
dengan Yahudi dait dengan bangse- 
bangse lain saq tame agame Yahudi, turut 
Paulus dait Barnabas; kedue rasul nike 
ngajah ie pade dait bèng nasêhat aděq ie 
pade tetep idup lêg dalem rahmat Allah. 

44 Lěq jelo Sabat selanjutne, aroh-aroh 
selapuq dengan lêg kote nike dateng 
dengahang Manik Allah. 

4> Waktu dengan-dengan Yahudi serioq 
dengan luwēq nike, ie pade talon atě gati. 
le pade menghine Paulus dait nentang 
selapuq saq ie sampêang. 

46 Laguq Paulus dait Barnabas sayan 
bani doang bebaos terus terang. le 
pade bebase, "Manik Allah mule harus 
tesampčang tipaq side pade juluq. Laguq 
lantaran side pade nděq mělě nerimaq 
ie, side pade sampun nentuang mêsad 
bahwe side pade nděq patut nerimaq idup 
sejati dait kekel. Dait mangkin tiang pade 
bilin side pade dait lalo tipaq dengan 
bangse-bangse lain. 

47 Sěngaq niki prêntah Tuhan lêg 
tiang pade; Tuhan bemanik, 'Tiang 
sampun nentuang side jari terang tipaq 
bangse-bangse saq nděq kenal kance 

Allah, aděq side datengang keselametan 
tipaq seantěro dunie.™ 
48 Sewaktu dengan bangse-bangse 
lain dengah hal nike, ie pade seneng 
gati, terus mulieang Manik Tuhan. Dait 
dengan-dengan saq sampun tetentuang 
siq Allah jari mauq idup sejati dait kekel 
čndah jari percaye. 
49 Manik Tuhan nike nyebar ojok 
mbě-mbě lěq selapuq dačrah nike. 
>0 Laguq pembelêg-pembelêg kote 
nike dait dengan-dengan nine saq 
tehormatin, saq takut lêg Allah, tehasut 
siq dengan-dengan Yahudi. le pade 
nimbulang permusuhan tipaq Paulus dait 
Barnabas, dait deduaqne tetundung lêman 
daêrah nike. 
>l Beterus, rasul-rasul nike kerapang 
kerepuk lêg načn ie pade lêg julun 
dengan-dengan nike jari peringetan, terus 
lumbar ojok Ikonium. 
>? Pengiring-pengiring lêg Antiokia 
gembire gati dait tekuasein siq Roh Suci. 
] 4 I Lěq Ikonium Paulus dait Barnabas 
čndah lumbar ojok balě ibadah 

Yahudi, dait ngajahang sehingge luwêg 
dengan Yahudi dait dengan bangse- 

bangse lain jari percaye lêg Deside 
Isa. 

? Laguq dengan-dengan Yahudi saq ndêg 
mēělě percaye, hasut dengan bangse- 
bangse lain, sehingge miaq ie pade gedek 
lêg dengan-dengan saq percaye tipaq 
Deside Isa. 

3 Keranaq nike Paulus dait Barnabas 
ngoněq ndot lêg derike. Dait ie pade 
bani gati bebaos mengenai Tuhan. Make 
le čndah neguqang berite saq ie pade 
sampčang mengenai rahmat-Ne, le 
ngicanin ie pade kuase jari ngelaksaneang 
keajaipan-keajaipan dait hal-hal saq luar 
biase. 

4Laguq penduduk kote nike nděčq patuh 
sopoq kance saq lainne; araq saq bepihak 
lêg dengan-dengan Yahudi dait araq saq 
bepihak lêg rasul-rasul nike. 

> Terus dengan-dengan Yahudi dait 
pemimpin-pemimpinne bareng-bareng 
kance dengan bangse-bangse lain 
besepakat jari nyiksaq dait melěwas 
rasul-rasul nike kadu batu. 

6 Laguq rasul-rasul nike sadar lêg 
keadaan nike, terus nyingkir ojok Listra 
dait Derbe, kote-kote lêg Likaonia, dait 
ojok dačrah sekiterne. 

7 Lěq derike ie pade ngabarang malik 
Kabar Solah nike. 

8 Lěq Listra araq sopoq dengan mame 
saq načne kěpaq lêman ie tebijeang, 
sehingge ie nděq uwah tao lampaq sêngad 
načne nděq kuat. 

? Dengan nike tokol lêg derike 
dengahang Paulus bebaos. Paulus serioq 
bahwe dengan nike percaye dait bau 
teselahang. Make Paulus merhatiang ie. 

10 Dait siq suare saq belêg Paulus bebase, 
"Silaq nganjeng saq solah!" Dengan nike 
nyelontak nganjeng terus lampaq. 

11 Waktu dengan luwêg serioq napi saq 
sampun telaksaneang siq Paulus, ie pade 
bekuih kadu base Likaonia, "Děwe-dčwe 
sampun turun ojok dunie kadu awak 
manusie.”" 

12 Terus Barnabas ie pade aranin Zeus, 
dait Paulus ie pade aranin Hermes, sěngaq 
ie saq bebaos. 

13 Imam děčwe Zeus, saq taoq ibadahne 
araq lêg julu kote, dateng jauq sampi 
mame dait kembang-kembang ojok jebak 
belěq kote. le mělě milu kance dengan 
luwêg nike ngaturang kurban tipaq 
rasul-rasul nike. 

14Waktu Barnabas dait Paulus pirengang 
napi saq gen telaksaneang siq dengan- 
dengan nike, ie pade ngeročk-roěk 
kelambine sambil ie pade pelai ojok 
tengaq-tengaq dengan luwêdg nike, 
beterus nyurak, 

15 "Hai, kembêg side pade ngelaksaneang 
hal niki? Tiang pade niki manusie čndah 
pade maraq side! Tiang pade dateng ojok 
deriki jari nyampěang Kabar Solah tipaq 
side, aděq side pade tetěh hal-hal saq 
ndčq araq manpaatne niki, dait bebalik 
tipaq Allah saq idup, saq jariang langit 
dait gumi, segare dait selapuq isine. 

16 Lěq waktu saq lačq Allah menengang 
bangse-bangse idup menurut kemělěq ie 
pade sopoq-sopoq. 

17 Lagug Allah něnten lupaq ngicanin 
bukti-bukti mengenai diriq-Ne siq 
ngelaksaneang saq bagus. le ngicanin 
side ujan lêman langit dait hasil tanaq lěq 
musimne. le ngicanin keloran lêg side dait 
nyenengang angende.” 

18 Laguq siq ucapan-ucapan nike masih 
sengke êndah rasul-rasul nike segah 
dengan-dengan nike jauq kurban tipaq ie 
pade. 

19 Dengan-dengan Yahudi sag dateng 
ojok Listra leman Antiokia lêg Pisidia 
dait lêman Ikonium pengaruhin dengan 
luwěq nike sehingge dengan-dengan 
nike bepihak lêg ie pade. Terus ie pade 
pelěwas Paulus kadu batu, dait orosne 
ojok luah kote. le pade paran Paulus 
sampun ninggal, 

20 laguq waktu dengan-dengan saq 
percaye lêg derike nganjeng lêg 
sekeliningne, ie ures dait tame malik ojok 
kote. Jemaqne ie berangkat ojok Derbe 
bareng kance Barnabas. 

21 Lěq Derbe Paulus dait Barnabas 
nyampčang Kabar Solah nike dait luwěq 
dengan jari percaye lêg Deside Isa. 
Sesampun nike ie pade tulak ojok Listra, 
beterus ojok Ikonium, Antiokia lêg Pisidia. 

2? Lěq kote-kote nike ie pade neguqang 
angen pengiring-pengiring nike dait 
naséhat ie pade aděqne tetep lêg dalem 
iman, dait bebase bahwe jari tame ojok 
dalem Kerajaan Allah ite harus ngalamin 
luwêg sengsare. 

23 Dait lêg sebilang jemaah, Paulus dait 
Barnabas ngangkat pemimpin-pemimpin 
umaq jemaah-jemaah nike, terus siq 
do'e dait puase, ie pade nyerahang 

pemimpin-pemimpin nike ojok Tuhan sad 
ie pade percaye nike. 

24 Sesampun nike Paulus dait Barnabas 
ngelanjutang kelampan ie pade liwatin 
daêrah Pisidia dait dateng lêg Pampilia. 

2> Dait sesampun ie pade nyampêang 
Manik Allah lêg Perga, ie pade lumbar ojok 
Atalia. 

26 Lěman derike ie pade belayar tulak 
ojok Antiokia. Nike kote taoqne ie pade 
teserahang lačq tipaq rahmat Allah, aděq 
ie pade ngelaksaneang pegawéan saq 
mangkin sampun ie pade tutuqang. 

27 Sewaktu dateng lêg Antiokia, ie pade 
ngumpulang dengan-dengan lêman 
jemaah nike, terus nyeriteang selapuq saq 
sampun tekaryeang siq Allah langan ie 
pade. le pade nyeriteang êndah berembě 
Allah sampun bukaq langan adêg dengan 
bangse-bangse lain beriman dalem Deside 
Isa. 

28 Lěq kote nike Paulus dait Barnabas 
ngoněq ndot kance dengan-dengan 
percaye. 

] 5 I Pire dengan lêman Yudea dateng 
ojok Antiokia dait ngajahang 
dengan-dengan percaye lěq Antiokia nike 
bahwe lamun ie pade ndêdg tesunat maraq 

aturan hukum Musa, ie pade nděq bau 
teselametang. 

? Paulus dait Barnabas nentang gati 
pengajahan dengan-dengan nike. 
Ahirne tetentuang aděqne Paulus 
kance Barnabas dait dengan lain lêman 
Antiokia lumbar ojok Yerusalem jari 
musyawarahang hal nike kance rasul-rasul 
dait pemimpin-pemimpin lěq Yerusalem. 

3Jemaah lêg Antiokia ngatong ie pade 
čntah luah kote, beterus ie pade lumbar 
langan Pinisia dait Samaria. Lěq derike 
ie pade nyeriteang berembě dengan 
bangse-bangse lain sampun nyerahang 
diriqne tipaq Allah. Berite nike piaq 
dengan-dengan saq percaye lěq derike 
seneng gati. 

4 Sewaktu ie pade dateng lêg Yerusalem, 
ie pade tesambut siq jemaah, dait rasul- 
rasul dait pemimpin-pemimpin. Terus ie 
pade nyeriteang tipaq dengan-dengan 
nike mengenai selapuq saq sampun 
telaksaneang siq Allah langan ie pade. 

> Laguq pire dengan lêman golongan 
Parisi saq sampun percaye, nganjeng dait 
bebase, "Dengan bangse-bangse lain saq 
sampun percaye nike harus tesunat dait 
tewajibang turut aturan hukum Musa." 

6 Terus rasul-rasul dait pemimpin- 
pemimpin bekumpul jari musyawarahang 
masalah nike. 

7 Ngončq gati ie pade saling tukah 
pendapet. Ahirne Petrus nganjeng dait 
bebase, "Semeton-semeton, side pade 
sampun nenaoq bahwe pire waktu saq 
sampun liwat Allah milêg tiang lčman 
antare side pade jari nyampčang Kabar 
Solah nike tipaq dengan bangse-bangse 
lain, aděq ie pade čndah dengah dait 
percaye. 

8 Dait Allah saq wikan angen manusie 
sampun nyatayang bahwe Allah nerimaq 
ie pade; Allah nyatayang hal nike siq care 
ngicanin tipaq ie pade Roh Suci, pade 
maraq saq sampun teicanin tipaq ite 
čndah. 

3 Allah nênten bêde-bêdeang ite kance ie 
pade. Allah nyuciang atěn ie pade lantaran 
iman ie pade. 

10 Nah, kembêg side pade mělě ngelawan 
Allah mangkin siq ngeběng sopoq 
kewajiban saq berat lêg pengiring- 
pengiring niki, padahal leluhurte 
dait ite měsaq êndah nděq sanggup 
ngelaksaneang hal nike? 

11 Sebalikne, ite percaye dait 
teselametang langan rahmat Junjungante 
Saq Mulie Deside Isa, maraq nike juaq ie 
pade." 

12 Make selapuq dengan saq bekumpul 
lêg derike jari tedoq. Beterus ie pade 
dengahang Barnabas dait Paulus 
nyeriteang malik selapuq keajaipan 
dait hal-hal saq luar biase saq sampun 
telaksaneang siq Allah langan ie pade lêg 
antare dengan bangse-bangse lain. 

13 Sesampun ie pade tutuq bebaos, Yakub 
bebase, “Semeton-semeton! Dengahang 
tiang. 

14 Simon baruq gati jelasang berembě 
Allah lêg penemběqne nyatayang rahmat- 
Ne tipaq dengan bangse-bangse lain, 
siq maksut milěq lěq antare ie pade 
dengan-dengan saq gen jari umat-Ne 
měsaq. 

15 Hal nike sesuai maraq saq sampun 
tenubuatang siq nabi-nabi. Sěngaq araq 
tetulis maraq niki, 

16'Sesampun nike Tiang gen dateng 
malik,’ manik Tuhan, 'Tiang gen 
penganjeng malik geděng Daud saq 
sampun roboh, dait meririq saq sěde, dait 
Tiang gen penganjeng ie malik; 

17 aděq selapuq dengan saq masih araq 
nike boyaq Tuhan, bareng kance dengan 
bangse-bangse lain, saq sampun Tiang 
manikang jari dowěn Tiang.' 

18 Maraq nike manik Tuhan, saq sampun 
tetaoq lêman penemběq." 

19"Jari menurut pendapet tiang," basen 
Yakub, "Ite nděēq kanggo nyusahang 
bangse-bangse lain saq nyerahang diriqne 
tipaq Allah. 

20 Laguq ite harus nulis surat tipaq ie 
pade dait bèng nasêhat, adêg ie pade 
ndaq ngelorang keloran saq najis saq 
sampun teaturang tipaq berhale, atao 
ngelorang empaq binatang saq mat 
tepekok, atao ngelorang daraq. Dait 
čndah aděq ie pade jaoqang diriqne lêman 
perbuatan-perbuatan saq cabul. 

21 Sêngag hukum Musa tebaceang 
lêman jaman lačq sebilang jelo Sabat lêg 
balě-balě ibadah, dait teberiteang lêg 
selapuq kote." 

22 Rasul-rasul dait pemimpin-pemimpin, 
bareng-bareng kance selapuq anggote 
jemaah nike mutusang jari milěq pire 
dengan lěq antare ie pade saq gen teutus 
ojok Antiokia bareng kance Paulus dait 
Barnabas. Make ie pade pilêg Silas dait 

Yudas saq tesebut čndah Barsabas. Kedue 
dengan nike tokoh masyarakat lêg antare 
dengan-dengan percaye lêg Yerusalem. 

23 Bareng kance utusan-utusan nike ie 
pade ngirim čndah surat saq tetulis maraq 
niki, "Tipaq selapuq semeton-semeton 
saq asalne lêman bangse-bangse lain, 
saq ndot lêg Antiokia, Siria dait Kilikia. 
Salam lêman tiang pade, rasul-rasul 
dait pemimpin-pemimpin, semeton- 
semetonde. 

24 Tiang pade dengah araq pire dengan 
lêman antare tiang pade saq sampun 
lumbar tipaq side pade, piaq kaco dait 
piaq side pade bingung siq pengajahan- 
pengajahan ie pade. Padahal tiang pade 
nděq suruq ie pade ngelaksaneang hal 
nike. 

25 Keranaq nike tiang pade sampun 
berunding dait selapuqne setuju jari 
milěq pire dengan dait ngutus ie pade 
ojok side. le pade gen lumbar bareng 
kance Barnabas dait Paulus saq tiang pade 
kasihin. 

26 Kedue dengan niki dengan-dengan 
saq sampun taroqang nyawene, lantaran 
Junjungante Saq Mulie Deside Isa Almasih. 

27 Jari, tiang pade ngutus Yudas dait Silas 
tipaq side pade, ie pade čndah saq gen 
nyampčang měsaq secare langsung tipaq 
side berite saq tetulis dalem surat niki. 

28 Sampun araq keputusan Roh Suci -- 
dait tiang pade čndah setuju — adêg side 
pade ndaq teběng kewajiban-kewajiban 
saq beratan lêman kewajiban-kewajiban 
saq perlu niki doang: 

293 Ndaq ngelorang keloran saq sampun 
teaturang tipaq berhale; ndaq kelorang 
daraq, ndaq kelorang empaq binatang saq 
matě tepekok, dait jaogang idupde lêman 
pegawêan saq cabul. Lamun side pade 
jaoqang diriq lêman hal-hal nike, side 
pade sampun ngelaksaneang saq bagus. 
~Entah niki atur tiang pade. Salam!" 

30 Sesampun tunas pamit, dengan- 
dengan saq teutus nike berangkat ojok 
Antiokia. Lěq derike ie pade ngumpulang 
selapuq anggote jemaah, terus ie pade 
sampčang surat nike. 

31 Sewaktu anggote-anggote jemaah 
nike bace surat nike, ie pade seneng gati 
lantaran isi surat nike saq ngibur angen ie 
pade. 

32 Yudas dait Silas, saq jari nabi čndah, 
ngonêg bebaos kance semeton-semeton 

saq percaye lêg Antiokia nike jari ngebèng 
semanget dait teguqang angen ie pade. 

33 Sesampun Yudas dait Silas ndot lêg 
derike pire jelo ngoněqne, dengan- 
dengan percaye lêg Antiokia nike ngirim 
ie pade malik jari nyampēčang salam tipaq 
dengan-dengan saq ngutus ie pade. 

34 [Lagug Silas mutusang tetep ndot lêg 
Antiokia.] 

35 Paulus dait Barnabas čndah ndot pire 
jelo ngoněqne lêg Antiokia. Lěq derike ie 
pade ngajahang dait ngabarang manik 
Tuhan bareng kance luwěq dengan lainne. 

36 Nděqne ngonêg sesampun nike Paulus 
bebase lêg Barnabas, "Silaq ite tulak 
jangoq semeton-semeton saq percaye 
lêg Deside Isa saq araq lêg sebilang kote, 
taoq ite sampun ngabarang Manik Tuhan; 
aděq ite serioq berembě keadaan ie pade." 

37 Barnabas melêt jauq Yahya saq tesebut 
Markus, 

38 laguq Paulus secare teges bebase 
bahwe ie nděq setuju jauq Markus saq 
nděq mělě begawěan bareng kance ie 
pade dait bilin ie pade lêg Pampilia. 

39 Make Paulus dait Barnabas 
betungkasan sehingge ie pade bekelin: 


KISAH PARA RASUL 15.40-16.4 96 


Barnabas jauq Markus dait belayar kance 
ie ojok Siprus. 

40 Paulus milêg Silas terus berangkat 
kance ie sesampun semeton-semeton saq 
lêg Antiokia nike nyerahang ie pade tipaq 
rahmat Allah. 

4l le pade keliningin Siria dait Kilikia; 
lêg derike ie pade neguqang iman 
jemaah-jemaah. 

] 6 I Paulus ngelanjutang kelampanne 

ojok Derbe beterus ojok Listra. 
Lěq derike araq sopoq dengan pengiring 
Deside Isa aranne Timotius. Inaqne 
dengan Yahudi saq sampun percaye lêg 
Deside Isa; laguq bapaqne dengan Yunani. 

2? Lěq antare dengan-dengan percaye saq 
ndot lêg Listra dait lêg Ikonium, Timotius 
tekenal jari dengan saq solěh. 

3 Paulus kayun adêg Timotius milu 
kance ie; keranaq nike Paulus nyunat 
Timotius. le ngelaksaneang hal nike, 
sěngaq dengan-dengan Yahudi lêg daêrah 
derike nike selapuqne nenaog bahwe 
bapaqne Timotius dengan Yunani. 

4 Lěq sebilang kote saq ie pade datengin, 
ie pade nyampêang tipaq dengan-dengan 
percaye keputusan-keputusan saq 
sampun tetentuang siq rasul-rasul dait 

pemimpin-pemimpin lêg Yerusalem. le 
pade nasêhatin semeton-semeton sad 
sampun percaye nike aděqne taat lěq 

aturan nike. 

> Make jemaah-jemaah nike sayan teguq 
imanne, dait sebilang jelo sayan luwêg 
jumlahne. 

6 Roh Suci něnten ngijinang Paulus 
dait Silas nyebarang Manik Allah lêg 
wilayah Asia. Jari ie pade ngelanjutang 
kelampanne ojok dačrah Prigia dait 
Galatia. 

7 Sewaktu dateng lêg perbatesan Misia, 
ie pade cobaq tame ojok dačrah Bitinia, 
laguq Roh Deside Isa balaq ie ojok derike. 

8Jari ie pade liwatin Misia dait langsung 
tipaq Troas. 

9 Kelemne, lêg Troas, Paulus mauq sopoq 
penyerioqan. Dalem penyerioqanne nike 
Paulus serioq sopoq dengan Makedonia 
nganjeng lêg julune dait ie tunas gati adêg 
Paulus lumbar ojok Makedonia jari tulung 
ie pade. 

10 Sesampun Paulus mauq penyerioqan 
nike, tiang pade langsung berejap gen 
lalo ojok Makedonia. Sěngaq siq yakin 
tiang pade bait kesimpulan bahwe Allah 
manikang tiang pade ngabarang Kabar 

Solah nike tipaq dengan-dengan lêg 
derike. 

II Tiang pade bilin Troas dait belayar 
langsung ojok Samotrake, dait jemaqne 
ojok Neapolis. 

12 Lěman derike tiang pade ojok Pilipi, 
kote saq utame lêg bagian Makedonia. 
Pilipi niki kote perantoan dengan Roma. 
Lěq derike tiang pade ndot cume pire jelo. 

13 Lěq jelo Sabat tiang pade lumbar ojok 
sedi kokoq lêg luah jebak belěq kote, 
sěngaq tiang pade paran lêg derike araq 
taoq ibadah dengan Yahudi. Terus tiang 
pade tokol dait ngeraos-ngeraos kance 
dengan-dengan nine saq bekumpul lêg 
taoq nike. 

14Sopoq dengan lêg antare ie pade 
bedagang lakar lempok lomaq, aranne 
Lidia, asalne lêman Tiatira. le ngasihin 
Allah, make Tuhan bukaq angenne adêg ie 
nerimaq napi saq Paulus ajahang tipaq ie. 

153 Lidia dait selapuq dengan saq araq 
lêg balěne tebaptis. Sesampun tebaptis 
ie pesilaq tiang pade, ie bebase, "Lamun 
side pade merase bahwe tiang tetu-tetu 
sampun percaye lêg Deside Isa, silaq 
mererepan lěq balěn tiang." Terus ie tunas 
gati aděq tiang pade turut kemělěqne. 

16 Lěq sopoq jelo sewaktu tiang pade 
lumbar ojok taoq bedo'e, tiang pade 
bedait kance sopoq pelayan nine. Pelayan 
nine nike tekuasein siq roh jahat saq 
bau ngeramalang peristiwe-peristiwe saq 
gen dateng. Siq care ngeramalang nasib 
dengan, ie ngeběng keuntungan saq belěq 
umaq majikan-majikanne. 

17 Pelayan nine nike terus doang turut 
Paulus dait tiang pade sambil bekuih-kuih, 
"Dengan-dengan niki hambe-hambe 
Allah Saq Maheagung! le pade rauh gen 
nyampěang tipaq semeton senamian 
berembě entane side pade bau selamet!" 

18 Pire jelo ngončqne dengan nine nike 
terus doang bekuih maraq nike, Paulus 
telang kesabaranne, sehingge ie ngěngat 
terus bebase lêg roh nike, "Siq pesêngan 
Deside Isa tiang prêntahang side sugul 
lman dengan nine niki!” Waktu nike 
čndah roh nike sugul lêman dengan nine 
nike. 

19 Sewaktu majikan-majikanne sadar 
bahwe kesempatan ie pade jari mauq 
kěpěng sampun telang, ie pade bau Paulus 
dait Silas, terus ngoros deduaqne ojok 
lapangan ngadep penguase 

20 le pade jauq Paulus dait Silas ojok 
pejabat-pejabat kote nike, terus bebase, 
"Dengan-dengan niki dengan Yahudi. le 
pade ngorayang lěq kotente. 

21 le pade nganjurang dengan 
ngelaksaneang adat kebiasean saq 
betentangan kance hukum-hukumte, 
dengan-dengan Roma. Ite nděq bau 
terimaq atao turut adat kebiasean nike!" 

2? Dengan luwêg čndah milu nyerang 
Paulus dait Silas; dait pejabat-pejabat 
kote ngantuq kelambi lêman awak kedue 
rasul nike, terus suruq dengan mecut 
rasul-rasul nike. 

23 Sesampun ie pade tepecut keras- 
keras, ie pade tetamaq ojok dalem bui. 
Kepale bui teprěntahang jagaq ie pade 
pacu-pacu. 

24 Lantaran prêntah nike, kepale bui nike 
tahen ie pade lêg kamar bui saq paling 
dalem, dait načn ie pade tebelakbak. 

2> Kire-kire lêg tengaq kelem, Paulus dait 
Silas kenyeke bedo'e dait nyanyiang lagu 
pujian tipaq Allah. Dengan-dengan saq 
tebui lainne čndah kenyeke dengahang ie 
pade benyanyi. 

26 Selung-selung araq lindur saq belěq 
gati jangke dasar bangunan bui nike 

čndah milu inggur. Selapuq lawang bui 
kebukaq dait rantě-rantě saq tekadu taliq 
selapuq dengan tahenan bui éndah jari 
lepas. 

27 Kepale bui nike tinjot dait ures. Waktu 
ie serioq lawang-lawang bui kebukaq, 
ie serêt klěwangne gen matěq diriqne, 
sěngaq ie paran dengan-dengan tahenan 
bui sampun pelai selapuqne. 

28 Laguq Paulus bekuih keras-keras, 
"Ndaq matěq diriqde! Tiang pade masih 
araq lêg deriki!" 

29 Kepale bui nike tunas dilah terus pelai 
ojok dalem, dait siq ngijikne ie nyungkur 
lêg julu Paulus dait Silas. 

30 Beterus ie jauq rasul-rasul nike 
sugul, dait bebase, "Bapaq-bapaq, napi 
saq harus tiang laksaneang adêg tiang 
teselametang?" 

31 Paulus dait Silas bejawab, "Percaye lêg 
Junjungan Saq Mulie Deside Isa Almasih! 
Make side gen selamet -- side dait 
selapuq dengan saq araq lêg balěnde!" 

32 Terus Paulus dait Silas jelasang manik 
Tuhan tipaq kepale bui nike dait tipaq 
selapuq dengan saq araq lêg balêne. 

33 Lěq tengaq kelem nike êndah, kepale 
bui nike jauq ie pade beterus persiq 

bakat-bakat ie pade. Make ie dait selapuq 
dengan lêg balěne langsung tebaptis. 

34 Beterus ie jauq Paulus dait Silas ojok 
balěne, dait ngaturin ie pade medaran. 
le dait selapuq keluargene seneng gati, 
sěngaq mangkin ie pade percaye tipaq 
Allah. 

35 Jemaq kelčmaqne, pejabat-pejabat 
kote nike ngutus petugas ojok bui jari 
nyampčang prěntah aděq Paulus dait Silas 
telepas. 

36 Kepale bui nike nyampêang hal nike 
lêg Paulus, ie bebase, "Bapaq-bapaq, 
pejabat-pejabat kote niki sampun 
nyugulang prěntah jari běbasang side 
pade. Mangkin Bapaq-bapaq kanggo ulěq. 
Silaq lumbar dalem damêl” 

37 Laguq Paulus bebase lêg petugas nike, 
"Tiang pade warge negare Roma. Nděqman 
teadilin tiang pade sampun tepecut lêg 
julu dengan luwěčq dait tetamaq ojok 
dalem bui. Dait mangkin ie pade suruq 
tiang pade lalo tedoq-tedoq? Tiang pade 
nděq mělě! Suruq pejabat-pejabat kote 
nike dateng ojok deriki jari běbasang 
tiang pade." 

38 Petugas-petugas nike ngelaporang 
hal nike tipaq pejabat-pejabat kote nike. 

Waktu ie pade dengah bahwe Paulus dait 
Silas warge negare Roma, ie pade jari 
takut. 

39 Terus ie pade lumbar tunas maap 
lêg Paulus dait Silas, beterus ngatong 
deduaqne sugul lêman bui, dait tunas 
adēěq ie pade bilin kote nike. 

40 Paulus dait Silas bilin bui nike terus 
lumbar ojok balě Lidia. Sesampun bedait 
kance dengan-dengan percaye saq araq 
lêg derike, dait ngeběng semanget lěq ie 
pade, Paulus dait Silas berangkat. 

] 7 l Paulus dait Silas ngelanjutang 

kelampanne langan Ampipolis, dait 
Apolonia, terus dateng lêg Tesalonika. Lěq 
derike araq balě ibadah dengan Yahudi. 

“Make Paulus čndah lumbar ojok 
balě ibadah nike -- maraq saq biase 
ie laksaneang — terus ie pade saling 
tukah pendapet kance dengan-dengan 
lêg derike mengenai ayat-ayat Kitab 
Suci. le laksaneang nike telu jelo Sabat 
beturut-turut. 

3 Siq dasar ayat-ayat Kitab Suci ie 
jelasang dait buktiang bahwe Almasih saq 
tejanjiqang siq Allah harus menderite dait 
teidupang malik lêman ninggal. Basen 

Paulus, "Deside Isa saq tiang beriteang 
tipaq side nike, Almasih saq tejanjiqang." 

4 Araq pire dengan jari percaye, terus 
turut Paulus dait Silas, maraq nike 
čndah luwěčq dengan bangse-bangse lain 
saq takut lêg Allah, dait luwěq malik 
dengan-dengan nine saq tehormatin. 

> Laguq dengan-dengan Yahudi talon 
atě. le pade ngempoh dengan-dengan 
jahat saq begerame lêg peken, terus ie 
pade ngorayang lěq selapuq kote nike dait 
nyerbu balě sopoq dengan percaye aranne 
Yason, jari boyaq Paulus dait Silas, sêngad 
ie pade mělě jauq Paulus dait Silas sugul 
ngadep dengan luwêg. 

6 Laguq sewaktu ie pade ndêg ndait 
Paulus dait Silas, ie pade ngoros Yason 
dait pire dengan percaye lainne ojok 
arepan pejabat-pejabat kote nike. le pade 
bekuih, "Dengan-dengan niki ngorayang 
lêg mbě-mbě! Mangkin kotente êndah 
tedatengin siq ie pade, 

7 dait Yason sampun nerimaq ie pade lêg 
balěne. le pade ngelanggar aturan-aturan 
Kaisar Roma, sěngaq ie pade bebase 
bahwe araq malik raje lain saq bepesêngan 
Deside Isa." 

8 Siq ucapan-ucapanne nike, ie pade 
miaq dengan luwēq dait pare pejabat kote 
nike jari osah. 

9 Laguq sesampun ie pade maug jaminan 
lêman Yason dait lêman semeton-semeton 
seiman lainne, make ie pade telepas. 

10 Lěq kelem nike dengan-dengan 
percaye lêg kote nike, suruq Paulus dait 
Silas ojok Berea. Sesampun dateng lêg 
derike, Paulus dait Silas lumbar ojok balé 
ibadah Yahudi. 

11 Dengan-dengan lêg Berea solahan 
atěne tebanding dengan-dengan lěq 
Tesalonika. Seneng gati angen ie pade 
dengahang berite mengenai Deside Isa, 
dait sebilang jelo ie pade berajah Kitab 
Suci aděqne nenaoq napi pengajahan 
Paulus nike kenaq atao nděq. 

12 Luwēčq lêg antare ie pade saq percaye 
lêg Deside Isa, dait nděqne sekediq čndah 
dengan-dengan Yunani saq tehormatin 
saq percaye; nine atao mame. 

13 Waktu dengan-dengan Yahudi 
lêg Tesalonika dengah bahwe Paulus 
nyampčang čndah Manik Allah lêg Berea, 
ie pade dateng êndah ojok Berea ngasut 
dengan-dengan lěq derike dait miaq ie 
pade osah. 

14 Becat-becat semeton-semeton lêg 
Berea nike ngatong Paulus ojok pesisi, 
laguq Silas dait Timotius tetep ndot lêg 
kote nike. 

13 Sesampun ie pade ngatong Paulus 
jangke dateng Atena, semeton-semeton 
nike tulak ojok Berea dait jauq pesen 
lêman Paulus adêg Silas dait Timotius 
becat-becat boyaq ie. 

16 Sewaktu Paulus kenyeke ngantih 
Silas dait Timotius lêg Atena, asêg gati 
angenne serioq kote nike penoq siq 
berhale-berhale. 

17 Keranaq nike lêg balě ibadah, Paulus 
saling tukah pendapet kance dengan- 
dengan Yahudi dait dengan-dengan lain 
saq nyembah Allah lêg derike. Maraq nike 
čndah lêg peken-peken, sebilang jelo ie 
saling tukah pendapet kance sebilang 
dengan saq araq lêg derike. 

18 Guru-guru lêman aliran Epikuros dait 
aliran Stoa bedebat êndah kance ie. Pire 
dengan lěman ie pade bebase, "Napi 
saq mělě teraosang siq dengan niki? 
Penenaoqne cume sekediq, laguq ie luwêg 
raos!" Dengan-dengan saq lain bebase, 
"Ruene ie beriteang mengenai děwe-děwe 
bangse lain." le pade bebase maraq nike, 


KISAH PARA RASUL 17.19-23 107 


lantaran Paulus bebaos mengenai Deside 
Isa dait mengenai idup malik sesampun 
ninggal. 

19 Terus ie pade jauq Paulus ngadep 
sidang Areopagus. Lěq derike ie pade 
beketuan tipaq Paulus, "Tiang pade 
melět nenaoq pengajahan baru saq side 
beriteang nike. 

20 Sěngaq side nyampčang hal-hal saq 
lain gati kedengahanne lêg kentok tiang 
pade. Keranaq nike tiang pade melèêt 
nenaoq artine." 

21 (Sěngaq selapuq dengan Atena dait 
dengan-dengan pendateng saq ndot lěq 
derike seneng gati kadu sise waktune jari 
dengahang dait ngeraosang berite-berite 
saq paling baru.) 

22 Sewaktu Paulus nganjeng lêg julu 
dengan-dengan saq bekumpul lêg 
Areopagus nike, Paulus bebase, "Hai 
dengan-dengan Atena! Tiang serioq 
bahwe dalem selapuq hal side taat 
beribadah tipaq děwe-děwe. 

23 Sěngaq waktu tiang lampaq-lampaq 
lêg sekiter kotende, sambil merhatiang 
taoq-taoqde sembahyang, tiang serioq 
čndah sopoq mêje taoq kurban; lêg derike 
araq tetulis, 'Tipaq Allah Saq Něnten 

Tekenal'. Allah saq side pade sembah 
laguq nděq side pade kenal nike, le saq 
tiang beriteang tipaq side pade. 

24 Allah saq cipteang dunie niki dait 
selapuq isine, le Tuhan penguase langit 
dait gumi. le něnten meneng lěq dalem 
balě-balě děwe saq tepiaq siq manusie. 

2> Je êndah něnten merluang bantuan 
manusie, sěngaq le saq ngicanin idup dait 
embok dait selapuqne tipaq manusie. 

26 Lěman sopoq manusie le jariang 
selapuq bangse dait mrěntahang ie pade 
ndot lêg seantěro gumi. le čndah saq 
nentuang lêman penemběqne, piran dait 
lêg mbě ie pade kanggo idup. 

27 Allah ngelaksaneang nike adêg ie pade 
boyaq le. Mudah-mudahan ie pade bedait 
kance Allah lêg waktu ie pade boyaq le. 
Laguq setetune Allah něnten jaoq lêman 
ite sopoq-sopoq. 

28 Maraq saq ite dengah lêman dengan, 
'Ite idup dait bau ngeruit dait araq lěq 
gumi niki lantaran kuase Allah.' Pade 
čndah kance napi saq teucapang siq 
penyair-penyairde. Basen ie pade, 'Ite niki 
bangse saq tejariang siq Allah čndah.' 

23 Sěngaq ite niki bangse saq tejariang 
siq Allah, ite nděq kanggo nganggep Allah 

pade maraq tetato saq tepiaq lêman emas 
atao perak atao batu saq tepiaq menurut 
kepinteran manusie. 

30 Selapuq perbuatante saq bodo nike 
sampun telupaqang siq Allah, laguq 
mangkin Allah mrěntahang selapuq 
dengan lêg seantěro dunie betobat lêman 
dose-dose ie pade. 

31 Sěngaq Allah sampun nentuang sopoq 
waktu jari ngadilin seantěro dunie secare 
adil. Tugas nike gen telaksaneang siq 
sopoq dengan saq sampun tetentuang 
siq Allah lêg hal nike. Dait adêg selapuq 
dengan yakin lêg hal nike, Allah sampun 
ngidupang malik dengan nike lêman 
ninggal!" 

32 Waktu dengan-dengan nike dengah 
mengenai idup malik sesampun ninggal, 
araq lêman ie pade saq kelelěqang Paulus. 
Araq čndah saq bebase, "Tiang pade melět 
dengah side bebaos malik mengenai hal 
niki lêg waktu saq lain." 

33 Beterus Paulus bilin ie pade. 

34 Laguq araq lêg antare ie pade saq 
bepihak lêg Paulus dait percaye lêg Deside 
Isa, lêg antarene: Dionisius, anggote 
majelis Areopagus dait sopoq dengan nine 

aranne Damaris, dait araq pire dengan 
malik. 

] g l Sesampun nike Paulus bilin Atena 

dait lumbar ojok Korintus. 

2? Lěq derike ie bedait kance sopoq 
dengan Yahudi aranne Akwila, asalne 
lman negeri Pontus. Akwila baruq gati 
dateng lêman Italia kance seninene 
aranne Priskila. le pade dateng ojok 
Korintus sěngaq Kaisar Klaudius sampun 
mrêntahang selapuq dengan Yahudi sugul 
lman Roma. Paulus lumbar jangoq ie 
pade, 

3 terus ndot lêg derike kance ie pade, dait 
begawčan bareng-bareng kance ie pade, 
sěngaq pegawčanne pade maraq Paulus, 
tukang miaq kěmah. 

4 Laguq lêg sebilang jelo Sabat, Paulus 
bebaos-baos lêg balé ibadah, jari 
ngeyakinang dengan-dengan Yahudi dait 
dengan bangse-bangse lain. 

> Sesampun Silas dait Timotius dateng 
lêman Makedonia, Paulus kadu selapud 
waktune jari beriteang Manik Allah dait 
ngeběng kesaksian tipaq dengan-dengan 
Yahudi bahwe Deside Isa nike Almasih saq 
tejanjiqang siq Allah. 

6 Laguq lantaran dengan-dengan 
terus doang nentang dait ngewade ie, 
make Paulus ngerapang kerepuk lêman 
kelambine jari ngeběng peringetan tipaq 
kesalaqan ie pade. Basen Paulus, "Side 
mêsad saq nanggung kesalaqande. Tiang 
nděq salaq, tiang bersi! Mulai mangkin 
tiang gen lalo ojok dengan bangse-bangse 
lain." 

7 Paulus bilin ie pade, terus lumbar ojok 
balě Titius Yustus, dengan saq ndêdg 
Yahudi, laguq ie nyembah Allah. Balêne 
beděkēětan kance balě ibadah. 

8 Laguq Krispus, kepale balè ibadah 
nike kance selapuq keluargene percaye 
lêg Junjungan Saq Mulie Deside Isa. Dait 
luwêg čndah dengan-dengan Korintus 
lainne dengah berite saq tesampěang siq 
Paulus, dait ie pade percaye lêg Deside Isa 
terus tebaptis. 

9 Lěq sopoq kelem, Tuhan bemanik tipaq 
Paulus lêg dalem sopoq penyerioqan, 
manik-Ne, "Ndaq takut! Beriteang terus 
Manik Allah, dait ndaq tedoq. 

10 Sěngaq Tiang araq bareng side. 

Nděq araq sopoq dengan juaq saq bau 
ngelaksaneang saq jahat tipaq side, 
sěngaq luwêdg umat Tiang lêg kote niki." 

11 Keranaq nike Paulus ndot lêg Korintus 
setaun setenge ngoněqne, dait ngajahang 
Manik Allah tipaq ie pade. 

12 Sewaktu Galio jari gubernur Akaya, 
dengan-dengan Yahudi besopoq nentang 
Paulus dait jauq ie ojok pengadilan. 

13 Basen ie pade, "Dengan niki ngebêng 
pengaruh lêg dengan luwěčq adêg nyembah 
Allah siq care saq betentangan kance 
hukum Taurat!" 

14 sewaktu Paulus mělě bejawab, Galio 
sampun bebase tipaq dengan-dengan 
Yahudi, "Hai dengan-dengan Yahudi! 
Lamun saq telaporang niki masalah 
pelanggaran atao kejahatan, mule 
sepatutne tiang sabar dengahang 
laporande niki. 

1> Laguq niki pegejuhan mengenai 
ucapan-ucapan dait aran-aran dait êndah 
hukum-hukumde měsaq! Jari side pade 
saq harus nyelesêang ie. Tiang nděq mêlé 
ngadilin hal-hal saq maraq niki!" 

16 Terus Galio tundung ie pade sugul. 

17 Make ie pade bau Sostenes, kepale 
balě ibadah nike, dait ngempuk ie lêg julu 
mêje pengadilan. Laguq Galio tetu-tetu 
nděčq peduli lêg hal nike. 

18 Sesampun nike Paulus masih ngonêg 
ndot lêg Korintus. Beterus ie bepamit lěq 
dengan-dengan percaye lěq derike, terus 
belayar kance Priskila dait Akwila ojok 
Siria. Lěq Kengkrea, Paulus peleng bulune 
saq tealurang bêlo lantaran nazarne tipaq 
Tuhan. 

19 Sesampun dateng lêg Epesus, Paulus 
bilin Priskila dait Akwila, terus tame ojok 
balě ibadah dait saling tukah pendapet 
kance dengan-dengan Yahudi lêg derike. 

20 le pade tunas adêg Paulus mêlé 
ngoněqan ndot kance ie pade, laguq ie 
nděq mělě. 

21 Timaq maraq nike, lêg waktu gen 
berangkat, Paulus bebase, "Lamun Allah 
ngijinang, tiang gen tulak malik ojok 
deriki." Sesampun bebase maraq nike, ie 
berangkat lêman Epesus. 

22 Sesampun turun lêg Kaisarea, ie 
lumbar ojok Yerusalem jari ngucapang 
salam tipaq jemaah lěq derike, terus 
berangkat ojok Antiokia. 

23 Sesampun ndot lêg derike pire jelo 
ngoněqne, ie berangkat malik ojok dačrah 
Galatia dait Prigia jari neguqang iman 
selapuq dengan percaye. 

24 Lěq waktu nike, araq sopoq dengan 
Yahudi kelahiran Aleksandria dateng ojok 
Epesus, aranne Apolos. le ceket ngeraos 
dait paham gati mengenai isi Kitab Suci, 

25 dait sampun tedidik jari nerimaq 
pengajahan mengenai Tuhan. Make ie 
semanget gati ngajahang mengenai 
Deside Isa secare teliti, timadg barud 
baptisan Yahya doang saq ie taoq. 

26 le mulai bani ngajahang lêg balé 
ibadah, dait lêg waktu Priskila dait Akwila 
dengah pengajahanne, ie pade jauq ie 
ojok balě. Terus lêg derike ie tejelasang 
malik secare teliti mengenai karye Allah. 

27 Beterus Apolos beniat lumbar ojok 
Akaya. Make dengan-dengan saq percaye 
tipaq Deside Isa lêg Epesus, nulis surat 
tipaq semeton-semeton saq percaye lěq 
Akaya aděq ie pade nerimaq Apolos. 

Dait sewaktu Apolos dateng lêg Akaya, 
ternyate bantuanne bemanpaat gati umaq 
dengan-dengan saq lantaran rahmat Allah 
sampun percaye lêg Deside Isa. 

28 Sěngaq siq bukti-bukti saq kuat ie 
kalahang dengan-dengan Yahudi waktu ie 
pade bedebat lêg julun dengan luwěq. Dait 
ie buktiang kadu ayat-ayat saq araq lěq 
Kitab Suci bahwe Deside Isa nike Almasih. 

] 0 I Sewaktu Apolos masih lêg 

Korintus, Paulus kenyeke jelajahin 
dačrah-dačrah pedaleman terus dateng 
lêg Epesus. Lěq derike ie bedait kance pire 
dengan saq sampun percaye lêg Deside 
Isa. 

2? Paulus beketuan lêg ie pade, "Napi side 
pade sampun nerimaq Roh Suci waktu 
side pade percaye lêg Deside Isa?" le pade 
bejawab, "Nděqman, malahan tiang pade 
nděqman dengah araq Roh Suci." 

3 Paulus beketuan, "Lamun maraq nike, 
kadu baptisan napi side pade tebaptis?" 
"Kadu baptisan Yahya,” Jawab ie pade. 

4Terus Paulus bebase, "Yahya baptis 
dengan jari nyatayang bahwe dengan- 
dengan nike sampun tobat lêman 
dose-dosene. Laguq lêg waktu nike êndah 
Yahya bebase lêg dengan-dengan Israel 
bahwe, ie pade harus percaye lêg Dengan 
saq gen rauh sesampun Yahya, nike 
Deside Isa." 

> Sesampun ie pade dengah hal nike, 
ie pade tebaptis lêg dalem pesêngan 
Junjungan Saq Mulie Deside Isa. 

6 Dait lêg waktu Paulus noloq imene lêg 
atas ie pade, Roh Suci turun lěq ie pade, 

terus ie pade mulai ngeraos kadu base 
lain dait benubuat. 

7 Selapuqne nike kire-kire araq due olas 
dengan luwěqne. 

8 Telu bulan ngonêgne Paulus terus 
bani bebaos tipaq dengan-dengan lêg 
balě ibadah dait bedebat kance ie pade 
mengenai Kerajaan Allah. 

9 Laguq pire dengan lêg antare dengan- 
dengan nike pagah dait ie pade nděq mělě 
percaye. Lěq julu selapuq dengan saq 
bekumpul lêg derike, ie pade ngewade 
pengajahan mengenai Tuhan nike. 
Keranaq nike Paulus bilin ie pade, terus 
lumbar kance pengiring-pengiringne ojok 
sekolah Tiranus. Lěq derike sebilang jelo 
ie besoal jawab kance dengan-dengan. 

10 Paulus tetep ngelaksaneang hal nike 
due taun ngoněqne, jangke selapuq 
dengan saq ndot lêg wilayah Asia, timaq 
dengan Yahudi atao dengan Yunani, 
selapugne dengah Manik Tuhan. 

11 Allah miaq keajaipan-keajaipan saq 
luar biase langan Paulus. 

12 Malahan araq dengan saq jauq 
saputangan atao kěrěng saq sampun 
tekadu siq Paulus ojok dengan-dengan 


KISAH PARA RASUL 19.13-17 117 


sakit, make penyakit ie pade telang dait 
roh jahat éndah sugul lêman ie pade. 

13 Pire dengan belian Yahudi lumbar ojok 
mbě-mbě, nyugulang roh jahat lêman 
dengan-dengan. le pade čndah cobaq 
kadu pesêngan Junjungan Saq Mulie 
Deside Isa jari nyugulang roh-roh jahat 
nike. Basen ie pade lêg roh-roh jahat 
nike, "Lěq dalem pesěngan Deside Isa saq 
teberiteang siq Paulus, tiang prěntahang 
side sugul!" 

14 Araq sopoq imam kepale, aranne 
Skewa, bedowě pituq bije mame, ie pade 
saq ngelaksaneang hal saq maraq nike. 

1> Laguq roh jahat nike ngeraos lêg ie 
pade, "Tiang kenal Deside Isa dait Paulus 
čndah tiang kenal, laguq side niki sai?" 

16 Terus dengan saq tekuasein siq roh 
jahat nike nyelontak dait gemes gati entan 
ie cakrah bije-bije Skewa nike jangke 
bakat dait ie pade pelai lêman balě nike 
belondan sěngaq kelambine soêèk. 

17 Selapuq dengan Yahudi dait dengan 
bangse-bangse lain saq ndot lêg Epesus 
dengah peristiwe nike, terus ie pade jari 
takut. Make pesěngan Junjungan Saq 
Mulie Deside Isa sayan kesohor. 

18 Luwčq dengan saq sampun jari 
percaye lêg Deside Isa, dateng ngakuq 
lêg julun dengan luwěq selapudg 
perbuatan-perbuatan ie pade. 

19 Dait ie pade saq biase kadu ilmu-ilmu 
sěhěr, ngumpulang buku-buku ie pade 
terus sedutne lêg julu dengan luwêdg. 

Aji buku-buku nike lamun terêkêng 
selapuqne, araq kire-kire sěket iyu 
kěpěng perak. 

20 Make, siq care saq hêbat nike manik 
Tuhan sayan nyebar dait sayan kuat 
pengaruhne. 

21 Sesampun peristiwe-peristiwe nike, 
Paulus beniat lumbar ojok Makedonia dait 
Akaya terus ojok Yerusalem. Basen Paulus, 
"Sesampun ojok derike, tiang harus lalo 
ojok Roma čndah." 

22? Jari ie ngutus due pembantune, 
Timotius dait Erastus jari lumbar ojok 
Makedonia, laguq Paulus měsaq masih 
ndot pire waktu ngoněqne lěq Asia. 

23 Kire-kire lêg waktu nike čndah araq 
keributan belěq lêg Epesus lantaran 
pengajahan mengenai Langan saq 
tepetitoqang siq Junjungan Saq Mulie nike. 

24 Sěngaq lêg kote nike araq sopoq 
dengan tukang pandě perak aranne 

Demetrius saq piaqang Dewi Artemis 
balě-balčan lêman perak. Usahe dengan 
nike bau datengang hasil saq belěq lěq 
buruh-buruhne. 

2> Keranaq nike ie ngumpulang buruh- 
buruhne bareng kance buruh-buruh 
tukang pandě perak saq lainne, terus 
bebase, "Semeton senamian! Side pade 
nenaoq bahwe ite mauq pengasilan lêman 
pegawéan niki. 

26 Mangkin side pade sampun serioq dait 
dengah měsaq napi saq telaksaneang siq 
Paulus nike. le bebase bahwe děwe-děwe 
saq tepiaq sig manusie nike nděqne děwe. 
Dait ie sampun nyesatang luwěq dengan, 
nděqne cume lêg deriki, lêg Epesus, laguq 
gen jangke dateng selapuq wilayah Asia. 

27 Bahayene bahwe usahente niki gen 
lengě aranne. Dait nděqne nike doang, 
malahan geděng Děwi Artemis êndah 
terěměhang dait kemulieanne teicaq-icaq; 
padahal ie děwi saq tesembah siq selapuq 
dengan lêg Asia dait lêg seantěro dunie!" 

28 Sesampun ie pade dengah hal nike, 
angen ie pade jari panas, terus ie pade 
nyurak-nyurak, "Idup Artemis, dèwi 
dengan Epesus!" 

29 Make keributan nike sayan belêg 
jangke dateng selapuq kote. Beterus 
perusuh-perusuh bau Gayus dait 
Aristarkus, ie dengan-dengan Makedonia 
saq ngiring Paulus lêg dalem kelampanne, 
terus ie pade teoros ojok gedung kesenian 
nike. 

30 Paulus mêlê tame turut ie pade, laguq 
dengan-dengan saq percaye lêg Deside 
Isa balaq ie. 

31 Araq pembelêg-pembelêg propinsi 
Asia nike, saq besahabat kance Paulus, 
suruq dengan bebadaq lêg Paulus aděq ie 
ndaq tame lěq gedung kesenian nike. 

32 Lěq waktu nike dengan-dengan saq 
bekumpul lêg gedung nike sampun jari 
biur lantur. Araq saq nyurak maraq niki, 
araq čndah saq nyurak maraq nike, 
sěngaq luwěqan lêg antare ie pade saq 
nděčq nenaoq kembēěq ie pade bekumpul 
lêg derike. 

33 Terus sopoq dengan aranne 
Aleksander tejelek ojok julu siq dengan- 
dengan Yahudi. le mauq keterangan 
lêman dengan luwěq mengenai napi saq 
telaksane. Make Aleksander ngeběng 
tande kadu imene aděqne teběng 


KISAH PARA RASUL 19.34-38 121 


kesempatan jari běle diriqne lêg julun 
dengan-dengan nike. 

34 Laguq sewaktu ie pade serioq bahwe 
ie dengan Yahudi, bareng-bareng ie pade 
nyurak keras-keras, "Idup Artemis! Děwi 
dengan Epesus!" 

35 Ahirne jurutulis kote berhasil piaq 
tenang dengan luwěq nike. le bebase, 
"Penduduk Epesus! Sebilang dengan 
nenaoq bahwe Epesus nike kote saq 
meliharaq geděng Dèwi Artemis dait 
tetatone saq turun lěman langit. 

36 Ndég araq sopoq dengan juaq saq bau 
nentang hal nike. Keranaq nike side pade 
tenang, dait ndaq gupuh-gupuh gawěq 
napi-napi. 

37 Side pade jauq dengan-dengan nike 
ojok deriki nděqne lantaran ie pade 
sampun ngerampok geděng děwe atao 
lantaran ie pade sampun menghine 
děwinte. 

38 Lamun Demetrius kance buruh- 
buruhne nike araq bedowě sopoq 
pengaduan tipaq dengan, alurang ie 
pade jauq pelekare nike ojok pengadilan. 
Pengadilan bau nerimaq hal nike dait 
pejabat-pejabat pemrěntah êndah tetep 
araq. 

39 Laguq lamun masih araq malik 
pelekare saq lain saq side pade melêtang, 
nike harus teselesêang lêg dalem rapat 
umum saq sah. 

40 Sěngaq napi saq telaksane jelo niki 
bau bahayeang ite. Ite bau tetuduh miaq 
keributan, sěngaq ite nděq bedowě sopoq 
alasan saq kenaq lêg keributan niki." 

41 Sesampun jelasang selapuq hal nike, 
jurutulis kote nike suruq dengan luwěq 
nike ulěq. 

2 0 1 Sesampun keadaan lêg Epesus 

tentrem malik, Paulus ngumpulang 
jemaah dait neguqang angen ie pade. 
Terus Paulus bepamit lêg dengan-dengan 
nike, dait ngelanjutang kelampanne ojok 
Makedonia. 

“Paulus datengin dačrah-dačrah 
Makedonia, dait luwêdg ngeběng nasêhat 
lêg dengan-dengan saq percaye lêg 
Deside Isa dait ngebêng ie pade semanget. 
Beterus ie lumbar ojok Yunani. 

3 Telu bulan ngonêgne ie ndot lêg derike. 
Sewaktu ie kenyeke berejap gen belayar 
ojok Siria, araq berite bahwe dengan- 
dengan Yahudi kenyeke mupakat gen 
nyematěq ie. Keranaq nike ie mutusang 
gen tulak langan Makedonia. 

4Sopater bije Pirus saq asalne lêman 
Berea lumbar bareng kance ie; maraq nike 
čndah Aristarkus dait Sekundus dengan 
lman Tesalonika, dait Gayus dengan 
Derbe, Timotius, Tikikus dait Tropimus, 
dengan-dengan lêman propinsi Asia. 

> le pade lumbar bejulu ngantih lêg 
Troas. 

6 Sesampun Perayaan Ruti Ndêg Beragi, 
tiang pade belayar bilin Pilipi. Sesampun 
lime jelo, tiang pade bekumpul malik 
kance ie pade lêg Troas. Lěq derike tiang 
pade ndot pituq jelo ngoněqne. 

7Lêg jelo penembêg dalem minggu 
nike, sewaktu tiang pade bekumpul jari 
bareng-bareng bekelor, Paulus bebaos 
kance semeton-semeton seiman lêg 
derike, sěngaq ie beniat gen berangkat 
lêg jemaqne. 

8Lěq kamar atas taoq tiang pade 
bekumpul nike araq luwêg dilah saq nyale. 

9Sopoq terune aranne Eutikus tokol 
lêg jenděle. Sěngaq Paulus ngoněq gati 
bebaos, terune nike jari ngantok gati 
jangke ie ketindoqan lêg jenděle nike, 
terus ie geriq lêman tingket saq ketelu. 
Waktu ie teangkat siq dengan-dengan, 
terune nike sampun milinang. 

10 Laguq Paulus turun ojok bawaq, terus 
rebaqang diriqne lêg atas terune nike dait 
kapongne. Basen Paulus, "Ndaq kuatir, ie 
masih idup!" 

11 Beterus Paulus tačk malik ojok atas, 
dait bagi-bagiang ruti, terus ie pade 
bekelor bareng-bareng. Sesampun inggas 
bekelor, Paulus bebaos malik kance 
dengan-dengan nike jangke dateng 
subuh. Beterus Paulus berangkat. 

12 Dengan-dengan jauq ulêg terune saq 
sampun idup nike ojok balêne. le pade 
merase seneng dait tehibur. 

13 Tiang pade juluan lumbar ojok kapal, 
terus belayar ojok Asos jari bait Paulus 
lêg derike sesuai kance pesen lêman ie, 
sěngaq ie mělě lumbar ojok derike langan 
darat. 

14 Sesampun bedait lêg Asos, Paulus tačk 
ojok kapal terus tiang pade belayar ojok 
Metilene. 

1> Lěman derike tiang pade belayar 
malik, dait jemaqne dateng lêg taoq saq 
berandangan kance pulao Kios. Jemaqne 
tiang pade dateng lêg Samos, dait karing 
sejelo malik dateng lěq Miletus. 

16 Paulus sampun mutusang ndêgne 
nyelaloq lêg Epesus, aděqne nděq 

sie-sieang waktu lêg daêrah Asia. Lamun 
iniq Paulus mělě becat-becat dateng lêg 
Yerusalem lêg Hari Raye Pentakosta. 

17 Lěman Miletus Paulus ngirim berite 
ojok Epesus jari tunas pare pemimpin 
jemaah lêg derike dateng bedait kance ie. 

18 Sesampun ie pade dateng, Paulus 
bebase lêg ie pade, "Semeton-semeton 
sampun nenaoq berembě tiang idup 
sengoněq niki lèg antare side pade lêman 
jelo penemběq tiang dateng lêg Asia. 

19 Siq kerendahan atě dait sedih gati, 
tiang ngelayanin Tuhan lêg tengaq-tengaq 
penderitean saq tiang alamin lantaran 
rencane jahat dengan-dengan Yahudi saq 
mêlêé nyematěq tiang. 

20 Side pade sampun nenaoq bahwe tiang 
secare terus-terang nyampěang lêg side 
pade napi saq bemanpaat umaq side pade. 
Tiang ngajah side pade lêg taoq-taoq 
dengan luwěq dait lêg balê-balê. 

21 Tipaq bangse-bangse Yahudi dait 
dengan bangse-bangse lain, selapuqne 
tiang peringet aděq ie pade tobat lêman 
dose-dosene dait parek ojok Allah, serte 
beriman lěq Junjungante Saq Mulie Deside 
Isa. 

2? Mangkin jari taat lêg prêntah Roh 
Suci, tiang lalo ojok Yerusalem. Dait tiang 
nděq ngerti napi saq gen nimpe tiang lêg 
derike. 

23 Tiang cume nenaoq bahwe lêg 
sebilang kote, Roh Suci sampun secare 
teges nyampčang lěq tiang, bahwe tiang 
gen tame bui dait gen menderite. 

24 Laguq tiang nděq peduli lêg idup tiang 
niki, asal tiang bau nutuqang tugas saq 
tepercayeang siq Junjungan Saq Mulie 
Deside Isa tipaq tiang dait asal tiang 
tetep setie jangke penutuq idup tiang jari 
beriteang Kabar Solah mengenai rahmat 
Allah nike. 

2> Dait mangkin tiang nenaoq, side 
selapuq saq sampun tiang datengin jari 
nyampčang berite mengenai Kerajaan 
Allah, nděq gen bedait kance tiang malik. 

26 Keranaq nike mangkin secare teges 
tiang sampēčang tipaq side pade bahwe 
lamun araq lêg antare side pade saq 
binase čraq, nike nděqne salaq tiang. 

27 Tiang nděq uwah bilin tugas tiang jari 
jelasang selapuq rencane Allah tipaq side 
pade. 

28 Side pade harus jagaq diriqde dait 
jagaq čndah selapud jemaah saq sampun 

tepercayeang lêg side pade siq Roh Suci 
jari tejagaq; sêngad side pade sampun 
teangkat jari pengawas jemaah nike. Side 
pade harus jagaq jemaah Allah nike maraq 
pengarat jagaq dombe-dombene, sěngaq 
Allah sampun jariang jemaah nike jari 
dowě-Ne siq daraq Bije-Ne mêsad. 

29 Sesampun tiang bilin, pasti gen dateng 
serigale-serigale saq galak ojok tengaq- 
tengaq side pade. Dait dengan-dengan 
saq side pade jagaq nike gen jari mangse 
serigale-serigale nike. 

30 Malahan lêg antare side mêsadg 
čndah gen araq dengan-dengan saq gen 
nyampčang berite saq nděq kenaq. Hal 
nike ie pade laksaneang adêg dengan- 
dengan saq sampun percaye lêg Deside 
Isa jari sesat dait turut ie pade. 

31 Keranaq nike, side pade bejage-jage! 
Inget bahwe telu taun ngoněqne, siq 
luwěčq nyugulang aiq mate, peteng menah, 
tiang nděq engkah-engkahne ngajah 
sebilang dengan lêman side pade. 

32 Mangkin tiang serahang side pade 
ojok Tuhan dait tipaq berite rahmat-Ne 
saq bekuase neguqang side pade dait 
ngicanin side pade paice jari warisan saq 

tetentuang umaq selapuq dengan sad 
sampun le suciang. 

33 Tiang nděq uwah harepang emas, 
perak atao kelambi lêman sai juaq. 

34 Side měsaq nenaoq bahwe siq ime 
tiang měsaq tiang begawčan jari keperluan 
tiang měsaq dait batur-batur saq milu 
kance tiang. 

35 Lěq dalem selapuq hal tiang sampun 
ngebêèng teladan tipaq side bahwe siq 
begawčan pacu-pacu maraq niki, ite harus 
tulung dengan-dengan saq lemah. Sěngaq 
ite harus inget lêg napi saq sampun 
temanikang Junjungan Saq Mulie Deside 
Isa, 'Bahagiean ite ngeběng ketimbang 
nerimaq."™ 

36 Sesampun bebase maraq niki, Paulus 
bareng dengan-dengan nike sujut bedo'e. 

37 le pade selapuq nangis sambil 
ngapong ie dait siduk ie. 

38 le pade sedih terutame lantaran Paulus 
bebase bahwe ie pade nděq gen serioq 
ie malik. Terus ie pade ngatong Paulus 
jangke dateng kapal. 

2 ] l Tiang pade tunas pamit lêg 
pemimpin-pemimpin jemaah lêman 

Epesus nike, terus bilin ie pade. Terus 

tiang pade belayar langsung ojok pulao 

Kos; dait jemaqne tiang pade dateng lěq 
pulao Rodos. Lěman derike tiang pade 
belayar ojok pelabuan Patara. 

? Lěq Patara tiang pade ndait kapal saq 
gen ojok Penisia. Jari tiang pade tačk lêg 
kapal nike terus berangkat 

3 dait tiang pade belayar jangke tiang 
pade serioq pulao Siprus lêg sedi kiri, 
laguq tiang pade terus belayar ojok Siria. 
Tiang pade belabuh lêg Tirus, sěngaq lêg 
derike kapal taoq tiang pade numpang 
gen nurunang muatanne. 

4 Lěq taoq nike tiang pade lalo jangoq 
dengan-dengan saq percaye lêg Deside 
Isa, terus ndot bareng kance ie pade pituq 
jelo ngoněqne. Langan petunjuk lêman 
Roh Allah, dengan-dengan nike ngeběng 
naséhat tipaq Paulus aděqne ndaq lumbar 
ojok Yerusalem. 

> Laguq sesampun waktune tiang pade 
harus berangkat, tiang pade bilin ie pade, 
terus ngelanjutang kelampan tiang pade 
lêman derike. le pade selapuq lantong 
anak kance seninene ngatong tiang pade 
jangke dateng luah kote. Lěq sedin pesisi, 
tiang pade selapuq sujut bedo'e. 

6 Sesampun nike tiang pade besalam- 
salaman, terus tiang pade tačk ojok kapal, 
dait ie pade ulêg ojok balěne. 

7 Tiang pade belayar terus lêman Tirus 
jangke dateng Ptolemais. Lěq derike tiang 
pade lalo jangoq semeton-semeton saq 
percaye lêg Deside Isa jari ngucapang 
salam tipaq ie pade, terus ndot sejelo 
bareng ie pade. 

8 Lěq jemaqne tiang pade berangkat 
malik, terus dateng lěq Kaisarea. Lěq 
derike tiang pade lalo ojok balěn Pilipus 
dengan saq beriteang Kabar Solah nike, 
ie salaq sopoq lêman pituq dengan saq 
tepilêg lěq Yerusalem, dait tiang pade 
ndot lêg balěne. 

9 Empat bijene saq dedare sampun 
nerimaq paice jari benubuat. 

10 Sesampun pire ngončqne tiang pade 
araq lêg derike, araq sopoq nabi rauh 
lêman Yudea, aranne Agabus. 

11 Nabi nike rauh tipaq tiang pade, terus 
bait sabuk Paulus. Kadu sabuk nike ie 
taliq ime načne měsaq, terus bebase, "Niki 
saq temanikang siq Roh Suci: Dengan 
saq ngěpě sabuk niki gen tetaliq maraq 
niki lêg Yerusalem siq dengan-dengan 

Yahudi, dait teserahang ojok dengan 
bangse-bangse lain." 

12 Waktu tiang pade dengah hal nike, 
tiang pade dait selapudg semeton sad 
ndot lêg Kaisarea nike sanget siqne tunas 
lêg Paulus aděq ie ndaq lumbar ojok 
Yerusalem. 

13 Laguq jawab Paulus, "Napi manpaatne 
side pade nangis maraq niki jangke piaq 
angen tiang susah? Tiang sampun siep, 
nděqne cume jari tebau lêg derike, laguq 
čndah matě lantaran Junjungan Saq Mulie 
Deside Isa." 

14 Paulus nděq mělě dengah tiang 
pade, jari tiang pade engkah balaq ie, 
"Menengang, pekayunan Tuhan doang saq 
telaksane." 

13 Sesampun tiang pade ndot lêg 
derike pire jelo ngoněqne, tiang pade 
barang-barang, terus berangkat ojok 
Yerusalem. 

16 Pire semeton lêman Kaisarea milu 
čndah kance tiang pade jari ngatong tiang 
pade ojok balěn Manason, sěngaq tiang 
pade gen madêg lêg balěne. (Manason 
nike dengan Siprus saq sampun ngonêdg 
jari pengiring Deside Isa.) 

17 Sewaktu tiang pade dateng lêg 
Yerusalem, semeton-semeton lěq derike 
cemoh gati angenne nyambut tiang pade. 

18 Lěq jemaqne Paulus lumbar bareng 
kance tiang pade jangoq Yakub; selapuq 
pemimpin-pemimpin jemaah araq êndah 
lêg derike. 

19 Sesampun tiang pade ngucapang 
salam tipaq ie pade, Paulus nyeriteang lěq 
ie pade selapuq saq sampun telaksaneang 
siq Allah langan ie lêg antare dengan 
bangse-bangse lain. 

20 Sesampun dengah cerite Paulus 
nike, ie pade selapuq mulieang Allah. 
Beterus bebase lêg Paulus, "Semeton 
tiang Paulus, side harus nenaog bahwe 
sampun beiyu-iyu dengan Yahudi sad 
percaye lêg Deside Isa. Selapugne nike 
dengan-dengan saq setie dait taat lêg 
Hukum Taurat. 

21 Dait mangkin ie pade dengah bahwe 
side ngajah selapuq dengan Yahudi saq 
ndot lêg antare dengan bangse-bangse 
lain aděqne ngelepas hukum Musa. Side 
ajah ie pade adêg ndaq sunat bije-bijene 
atao turut adat istiadat Yahudi. 

22 Mangkin dengan-dengan Yahudi saq 
sampun percaye nike pasti gen dengah 

bahwe side sampun araq lěq deriki. Jari 
berembě mangkin? 

23 Solahan side turut nasčhat tiang pade. 
Araq empat dengan lěq deriki saq sampun 
benazar tipaq Tuhan. 

24 Nah, silaq side lumbar ngaraqang 
upacare penyucian diriq bareng kance ie 
pade, dait side saq nanggung selapuq 
biayene, aděq ie pade bau peleng bulune. 
Siq care nike gen nyate tipaq selapuq 
dengan bahwe napi saq sampun ie pade 
dengah mengenai side nděqne tetu, 
sěngaq side měsaq ngelaksaneang Hukum 
Taurat. 

25> Laguq mengenai dengan bangse- 
bangse lain, saq sampun percaye lěq 
Deside Isa, tiang pade sampun ngirim 
surat lêg ie pade mengenai keputusan 
tiang pade, bahwe ie pade nděq kanggo 
ngelorang keloran saq sampun teaturang 
tipaq berhale, ndaq kelorang daraq, ndaq 
kelorang binatang saq matě tepekok; dait 
ndaq gawêdg perbuatan-perbuatan saq 
cabul." 

26 Sesampun nike Paulus lumbar kance 
dengan-dengan saq empat nike, terus 
ngaraqang upacare penyucian diriq bareng 
kance ie pade. Beterus ie pade tame ojok 

Geděng Allah jari bebadaq karing pire jelo 
upacare penyucian nike gen inggas, dait 
piran kurban umaq ie pade sopoq-sopoq 
teaturang. 

27 Sesampun gen tutuq pituq jelo, araq 
pire dengan Yahudi lêman Asia serioq 
Paulus lèg dalem Geděng Allah. Terus ie 
pade hasut dengan luwěq dait bau Paulus 

28 sambil nyurak-nyurak, "Hai, dengan- 
dengan Israel! Tulung! Paulus niki dengan 
saq lalo ojok mbě-mbě jari ngajahang 
selapuq dengan pengajahan saq nentang 
bangse Israel, nentang Hukum Taurat dait 
nentang Geděng Allah niki. Dait mangkin 
malahan ie jauq dengan bangse-bangse 
lain tame ojok dalem Geděng Allah dait 
najisang taoq saq suci niki!" 

23 (le pade bebase maraq nike sêngag ie 
pade serioq Tropimus dengan Epesus nike 
araq bareng kance Paulus lêg kote; dait ie 
pade paran bahwe Paulus sampun jauq ie 
ojok dalem Geděng Allah.) 

30 Selapuq kote jari biur lantur, dait 
selapuq dengan pelai bekerimpun. le 
pade bau Paulus, dait orosne sugul lêman 
Geděng Allah. Langsung waktu nike čěndah 
lawang Geděng Allah teimpet. 

31 Lěq waktu dengan-dengan saq miaq 
keributan nike berusahe matěq Paulus, 
araq dengan saq ngelapor ojok kepale 
pasukan bahwe selapuq kote Yerusalem 
biur lantur. 

32 Langsung kepale pasukan nike jauq 
pire prewire dait prajurit, terus becat- 
becat lumbar ojok taoq keributan nike. 
Waktu dengan luwěq nike serioq kepale 
pasukan nike dateng bareng pasukanne, 
ie pade engkah ngempuk Paulus. 

33 Kepale pasukan nike ngerapetin 
Paulus, terus bau ie dait suruq dengan 
borgol ie. Terus kepale pasukan nike 
beketuan, sai Paulus nike dait napi saq 
sampun ie piaq. 

34 Separo lêman dengan luwêdg nike 
bejawab maraq niki dait separo čndah 
bejawab maraq nike. Keadaanne ore gade 
jangke kepale pasukan nike nděq iniq 
nenaoq napi setetune saq telaksane. 
Keranaq nike ie mrêntahang adêg Paulus 
tejauq ojok markas. 

35 Waktu ie pade jauq Paulus jangke 
dateng undak-undak, dengan-dengan 
saq miaq keributan nike ngamuk sehingge 
Paulus harus teopong siq prajurit-prajurit 
nike. 

36 le pade teturut lčman mudi siq 
dengan-dengan saq miaq keributan 
sambil nyurak-nyurak, "Matěq ie!" 

37 Sewaktu gen tame ojok dalem markas, 
Paulus bebase lêg kepale pasukan nike, 
"Napi kanggo tiang matur semendaq 
kance pelungguh?" "Napi side tao base 
Yunani?" kepale pasukan nike beketuan. 

38 "Lamun maraq nike side niki ndêgne 
dengan Mesir saq piranan ngaraqang 
pemberontakan dait jauq pelai empat iyu 
pengaco saq kadu gegaman tame ojok 
padang gurun?" 

39 Jawab Paulus, "Tiang dengan Yahudi, 
warge kote Tarsus, kote saq penting lěq 
Kilikia. Tulung ijinang tiang ngeraos kance 
dengan-dengan nike." 

40 Jari sesampun tebêng ijin, Paulus 
nganjeng lêg undak-undak, terus ngebèng 
tande kadu imene. Selapuq dengan jari 
tenang, beterus Paulus ngeraos kance 
dengan-dengan nike kadu base Ibrani. 
Basen Paulus, 

2 2 I "Bapaq-bapaq dait semeton- 

semeton senamian! Tiang gen 
ngajuang pembêlean tiang tipaq side 
pade. Silaq dengahang!" 

“Waktu dengan-dengan nike dengah 
Paulus mulai bebaos kadu base Ibrani, ie 
pade jari sayan tenang malik. Make Paulus 
ngelanjutang keteranganne. 

3 "Tiang dengan Yahudi, Tiang tebijeang 
lêg Tarsus lêg negeri Kilikia, laguq tiang 
tebelěqang lêg deriki lêg Yerusalem, dait 
tedidik pacu-pacu siq Gamaliel kadu 
hukum saq teicanin siq nabi Musa tipaq 
leluhurte. Pade maraq semeton-semeton 
senamian saq araq lêg deriki jelo niki, 
tiang čndah dengan saq rajin begawêan 
bagi Allah. 

4Tiang nganiaye pengiring-pengiring 
Junjungan Saq Mulie Deside Isa jangke 
matē. le pade selapuq saq mame dait 
saq nine, tiang bau dait tiang tamaq ojok 
dalem bui. 

“Imam Agung měsaq dait selapuq 
Mahkamah Agame bau ngicanin kesaksian 
bahwe tiang nděq beduste. Sěngaq ie 
pade saq sampun ngicanin tiang surat 
kuase saq tetujuang tipaq dengan-dengan 
Yahudi lêg Damsyik. Kadu surat nike 
tiang kanggo bau pengiring-pengiring 
Junjungan Saq Mulie Deside Isa saq 
araq lêg derike, dait jauq ie pade ojok 
Yerusalem jari tehukum." 

6 "Waktu tiang kenyeke dalem kelampan 
gen dateng lêg Damsyik waktu nike 
panjeng jelo, sopoq cahaye saq menah 
gati selung-selung besinar lêman langit 
lêg sekelining tiang. 

? Tiang rebaq ojok tanaq, terus tiang 
dengah suare tipaq tiang, "Saulus, Saulus! 
Kembêdg side nganiaye Tiang?" 

8 Terus tiang beketuan, 'Sai Pelungguh, 
Tuan?' Jawab-Ne, 'Tiang Isa dengan 
Nazaret saq side aniaye nike.' 

2 Dengan-dengan saq araq bareng kance 
tiang lêg derike serioq čndah cahaye nike, 
laguq ie pade nděq dengah suare saq 
tetujuang tipaq tiang. 

10 Terus tiang beketuan malik, 'Napi 
saq harus tiang piaq, Tuhan?' Dait jawab 
Tuhan, 'Ures, dait tame ojok Damsyik. 
Laun lěq derike side gen tebadaq napi 
saq sampun tetentuang siq Allah side 
laksaneang.' 

11 Tiang jari bute lantaran maten tiang 
keselaq siq cahaye nike. Jari batur-batur 
tiang saq děnděn tiang tame ojok 
Damsyik. 

12 Lěq derike araq sopoq dengan aranne 
Ananias. le dengan saq solěh dait taat 
ngelaksaneang Hukum Taurat. Selapuq 

dengan Yahudi saq ndot lêg Damsyik 
hormat gati lêd ie. 

13 le dateng jangoq tiang, terus nganjeng 
lêg děkět tiang dait bebase, 'Saulus 
semeton tiang, bukaq penentengde dait 
nyerioq malik!" Waktu nike čndah tiang 
pedasang ie dait tiang tao serioq ie. 

14 Beterus ie bebase lêg tiang, 'Allah 
leluhurte sampun milêg side jari nenaoq 
pekayunan-Ne, jari serioq Saq Kenaq, dait 
jari dengah suare-Ne. 

1> Side gen jari saksi saq nyebarang tipaq 
selapuq dengan napi saq sampun side 
serioq dait dengah. 

16 Mangkin ndaq ngantih ngoněq-ngoněq 
malik. Silaq ures, dait serahang diriqde 
tebaptis. Tunas tipaq Tuhan adêg side 
teběbasang lêman dose-dosende." 

17 "Tiang tulak ojok Yerusalem, dait 
sewaktu tiang kenyeke bedo'e lêg Geděng 
Allah, roh tiang tekuasein siq kuase ilahi. 

18 Tiang serioq Tuhan; le bemanik lêg 
tiang, 'Becat bilin Yerusalem, sêngad 
dengan-dengan lěq deriki nděq gen 
nerimaq kesaksiande mengenai Tiang.' 

19Jawab tiang, 'Tuhan, ie pade tetu-tetu 
nenaoq bahwe tiang niki sampun tame 
ojok balě-balě ibadah jari bau ie pade dait 

ngempuk dengan-dengan saq percaye lêg 
Deside. 

20 Maraq nike čndah waktu saksi 
Deside Stepanus tematěq, tiang měsaq 
araq lêg derike dait tiang setuju ie 
tematěq. Malahan tiang saq jagaq kelambi 
dengan-dengan saq nyematěq ie.' 

21 Laguq Tuhan bemanik malik lêg tiang, 
'Silaq lumbar, sěngaq Tiang gen suruq 
side lumbar ojok taoq saq jaoq, tipaq 
dengan bangse-bangse lain." 

2? Dengan-dengan masih dengahang 
Paulus bebaos, laguq lêg ucapanne saq 
penutuq nike ie pade bekuih sekeras- 
kerasne, "Matěq doang dengan saq maraq 
niki! le nděq patut idup!" 

23 Sambil ie pade bekuih, ie pade 
ngerapang jubah-jubah ie pade, dait 
nyugulang kerepukne. 

24 Beterus kepale pasukan nike 
prěntahang jauq Paulus ojok markas 
aděčqne teperiksaq kadu kekerasan dait 
aděqne tetaoq kemběq dengan-dengan 
Yahudi bekuih maraq nike tipaq ie. 

25 Laguq waktu Paulus sampun tetaliq 
gen tepecut, Paulus bebase lěq prewire 
saq nganjeng lêg derike, "Napi kanggo 

sopoq dengan warge negare Roma tepecut 
senděqman ie teadilin?" 

26 Dengah hal nike, prewire nike lumbar 
ojok kepale pasukan dait bebase, "Napi 
saq gen bapaq laksaneang niki? Dengan 
niki warge negare Roma!" 

27 Beterus kepale pasukan nike lumbar 
ojok Paulus dait beketuan, "Silaq badaq, 
napi side warge negare Roma?" Jawab 
Paulus, "Mule tetu, tiang warge negare 
Roma." 

28 Basen kepale pasukan nike malik, 
"Tiang jari warge negare Roma siq care 
bebayah luwêg gati!" Jawab Paulus, "Laguq 
tiang tebijeang jari warge negare Roma." 

23 Waktu nike čndah, anggote-anggote 
tentere saq mělě meriksaq Paulus nike, 
mundur dait kepale pasukan nike čndah 
jari takut lantaran ie sampun borgol 
Paulus, padahal Paulus warge negare 
Roma. 

30 Kepale pasukan nike melêt gati 
nenaoq napi setetune saq jari penyebap 
dengan-dengan Yahudi nyalahang Paulus. 
Keranaq nike lêg jemaqne ie ngempoh 
imam-imam kepale dait Mahkamah 
Agame aděčqne bekumpul. Terus Paulus 
tejauq ngadep ojok ie pade selapuq. 

2 3 I Paulus merhatiang anggote- 
anggote mahkamah nike terus 
bebase, "Semeton-semeton tiang! Jangke 
dateng jelo niki tiang nděq merase salaq 
tipaq Allah lêg dalem atě nurani tiang 

mengenai kehidupan tiang." 

“Waktu Paulus bebase maraq nike, 
Imam Agung Ananias prěntah dengan 
saq nganjeng lêg děkět Paulus namper 
cangkem Paulus. 

3 Beterus Paulus bebase lêg imam Agung 
nike, "Allah pasti namper side, dengan 
munapik saq puraq-puraq suci! Side 
melinggih lěq derike ngadilin tiang kadu 
Hukum Taurat, padahal side měsaq 
ngelanggar hukum nike siq care suruq 
dengan namper tiang!" 

4 Dengan-dengan saq araq lêg děkět 
Paulus bebase lêg Paulus, "Side menghine 
imam Agung Allah!" 

> Jawab Paulus, "Semeton-semeton, tiang 
nděq nenaoq, bahwe ie imam agung. 
Mule sampun araq tetulis lêg dalem Kitab 
Suci, 'Ndaq side menghine pemimpin 
bangsende." 

6 Paulus serioq bahwe separo anggote- 
anggote mahkamah nike asalne lêman 
dengan-dengan golongan Saduki dait 


KISAH PARA RASUL 23.7-10 143 


separone malik dengan-dengan Parisi. 
Keranaq nike ie bebase lêg mahkamah 
nike, "Semeton-semeton, tiang dengan 
Parisi dait keturunan Parisi, tiang teadilin 
lêg deriki lantaran tiang percaye bahwe 
dengan-dengan ninggal gen idup malik." 

7 Sewaktu Paulus bebase maraq nike, 
dengan-dengan Parisi dait dengan- 
dengan Saduki mulai betungkasan, 
sehingge sidang nike jari due golongan. 

8 (Sěngaq dengan-dengan Saduki bedowé 
keyakinan bahwe dengan ninggal nděq 
gen idup malik, nděq araq malačkat, dait 
roh-roh čndah nděq araq, laguq dengan 
Parisi percaye lêg selapuqne nike.) 

9 Beterus araq keributan saq belêg. 

Pire dengan Parisi saq jari ahli taurat 
nganjeng dait secare keras ie nentang hal 
nike, basen ie pade, "Menurut tiang pade 
dengan niki tetu-tetu nděq salaq! Sang 
araq roh atao malačkat saq ngeraos lěq 
ie!" 

10 Pegejuhan nike jari sayan belěq jangke 
kepale pasukan nike jari takut lamun 
Paulus gen tekembul siq ie pade. Make ie 
prěntahang pasukanne bait Paulus lêman 
tengaq-tengaq dengan luwčq dait jauq ie 
ojok markas. 

11 Lěq kelem nike, Junjungan Saq 
Mulie Deside Isa Almasih ngadeg lêg 
děkět Paulus dait bemanik, "Teguqang 
angende! Side sampun ngeběng kesaksian 
mengenai Tiang lêg Yerusalem. Laun 
side harus ngeběng kesaksian lêg Roma 
čndah." 

12Jemaqne masih aru gati, dengan- 
dengan Yahudi mulai miaq komplotan. le 
pade besumpah nděq gen bekelor atao 
nginem lamun ie pade nděqman matêdg 
Paulus. 

13 Araq petang dase dengan lebih saq 
miaq komplotan nike. 

14le pade lumbar ojok imam-imam 
kepale dait pemimpin-pemimpin Yahudi 
dait matur, "Tiang pade sampun besumpah 
bareng-bareng, bahwe tiang pade ndêg 
gen bekelor atao nginem napi juaq lamun 
tiang pade nděqman matěq Paulus. 

1> Nah, mangkin semeton-semeton dait 
anggote-anggote Mahkamah Agame 
aděqne ngirim surat ojok kepale pasukan 
Roma nike jari tunas ie jauq Paulus tulak 
ngadep side pade, maraq side pade gen 
meriksaq malik pelekarene pacu-pacu. 
Dait tiang pade siep gen nyematěq ie 
senděqman dateng lêg deriki." 

16 Laguq bije lêman sanak Paulus saq 
nine dengah rencane komplotan nike. 
Make ie lumbar ojok markas nyampěang 
hal nike lêg Paulus. 

17 Terus Paulus ngempoh sopoq prewire 
dait bebase lêg ie, "Jauq terune niki ojok 
kepale pasukan, araq saq gen ie laporang 
lêg kepale pasukan." 

18 Prewire nike jauq terune nike ojok 
kepale pasukan dait matur, "Paulus, 
tahenan nike ngempoh tiang, dait 
ngelakoq aděq tiang jauq terune niki tipaq 
pelungguh; araq saq gen ie laporang." 

19 Kepale pasukan nike negel ime terune 
nike, terus jauqne ojok sedi měsaq-měsaq 
dait beketuan, "Napi saq mělě side 
laporang lěq tiang?" 

20 Terune nike bejawab, "Dengan-dengan 
Yahudi sampun sepakat gen tunas adêg 
pelungguh jauq Paulus ngadep Mahkamah 
Agame jemaq, maraqne ie pade mêlêé 
meriksaq malik pelekarene pacu-pacu. 

21 Laguq sampunang pelungguh turut 
kemělěqne nike, sěngaq araq petang 
dase dengan lebih saq kenyeke nyeboq 
gen ngadang ie lêg tengaq langan. le 
pade selapugne sampun besumpah 
nděq gen bekelor dait nginem lamun ie 

pade nděqman matěq Paulus. Mangkin 
selapugne sampun siep; karing ngantih 
jawaban pelungguh doang." 

22 Basen kepale pasukan nike, "Ndaq 
bebadaq lěq sai-sai bahwe side sampun 
ngelaporang hal niki lèg tiang." Terus 
suruqne terune nike ulêg. 

23 Beterus kepale pasukan nike ngempoh 
due prewire, dait bebase lêg ie pade, 
"Siepang satak prajurit dait pituq pulu 
tentere saq nunggang jaran dait satak 
tentere saq jauq tumbak, adq ie pade 
berangkat jam siwaq kelem niki čndah 
ojok Kaisarea. 

24 Siepang čndah jaran aděqne tekadu 
siq Paulus terus jauq ie selamet jangke 
dateng Gubernur Peliks." 

25 Terus kepale pasukan nike nulis surat 
saq tetulis maraq niki, 

26 "Saq Mulie Gubernur Peliks. Salam 
lêman Klaudius Lisias! 

27 Dengan niki sampun tebau siq 
dengan-dengan Yahudi dait aroh tematěq 
siq ie pade, lamun tiang nděq dateng 
kance pasukan tiang dait nyelametang 
ie; sěngaq tiang dengah bahwe ie warge 
negare Roma. 

28 Lantaran tiang melêt nenaoq napi 
setetune kesalaqan saq tetuduhang tipaq 
ie, make tiang jauq ie ojok Mahkamah 
Agame ie pade. 

29 Ternyate dengan niki ndêg piaq napi- 
napi saq patut tehukum siq hukuman 
matě atao tebui. Tuduhan dengan-dengan 
nike tipaq ie cume mengenai hal-hal 
saq berubungan kance Hukum Tauratne 
měsaq. 

30 Beterus tiang mauq laporan bahwe 
araq rencane jahat lčman dengan-dengan 
Yahudi tipaq ie, jari tiang langsung ngirim 
ie ojok Pelungguh, dait sampun tiang 
suruq selapuq penuntutne ngajuang 
pengaduanne tipaq pelungguh." 

31 Beterus anggote-anggote tentere nike 
ngelaksaneang tugasne. le pade bait 
Paulus, terus kelem nike čndah jauqne 
Paulus ojok Antipatris. 

32 Jemaqne ie pade ngalurang pasukan 
saq kadu jaran ngelanjutang kelampanne 
kance Paulus, dait ie pade tulak ojok 
markas. 

33 Waktu pasukan saq kadu jaran nike 
dateng lêg Kaisarea, ie pade nyampěang 
surat nike tipaq Gubernur, dait nyerahang 
Paulus tipaq ie. 

34 Sesampun surat nike tebace siq 
Gubernur, ie beketuan lêg Paulus lêman 
mbě asalne. Sewaktu ie wikan bahwe 
Paulus asalne lêman Kilikia, 

35 je bebase, "Bagus! Tiang gen meriksaq 
pelekarende, lamun dengan-dengan 
saq nuntut side nike sampun dateng 
lêg deriki." Terus ie mrěntahang aděqne 
Paulus tetahen lěq dalem istane Herodes. 
2 4 l Lime jelo sesampun nike, Imam 

Agung Ananias dait pemimpin- 
pemimpin Yahudi lumbar ojok Kaisarea 
bareng sopoq pengacare aranne Tertulus. 
le pade ngadep Gubernur Peliks dait 
nyampčang tuduhan ie pade tipaq Paulus. 

2 Sewaktu Tertulus tempoh ojok julu, ie 
tuduh Paulus maraq niki, "Bapaq Gubernur 
Saq Mulie! Siq pimpinan pelungguh 
negeri tiang pade tentrem. Dait lantaran 
kebijaksanean pelungguh sampun luwêdg 
saq tepesolah umaq bangse tiang pade. 

3 Tiang pade tetep sambut hal nike lêg 
mbě juaq siq rase syukur. 

4 Laguq aděqne sampunang tetěh luwêg 
waktu pelungguh, tiang tunas aděq 
pelungguh pirengang pengaduan tiang 
pade saq singket niki. 

> Tiang pade ndait dengan niki jari 
pengaco saq bahaye gati. Lêg mběč-mbě ie 
nimbulang keributan lěq antare dengan- 
dengan Yahudi, dait ie jari pemimpin 
golongan dengan-dengan Nasrani. 

6 Malahan ie sampun nyobaq najisang 
Geděng Allah, laguq tiang pade bau ie. 
[Maksut tiang pade ngadilin ie menurut 
Hukum Taurat tiang mêsad. 

7’ Laguq kepale pasukan Lisias ngerebut 
ie lêman tiang pade, 

8 dait mrêntahang adêg penuntut- 
penuntutne ngadep pelungguh.] Lamun 
pelungguh meriksaq dengan niki, 
pelungguh měsaq gen pireng lčman ie 
kebenaran selapuqne saq tiang pade 
tuduhang tipaq ie." 

’? Dengan-dengan Yahudi sag lêg derike 
čndah milu nuduh Paulus dait setuju lêg 
selapuq saq tesampěang siq Tertulus. 

10 Terus Gubernur nike ngebêng tande 
lêg Paulus bahwe ie kanggo ngeraos. 
Beterus Paulus ngeraos, "Tiang nenaoq 
bahwe pelungguh sampun jari hakim 
negeri niki betaun-taun ngoněqne. 
Keranaq nike tiang seneng ngajuang 
pembělean tiang niki lêg arepan 
pelungguh. 

11 Pelungguh bau selidik měsaq bahwe 
nděq lebih lêman due olas jelo saq liwat 
tiang lalo ojok Yerusalem jari sembahyang. 

12 Dait nděq uwah dengan-dengan 
Yahudi nike ndait tiang betungkasan 
kance sopoq dengan juaq atao 
ngumpulang dengan jari miaq keributan 
lêg Geděng Allah atao lêg balě-balě 
ibadah atao lêg mbě doang lêg dalem 
kote. 

13 le pade čndah ndêg bau buktiang 
tuduhan-tuduhan saq ie pade ajuang 
tipaq pelungguh mengenai tiang. 

14 Mule tiang harus ngaku lêg arepan 
pelungguh bahwe tiang nyembah Allah 
leluhur tiang pade menurut pengajahan 
saq teajahang siq Deside Isa nike saq ie 
pade anggep sopoq kepercayean. Laguq 
tiang masih percaye lêg selapuqne sad 
tetulis lêg Kitab Suci Taurat dait Kitab 
Nabi-nabi. 

1> Pade maraq ie pade, tiang čndah 
bedowě harepan tipaq Allah bahwe 
selapuq dengan gen idup malik sesampun 
ninggal -- dengan-dengan saq solěh dait 
maraq nike čndah dengan-dengan jahat! 

16 Keranaq nike tiang tetep berusahe 
sebagus-bagusne, adêg atě nurani tiang 
bersi tipaq Allah dait tipaq manusie. 

17 Sesampun pire taun nděčq ndot lêg 
Yerusalem, tiang tulak ojok derike jari 
jauq bantuan kêpêng tipaq bangse tiang 
dait jari ngaturang persembahan tipaq 
Allah. 

18 Sewaktu tiang kenyeke ngelaksaneang 
nike, ie pade ndait tiang lêg Geděng 
Allah, sesampun tiang nutuqang upacare 
penyucian diriq. Tiang nděq kance dengan 
luwěq, dait waktu nike nděq araq čndah 
keributan lêg derike. 

19 Cume araq pire dengan Yahudi lêg 
derike lêman Propinsi Asia. le pade saq 
seharusne araq lêg deriki jari nyampêang 
pengaduan ie pade lěq pelungguh, lamun 
ie pade araq bedowě tuduhan tipaq tiang. 

20 Atao alurang dengan-dengan niki 
mēěsaq jelasang kejahatan napi saq ie pade 
ndait lěq tiang sewaktu tiang tejauq ojok 
arepan Mahkamah Agame. 

21 le pade cume ndait kalimat saq sopoq 
niki doang saq tiang ucapang lêg julun ie 
pade: Tiang teadilin jelo niki sěngaq tiang 
percaye bahwe dengan-dengan ninggal 
gen teidupang malik." 

22? Terus Peliks saq sampun luwêg 
wikan mengenai pengajahan Deside Isa, 
nutuqang sidang pelekare nike, basene, 
"Tiang gen mutusang pelekare niki, lamun 
kepale pasukan Lisias sampun dateng." 

23 Terus ie mrěntahang prewire saq 
betanggung jawab lêg Paulus nike adêgne 
tetep nahen Paulus, laguq ngebèng 
sekediq keběbasan lěq ie dait ngijinang 
batur-baturne ngeběng napi saq ie 
perluang. 

24 Pire jelo sesampun nike Peliks dateng 
kance seninene aranne Drusila; ie dengan 
Yahudi. Terus Peliks suruq dengan bait 
Paulus, dait Peliks pirengang Paulus 
ngeraos mengenai iman tipaq Deside Isa 
Almasih. 

25> Laguq sewaktu Paulus ngeraos 
mengenai kebenaran, penguasean diriq 
dait penghakiman saq gen dateng, Peliks 
jari takut. Terus ie bebase, "Side kanggo 
lumbar mangkin. Tiang gen ngempoh side 
malik lamun araq kesempatan." 

26 Lěq waktu nike Peliks beharep gen 
mauq kěpěng lêman Paulus. Keranaq nike 
ie rimpes suruq dengan ngempoh Paulus 
jari ngeraos kance ie. 

27 Sesampun due taun, Perkius Pestus 
gentiq Peliks jari gubernur. Dait lantaran 
Peliks kayun nyenengang angen dengan- 
dengan Yahudi, ie ngalurang Paulus tetep 
lêg dalem bui. 

2 5 1 Telu jelo sesampun Pestus dateng 
lêg dačrah nike, ie lumbar lêman 
Kaisarea ojok Yerusalem. 

2? Lěq derike imam-imam kepale dait 
pemimpin-pemimpin Yahudi ngajuang lêg 
ie tuduhan ie pade tipaq Paulus. le pade 
terus doang kěděq Pestus 

3 aděq siq kesolahan angenne tipaq ie 
pade, ie mêlê suruq dengan jauq Paulus 
ojok Yerusalem; sěngaq ie pade sampun 
sepakat jari nyematěq Paulus lêg tengaq 
langan. 

4 Laguq jawab Pestus, "Paulus kenyeke 
tetahen lêg Kaisarea; dait tiang měsaq 
nděq ngoněq malik gen tulak ojok derike. 

> Jari, alurang dengan-dengan saq 
tehormatin lêg antare side pade lumbar 
bareng kance tiang ojok Kaisarea dait 
pelekareang ie lêg derike, lamun mule ie 
sampun piaq kesalaqan." 

6 Sesampun meneng lêg Yerusalem 
kire-kire baluq atao sepulu jelo malik, 
Pestus tulak ojok Kaisarea. Jemaqne 


KISAH PARA RASUL 25.7- || 154 


ie ngaraqang sidang pengadilan dait 
mrêntahang aděq Paulus tejauq ngadep. 

7 Sewaktu Paulus dateng, dengan- 
dengan Yahudi saq sampun dateng lêman 
Yerusalem nganjeng lêg sekeliningne, dait 
mulai ngajuang tuduhan-tuduhan saq 
berat tipaq Paulus. Laguq ie pade nděq 
bau buktiang tuduhan-tuduhan nike. 

8 Sebalikne, dalem pembêleanne, Paulus 
bebase, "Tiang nděq piaq sopoq hal saq 
salaq tipaq Hukum Taurat dengan Yahudi 
atao tipaq Gedèng Allah atao tipaq Kaisar 
Roma." 

? Laguq Pestus kayun nyenengang angen 
dengan Yahudi. Beterus ie beketuan lêg 
Paulus, "Napi side mělě lumbar ojok 
Yerusalem jari teadilin lêg derike lêg julu 
tiang mengenai tuduhan-tuduhan nike?" 

10 Jawab Paulus, "Tiang kenyeke nganjeng 
lêg arepan mahkamah Kaisar Roma; dait 
lêg taoq nike tiang harus teadilin. 
Pelungguh měsaq wikan bahwe tiang nděq 
salaq lêg dengan Yahudi. 

11 Lamun tiang sampun ngelanggar 
hukum dait piaq hal saq patut tehukum 
sig hukuman matě, tiang rěde matē. 
Laguq lamun tuduhan-tuduhan ie pade 
nděq kenaq, nděq araq sopoq dengan 

juaq saq kanggo nyerahang tiang tipaq ie 
pade. Tiang tunas teadilin lêg pengadilan 
Kaisar!" 

12 Sesampun berunding kance 
penasêhat-penasêhatne, Pestus 
bebase, "Side mělě teadilin lêg pengadilan 
Kaisar, jari side harus lumbar ngadep 
Kaisar." 

13 Pire jelo sesampun nike, Raje Agripa 
dait Bernike rauh lêg Kaisarea jari 
ngucapang selamet lêg Pestus. 

14 Sesampun pire jelo ie pade araq lêg 
derike, Pestus jelasang pelekare Paulus 
lêg Raje Agripa. Pestus bebase, "Araq lěq 
deriki sopoq tahenan saq teaděqang siq 
Peliks. 

153 Waktu tiang araq lêg Yerusalem, 
imam-imam kepale dait pemimpin- 
pemimpin Yahudi ngajuang pengaduan ie 
pade tipaq dengan nike dait tunas adčq 
tiang mutusang hukuman tipaq ie. 

16 Laguq jawab tiang bahwe dengan Roma 
ndèdg kanggo nyerahang maraq nike doang 
sopoq dengan saq tetuduh jari tehukum, 
lamun saq tetuduh nděqman tepade 
arepan kance penuntut-penuntutne dait 
teběng kesempatan běle diriq. 

17 Jari, waktu ie pade dateng ojok deriki, 
tiang nděq ngantih ngoněq-ngoněq. 
Jemaqne tiang langsung ngaraqang sidang 
pengadilan dait mrěntahang aděq dengan 
nike tejauq ngadep. 

18 Sewaktu pare penuntutne nganjeng 
ngajuang pengaduan ie pade, ie pade 
nděq ngajuang sopoq juaq kejahatan 
maraq saq tiang baděčq gen ie pade 
ajuang. 

19 le pade cume bêde pendapet kance ie 
mengenai agamene měsaq dait mengenai 
sopoq dengan saq pesěnganne Deside 
Isa. Dengan nike sampun ninggal, laguq 
Paulus pagah bahwe dengan nike idup. 

20 Sěngaq tiang bingung berembě entan 
tiang mauq keterangan mengenai pelekare 
nike, tiang beketuan lêg Paulus napi ie 
mělě lumbar ojok Yerusalem dait teadilin 
pelekarene lêg derike. 

21 Laguq Paulus tunas tačk banding; ie 
tunas adêg ie tetep ndot lêg tahenan 
jangke pelekarene teputusang siq Kaisar. 
Keranaq nike tiang prěntahang aděq 
ie tetep tetahen, jangke tiang mauq 
kesempatan ngirim ie ojok Kaisar." 

2? Terus Raje Agripa bebase lêg Pestus, 
"Tiang měsaq čndah melěčt dengah dengan 

nike." "Jemaq pelungguh bau pirengang 
ie," jawab Pestus. 

23 Jemaqne Raje Agripa dait Bernike rauh 
kadu upacare kerajaan. le pade tame ruang 
sidang teiring siq kepale-kepale pasukan 
dait dengan-dengan saq tehormatin lêg 
kote nike. Siq prěntah Pestus, Paulus 
tejauq tame. 

24 Terus basen Pestus, "Baginde Agripa 
dait pare hadirin! Dengan niki sampun 
teaduang tipaq tiang siq selapuq bangse 
Yahudi, saq lêg Yerusalem, dait saq 
araq lêg deriki. le pade nuntut sambil 
nyurak-nyurak bahwe ie nděq patut 
tealurang idup. 

2> Laguq tiang ndêg ndait sopoq juaq 
kesalaqan saq sampun ie piaq saq bau 
tehukum siq hukuman matě. Dait lantaran 
ie měsaq sampun tunas adêg pelekarene 
teadilin lêg pengadilan Kaisar, tiang 
sampun mutusang gen ngirim ie ojok 
Kaisar. 

26 Laguq tiang ndčqman bedowé 
keterangan napi-napi saq teges mengenai 
diriqne jari tetulis lêg surat tiang tipaq 
Kaisar. Keranaq nike tiang jauq ie ojok 
arepan pelungguh senamian, terutame 
gati tipaq Raje Agripa! Maksut tiang aděq 

sesampun pemeriksaan niki, tiang bau 
nulis sopoq laporan. 

27 Sěngaq menurut pendapet tiang, 
nděqne pantes ngirim sopoq tahenan 
lamun ndêg jelas kesalaqan-kesalaqan 
saq tetuduhang tipaq ie." 

2 6 l Raje Agripa bebase lêg Paulus, 
"Side teijinang ngeraos jari běle 

diriq." Paulus ngangkat imene terus 

nyampčang pembêleanne, maraq niki, 

2 "Baginde Agripa! Tiang merase bahagie 
gati bau ngajuang pembêlean tiang 
malahan lêg arepan pelungguh mengenai 
selapuq pengaduan saq teajuang tipaq 
tiang siq dengan-dengan Yahudi; 

3 terutame gati lantaran pelungguh 
tetu-tetu wikan adat-istiadat dait 
masalah-masalah dengan Yahudi. 
Keranaq nike, tiang tunas pelungguh 
kayun sabar mirengang keterangan tiang. 

4Selapuq dengan Yahudi nenaoq 
berembě tiang idup lèêman tiang masih 
bajang. le pade nenaoq bahwe lêman 
masih bajang, tiang sampun idup lêg 
antare bangse tiang měsaq lêg Yerusalem. 

> Sampun ngončq ie pade nenaoq 
mengenai tiang. Dait lamun ie pade mělě, 
ie pade bau ngebèng kesaksian bahwe 

lman penemběq tiang sampun idup 
sebagě dengan Parisi dait turut selapuq 
aturanne saq paling keras lêg dalem 
agame tiang pade. 

6 Dait mangkin tiang nganjeng lêg deriki 
jari teadilin sěngaq tiang percaye lěq 
perjanjian saq tepiaq siq Allah tipaq 
leluhur tiang pade. 

7 Perjanjian nike êndah saq teharep- 
harepang siq kedue olas suku bangse 
Israel, sehingge ie pade ibadah tipaq 
Allah kenjelo dait kekelem. Dait lantaran 
tiang percaye lěq perjanjian nike, Raje 
Agripa saq mulie, tiang tesalaqang siq 
dengan-dengan Yahudi. 

8 Kemběq side pade dengan-dengan 
Yahudi nděq iniq percaye bahwe Allah 
ngidupang malik dengan ninggal? 

3 Lačq tiang mêsag êndah bedowě 
pendapet bahwe tiang harus 
ngelaksaneang selapuq-lapuqne jari 
nentang Deside Isa lêman Nazaret nike. 

10 Dait mule nike saq sampun tiang 
laksaneang lěq Yerusalem. Kadu surat 
kuase lêman imam-imam kepale, tiang 
sampun tamaq ojok dalem bui luwěq 
dengan saq tehususang bagi Allah. 

Malahan tiang êndah milu setuju bahwe ie 
pade harus tehukum matē. 

11 Rimpes gati tiang nyiksaq ie pade lêg 
balě-balě ibadah dait paksaq ie pade tilas 
napi saq ie pade percaye nike. Panas gati 
atěn tiang lêg ie pade, sehingge ojok 
kote-kote lain čndah tiang lalo palěq ie 
pade lêg derike." 

12 "Siq maksut nike čndah, tiang 
jauq surat kuase dait prěntah lêman 
imam-imam kepale, tiang lalo ojok 
Damsyik. 

13 Raje Agripa saq mulie, sewaktu tiang 
lêg tengaq langan, lêg waktu tengari, 
tiang serioq sopoq cahaye lêman langit 
saq menahan malik lčman cahaye jelo. 
Cahaye nike ngempor lêg sekelining 
dengan-dengan saq lampaq bareng kance 
tiang. 

14Tiang pade rebaq ojok tanaq, terus 
tiang dengah suare saq bebase lěq tiang 
kadu base Ibrani, "Saulus, Saulus! Kemběq 
side nganiaye Tiang? Sengke side nendang 
sopoq hal saq tajep.' 

1> Jawab tiang, 'Sai Pelungguh?' Dait 
jawab Junjungan Saq Mulie, 'Tiang Isa saq 
side aniaye. 

16 Ures dait nganjeng! Tiang nyatayang 
diriq tipaq side siq maksut gen ngangkat 
side jari pelayan Tiang. Side harus jari 
saksi mengenai selapuq hal saq side 
serioq jelo niki mengenai Tiang dait 
mengenai napi saq gen Tiang petitoqang 
lêg side laun lêg waktu saq gen dateng. 

17 Tiang gen kelin side lêman bangse 
Israel dait lêman dengan bangse-bangse 
lain. Tiang gen ngutus side lumbar ojok ie 
pade 

18jari miaq melêng penenteng ie pade, 
aděq ie pade bebalik lêman peteng ojok 
menah dait lêman kuase Belis tipaq 
Allah. Aděq siq imanne tipaq Tiang, ie 
pade mauq pengampunan dose dait 
mauq bagian lěq napi saq tetentuang 
jari dengan-dengan saq tehususang bagi 
Allah." 

19"Keranaq nike, Baginde Agripa, tiang 
tetep berusahe taat lêg penyerioqan sad 
sampun tiang terimaq lěman Allah nike. 

20 Secare terus terang tiang badaq 
tipaq dengan-dengan bahwe ie pade 
harus betobat lêman dose-dose ie pade 
dait nyerahang diriq tipaq Allah, dait 
metitoqang lěq dalem idup ie pade bahwe 
ie pade sampun betobat lêman dose-dose 

ie pade. Tiang badaq hal nike penemběqne 
lêg Damsyik, terus lêg Yerusalem dait lêg 
selapuq wilayah Yudea dait lêg antare 
dengan bangse-bangse lain. 

21 Keranaq nike tiang tebau siq dengan- 
dengan Yahudi lêg Geděng Allah dait ie 
pade berusahe nyematêdg tiang. 

2? Laguq jangke mangkin niki tiang 
telindungin siq Allah, sehingge tiang 
bau nganjeng lěq deriki jari ngeběng 
kesaksian tiang tipaq selapuq dengan -- 
saq belěq atao saq koděq. Napi saq tiang 
ucapang niki nděqne lain lêman napi sad 
sampun tenubuatang siq nabi-nabi dait 
nabi Musa êndah; 

23 bahwe Almasih saq tejanjiqang 
siq Allah nike harus menderite, dait 
jari dengan penemběq saq idup malik 
sesampun ninggal; aděq siq hal nike le bau 
beriteang terang, tipaq dengan-dengan 
Yahudi dait dengan bangse-bangse lain." 

24 Sewaktu Paulus kenyeke nyampčang 
pembêleanne nike, Pestus nyurak, "Side 
sampun jogang Paulus! llmunde saq luwêg 
nike sampun jariang side jogang!" 

2> Laguq jawab Paulus, "Tiang ndêg 
jogang, Tuan Pestus. Ucapan-ucapan saq 

tiang sampčang nike kenaq dait sugul 
lêman pikiran saq waras. 

26 Baginde Agripa mêsag wikan gati hal- 
hal niki. Keranaq nike tiang bani ngeraos 
lêg arepan pelungguh secare terus terang. 
Tiang yakin nděq araq sopoq juaq lêman 
hal-hal nike saq nděqman tewikanang siq 
pelungguh, sěngaq selapuqne nike nděq 
telaksane lěq taoq-taoq saq kesempil. 

27 Baginde Agripa saq mulie, napi 
pelungguh percaye lěq napi saq 
tesampêang siq nabi-nabi? Tiang yakin 
pelungguh percaye!" 

28 Terus Raje Agripa bebase lêg Paulus, 
"Side paran molah jariang tiang dengan 
Nasrani lêg waktu saq singket niki?" 

29 Jawab Paulus, "Lêg waktu saq singket 
atao lêg waktu saq ngoněq, tiang 
bedo'e tipaq Allah aděq pelungguh dait 
bapaq-bapaq senamian saq pirengang 
tiang jelo niki gen jari maraq tiang -- 
kecuali borgol-borgol niki!" 

30 Beterus Baginde Agripa, gubernur 
dait Bernike, serte selapuq saq lainne 
nganjeng. 

31 Sesampun araq lêg luah, ie pade 
bebase sopoq kance saq lainne, "Dengan 

niki nděq piaq sopoq hal saq patut 
tehukum siq hukuman matě atao tebui." 

32? Terus basen Raje Agripa lêg Pestus, 
"Dengan niki sampun bau tebêbasang, 
seanděne ie nděq nuntut pelekarene 
teadilin lêg Pengadilan Kaisar." 

2 7 I Sesampun teputusang bahwe 

tiang pade harus belayar ojok Italia, 
Paulus dait pire dengan tahenan saq lain 
teserahang ojok Yulius, prewire pasukan 
tentere Roma saq tesebut "Pasukan 
Kaisar". 

“Tiang pade tačk ojok kapal saq dateng 
lman Adramitium, beterus berangkat 
kadu kapal nike saq sampun siep belayar 
ojok pelabuan-pelabuan lěq propinsi Asia. 
Aristarkus, dengan Makedonia saq dateng 
lêman Tesalonika, belayar čndah bareng 
kance tiang pade. 

3Jemaqne tiang pade dateng lêg Sidon. 
Paulus teperlakuang secare bagus gati siq 
Yulius. le teijinang jangoq batur-baturne 
aděq ie pade iniq ngebèng napi saq ie 
perluang. 

4Lěman derike tiang pade belayar malik. 
Sěngaq angin dateng belainan arah kance 
kapal, tiang pade terus belayar bedurus 
lêg pesisi pulao Siprus. 

> Beterus tiang pade babar segare saq 
berandangan kance Kilikia dait Pampilia 
terus dateng lêg Mira lêg negeri Likia. 

6 Lěq derike prewire nike ndait sopoq 
kapal lčman Aleksandria saq mělļlě belayar 
ojok Italia. Beterus ie alih tiang pade ojok 
kapal nike. 

7 Pire jelo ngončqne, tiang pade belayar 
aděng gati, dait sengke gati tiang pade 
belayar jangke bau dateng děkět kote 
Knidus. Sěngaq angin masih doang nděq 
bagus, tiang pade nděq bau belayar ojok 
jurusan semule. Make tiang pade belayar 
ojok lauq pulao Kreta langan Tanjung 
Salmone. 

8 Sengke gati tiang pade belayar bedurus 
lêg pesisi pulao nike, ahirne tiang pade 
dateng lêg sopoq taoq aranne Pelabuan 
Indah, nděqne jaoq lčman kote Lasea. 

Waktu nike Jelo Puase dengan Yahudi 
sampun liwat. Tiang pade sampun luwêg 
bisang waktu sie-sie, sehingge nděq aman 
malik jari belayar. Keranaq nike Paulus 
peringet ie pade, 

10 "semeton-semeton, menurut pendapet 
tiang, gen bahaye gati lamun ite belayar 
terus. Ite gen ngalamin kerugian belêg 

nděqne cume lêg muatante dait kapalte, 
laguq nyawente čndah gen celake." 

11 Laguq prewire nike lebih percaye 
lêg jurumudi dait kapten kapal nike 
ketimbang ucapan-ucapan Paulus. 

12 Pelabuan lêg derike mule ndêg bagus 
jari taoq ndot kapal-kapal sengoněq 
musim telih. Keranaq nike luwêdgan anak 
buah kapal setuju belayar malik bilin 
pelabuan nike sěngaq ie pade mêlêé 
berusahe adêg bau dateng lêg Peniks dait 
ndot lêg derike sengoněq musim telih. 
Peniks nike sopoq pelabuan lêg Kreta saq 
andang bat daye dait bat lauq. 

13 Lěq waktu nike dateng angin lêman 
lauq aděng-adčěčng. Anak buah kapal nike 
laporan ie pade gen bau belayar malik. Jari 
ie pade ngangkat jangkar terus belayar 
bedurus lěq pesisi pulao Kreta. 

14 Laguq nděq ngonêg sesampun nike, 
dateng angin belêg gati — nike angin sad 
tesebut angin Timuq Segare — keras gati 
dateng lêman darat, 

15 dait ngampes kapal tiang pade. 
Keranaq nike nděq mungkin kapal nike 
belayar terus ngelawan angin, make tiang 
pade nyerah doang dait ngalurang kapal 
nike ělěh tejauq siq angin. 

16 Tiang pade merase aman sekediq 
waktu tiang pade liwat lêg lauq pulao 
Kauda saq koděq nike. Lěq derike sengke 
gati tiang pade bau nguasein perau kodêg 
saq araq lêg kapal tiang pade. 

17 Sesampun perau kodêg nike tetačkang 
ojok kapal, terus kapal nike teteguqang 
kadu tali saq tetaliq ngelingkerin kapal 
nike. Sěngaq takut kesandek lěq dasar 
gerěs Sirtis saq dawot, layar teturunang, 
terus kapal tealurang nurut angin. 

18 Angin terus ngamuk, sehingge 
jemaqne, muatan kapal mulai tetetěh ojok 
segare. 

19Jelo selanjutne anak buah kapal nike 
netěh čndah pekakas-pekakas kapal ojok 
segare kadu imene měsaq. 

20 Bejelo-jeloan ngonêgne tiang pade 
nděq serioq jelo dait bintang, dait angin 
tetep ngamuk. Ahirne telang harepan 
tiang pade gen bau selamet. 

21 Pire waktu ngonêgne dengan-dengan 
nike nděq bekelor. Beterus Paulus 
nganjeng lěq tengaq-tengaq ie pade dait 
bebase, "Semeton-semeton! Lamun side 
pade turut nasčhat tiang dait nděq belayar 
lêman Kreta, ite nděq ngalamin selapuq 
saq lengě dait rugi maraq niki. 

22? Laguq mangkin sanget siq tiang tunas 
aděq side pade belêgang angen. Nděq 
araq sopoq dengan juaq lêman side saq 
gen ninggal; ite cume gen kêlangan kapal 
niki doang. 

23 Sěngaq uwiq bian malačkat lêman 
Allah saq tiang sembah, le Allah saq 
dowěang tiang, rauh tipaq tiang. 

24 Manik malačkat nike, 'Ndaq takut, 
Paulus! Sěngaq side gen ngadep Kaisar. 
Dait setetune lantaran rahmat Allah, 
selapuq dengan saq belayar kance side 
gen selamet lantaran side.' 

25 Keranaq nike, semeton-semeton, side 
pade harus tabah! Sěngaq tiang percaye 
lêg Allah bahwe selapuqne gen telaksane 
maraq saq temanikang tipaq tiang. 

26 Laguq ite gen kesasar lêg sopoq 
pulao." 

27 Lěq kelem saq keempat olas tiang 
pade kenyeke ngompal lêg Segare Adria. 
Kire-kire tengaq kelem anak buah kapal 
merase kapal kenyeke ngerapetin darat. 

?8 Jari ie pade ngulurang tali saq 
tegantungin batu jari ngukur dalemne 
segare. Ternyate taoq nike dalemne 
petang dase měter kurang sekediq. Nděq 
ngonêdg sesampun nike, ie pade ngukur 

malik, dait kire-kire telung dase mêter 
dalemne lêg taoq nike. 

29 le pade takut kapal gen kandas lêg 
batu karang, jari ie pade nurunang empat 
jangkar lêman bagian mudi kapal, terus 
beharep lamun bau becat-becat menah. 

30 Tedoq-tedoq pare anak buah kapal 
berusahe pelai lêman kapal nike. le pade 
nurunang perau koděq ojok aiq, maraqne 
gen nurunang jangkar lêman julu kapal. 

31 Laguq Paulus bebase tipaq prewire 
dait prajurit-prajurit saq lêg kapal nike, 
"Lamun anak buah kapal niki nděq ndot 
lêg kapal, semeton-semeton selapugne 
nděq gen selamet." 

32 Keranaq nike, prajurit-prajurit nike 
peleng tali perau koděq nike, sehingge 
perau koděq nike člěh. 

33 Lěq waktu senděqman tiwoq jelo, 
Paulus nganjurang aděq ie pade selapuq 
bekelor. Paulus bebase, "Sampun empat 
olas jelo ngoněqne semeton selapuqne 
cume ngantih-ngantih doang siq rase 
takut dait nděq ngelorang napi-napi. 

34 Tiang nganjurang, bekelor sekediq. 
Nike solah umaq side pade, aděq side pade 
kuat malik. Sèngag semeton selapudgne 
gen selamet dait nděq kurang napi-napi." 

35 Sesampun bebase maraq nike Paulus 
bait ruti terus ngucapang syukur tipaq 
Allah lěq julu ie pade selapuq. Beterus ie 
bagi-bagiang ruti nike, dait bekelor. 

36 Beterus ie pade selapuq besemanget 
malik dait milu bekelor čndah. 

37 Selapuq saq araq lêg kapal nike araq 
satak pituq pulu enem dengan. 

38 Sesampun selapuqne bekelor 
secukupne, ie pade tetěh muatan gandum 
ojok segare adêg kapal jari děang. 

39 Sesampun menah, anak buah kapal 
serioq daratan, laguq ie pade nděq taoq 
daratan napi nike. le pade serioq sopoq 
pulao koděq kance pesisine. Jari ie pade 
beniat belabuh lěq derike, lamun bau. 

40 Make tali-tali jangkar tepeleng terus 
jangkar-jangkar nike tealurang ketelep 
lêg segare. Lěq waktu nike čndah ie pade 
ngelepas tali saq nalig kemudi-kemudi. 
Beterus ie pade tačkang layar lêg bagian 
julu kapal adêg angin tiup kapal nike ojok 
pesisi. 

41 Lagug kapal nike kesandek lêg dasar 
gerěs. Bagian julune ketalet dait nděq iniq 
nguit, dait bagian mudine remuk teampes 
siq umbak saq keras. 

42 Prajurit-prajurit lêg kapal nike beniat 
nyematěq selapug dengan tahenan, 
sěngaq ie pade takut ndaq-ndaq laun araq 
saq ngonong ojok darat dait pelai. 

43 Laguq prewire nike segah niat ie pade 
sěngaq ie mělě nyelametang Paulus. le 
suruq selapuq dengan saq tao ngonong 
nimproh juluan dait ngonong ojok pesisi; 

44 saq lain turut mudi dait betegelan 
lêg papan-papan atao kayuq peleng- 
pelengan kapal nike. Siq care nike tiang 
pade selapuq selamet jangke dateng 
darat. 

2 g I Sesampun selamet dateng lêg 
darat, baruq tiang pade taoq bahwe 
pulao nike aranne Malta. 

“Penduduk pulao nike gerasaq gati lêg 
tiang pade. le pade sambut tiang pade 
selapuq secare bagus dait nyalaqang api 
jari tiang pade sěngaq sampun mulai 
turun ujan dait hawene telih. 

3 Paulus ngumpulang kayuq-kayuq, dait 
noloq kayuq-kayuq nike lěq atas api. 
Sopoq ulah sugul lantaran panasne api 
nike, terus catok imene. 

4 Sewaktu penduduk pulao nike serioq 
ulah nike begantung lêg ime Paulus, ie 
pade bebase sopoq kance saq lainne, 

"Dengan niki pasti sampun nyematěq 
dengan, sěngaq timaq ie sampun selamet 
lman bahaye lêg segare, Děwi Keadilan 
nděq ngalurang ie idup." 

> Laguq Paulus kerapang ulah nike ojok 
dalem api, dait sekediq juaq nděqne 
beridap sakit. 

6 Pikir ie pade karing seberaq ime Paulus 
gen baq atao selung-selung ie gen rebaq 
dait ninggal. Laguq sesampun ngantih 
ngoněqan malik, dait nděq araq napi-napi 
saq nimpe Paulus, ie pade berobah 
pikiran, terus bebase bahwe Paulus nike 
děwe. 

7 Ndčq jaoq lêman taoq nike araq tanaq 
dowěne Publius, penguase pulao nike. 
Tiang pade tesambut secare bagus jari 
temučne sengonêg telu jelo. 

8 Lěq waktu nike bapaqne kenyeke sakit, 
teserang telih panas dait děsentri. Paulus 
lumbar serioq bapaq saq sakit nike terus 
bedo'e dait noloq imene lěq atasne, 
sehingge ie selah. 

9 Keranaq peristiwe nike selapuq dengan 
saq sakit lêg pulao nike dateng ojok 
Paulus, dait ie pade teselahang. 

10 le pade bêng tiang luwêg hadiah, dait 
sewaktu tiang pade gen belayar, ie pade 

ngatongang ojok kapal selapuq saq tiang 
pade perluang lêg kelampan tiang pade. 

11 Sesampun telu bulan lêg derike, 
tiang pade berangkat lêman pulao nike 
tačk sopoq kapal lèêman Aleksandria sad 
belabuh lêg derike sengoněq musim telih. 
Kapal nike kadu simbul "Děwe Kembar". 

12 Tiang pade belabuh lêg kote Sirakusa 
dait ndot lêg derike telu jelo. 

13 Lěman derike tiang pade belayar 
malik durus pesisi jangke dateng lêg kote 
Regium. Jemaqne angin mulai dateng 
lman lauq, sehingge dalem due jelo tiang 
pade dateng lěq kote Putioli. 

14 Lěq derike tiang pade bedait kance 
pire dengan saq percaye lêg Deside Isa, 
dait lantaran undangan ie pade tiang pade 
ndot kance ie pade pituq jelo ngoněqne. 
Beterus tiang pade berangkat ojok Roma. 

15 Semeton-semeton lêg Roma saq 
percaye lêg Deside Isa pade dengah 
kabar mengenai tiang pade, sehingge 
ie pade lumbar jangke dateng Peken 
Apius dait Tres Taberne jari nyambut 
tiang pade. Waktu Paulus bedait kance ie 
pade, ie ngucapang syukur lêg Allah dait 
teteguqang atène. 

16 Sesampun dateng lêg Roma, Paulus 
teijinang ndot měsaq dait tekawal siq 
sopoq prajurit. 

17 Sesampun telu jelo, Paulus pesilaq 
tokoh-tokoh dengan Yahudi lěq derike. 
Dait sesampun ie pade bekumpul, Paulus 
bebase lêg ie pade, "Semeton-semeton! 
Tiang nděq salaq napi-napi lêg bangsente, 
atao ngelanggar adat istiadat saq ite 
terimaq lêman leluhurte. Timaq maraq 
nike tiang tebau lěq Yerusalem dait 
teserahang ojok dengan-dengan Roma. 

18 Sesampun pelekare tiang teperiksaq, 
ie pade mělě běbasang tiang, sěngaq 
ternyate tiang nděq piaq sopoq kesalaqan 
saq patut tehukum sig hukuman matè. 

19 Laguq lantaran tetentang siq dengan- 
dengan Yahudi, tiang terpakse nuntut 
pelekare tiang teadilin lêg pengadilan 
Kaisar Roma. Tiang laksaneang nike 
nděqne lantaran tiang bedowě sopoq 
tuntutan tipaq bangse tiang měsaq. 

20 Keranaq nike tiang tunas bedait 
kance side pade, jari ngeraos kance side 
pade. Tiang teborgol cume lantaran tiang 
percaye lêg pengharepan saq tetu-tetu 
tepercaye siq dengan-dengan Israel." 

21 Terus ie pade bebase lêg Paulus, 
"Tiang pade nděqman nerimaq surat 
lêman Yudea mengenai side. Dait nděq 
araq sopoq semeton juaq lêman derike 
saq dateng jauq kabar mengenai side atao 
nuturang saq lengě mengenai side. 

2? Laguq tiang pade melêt čndah dengah 
mengenai pendapet side, sěngaq tiang 
pade selapuq sampun dengah dengan- 
dengan ngewade pengajahan saq side 
percaye nike." 

23 Beterus ie pade nentuang sopoq jelo 
jari bedait kance Paulus. Lěq jelo nike 
luwêg dengan dateng ojok taoqne Paulus 
ndot. Lěman kelěmaq jangke bian Paulus 
jelasang dait ngeběng kesaksian tipaq 
ie pade mengenai Kerajaan Allah. Kadu 
ayat-ayat lêman Kitab Nabi Musa kance 
Kitab Nabi-nabi, Paulus berusahe miaq ie 
pade percaye mengenai Deside Isa. 

24 Araq saq percaye lêg napi saq 
tesampêang Paulus, laguq araq êndah saq 
nděčq percaye. 

25 Siq pendapet saq bêde-bêde ie pade 
bilin taoq nike. Paulus masih bebase, 
"Mule kenaq napi saq temanikang siq Roh 
Suci langan Nabi Yesaya tipaq leluhurte: 

26 'Pade lumbar sampčang ojok bangse 
niki: Side gen tetep dengah, laguq nděq 
ngerti; side gen tetep merhatiang laguq 
ndčq taoq napi saq telaksane. 

27 Sěngaq pikiran dengan-dengan nike 
sampun kongol, kentok ie pade sampun 
kedok dait penenteng ie pade sampun 
tepedemang. Hal niki telaksane aděq 
penenteng ie pade ndaq nyerioq, kentok 
ie pade ndaq dedengah, pikiran ie pade 
ndaq ngerti, terus bebalik, sehingge 
Tiang, nyelahang ie pade." 

28 Ahirne Paulus bebase, "Semeton- 
semeton harus nenaoq bahwe kabar 
mengenai keselametan saq lêman Allah 
mangkin sampun tesampčang tipaq 
bangse-bangse lain dait ie pade gen 
dengah hal nike!" 

29 [Sesampun Paulus bebase maraq nike, 
dengan-dengan Yahudi nike bilin taoq 
nike sambil betungkasan sopoq kance saq 
lainne.] 

30 Due taun ngonêgne Paulus ndot lêg 
Roma, lêg balě saq ie sěwe měsaq. Paulus 
seneng nerimaq selapuq dengan saq 
dateng jangoq ie. 

31 Dait bani ie nyampčang tipaq ie pade 
mengenai Kerajaan Allah, dait mengenai 

Junjungan Saq Mulie Deside Isa Almasih. 
Paulus bêbas ngelaksaneang nike nděq 
araq saq halangin ie. 


Roma 


] 1 Semeton senamian saq araq lêg 

Roma, saq tekasihin siq Allah dait saq 
sampun tepilěq jari dengan-dengan saq 
tehususang bagi Allah. Tiang, Paulus, 
sampun tepilěq siq Allah jari rasul-Ne 
dait éndah nyampêang Kabar Solah lêman 
Allah. 

“Kabar Solah nike sampun tejanjigang siq 
Allah lêg jaman lačq langan perantarean 
nabi-nabi-Ne dait sampun tetulis lêg 
Kitab Suci. 

3 Kabar Solah nike mengenai Bije-Ne, 
Junjungante Saq Mulie Deside Isa Almasih. 
Secare manusie Deside Isa nike keturunan 
Daud, 

4 laguq secare ilahi Deside Isa nike 
setetune Bije saq asalne lêman Allah. Hal 
nike tenyatayang lêman kuase saq luar 
biase sewaktu Deside Isa idup malik lêman 
ninggal. 

> Langan Deside Isa čndah Allah ngicanin 
tiang paice dait jabatan rasul jari bimbing 
selapuq bangse aděq ie pade percaye dait 

taat tipaq Bije saq asalne lêman Allah adêg 
pesěngan-Ne temulieang. 

6 Saq temaksut selapuq bangse nike, 
lantong side pade saq araq lêg Roma; 
sěngaq side pade êndah sampun 
temanikang jari dowěn Deside Isa 
Almasih. 

7 Nike lantaranne tiang nulis tipaq 
side pade. Semoge Allah Bapante dait 
Junjungante Saq Mulie Deside Isa Almasih, 
ngicanin rahmat dait damě sejahtere tipaq 
side pade. 

8 Pertame-tame, langan Deside Isa 
Almasih, tiang ngucapang syukur lêg Allah 
lantaran semeton-semeton senamian; 
sěngaq seantěro dunie sampun dengah 
bahwe side pade tetu-tetu percaye lěq 
Almasih. 

3 Tiang tetep inget lêg side pade lamun 
tiang bedo'e. Allah jari saksi bahwe napi 
saq tiang ucapang niki mule tetu. le 
Allah saq tiang layanin sepenoq angen 
siq nyampěang Kabar Solah mengenai 
Bije-Ne. 

10 Tiang tunas lêg Allah mudah-mudahan 
mangkin tiang teijinang dateng tipaq side 
pade. 

11 Sěngaq tiang melèt gati bedait kance 
side pade, adêg tiang bau bagiang 
tipaq side pade paice-paice rohani jari 
neguqang side pade. 

12 Maksut tiang, lantaran ite pade-pade 
sampun bedowé iman lêg dalem Deside 
Isa Almasih, jari ite bau saling hibur dait 
saling neguqang. 

13 Semeton senamian, tiang mělě adêg 
side pade nenaoq bahwe setetune sampun 
pire kali tiang beniat gen jangoq side 
pade, laguq araq doang halanganne. Tiang 
melět aděq lêg antare side pade pegawêan 
tiang araq čndah hasilne maraq pegawéan 
tiang sampun berhasil lêg antare dengan 
bangse-bangse lain. 

14 Sěngaq tiang bedowé kewajiban tipaq 
selapuq bangse: Dengan Yunani atao sad 
nděčq Yunani, saq sekolah atao saq nděq 
sekolah. 

153 Keranaq nike tiang čndah melèt gati 
nyampčang Kabar Solah nike tipaq side 
pade saq araq lêg Roma. 

16 Tiang tetu-tetu percaye lêg Kabar 
Solah nike, sěngaq Kabar Solah nike 
kekuatan Allah jari nyelametang selapuq 
dengan saq percaye; penemběqne dengan 

Yahudi, beterus dengan bangse-bangse 
lain čndah. 

17 Sěngaq lêg dalem Kabar Solah nike 
Allah nyatayang berembě manusie 
tejariang kenaq lêg arepan-Ne sehingge 
hubungan manusie kance Allah jari solah 
malik; hal nike langan beriman lěq Allah 
lêman penemběq jangke dateng penutuq. 
Nike pade maraq saq tetulis lêg Kitab Suci, 
"Dengan saq tejariang kenaq lêg arepan 
Allah sehingge hubunganne kance Allah 
jari solah malik, ie gen idup siq iman!" 

18 Lěman sorge Allah nyatayang 
murke-Ne tipaq selapuq dose dait 
kejahatan manusie, sěngaq kejahatan jari 
penghalang manusie nenaoq kebenaran 
mengenai Allah. 

19 Napi saq bau tetaoq siq manusie 
mengenai Allah sampun jelas lêg dalem 
atě nurani manusie, sěngaq Allah měsaq 
sampun nyatayang hal nike tipaq manusie. 

20 Lěman Allah cipteang dunie, 
sipat-sipat Allah saq nděq penggitan, 
keadaan-Ne sebagě Allah dait kuase-Ne 
saq kekel, sampun bau tepahamin siq 
manusie langan selapuq saq sampun 
tecipteang. Jari, manusie tetu-tetu nděq 

bedowě alasan napi juaq jari nděq kenal 
kance Allah. 

21 Manusie nenaoq Allah, laguq manusie 
nděq mulieang le sebagě Allah, dait 
nděqne čndah besyukur tipaq Allah. 
Sebalikne, atě ie pade saq bodo sampun 
jari peteng. 

2? le pade merase diriqne bijaksane, 
padahal setetune bodo. 

23 Něnten Allah saq kekel saq ie pade 
sembah, laguq tetato-tetato saq ruene 
maraq mahluk saq bau matē, misalne: 
Manusie, kedit, binatang saq benač empat 
dait binatang saq ngumang. 

24 Keranaq nike Allah menengang ie pade 
tekuasein siq kemělěq angen ie pade jari 
gawêd saq bejat. Sehingge ie pade piaq 
hal-hal saq merilaq lêg sepadene měsaq. 

25 Sěngaq ie pade gentiq kebenaran Allah 
siq duste dait mulieang serte nyembah 
mahluk, siq ngelupaqang Penciptene saq 
harus tepuji selačq-lačqne, amin. 

26 Sěngaq manusie ngelaksaneang hal 
saq maraq nike, jari Allah menengang ie 
pade turut napsune saq hine. Dengan- 
dengan nine lěq antare ie pade nděqne 
berangen malik lêg dengan mame maraq 

saq biase lêg manusie, lagug malahan 
berangen kance sepade ninene. 

27 Dengan mame čndah maraq nike; 
ie pade nděqne malik secare wajar 
berubungan kance dengan nine, laguq 
birahi lêg sepade mamene. Dengan 
mame gawêdg perbuatan sag merilaq 
tipaq sepade mamene, sehingge ie pade 
nerimaq pembalesan saq setimpal kance 
perbuatan ie pade saq jahat nike. 

28 Sěngaq manusie nděq merase perlu 
nenaoq Allah, make Allah menengang 
pikiran ie pade jari sêde sehingge ie pade 
ngelaksaneang hal-hal saq nděq kanggo 
telaksaneang. 

29 Pikiran ie pade penoq sig selapuq hal 
saq jahat, saq nděq kenaq; penoq siq 
keserakahan, lengě angenne, penoq siq 
dengki, napsu mêlê nyematěq, besiaq, 
nipu dait dendem, nděčqne peduli lêg 
Tuhan, 

30 je pade demen nyumpaq, tukang 
pitnah, sombong dait kurang ajar, meriq 
lêg Allah. le pade ceket gati boyaq 
care-care baru jari miaq kejahatan, 
ngelawan dengan toaq. 

31 Je pade ndêg bedowé akal budi, nděq 
setie dait nděq bedowě belas kasihan. 

32 le pade nenaoq bahwe menurut hukum 
Allah, dengan saq ngelaksaneang selapuq 
hal nike patut tehukum matě, laguq timaq 
maraq nike ie pade tetep ngelaksaneang 
ndah hal-hal nike; dait malahan ie 
pade setuju lamun dengan lain čndah 
ngelaksaneang hal nike. 

2 I Keranaq nike semeton senamian, sai 

setetune side pade sehingge hakimin 

dengan lain? Side měsaq nděqne běbas 
lman kesalagan, sěngaq lamun side 
pade hakimin dengan lain padahal side 
měsaq ngelaksaneang hal saq pade maraq 
dengan-dengan nike, make side pade 
mutusang hukuman tipaq diriqde měsaq. 

? Ite nenaoq bahwe Allah mutusang 
hukuman tipaq dengan-dengan saq 
ngelaksaneang perbuatan-perbuatan saq 
maraq nike, keputusan Allah nike kenaq. 

3 Laguq selapuq side pade, semeton- 
semeton, side měsaq ngelaksaneang 
čndah hal-hal saq selapuq side pade 
tuduhang tipaq dengan-dengan lain! Dait 
side pade pikir selapuq side pade gen bau 
luput lêman hukuman Allah? 

4 Atao side pade ngerêmêhang 
kemurahan Allah dait kesolahan kance 
kesabaran Allah saq belěq nike? Pasti 

side pade selapuq nenaoq bahwe Allah 
nyatayang kesolahan angen-Ne sêngad 
Allah kayun adêg side pade selapud 
betobat lêman dose-dose side pade. 

> Laguq side pade pagah dait nděq mêlé 
betobat. Keranaq nike side měsaq sad 
miaq hukuman side pade jari sayan berat, 
sewaktu Allah nyatayang murke-Ne dait 
mutusang hukuman saq adil. 

6 Sěngaq Allah gen bales sebilang dengan 
pade maraq perbuatanne. 

7 Allah ngicanin idup sejati dait 
kekel tipaq ie pade saq pacu-pacu 
ngelaksaneang napi saq solah, adêg ie 
mauq saq mulie dait saq terhomat, dait 
saq kekel. 

8 Laguq dengan-dengan saq mentingang 
diriqne měsaq dait nděq mělě taat lêg 
kebenaran, laguq turut hal-hal saq 
jahat, make Allah gen murke gati lêg 
dengan-dengan nike. 

9 Sebilang dengan saq demen gawêg 
jahat gen sengsare dait menderite, 
penembēěqne dengan Yahudi, dait dengan 
bangse-bangse lain čěčndah. 

10 Laguq selapuq dengan saq demen 
ngelaksaneang napi saq solah gen teicanin 
kemuliean dait kehormatan dait damě 

sejahtere lêman Allah. Penemběqne tipaq 
dengan Yahudi maraq nike êndah tipaq 
dengan bangse-bangse lain. 

11 sêngag perlakuan Allah pade tipaq 
selapuq dengan. 

12 Dengan bangse-bangse lain bedose, 
ie pade nděčq ngerti Hukum Taurat, jari ie 
pade tehukum siq Allah lêg luah hukum 
nike. Laguq dengan-dengan Yahudi 
bedose sesampun ie pade ngerti hukum 
nike, keranaq nike ie pade gen tetuntut 
čndah siq dasar hukum nike. 

13 Nděqne dengan saq dengah Hukum 
Taurat saq tenyatayang sebagě dengan 
kenaq lêg arepan Allah, laguq dengan saq 
taat lêg hukum nike, saq gen tenyatayang 
kenaq. 

14 Dengan bangse-bangse lain ndêgne 
kenal kance Hukum Taurat, laguq lamun 
siq kemělěqne měsaq ie pade mêlé 
ngelaksaneang napi saq teprěntahang siq 
Hukum Taurat nike, make atěne měsaq 
saq jari hukum tipaq ie pade, timaq ie 
pade nděq kenal kance Hukum Taurat. 

13 Tingkah laku ie pade nyatayang bahwe 
napi saq teprêntahang siq hukum nike 
tetulis lěq dalem atě ie pade. Dait čndah 
atě nurani ie pade buktiang hal nike, 

sěngaq pikiranne měsaq saling tuduh atao 
saling běle. 

16 Maraq nike saq gen telaksane lêg 
jelo saq sampun tetentuang nike. Lěq 
jelo nike -- menurut Kabar Solah saq 
tiang sampěang, Allah langan Deside Isa 
Almasih gen hakimin selapuq hal saq 
teseboq lêg dalem atě dait pikiran selapuq 
dengan. 

17 Laguq mangkin berembě side pade 
niki? Side pade ngaku dengan Yahudi, 
side pade beharep sepenoq angen lěq 
Hukum Taurat dait side pade bangge siq 
hubungan side pade kance Allah. 

18 Side pade nenaoq pekayunan Allah. 
Dait lantaran teajah kadu Hukum Taurat, 
side pade nenaoq mbě saq solah dait mbě 
saq ndčq solah. 

19 Side pade yakin bahwe side pade 
jari pemimpin dengan bute dait cahaye 
tipaq dengan-dengan saq araq lêg dalem 
peteng. 

20 Side pade bimbing dengan-dengan 
saq nděqman děwase pikiranne dait 
guru-guru dengan saq bodo. Side pade 
yakin bahwe lěq dalem Hukum Taurat side 
pade bedowě penenaoq dait kebenaran. 

21 Side pade ngajah dengan lain, nah 
kemběčq side pade nděq ngajah dirigde 
mêsadg? Side pade ngajah dengan aděqne 
nděq memaling, laguq kemběq side 
měsaq memaling? 

2? Side pade ngajah dengan adêg ie 
ndèg bezinah, laguq kemběq side měsaq 
bezinah? Side pade meriq tipaq berhale, 
laguq kemběq side měsaq ngerampok 
barang-barang lêman balě-balě berhale. 

23 Side pade bangge-banggeang bahwe 
side pade bedowě Hukum Taurat, laguq 
kemběq side měsaq menghine Allah siq 
care ngelanggar Hukum Taurat nike. 

24 Lěq dalem Kitab Suci tetulis maraq niki, 
"Lantaran side, dengan-dengan Yahudi, 
make pesěngan Allah jari tehine lêg antare 
bangse-bangse lain." 

25 Lamun side pade taat lêg Hukum 
Taurat, make sunat side pade nike araq 
čndah manpaatne. Laguq lamun side pade 
nděq taat lêg hal-hal saq teprěntahang 
dalem Hukum Taurat nike, make sunat 
side pade nike nděq araq manpaatne 
malik. 

26 Lamun sopoq dengan saq ndčq Yahudi 
saq nděq tesunat, laguq ie taat lêg Hukum 

Taurat, napi ie nděq teanggep siq Allah 
sebagě dengan saq sampun tesunat? 

27 Dait dengan-dengan saq ndêg tesunat 
laguq saq ngelaksaneang Hukum Taurat, 
gen hakimin side pade saq bedowě hukum 
saq tetulis dait sunat, laguq ngelanggar 
hukum nike. Dengan-dengan Yahudi 
timaqne bedowě Hukum Taurat dait 
tesunat, laguq malahan dengan-dengan 
saq ndčq tesunat saq taat lêg Hukum 
Taurat. 

28 Sěngaq dengan Yahudi saq sejati 
nděqne dengan saq cume aranne doang 
dengan Yahudi, dait dengan saq tetu-tetu 
tesunat ie nděqne dengan saq tesunat 
secare lahiriah doang. 

29 Laguq dengan Yahudi sejati nike, 
dengan saq nděq penggitan keyahudianne 
dait sunat saq sejati nike perobahan lêg 
dalem atě siq Roh Allah. Dengan saq 
maraq nike nerimaq pujian lêman Allah, 
nděqne lêman manusie. 

I Lamun maraq nike napi 

keuntunganne jari dengan Yahudi? 
Dait napi manpaatne taat tipag aturan 
sunat? 

2 Pasti luwêg gati manpaatne! 
Penemběqne, sěngaq tipaq dengan 
Yahudi Allah percayeang manik-Ne. 

3 Laguq berembě lamun separo lêman 
dengan Yahudi nděq setie lêg Allah? Napi 
lantaran nike Allah jari nděq setie? 

4Tetu-tetu nděqne maraq nike! Sěngaq 
sampun jelas Allah tetep kenaq timaq 
selapuq manusie salaq, lêd Kitab Suci araq 
tetulis, "Aděq Deside terbukti kenaq lêg 
selapuq saq Deside manikang, dait Deside 
menang sewaktu teadilin." 

> Laguq lamun kesalaqante nyatayang 
kebenaran Allah, napi saq mělě ite 
ucapang malik? Bahwe Allah něnten adil 
lamun le nyatayang murke-Ne? (Mule 
napi saq teketuanang niki wajar secare 
manusie.) 

6 Tetu-tetu ndêgne maraq nike! Sěngaq 
lamun Allah nênten adil, berembě le bau 
hakimin dunie niki? 

7 Lagug lamun lantaran perbuatan saq 
salaq, kebenaran Allah jari sayan nyate 
sehingge le tepuji, kemběq dengan saq 
piaq kejahatan nike masih tehakimin 
sebagě dengan saq bedose? 

8 Kembēěq ite nděq kanggo bebase, 
"Solahan ite piaq hal saq jahat, aděqne 

timbul hal saq kenaq." Mule araq dengan- 
dengan saq pitnah tiang, ie paran tiang 
ngeraos maraq nike. Dengan-dengan saq 
maraq nike sepatutne tehukum siq Allah. 

9 Nah, napi kedudukante sebagě dengan 
Yahudi solahan ketimbang kedudukan 
bangse lain? Tetu-tetu nděqne maraq 
nike! Sampun tiang sampěang bahwe 
dengan Yahudi dait maraq nike čndah 
dengan bangse-bangse lain, selapuqne 
sampun tekuasein siq dose. 

10 Maraq saq tetulis lêg dalem Kitab Suci, 
"Nděq araq sopoq dengan juaq saq kenaq 
lêg arepan Allah, 

11 nhděq araq sopoq dengan saq ngerti 
dait nděq araq sopoq dengan juaq saq 
nyembah Allah. 

12 Selapuq dengan sampun jaoqang 
diriqne lèêman Allah; selapugne sampun 
sesat. Nděq araq sopoq dengan saq gawčq 
hal saq solah, timaq sopoq dengan juaq! 

13 Kerongkongan ie pade maraq kuburan 
saq ngangaq, tipu muslihat sugul lêman 
člaq ie pade dait biwih ie pade nyebarang 
pitnah, maraq racun ulah. 

14 Biwih ie pade penoq siq kutukan dait 
sumpaq senaq. 

13 Načn ie pade becat gati lamun mělě 
nyiksaq dait nyematěq dengan. 

16 Kesusahan dait keancuran, turut ie 
pade ojok mbě doang ie pade laiq. 

17 Je pade nděq kenal kance napi nike 
langan damě, 

18 dait rase takut lêg Allah tetu-tetu ndêg 
araq lêg dengan nike." 

19 Mangkin ite nenaoq bahwe selapuq 
saq tetulis dalem Hukum Taurat nike 
tetujuang tipaq dengan-dengan saq araq 
lêg bawaq kekuasean hukum nike, jari 
nděq araq sopoq dengan juaq saq bau 
ngeběng alasan napi-napi, dait Allah 
berhak nuntut selapuq isi dunie niki. 

20 Sěngaq nděq sopoq dengan juaq saq 
bau tejariang kenaq lêg arepan Allah, 
sehingge hubunganne kance Allah jari 
solah malik lantaran ngelaksaneang 
Hukum Taurat. Sebalikne hukum nike 
cume nyatayang tipaq manusie bahwe 
manusie bedose. 

21 Laguq mangkin nděqne kadu Hukum 
Taurat, Allah sampun nyatayang langan 
berembě manusie tejariang kenaq lěq 
arepan-Ne. Hukum Taurat dait kitab 
nabi-nabi sampun nyatayang hal nike, 

2? bahwe Allah ngicanin langan tipaq 
manusie berembě tejariang kenaq lêg 
arepan-Ne, cume lamun manusie beriman 
lêg dalem Deside Isa Almasih. Allah 
piaq hal nike umaq selapuq dengan saq 
percaye tipaq Almasih. Allah něnten 
běde-bědeang dengan. 

23 Sěngaq selapuq dengan sampun 
bedose dait nděqne bau dateng ojok 
kemuliean Allah. 

24 Laguq cume lantaran rahmat-Ne, Allah 
jariang manusie kenaq lêg arepan-Ne 
secare cume-cume langan penebusan lêg 
dalem Deside Isa Almasih. 

2> Allah ngurbanang Deside Isa Almasih, 
aděq Allah ngalihang murke-Ne lêman 
manusie, dait Deside Isa nanggung 
hukuman dose-dose manusie. Manusie 
tejariang kenaq lêg arepan Allah lamun 
ie percaye bahwe Deside Isa Almasih 
numpahang daraq-Ne dait ngurbanang 
idup-Ne umaq manusie. Allah piaq maraq 
nike jari nyatayang keadilan-Ne. Sěngaq 
lêg waktu saq lačq Allah sampun sabar 
tipaq selapuq dose manusie, sehingge 
Allah něnten hukum ie pade. 

26 Laguq mangkin, Allah buktiang 
keadilan-Ne tipaq dose-dose manusie 

nike, Allah buktiang bahwe diriq-Ne 
kenaq dait sebilang dengan saq beriman 
lêg dalem Deside Isa Almasih tenyatayang 
sebagě dengan saq kenaq lêg arepan 
Allah. 

27 Keranaq nike, ite ndêg bedowě 
alasan malik jari nyombongang diriq. 
Kemběq maraq nike? Napi lantaran ite 
ngelaksaneang saq tetulis dalem Hukum 
Taurat? Nděq! Laguq lantaran imante. 

28 Sěngaq kesimpulanne maraq niki: 
Manusie tenyatayang sampun tejariang 
kenaq lêg arepan Allah sehingge 
hubunganne kance Allah jari solah malik, 
nděqne lantaran ie ngelaksaneang napi 
saq tetulis dalem Hukum Taurat, laguq 
lantaran ie beriman lêg dalem Deside Isa 
Almasih. 

29 Napi Allah nike Allahne dengan 
Yahudi doang? Napi le Allah dengan 
bangse-bangse lain čndah? Tetu. Mule 
le čndah Allahne dengan bangse-bangse 
lain! 

30 Sěngaq Allah cume sopoq. le gen 
jariang kenaq lěq arepan-Ne, dengan- 
dengan Yahudi langan iman dait êndah 
dengan bangse-bangse lain langan iman. 

31 Napi niki artine bahwe lantaran ite 
beriman lêg dalem Deside Isa Almasih, 
ite batalang Hukum Taurat? Tetu-tetu 
nděqne maraq nike! Malahan siq imante 
lêg dalem Deside Isa Almasih nike, ite 
ngukuhang hukum nike. 

4 l Lamun maraq nike napi pendapet ite 
mengenai Ibrahim, leluhur bangsente? 
Berembě pengalamanne? 

“Lamun hal-hal saq ie laksaneang 
miaq ie tejariang kenaq lêg arepan Allah 
sehingge hubunganne kance Allah jari 
solah malik, make araq čndah alasan 
Ibrahim jari nyombongang diriqne, laguq 
ie nděq bau nyombongang diriqne lěq 
arepan Allah. 

3 Lěq Kitab Suci araq tetulis, "Ibrahim 
percaye tipaq Allah, dait lantaran 
percayene nike ie teterimaq siq Allah 
sebagě dengan saq tejariang kenaq lêg 
arepan Allah." 

4 Dengan saq begawčan nerimaq upaq 
dait upaqne nike nděqne teanggep jari 
hadiah sěngaq nike hakne. 

> Sebalikne dengan saq nděq begawčan 
laguq percaye lêg Allah saq bau jariang 
dengan jahat tejariang kenaq lêg arepan- 

Ne, nike lantaran imanne nděqne lantaran 
hasil perbuatanne měsaq. 

6 Pade maraq basen Daud čndah, bahagie 
dengan saq sampun teterimaq sebagě 
dengan saq tejariang kenaq lêg arepan 
Allah sehingge hubunganne kance 
Allah jari solah malik, nděqne lantaran 
perbuatanne, 

/"Bahagie dengan saq kesalaqanne 
teampunin dait dose-dosene sampun 
teapus siq Allah! 

8 Bahagie dengan saq dose-dosene ndêg 
tetuntut siq Allah!" 

ə Napi ucapan bahagie niki cume 
tetujuang tipaq dengan-dengan Yahudi 
doang? Atao tipaq dengan bangse-bangse 
lain čndah? Senděqmanne sampun tiang 
sebut bahwe Ibrahim teterimaq siq Allah 
sebagě dengan saq tejariang kenaq lêg 
arepan-Ne, sěngaq Ibrahim beriman lêg 
le. 

10 Nah, piran Allah nyatayang hal nike 
tipaq Ibrahim? Senděqman atao sesampun 
Ibrahim tesunat sesuai prěntah Allah? 
Mule senděqman ie tesunat, nděqne 
sesampun ie tesunat. 

11l le tesunat mudian, dait sunatne nike 
jari tande bahwe Allah sampun nerimaq ie 

tejariang kenaq lêg arepan Allah, sěngaq 
ie beriman tipaq Allah. le teterimaq siq 
Allah sewaktu ie ndêgman ngelaksaneang 
sunat saq teprěntahang siq Allah. Dait 
Ibrahim jari bapaq selapuq dengan 
percaye saq nděq besunat, dait ie pade 
teterimaq siq Allah sebagě dengan saq 
tejariang kenaq lêg arepan-Ne. 

12 Ibrahim čndah bapaq dengan-dengan 
saq besunat, nike dengan-dengan saq 
nděčq cume taat tipaq aturan sunat, laguq 
lantaran ie pade éndah idup beriman tipaq 
Allah, pade maraq Ibrahim saq beriman 
senděqman ie ngelaksaneang sunat saq 
teprěntahang siq Allah. 

13 Allah bejanji tipaq Ibrahim dait 
keturunanne bahwe dunie niki gen jari 
dowěne. Allah bejanji maraq nike nděq 
lantaran Ibrahim taat lêg Hukum Taurat, 
laguq lantaran ie beriman tipaq Allah 
sehingge ie teterimaq siq Allah sebagě 
dengan saq tejariang kenaq lěq arepan-Ne 
sehingge hubunganne kance Allah jari 
solah malik. 

14 Sěngaq lamun cume dengan-dengan 
saq taat tipaq Hukum Taurat doang saq 
gen nerimaq napi saq tejanjiqang siq 
Allah, make nděq araq artine dengan 

beriman tipaq Allah, dait janji Allah niki 
čndah batal. 

1> Hukum Taurat datengang murke Allah, 
laguq lamun nděq araq hukum nike make 
nděq gen araq êndah pelanggaran. 

16 Keranaq nike, janji Allah jari dasar 
dengan beriman tipaq Allah. Hal nike 
jari jaminan umaq selapuq keturunan 
Ibrahim. Janji nike teicanin tipaq ie pade 
langan rahmat lčman Allah, nděq cume 
jari dengan saq taat tipaq Hukum Taurat 
doang, laguq umaq ie pade saq beriman 
tipaq Allah, pade maraq Ibrahim nike 
sebagě bapaqte selapuq. 

17 Sěngaq maraq niki Allah bemanik tipaq 
Ibrahim, "Tiang sampun jariang side umaq 
selapuq bangse." Ibrahim nike bapaqte lêg 
arepan Allah. Dait Ibrahim percaye tipaq 
Allah. le Allah saq ngidupang dengan 
ninggal, le čndah Allah saq cipteang siq 
manik-Ne napi saq ndêg araq jari araq. 

18 Timaq sampun ndêg araq harepan 
malik, laguq Ibrahim tetep doang beharep 
dait percaye. Keranaq nike ie jari bapaq 
luwêg bangse. Pade maraq saq tetulis 
dalem Kitab Suci, "Keturunan side gen jari 
luwêg gati." 

19 Ibrahim nenaog lêg waktu nike bahwe 
ie ndêg mungkin malik gen bedowě 
keturunan, sěngaq ragene sampun lingsir 
gati dait umurne gen satus taun; maraq 
nike čndah Sarah, sebiniqanne nike 
bangkol, laguq iman Ibrahim nděq jari 
kurang. 

20 le tetep percaye dait nděq ragu-ragu 
tipaq janji Allah, malahan imanne jariang 
ie sayan kuat -- sehingge ie mulieang 
Allah. 

21 le yakin gati bahwe Allah pasti bau 
ngelaksaneang napi saq sampun le 
janjiqang nike. 

22 Keranaq nike Ibrahim teterimaq siq 
Allah sebagě dengan saq tejariang kenaq 
lêg arepan Allah sehingge hubunganne 
kance Allah jari solah malik. 

23 Manik Allah lêg dalem Kitab Suci, 
"Teterimaq siq Allah sebagě dengan saq 
tejariang kenaq lêg arepan Allah sehingge 
hubunganne kance Allah jari solah malik," 
tetulis nděq umaq Ibrahim doang, 

24 laguq umaq ite čndah. Ite êndah 
gen teterimaq siq Allah sebagě dengan 
saq tejariang kenaq lêg arepan Allah 
sehingge hubungante kance Allah jari 
solah malik, sěngaq ite percaye tipaq Allah 

saq ngidupang Junjungante Saq Mulie 
Deside Isa lêman ninggal. 

2> Deside Isa niki sampun teserahang jari 
tematěq lantaran dose-dosente; terus le 
teidupang malik siq Allah adèg ite bau 
tejariang kenaq lêg arepan-Ne sehingge 
hubungante kance Allah jari solah malik. 

I Mangkin ite sampun tejariang kenaq 

5 lêg arepan Allah sehingge hubungante 
kance Allah jari solah malik lantaran 
imante. Dait lantaran nike ite bedowé 
damě sejahtere kance Allah langan 
Junjungante Saq Mulie Deside Isa Almasih. 

? Sěngaq ite beriman lêg dalem Deside 
Isa, langan le ite bau tame ojok dalem 
rahmat Allah, dait mangkin siq rahmat 
nike ite idup. Keranaq nike ite besukecite 
dait beharep bahwe ite gen nerimaq 
kemuliean Allah! 

3 Malahan luwêgan malik, ite êndah 
besukecite lêg dalem penderitean, sěngaq 
ite nenaoq bahwe penderitean miaq 
dengan jari tekun. 

4 Dait ketekunan miaq dengan jari tahen 
uji; niki saq nimbulang pengharepan. 

> Dait pengharepan saq maraq niki 
nděq gen ngecěweang ite, sěngaq atěnte 
sampun teisiq siq Allah siq kasih-Ne. Hal 

nike telaksaneang siq Allah langan Roh 
Suci-Ne, saq sampun teicanin tipaq ite. 

6 Lěq waktu ite dalem keadaan lemah, 
Almasih ninggal umaq ite dengan-dengan 
saq durhake, lêg waktu saq tepat saq 
tetentuang siq Allah. 

7’ Sěngaq nděčqne mudaq sopoq dengan 
rěde matě umaq dengan saq kenaq, laguq 
sang umaq dengan saq solah araq dengan 
saq bani matē. 

8 Laguq Allah nyatayang kasih-Ne lêg ite 
sewaktu Deside Isa ninggal umaq ite, lěq 
waktu ite masih bedose. 

9 Mangkin ite sampun tejariang kenaq lêg 
arepan Allah sehingge hubungante kance 
Allah jari solah malik langan ninggal-Ne 
Almasih; keranaq nike pasti ite gen 
teselametang êndah lêman murke Allah 
siq Almasih. 

10 Lamun lêg waktu ite masih jari musuh 
Allah, ite tedamêang kance Allah siq 
ninggal Bije-Ne, lebih-lebih mangkin 
sesampun hubungante kance Allah solah 
malik, pasti ite gen teselametang čndah 
langan idup Almasih. 

I Dait luwêgan malik, ite čndah 
besukecite lěq dalem Allah langan 
Junjungante Saq Mulie Deside Isa Almasih, 

sěngaq langan le ite sampun nerimaq 
pendamčan. 

12 Dose tame ojok dalem dunie langan 
sopoq dengan, dait lêman dose nike 
sampun datengang kematčan, akibatne, 
selapuq umat manusie gen ngalamin 
kematěan, lantaran selapuq dengan 
bedose. 

13 Sendégman Hukum Taurat teturunang, 
dose sampun araq lêg dalem dunie. Laguq 
dose nděqne teperitungang, sěngaq nděq 
araq hukum saq bau telanggar. 

14Timaq maraq nike, kematčan nguasein 
selapuq manusie lêman jaman Adam 
jangke jaman Musa, malahan dengan- 
dengan saq nděčq miaq pelanggaran maraq 
saq telaksaneang siq Adam, dengan- 
dengan nike milu čndah tekuasein siq 
kematěan. Adam nike jari gambaran 
sopoq dengan saq gen rauh. 

13 Laguq paice Allah tetu-tetu běde 
kance pelanggaran saq tepiaq siq Adam. 
Pelanggaran Adam jari penyebap luwěq 
dengan matë, laguq jaoq belěqan malik 
rahmat lêman Allah saq teicanin tipaq 
dengan luwěq, langan sopoq dengan, nike 
Deside Isa Almasih. 

16 Rahmat Allah éndah jaoq belêgan 
lêman dose sopoq dengan nike, sěngaq 
penghakiman lêg sopoq pelanggaran 
saq tepiaq siq Adam, nike jari penyebap 
penghukuman. Laguq rahmat Allah tipaq 
luwêg pelanggaran, nike jari penyebap 
manusie tejariang kenaq lêg arepan Allah. 

17 Langan sopoq pelanggaran saq tepiaq 
sig Adam kematêan nguasein selapuq 
dengan. Laguq selapuq dengan saq 
nerimaq kelimpahan rahmat dait paice 
tejariang kenaq lêg arepan Allah langan 
Deside Isa Almasih, gen idup dait bekuase. 

18 Sěngaq sopoq pelanggaran saq 
tepiaq siq Adam, sampun datengang 
penghukuman tipaq sebilang manusie. 
Laguq sopoq karye Almasih saq jariang 
manusie kenaq lêg arepan Allah, miaq 
selapuq dengan kenaq lêg arepan Allah 
dait ngicanin ie pade idup. 

19 Dait maraq luwêg dengan jari dengan 
bedose lantaran sopoq dengan saq ndêdg 
taat, maraq nike êndah luwêg dengan 
gen bau tejariang kenaq lěq arepan Allah 
lantaran sopoq dengan lain taat lêg Allah. 

20 Allah ngicanin Hukum Taurat adêg 
selapuq dengan bau serioq berembě 
bedosene ie pade, laguq sayan manusie 

bedose, sayan belimpah-limpah rahmat 
Allah. 

21 Pade maraq dose nguasein selapuq 
dengan dait datengang kematêan, 
mangkin rahmat Allah bekuase dait 
jariang ite kenaq lêg arepan Allah, 
sehingge ite nerimaq idup sejati dait kekel 
langan Junjungante Saq Mulie Deside Isa 
Almasih. 

6 l Lamun maraq nike napi saq bau ite 

raosang malik? Napi ite tetep doang 
gawěq dose, adêg rahmat Allah sayan 
beromboq? 

“Pasti nděqne maraq nike; dose nděq 
bekuase malik lêg ite, jari segerah ite bau 
terus-terusan idup dalem dose? 

3 Semeton senamian, napi side pade ndêg 
nenaoq bahwe sewaktu ite tebaptis lêg 
dalem Almasih, artine ite tebaptis dalem 
ninggal-Ne. 

4 Siq baptisan ite tekubur bareng kance 
Almasih dait milu ninggal bareng le, 
aděqne pade maraq Almasih teidupang 
lêman ninggal-Ne siq kemuliean Bapa 
saq mulie, maraq nike čndah ite gen idup 
dalem idup saq baru. 

> Lamun ite sampun jari sopoq kance 
Almasih dalem ninggal-Ne, ite čndah gen 

jari sopoq kance le dalem idup-Ne saq 
sampun teidupang malik. 

6 Selapuqte sampun nenaoq, bahwe 
tabiat ite saq laq sampun tematěqang 
bareng Almasih lêg kayuq salib adêg 
awakte saq bedose nike telang kuasene, 
adêg ite nděqne malik tekuasein siq dose. 

7 Sěngaq lamun sopoq dengan ninggal, 
dengan nike teběbasang lêman kuase 
dose. 

8 Laguq lamun ite sampun ninggal kance 
Almasih, ite percaye bahwe ite čndah gen 
idup bareng kance le. 

9 Sěngaq ite nenaoq bahwe Almasih 
sampun idup malik lêman ninggal, dait 
le něnten gen ninggal malik; kematěan 
něnten bekuase malik lêg diriq-Ne. 

10 Ninggal saq le alamin, nike ninggal 
tipaq dose, hal nike telaksane cume 
sekali doang jari selačq-lačqne. Dait 
kehidupan-Ne nike idup bagi Allah. 

11 Maraq nike čndah side pade harus 
anggep bahwe diriq side pade sampun 
ninggal tipaq dose, laguq idup bagi Allah 
dalem Deside Isa Almasih. 

12 Ndaq malik alurang dose nguasein 
awakde saq iniq binase, aděq side pade 
ndaq turut kemělěqne saq jahat. 

13 Ndaq čndah side pade nyerahang 
bagian-bagian awakde tipaq kuase dose 
jari tekadu lêg maksut-maksut jahat. 
Laguq serahang dirigde tipaq Allah sebagě 
dengan saq sampun tealihang lêman 
kematěan tipaq idup. Dait serahang 
bagian-bagian awakde tipaq Allah aděqne 
tekadu jari maksut-maksut saq kenaq lêg 
arepan Allah. 

14 Dose nděqne kanggo nguasein side 
pade, sěngaq side pade nděq malik idup 
lêg bawaq Hukum Taurat, laguq lêg bawaq 
rahmat Allah. 

1> Mangkin napi kesimpulante? Napi ite 
gen gawêg dose lantaran ite nděq lèg 
bawaq Hukum Taurat, laguq lêg bawaq 
rahmat Allah? Pasti nděqne maraq nike! 

16 Napi side pade nenaoq bahwe lamun 
side pade nyerahang diriq tipaq sopoq 
dengan jari taat lêg ie, make artine side 
pade jari pelayan dengan nike --lěq dalem 
dose saq jauq side pade ojok kematêan, 
atao dalem ketaatan saq jariang side 
pade kenaq lêg arepan Allah sehingge 
hubungan side pade kance Allah jari solah 
malik. 

17 Lagug syukur tipaq Allah, sêngag lačq 
side pade jari panjak dose, laguq mangkin 

siq sepenoq angen side pade taat lěq 
pengajahan saq sampun teajahang tipaq 
side pade. 

18 Side pade sampun tebêbasang lêman 
dose, dait sampun jari hambe saq 
tejariang kenaq lêg arepan Allah. 

19 Lantaran penenaoq side pade kurang 
gati, tiang kadu conto-conto mengenai 
hambe, adêg side pade bau ngerti. Lačq 
side pade sampun nyerahang bagian- 
bagian awakde sebagě panjak hal-hal saq 
kotor dait jahat. Hal nike jauq side pade 
tipag maksut-maksut saq jahat. Maraq 
nike čndah mangkin side pade harus 
nyerahang awak side pade sebagě hambe 
saq tejariang kenaq lêg arepan Allah. Hal 
nike jauq side pade tipaq penyucian. 

20 Sewaktu side pade jari hambe dose, 
side pade ndêg lêg bawaq kuase saq 
jariang side pade kenaq lêg arepan Allah. 

21 Napi saq jari keuntungan side pade lêg 
waktu nike? Mangkin selapuqne jari hal 
saq merilaq, sêngag perbuatan-perbuatan 
side pade nike cume jauq kematêan. 

22? Laguq mangkin side pade sampun 
teběbasang lêman dose, dait side pade jari 
pelayan Allah, keuntungan saq side pade 

mauq mangkin, penyucian saq ahirne jauq 
side pade tipaq idup sejati dait kekel. 

23 Sěngaq upaq dose nike kematêan; 
laguq paice Allah nike idup sejati dait 
kekel dalem Junjungante Saq Mulie Deside 
Isa Almasih. 

7 I Semeton-semeton tiang! Side pade 

sampun nenaoq Hukum Taurat. Jari 
side pade nenaoq bahwe kekuasean 
hukum tipaq sopoq dengan berlaku cume 
sewaktu dengan nike idup. 

2? Misalne sopoq dengan nine saq bedowé 
semame, ie harus teriket lêg hukum kance 
semamene saq masih idup. Laguq lamun 
semamene ninggal, dengan nine nike 
bèbas lêman hukum saq ngiket ie tipaq 
semamene. 

3 Lamun dengan nine nike idup kance 
dengan mame lain sewaktu semamene 
masih araq, make dengan nine nike 
teparan bezinah. Laguq lamun semamene 
ninggal, make menurut hukum ie sampun 
běbas, dait lamun ie merariq malik kance 
dengan mame saq lain, make ie nděq 
bezinah. 

4 Maraq nike čndah halne side pade, 
semeton tiang senamian. Side pade 
sampun ninggal tipaq Hukum Taurat 

langan rage Deside Isa Almasih dait jari 
dowě-Ne saq sampun teidupang malik 
lêman ninggal. Deside Isa teidupang 
lêman ninggal aděq ite ngasilang buaq 
saq solah bagi Allah lêg dalem idupte. 

> Sêngag, lačq ite idup menurut kemělěq 
awak saq bedose. Lěq waktu nike kemělěq 
nike timbul sěngaq araq Hukum Taurat 
saq pengaruhin diriqte. Nike jari penyebap 
ite ngelaksaneang hal-hal saq jauq akibat 
kematěan. 

6 Laguq mangkin ite sampun tebêbasang 
lêman Hukum Taurat. Ite sampun ninggal 
umaq hukum saq lačq nguasein ite. Ite 
nděq malik ngelayanin menurut hukum 
saq tetulis nike. Mangkin ite ngelayanin 
dalem keadaan saq baru dalem Roh Allah. 

7 Lamun maraq nike, napi saq bau ite 
ucapang malik? Napi Hukum Taurat nike 
dose? Pasti nděq! Laguq setetune hukum 
nike saq ngajah tiang mengenai dose. 
Tiang nděq gen nenaoq napi artine melět 
nike, lamun nděq tebadaq siq hukum nike, 
"Ndaq melět." 

8 Langan hukum nike, dose mauq 
kesempatan jari nimbulang macem- 
macem kemělěq lêg dalem atěn tiang; 


ROMA 7.9- 15 33 


sěngaq lamun Hukum Taurat nike nděq 
araq, make dose éndah mate. 

3 Lačq tiang idup nděq kadu Hukum 
Taurat. Laguq sesampun araq prêntah 
lêman hukum nike dose mulai idup 

10 dait tiang matě. Make prěntah nike saq 
maksutne mule jari ngicanin idup malahan 
datengang kematěan tipaq tiang. 

11 Sěngaq langan prěntah nike, dose bait 
kesempatan nipu dait nyematěq tiang. 

12 Hukum Taurat nike suci dait sebilang 
prêntah lêg dalem hukum nike êndah suci, 
adil dait solah. 

13 Mangkin, napi niki artine bahwe 
saq solah nike datengang kematêan 
tipaq tiang? Pasti nděq! Dose nike 
saq datengang kematêan tipaq tiang 
kadu saq solah nike, adêg jari sayan 
nyate čndah kejahatan dose nike. Dait 
langan prěntah-prěntah nike sayan nyate 
berembě jahatne dose nike. 

14 Sěngaq ite nenaoq bahwe Hukum 
Taurat nike mengenai hal-hal saq 
berubungan kance roh; laguq tiang niki 
manusie sig kemělěq awak saq bedose 
saq sampun tejual jari panjak dose. 

13 Sěngaq tiang mêsag nděq ngerti 
perbuatan tiang. Hal-hal saq melèt tiang 

laksaneang nike, nděq tiang laksaneang; 
laguq hal-hal saq tiang meriq, malahan 
nike saq tiang laksaneang. 

16 Mangkin lamun tiang laksaneang 
hal-hal saq betentangan kance kemělěq 
tiang, nike artine tiang setuju bahwe 
Hukum Taurat nike solah. 

17 Jari, setetune nděčqne tiang saq 
ngelaksaneang nike, laguq dose saq 
nguasein diriq tiang. 

18 Sěngaq tiang nenaoq bahwe ndčq 
araq sopoq juaq saq solah lěq dalem 
diriq tiang; nike kemělěq awak tiang saq 
bedose. Sěngaq araq angen tiang piaq 
hal saq solah, laguq tiang nděq sanggup 
laksaneang. 

I9Tjang nděq ngelaksaneang saq solah 
saq tiang melèt laksaneang, laguq tiang 
ngelaksaneang hal-hal saq jahat, saq 
nděq mělě tiang laksaneang. 

20 Lamun tiang ngelaksaneang hal-hal 
saq nděq mělě tiang laksaneang, nike 
artine nděqne tiang saq ngelaksaneang 
hal-hal nike, laguq dose saq nguasein 
diriq tiang. 

21 Jari, tiang ndait hukum niki: Lamun 
tiang mělě ngelaksaneang saq solah, 

make cume saq jahat doang saq timbul 
lman diriq tiang. 

22? Mule batin tiang suke lêg hukum Allah, 

23 laguq tiang sadar bahwe lêg dalem 
bagian-bagian awak tiang araq čndah 
hukum lain saq pengaruhin tiang -- nike 
hukum saq ngelawan hukum akal budi 
tiang. Keranaq nike tiang teriket dalem 
hukum dose saq araq lêg bagian-bagian 
awak tiang. 

24 Tiang manusie celake! Sai saq gen 
nyelametang tiang lčman awak saq jauq 
tiang tipaq kematêan niki? Syukur tipaq 
Allah! Langan Junjungante Saq Mulie 
Deside Isa Almasih. Jari, sig hukum akal 
budi tiang, tiang ngelayanin hukum Allah, 
laguq lêman kemêlêg awak tiang sad 
bedose, tiang ngelayanin hukum dose! 

25 (7:24) 

| Nděqne araq malik penghukuman lêg 
dengan-dengan saq sampun idup lêg 
dalem Deside Isa Almasih. 

2 Sěngaq hukum Roh Allah saq miaq 
ite idup lêg dalem Deside Isa Almasih 
sampun běbasang tiang lêman hukum saq 
jauq dose dait kematěan. 

3 Napi saq nděq mungkin telaksaneang 
siq Hukum Taurat lantaran kelemahan 

manusie, sampun telaksaneang siq Allah. 
Dose saq araq lêg dalem tabiat manusie 
nike sampun tekalahang siq Allah langan 
pengurbanan Bije-Ne mêsad saq rauh ojok 
dunie jari maraq manusie saq bedose, jari 
ngapus dose. 

4 Hal nike telaksaneang siq Allah adêg 
pekayunan-Ne saq tenyatayang dalem 
Hukum Taurat nike bau telaksaneang lěq 
dalem diriqte saq idup menurut Roh Allah, 
dait nděqne menurut tabiat manusie. 

> Dengan-dengan saq idup menurut 
tabiat manusie, gen tetep mikirang napi 
saq jari kemělěq tabiat manusiene, laguq 
dengan-dengan saq idup menurut Roh 
Allah, ie gen tetep mikirang napi saq jari 
pekayunan Roh Allah. 

6 Lamun pikirande tekuasein sig kemêlêg 
tabiat manusie, make akibatne kematêan, 
laguq lamun pikirande tekuasein siq Roh 
Allah, make akibatne idup dait damé 
sejahtere kance Allah. 

7 Dengan saq pikiranne tekuasein siq 
kemělěq tabiat manusie, dengan nike 
bemusuhan kance Allah; lantaran dengan 
nike nděqne taat lêg hukum Allah; dait 
mule ie nděq iniq patuh lěq hukum Allah. 

8 Dengan-dengan saq idup menurut 
tabiat manusie, nděqne mungkin 
nyenengang Allah. 

3 Laguq side pade ndêg idup menurut 
tabiat manusie, side pade idup menurut 
Roh Allah -- lamun, Roh Allah tetu-tetu 
araq lêg dalem dirigde. Dengan saq nděq 
bedowě Roh Almasih, ie nděqne dowěn 
Almasih. 

10 Laguq lamun Almasih idup lêg dalem 
dirigde, make timaq awakde gen ninggal 
lantaran dose, laguq Roh Allah ngicanin 
idup tipaq side, sèngag hubungande 
kance Allah sampun solah. 

11 Lamun Roh Allah saq ngidupang 
Almasih lêman ninggal idup lêg dalem 
dirigde, make le sag ngidupang Almasih 
lêman ninggal gen ngidupang èndah 
awakde saq iniq binase nike siq Roh-Ne 
saq idup lěq dalem diriqde. 

12 Keranaq nike semeton senamian, ite 
bedowě tanggung jawab, laguq tanggung 
jawab nike nděqne lêg tabiat manusie; ite 
nděq perlu idup menurut kemělěqne. 

13 Sěngaq lamun side pade idup menurut 
tabiat manusie, make side pade gen matê; 
laguq lamun siq kuase Roh Allah side 
pade terus doang nyematěq perbuatan- 

perbuatande sag bedose, make side pade 
gen idup. 

14 Dengan-dengan saq tebimbing sig 
Roh Allah, ie jari bije-bije dowěn Allah. 

13 Sěngaq Roh saq teicanin siq Allah tipaq 
side pade, nděq gen miaq side jari hambe 
sehingge side pade idup dalem ketakutan, 
laguq Roh Allah nike jariang side bije-bije 
dowěn Allah. Dait siq kuase Roh Allah nike 
ite bau nyebut Allah nike, "Bapa, ya Bapa!" 

16 Roh Allah bareng kance rohte 
nyatayang bahwe ite niki jari bije-bije 
dowěn Allah. 

17 Nah, lamun ite bije dowên Allah, make 
ite éndah ahli waris-Ne saq gen nerimaq 
berkah-berkah saq tesedieang siq Allah 
jari bije-bije dowě-Ne. Ite gen nerimaq 
bareng-bareng kance Almasih napi saq 
sampun tesedieang siq Allah umaq le; 
sěngaq lamun ite milu menderite bareng 
kance Almasih, ite gen milu temulieang 
bareng kance le. 

18 Selapuq penderitean saq ite alamin 
mangkin niki, menurut pendapet tiang, 
tetu-tetu nděqne bau tebandingang siq 
kemuliean saq gen tenyatayang tipaq ite. 

19 Selapuq mahluk melêt gati ngantih 
piran waktune Allah nyatayang bije-bije 
saq jari dowê-Ne. 

20 Sěngaq selapuq mahluk araq lêg 
bawaq pikiran saq sie-sie, nděqne 
lantaran kemělěqne měsaq, laguq siq 
pekayunan-Ne, siq pengharepan bahwe: 

21 Selapuq mahluk gen tebêbasang lêman 
kuase saq binaseang dait gen teběbasang 
serte temulieang bareng kance bije-bije 
dowéên Allah. 

2? Ite nenaoq bahwe jangke mangkin 
selapuq mahluk ngeluh lantaran 
menderite, maraq dengan nine saq 
menderite sewaktune nganak. 

23 Nděqne selapuq mahluk doang saq 
ngeluh, laguq ite měsaq êndah ngeluh lêg 
dalem atěnte. Ite saq sampun nerimaq 
paice lêman hasil penemběq Roh Allah, ite 
masih doang ngantih piran Allah běbasang 
diriqte selapuqne dait jariang ite bije-bije 
dowě-Ne. 

24 Sěngaq siq beharep, make ite 
teselametang. Laguq lamun napi saq ite 
harepang nike sampun ite serioq, make 
nike nděqne malik harepan. Sěngaq sai 
saq masih beharep lěq napi saq sampun 
ie serioq? 

2> Laguq lamun ite beharep lêg hal saq 
nděqman ite serioq, make ite gen sabar 
ngantih. 

26 Maraq nike čndah Roh Allah nulung 
ite lamun ite nděq kuat. Sěngaq ite nděq 
nenaoq berembě setetune ite bedo'e; Roh 
nike měsaq saq do'eang ite tipaq Allah 
siq keluhan-keluhan saq ndēěq bau ite 
ucapang. 

27 Make Allah saq selidik atě manusie, 
wikan pekayunan Roh nike, sěngaq 
Roh nike do'eang dengan-dengan saq 
tehususang bagi Allah, pade maraq 
pekayunan Allah. 

28 Ite nenaoq mangkin bahwe Allah milu 
bekarye ngatur selapuq hal, sehingge 
ngasilang saq solah umaq dengan-dengan 
saq ngasihin le dait saq tepilěq menurut 
rencane-Ne. 

29 Sěngaq selapuq dengan saq tepilêg 
siq Allah lêman penemběq sampun 
tetentuang bahwe ie pade gen jari maraq 
Bije-Ne. Bije-Ne nike jari saq penemběq 
lêg antare semeton-semeton senamian. 

30 Allah milêg dengan-dengan saq 
sampun tetentuang juluan; dait dengan- 
dengan saq tepilěq nike tejariang kenaq 
lêg arepan-Ne sehingge hubungan ie pade 

kance Allah jari solah malik dait ie pade 
temulieang éndah. 

31 Mangkin, napi sag gen teraosang malik 
mengenai selapuqne nike? Lamun Allah 
lêg pihak ite, sai saq bau ngelawan ite? 

32 Allah rědeang Bije-Ne měsaq, malahan 
le nyerahang Bije nike umaq ite selapuq. 
Segerah Allah něnten gen ngicanin secare 
cume-cume tipaq ite selapuq hal saq 
lainne? 

33 Sai saq gen nuntut ite, dengan-dengan 
saq tepilěq siq Allah? Allah měsaq 
nyatayang bahwe ite tejariang kenaq lêg 
arepan-Ne sehingge hubungante kance le 
jari solah malik. 

34 Napi araq dengan saq mêlê ngukum 
ite? Malahan Deside Isa Almasih do'eang 
ite! le saq sampun ninggal dait saq 
sampun teidupang malik lêman ninggal 
dait melinggih lêg sedi kanan Allah. 

35 Napi araq saq bau misahang kasih 
Junjungante Saq Mulie Deside Isa 
Almasih kance ite? Napi bau kesusahan, 
kesengsarean, penganiayean, kelapahan, 
kemiskinan, bahaye atao kematěan gen 
jari penghalang? 

36 Dalem Kitab Suci tetulis maraq niki, 
"Sejeloan tiang pade idup lêg dalem 

bahaye maut lantaran Deside. Tiang 
pade teanggep maraq dombe saq gen 
tesembelěh." 

37 Setetune ndêg! Malahan lêg keadaan 
saq maraq nike ite lebihan lêman dengan- 
dengan menang, langan le saq ngasihin 
ite! 

38 Sěngaq tiang yakin gati bahwe 
lêg seantěro dunie, kematěan dait 
kehidupan, malačkat dait penguase dait 
anceman-anceman saq araq čraq; atao 
kekuatan-kekuatan saq lainne; 

39 saq araq lêg langit atao lêg bawaq 
gumi atao êndah hal-hal napi doang saq 
lain, selapuqne nděq gen bau misahang 
kasih Allah lêg ite, maraq saq sampun 
tenyatayang lêg dalem Deside Isa Almasih, 
Junjungante Saq Mulie. 

o l Napi saq tiang ucapang niki kenaq 

sêngad tiang ngeraos lêg arepan 
Almasih. Tiang nděq beduste, até 
nurani tiang saq tebimbing siq Roh Suci 
ngeyakinang tiang êndah napi saq tiang 
sampěang niki kenaq. 

2? Atěn tiang sedih gati dait menderite 
gati 

3 lantaran semeton-semeton tiang saq 
sebangse kance tiang, nike bangse Israel. 

Sěngaq umaq ie pade tiang měsaq rěde 
tekutuk siq Allah dait tekelin lêman 
Almasih. 

4le pade dengan-dengan saq tepilêg siq 
Allah dait tejariang bije-bije dowě-Ne, le 
nyatayang kemuliean-Ne tipaq ie pade 
dait ngaraqang perjanjian-perjanjian 
kance ie pade dait ngebèng ie pade 
Hukum Taurat. le pade teprěntahang siq 
Allah berembě entan beribadah, dait ie 
pade sampun nerimaq janji-janji-Ne. 

> Jẹ pade keturunan lêman leluhurte. 
Secare jasmani Almasih asalne lêman 
bangse ie pade. le atasan malik lêman 
selapuqne. le Allah saq harus tepuji jangke 
selačq-lačqne. Amin! 

6 Laguq Manik Allah nděq mungkin gagal; 
nděqne selapuq dengan saq asalne lêman 
Israel nike dengan Israel. 

7 Nděqne selapuq keturunan Ibrahim 
nike bije-bije Ibrahim, sěngaq Manik Allah 
tipaq Ibrahim, "Cume keturunan Ishak 
doang saq gen tesebut keturunande." 

8 Nike artine bahwe keturunan Ibrahim 
saq jari bije-bije dowěn Allah cume 
keturunanne saq tebijeang lantaran janji 
Allah. 

9 Sěngaq maraq niki janji Allah nike, "Lěq 
waktu saq tetentuang, Tiang gen tulak, 
dait Sarah gen bedowě bije mame." 

10 Dait niki čndah: Ribkah bijeang due 
bije mame lêman sopog amaq, Ishak 
leluhurte. 

11 Senděqman kedue bije nike tebijeang, 
Allah sampun nentuang pilěqan-Ne, 
aděq rencane-Ne mengenai sai saq le 
pilěq tetep berlaku. Sěngaq lêg waktu 
kedue bije Ribkah nike ndêgman tao 
ngelaksaneang napi-napi saq solah atao 
saq jahat, 

12 Allah sampun bemanik tipaq Ribkah, 
"Saq belěqan gen jari pelayan saq 
koděqan." 

13 Lěq dalem Kitab Suci tetulis Allah 
bemanik maraq niki, "Yakub Tiang kasihin 
laguq Esau Tiang meriq." 

14 Napi kesimpulante mangkin? Allah 
něnten adil? Nděqne mungkin! 

13 Sěngaq Allah bemanik tipaq Musa, 
"Tiang gen nyatayang rahmat tipaq 
dengan saq Tiang suke nyatayang rahmat, 
dait Tiang gen nyatayang belas kasihan 
tipaq dengan saq Tiang suke nyatayang 
belas kasihan." 

l6Jari, keputusan Allah nike nênten 
teicanin lantaran kemělěq manusie atao 
usahe manusie, laguq menurut rahmat 
Allah. 

17 Sěngaq lêg dalem Kitab Suci tetulis, 
"Allah bemanik tipaq raje Mesir, 'Tiang 
jariang side raje siq sopoq maksut 
niki, aděq langan side Tiang nyatayang 
kekuasean dait miaq aran Tiang kesohor 
lêg seantěro dunie.™ 

18Jari, Allah nyatayang rahmat-Ne tipaq 
sopoq dengan, lamun Allah kayunang hal 
nike. Dait Allah miaq dengan jari pagah, 
lamun Allah kayunang hal nike čndah. 

19 Nah, side pade gen bebase lêg tiang, 
"Lamun maraq nike kemběq Allah masih 
nyalahang manusie? Tekan nděq araq 
sopoq dengan juaq saq bau halangin 
pekayunan Allah?" 

20 Laguq side pade, side pade cume 
manusie biase, dait side pade nděq patut 
nimbal tipaq Allah! Napi bau barang saq 
tepiaq beketuan lêg dengan saq miaq, 
"Kemběq side piaq tiang maraq niki?" 

21 Napi dengan saq miaq kemêg nike 
nděq bedowě hak miaq tanaq malit nike 
semělě angenne? Lěman sebongkah tanaq 
malit, dengan nike berhak miaq due 

macem rue: Saq sopoq tekadu jari tujuan 
saq mulie, dait saq sopoqne malik tekadu 
jari tujuan biase. 

22 Maraq nike čndah napi saq tecipteang 
siq Allah. Allah nyatayang murke-Ne dait 
nyatayang kekuasean-Ne. Laguq Allah 
čndah sabar tipaq ie pade saq harus 
tehukum lantaran perbuatanne miaq Allah 
jari murke. 

23 Malahan Allah sabar jari nyatayang 
kesugihan dait kesolahan-Ne saq 
belimpah-limpah tipaq dengan-dengan 
saq le kasihin, saq sampun le siepang 
senděqmanne jari nerimaq kemuliean-Ne, 

24 termasuk ite saq sampun temanikang 
siq Allah, nděqne lêman bangse Yahudi 
doang, laguq lčman bangse-bangse lain 
čndah. 

25 Sêngag lêg dalem kitab Nabi Hosea, 
Allah bemanik, "Dengan-dengan saq nděq 
dowěn Tiang, gen Tiang sebut 'Bije-bije 
dowěn Tiang'. Bangse saq nděq Tiang 
kasihin, gen Tiang sebut 'Kekasih Tiang'. 

26 Dait lêg taog lêg mbě tebadaq tipaq 
dengan, 'Side pade nděqne dengan- 
dengan dowên Tiang', gen tesebut, 
'Bije-bije dowěn Allah saq idup." 

27 Nabi Yesaya čndah bebase secare 
tegas mengenai bangse Israel, "Timaq 
jumlah bangse Israel nike maraq gerěs 
lêg segare, cume sekediq doang saq gen 
selamet; 

28 sěngaq Tuhan gen gelis ngukum 
selapuq isi dunie, adil dait sempurne." 

29 Yesaya čndah bebase maraq niki, 
"Seanděne Tuhan penguase alam semeste 
nděq ngaděčqang ite keturunan, pasti 
ite selapuq sampun maraq Sodom dait 
Gomora." 

30 Jari, kesimpulanne: Bangse-bangse 
lain saq nděq uwah berusahe aděqne 
jari kenaq lêg arepan Allah, mangkin 
tejariang kenaq lêg arepan Allah sehingge 
hubungan ie pade kance Allah jari solah 
malik langan iman ie pade. 

31 Sebalikne dengan-dengan Yahudi 
tetep berusahe taat lêg hukum adêg 
tejariang kenaq lêg arepan Allah. Laguq 
malahan ie pade ndèg berhasil. 

32 Kemběčq ie pade ndêg berhasil? Sěngaq 
ie pade ngelaksaneang hal nike nděqne 
lantaran beriman tipaq Allah, laguq siq 
usahene měsaq. Make ie pade geriq 
kedantuk lêg "Batu Sandungan". 

33 Mengenai batu nike tetulis lêg Kitab 
Suci maraq niki, "Perhatiang niki: Lěq Sion 
sampun Tiang toloq sopoq batu saq gen 
miaq dengan kedampes; sopoq batu saq 
miaq dengan geriq. Laguq dengan saq 
percaye lêg le, nděq gen teperilaq." 

] 0 I Semeton senamian! Tiang melêt 
gati adêg bangse tiang čndah 
teselametang. Dait tiang tetu-tetu do'eang 

ie pade tipaq Allah. 

“Tiang bau ngebêng kesaksian bahwe 
setetune ie pade semanget gati ngawule 
lêg Allah. Laguq semangetne nike ndêg 
tedasarang siq pengertian saq kenaq. 

3 le pade ndčq nenaoq berembě adêgne 
jari kenaq lêg arepan Allah sehingge 
hubungan ie pade kance Allah jari solah 
malik. Dait lantaran ie pade cume boyaq 
siq carene měsaq aděqne jari kenaq lěq 
arepan Allah, lantaran hal nike ie pade 
ndčq patuh lêg care saq teicanin siq Allah 
saq jariang manusie kenaq lêg arepan-Ne. 

4Sěngaq Almasih nike tujuan lêman 
Hukum Taurat. Jari, sebilang dengan saq 
percaye tipaq Almasih tejariang kenaq lêg 
arepan Allah. 

> Tetulis siq Musa bahwe dengan saq 
tejariang kenaq lêg arepan Allah sehingge 


ROMA 10.6- 10 49 


hubunganne kance Allah jari solah malik 
atas dasar Hukum Taurat, “Dengan nike 
gen idup sig ketaatanne lêg Hukum Taurat 
nike." 

6 Laguq dengan saq tejariang kenaq lêg 
arepan Allah langan iman tipaq Allah, 
dalem Kitab Suci tetulis maraq niki, "Ndaq 
side bebase lêg dalem angende, 'Sai saq 
gen tačk ojok sorge?" (artine jauq Almasih 
turun), 

7 atao, 'Sai saq gen turun ojok jurang 
maut?" (artine saq ngangkat Almasih tačk 
lêman ninggal)." 

8 Maksutne maraq niki, "Berite lêman 
Allah nike rapet gati lêg side; lêg biwihde 
dait dalem atěnde." Nike berite lêman 
Allah mengenai iman saq tiang sebarang. 

9 Sěngaq lamun side ngaku kadu biwihde 
bahwe, Deside Isa nike Junjungan Saq 
Mulie, dait percaye lêg dalem atěnde 
bahwe Allah sampun ngidupang Deside 
Isa Almasih lèêman ninggal, make side gen 
selamet. 

10 Sěngaq siq atěne dengan percaye 
sehingge Allah nerimaq ie jari dengan saq 
tejariang kenaq lêg arepan Allah sehingge 
hubunganne kance le jari solah malik. 

Dait sig biwihne dengan ngaku dait ie gen 
teselametang. 

11 Lěq dalem Kitab Suci tetulis, "Dengan 
saq percaye lêg le nděq gen teperilaq." 

12 Nike berlaku tipaq selapuq dengan, 
sěngaq nděq araq bědene antare dengan 
Yahudi kance dengan bangse-bangse 
lain. Allah saq sopoq nike, Tuhan umaq 
selapuq dengan. le ngicanin berkah saq 
belimpah-limpah tipaq selapuq dengan 
saq nunas lêg le. Sêngag dengan Yahudi 
atao dengan bangse-bangse lain nděq 
araq bědene. Tuhan saq pade umaq 
selapuq manusie, le ngicanin berkah saq 
belimpah-limpah tipaq selapuq dengan 
saq tunas lêg le. 

13 Dalem Kitab Suci tetulis, "Selapuq 
dengan saq ngempoh pesěngan Tuhan 
gen teselametang." 

14 Laguq berembě dengan bau ngempoh 
le lamun ie pade ndčq percaye? Dait 
berembě ie pade bau percaye lêg le lamun 
ie pade ndêgman dengah berite mengenai 
le? Terus berembě ie pade bau dengah 
berite mengenai le lamun nděq araq 
dengan saq nyampčang tipaq ie pade? 

1> Dait berembě dengan bau nyampêang 
berite mengenai le lamun ie pade nděq 

teutus? Lêg dalem Kitab Suci tetulis 
maraq niki, "Berembě solahne kedatengan 
dengan-dengan saq jauq Kabar Solah!" 

16 Laguq nděqne selapuq dengan Yahudi 
nerimaq Kabar Solah nike. Sěngaq maraq 
basen Yesaya, "Tuhan, sai saq percaye lěq 
berite saq tiang sampēčang niki?" 

17 Keranaq nike, dengan-dengan jari 
beriman sěngaq ie pade dengah berite. 
Dait berite nike tedengah sêngag araq 
dengan saq nyampčang manik Almasih. 

18 Laguq tiang beketuan: Napi tetu ie 
pade nděqman dengah berite nike? Pasti 
sampun! Sěngaq araq tetulis lêg Kitab 
Suci, "Suare ie pade sampun kedengahan 
ojok seantěro dunie, napi saq ie pade 
sampčang sampun dateng ojok poton 
dunie." 

I9Tjang beketuan malik: Napi bangse 
Israel ndêgman nenaoq? Penemběqne 
Musa bebase, "Allah bemanik maraq niki, 
'Tiang gen miaq side jari talon atě tipaq 
bangse-bangse saq nděqne bangse Israel. 
Dait tiang gen miaq side pade sili lêg 
sopoq bangse saq bodo." 

20 Yesaya sayan bani malik bebase, 
"Maraq niki Manik Allah, 'Dengan-dengan 
saq nděq boyaq Tiang, ie pade sampun 

bedait kance Tiang; dait Tiang nyatayang 
diriq Tiang tipaq ie pade saq nděq 
ngetuanang Tiang." 

21 Laguq mengenai bangse Israel, Yesaya 
bebase, maraq niki Manik Allah, "Sejeloan 
Tiang ngulurang imen Tiang tipaq sopoq 
bangse saq pagah dait nděčq taat." 

] ] l Tiang beketuan: Napi Allah 

sampun nolaq Israel, umat-Ne 
mēěsaq? Pasti nděq! Tiang měsaq dengan 
Israel, keturunan Ibrahim dait lêman suku 
Benyamin. 

2 Allah něnten nolaq Israel saq sampun 
le pilêg lêman semule. Side pade nenaoq 
napi saq tetulis lêg Kitab Suci mengenai 
Elia sewaktu ie tunasang tipaq Allah 
mengenai Israel. Elia matur, 

3 "Tuhan, selapuq nabi Deside sampun 
ie pade matěq, selapug měje-měje taoq 
kurban Deside sampun teancurang. 
Mangkin karing tiang doang saq masih 
idup, laguq ie pade gen matěq tiang 
čndah." 

4 Napi jawaban Allah tipaq Elia? Manik 
Allah, "Sampun Tiang aděčqang pituq iyu 
dengan umaq Tiang měsaq. le pade nděq 
uwah nyembah Děwe Baal." 

> Maraq nike čndah mangkin niki: Araq 
sise dengan saq tepilěq siq Allah lantaran 
rahmat-Ne. 

6 Allah milêg lantaran rahmat-Ne, dait 
nděq lantaran perbuatan manusie; sěngaq 
lamun Allah milêg lantaran perbuatan 
manusie, make rahmat Allah nike nděqne 
rahmat saq sejati. 

7 Jari, berembē? Israel ndêg mauq napi 
saq ie pade boyaq. Saq mauq cume 
dengan-dengan saq sampun tepilěq siq 
Allah, saq lain selapuq jari pagah. 

8 Sěngaq dalem Kitab Suci tetulis maraq 
niki, "Allah miaq atě dait pikiran ie pade 
jari bebel; dait dateng mangkin penenteng 
ie pade ndêdg tao nyerioq dait kentok ie 
pade nděq tao dedengah." 

9 Basen Daud êndah, "Alurang jamuan- 
jamuan saq ie pade piaq jari jeret dait 
perangkep, penghalang dait balesan tipaq 
diriqne měsaq. 

10 Alurang penenteng ie pade jari peteng 
aděq ie pade ndaq nyerioq; dait alurang ie 
pade jari bongkok selačq-lačqne." 

11 Tiang beketuan malik: Sewaktu ie pade 
kedampes, napi ie pade harus geriq? Pasti 
nděq! Laguq lantaran ie pade bedose, 
make bangse-bangse lain malahan 

teselametang, sehingge ie pade jari talon 
atě tipaq bangse-bangse lain nike. 

12 Lantaran pelanggaran ie pade 
berarti kesugihan umaq dunie, dait 
kegagalan ie pade berarti kesugihan umaq 
bangse-bangse lain; pasti belěqan malik 
kesempurnean ie pade. 

13 Laguq mangkin tiang sampčang 
tipaq side pade, dengan bangse-bangse 
lain! Sengoněq tiang jari rasul umaq 
dengan bangse-bangse lain, tiang anggep 
pegawéan tiang nike sopoq hal saq mulie. 

14 Tiang harep pegawêan tiang niki 
bau nimbulang talon atě lêg bangse 
tiang měsaq, aděq siq hal nike tiang bau 
nyelametang pire dengan lêman ie pade. 

13 Sěngaq lamun ie pade tetolaq siq 
Allah, hubungan dunie kance Allah 
tedamčang; lebih-lebih lamun lantaran ie 
pade teterimaq! Pasti nike maraq dengan 
ninggal saq idup malik! 

16 Lamun sepeleng ruti sebagê hasil saq 
penemběq nike suci, selapuq ruti nike 
ndah suci. Dait lamun akah lolo nike suci, 
make pêmpang-pêmpangne êndah suci. 

17 Separo lêman pêmpang-pêmpang 
lolo zaitun sampun tepeleng. Dait lěq 
onos pelengan nike tedekung pêmpang 

lolo zaitun saq tiwoq lěq taoq saq nděq 
keruan. Dait mangkin side pade tedekung 
ojok derike aděq side pade mauq keloran 
saq pade lêman akah dait kesuburan lolo 
zaitun nike. 

18 Ndaq side pade nyombongang diriq 
tipaq ie pade saq sampun peleng nike. 
Side pade harus tetep inget, nděqne 
pěmpang sad jauq keloran ojok akah, 
laguq akah saq nungke pěmpang. 

19 Laguq side pade gen bebase, "Pasti, 
pêmpang-pêmpang nike tepeleng adêg 
tiang pade tedekung lêg lolone!" 

20 Nike mule kenaq. Laguq ie pade 
tetetěh lantaran ie pade nděčq percaye, 
sebalikne side pade teterimaq lantaran 
iman side pade. Keranaq nike ndaq side 
pade jari sombong lantaran hal nike; 
sebalikne side pade harus merase takut. 

21 Sěngaq lamun Allah nděq merase 
sayang jari netěh pěmpang-pěmpang 
saq asli nike, ndaq paran Allah nděq gen 
merase sayang jari netěh side pade êndah! 

22 Keranaq nike, ite nyaksiang berembé 
solahne dait berembě êndah tegesne 
Allah. Allah berlaku teges tipaq dengan- 
dengan saq gawěq dose, laguq le ngasihin 
side pade — asal side pade tetep idup lêg 


ROMA 11.23-26 56 


dalem kasih-Ne. Lamun nděčq maraq nike, 
make side pade čndah gen tepeleng. 

23 Dait mengenai pêmpang-pêmpang 
saq tepeleng nike, lamun ie pade sadar 
dait percaye, make ie pade gen teterimaq 
malik; sěngaq Allah bedowě kuase jari 
dekung ie malik. 

24 Sěngaq lamun side pade sebagé 
pěmpang lolo zaitun saq nděq keruan 
taoqne tiwoq sampun tepeleng, dait 
betentangan kance keadaan side nike, 
side sampun tedekung lěq lolo zaitun 
saq asli. Pasti solahan malik pěmpang- 
pěmpang saq asli, ie pade gen tedekung 
lêg lolone saq mule. 

2> Semeton-semeton senamian! Tiang 
harep side pade nděq anggep dirigde 
ceket. Tiang melêt side pade nenaoq 
sopoq rahasie: Separo lêman dengan 
Yahudi keras atě laguq hal nike gen 
tahen cume jangke penoq jumlah dengan 
bangse-bangse lain saq dateng. 

26 Siq care saq pade dengan Yahudi 
gen teselametang. Sěngaq araq tetulis 
lq dalem Kitab Suci, "Pemběbas gen 
rauh lčman Sion; le gen netěh selapuq 
kejahatan lêman keturunan Yakub. 

27 Tiang piaq perjanjian nike kance ie 
pade lêg waktu Tiang ngapus dose-dose 
ie pade." 

28 Mengenai Kabar Solah, dengan Yahudi 
nděq nerimaq hal nike, make ie pade jari 
musuh Allah lantaran side pade; mengenai 
pilěqan Allah, Allah tetep ngasihin ie pade 
demi leluhur ie pade. 

29 Sěngaq Allah nděq nyesel lêg paice 
dait pilěqan-Ne. 

30 Lačq, side pade ndêg taat tipaq Allah. 
Laguq mangkin, Allah sampun nyatayang 
rahmat-Ne lantaran dengan Yahudi nděq 
taat. 

31 Maraq nike čndah mangkin dengan 
Yahudi ndčq taat tipaq Allah adêg siq 
rahmat saq side pade terimaq lêman Allah, 
ie pade nerimaq rahmat Allah. 

32 Sěngaq Allah menengang selapuq 
umat manusie tekuasein siq ndēěq taat, 
aděq Allah bau nyatayang rahmat-Ne 
tipaq selapuq manusie. 

33 Luar biase gati kesugihan Allah, 
kebijaksanean dait pewikanan-Ne! Sai saq 
bau selidik keputusan-keputusan Allah? 
Sai saq bau ngerti langan-langan Allah? 

34 Dalem Kitab Suci tetulis maraq niki, 
"Sai saq nenaoq pikiran Tuhan? Sai saq 
bau nasêhatin Tuhan? 

35 Sai saq sampun ngaturin tipaq Tuhan 
sehingge ie bau nuntut balesan-Ne?" 

36 Allah saq cipteang selapuqne. 
Selapuqne asalne lêman Allah, dait 
selapuqne nike bagi Allah. Pade mulieang 
Allah selačq-lačqne! Amin. 

] 2 I Semeton-semeton senamian! Siq 

kemurahan Allah lěq ite, sanget 
siq tiang tunas aděq side pade serahang 
diriqde jari kurban saq idup, saq suci dait 
nyenengang Allah. Seharusne maraq niki 
ibadah side pade tipaq Allah. 

2? Ndaq turut kebiasean dunie niki, laguq 
robah dirigde měsaq siq pembaruan budi 
side pade, aděq bau bědeang pekayunan 
Allah: Saq solah, saq nyenengang Allah, 
dait saq sempurne. 

3 Allah sampun ngicanin tiang rahmat, 
keranaq nike tiang nasêhatin side pade 
selapuq: Ndaq side pade merase atasan 
lêman saq setetune. Sebalikne side pade 
harus anggep diriq sewajarne. Sebilang 
dengan harus serioq diriqne menurut 
iman saq teicanin siq Allah. 

4 Awakte bedowě luwêg bagian, 
sopoq-sopoq bagian bedowě tugas 
měsaq. 

> Maraq nike čndah ite dalem Deside 
Isa Almasih. Timaqne luwêg, setetune 
ite maraq sopoq awak. Dait ite sopoq 
kance saq lainne saling berubungan jari 
bagian-bagian lêg dalem sopoq awak. 

6 Ite sopoq-sopoq bedowě paice saq 
belainan. Paice nike teicanin siq Allah tipaq 
ite menurut rahmat-Ne. Lamun sopoq 
dengan bedowě paice jari benubuat, 
alurang ie benubuat menurut imanne. 

Lamun bedowé paice jari ngelayanin 
dengan lain, harus ngelayanin dengan 
lain. Lamun bedowě paice jari ngajahang, 
harus pacu-pacu ngajahang. 

8 Lamun bedowé paice jari ngebêng 
nasêhat, alurang ie nasêhatin dengan 
lain. Dengan saq ngeběng, ngeběng 
secare ihlas. Dengan saq mimpin, harus 
mimpin pacu-pacu, dengan saq nyatayang 
belas kasihan lêg dengan lain harus 
ngelaksaneang siq sukecite. 

9 Kasihde nike harus ndčq puraq-puraq. 
Jaoqin selapuq hal saq jahat, dait 
laksaneang saq solah. 

10 Side pade harus saling kasihin 
sopoq kance saq lain maraq dengan 
besemetonan dait side pade harus saling 
senjuluq ngeběng hormat. 

11 Pade begawčan rajin-rajin, ndaq 
mayus. Besemanget ngelayanin Tuhan. 

12 Pade besukecite dalem pengharepan, 
pade sabar lêg segale macem kesusahan 
dait tetep bedo'e. 

13 Pade tulung semeton-semetonde saq 
kekurangan dait běng nyodoq lěq balě 
side pade! 

14 Pade tunas berkah lêman Allah umaq 
dengan-dengan saq nganiaye side pade. 
Ndaq side pade kutuk ie. 

1> Milu begembire kance dengan-dengan 
saq gembire, dait nangis kance dengan 
saq nangis. 

16 Pade idup secare rukun sopoq kance 
saq lainne. Ndaq kajuman, laguq jauq 
diriqde lêg hal-hal saq sederhane. Ndaq 
anggep diriqde pinteran lêman saq 
setetune. 

17 Ndaq bales kejahatan siq kejahatan, 
laksaneang napi saq kenaq tipaq selapuq 
dengan. 

18 Usaheang lêg pihak side pade adêgne 
idup damě kance selapuq dengan. 

19 Semeton senamian saq tiang kasihin, 
ndaq gati bales dendem, alurang Allah 
saq ngukum. Sěngaq araq tetulis lêg Kitab 
Suci: "Pembalesan nike hak Tiang. Tiang 
gen nuntut pembalesan, manik Allah." 

20 Sebalikne lamun musuh side pade 
lapah, bêng ie ngelor; dait lamun ie bedak 
bèng ie nginem, sěngaq siq piaq hal nike 
side pade miaq ie ilaq. 

21 Ndaq tekalahang siq kejahatan. Laguq 
side pade harus kalahang kejahatan nike 
siq hal saq solah. 

] 3 I Sebilang dengan harus tunduk 

lêg pemrěntah, sěngaq nděq araq 
pemrêntah saq nděq berasal lêman Allah. 
Dait pemrěntah saq araq tetentuang siq 
Allah. 

2? Keranaq nike dengan saq ngelawan 
pemrěntah pade maraq dengan saq 
ngelawan napi saq sampun tetetepang siq 
Allah. Dait dengan saq piaq maraq nike 
gen mauq hukuman. 

3 Sěngaq dengan saq perbuatanne solah 
nděqne perlu takut lêg pemrěntah. Cume 
dengan saq perbuatanne jahat doang saq 
takut. Lamun side pade mělě nděq merase 
takut lêg pemrěntah, side pade harus 

ngelaksaneang hal saq solah, make side 
pade gen tepuji siq pemrěntah. 

4 Sěngaq pemrěntah nike pelayan Allah 
saq begawěan jari kesolahan side pade. 
Laguq lamun perbuatan side pade jahat, 
mule side pade harus takut lêg pemrěntah 
sěngaq ndêgne sie-sie pemrěntah nike 
bekuase jari ngukum dengan. Pemrěntah 
nike pelayan Allah saq balesang murke 
Allah tipaq dengan-dengan saq gawêd 
kejahatan. 

> Keranaq nike side pade harus tunduk 
lêg pemrěntah — nděqne cume lantaran 
murke Allah, laguq êndah lantaran atě 
nurani. 

6 Nike čndah alasanne kembêg side pade 
bayah pajek, sěngaq pemrěntah nike 
pegawč-pegawě saq tepercaye siq Allah 
jari ngelaksaneang tugas saq husus. 

7 Běng tipaq selapuq dengan saq patut 
side bêng: Bayah pajek side pade lamun 
side pade tewajibang bayah, dait bayah 
dudukan lamun side pade tewajibang 
bayah dudukan. Takut lêg dengan saq 
patut tetakutang dait hormatin dengan 
saq patut tehormatin. 

8 Ndaq berutang napi juaq lêg sai-sai, 
laguq side pade harus saling kasihin 

sopoq kance lainne. Sěngaq dengan sad 
ngasihin sepadene manusie, ie sampun 
sepenoqne ngelaksaneang Hukum Taurat. 

9 Prěntah-prěntah nike: Ndaq bezinah, 
ndaq nyematěq, ndaq memaling, ndaq 
melět napi saq tečpčang sig dengan 
lain; dait selapuq prěntah-prěntah lainne 
sampun tesimpulang jari sopoq hukum, 
"Kasihin sepadende manusie maraq side 
pade ngasihin diriqde." 

10 Dengan saq ngasihin sepade manusie 
nděqne gen gawěq kejahatan lêg 
sepadene. Jari dengan saq ngasihin 
sepade manusie, ie sampun sepenoqne 
ngelaksaneang Hukum Taurat. 

11 Laksaneang selapuq hal nike, dait 
ngerti keadaan mangkin, bahwe sampun 
wayene side pade ures lêman tindoq. 
Sěngaq keselametante sampun rapet 
tebanding waktu ite baruq percaye. 

12 Kelem gen liwat dait seberaq malik gen 
jari menah. Keranaq nike silaq ite engkah 
gawěq perbuatan-perbuatan saq jahat. Ite 
harus kadu perlengkapan senjate terang. 

13 Ite harus gawêg hal-hal saq solah 
maraq saq biase tegawêd siq dengan 
kenaq; ndaq beseneng-seneng jangke 
liwat bates atao, bowos-bowosan. Ndaq 

gawěq perbuatan saq cabul dait ndaq 
turut kemělěq hawe napsu. Dait ndaq 
besiaq atao talon atë. 

14 Laguq kadu Junjungan Saq Mulie 
Deside Isa Almasih sebagě perlengkapan 
senjate terang. Dait ndaq turut kemělěq 
awak saq bedose jari muasang hawe 
napsu. 

] 4 l Terimaq dengan saq lemah 

imanne, ndaq hakimin pendapetne. 

2? Araq dengan saq bedowé iman bahwe 
ie bau ngelorang napi juaq, laguq araq 
dengan lain saq nděq kuat imanne; cume 
bau ngelor sayur-sayuran doang. 

3 Dengan saq ngelorang napi juaq, ndaq 
menghine dengan saq cume ngelorang 
keloran tertentu doang. Dait dengan saq 
ngelor keloran tertentu doang, nděq 
čndah ngukum dengan saq ngelorang 
selapuqne, sěngaq Allah sampun nerimaq 
ie. 

4Sai side pade setetune sehingge side 
pade bani ngadilin pelayan dengan lain? 
Timaq pelayan nike rebaq atao nganjeng, 
nike urusan majikanne. Dait mule pelayan 
nike pasti gen nganjeng malik sěngaq 
Allah sanggup piaq ie nganjeng. 

> Araq dengan saq merase bahwe araq 
jelo-jelo tertentu saq pentingan lêman 
jelo-jelo saq lain, laguq araq čndah 
saq bedowě pendapet bahwe selapuq 
jelo pade doang. Alurang sopoq-sopoq 
dengan beranggepan menurut pikiranne 
měsaq. 

6 Dengan saq mentingang jelo-jelo 
tertentu ie ngelaksaneang bagi Allah. 
Dengan saq nděq mentingang jelo-jelo 
tertentu ie ngelaksaneang čndah bagi 
Allah. Dengan saq ngelorang selapuq 
macem keloran, ie ngelaksaneang bagi 
Allah dait ie besyukur tipaq Allah. 
Maraq nike čndah dengan saq cume 
ngelor keloran tertentu doang, ie pade 
ngelaksaneang bagi Allah dait besyukur 
tipaq le. 

I Nděčq araq sopoq dengan juaq lêg 
antare ite saq idup umaq diriqne měsaq; 
dait nděq araq sopoq dengan juaq saq 
matě umaq diriqne měsaq. 

8 Lamun ite idup, ite idup bagi Tuhan. 
Dait lamun ite matě, ite čndah matě bagi 
Tuhan. Jari, idup atao matē, ite dowên 
Tuhan. 

3 Almasih sampun ninggal dait idup 
malik adēěq le jari Junjungan Saq Mulie 

umaq dengan-dengan saq idup dait 
dengan-dengan saq sampun ninggal 
čndah. 

10Jari, semeton-semeton, kembêg side 
ngadilin semeton side pade saq seiman? 
Dait kemběq side pade hine ie? Ite 
selapuq gen bareng-bareng ngadep tahte 
penghakiman Allah. 

11 Sěngaq araq tetulis lêg Kitab Suci, 
maraq niki manik Tuhan, "Demi idup 
Tiang, sebilang dengan gen sujut lêg 
arepan Tiang, dait sebilang dengan gen 
ngaku bahwe Tiang Allah." 

12 Jari, ite sopoq-sopoq harus 
betanggung jawab lêg selapuq 
perbuatante tipaq Allah. 

13 Keranaq nike ite ndaq saling hakimin. 
Sebalikne turut hukum niki: Ndaq jangke 
miaq semeton side pade jari tegode dait 
bedose. 

14 Tiang taoq lêg dalem Junjungan Saq 
Mulie Deside Isa, dait yakin bahwe ndêg 
araq sopoq hal saq najis lêman dirigne 
mêsadg; laguq lamun sopoq dengan 
anggep hal-hal nike najis, bagi dengan 
nike hal-hal nike najis. 

13 Lamun napi saq side pade kelor nike 
jari nyakitin angen semeton side pade, 

artine perbuatan side pade nděčqne atas 
dasar kasih. Sêngadg Almasih sampun 
ninggal umaq ie, ndaq alurang semeton 
side pade nike teancurang siq napi saq 
side pade kelorang. 

16 Keranaq nike ndaq alurang diriq side 
pade tepitnah mengenai napi saq solah 
lêg side pade. 

17 Sěngaq Kerajaan Allah nděčqne soal 
napi saq bau tekelorang dait teinem, laguq 
mengenai keadaan tejariang kenaq lěq 
arepan Allah, damě sejahtere dait sukecite 
lêg dalem Roh Suci. 

18 Dengan saq ngelayanin Almasih maraq 
nike, nyenengang Allah dait tehargein siq 
dengan lain. 

19 Keranaq nike silaq ite gawčq napi saq 
datengang damě sejahtere dait saling 
neguqang iman. 

20 Ndaq lantaran soal keloran side pade 
nyědaq napi saq sampun tepiaq siq 
Allah. Selapuq hal nike suci; laguq lamun 
lantaran keloran side pade miaq dengan 
lain bedose, make side pade salaq. 

21 Solahan side pade nděčq ngelorang 
daging atao nginem anggur, atao 
ngelaksaneang napi juaq lamun hal nike 
miaq semeton side pade jari bedose. 

22 Napi saq side pade percaye, pade tegel 
kepercayean nike jari diriqde měsaq lěq 
arepan Allah. Bahagie dengan saq ndêdg 
hukum diriqne mêsag mengenai napi saq 
ie anggep solah. 

23 Laguq dengan saq merase ragu-ragu 
lêg napi saq ie kelorang, ie sampun 
tehukum sěngaq ie nděq ngelaksaneang 
hal nike atas dasar iman. Dait napi saq 
telaksaneang nděq atas dasar iman, nike 
dose. 

] 5 l Ite saq kuat imanne harus sabar 

lêg kelemahan dengan saq lemah 
keyakinanne. Ndaq ite cume nyenengang 
dirigte měsaq. 

? Sebalikne sebilang dengan lêg antare 
ite harus nyenengang angen sepadente 
demi kesolahanne jari neguqang imanne. 

3 Sěngaq Almasih měsaq nênten mikirang 
dirig-Ne měsaq. Lěq Kitab Suci tetulis 
maraq niki, "Selapuq penghinean saq ie 
pade tujuang tipaq Deside, sampun nimpe 
tiang." 

4Selapuq saq tetulis lêg Kitab Suci 
mule tetulis jari ngajah ite, aděq 
siq ketekunan dait penghiburan saq 
araq lêg tulisan-tulisan nike ite maud 
pengharepan. 

> Semoge Allah sumber ketekunan dait 
penghiburan nulung side pade jari idup 
dalem kerukunan sesuai kance pekayunan 
Deside Isa Almasih. 

6 Sehingge siq sopoq angen dait sopoq 
suare, side pade selapuq ngemulieang 
Allah, Bapa Junjungante Saq Mulie Deside 
Isa Almasih. 

7 Keranaq nike side pade wajib saling 
nerimaq pade čndah maraq Almasih 
nerimaq side pade jari ngemulieang Allah. 

8 Sěngaq, pade inget bahwe Almasih 
sampun ngelayanin dengan Yahudi demi 
kebenaran Allah dait jari ngukuhang 
janji-janji-Ne tipaq leluhurte. 

9 Aděq dengan bangse-bangse lain 
čndah ngemulieang Allah lantaran 
rahmat-Ne tipaq ie pade. Lěq dalem Kitab 
Suci tetulis maraq niki, "Keranaq nike 
tiang gen mulieang Deside lêg antare 
bangse-bangse, tiang gen nyanyiang 
zabur umaq pesěngan Deside." 

10 Araq čndah tetulis maraq niki, 

"Pade begembire bareng umat-Ne, hai 
bangse-bangse!" 

11 Dait niki čndah, "Pade puji Tuhan, 
selapuq bangse-bangse! Selapuq dengan 
pade puji le!" 

12 Dait niki čndah saq teucapang siq 
Yesaya, “Gen muncul sopoq dengan lêman 
keturunan Isai, saq gen mrěntah selapuq 
bangse-bangse; tipaq le bangse-bangse 
gen beharep." 

13 Semoge Allah, sumber pengharepan 
nike, penoqin angen side pade siq sukecite 
dait damě sejahtere sěngaq side pade 
percaye lêg le dait siq kuase Roh Suci side 
pade gen sayan kuat, belimpah-limpah 
siq pengharepan. 

14 Semeton-semeton senamian! Tiang 
yakin bahwe araq luwěq gati hal saq 
solah lêg side. Side pade sampun nenaoq 
selapuq-selapuqne dait bau saling ajah 
sopoq kance lainne. 

153 Laguq lêg hal tertentu, lêg dalem surat 
niki tiang peringet side pade secare teges, 
lantaran rahmat saq sampun teicanin lěq 
tiang. 

16 Allah sampun ngutus tiang jari 
pelayan Deside Isa Almasih tipaq dengan 
bangse-bangse lain, tiang nyampěang 
Kabar Solah lêman Allah tipaq ie pade 
aděq ie pade bau teterimaq siq Allah jari 
persembahan saq husus dait tesuciang siq 
Roh Suci. 

17 Jari, lèg dalem Deside Isa Almasih 
tiang merase bangge gati siq pelayanan 
tiang tipaq Allah niki. 

18 Tiang nděq bani ngeraosang saq 
lain kecuali napi saq sampun tepiaq 
siq Almasih langan diriq tiang, tugas 
tiang bimbing dengan bangse-bangse 
lain aděqne taat lêg Allah langan 
ucapan-ucapan dait perbuatan-perbuatan 
tiang. 

19 Langan keajaipan-keajaipan saq luar 
biase čndah selapuqne nike telaksane siq 
kuase Roh Suci. Kabar Solah mengenai 
Almasih sampun tiang sampěang tipaq 
dengan-dengan mulai lêman Yerusalem 
dateng llirikum. 

20 Tiang anggep sebagě kehormatan 
nyampčang Kabar Solah lêman Allah lêg 
taoq-taoq lêg mbě dengan-denganne 
nděqman dengah mengenai Almasih. 
Sěngaq tiang nděq mělě begawêan lěq 
dasar saq sampun tetoloq siq dengan lain. 

21 Araq tetulis lêg Kitab Suci, "Dengan- 
dengan saq nděq uwah nerimaq berite 
mengenai le, gen serioq; dait ie pade saq 
nděq uwah dengah, gen ngerti." 

2? Keranaq nike tiang rimpes gati araq 
halangan jari jangoq side pade. 

23 Laguq mangkin pegawêan tiang 
lêg dačrah-dačrah nike sampun tutuq. 
Sampun pire taun ngonêdgne tiang melět 
gati dateng jangoq side pade. 

24 Laun lamun tiang liwat lêg kote side 
pade dalem kelampan tiang ojok Spanyol, 
tiang beharep lêg derike tiang bedait 
kance side pade dait beseneng-seneng 
seberaq kance side pade. Sesampun nike 
tiang beharep side pade bau nulung tiang 
jari ngelanjutang kelampan tiang ojok 
Spanyol. 

25 Laguq mangkin tiang kenyeke dalem 
kelampan ojok Yerusalem jari ngatong 
sumbangan umaq dengan-dengan saq 
tehususang bagi Allah saq araq lêg 
Yerusalem. 

26 Sěngaq jemaah-jemaah lêg Makedonia 
dait Akaya sampun setuju jari ngeběng 
sumbangan tipaq dengan-dengan 
miskin lêg antare dengan-dengan saq 
tehususang bagi Allah, lêg Yerusalem. 

27 Seneng gati angen ie pade ngebêng 
sumbangan nike. Mule sepatutne ie 
pade nulung semeton-semeton saq 
miskin lêg Yerusalem nike; sěngaq 
lman dengan-dengan Yahudi nike 
dengan bangse-bangse lain sampun 

nerimaq berkah lêman Allah. Jari, dengan 
bangse-bangse lain nike patut éndah 
nulung dengan-dengan Yahudi siq 
berkah-berkah saq berue barang. 

28 Lamun tiang sampun nyelesčang tugas 
niki, dait nyerahang selapuq sumbangan, 
tiang gen lalo ojok Spanyol dait nyelaloq 
lêg kotende. 

29 Lamun tiang dateng tipaq side pade, 
tiang yakin bahwe tiang gen dateng siq 
penoq berkah Almasih umaq side pade. 

30 Demi Junjungante Saq Mulie Deside Isa 
Almasih dait demi kasih Roh Suci, sanget 
siq tiang tunas lêg side pade, semoge 
side pade bedo'e bareng kance tiang lêg 
arepan Allah mengenai perjuangan tiang. 

31 Do'eang adêg Allah nyelametang 
tiang lčman dengan-dengan saq nděq 
percaye saq araq lêg Yudea, aděq 
tugas tiang ngatong sumbangan ojok 
Yerusalem niki teterimaq secare bagus 
siq dengan-dengan saq tehususang bagi 
Allah saq araq lêg derike. 

32 Siq pekayunan Allah, tiang gen dateng 
tipaq side pade siq sukecite dait gen 
merase tehibur lěq tengaq-tengaq side 
pade. 

33 Semoge Allah, sumber damě sejahtere 
gen bareng kance side pade selapuq! 
Amin. 

] 6 l Tiang tunas side pade perhatiang 

semetonte saq nine, Pebe, ie 
pelayan jemaah lěq Kengkrea. 

? Pade terimaq ie lêg dalem Junjungan 
Saq Mulie, maraq saq patut jari dengan- 
dengan saq tehususang bagi Allah. Pade 
tulung ie lamun ie merluang bantuan side 
pade sěngaq ie měsaq sampun nulung 
luwêg dengan dait tiang čndah tetulung 
siq ie. 

3 Sampčang salam tiang tipaq Priskila 
dait Akwila, batur-batur tiang saq 
bareng-bareng bagawčan kance tiang lěq 
dalem Deside Isa Almasih. 

4le pade aroh matè lantaran mêlé 
nyelametang tiang. Tiang ngucapang 
tampi asih lêg ie pade — dait nděqne 
tiang doang, laguq selapuq jemaah lêman 
bangse-bangse lain êndah. 

> Sampêang čndah salam tiang tipaq 
jemaah saq bekumpul lêg balě ie pade. 
Salam tipaq Epenetus, batur saq tiang 
kasihin, ie dengan saq penemběq percaye 
tipaq Almasih lêg dačrah Asia. 

6salam tiang êndah tipaq Mariam saq 
matě-matěan begawčan umaq side pade. 

7 Sampčang salam tiang čndah tipaq 
Andronikus dait Yunias, ie pade sebangse 
kance tiang dait sampun tebui bareng- 
bareng kance tiang. Senděqman tiang 
percaye lêg Almasih, ie pade sampun 
juluan percaye. Deduaqne tehormatin lêg 
antare pare rasul. 

8 Salam tipaq Ampliatus saq tiang kasihin 
lêg dalem Junjungan Saq Mulie. 

9 Sampčang salam tiang tipaq Urbanus, 
batur saq bareng begawêan dalem 
Almasih dait tipaq Stakis batur saq tiang 
kasihin éndah. 

10 Salam tipaq Apeles saq sampun tahen 
uji dalem Almasih. Salam èndah tipaq 
Aristobulus dait dengan-dengan saq ndot 
lêg balěne. 

11 Salam tipaq Herodion. le sebangse 
kance tiang. Salam čndah tipaq semeton- 
semeton saq percaye lêg Junjungan Saq 
Mulie, saq ndot lêg balě Narkisus. 

12 Sampčang salam tiang tipaq Tripena 
dait Triposa saq matě-matčan begawěan 
umaq Junjungan Saq Mulie. Salam tipaq 
Persis saq tiang kasihin, saq matě-matčan 
begawêan umaq Junjungan Saq Mulie. 

13 Salam tipaq Rupus bareng inaqne saq 
sampun tiang anggep maraq inaq tiang 
mēěsaq. Rupus nike dengan saq tepilěq siq 
Junjungan Saq Mulie. 

14 Sampčang salam tiang tipaq Asinkritus, 
Plegon, Hermes, Patrobas, Hermas dait 
selapuq semeton saq bareng kance ie 
pade. 

13 Sampčang salam tiang tipaq Pilologus 
dait Yulia; dait Nereus bareng semetonne 
saq nine; tipaq Olimpas dait tipaq selapuq 
dengan saq tehususang bagi Allah saq 
bareng kance ie pade. 

16 Silaq side pade besalam-salaman 
sebagě semeton seiman. Selapuq jemaah 
Almasih nyampêang salam tipaq side 
pade. 

17 Semeton-semeton senamian! Sanget 
siq tiang tunas lêg side pade aděq side 
pade waspade tipaq dengan-dengan saq 
nimbulang perpecahan dait nyesatang 
dengan lčman perajahan saq sampun 
ie pade terimaq. Jaoqang dirigde lêman 
dengan-dengan saq maraq nike. 

18 Sěngaq dengan-dengan saq gawêg 
maraq nike nděq begawčan umaq Almasih, 
Junjungante Saq Mulie, sebalikne ie pade 
cume muasang kemělěqne měsaq. Siq 

rayuan dait ucapan sag manis-manis, 
ie pade nipu dengan-dengan saq tulus 
angenne. 

19 Ketaatan side pade sampun tetaoq siq 
selapuq dengan. Dait tiang seneng gati 
dengah hal nike. Laguq tiang melět aděq 
side pade bijaksane lêg hal-hal saq solah, 
dait bersi lIčman hal-hal saq jahat. 

20 Allah sumber damë sejahtere gen 
ngancurang Belis lêg bawaq načn side 
pade. Rahmat Junjungante Saq Mulie 
Deside Isa Almasih araq bareng kance side 
pade. 

21 Timotius, batur saq bareng begawêan 
kance tiang nyampčang salamne tipaq 
side pade, maraq nike čndah Lukius, 
Yason dait Sosipater saq sebangse kance 
tiang. 

2? Tiang, Tertius saq nulis surat niki, 
ngucapang salam lêg dalem Junjungan 
Saq Mulie tipaq side pade selapud. 

23 Gayus êndah ngirim salam tipaq side 
pade. Tiang ndot lêg balěne dait selapuq 
jemaah čndah nyodoq lěq balěne. Erastus 
saq jari bendahare kote čndah nyampêang 
salam tipaq side pade, maraq nike éndah 
semetonte Kuartus. 

24 [Rahmat Junjungante Saq Mulie Deside 
Isa Almasih bareng kance side pade. 
Amin.] 

2> Puji syukur tipaq hadirat Allah! le 
bekuase neguqang side pade, sesuai 
kance Kabar Solah saq tiang sampêang 
mengenai Deside Isa Almasih, sesuai 
kance pernyataan rahasie saq sampun 
berabad-abad ngoněčqne nděq tetaoq siq 
dengan. 

26 Laguq mangkin siq prěntah Allah saq 
kekel, rahasie nike sampun tenyatayang 
dait tesampčang tipaq selapug bangse 
langan kitab nabi-nabi, aděq ie pade 
selapuq percaye dait taat lěq le. 

27 le sopoq-sopoqne Allah Saq 
Mahebijaksane. Temulieang langan Deside 
Isa Almasih selačq-lačqne! Amin. 


1 Korintus 


] 1 Semeton senamian jemaah Allah lêg 

Korintus! Side sampun temanikang siq 
Allah jari dengan-dengan saq tehususang 
bagi Allah sěngaq side dowěn Deside Isa 
Almasih, bareng kance selapuq dengan 
lêg embě juaq saq nyembah Junjungante 
Saq Mulie Deside Isa Almasih, saq jari 
Tuhan ie pade dait Tuhante ěndah. Tiang, 
Paulus, dait semetonte Sostenes, beharep 
semoge Allah Bapante dait Junjungan 
Saq Mulie Deside Isa Almasih ngicanin 
side rahmat dait damě sejahtere. Tiang 
nulis surat niki sebagě rasul Deside Isa 
Almasih, saq teangkat siq Allah dait siq 
pekayunan-Ne ěndah. 

2 (1:1) 

3 (1:1) 

4 Tiang tetep besyukur tipaq Allah 
mengenai side pade, sěngaq side pade 
sampun nerimaq rahmat lêman Allah 
langan Deside Isa Almasih. 

> Lantaran side pade sampun araq lèg 
dalem Almasih, make idupde sugih lêg 
dalem selapuq hal. Penenaoqde mengenai 

selapuq hal sampun dalem gati, dait side 
pade ceket ngajahang penenaoq nike. 

6 Hal nike nyatayang bahwe berite 
mengenai Almasih sampun tetu-tetu 
tepahamin jangke dalem atěnde, 

7 sehingge side pade nděčq kekurangan 
sopoq paice juaq, dait side pade kenyeke 
ngantos kerauhan Junjungante Saq Mulie 
Deside Isa Almasih. 

8 Almasih mêsag gen jamin side pade 
jangke dateng penutuqne; adêg lêg waktu 
jelo Tuhan, side pade tedait nděq araq 
cacat cele. 

ə% Allah nike setie. le sampun 
ngemanikang dait pesopoq side 
kance Bije-Ne, nike Deside Isa Almasih, 
Junjungante Saq Mulie. 

10 Semeton senamian! Siq pesêngan 
Junjungante Saq Mulie Deside Isa Almasih, 
tiang tunas aděq side pade selapuq idup 
rukun; adêg ndaq araq perpecahan lêg 
antare side. Adčq side pade besopoq, 
sopoq angen dait sopoq pikiran. 

11 sêngag, dengan-dengan lêman 
keluarge Kloe ngelaporang tipaq tiang 
bahwe araq pegejuhan lěq antare side. 

12 Saq tiang maksut nike, bahwe lêg 
antare side araq saq bebase, "Tiang lêman 

golongan Paulus”, arag êndah sag bebase, 
"Tiang lêman golongan Apolos". Saq lain 
bebase, "Tiang lčman golongan Kepas". 
Saq lainne malik bebase, "Tiang lêman 
golongan Almasih." 

13 Segerah Almasih tebagi-bagi? Napi 
Paulus tepakuq lêg kayuq salib umaq 
side pade? Tekan side pade nděq tebaptis 
aděqne jari pengiring-pengiring Paulus? 

14 Syukur nděq araq sopoq dengan juaq 
saq tiang baptis lêg antare side, selain 
Krispus dait Gayus. 

13 Ndaq jangke araq sopoq dengan saq 
bebase bahwe tiang sampun baptis ie 
aděqne jari pengiring tiang. 

16 (Mule tetu, Stepanus dait keluargene, 
mule tiang saq baptis ie pade. Laguq 
lainan siq ie pade, seinget tiang, nděq 
araq malik dengan lain saq tiang baptis.) 

17 Almasih ngutus tiang ndêgne jari 
baptis dengan, laguq jari nyampêang 
Kabar Solah lčman Allah; dait nike 
čndah harus tiang laksaneang nděq kadu 
kepinteran ngeraos secare manusie, adêg 
kuase ninggal-Ne Almasih lěq kayuq salib 
nděq sie-sie. 

18 Sěngaq bagi dengan-dengan saq mule 
gen binase, berite mengenai ninggal-Ne 

Almasih lêg kayuq salib nike teanggep 
jari sopoq hal saq bodo. Laguq, bagi ite 
saq teselametang siq Allah, berite nike 
kekuatan Allah. 

19 Sěngaq lêg dalem Kitab Suci, Allah 
bemanik, "Kebijaksanean dengan arip 
gen Tiang binaseang, dait pengertian 
dengan-dengan berilmu gen Tiang 
musnahang." 

20 Lamun maraq nike, lêg mbě dengan- 
dengan saq arip nike? Lěq mbě ahli-ahli 
Taurat nike? Lěq mbě dengan-dengan saq 
girang nentang nike? Tekan Allah sampun 
miaq kebijaksanean dunie niki jari sopoq 
hal saq bodo? 

21 Sêngag timaq berembě ceketne 
manusie, ie nděq bau kenal kance Allah 
kadu kepinteranne měsaq. Laguq malahan 
lantaran Allah bijaksane, make le kayun 
nyelametang dengan-dengan saq percaye 
lêg le langan berite saq tiang pade 
sampčang, saq teanggep hal saq bodo siq 
dunie. 

22 Dengan Yahudi nuntut keajaipan jari 
bukti, dait dengan Yunani ngutameang 
kebijaksanean dunie niki. 

23 Laguq tiang pade cume nyampčang 
Almasih saq ninggal tepakuq lêg kayuq 

salib. Berite nike nyinggung perasaan 
dengan Yahudi, dait teanggep hal saq 
bodo siq dengan bangse-bangse lain. 

24 Laguq bagi dengan-dengan saq 
sampun temanikang siq Allah -- dengan 
Yahudi dait dengan bangse-bangse lain -- 
Almasih nike kekuatan dait kebijaksanean 
Allah. 

25 Sěngaq napi saq ruene bodo laguq 
lêman Allah, nike lebih bijaksane 
tebanding kebijaksanean manusie; dait 
saq ruene lemah laguq lêman Allah, nike 
kuatan tebanding kekuatan manusie. 

26 Semeton senamian! Cobaq inget 
berembě keadaande lêg waktu Allah 
ngemanikang side pade. Cume sekediq 
doang lêg antare side saq bijaksane, 
atao bekuase atao saq atas kedudukanne 
menurut pandangan manusie. 

27 Sěngaq mule Allah sediah milêg saq 
teanggep bodo siq dunie niki, aděq 
dengan-dengan pinter jari ilaq. Dait 
Allah milêg čndah saq teanggep lemah 
siq dunie niki, adq dengan-dengan saq 
gagah perkase jari ilaq. 

28 Allah milêg saq teanggep rendah, 
hine, dait malahan saq teanggep ndêg 
araq artine siq dunie niki, aděq Allah 

ngancurang saq teanggep penting siq 
dunie. 

29 Siq care nike nděčq araq sopoq dengan 
juaq saq bau nyombongang diriqne lêg 
arepan Allah. 

30 Allah mêsag saq miaq side araq lêg 
dalem Deside Isa Almasih. Langan Almasih 
ite tejariang bijaksane. Dait langan le 
čndah Allah miaq ite tejariang kenaq 
lêg arepan-Ne sehingge hubungante 
kance Allah jari solah malik, jariang ite 
dengan-dengan saq tehususang bagi 
Allah dait běbasang ite. 

31 Jari, maraq saq tetulis dalem Kitab 
Suci, "Dengan saq mělě bangge, harus 
bangge lêg dalem Tuhan." 

2 1 Semeton senamian! Lêg waktu tiang 
dateng ojok side, dait beriteang 

lêg side mengenai rencane Allah saq 

nděqman tetaoq siq dunie, tiang nděq 

kadu kebijaksanean dunie niki atao 

ngeraos siq raos saq muluk-muluk. 

2 Sěngaq tiang sampun mutusang bahwe 
sengoněq tiang araq bareng kance side 
pade, tiang nděq melět nenaoq napi-napi, 
selain mengenai Deside Isa Almasih; 
terutame bahwe le sampun ninggal 
tepakuq lêg kayuq salib. 

3 Malahan sewaktu tiang araq bareng 
kance side pade, tiang dalem keadaan 
lemah dait ngijik siq takut tiang. 

4 Berite saq tiang sampčang tipaq side 
nděq tiang sampang kadu ucapan- 
ucapan saq manis-manis menurut 
kebijaksanean manusie. Tiang nyampêang 
nike kadu kuase Roh Allah. 

> Tiang piaq maraq nike, adêg iman 
side tipaq Almasih nděqne siq dasar 
kebijaksanean manusie, laguq siq dasar 
kuase Allah. 

6Timaqne maraq nike, lêg antare 
dengan-dengan saq kehidupan rohanine 
sampun kuat, tiang mule ngeraos 
mengenai kebijaksanean. Laguq 
kebijaksanean niki nděqne kebijaksanean 
dunie, atao kebijaksanean penguase- 
penguase jaman niki, saq kekuaseanne 
gen musnah. 

7 Kebijaksanean saq tiang sampčang nike 
kebijaksanean lěman Allah. Kebijaksanean 
nike nděqne tetaoq siq dunie, laguq 
Allah sampun nyedieang ite kemuliean 
senděqman dunie niki tecipteang. 

8 Nděčq araq sopoq dengan juaq lêman 
penguase-penguase jaman niki saq 
nenaoq mengenai kebijaksanean nike. 

Sěngaq, seandêne ie pade sampun 
nenaoq, pasti ie pade nděq gen pakuq lêg 
kayuq salib Junjungan Saq Mulie nike. 

9 Sebalikne hal nike maraq saq tetulis 
dalem Kitab Suci, "Napi saq nděq uwah 
teserioq atao tedengah siq manusie, dait 
nděq uwah êndah timbul dalem pikiran 
manusie, nike saq tesedieang siq Allah 
umaq dengan-dengan saq ngasihin le." 

10 Laguq Allah sampun nyatayang lêg ite 
siq perantarean Roh-Ne. Roh nike selidik 
selapuq hal, jangke ojok rencane-rencane 
Allah timaq saq paling rahasie čndah. 

11 sêngag sai saq nenaoq isi atě sopoq 
dengan, selain roh dengan nike měsaq? 
Maraq nike čndah mengenai Allah. Saq 
wikan pekayunan Allah cume Roh Allah 
měsaq! 

12 Dait ite, nděq nerimaq roh dunie 
niki, lagug Roh saq lčman Allah, adêg ite 
nenaoq selapuq saq sampun teicanin siq 
Allah tipaq ite. 

13 Dait lantaran tiang pade nyampčang 
hal-hal rohani tipaq ie pade saq bedowě 
Roh Allah, tiang pade ngeraos mengenai 
paice-paice Allah siq ucapan saq nděčq 
teajahang tipaq tiang pade siq hikmat 
manusie, laguq siq Roh Allah. 

14 Dengan saq nděčq bedowé Roh Allah, 
nděq bau nerimaq napi saq tenyatayang 
siq Roh nike. Sěngaq bagi dengan nike, 
hal-hal nike teanggep hal saq bodo. 
Dengan nike nděq iniq ngerti, sěngaq 
hal-hal nike cume bau tenilai secare 
rohani. 

1> Dengan saq bedowé Roh Allah bau 
nilai selapuq hal, lagug nděq araq sopoq 
dengan juaq saq berhak nilai le. 

16 Lěq dalem Kitab Suci tetulis, "Sai 
saq nenaoq pikiran Tuhan? Dait sai saq 
nasêhatin le?" Laguq ite bedowě pikiran 
saq pade kance Almasih! 

3 I Semeton senamian, setetune tiang 

nděq tao ngeraos kance side pade 
maraq kance dengan saq idup menurut 
Roh Allah. Tiang cume tao ngeraos kance 
side maraq kance dengan saq ndêdg 
bedowě Roh Allah; maraq kance dengan 
saq masih bebêag dalem percayenne tipaq 
Almasih. 

“Tiang cume bau ngebêng side keloran 
bebčaq, nděqne keloran dengan děwase; 
lantaran side pade nděqman kuat nerimaq. 
Laguq mangkin čndah side pade masih 
nděqman kuat nerimaq hal nike, 

3 sěngaq side pade dengan saq ndêg 
bedowě Roh Allah. Sěngaq lamun side 
pade masih talon atě dait besiaq sopoq 
kance saq lainne, napi nike nděq buktiang 
bahwe side pade dengan saq nděq bedowé 
Roh Allah dait idup secare duniawi? 

4Lamun araq saq bebase, "Tiang lčman 
golongan Paulus", dait saq lain bebase, 
"Tiang lčman golongan Apolos”, napi nike 
nděq buktiang bahwe side dengan saq 
nděq bedowě Roh Allah? 

> Setetune sai Apolos nike? Dait sai 
Paulus? Tiang pade cume pelayan-pelayan 
Allah, saq sampun bimbing side pade jari 
percaye tipaq Almasih. Tiang pade cume 
ngelaksaneang pegawéan saq tetugasang 
siq Tuhan tipaq tiang pade sopoq-sopoq. 

6 Tiang nenalet dait Apolos sag nyiram, 
laguq Allah měsaq saq niwoqang. 

7Jari saq paling penting nike Allah, 
sěngaq le saq niwoqang. Saq nalet dait 
saq nyiram nděqne penting; 

8 deduaqne nike pade kedudukanne. 
Sopoq-sopoq gen nerimaq upaq menurut 
lelahne begawêan. 

Tiang pade dengan-dengan saq 
bareng-bareng begawêan bagi Allah; dait 

side pade, lendang Allah, gedung Allah 
čndah. 

10 Menurut rahmat Allah, tiang sebagé 
ahli bangunan sampun noloq dasar 
gedung nike, dait dengan lain penganjeng 
gedung lěq atas dasar nike. Sebilang 
dengan harus merhatiang bagus-bagus 
berembě ie miaq gedung lêg atas dasar 
nike. 

11 sêngag Allah mêsag sampun 
nyedieang Deside Isa Almasih sebagě 
sopoq-sopoqne dasar jari gedung nike; 
ndčq araq dasar saq lain. 

12 Araq saq miaq gedung lêg atas dasar 
nike kadu emas, araq saq kadu perak, 
araq saq kadu batu permate, araq čndah 
saq kadu kayuq, pupaq gero atao jami. 

13 Pegawčan sebilang dengan êrag gen 
penggitan lêg waktu Almasih rauh malik. 
Sěngaq lěq jelo Tuhan nike api gen miaq 
pegawčan sopoq-sopoq dengan gen 
penggitan. Api gen nguji dait nentuang 
mutu pegawéan nike. 

14 Lamun gedung saq tepiag sig dengan 
lêg atas dasar nike bau tahen api, dengan 
nike gen nerimaq upaqne. 

13 Laguq lamun pegawêanne julat, ie gen 
rugi; ie měsaq gen selamet, laguq maraq 
dengan saq selamet sugul lêman api. 

16 Napi side pade nděq nenaoq bahwe 
side pade geděng Allah dait Roh Allah 
araq lêg dalem side pade? 

17 Lamun araq dengan saq nyčdaq 
geděng Allah, Allah čndah gen nyčdaq 
dengan nike. Sěngaq Geděng Allah nike 
husus bagi Allah doang, dait side pade 
geděng Allah nike. 

18 Ndaq sopoq dengan juaq nipu diriqne 
měsaq. Lamun araq dengan lêg antare 
side merase diriqne bijaksane menurut 
ukuran dunie niki, alurang dengan nike 
jari bodo, aděq ie jari tetu-tetu bijaksane. 

19 Sěngaq saq teanggep bijaksane 
siq dunie, hal nike bodo bagi Allah. 

Lěq Kitab Suci araq tetulis, "Dengan- 
dengan bijaksane tebau siq Allah kadu 
kepinteranne měsaq." 

20 Araq tetulis maraq niki čndah, "Tuhan 
wikan bahwe pikiran dengan-dengan saq 
bijaksane, nike pikiran saq nděq arad 
manpaatne." 

21 Keranaq nike, ndaq sopoq dengan 
juaq saq ngajum manusie, sěngaq 

selapuq-lapuqne sampun teicanin jari 
dowěnde: 

22 Paulus, Apolos, Kepas, dunie niki, 
kehidupan dait kematêan, jaman niki atao 
jaman saq gen dateng, selapuq-lapuqne 
dowěnde. 

23 Dait side pade jari dowên Almasih, dait 
Almasih dowěn Allah. 

4 1 Anggep bahwe tiang pade pelayan- 

pelayan Almasih, saq betanggung 
jawab beriteang rencane-rencane Allah 
saq ndêgman tetaoq siq dunie. 

2 Saq pertame-tame tetuntut lêman 
pelayan saq maraq nike, bahwe ie setie 
lêg majikanne. 

3 Bagi tiang, ndêgne jari soal napi saq 
side pade — atao sai juaq -- pikirang 
čndah mengenai diriq tiang. Malahan napi 
saq tiang měsaq pikirang mengenai diriq 
tiang nike nděqne jari soal. 

4Tiang nděq merase salaq dalem hal 
napi juaq, laguq nike nděqne bukti bahwe 
tiang mule nděčq salaq. Tuhan měsaq saq 
nentuang tiang salaq atao nděq. 

> Keranaq nike, ndaq side pade becat- 
becat nentuang bahwe sopoq dengan 
salaq atao nděq, sěngaq nděqman 
waktune. Antih jangke Tuhan rauh čraq. 

le saq gen bukaq selapuq rahasie-rahasie 
saq teseboq lêg dalem peteng. le saq 
gen bungkar selapuq niat saq araq lěq 
dalem atě manusie. Lěq waktu nike baruq 
sebilang dengan nerimaq pujian lêman 
Allah maraq saq patut ie terimaq. 

6 Semeton senamian! Jari kepentingande, 
tiang sampun laksaneang selapuqne nike 
tipaq Apolos dait lêg diriq tiang mêsad. 
Maksutne adêg conto lêman tiang pade 
nike, side pade bau berajah napi arti 
ucapan niki, "Pade patuh lêg aturan saq 
araq”, siq care nike nděq araq sopoq 
dengan juaq lêman side pade saq kanggo 
bangge-banggeang sopoq dengan, terus 
menghine saq lain. 

7 Sai saq jariang side lebihan lêman 
dengan lain? Tekan selapuqne side 
terimaq lêman Allah? Jari, kemběq mělě 
nyombongang diriq, maraqne napi saq 
araq lêg side nike side anggep lêman 
diriqde měsaq? 

8 Mule side nděq merluang napi-napi 
malik! Side pade sampun sugih! Side pade 
sampun jari raje! Dait tiang pade nděq. 
Mule bagus gati lamun side pade sampun 
jari raje, aděq tiang pade bau mrěntah 
bareng side. 

9 Sěčngaq menurut pendapet tiang, 
tiang pade rasul-rasul, sampun tejariang 
pantoan siq Allah lêg julun manusie 
dait pare malačkat. Tiang pade maraq 
dengan-dengan hine saq tehukum siq 
hukuman matě lêg julun dengan luwěq 
dait tesurak-surak siq dunie. 

10 Lantaran Almasih, tiang pade niki jari 
dengan bodo, laguq side pade bijaksane 
lêg dalem Almasih! Tiang pade lemah, 
laguq side pade kuat! Tiang pade tecele, 
dait side pade teajum-ajum! 

Il Jangke mangkin niki tiang pade 
kelapahan dait bedak; kelambi tiang pade 
masih saq lêg awak doang; tiang pade 
tesiksaq siq dengan; tiang pade nděq 
bedowé taoq ndot; 

12 tiang pade gawčq pegawčan saq berat 
gati jari boyaq napkah. Lamun tiang pade 
tekutuk, tiang pade bales siq berkah; 
lamun tiang pade teaniaye, tiang pade 
sabar; 

13 lamun tiang pade telengê-lengêang 
siq dengan, tiang pade bales kadu 
ucapan-ucapan saq solah. Tiang pade 
nděqne lebih lêman dedoro dunie niki; 
jangke mangkin tiang pade masih 
teanggep maraq dedoro gumi. 

14 Surat niki tiang tulis tipaq side pade, 
nděqne jari miaq side pade ilaq, laguq jari 
peringetin side pade maraq anak-anak 
tiang měsaq. 

13 Sěngaq timaq side pade sampun 
bedowě sepulu iyu guru lêg dalem 
Almasih, laguq side pade nděq bedowě 
luwêg bapaq. Lěq dalem idupde sebagé 
dengan-dengan saq araq lêg dalem 
Almasih, tiang saq jari bapaqde, sěngaq 
tiang saq jauq Kabar Solah mengenai 
Almasih tipaq side. 

16 Keranaq nike sanget siq tiang tunas 
aděq side pade turut teladan tiang. 

17 Lěq hal nike tiang sampun ngutus 
Timotius ojok side, tiang ngasihin ie 
maraq anak tiang měsaq. le kanak saq 
bau tesaduq. Laun ie gen ngingetang side 
pade mengenai care idup saq tiang turut 
sesampun percaye tipaq Almasih, care 
idup nike saq tiang ajahang tipaq sebilang 
jemaah saq araq lêg mbě-mbě. 

18 Pire dengan lêg antare side sampun 
jari sombong, sěngaq ie pade paran tiang 
nděq gen dateng ojok side. 

19 Laguq lamun Tuhan ngijinang, nděqne 
ngoněq malik tiang gen dateng êndah 
ojok side. Lěq waktu nike, tiang gen serioq 

čndah kekuatan dengan-dengan sad 
sombong nike; ndêgne cume ucapanne 
doang. 

20 Sěngaq Kerajaan Allah ndêgne 
mengenai ucapan doang, laguq čndah 
mengenai kuase. 

21 Jari, pilêg doang napi saq side pade 
melětang! Napi side pade mělě tiang 
dateng jari ngajah side pade secare keras 
atao secare alus dait kasih sayang? 

l Tiang setetune sampun nerimaq 

5 laporan bahwe lêg antare side araq 
perbuatan-perbuatan cabul saq langsot 
gati: Araq lêg antare side saq bezinah 
kance inaq těrěqne, padahal dengan- 
dengan saq nděq kenal Allah nděq gawêg 
hal maraq nike. 

2? Timaq maraq nike, masih doang side 
sombong. Sebalikne side harus sedih, 
dait sugulang dengan saq gawêdg hal nike 
lêman tengaq-tengaq side. 

3 Secare lahiriah tiang jaoq lêman side 
pade, laguq secare batin tiang araq lěq 
tengaq-tengaq side pade. Jari tiang mělě 
ngelaksaneang maraqne tiang araq lěq 
antare side, "Siq pesêngan Junjungan 
Saq Mulie Deside Isa Almasih, tiang 
nyatayang bahwe dengan saq sampun 

gawěq perbuatan saq kotor nike, harus 
tehukum!" Lamun side pade bekumpul 
anggep bahwe tiang araq lêg antare side 
lêg dalem roh, dait siq kuase Junjungante 
Saq Mulie Deside Isa Almasih, 

4 (5:3) 

> side pade harus nyerahang dengan nike 
ojok Belis adq awak dengan nike binase 
dait siq care nike rohne teselametang lêg 
jelo kerauhan Junjungan Saq Mulie Deside 
Isa. 

6 Side pade nděq patut merase sombong. 
Sang side pade sampun nenaoq, "Ragi 
ruti saq sekediq miaq selapuq adonan jari 
mbal!" 

7 Keranaq nike, tetěh juluq ragi ruti saq 
masih araq, nike ragi dose, adêg side 
pade jari maraq adonan saq baru, bersi 
lman ragi dose saq lačq, dait tiang 
nenaoq bahwe side pade mule maraq nike. 
Sěngaq, perayaan Paskahte sampun siep, 
lantaran Almasih saq jari anak dombe 
Paskahte, sampun tesembelěh. 

8Jari, silaq ite rayeang hal nike kadu ruti 
saq nděčq beragi, ruti saq jari lambang 
kemurnian dait selapuq saq teterimaq siq 
Allah. Ndaq ite rayeang hal nike kadu ruti 

saq teragiq siq ragi ruti saq lačq, nike ragi 
dose dait kejahatan. 

9 Lěq dalem surat tiang saq piranan, 
tiang badaq side adêg ndaq begaul kance 
dengan saq gawêd cabul. 

10 Maksut tiang ndêgne dengan saq 
gawěq cabul, atao serakah, atao penipu 
atao penyembah berhale saq tetu-tetu 
nděq kenal Allah. Nděqne ie pade sad 
tiang maksut; sěngaq lamun side pade 
nděq mělě rapet kance ie pade, make side 
pade harus sugul lêman dunie niki. 

11 Maksut tiang, bahwe side pade 
ndaq begaul kance dengan saq ngaku 
diriqne semeton seiman, laguq dengan 
nike perbuatanne cabul, atao serakah, 
atao nyembah berhale, atao girang 
pitnah dengan, atao tukang bowos, atao 
pemalingan. Kance dengan saq maraq 
nike, ndaq gati side tokol atao bekelor 
bareng-bareng kance ie! 

12 Mule jari ngadilin ie pade saq ndêg 
termasuk dalem jemaah nděqne urusan 
tiang. Tekan side měsaq cume gen 
ngadilin dengan saq araq lêg dalem 
jemaah? Dengan-dengan saq ndêdg 
termasuk dalem jemaah gen teadilin siq 

Allah měsaq. Lěq Kitab Suci tetulis, "Sediq 
dengan jahat lêman side pade." 

13 (5:12) 

l Napi araq lêg antare side pade lamun 
bepelekare kance semetonne, bani 
lumbar tipaq hakim saq nděq kenal Allah, 

dait nděq lumbar ojok dengan-dengan 
saq tehususang bagi Allah jari nyelesêang 
pelekare nike? 

“Napi side pade ndêg nenaoq bahwe 
dengan-dengan saq tehususang bagi 
Allah gen ngadilin dunie niki? Jari, lamun 
mule side pade gen ngadilin dunie niki, 
napi side pade nděčq sanggup nyelesêang 
pelekare-pelekare saq ndêg araq artine? 

3 Napi side pade nděčq nenaoq bahwe 
ite gen ngadilin malačkat-malačkat? Jari, 
lebih-lebih pelekare-pelekare kehidupan 
sebilang jelo? 

4 Make, lamun araq pelekare-pelekare 
maraq nike, napi side pade ngelaporang 
tipaq dengan-dengan saq tetu-tetu nděq 
bedowě kedudukan lêg dalem jemaah? 

> Merilaq gati! Pasti lêg antare side 
araq sopoq dengan saq cukup bijaksane 
jari nyelesčang masalah lêg antare 
semeton-semeton seiman! 

6 Napi araq semeton saq sopoq boyaq 
keadilan tipaq semeton saq lain, dait 
malahan lêg dengan-dengan saq nděq 
seiman? 

7 Araq masalah lêg antare side pade 
doang sampun jari kekalahan umaq side. 
Bagusan side pade teperlakuang nděq 
adil, atao terugiang! 

8 Laguq malahan side mêsag perlakuang 
dengan lain secare nděq adil. Side měsaq 
čndah saq ngerugiang dengan lain. Dait 
malahan nike side pade laksaneang tipaq 
semeton-semeton seiman! 

3 Napi side pade nenaoq bahwe dengan- 
dengan saq nděq turut pekayunan Allah, 
ndèg gen mauq bagian lêg dalem Kerajaan 
Allah? Ndaq sesat! Dengan-dengan saq 
gawěq perbuatan saq cabul, dengan- 
dengan saq nyembah berhale, saq 
bezinah, saq gawčq cabul kance sepade 
jenisne, 

10 saq memaling, saq serakah, saq girang 
bowos, saq girang pitnah dengan lain, dait 
saq meres dengan lain -- selapuq dengan 
saq maraq nike, nděqne gen mauq bagian 
lêg dalem Kerajaan Allah. 

11 Pire dengan lêg antare side lačq 
bedowě kelakuan maraq nike. Laguq 

mangkin side pade tenyatayang bersi 
lêman dose. Side pade sampun jari dowěn 
Allah saq husus. Side pade sampun 
tejariang kenaq lêg arepan Allah sehingge 
hubungan side pade kance Allah jari solah 
malik, nike lantaran pesêngan Junjungan 
Saq Mulie Deside Isa Almasih dait lantaran 
Roh Allahte. 

12 Araq saq bebase bahwe sebilang 
dengan kanggo ngelaksaneang selapuq 
hal. Laguq umaq tiang nděq selapuqne 
araq manpaatne. Jari, timaq tiang kanggo 
ngelaksaneang napi juaq, laguq tiang 
nděq mělě ngalurang dirig tiang tekuasein 
siq napi juaq. 

13 Araq čndah saq bebase bahwe keloran 
nike umaq tian, dait tian tesedieang 
umaq keloran. Laguq deduaqne gen 
temusnahang siq Allah. Awak manusie 
nděqne kanggo tekadu jari gawêdg 
perbuatan saq cabul, laguq cume jari 
ngelayanin Tuhan. Dait Tuhan gen 
meliharaq awak nike. 

14 Allah sampun ngidupang Junjungan 
Saq Mulie Deside Isa Almasih lêman 
ninggal, maraq nike čndah Allah gen 
ngidupang ite siq kuase-Ne. 

13 Napi semeton senamian ndêg nenaoq 
bahwe awakde nike anggote rage Almasih. 
Jari, napi kanggo tiang bait sopoq anggote 
rage Almasih, terus jariang ie anggote 
awak dengan saq jari pelacur? Nděqne 
kanggo gati! 

16 Atao sang side pade ndêgman nenaoq 
bahwe dengan saq bareng tindoq kance 
pelacur, jari sopoq kance pelacur nike! 
Sěngaq lěq dalem Kitab Suci tetulis, 
"Deduaqne jari sopoq." 

17 Lagug dengan saq pesopoq dirigne 
kance Tuhan, Roh Tuhan kance roh 
dengan nike jari sopoq. 

18Jaoqang diriqde lêman perbuatan- 
perbuatan saq cabul. Sěngaq selapuq dose 
lain saq tepiaq siq dengan, telaksane lêg 
luah awak dengan nike. Laguq dengan 
saq gawěq perbuatan cabul, artine gawěq 
dose tipaq awakne měsaq. 

19 Napi side pade ndčq nenaoq bahwe 
awakde nike taoq Roh Allah. Roh nike ndot 
lêg dalem side pade. Dait Allah měsaq sad 
ngicanin side Roh nike. Dirigde nděqne 
dowênde měsaq. Nike dowěn Allah. 

20 Side pade sampun tebeli dait tebayah 
lunas siq Allah. Keranaq nike, mulieang 
Allah kadu awakde. 

7 I Mangkin tiang gen sampčang 
masalah-masalah saq side pade sebut 
lêg dalem suratde. Lamun sopoq dengan 
mame nděq merariq, nike solah. 

? Laguq, adêg ndčq tegode jari gawčq 
perbuatan saq cabul, solahan sebilang 
dengan mame bedowě seninene měsaq, 
dait sebilang dengan nine bedowě 
semamene měsaq. 

3 Semame harus ngelaksaneang 
kewajibanne sebagě semame tipaq 
seninene, maraq nike čndah senine 
harus ngelaksaneang kewajibanne sebagé 
senine tipaq semamene. 

4 Senine nděq bedowě kuase lêg awakne 
mēěsaq; saq bekuase lêg awakne nike, 
semamene. Maraq nike čndah semame 
nděq bedowě kuase lêg awakne mêsad; 
saq bekuase lêg awakne nike, seninene. 

> Ndaq saling jaoqin sopoq kance saq 
lain sebagě senine semame. Kecuali jari 
sementare waktu, asal deduaqne sampun 
setuju. Siq care nike sopoq-sopoq bau 
bedo'e. Laguq sesampun nike, side pade 
harus rukun malik dait idup berembě 
seharusne senine semame. Lamun ndêg 
maraq nike, side pade gen kene rayuan 

Belis, sěngaq side pade nděq kuat nahen 
napsu. 

6 Tiang sampčang hal niki nděqne sebagé 
prěntah, laguq cume ngeběng nasěhat. 

7 Setetune tiang demenan lamun selapuq 
dengan jari maraq tiang. Laguq sopoq- 
sopoq dengan sampun nerimaq paice saq 
husus lêman Allah. Sopoq dengan bedowé 
paice maraq niki, saq lain bedowé paice 
maraq nike. 

8Tipaq dengan-dengan saq ndêgman 
merariq dait tipaq dengan-dengan nine 
saq sampun bebalu, niki nasěhat tiang: 
Solahan side tetep idup měsaq maraq 
tiang. 

?Laguq lamun side nděq bau nahen 
napsu, solahan side merariq. Sěngaq 
solahan side merariq ketimbang napsunde 
belěq. 

10 Tipaq ie pade saq sampun merarig, 
niki prěntah tiang: (Setetune nděqne tiang 
saq ngeběng prěntah niki, laguq Tuhan.) 
Sopoq dengan nine saq sampun merariq 
ndaq sêang semamene. 

11 Laguq lamun ie sampun sêang 
semamene, ie harus tetep nděq 
besemame, atao tulak ojok semamene. 

Dait sopoq semame ndêdgne kanggo sêang 
seninene. 

12 Tipaq saq lain-lainne, maraq niki 
nasêhat tiang — niki nasěhat tiang měsaq, 
nděčqne lêman Tuhan -- lamun araq sopoq 
semeton besenine kance dengan nine saq 
nděq percaye lêg Almasih, dait seninene 
setuju idup bareng kance ie, dengan nike 
nděqne kanggo sěang seninene. 

13 Dait lamun sopoq dengan nine 
besemame kance dengan saq nděq 
percaye lêg Almasih, dait semamene 
setuju jari idup bareng kance ie, make 
senine nike nděqne kanggo sêang 
semamene. 

14 Sěngaq semame saq nděčq percaye lêg 
Almasih tesuciang lantaran ie merariq 
kance dengan saq sampun beriman lěq 
Almasih. Maraq nike čndah senine saq 
nděq percaye lêg Almasih tesuciang 
lantaran ie merariq kance semame saq 
sampun beriman lêg Almasih. Lamun ndêg 
maraq nike, bije-bije ie pade gen teparan 
bije-bije najis, padahal mangkin bije-bije 
nike sampun tesuciang. 

13 Laguq lamun dengan saq ndêg percaye 
nike sang senine atao semamene, ndaq 
balaq ie. Lěq dalem hal niki saq nine atao 

sag mame bèbas. Sěngaq Allah manikang 
side jari idup lèg dalem damě sejahtere. 

l6sêngag side sebagê senine — saq 
sampun percaye lêg Almasih — berembě 
side bau nenaoq secare pasti bahwe 
side nděq bau nyelametang semamende? 
Maraq nike éndah side sebagě semame 
saq percaye lêg Almasih, berembě side 
bau nenaoq secare pasti bahwe side nděq 
bau nyelametang seninende? 

17 Sopoq-sopoq harus ngatur 
kehidupanne menurut bimbingan 
Tuhan, maraq saq sampun tetentuang siq 
Allah tipaq ie lêg waktu Allah ngemanikang 
ie jari percaye lêg Allah. Nike aturan sad 
tiang ajahang lěq sebilang jemaah. 

18 Umpamene, lamun sopoq dengan 
sampun tesunat lêg waktu ie nerimaq 
Allah, make dengan nike ndaq berusahe 
telangang tande-tande sunat nike. Maraq 
nike čndah lamun sopoq dengan nděqman 
tesunat lêg waktu ie nerimaq Allah, ndaq 
dengan nike belakoq tesunat. 

19 Sěngaq turut atao ndêg aturan sunat, 
deduaqne pade-pade nděq araq artine. 
Saq penting turut hukum-hukum Allah. 

20 Sebilang dengan harus tetep 
idup dalem keadaan maraq waktu ie 
temanikang siq Allah. 

21 Lamun lêg waktu side pade 
temanikang, side pade jari hambe, ndaq 
side pade susah-susah mikirang hal 
nike. Laguq lamun laun side pade mauq 
kesempatan jari dengan běbas, kadu 
kesempatan nike. 

22 Sěngaq sopoq dengan saq temanikang 
siq Tuhan waktu ie masih jari hambe, ie 
jari dengan saq běbas lěq arepan Tuhan. 
Dait sopoq dengan běbas saq temanikang 
siq Almasih, ie jari hambe Almasih. 

23 Side sampun tebeli siq Allah dait 
sampun lunas tebayah. Keranaq nike, 
ndaq side nyerahang diriqde jari hambe 
manusie. 

24 Jari, semeton senamian, timaq berembě 
keadaan side sewaktu temanikang, side 
harus tetep idup maraq nike bareng kance 
Allah. 

25 Mangkin mengenai dengan-dengan 
nine saq nděqman merariq. Mengenai 
hal nike, tiang nděq nerimaq prěntah 
napi-napi lêman Tuhan. Laguq sebagě 
dengan saq patut tepercaye lantaran 

rahmat Tuhan, tiang mělě nyampěang 
nasêhat tiang. 

26 Lamun inget selapuq kesusahan 
saq ngancem mangkin niki, tiang rase 
solahan lamun dengan tetep idup maraq 
keadaanne saq mangkin. 

27 Lamun side sampun bedowé senine 
ndaq berusahe sêang seninende nike. 
Lamun side ndêgman bedowě senine ndaq 
boyaq senine. 

28 Laguq lamun side merarig, nike 
nděčqne dose. Maraq nike čndah lamun 
sopoq dedare merariq, nděqne berarti ie 
bedose. Cume, ie pade saq merariq nike 
gen hadepin luwčq kesusahan. Dait tiang 
melět aděq side pade nděq tetimpe siq 
kesusahan-kesusahan nike. 

23 Maksut tiang maraq niki, semeton 
senamian: Ite nděq bedowě luwčq waktu 
malik. Mulai lêman mangkin, sebilang 
dengan saq sampun bedowě senine, 
adédgne idup maraqne ie nděq bedowě 
senine; 

30 dengan saq nangis, idup maraqne ie 
nděq sedih angenne; dengan saq rěrěq, 
maraqne ie nděq gembire; dengan sad 
sampun beli, maraqne ie nděq bedowě 
napi-napi; 

31 dait dengan-dengan saq ngadu 
barang-barang saq araq lêg dunie niki, 
harus idup maraqne ie nděq ngadu hal-hal 
nike. Sêngag nděqne ngoněq malik dunie 
niki, dalem keadaanne saq mangkin, gen 
musnah! 

32 Tiang melêt aděq side pade ndčq idup 
lêg dalem kekuatiran. Dengan saq nděq 
bedowě senine gen hususang pikiranne 
lêg hal-hal mengenai Tuhan, lantaran ie 
mělě nyenengang Tuhan. 

33 Laguq dengan saq bedowě senine gen 
luwêg mikirang hal-hal dunie niki, sěngaq 
ie melêt nyenengang seninene; 

34 akibatne perhatianne tebagi-bagi. 
Sopoq dengan nine saq nděq bedowě 
semame, atao sopoq dedare gen luwěq 
mikirang hal-hal mengenai Tuhan, sěngaq 
ie melět adêg awak dait rohne jari dowěn 
Tuhan. Laguq sopoq dengan nine saq 
sampun bedowě semame, hususang 
pikiranne lêg hal-hal dunie niki, sěngaq ie 
melêt nyenengang semamene. 

35 Tiang nulis selapuqne nike jari 
kesolahande měsaq, nděqne siq maksut 
halangin kebêbasande. Saq tiang melětang 
cume adêg side ngelaksaneang saq kenaq 

dait patut, dait adêg side bau hususang 
pikirande tipaq Tuhan. 

36 Lamun sopoq dengan merase ndêg 
ngelaksaneang hal saq sepatutne tipaq 
berayene, lamun ie nděq bau nahen 
napsune, dait ie merase perlu merariq 
kance dedare nike, alurang ie laksaneang 
napi saq bagus menurut ie. le nděq 
bedose, lamun ie pade merariq. 

37 Laguq lamun sopoq dengan sampun 
miaq keputusan lěq dalem angenne 
nděq gen merariq kance berayene dait 
keputusanne nike nděqne tepaksaq, make 
saq ie laksaneang nike solah, asal ie kuat 
ngelaksaneang hal nike. 

38 Jari, dengan saq merariq solah 
perbuatanne, dait dengan saq nděq 
merariq solahan malik perbuatanne. 

39 Sopoq dengan nine saq sampun 
merariq teriket tipaq semamene cume 
sengonêdg semamene idup. Lamun 
semamene sampun milinang, dengan 
nine nike běbas merariq malik kance 
dengan saq ie demenang; asal dengan 
nike dengan saq percaye lêg Almasih. 

40 Laguq ie gen lebih bahagie lamun ie 
nděq merariq malik. Nike pendapet tiang 

mēěsaq, laguq tiang rase bahwe saq tiang 
ucapang niki siq kuase Roh Allah. 

I Mangkin mengenai keloran saq 

teaturang tipaq berhale. Mule kenaq 
maraq basen dengan bahwe, "Ite selapuq 
sampun bedowé penenaodg." Kepinteran 
miaq dengan jari sombong, laguq kasih 
pesolah dengan. 

“Dengan saq beranggepan bahwe 
ie bedowé sopoq penenaoq, setetune 
nděqman nenaoq sedalem-dalemne. 

3 Laguq dengan saq tetu-tetu ngasihin 
Allah, ie tekenal siq Allah. 

“Mengenai masalah ngelor keloran 
saq sampun teaturang tipaq berhale, ite 
nenaoq bahwe nděq araq berhale lêg 
dunie. Dait ite nenaoq čndah bahwe Allah 
cume sopoq; ndèg araq saq lain. 

> Mule luwêg čndah napi saq tesebut 
děwe; saq araq lêg langit dait saq araq lêg 
gumi. 

6 Laguq bagi ite, Allah cume sopoq. le 
Bapa saq cipteang selapuq-lapuqne, dait 
ite idup umaq le. Dait Tuhan cume sopoq 
čndah, nike Deside Isa Almasih. Langan 
le selapuq hal tecipteang, dait lantaran le 
make ite idup. 

/ Timaq maraq nike, nděqne selapug 
dengan nenaoq hal nike. Araq dengan saq 
lantaran masih terus nyembah berhale, 
ngelor keloran nike sebagě keloran saq 
sampun teaturang tipaq berhale. Sehingge 
atě nurani ie pade saq lemah merase jari 
kotor. 

8 Setetune keloran nike nděqne miaq 
hubungante kance Allah jari sayan rapet. 
Lamun ite ngelor keloran nike, ite nděq 
mauq keuntungan napi-napi. Sebalikne 
lamun ite nděq ngelor keloran nike, ite 
čndah nděq rugi napi-napi. 

?Laguq, onyaq-onyaq! Ndaq jangke 
telaksane bahwe dengan lain jari bedose 
-- lantaran keyakinanne nděqman kuat -- 
sěngaq side pade běbas ngelaksaneang 
napi juaq. 

10 Maksut tiang maraq niki: Misalne 
side pade, saq bedowě penenaoq saq 
kuat, kenyeke tokol bekelor lêg kuil 
berhale. Beterus araq sopoq dengan 
serioq side pade tokol bekelor lêg derike. 
Lamun keyakinan dengan nike nděq kuat, 
make side pade gen miaq dengan nike 
bani čndah ngelor keloran saq sampun 
teaturang tipaq berhale nike. 

IT Dait lantaran nike, make penenaoq 
side pade miaq dengan saq keyakinanne 
nděq kuat jari sesat. Padahal Almasih 
ninggal umaq dengan nike êndah. 

12 Dait lamun side pade piaq dose maraq 
nike tipaq semeton-semetonde -- artine 
side pade nyêdad keyakinan ie pade saq 
lemah -- make side pade bedose tipaq 
Almasih. 

13 Keranaq nike, lamun keloran jari 
penyebap semeton tiang bedose, make 
tiang nděq gen mělě gati ngelorang 
daging selačq-lačqne. Sěngaq ndaq-ndaq 
semeton tiang bedose lantaran tiang. 

l Napi tiang niki nděqne dengan 

běbas? Napi tiang niki nděqne rasul? 
Napi tiang nděq uwah serioq Deside Isa 
Junjungante Saq Mulie? Napi side pade 
nděqne hasil pegawčan tiang lêg dalem 
Tuhan? 

“Lamun dengan-dengan lain ndčq mělě 
akuq tiang sebagě rasul, laguq bagi side 
pade tiang rasul! Sěngaq idupde lêg dalem 
Tuhan nike, buktiang bahwe tiang niki 
sopoq rasul. 

3 Lamun dengan ngeraosang tiang, tiang 
gen jawab maraq niki: 

4 Napi tiang nděq berhak bekelor dait 
nginem? 

> Napi tiang nděq berhak jauq sopoq 
senine saq seiman bareng-bareng dalem 
kelampan tiang, maraq saq telaksaneang 
siq sanak-sanak Junjungan Saq Mulie 
Deside Isa dait siq rasul-rasul lainne, 
termasuk Kepas? 

6 Atao cume tiang dait Barnabas doang 
saq teharusang boyaq napkah měsaq? 

7 Napi araq anggote tentere saq harus 
biayaq diriqne měsaq lêg dalem angkatan 
perang? Napi araq petani saq nalet 
anggur lêg kebonne terus nděqne 
kelorang hasil anggur lêman kebon nike? 
Atao napi araq pengarat saq meliharaq 
dombe, terus nděq nginem susu lêman 
dombe-dombene nike? 

8 Tiang nyampêang hal nike nděqne 
tedasarang napi saq biase dalem 
pengalaman sebilang jelo doang, laguq 
sěngaq Hukum Taurat nyatayang hal nike 
čndah. 

9 Lěq dalem Kitab Musa tetulis, "Sampi 
saq kenyeke ngicaq-icaq gandum jari 
kelin tolang gandum lêman lêndongne, 
ndaq tepelěběk biwihne." Napi sampi nike 
saq teperhatiang siq Allah? 

10 Atao hal nike saq temaksut umaq ite? 
Mule nike saq tetulis umaq ite. Sêngad 
dengan saq begawêan lêg lendang dait 
dengan saq mersiq gandumne sampun 
sepatutne begawčan dait beharep gen 
nerimaq separo lêman hasil pegawêanne. 

II Tiang pade sampun sawur binêg 
rohani lèg dalem idupde. Jari, lamun tiang 
pade mataq hasil duniawi lêman side 
pade, napi nike artine tiang pade nuntut 
luwêgan lêman side pade? 

12 Lamun dengan-dengan lain berhak 
beharep hal niki lčman side pade, napi 
tiang pade nděq lebih berhak malik lêman 
ie pade? Laguq tiang nděq kadu hak 
nike. Sebalikne tiang demenan nanggung 
selapuq hal ketimbang nimbulang 
penghalang penyebaran Kabar Solah 
mengenai Almasih. 

13 Side pasti nenaoq bahwe dengan 
saq begawčan lêg Gedèng Allah ie pade 
nerimaq keloran lêman Geděng Allah. Dait 
dengan-dengan saq ngurus měje taoq 
kurban, mauq bagian lêman kurban saq 
teaturang lěq derike. 

14 Maraq nike êndah Tuhan sampun 
nentuang bahwe dengan saq beriteang 

Kabar Solah nike harus mauq napkahne 
lêman pemberitean nike. 

13 Laguq sopoq juaq lêman hak nike ndčq 
uwah tiang kadu. Dait tiang nulis surat niki 
čndah nděqne bedowě maksut aděqne hal 
nike saq telaksaneang lěq tiang mangkin. 
Bagusan tiang matě ketimbang hal saq 
tiang banggeang nike telang. 

16 Sěngaq, lamun nike cume soal 
beriteang Kabar Solah lêman Allah, 
make tiang nděq berhak bangge, sěngaq 
Allah sampun mrěntahang tiang jari 
ngelaksaneang hal nike. Celake tiang, 
lamun tiang ndèg beriteang Kabar Solah 
nike! 

17 Misalne tiang ngelaksaneang 
pegawéan nike siq kemělěq tiang měsaq, 
make tiang kanggo beharep jari mauq 
upaq. Laguq lantaran tewajibang make 
tiang beriteang Kabar Solah nike. Tiang 
tetugasang siq Allah jari ngelaksaneang 
hal nike. 

18 Lamun maraq nike, napi saq jari 
upaq tiang? Niki upaqne: Bahwe tiang 
bau beriteang Kabar Solah nike nděq 
teupaq siq napi-napi, sěngaq tiang nděq 
nuntut hak-hak tiang sebagě dengan saq 
beriteang Kabar Solah nike. 

19 Tiang niki ndêgne hambe sai-sai; tiang 
bèbas. Timaq maraq nike, tiang sampun 
jariang diriq tiang niki hambe tipaq 
selapuq dengan. Tiang ngelaksaneang 
nike aděq tiang bau jariang dengan 
pengiring Almasih seluwěq-luwěqne. 

20 Tipaq dengan Yahudi, tiang piaq diriq 
tiang maraq dengan Yahudi, aděq tiang 
bau jariang dengan Yahudi pengiring 
Almasih. Tipaq dengan-dengan saq 
idup menurut Hukum Taurat, tiang piaq 
maraqne tiang teriket lêg hukum nike, 
timaq setetune tiang nděq teriket lěq hal 
nike. Tiang piaq hal nike aděq tiang bau 
jauq ie pade jari pengiring Almasih. 

21 Tipaq dengan bangse-bangse lain, 
tiang piaq diriq tiang maraq dengan 
bangse-bangse lain, saq idup lêg luah 
Hukum Taurat. Tiang ngelaksaneang nike 
aděq tiang bau jauq ie pade jari pengiring 
Almasih. Laguq nike nděqne berarti bahwe 
tiang ndêg taat lêg prěntah-prěntah 
Allah; malahan tiang tekuasein siq 
prêntah-prêntah Almasih. 

22? Lěq tengaq-tengaq dengan-dengan 
saq keyakinanne nděq kuat, tiang êndah 
piaq diriq tiang maraq sopoq dengan 
saq nděq kuat keyakinanne, aděq tiang 


1 KORINTUS 9.23 -27 39 


bau jauq ie pade jari pengiring Almasih. 
Singketne, tiang jari selapuq-lapuqne 
tipaq selapuq dengan aděq tiang bau 
nyelametang seluwěčq-luwěqne lêman ie 
pade. 

23 Selapuq nike tiang laksaneang jari 
Kabar Solah lêman Allah nike, adêg tiang 
mauq bagian lêg dalemne. 

24 Side pasti nenaoq bahwe lêg dalem 
perlombaan selapuq saq milu perlombaan 
milu pelai, laguq cume sopoq dengan 
saq nerimaq hadiah. Keranaq nike pade 
pelai pacu-pacu sehingge side nerimaq 
hadiahne. 

25 Sebilang dengan saq kenyeke dalem 
perlombaan, nahen dirigne lêg selapuq 
hal. le ngelaksaneang nike lantaran ie 
melět mauq sopoq mahkote saq iniq 
sēde. Laguq ite niki nahen diriq dalem 
selapuq hal lantaran ite melêt mauq sopoq 
mahkote saq kekel. 

26 Keranaq nike tiang pelai tipaq tujuan 
saq sampun tetentuang. Maraq dalem 
pertandingan tinju, tiang nděq gen 
sembarangan bejagur. 

27 Tiang ngelatih dait nguasein awak 
tiang, aděq sesampun beriteang Kabar 

Solah lêman Allah tipaq dengan lain, ndaq 
jangke tiang měsaq tetolaq. 

] 0 I Semeton senamian! Side pade 

harus inget napi saq telaksane tipaq 
leluhurte sewaktu ie pade ngiring Musa. le 
pade selapuq telindungin siq awan, dait 
selamet mbelat Segare Běaq. 

2? Aděqne bau jari pengiring-pengiring 
Musa, ie pade selapuq tebaptis lêg dalem 
awan dait lêg dalem segare nike. 

3 le pade selapuq ngelor keloran rohani 
saq pade, 

4 dait nginem ineman rohani saq pade. le 
pade selapuq nginem lêman gunung batu 
rohani saq araq bareng kance ie pade; 
gunung batu nike Almasih mêsad. 

> Timaq maraq nike, luwčq lêman ie 
pade saq Allah něnten suke, dait lantaran 
nike mayit-mayit ie pade begelanyat lěq 
padang gurun. 

6 Selapuqne nike jari conto umaq ite, 
jari ngingetang ite adêg ndaq melětang 
hal-hal saq jahat maraq ie pade. 

7 Dait adêg ite čndah ndaq nyembah 
berhale maraq saq tegawěq siq separo 
lêman ie pade. Lěq dalem Kitab Suci 
tetulis, "Make bangse nike mulai ngelor 

dait nginem, dait ngigel jari nyembah 
berhale." 

8 Ite nděq kanggo gawčq hal-hal saq 
cabul maraq saq telaksaneang siq separo 
lêman ie pade. Sehingge dalem sejelo 
doang, telu likur iyu dengan lêman ie pade 
ninggal. 

? Ite ndčq kanggo cobe Tuhan maraq saq 
telaksaneang siq separo lêman ie pade 
lačq, sehingge ie pade ninggal tekakoq 
siq ulah saq beracun. 

10 Ite nděq kanggo êndah ngerumun; 
maraq saq telaksaneang siq separo lêman 
ie pade lačq, sehingge ie pade tematěq 
siq malačkat maut. 

11 Selapuq hal nike telaksane tipaq ie 
pade adčqne jari conto bagi dengan- 
dengan lain. Dait selapuqne nike tetulis 
čndah adčqne jari peringetan tipaq ite. 
Sěngaq mangkin ite idup lêg ahir jaman. 

12 Dengan saq paran diriqne kuat 
nganjeng, harus onyaq-onyaq; ndaq 
jangke ie geriq. 

13 Sebilang cobe saq side alamin, nike 
cobe saq biase tealamin siq manusie. 
Laguq Allah setie lêg janji-Ne. le něnten 
gen menengang side tecobe lebihan 
lêman kekuatande. Lêg waktu side tetimpe 

sig cobe, le gen ngicanin side langan 
sehingge side bau nahen cobe nike. 

14 Keranaq nike, semeton senamian saq 
tiang kasihin, jaoqang dirigde lčman 
penyembahan berhale. 

1> Tiang ngeraos lêg side maraq tipaq 
dengan-dengan saq bijaksane. Side pade 
harus timbang měsaq ucapan tiang niki. 

16 Sewaktu ite nginem anggur siq 
ucapan syukur tipaq Allah, napi hal nike 
nděq nyatayang bahwe ite niki besopoq 
kance daraq Almasih? Dait sewaktu 
ite bagi-bagiang ruti jari tekelorang 
bareng-bareng, napi nike nděq nyatayang 
bahwe ite besopoq dalem rage Almasih? 

17 Sěngaq cume araq sopoq ruti, dait 
selapuqte ngelor lêman ruti saq sopoq 
nike čndah, make ite saq luwêdg niki jari 
sopoq awak. 

18 Cobaq perhatiang bangse Israel. Tekan 
ie pade saq ngelor keloran saq teaturang 
nike bareng-bareng mauq bagian lêman 
mêje taog kurban nike? 

19 Napi maksut tiang lêg hal nike? Berhale 
atao keloran saq teaturang tipaq berhale 
nike nděq bedowě arti napi-napi. 

20 Napi saq teaturang tipaq berhale, nike 
nděqne teaturang tipaq Allah, laguq tipaq 

roh-roh jahat. Dait tiang nděq mêlé side 
pade besopoq kance roh jahat. 

21 Side pade ndêg kanggo nginem lêman 
cawan lěq měje perjamuan Tuhan dait 
čndah lêman cawan lêg měje perjamuan 
Belis. Side pade nděq kanggo kelorang ruti 
lêg měje perjamuan Tuhan, dait êndah lêg 
mêje perjamuan Belis. 

22 Atao ite mêlê piaq Tuhan talon atê? 
Napi ite kuatan tebanding Tuhan? 

23 "Ite kanggo piaq napi doang saq ite 
melêtang." Mule kenaq! Laguq nděqne 
selapuq saq ite melětang nike araq 
manpaatne. "Ite kanggo piaq napi doang 
saq ite melětang" — laguq nděqne selapuq 
saq ite melětang nike bau pesolah idupte. 

24 Ndaq sopoq dengan juaq bejuang 
jari kepentingan diriqne měsaq. Sebilang 
dengan harus bejuang jari kepentingan 
dengan lain. 

2> Side pade kanggo ngelorang napi 
doang saq tejual lčq peken. Nděqne 
perlu teperiksaq juluq, timaq araq 
keberatan-keberatan lêg dalem atê nurani 
side. 

26 Sěngaq dalem Kitab Suci tetulis, "Gumi 
dait selapuq isine dowěn Tuhan." 

27 Lamun side pade tepesilag bekelor 
sig sopoq dengan saq ndêdg percaye lêg 
Almasih, dait side pade terimaq pesilaqan 
nike, kelorang napi saq tepesajiq umaq 
side. Ndaq side periksaq lêman mbě 
asalne keloran nike, adêg ndêg araq 
keberatan-keberatan lêg dalem atê nurani 
side. 

28 Laguq lamun araq saq bebase lêg side, 
"Keloran niki sampun teaturang tipaq 
berhale," ndaq kelor keloran nike, lantaran 
merhatiang kepentingan dengan nike dait 
lantaran suare atě nurani. 

293 Maksut tiang ndêgne suare atê nurani 
side, laguq suare atě nurani dengan 
nike. Sang araq saq beketuan, "Kemběq 
keběbasan tiang harus tebatesin siq suare 
atě nurani dengan lain? 

30 Lamun tiang ngelor keloran siq rase 
syukur tipaq Allah, kemběq dengan 
ngewade tiang lantaran keloran nike, 
padahal tiang sampun ngucap syukur 
tipaq Allah?" 

31 Napi juaq saq side laksaneang — side 
bekelor atao side nginem -- laksaneang 
selapuqne nike jari mulieang Allah. 

32 Pade idup maraq nike sehingge side 
nděq jari penyebap dengan lain piaq dose; 

napi ie pade dengan Yahudi atao dengan 
bangse-bangse lain, atao jemaah Allah. 

33 Pade idup maraq tiang. Tiang berusahe 
nyenengang angen selapuq dengan dalem 
selapuq hal. Tiang nděq araq bedowě 
maksut jari kepentingan tiang měsaq. 
Saq jari tujuan tiang cume aděq ie pade 
selapuq teselametang. 

] ] l Turut teladan tiang, maraq tiang 
čndah turut teladan Almasih. 
“Tiang puji side pade sêngag side pade 
tetep inget lêg tiang dait turut perajahan 

saq tiang ajahang tipaq side pade. 

3 Laguq tiang mêlê side pade nenaoq 
sopoq hal malik, bahwe saq jari kepale lêg 
sebilang dengan mame nike, Almasih; saq 
jari kepale lčq senine nike, semame dait 
saq jari kepale lêg Almasih nike, Allah. 

4 Lamun sopoq dengan mame lêg waktu 
bedo'e atao lêg waktu benubuat lěq julun 
dengan luwěq, ngengadu kerudung, make 
dengan nike menghine Almasih. 

> Dait lamun sopoq dengan nine lêg 
waktu bedo'e atao benubuat lěq julun 
dengan luwêdg nděq ngengadu kerudung, 
make ie menghine semamene saq jari 
kepale lêg diriqne. Nike pade doang 

maraqne ulu dengan nine nike sampun 
tepeleng bulune. 

6 Sěngaq lamun sopoq dengan nine ndèg 
mělě ngengadu kerudung, solahan bulune 
tepeleng. Laguq lamun sopoq dengan nine 
begunting atao tepeleng bulune, make 
nike sopoq penghinean tipaq ie. Keranaq 
nike bagusan ie ngengadu kerudung. 

7 Dengan mame ndèêgne perlu ngengadu 
kerudung, sěngaq ie nyatayang pribadi 
dait kemuliean Allah. Laguq dengan nine 
jari nyatayang kemuliean dengan mame, 

8 sěngaq dengan mame ndčqne tejariang 
lman dengan nine, dengan nine saq 
tejariang lêman dengan mame. 

? Dengan mame ndêgne tecipteang 
lantaran dengan nine, laguq dengan nine 
tecipteang lantaran dengan mame. 

10 Lantaran hal nike, dait lantaran 
pare malačkat, dengan nine harus kadu 
kerudung saq nyatayang wibawene. 

II Timaq maraq nike dalem kehidupante 
lêg dalem Tuhan, nděq araq dengan 
mame saq nděq merluang dengan nine, 
dait nděq araq dengan nine saq nděq 
merluang dengan mame. 

12 Sěngaq timag dengan nine penembêg 
tecipteang lêman dengan mame, laguq 


1 KORINTUS 11.13 -16 47 


sesampun nike dengan mame tebijeang 
lêman dengan nine; dait selapuq hal 
asalne lêman Allah. 

13 Cobaq semeton senamian timbang 
mêsadg hal niki: Napi solah sopoq dengan 
nine bedo'e tipaq Allah lêg julu dengan 
luwêg, nděqne ngengadu kerudung? 

14Lěman pengalaman saq biase, side 
pade sampun teajah bahwe sopoq hal saq 
merilaq lamun dengan mame bêlo bulune. 

1> Laguq bagi dengan nine, bulu nike 
teicanin jari penutup ulune dait bulu saq 
bělo jari kebanggeanne. 

16 Nah, lamun araq saq mêlê nentang 
mengenai masalah niki, tiang pade dait 
jemaah-jemaah Allah lainne nděq bedowě 
kebiasean saq maraq nike. 

17 Mengenai hal saq selanjutne niki, tiang 
nděq puji side pade. Kumpulan-kumpulan 
ibadahde nděqne ngasilang saq solah, 
laguq saq nděq solah. 

18 Penemběqne tiang dengah, bahwe 
lêg dalem kumpulan-kumpulan ibadahde 
araq golongan-golongan saq saling běde 
paham. Dait tiang yakin bahwe kabar nike 
kenaq. 

19 Mule harus araq perpecahan lêg antare 
side, adêg laun penggitan sai-sai dengan 
saq tahen lěq dalem ujian. 

20 Laguq lêg waktu side pade bekumpul, 
saq side pade araqang nike nděqne 
Perjamuan Tuhan. 

21 Sêngag lêg waktu bekelor, side pade 
sopoq-sopoq berebutan bait keloranne 
mēěsaq, jangke araq saq nděq mauq 
napi-napi, laguq saq lainne jari bowos. 

2? Kembčq jangke maraq nike? Tekan 
side bedowě balě? Side bau bekelor 
dait nginem lêg derike! Atao side mělě 
menghine jemaah Allah dait perilaq 
dengan-dengan miskin? Napi saq harus 
tiang ucapang lêg side pade? Napi harus 
tiang puji side pade? Nděq! Tiang nděq 
gati gen puji side pade. 

23 Sěngaq saq tiang ajahang lêg side, 
nike tiang terimaq lčman Tuhan měsaq: 
Bahwe lêg kelem nike sewaktu Deside Isa, 
Junjungante Saq Mulie tehianatin, le bait 
ruti, 

24 dait sesampun le ngucapang syukur 
tipaq Allah lěq ruti nike, le peleng-peleng 
ruti nike kadu gading-Ne, terus bemanik, 
"Niki ragen Tiang saq teserahang umaq 

side pade. Laksaneang niki jari nginget 
Tiang." 

25 Maraq nike čndah sesampun inggas 
medaran, Deside Isa bait cawan saq 
berisi anggur terus bemanik, "Cawan niki 
perjanjian Allah saq baru, saq tesahang 
kadu daraq Tiang. Sebilang side pade 
nginem anggur niki, laksaneang niki jari 
nginget Tiang." 

26 Mule sebilang side pade ngelorang 
ruti dait nginem anggur niki, side pade 
beriteang ninggal-Ne Junjungante Saq 
Mulie, jangke le rauh. 

27 Keranaq nike, dengan saq ngelorang 
ruti atao nginem lêman cawan Tuhan siq 
care saq nděčq patut, dengan nike bedose 
tipaq Tuhan saq sampun ngurbanang rage 
dait daraq-Ne. 

28 Jari, sebilang dengan harus meriksaq 
diriqne juluq, baruq ie kanggo ngelorang 
ruti dait nginem anggur nike. 

29 Sěngaq lamun dengan ngelorang ruti 
dait nginem anggur nděqne ngakuq ragen 
Tuhan, dengan nike ngelor dait nginem 
jari nerimaq hukuman Allah tipaq diriqne 
měsaq. 

30 Keranaq nike luwêg lêg antare side 
pade saq sakit dait lemah, dait araq êndah 
saq ninggal. 

31 Laguq lamun ite nguji dirigte měsaq 
juluq, ite nděq gen tehukum siq Allah. 

32 Laguq lamun ite tehukum siq Allah, 
le gen ngajah ite, aděq ite nděq kene 
hukuman bareng kance dunie niki. 

33 Keranaq nike, semeton-semeton tiang, 
lamun side pade bekumpul jari bekelor 
lêg perjamuan Tuhan, side pade harus 
saling antih. 

34 Lamun araq saq lapah, ie harus 
bekelor juluq lêg balě. Lamun side pade 
perhatiang hal niki, make kumpulan- 
kumpulan ibadahde nděqne gen 
datengang hukuman lêman Allah lêg 
diriqde měsaq. Mengenai masalah- 
masalah saq lain, laun gen tiang jelasang 
tipaq side, lamun tiang dateng. 

l Mangkin mengenai paice-paice 

l 2 saq teicanin siq Roh Allah. 
Mengenai hal nike, tiang mělě adêg 
semeton-semeton nenaoq saq setetune. 

2? Pade inget bahwe senděčqman side pade 
kenal Tuhan, side pade kena pengaruh jari 
turut berhale saq pakoq. 

3 Side pade harus nenaoq bahwe dengan 
saq tepimpin siq Roh Allah nděq gen 
bebase, "Tekutuk Deside Isa!" Maraq nike 
čndah nděq araq sopoq dengan juaq saq 
bau ngaku, "Deside Isa nike Junjungan Saq 
Mulie!" lamun dengan nike nděčq tepimpin 
siq Roh Allah. 

4 Araq macem-macem paice lêman Roh 
Allah, laguq selapuqne teicanin siq Roh 
saq sopod. 

> Araq macem-macem pegawêan jari 
ngelayanin Tuhan, laguq Tuhan saq 
telayanin nike, Tuhan saq sopoq êndah! 

6 Araq luwêg care Allah ngelaksaneang 
karye-Ne dalem kehidupante, laguq saq 
ngicanin kekuatan tipaq sebilang dengan 
nike, Allah saq sopoq êndah. 

’ Laguq tipaq sebilang dengan, 
tepercayeang paice Roh Allah jari 
kepentingan bareng-bareng. 

8 Tipaq sopoq dengan, Roh nike ngicanin 
paice jari bebaos siq hikmat. Tipaq saq 
lain Roh saq pade nike ngicanin paice jari 
bebaos siq penenaoq. 

9 Tipaq sopoq dengan Roh saq pade 
ngicanin iman, dait tipaq saq lain Roh nike 
ngicanin paice jari nyelahang dengan. 

10 Tipaq sopoq dengan Roh nike ngicanin 
kuase jari miaq keajaipan, dait tipaq 
saq lain Roh nike ngicanin paice jari 
benubuat, dait tipaq saq lain malik Roh 
nike ngicanin paice jari běde-bědeang 
macem-macem roh. Tipaq sopoq dengan 
Roh nike ngicanin paice jari bebaos kadu 
base-base saq ajaip, dait tipaq saq lain 
Roh nike ngicanin paice jari jelasang arti 
lêman base-base saq ajaip nike. 

11 Selapuqne nike telaksaneang siq Roh 
saq sopoq nike éndah; sopoq-sopoq 
dengan teicanin paice saq husus menurut 
pekayunan Roh nike. 

12 Almasih nike maraq awak manusie; 
awak nike sopoq, laguq bedowě luwěq 
anggote. Selapuq anggote nike, timaqne 
luwêg, laguq sopoq awak. 

13 Maraq nike êndah ite selapuq, timaq 
dengan Yahudi atao dengan bangse- 
bangse lain, hambe-hambe atao dengan 
běbas; ite selapug sampun tebaptis siq 
Roh saq pade nike, aděq ite tejariang 
sopoq lěq rage Almasih nike. Ite selapuq 
sepenoqne êndah ngalamin Roh saq 
sopoq nike. 

14 Sěngaq awak nike mêsag ndêgne 
berasal lêman sopoq anggote doang laguq 
luwêg anggotene. 

13 Lamun nač muni, "Tiang nděqne ime, 
keranaq nike tiang nděqne bagian lêman 
awak," nike nděqne berarti bahwe nač 
nike nděqne bagian lêman awak. 

16 Dait lamun kentok muni, "Sěngaq 
tiang nděq penenteng, make tiang nděqne 
bagian lêman awak," nike čndah nděqne 
berarti bahwe kentok nike nděqne bagian 
lêman awak. 

17 Seanděne selapuq awak nike jari 
penenteng doang, berembě awak nike bau 
dengah? Atao lamun selapuq awak nike 
jari kentok doang, berembě awak nike bau 
ngambuq? 

18 ite serioq bahwe Allah saq noloq 
anggote-anggote nike lêg awak. Sopoq- 
sopoq tetoloq siq Allah lêg taoqne 
menurut pekayunan-Ne. 

19 Lamun selapuqne cume sopoq anggote 
doang, mbě saq tesebut awak? 

20 Jari mule araq luwêg anggote, laguq 
awak cume sopod. 

21 Keranaq nike, penenteng ndčqne bau 
muni lêg ime, "Tiang nděq merluang 

side!" atao ulu muni lêg nač, "Tiang nděq 
merluang side!" 

22 Sebalikne anggote-anggote awak saq 
teanggep lemah nike, ite perluang gati; 

23 dait anggote-anggote saq ite anggep 
kurang solah, malahan nike anggote- 
anggote saq ite běng perhatian husus. 
Anggote-anggote awak saq nděq solah 
ruene, malahan lebih ite perhatiang. 

24 Anggote-anggote awak saq 
sampun solah ruene, nděqne merluang 
perhatiante. Allah sampun nyusun awakte 
maraq nike sehingge anggote-anggote 
saq kurang solah teběng perhatian saq 
husus. 

2> Siq care nike awak nike nděqne 
tebagi-bagi; sopoq-sopoq anggote saling 
perhatiang sopoq kance saq lainne. 

26 Lamun sopoq anggote menderite, 
selapuq anggote saq lainne menderite 
čndah; lamun sopoq anggote tepuji, 
selapuq anggote saq lainne milu seneng. 

27 Semeton-semeton senamian bareng- 
bareng jari rage Almasih dait side pade 
sopoq-sopoq čndah jari anggote lêman 
rage nike. 

28 Maraq nike êndah lêg dalem jemaah, 
Allah sampun nentuang taoq jari 

macem-macem dengan: Penemběqne 
rasul-rasul; kedue nabi-nabi, ketelu 
guru-guru, terus ie pade saq mauq 
paice jari miaq keajaipan-keajaipan, jari 
nyelahang dengan, jari nulung dengan 
lain, jari mimpin, dait jari bebaos kadu 
macem-macem base saq ajaip. 

29 |e pade nděqne selapuqne rasul, atao 
nabi, atao guru. Nděq selapugne mauq 
paice jari miaq keajaipan, 

30 atao jari nyelahang dengan, atao jari 
bebaos kadu macem-macem base saq 
ajaip, atao jari ngartiang base-base nike. 

31 Keranaq nike, side pade harus 
berusahe pacu-pacu aděčqde mauq 
paice-paice saq paling utame. Laguq 
selanjutne niki tiang nyatayang lěq side 
langan saq lebih utame. 

] 3 l Timaqne tiang tao ngeraos kadu 

macem-macem base malaêkat, 
laguq lamun tiang nděq bedowě kasih, 
make napi saq tiang raosang nike cume 
jari maraq suaren gong beléq ongkatne 
doang. 

2? Timaq tiang bedowé paice jari benubuat 
dait tiang nenaoq selapuq rahasie dait 
bedowé selapuq penenaog, dait timaq 
tiang bedowě iman saq sempurne 

sehingge tiang bau miaq gunung ngalih, 
laguq lamun tiang nděq bedowě kasih, 
make tiang nděq bedowě arti napi-napi! 

3 Maraq nike čndah seanděne selapuq 
dowěn tiang, tiang sedekahang tipaq 
dengan miskin, dait tiang serahang diriq 
tiang jari tetunuq, laguq lamun tiang nděq 
bedowě kasih, make selapugne nike nděq 
araq manpaatne umaq tiang. 

4 Kasih nike sabar, kasih nike murah 
atě, ie nděq talon atě. le nděq girang 
sesumbar, dait nděqne sombong. 

> le nděq angkuh, nděqne kasar, ie 
nděq maksaq dengan lain harus turut 
kemêlêgne měsaq, nděq becat sili, dait 
nděčq dendem. 

6 le nděčqne seneng lêg hal saq ndêg adil, 
laguq ie cume seneng lěq hal saq kenaq. 

7 le tahen menderite dalem selapuq hal, 
percaye lêg selapuq hal, beharep lêg 
selapuq hal, dait tekun lêg dalem selapuq 
hal. 

8 Kasih nike ndêgne gen uwah araq 
tutuqne, nubuat gen tutuq. Base saq ajaip 
gen tutuq, penenaoq gen musnah. 

9 Sěngaq penenaoqte dait nubuatte 
nděčqne sempurne. 

10 Laguq lamun saq sempurne sampun 
dateng, make saq nděq sempurne nike 
gen musnah. 

11 Sewaktu tiang masih kodêg, tiang 
ngeraos maraq kanak koděq, tiang 
bedowé perasaan maraq kanak koděq dait 
pikiran tiang čndah maraq kanak koděq. 
Laguq mangkin tiang sampun děwase, 
kelakuan tiang saq maraq kanak kodêg 
sampun tiang tetěh. 

12 Napi saq ite serioq mangkin niki 
maraq lingon saq saru lěq dalem kesene. 
Laguq čraq ite gen serioq langsung secare 
jelas. Mangkin tiang nděqman nenaoq 
selapuqne, laguq čraq tiang gen nenaoq 
selapuqne, maraq Allah wikan selapuqne 
mengenai diriq tiang. 

13 Jari, ketelu hal niki saq tetep araq: 
Iman, pengharepan, dait kasih. Saq paling 
belěq lêg antare ketelune nike kasih. 

] 4 l Jariang kasih nike tujuan side pade 

saq paling utame. Dait berusahe 
čndah jari mauq paice-paice saq teican siq 
Roh Allah, terutame gati paice benubuat. 

“Dengan saq ngeraos kadu base-base 
saq ajaip, ie nděqne ngeraos tipaq 
manusie laguq tipaq Allah. Nděq araq 
dengan saq ngerti napi saq ie raosang, 

sěngaq Roh Allah saq miaq ie ngucapang 
hal-hal saq rahasie nike. 

3 Sebalikne dengan saq benubuat, ie 
ngeraos kance manusie; jari pesolah ie 
pade, ngeběng nasčhat dait hibur ie pade. 

4 Dengan saq ngeraos kadu base saq 
ajaip, ie cume pesolah diriqne měsaq. 
Laguq dengan saq benubuat ie pesolah 
jemaah. 

> Bagus gati lamun semeton senamian 
tao ngeraos kadu base-base saq ajaip. 
Laguq saq paling bagus, lamun semeton 
senamian benubuat. Sěngaq dengan sad 
benubuat lebih beraji ketimbang dengan 
saq tao ngeraos kadu base saq ajaip; 
lain halne lamun dengan saq ngeraos 
kadu base saq ajaip nike iniq jelasang 
mêsad napi saq ie ucapang nike aděq bau 
pesolah selapuq jemaah. 

6 Lamun misalne tiang dateng ojok side 
terus tiang ngeraos kadu macem-macem 
base saq ajaip napi manpaatne nike 
umaq side pade? Tetu-tetu nděq araq 
manpaatne! Lain halne lamun tiang 
nyatayang sopoq rahasie lêman Allah, 
atao tiang jelasang sopoq hal mengenai 
Allah, atao tiang nyampêéang nubuat, atao 
tiang ngajahang. 

7 Alat-alat tetabuhan saq nděq bedowě 
nyawe maraq misalne suling dait kecapi, 
lamun tepuniqang nděq keruan-ruan, 
berembě dengan nenaoq lagu napi saq 
tepuniqang nike? 

8 Sopoq conto saq lainne malik: Lamun 
terompêt tetiup semělě-mķělě, sai saq gen 
siep lumbar perang? 

9 Maraq nike êndah sig kepinteran side 
ngeraos kadu macem-macem base saq 
ajaip. Lamun siq kepinterande nike side 
bebase kadu base saq nděq jelas, nděq 
araq sopoq dengan juaq saq iniq ngerti 
napi saq side ucapang. Ucapan-ucapande 
nike gen sie-sie. 

10 Lěq dunie niki araq luwêg gati base, 
laguq nděq araq sopoq juaq lêman 
base-base nike saq nděq bedowě arti. 

11 Laguq lamun tiang nděq ngerti base 
saq teucapang siq sopoq dengan, make 
dengan saq ngeraos kadu base saq nděq 
tiang ngerti nike jari dengan asing lěq 
tiang, maraq nike juaq tiang lêg dengan 
nike. 

12 Mengenai side mêsag, tiang nenaoq 
side pade melět gati mauq paice-paice 
lêman Roh Allah. Laguq saq terutame 

gati, side pade harus berusahe kadu 
kemampuande jari pesolah jemaah. 

13 Keranaq nike dengan saq ngeraos 
kadu base saq ajaip, harus bedo'e adēěq ie 
čndah teicanin paice jari jelasang napi saq 
ie ucapang nike. 

14 Sěngaq lamun tiang bedo'e kadu base 
saq ajaip, roh tiang mule bedo'e laguq 
pikiran tiang nděq milu bedo'e. 

1>Jari, napi sag harus tiang laksaneang? 
Niki saq tiang laksaneang: Tiang bedo'e 
siq roh tiang, laguq tiang čndah gen 
bedo'e siq pikiran tiang. Tiang gen 
benyanyi siq roh tiang dait tiang čndah 
gen benyanyi siq pikiran tiang. 

16 Sěngaq lamun side ngucap syukur lêg 
Allah siq rohde doang, dait araq dengan 
lain saq nděq ngerti base ajaip lêman 
Roh Allah nike, segerah dengan nike tao 
ngucapang, "Amin" lêg do'e syukurde 
nike? Sěngaq ie nděq nenaoq napi saq 
side ucapang. 

17 Timaq do'e syukurde tipaq Tuhan nike 
solah gati, laguq do'e nike nděq pesolah 
dengan lain. 

18 Tiang besyukur lêg Allah sêngag tiang 
mêsad tao ngeraos kadu base saq ajaip 
nike lebih lêman side pade. 

19 Laguq lêg dalem kumpulan-kumpulan 
ibadah tipaq Tuhan, tiang demenan 
ngucapang lime ucapan saq bau piaq 
dengan paham ketimbang ngucapang 
beribu-ribu ucapan kadu base saq ajaip, 
aděq tiang bau ngajah dengan lain. 

20 Semeton senamian, ndaq side bedowé 
pikiran maraq kanak-kanak. Lěq hal 
kejahatan, side harus maraq kanak koděq. 
Laguq lěq hal pikiran, side harus jari 
dengan saq děwase. 

21 Lěq dalem Hukum Taurat araq tetulis, 
"Manik Tuhan, 'Lěman dengan-dengan 
saq bedowě base saq lain, dait lêman 
biwih dengan-dengan pendateng, Tiang 
gen bemanik tipaq bangse niki, timaq 
maraq nike ie pade nděq gen dengahang 
Tiang." 

22 Jari, paice ngeraos kadu base saq 
ajaip nike tande, nděqne jari dengan saq 
beriman, laguq jari dengan saq nděq 
beriman; dait paice jari benubuat nike 
tande, nděqne jari dengan saq nděq 
beriman, laguq jari dengan saq beriman. 

23 Keranaq nike, lamun misalne lêg 
dalem kumpulan jemaah, selapuq jemaah 
ngeraos kadu base ajaip, terus araq 
dateng dengan luah, atao dengan-dengan 

saq nděq percaye lêg Almasih, pasti 
dengan-dengan nike gen anggep side 
pade selapuq sampun jogang! 

24 Laguq lamun side selapuq benubuat, 
terus dateng dengan luah atao dengan saq 
nděq percaye lêg Almasih, make hal-hal 
saq side kabarang nike gen nyatayang 
dose-dose dengan nike dait piaq ie sadar 
lêg dose-dosene. 

2> Hal-hal saq ndêg penggitan dalem 
atêne gen tenyatayang, sehingge ie gen 
ngerendahang diriqne, beterus nyembah 
Allah. le gen ngaku bahwe Allah tetu-tetu 
araq lêg tengaq-tengaq side pade. 

26 Jari, semeton senamian, napi arti 
selapugne nike? Lamun side pade 
bekumpul, sebilang dengan harus araq 
saq teaturang: Sopoq dengan benyanyi, 
saq lain ngajahang, atao araq saq 
nyampčang berite lêman Allah, atao paice 
jari ngeraos kadu base saq ajaip, atao 
paice jari jelasang base saq ajaip nike, 
laguq selapuqne nike harus tekadu jari 
ngajahang dait jari pesolah selapuqne. 

27 Lamun araq saq mêlê ngeraos kadu 
base saq ajaip, harus araq due atao paling 
luwêg telu dengan doang secare begiliran, 
dait harus araq čndah saq jelasang napi 

artine sag teucapang sig dengan sad 
ngeraos nike. 

28 Lamun ndêég araq saq tao jelasang hal 
nike, make dengan-dengan saq ngeraos 
kadu base saq ajaip nike harus engkah 
ngeraos lêg dalem kumpulan ibadah 
nike. Alurang ie pade ngeraos lêg dalem 
angenne měsaq tipaq Allah. 

29 Umaq ie pade saq mauq paice jari nabi, 
cume due atao telu dengan lěq antare 
ie pade saq kanggo benubuat, dait saq 
lain merhatiang napi saq ie pade ucapang 
nike. 

30 Laguq lamun misalne berite lêman 
Allah nike dateng tipaq sopoq dengan 
lain saq tokol lêg dalem kumpulan ibadah 
nike, make dengan saq kenyeke ngeraos 
nike harus engkah ngeraos. 

31 Siq care nike, semeton senamian 
sopoq-sopoq bau benubuat; aděq 
selapuqne bau nerimaq perajahan dait 
mauq kekuatan. 

32 Paice jari benubuat takluk tipaq nabi 
saq bedowé paice nike. 

33 Sěngaq Allah něnten suke kekacoan, 
laguq damě sejahtere. Maraq saq berlaku 
lêg dalem selapudg jemaah Allah, 

34 dengan nine harus tedog lêg dalem 
kumpulan jemaah. le pade nděq kanggo 
ngeraos. le pade harus taat lêg prěntah, 
maraq saq teatur lêg Hukum Taurat. 

35 Lamun ie pade mêlê nenaoq sopoq hal, 
solahan ie pade beketuan lêg semamene 
lêg balě. Nděqne patut lamun araq dengan 
nine ngeraos lêg dalem kumpulan jemaah. 

36 Napi Manik Allah dateng lêman side 
pade? Atao cume tipaq side doang manik 
nike tesampčang? 

37 Lamun araq dengan saq merase 
bedowě paice jari nabi, atao bedowě paice 
saq lain, dengan nike harus sadar bahwe 
napi saq tiang tulis niki prěntah lêman 
Tuhan. 

38 Laguq lamun araq saq ndêg mêlêé 
nerimaq, ndaq perhatiang ie. 

39 Keranaq nike semeton senamian, pade 
berusahe aděq mauq paice benubuat, dait 
ndaq balaq dengan saq mělě ngeraos 
kadu macem-macem base saq ajaip. 

40 Laguq selapuqne harus telaksaneang 
secare bagus dait tertib. 

] 5 l Dait mangkin, semeton senamian, 

tiang mělě aděq side pade inget 
malik lèg Kabar Solah lěman Allah saq 
tiang beriteang tipaq side lačq. Side 

pade nerimaq dait percaye tipaq Almasih 
lantaran Kabar Solah nike. 

“Lamun side percaye sepenoq angen 
lêg napi saq tiang beriteang nike, make 
Kabar Solah nike nyelametang side pade; 
kecuali lamun side percaye nděqne siq 
pengertian. 

3 Napi saq tiang sampčang tipaq semeton 
senamian nike, nike sampun tiang 
terimaq čndah. Saq paling penting, tiang 
sampčang tipaq side bahwe Almasih 
ninggal lantaran dose-dosente maraq 
saq tetulis lêg dalem Kitab Suci, tiang 
sampčang tipaq side bahwe Almasih 
ninggal lantaran dose-dosente; 

4 bahwe le temakamang, lagug sesampun 
nike teidupang malik lěq jelo saq ketelu. 
Nike čndah tetulis lêg Kitab Suci. 

> Tiang badaq čndah lêg side bahwe 
Almasih saq teidupang malik nike 
nyatayang êndah diriq-Ne lêg Kepas, dait 
sesampun nike tipaq kedue olas rasul. 

6 Sesampun nike le nyatayang diriq 
čndah sekaligus tipaq lebih lêman 
lime ratus pengiring-Ne. Luwěq lêman 
dengan-dengan nike masih idup jangke 
mangkin, cume pire dengan saq sampun 
ninggal. 

7 Sesampun nike Almasih nyatayang diriq 
čndah tipaq Yakub dait sesampun nike 
tipaq selapuq rasul. 

8 Saq penutuq gati le nyatayang diriq lêg 
tiang čěčndah — tiang saq maraq beběaq 
saq teanakang senděqman wayene! 

ə Tiang niki rasul Tuhan saq paling hine. 
Tiang nděq patut tesebut rasul, sěngaq 
tiang sampun nganiaye jemaah Allah. 

10 Laguq lantaran rahmat Allah tiang jari 
maraq keadaan tiang saq mangkin. Dait 
nděq sie-sie Allah ngicanin rahmat-Ne 
lêg tiang. Malahan tiang saq lelahan 
begawčan ketimbang selapuq rasul saq 
lainne. Laguq nike setetune nděqne usahe 
tiang; nike rahmat Allah saq ngasihin 
tiang dait saq bekarye bareng kance tiang. 

I Jari, lêman sai side nerimaq Kabar 
Solah nike — timaq nike lêman tiang atao 
lêman rasul-rasul saq lain — nike nděqne 
jari soal. Saq penting tiang pade beriteang 
Kabar Solah nike dait side percaye. 

12 Lamun saq tiang pade beriteang nike 
bahwe Almasih sampun teidupang malik 
lêman ninggal, kemběq araq lêg antare 
side saq bebase bahwe dengan ninggal 
nděqne gen teidupang malik? 

13 Lamun tetu dengan ninggal nděq gen 
teidupang malik, nike artine Almasih 
čndah něnten teidupang malik lêman 
ninggal. 

14 Dait lamun misalne Almasih nênten 
teidupang malik lčman ninggal, make 
sie-sie napi saq tiang pade beriteang dait 
sie-sie čndah side pade percaye. 

13 Lebih lêman nike, ternyate bahwe tiang 
pade beduste mengenai Allah, sěngaq 
tiang pade beriteang bahwe Allah sampun 
ngidupang malik Almasih lêman ninggal, 
padahal Allah něnten ngidupang le malik 
— lamun seanděne tetu, bahwe dengan 
ninggal ndèg teidupang malik! 

l6sêngag lamun dengan ninggal ndêg 
teidupang malik, make Almasih êndah 
něnten teidupang malik lèêman ninggal. 

17 Dait lamun Almasih nênten teidupang 
malik, make sie-sie side pade percaye; 
nike artine side pade masih dalem 
keadaan bedose. 

18 Siq care nike artine bahwe dengan- 
dengan saq sampun ninggal lěq dalem 
Almasih, nděq bedowě harepan êndah. 

19 Lamun pengharepante tipaq Almasih 
cume sewaktu ite masih idup lêg dunie 
niki doang, make ite niki dengan saq 

paling rugi lêman selapug umat manusie 
lêg dunie niki! 

20 Laguq nyatene Almasih sampun 
teidupang malik lêman ninggal. le jari saq 
penemběq lêman ie pade saq sampun 
ninggal. 

21 Sěngaq kematčan tame ojok dalem 
dunie siq perantarean sopoq dengan, 
maraq nike čndah idup malik lêman 
kematčan teicanin tipaq manusie siq 
perantarean sopoq dengan êndah. 

2? Sěngaq pade maraq lêg dalem Adam 
selapuq manusie ninggal, maraq nike 
čndah lêg dalem Almasih selapug dengan 
gen teidupang. 

23 Laguq sopoq-sopoq gen teidupang 
menurut giliranne: Almasih jari saq 
penemběq; beterus čraq lêg waktu 
le rauh malik, sesampun nike giliran 
dengan-dengan saq jari dowên Almasih. 

24 Sesampun nike baruq kiamat. Lěq 
waktu nike Almasih gen binaseang 
selapuq pemrêntahan, selapuq kekuasean, 
dait selapuq kekuatan; terus le gen 
nyerahang kekuasean-Ne sebagě Raje, 
tipaq Allah, Bapante. 

2> Almasih harus tetep mrêntah jangke 
Allah jariang selapug musuh Almasih 
takluk lêg Almasih. 

26 Musuh saq paling penutuq saq gen 
tebinaseang nike kematêan. 

27 Lěq dalem Kitab Suci tetulis maraq niki, 
"Allah sampun jariang selapuq-lapuqne 
takluk lêg Almasih." Jelas bahwe sad 
temaksut "selapuq-lapuqne" nike nděq 
termasuk Allah, saq miaq selapuq-lapuqne 
nike takluk lêg Almasih. 

28 Laguq sesampun selapuqne 
tetaklukang lêg Almasih, make Bije saq 
asalne lèêman Allah nike, gen taklukang 
diriq-Ne tipaq Allah saq sampun jariang 
selapuq-lapuqne takluk lêg Allah. Make 
Allah měsaq gen jari selapuq-lapuqne lěq 
dalem selapuq-lapuqne. 

29 Lamun dengan ninggal ndčq teidupang 
malik, kemběčq araq dengan saq tebaptis 
umaq dengan ninggal? Napi manfaatne 
ie pade ngelaksaneang hal nike? Lamun 
mule dengan ninggal tetu-tetu nděq 
gen teidupang malik, kemběq ie pade 
ngelaksaneang hal nike? 

30 Dait kembêg čndah tiang pade mělě 
hadepin bahaye sebilang waktu? 

31 Semeton senamian! Sebilang jelo tiang 
berandangan kance bahaye saq ngancem 
jiwe tiang, laguq hal nike jari kebanggean 
tiang lěq dalem Deside Isa Almasih, 
Junjungante Saq Mulie lantaran side pade, 
napi saq tiang sampěang niki kenaq. 

32 Lamun nike cume lêman pikiran 
manusie doang, napi untungne umaq 
tiang bejuang maraqne ngelawan binatang 
saq galak lêg kote niki, lêg Epesus? Lamun 
mule dengan ninggal nděq teidupang 
malik, make, "Silaqte bekelor dait nginem 
dait beseneng-seneng, sěngaq lěmaq ite 
gen ninggal." 

33 Ndaq jangke tetipu! Pergaulan saq 
lengě nyědaq kebiasean saq bagus. 

34 Pade sadar mangkin, dait ndaq gawêdg 
dose malik. Sepatutne side pade harus 
ilaq, bahwe lêg antare side araq saq nděq 
kenal Allah. 

35 Sang araq saq beketuan, "Berembě 
dengan ninggal teidupang malik? Awak 
saq berembě saq teicanin lêg ie pade 
sesampun ie pade teidupang malik?" 

36 Bodo gati! Lamun side nalet binèêg lêg 
dalem tanaq, biněq nike nděq gen tiwoq, 
lamun biněq nike ndêgman matě juluq. 


1 KORINTUS 15.37-42 7 | 


37 Dait binêg saq side talet lêg dalem 
tanaq nike — sang binêg gandum atao 
biněq lain -- ie cume tolang biněq nike 
doang, laun nděqne selapuq tetaletan saq 
gen tiwoq. 

38 Allah mêsag saq gen ngicanin binêg 
nike rue saq solah menurut pekayunan- 
Ne. Lěq sebilang macem biněq, Allah 
ngicanin rue taletanne sopoq-sopoq. 

39 Awak mahluk-mahluk saq bedowé 
nyawe nděqne pade selapuqne. Ruen 
awak manusie bêde kance ruen awak 
binatang-binatang, dait ruen awak 
kedit-kedit běde êndah kance ruen awak 
empaq-empaq. 

40 Maraq nike čndah araq awak sorge dait 
araq awak dunie, laguq kemuliean awak 
sorge běde kance awak dunie. 

41 Kemuliean jelo lain kance kemuliean 
bulan. Bintang-bintang čndah bedowé 
kemulieanne měsaq. Malahan bintang- 
bintang nike sopoq-sopoq lain čndah 
kemulieanne. 

42 Maraq nike halne čraq dengan-dengan 
ninggal saq teidupang malik. Awak saq 
tekubur nike, awak saq iniq sěde, laguq 
awak saq teidupang malik nike awak saq 
nděq iniq sêde. 

43 Lěq waktu awak nike tekuburang, awak 
nike hine; laguq teidupang malik dalem 
kemuliean. Lěq waktu tekubur, awak nike 
lemah; laguq teidupang malik lêg dalem 
kekuatan. 

44 Awak saq tekubur, nike awak lêman 
dunie; laguq sesampun idup malik, make 
awak nike awak saq teicanin siq Roh Allah. 
Araq awak saq lêman dunie, araq čndah 
awak saq lêman Roh Allah. 

4> Dalem Kitab Suci tetulis maraq niki, 
"Manusie saq penemběq, Adam, jari 
mahluk saq idup," laguq Adam saq 
penutuq nike Roh saq ngicanin idup. 

46 Saq dateng juluan nike saq jasmani, 
nděq saq rohani. Saq rohani dateng 
mudian. 

47 Adam saq penembêg tejariang lêman 
tanaq, laguq Adam saq kedue asalne 
lêman sorge. 

48 Dengan-dengan dunie niki maraq 
Adam saq penembêg, saq tejariang lêman 
tanaq, laguq dengan-dengan sorge nike 
maraq le saq rauh lêman sorge. 

49 Pade maraq ite mangkin, maraq Adam 
saq tejariang lčman tanaq, make êrad ite 
gen jari maraq le saq lêman sorge nike. 

“OMaksut tiang, semeton senamian: 
Awak saq tejariang lêman daraq dait 
daging nděq mauq taoq lêg dalem 
Kerajaan Allah; dait awak saq iniq binase 
nděqne iniq jari kekel. 

>l Pade perhatiang rahasie niki: Nděqne 
selapuqte gen ninggal, laguq ite selapuqne 
gen berobah. 

52 Hal niki gen selung-selung telaksane 
sepengkejep mate, sewaktu terompêt 
penutuq tetiup. Sěngaq sewaktu 
kedengahan suare terompêt nike, 
dengan-dengan ninggal gen teidupang 
malik kadu awak saq kekel, dait ite 
selapuqne gen terobah. 

>3 Awakte saq iniq ninggal niki harus 
tegentiq siq awak saq ndêdg iniq ninggal, 
dait awak saq lêman dunie harus tegentiq 
siq awak saq lčman sorge. 

>4 Lamun awak saq iniq ninggal sampun 
tegentiq siq awak saq nděq iniq ninggal, 
dait awak saq lêman dunie sampun 
tegentiq sig awak saq lêman sorge, lěq 
waktu nike baruq telaksane napi saq 
tetulis lêg dalem Kitab Suci, "Kematěan 
sampun temusnahang; kemenangan 
sampun dateng!" 

>> "Wahai maut, lêg mbě kemenangande? 
Wahai maut, lêg mbě racunde?" 

»>6 Racun maut nike dose, dait dose 
ngelaksaneang kuasene langan Hukum 
Taurat. 

>/ Laguq syukur tipaq Allah; le ngicanin 
ite kemenangan langan Deside Isa 
Almasih, Junjungante Saq Mulie. 

58 Keranaq nike, semeton senamian saq 
tiang kasihin, side pade harus kuat dait 
kukuh. Pade terus pacu-pacu begawêan 
bagi Tuhan. Sěngaq side pade nenaoq 
bahwe selapuq saq side pade laksaneang 
bagi Tuhan, nděqne sie-sie. 

] 6 I Mangkin mengenai kêpêng 

saq side pade mělě sumbang 
tipaq dengan-dengan solěh, tiang 
anjurang adêg side pade laksaneang 
menurut petunjuk saq tiang bêng tipaq 
jemaah-jemaah lěq Galatia. 

2? Lěq jelo penemběq sebilang minggu, 
side pade sopoq-sopoq harus kelin 
kěpěng sesuai penghasilanne sesuai 
pengasilande. Toloq kěpěng nike jangke 
tiang dateng, aděq lěq waktu nike nděqne 
perlu malik tekumpulang. 

3 Laun lamun tiang dateng, tiang gen 
ngutus dengan-dengan saq sampun side 

pade anggep patut. Tiang gen ngeběng 
surat lêg ie pade, aděq ie pade jauq 
kěpěng sumbangan nike ojok Yerusalem. 

4 Dait lamun teanggep kenaq tiang milu 
čndah bareng kance ie pade, make tiang 
gen lalo bareng kance ie pade. 

> Tiang gen jangoq side pade sesampun 
tiang liwat lêg Makedonia, sěngaq tiang 
beniat gen liwat lêg derike. 

6 Sang tiang gen madêg piro jelo 
ngoněqne kance side pade, atao sang 
sengoněq musim telih. Sesampun nike 
side pade bau tulung tiang ngelanjutang 
kelampan tiang ojok taoq saq lainne. 

/ Tiang nděq měčlě jangoq side pade 
sekedar nyelaloq doang. Lamun Tuhan 
ngijinang, tiang gen ndot ngonêgan malik 
kance side pade. 

8 Laguq tiang gen ndot lêg Epesus, 
jangke jelo Pentakosta, 

9 sěngaq lêg deriki luwêg kesempatan jari 
ngelaksaneang pegawéan saq bemanpaat, 
timaq luwěq čndah dengan saq nentang 
pegawéan nike. 

l0Lamun Timotius dateng, terimaq ie 
bagus-bagus adêg ie beridap betah lêg 
antare side pade, sêngad ie maraq tiang 
čndah begawêan bagi Tuhan. 

11 Ndaq jangke araq saq ngerêmêhang 
ie. Tulung ie aděqne bau selamet 
ngelanjutang kelampanne malik tulak ojok 
tiang, sěngaq tiang ngantih kedatenganne 
bareng kance semeton-semeton saq 
lainne. 

12 Mengenai semetonte Apolos, sampun 
pire kali tiang suruq ie adêg bareng kance 
semeton saq lainne lumbar jangoq side 
pade. Laguq ie nděqman merase yakin 
bahwe ie harus lumbar mangkin. Laguq 
laun lamun araq kesempatan, ie pasti gen 
dateng. 

13 Side pade harus waspade dait kuat lêg 
dalem iman. Ndaq takut dait harus tetep 
kuat. 

14Selapuq saq side pade laksaneang, 
laksaneang nike lêg dalem kasih. 

13 Side pasti kenal kance Stepanus 
dait keluargene; ie pade saq penembêg 
jari percaye tipaq Almasih lěq Akaya. 
le pade sepenoq angenne begawěan 
husus jari ngelayanin dengan-dengan saq 
tehususang bagi Allah. 

16 Keranaq nike, pade taat lêg 
dengan-dengan saq maraq nike, dait 
dengan-dengan lain saq begawčan dait 
ngelayanin bareng ie pade. 

I Tiang seneng sig kedatengan 
Stepanus, Portunatus dait Akaikus, sêngad 
ie pade sag nyukupang napi sag masih 
kurang lêg side pade. 

18le pade sampun miag angen tiang 
jari seneng, maraq ie pade nyenengang 
angen side. Keranaq nike, side pade harus 
hargein dengan-dengan saq maraq nike. 

19Jemaah-jemaah lêg Asia Kodêg 
nyampčang salam tipaq side pade. Akwila 
kance Priskila dait jemaah saq bekumpul 
lêg balě ie pade čndah ngirim salam tipaq 
side pade. 

20 Selapuq semeton lêg deriki nyampêang 
salam tipaq side pade. Pade besalam- 
salaman sebagě semeton seiman. 

21 Tiang rombog lêg deriki salam saq 
tiang tulis měsaq: 

2? Dengan saq nděq ngasihin Tuhan, 
pasti ie tekutuk! Tuhan gen gelis rauh! 

23 Rahmat Junjungan Saq Mulie, Deside 
Isa Almasih araq bareng kance side. 

24 Kasih tiang araq bareng kance side 
selapuq lêg dalem Deside Isa Almasih. 


2 Korintus 


] 1 Semeton senamian jemaah Allah lêg 
Korintus dait selapuq dengan-dengan 
saq tehususang bagi Allah lêg selapudg 
wilayah Akaya. Tiang, Paulus, rasul Deside 
Isa Almasih, saq teangkat siq pekayunan 
Allah, bareng-bareng kance semetonte 
Timotius, 

2? beharep semoge Allah Bapante dait 
Junjungan Saq Mulie, Deside Isa Almasih 
ngicanin rahmat dait damě sejahtere tipaq 
side pade. 

3 Puji syukur tipaq Allah, Bapa lčman 
Junjungante Saq Mulie, Deside Isa Almasih. 
le Bapa saq penoq siq belas kasihan, dait 
Allah sumber selapuq penghiburan. 

4le hibur tiang pade lêg sebilang 
penderitean saq tiang pade alamin, 
aděq siq penghiburan saq tiang pade 
terimaq lêman Allah nike, tiang pade bau 
čndah hibur selapuq dengan saq dalem 
penderitean. 

> Kesengsarean-kesengsarean saq 
tealamin siq Almasih sampun luwčq tiang 
pade alamin čndah. Dait langan Almasih 

čndah, tiang pade nerimaq penghiburan 
saq melimpah. 

6 Lamun tiang pade ngalamin 
penderitean, nike setetune jari 
penghiburan dait keselametan side 
pade. Lamun tiang pade nerimaq 
penghiburan, make side pade milu čndah 
nerimaq penghiburan sehingge side 
pade mauq kekuatan aděq tabah dalem 
kesengsarean-kesengsarean maraq saq 
tiang pade alamin čndah. 

/ Tiang pade tetep yakin dait ndêg uwah 
ragu-ragu mengenai side pade, sěngaq 
tiang pade nenaoq bahwe side pade milu 
menderite kance tiang pade. Dait lantaran 
nike side pade milu čndah nerimaq 
penghiburan bareng kance tiang pade. 

8 Semeton senamian! Tiang pade mêlé 
side pade nenaoq mengenai penderitean 
saq tiang pade alamin lêg wilayah Asia 
Koděq. Penderitean saq tiang pade 
tanggung nike berat gati sehingge tiang 
pade nděq beharep malik gen idup; 

9 idapne maraq sampun tehukum siq 
hukuman matě doang. Laguq hal nike 
telaksane aděq tiang pade ndaq beharep 
lêg kekuatan měsaq, laguq lêg Allah saq 
ngidupang dengan ninggal. 

10 le sag sampun nyelametang tiang pade 
lman bahaye kematěan saq belěq nike. 
Dait le čndah saq gen nyelametang tiang 
pade čraq lêg jelo-jelo saq gen dateng, 
sěngaq tipaq le tiang pade beharep. 

II Tiang pade yakin bahwe side pade 
do'eang tiang pade, adêg luwêg dengan 
ngucapang syukur tipaq Allah lantaran 
paice saq tiang pade terimaq sěngaq 
luwêgne do'e ie pade umaq tiang pade. 

12 Tiang pade bangge, sêngag atě nurani 
tiang pade ngeběng kesaksian tipaq tiang 
pade bahwe idup tiang pade lêg dunie 
niki -- terutame hubungan tiang pade 
kance side pade sampun tiang pade 
laksaneang secare ihlas dait murni. Tiang 
pade ngelaksaneang hal nike, nděqne siq 
kebijaksanean manusie, laguq siq rahmat 
Allah. 

13 Saq tiang pade tulis tipaq side pade 
nike cume mengenai hal-hal saq side 
pade bau bace dait ngerti. Tiang beharep 
side pade tetu-tetu ngerti lêg tiang pade. 
Siq care nike, lêg jelo kerauhan Junjungan 
Saq Mulie Deside Isa čraq, side pade gen 
bangge lêg tiang pade, maraq tiang pade 
čndah bangge lěq side pade. 

14 (1:13) 

153 Lantaran keyakinan nike lêg 
penemběqne tiang ngerencaneang jari 
jangoq side pade adêg side pade mauq 
rahmat saq kedue kaline. 

16 Tiang bedowě maksut jangoq side 
pade lêg kelampan tiang ojok Makedonia, 
dait selaloq malik lêg side sewaktu tiang 
tulak, aděq side pade bau tulung tiang 
ngelanjutang kelampan ojok Yudea. 

17 Laguq tiang sampun ngerobah niat 
tiang nike; nah, napi nike artine pendirian 
tiang nděq tetep? Sewaktu miaq rencane, 
napi tiang miaq rencane menurut kemělěq 
tiang měsaq, semendaq ngeraos, "Enggih" 
dait karing semendaqne "Nděq"? 

18 Demi Allah saq setie, janji tiang lêg 
side nděqne "Enggih" dait "Nděq". 

19 Sěngaq Deside Isa Almasih, Bije saq 
asalne lčman Allah, saq teberiteang tipaq 
side siq Silwanus, Timotius, dait siq tiang 
měsaq nděqne "Enggih" atao "Nděq". 
Laguq sebalikne lêg dalem Deside Isa 
Almasih cume araq "Enggih". 

20 Sěngaq Almasih nike "Enggih" bagi 
selapuq janji Allah. Siq dasar nike ite 
ngucapang "Amin" jari mulieang Allah. 

21 Sěngaq le saq sampun neguqang tiang 
pade bareng-bareng kance side lêg dalem 

Almasih, nike Allah saq sampun nyuciang 
dait ngesahang ite. 

22 Keranaq nike Allah sampun ngesahang 
ite jari dowě-Ne, dait ngicanin Roh Suci 
lêg dalem atěnte sebagě jaminan bahwe le 
gen ngicanin ite selapuq saq le janjigang. 

23 Allah jari saksi tiang -- sčngaq le 
wikan angen tiang -- bahwe tiang burung 
lumbar ojok Korintus, sěngaq tiang 
ngasihin side pade. 

24 Tiang nděčq maksaq side pade 
mengenai napi saq harus side pade 
percaye, sěngaq side pade sampun 
tetu-tetu percaye lêg Almasih. Tiang cume 
begawčan bareng-bareng kance side pade 
aděq side pade sayan bahagie. 

2 l Keranaq nike tiang sampun miaq 
keputusan nděq gen dateng malik ojok 
side lêg waktu angen tiang sedih. 

2? Sěngaq lamun tiang miaq side pade jari 
sedih, sai malik saq tao hibur tiang, selain 
dengan-dengan nike êndah saq sampun 
tiang piaq sedih angenne? 

3 Keranaq nike tiang nulis surat niki tipaq 
side, aděq lamun tiang dateng, ndaq tiang 
tepiaq jari sedih siq ie pade saq seharusne 
miaq tiang seneng. Sěngaq tiang yakin 

bahwe lamun tiang seneng, make side 
selapuqne pasti gen seneng čndah. 

4 Tiang nulis tipaq side siq atě saq sedih 
dait kuatir dait luwěq nyugulang aiq mate. 
Maksut tiang nděqne adêg side jari sedih, 
laguq adêg side pade nenaoq bahwe tiang 
tetu-tetu ngasihin side pade. 

> Lamun araq dengan saq miaq dengan 
jari sedih, make hal nike ie laksaneang 
nděčqne tipaq tiang, laguq tipaq selapuqde 
atao sekurang-kurangne pire dengan 
lêman side, aděq tiang nděq ngelebihang 
raos. 

6 Lěq dengan saq maraq nike, hukuman 
saq teputusang tipaq ie siq separo lebih 
lêman side, sampun cukup. 

7 Mangkin side pade harus ngampunin ie 
dait hibur ie, aděq ie ndaq binase lantaran 
kesedihan saq berat gati. 

8 Keranaq nike tiang tunas, adêg side 
pade nyatayang malik lêg ie bahwe side 
pade tetu-tetu ngasihin ie. 

9 Tiang nulis surat niki tipag side siq 
maksut jari nguji side pade, napi side 
pade tetep taat dalem selapuq hal. 

10 Lamun side ngampunin dengan saq 
sampun miaq kesalaqan lêg side make 
tiang čndah ngampunin dengan nike. 

Sěngaq napi saq sampun tiang ampunin 
— lamun mule araq saq perlu teampunin 
— nike tiang ampunin lêg arepan Almasih 
jari kesolahan side pade. 

11 Tiang laksaneang nike adēčq Belis 
ndaq mauq kesempatan jari nguasein ite; 
sêngad ite nenaoq rencane-rencanene. 

12 Sewaktu tiang dateng lêg Troas 
siq maksut jari beriteang Kabar Solah 
mengenai Almasih, Tuhan sampun 
bukaqang tiang langan jari begawêan lêg 
taoq nike. 

13 Laguq tiang ndèg tenang sêngag lêg 
derike nděq bedait kance semetonte Titus. 
Jari tiang bepamit lêg dengan-dengan lêg 
taoq nike terus lalo ojok Makedonia. 

14 Laguq syukur tipaq Allah! le tetep 
mimpin tiang pade milu lêg arak-arakan 
kemenangan-Ne. Allah kadu tiang pade 
aděq berite mengenai Almasih nyebar 
maraq ambu sengěh saq ambune dateng 
mbě-mbě. 

13 Sěngaq tiang pade maraq ambu sengêh 
saq asalne lêman Almasih bagi Allah lêg 
tengaq-tengaq dengan saq teselametang 
dait saq tebinaseang, tipaq dengan saq 
tebinaseang nike, tiang maraq ambu 
menyan dengan ninggal, dait tipaq dengan 

saq teselametang nike, tiang niki maraq 
ambu sengêh saq datengang kehidupan. 
Laguq sai saq sanggup ngelaksaneang 
tugas nike? 

16 (2:15) 

17 Tiang pade ndêgne maraq luwêg 
dengan saq boyaq keuntungan lêman 
Manik Allah. Tujuan-tujuan tiang pade 
murni, sěngaq tiang pade tetugasang siq 
Allah. Dait Allah měsaq cingakin bahwe 
tiang pade nyampčang berite nike sebagě 
hambe-hambe Almasih. 

l Napi hal niki maraqne tiang pade 

mulai puji diriq tiang pade? Atao napi 
perlu tiang pade petitoqang surat pujian 
tipaq side pade, atao lêman side pade 
maraq saq teperluang siq dengan-dengan 
lain? 

“Side mêsag saq jari surat pujian tiang 
pade, saq tetulis lêg dalem atěn tiang 
pade dait saq bau tetaoq dait tebace siq 
sebilang dengan. 

3 le pade bau serioq bahwe side pade 
surat saq tetulis siq Almasih, saq tekirim 
langan tiang pade. Surat nike nděqne 
tetulis kadu mangsi, laguq kadu Roh Allah 
saq idup; nděčq êndah lêg atas batu tulis, 
laguq lêg atě manusie. 

4Tiang pade bebase maraq nike lantaran 
keyakinan tiang pade lêg Allah langan 
Almasih. 

> Tiang pade ndêg bedowé sopoq alasan 
jari nyatayang bahwe tiang pade sanggup 
ngelaksaneang pegawéan niki, laguq Allah 
saq ngicanin kemampuan nike tipaq tiang 
pade. 

6 Allah saq jariang tiang pade mampu jari 
pelayan lěq sopoq perjanjian saq baru; 
perjanjian saq beharep lêg Roh Allah, 
nděqne lêg hukum saq tetulis. Sěngaq 
saq tetulis nike jauq kematêan, laguq Roh 
Allah nike ngicanin idup. 

7 Sewaktu perjanjian saq jauq kematêan 
nike tepiaq dait teukir lêg batu, cahaye 
Allah besinar menah tandur lêg penjarupan 
nabi Musa. Cahayene menah gati sehingge 
bangse Israel nděqne sanggup serioq 
penjarupan nabi Musa, timaq cahaye lêg 
penjarupanne nike sampun saru lêg waktu 
nike. Lamun saq jauq kematěan nike 
tesahang siq kemuliean saq belèg, 

8 pasti perjanjian saq tepiaq siq Roh 
Allah, tesahang sig kemuliean saq belêgan 
malik. 

Lamun perjanjian saq ngukum manusie 
maraq nike muliene, pasti gen muliean 

malik perjanjian saq gen miaq manusie 
tejariang kenaq lêg arepan Allah sehingge 
hubungan manusie kance Allah jari solah 
malik. 

10Jari bau teparan bahwe napi saq lačq 
mulie, sampun nděq mulie malik lantaran 
kemuliean saq mangkin niki. 

11 Lamun saq cume tahen sementare, 
maraq nike muliene, pasti napi saq kekel 
nike gen muliean malik. 

12 Sěngaq tiang pade bedowé harepan 
maraq nike, make tiang pade bani ngeraos 
maraq nike. 

13 Tiang pade nděq maraq nabi Musa 
saq ngilipang penjarupanne kadu 
kerudung aděq bangse Israel nděq serioq 
cahaye Tuhan saq gen telang lêman 
penjarupanne. 

14 Pikiran ie pade sampun tetutup. Dait 
jangke jelo niki čndah pikiran ie pade 
masih tetutup siq kerudung lêg waktu 
ie pade bace perjanjian saq lačq nike. 
Kerudung nike cume bau tebukaq lamun 
dengan araq lêg dalem Almasih. 

1> Mangkin čndah lamun ie pade bace 
kitab Musa, kerudung nike masih nutup 
pikiran ie pade. 

16 Laguq lamun sopoq dengan bebalik 
tipaq Tuhan, kerudung nike teangkat 
lman muen dengan nike. 

17 Tuhan nike Roh, dait lêg mbě Roh Allah 
araq, lêg derike čndah araq kemerdêkean. 

18 Mangkin muente selapuq ndêg 
tetutup siq kerudung, dait ite nyatayang 
kemuliean Junjungan Saq Mulie Deside 
Isa Almasih. Dait lantaran nike ite secare 
terus-menerus terobah adèg jari maraq le; 
sayan ngoněq ite sayan mulie. Kemuliean 
nike asalne lêman Tuhan, dait Roh nike 
Tuhan. 

4 l Tiang pade laksaneang pegawčan niki 
lantaran kemurahan Allah. Keranaq 
nike tiang pade nděq telang semanget. 

“Tiang pade nděq kadu care saq 
nyeboq-nyeboq saq merilaq. Tiang 
pade nděq mělě licik begawčan atao 
palsuang Manik Allah. Sebalikne tiang 
pade ngelayanin Allah siq atě saq murni 
menurut pekayunan-Ne. Keranaq nike, 
tiang pade ijinang selapuq dengan nilai 
diriq tiang pade lêg dalem atě nurani ie 
pade lêg arepan Allah. 

3 Lamun Kabar Solah saq tiang pade 
beriteang nike masih ndêgman tepahamin 
čndah, make cume dengan-dengan saq 

kenyeke nuju keancuran doang saq ndêdg 
paham, 

4 nike dengan-dengan saq ndčq percaye, 
saq pikiranne sampun tebuteang siq 
penguase jahat jaman mangkin niki, 
sehingge ie pade nděq serioq cahaye 
Kabar Solah mengenai kemuliean Almasih, 
saq jari gambaran Allah. 

> Berite saq tiang pade sampčang nike 
nděqne berite mengenai tiang měsaq. 
Berite nike berite mengenai Deside Isa 
Almasih; bahwe le Tuhan; dait tiang 
pade hambe-hambe side pade lantaran 
Almasih. 

6 Allah saq bemanik, "Lêman peteng tiwoq 
cahaye." Allah nike čndah saq niwoqang 
cahaye nike lêg dalem atěnte, aděq terang 
pikirante jari pahamin kemuliean Allah 
saq besinar lêg penjarupan Almasih. 

7 Laguq harte rohani saq solah nike tiang 
pade toloq lêg dalem gerabah, nike diriq 
tiang měsaq. Siq care nike nyate bahwe 
keagungan kuase nike asalne lêman Allah 
dait nděqne lêman tiang pade. 

8 Tiang pade tetindes lêg dalem selapuq 
hal, laguq tiang pade nděq kejepit. Tiang 
pade bingung, laguq ndèg jangke putus 
ase. 

Tiang pade teaniaye, laguq tiang pade 
nděq teaděqang měsaq-měsaq. Dait 
timaq tiang pade kereng tetimpak jangke 
geriq, laguq tiang pade nděq matě. 

10 Ninggal-Ne Almasih masih tetep 
beridap lêg awak tiang pade, aděq 
kehidupan-Ne êndah jari nyate lêg awak 
tiang pade. 

11 Sengončq tiang pade idup, tetep tiang 
pade teancem siq kematčan lantaran 
Deside Isa, adêg siq care nike kehidupan 
Deside Isa čndah bau tenyatayang lěq 
awak tiang pade saq iniq binase niki. 

12 Niki artine bahwe lêg dalem diriq 
tiang pade, araq kematčan saq berusahe 
nyematěq tiang pade, laguq tiang pade 
seneng bahwe araq kehidupan saq 
kenyeke giat lêg dalem diriqde. 

13 Lěq dalem Kitab Suci tetulis maraq 
niki, "Tiang percaye, keranaq nike tiang 
ngeraos". Siq semanget percaye saq maraq 
nike čndah, tiang pade ngeraos sěngaq 
tiang pade percaye. 

14Tiang pade yakin bahwe Allah saq 
sampun ngidupang malik Deside Isa 
Almasih, gen ngidupang tiang pade čndah 
bareng Deside Isa, dait gadingang side 
pade kance tiang pade ojok arepan-Ne. 

153 Selapuqne nike jari kepentingan side. 
Sěngaq sayan luwěq dengan nerimaq 
rahmat, sayan luwčq čndah do'e syukur 
saq tesampčang tipaq Allah; siq care nike 
Allah temulieang. 

16 Keranaq nike tiang pade ndčq telang 
harepan, timaq tiang pade secare lahiriah 
jari sayan lemah laguq secare rohani tiang 
pade tejariang baru sebilang jelo. 

17 Dait penderitean saq dčang niki 
saq tiang pade alamin sementare, gen 
ngasilang sopoq kemuliean saq belěq 
dait kekel. Kemuliean nike belêgan lamun 
tebanding siq penderitean nike. 

18 Sěngaq tiang pade nděq merhatiang 
hal-hal saq penggitan, laguq hal-hal saq 
nděq penggitan. Sěngaq saq penggitan 
cume tahen sementare, laguq saq nděq 
penggitan nike kekel selačq-lačqne. 

5 I Sěngaq tiang pade nenaoq bahwe 

lamun balě — nike awak — saq taoq 
ite ndot lêg gumi niki tebungkar, Allah 
gen nyedieang ite sopoq balě lêg sorge, 
saq tepiaq siq Allah měsaq dait saq tahen 
selačq-lačqne. 

2? Lěq dalem balě saq mangkin niki, ite 
ngeluh sěngaq ite melět gati ndot lèg 
dalem balěnte saq lêg sorge nike. 

3 Balě nike awakte sag baru. 

4Sengončq ite ndot lêg dalem balé 
saq lèêman dunie niki, ite ngeluh sêngad 
bandeante berat. Nděqne lantaran ite 
melět lepas lêman awakte saq lêman dunie 
niki, laguq lantaran ite melět kadu awak 
saq lčman sorge nike, adêg awakte saq 
iniq matē niki tekuasein siq saq idup. 

> Malahan Allah měsaq saq nyiepang ite 
jari hal nike, dait le ngicanin Roh-Ne tipaq 
ite jari jaminan. 

6 Keranaq nike atěn tiang pade tetep 
merase kuat. Tiang pade nenaoq bahwe 
sengoněq tiang pade masih ndot lêg 
dalem awak tiang pade niki, tiang pade 
masih jaoq lêman Tuhan. 

7 Sěngaq tiang pade idup siq dasar 
percaye tipaq Almasih, nděqne siq dasar 
lêg napi saq bau teserioq, 

8 keranaq nike atěn tiang pade jari kuat. 
Tiang pade demenan lepas lêman awak 
tiang pade niki, aděq bau ndot ngiring 
Tuhan. 

9 Keranaq nike tiang pade berusahe 
pacu-pacu jari nyenengang le, timaq 
sewaktu tiang pade masih araq lêg awak 
tiang pade lêg dunie, atao lêg luahne. 

10 Sěngaq pasti ite selapuq gen tejauq 
ojok arepan pengadilan Almasih, dait 
sopoq-sopoq gen mauq balesan sesuai 
kance perbuatanne lěq dunie niki -- 
perbuatan solah atao jahat. 

II Tiang pade nenaoq napi artine takut 
lêg Tuhan; keranaq nike tiang pade 
berusahe ngeyakinang dengan. Allah 
wikan lêg tiang pade, dait tiang harep side 
pade čndah kenal tiang pade lêg dalem 
atênde. 

12 Siq care niki tiang pade ndèêg tunas 
aděq side pade muji diriq tiang. Tiang 
pade cume mělě ngeběčng sopoq alasan 
saq solah lêg side adêg jari bangge 
lêg tiang pade, adêg side pade nenaoq 
berembě side pade harus jawab dengan- 
dengan saq utameang rue dengan dait 
nděq utameang sipatne. 

13 Lamun tiang pade ruene maraq dengan 
jogang, nike demi kepentingan Allah. Dait 
lamun tiang pade ruene waras, nike demi 
kepentingan side. 

14 Kasih Almasih saq nguasein tiang 
pade; dait tiang pade sadar bahwe lamun 
sopoq dengan sampun ninggal umaq 
selapuq dengan, make artine bahwe 
selapuq dengan sampun ninggal. 

1> Almasih ninggal jari selapug dengan, 
aděq dengan-dengan saq idup, nděqne 
idup malik umaq diriqne měsaq, laguq 
umaq Almasih saq sampun ninggal dait 
teidupang malik demi kepentingan ie 
pade. 

16 Keranaq nike, tiang pade ndêg malik 
nilai dengan menurut ukuran manusie. 
Mule tiang pade sampun nilai Almasih 
secare manusie, laguq mangkin nděq 
maraq nike malik. 

17 Jari sai saq araq lêg dalem Almasih, ie 
ciptean baru: Saq lačq sampun nděq araq 
malik, setetune saq baru sampun dateng. 

18 Selapuqne nike asalne lêman Allah. 
Langan Almasih Allah jariang hubungante 
jari solah malik kance le, terus ite 
tetugasang adêg dengan-dengan lain 
čndah bau solah hubunganne kance Allah. 

19 Tiang pade beriteang bahwe siq 
perantarean Almasih, Allah jariang 
hubungan manusie kance le jari solah 
malik. Hal nike tejariang siq Allah dait 
Allah něnten nuntut selapuq kesalaqan- 
kesalaqan saq sampun tepiaq siq manusie 
tipaq diriq-Ne. Dait tiang pade sampun 
tetugasang siq Allah jari beriteang kabar 
nike. 

20 Jari, tiang pade utusan-utusan 
Almasih. Allah sampun nyampêang 
manik-Ne langan tiang pade. Demi 
pesěngan Almasih, sanget siq tiang pade 
tunas: Pade terimaq paice lêman Allah 
saq bau miaq side pade tedamčang kance 
Allah! 

21 Almasih nênten bedose, lagug Allah 
jariang le nanggung dosente, adêg ite 
tejariang kenaq lêg arepan-Ne sehingge 
hubungante kance Allah jari solah malik. 

I Lantaran tiang pade bareng-bareng 

begawěčan ngiring Allah, make sanget 
siq tiang pade tunas ndaq side pade 
sie-sieang rahmat Allah saq sampun side 
pade terimaq nike. 

2 Lěq Kitab Suci, Allah bemanik, 

"Lěq waktu Tiang seneng, Tiang 

sampun dengahang side, dait lêg jelo 
penyelametan, Tiang sampun nulung 
side." Mangkin niki waktune Allah seneng, 
mangkin niki jelo penyelametan nike! 

3 Tiang pade ndêg mělě pelayanan tiang 
pade tesalaqang, keranaq nike tiang pade 
berusahe nděq ngeběng nděq ngeběng 
sopoq dengan juaq jari ngelaksaneang hal 
nike. 

4 Sebalikne, dalem selapuq hal, tiang 
pade nyatayang bahwe tiang pade 
hambe-hambe Allah. Sěngaq, segale 
macem kesulitan sampun tiang pade 
alamin dait tiang sabar: 

> Tiang pade tesiksaq, tebui, tekembul; 
tiang pade begawčan Jangke lelah, kereng 
nděq tindoq dait kereng êndah nděq 
bedowě keloran. 

6 Secare tulus, bijaksane, sabar dait 
murah atě, tiang pade nyatayang bahwe 
tiang pade hambe Allah. Tiang pade êndah 
beharep sepenoq angen lěq pertulungan 
Roh Allah, dait siq kasih saq ihlas, 

7 dait dalem kebenaran dait kekuasean 
Allah, tiang pade nyatayang bahwe tiang 
pade hambe-hambe Allah. Tiang pade 
beharep lěq pekayunan Allah jari senjate 
tiang pade jari nyerang atao bêle diriq. 

8 Tiang pade tehormatin, laguq tehine 
čndah; tepuji, dait tepitnah ěndah. Timaq 
tiang pade jujur, tiang pade tetuduh ndêg 
jujur. 

Tiang pade nděčq teanggep kesohor, 
laguq tiang pade tekenal siq selapuq 
dengan. Tiang pade teparan matë, laguq 
nyatene tiang pade masih idup. Timaq 

tiang pade teaniaye, tiang pade nděq 
matě. 

10Timaq angen tiang pade tepiaq asêg, 
laguq tiang pade tetep seneng čndah. 
Ruene tiang pade miskin, laguq tiang 
pade sampun miaq luwêg dengan jari 
sugih. Ruene tiang pade nděq bedowé 
napi-napi, laguq setetune tiang pade 
bedowě selapuq-lapuqne. 

11 Semeton senamian saq tiang kasihin 
lêg Korintus! Tiang pade sampun terus- 
terang lêg side. Selapuq isi atěn tiang 
pade sampun tiang pade sampêang. 

12 Lěq dalem atên tiang pade, araq taoq 
saq belêg umaq side, laguq koděq gati 
taoq umaq tiang pade lêg dalem atěnde. 

13 Mangkin, alurang tiang ngeraos maraq 
lêg anak-anak tiang měsaq. Pade bukaq 
atěnde umaq tiang pade. 

14 Ndaq side bepasangan kance dengan- 
dengan saq nděq beriman lêg Deside Isa; 
hal nike nděqne paut. Nděqne mungkin 
hal saq kenaq iniq besopoq kance saq 
jahat! Napi iniq cahaye besopoq kance 
peteng? 

13 Napi kancen pade antare Almasih dait 
Belial? Napi kancen pade dengan saq 

beriman lêg Almasih dait dengan saq nděq 
beriman lěq Almasih? 

16 Napi hubunganne antare geděng Allah 
kance berhale? Ite niki geděng Allah saq 
idup. Allah měsaq bemanik, "Tiang gen 
araq lêg tengaq-tengaq ie pade, dait idup 
bareng kance ie pade. Tiang gen jari Allah 
ie pade, dait ie pade gen jari umat Tiang. 

17 Keranaq nike, bilin dengan-dengan saq 
nděq kenal Allah nike, dait kelin diriqde 
lêman ie pade. Ndaq gati berubungan 
kance saq najis, make Tiang gen nerimaq 
side. 

18 Tiang gen jari Bapa side, dait side gen 
jari bije-bije Tiang, maraq nike manik 
Tuhan Saq Mahekuase." 

7 1 Semeton senamian saq tiang kasihin! 
Selapuq janji nike tetujuang tipaq ite. 
Keranaq nike ite harus persiq dirig lêman 
selapuq hal saq najisang awak dait rohte. 
Ite harus takut lêg Allah, aděq ite bau idup 
husus umaq le lěq dalem kesempurnean. 

2? Terimaq tiang pade lêg dalem atěnde. 
Tiang pade nděq gawêdg salaq lêg sai-sai, 
dait nděq uwah araq dengan saq tiang 
pade rugiang. Tiang pade nděq uwah 
boyaq keuntungan lěman sai-sai. 

3 Tiang sampêang maraq nike, ndêgne 
jari nyalahang side pade. Sěngaq, maraq 
saq sampun tiang sampčang lačq, tiang 
pade tetu-tetu ngasihin side pade, dait ite 
batur-batur seidup-sematě. 

4Tiang yakin sepenoqne lêg side pade. 
Malahan tiang bangge gati lêg side! Timaq 
tiang pade ngalamin luwêg kesulitan, 
angen tiang sanget tehibur lantaran side 
pade. Angen tiang tetu-tetu gembire! 

> Waktu tiang pade dateng lčq Makedonia, 
tiang pade tetu-tetu nděq mauq mentelah. 
Lěman mběč-mbě tiang pade mauq 
kesulitan: Lěman pihak saq lain araq 
pegejuhan, lêman dalem atěn tiang měsaq 
araq ketakutan. 

6 Laguq syukur, Allah tetep hibur dengan 
saq rendah atě; le hibur atěn tiang pade 
siq kedatengan Titus. 

7 Atěn tiang pade tehibur nděčqne cume 
lantaran Titus dateng, laguq čndah 
lantaran Titus ngelaporang berembě atěne 
tehibur siq side pade. le bebadaq lěq tiang 
pade bahwe side pade melět gati bedait 
kance tiang; bahwe side pade nyesel lêg 
perbuatande lačq dait mangkin rěde bêle 
tiang. Hal nike miaq tiang sayan seneng 
malik. 

8Timaq surat tiang miaq angende jari 
sedih, tiang nděq nyesel nulis surat nike. 
Mule lèg waktu tiang serioq bahwe surat 
tiang nike miaq side pade sedih — timaq 
kesedihande nike cume sementare -- 
tiang jari nyesel čndah sekediq. 

?Laguq mangkin tiang seneng -- 
nděqne lantaran angende jari sedih, 
laguq lantaran kesedihande nike miaq 
kelakuande berobah. Mule kesedihande 
nike pade maraq pekayunan Allah. Jari, 
tiang pade nděq miaq side pade jari rugi. 

10 Sěngaq sedih saq maraq nike 
ngasilang perobahan atě saq datengang 
keselametan. Dait dengan nděq gen 
nyesel lêg hal nike. Sebalikne, sedih saq 
pade maraq kemělěq manusie ngasilang 
kematěan. 

11 Cobaq side pade perhatiang napi 
hasilne umaq side, kesedihan saq pade 
maraq pekayunan Allah! Hasilne, side 
pade tetu-tetu berusahe gen piaq keadaan 
jari solah! Side pade jari meriq lěq dose, 
side pade takut, side pade kangen, side 
pade jari besemanget, side pade rěde 
ngukum saq salaq! Lěq dalem selapuq 
persoalan niki sampun side pade buktiang 
bahwe side pade nděq salaq. 

12 Jari, timaq tiang sampun nulis surat 
nike, tiang nulis nděqne lantaran dengan 
saq salaq nike. Nděqne êndah lantaran 
dengan saq menderite lantaran kesalaqan 
nike. Tiang nulis surat nike adêg lêg 
arepan Allah, side pade sadar mêsad 
berembě belêgne kerêdeande tipaq tiang 
pade. 

13 Keranaq nike angen tiang pade 
tehibur. Selain tehibur, saq terutame gati 
tiang pade jari seneng lantaran serioq 
Titus gembire; atěne tehibur siq semeton 
senamian. 

14Tiang mule sampun bangge- 
banggeang side pade lěq ie. Syukur, side 
pade nděq merilaq tiang. Selapuq saq 
sampun tiang pade sampěang lêg side 
nike kenaq. Maraq nike čndah napi sad 
tiang pade bangge-banggeang mengenai 
side pade lêg Titus, ternyate tetu éndah. 

13 Mangkin ie sayan ngasihin side pade, 
sěngaq ie inget berembě taatne side 
selapuq, dait berembě side pade nerimaq 
ie siq hormat dait patuh. 

16 Tiang seneng gati, sêngag side pade 
bau tepercaye lêg dalem selapuq hal. 

g 1 Semeton senamian, tiang pade mêlé 

side pade nenaoq čndah mengenai 

rahmat Allah tipaq jemaah-jemaah lêg 
Makedonia. 

2? le pade sampun teuji siq kesulitan- 
kesulitan saq berat. Laguq lêg tengaq- 
tengaq kesulitan-kesulitan nike, ie 
pade gembire dait murah atě dalem hal 
ngeběng sumbangan jari nulung dengan 
lain, timaq ie pade miskin gati. 

3 Tiang bau mastiang bahwe ie pade 
ngeběng semampu ie pade, malahan 
lebih. Timaq nděq araq saq suruq, 

4 sanget siq ie pade tunas lêg tiang pade 
lamun bau ie pade teijinang milu ngeběng 
sumbangan tipaq dengan-dengan saq 
tehususang bagi Allah lêg Yudea. 

> le pade ngebêng jaoq luwêgan lêman 
saq tiang pade harepang. Penemběq ie 
pade nyerahang diriq tipaq Tuhan, beterus 
tipaq tiang pade čndah, pade maraq 
pekayunan Allah. 

6 Keranaq nike tiang pade sanget 
nganjurang Titus — saq baruq mulaiang 
usahe nike, aděqne ngelanjutang usahe 
saq solah niki lêg antare side pade èndah. 

7 Side pade mule lebihan dalem selapuq- 
lapuqne: Side pade lebihan dalem hal 
percaye, dalem hal nyatayang pendapet, 
dalem hal penenaoq, dalem segale macem 

usahe, dait dalem hal kasihde tipaq tiang 
pade. Keranaq nike, side pade éndah 
lebihan lêg dalem usahe saq solah niki. 

8Tiang nděčq nganjurang nike jari sopoq 
prěntah. Laguq siq nyatayang berembě 
semangetne dengan lain nulung sepade 
manusie, tiang čndah melět nenaoq 
seberembě kasihde. 

9 Sěngaq side pade sampun nenaoq 
rahmat Junjungante Saq Mulie Deside Isa 
Almasih. le sugih, laguq le piaq dirig-Ne 
miskin jari kepentingande, aděq siq 
kemiskinan-Ne nike, side pade jari sugih. 

10 Menurut pendapet tiang, sepatutne 
side pade nutuqang napi saq sampun side 
pade piaq taun saq juluan. Sěngaq side 
pade saq penemběq gati mikirang dait 
mulaiang usahe niki. 

I Jari, mangkin side pade harus 
ngelanjutang menurut kemampuande. 
Side pade harus besemanget jari nutuqang 
usahe nike, maraq semangetde lačq miaq 
rencane nike. 

12 Lamun side pade ihlas ngebêng, make 
Allah gen nerimaq sumbangande nike siq 
dasar napi saq araq lêg side, nděqne siq 
dasar lêg napi saq ndèg araq lêg side. 

13 Tiang tetu-tetu ndêg bemaksut jari 
běbasang dengan lain lêman tanggung 
jawab, dait miaq side pade sayan berat. 
Laguq, lantaran mangkin side pade dalem 
keadaan cukup, make sampun sepatutne 
side pade nulung ie pade. Laun lamun 
side pade kekurangan, dait ie pade 
dalem keadaan cukup, make ie pade gen 
nulung side pade. Siq care nike deduaqne 
pade-pade tetulung. 

14 (8:13) 

1> Lěq dalem Kitab Suci tetulis, "Dengan 
saq ngumpulang luwêg, nděqne belebihan, 
dait dengan saq ngumpulang sekediq, 
nděqne kekurangan." 

16 Tiang pade tetu-tetu besyukur lêg 
Allah sěngaq le sampun ngicanin rahmat 
tipaq Titus aděqne besemanget maraq 
tiang pade jari nulung side pade! 

17 Sěngaq Titus nděqne cume rěde lêg 
napi saq tiang pade tunas, laguq ie čndah 
semanget gati mělě nulung side pade 
jangke siq kemêlêgne měsaq ie mutusang 
lumbar ojok side. 

18 Bareng kance ie, tiang pade ngirim 
čndah sopoq semeton saq tehormatin gati 
lêg selapuq jemaah sěngaq pegawčanne 
nyampčang Kabar Solah lêman Allah. 

19 Selain nike, dengan nike sampun 
tepilěq čndah dait tetentuang siq jemaah- 
jemaah jari bareng kance tiang pade 
lêg dalem kelampan tiang pade. Sěngaq 
tiang pade gen lampaq jari nyampěang 
sumbangan nike, aděq Tuhan temulieang, 
dait adêg side pade serioq bahwe tiang 
pade rěde nulung. 

20 Tiang pade onyaq-onyaq gati aděqne 
ndaq araq dengan saq nyalahang tiang 
pade dalem hal nyampêang sumbangan 
saq belěq niki. 

21 Tiang pade mêlê jujur nděqne cume 
lêg arepan Tuhan, laguq lêg julu manusie 
čndah. 

22 Bareng-bareng kance Titus dait 
semeton nike, tiang pade ngirim čndah 
sopoq semeton saq lain. Sampun pire 
kali tiang pade nguji ie, ternyate ie tetep 
seneng nulung. Dait mangkin, ie tetu-tetu 
mělě nulung side pade sěngaq ie percaye 
gati lêg side. 

23 Mengenai Titus, ie batur tiang, saq 
begawêan kance tiang jari nulung side 
pade. Dait mengenai kedue semeton 
nike, saq lumbar bareng kance ie, ie 
pade dengan-dengan saq teutus siq 

jemaah-jemaah dait jari kebanggean 
umaq Almasih. 

24 Tiang pade harep side pade nyatayang 
kasihde lêg ie pade, aděq selapud jemaah 
nenaoq bahwe side pade ngasihin ie 
pade dait napi saq tiang pade banggeang 
mengenai side pade mule tetu. 

0 I Setetune nděqne perlu malik tiang 
nulis tipag side pade mengenai 
sumbangan saq kenyeke tekirim tipaq 
dengan-dengan saq tehususang bagi 

Allah lêg Yudea. 

“Tiang nenaog side pade seneng nulung, 
dait sampun tiang banggeang side pade 
tipag dengan-dengan lêg Makedonia. 
Tiang badad ie pade, bahwe lêman taun 
saq juluan, semeton-semeton lêg Akaya 
sampun siep gen ngeběng sumbangan. 
Dait semangetde sampun miaq luwêg 
dengan lêman ie pade milu besemanget 
čndah. 

3 Mangkin tiang ngutus Titus dait kedue 
semeton nike tipaq side aděq napi saq 
tiang pade bangge-banggeang mengenai 
side pade ndaq cume jari ucapan doang. 
Jari, side pade harus tetu-tetu siep, 
sěngaq tiang nyampěang lěq ie pade 
bahwe side pade siep lêg hal nike. 

4 Tiang kuatir lamun araq dengan- 
dengan Makedonia saq milu bareng kance 
tiang lêg waktu tiang dateng ojok side. 
Dait lamun tedait siq ie pade bahwe side 
nděqman siep, berembě ilagne tiang pade 
laun, lantaran sampun nyampêang bahwe 
tiang pade percaye gati lêg side! Dait side 
mēěsaq gen ilaq êndah. 

> Keranaq nike tiang merase perlu ngutus 
ie pade tipaq side juluan jari ngurus 
sumbangan saq side pade janjiqang nike. 
Hal nike tiang laksaneang, adêg laun 
lamun tiang dateng, sumbangande nike 
sampun siep. Siq care nike, nyate bahwe 
sumbangande nike teběng secare ihlas, 
dait nděqne lantaran paksaqan. 

6 Pade inget! Dengan saq sawur binêg 
sekediq, gen mauq hasil saq sekediq 
čndah. Laguq dengan saq sawur biněq 
luwěčq, gen mauq hasil saq luwěčq čndah. 

7 Sebilang dengan harus ngebêng 
menurut keihlasan angenne. Ndaq ie 
ngebčěčng setenge angen atao terpakse, 
sěngaq Allah ngasihin dengan saq 
ngeběng siq atě saq sukecite. 

8 Allah bekuase ngicanin side pade 
rahmat saq belimpah-limpah, aděq 
side pade tetep bedowě napi saq side 

pade perluang; malahan side pade gen 
belebihan jari ngelaksaneang hal saq 
solah. 

9 Lěq Kitab Suci tetulis mengenai Allah, 
"le bagi-bagiang tipaq dengan miskin; 
kebenaran-Ne kekel selačq-lačqne." 

10 Allah saq nyedieang binêg jari 
dengan-dengan saq sawur biněq, dait 
saq nyedieang ite keloran. le čndah gen 
nyedieang dait jariang luwěq napi saq 
side pade sawur, aděqne hasil kemurahan 
atěnde sayan luwêdg êndah. 

11 Siq care nike side pade gen jari cukup 
lêg selapuq hal, sehingge side pade 
tetep bau ngebèng sig murah atě. Dait 
sumbangan-sumbangande saq tiang pade 
bagi-bagiang nike miaq luwêg dengan jari 
besyukur lêg Allah. 

12 Sěngaq perbuatan solah saq side 
pade laksaneang niki nděqne cume 
nyukupang kekurangan dengan-dengan 
saq tehususang bagi Allah doang, laguq 
čndah miaq luwěčq dengan besyukur lêg 
Allah. 

13 Dait lantaran side pade sampun tahen 
uji lêg dalem pelayanan nike, ie pade 
mulieang Allah sěngaq ie pade serioq 
kesetieande lêg Kabar Solah mengenai 

Almasih saq side pade iring nike. le pade 
čndah mulieang Allah, sěngaq side pade 
murah atě jari bagi-bagiang lêg ie pade, 
dait tipaq selapuq dengan lain napi saq 
arad lêg side. 

14 Make ie pade gen do'eang side pade 
siq rase kasih lantaran rahmat Allah saq 
limpah lěq side. 

13 Side pade harus besyukur lêg Allah 
lantaran rahmat-Ne saq luar biase nike! 

] 0 l Tiang, Paulus, dengan saq teparan 

nděq bani lamun berandangan mue 
kance side, laguq bani lamun jaoq lêman 
side, tiang peringet side demi Almasih saq 
lemah lembut dait gerasaq. 

? Sanget siq tiang tunas ndaq miaq tiang 
jari bani lêg side pade lamun tiang dateng 
laun. Sěngaq tiang beniat gen teges lêg 
dengan-dengan saq paran bahwe tiang 
pade begawěan siq tujuan duniawi. 

3 Mule tiang pade masih idup lêg dalem 
dunie, laguq perjuangan tiang pade 
nděqne siq dasar tujuan duniawi. 

4 Senjate-senjate saq tiang pade kadu 
lêg dalem perjuangan tiang pade nděqne 
senjate dunie niki, laguq senjate-senjate 
Allah saq bekuase. Siq senjate-senjate 

nike tiang pade ngancurang běntěng- 
běntěng. 

> Tiang pade ngancurang pikiran-pikiran 
saq nyesatang dait segale macem 
kesombongan saq nentang penenaoq jari 
kenal kance Allah. Tiang pade taklukang 
pikiran dengan-dengan dait miaq ie pade 
taat tipaq Almasih. 

6 Dait lamun side pade sampun tetu-tetu 
taat, tiang pade siep jari ngukum selapuq 
kedurhakean. 

7 Side pade harus sadar berembê 
keadaan saq setetune. Lamun sopoq 
dengan tetu-tetu yakin bahwe ie dowên 
Almasih, ie harus ngingetang diriqne 
měsaq dait sadar bahwe tiang pade jari 
dowěn Almasih êndah maraq ie. 

8 Tiang ndêg ilaq lamun tiang harus 
luwêgan bangge-banggeang kekuasean 
saq sampun teicanin siq Tuhan tipaq tiang 
pade, sěngaq kekuasean nike teicanin jari 
ngeběčng semanget lêg side pade, nděqne 
jari nyenyědaq. 

Tiang nděq mělě side pade merase 
bahwe tiang nakut-nakutin side pade 
kadu surat-surat tiang. 

10 Lantaran araq bebase, "Surat- 
surat Paulus nike teges dait bedowě 

wibawe, laguq lamun ie měsaq araq lěq 
tengaq-tengaq ite, pribadine lemah dait 
ucapan-ucapanne ndčq bedowě arti 
napi-napi!" 

11 Dengan saq maraq nike seharusne 
sadar bahwe lamun tiang pade araq lěq 
tengaq-tengaq side pade, perbuatan tiang 
pade tepat maraq saq tiang pade tulis lěq 
dalem surat-surat tiang pade. 

12 Pasti tiang pade ndêg bani bandingang 
atao anggep diriq tiang pade sederajat 
kance dengan-dengan saq nganggep 
diriqne atas derajatne. Berembě bodone 
ie pade! le pade miaq ukuran měsaq dait 
nilai diriqne měsaq kadu ukuran nike. 

13 Tiang pade nděqne maraq nike. Lamun 
tiang pade bangge-banggeang diriq, tiang 
pade nděq keliwat bates. Tiang pade tetep 
lêg dalem bates-bates dačrah pegawéan 
saq sampun tetentuang siq Allah umaq 
tiang pade. Dait side pade termasuk lêg 
dalem dačrah nike. 

14Jari, sewaktu tiang pade jangoq side 
pade dait jauq Kabar Solah mengenai 
Almasih tipaq side, tiang pade nděq sugul 
lêman bates-bates dačrah pegawčan tiang 
pade. 

13 Tiang pade ndêg puji dirig lêg 
pegawéan dengan lain saq araq lêg luah 
bates saq tetentuang siq Allah tipaq tiang 
pade. Sebalikne tiang pade tetep lêg 
dalem bates-bates saq tetentuang siq 
Allah lêg tiang pade dait beharep bahwe 
side pade sayan percaye lêg Almasih, adêg 
tiang pade bau ngelaksaneang pegawéan 
saq belěqan lêg antare side pade. 

16 Siq care nike tiang pade bau beriteang 
Kabar Solah nike lêg negeri-negeri lain siq 
care nděq bangge-banggeang diriq lêg 
pegawčan saq sampun telaksaneang lêg 
wilayah pelayanan dengan lain. 

17 Lěq dalem Kitab Suci tetulis, "Dengan 
saq mělě banggeang sopoq hal, seharusne 
banggeang napi saq sampun telaksaneang 
siq Tuhan." 

18 Sěngaq nděqne dengan saq puji 
diriqne saq tahen uji, lagug dengan saq 
tepuji siq Tuhan. 

] ] l Tiang mělě adêg side pade sabar 

lêg kebodoan tiang saq sekediq 
nike. Mule side pade sampun nyatayang 
kesabarande lêg tiang. 

“Tiang kangen lêg side, maraq Allah 
měsaq čndah kangen lêg side. Side pade 
maraq sopoq dedare genten saq sampun 

tiang janjiqang jari tetikah kance sopoq 
dengan mame, nike Almasih. 

3 Laguq tiang kuatir pikirande gen 
tegode jari nděq setie malik lêg Almasih, 
pade maraq Hawa lačq êndah tegode siq 
kelicikan ulah. 

4Sěngaq ruene side pade seneng doang 
nerimaq dengan saq dateng ojok side 
dait ngajahang mengenai Deside Isa saq 
lain -- nděqne Deside Isa saq tiang pade 
kenalang lèg side. Dait side pade mělě 
čndah nyambut roh dait "kabar solah" saq 
tetu-tetu běde kance Roh Allah dait Kabar 
Solah saq sampun side pade terimaq 
lman tiang pade. 

> Tiang tetu-tetu nděq merase bawaqan 
lêman "rasul-rasul" saq luar biase nike! 

6 Sang tiang kurang ceket ngeraos, 
laguq mengenai penenaoq, tiang nděqne 
dengan saq bodo. Nike sampun tiang 
pade buktiang lêg side dalem selapuq hal. 

7 Lěq waktu tiang beriteang Kabar Solah 
lêman Allah tipaq side, tiang nděq tunas 
biaye napi-napi lêg side pade; dait siq care 
nike tiang miaq diriq tiang jari bawaqan. 
Hal nike tiang laksaneang aděq side saq 
teatasang. Napi nike sopoq kesalaqan 
tiang lêg side? 

8Waktu tiang ngelayanin side pade, tiang 
tebiayaq siq jemaah-jemaah lain. Bau 
teparan tiang ngerugiang jemaah-jemaah 
nike adêg tiang bau nulung side pade. 

9 Lamun lêg waktu nike tiang kekurangan, 
tiang nděq uwah nyusahang sopoq juaq 
lêman side pade. Selapud saq tiang 
perluang tesedieang siq semeton- 
semeton saq dateng lčman Makedonia. 
Tiang jagaq bagus-bagus adêg tiang nděq 
nyusahang side pade lêg hal napi juaq, 
dait tiang gen tetep gawčq maraq nike. 

10 Saq tiang banggeang niki ndêgne bau 
tehalangin siq sai-sai lêg selapuq negeri 
Akaya, lantaran pengajahan Almasih saq 
kenaq araq lêg tiang. 

11 Kembêg tiang sampčang maraq nike? 
Napi lantaran tiang nděq ngasihin side 
pade? Allah wikan tiang ngasihin side 
pade! 

12 Napi saq tiang laksaneang mangkin 
gen terus tiang laksaneang aděq "rasul- 
rasul” saq lain nike nděq bedowě alasan 
jari belěq-belěqang diriqne dait bebase 
bahwe ie pade begawčan maraq tiang 
pade. 

13 Dengan-dengan maraq nike ie 
rasul-rasul palsu. le dengan-dengan saq 

pegawčanne ngakalin dengan siq care 
nyamar jari rasul-rasul Almasih. 

14 Ndaq bengaq lêg hal nike, sêngag Belis 
čndah nyamar jari malačkat terang! 

15Jari, ndaq bengaq êndah lamun 
pelayan-pelayan Belis nyamar jari 
pelayan-pelayan saq kenaq lêman Allah. 
Ahirne ie pade čndah gen nerimaq balesan 
saq setimpal kance selapuq perbuatan ie 
pade. 

16 Tiang sampčang karing sekali: Ndaq 
jangke araq saq nganggep tiang bodo. 
Laguq lamun side pade nganggep tiang 
maraq nike, ijinang tiang saq bodo niki 
bau bangge êndah sekediq. 

17 Mangkin niki gen tiang jelasang, napi 
saq tiang banggeang nike, laguq nděqne 
Tuhan saq manikang tiang nyampêang 
maraq nike. Lěq dalem hal niki tiang 
tetu-tetu ngeraos maraq dengan bodo. 

18 Mule araq luwêg dengan saq 
banggeang hal-hal duniawi, jari tiang 
mělě čndah bangge maraq nike. 

19 Sěngaq siq angen saq seneng ie pade 
sabar lêg dengan bodo, lantaran side pade 
merase diriq ceket gati! 

20 Side pade alurang diriqde tejariang 
panjak siq dengan, atao meres dait bait 

keuntungan lêman side pade, atao merase 
diriqne atasan lêman side pade dait bani 
namper side pade. 

21 Tiang ilaq akuq bahwe tiang pade 
lemah gati jari piag maraq nike. Laguq 
napi saq dengan lain bani banggeang, 
tiang čndah bani! (Tiang ngeraos maraq 
dengan bodo.) 

2? Napi ie pade dengan Ibrani? Tiang 
čndah dengan Ibrani. Napi ie pade dengan 
Israel? Tiang čndah dengan Israel. Napi 
ie pade keturunan Ibrahim? Tiang čndah 
maraq nike! 

23 Napi ie pade pelayan-pelayan Almasih? 
Kedengahanne maraq tiang niki sampun 
telang akal, laguq tiang mule pelayan 
saq solahan lêman ie pade selapugnel 
Tiang luwěqan begawčan, tiang kerengan 
tetamadg ojok dalem bui, tiang luwěqan 
tesiksaq dait kereng gati gen matë. 

24 Sampun lime kali tiang tesiksaq siq 
dengan Yahudi, tempuk telung dase siwaq 
kali kadu pecut. 

25 Telu kali tiang tepecut siq dengan- 
dengan Roma; sampun čndah tiang 
tepelěwas kadu batu. Telu kali tiang 
ngalamin kandas kapal lêg segare, dait 

sekali tiang ngompal lèg segare empat 
likur jam ngoněqne. 

26 Kereng gati tiang lalo ojok taoq 
saq luwěčq bahayene: Teancem bahaye 
belabur, bahaye rampok, bahaye lêman 
pihak Yahudi dait lêman pihak nděq 
Yahudi, bahaye lěq dalem kote, dait 
lêg luah kote, bahaye lêg segare, dait 
bahaye lčman dengan-dengan saq ngaku 
semeton padahal nděq. 

27 Tiang setenge matě begawčan dait 
bejuang keras: Kereng nděq tindoq, nděq 
ngelor, nděq nginem, kereng gati tiang 
kelapahan, ketelihan sěngaq kurang 
kelambi dait nděq bedowě taoq ndot. 

28 Selain nike, sebilang jelo tiang kuatir 
čndah lêg keadaan selapuq jemaah. 

23 Lamun araq saq lemah tiang čndah 
milu merase lemah. Lamun araq saq 
bedose, angen tiang milu remuk. 

30 Jari, lamun tiang harus banggeang 
sopoq hal, make hal-hal saq tiang 
banggeang nike nyatayang kelemahan 
tiang. 

31 Allah, Bapa lêman Junjungante Saq 
Mulie Deside Isa, wikan bahwe tiang 
nděq beduste. Tepuji pesêngan-Ne 
selačq-lačqne. 

32 Sewaktu tiang araq lêg Damsyik, 
gubernur saq bekuase lěq derike, 
lêg bawaq pemrěntahan Raje Aretas, 
mrêntahang tenterene jagad jebak belěq 
kote nike jari bau tiang. 

33 Laguq siq sopoq keranjang tiang 
teturunang ojok bawaq langan sopoq 
loang lêg tembok. Maraq nike entane tiang 
lolos lêman kekuasean gubernur nike. 

] 2 I Mule nděq araq manpaatne 
banggeang diriq. Laguq tiang 
mělě čndah banggeang hal-hal saq Allah 
nyatayang tipaq tiang lêg dalem wahyu 

atao dalem penyerioqan. 

“Tiang kenal sopoq dengan Nasrani 
saq empat olas taun saq sampun liwat 
teangkat ojok langit saq ketelu. (Tiang 
nděčq nenaoq napi tetu-tetu awakne saq 
kerangkatan atao nike cume penyerioqan 
doang -- cume Allah saq wikan.) 

3 Karing sekali tiang sampčang: Tiang 
nenaoq bahwe dengan niki teangkat 
tame ojok Pirdaus. (Tiang nděq nenaoq 
napi tetu-tetu awakne saq kerangkatan 
atao cume penyerioqan doang -- cume 
Allah saq wikan.) Lěq derike dengan 
nike dengah hal-hal saq nděq kanggo 

teucapang sig manusie dait nděq teijinang 
čndah manusie ngucapang hal nike. 

4 (12:3) 

> Mengenai dengan nike saq mělě tiang 
banggeang, nděqne mengenai diriq 
tiang měsaq. Mengenai diriq tiang, cume 
hal-hal saq nyatayang kelemahan tiang 
nike saq mělě tiang banggeang. 

6 Seandēěne tiang čndah melêt banggeang 
sopoq hal, tiang nděq mêlé jari dengan 
saq luwêd raos saq nděq araq isine; tiang 
ngucapang kebenaran. Laguq tiang tahen 
diriq tiang, adêg ndèg araq dengan sad 
anggep tiang lebihan lêman napi saq 
sampun ie serioq tiang laksaneang atao 
saq sampun ie dengah lêman tiang. 

7 Laguq adêg tiang ndčq jari sombong 
lantaran penyerioqan-penyerioqan saq 
luar biase nike, tiang teicanin sopoq duwi 
lêg dalem awak tiang, nike sopoq utusan 
Belis jari nyakitin tiang, aděq tiang ndaq 
jari sombong. 

8 Telu kali tiang bedo'e tipaq Tuhan adêg 
utusan Belis nike tesediq lêman tiang. 

9 Laguq jawab Tuhan, "Rahmat Tiang 
lêg side sampun cukup; sěngaq kuase 
Tiang malahan jari sempurne lamun side 
dalem keadaan lemah." Keranaq nike 


2 KORINTUS 12.10- 13 43 


tiang demenan banggeang kelemahan- 
kelemahan tiang, sěngaq lamun tiang 
lemah, make lêg waktu nike tiang 
merase Almasih ngelindungin tiang siq 
kekuatan-Ne. 

10Jari tiang seneng siq kelemahan- 
kelemahan tiang. Tiang čndah seneng 
lamun lantaran Almasih tiang tepitnah, 
tiang ngalamin kesulitan, tepalěq-palěq 
dait tiang ngalamin kesusahan. Sěngaq 
lamun tiang lemah, make lêg waktu nike 
tiang jari kuat. 

11 Mule tetu tiang sampun miaq diriq 
tiang maraq dengan bodo -- laguq side 
pade saq maksaq tiang jari maraq nike. 
Setetune side pade harus puji tiang. 
Sěngaq timaq tiang nděq bedowě arti 
napi-napi, tiang tetu-tetu nděq kalah 
kance "rasul-rasul" saq luar biase nike! 

12 Keajaipan-keajaipan kance hal-hal 
saq luar biase dait pegawêan-pegawêan 
saq belěq-belěq sampun tenyatayang 
tipaq side pade secare sabar, jari buktiang 
bahwe tiang sopoq rasul. 

13 Lěq dalem hal napi side pade kurang 
teperhatiang, tebanding jemaah-jemaah 
saq lain? Paling-paling cume dalem hal 
niki: Bahwe tiang nděq nyusahang side 

pade jari ngeběng tiang biaye. Tiang tunas 
maap lêg kesalaqan tiang nikel 

14 Mangkin niki sampun saq ketelu kaline 
tiang siep jari jangoq side pade. Dait tiang 
nděq mělě nyusahang side pade, sěngaq 
saq tiang melětang nděqne napi saq 
side pade čpěang, laguq dirigde. Sěngaq 
nděqne bije-bije saq harus boyaqang 
dengan toaqne napkah, laguq dengan 
toaq saq harus boyaqang bije-bijene 
napkah. 

13 Keranaq nike, angen tiang seneng dait 
rěde ngurbanang selapuq-lapuqne umaq 
side, malahan diriq tiang měsaq êndah. 
Lamun maraq nike rase kasih tiang lêg 
side pade, napi patut side pade kurang 
ngasihin tiang? 

16Jari, side pade setuju bahwe tiang ndêg 
uwah nyusahang side pade. Laguq araq 
saq bebase bahwe tiang niki licik; bahwe 
tiang mauq keuntungan lêman side pade 
lantaran tiang nipu. 

17 Nike nděqne mungkin! Napi langan 
dengan-dengan saq tiang utus nike tiang 
bait keuntungan lêman side pade? 

18 Tiang sampun ngutus Titus lumbar 
jangoq side pade, dait tiang ngutus 
semeton seiman saq lain nike lumbar 

bareng-bareng kance ie. Napi Titus bait 
keuntungan lêman side pade? Laguq tiang 
pade kance due begawêan siq tujuan saq 
pade dait napi saq tiang pade laksaneang 
nike kadu care saq pade! 

19 nig doang side pade beranggepan 
bahwe sengonêdg niki tiang pade kenyeke 
berusahe běle diriq lêman side pade. 
Side pade keliru gati! Allah wikan bahwe 
selapuq saq tiang pade ucapang nike 
menurut pekayunan Almasih. Dait selapuq 
saq tiang pade laksaneang nike jari 
neguqang imande. 

20 Tiang kuatir bahwe laun lêg waktu 
tiang jangoq side pade, tiang ndait side 
pade nděq maraq napi saq tiang pade 
harepang. Ndaq-ndaq laun araq saq 
begejuh, talon atě, gedek, mělě menang 
mēěsaq, saling pitnah, saling hasut, 
sombong dait ngorayang. 

21 Tiang takut lamun tiang dateng malik, 
tiang gen terendahang siq Allah lèg 
julun side pade, dait tiang gen nangis 
sěngaq luwěq lêg antare side pade sad 
lačq bedose, nděqman tobat lêman 
perbuatan-perbuatanne saq cabul, kotor 
dait nděq patut. 

] 3 l Niki saq ketelu kaline tiang dateng 
jangoq side pade. Dalem Kitab 
Suci tetulis, "Sebilang pelekare harus 
tebuktiang siq kesaksian due atao telu 
dengan saksi, baruq pelekare nike sah." 

2 Dengan-dengan saq lačq sag sampun 
gawěq dose dait selapuq dengan lainne, 
sampun tiang peringet bejulu sewaktu 
tiang dateng jangoq side pade saq kedue 
kaline. Mangkin, lèg waktu tiang bejaoqan 
kance side, tiang peringet malik bahwe 
lamun tiang dateng malik, nděq araq 
sopoq dengan lêman ie pade saq gen 
luput lêman hukuman. 

3 Make side pade gen mauq selapuq bukti 
saq side pade melêtang bahwe Almasih 
tetu-tetu bemanik langan tiang. Lamun 
Almasih ngelaksaneang hal nike tipaq side 
pade, le něnten gen alem-alem, sebalikne 
le nyatayang kuase-Ne lêg antare side. 

4 Mule lêg waktu le tepakuq lêg kayuq 
salib le lemah, laguq mangkin le idup 
dalem kuase Allah. Mule tiang pade lemah 
lêg dalem Almasih, laguq tiang pade gen 
idup bareng kance le siq kuase Allah. 

> Cobaq side pade uji dirigde měsaq 
napi side pade tetu-tetu idup lêg dalem 
iman tipaq Almasih! Pasti side pade sadar 

bahwe Deside Isa Almasih araq lêg dalem 
side pade! — lain halne lamun mule side 
pade nděq tetu-tetu percaye. 

6 Tiang harep side pade sadar bahwe 
tiang pade nděqne dengan saq nděq tahen 
uji. 

7 Tiang pade bedo'e tipaq Allah semoge 
le kayun nulung side pade aděq side pade 
ndèdg gawêdg jahat. Nděqne jari nyatayang 
bahwe tiang pade dengan-dengan 
saq berhasil, lagug adêg side pade 
ngelaksaneang napi saq solah, timaq 
ruene tiang pade maraq dengan-dengan 
saq gagal. 

8 Sěngaq tiang pade ndčq tao piaq 
napi-napi jari ngelawan kebenaran; tiang 
pade cume bau ngelaksaneang kebenaran. 

Tiang pade seneng lamun tiang 
pade lemah, dait side pade kuat. Tiang 
pade bedo'e éndah aděq side pade jari 
sempurne. 

10 Keranaq nike tiang nulis surat niki 
lêg waktu tiang nděqman araq lêg 
tengaq-tengaq side pade. Siq care nike, 
lamun tiang dateng laun, tiang nděq 
gen keras tipaq side siq kekuasean saq 
teicanin siq Tuhan lěq tiang. Kekuasean 

nike teicanin jari ngeběng side pade 
semanget, ndêgne jari ngancurang. 

11 Ahirne, semeton senamian, side 
pade harus gembire, dait berusahe jari 
sempurne. Terimaq selapuq nasêhat tiang. 
Side pade harus sepaham dait idup dalem 
damě sejahtere. Allah sumber kasih dait 
damě sejahtere gen araq bareng kance 
side pade. 

12 Side pade harus besalam-salaman 
sopoq kance saq lain siq penoq kasih. 

13 (13-12b) Selapuq dengan-dengan saq 
tehususang bagi Allah ngirim salam tipaq 
side. 

14 (13-13) Rahmat Junjungan Saq Mulie 
Deside Isa Almasih dait kasih Allah dait 
persahabatan lêg dalem Roh Suci araq 
bareng kance side pade selapuq! 


Galatia 


] 1 Semeton senamian, jemaah-jemaah 
lêg wilayah Galatia, tiang Paulus, dait 
selapudg semeton seiman saq bareng kance 
tiang, beharep semoge Allah Bapante dait 
Junjungan Saq Mulie Deside Isa Almasih 
ngicanin rahmat dait damě sejahtere 
tipaq side. Tiang jari rasul nděqne siq 
perantarean manusie atao teangkat siq 
manusie, laguq siq Deside Isa Almasih 
dait Allah Bapante saq sampun ngidupang 
Deside Isa lêman ninggal. 

2 (1:1) 

3 (1:1) 

4Taat lêg pekayunan Allah Bapante, 
Almasih nyerahang diriq-Ne jari kurban 
demi dose-dosente, aděq ite teselametang 
lêman jaman saq jahat niki. 

> Puji syukur tipaq Allah selačq-lačqne! 
Amin. 

6 Tiang bengaq lêg side pade! Side pade 
temanikang siq Allah lantaran rahmat 
Almasih, laguq mangkin side pade becat 
gati lupaq lêg Allah dait turut "kabar 

solah” saq lain lêman Kabar Solah saq 
lêman Allah. 

7 Setetune ndčq araq "kabar solah saq 
lain", laguq araq dengan-dengan saq gen 
miaq side pade jari ore dait ngerobah 
Kabar Solah mengenai Almasih. 

8 Dengan saq beriteang "kabar solah" saq 
lain lêman Kabar Solah saq sampun tiang 
pade beriteang, alurang ie tekutuk siq 
Allah — timaq dengan nike tiang měsaq 
atao malačkat lêman sorge! 

Tiang pade sampun nyampčang hal 
nike lačq, mangkin tiang sampêang malik: 
Dengan saq beriteang lěq side "kabar 
solah” saq lainan lêman Kabar Solah saq 
sampun side pade terimaq lêman tiang 
pade, dengan nike harus tekutuk siq Allah! 

10 Napi siq care nike tiang jari maraq 
dengan saq melět teakuq siq manusie? 
Tetu-tetu nděqne maraq nike! Tiang cume 
ngarepang pengakuan lêman Allah. Napi 
tiang kenyeke berusahe mikat angen 
manusie adêg tedemen siq dengan? 
Lamun tiang masih piaq maraq nike, tiang 
nděqne hambe Almasih. 

11 Side pade harus nenaoq bahwe Kabar 
Solah saq tiang beriteang nike nděqne 
berasal lêman manusie. 

12 Tiang nděčq nerimaq kabar nike lêman 
manusie, dait nděq sopoq dengan juaq 
saq ngajahang hal nike lêg tiang, laguq 
sampun teturunang langan wahyu siq 
Deside Isa Almasih. 

13 Pasti side pade sampun dengah 
berembě idup tiang lačq jari penganut 
agame Yahudi. Side pade nenaoq berembě 
kejemne tiang perlakuang jemaah Allah 
dait berembě kerasne tiang berusahe 
ngancurang ie pade. 

14 Dalem hal ngelaksaneang agame 
Yahudi, tiang lebihan tebanding kance 
dengan Yahudi lainne saq anjar-anjar 
tiang. Tiang semanget gati lêg hal-hal 
mengenai adat istiadat leluhur tiang pade. 

1> Laguq lantaran rahmat Allah, tiang 
sampun tepilěq siq Allah senděqman tiang 
tebijeang dait ngemanikang tiang jari 
pelayan-Ne. 

16 Allah nyatayang Bije-Ne lêg dalem 
tiang adêg tiang nyampêang mengenai le 
tipaq dengan-dengan saq nděq Yahudi. 
Lěq waktu nike tiang nděq lalo tunas 
nasêhat ojok sai juaq. 

I Tiang čndah nděq lalo ojok Yerusalem 
jari bedait kance ie pade saq sampun jari 
rasul senděqman tiang. Laguq tiang lalo 

ojok negeri Arab, beterus lêman derike 
tulak malik ojok Damsyik. 

18 Telu taun sesampun nike, tiang lalo 
ojok Yerusalem jari bekenalan kance 
Kepas. Tiang ndot kance ie cume lime olas 
jelo ngoněqne. 

19 Tiang ndég serioq rasul-rasul saq lain, 
kecuali Yakub, sanak Junjungan Saq Mulie 
Deside lsa. 

20 Lěq arepan Allah, tiang yakinang side 
bahwe tiang nděq beduste mengenai napi 
saq tiang tulis tipaq side. 

21 Sesampun nike tiang lalo ojok 
dačrah-dačrah Siria dait Kilikia. 

22? Laguq muen tiang tetep nděq tetandaq 
siq jemaah-jemaah Almasih lêg Yudea. 

23 le pade cume dengah basen dengan, 
"Dengan saq lačq nganiaye ite, mangkin 
beriteang kabar solah mengenai iman saq 
lačq mělě ie musnahang." 

24 Make, ie pade mulieang Allah lantaran 
tiang. 

2 l Empat olas taun sesampun nike, 

tiang lalo malik ojok Yerusalem bareng 
kance Barnabas dait Titus čndah tiang 
jauq. 

? Tiang lalo ojok Yerusalem atas dasar 
wahyu lêman Allah. Dait dalem sopoq 

sangkep saq husus kance pemimpin- 
pemimpin lěq derike, tiang jelasang 
Kabar Solah saq tiang beriteang tipaq 
dengan-dengan saq nděq Yahudi. Sěngaq 
tiang nděq mělě usahe tiang saq lačq, 
atao saq mangkin, cume sie-sie. 

3 Titus, saq bareng kance tiang, ie 
dengan Yunani, laguq ie nděq tepaksaq 
turut aturan sunat, 

4timaq araq dengan-dengan sag maksaq 
hal nike. le pade dengan-dengan saq tame 
secare tedoq-tedoq dait puraq-puraq 
jari semeton seiman. le pade tame 
tedoq-tedoq jari nyelidik keběbasan saq 
araq lěq ite, sěngaq ite araq lêg dalem 
Deside Isa Almasih. Maksut ie pade milu 
nulakang ite lêg keadaan saq semule 
sebagě hambe, 

> lagug tiang pade nděq mêlè nyerah lêg 
ie pade, sěngaq tiang pade mělě jagaq 
adédg Kabar Solah nike tetep murni tipaq 
side pade. 

6 Laguq timaqne maraq nike, ndêg araq 
hal-hal baru saq tetuntut lêman tiang 
siq pemimpin-pemimpin nike -- umaq 
tiang nděq araq bědene dengan saq 
tehormat atao nděq, sěngaq Allah nděq 
běde-bědeang dengan. 

7 Sebalikne, ie pade ngakuq bahwe Allah 
sampun nugasang tiang jari beriteang 
Kabar Solah tipaq dengan-dengan saq 
nděčq besunat, pade maraq le sampun 
nugasang Petrus jari beriteang Kabar 
Solah nike tipaq dengan saq besunat. 

8Sěngaq Allah saq ngicanin Petrus 
kemampuan jari rasul umaq dengan- 
dengan saq besunat, ngicanin čndah 
lêg tiang kemampuan jari rasul tipaq 
dengan-dengan saq nděq besunat. 

Yakub, Kepas dait Yahya, saq teanggep 
jari pemimpin-pemimpin jemaah, ngakuq 
bahwe Allah sampun ngicanin tiang 
rahmat-Ne. Make ie pade besalaman 
kance Barnabas dait tiang sebagě tande 
persahabatan. Beterus ie pade dait 
tiang pade setuju bahwe tiang pade gen 
begawêan lêg antare dengan-dengan saq 
nděčq besunat, dait ie pade lêg antare 
dengan-dengan saq besunat. 

10 Sopoq-sopoqne petunasan ie pade 
aděq tiang pade merhatiang dengan 
miskin. Dait tiang malahan seneng 
ngelaksaneang hal nike. 

11 Sewaktu Petrus dateng ojok Antiokia, 
tiang nentang ie secare terang-terangan, 
sěngaq ie salaq. 

12 Penemběčqne ie tokol bekelor bareng 
kance dengan-dengan saq nděq besunat. 
Laguq sesampun dengan-dengan utusan 
Yakub dateng, ie jaoqang diriqne lêman 
semeton-semeton saq nděq besunat dait 
nděqne mêlê malik bekelor kance ie pade, 
sěngaq takut lêg dengan-dengan saq 
mēělě aděqne selapug dengan tesunat. 

13 Semeton-semeton Yahudi saq lain 
čndah milu-miluan munapik maraq 
Petrus, sehingge Barnabas čndah milu 
maraq ie pade. 

14 Sewaktu tiang serioq bahwe kelakuan 
ie pade sampun nděqne sesuai malik 
kance kebenaran Kabar Solah nike, tiang 
sampčang tipaq Petrus lêg julun selapuq 
dengan saq araq lěq derike, "Lamun side 
dengan Yahudi idup maraq dengan saq 
nděčq kenal kance Allah dait nděqne idup 
maraq dengan Yahudi, kemběq mangkin 
side mělě maksaq semeton-semeton saq 
nděq besunat jari idup maraq dengan 
Yahudi?" 

13 Menurut keturunan, tiang pade mule 
dengan Yahudi dait nděqne “dengan 
bedose lêman bangse-bangse lain". 

16 Timaq maraq nike tiang pade nenaoq 
bahwe dengan tejariang kenaq lêg arepan 

Allah sehingge hubunganne kance Allah 
jari solah malik cume lantaran percaye lêg 
Deside Isa Almasih, dait nděqne lantaran 
ngelaksaneang Hukum Taurat. Tiang pade 
čndah percaye lěq Deside Isa Almasih, 
aděq hubungan tiang pade kance Allah 
jari solah malik langan iman tiang pade 
lêg dalem Almasih, nděqne lantaran 
tiang pade ngelaksaneang Hukum Taurat. 
Sěngaq siq care ngelaksaneang Hukum 
Taurat, nděq araq sopoq dengan juaq saq 
bau miaq hubunganne kance Allah jari 
solah malik. 

17 Tiang pade berusahe adêg tiang 
pade tejariang kenaq lêg arepan Allah 
sehingge hubungan tiang pade kance 
Allah jari solah malik langan idup lêg 
dalem Almasih. Laguq lamun sesampun 
ngelaksaneang maraq nike, ternyate tiang 
pade tetep “dengan-dengan bedose" 
čndah maraq dengan-dengan saq nděq 
Yahudi, napi niki artine Almasih saq 
jari penyebap tiang pade bedose? Pasti 
nděqne maraq nike! 

18 Lamun tiang mulai ngaraqang malik 
pengajahan Hukum Taurat saq sampun 
tiang sědaq, make tiang nyatayang bahwe 
tiang sampun ngelanggar hukum nike. 

19 Laguq tiang sampun matë bagi Hukum 
Taurat — tematêdg siq hukum nike mêsad 
— aděq tiang bau idup bagi Allah. Tiang 
sampun tepakuq lêg kayuq salib ngiring 
Almasih. 

20 Mangkin nděqne malik tiang saq idup, 
laguq Almasih saq idup lêg dalem diriq 
tiang. Dait idup saq tiang alamin mangkin 
niki, idup siq iman tipaq Bije saq asalne 
lêman Allah saq ngasihin tiang dait saq 
sampun ngurbanang diriq-Ne umaq tiang. 

21 Tiang nděq ngerêmêhang rahmat 
Allah. Lamun dengan tejariang kenaq 
lêg arepan Allah sehingge hubunganne 
kance Allah jari solah malik lantaran 
ngelaksaneang Hukum Taurat, nike artine 
ninggalne Almasih nděq araq manpaatne! 

I Semeton senamian dengan-dengan 
Galatia! Side pade tetu-tetu bodo! 
Sang side pade sampun kene siq pengaruh 

dengan? Padahal ninggalne Almasih lêg 
kayuq salib sampun tiang jelasang lěq 
side sejelas-jelasne! 

? Cobaq badaq tiang saq sopoq niki 
doang: Napi side pade sampun nerimaq 
Roh Allah lantaran ngelaksaneang Hukum 
Taurat, atao lantaran side pade percaye 
lêg pemberitean Kabar Solah lêman Allah? 

3 Kemběq side pade bodo gati? Side 
pade sampun mulai idup baru siq Roh 
Allah, segerah mangkin side pade mělě 
nyempurneang diriqde siq kekuatande 
měsaq? 

4 Percume doang selapuq saq sampun 
side pade alamin nike? Segerah selapuq 
nike sie-sie! 

> Allah ngicanin Roh-Ne lêg side dait 
ngaraqang keajaipan-keajaipan lêg antare 
side pade. Napi Allah ngelaksaneang nike 
lantaran side pade ngelaksaneang Hukum 
Taurat atao lantaran side pade percaye lêg 
pemberitean Kabar Solah lêman Allah? 

6 Pade maraq saq tetulis lêg dalem Kitab 
Suci mengenai Ibrahim, "Ibrahim percaye 
lêg Allah, dait lantaran percayenne nike ie 
tejariang kenaq lêg arepan Allah sehingge 
hubunganne kance Allah jari solah malik." 

7 Keranaq nike, side pade harus nenaoq 
bahwe selapuq dengan saq idup lêman 
iman, ie pade nike keturunan Ibrahim. 

8 Kitab Suci, saq sampun juluan wikan 
bahwe Allah gen miaq dengan-dengan 
saq nděq Yahudi bau tejariang kenaq lêg 
arepan-Ne sehingge hubungan ie pade 
kance Allah jari solah malik langan iman, 
sampun juluan beriteang kabar solah 

nike tipaq Ibrahim, "Langan side, selapuq 
suku-suku bangse gen mauq berkah 
lêman Allah." 

2 Ibrahim beriman, make je teberkahin. 
Maraq nike čndah selaąpuq dengan saq 
beriman, gen teberkahin bareng kance 
Ibrahim. 

10 Dengan-dengan saq beharep sepenoq 
angen lêg Hukum Taurat, selapuqne idup 
lêg bawaq kutukan. Sěngaq lêg dalem 
Kitab Suci tetulis, "Dengan saq nděq setie 
ngelaksaneang selapuq saq tetulis dalem 
Kitab Hukum Taurat tekutuk siq Allah!" 

11 Nděq araq sopoq dengan juaq saq bau 
tejariang kenaq lêg arepan Allah sehingge 
hubunganne kance Allah jari solah malik 
lantaran ngelaksaneang Hukum Taurat. 
Hal nike sampun tenyatayang lêg dalem 
Kitab Suci, "Dengan saq tejariang kenaq 
lêg arepan Allah sehingge hubunganne 
kance Allah jari solah malik, ie gen idup 
siq iman!" 

12 Laguq Hukum Taurat nike ndêgne 
tedasarang siq iman. Dalem Kitab Suci 
tetulis bahwe dengan saq ngelaksaneang 
Hukum Taurat, gen idup lantaran hukum 
nike. 

13 Laguq Almasih sampun nebus ite 
lêman kutukan Hukum Taurat. le piaq 
hal nike siq ngalurang diriq-Ne tekutuk 
lantaran ite. Sěngaq lêg dalem Kitab Suci 
tetulis, "Tekutuk dengan saq ninggal 
tegantung lěq kayuq salib." 

14 Almasih ngelaksaneang maraq nike 
aděq berkah saq tejanjiqang siq Allah 
tipaq Ibrahim teicanin êndah tipaq dengan 
bangse-bangse lain. Sehingge langan 
iman, ite nerimaq Roh saq tejanjiqang siq 
Allah nike. 

13 Semeton senamian! Tiang bêng side 
conto lêman pengalaman sebilang jelo. 
Lamun dengan miaq surat wasiat saq 
sampun tesahang, make nděq araq sopoq 
dengan juaq saq bau batalang atao 
ngeromboq surat wasiat nike. 

16 Maraq nike čndah halne selapuq janji 
saq sampun teicanin tipaq Ibrahim dait 
tipaq keturunanne. Lěq Kitab Suci nděqne 
tetulis "dait tipaq selapuq keturunan side", 
maraqne tipaq luwěq dengan, laguq cume 
tipaq sopoq dengan, "dait tipaq keturunan 
side", nike Almasih. 

17 Saq mělě tiang sampčang lêg deriki: 
Janji Allah sampun tepiaq dait tesahang 
juluan. Hukum Taurat saq teicanin empat 

ratus telung dase taun sesampun nike 
nděqne bau batalang pengesahanne dait 
ngapus janji Allah nike. 

18 Sěngaq lamun napi saq teicanin siq 
Allah nike teharepang siq dasar Hukum 
Taurat, make nike nděqne malik rahmat 
saq tejanjiqang. Malahan lantaran Allah 
sampun bejanji lêg Ibrahim, make Allah 
ngicanin hal nike lêg ie. 

19 Lamun maraq nike, jari napi Hukum 
Taurat teicanin? Jawabne bahwe hukum 
nike teromboqang jari nyatayang 
pelanggaran manusie. Hukum Taurat nike 
berlaku jangke dateng sopoq dengan 
keturunan Ibrahim, saq tesebut lêg dalem 
janji Allah tipaq Ibrahim. Hukum Taurat 
nike tesampčang siq malačkat-malačkat 
langan perantarean sopoq manusie. 

20 Jari, harus araq due pihak, baruq 
teperluang sopoq perantare. Laguq Allah 
něnten merluang perantare, sěngaq Allah 
mêsad saq ngelaksaneang. 

21 Napi hal nike artine bahwe Hukum 
Taurat belawanan kance janji Allah? 
Pasti nděqne maraq nike! Sěngaq lamun 
Hukum Taurat teicanin jari sopoq hal 
saq ngidupang, make manusie bau 
tejariang kenaq lêg arepan Allah sehingge 

hubunganne kance Allah jari solah malik 
langan Hukum Taurat. 

2? Laguq lêg dalem Kitab Suci tetulis 
bahwe selapuq umat manusie sampun 
araq lêg bawaq kuase dose, adčq janji saq 
asalne lêman iman lêg dalem Deside Isa 
Almasih bau dateng tipaq dengan-dengan 
saq percaye. 

23 Senděqman iman nike dateng, mule 
ite araq lêg bawaq pengawasan Hukum 
Taurat. Ite maraq tekurung jangke iman 
nike tenyatayang. 

24 Siq care nike, Hukum Taurat nike 
sampun jari panutan saq jauq ite tipaq 
Almasih, aděq ite tejariang kenaq lěq 
arepan Allah sehingge hubungante kance 
Allah jari solah malik lantaran iman. 

25> Sesampun iman nike dateng, ite 
nděqne malik araq lêg bawaq pengawasan 
Hukum Taurat saq jari panutan nike. 

26 Side pade sampun jari bije-bije dowên 
Allah siq iman lêg dalem Deside Isa 
Almasih. 

27 Side pade selapuqne sampun tebaptis 
siq pesêngan Almasih, jari side pade 
sampun nerimaq lêg dirig side pade 
sipat-sipat Almasih. 

28 Dalem hal niki nděq araq malik bêdene 
dengan Yahudi dait dengan Yunani, antare 
hambe dait dengan bêbas, antare mame 
dait nine. Side selapuqne sopoq lěq dalem 
Deside Isa Almasih. 

29 Lamun side pade dowên Almasih, make 
side pade keturunan Ibrahim. Dait side 
pade gen nerimaq napi saq tejanjiqang siq 
Allah. 

4 I Laguq perlu tiang tegesang: 
Sengoněq ahli waris masih kodêg, 
araq dengan saq ngawasin ie dait ngurus 

kepentingan-kepentinganne jangke 

ie cukup umurne, maraq saq sampun 
tetentuang siq bapaqne. le teperlakuang 
pade maraq sopoq hambe, timaq setetune 
ie čpěn dowě selapuq kesugihan nike. 

2 (4:1) 

3 Maraq nike čndah halne ite: Sengonêg 
ite ndčqman děwase, ite tejariang panjak 
siq roh-roh saq nguasein dunie niki. 

4 Laguq lêg waktu saq tepat, Allah ngutus 
Bije-Ne ojok dunie. le tebijeang siq 
sopoq dengan nine dait idup lêg bawaq 
kekuasean Hukum Taurat. 

> Siq care nike le nebus dengan-dengan 
saq idup lêg bawaq kekuasean Hukum 

Taurat; adêg ite čndah bedowě hak jari 
bije-bije dowěn Allah. 

6 Keranaq side pade bije-bije dowên 
Allah, Allah mrěntahang Roh Bije-Ne tame 
ojok dalem atěnde dait atěn tiang, nike 
Roh saq bemanik, "Bapa, ya Bapa." 

7 Jari, side pade ndègne malik hambe, 
laguq bije. Dait lantaran side pade 
bije dowěn Allah, make side êndah jari 
ahli-ahli waris lantaran Allah. 

8 Lačq side pade ndčq kenal Allah, 
keranaq nike side pade jariang diriqde 
hambe lêman kuase-kuase saq setetune 
nděqne Allah. 

3 Laguq mangkin side pade kenal Allah, 
atao tepatne malik Allah kenal side pade. 
Nah, kemběq side pade mělě tulak malik 
tipaq roh-roh dunie saq lemah dait 
miskin? Kemběq side pade mělě tejariang 
panjak siq roh-roh nike? 

10 Side pade taat lêg jelo-jelo saq husus, 
bulan-bulan saq husus, dait taun-taun 
saq husus. 

II Tiang kuatir, ndaq-ndaq usahe tiang 
lêg side pade jari sie-sie doang. 

12 Semeton senamian! Sanget siq tiang 
tunas lêg side pade adêg side pade jari 
maraq tiang. Sěngaq tiang čndah sampun 

jari maraq side pade. Side pade ndêg 
uwah miaq kesalaqan lěq tiang. 

13 Side pade pasti masih inget napi saq 
jari penyebap lêg penemběqne tiang 
beriteang Kabar Solah nike lêg side. Nike 
lantaran tiang sakit. 

14 Lěq waktu nike side pade nděq merase 
kenjering lěq tiang, timaq keadaan awak 
tiang jari cobe belěq umaq side pade. 
Malahan side pade nerimaq tiang maraq 
nerimaq malaêkat Allah atao maraq 
nerimaq Deside Isa Almasih měsaq. 

153 Side pade bahagie gati waktu nike. 
Laguq mangkin, lêg mbě kebahagiean 
nike? Tiang nenaoq bahwe lêg waktu 
nike side pade rêde congkěl penentengde 
měsaq jari bèng tiang, lamun nike bau 
telaksaneang. 

16 Napi mangkin side pade sampun 
anggep tiang musuh, lantaran tiang 
nyatayang saq kenaq tipaq side? 

17 Dengan-dengan saq lain nike 
semanget gati boyaq side pade, laguq 
maksut-maksut ie pade lengě. le pade 
cume mělě kelin side pade lêman tiang, 
aděq side pade besemanget turut ie pade. 

18 Mule bagus besemanget lêg hal-hal 
saq solah, asal tetep maraq nike, dait 

ndaq cume lamun tiang araq bareng kance 
side pade. 

19 Bije-bije tiang saq tiang kasihin! 
Mangkin tiang niki menderite malik 
lantaran side pade. Tiang menderite 
maraq sopoq inaq saq menderite sewaktu 
nganak. Tiang gen tetep menderite, lamun 
sipat-sipat Almasih nděqman tetu-tetu 
araq lêg dalem dirigdel 

20 Tiang melèt gati araq lêg tengaq- 
tengaq side pade mangkin, aděq tiang 
bau ngeraos kance side siq care saq lain, 
sěngaq tiang nděq nenaoq malik mêlé 
piaq napi lêg side pade! 

21 Semeton-semeton saq mělě idup lêg 
bawaq kekuasean Hukum-hukum Taurat, 
cobaq dengahang tiang! Tiang gen badaq 
side napi saq setetune tetulis lêg dalem 
kitab Hukum Taurat. 

22 Lěq derike tetulis bahwe Ibrahim 
bedowě due bije: Inaq lêman bije saq 
sopoq nike sopoq hambe, dait inaq lêman 
bije saq lain nike sopoq dengan saq 
merděke. 

23 Bije lêman dengan nine saq jari 
hambe tebijeang biase lantaran kemělěq 
manusie. Laguq bije leman nine saq 

merděke, tebijeang sěngaq tejanjiqang siq 
Allah. 

24 Niki bau tekadu jari perumpamean. 
Due dengan nine nike ibarat due 
perjanjian: Saq sopoq asalne lêman 
Gunung Sinai -- nike Hagar; bije-bijene 
tebijeang sebagě hambe. 

25 Jari, Hagar nike Gunung Sinai, 
lêg negeri Arab. le jari lambang kote 
Yerusalem saq araq mangkin, sěngaq 
ie idup sebagě hambe bareng kance 
bije-bijene. 

26 Laguq Yerusalem saq lêg sorge nike 
dengan nine saq merděke, dait ie saq jari 
inaqte. 

27 Sěngaq lêg dalem Kitab Suci tetulis, 
"Pade gembire side hai dengan nine 
saq bangkol, saq nděq uwah nganak! 
Pade besukecite dait besurak-surakan 
hai side saq nděq uwah idap sakitne 
nganak! Sěngaq dengan nine saq tebilin 
siq semamene gen mauq bije luwêdgan 
tebanding dengan nine saq idup bareng 
kance semamene." 

28 Semeton senamian! Pade maraq Ishak, 
side pade bije-bije lěman janji Allah. 

23 Lěq waktu nike bije saq tebijeang 
menurut kemělěq manusie, nganiaye bije 

saq tebijeang lantaran pekayunan Roh 
Allah. Maraq nike čndah mangkin. 

30 Laguq napi saq tetulis lêg dalem Kitab 
Suci? Lěq derike tetulis maraq niki: "Sediq 
hambe nine nike bareng kance bijene, 
sěngaq bije leman hambe nine nike 
nděqne gen jari ahli waris bareng kance 
bije leman dengan nine saq merděke 
nike." 

31 Jari, semeton-semeton, ite niki ndêgne 
bije-bije leman sopoq hambe nine; ite niki 
bije-bije lêman dengan nine saq merděke. 

I Mangkin ite merdèke, sěngaq Almasih 

5 sampun merděkeang ite! Keranaq nike 
pertahenang kemerděkean side dait ndaq 
mělě tejariang hambe malik. 

2? Pade inget, lamun side pade nyunat 
dirigde, nike artine Almasih nděq arad 
manpaatne lêg side. Saq ngucapang niki 
tiang měsaq, Paulus. 

3 Karing sekali tiang peringet dengan 
saq nyunat diriqne, bahwe ie wajib 
ngelaksaneang selapuq Hukum Taurat! 

4 Side pade, saq melèt tejariang kenaq 
lêg arepan Allah sehingge hubungande 
kance Allah jari solah malik langan Hukum 
Taurat, sampun tekelin lêman Almasih 
dait sampun araq lêg luah rahmat Allah. 

> Sěngaq langan Roh Allah dait siq iman, 
ite ngantih napi saq kenaq, nike pade 
maraq napi saq ite harepang. 

6 Sěngaq lêg dalem Deside Isa Almasih, 
besunat atao ndêg besunat ndêg araq 
manpaatne; laguq saq datengang 
manpaat, iman saq bekarye langan kasih. 

7 Lačq side pade bejuang secare bagus. 
Sai saq sampun halangin side pade 
sehingge side pade nděq taat malik lêg 
kebenaran? 

8 Pasti saq ngelaksaneang nike nênten 
Allah saq sampun ngemanikang side pade! 

9 Basen dengan, "Ragi ruti saq sekediq 
gen miaq mbal selapuq adonan." 

10 Lěq dalem Almasih, tiang yakin bahwe 
side nděq gen turut pikiran saq lain. 
Dait tiang yakin bahwe saq nyesatang 
pikirande, gen tehukum siq Allah. 

11 Mengenai tiang, semeton senamian, 
kemběq tiang tetep doang temusuhin 
lamun tiang masih beriteang bahwe 
aturan sunat nike perlu? Lamun tiang 
mule beriteang maraq nike, make napi saq 
tiang beriteang mengenai salib Almasih 
nděq nimbulang masalah. 

12 Bagusan dengan-dengan saq 
nyesatang pikiran side nike langsung 
doang sugul lěman jemaah! 

13 Side sampun temanikang jari 
dengan saq merděke. Laguq ndaq 
kadu kemerděkeande nike jari tetep 
ngelaksaneang kehidupan lěq dalem dose, 
sebalikne side pade harus saling kasihin 
dait saling tulung. 

14 Selapuq Hukum Taurat tesimpulang 
lêg dalem prěntah saq sopoq niki, "Side 
harus ngasihin sepadende manusie, 
maraq side ngasihin dirigde měsaq." 

1> Laguq lamun side pade saling kakoq 
dait saling kaken, awas, ndaq jangke side 
pade saling binaseang. 

16 Maksut tiang maraq niki: Menengang 
Roh Allah mimpin side pade, dait ndaq 
idup menurut kemêlêg tabiat manusie. 

17 Sěngaq kemělěq tabiat manusie 
belawanan kance pekayunan Roh Allah, 
dait pekayunan Roh Allah belawanan kance 
kemělěq tabiat manusie. Kedue-duene 
saling belawanan, sehingge side pade 
nděq bau ngelaksaneang napi saq side 
pade melětang. 

18 Laguq lamun Roh Allah mimpin side 
pade, make side pade nděq tekuasein siq 
Hukum Taurat. 

19 Kemělěq tabiat manusie nyate dalem 
perbuatan-perbuatan saq cabul, kotor 
dait nděq patut; 

20 dalem penyembahan berhale dait 
ilmu sěhěr; saling bemusuhan, besiaq, 
talon atě, becat sili, dait mentingang diriq 
mêsadg, perpecahan dait saling ilon, 

21 serte dengki, bowos-bowosan, 
pěste-pěste jangke liwat bates dait saq 
lain-lainne. Lěq selapuqne nike mangkin 
tiang peringet side pade maraq tiang 
sampun peringet čndah side pade lačq, 
bahwe dengan-dengan saq ngelaksaneang 
hal-hal maraq nike nděq gen mauq bagian 
lêg dalem Kerajaan Allah. 

2? Laguq buaq Roh nike: Kasih, sukecite, 
damě sejahtere, sabar, murah atě, gawěq 
hal saq solah, kesetiean, 

23 lemah lembut, nguasein diriq. Nděq 
araq hukum saq nentang hal-hal nike. 

24 Dengan-dengan saq sampun jari 
dowên Deside Isa Almasih, dengan- 
dengan nike sampun nyematěq kemělěq 
tabiat manusiene kance selapuq napsu 
dait kemělěqne. 

25 Lamun ite idup menurut Roh, alurang 
idupte čěčndah tepimpin siq Roh. 

26 Ndaq ite jari sombong, saling 
nyakitang angen, dait saling talon atě 
sopoq kance saq lainne. 

1 Semeton senamian! Lamun sopoq 

dengan tedait gawčq dose, side 
pade saq idup menurut Roh Allah harus 
bimbing dengan nike aděqne tulak ojok 
langan saq kenaq. Laguq side pade harus 
ngelaksaneang nike secare lemah lembut, 
dait jagaq ndaq jangke side měsaq tegode 
čndah. 

“Side pade harus saling tulung lêg 
kesusahan dengan, aděq siq care nike 
side pade taat lêg prêntah Almasih. 

3 Lamun sopoq dengan paran diriqne 
penting, padahal nděq, dengan nike 
beduste lêg diriqne měsaq. 

4Sebilang dengan harus meriksaq mêsag 
napi kelakuanne solah atao nděq. Lamun 
solah, ie bau merase bangge siq hal nike. 
Laguq ndaq ie bandingang kance napi saq 
telaksaneang siq dengan lain. 

> Sěngaq sopoq-sopoq dengan harus 
bedowě rase tanggung jawab mêsad. 

6 Dengan saq nerimaq pengajahan 
mengenai Manik Allah, sepatutne ie 

bagiang selapuq saq solah saq araq lěq 
ie tipaq dengan saq ngeběng pengajahan 
nike. 

/ Ndaq sesat. Allah nděčqne bau teanggep 
rěměh! Napi saq tetalet, nike saq tepataq. 

8 Lamun dengan nalet menurut tabiat 
manusiene, ie gen matag kematčan 
lman tabiatne nike. Laguq lamun ie nalet 
menurut pimpinan Roh Allah, ie gen mataq 
idup sejati dait kekel lêman Roh Allah. 

9 Keranaq nike, ndaq ite jari pendaq 
ngelaksaneang hal-hal saq solah; sěngaq 
lamun ite nděq mentelah ngelaksaneang 
hal-hal nike, make lêg sopoq jelo čraq ite 
gen mauq hasilne. 

10Jari, semasih ite araq kesempatan 
umaq, ite harus ngelaksaneang saq solah 
tipaq selapuq dengan, terutame gati tipaq 
semeton-semetonte saq seiman. 

11 Perhatiang solah-solah bagian niki 
saq tiang tulis měsaq kadu hurup saq 
belěq-belěq. 

12 Dengan-dengan saq mêlê ajum diriqne 
lêg hal-hal saq lahiriah, ie pade saq 
berusahe maksaq side turut aturan sunat. 
Laguq ie pade laksaneang nike cume 
adq ie pade nděq teaniaye lantaran salib 
Almasih. 

13 Dengan-dengan sag turut aturan sunat 
čndah nděqne ngelaksaneang Hukum 
Taurat. Laguq ie pade mělě side pade 
tesunat, adêg ie pade bau banggeang 
bahwe side pade taat lêg aturan nike. 

14 Laguq tiang tetu-tetu nděq mêlé 
banggeang napi juaq, selain Junjungante 
Saq Mulie Deside Isa Almasih saq sampun 
ninggal tepakuq lêg kayuq salib. Sěngaq 
lantaran le sampun ninggal lêg kayuq 
salib, make dunie nděqne bedowě arti 
napi-napi malik umaq tiang. Dait tipaq 
dunie niki, tiang éndah piaq dirig maraqne 
sampun tepakuq lêg kayuq salib. 

15 Tesunat atao nděq tesunat, nike 
nděqne penting. Saq penting nike jari 
ciptean baru. 

16 Bagi dengan-dengan saq idup menurut 
pendapet nike, dait maraq nike čndah 
Israel saq jari dowěn Allah, tiang harep 
Allah gen ngicanin damě sejahtere dait 
rahmat-Ne. 

17 Selanjutne, ndaq jangke sopoq dengan 
juaq nyusahang tiang malik, sěngaq lêg 
awak tiang araq bukti-bukti bahwe tiang 
pengiring Deside Isa. 

18 Rahmat Junjungante Saq Mulie Deside 
Isa Almasih, tetep araq bareng kance side 
pade. Amin. 


Efesus 


] I Dengan-dengan saq tehususang bagi 
Allah lêg Epesus, saq setie lêg Deside 
Isa Almasih! 

? Tiang, Paulus, siq pekayunan Allah jari 
rasul Deside Isa Almasih, beharep semoge 
Allah Bapante dait Junjungan Saq Mulie 
Deside Isa Almasih ngicanin rahmat dait 
damě sejahtere tipaq side pade. 

3 Puji syukur tipaq Allah, Bapa 
Junjungante Saq Mulie Deside Isa Almasih! 
le ngicanin ite berkah siq selapuq berkah 
rohani lêg dalem sorge, sěngaq ite araq 
lêg dalem Almasih. 

4Senděqman dunie niki tecipteang, 
Allah sampun milěq ite langan Almasih 
siq maksut aděq ite jari dowê-Ne saq 
husus dait nděq bedowé cacat cele lêg 
arepan-Ne. Lantaran kasih Allah, 

> make le sampun juluan nentuang 
bahwe langan Deside Isa Almasih, le gen 
ngangkat ite jari bije-bije dowě-Ne sesuai 
pekayunan-Ne, 

6 aděqne tepuji rahmat-Ne saq mulie, 
rahmat saq teicanin tipaq ite langan Bije 
saq asalne lêman le saq sanget le sayang. 

7Sêngag lêg dalem Almasih dait 
siq daraq-Ne ite bau tetebus, nike 
pengampunan dose sesuai rahmat-Ne saq 
melimpah. 

8le ngelaksaneang nike lantaran le 
sanget ngasihin ite, dait kasih nike 
limpahang-Ne tipaq ite siq kebijaksanean 
dait pengertian. 

9 Menurut pekayunan-Ne mêsag, Allah 
nyatayang rahasie rencane-Ne tipaq ite; le 
sampun netepang bahwe rencane-Ne nike 
gen teselesêang langan Almasih. 

10 Rencane nike adêg selapuq sag lêg 
sorge dait saq lêg gumi, tejariang sopoq 
lêg dalem Almasih sebagě kepale. Dait 
hal nike gen teselesêang siq Allah lamun 
sampun dateng waktune. 

II Tiang nyampčang "lêg dalem Almasih", 
sěngaq lêg dalem le tiang pade mauq 
bagian saq tejanjiqang -- tiang pade saq 
lêman penemběq tetentuang jari nerimaq 
bagian nike sesuai maksut Allah, saq 
lêg dalem selapudgne bekarye menurut 
keputusan pekayunan-Ne. 

12 Siq care nike, tiang pade saq penembêg 
beharep lêg Almasih, bau memuji Allah 
lantaran kemuliean-Ne! 

13 Side pade čndah sampun jari 
dengan-dengan saq tehususang bagi 
Allah sewaktu side pade dengahang 
manik kebenaran, nike Kabar Solah saq 
nyelametang side. Lěq dalem Almasih 
čndah, side pade tesahang siq Roh Suci, 
saq tejanjiqang nike. 

14 Roh nike jari jaminan bahwe ite gen 
nerimaq napi saq tejanjiqang siq Allah 
tipaq umat-Ne. Niki ngeběng keyakinan 
lêg ite bahwe Allah gen běbasang 
umat-Ne. Puji syukur tipaq Allah lantaran 
keagungan-Ne! 

13 Keranaq nike, mulai lêman tiang 
dengah mengenai iman side pade lěq 
Junjungan Saq Mulie Deside Isa Almasih, 
dait mengenai kasihde lêg selapudg 
dengan-dengan saq tehususang bagi 
Allah, 

16 hděq tutuq-tutuq tiang besyukur lêg 
Allah mengenai side pade. Tetep tiang 
sebut arande sewaktu tiang bedo'e. 

17 Tiang tunas adêg Allah Junjungante 
Saq Mulie Deside Isa Almasih, Bapa Saq 
Mulie, ngicanin Roh hikmat dait wahyu 

sehingge side pade kenal kance le. Roh 
nike gen jariang side pade bijaksane, 
dait gen nyatayang Allah tipaq side pade 
sehingge side pade kenal kance le. 

18 Tiang tunas adêg Allah jariang at 
nuraninde becahaye; aděq side pade 
ngerti napi saq bau side pade harepang 
lêman Allah saq ngemanikang side pade. 
Adēěq side pade nenaoq čndah berembě 
limpahne berkah-berkah saq solah saq 
tesedieang siq Allah tipaq dengan-dengan 
saq tehususang umaq le; 

19 dait berembě hěbatne Allah bekarye 
siq penoq kuase lêg dalem diriqte saq 
percaye, sesuai kekuatan kuase-Ne, 

20 saq le laksaneang sewaktu le 
ngidupang Almasih lêman ninggal dait 
ngicanin le kedudukan saq paling atas 
ngiring Allah lêg sorge. 

21 Kedudukan Almasih nike jaoq atasan 
tebanding kance kedudukan selapuq 
pemrěntah, selapuq penguase, selapuq 
pemimpin, selapuq tuan-tuan, dait sai 
juaq saq sampun teicanin kedudukan saq 
atas; saq idup lêg jaman niki dait saq gen 
idup lêg jaman saq gen dateng. 

22 Selapuqne tetaklukang siq Allah lêg 
bawaq kekuasean Almasih, dait Almasih 

sampun teicanin tipaq jemaah sebagě 

kepale lêman selapuq saq araq. 
23Jemaah nike rage Almasih, 

tesempurneang siq le saq nyempurneang 

selapuq-lapuqne. 

2 I Lačq side pade matě secare rohani 

lantaran pelanggaran-pelanggaran 

dait dose-dose side pade. 

2? Lěq waktu nike side pade turut 
kebiasean-kebiasean dunie niki; artine 
side pade taat lêg penguase-penguase 
saq araq lêg awang-awang, nike roh saq 
mangkin nguasein atě dengan-dengan 
saq durhake. 

3 Lačq ite selapuq pade čndah kance ie 
pade; ite idup turut tabiat manusie dait 
ngelaksaneang napi saq nyenengang 
awak dait pikirante saq jahat. Lěq waktu 
nike éndah ite jari dengan-dengan 
saq temurkeang siq Allah, pade maraq 
dengan-dengan lain. 

4Laguq Allah saq limpah sig rahmat, 
lantaran kasih-Ne saq belêg, saq le 
limpahang tipaq ite, 

> sehingge lêg waktu ite masih matē 
secare rohani lantaran pelanggaran- 
pelanggarante, le ngidupang ite malik 
bareng-bareng kance Almasih. Jari, 

cume lantaran rahmat Allah, side pade 
teselametang siq Allah. 

6 Dait lêg dalem Deside Isa Almasih, Allah 
ngidupang ite malik bareng kance Deside 
Isa, aděq ite mrěntah ngiring le lêg sorge. 

7 Allah ngelaksaneang nike adêg lêg 
jaman saq gen dateng, manusie bau 
serioq berembě belěq rahmat-Ne sad 
tenyatayang tipaq ite langan kesolahan-Ne 
langan perantarean Deside Isa Almasih. 

8 Sěngaq lantaran rahmat Allah side pade 
teselametang langan iman; nike nděqne 
hasil usahende, laguq teicanin siq Allah, 

nike nděqne hasil pegawčande: 
Sampunang araq dengan saq 
nyombongang diriqne. 

10 Sěngaq ite niki ciptean Allah, dait 
langan Deside Isa Almasih, Allah miaq ite 
aděq ite ngelaksaneang hal-hal saq solah 
saq sampun le siepang umaq ite. 

11 Semeton senamian saq ndég dengan 
Yahudi! Pade inget keadaande lěq waktu 
saq lačq: Side pade tesebut “dengan nděq 
besunat", siq dengan Yahudi saq ngaku 
diriqne tesunat (maksutne saq sampun 
mauq tande saq tepiaq siq manusie lêg 
awak ie pade). 

12 Lěq waktu nike side pade idup 
jaoq lêman Almasih, side pade dengan 
pendateng saq nděq termasuk umat 
pilěqan Allah, Israel. Side pade nděq 
termasuk lêg dalem iketan perjanjian saq 
tepiaq siq Allah kance umat-Ne. Side 
pade idup lêg dunie niki ndêgne bedowě 
harepan dait nděqne bedowě Allah. 

13 Laguq mangkin, lantaran side pade 
sampun lêg dalem Deside Isa Almasih, side 
pade saq lačq jaoq, sampun terapetang 
siq ninggalne Almasih. 

14 Sěngaq Almasih nike damě 
sejahterente, saq sampun pesopoq kedue 
pihak dait saq sampun ngerobohang 
tembok saq misahang, nike permusuhan. 

13 Sěngaq siq ninggal-Ne sebagě manusie 
le sampun batalang Hukum Taurat kance 
selapuq prěntah dait ketentuanne, jari 
nyipteang keduene tejariang sopoq 
manusie baru lêg dalem diriq-Ne, dait siq 
care nike ngaraqang damě sejahtere. 

16 Siq ninggal-Ne lêg kayuq salib, 
Almasih damčang keduene kance Allah, 
sehingge nděq araq malik permusuhan. 

17 Keranaq nike Almasih rauh dait 
beriteang damě sejahtere tipaq side; lěq 
side pade dengan bangse-bangse lain saq 

lačq jaoq lêman Allah, dait tipag dengan 
Yahudi saq rapet kance Allah. 

18 Siq perantarean Almasih, ite selapuq 
-- dengan Yahudi atao dengan bangse- 
bangse lain -- lêg dalem sopoq Roh, bau 
parek tipaq Bapa. 

19 Keranaq nike, side pade ndêg malik 
termasuk dengan pendateng atao dengan 
luah. Mangkin side pade bareng-bareng 
jari dengan-dengan saq tehususang 
bagi Allah. Side pade anggote-anggote 
keluarge Allah. 

20 Side pade čndah tepenganjeng lêg 
atas dasar saq tetoloq siq rasul-rasul dait 
nabi-nabi, dait Deside Isa Almasih saq jari 
batu utame. 

21 le saq nyusun selapuq bangunan nike 
jari Geděng Allah saq suci. 

22 Lěq dalem Almasih, side pade kenyeke 
tepenganjeng êndah bareng kance 
dengan-dengan lain jari taoq Allah 
meneng langan Roh-Ne. 

l Keranaq nike tiang, Paulus, 

tebui lantaran Deside Isa Almasih 
jari kepentingan side pade dengan 
bangse-bangse lain. 

“Pasti side pade sampun dengah 
mengenai tugas saq tepercayeang lêg 

tiang jari nyaąampěang rahmat Allah tipaq 
side pade. 

3 Allah nyatayang rahasie rencane-Ne lêg 
tiang langan wahyu. (Mengenai hal niki 
senděqmanne sampun tiang tulis secare 
singket, 

4 dait lamun side pade bace, side pade 
gen paham rahasie mengenai Almasih, 
maraq saq tiang pahamin.) 

> Lačq rahasie nike nděq uwah 
tesampêang tipaq manusie, laguq 
mangkin Roh Allah sampun nyatayang 
tipaq rasul-rasul dait nabi-nabi-Ne. 

6 Rahasie nike maraq niki: Langan Kabar 
Solah nike, dengan saq nděq Yahudi milu 
jari ahli-ahli waris dait anggote lêman 
sopoq awak, dait milu nerimaq napi saq 
tejanjiqang siq Allah langan Deside Isa 
Almasih. 

? Tiang niki hambe lêman Kabar Solah 
nike, sesuai rahmat saq teicanin siq Allah. 
Tiang nerimaq rahmat nike menurut karye 
kuase Allah. 

8 Lěq antare selapuq dengan-dengan saq 
tehususang bagi Allah, tiang saq paling 
hine. Laguq Allah ngicanin tiang rahmat 
niki: Tugas jari beriteang Kabar Solah 
tipaq dengan-dengan saq nděq Yahudi 

mengenai kesugihan Almasih saq nděq 
iniq bis nike; 

3 dait čndah adêg langan tiang selapuq 
dengan nenaoq berembě Allah, pencipte 
alam semeste niki, ngelaksaneang 
rencane-Ne saq lêman lačq gati 
terahasieang tipaq dunie. 

10 Maksut Allah nike adêg mangkin, 
langan jemaah, tesampčang macem- 
macem hikmat Allah tipaq pemrěntah- 
pemrěntah dait penguase-penguase lêg 
sorge. 

11 Allah ngelaksaneang nike pade maraq 
rencane-Ne saq kekel, saq le laksaneang 
siq perantarean Deside Isa Almasih, 
Junjungante Saq Mulie. 

12 Lěq dalem Almasih ite jari bani parek 
tipaq Allah siq penoq keyakinan langan 
imante tipaq le. 

13 Keranaq nike, saq tiang tunas: Ndaq 
putus ase serioq penderitean tiang 
lantaran side pade, sěngaq selapuqne nike 
kemulieande. 

14 Keranaq nike tiang sujut lêg arepan 
Bapa. 

13 Lěman le sebilang keluarge lêg sorge 
dait lêg gumi nerimaq aranne. 

16 Tiang bedo'e adêg Allah menurut 
kemuliean-Ne saq melimpah neguqang 
batinde siq Roh-Ne. 

17 Sehingge siq iman side pade, Almasih 
meneng lêg dalem atěnde, dait side 
berakah kuat maraq lolo kayuq dait 
tedasarang lêg dalem kasih. 

18 Tiang bedo'e semoge bareng-bareng 
kance selapuq dengan saq tehususang 
bagi Allah, side pade bau paham mengenai 
berembě galuh dait bělone serte atasne 
dait dalemne kasih Almasih, 

19 saq menurut akal manusie nděqne 
bau tepahamin sedalem-dalemne. Tiang 
bedo'e aděq side pade kenal kasih Almasih 
nike, sehingge side pade tepenoqin dalem 
selapuq kesempurnean Allah. 

20 Bagi Allah, saq sanggup ngelaksaneang 
jaoq luwčqan lêman napi saq ite do'eang 
atao pikirang, sesuai kuase-Ne saq 
bekarye lêg dalem ite, 

21 bagi le kemuliean lêg dalem jemaah 
dait lêg dalem Deside Isa Almasih turun 
temurun jangke selačq-lačqne! Amin. 

4 I Keranaq nike tiang -- sopoq tahenan, 
saq tetahen lantaran jari pelayan 

Tuhan — tiang bêng nasêhat, adêg idupde 

sebagě dengan-dengan saq sampun 

temanikang siq Allah, idup maraq maksut 
Allah ngemanikang side. 

2 Side pade harus tetep rendah atě, lemah 
lembut, dait sabar. Petitoqang kasihde siq 
care saling tulung sopoq kance saq lain. 

3 Dait pade berusahe meliharaq kesatuan 
Roh siq care kadu damě sejahtere jari 
pengiketne: 

4Sopoq awak, dait sopoq Roh, pade 
maraq side sampun temanikang tipaq 
sopoq pengharepan saq araq dalem 
maksut Allah ngemanikang side. 

> Cume araq sopoq Tuhan, sopoq iman, 
sopoq baptisan, 

6 sopoq Allah dait Bapa lčman selapuq, 
Allah saq lêg atas selapuq dait siq selapuq 
dait bekarye langan dait lêg dalem 
selapuq. 

7 Sopoq-sopoq ite nerimaq rahmat 
menurut ukuran saq teicanin siq Almasih. 
8 Lěq dalem Kitab Suci tetulis, "Sewaktu 

le tačk ojok taoq saq paling atas, le 
gadingang luwěq tawanan; dait le ngicanin 
paice-paice tipaq manusie." 

9 Nah, lamun teparan "le tačk" artine le 
tetu-tetu sampun turun jangke taoq saq 
paling bawaq lêg gumi niki. 

10 Dait le saq sampun turun nike, le 
čndah saq tačk jangke taoq saq jaoq 
atasan lčman selapuq langit jari penoqang 
selapuq-lapuqne. 

11 le saq ngicanin rasul-rasul dait nabi- 
nabi, dengan-dengan saq nyampěang 
Kabar Solah dait pemimpin-pemimpin 
jemaah dait guru-guru jemaah. 

12 Hal nike le laksaneang jari 
ngelengkapin dengan-dengan saq 
tehususang bagi Allah jari pegawêan 
pelayanan, jari pembangunan rage 
Almasih. 

13 Siq care nike ite selapuq jari sopoq siq 
iman saq pade dait pengertian saq pade 
mengenai Bije saq asalne lêman Allah. 
Dait ite jari dengan-dengan saq děwase, 
saq sayan ngoněq jari sayan sempurne 
maraq Almasih. 

14 Make ite nděq jari kanak-kanak 
malik saq nděq tetep pendirian dait 
tejauq ketoq-ketěq sig macem-macem 
pengajahan lantaran tipu muslihat 
manusie dait lêg dalem kelicikan ie pade 
saq nyesatang. 

153 Sebalikne, ite harus nyatayang 
kebenaran siq atě saq penoq kasih, 
sehingge dalem selapuq hal ite sayan 

ngoněq jari sayan sempurne maraq 
Almasih saq jari kepalente. 

16 Lq bawaq pimpinan-Ne, selapuq 
anggote awak nike tesusun rapi, dait 
saling tehubungang siq sendi-sendine 
sopoq-sopoq. Dait lamun sebilang 
anggote nike begawčan maraq sad 
seharusne, make selapuq awak nike gen 
jari sayan děwase dait kuat langan kasih. 

17 Keranaq nike demi pesêngan Tuhan, 
niki saq gen tiang sampêang dait 
tegesang: Sampunang malik idup maraq 
dengan-dengan saq nděq kenal kance 
Allah siq pikiranne saq sie-sie. 

18 Pikiran ie pade nike sampun bute. 
le pade nděq kenal kance kehidupan 
saq teicanin siq Allah, sěngaq ie pade 
tetu-tetu bodo dait pagah. 

19 le pade sampun nděčq bedowě rase 
ilaq malik, sehingge ie pade turut selapuq 
napsune, dait serakah gawěq perbuatan 
saq cabul. 

20 Laguq side pade ndêg maraq nike. 
Side pade sampun berajah jari kenal kance 
Almasih. 

21 Sěngaq side pade sampun dengah 
mengenai le dait nerimaq pengajahan lêg 

dalem le menurut kebenaran saq nyate lêg 
dalem Deside Isa. 

22 Keranaq nike tetěh selapuq tabiat 
manusiende saq lačq, saq kenyeke nyědaq 
siq kemělěq-kemělěq saq nyesatang. 

23 Roh dait pikirande harus tejariang baru 
selapuqne. 

24 Side pade harus idup jari manusie baru 
saq tecipteang menurut pekayunan Allah 
lêg dalem kebenaran dait kesucian saq 
setetune. 

25 Keranaq nike semeton senamian, 
sampunang malik beduste. Side pade 
harus jujur sopoq kance saq lain, sěngaq 
ite selapuq pade-pade jari bagian jemaah 
Almasih. 

26 Lamun side pade sili, ndaq alurang 
hal nike jari penyebap side pade bedose. 
Ndaq sili sejeloan, 

27 aděq Belis nděq mauq kesempatan. 

28 Dengan saq biase memaling harus 
engkah memaling. Sebalikne ie harus 
begawêan aděqne mauq napkahne secare 
jujur dait mauq nulung dengan saq 
kekurangan. 

29 Lamun side pade ngeraos, ndaq 
kadu ucapan-ucapan saq kotor. Kadu 
ucapan-ucapan saq solah saq bau ngajah 

dait nulung dengan lain. Ucapan-ucapan 
saq maraq nike gen datengang rahmat 
tipaq dengan-dengan saq dengah. 

30 Ndaq miaq Roh Allah jari asêg. Side 
pade sampun tesahang siq Roh Allah 
bahwe side pade jari dowěn Allah. Roh 
nike čndah jari jaminan bahwe jelo 
penyelametan gen dateng tipaq side. 

31 Tetěh selapuq rase sakit atê, dendem, 
sili, betungkasan dait nyumpaq-nyumpaq. 
Ndaq malik araq rase meriq atao perasaan 
lain saq maraq nike. 

32 Sebalikne, side pade harus gerasaq 
dait murah atě sopoq kance saq lain, 
dait saling ngampunin pade maraq Allah 
ngampunin side pade langan Almasih. 

l Keranaq nike side pade harus turut 

5 teladan Allah, sěngaq side pade 
bije-bije saq tekasihin siq Allah. 

? idupde harus tekuasein sig kasih, 
maraq Almasih êndah ngasihin ite. le 
ngurbanang diriq-Ne umaq ite, jari sopoq 
persembahan saq sengěh dait kurban saq 
nyenengang Allah. 

3 Laguq perbuatan-perbuatan saq cabul 
dait saq ndčq patut, atao serakah, ndaq 
gati teraosang lêg tengaq-tengaq side 
pade — mule maraq nike sepatutne 

dengan-dengan saq tehususang bagi 
Allah. 

4 Nděqne patut êndah side ngucapang 
raos saq kotor saq nděq araq manpaatne 
dait saq nděq pantes. Sebalikne side pade 
harus ngucapang syukur tipaq Allah. 

> Pade perhatiang solah-solah: Dengan 
saq gawčq perbuatan saq cabul, atao nděq 
patut, atao serakah (kelakuan maraq nike 
pade doang maraq nyembah berhale), 
dengan nike nděqne mauq bagian lěq 
dalem Kerajaan Almasih dait Allah. 

6 Ndaq side pade tetipu siq raosan- 
raosan saq kosong. Sěngaq hal-hal 
niki saq datengang murke Allah tipaq 
dengan-dengan durhake. 

jari, ndaq gati berubungan kance 
dengan-dengan maraq nike. 

8 Lačq side měsaq araq lêg dalem peteng. 
Mangkin side pade sampun jari terang 
lêg dalem Tuhan. Keranaq nike side pade 
harus idup sebagě bije-bije terang. 

9 Sěngaq terang cume ngasilang 
kesolahan dait keadilan dait kebenaran. 

10 Pade berusahe jari nguji napi saq 
nyenengang Tuhan. 

11 Ndaq gawêg perbuatan-perbuatan 
saq nděq araq manpaatne saq tegawěčq 

sig dengan-dengan sad idup lêg dalem 
peteng. Sebalikne, side pade harus 
nyatayang kesalaqan-kesalaqanne. 

12 (Sěngaq hal-hal saq ie pade laksaneang 
nyeboq-nyeboq nike, jari teraosang doang 
sampun merilaq gati.) 

13 Selapuq hal saq teperhatiang lêg dalem 
menah, gen pedas penggitan. 

14 Sěngaq selapuq saq penggitan nike 
terang. Keranaq nike tesampčang maraq 
niki, "Pade ures, hai side saq tindoq, dait 
idup lêman ninggal! Almasih gen becahaye 
lêg atasde." 

1> Keranaq nike, pade perhatiang 
solah-solah berembě side idup. Ndaq idup 
maraq dengan-dengan bodo; pade idup 
maraq dengan-dengan saq bijaksane. 

16 Manpaatang solah-solah selapuq 
kesempatan saq araq lêg side, sěngaq 
jaman niki jaman saq jahat. 

17 Ndaq bodo, laguq selidik napi saq 
tekayunang siq Tuhan. 

18 Ndaq side pade bowos siq anggur, 
sěngaq nike gen nyčdaq side pade. 
Sebalikne side pade harus tekuasein siq 
Roh Allah. 

19 Lěq waktu side pade ngeraos, kadu 
ucapan-ucapan saq araq lêg dalem Zabur, 

nyanyiang pujian bagi Allah dait lagu 
rohani. Side pade harus memuji Tuhan siq 
sepenoq angen. 

20 Sebilang waktu dait lêg hal napi juaq 
side harus besyukur lêg Allah Bapa, siq 
pesěngan Deside Isa Almasih, Junjungante 
Saq Mulie. 

21 Jari hormatin Almasih, side harus 
saling hormatin sopoq kance saq lain. 

22? Hai senine, tunduk lêg semamende, 
maraq tipaq Tuhan. 

23 Sěngaq semame nike jari kepale lêg 
seninene, pade maraq Almasih čndah 
jari kepale lêg jemaah dait le êndah saq 
nyelametang jemaah saq jari rage-Ne. 

24 Pade maraq jemaah êndah tunduk lêg 
Almasih, maraq nike čndah lêg dalem 
selapuq hal, senine harus tunduk lêg 
semame. 

25 Hai semame, kasihin seninende, pade 
maraq Almasih ngasihin jemaah dait 
ngurbanang diriq-Ne umaq jemaah nike. 

26 Almasih ngelaksaneang nike jari 
nyuciang jemaah, sesampun le persiq siq 
baptisan dait manik-Ne. 

27 Siq care nike Almasih miaq jemaah 
nike bau nganjeng secare agung dait 


EFESUS 5.28-6.1 20 


murni lêg arepan-Ne, nděq araq bedowě 
cacat atao cele. 

28 Maraq nike čndah semame harus 
ngasihin seninene maraq ie ngasihin 
awakne měsaq. Dengan saq ngasihin 
seninene artine ie ngasihin diriqne měsaq. 

29 (Nděq uwah araq dengan saq merig 
lêg awakne měsaq. Sebalikne, ie peliharaq 
dait jagaq, maraq Almasih čndah peliharaq 
jemaah-Ne. 

30 Ite nenaoq hal nike, sěngaq ite 
anggote-anggote rage Almasih.) 

31 Lěq dalem Kitab Suci tetulis, "Keranaq 
nike sopoq dengan mame gen bilin inaq 
amaqne dait besopoq kance seninene, 
dait deduaqne gen jari sopoq." 

32 Ayat nike bedowě maqne sag dalem. 
Dait tiang hubungang hal nike antare 
Almasih kance jemaah. 

33 Laguq ayat nike araq čndah 
hubunganne kance side pade. Sebilang 
semame harus ngasihin seninene maraq 
ie ngasihin diriqne měsaq dait sebilang 
senine harus berusahe hormat lěq 
semamene. 

I Kanak-kanak saq jari pengiring 
Almasih, harus taat lêg dengan toaqde 
sěngaq hal nike saq patut telaksaneang. 

2 "Pade hormatin amaqde dait inaqde". 
Nike prěntah Allah saq penemběq sad 
berisi janji, 

3"Aděq side bahagie dait bêlo umurde 
lêg gumi." 

4 Semeton senamian saq jari amaq! Ndaq 
perlakuang bije-bijende semělě angende 
sehingge ie pade jari sili. Sebalikne, didik 
ie pade lêg dalem pengajahan dait nasêhat 
Tuhan. 

> Semeton senamian saq jari hambe! Pade 
turut prěntah tuande saq lêg dunie niki. 
Laksaneang hal nike siq rase hormat dait 
patuh serte pacu-pacu, pade maraq side 
pade laksaneang tipaq Almasih. 

6 Ndaq side bekelakuan maraq nike cume 
lêg waktu side teawasin, cume jari teajum 
siq manusie. Laguq side pade harus 
laksaneang sebagě hambe Almasih saq 
kenyeke turut pekayunan Allah sepenoq 
angen. 

7 Pegawčan saq side pade laksaneang 
sebagě hambe nike, harus side pade 
laksaneang siq atě saq gembire maraq 
Tuhan saq side pade layanin, dait nděqne 
manusie. 

8 Pade inget bahwe sebilang dengan, 
timaq hambe atao dengan merděke, 

lamun ie ngelaksaneang hal-hal sag solah, 
ie gen nerimag balesan lêman Tuhan. 

9 Semeton senamian saq jari tuan! Side 
pade harus bekelakuan maraq nike êndah 
lêg hambe-hambende. Ndaq malik kadu 
anceman-anceman. Inget bahwe side pade 
dait hambe-hambende nike pade-pade 
bedowé sopoq Tuan, nike Tuhan saq lêg 
sorge. le něnten běde-bědeang dengan. 

10 Ahirne, side harus jari kuat siq 
kekuatan saq side pade mauq lčman 
kuase Tuhan, sěngaq side pade araq lêg 
dalem Tuhan. 

11 Pade kadu selapuq perlengkapan 
perang saq teicanin siq Allah, aděq side 
pade bau tahen ngelawan siasat-siasat 
Belis saq licik nike. 

12 Sěngaq ite bejuang ndêgne ngelawan 
manusie, laguq ngelawan selapuq 
kekuatan sêtan-sêtan saq nguasein jaman 
saq jahat niki. Ite ngelawan roh-roh jahat 
saq araq lêg awang-awang. 

13 Keranaq nike, mangkin, pade kadu 
selapuq perlengkapan perang Allah, adêg 
lêg jelo saq jahat, side pade sanggup 
ngelawan serangan-serangan musuh. Dait 
aděq sesampun side pade bejuang jangke 
tutuq, side pade masih gagah perkase. 

I4sjide pade harus tetep bejage-jage. 
Pade kadu kesetieande lêg Allah jari 
sabuk, dait ketulusan jari kelambi 
besinde. 

13 Kerêdeande jari beriteang Kabar Solah 
damě sejahtere jari sepatunde. 

16 Sebilang waktu kadu percayende tipaq 
Tuhan jari senjate penangkis, siq care 
nike side pade bau kalahang selapuq anak 
panaq berapi lêman si jahat. 

17 Pade bait keselametan jari songkoq 
waje, dait Manik Allah jari klěwang lêman 
Roh Allah. 

18 Laksaneang selapuqne nike sambil 
bedo'e jari tunas pertulungan lêman Allah. 
Lěq sebilang kesempatan, pade bedo'e 
lêg dalem Roh dait side pade harus tetep 
bejage-jage lêg dalem do'ende nike siq 
petunasan saq ndêèg araq tutuqne umaq 
selapug dengan-dengan saq tehususang 
bagi Allah. 

19 Dait do'eang tiang čndah, adèg lêg 
waktu tiang ngeraos, Allah ngicanin tiang 
ucapan-ucapan saq tepat. Dait aděq tiang 
bani jari nyampčang rahasie Kabar Solah 
nike. 

20 Lantaran Kabar Solah lêman Allah nike, 
tiang jari sopoq utusan, dait mangkin araq 

lêg dalem bui. Pade bedo'e aděq tiang 
bani ngeraos mengenai Kabar Solah nike, 
berembě tiang harus ngeraos. 

21 Tikikus, semetonte dait pelayan saq 
setie dalem karye Tuhan, gen badaq side 
selapuq hal mengenai tiang, aděq side 
pade nenaog keadaan tiang dait pegawêan 
tiang. 

22? Keranaq nike tiang ngutus ie tipaq 
side, jari badaq side selapuq keadaan 
tiang pade, adq ie belěqang angende. 

23 Damě sejahtere dait kasih dait iman 
lman Allah, Bapa dait lêman Junjungan 
Saq Mulie Deside Isa Almasih araq bareng 
kance semeton senamian. 

24 Rahmat Allah araq bareng kance 
selapuq dengan saq ngasihin Junjungante 
Saq Mulie Deside Isa Almasih siq kasih saq 
kekel. 


Filipi 


] I Selapuq dengan-dengan saq 
tehususang bagi Allah saq araq lêg 
Pilipi, dait saq sampun lêg dalem Deside 
Isa Almasih. Dait semeton-semeton 
pengawas dait pelayan jemaah! Tiang, 
Paulus, kance Timotius, hambe-hambe 
Deside Isa Almasih, beharep semoge 

“rahmat dait sejahtere lêman Allah, 
Bapante, dait Junjungan Saq Mulie Deside 
Isa Almasih araq bareng kance side pade. 

3 Tiang ngucap syukur tipaq Allah, 
sebilang tiang inget lêg side pade. 

4 Dait sebilang tiang do'eang side 
selapuq, Tiang bedo'e siq sukecite. 

> Tiang besyukur tipaq Allah sěngaq side 
pade sampun nulung tiang nyampêang 
Kabar Solah lčman Allah mulai lčman jelo 
penemběq jangke mangkin niki. 

6 Sěngaq lêg dalem atěn tiang, tiang 
yakin bahwe Allah, saq sampun mulai 
karye saq solah lěq dalem diriqde gen 
nutuqang èndah jangke kerauhan Deside 
Isa Almasih. 

7 Mule patut tiang bedowě perasaan 
maraq nike lêg side pade, sěngaq 
selapuqde tetep araq lêg angen tiang. 
Dait side pade êndah sampun bareng 
kance tiang nerimaq rahmat saq sampun 
teicanin siq Allah tipaq tiang sewaktu 
tiang masih lêg bui dait sewaktu tiang 
běle dait pertahenang Kabar Solah nike. 

8 Sěngaq Allah nike saksi tiang bahwe 
tiang tetu-tetu kangen lêg side siq rase 
kasih lêman Deside Isa Almasih. 

ə Niki do'e tiang umaq side pade: Semoge 
kasih side pade sayan luwěq lêg dalem 
penenaoq saq kenaq dait lêg dalem 
selapuq pengertian. 

10 Sehingge side pade tao pilêg napi 
saq paling solah. Siq care nike, jangke 
kerauhan Almasih side pade jari suci dait 
nděčq bedowě cacat cele, 

11 penoq sig kebajikan, saq cume bau 
tehasilang siq Deside Isa Almasih, jari 
kemuliean dait pujian bagi Allah. 

12 Tiang mělě side pade nenaoq bahwe 
hal-hal saq sampun telaksane lěq tiang, 
malahan jari penyebap luwěqan malik 
dengan dengah dait percaye lêg Kabar 
Solah nike. 

13 Akibatne, selapug pengawal istane dait 
selapuq dengan lain nenaoq bahwe tiang 
tebui lantaran tiang jari pelayan Almasih. 

14 Dait keadaan tiang saq tebui niki 
sampun miaq luwčq semeton-semeton 
seiman lêg kote niki jari sayan yakin lêg 
dalem Tuhan, sehingge ie pade sayan 
bani, nděqne takut-takut malik ngabarang 
Manik Allah. 

1> Mule araq pire dengan lêg antare ie 
pade saq beriteang Almasih lantaran talon 
atě dait mělě betungkasan, laguq saq 
lainne beriteang Almasih sèngag bedowé 
maksut saq solah. 

16 le pade saq beriteang siq maksut saq 
solah ngelaksaneang hal nike lantaran 
kasih, sěngaq ie pade nenaoq bahwe tiang 
araq lêg dalem bui jari běle Kabar Solah 
lêman Allah nike. 

17 Laguq dengan saq lain beriteang 
Almasih siq maksut saq nděq ihlas; ie 
pade beriteang jari kepentinganne měsaq. 
Siq care nike ie pade beharep bau miaq 
tiang jari sayan susah lêg dalem bui. 

18 Laguq nděqne kembê-kembêl Sěngaq 
napi juaq maksutne, jujur atao palsu, saq 
penting Almasih teberiteang êndah; tiang 

jari seneng. Dait tiang gen tetep merase 
maraq nike, 

19 sěngaq tiang nenaoq bahwe siq 
do'e-do'ende dait siq bantuan lêman Roh 
Deside Isa Almasih, tiang gen teběbasang. 

20 Sěngaq saq tiang melêtang gati 
dait saq tiang harepang nike, adèg lêg 
dalem selapuq hal tiang ndèg teperilaq. 
Sebalikne tiang beharep adêg sebilang 
waktu, terutame gati mangkin, tiang bani 
sehingge siq selapuq awak dait roh tiang 
— timaq tiang idup atao matě -- Almasih 
temulieang. 

21 Sêngag bagi tiang idup nike umaq 
Almasih dait matě nike keuntungan. 

2? Laguq lamun tiang idup lêg dunie niki, 
tiang harus begawčan dait beramal. Jari 
mbě saq harus tiang pilěq, mindah tiang. 

23 Tiang teantuq lêman due pihak. Tiang 
melět gati bilin dunie niki, terus lalo dait 
araq bareng kance Almasih, sěngaq nike 
jaoq solahan; 

24 laguq, jari kepentingan side, solahan 
lamun tiang masih ndot lêg dunie. 

25 Tiang yakin lêg hal nike. Keranaq nike 
tiang nenaoq tiang gen tetep ndot bareng 
kance side pade, aděq side pade sayan 
maju dait besukecite lêg dalem iman. 

26 Keranaq nike, laun lamun tiang tulak 
ojok side, kebanggean side pade lêg 
dalem Deside Isa Almasih gen sayan 
luwêgan malik lantaran tiang. 

27 Cume, padeang idupde kance Kabar 
Solah mengenai Almasih, aděq lamun 
tiang dateng, tiang bau serioq, atao lamun 
tiang nděq dateng, tiang bau dengah 
bahwe side pade tetep araq lêg dalem 
sopoq roh dait siq sopoq angen bejuang 
bareng-bareng lěq dalem iman saq asalne 
lêman Kabar Solah lěman Allah nike. 

28 Side pade harus tetep bani: Ndaq 
side pade takut lêg musuh-musuhde. 
Bagi ie pade, selapuqne nike tande 
kebinasean, laguq umaq side pade nike 
tande keselametan saq asalne lêman 
Allah. 

29 Sěngaq Allah sampun ngicanin paice 
tipaq side pade nděqne cume jari percaye 
lêg Almasih, laguq jari menderite čndah 
bagi Almasih. 

30 Mangkin side pade milu čndah kance 
tiang dalem perjuangan saq pade maraq 
saq lačq side serioq lêg tiang, dait saq 
mangkin side dengah mengenai tiang. 

2 l Jari, lantaran lêg dalem Almasih araq 
nasčhat, araq penghiburan kasih, araq 

persahabatan lêg dalem Roh Suci, araq 
rase saling kasihin dait belas kasihan, 

2 sempurneang sukecite tiang siq hal-hal 
niki: Side pade harus sopoq angen dait 
sopoq pikiran, lêg dalem sopoq kasih, 
sopoq jiwe, sopoq tujuan. 

3 Ndaq ngelaksaneang napi juaq 
lantaran jari kepentingan měsaq, atao jari 
nyombongang diriq. Sebalikne, side pade 
sopoq-sopoq harus rendah atě anggep 
dengan lain solahan tebanding diriqde 
měsaq. 

4 Sebilang dengan ndaq cume merhatiang 
kepentinganne měsaq, laguq kepentingan 
dengan lain êndah. 

> Side pade harus bedowé pikiran maraq 
Deside Isa Almasih: 

6 Sěngaq timag le bedowé sipat ilahi, 
laguq le něnten nganggep bahwe 
keadaan-Ne saq ilahi nike harus 
tepertahenang. 

7 Sebalikne, le lepas selapuqne terus jari 
pade maraq sopoq hambe. le jari pade 
maraq manusie. Dait lêg dalem keadaan 
sebagě manusie, 

8 le ngerendahang diriq-Ne dait taat 
jangke ninggal -- malahan jangke ninggal 
lêg kayuq salib. 

9 Keranaq nike le tetinggiang gati siq 
Allah dait le teicanin pesěngan saq atasan 
lêman selapug pesěngan. 

10 Aděq lêg dalem pesêngan Deside Isa 
Almasih, selapuq mahluk saq lěq sorge, 
dait saq lêg gumi, dait saq lêg bawaq 
gumi, gen sujut lêg arepan-Ne. 

11 Dait selapuq biwih gen ngaku, "Deside 
Isa Almasih nike Junjungan Saq Mulie,” 
bagi kemuliean Allah, Bapante. 

12 Semeton senamian saq tiang kasihin, 
side pade tetep taat, keranaq nike jari 
dengan saq sampun teselametang, side 
pade harus ngamalang hal-hal saq kenaq, 
siq rase hormat dait patuh lêg Allah, 
nděqne cume maraq sewaktu tiang araq 
lêg tengaq-tengaq side pade, laguq 
lebihan malik mangkin, sewaktu tiang 
jaoq lêman side pade, 

13 sěngaq Allah měsaq saq bekarye lêg 
dalem diriqde jari miaq side pade rêde 
dait sanggup ngelaksaneang menurut 
maksut Allah saq solah. 

14 Laksaneang napi juaq siq care ndaq 
ngerumun dait betungkasan. 

15> Aděq side pade nděq araq cacat 
cele dait murni, sebagě bije-bije dowěn 
Allah saq idup tulus dait kenaq lêg 

tengaq-tengaq dengan-dengan jahat dait 
bedose, sehingge lêg antare ie pade, side 
pade becahaye maraq bintang-bintang lêg 
dalem dunie. 

16 Lěq waktu nike čndah, side pade harus 
nyatayang tipaq ie pade Manik Allah saq 
ngicanin idup. Aděq siq care nike, tiang 
bau jari bangge sewaktu čraq Deside Isa 
Almasih rauh malik, sěngaq ternyate tiang 
nděq sie-sie lelah berusahe. 

17 Laguq timaq daraq tiang harus 
tetumpahang čndah jari kurban bagi 
Allah dait pengabdian demi imande, tiang 
cemoh dait tiang besukecite kance side 
pade selapud. 

18 Maraq nike čndah side pade harus 
merase seneng dait milu gembire bareng 
tiang. 

19 Lěq dalem Junjungan Saq Mulie Deside 
Isa Almasih, tiang beharep bau aruan 
ngutus Timotius tipaq side, adêg atěn 
tiang jari tenang sěngaq tiang nenaoq hal 
mengenai side. 

20 Sěngaq dengan saq araq kance tiang, 
nděq araq sopoq dengan juaq saq sopoq 
angen dait sopoq pikiran maraq tiang 
kance ie dait saq tetu-tetu merhatiang 
kepentingan side. 

21 Sêngag selapuq sag lainne cume 
ngurus kepentingan diriqne měsaq doang, 
nděqne kepentingan Deside Isa Almasih. 

22 Side nenaoq bahwe kesetieanne 
sampun teuji. le sampun begawêan 
bareng kance tiang jari nyaąampčang Kabar 
Solah lêman Allah. Tiang pade kance due 
maraq anak kance amaq. 

23 Keranaq nike jelap sesampun tiang 
nenaoq berembě jarine pelekare tiang 
laun, tiang gen ngutus ie ojok side. 

24 Laguq tiang percaye lêg dalem Tuhan, 
bahwe tiang měsaq nděqne pire ngoněq 
malik gen dateng čndah jangoq side pade. 

25 Mengenai semetonte Epaproditus, saq 
side pade utus jari nulung tiang, tiang 
anggep perlu suruq ie tulak ojok side. le 
sampun bareng kance tiang lěq dalem 
pegawéan dait perjuangan tiang. 

26 Sěngaq ie sampun kangen gati lêg side 
selapuqne, dait ie nděq tenang sěngaq 
side pade sampun mauq berite bahwe ie 
sakit. 

27 Mule tetu ie sakit jangke gen ninggal. 
Laguq Allah periak lêg ie; dait nděqne 
cume ie doang, laguq tiang čndah, aděq 
tiang ndaq jari sayan sedih malik. 

28 Keranaq nike sayan belêg čndah angen 
tiang gen suruq ie tulak ojok side, aděq 
side pade seneng malik lamun side pade 
bedait kance ie, dait kuatir tiang jari sayan 
kurang. 

29 Jari, terimaq ie siq sukecite lêg dalem 
Tuhan. Hormatin selapuq dengan saq 
maraq ie. 

30 Sěngaq ie jangke gen ninggal demi 
pengabdianne tipaq Almasih dait nyawene 
tetaroqang jari genepang napi saq kurang 
lêg dalem usahe side pade nulung tiang. 
3 1 Ahirne, semeton-semeton tiang, 

side pade harus besukecite lêg dalem 
Tuhan. Tiang nděq merase berat jari nulis 
malik napi saq sampun tiang tulis tipaq 
side senděqmanne; sěngaq hal nike solah 
jari keselametande. 

2 Onyaq-onyaq lêg dengan-dengan saq 
gawčq hal-hal saq jahat, dengan-dengan 
saq pantes tesebut acong. le pade paksaq 
aděq dengan-dengan tesunat. 

3 Sěngaq ite niki dengan-dengan saq 
sampun nerimaq sunat saq sejati, saq 
beribadah siq Roh Allah, dait jari bangge 
lêg dalem Deside Isa Almasih dait nděq 
percaye lêg hal-hal saq lahiriah. 

4 Setetune tiang bau doang beharep 
sepenoq angen lêg hal-hal saq lahiriah 
nike. Sěngaq lamun araq dengan saq 
merase ie bedowě alasan jari beharep 
sepenoq angen lěq hal-hal saq lahiriah, 
tiang lebihan malik. 

> Tiang tesunat sewaktu beumur baluq 
jelo. Tiang tebijeang jari dengan Israel, 
lêman suku bangse Benyamin; tiang 
dengan Ibrani asli. Dalem hal ketaatan lêg 
Hukum-hukum Taurat, tiang niki anggote 
golongan Parisi. 

6 Malahan tiang semanget gati sehingge 
tiang nganiaye jemaah. Lamun tenilai 
menurut Hukum Taurat, tiang dengan saq 
solah saq nděq bedowě cacat cele. 

7 Laguq lantaran Almasih, make 
selapuqne saq lačq tiang anggep untung, 
mangkin selapuqne nike tiang anggep 
rugi. 

8 Nděqne hal-hal nike doang; lagug 
malahan selapuq hal tiang anggep hal-hal 
saq ngerugiang doang. Saq tiang čpěang 
mangkin niki lebih mulie: Kenal kance 
Deside Isa Almasih, Junjungan tiang Saq 
Mulie. Lantaran Almasih, make tiang 
sampun lepas selapuqne. Tiang anggep 

selapugne nike marag dedoro doang, 
aděq tiang mauq Almasih, 

3 dait araq lêg dalem le ndêgne siq 
kebenaran tiang měsaq lantaran taat 
lêg Hukum Taurat, laguq siq kebenaran 
lantaran percaye lêg Almasih, nike 
kebenaran saq teicanin siq Allah, siq dasar 
percaye lêg Deside Isa Almasih. 

10 Sopoq-sopoqne saq tiang melêtang 
nike aděq tiang kenal kance Almasih dait 
ngalamin kuase saq ngidupang le lêman 
ninggal. Tiang melět milu menderite 
bareng kance le dait jari pade maraq le 
dalem hal ninggal-Ne. 

11 Aděq lêg penutuqne tiang mêsag gen 
teidupang malik lêman tengaq-tengaq 
dengan ninggal. 

12 Tiang ndêg paran bahwe tiang sampun 
berhasil atao sampun jari sempurne, 
laguq tiang tetep berusahe, sang tiang 
inig mauq, sěngaq tiang čndah sampun 
tebau siq Deside Isa Almasih. 

13 Semeton senamian, tiang ndčq merase 
bahwe tiang sampun berhasil ngerebut 
hadiah nike. Laguq araq sopoq hal saq 
tiang laksaneang, tiang ngelupaqang napi 
saq araq lêg mudin tiang, dait berusahe 

keras adêd tiang mauq napi saq araq lêg 
julun tiang. 

14 Dait pelai terus tipaq tujuan adčq 
mauq hadiah, dait tiang temanikang siq 
Allah lêman sorge langan Deside Isa jari 
mauq hadiah nike. 

15 Ite selapuq saq sampun déwase secare 
rohani, harus bedowě pikiran maraq nike. 
Laguq lamun lêg antare side araq saq 
lain pendapetne, make Allah gen jelasang 
čndah hal nike lêg side. 

16 Laguq ite harus idup menurut napi saq 
sampun ite turut jangke mangkin niki. 

17 Semeton senamian! Silaq turut teladan 
tiang. Pade perhatiang selapuq dengan 
saq idup menurut teladan saq sampun 
tiang pade bèng lêg side. 

18 Sěngaq tiang sampun rimpes gati 
badaq side, dait mangkin tiang ulang 
malik sambil tiang nangis, bahwe araq 
luwêg dengan saq idup jari musuh salib 
Almasih. 

19 Idup dengan-dengan maraq nike gen 
tutuq lêg keancuran, sěngaq Tuhan ie 
pade, tianne měsaq. Hal-hal saq merilag, 
malahan nike saq ie pade banggeang; 
sěngaq ie pade cume mikirang hal-hal saq 
araq lêg dunie niki doang. 

20 Laguq ite niki warge sorge, dait lčman 
derike êndah ite ngantos, Junjungan 
Saq Mulie Deside Isa Almasih sebagě 
Juruselamet. 

21 Awakte saq lemah niki gen terobah 
siq Almasih jari maraq rage-Ne měsaq 
saq mulie. le bau ngelaksaneang nike 
lantaran le bedowě kuase jari ngalahang 
selapuq-lapuqne. 

4 I Keranaq nike, semeton-semeton 

tiang saq tiang kasihin dait saq tiang 
kangen, saq jari sukecite dait mahkote 
tiang, side pade harus tetep teguq lêg 
dalem Tuhan! 

“Tiang tunas tipaq Euodia dait Sintike 
aděq ie pade sopoq angen dait sopoq 
pikiran lěq dalem Tuhan. 

3 Tipaq batur tiang saq setie, tiang tunas 
aděq side tulung semeton-semeton nike. 
Deduaqne sampun lelah begawčan bareng 
kance tiang jari beriteang Kabar Solah 
lman Allah; pade maraq Klěmen dait 
selapuq dengan lainne saq begawêan 
bareng kance tiang. Aran-aran ie pade 
araq tetulis lêg dalem Kitab Kehidupan. 

4Semoge side pade tetep besukecite lêg 
dalem Tuhan. Karing sekali tiang ucapang: 
Pade besukecite! 

> Kelakuande saq solah harus teserioq siq 
selapuq dengan: Sěngaq nděqne ngoněq 
malik Tuhan gen rauh. 

6 Ndaq side pade kuatir lêg napi juaq. 
Laguq nyatayang tipaq Allah selapuq 
hal saq side melětang dalem do'e dait 
petunasan siq ucapan syukur. 

’ Damě sejahtere lêman Allah saq nděqne 
tepahamin siq pikiran manusie, gen 
meliharaq atě dait pikirande lêg dalem 
Deside Isa Almasih. 

8 Ahirne, semeton senamian, pikirang 
selapuq saq kenaq, selapuq saq mulie, 
selapuq saq adil, selapuq saq suci, selapuq 
saq solah, selapuq saq maiq tedengah, 
selapuq saq tesebut kebajikan dait patut 
tepuji, pikirang selapuqne nike. 

ə? Laksaneang napi saq side pade 
perajahin, terimaq, dengah dait serioq 
lêman tiang. Allah sumber damě sejahtere, 
gen araq bareng kance side pade. 

10 Tiang sanget besukecite lêg dalem 
Tuhan, sěngaq sesampun běgaq ngoněq, 
baruq mangkin niki pikiran dait perasaan 
side pade araq malik tipaq tiang. Perhatian 
side mule tetep araq, laguq side pade 
nděčq araq kesempatan. 

11 Hal niki tiang sampêang nděčqne 
lantaran tiang kekurangan, sêngad tiang 
sampun berajah cukupang diriq tiang siq 
napi saq araq. 

12 Tiang sampun ngalamin idup 
kekurangan, dait êndah idup saq 
belebihan. Tiang sampun nenaoq 
rahasiene ngadepin keadaan napi juaq; 
timaq nike keadaan makmur atao 
keadaan miskin, keadaan měwah atao saq 
kekurangan. 

13 Segale macem keadaan bau tiang 
hadepin siq kekuatan saq teicanin siq 
Almasih tipaq tiang. 

14 Laguq napi saq side pade laksaneang 
nike mule solah, bahwe side pade sampun 
nulung tiang lèg waktu tiang susah. 

13 Side pade dengan Pilipi! Side měsaq 
nenaoq bahwe lačq sewaktu tiang bilin 
Makedonia, sewaktu Kabar Solah nike 
tiang beriteang penemběqne, side pade 
sopoq-sopoqne jemaah saq nulung 
tiang; side pade sopoq-sopoqne saq milu 
merase untung dait rugi idup bareng 
tiang. 

16 Sewaktu tiang lêg Tesalonika dait 
merluang bantuan, lebih leman sekali side 
pade sampun ngirim bantuan tipaq tiang. 

17 Nike nděqne berarti tiang cume mêlé 
nerimaq bantuan. Saq tiang melětang 
aděq tiang mauq serioq hasil-hasil saq 
ngeromboq keuntungande. 

18 Tiang sampun nerimaq selapuqne 
-- malahan jangke limpah! Selapuq 
bantuan saq side pade kirim tipaq tiang, 
sampun tiang terimaq lêman Epaproditus. 
Bantuan-bantuan lêman side pade nike 
maraq sopoq persembahan saq sengěh, 
sopoq kurban saq nyenengang Allah dait 
teterimaq siq Allah. 

19 Allah tiang gen cukupang selapuq 
keperluande menurut kesugihan dait 
kemuliean-Ne lěq dalem Deside Isa 
Almasih. 

20 Temulieang Allah Bapante selačq- 
lačqne! Amin. 

21 Sampčang salam tiang tipaq selapuq 
dengan saq tehususang bagi Allah lêg 
dalem Deside Isa Almasih. Dait terimaq 
čndah salam lêman semeton-semeton saq 
araq bareng kance tiang lěq deriki. 

22 Selapuq dengan saq tehususang bagi 
Allah lêg kote niki, terutame ie pade saq 
araq lêg istane Kaisar, ngirim salam tipaq 
side pade. 

23 Rahmat lêman Junjungan Saq Mulie 
Deside Isa Almasih araq bareng roh side. 


Kolose 


] I Semeton senamian, dengan-dengan 
saq tehususang bagi Allah lêg Kolose, 
saq percaye lěq dalem Deside Isa Almasih! 
Tiang, Paulus, saq teangkat jari rasul 
Deside Isa Almasih, -- siq pekayunan 
Allah --, bareng-bareng kance semetonte 
Timotius. Rahmat dait damě sejahtere 
an Allah, araq bareng kance side pade. 
(1:1) 

3 Tiang pade sampun dengah mengenai 
iman side pade lêg dalem Deside Isa 
Almasih dait mengenai kasih side pade lêg 
selapug dengan-dengan saq tehususang 
bagi Allah. Keranaq nike sewaktu tiang 
pade do'eang side pade, tiang pade 
tetep ngucap syukur tipaq Allah, Bapa 
Junjungante Saq Mulie Deside Isa Almasih. 

(1:3) 

> Keranaq pengharepan, saq tesedieang 
umaq side pade lêg sorge. Mengenai 
pengharepan nike sampun juluan side 
pade dengah lêg dalem manik kebenaran, 
nike Kabar Solah lêman Allah. 

6 Kabar Solah lêman Allah nike nyebar 
lêg seantěro dunie dait terus-menerus 
datengang berkah, pade maraq saq 
sampun telaksane lêg antare side pade 
mulai lêman side pade dengah dait ngerti 
mengenai rahmat Allah saq setetune. 

7 Hal nike tesampčang tipaq side siq 
Epapras, batur saq tiang pade kasihin. 
Epapras nike pelayan Almasih saq setie 
begawčan jari kepentingante. 

8 Lěman ie tiang pade dengah mengenai 
kasih side pade saq asalne lêman Roh 
Allah. 

9 Keranaq nike tiang pade tetep bedo'e 
adčq side pade nerimaq selapuq hikmat 
dait pengertian saq kenaq, sehingge side 
pade nenaoq pekayunan Allah secare 
sempurne. 

10 Siq care nike side pade bau idup 
menurut pekayunan Allah, dait tetep 
nyenengang Allah, sehingge lêg dalem 
selapuq hal, side pade bau ngasilang 
hal-hal saq solah. Dait penenaoq side 
pade mengenai Allah čndah gen sayan 
beromboq. 

11 Semoge siq kuase lêman Allah saq 
mulie, side pade teteguqang sehingge 


KOLOSE 1.12-17 3 


side pade sanggup menderite lêg selapuq 
hal secare tekun dait sabar 

12 dait besyukur lêg Bapa. Sěngaq Bapa 
nike saq miaq side pade patut nerimaq 
napi saq tesedieang siq Allah umaq 
dengan-dengan saq tehususang bagi 
Allah lěq dalem Kerajaan Terang. 

13 le sampun bêbasang ite lêman 
penguase saq nguasein peteng dait 
ngalihang ite ojok dalem Kerajaan Bije-Ne 
saq le kasihin. 

14 Siq Bije-Ne nike ite tetebus; artine 
dose-dosente sampun teampunin. 

1> Almasih nike gambar Allah saq něnten 
penggitan, saq sengake, lebih utame 
lêman selapuq saq tecipteang. 

16 Sěngaq langan le Allah cipteang 
selapuq hal saq araq lêg sorge dait saq 
araq lêg gumi, selapuq hal saq penggitan 
dait saq nděq penggitan, lantong selapuq 
roh saq bekuase dait saq mrěntah. 
Selapuq hal tecipteang siq Almasih dait 
lantaran Almasih. 

17 Senděqman selapuqne araq, Almasih 
sampun juluan araq. Dait lantaran le 
čndah make selapugne araq lêg taoqne 
měsaq-měsaq. 

I8Jemaah nike ibarat ragene, dait 
Almasih jari sirahne. le saq sengake, 
saq teidupang selačq-lačqne lêg antare 
dengan ninggal, sehingge le jari saq 
paling utame lêman selapuqne. 

19 Allah měsaq saq kayun adêg selapuq 
keilahian Allah saq sempurne, araq êndah 
secare lengkap lêg dalem diriq Bije saq 
asalne lêman le. 

20 Dait langan Bije nike čndah Allah 
mutusang jari miaq selapuqne jari solah 
malik kance le — selapuq saq araq lêg 
gumi dait saq araq lêg sorge. Hal nike 
telaksaneang siq Allah langan Bije-Ne 
ninggal lêg kayuq salib. 

21 Lačq idup side pade jaoq lêman Allah 
dait ngemusuhin Allah lêg dalem atě dait 
pikiran maraq saq nyate lêman perbuatan 
side pade saq jahat. 

2? Laguq mangkin, siq ninggal Bije-Ne, 
Allah jariang hubungan side pade kance 
le jari solah malik. Siq care nike side 
pade bau tejauq ojok arepan Allah dalem 
keadaan suci, murni dait nděq bedowě 
cacat cele. 

23 Laguq side pade harus tetep setie 
percaye dait teguq lêg keyakinande 
nike. Ndaq jangke side pade ngelepas 

harepan saq sampun teicanin tipaq side 
pade sewaktu side pade nerimaq Kabar 
Solah lêman Allah. Kabar nike sampun 
teberiteang tipaq sebilang dengan lêg 
seantěro dunie. Dait lantaran hal nike juaq 
tiang, Paulus sampun jari pelayan. 

24 Mangkin tiang seneng menderite jari 
kepentingande. Sěngaq siq penderitean 
lahiriah tiang, tiang genepang napi 
saq harus tederite siq Almasih bagi 
jemaah-Ne, nike rage-Ne. 

2> Tiang temanikang siq Allah jari pelayan 
jemaah-Ne demi kepentingande, aděq 
tiang nyampéêang Manik Allah selapuqne 
tipaq side; 

26 nike rahasie saq sampun berabad- 
abad ngonêgne terahasieang siq Allah 
lêg selapug dengan, laguq mangkin 
tenyatayang siq Allah tipaq umat-Ne. 

27 Tipaq umat-Ne nike Allah kayun 
nyatayang berembě bagusne dait 
agungne rahasie nike umaq selapuq 
bangse. Rahasie nike: Almasih araq lěq 
dalem diriqde. Nike artine bahwe side 
pade bedowě pengharepan jari mauq 
kemuliean. 

28 Almasih nike saq tiang pade beriteang 
tipaq selapuq dengan. Tiang pade běng 

nasêhat dait ngajah ie pade selapuq siq 
kebijaksanean. Tujuan tiang pade adêg 

sebilang dengan bau tejauq tipaq Allah 

jari dengan-dengan saq sampun děwase 
lêg dalem Almasih. 

29 Aděqne bau telaksane hal nike, tiang 
pacu-pacu begawčan. Tiang berusahe siq 
selapuq kekuatan saq teicanin siq Allah 
lêg tiang, dait saq bekarye lêg dalem diriq 
tiang siq penoq kuase. 

2 l Tiang melèt side pade nenaoq 

berembě beratne tiang bejuang umaq 
side dait umaq ie pade saq lêg Laodikia 
dait jari selapuq saq nděqman kenal tiang 
secare pribadi. 

? Selapuqne niki tiang laksaneang adêg 
atě ie pade jari kuat dait ie pade saling 
kasihin sehingge ie pade jari teguq 
besopoq. Siq care nike ie pade jari 
tetu-tetu ngerti dait yakin serte paham 
rahasie Allah, saq temaksut nike Almasih 
měsaq. 

3 Lěq dalem Almasih nike tesimpen 
selapuq harte hikmat dait penenaoq lêman 
Allah. 

4Tiang badaq niki adêg side pade ndaq 
tetipu siq sai juaq saq manis-manis 
ucapanne lěq side. 

> Sěngaq timaq tiang bejaoqan kance 
side pade, anggep bahwe tiang araq lêg 
antare side pade. Dait tiang seneng serioq 
side pade idup tertib dait teguq beriman 
tipaq Almasih. 

6 Semeton senamian sampun nerimaq 
Deside Isa Almasih sebagě Tuhan. Keranaq 
nike side pade harus tetep idup lêg dalem 
le, 

7 imande maraq akah lolo kayuq saq kuat 
dait tepenganjeng lěq atas-Ne, side pade 
harus tetep teguq lêg dalem iman side 
pade, maraq saq sampun teajahang lêg 
side. Dait atěnde harus belimpah-limpah 
siq rase syukur. 

8 Side pade harus onyaq-onyaq 
ndaq jangke araq saq pengaruhin siq 
pengajahan-pengajahan saq palsu dait 
nděčq araq manpaatne. Pengajahan- 
pengajahan nike asalne lêman adat 
istiadat dait roh-roh dunie, nděqne 
berasal lêman Almasih. 

9 Sěngaq lêg dalem Almasih meneng 
selapuq kepribadian Allah secare 
sempurne. 

10 Side pade čndah sampun tejariang 
sempurne lêg dalem Almasih. Almasih 

nike kepale selapuq pemrêntah dait 
penguase. 

11 Sěngaq lêg dalem Almasih, side pade 
sampun tesunat, ndêdgne siq sunat saq 
tepiaq siq manusie, laguq siq sunat saq 
tepiaq siq Almasih, saq běbasang side 
pade lêman kuase tabiat saq bedose. 

12 Sěngaq sewaktu side pade tebaptis, 
side pade tekubur bareng-bareng kance 
Almasih; dait siq baptisan nike éndah, side 
pade milu teidupang malik bareng-bareng 
kance Almasih, sěngaq side pade percaye 
lêg kuase Allah saq sampun ngidupang 
Almasih lčman ninggal. 

13 Lačq, side pade sampun matē secare 
rohani lantaran dose-dosende dait 
lantaran side pade nděq tesunat secare 
lahiriah. Laguq mangkin Allah ngidupang 
side pade bareng-bareng kance Almasih. 
Allah sampun ngampunin selapuq 
dosente, 

14 dait surat hukumante, saq ngancem 
kadu sarat-sarat saq berat nike tebatalang 
siq Almasih. Siq care surat nike tepakuq 
lêg kayuq salib, Allah ngapus selapuq 
tuduhan tipaq ite. 

153 Lěq salib nike Almasih miaq selapuq 
roh-roh saq mrěntah dait bekuase jari 

nděq bedowě kekuatan malik. le pade 
tejariang pantoan dengan luwčq sewaktu 
Almasih gadingang ie pade jari tawanan 
dalem arak-arakan kemenangan. 

16 Keranaq nike ndaq ngalurang dengan 
ngukum side pade mengenai keloran atao 
ineman, atao mengenai hari-hari raye 
agame, atao perayaan-perayaan bulan 
baru, atao mengenai jelo Sabat. 

17 Selapuqne nike cume bayangan lêman 
hal-hal saq gen dateng, laguq kenyataan 
lêman hal-hal nike setetune Almasih! 

18 Ndaq side pade ngalurang diriqde 
terugiang siq dengan saq puraq- 
puraq ngerendahang diriqne dait 
nyembah malačkat-malačkat. Dengan 
nike sombong siq pikiran-pikiranne 
saq duniawi dait bangge-banggeang 
penyerioqan-penyerioqanne. 

19 le pade ndčq teguq betegelan lêg Ulu, 
saq ngicanin keloran tipaq selapuq awak 
dait saq ngubungang selapuq awak nike 
jari sopoq awak langan sendi-sendi dait 
uwat-uwatne. Langan Ulu nike čndah 
selapuq awak sayan belêg menurut 
pekayunan Allah. 

20 Lamun side pade sampun ninggal 
bareng kance Almasih, dait sampun 

teběbasang lêman roh-roh dunie, kemběq 
side pade idup maraq dengan saq masih 
tekuasein siq dunie niki? Kembēěq side 
pade taat lêg aturan-aturan maraq niki, 

21 "Ndaq tegel niki", "Ndaq rasaq nike", 
"Ndaq kintur niki?" 

22 Selapuq aturan nike sesampunne 
tekadu ndčq araq manpaatne malik. Nike 
cume aturan-aturan dait pengajahan- 
pengajahan saq tepiaq siq manusie. 

23 Aturan-aturan niki, timaq ruene penoq 
hikmat siq ibadah saq tepiaq mêsadg, 
misalne ngerendahang diriq, nyiksaq 
diriq, laguq selapuqne nike ndèg araq 
manpaatne kecuali jari muasang napsu 
manusie. 

1 Side pade sampun teidupang malik 

bareng kance Almasih. Keranaq nike 
side pade harus berusahe jari mauq 
hal-hal saq lêdg sorge, lěq taoq Almasih 
mrěntah ngiring Allah. 

? Pikirang hal-hal saq araq lêg derike, 
ndaq tipaq hal-hal saq lêg dunie. 

3 Sěngaq side pade sampun ninggal, dait 
idupde teilipang bareng kance Almasih 
lêg dalem Allah. 

4 Nah, sumber idupde saq sejati nike 
Almasih, dait lamun le penggitan čraq 


KOLOSE 3.5- 10 11 


side pade gen arag êndah bareng kance le 
lêg dalem kemuliean-Ne! 

> Keranaq nike, matêg kemělěq-kemělěq 
dunie saq ngerongrong diriqde, misalne: 
bezinah, hal-hal saq ndčq pantes, 
hawe napsu, kemělěq saq jahat, dait 
serakah (sěngaq serakah nike pade maraq 
nyembah berhale). 

6 Hal-hal maraq nike saq datengang 
murke Allah tipaq dengan-dengan saq 
durhake. 

7 Lačq side měsaq turut kemělěq- 
kemělěq nike, sewaktu side pade masih 
tekuasein sig kemělěq-kemělěq nike. 

8 Laguq mangkin side pade harus tetêh 
hal-hal saq jahat nike lêman diriqde: 
ndaq malik sili, atao ngamuk atao 
bedowě perasaan saq lengě tipaq dengan 
lain. Ndaq gati sugul lčman biwihde 
ucapan-ucapan saq lengě atao ucapan saq 
kotor. 

9 Ndaq berugung sopoq kance saq lainne, 
sěngaq idup saq lačq dait selapudg tabiatne 
sampun side pade tetěh. 

10 Mangkin side pade sampun teicanin 
idup saq baru. Side pade jari manusie baru, 
saq kenyeke tejariang baru terus-menerus 
siq penciptene, nike Allah, menurut 

gambar Allah. Maksutne adêg side pade 
kenal kance Allah secare sempurne. 

11 Dalem hal niki, ndêg araq malik bêdene 
antare dengan Yunani dait dengan Yahudi, 
dengan besunat dait nděq besunat, 
dengan Barbar dait dengan Skit, hambe 
dait dengan merdèke. Laguq sebalikne, 
Almasih nike selapuq-lapuqne dait lêg 
dalem selapuq-lapuqne. 

12 Side pade jari dengan-dengan saq 
tehususang bagi Allah. Allah ngasihin side 
pade dait tepilěq jari dowê-Ne saq husus. 
Keranaq nike side pade harus nyatayang 
belas kasihan, side pade harus murah atê, 
rendah atě, lemah lembut dait sabar. 

13 Side pade harus sabar sopoq kance 
saq lainne, dait saling ngampunin lamun 
araq saq dendem tipaq saq lain. Pade 
maraq Tuhan sampun ngampunin side 
pade, jari side pade čndah harus mêlé 
saling ngampunin sopoq kance saq lain. 

14 Dait lêg atas selapuqne nike: Side 
pade harus kadu kasih, jari pengiket saq 
pesopoq dait nyempurneang. 

1> Damě sejahtere Almasih harus mrěntah 
lêg dalem atěnde, sěngaq jari hal nike 
side pade sampun temanikang jari sopoq 
awak. Dait pade besyukur. 

16 Manik Almasih harus araq secare 
belimpah-limpah lěq antare side, 
sehingge side siq selapuq hikmat ngajah 
dait ngeběčng peringetan tipaq sopoq 
dengan dait saq lain sambil nyanyiang 
zabur, dait puji-pujian serte nyanyian 
rohani, side ngucap syukur tipaq Allah lêg 
dalem atěnde. 

17 Napi juaq saq side pade laksaneang 
atao ucapang, hal nike harus telaksaneang 
dait teucapang siq pesěngan Junjungan 
Saq Mulie Deside Isa Almasih, sambil 
ngucap syukur tipaq Allah Bapa lěq napi 
saq telaksaneang siq Deside Isa umaq 
side. 

18 Semeton senamian saq jari senine! 
Pade tunduk lêg semamende, sěngaq 
maraq nike seharusne kelakuande sebagě 
dengan saq idup lêg dalem Tuhan. 

19 Semeton senamian saq jari semame! 
Pade kasihin seninende. Ndaq sakitin 
angen seninende. 

20 Kanak-kanak! Pade taat lêg 
dengan toaqde dalem selapuq hal, 
sěngaq perbuatan saq maraq nike saq 
nyenengang Allah. 

21 Semeton senamian saq jari bapaq! 
Ndaq sakitin angen bije-bijende aděq ie 
pade ndēěq jari putus ase. 

2? Semeton senamian saq jari hambe! 
Pade taat lêg majikande saq araq lêg dunie 
niki dalem selapuq hal. Ketaatande nike 
ndaq cume lêg waktu ie araq lêg julunde 
aděq side teajum, laguq aděqde taat lěq 
ie siq angen saq ihlas, sêngad side pade 
hormatin Tuhan. 

23 Napi juaq saq side piag, piaq nike siq 
segenep atěnde maraq tipaq TUHAN, dait 
nděčqne tipaq manusie. 

24 Pade inget bahwe side pade gen 
nerimaq upaq lêman Tuhan. Napi sad 
tesedieang siq Tuhan umaq umat-Ne, 
nike saq gen teicanin tipaq side. Sěngaq 
majikan saq setetune side pade kenyeke 
layanin nike, Almasih měsaq. 

2> Dait sai juaq saq piaq kesalaqan, gen 
tanggung kesalaqan-kesalaqan nike; 
sěngaq Tuhan něnten běde-bědeang 
dengan. 

1 Semeton senamian saq jari majikan! 
4 Side pade harus perlakuang hambe- 
hambende secare kenaq dait adil. Pade 
inget bahwe side pade čndah bedowě 
sopoq majikan lêg sorge. 

2 Side pade harus tekun bedo'e dait tetep 
waspade dait besyukur lêg Allah. 

3 Do'eang êndah tiang pade adêg Allah 
ngicanin tiang pade kesempatan saq 
bagus jari nyampčang berite mengenai 
rahasie Almasih. Lantaran hal nike make 
mangkin niki tiang araq lêg dalem bui. 

4 Bedo'e adêg tiang bau jelasang rahasie 
nike sejelas-jelasne maraq berembě 
seharusne. 

> Lěq dalem hubungan side pade kance 
dengan-dengan saq nděq percaye, 
side pade harus idup bijaksane dait 
solah-solah kadu sebilang kesempatan. 

6 Aděq hal-hal saq side pade ucapang 
miaq dengan jari seneng. Side pade harus 
nenaoq berembě seharusne side pade 
bejawab napi saq teketuanang siq dengan. 

7 Tikikus, semetonte saq ite kasihin, gen 
badaq side pade selapugne mengenai 
tiang. le setie begawêan bagi Tuhan 
bareng kance tiang pade. 

8 Tiang ngutus ie tipaq side sig maksut 
aděq side pade nenaoq keadaan tiang 
pade dait side pade tehibur. 

9 Tikikus gen lumbar bareng kance 
Onesimus; ie čndah salaq sopoq dengan 
lman kalangande. le dengan saq setie, 

dait tiang pade ngasihin ie. le pade 
gen bebadaq tipaq side selapuq hal saq 
telaksane lêg taoq tiang niki. 

10 Aristarkus, saq bareng tebui kance 
tiang, ngirim salam tipaq side pade. Maraq 
nike éndah Markus, pisaqne Barnabas. 
(Side pade sampun tekirimang berite jari 
nyambut ie lamun ie dateng ojok side.) 

11 Salam čndah lêman Isa saq tesebut 
Yustus. Cume ketelu dengan niki lêman ie 
pade saq besunat saq jari batur tiang saq 
bareng-bareng begawčan umaq Kerajaan 
Allah; ie pade saq sampun miaq angen 
tiang jari tehibur. 

12 Salam lêman Epapras. le êndah salaq 
sopoq dengan lčman kalangande. le 
hambe Deside Isa Almasih, saq tetep 
tekun do'eang side pade. Sanget siqne 
tunas lêg Allah adêg keyakinan side jari 
kuat dait side pade tetu-tetu děwase, 
aděq side pade jari sempurne dait taat lêg 
pekayunan Allah. 

13 Tiang saksiang mêsag bahwe ie 
sampun lelah begawčan jari side pade dait 
jari dengan-dengan saq lêg Laodikia dait 
lêg Hierapolis. 

14 Tabib Lukas, saq ite kasihin, dait 
Demas ngirim salam tipaq side. 

13 Sampčang salam tiang pade tipaq 
semeton-semeton seiman lêg Laodikia; 
dait éndah tipaq Nimpa dait tipaq jemaah 
saq beribadah lêg balêne. 

16 Sesampun side tebaceang surat niki, 
usaheang čndah tebaceang lêg jemaah 
Laodikia. Maraq nike êndah side měsaq 
harus bace surat saq gen tekirim lêman 
Laodikia tipaq side. 

17 Dait badaq Arkipus, "Inget solah-solah 
bahwe side harus nutuqang tugas saq 
sampun side terimaq lêman Tuhan." 

18 Salam niki tiang tulis kadu ime tiang 
mêsadg. Inget bahwe tiang masih lêg dalem 
bui! Rahmat Allah araq bareng kance side 
pade. 


1 Tesalonika 


] 1 Semeton senamian jemaah lêg 
Tesalonika, saq jari dengan-dengan 
saq tehususang bagi Allah Bapa dait 
Junjungan Saq Mulie Deside Isa Almasih! 
Tiang pade Paulus, Silas dait Timotius 
beharep semoge Allah ngicanin side pade 
rahmat dait damě sejahtere. 

“Tiang pade tetep besyukur tipaq Allah 
lantaran side pade selapuq. Sebilang tiang 
pade bedo'e tipaq Allah dait Bapante, 
tiang pade tetep inget lêg side pade. Tiang 
pade tetep do'eang side pade. Tiang pade 
inget berembě perbuatan imande, usahe 
kasihde dait ketekunan pengharepan side 
tipaq Junjungante Saq Mulie Deside Isa 
Almasih. 

3 (1:2) 

4 Semeton senamian saq tekasihin siq 
Allah, tiang pade nenaoq bahwe Allah 
sampun milěq side pade. 

> Sěngaq tiang pade nyampčang Kabar 
Solah lêg side nděqne siq ucapan-ucapan 
doang, laguq čndah siq kuase dait 
siq Roh Suci. Dait tiang pade yakin 

gati lêg kebenaran Kabar Solah nike. 
Side pade nenaoq berembě tiang pade 
begawêan sewaktu tiang pade araq lêg 
tengaq-tengaq side pade. 

6 Side pade turut teladan tiang pade dait 
teladan Tuhan. Timaq side pade sanget 
menderite, side pade gembire nyambut 
manik saq tiang pade beriteang tipaq side. 
Sukecite nike teicanin siq Roh Suci. 

’ Siq care nike side pade jari conto lêg 
selapuq dengan saq percaye lêg Deside 
Isa Almasih saq araq lêg Makedonia dait 
Akaya. 

8 Sěngaq mulai lêman side pade, manik 
Tuhan sampun nyebar jangke dateng 
Makedonia dait Akaya. Dait nděqne cume 
nike doang; malahan berite mengenai 
iman side pade tipaq Allah sampun nyebar 
čndah ojok mbě-mbě, sehingge tiang 
pade nděq perlu malik ngeraos napi-napi. 

3 Selapuq dengan nike ngeraos mengenai 
berembě side pade nerimaq tiang pade 
sewaktu lačq tiang pade dateng ojok side. 
le pade ngeraos mengenai berembě side 
pade bilin berhale-berhale dait dateng 
tipaq Allah saq idup dait kenaq jari ngabdi 
lêg le. 

10 le pade ngeraos êndah mengenai 
berembě side pade ngantih kerauhan Bije- 
Ne lêman sorge, Deside Isa, saq sampun 
teidupang siq Allah lêman ninggal. Deside 
Isa nike čndah saq nyelametang ite lêman 
murke Allah saq gen dateng. 

2 l Semeton senamian! Side měsaq 
nenaoq bahwe kedatengan tiang pade 
ojok taoqde nděqne sie-sie. 

“Side pade nenaoq bahwe sendêgman 
tiang pade dateng ojok side lêg Tesalonika, 
tiang pade sampun teaniaye dait tehine 
lêg Pilipi. Laguq siq pertulungan Allah, 
tiang pade jari bani beriteang tipaq side 
pade Kabar Solah saq asalne lêman Allah 
lêg dalem perjuangan saq berat. 

3 Sěngaq nasčhat tiang pade nděqne 
berasal lêman kesesatan; dait nděqne 
čndah siq maksut saq nděq murni atao 
jari nipu. 

4Tetu-tetu nděqne maraq nike! Tiang 
pade nděq ngeraos jari nyenengang angen 
dengan, laguq jari nyenengang Allah, saq 
nguji atěn tiang pade. Sěngaq tiang pade 
teanggep patut siq Allah jari nyampěang 
Kabar Solah nike. 

> Side mêsag nenaoq bahwe tiang pade 
nděq uwah ngeraos saq manis-manis 

atao ngakalang side pade jari seboq 
maksut-maksut serakah. Allah jari 
saksine! 

6 Tiang pade ndčq čndah berusahe adêg 
teajum siq dengan — timaq lêman side 
pade atao dengan lain. Setetune sebagě 
rasul Almasih, tiang pade bau doang 
nuntut napi juaq lčman side pade. 

7 Laguq tiang pade secare lemah lembut 
sewaktu tiang araq lêg tengaq-tengaq 
side pade, maraq sopoq inaq saq peliharaq 
bije-bijene. 

8 Lantaran kasih sayang tiang pade, tiang 
pade rěde ngeběng side nděqne cume 
Kabar Solah saq lêman Allah nike, laguq 
idup tiang pade êndah. Sěngaq tiang pade 
tetu-tetu ngasihin side pade! 

3 Pasti side pade masih inget berembě 
kerasne tiang pade berusahe dait bejuang. 
Kenjelo kekelem tiang pade begawěan 
aděq tiang pade nděq nyusahang sai 
juaq lêman side pade sewaktu tiang pade 
nyebarang Kabar Solah saq lêman Allah 
nike tipaq side. 

10 Tiang pade idup solèh, adil dait nděq 
araq cacat cele tipaq side pade saq 
sampun percaye lêg Almasih. Side pade 

jari saksi-saksi tiang pade, maraq nike 
čndah Allah. 

11 Side pade nenaoq bahwe tiang pade 
perlakuang side pade sopoq-sopoq maraq 
sopoq amaq saq perlakuang bije-bijene. 

12 Tiang pade ngebêng semanget tipaq 
side dait sanget siq tiang pade tunas adêg 
side pade idup menurut pekayunan Allah, 
saq sampun ngemanikang side pade tame 
ojok dalem kerajaan dait kemuliean-Ne. 

13 Araq malik sopoq hal lain saq miaq 
tiang pade tetep besyukur lêg Allah. 
Sěngaq waktu tiang pade nyampčang 
berite lêman Allah tipaq side, side pade 
dengah dait nerimaq Manik Allah nike 
nděqne sebagě berite lêman manusie, 
laguq sebagě berite saq tetu-tetu lêman 
Allah, saq kenyeke bekarye lêg dalem 
diriqde saq percaye lêg Almasih. 

14 Semeton senamian, hal saq side 
pade alamin sampun ěndah tealamin siq 
jemaah-jemaah Allah lêg Yudea saq jari 
dowěn Deside Isa Almasih. Side pade 
ngalamin penderitean lêman bangsende 
měsaq, pade maraq saq tealamin siq 
jemaah-jemaah Allah lêg Yudea nike 
lêman dengan-dengan Yahudi. 

13 Dengan-dengan nike saq nyematêg 
Junjungan Saq Mulie Deside Isa dait 
nabi-nabi, dait nganiaye tiang pade. Napi 
saq nyenengang Allah nděq ie pade peduli 
dait selapuq manusie ie pade musuhin. 

16 Malahan ie pade berusahe ngalangin 
tiang pade jari beriteang Manik Allah tipaq 
dengan bangse-bangse lain aděq ie pade 
mauq keselametan. Siq care nike ie pade 
terus sayan ngeromboq dose-dose ie pade 
jangke genep jumlahne. Dait mangkin ie 
pade tetimpe siq murke Allah. 

17 Laguq semeton senamian, sementare 
waktu tiang jaoq lêman side pade -- 
jaoq lêg mate laguq rapet lêg angen -- 
tiang pade sayan kangen kance side dait 
tetu-tetu berusahe jari jangoq side pade! 

18 Tiang pade beniat lumbar jangoq side 
pade; dait tiang sampun berusahe, laguq 
Belis ngalangin tiang pade. 

19 Setetune side pade harepan dait 
sukecite tiang pade. Sěngaq êrad lamun 
Junjungante Saq Mulie Deside Isa rauh, 
dait ite parek lêg arepan-Ne, make side 
pade saq gen jari kebanggean tiang pade. 

20 Mule side pade niki saq jari kemuliean 
dait sukecite tiang pade. 

3 l Ahirne rase kangen tiang pade 
nděqne bau tetahen malik. Keranaq 
nike tiang pade mutusang araqan tiang 
pade ndot měsaq lêg Atena, 

? terus tiang pade ngutus semetonte 
Timotius. Timotius nike pelayan Allah saq 
begawêan bareng kance tiang pade jari 
beriteang Kabar Solah mengenai Almasih. 
Tiang pade ngutus Timotius tipaq side, 
aděq ie neguqang atě side pade dait 
ngebèng nasêhat mengenai iman side 
pade. 

3 Siq care nike nděčq araq sopoq dengan 
juaq lêman side pade saq bimbang imanne 
lantaran penderitean-penderiteante niki. 
Side měsaq nenaoq bahwe penderitean- 
penderitean nike sampun jari rencane 
Allah lêg ite. 

4 Sewaktu tiang pade masih araq bareng 
kance side pade, sampun tiang pade 
badaq side bahwe ite gen menderite. Dait 
mule hal nike tetu-tetu sampun telaksane; 
side pade čndah sampun nenaoq hal nike. 

> Keranaq nike tiang ngutus Timotius, 
sěngaq tiang melèt gati nenaoq berembě 
imande. Tiang kuatir Belis berhasil gode 
side pade sehingge selapuq usahe tiang 
pade jari sie-sie. 

6 Mangkin Timotius sampun tulak dait 
sampun nyampčang berite gembire lêg 
tiang pade mengenai iman dait kasih side 
pade. le badaq tiang pade bahwe side 
pade tetep inget tiang pade lêg angende. 
Dait side pade melět bedait kance tiang 
pade, pade maraq tiang pade êndah melèt 
bedait kance side pade. 

7 Keranaq nike, semeton senamian, lêg 
dalem selapuq kesusahan dait penderitean 
tiang pade, tiang pade merase tehibur siq 
berite mengenai side pade dait siq iman 
side pade, 

8 sehingge mangkin tiang pade idup 
malik, asal side pade tetep araq lêg dalem 
Tuhan. 

9 Berembě belêg ucapan syukur tiang 
pade lêg Allah siq selapuq sukecite sad 
tiang pade alamin lêg arepan-Ne lantaran 
side pade. 

10 Kenjelo kekelem tiang pade pacu-pacu 
bedo'e, adêg tiang pade bau bedait 
langsung kance side pade, jari cukupang 
napi saq kurang lêg iman side pade. 

11 Semoge Allah Bapante mêsag, dait 
Junjungante Saq Mulie Deside Isa ngicanin 
tiang pade langan jari bedait kance side 
pade. 

12 Semoge Tuhan ngeromboqang dait 
pebelěq kasih side pade sopoq kance saq 
lainne dait tipaq selapuq dengan, pade 
maraq tiang pade êndah ngasihin side. 

13 Siq care nike Tuhan gen neguqang 
atěnde, sehingge side pade suci dait 
nděčq bedowě cacat cele lêg arepan Allah 
Bapante, lêg waktu Junjungan Saq Mulie 
Deside Isa rauh teiring siq selapuq dengan 
saq jari dowê-Ne. 

4 lAhirne semeton senamian, tiang 

pade tunas lêg side pade dait ngebèng 
side pade nasêhat lêg dalem Deside Isa 
Almasih: Side sampun dengah lêman 
tiang pade berembě side pade harus idup 
aděq nyenengang pekayunan Allah. Hal 
nike mule side pade sampun turut, laguq 
solahan sayan pacu-pacu malik side pade 
ngelaksaneang. 

2 Sěngaq side pade sampun nenaoq 
petunjuk-petunjuk saq sampun tiang pade 
sampčang lěq side siq kuase Junjungan 
Saq Mulie Deside Isa. 

3 Maraq niki pekayunan Allah, side pade 
harus jari suci, jaoqang dirigde lêman 
perbuatan saq cabul. 

4 Sebilang dengan mame lêg antare side 
pade harus nenaoq berembě idup kance 
seninene měsaq dait idup suci dait mulie. 

> Ndaq idup turut hawe napsu, maraq saq 
tegawěq siq dengan saq nděq kenal Allah. 

6 Dalem hal maraq nike, ndaq araq 
sopoq dengan juaq miaq kesalaqan tipaq 
semetonne, atao nipu ie. Laèg sampun 
tiang pade peringet side pade secare 
keras, bahwe Tuhan gen ngukum dengan- 
dengan saq miaq kesalaqan-kesalaqan 
maraq nike. 

7 Allah ngemanikang ite, nděqne jari 
gawêdg napi saq najis, laguq napi saq suci. 

8 Dengan saq nolaq pengajahan niki, 
nděqne nolaq manusie, laguq nolaq Allah 
saq ngicanin Roh-Ne saq suci tipaq side. 

9 Nděqne perlu malik tiang pade nulis 
tipaq side mengenai kasih lêg semeton- 
semeton, sêngag side měsaq sampun 
berajah saling kasihin lêman Allah. 

10 Dait hal niki sampun side pade 
nyatayang tipaq selapuq semeton seiman 
lêg selapuq wilayah Makedonia. Laguq, 
nasčhat tiang pade lêg semeton senamian, 
adêg side pade sayan pacu-pacu malik 
ngelaksaneang hal nike. 


1 TESALONIKA 4. 11-15 11 


11 Pade berusahe idup tenang dait ndaq 
turut campur urusan dengan lain. Side 
pade harus begawêan boyaq napkah 
mêsadg, pade maraq pesen tiang pade lačq 
lêg side. 

12 Lamun side pade idup maraq nike, 
side pade nděq beharep lêg sai-sai, dait 
dengan-dengan lain gen hormat lěq side 
pade. 

13 Semeton senamian, tiang pade melèt 
adq side pade nenaoq saq setetune 
mengenai dengan-dengan saq sampun 
ninggal; aděq side pade nděq bedukecite 
maraq dengan-dengan lain saq nděq 
bedowě pengharepan. 

14 Sěngaq lamun ite percaye bahwe 
Deside Isa sampun ninggal dait idup 
malik, make ite percaye éndah bahwe 
Allah gen ngidupang malik dengan saq 
sampun ninggal lèg dalem Deside Isa, 
dait ngumpulang ie pade bareng-bareng 
kance le. 

1> Mengenai hal nike, niki manik Tuhan 
saq tiang pade mělě sampêang lêg side: 
Lěq waktu Junjungan Saq Mulie Deside 
Isa rauh, ite saq masih idup nděq gen 
senjuluq dengan-dengan saq sampun 
ninggal. 

16 ~Eraq sewaktu araq tande, lêg waktu 
datu malačkat gen bekuih siq suare saq 
belěq dait terompět Allah tepuniqang, 
make Junjungan Saq Mulie Deside Isa 
mêsadg gen turun lêman sorge, dait ie pade 
saq sampun ninggal lêg dalem Almasih 
gen juluan teidupang. 

17 Sesampun nike, ite saq masih idup 
waktu nike gen bareng-bareng teangkat 
kance ie pade ojok awang-awang jari 
bedait kance Tuhan lěq derike. Terus ite 
gen ndot kance Tuhan selačq-lačqne. 

18 Keranaq nike, side pade harus saling 
hibur siq ucapan-ucapan niki. 

1 Semeton senamian, tiang pade ndêg 
5 perlu nulis tipaq side piran waktune 
saq tepat hal-hal nike gen telaksane. 

2 Sěngaq side měsaq nenaoq secare jelas 
bahwe jelo kerauhan Tuhan nike gen 
dateng maraq maling lèg kekelem. 

3 Lamun dengan bebase, "Selapuqne 
aman dait tentrem," make waktu nike 
selung-selung ie pade gen tetimpe siq 
kebinasean, dait nděq araq sopoq dengan 
juaq saq bau luput. Hal nike gen telaksane 
selung-selung maraq dengan nine saq 
kenyeke sakit gen nganak. 

4Laguq side pade nděqne dengan saq 
idup lêg dalem peteng, sehingge jelo nike 
miaq side pade tinjot maraq tedatengin 
maling. 

> Side pade selapuq bije-bije terang; side 
pade golongan dengan saq idup lěq dalem 
terang lêg waktu tengari. Ite nděqne 
dengan saq idup lêg dalem peteng, atao 
golongan dengan saq araq lêg kelem saq 
peteng. 

6Keranaq nike ndaq ite tindoq maraq 
dengan-dengan lain. Ite harus bejage-jage 
dait sadar. 

7 Lěq kekelem dengan tindoq, dait lêg 
kekelem êndah dengan jari bowos. 

8 Laguq ite niki golongan dengan-dengan 
saq idup lêg menah kenjelo; keranaq 
nike ite harus sadar, kadu kelambi besi, 
nike kasih dait iman sebagě pelindung, 
dait kadu ketopong, nike pengharepan 
keselametan. 

? Allah nênten nentuang ite jari 
tehukum, laguq jari teselametang langan 
Junjungante Saq Mulie Deside Isa Almasih. 

10 le ninggal umaq ite adêg lêg waktu le 
rauh čraq — napi ite masih idup, atao ite 
sampun ninggal — ite bau idup bareng 
kance le. 

II Keranaq nike, side pade harus tetep 
saling nasêhatin dait saling neguqang, 
pade maraq saq kenyeke side pade 
laksaneang mangkin niki. 

12 Semeton senamian, sanget siq tiang 
pade tunas adèg side pade hargein 
dengan-dengan saq lelah begawčan lêg 
tengaq-tengaqde; ie pade saq sampun 
tepilěq siq Tuhan jari mimpin dait peringet 
side pade. 

13 Pacu-pacu hormatin ie pade siq 
kasih lantaran inget napi saq ie pade 
laksaneang. Pade tetep idup lěq dalem 
damě sopoq kance saq lain. 

14 Semeton senamian, tiang pade čndah 
ngeběčng nasčhat, peringet ie pade saq 
idup nděq tertib; hibur dengan saq kuatir 
angenne; pade tulung dengan saq lemah 
dait sabar lêg selapug dengan. 

153 Jagaq adêg ndaq araq saq bales 
kejahatan siq kejahatan. Tetep berusahe 
jari laksaneang saq solah, sopoq kance 
saq lain dait tipaq selapuq dengan. 

16 Pade tetep besukecite. 

17 Dait pade tetep bedo'e. 

18 Besyukur lêg dalem selapuq hal, 
sěngaq nike saq tekayunang siq Allah 

lêman side pade sebagě dengan sad idup 
lêg dalem Deside Isa Almasih. 

19 Ndaq pedaqang Roh, 

20 dait ndaq ngerêmêhang nubuat- 
nubuat. 

21 Uji selapuq hal dait tegel napi saq 
solah. 

2? Jaoqang dirigde lêman segale macem 
kejahatan. 

23 Semoge Allah damě sejahtere nyuciang 
side selapuqne dait semoge roh, jiwe 
dait awakde tepeliharaq secare sempurne 
dait nděq bedowě cacat cele lêg waktu 
kerauhan Deside Isa Almasih, Junjungante 
Saq Mulie. 

24 le saq ngemanikang side nike setie, le 
čndah saq gen genepang hal nike. 

25> Semeton senamian, do'eang tiang 
pade! 

26 Sampčang salam tiang pade tipaq 
selapuq semeton siq penoq kasih. 

27 Siq kuase Tuhan, sanget siq tiang 
tunas adêg side baceang surat niki lêg 
selapuq semeton saq seiman. 

28 Rahmat Deside Isa Almasih, 
Junjungante Saq Mulie, araq bareng kance 
side pade. 


2 Tesalonika 


] 1 Semeton senamian jemaah lêg 
Tesalonika, saq jari dengan-dengan 
saq tehususang bagi Allah Bapante dait 
Junjungan Saq Mulie Deside Isa Almasih! 
Tiang pade, Paulus, Silas dait Timotius 

? beharep semoge Allah Bapa dait 
Junjungan Saq Mulie Deside Isa Almasih 
ngicanin side pade rahmat dait damě 
sejahtere. 

3 Semeton senamian, tiang pade tetep 
ngucapang syukur tipaq Allah lantaran 
side pade. Dait mule sepatutne tiang pade 
piaq maraq nike, sěngaq iman side pade 
sayan belěq dait kasih side pade sopoq 
kance saq lain sayan belěq ěndah. 

4 Lantaran hal nike, lêg arepan jemaah 
Allah, tiang pade bangge lêg side pade 
lantaran iman dait ketabahan side pade 
lêg dalem selapuq penganiayean dait 
penderitean saq side pade alamin. 

> Dait lêg deriki nyate berembě adilne 
penghakiman Allah, saq nyatayang bahwe 
side pade patut jari warge Kerajaan Allah, 

side pade saq mangkin menderite lantaran 
Kerajaan nike. 

6 le ngelaksaneang napi saq adil, dait gen 
datengang pembalesan tipaq dengan saq 
miaq side pade menderite. 

7 Dait tipaq side saq mangkin niki 
menderite -- maraq nike êndah lěq tiang 
pade — Allah gen ngicanin rase lege 
lêg jelo Junjungan Saq Mulie Deside Isa 
turun lêman sorge nyatayang diriq-Ne 
teiring siq malačkat-malačkat-Ne, dalem 
kuase-Ne, lêg dalem api saq ngelaur-laur, 

8jari nentuang pembalesan tipaq ie pade 
saq nděq mělě kenal kance Allah dait 
nděq mělě taat lêg Kabar Solah mengenai 
Deside Isa, Junjungante Saq Mulie. 

? Dengan-dengan nike gen nerimaq 
hukuman kebinasean selačq-lačqne, 
tejaogang lěman hadirat Tuhan dait lěman 
kemuliean kekuatan-Ne; 

10 selapuqne nike gen telaksane lêg jelo 
le rauh čraq jari temulieang siq selapuq 
dengan-dengan saq percaye, lantong side 
pade čndah sêngad side pade percaye lěq 
kesaksian saq tiang pade beriteang tipaq 
side pade. 

II Keranaq nike tiang pade tetep 
do'eang side pade. Tiang pade bedo'e 

aděq Allah jariang idup side pade patut 
menurut pekayunan-Ne; jari hal nike le 
ngemanikang side pade. Dait aděq siq 

kuase-Ne le nyempurneang kemělěqde 
jari piaq saq solah, dait nyempurneang 
selapug pegawêan iman side pade. 

12 Sehingge pesêngan Deside Isa, 
Junjungante Saq Mulie, temulieang lêg 
dalem side dait side lêg dalem le, menurut 
rahmat Allahte dait Junjungan Saq Mulie 
Deside Isa Almasih. 

2 I Mengenai kerauhan Junjungante 

Saq Mulie Deside Isa Almasih, dait 
mengenai ite saq gen tekumpulang jari 
ndot bareng kance le, niki saq sanget siq 
tiang pade tunas lêman side pade: 

2? Ndaq becat-becat bingung dait osah 
lantaran araq berite bahwe jelo Tuhan 
sampun rauh. Sang berite nike asalne 
lêman roh, raos dengan, atao surat saq 
maraqne lêman tiang pade. 

3 Ndaq alurang dengan miag side pade 
jari sesat siq care napi juaq. Sěngaq 
senděqman Jelo nike dateng, juluan harus 
telaksane maraq niki: Luwěq dengan 
murtat, dait manusie durhake saq harus 
tebinaseang gen metitoqang diriqne. 

4Siq sombongne ie gen ngelawan 
dait atasang diriqne lčman selapuq 
saq tesembah atao selapuq děwe saq 
teanggep Allah siq manusie. Malahan ie 
gen tokol lêg dalem Geděng Allah, dait 
nyatayang diriqne sebagě Allah. 

> Napi side nděq inget bahwe tiang 
sampun kereng badaq selapuqne nike 
sewaktu tiang masih araq bareng kance 
side pade? 

6 Dait mangkin side pade nenaoq napi 
saq nahen ie, sehingge ie baruq gen 
nyatayang diriq lêg waktu saq sampun 
tetentuang tipaq ie. 

7 Sěngaq secare rahasie kedurhakean 
sampun mulai bekarye, laguq mangkin 
masih araq saq nahen. Laguq êradg lamun 
saq nahen ie nike sampun tesingkirang, 

8Jêg waktu nike si pendurhake baruq 
gen nyatayang diriqne, laguq Junjungan 
Saq Mulie Deside Isa gen nyematěq ie 
siq napas-Ne dait gen ngemusnahang ie, 
lamun le rauh malik. 

9 Kedatengan si pendurhake nike 
pegawéan Belis, dait gen tebarengin 
macem-macem kuase, tande dait 
muqjizat saq palsu. 

10 le gen kadu segale macem tipu 
muslihat saq jahat jari nyesatang dengan- 
dengan saq gen binase. le pade gen binase 
sěngaq ie pade nděq nerimaq kebenaran 
dait nděq ngasihin kebenaran saq bau 
nyelametang ie pade. 

II Dait lantaran hal nike Allah datengang 
tipaq ie pade sopoq kuase saq nyesatang, 
sehingge ie pade percaye lêg hal-hal saq 
duste, 

12 aděq tehukum selapuq dengan saq 
nděčq percaye tipaq kebenaran dait saq 
seneng lěq kejahatan. 

13 Semeton senamian saq tekasihin siq 
Tuhan! Tiang pade harus tetep ngucapang 
syukur tipaq Allah mengenai side pade. 
Sěngaq lêman penemběqne Allah sampun 
pilěq side pade jari teselametang langan 
penyucian saq telaksaneang siq Roh dait 
langan iman lêg dalem kebenaran. 

14Jari hal nike Allah ngemanikang side 
pade langan Kabar Solah saq tiang pade 
beriteang tipaq side pade, aděq side pade 
milu ngeraseang kemuliean Junjungante 
Saq Mulie Deside Isa Almasih. 

13 Keranaq nike, semeton senamian, side 
harus kuat dait kukuh dait tetep percaye 
lêg pengajahan-pengajahan saq sampun 

tiang pade sampêang tipaq side, secare 
langsung atao kadu tulisan. 

16 Moge-moge, Junjungante Saq Mulie 
Deside Isa Almasih, dait Allah, Bapante, 
saq lêg dalem rahmat-Ne sampun 
ngasihin ite dait sampun ngicanin 
penghiburan saq kekel dait pengharepan 
saq solah tipaq ite, 

17 ngibur dait neguqang atènde lêg 
dalem pegawéan dait ucapan saq solah. 
1 Ahirne semeton senamian, pade 
do'eang tiang pade. Pade bedo'e 
adêg manik Tuhan sayan teterimaq dait 
temulieang, pade maraq saq sampun 

telaksane lěq antare side. 

? Dait adêg tiang pade teselametang 
lman dengan-dengan saq bejat dait 
jahat. Sèngag nděqne selapug dengan 
mauq iman. 

3 Laguq Tuhan setie. le gen neguqang 
atěnde dait ngelindungin side pade lêman 
saq jahat. 

4 Dait tiang pade percaye lêg dalem 
Tuhan, bahwe side pade kenyeke 
ngelaksaneang dait gen terus 
ngelaksaneang napi saq tiang pade 
pesen lêg side. 

> Semoge Tuhan tetep bimbing atênde 
tipaq kasih Allah, dait tipaq ketabahan 
Almasih. 

6 Semeton senamian, dalem pesêngan 
Junjungan Saq Mulie Deside Isa Almasih, 
tiang pade ngeběng nasêhat aděq side 
pade jaoqang dirigde lčman selapud 
semeton saq nděčq ngelaksaneang 
pegawčanne, dait saq nděq turut 
pengajahan-pengajahan saq sampun side 
pade terimaq lčman tiang pade. 

7 Side mêsag nenaoq bahwe side pade 
harus turut teladan lêman tiang pade. 
Tiang pade nděq lupaq begawêan sewaktu 
tiang pade araq lêg tengaq-tengaq side 
pade. 

8 Tiang pade nděčq ngelor keloran dengan 
secare cume-cume. Sebalikne kenjelo 
kekelem tiang pade lelah begawêan aděq 
tiang pade nděq nyusahang sai juaq lěq 
antare side. 

Hal nike tiang pade laksaneang ndêgne 
lantaran tiang pade nděq bedowě hak 
nuntut, laguq lantaran tiang pade mělě 
jari teladan saq bau side pade turut. 

10 Sewaktu tiang pade masih araq lêg 
tengaq-tengaq side pade, tiang pade 

bèng peringetan niki, "Dengan saq nděq 
mělě begawčan, nděqne kanggo bekelor." 

11 Tiang pade sampčang hal niki sěngaq 
tiang pade dengah bahwe araq dengan- 
dengan lêg antare side saq idupne nděq 
tertib. le pade nděq ngelaksaneang napi 
juaq, kecuali rêpot lêg hal-hal saq nděq 
araq manpaatne. 

12 Siq kuase Junjungan Saq Mulie 
Deside Isa Almasih, tiang pade běng 
naséhat dengan-dengan nike dait 
ngebčěčng peringetan, aděq ie pade tenang 
begawčan dait boyaqang diriqne měsaq 
napkah. 

13 Laguq side pade, semeton senamian, 
ndaq pendaq ngelaksaneang napi saq 
solah. 

14 Sang laun araq dengan saq ndêg mêlé 
nurut napi saq tiang pade sampěang lêg 
dalem surat niki. Side pade harus waspade 
lêg dengan saq maraq nike dait ndaq 
bebatur kance ie adêg ie ilaq. 

13 Laguq ndaq perlakuang ie maraq 
musuh; laguq bêng ie nasěhat maraq 
semetonde. 

16 Semoge le, Tuhan damê sejahtere, 
tetep ngicanin side damě sejahtere-Ne, 

dalem selapuq hal. Tuhan araq bareng 
kance side selapuq. 

17 hiki. Niki tande saq tiang toloq lêg 
selapuq surat tiang. 

18 Rahmat Junjungante Saq Mulie Deside 
Isa Almasih, araq bareng kance side pade 
selapuq. 


1 Timotius 


] l Timotius, bije tiang saq sah lêg dalem 
iman! Surat niki lêman tiang, Paulus, 
rasul Deside Isa Almasih siq prêntah Allah, 
Juruselamette dait siq prěntah Deside Isa 
Almasih, saq jari harepante. Allah Bapa 
dait Deside Isa Almasih Junjungante Saq 
Mulie ngicanin side berkah, rahmat dait 
damě sejahtere. 

2 (1:1) 

3 Tiang melět adêg side tetep ndot 
lêg Epesus maraq saq sampun tiang 
tegesang lêg side sewaktu tiang lalo ojok 
Makedonia. Sěngaq, lêg Epesus araq pire 
dengan saq nyebarang pengajahan saq 
ndčq kenaq, dait side harus balaq ie pade. 
4 Badaq ie pade adčqne ndaq malik 
ngerêpotang diriq sig dongěng-dongěng 
dait cerite-cerite asal-usul saq ndêg arad 
tutuqne. Selapuqne nike cume nimbulang 
masalah doang, dait nděqne jauq dengan 
idup tertib lêg dalem iman lêg arepan 
Allah. 

> Tujuan nasčhat tiang nike adêg dengan 
bau ngasihin siq atě saq suci, dait atě 

nurani saq murni serte liman iman sad 
tulus ihlas. 

6 Araq separo dengan saq sampun ndêg 
idup maraq nike malik, dait sesat siq 
ucapan-ucapan saq ndêdg araq manpaatne. 

7le pade mêlê jari guru Hukum Taurat, 
nike hukum saq tetulis lêg dalem Kitab 
Suci Taurat, padahal ie měsaq nděqne 
paham mengenai hal-hal saq ie pade 
ucapang atao hal-hal saq utame saq 
secare yakin ie pade sampêang. 

8 Ite nenaoq bahwe Hukum Taurat nike 
bagus, lamun tekadu maraq berembě 
sepatutne. 

9 Harus teinget bahwe Hukum Taurat 
nděqne tepiaq jari dengan-dengan sad 
kenaq, laguq jari dengan-dengan durhake, 
dengan-dengan saq nděq adil, dengan 
saq nděq kenal Tuhan, jari dengan sad 
bedose, dengan-dengan saq mentingang 
dunie, dengan-dengan saq nděq bedowé 
agame, dait jari dengan saq nyematěq 
amaq atao inaqne, jari selapuq tukang 
nyematěq, 

10 jari dengan-dengan saq cabul, saq 
gawěq perbuatan saq cabul kance sepade 
jenisne, penculik, penduste, dengan saq 
besumpah palsu, dait selapuq hal-hal lain 

saq betentangan kance pengajahan saq 
kenaq, 

11 saq tedasarang lêman Kabar Solah 
saq mulie lêman Allah Saq Tepuji, saq 
penyebaranne tepercayeang lěq tiang. 

12 Tiang besyukur lêg Deside Isa Almasih 
Junjungante Saq Mulie. le sampun ngicanin 
tiang kekuatan jari pelayan-Ne, dait saq 
nganggep tiang patut ngelaksaneang 
pelayanan nike, 

13 timaq lačq tiang pitnah dait nganiaye 
dait menghine le. Laguq Allah periak 
lêg tiang, sěngaq lêg waktu nike tiang 
nděqman percaye, jari tiang nděq taoq 
napi saq tiang laksaneang. 

14 Dait malahan rahmat secare melimpah 
teicanin tipaq tiang siq iman dait kasih lêg 
dalem Deside Isa Almasih. 

15 Setetune kenaq ucapan niki -- keranaq 
nike harus teterimaq dait tepercaye 
sepenoqne --: "Deside Isa Almasih rauh 
ojok dunie niki jari nyelametang dengan 
bedose." Dait tiang dengan saq paling 
bedose. 

16 Laguq lantaran hal nike malahan Allah 
periak lěq tiang, adêg Deside Isa Almasih 
bau nyatayang selapuq kesabaran-Ne 
tipaq tiang, dengan saq paling bedose 

niki. Dait niki jari sopoq conto tipaq 
selapuq dengan saq êrag gen percaye lěq 
le dait mauq idup saq kekel. 

17 Allah, Raje selapuq jaman, patut 
tehormatin dait tepuji selačq-lačqne, 
sěngaq le saq kekel, saq nděq penggitan 
dait saq Esa! Amin. 

18 Timotius, bije tiang! Tugas niki tiang 
percayeang tipaq side sesuai kance napi 
saq sampun tenubuatang mengenai 
dirigde, aděq teteguqang siq nubuat nike 
side bejuang lêg dalem perjuangan saq 
solah siq iman dait atě nurani saq murni. 

19 Pire dengan sampun nolaq atë 
nuranine saq murni nike, dait lantaran 
nike iman ie pade jari mandek, 

20 |q antarene Himenus dait Aleksander, 
saq sampun tiang serahang tipaq Belis 
aděq ie pade berajah engkah menghine. 
2 I Pertame-tame, sanget siq tiang tunas 

adêg petunasan, do'e serte ucapan 
syukur tesampčang tipaq Allah umaq 
selapuq dengan; 

2? umaq raje-raje dait umaq selapuq 
dengan saq bekuase. Tunas aděq ite bau 
idup tenang dait tentrem dalem selapuq 
kesolěhan dait kehormatan. 

3 Nike saq solah dait saq nyenengang 
Allah, Juruselamette. 

4 Allah kayun adêg selapuq dengan 
teselametang dait mauq penenaoq 
mengenai kebenaran. 

> Sěngaq, cume araq sopoq Allah, dait 
cume sopoq perantare antare Allah 
kance manusie, nike manusie Deside Isa 
Almasih. 

6le sopoq manusie sag sampun 
nyerahang diriq-Ne jari nebus selapuq 
dengan: Kesaksian nike tenyatayang lěq 
waktu saq tepat. 

7 Dait lantaran nike tiang sampun 
tetentuang jari dengan saq nyampêang 
berite dait jari rasul serte guru umaq 
dengan-dengan saq nděq Yahudi lěq 
dalem iman dait kebenaran. Napi saq 
tiang sampēčang niki setetune kenaq, tiang 
nděčq beduste. 

8 Tiang mēělě adêg lêg sebilang taog, 
dengan mame bedo'e dait nengadahang 
kedue imene saq suci, ndêg tebarengin 
rase gedek atao betungkasan. 

9 Maraq nike čndah dengan-dengan nine, 
harus ngerias diriqne secare sederhane 
dait kadu kelambi saq pantes. Ndaq 
ngengadu potongan bulu saq macem- 


1 TIMOTIUS 2.10-3.2 6 


macem ruene, atao periasan-periasan 
emas atao mutiare, atao kelambi saq 
mahel-mahel. 

10 Sebalikne, dengan-dengan nine harus 
ngerias diriqne siq perbuatan-perbuatan 
saq solah, pade maraq saq telaksaneang 
siq dengan nine saq beribadah. 

11 Dengan nine harus tedoq dait patuh 
sewaktu nerimaq pengajahan. 

12 Tiang nděq ngijinang lamun dengan 
nine ngajah atao mrěntah dengan mame; 
ie pade harus tedoq. 

13 Sěngaq saq penembêg tecipteang nike 
Adam dait sesampun nike baruq Hawa. 

14 Dait nděqne Adam saq tetipu, laguq 
Hawa, sehingge ngelanggar prěntah Allah. 

13 Timaqne maraq nike, dengan nine gen 
teselametang lantaran nganak, asal ie 
tekun lêg dalem iman, kasih dait kesucian 
dait idup sederhane. 

1 Mule kenaq ucapan niki, "Dengan saq 
melět jari pengawas jemaah, setetune 
ie melětang sopoq pegawéan saq solah." 

2? Keranaq nike pengawas jemaah harus 
dengan saq nděq bedowě cacat cele, 
semame lêman sopoq senine, tao nahen 
dirigne, bijaksane, bedowě tate kerame; 

demen běng dengan nyodoq lěq balěne, 
dait ceket ngajah dengan; 

3 ndaq dengan saq girang bowos, atao 
girang sili. Sebalikne, ie harus gerasaq, 
demen bedamě dait nděqne tejariang 
panjak siq kěpěng. 

4le harus tao ngatur keluargene secare 
solah, dait didik bije-bijene jari taat dait 
hormat lěq ie. 

> Sêngag lamun dengan nděq tao ngurus 
keluargene měsaq, berembě ie bau ngurus 
jemaah Allah? 

6 Pengawas jemaah nděqne kanggo 
dengan saq baruq betobat, sěngaq laun ie 
jari sombong dait kene hukuman Belis. 

7 ie harus dengan saq solah aranne lêg 
masyarakat; sěngaq lamun nděčqne maraq 
nike, ie gen tehine siq dengan, sehingge 
ie geriq ojok dalem siasat Belis. 

8 Pelayan jemaah čndah, harus dengan 
saq solah dait tulus; ndèg kanggo dengan 
saq girang bowos siq anggur atao dengan 
saq mentingang kěpěng. 

9 le pade harus taat lêg rahasie iman 
saq sampun tenyatayang siq Allah, dait 
selapuqne nike harus telaksaneang siq 
angen saq tulus. 

10 le pade harus teuji bejulu, dait lamun 
ternyate ie mule ndêg bedowě cacat 
cele, baruq ie bau jari pelayan lêg dalem 
jemaah. 

11 Senine ie pade harus čndah dengan 
saq solah, nděqne dengan saq girang 
pitnah dengan. le pade harus tao nahen 
diriqne dait jujur lêg dalem selapuq hal. 

12 Pelayan jemaah harus bedowé cume 
sopoq senine. le harus tao ngurus 
bije-bijene dait keluargene. 

13 Dengan-dengan saq solah entane jari 
pelayan lêg dalem jemaah, gen tehormatin 
dait jari sayan bani ngeraos mengenai 
iman ie pade tipaq Almasih. 

14Tiang beharep gen bau jangoq side 
lêg waktu saq nděq ngoněq malik. Timaq 
maraq nike, tiang tulis surat niki tipaq 
side, 

13 aděq lamun tiang telat dateng, side 
sampun nenaoq berembě ite harus idup 
sebagě keluarge Allah, nike jemaah Allah 
saq idup. Jemaah niki saq jari pilar dait 
dasar kebenaran. 

16 Ndēěq araq sopoq dengan juaq saq tao 
nilas, berembě belěqne rahasie ibadahte: 
le saq sampun nyatayang diriq-Ne lêg 
dalem wujut manusie, dait tenyatayang 

kenaq siq Roh Allah, dait tesaksiang siq 
pare malačkat. Beritene teumumang lěq 
antare bangse-bangse saq nděq kenal 
Allah, dait le tepercaye lêg dalem dunie 
dait teangkat ojok dalem kemuliean. 
4 1 Roh Allah secare teges nyatayang 
bahwe lêg waktu-waktu saq gen 
dateng, separo dengan gen murtat, 
terus turut roh-roh penyesat dait 
pengajahan-pengajahan sêtan, 

2? saq tesampčang langan dengan-dengan 
saq girang beduste saq atě nuranine 
sampun jari maraq batu. 

3 le pade ngajah dengan adêgne ndêg 
merariq dait nděq ngelorang keloran saq 
tertentu. Padahal keloran nike tecipteang 
siq Allah aděqne tekelorang siq ucapan 
syukur siq dengan-dengan saq sampun 
percaye tipaq Almasih dait sampun 
nenaoq kebenaran. 

4 Selapuq saq tecipteang siq Allah nike 
solah, dait nděq araq sopoq juaq saq 
harus teanggep haram lamun sampun 
teterimaq siq rase syukur tipaq Allah. 

> Sêngag Manik Allah dait do'e miaq 
keloran nike jari halal. 

6 Lamun side ngingetang semeton- 
semetonte mengenai selapuqne nike, side 


1 TIMOTIUS 4.7-12 10 


gen jari pelayan Deside Isa Almasih saq 
solah. Dait side tetep tedidik lêg hal-hal 
mengenai iman dait selapuq pengajahan 
saq solah saq sampun side turut sengoněq 
niki. 

?7Jaogang cerite-cerite tahyul dait 
dongěng-dongěng leluhur. Latih dirigde 
jari kehidupan saq beribadah. 

8 Latihan jasmani sekediq doang 
manpaatne, laguq ibadah nike bemanpaat 
dalem selapuq hal, sěngaq berisi janji, jari 
idup saq mangkin niki dait jari idup saq 
gen dateng. 

9 Hal nike kenaq dait patut teterimaq dait 
tepercaye sepenoqne. 

10 Keranaq nike ite bejuang dait pacu- 
pacu begawčan, sěngaq ite beharep 
sepenoqne lěq Allah saq idup; le 
Juruselamet selapuq dengan, terutame 
gati dengan-dengan saq percaye. 

11 Beriteang dait ajahang selapuqne nike. 

12 Ndaq alurang sopoq dengan juaq 
ngerêmêhang side lantaran side masih 
bajang. Sebalikne, side harus jari teladan 
tipaq dengan-dengan percaye lěq dalem 
ucapande, lêg dalem tingkah laku side, 
lêg dalem kasihde, lêg dalem kesetieande 
dait lêg dalem kesuciande. 

13Jangke tiang dateng laun, side harus 
tekun baceang Kitab Suci dait ngeběng 
semanget dait ngajah ie pade. 

14 Ndaq side lupaq ngengadu paice 
lêman Roh Allah saq teicanin tipaq side 
siq nubuat sewaktu pemimpin-pemimpin 
jemaah noloq imene lěq atas ulunde. 

13 Laksaneang selapuqne nike pacu-pacu 
aděq kemajuande teserioq siq selapuq 
dengan. 

16 Perhatiang pacu-pacu diriqde dait 
perhatiang čndah pengajahan side. 

Side harus tetep setie ngelaksaneang 
selapuqne nike, sěngaq siq care nike 
side gen nyelametang dirigde měsaq dait 
dengan-dengan saq dengahang side. 

1| Ndaq side rengas lêg dengan saq 
5 toaqan lêman side, laguq bèng ie 
nasêhat maraq amaqde měsaq. Peringet 
dengan-dengan saq koděqan maraq 
semetonde měsaq, dait dengan-dengan 
nine saq toaq maraq inaqde mêsada. 

2? Dengan-dengan nine saq bajangan 
harus side perlakuang maraq adiqde 
mēčsaq, siq angen saq tulus. 

3 Pade hormatin bebalu-bebalu saq 
tetu-tetu idup měsaq. 

4Laguq lamun sopoq bebalu bedowě bije 
atao bai, ie pade saq penembēěq harus 
teběng pengertian bahwe ie pade wajib 
merhatiang keluarge ie pade, dait bales 
budi dengan toaq dait papuq ie pade. 
Sěngaq hal nike saq nyenengang Allah. 

> Bebalu saq tetu-tetu idup mêsag, dait 
nděčqne bedowé sai-sai saq meliharaq ie, 
cume beharep lěq Allah. Kenjelo kekelem 
ie tekun bedo'e nunas tulung lěq Allah. 

6Laguq bebalu saq demen idup 
beseneng-seneng, sampun matě timaq ie 
masih idup. 

7 Sampčang petunjuk-petunjuk niki tipaq 
ie pade, adêg ie pade idup nděq bedowě 
cacat cele. 

8 Laguq lamun araq dengan saq ndêg 
meliharaq semeton jarine, lebih-lebih 
keluargene měsaq, dengan nike murtat; ie 
lengêan lêman dengan saq nděq beriman. 

9 Cume bebalu saq bedowé syarat-syarat 
niki saq bau tame dalem daptar bebalu- 
bebalu: Umurne harus nděqne kurang 
lêman enem dase taun, saq cume sekali 
merariq, 

10 terbukti jari dengan nine saq 
ngelaksaneang hal-hal saq solah, 
meliharaq bije-bijene jangke belěq secare 

bagus, bêng dengan nyododg lêg balêne, 
ngelayanin dengan-dengan saq percaye, 
nulung dengan-dengan saq susah, dait 

pacu-pacu ngelaksaneang segale macem 
pegawéan saq solah. 

11 Ndaq tamaq ojok dalem daptar nike 
bebalu-bebalu saq masih bajang. Sěngaq 
lamun napsu birahine masih kuat, ie pade 
mělě merariq malik, dait bilin Almasih. 

12 Make ie pade salaq sêngag nilas janji 
saq teicanin tipaq ie dait datengang 
hukuman lêg diriqne měsaq. 

13 Selain nike ie pade girang mayus dait 
sugul tame ojok balě dengan. Dait saq 
lengêan malik, ie pade berajah pitnah aran 
dengan lain dait turut campur lěq urusan 
dengan lain, dait ngeraosang hal-hal saq 
ndèg patut teraosang. 

14 Keranaq nike tiang mêlê adêg bebalu- 
bebalu saq masih bajang merariq malik, 
bedowě bije, dait ngurus keluargene, adêg 
musuh-musuhte nděq mauq kesempatan 
jari ngelengě-lengčěčang arante. 

13 Sěngaq araq bebalu-bebalu saq 
sampun sesat turut Belis. 

16 Laguq lamun sopoq dengan nine saq 
percaye lêg Almasih bedowě semeton jari 
saq sampun jari bebalu, ie harus nulung 

bebalu-bebalu nike; ndag alurang jemaah 
sag nanggung ie pade. Sig care nike 
jemaah bau nulung bebalu-bebalu saq 
tetu-tetu nděq bedowě semeton jari. 

17 Pemimpin jemaah saq ngelaksaneang 
tugasne secare solah, patut tebèng 
penghargean due kali lipet, terutame gati 
ie pade saq rajin hotbah dait ngajahang. 

18 Sěngaq lêg dalem Kitab Suci tetulis, 
"Sampi saq kenyeke begawêan ngicaq-icaq 
gandum jari nyugulang tolang gandum 
ndaq tetungkem biwihne", dait maraq nike 
čndah, "Dengan saq begawêan berhak 
nerimaq upaqne". 

19 Ndaq percaye tuduhan tipaq sopoq 
pemimpin jemaah, kecuali lamun 
tebuktiang siq due saksi atao lebih. 

20 Dengan saq gawčq dose, harus 
teperinget lêg julun selapuq jemaah, aděq 
saq lain jari takut. 

21 Lěq arepan Allah, Deside Isa Almasih, 
serte malaêkat-malaêkat saq le pilêg, 
sanget siq tiang tunas aděq side turut 
petunjuk-petunjuk niki ndaq bedowě rase 
curige lêg sai juaq, dait ndaq bepihak lêg 
sai-sai. 

2? Ndaq side becat gati toloq imende 
lêg atas sopoq dengan jari ngesahang 

pengangkatanne sebagě pelayan Tuhan. 
Lamun dengan lain bedose, ndaq milu 
terlibat lêg dalem dose nike. Jagaq diriqde 
adêg tetep suci. 

23 Ndaq malik nginem aiq doang; 
laguq inem ěndah anggur sekediq adêg 
solah idap tiande, sěngaq side girang 
sakit-sakitan. 

24 Dose separo dengan senděqman 
teadilin sampun penggitan secare jelas. 
Laguq dose dengan lain baruq tetaoq 
sesampun teadilin. 

25 Maraq nike êndah perbuatan- 
perbuatan solah langsung penggitan. Dait 
timaqne nděq mudaq penggitan, nděqne 
bau terus tesebod. 

I Selapuq dengan saq jari hambe, 

harus nganggep majikan ie pade patut 
tehormatin sepenoqne, adêg dengan nděq 
bau ngelengêang pesěngan Allah dait 
pengajahante. 

2 Hambe-hambe saq majikanne dengan 
saq percaye lêg Almasih, nděqne kanggo 
ngerêmêhang majikanne sěngaq ie pade 
bareng-bareng percaye lêg Almasih. 
Malahan ie pade seharusne ngelayanin 
majikan ie pade solahan malik, sěngaq 
majikan saq telayanin secare solah nike 

pade-pade dengan percaye dait pade- 
pade tekasihin siq Allah. Ajahang niki dait 
bèng nasêhat mengenai selapugne niki. 

3 Sai-sai saq ngajahang pengajahan saq 
lain dait nděqne setuju kance pengajahan 
saq kenaq lêman Junjungante Saq Mulie 
Deside Isa Almasih, dait kance pengajahan 
saq sesuai kance ibadahte, 

4 nike dengan saq sombong, dait nděqne 
taoq napi-napi! Penyakitne demen 
bedebat dait betungkasan mengenai 
istilah-istilah sehingge nimbulang talon 
atě, nděq akor, pitnah, curige saq nděq 
solah, 

> dait běde pendapet saq ndèg araq 
tutuqne lêg antare dengan-dengan saq 
nděq waras pikiranne dait jaoq lêman 
kebenaran. le pade paran bau jari sugih 
lêman ibadah. 

6 Mule ibadah nike lamun tebarengin 
siq rase cukup ngeběng keuntungan saq 
belěq. 

7 Sěngaq ndèg araq napi juaq saq ite 
jauq ojok dalem dunie niki, dait nděq araq 
čndah saq bau ite jauq sugul! 

8jJari, lamun araq keloran dait kelambi, 
nike sampun cukup. 

3 Laguq dengan-dengan saq mêlé jari 
sugih, tegode dait tejeret siq segale 
macem kemělěq saq bodo dait saq 
nyêdadg. Kemělěq-kemělěq nike miaq 
dengan jari ancur dait celake. 

10 Sěngaq cinte lêg kěpěng nike sumber 
macem-macem kejahatan. Araq separo 
dengan saq sesat lêman imanne dait 
nyiksaq diriqne siq macem-macem 
dukecite lantaran palěq kěpěng. 

11 Lagug side niki dowèn Allah, jari 
side harus jaoqang selapuqne nike. Pade 
usaheang keadilan, ibadah, kesetiean, 
kasih, kesabaran, dait atě saq lemah 
lembut. 

12 Pade bejuang dalem peperangan iman 
saq kenaq dait boyaq jangke mauq idup 
saq kekel. Sěngaq jari hal nike Allah 
ngemanikang side, sewaktu side ngakuq 
lêg julun dengan luwěq bahwe side 
percaye lêg Almasih. 

13 Dait mangkin, lêg arepan Allah saq 
ngicanin idup tipaq selapuqne, dait lêg 
arepan Deside Isa Almasih saq sampun 
nyampêang kesaksian saq kenaq lêg 
arepan Pontius Pilatus, tiang tunas hal niki 
lêg side: 

14 Pade taat lêg selapuq prěntah nike, 
ndaq jangke araq cacat dait cele jangke 
Junjungante Saq Mulie Deside Isa Almasih 
nyatayang diriq-Ne. 

13 Kerauhan-Ne gen tetentuang lêg 
waktu saq tepat siq Allah mêsad. le 
sopoq-sopoqne Penguase tunggal; le 
agung, Raje lêg atas selapuq raje, dait 
Tuan lêg atas selapuq tuan. 

16 le doang saq ndèg bau tekuasein siq 
kematêan; le idup lêg dalem cahaye saq 
ndèdg bau terapetin siq sai juaq. Nděq araq 
sopoq manusie saq sampun serioq le, atao 
bau serioq le. Umaq le hormat dait kuase 
selačq-lačqne! Amin. 

17 Tipaq dengan-dengan saq sugih 
lêg dunie niki, side harus bêng nasêhat 
aděqne ndaq sombong dait ndaq beharep 
lêg barang-barang saq nděq kekel -- 
misalne kesugihan. le pade harus beharep 
lêg Allah saq ngicanin selapuq hal tipaq 
ite secare belimpah-limpah aděq ite 
nikmatin. 

18 Peringet adêg ie pade ngelaksaneang 
saq solah, jari sugih dalem kebajikan, 
demen besedekah. 

19 Siq care nike ie pade ngumpulang 
harte saq bau jari dasar saq solah lêg 

waktu saq gen dateng. Dait siq hal nike ie 
pade gen mauq idup saq kekel, nike idup 
saq sejati. 

20 Jagaq solah-solah napi saq sampun 
tepercayeang lěq side, Timotius! Jaoqang 
dirigde lêman raosan-raosan saq nděq 
araq manpaatne dait saq ndêg suci dait 
raosan-raosan mengenai hal-hal saq 
tesebut penenaoq padahal ndêdg. 

21 Sêngag araq dengan-dengan saq 
ngajahang penenaoq nike dait siq care 
nike sampun nyimpang lêman iman. 
Rahmat Allah araq bareng kance side 
pade! 


2 Timotius 


I Timotius, bije tiang saq tiang kasihin! 

Surat niki lêman tiang, Paulus, rasul 
Deside Isa Almasih saq tepilěq siq Allah 
jari nyampčang janji mengenai idup lêg 
dalem Deside Isa Almasih. 

? Allah Bapa dait Deside Isa Almasih 
Junjungante Saq Mulie ngicanin side 
berkah, rahmat dait damě sejahtere. 

3 Tiang besyukur lêg Allah saq tiang 
layanin siq angen saq tulus, maraq saq 
telaksaneang siq pare leluhur tiang lačq. 
Tiang tetep besyukur lêg Allah sebilang 
tiang inget side lêg dalem do'e, timaq 
kenjelo atao kekelem. 

4 Tiang inget lêg kesedihan atěnde. 
Keranaq nike tiang melět gati serioq 
side malik aděq tiang bau tetu-tetu jari 
gembire. 

> Tiang inget lêg imande saq tulus ihlas, 
pade maraq iman niniqde saq nine Lois 
dait Eunike inaqde. Dait tiang yakin bahwe 
iman nike čndah idup lêg dalem diriqde. 

6 Keranaq nike, tiang ingetang side adêg 
side terus idupang paice saq teicanin siq 

Allah tipaq side sewaktu tiang noloq ime 
tiang lêg atasde. 

7 Sěngaq Roh saq Allah icanin tipaq ite, 
nděqne Roh saq miaq ite jari penakut. 
Sebalikne Roh Allah nike miaq ite jari kuat, 
penoq siq kasih dait tao nahen diriq. 

8 Keranaq nike, ndaq ilaq besaksi 
mengenai Tuhante, dait ndaq êndah ilaq 
mengenai tiang, saq tebui lantaran le. 
Sebalikne siq kekuatan lêman Allah, side 
milu menderite lantaran Kabar Solah nike. 

ə Allah nyelametang ite dait ngemanikang 
ite siq care saq suci. le ngelaksaneang 
hal nike něnten tedasarang siq napi saq 
sampun ite laksaneang, laguq tedasarang 
siq rencane-Ne měsaq dait rahmat-Ne. 
Allah ngicanin ite rahmat-Ne langan 
Deside Isa Almasih senděqman dunie niki 
tecipteang. 

10 Dait mangkin, Allah nyatayang 
rahmat-Ne nike tipaq ite siq kerauhan 
Juruselamette, Deside Isa Almasih. Deside 
Isa ngalahang kuase kematčan dait 
datengang idup saq kekel langan Kabar 
Solah nike. 

11 Jari Kabar Solah niki tiang sampun 
tetentuang sebagě dengan saq beriteang 
kabar nike, sebagě rasul dait sebagě guru. 

12 Lantaran selapuqne nike tiang nerimaq 
penderitean niki, laguq tiang tetep nděq 
ilaq, sěngaq tiang nenaoq gati sai saq 
tiang percaye. Tiang yakin bahwe napi saq 
sampun le percayeang lěq tiang, le čndah 
sanggup jagaq jangke Jelo Tuhan. 

13 Turut pacu-pacu pengajahan saq 
kenaq saq sampun tiang sampang tipaq 
side. Dait side harus tetep percaye lêg 
iman dait kasih lêg dalem Deside Isa 
Almasih. 

14 Siq bantuan lêman Roh Allah saq idup 
lêg dalem ite, side harus jagaq napi saq 
solah saq sampun tepercayeang tipaq 
side. 

153 Side nenaoq bahwe selapuq dengan 
lêg dačrah Asia Koděq sampun bilin tiang, 
lantong Pigelus dait Hermogenes. 

16 Laguq keluarge Onesiporus sampun 
pire kali miaq angen tiang seneng. Semoge 
Tuhan kayun nyatayang rahmat-Ne tipaq 
ie pade. Timaq tiang lêg dalem bui, 
Onesiporus nděqne ilaq lêg keadaan tiang 
nike. 

17 Sewaktu tiang dateng lêg Roma, ie 
tetep berusahe boyaq tiang jangke ie 
bedait kance tiang. 

18 Dait side nenaoq bahwe lêg Epesus, ie 
luwêg gati nulung tiang. Semoge Tuhan 
nyatayang rahmat-Ne tipaq ie lêg jelo 
Almasih rauh malik. 

2 l Timotius, bije tiang! Side harus jari 
kuat siq rahmat lêg dalem Deside Isa 
Almasih. 

“Napi saq sampun side dengah lêman 
tiang lêg julu luwêdg saksi percayeang 
hal nike tipaq dengan-dengan saq bau 
tepercaye dait êndah saq ceket ngajah 
dengan lain. 

3 Side harus milu menderite sebagé 
prajurit Deside Isa Almasih saq solah. 

4Sopoq prajurit saq kenyeke bejuang, 
nděqne gen piag diriqne rêpot siq 
urusan-urusanne měsaq, sěngaq ie mêlé 
nyenengang komendanne. 

> Sopoq dengan saq jari pemačn olah 
rage nděqne gen jari juare lêg dalem 
sopoq pertandingan, lamun ie nděq taat 
lêg aturan-aturan. 

6 Petani saq sampun lelah begawêan, ie 
saq paling penemběq berhak mauq hasil 
tetaletanne. 

7 Pikirang napi saq tiang sampčang 
nike, sêngag Tuhan gen ngicanin side 
kesanggupan jari ngerti selapuqne. 


2 TIMOTIUS 2.8- 14 5 


8 Ingetang niki: Kabar Solah saq tiang 
beriteang, nike kabar mengenai Deside Isa 
Almasih, keturunan Daud; nike Almasih 
saq sampun idup malik lêman ninggal. 

9 Lantaran tiang nyampčang Kabar Solah 
nike, tiang jari menderite; malahan jangke 
terantě maraq sopoq penjahat. Laguq 
Manik Allah nděqne bau terantě. 

10 Keranaq nike tiang sabar nanggung 
selapuqne nike demi kepentingan 
dengan-dengan saq sampun tepilěq 
siq Allah, adêg ie pade čndah mauq 
keselametan saq teicanin langan Deside 
Isa Almasih, dait saq tebarengin siq 
kemuliean saq kekel. 

11 Mule kenaq ucapan niki, "Lamun ite 
sampun ninggal ngiring le, ite čndah gen 
idup ngiring le. 

12 Lamun ite tetep tekun, ite čndah gen 
mrěntah ngiring le. Lamun ite nilas le, le 
čndah gen tilas ite. 

13 Lamun ite ndèg setie, le tetep setie, 
sěngaq le nděq gen bau nilas diriq-Ne 
měsaq." 

14 Side harus ingetang dengan-dengan 
mengenai selapuqne niki. Nasêhat ie pade 
lêg arepan Allah, aděqne ndaq begejuh 
mengenai istilah-istilah. Nike nděq araq 

manpaatne, malahan cume piaq kaco 
dengan-dengan saq dengah. 

15 Side harus berusahe pacu-pacu 
aděqne teakuq siq Allah jari dengan saq 
patut begawčan lêg le. Pade berusahe 
aděq side nděq ilaq lêg pegawčande, 
laguq kenaq-kenaq entan ngajahang 
mengenai kebenaran. 

l6Jaogin raosan-raosan saq ndêg 
araq manpaatne dait saq nděq suci. 
Raosan-raosan saq maraq nike cume miaq 
dengan sayan jahat. 

17 Ucapan-ucapan dengan-dengan nike 
becat gati ngelontoq maraq penyakit 
kangker saq ganas. Lěq antare ie pade 
termasuk Himenus dait Piletus. 

18le pade sampun nyimpang lêman 
kebenaran, dait miaq iman separo dengan 
jari kaco. Basen ie pade bahwe idup malik 
lêman kematěan sampun telaksane. 

19 Laguq dasar kuat saq tepiaq siq 
Allah nděqne bau tegerik. Lěq atasne 
tetulis maraq niki, "Tuhan kenal kance 
dengan-dengan saq jari dowê-Ne”, dait, 
"Dengan-dengan saq nyebut pesêngan 
Tuhan, ie harus jaoqang diriqne lêman 
kejahatan." 

20 Lěq dalem balê saq belêg araq 
macem-macem perabotanne. Araq saq 
tepiaq lêman perak atao emas, laguq araq 
čndah saq lêman kayuq atao tanaq. Araq 
saq tekadu jari maksut saq mulie, dait 
araq čndah saq tekadu jari maksut saq 
kurang mulie. 

21 Dengan saq persiq diriqne lêman 
selapuq saq jahat, dengan nike gen tekadu 
jari maksut saq mulie. le jari dowě saq 
husus dait bemanpaat umaq majikanne. 
le tesiepang jari tekadu umaq sebilang 
pegawčan saq solah. 

2? Keranaq nike, jaoqin hawe napsu 
dengan bajang, usaheang keadilan, 
kesetiean, kasih dait kedamêan bareng- 
bareng kance ie pade saq beharep tipaq 
Tuhan siq atě saq suci. 

23 Ndaq milu bedebat kance dengan bodo 
saq nděq nenaoq napi-napi. Side nenaoq 
bahwe selapuqne nike cume nimbulang 
pegejuhan. 

24 Dengan saq begawčan tipaq Tuhan 
nděčqne patut besiaq; ie harus tao bebatur 
kance selapuq dengan, dait bau ngajah 
dengan secare solah dait sabar. 

2> le harus secare lemah lembut ngajah 
dengan-dengan saq girang ngelawan; 

mudah-mudahan Allah ngicanin 
kesempatan lêg dengan-dengan nike 
adégne betobat lêman dose-dose ie pade 
dait nenaog kebenaran. 

26 Siq care nike ie pade jari sadar malik, 
dait lepas lčman kuase Belis saq sampun 
jeret ie pade dait maksaq ie pade turut 
kemělěqne. 

l Pade inget niki: Lěq jelo-jelo penutuq 
gen araq luwčq kesusahan. 

2 Manusie gen mentingang diriqne 
mêsadg, ie ngutameang kêpêng, sombong 
dait belêgan raos saq nděq araq 
manpaatne. le pade demen pitnah dengan, 
ngelawan dengan toaqne, nděqne tao 
betampi asih, dait meriq lêg agame. 

3 le pade nděčq bedowě kasih lêg sepade 
manusie, nděqne demen bedamě, ie pade 
girang ngelengě-lengěang aran dengan 
lain, demen kadu kekerasan, ie pade 
kejem dait nděqne demen lêg hal saq 
solah. 

4le pade girang behianat, angkuh 
dait nděqne girang bepikir bělo. le 
pade demenan lěq kesenengan dunie 
ketimbang turut pekayunan Allah. 

> Timaq secare lahiriah, ie pade taat 
ngelaksaneang ibadah, laguq nděqne 

nerimaq kekuatan lêman agame nike. 
Ndaq rapet kance dengan-dengan sad 
maraq nike. 

6 Araq lêg antare ie pade saq sampun 
tame tedoq-tedoq ojok balê-balé, terus 
gode dengan-dengan nine saq lemah saq 
bedowě luwěq gati dose dait tekuasein siq 
macem-macem kemělěq. 

’ Dengan-dengan nine nike tetep melêt 
teajah, laguq nděq uwah taog mengenai 
kebenaran. 

8 Pade maraq Yanes dait Yambres saq 
lačq ngelawan Musa, maraq nike êndah 
dengan-dengan nike ngelawan kebenaran. 
Pikiran ie pade sěde, dait iman ie pade 
nděq tahen uji. 

9 Laguq ie pade ndêg gen sayan maju, 
sěngaq kebodoan ie pade gen tetaoq 
siq selapuq dengan, maraq saq tealamin 
čndah siq Yanes dait Yambres. 

10 Laguq side sampun turut pengajahan- 
pengajahan tiang, kelakuan tiang, tujuan 
idup tiang, iman tiang, kesabaran tiang, 
kasih tiang dait ketabahan tiang. 

11 Side sampun serioq tiang teaniaye dait 
tiang menderite. Side nenaoq selapuq saq 
telaksane tipaq tiang lêg Antiokia, lêg 
Ikonium, dait lêg Listra; dait side nenaoq 

selapuq penderitean saq tiang alamin! 
Laguq Tuhan nyelametang tiang lêman 
selapuqne nike. 

12 Mule selapuq dengan saq mêlê idup 
beribadah dait idup lêg dalem Deside Isa 
Almasih gen teaniaye, 

13 laguq dengan-dengan saq jahat dait 
dengan-dengan penipu gen sayan jahat. 
le pade nyesatang dengan lain, padahal ie 
měsaq tepiaq sesat êndah. 

14 Laguq side, Timotius, side harus tetep 
idup lêg dalem kebenaran saq sampun 
teajahang tipaq side dait saq side percaye 
sepenoqne, dait inget sai saq ngajah side. 

13 Harus side inget bahwe lêman side 
masih koděq side sampun kenal Kitab 
Suci saq bau ngicanin side pengertian 
jari mauq keselametan langan iman lěq 
Deside Isa Almasih. 

16 Selapuq saq tetulis lêg dalem Kitab 
Suci, teilham siq Allah dait bemanpaat jari 
ngajah, jari nyatayang kesalaqan, pesolah 
kelakuan, dait jari didik dengan lêg dalem 
kebenaran. 

17 Sehingge sebilang dengan saq 
jari dowên Allah telengkapin jari 
ngelaksaneang sebilang pegawčan saq 
solah. 

4 1 Lěq arepan Allah dait Deside Isa 
Almasih saq gen hakimin selapuq 
dengan saq idup dait saq sampun ninggal; 
dait demi kerauhan-Ne serte kerajaan-Ne, 
tiang bepesen tipaq side: 

“Side harus nyampêang Manik Allah, 
timaq waktune solah atao nděq, nyatayang 
napi saq salaq, peringet dait běng nasěhat 
dait ajah secare sabar. 

3 Sěngaq gen dateng waktune dengan 
nděqne mělě malik nerimaq pengajahan 
saq kenaq. Sebalikne, ie pade gen turut 
kemělěqne měsaq, dait ngumpulang 
luwêg guru aděqne ngajahang hal-hal saq 
solah tedengah lêg kentok ie pade. 

“Je pade sulen kentokne jari dengah 
kebenaran, laguq gen dengahang 
cerite-cerite dongěng. 

> Timaq maraq nike, side harus nguasein 
dirigde lêg dalem keadaan napi juaq. 
Pade tabah lêg dalem penderitean, 
laksaneang tugasde sebagě dengan 
saq nyampěang Kabar Solah nike dait 
tutuqang solah-solah kewajibande jari 
pelayan Allah. 

6 Mengenai diriq tiang, sampun dateng 
waktune tiang gen matě jari kurban tipaq 

Allah. Karing seberaq tiang gen bilin dunie 
niki. 

/ Tiang sampun selesčang pertandingan 
sebagus-bagusne, dait mangkin tiang 
sampun araq lêg garis penutuq. Tiang 
tetep meliharaq iman. 

8 Dait mangkin tiang sampun tesedieang 
mahkote kebenaran saq gen teicanin tipaq 
tiang siq Tuhan, Hakim saq adil nike, lêg 
jelo-Ne, nike nděqne cume lěq tiang, 
laguq êndah tipaq selapug dengan saq 
melět gati ngantos kerauhan Tuhan. 

9 Pade berusahe becat dateng ojok tiang, 

10 sěngaq Demas sampun bilin tiang 
lantaran ie mentingang dunie niki. le 
sampun lumbar ojok Tesalonika. Krekes 
sampun lumbar ojok Galatia, dait Titus 
ojok Dalmatia. 

11 Cume Lukas saq araq kance tiang. 
Tutut Markus dait těnaq ie milu bareng 
side, sěngaq ie bau nulung tiang lěq 
dalem pelayanan tiang. 

12 Titikus sampun tiang suruq lumbar 
ojok Epesus. 

13 Lamun side dateng, jauq čndah jubah 
saq tiang aděqang lêg Troas lêg balé 
Karpus. Jauq êndah kitab-kitab tiang, 

terutame selapuq gulungan saq tepiad 
lêman lěndong. 

14 Aleksander, saq jari tukang tembage 
nike sampun ngelaksaneang hal-hal saq 
jahat gati lêg tiang. Tuhan gen bales ie 
menurut perbuatanne. 

13 Side měsaq harus onyaq-onyaq lêg ie, 
sěngaq ie tetu-tetu nentang pengajahan 
saq ite jauq. 

16 Sewaktu penembêg tiang ngajuang 
pembělean tiang, nděq araq sopoq dengan 
juaq saq dampingin tiang; selapuqne bilin 
tiang. Mudah-mudahan nděqne ie pade 
saq nanggung hal nike! 

17 Laguq Tuhan araq bareng kance tiang. 
le ngicanin kekuatan sehingge tiang 
sanggup beriteang selapuq Kabar Solah 
nike, aděq tedengah siq selapuq dengan 
saq nděq Yahudi. Dait tiang teběbasang 
lêman biwih singe. 

18 Mule Tuhan gen bêbasang tiang lêman 
selapuq niat dengan saq jahat, dait le gen 
gadingang tiang selamet jangke tame 
ojok Kerajaan-Ne lêg sorge. Bagi Tuhan 
kemuliean selačq-lačqne! Amin. 

19 Salam tiang tipaq Priskila dait Akwila 
dait tipaq keluarge Onesiporus. 

20 Erastus ndot lêg Korintus, dait 
Tropimus sampun tiang bilin sewaktu ie 
masih sakit lêg Miletus. 

21 Pade berusahe pacu-pacu jari dateng 
senděqman musim telih. Ebulus, Pudes, 
Linus dait Klaudia ngirim salam tipaq side; 
maraq nike čndah selapug semeton sad 
seiman lainne. 

22 Tuhan tetep araq bareng rohde. 
Rahmat-Ne araq bareng kance side. 


Titus 


] l Titus, bije tiang! Tiang, Paulus, nulis 

surat niki sebagě hambe Allah dait 
rasul Deside Isa Almasih. Tiang tepilêg 
dait teutus jari meliharaq iman dengan- 
dengan saq sampun tepilěq siq Allah, 
dait jari meliharaq penenaoq mengenai 
kebenaran saq nyate lěq ibadahte. 

2? Pengajahan nike tedasarang lêg 
pengharepan bahwe ite gen nerimaq idup 
sejati dait kekel. Allah sampun janjiqang 
idup nike senděqman awal jaman — dait 
Allah nděqne mungkin beduste. 

3 Lěq waktu saq sampun le tentuang, 
Allah nyatayang janji-Ne nike lêg 
dalem manik-Ne. Manik nike sampun 
tepercayeang lěq tiang, dait tiang 
nyampčang manik nike sesuai kance 
prěntah Allah, Juruselamet ite. 

4 Titus, bije tiang saq sah lêg dalem 
imante saq pade. Rahmat dait damë 
sejahtere lêman Allah Bapa dait Deside Isa 
Almasih, Juruselamette araq bareng kance 
side. 

> Tiang bilin side lêg Kreta adêg side bau 
ngurus hal-hal saq masih perlu teatur. 
Dait adêg side ngangkat pemimpin- 
pemimpin jemaah lěq sebilang kote, 
maraq saq sampun tiang pesen lêg side: 

6 Dengan saq jari pemimpin jemaah 
harus dengan saq nděq bedowě cacat 
cele; ie harus bedowě cume sopoq senine; 
bije-bijene harus idup lěq dalem iman dait 
nděqne tekenal jari kanak tele dait saq 
ndčq bau teatur. 

7 Pengawas jemaah nike dengan saq 
ngurus karye Allah, ie nděqne kanggo 
bedowě cacat cele. le nděq kanggo 
sombong atao becat sili, atao girang 
bowos, atao girang besiaq atao serakah. 

8 Laguq ie harus demen bêng dengan 
nyodoq lěq balěne, demen lěq hal-hal saq 
solah, bijaksane, adil, solěh dait tao nahen 
diriq. 

9 le harus bedowé keyakinan saq teguq 
lêg pengajahan saq kenaq, maraq saq 
sampun teajahang lêg ie. Siq care nike 
ie sanggup ngeběčng nasêhat lêg dengan 
tedasarang ajahan nike, dait ngeyakinang 
dengan-dengan saq nentang ie. 

10 Sěngaq araq luwêg dengan saq ndêg 
mělě teatur, terutame lêg antare ie pade 

sag ngelaksaneang hukum sunat. le pade 
nyesatang dengan lain siq raos saq nděq 
araq manpaatne. 

11 Dengan-dengan saq maraq nike 
harus tetungkem biwihne, sěngaq ie 
pade miaq kaco luwêg keluarge siq 
pengajahan-pengajahan saq nděq-nděq. 
le pade ngelaksaneang nike cume lantaran 
mělě boyaq keuntungan saq nděq patut! 

12 Lačq ie pade sampun bedowě sopoq 
nabi, saq asalne lêman Kreta êndah, 
bebase, "Dengan-dengan Kreta girang 
beduste, dait maraq binatang buas saq 
serakah dait mayus." 

13 Napi saq teucapang siq nabi nike mule 
kenaq. Keranaq nike side harus peringet 
ie pade secare teges; aděq ie pade jari 
sěhat lêg dalem iman 

14 dait nděqne malik percaye lêg 
dongěng-dongěng Yahudi, atao aturan- 
aturan saq tepiaq siq dengan-dengan saq 
nděq mělě nerimaq kebenaran. 

15 Selapuq-lapuqne suci umaq 
dengan-dengan saq suci. Laguq umaq 
dengan-dengan saq kotor pikiranne dait 
saq nděq beriman, nděq araq napi juaq 
saq suci, sěngaq pikiran dait atê nurani ie 
pade sampun kotor! 

16 le pade bebase bahwe ie pade kenal 
kance Allah, laguq siq perbuatan ie pade, 
ie pade nilas le. le pade bejat, durhake dait 
nděqne sanggup ngelaksaneang hal-hal 
saq solah. 

2 I Laguq side, Titus, side harus 
ngajahang pengajahan saq kenaq. 

2? Běng nasčhat dengan-dengan mame 
saq lingsir, aděq ie pade tao nahen 
diriqne, bijaksane, idup jari dengan saq 
patut tehormatin, idup dalem iman, kasih 
dait dalem ketekunan. 

3 Maraq nike čndah dengan-dengan 
nine saq lingsir, ie pade harus idup jari 
dengan-dengan saq beribadah, nděqne 
kanggo pitnah dengan lain, nděqne 
kanggo ketagihan ineman keras, laguq 
ie pade harus tao ngajahang hal-hal saq 
solah, 

adêg siq care nike ie pade bau didik 
dengan-dengan nine saq masih bajang 
jari ngasihin semame dait bije-bijene, 

> jari bijaksane, idup suci dait jari senine 
saq solah saq taat lêg semamene. Siq care 
nike nděq araq dengan saq bau ngewade 
Manik Allah. 

6 Maraq nike êndah, bêng nasêhat 
dengan-dengan bajang aděq ie pade 
nguasein diriqne dalem selapuq hal, 

/ dait side mêsag harus jari teladan 
kelakuan saq solah. Side harus jujur dait 
pacu-pacu ngajahang. 

8 Kadu base saq bijaksane, saq ndêg bau 
tecele siq dengan, adêg musuh-musuhde 
jari ilaq, sêngag nděq araq hal-hal saq 
lengě saq bau ie pade raosang mengenai 
ite. 

9 Hambe-hambe harus taat lêg 
majikanne, dait nyenengang majikanne 
lêg dalem selapuq hal. le pade ndèg 
kanggo ngelawan, 

10 atao memaling. le pade harus 
nyatayang bahwe ie pade tetep tulus 
ihlas dait setie, adêg dengan gen muji 
pengajahan mengenai Allah, Juruselamet 
ite. 

11 sêngag rahmat Allah saq nyelametang 
selapuq manusie sampun nyate. 

12 Rahmat Allah nike didik ite adêg nděq 
malik idup betentangan kance pekayunan 
Allah dait nděq turut kemělěq duniawi. 
Ite tedidik jari idup bijaksane, adil dait 
beribadah lêg dalem dunie niki. 

13 Mangkin niki ite ngantih pengharepan 
saq miaq bahagie serte berembě Allah 
dait Juruselamette Deside Isa Almasih 
nyatayang kemuliean-Ne saq Maheagung. 

14le sampun ngurbanang diriq-Ne 
umaq ite jari běbasang ite leman selapudg 
kejahatan, dait nyuciang dengan-dengan 
saq jari dowč-Ne měsaq, dait saq rajin 
ngelaksaneang saq solah. 

1> Ajahang selapuqne nike, dait bêng 
nasčhat dait yakinang dengan-dengan sad 
dengahang side siq wibawe. Ndaq alurang 
sopoq dengan juaq ngerêmêhang side. 

3 l Pade ingetang anggote jemaahde 

adêg ie pade tunduk lêg pemrěntah 
dait dengan-dengan saq bekuase, dait 
mělě ngelaksaneang sebilang pegawěan 
saq solah. 

2? Badaq ie pade aděčqne ndaq pitnah 
dengan atao betungkasan kance sai juaq, 
laguq aděqne gerasaq dait harus tetep 
lemah lembut tipaq selapuq dengan. 

3 Sěngaq lačq ite měsaq čndah bodo, 
sesat dait nděq taat. Ite tejariang hambe 
sig macem-macem napsu dait kemělěq; 
ite idup siq niat-niat saq jahat dait talon 
atě, dait ite saling meriq. 

4 Laguq Allah, Juruselamette nyatayang 
kasih dait kesolahan-Ne tipaq ite. 

> Lěq waktu nike le sampun nyelametang 
ite, nděqne lantaran perbuatan solah saq 
sampun ite laksaneang, laguq lantaran 
rahmat-Ne. Allah nyelametang ite langan 
Roh-Ne saq ngicanin ite kelahiran baru 
dait idup baru, siq care persiq ite. 

6 Allah ngicanin ite Roh-Ne siq 
perantarean Deside Isa Almasih, 
Juruselamette, 

/ aděq ite sebagě dengan saq tejariang 
kenaq lêg arepan Allah sehingge 
hubungante kance Allah jari solah malik 
siq rahmat-Ne, berhak nerimaq idup saq 
kekel menurut pengharepante. 

8 Ucapan niki tetu-tetu kenaq. Dait tiang 
mělě aděq side tegesang hal-hal niki, 
aděq dengan-dengan saq percaye lěq 
Allah tetu-tetu berusahe ngelaksaneang 
pegawêan-pegawêan saq solah dait 
bemanpaat tipaq selapuq dengan. 

9Jaogang diriqde lêman pegejuhan 
saq nděq araq manpaatne, cerite- 
cerite silsilah, betungkasan dait besiaq 
mengenai Hukum Taurat. Selapuqne nike 
nděčq araq manpaatne dait sie-sie. 

10 Dengan saq jari penyebap perpecahan 
lêg dalem jemaah, harus side peringet 
sekali due; sesampun nike ndaq malik 
bebatur kance ie. 

11 Side nenaoq bahwe dengan saq maraq 
nike tetu-tetu sesat dait dose-dosene 
ngukum diriqne měsaq. 

12 Tiang gen becat ngutus Artemas atao 
Titikus ojok side, pade berusahe dateng 
ojok tiang lêg Nikopolis, sěngaq tiang 
sampun mutusang jari ndot lêg derike 
sengoněq musim telih. 

13 Pade berusahe pacu-pacu jari nulung 
Zenas, ahli Taurat nike, dait Apolos, 
aděq ie pade bau berangkat dait nděqne 
kekurangan napi-napi. 

14 Dengan-dengante harus berajah 
ngelaksaneang hal-hal saq solah, aděqne 
bau nyukupang keperluan-keperluan saq 
mule tetu-tetu teperluang; ndaq jangke ie 
pade idup nděq araq manpaatne. 

13 Selapuq semeton saq araq bareng 
tiang, ngirim salam tipaq side. Sampěang 
salam tiang tipaq ie pade saq ngasihin 
tiang pade lêg dalem iman. Rahmat Tuhan 
araq bareng kance side pade. 


Filemon 


] l Pilemon, batur dait dengan saq 
bareng begawéan kance tiang pade! 
Tiang, Paulus, sopoq tahenan lantaran 
Deside Isa Almasih, bareng kance 
semetonte Timotius, nulis surat niki tipaq 
side, 

? dait tipaq jemaah saq bekumpul lêg 
balěnde; dait čndah tipaq semetonte saq 
nine Apia, dait tipaq Arkipus, batur saq 
pade-pade bejuang kance ite. 

3 Rahmat dait damë sejahtere lêman 
Allah, Bapante dait lêman Junjungan Saq 
Mulie Deside Isa Almasih araq bareng 
kance side. 

4Tiang ngucap syukur tipaq Allah tiang, 
sebilang tiang inget side lêg dalem do'e 
tiang. 

> Sêngag tiang dengah mengenai kasihde 
tipaq selapuq dengan suci dait mengenai 
imande lêg Deside Isa Almasih Junjungan 
Saq Mulie. 

6 Tiang bedo'e semoge hubungante 
besemeton lěq dalem iman gen ngasilang 
pengertian saq sayan luwêdg mengenai 

sebilang hal saq solah lêg antare ite bagi 
Almasih. 

7 Pilemon, lantaran kasihde, tiang maug 
penghiburan dait kekuatan sěngaq atě 
dengan-dengan suci sampun side hibur. 

8 Keranaq nike, timag lêg dalem Almasih 
tiang bedowě kebêbasan jari mrěntah side 
napi saq harus side laksaneang, 

ə? laguq lantaran kasihde nike, tiang cume 
tunas doang. Tiang, Paulus, saq sampun 
toaq dait mangkin tiang kenyeke tetahen 
lêg dalem bui lantaran Deside Isa Almasih, 

10 ngajuang sopoq petunasan lêg side 
mengenai bije tiang lěq dalem Almasih 
saq sampun tiang mauq sewaktu tiang 
araq lêg dalem bui niki, aranne Onesimus. 

11 Lačq ie nděq araq manpaatne lêg side, 
laguq mangkin ie bemanpaat, nděqne 
cume lêg side doang, laguq lêg tiang 
čndah. 

12 Mangkin ie saq tiang kasihin nike tiang 
suruq tulak malik tipaq side. 

13 Setetune tiang melêt suruq ie ndot 
kance tiang jari penggentiq side, aděq ie 
bau nulung tiang, sengoněq tiang araq lěq 
dalem bui niki lantaran beriteang Kabar 
Solah lêman Allah. 

14 Laguq tiang ndèg mělě ngelaksaneang 
napi-napi lamun side nděqman setuju, 
aděq saq solah nike ndaq side laksaneang 
secare terpakse, laguq secare ihlas. 

13 Sang Onesimus bekelin lêman side 
cume sementare waktu, adêg side bau 
miaq ie tulak malik selačq-lačqne. 

16 Mangkin Onesimus nike nděqne 
sekedar hambe doang, ie lebihan lêman 
nike. le jari semeton saq pade-pade ite 
kasihin, secare manusie dait lêg dalem 
Tuhan. le bemanpaat gati umaq tiang, 
lebih-lebih lêg side! Pasti ie bemanpaat 
gati jari pelayan atao jari semeton lěq 
dalem Tuhan! 

17 Lamun side anggep tiang baturde 
saq seiman, side harus terimaq malik 
Onesimus maraq side nerimaq tiang. 

18 Lamun ie salaq atao berutang lêg side, 
alurang tiang saq nanggung selapuqne 
nike. 

19 Tiang, Paulus, nulis kadu ime tiang 
mêsad: lunasang selapuqne. Tiang 
nděqne perlu ingetang bahwe side měsaq 
berutang lêg tiang, nike diriqde měsaq. 

20 Semeton tiang Pilemon, semoge lêg 
dalem Tuhan side bemanpaat umaq tiang, 

aděq angen tiang jari gembire lêg dalem 
Almasih. 

21 Tiang tulis surat niki lantaran yakin 
bahwe side gen ngelaksaneang napi saq 
tiang tunas. Malahan tiang nenaoq side 
gen ngelaksaneang saq lebihan lêman 
nike. 

2? Selain nike, tulung sedieang tiang taoq 
jari maděq lêg balěnde, sěngaq tiang 
beharep aděq langan do'e-do'ende tiang 
gen tetulakang tipaq side. 

23 Epapras, saq araq bareng kance tiang 
lêg dalem bui lantaran Almasih, ngirim 
salam tipaq side. 

24 Terimaq čndah salam batur-batur 
tiang: Markus, Aristarkus, Demas dait 
Lukas. 

2> Rahmat Junjungan Saq Mulie Deside 
Isa Almasih araq bareng roh side. 


Ibrani 


] I Lěq jaman lačq, Allah kereng bemanik 

lêg leluhurte langan nabi-nabi kadu 
macem-macem care. 

“Lagug lêg jaman ahir niki, Allah 
bemanik lěq ite langan perantarean 
Bije-Ne, saq sampun tetentuang jari ahli 
waris selapuq saq araq. Langan le Allah 
sampun cipteang alam semeste. 

3 le saq nyugulang cahaye kemuliean 
Allah saq menah tandur; le wujut nyate 
Allah. le čndah saq meliharaq keselametan 
alam semeste niki siq manik-Ne saq 
bekuase. Sesampun le ngapus dose, le 
melinggih lêg sedi kanan Saq Maheagung 
lêg taoq saq paling atas. 

4 Bije saq asalne lêman Allah nike mauq 
kedudukan jaoq atasan lêman malačkat, 
dait pesěngan sad teicanin siq Allah lêg le 
čndah jaoq muliean lêman pesěngan saq 
teicanin tipaq malačkat. 

> Allah něnten uwah bemanik maraq 
niki lêg sopoq malačkat, "Deside Bije saq 
asalne lèêman Tiang, lêg jelo niki Tiang 
sampun jariang Deside Bije Tiang." Dait, 

"Tiang gen jari Bapa-Ne, dait le gen jari 
Bije Tiang." 

6 Laguq sewaktu Allah ngutus Bije-Ne saq 
sengake ojok dunie niki, Allah bemanik 
maraq niki, "Selapuq malačkat Allah wajib 
nyembah le." 

7 Mengenai malačkat-malačkat, Allah 
bemanik maraq niki, "Allah miaq 
malačkat-malačkat-Ne jari angin, dait 
pelayan-pelayan-Ne jari nyale api." 

8 Laguq mengenai Bije-Ne, Allah 
bemanik, "Tahte Deside, ya Allah, gen 
kekel selačq-lačqne! Pemrěntahan Deside 
nike pemrěntahan saq adil. 

9 Deside suke lêg keadilan, dait meriq lêg 
hal saq jahat, keranaq nike Allah, Allah 
Deside, milěq Deside dait ngicanin Deside 
kehormatan saq datengang sukecite, 
lebihan lêman batur-batur Deside." 

10 Allah bemanik čndah, "Deside, Tuhan, 
lêg penemběqne cipteang gumi, dait 
Deside měsaq cipteang langit. 

11 Selapuqne nike gen musnah, dait jari 
lotoh maraq kelambi; laguq Deside gen 
tetep araq. 

12 Gumi langit niki gen Deside lepit 
maraq kelambi, dait gen Deside gentiq 
siq saq lain. Laguq Deside něnten gen 

berobah, dait idup Deside něnten gen 
tutuq." 

13 Nděqne araq sopoq juaq malačkat saq 
sampun nerimaq Manik Allah saq maraq 
niki, "Melinggih lêg sedi kanan Tiang, 
jangke Tiang miaq musuh-musuh Deside 
takluk lêg Deside." 

14 Malačkat-malačkat nike cume roh-roh 
saq ngelayanin Allah, dait saq teprêntah 
siq Allah jari ngelayanin dengan-dengan 
saq gen nerimaq keselametan. 

2 l Keranaq nike ite harus sayan 

pacu-pacu merhatiang pengajahan- 
pengajahan saq sampun ite dengah, 
aděq ite ndaq jangke bilin pengajahan- 
pengajahan nike. 

“Manik Allah saq tesampêang langan 
pare malačkat tipaq leluhurte ternyate 
kenaq, dait dengan saq nděq turut atao 
nděq taat nerimaq hukuman saq setimpal. 

3 Berembě ite gen lepasang diriq, lamun 
ite nděq merhatiang keselametan saq 
belěq nike? Penemběqne, keselametan 
nike teberiteang siq Tuhan, terus 
teteguqang umaq ite siq ie pade saq 
sampun dengah lêman le. 

4 Allah sampun neguqang kesaksian 
dengan-dengan nike siq ngaraqang 

macem-macem tande dait muqjizat serte 
paice lêman Roh Allah saq tebagi-bagiang 
menurut pekayunan-Ne mêsad. 

> Sêngag nděqne tipaq malačkat- 
malaěkat Allah naklukang dunie saq gen 
dateng, saq kenyekente raosang niki. 

6 Sebalikne, araq sopoq kesaksian saq 
tetulis maraq niki, "Napi manusie nike, Ya 
Allah, sehingge Deside ilingang ie? Atao 
bije manusie sehingge Deside merhatiang 
ie? 

7 Lěq waktu saq singket Deside jariang 
ie bawaqan sekediq lêman malačkat. 
Deside ngicanin ie mahkote kemuliean 
dait hormat. 

8 Selapuq-lapuqne sampun Deside 
taklukang lěq ie." Sěngaq siq naklukang 
selapuq hal tipaq le, něnten araq sopoq 
hal saq le kecualiang, saq nênten takluk 
lêg le. Laguq mangkin niki ndêgman 
ite serioq, bahwe selapuq hal sampun 
tetaklukang lěq le. 

3 Laguq ite serioq bahwe le, Deside Isa, 
dalem waktu saq singket sampun tepiaq 
bawaqan lêman malačkat, dait le sampun 
teicanin mahkote kemuliean dait hormat 
sěngaq sengsare ninggal-Ne nike, adêg 

sig rahmat Allah le ngalamin maut demi 
selapuq manusie. 

10 Mule sampun sepatutne Allah — 
lantaran le dait siq le selapuq-lapuqne 
sampun tecipteang — nike Allah saq 
gadingang luwěq dengan tipaq kemuliean, 
nyempurneang čndah Deside Isa, saq 
mimpin ie pade tipaq keselametan, siq 
penderitean. 

11 Sěngaq le saq nyuciang manusie dait ie 
pade saq tesuciang, ie pade selapuq asalne 
lêman saq Sopoq; keranaq nike le něnten 
ilaq akuq ie pade jari sanak-sanak-Ne. 

12 Manik-Ne, "Tiang gen beriteang 
lêg sanak-sanak Tiang mengenai 
Deside. Tiang gen memuji Deside lêg 
tengaq-tengaq jemaah." 

13 Deside Isa bemanik čndah, "Tiang gen 
beharep lêg Allah." Dait le bemanik êndah, 
"Niki Tiang, bareng kance bije-bije saq 
sampun teicanin siq Allah tipaq Tiang." 

14 Sěngaq dengan-dengan saq le sebut 
bije, nike mahluk manusie saq bau 
ninggal, make Deside Isa měsaq jari pade 
kance ie pade dait idup dalem keadaan 
manusie. Hal nike le piaq, adēěq siq 
ninggal-Ne le bau binaseang Belis saq 
nguasein kematêan. 

1> Siq care nike le běbasang dengan- 
dengan saq seumur idup tejariang panjak 
lantaran takut lêg kematěan. 

16 Sampun nyate bahwe ndêgne malačkat 
saq le tulung, laguq keturunan Ibrahim. 

17 Nike artine bahwe le harus jari 
pade kance sanak-sanak-Ne lêg dalem 
selapuq-lapuqne. Dait siq care nike 
le bau jari Imam Agung saq bedowě 
belas kasihan dait setie tipaq Allah. Siq 
pelayanan-Ne nike dose manusie bau 
teampunin. 

18 Dait lantaran le mêsag sampun 
menderite dait tecobe, le bau nulung 
dengan-dengan saq mauq cobe, sěngaq 
le měsaq sampun tecobe dait menderite. 
3 I Keranaq nike, semeton-semeton saq 

suci, saq nerimaq bagian lêman Allah 
saq sampun ngemanikang lčman sorge, 
side pade harus merhatiang Rasul dait 
Imam Agung saq sampun ite percaye, nike 
Deside Isa. 

2? le setie lêg Allah saq sampun milêg 
le leg karye nike, pade maraq Musa lačq 
setie ngelaksaneang tugasne lêg Geděng 
Allah. 

3 Laguq Deside Isa patut nerimaq 
penghormatan saq belěqan lêman Musa. 

Sěngaq dengan saq piaq balě harus lebih 
tehormatin tebanding balě nike měsaq. 

4 Mule sebilang balê araq saq miaq, laguq 
saq miaq selapuq-lapuqne nike Allah 
měsaq. 

> Musa setie jari pelayan lêg dalem 
geděng Allah jari ngeběng kesaksian 
mengenai napi saq gen teberiteang lěq 
jaman saq gen dateng. 

6 Laguq Almasih setie sebagê Bije saq 
asalne lêman Allah saq betanggung 
jawab lêg gedèng Allah. Dait ite niki 
geděng Allah, lamun ite tetep besemanget 
dait tetep yakin jari mauq napi saq ite 
harepang. 

7 Keranaq nike, maraq manik Roh Allah, 
"Lamun lěq jelo niki side dengahang Manik 
Allah, 

8 ndaq side pagah maraq leluhurde, 
sewaktu ie pade ngelawan Allah, dait nguji 
Allah lêg padang gurun. 

3'Lěq derike leluhurde cobe Tiang dait 
nguji Tiang,’ Manik Allah, 'Padahal ie pade 
sampun serioq karye Tiang petang dase 
taun ngoněqne.' 

10 Keranaq nike Tiang menggah lêg ie 
pade dait Tiang bemanik, 'Atě ie pade 

tetep sesat, ie pade nděq mělě taat lěq 
prěntah-prěntah Tiang." 

II Tiang menggah dait besumpah, 'le 
pade ndèg gen tame ojok negeri nike jari 
mauq mentelah bareng kance Tiang." 

12 Semeton senamian, onyaq-onyaq ndaq 
jangke araq sopoq dengan juaq lêg antare 
side bedowě angen saq jahat dait nděq 
percaye, sehingge ie murtat lêman Allah 
saq idup! 

13Jari, adêg nděq araq sopoq dengan 
juaq lêg antare side saq pagah lantaran 
tipu muslihat dose sehingge nentang 
Allah, side pade harus saling nasěhatin 
sebilang jelo sengoněq masih tesebut 
"Jelo Niki". 

14 Ite selapuq sampun mauq bagian lêg 
dalem Almasih lamun ite tetep percaye 
lêg pengharepante saq penemběq jangke 
penutuqne. 

153 Araq tetulis, "Lamun lêg jelo niki side 
dengahang Manik Allah, ndaq side pagah 
maraq sewaktu ngelawan Allah." 

16 Sai dengan-dengan saq dengah Manik 
Allah terus ngelawan le? Tekan ie pade 
saq tepimpin siq Musa sugul lêman Mesir? 

17 Dait tipag sai Allah murke petang 
dase taun ngonêgne? Tekan tipaq ie pade 

sag bedose, dait sag ninggal lêg padang 
gurun? 

18 Tipaq sai Allah sampun besumpah 
bahwe ie pade nděq gen tame ojok 
taoq-Ne mentelah, selain tipaq ie pade 
saq ndêg taat nike? 

19Jari, sampun jelas lêg ite, bahwe ie 
pade nděčq bau tame sěngaq ie pade nděq 
percaye. 

4 I Keranaq nike sengonêg janji jari tame 
ojok dalem taoq-Ne mentelah masih 
berlaku, ite harus tetep merase takut 
ndaq-ndaq araq sopoq dengan lěq antare 
side teanggep gagal tame ojok dalemne. 

2 Sěngaq Kabar Solah nike sampun 
teberiteang lěq ite, pade maraq tipaq ie 
pade. Laguq lêg ie pade, manik nike nděq 
araq manpaatne. Sêngag sewaktu ie pade 
dengah, ie pade nděčq percaye. 

3 Laguq ite saq beriman gen tame ojok 
taoq-Ne mentelah. Hal nike kenaq kance 
napi saq temanikang siq Allah, maraq 
niki, "Lěqą dalem murke Tiang, Tiang 
besumpah, 'le pade nděčq gen tame ojok 
taoq Tiang mentelah.™ Allah bemanik 
maraq nike timaq karye-Ne sampun tutuq 
mulai lêman dunie niki le cipteang. 

4 Sěngaq mengenai jelo kepituq, araq 
tetulis maraq niki, "Lěq jelo saq kepituq 
Allah mentelah lêman selapug karye-Ne." 

> Mengenai hal nike araq čndah tetulis 
maraq niki, "le pade nděčq gen tame ojok 
negeri nike jari mauq mentelah bareng 
kance Tiang." 

Jari ie pade saq penembêg dengah 
berite mengenai Kabar Solah nike, nděqne 
tame ojok taoq-Ne mentelah sěngaq ie 
pade nděq percaye. Lamun maraq nike 
sampun jelas bahwe araq dengan-dengan 
saq gen tame ojok taoq-Ne mentelah nike. 

7 Sěngaq Allah sampun nentuang sopog 
jelo, saq tesebut “Jelo Niki". Betaun-taun 
sesampun nike Allah bemanik mengenai 
hal nike langan Daud, lêg dalem ayat saq 
ončq sampun tesebut, "Lamun lêg jelo niki 
side dengahang Manik Allah, ndaq side 
pagah." 

8 Sěngaq lamun Yusak sampun jauq 
dengan-dengan nike tame ojok taoq-Ne 
mentelah, make Allah něnten gen bemanik 
malik mengenai sopoq jelo saq lain. 

Jari, umaq dengan-dengan saq 
tehususang bagi Allah masih araq janji jari 
mentelah maraq Allah mentelah lêg jelo 
saq kepituq nike. 

10 Sěngaq dengan-dengan saq sampun 
tame ojok taoq-Ne mentelah, ie pade 
gen mentelah čndah lêman selapuq 
pegawêanne, pade maraq Allah. 

II Keranaq nike, silaq ite berusahe 
pacu-pacu jari tame ojok taoq-Ne 
mentelah nike, adêg ndaq jangke sopoq 
dengan juaq lêman ite saq gagal maraq 
ie pade lačq, lantaran nděqne percaye lêg 
Allah. 

12 Manik Allah nike idup dait kuat; 
merangan lêman selapuq klěwang sad 
bemangan due. Manik nike nusuk dalem 
gati jangke misahang jiwe dait roh; 
sendi-sendi dait sumsum, malahan bau 
bědeang pikiran dait niat atě manusie. 

13 Nděq araq sopoq mahluk juaq saq 
bau seboq diriqne lêman arepan Allah. 
Selapuqne pedas penggitan dait kebukaq 
lêg arepan-Ne. Dait ite harus betanggung 
jawab tipaq Allah. 

14 Keranaq nike ite harus tetu-tetu 
percaye lêg pengakuan imante. Sěngaq 
ite bedowě Imam Agung saq belěq saq 
sampun liwatin selapuq langit, le Deside 
Isa, Bije saq asalne lêman Allah. 

1> Imam Agungte nike ndêgne imam 
saq nděq bau ngeraseang kelemahan- 

kelemahante. Sebalikne, le sampun tecobe 
lêg dalem selapuq hal, pade maraq ite 
měsaq; cume le nênten piaq dose! 

16 Keranaq nike, silaq ite baniang diriq 
parek ojok tahte paice-Ne aděq mauq 
rahmat dait paice, sehingge ite mauq 
pertulungan lěq waktune. 

I Sebilang Imam Agung tepilêg lêg 

5 antare manusie, dait tetetepang jari 
ngewakilin manusie lêg urusan ie pade 
kance Allah. Tugasne jari ngaturang 
persembahan dait kurban lantaran dose. 

“Imam Agung nike bau paham ie pade 
saq jahat dait sesat, lantaran ie měsaq 
luwěq kelemahan. 

3 Dait, lantaran ie mêsag lemah, make ie 
harus ngaturang kurban, nděqne cume 
lantaran dose-dose umat, laguq lantaran 
dose-dosene měsaq êndah. 

4 Dait nděq araq sopoq dengan juaq 
saq bait kehormatan nike umaq diriqne 
mêsadg, laguq ie temanikang siq Allah 
pade maraq Harun. 

> Maraq nike êndah Almasih. le nênten 
mulieang dirig-Ne měsaq jari Imam 
Agung. Allah měsaq saq ngangkat le. 
Manik Allah tipaq le, "Deside Bije saq 


IBRANI 5.6 - 12 13 


asalne lèêman Tiang, lêg jelo niki Tiang 
sampun jariang Deside Bije Tiang." 

6 Pade marag lêg ayat saq lain 
Allah bemanik čndah, "Deside Imam 
selačq-lačqne, menurut aturan Imam 
Melkisedek." 

7 Sewaktu Almasih idup lêg dunie niki, 
le bedo'e dait sanget siq-Ne tunas lěq 
Allah, saq sanggup nyelametang le lêman 
ninggal. Dait lantaran kesolěhan-Ne Allah 
mirengang le. 

8 Deside Isa nike Bije saq asalne lêman 
Allah, laguq timaqne maraq nike, le 
berajah jari taat langan penderitean-Ne. 

9 Make sesampun le tesempurneang, le 
jari sumber keselametan saq kekel tipaq 
selapuq dengan saq taat lěq le, 

10 dait Allah čndah nyatayang le jari Imam 
Agung, menurut aturan Imam Melkisedek. 
11 Mengenai kedudukan Deside Isa jari 
Imam Agung, masih luwěčq saq perlu tiang 
pade sampêang lêg side, laguq sengke jari 
jelasang hal nike, sěngaq side pade nděq 

iniq becat ngerti. 

12 Setetune sampun waktune side 
jari guru, laguq nyatene side pade 
masih perlu berajah lêman dengan lain 
mengenai hal-hal saq paling dasar lêman 

pengajahan Allah. Side pade nděqman 
mampu nerimaq keloran saq tegěng; side 
pade masih harus nginem susu doang. 

13 Dengan saq masih nginem susu, artine 
ie masih bebčaq; ie ndêgman bedowé 
pengalaman mengenai napi saq kenaq 
dait napi saq salaq. 

14 Keloran saq tegêng nike umaq dengan 
děwase saq sampun bedowě pengalaman, 
tao běde-bědeang mbě saq solah dait 
mbě saq jahat. 

l Keranaq nike silaq ite bilin dasar- 

dasar penemběq lêman pengajahan 
mengenai Almasih ngalih ojok tingket 
keděwasean. Ndaq malik ite ngulang 
perajahan dasar bahwe dengan harus 
engkah ngelaksaneang hal-hal saq nděq 
bemanpaat, dait harus percaye tipaq Allah, 

2? atao perajahan dasar mengenai 
pembaptisan, atao mengenai noloq ime 
lêg atas dengan, atao mengenai idup 
malik sesampun ninggal atao hukuman 
saq kekel. 

3 Dait hal nike saq gen ite piaq, lamun 
Allah ngijinang. 

4 Sěngaq, dengan-dengan saq sampun 
murtat, nděqne mungkin tebimbing 
malik. Lačq ie pade sampun araq lěq 

dalem terang lěman Allah, dait sampun 
ngeraseang paice sorge. le pade êndah 
sampun mauq bagian lěq dalem Roh Suci. 

> le pade nenaoq lêman pengalaman ie 
pade bahwe Manik Allah nike solah, dait 
ie pade sampun ngeraseang paice-paice 
saq penoq kuase lêman jaman saq gen 
dateng. 

6 Laguq sesampun nike ie pade murtat, 
nděqne mungkin ie pade bau tebimbing 
malik aděqne tobat leman dose-dose ie 
pade. Sěngaq ie pade pakuq malik lêg 
kayuq salib Bije saq asalne lêman Allah 
dait miaq le tehine lêg julun dengan 
luwěq. 

?Tanag saq ngisep aiq ujan saq kereng 
turun lêg atasne, beterus ngasilang 
taletan-taletan saq bemanpaat umaq 
penyakapne, tanaq nike teberkahin siq 
Allah. 

8 Laguq lamun tanaq nike ngasilang lolo 
rě dait taletan saq beduwi, make tanaq 
nike nděq araq manpaatne dait êrag gen 
tekutuk siq Allah, dait selanjutne gen 
tetunuq jangke bis. 

9 Laguq semeton senamian saq tiang 
kasihin, timaq tiang pade nyampčang 
maraq nike, laguq tiang pade yakin 


IBRANI 6.10-14 16 


mengenai side pade. Tiang pade yakin 
bahwe side pade sampun nerimaq hal-hal 
saq solahan, nike berkah-berkah saq jari 
bagian lêman keselametande. 

10 Sěngaq Allah nênten Allah saq nênten 
adil. Allah něnten gen lupaq napi sad 
sampun side pade laksaneang bagi 
Allah, dait kasih saq sampun side pade 
nyatayang tipaq pesêngan-Ne sewaktu 
nulung dengan-dengan saq tehususang 
bagi Allah saq jangke mangkin masih side 
pade laksaneang. 

II Tiang pade melêt gati aděq side pade 
sopoq-sopoq tetep besemanget jangke 
dateng penutuqne, adêg side pade pasti 
mauq napi saq side pade harepang nike. 

12 Tiang pade ndčq mělě side pade jari 
mayus. Laguq tiang pade melèt aděq side 
pade idup maraq dengan-dengan saq 
bedowě napi saq tejanjiqang siq Allah, 
saq ie pade terimaq lantaran iman dait 
kesabaran ie pade. 

13 Sewaktu Allah bejanji tipaq Ibrahim, le 
besumpah demi diriq-Ne mêsadg, sěngaq 
ndčq araq saq atasan lêman le. 

14 Allah bemanik, "Tiang bejanji gen 
ngeběng side berkah saq belimpah- 

limpah dait gen miaq keturunande jari 
luwêdag." 

153 Ibrahim sabar ngantos, make ie 
nerimaq napi saq tejanjiqang siq Allah lêg 
ie. 
16 Lamun dengan besumpah, ie 
besumpah demi aran dengan saq atasan 
lêman ie, sehingge nděq araq dengan saq 
nentang sumpah nike. 

17 Keranaq nike, jari ngeyakinang ie pade 
saq berhak nerimaq janji nike mengenai 
kepastian keputusan-Ne, Allah sampun 
jamin diriq-Ne kadu sumpah. 

18 Kedue hal nike nděqne bau berobah: 
Allah něnten mungkin beduste mengenai 
janji dait sumpah-Ne. Keranaq nike, ite 
saq boyaq perlindungan lěq Allah, bedowě 
kebanian saq kuat jari mauq pengharepan 
saq araq lêg julunte. 

19 Pengharepante nike maraq jangkar saq 
tetalet dalem gati dait taoqte betegelan 
saq kuat dait aman umaq jiwente, saq 
sampun nembus kelambu saq begantung 
lêg dalem Geděng Suci Allah, 

20 |ěq taoq nike Deside Isa sampun tame 
dait bukaqang ite langan, nike sesampun 
le jari Imam Agung selačq-lačqne, 
menurut aturan Imam Melkisedek. 

7 I Melkisedek niki raje leman Salem dait 
imam Allah Saq Maheagung. Sewaktu 
Ibrahim tulak lêman perang ngalahang 
raje-raje, Melkisedek rauh nyambut ie dait 
ngicanin ie berkah. 

? Beterus Ibrahim ngaturin Melkisedek 
sepersepulu lčman napi saq ie rebut. 
(Pesěngan Melkisedek artine, saq 
penemběq, "Raje Keadilan" dait lantaran le 
raje lêman Salem, make artine êndah "Raje 
Damē".) 

3 Mengenai Melkisedek niki ndêg araq 
keterangan bahwe ie bedowě amaq 
atao inaq atao leluhur; nděq araq êndah 
keterangan mengenai kelahiranne, atao 
ninggalne. le pade maraq Bije saq asalne 
lêman Allah; le Imam saq kekel. 

4Jari, ite bau serioq lêg deriki berembě 
agungne Melkisedek niki; le agung 
sehingge Ibrahim, bapaq leluhur 
bangsente, ngicanin ie sepersepulu lêman 
selapuq harte saq ie mauq lčman perang 
nike. 

> Lěq dalem Hukum Taurat, tetentuang 
bahwe imam-imam keturunan Lewi saq 
betugas bait sepersepulu lêman dowě 
bande dait penghasilan umat Israel, nike 

semeton-semetonne měsaq timaq ie pade 
bareng-bareng keturunan Ibrahim. 

6 Melkisedek nděčqne keturunan Lewi, 
laguq ie čndah nerimaq sepersepulu 
lêman selaąpuq saq terebut siq Ibrahim, 
Melkisedek ěndah ngicanin berkah tipaq 
Ibrahim saq setetune sampun bedowě 
janji-janji lčman Allah. 

7 Mule ndégne bau tetilas bahwe dengan 
sag teberkahin nike bawaqan lêman 
dengan saq ngicanin berkah. 

8 Imam-imam saq nerimaq bagian 
sepersepulu, nike manusie saq iniq 
ninggal. Laguq mengenai Melkisedek 
saq nerimaq bagian sepersepulu nike, 
menurut Kitab Suci tetep idup. 

Jari bau teparan, bahwe Lewi — saq 
keturunanne bait bagian sepersepulu 
lêman umat Israel — bebayah čndah 
bagian nike langan Ibrahim. 

10Timaqne Lewi ndêgman tebijeang, 
laguq bau teparan ie sampun araq lêg 
dalem awak Ibrahim leluhurne, sewaktu 
Melkisedek bedait kance Ibrahim. 

11 Siq pimpinan imam-imam Lewi, 
Hukum Taurat teicanin tipaq umat Israel. 
Sěngaq imam-imam Lewi nike nděqne 
bau ngelaksaneang secare sempurne napi 

saq harus ie laksaneang, make harus araq 
imam lain, saq maraq Imam Melkisedek, 
dait nděqne lêman golongan Imam Harun 
malik! 

12 Jari, lamun kedudukan imam-imam 
berobah, Hukum Taurat êndah harus 
berobah. 

13 Saq temaksut lêg deriki mengenai 
sopoq dengan saq asalne lêman suku lain, 
padahal lêman suku niki nděqne uwah 
sopoq dengan juaq saq betugas jari imam. 

14 Selapuq dengan nenaoq bahwe 
Junjungante Saq Mulie asalne lêman suku 
Yehuda; dait Musa nděq uwah nyebut 
suku nike sewaktu ie bebaos mengenai 
imam-imam. 

13 Hal saq teraosang niki jari sayan jelas 
malik, waktu araq sopoq imam lain saq 
maraq Melkisedek. 

16 le teangkat jari imam, nděqne atas 
dasar aturan-aturan manusie, laguq atas 
dasar idup saq nděqne iniq binase. 

17 Sêngag mengenai le araq kesaksian, 
"Deside imam selačq-lačqne, menurut 
aturan Melkisedek." 

18Jari, mangkin aturan saq lačq sampun 
tebatalang, sěngaq nděq kuat dait nděq 
araq manpaatne. 

19 Hukum Taurat ndêgne bau jariang 
napi juaq jari sempurne. Keranaq nike 
mangkin ite teicanin sopoq pengharepan 
saq solahan; siq hal nike ite bau parek 
tipaq Allah. 

20 Dait čndah, selapuqne nike tebarengin 
siq sumpah lêman Allah. Nděq araq 
sumpah maraq nike sewaktu imam-imam 
saq lain nike teangkat. 

21 Laguq Deside Isa teangkat jari imam 
kadu sumpah, sewaktu Allah bemanik 
lêg le, "Tuhan sampun besumpah, dait 
le něnten gen ngerobah keputusan-Ne, 
'Deside Imam selačq-lačqne."™ 

2? Siq care niki čndah Deside Isa jari 
jaminan lêman sopoq perjanjian saq 
solahan. 

23 Selain nike, luwêg imam-imam 
saq lain, sêngad ie pade sopoq-sopoq 
ninggal sehingge nděq bau ngelanjutang 
jabatanne. 

24 Laguq Deside Isa idup selačq-lačqne, 
dait jabatanne jari imam nděqne tegentiq 
siq dengan lain. 

25 Keranaq nike jari selačq-lačqne Deside 
Isa bau nyelametang dengan-dengan saq 
parek ojok Allah langan le, sěngaq le idup 
selačq-lačqne jari Perantare ie pade. 

26 Jari, Deside Isa nike Imam Agung saq 
ite perluang. le suci; lêg le něnten araq 
kesalaqan atao dose napi juaq. Deside Isa 
tekelin lêman dengan-dengan bedose, 
dait tetačkang jangke ojok taoq saq 
atasan lêman selapuq langit. 

27 Deside Isa něnten maraq imam-imam 
agung saq lain, saq sebilang jelo harus 
ngaturang kurban persembahan lantaran 
dose-dosene měsaq juluq, baruq lantaran 
dose-dose umat. Deside Isa ngaturang 
kurban cume sekali doang jari selačq- 
lačqne, sewaktu le ngaturang diriq-Ne 
mêsad jari kurban. 

28 Hukum Taurat netepang dengan saq 
nděq sempurne jari imam agung. Laguq 
sesampun nike, lêman hukum nike, Allah 
miaq janji kadu sumpah bahwe Allah 
ngangkat jari Imam Agung, Bije saq 
asalne lčman Allah sag sampun sempurne 
selačq-lačqne. 

l Saq jari inti selapuqne niki bahwe: 

Ite bedowě Imam Agung saq maraq 
nike, saq melinggih lěq sedi kanan Saq 
Maheagung lěq sorge. 

2 le ngelaksaneang tugas sebagě Imam 
Agung lêg Ruang Mahesuci, lêg dalem 

Kěmah Tuhan saq sejati, saq tepiaq siq 
Tuhan, nděqne siq manusie. 

3 Sebilang imam agung teangkat jari 
ngaturang kurban atao persembahan 
tipaq Allah. Maraq nike čndah Imam 
Agungte; le harus araq saq le aturang. 

4 Seanděčne le araq lêg dunie niki, le 
něnten gen jari imam, sěngaq sampun 
araq imam saq ngaturang kurban saq 
tetuntut lêg dalem Hukum Taurat. 

> Pegawčan saq ie pade laksaneang 
jari imam nike setetune cume sopoq 
gambaran dait bayangan lêman napi saq 
araq lêg sorge. Hal nike lačq sampun 
tesampêang siq Allah tipaq Musa, sewaktu 
Musa gen piag Kêmah Tuhan. Maraq niki 
Manik Allah tipaq Musa, "Inget! selapuqne 
nike harus side piaq menurut conto 
gambar saq tepetitoqang tipaq side lêg 
atas gunung.” 

6 Laguq mangkin Deside Isa nerimaq 
tugas jari imam saq jaoq muliean lêman 
napi saq telaksaneang siq imam-imam 
nike. Sěngaq le sampun jari Perantare 
sopoq perjanjian saq muliean, sěngaq 
tedasarang siq janji-janji saq solahan. 

7 Lamun ndèg araq kekurangan lêg 
perjanjian saq penemběq, make nděqne 
perlu malik tepiaq perjanjian saq kedue. 

8 Laguq Allah sampun ngewade umat- 
Ne, sehingge Allah bemanik, "Inget! 
gen dateng waktune, Tiang gen miaq 
perjanjian saq baru kance bangse Israel, 
dait kance bangse Yehuda. 

9 Nděčqne maraq perjanjian saq Tiang 
piaq kance leluhur ie pade sewaktu Tiang 
pimpin ie pade sugul lêman negeri Mesir. 
le pade nděq setie lêg perjanjian saq Tiang 
piaq kance ie pade, keranaq nike Tiang 
nolaq ie pade." 

10 Laguq mangkin, niki perjanjian saq 
gen Tiang piaq kance umat Israel lěq 
jelo-jelo saq gen dateng, manik Tuhan: 
"Tiang gen noloq hukum Tiang lěq dalem 
pikiran ie pade, dait gen Tiang tulis lêg 
atě ie pade. Tiang gen jari Allah ie pade, 
dait ie pade gen jari umat Tiang." 

11 le pade ndčq perlu ngajah sepade 
wargene, atao bebadaq tipaq semetonne, 
"Side harus kenal kance Tuhan.” Sěngaq 
ie pade selapuq, belěq atao koděq, gen 
kenal kance Tiang. 

12 Tiang gen ngampunin kesalaqan- 
kesalaqan ie pade, dait Tiang nděq gen 
inget malik dose-dose ie pade. 

13 Siq nyugulang perjanjian saq baru, 
Allah nyatayang bahwe perjanjian saq 
penemběq nike jari batal, dait napi saq 
sampun tebatalang gen becat telang. 

9 I Perjanjian saq penembêg bedowé 

aturan-aturan ibadah, dait éndah 
bedowé taoq ibadah saq tepiaq siq 
manusie. 

2? Sopoq kêmah tepiaq saq bagian julune 
tesebut Ruang Suci. Lěq derike araq 
tetolog tangkaq dilah dait araq čndah 
mêje kance ruti saq teaturang tipaq Allah. 

3 Lěq bagian dalemne, lêg bagian mudi 
kelambu saq kedue, araq ruangan saq 
tesebut Ruang Mahesuci. 

4 Lěq dalem ruangan nike araq mêje taoq 
kurban saq tepiaq lêman emas jari tunuq 
dupe, dait araq čndah Peti Perjanjian saq 
selapuqne telapis siq emas. Lěq dalem 
peti nike araq guci emas saq berisi manna, 
tunjangne Harun saq sampun besuli, dait 
due lêmpêngan batu tulis saq lêg atasne 
tetulis sepulu prêntah lêman Allah. 

> Lěq atas Peti nike araq due Kerub 
kemuliean saq ngudung taoq pendamêan. 

Laguq mangkin selapuqne nike nděqne 
bau tejelasang sopoq-sopoq. 

6 Maraq nike selapuqne teatur. Sebilang 
jelo imam-imam tame ojok dalem bagian 
julu kěmah nike jari ngelaksaneang ibadah 
ie pade. 

7 Saq tame ojok bagian paling dalem 
lman kěmah nike cume imam agung 
doang. le ngelaksaneang hal nike cume 
sekali setaun. le ngelaksaneang nike jauq 
daraq jari teaturang tipaq Allah lantaran 
diriqne měsaq dait lantaran dose-dose 
saq nděčq sediah tepiaq siq umat-Ne. 

8 Siq care nike, Roh Allah nyatayang 
secare jelas, bahwe sengoněq kêmah lêg 
bagian julu nike masih araq, langan tame 
ojok dalem Ruang Mahesuci nike nděqman 
tebukaq. 

ə Niki jari lambang jaman saq mangkin; 
artine bahwe persembahan-persembahan 
dait kurban-kurban binatang saq 
teaturang tipaq Allah, nděqne bau 
nyempurneang atě nurani dengan saq 
jauq persembahan. 

10 Sěngaq upacare-upacare nike cume 
berubungan kance keloran, ineman, 
dait macem-macem upacare penyucian. 
Selapuqne cume aturan-aturan lahiriah 

sag berlaku cume jangke selapug hal 
tejariang baru. 

11 Lagug Almasih sampun rauh jari Imam 
Agung bagi hal-hal saq solah saq gen 
dateng, sěngaq le sampun tame ojok 
dalem kěmah saq belěqan dait lebih 
sempurne, saq nděq tepiaq siq ime 
manusie, artine nděq berasal lêman dunie 
saq tecipteang niki. 

12 Almasih tame lêg Ruang Mahesuci lêg 
dalem kěmah nike cume sekali doang 
jari selačq-lačqne. Lěq waktu nike le 
něnten gadingang daraq běmběq mame 
atao daraq anak sampi jari teaturang; le 
gadingang daraqne měsaq, dait siq care 
nike le běbasang ite selačq-lačqne. 

13 Daraq lêman bêmbêg dait sampi mame 
dait awu-awu lêman kurban anak sampi, 
tekadu jari ketis dengan-dengan saq najis 
aděq ie pade jari bersi secare lahiriah. 

14Jari, lamun daraq dait awu-awu nike 
bau persiq kenajisan dengan-dengan nike, 
lebih-lebih daraq Almasih! Siq Roh saq 
kekel, Almasih ngaturang diriq-Ne měsaq 
tipaq Allah jari kurban saq sempurne. 
Daraq-Ne persiq atě nuraninte lêman 
perbuatan saq nděq araq manpaatne, 

aděq ite bau beribadah tipaq Allah saq 
idup. 

13 Keranaq nike Almasih jari Perantare 
sopoq perjanjian saq baru, aděq dengan 
saq sampun temanikang siq Allah 
bau nerimaq berkah-berkah saq kekel 
saq sampun tejanjiqang siq Allah, 
lantaran ninggal-Ne nike sampun nebus 
pelanggaran-pelanggaran saq tepiaq lêg 
perjanjian saq penemběq. 

16 Lamun araq surat warisan, harus 
čndah araq buktine bahwe dengan saq 
miaq surat nike sampun ninggal. 

17 Sěngaq surat warisan nděqne berlaku 
lamun dengan saq miaq surat nike masih 
idup. Surat nike berlaku cume sesampun 
dengan nike ninggal. 

18 Keranaq nike perjanjian saq penembêg 
čndah harus tesahang siq daraq. 

19 Lěq penembêgne Musa nyampêang 
selapuq prěntah saq tetulis lêg Hukum 
Taurat tipaq bangse Israel. Sesampun nike 
Musa bait daraq anak sampi dait daraq 
běmběq mame, terus campurne kance 
aiq, beterus teketisang lêg Kitab Hukum 
Taurat nike dait lêg selapuq bangse Israel 
kadu hisop dait bulu dombe bewarne běaq 
toaq. 

20 Sambil ngelaksaneang hal nike Musa 
bebase, "Niki daraq saq ngesahang 
perjanjian lčman Allah saq harus side 
pade taatin." 

21 Beterus siq care saq pade, Musa êndah 
ketis daraq nike lêg kěmah ibadah dait lêg 
selapuq pekakas saq tekadu ibadah. 

22? Mule menurut Hukum Taurat, jangke- 
jangke selapuq hal tesuciang siq daraq; 
dait dose cume bau teampunin lamun 
araq penumpahan daraq. 

23 Siq care nike barang-barang saq jari 
lambang hal-hal saq lêg sorge perlu 
tesuciang. Laguq lêg hal-hal saq lêg sorge 
nike teperluang kurban saq jaoq solahan 
malik. 

24 Sěngaq Almasih něnten tame ojok 
Ruang Suci saq tepiaq siq manusie, saq 
cume jari lambang lêman saq setetune. 
Almasih měsaq tame ojok sorge; mangkin 
lêg derike le ngadep Allah jari kepentingan 
ite. 

2> Imam Agung sebilang taun tame 
ojok Ruang Mahesuci jauq daraq 
sopoq binatang. Laguq Almasih něnten 
ngulang-ulang tame jari ngaturang 
diriq-Ne. 

26 Sěngaq lamun maraq nike, artine 
le sampun beulang-ulang menderite 
mulai lêman dunie niki tecipteang. Laguq 
nyatene, mangkin lêg jaman penutuq niki, 
le rauh cume sekali doang jari ngapus 
dose siq ngurbanang diriq-Ne mêsad. 

27 Pade maraq manusie sampun 
tetetepang jari ninggal cume sekali dait 
sesampun nike teadilin siq Allah. 

28 Maraq nike čndah Almasih, cume 
sekali doang teaturang jari kurban saq 
ngapus dose luwêg dengan. Sesampun 
nike le gen rauh malik saq kedue 
kaline, nděqne jari nyelesêang persoalan 
dose, laguq jari ngicanin keselametan 
tipaq dengan-dengan saq ngantos 
kerauhan-Ne. 

] 0 I Hukum Taurat cume ngebêng 

gambaran saq saru-saru mengenai 
hal-hal saq solah saq gen dateng, dait 
nděqne gambaran saq setetune lêman 
hal-hal nike. Keranaq nike, hukum nike 
nděq mungkin nyempurneang ie pade saq 
parek tipaq Allah siq kurban saq pade, saq 
sebilang taun tetep teaturang. 

2 Sěngaq lamun mule bau, pasti dengan- 
dengan nděqne malik ngaturang kurban, 
lantaran ie pade saq beribadah nike nděq 

sadar malik lêg dose sesampun sekali 
tesuciang jari selačq-lačqne. 

3 Laguq nyatene kurban-kurban saq 
teaturang sebilang taun nike malahan 
miaq dengan jari inget lêg dose-dose ie 
pade, 

4 sěngaq daraq sampi dait daraq bêmbêg 
mame mule nděqne bau ngapus dose. 

> Keranaq nike sewaktu Almasih tame 
ojok dunie, le matur lêg Allah, "Deside 
něnten suke kurban dait persembahan; 
sebalikne Deside sampun nyedieang rage 
umaq Tiang. 

6 Deside něnten nerimaq kurban saq 
tetunuq atao kurban jari pengapus dose. 
7 Beterus Tiang matur, 'Niki Tiang, ya 

Allah! Tiang parek jari ngelaksaneang 
pekayunan Deside, maraq saq tetulis lêg 
dalem Kitab Suci mengenai Tiang!" 

8 Lěq penemběqne Almasih matur, 
"Deside něnten suke kurban dait 
persembahan; Deside něnten nerimaq 
kurban binatang saq tetunuq jari 
persembahan dait lêg kurban jari 
pengampunan dose." Timaq selapuq 
kurban nike teaturang menurut Hukum 
Taurat. 

Sesampun nike Almasih matur, 

"Niki Tiang, ya Allah! Tiang parek jari 
ngelaksaneang pekayunan Deside." Siq 
care nike Allah ngapus selapuq kurban 
saq lačq nike, dait gentiqne siq kurban 
saq kedue, nike Almasih. 

10 Dait lantaran pekayunan Allah nike, ite 
sampun tesuciang langan persembahan 
rage Almasih, sekali jari selačq-lačqne. 

11 Sebilang imam ngelaksaneang tugasne 
jari imam sebilang jelo, dait beulang- 
ulang ie ngaturang kurban-kurban saq 
pade. Laguq kurban-kurban nike tetu-tetu 
nděq bau ngapus dose. 

12 Sebalikne, Almasih cume ngaturang 
sopoq kurban jari pengampunan dose, 
dait kurban nike berlaku selačq-lačqne. 
Sesampun ngaturang kurban nike, 
Almasih melinggih lěq sedi kanan Allah, 
dait mrěntah bareng kance Allah. 

13 Dait mangkin Almasih ngantos jangke 
Allah miaq musuh-musuh-Ne takluk lêg 
le. 

l4jJari siq sopoq kurban, Almasih 
nyempurneang dengan-dengan saq 
sampun tepersiq lčman dose. 

1> Mengenai hal nike Roh Allah čndah 
besaksi tipaq ite, 

l6"Njki perjanjian saq gen Tiang piaq 
kance ie pade, lêg jelo-jelo saq gen 
dateng." le bemanik čndah, 'Gen Tiang 
tolog hukum-hukum Tiang lêg dalem atě 
ie pade, dait gen Tiang tulis hal nike lêg 
dalem pikiran ie pade." 

17 "Tiang gen lupaqang dose-dose dait 
kejahatan-kejahatan ie pade." 

18Jari, dose-dose dait kejahatan- 
kejahatan nike sampun teampunin, make 
nděqne perlu malik teaturang kurban 
lantaran dose. 

19Jari, semeton-semeton senamian, siq 
ninggalne Deside Isa nike, mangkin ite 
bani tame ojok dalem Ruang Mahesuci. 

20 Deside Isa sampun bukaqang ite sopoq 
langan saq baru, dait saq jauq ite tipaq 
kehidupan langan kelambu, nike rage 
Deside Isa měsaq. 

21 Dait mangkin ite bedowé sopoq imam 
saq agung saq betanggung jawab lěq 
Geděng Allah. 

22? Keranaq nike silaq ite ngadep Allah siq 
angen saq tulus dait iman saq teguq; siq 
atě saq sampun tesuciang lêman perasaan 
salaq, dait siq awak saq sampun tepersiq 
kadu aiq saq murni. 


IBRANI 10.23 -29 34 


23 te harus tetu-tetu percaye lêg 
pengharepan saq sampun ite akug, 
sěngaq Allah nike setie dait le gen nepatin 
janji-Ne. 

24 Dait silaq ite saling perhatiang, adêg 
ite saling ngeběng semanget lêg dalem 
kasih dait lěq dalem pegawêan saq solah. 

2> Ndaq ite jaoqang dirig lêman acare- 
acare ibadahte, maraq saq tebiaseang 
siq pire dengan, laguq silaq ite saling 
nasčhat, dait sayan pacu ngelaksaneang 
lantaran jelo Tuhan sayan rapet. 

26 Sěngaq lamun penenaoq mengenai 
kebenaran lêman Allah sampun 
tesampêang tipaq ite, lagudg ite masih 
doang sediah gawěq dose, make nděqne 
araq malik kurban jari ngapus dosente. 

27 Laguq sopoq-sopoqne saq araq umaq 
ite, penghakiman saq nakutang dait api 
murke-Ne saq gen nunuq jangke bis 
dengan-dengan durhake! 

28 Dengan saq ndêg taat lêg hukum saq 
teicanin sig Musa tehukum matě nděq 
araq ampun, lamun araq saksi due atao 
telu dengan, saq buktiang bahwe ie salaq. 

29 Berembě beratne hukuman saq gen 
teterimaq siq dengan saq ngicaq-icaq 
Bije saq asalne lêman Allah. Dengan nike 

nganggep hine daraq perjanjian Allah, 
nike ninggalne Almasih saq persiq ie 
lêman dose. le menghine Roh saq ngicanin 
rahmat. 

30 Ite nenaoq sai le saq bemanik, "Tiang 
gen bales! Tiang gen ngukum!" dait saq 
bemanik, "Tuhan gen hakimin umat-Ne." 

31 Berembě kenjeringne lamun geriq ojok 
gading Allah Saq Idup! 

32 Pade inget berembě keadaan semeton 
senamian lěq waktu saq julu. Sesampun 
side pade nerimaq cahaye Allah, side pade 
luwêg menderite; laguq side pade tetep 
tahen lêg dalem perjuangan saq berat. 

33 Araq waktune side pade tehine dait 
teperlakuang secare nděq bagus lêg julun 
dengan luwčq. Araq waktune êndah side 
pade milu čndah menderite kance ie pade 
saq teperlakuang maraq nike, 

34 dait side pade milu ngeraseang 
kesedihan dengan saq tebui. Dait sewaktu 
selapuq dowěn side pade terampas, side 
pade seneng nerimaq hal nike, sêngad 
side pade nenaoq bahwe side pade masih 
bedowě hal saq solahan, saq gen bau 
tahen selačq-lačqne. 

35 Keranaq nike, ndaq putus ase, sêngag 
lamun side pade tetep percaye, make araq 
upaq saq belěq lêg hal nike. 

36 Side pade perlu ketekunan, adêg side 
pade bau ngelaksaneang pekayunan Allah 
dait siq care nike bau nerimaq napi saq 
tejanjiqang siq Allah. 

37 Sěngaq lêg dalem Kitab Suci tetulis, 
"Cume karing seberaq doang, make le saq 
gen rauh nike, gen gelis rauh; le něnten 
gen tunde-tunde kerauhan-Ne. 

38 Dait dengan-dengan Tiang saq solêh 
gen idup siq iman; laguq lamun araq lěq 
antare ie pade saq mundur, make Tiang 
nděčq suke lêg ie." 

39 Ite niki nděqne umat saq ngundurang 
diriq dait binase. Sebalikne, ite niki umat 
saq percaye lěq Allah dait saq mauq idup. 
] ] l Iman nike dasar lêman selapuq hal 

saq ite harepang dait bukti leman 
selapuq hal saq ndēq ite serioq. 

2 Sěngaq siq iman, dengan-dengan lêg 
jaman lačq tedemenang siq Allah. 

3 Lantaran iman ite ngerti, bahwe alam 
semeste sampun tecipteang siq Manik 
Allah, sehingge napi saq ite serioq sampun 
telaksane lêman napi saq nděq bau ite 
serioq. 

4Lantaran iman Habil sampun ngaturang 
tipaq Allah kurban saq solahan lêman 
kurban saq teaturang siq Kain. Lantaran 
imanne nike, Habil teterimaq siq Allah jari 
dengan saq kenaq, sěngaq nyate bahwe 
Allah nerimaq persembahanne. Habil 
sampun ninggal, laguq lantaran imanne 
nike, ie masih ngeraos. 

> Lantaran iman Henok kerangkatan, 
adèg ie nděq ngalamin ninggal, dait 
ie nděq tedait, sěngaq Allah sampun 
ngangkat ie. Sěngaq senděqman ie 
kerangkatan, ie mauq kesaksian, bahwe ie 
nyenengang Allah. 

6 Laguq lamun nděčq bedowé iman 
nděqne mungkin dengan bau nyenengang 
Allah. Sèngag dengan saq parek tipaq 
Allah harus percaye bahwe Allah araq, dait 
bahwe Allah ngicanin upaq tipaq dengan 
saq pacu-pacu boyaq le. 

7 Lantaran iman, make Nuh -- siq 
petunjuk lêman Allah mengenai sopoq 
hal saq nděqman penggitan — siq 
taat nyiepang kapal jari nyelametang 
keluargene; dait lantaran imanne nike 
dunie tehukum dait ie tetentuang jari 
nerimaq kebenaran, sesuai kance imanne. 

#Lantaran iman Ibrahim taat, sewaktu 
ie temanikang jari berangkat ojok negeri 
saq gen ie terimaq jari dowêne, terus ie 
berangkat timaq ie nděq nenaoq taoq saq 
ie laiq. 

3 Lantaran iman ie ndot jari dengan 
pendateng lêg tanaq saq tejanjiqang siq 
Allah tipaq ie. Ibrahim ndot lêg derike lêg 
dalem kěmah kance Ishak dait Yakub, saq 
milu jari ahli waris lêg janji saq pade. 

10 Sěngaq Ibrahim kenyeke ngantos kote 
saq terencaneang dait tepiaq siq Allah 
kadu dasar saq kuat. 

11 Lantaran iman Ibrahim dait Sarah maug 
kekuatan jari mauq keturunan, timaq ie 
pade sampun lingsir gati, sěngaq ie pade 
nganggep Allah, saq ngicanin janji nike 
setie. 

12 Timaq lêg waktu nike Ibrahim sampun 
lingsir gati jari bedowě bije, laguq ie mauq 
keturunan luwčq gati, jangke nděqne bau 
terěkěng, maraq luwêdgne bintang lêg 
langit dait gerěs lêg sedin segare. 

13 Dalem iman, dengan-dengan nike 
selapuq sampun ninggal nděqne mauq 
napi saq tejanjiqang, laguq cume serioq 
dait nyambut ie lêman jaoq. le pade 

ngakuq bahwe ie pade dengan-dengan 
pendateng dait musapir lêg gumi niki. 

14 Sěngaq dengan-dengan saq bebase 
maraq nike setetune nyatayang bahwe ie 
pade kenyeke boyaq negerine mêsad. 

1> Nděqne negeri saq sampun ie pade 
bilin nike saq ie pade pikirang. Sěngaq 
lamun maraq nike, make ie pade bedowě 
luwêg kesempatan jari tulak ojok negeri 
nike. 

16 Laguq nyatene, ie pade angenang 
sopoq negeri saq solahan, nike negeri saq 
lêg sorge. Keranaq nike Allah něnten ilaq 
lamun ie pade nyebut le jari Allah ie pade, 
sěngaq Allah sampun nyedieang ie pade 
sopoq kote. 

17 Lantaran iman make Ibrahim, sewaktu 
ie tecobe, ngaturang Ishak. le, saq sampun 
nerimaq janji nike, rěde ngaturang bijene 
saq nunggal. 

18 Timaq tipaq ie sampun tesampčang: 
"Keturunan asalne lêman Ishak nike saq 
gen tesebut keturunande." 

19 Ibrahim yakin bahwe Allah sanggup 
ngidupang malik Ishak lčman ninggal 
-- jari, bau teparan, Ibrahim sampun 
nerimaq malik Ishak lêman ninggal. 

20 Lantaran iman make Ishak, sewaktu 
gen ninggal, ngicanin berkah tipaq Yakub 
dait Esau jari hal-hal saq gen dateng. 

21 Lantaran iman, make senděqman 
Yakub ninggal, ie ngicanin berkahne tipaq 
bije-bije Yusup, sambil beselanggah lêg 
otak tunjangne dait nyembah Allah. 

22? Lantaran iman, make Yusup sewaktu 
gen ninggal bebadaq mengenai dengan- 
dengan Israel sugul lčman Mesir, dait 
bepesen aděq tolang-tolangne tejauq 
čndah. 

23 Lantaran iman make Musa, sesampun 
ie tebijeang, teseboq sengoněq telu bulan 
siq dengan toaqne, sěngaq ie pade serioq, 
bahwe kanak nike solah ruene dait ie pade 
nděq takut lêg prěntah raje. 

24 Lantaran iman make Musa, sesampun 
dèwase, nděqne mělě tesebut bije leman 
putri Piraun. 

2> le senengan menderite bareng kance 
dengan-dengan saq tehususang bagi 
Allah, ketimbang sementare waktu 
ngeraseang kesenengan lêman idup saq 
bedose. 

26 le nganggep penghinean sěngaq 
Almasih nike belêgan lêman selapuq 

kesugihan Mesir, sěngaq Musa harepang 
upaq lěq jelo saq gen dateng. 

27 Lantaran iman make Musa sampun 
bilin Mesir dait nděqne beridap takut 
lêg murke raje. le ngelanjutang tujuanne 
maraq ie sampun serioq napi saq nděq 
penggitan nike. 

28 Lantaran iman make ie ngaraqang 
Paskah dait ketisang daraq lêg lawang 
balě dengan Israel aděq Malačkat Maut 
ndaq nyematěq bije-bije ie pade saq 
sengake. 

29 Lantaran iman make ie pade sampun 
mbelat Segare Běaq, maraqne ie pade 
lampaq lěq atas tanaq saq gero, laguq 
dengan-dengan Mesir tegulung siq aiq 
segare nike, sewaktu ie pade čndah cobaq 
mbelat segare nike. 

30 Lantaran iman make tembok-tembok 
Yeriko ruk, sesampun kote nike tekiterin 
pituq jelo ngoněqne. 

31 Lantaran iman, make Rahab, dengan 
nine pelacur nike, nděqne milu binase 
bareng-bareng kance dengan-dengan 
durhake, sěngaq ie sampun nerimaq 
secare solah mate-mate Israel. 

32 Dait napi malik saq harus tiang sebut? 
Sěngaq tiang gen kekurangan waktu, 

lamun tiang gen nyeriteang mengenai 
Gideon, Barak, Simson, Yepta, Daud, 
Samuel dait nabi-nabi, 

33 saq lantaran iman sampun naklukang 
kerajaan-kerajaan, ngamalang kebenaran, 
mauq napi saq tejanjiqang, nungkem 
biwih singe-singe, 

34 pedaqang api saq ngelaur, selamet 
lman gacukan klêwang. le pade 
lemah, laguq jari kuat; ie pade perkase 
dalem peperangan sehingge ngalahang 
pasukan-pasukan bangse lain. 

35 Araq dengan-dengan nine saq nerimaq 
malik dengan-denganne saq sampun 
ninggal, lantaran teidupang. Laguq araq 
čndah saq tesiksaq dait nděqne mělě 
nerimaq pemběbasan, lantaran mělě 
teidupang malik jari sopoq kehidupan saq 
solahan. 

36 Araq saq teoloq-oloq, tepecut, tetaliq 
kadu rantě dait saq tetamadgang ojok 
dalem bui. 

37 |e pade tepelêwas siq batu jangke 
ninggal, araq saq tepeleng kadu gergaji, 
dait saq tematěq kadu klěwang. le pade 
ngambar kadu kelambi saq tepiaq lêman 
lêndong dombe atao lěndong běmběq; ie 
pade miskin, teaniaye dait tesiksaq. 

38 Dunie niki ndêgne taoq saq pantes 
umaq ie pade, ie pade ngambar lêg 
padang gurun dait lêg bukit-bukit, dait 
ndot lêg dalem goe-goe dait lêg dalem 
loang-loang tanad. 

39 Berembě belêgne kemenangan saq 
temauq siq selapuq dengan nike lantaran 
iman ie pade! Laguq ie pade nděq nerimaq 
napi saq tejanjiqang siq Allah, 

40 sêngag Allah bedowě rencane saq 
solahan lêg ite. Rencane-Ne nike bahwe 
cume bareng kance ite, ie pade gen jari 
sempurne. 

] 2 l Nah, mengenai dirigte mêsag, 

lêg sekiterte araq luwěq gati saksi! 
Keranaq nike, silaq ite tetěh selapuq saq 
nyusahang ite dait dose saq halangin ite. 
Dait tekun pelai lêg dalem perlombaan 
saq tewajibang umaq ite. 

? Silaq ite laksaneang nike siq perhatiante 
cume tetujuang tipaq Deside Isa 
Almasih, sěngaq le sag mimpin ite lêg 
dalem iman, dait saq jauq imante nike 
tipaq kesempurnean. Deside Isa tahen 
menderite lêg kayuq salib! le něnten 
peduli bahwe ninggal lêg kayuq salib nike 
sopoq hal saq merilaq. Deside Isa cume 
iling lêg sukecite saq gen le terimaq čraq. 

Mangkin le melinggih lěq sedi kanan tahte 
Allah. 

3 Pade inget lêg le saq tekun nanggung 
penganiayean saq luar biase tipaq 
dirig-Ne lêman pihak dengan-dengan 
bedose, aděq side ndaq jari lemah dait 
putus ase. 

4Sěngaq lêg dalem perjuangande 
ngelawan dose, side pade nděq uwah 
bejuang jangke harus numpahang daraq. 

> Dait ndaq side lupaqang nasčhat Allah 
niki, saq teicanin lěq side jari bije-bije 
dowên Allah: "Bije-bije dowěn Tiang, 
perhatiang solah-solah didikan Tuhan, 
dait ndaq putus ase lamun le peringet 
side. 

6 Sčngaq Tuhan ngempuk sebilang 
dengan saq le kasihin, dait le gen didik 
sebilang dengan saq teakuq jari bije-bije 
dowě-Ne." 

7 Side pade harus nerimaq didikan lêman 
Allah jari sopoq perajahan lêman sopoq 
amaq. Sěngaq napi araq sopoq kanak saq 
nděčq uwah tempuk siq amaqne? 

8 Lamun side pade nděq milu tehukum 
maraq selapuq bijene saq lain niki artine 
side pade ndčěčqne bije saq sah, laguq bije 
saq nděq sah. 

? Ite bedowé amaq lêg dunie. le ngajah 
ite, dait ite hormat lêg ie. Lamun maraq 
nike, lebih-lebih Bapa selapuq roh, pasti 
ite harus lebihan malik taat lêg le aděq ite 
bedowé idup. 

10 Dengan toaqte sag lêg dunie didik 
ite cume lêg waktu saq araq batesne, 
menurut napi saq ie pade anggep solah. 
Laguq Allah didik ite jari kesolahante 
mêsadg, aděq ite mauq bagian lêg dalem 
kesucian-Ne. 

11 Mule lêg waktu ite tedidik nděqne 
miaq angente seneng, laguq cume miaq 
ite sedih doang. Laguq sesampun nike 
ngasilang kebenaran saq ngicanin damě 
lêg ie pade saq tedidik. 

12 Keranaq nike, kuatang imende saq 
lemah dait jengkunde saq ngijik nike! 

13 Side harus tetep lampaq lêg langan saq 
rate, adêg naênde saq děmpang nděqne 
kedesor, laguq malahan jari selah. 

14 Pade berusahe idup rukun kance 
selapuq dengan. Pade berusahe êndah 
jari idup suci. Sěngaq nděq araq sopoq 
dengan juaq bau serioq Tuhan lamun ie 
nděq idup maraq nike. 

1>Jagaq adêg ndaq araq sopoq dengan 
juaq saq jaoqang diriqne lêman rahmat 

Allah, aděq ndaq jangke araq saq jari 
maraq taletan beracun lêg tengaq-tengaq 
side pade sehingge nimbulang kesulitan 
dait nyèdag luwěq dengan siq racunne. 

16Jagaq adêg ndaq jangke araq dengan 
saq gawêdg perbuatan saq cabul atao 
bedowé napsu saq rendah maraq Esau, 
saq jual hakne sebagě bije saq sengake, 
cume jari sepiring keloran. 

17 Sěngaq side pade nenaoq, bahwe 
sesampun nike, sewaktu ie gen nerimaq 
berkah nike ie tetolaq, sěngaq ie 
nděq mauq kesempatan jari pesolah 
kesalaqanne, timaq ie boyaq jangke 
nangis. 

18 Sěngaq side pade ndèg dateng tipaq 
gunung saq bau tekintur dait api saq 
begelaur, tipaq taoq saq peteng dedet, 
dait angin pusut; 

19 tipaq suare terompčt, dait tipag suare 
saq miaq ie pade saq dengah suare nike 
nunas, adêg ndaq malik ngeraos kance ie 
pade. 

20 Sěngaq ie pade nděq tahen dengah 
prěntah saq tesampčang siq suare nike. 
Sěngaq suare nike bebase, "Selapuq 
saq kintur gunung niki, ndêgne peduli 

binatang atao sai juaq, harus tepelěwas 
kadu batu jangke matě." 

21 Luar biase gati napi saq teserioq siq 
dengan-dengan Israel nike jangke Musa 
bebase, “Tiang takut gati dait ngijik!" 

2? Sebalikne, side pade sampun dateng 
ojok bukit Sion dait kote Allah saq idup, 
nike Yerusalem saq lêg sorge kance 
beiyu-iyu malačkatne. 

23 Side pade turut sopoq kumpulan saq 
meriah -- dait tipaq bije-bije saq sengake, 
saq aran-aranne tecatet lêg sorge. Side 
pade parek tipaq Allah, Hakim selapuq 
umat manusie. Side pade hadepin roh-roh 
dengan saq kenaq, saq sampun tejariang 
sempurne. 

24 Side pade parek tipaq Deside Isa, 
Perantare lêg perjanjian saq baru nike; 
side pade ngadepin ketisan daraq saq 
besuare kuatan lêman daraq Habil. 

25 Keranaq nike, onyaq-onyaq ndaq 
jangke side nděq mělě dengahang le 
saq bemanik nike. le pade saq nděq 
mělě dengah le saq rauh ojok gumi dait 
nyampčang Manik Allah, nděqne bau 
pelai. Lebih-lebih ite niki saq dengahang 
le saq bemanik lêman sorge! Lamun ite 

nděq mělě dengahang le, nděq mungkin 
ite bau selamet! 

26 Lěq waktu nike suare-Ne miaq gumi 
jari inggur. Laguq mangkin le bejanji, 
"Karing sekali, Tiang gen piaq inggur 
nděqne cume gumi, laguq langit éndah." 

27 Manik-Ne "karing sekali" nyatayang 
bahwe seantěro dunie saq sampun 
tecipteang gen tepiaq inggur dait 
tesingkirang, aděq saq masih cume saq 
nděq bau tepiaq inggur. 

28 Keranaq nike, ite harus ngucap syukur 
lêg Allah, sěngaq ite nerimaq lêman le 
sopoq kerajaan saq nděq bau teguncang. 
Ite patut besyukur dait beribadah tipaq 
Allah siq rase hormat dait takut, maraq 
care saq tekayunang siq Allah. 

293 Sěngaq Allahte maraq api saq 
ngotongang. 

] 3 I Side pade harus tetep idup dalem 

kasih sopoq kance saq lain maraq 
semeton. 

2 Ndaq berat angende bêng nyodoq 
dengan-dengan pendateng. Sěngaq siq 
ngelaksaneang hal nike, nděqne sadar 
araq pire dengan saq sampun nerimaq 
malačkat lêg balěne. 

3 Pade inget lêg dengan-dengan saq 
araq lêg dalem bui, anggep dirigde čndah 
araq lêg dalem bui bareng kance ie pade. 
Dait dengan-dengan saq semělě-mělě 
teperlakuang, side pade harus inget lêg ie 
pade maraq side pade čndah teperlakuang 
maraq nike. 

4Selapuq dengan harus nyatayang rase 
hormat lěq janji nikahne, nike lantaranne 
senine-semame harus setie sopoq kance 
saq lainne. Dengan saq gawêdg perbuatan 
saq cabul dait dengan saq bezinah gen 
teadilin siq Allah. 

> Ndaq idupde tejariang panjak siq 
kěpěng, laguq side pade harus merase 
puas siq napi saq araq lêg side. Sěngaq 
Allah sampun bemanik, "Tiang tetu-tetu 
nděq gen ngalurang side dait Tiang 
tetu-tetu nděq gen bilin side." 

6Keranaq nike ite bani matur, "Tuhan 
nike Penulung tiang, tiang nděq takut. 
Napi saq bau tepiaq siq manusie lêg 
tiang?" 

7 Ndaq lupaq lêg pemimpin-pemimpinde 
saq nyampčang Manik Allah tipaq side. 
Perhatiang berembě lêg penutuq idup ie 
pade dait turut teladan ie pade. 

8 Deside Isa Almasih tetep pade, timaq 
lačq, mangkin dait jangke selaąčq-lačqne. 
9 Ndaq alurang diriqde tepiaq sesat siq 
pengajahan-pengajahan saq nděq keruan. 
Atěnte harus teteguqang siq rahmat Allah, 

nike saq solah; ndaq lantaran aturan- 
aturan mengenai keloran. Dengan-dengan 
saq lačq taat lêg aturan-aturan nike, nděq 
mauq manpaatne. 

10 Ite bedowě sopoq mêje taoq kurban 
jari ngaturang kurban tipaq Allah. Dait 
dengan-dengan saq ngelayanin lêg dalem 
Kěmah Tuhan, nděqne berhak ngelorang 
kurban saq araq lêg atas měje taoq kurban 
nike. 

II Daraq binatang saq teaturang jari 
kurban pengampunan dose, tejauq siq 
imam agung ojok Ruang Mahesuci, laguq 
bangké binatang nike tetunug lêg luah 
kěmah. 

12 Nike lantaranne Deside Isa čndah 
ninggal lêg luah jebak belěq kote jari 
persig umat-Ne lěman dose siq daraq-Ne 
měsaq. 

13 Keranaq nike, silaq ite parek tipaq 
le lêg luah perkěmahan dait milu tehine 
bareng kance le. 

14 Sěngaq lêg gumi nděq araq taoq ndot 
saq kekel umaq ite; ite boyaq kote saq 
gen dateng. 

15 Keranaq nike, siq perantare Deside 
Isa, ite harus tetep memuji-muji Allah; 
nike jari kurban syukurte tipaq le, saq 
ite aturang langan ucapan jari mulieang 
pesěngan-Ne. 

16 Ndaq lupaq piaq hal saq solah dait 
saling tulung, sěngaq niki kurban-kurban 
saq nyenengang Allah. 

17 Pade taat lêg prěntah pemimpin- 
pemimpinde, dait pade tunduk lêg ie 
pade. Sěngaq ie pade tetep merhatiang 
jiwende, dait ie pade harus betanggung 
jawab tipaq Allah. Lamun side pade taat 
lêg ie pade, ie pade bau begawêan siq 
angen saq seneng; lamun nděq, make ie 
pade gen begawêan siq angen saq sedih, 
dait hal nike nděq gen miaq side pade 
untung. 

18 Pade terus do'eang tiang pade. Tiang 
pade yakin atě nurani tiang pade bersi. 
Sěngaq lěq dalem selapuq hal tiang pade 
tetep mělě ngelaksaneang napi saq kenaq. 

19 Terutame sanget siq tiang tunas, adêg 
side pade do'eang tiang aděq Allah gelis 
gadingang tiang tulak ojok side. 

20 Allah sumber daměč sejahtere, langan 
daraq perjanjian saq kekel, sampun 
jauq tulak lêman tengaq-tengaq dengan 
ninggal Pengarat Agung selapuq dombe, 
nike Deside Isa Almasih, Junjungante Saq 
Mulie. 

21 Semoge Allah sumber damêé sejahtere 
nike nyempurneang side pade siq 
selapuq saq solah saq side pade perluang 
jari ngelaksaneang pekayunan-Ne. 
Semoge siq perantarean Deside Isa 
Almasih, Allah ngelaksaneang napi saq le 
kayunang lêg dalem ite. Bagi le kemuliean 
selačq-lačqne! Amin. 

2? Tiang tunas adêg side pade rêde 
perhatiang selapuq nasêhat-nasêhat tiang 
niki, sěngaq surat tiang niki nděqne bêlo. 

23 Side pade harus nenaoq bahwe 
semetonte Timotius sampun lumbar. 
Lamun ie sampun dateng ojok tiang, laun 
tiang kance ie jangoq side pade. 

24 Sampčang salam tiang pade tipaq 
selapug pemimpinde dait tipaq selapuq 
dengan-dengan saq tehususang bagi 
Allah. Terimaq êndah salam lêman 
semeton-semeton lêg Italia. 

2> Rahmat Allah araq bareng kance side 
pade. 


Yakobus 


] 1 Semeton senamian, dengan-dengan 
saq tehususang bagi Allah saq nyebar 
lêg seantěro dunie! Salam lêman tiang, 
Yakub, hambe Allah dait hambe Junjungan 
Saq Mulie Deside Isa Almasih. 

“Semeton senamian! Lamun side pade 
ngalamin macem-macem cobe, side pade 
harus anggep hal nike jari kebahagiean. 

3 Sěngaq side pade nenaoq, bahwe ujian 
tipaq imande nike ngasilang ketekunan. 

4jJagaq aděčq ketekunande nike ngasilang 
kesempurnean, aděq side pade jari 
sempurne dait lengkap, nděq kekurangan 
lêg hal napi juaq. 

> Lamun araq sopoq dengan lêg antare 
side saq kekurangan hikmat, ie harus 
tunas lčman Allah, make Allah gen 
ngicanin ie; sěngaq lěq sebilang dengan, 
Allah ngicanin secare murah atě dait 
něnten ngungkit-ngungkit kesalaqanne. 

6 Laguq dengan saq nunas dalem iman, 
ie nděq kanggo bimbang. Sěngaq dengan 
saq bimbang angenne maraq umbak lěq 
segare dait lito latě tetiup siq angin. 

7 Dengan saq maraq nike ndčqne tetep 
pikiranne; ie nděqne bau bait keputusan 
napi-napi lêg selapuq saq ie laksaneang. 
Keranaq nike ndaq ie harepang êndah gen 
mauq napi-napi lêman Tuhan. 

8 (1:7) 

3 Alurang semeton saq idupne sederhane 
merase bangge lantaran kedudukanne saq 
atas. 

10 Maraq nike čndah halne lêg dengan 
sugih lantaran kedudukanne saq rendah, 
sěngaq ie gen musnah maraq kembang 
pupaq. 

11 Sewaktu tiwoq jelo siq panasne saq 
keras, make pupaq nike gen jari layu 
sehingge roroq kembangne dait telang 
čndah kesolahanne. Maraq nike čndah 
dengan saq sugih; ie gen ancur lêg waktu 
ie kenyeke berusahe. 

12 Bahagie dengan saq tahen sewaktu ie 
tecobe. Sěngaq sesampun ie bau tahen lêg 
cobe nike, ie gen nerimaq upaqne, nike 
mahkote kehidupan saq tejanjiqang siq 
Allah tipaq dengan-dengan saq ngasihin 
le. 

13 Lamun sopoq dengan mauq cobe, 
ndaq ie bebase, "Cobe niki datengne 
lêman Allah!" Sěngaq Allah nděqne bau 

tecobe siq kejahatan, dait le éndah nděq 
cobe sai juaq. 

14 Laguq dengan tecobe siq kemêlêgne 
měsaq, teoros dait tetipu sig kemělěqne. 

13 Beterus, lamun kemêlèêg saq jahat 
nike teturut, make gen datengang dose; 
dait lamun dose sampun masak, make 
kematěan saq jari akibatne. 

16 Semeton senamian saq tiang kasihin; 
ndaq side pade jari sesat. 

17 Selapuq hal saq solah saq teicanin 
dait paice saq sempurne datengne lêman 
sorge, teturunang siq Bapa, sumber 
selapuq cahaye dait saq nděq iniq berobah 
atao bekurang lantaran perobahan. 

18 Siq pekayunan-Ne měsaq le sampun 
jariang ite ciptean baru siq manik 
kebenaran, le ngelaksaneang nike aděq ite 
jari bije saq sengake lêg antare selapuq 
mahluk ciptean-Ne. 

19 Pade perhatiang niki solah-solah, 
semeton senamian saq tiang kasihin! 
Sebilang dengan harus becat dedengah, 
laguq nděqne becat bebase dait nděqne 
becat gedek. 

20 Dengan saq gedek nděčqne bau 
ngelaksaneang saq kenaq lêg arepan 
Allah. 

21 Keranaq nike, tetêh selapuq kebiasean 
saq lengě dait saq jahat. Terimaq Manik 
Allah setulusne lêg dalem atênde, 
sěngaq Manik nike bedowě kekuatan jari 
nyelametang side pade. 

2? Side pade harus jari dengan-dengan 
saq ngelaksaneang Manik Tuhan, ndaq 
cume dengah doang, sehingge siq care 
nike side nipu dirigde měsaq. 

23 Dengan saq dengahang Manik Allah, 
laguq nděqne ngelaksaneang, nike maraq 
dengan saq kenyeke merhatiang ruene 
mêsadg lěq julu kesene. 

24 Sesampunne perhatiang solah-solah, 
ie lumbar dait langsung ngelupaqang 
berembě rue muene nike. 

25 Hukum Allah sempurne dait bedowé 
kekuatan jari merděkeang manusie. Dait 
dengan saq nyelidik dait pacu-pacu 
merhatiang dait ngelaksaneang hukum- 
hukum nike, dait nděqne cume dengah 
doang beterus lupaq, dengan nike gen 
bahagie lêg napi juaq saq ie laksaneang. 

26 Lamun araq sopoq dengan saq merase 
diriqne ngelaksaneang ibadah, laguq ie 
nděq jagaq ucapanne, ie nipu diriqne 
měsaq; ibadahne nděq araq manpaatne. 

27 ibadah saq murni dait sejati menurut 
Allah Bapante: Nulung anak-anak iwoq 
dait bebalu-bebalu saq menderite, dait 
jagaq diriq měsaq aděq ndaq tesědaq siq 
dunie niki. 

2 I Semeton-semeton tiang! Sebagě 

dengan saq beriman lêg Deside Isa 
Almasih, Junjungante Saq Mulie, ndaq 
side pade girang běde-bědeang dengan 
tedasarang hal-hal lahiriah. 

2 Sěngaq lamun araq sopoq dengan sugih 
ngengadu ali-ali emas dait kelambi solah 
dateng ojok perkumpulande, beterus 
dateng čndah sopoq dengan miskin saq 
ngengadu kelambi ročk, 

3 make side pade lebih hormat lêg 
dengan saq bekelambi solah nike. Side 
pade bebase lěq ie, "Silaq pelungguh 
melinggih lěq kursi saq paling solah niki," 
laguq lêg dengan saq miskin, side pade 
bebase, "Nganjeng lěq to!" atao “Tokol lêg 
bawaq děkět naèn tiang.” 

4 Siq perbuatan maraq nike, side pade 
miaq perbědean lěq dalem angen side 
pade dait jari hakim siq pikiran-pikiran 
saq jahat. 

> Inget, semeton-semeton saq tiang 
kasihin! Dengan saq miskin lêg dunie niki 

tepilěq siq Allah aděqne jari dengan saq 
sugih lěq dalem iman dait jari ahli waris 
Kerajaan saq sampun tejanjiqang siq Allah 
tipaq dengan-dengan saq ngasihin le. 

6 Laguq malahan side menghine dengan 
miskin, padahal dengan-dengan sugih 
nike saq nindes side pade dait jauq side 
pade ojok pengadilan! 

7 le pade saq menghine pesêngan saq 
paling tehormatin saq side pade terimaq 
lêman Allah. 

8 Side pade ngelaksaneang saq kenaq, 
lamun side pade ngelaksaneang hukum 
utame saq tetulis lêg Kitab Suci niki, 
"Kasihin sepadende manusie, pade maraq 
side ngasihin diriqde mêsad." 

9? Laguq lamun side pade bêde-bêdeang 
dengan tedasarang hal-hal lahiriah, 
make side piaq dose, dait hukum Allah 
nyatayang bahwe side pade ngelanggar 
hukum. 

10 Sěngaq sai juaq saq turut hukum nike, 
laguq ngerêmêhang sopoq bagian lêman 
hukum nike, ie salaq tipaq selapuqne. 

11 Sěngaq le saq bemanik, "Ndaq 
bezinah," le čndah saq bemanik, "Ndaq 
nyematěq." Jari lamun side pade nděq 

bezinah, laguq nyematěq make side pade 
čndah ngelanggar hukum. 

12 Jari side pade harus bebase dait 
bekelakuan maraq dengan saq gen 
teadilin menurut hukum Allah saq 
merděkeang manusie. 

13 Sěngaq bagi dengan saq ndčq 
nyatayang belas kasihan, hukumanne 
nděq gen kadu belas kasihan čndah, laguq 
dengan saq bedowě belas kasihan nděq 
gen takut ngadepin penghakiman! 

14 Semeton senamian! Napi manpaatne 
dengan bebase, "Tiang dengan saq 
bedowě iman," lamun ie nděq buktiang siq 
perbuatanne? Napi bau iman saq maraq 
nike nyelametang ie? 

15 Seumpame sopoq semeton mame atao 
nine merluang kelambi dait nděq bedowé 
keloran saq cukup sebilang jelo. 

16 Napi manpaatne side pade bebase lêg 
ie, "Silaq lumbar, kadu kelambi saq anget 
dait bekelor jangke besuh!", laguq side 
pade ndčq bêng ie napi saq jari keperluan 
awakne? 

17 Maraq nike čndah iman, lamun nděqne 
tenyatayang siq perbuatan, make iman 
nike setetune matè. 

18 Sang araq dengan saq bebase, 
"Lěq side araq iman dait lěq tiang 
araq perbuatan." Tiang gen bejawab, 
"Petitoqang lêg tiang imande laguq ndaq 
siq perbuatan, dait tiang gen petitoqang 
iman tiang siq perbuatan tiang." 

19 Side pade percaye bahwe Allah cume 
sopoq? Nike solah! Laguq sêtan-sêtan 
čndah percaye lěq hal nike dait ie pade 
ngijik siq takutne! 

20 Hai side pade saq bebel! Napi perlu 
tebuktiang lêg side bahwe nděq araq 
manpaatne bedowě iman lamun nděq 
tebarengin siq perbuatan? 

21 Serioq Ibrahim leluhurte! le tejariang 
kenaq lêg arepan Allah lantaran 
perbuatanne, sewaktu ie ngaturang 
bijene, Ishak tipaq Allah, lêg atas mêje 
taoq kurban. 

22? Dalem hal niki sampun jelas bahwe 
iman harus tenyatayang siq perbuatan dait 
siq perbuatan nike iman jari sempurne. 

23 Hal nike sesuai ayat Kitab Suci, 
"Ibrahim percaye lêg Allah, dait lantaran 
imanne nike make ie tejariang kenaq 
lêg arepan Allah." Keranaq nike Ibrahim 
tesebut, "Sahabat Allah." 

24 Mangkin sampun jelas, bahwe dengan 
tejariang kenaq lêg arepan Allah, lantaran 
napi saq telaksaneang siq dengan nike, 
dait nděqne cume lantaran imanne doang. 

2> Serioq čndah Rahab, dengan nine 
pelacur nike. le tejariang kenaq lêg 
arepan Allah lantaran perbuatanne, 
sewaktu ie nerimaq mate-mate Israel lêg 
dalem balêne dait nulung ie pade pelai 
nyelametang diriq liwat langan saq lain. 

26 Jari, maraq awak saq ndêg bedowé 
roh, nike awak saq matè, maraq nike 
čndah iman, lamun nděq tebarengin siq 
perbuatan, iman nike mata. 

3 1 Semeton senamian! Ndaq lêg antare 
side luwěq saq mělě jari guru. Side 
pade nenaoq bahwe ite saq jari guru gen 

teadilin beratan tebanding dengan lain. 

? Ite selapuq kereng miaq kesalaqan. 
Laguq dengan saq nděq uwah miaq 
kesalaqan siq ucapan-ucapanne, ie 
dengan saq sempurne, saq bau nguasein 
selapuq awakne. 

3 Ite masang plêbêk lêg biwih jaran adêg 
ie mělě turut kemělěqte, make ite bau 
ngatur selapuq awak jaran nike. 

4 Bait čndah conto sopoq kapal. Timaq 
kapal nike belěq gati dait tedorong siq 

angin saq keras, laguq ie teatur siq 
kemudi saq koděq gati, menurut kemělěq 
jurumudi. 

> Maraq nike êndah člaqte, timaq člaq 
nike bagian awak saq kodēěq, laguq ie bau 
nyombongang diriq mengenai hal-hal saq 
belěq-belěq. Cobaq serioq, gawah saq 
belěq bau tesedut siq api saq koděq! 

6 ~Elaq čndah pade maraq api. Lěq antare 
bagian-bagian awakte, êlag nike sumber 
kejahatan saq bau piaq najis selapuq awak 
dait ngidupang rode kehidupan, êlag nike 
mêsag tenyalaqang siq api nerake. 

7 Segale macem binatang buas, kedit, 
binatang saq ngumang dait empaq, bau 
tepiaq isah, dait sampun čndah tepiad 
isah siq manusie. 

8 Laguq člaq manusie nděqne bau tepiaq 
isah siq sai juaq. ~Elaq nike jahat dait 
nděqne bau tekuasein; penoq siq racun 
saq nyematěq. 

3 Ite kadu člaq nike jari ngucapang syukur 
lêg Tuhan dait Bapante, laguq čndah jari 
ngutuk sepade manusie, saq sampun 
tecipteang menurut gambar Allah. 

10 Lěman biwih saq pade sugul ucapan- 
ucapan berkah dait čndah ucapan-ucapan 
kutukan. Sepatutne nděqne maraq nike. 

11 Napi araq pengembulan nyugulang 
aiq due macem, aiq tawah kance aiq pait 
lêman pengembulan saq pade? 

12 Semeton tiang senamian! Lolo are 
nděčqne bau ngasilang buaq Zaitun, dait 
lolo anggur nděqne bau čndah ngasilang 
buaq are. Pengembulan saq aiqne pačq 
nděqne bau êndah nyugulang aiq saq 
tawah. 

13 Sai lêg antare side pade sag bijaksane 
dait bebudi? le harus nyatayang hal 
nike langan perbuatanne saq solah saq 
tebarengin siq kebijaksanean saq dateng 
lêman atě saq lemah lembut. 

14 Laguq lamun side pade talon atě dait 
mentingang dirigde měsaq, ndaq side 
pade banggeang diriq dait ndaq beduste 
ngelawan kebenaran. 

153 Kebijaksanean maraq nike nděqne 
berasal lêman sorge. le berasal lêman 
dunie, dait napsu manusie, dait lêman 
sětan. 

16L ěq mbě araq talon atě dait 
mentingang dirig měsaq, lêg derike 
čndah araq keributan dait segale macem 
perbuatan saq jahat. 

17 Lagug kebijaksanean saq asalne 
lêman atas, pertame-tame murni, beterus 

demen bedamě, gerasaq, penurut, penoq 
belas kasihan dait ngasilang perbuatan- 
perbuatan saq solah, nděq bepihak dait 

nděq munapik. 

18 Buaq-buaq lêman kebenaran nike 
tesawur lêg dalem damě umaq dengan 
saq demen bedamè. 

4 l Lčman mbě asalne selapuq pesiaqan 

dait pegejuhan lěq antare side? Tekan 
nike dateng lčman hawe napsu side sad 
saling bejuang lêg dalem awakde? 

“Side pade bedowě kemêlêg, laguq ndêg 
mauq napi saq jari kemělěqde nike, terus 
side pade nyematěq! Side pade talon até, 
laguq side pade čndah nděq mauq napi 
saq side pade boyaq, terus side pade 
betungkasan dait besiaq. Side pade nděq 
mauq napi-napi lantaran side pade nděq 
bedo'e. 

3 Dait timaq side pade sampun bedo'e, 
side pade nděq nerimaq, sěngaq side 
pade salaq bedo'e, sěngaq napi saq side 
pade tunas nike gen side pade bisang jari 
muasang hawe napsunde. 

4 Side pade dengan saq ndčq setie! Napi 
side pade nenaoq bahwe lamun side pade 
bebatur kance dunie, make side pade 
jari musuh Allah? Jari, sai-sai saq mělě 

jari sahabat dunie niki, ie jariang dirigne 
musuh Allah. 

> Ndaq paran bahwe Kitab Suci ndčq 
bedowě alasan nyatayang, “Roh saq 
tetoloq siq Allah lêg dalem diriqte, nike 
roh saq keras kemělěqne." 

6Timaq maraq nike, rahmat Allah saq 
teicanin tipaq ite kuatan tebanding 
kemělěq rohte nike. Keranaq nike lêg 
dalem Kitab Suci tetulis čndah, "Allah 
nentang dengan saq sombong, laguq 
sebalikne le ngasihin dengan saq rendah 
at." 

7 Keranaq nike, pade tunduk lêg Allah 
dait pade lawan Belis, make Belis gen pelai 
lêman side pade. 

8 Rapetang diriqde lêg Allah, dait Allah 
čndah gen ngerapetin side pade. Persiq 
imende, side pade saq bedose! Dait 
suciang atěnde, side pade saq due angen! 

3 Pade sadar lêg sengsarende, bedukecite 
dait nangis êrog asêdg; kerěrěqande harus 
berobah jari tangisan, dait sukecitende 
jari dukecite! 

10 Pade rendahang diriq lêg arepan 
Tuhan, make Tuhan gen ninggiang side 
pade. 

11 Semeton senamian, ndaq saling pitnah. 
Dengan saq pitnah semetonne, ie ngewade 
hukum dait ngadilin ie. Dait lamun side 
pade ngadilin hukum, nike artine side 
pade nděčq taat lêg hukum-hukum nike, 
laguq jari hakimne. 

12 Padahal cume sopoq saq berhak 
miaq hukum tipaq manusie dait ngadilin 
manusie, nike Allah saq bekuase 
nyelametang dait binaseang. Jari, sai 
setetune side sehingge side mělě ngadilin 
sepade manusie? 

13 Semeton-semeton saq bebase, "Jelo 
niki atao lčmaq tiang pade gen lumbar 
ojok sopoq kote, dait ndot lěq derike 
setaun ngoněqne bedagang dait boyaq 
kěpěng." 

14 Padahal napi saq gen telaksane lêg 
kehidupande lčmaq, side měsaq êndah 
nděq gen nenaoq! Idup side pade cume 
maraq pendet saq penggitan seberaq 
doang, beterus telang. 

153 Seharusne side pade bebase maraq 
niki, "Lamun Tuhan ngijinang, tiang pade 
gen idup dait ngelaksaneang hal saq 
maraq niki atao hal saq maraq nike." 

16 Laguq mangkin side pade banggeang 
diriq lêg dalem kesombongande, selapuq 
kesombongan saq maraq nike salaq. 

17 Keranaq nike, dengan saq nenaoq napi 
saq solah saq harus ie laksaneang laguq 
nděqne laksaneang, dengan nike bedose. 

I Mangkin umaq side pade, dengan- 

5 dengan sugih! Side pade harus nangis 
dait ngerung čroq asêdg lantaran sengsare 
saq gen nimpe side pade! 

2? Kesugihande sampun berek. 
Kelambinde sampun tekaken siq 
tembrěně. 

3 Emas dait perakde sampun bekarat; 
karatne gen jari saksi ngelawan side pade 
dait gen ngaken awakde jangke bis maraq 
api. Side pade sampun ngumpulang harte 
lêg ahir jaman. 

4 Side pade nděq bayah upaq dengan- 
dengan saq begawčan lěq lendangde. 
Mangkin dengahang kuihan ie pade! 
Dengan-dengan saq ngumpulang hasil 
lendangde, bekuih nunas tulung, dait 
kuihan ie pade sampun dateng tipaq Allah, 
Tuhan penguase alam semeste. 

> Side pade sampun idup mêwah dait 
ngeraseang kesenengan dunie niki. Side 
pade sampun muasang atěnde maraq 

dengan saq kenyeke mokohang diriq jari 
jelo penampahan. 

6 Side pade ngukum dait nyematêg 
dengan-dengan saq kenaq, dait ie pade 
nděq ngelawan side pade. 

7 Keranaq nike, pade sabar semeton- 
semeton tiang, jangke Tuhan rauh. Pade 
serioq berembě sabarne sopoq petani 
ngantih jangke tanaqne ngasilang hasil 
saq mahel ajine. le sabar ngantih ujan saq 
penemběq dait ujan saq penutuq. 

8 Side pade êndah harus sabar dait 
teguqang angende, sěngaq jelo kerauhan 
Tuhan sampun rapet. 

9 Ndaq pade ngerumun dait saling 
nyalahang, aděq side pade nděq tehukum 
siq Allah. Inget! Hakim sampun rapet, siep 
gen rauh. 

10 Semeton senamian, pade turut teladan 
penderitean dait kesabaran pare nabi saq 
sampun bebaos siq pesěngan Tuhan. 

11 le pade tesebut bahagie sêngadg ie 
pade tekun. Side pade sampun dengah 
mengenai ketekunan Ayub, dait side pade 
nenaoq berembě ahirne Tuhan ngicanin ie 
berkah. Sěngaq Tuhan nike Mahe Pengasih 
dait Mahe Penyayang. 

12 Laguq saq terutame gati: Ndaq 
besumpah, timaq demi langit, atao demi 
gumi, atao demi napi juaq. Lamun mule 
tetu, badaq tetu atao lamun nděq, badaq 
nděčq, aděq side nděq tehukum siq Allah. 

13 Lamun lêg antare side araq saq 
kenyeke menderite, ie harus bedo'e. 
Lamun araq saq seneng, ie harus benyanyi 
memuji Allah. 

14Lamun araq saq sakit, ie harus 
ngempoh pemimpin-pemimpin jemaah. 
Dait pemimpin-pemimpin nike harus 
do'eang dengan saq sakit nike dait 
ngolěsang minyak siq pesěngan Tuhan. 

13 Do'e saq asalne lêman iman gen 
nyelametang dengan sakit nike dait 
Tuhan gen nyelahang ie; dait lamun ie 
sampun piaq dose, make dosene nike gen 
teampunin. 

16 Keranaq nike, side pade harus saling 
ngakuq dose dait saling do'eang, adêg 
side pade teselahang. Do'e dengan saq 
kenaq lamun siq yakin tedo'eang, belěq 
gati kuasene. 

17 Elia pade-pade manusie maraq ite. 
le bedo'e pacu-pacu adêdgne nděq turun 
ujan, make ujan nděqne turun sengoněq 
telu setenge taun. 

18 Sesampun nike ie bedo'e malik, 
beterus langit nurunang ujan sehingge 
tanaq bau ngasilang malik. 

19 Semeton-semeton tiang! Lamun lêg 
antare side araq malik sopoq dengan 
saq nyimpang lêman kebenaran, beterus 
sopoq dengan saq lain miaq dengan nike 
tulak tipaq Allah, 

20 side pade harus nenaoq bahwe: 
Dengan saq miaq dengan bedose bebalik 
lêman langanne saq sesat, ie nyelametang 
jiwe dengan saq bedose nike lêman 
kematěan dait segah dengan piaq dose 
malik. 


1 Petrus 


] 1 Semeton senamian dengan-dengan 
saq tehususang bagi Allah, saq nyebar 
lêg perantoan lêg dačrah Pontus, Galatia, 
Kapadokia, Asia Koděq dait Bitinia! Tiang, 
Petrus, rasul Deside Isa Almasih, beharep 
semoge Allah ngicanin rahmat dait damě 
sejahtere saq belimpah-limpah. Side 
pade tepilěq jari dengan-dengan saq 
tehususang bagi Allah sesuai kance 
rencane Allah Bapa, dait tesuciang siq 
Roh Allah aděq side pade taat lêg Deside 
Isa Almasih dait tepersiq siq ketisan 
daraq-Ne. 

2 (1:1) 

3Silag ite besyukur lêg Allah, Bapa 
Junjungante Saq Mulie Deside Isa Almasih! 
Lantaran rahmat-Ne saq belěq gati, le 
ngicanin idup saq baru tipaq ite, siq 
care ngidupang malik Deside Isa Almasih 
lêman tengaq-tengaq dengan ninggal. Hal 
nike ngeběng ite harepan saq pasti. 

4 ite beharep jari nerimaq sopoq bagian 
saq nděq bau binase saq nděq bedowě 

cacat cele dait saq nděq layu, saq tesimpen 
lêg sorge umaq side. 

> Sěngaq side pade beriman lêg Allah, 
le gen jagaq side pade siq kuase-Ne, 
jangke side pade nerimaq keselametan 
saq sampun siep tenyatayang lêg ahir 
jaman čraq. 

6 Pade besukecite siq hal nike, timaq 
mangkin sementare waktu side pade harus 
bedukecite lantaran side pade ngalamin 
macem-macem cobe. 

7 Maksut selapuqne nike jari buktiang 
kemurnian iman side pade. Emas saq 
bau sěde doang, teuji kadu api. Maraq 
nike čndah iman side pade saq jaoq 
mahelan ajine lêman emas, harus teuji 
čndah, sehingge side pade gen tepuji dait 
tehormatin dait temulieang lêg jelo Deside 
Isa Almasih rauh malik. 

8 Side pade ngasihin le, timaq side pade 
nděčq uwah serioq le. Dait side pade 
percaye lěq le timaq mangkin side pade 
nděq serioq le. Keranaq nike side pade 
gembire sěngaq sukecite saq mulie dait 
nděq bau teucapang. 

9 Sěngaq side pade sampun dateng lêg 
tujuan imande, nike keselametan jiwende. 

10 Keselametan niki saq teteliti dait 
teselidik siq pare nabi, dait ie pade 
sampun benubuat mengenai rahmat saq 
tesedieang siq Allah tipaq side. 

11 le pade selidik berembě dait piran hal 
nike gen telaksane, saq temaksut siq Roh 
Almasih saq araq lêg dalem diriq ie pade, 
nike Roh saq senděqmanne ngeběng 
kesaksian mengenai selapuq penderitean 
saq harus tealamin siq Almasih dait 
mengenai selapuq kemuliean saq gen 
telaksane sesampun nike. 

12 Tipaq nabi-nabi nike, Allah sampun 
nyatayang bahwe napi saq ie pade 
laksaneang -- nike hal-hal saq mangkin 
niki side pade dengah lêman ie pade 
siq nyampěang Kabar Solah tipaq side 
pade siq perantarean kuase Roh Allah 
saq teturunang lêman sorge — nděqne 
jari kepentinganne měsaq, laguq jari 
ngelayanin side. Malahan malačkat- 
malačkat éndah melět wikan kabar saq ie 
pade sampčang nike. 

13 Keranaq nike, pade siepang pikirande 
dait waspade dait beharep sepenoqne lěq 
rahmat saq gen teicanin tipaq side lêg 
waktu Deside Isa Almasih rauh čraq. 

I4|dup sebagě bije-bije saq taat lêg 
Allah. Ndaq side turut selapuq hawe napsu 
saq nguasein side pade lêg waktu side 
pade nděqman kenal kance Allah. 

15 Sebalikne, side pade harus suci lêg 
dalem selapuq saq side pade laksaneang, 
pade maraq Allah saq manikang side pade 
nike suci. 

16 Sěngaq araq tetulis, "Side harus suci, 
sěngaq Tiang suci." 

17 Side pade nyebut Allah nike Bapa, 
nike Allah saq hakimin manusie setimpal 
kance perbuatanne sopoq-sopoq nděqne 
běde-bědeang dengan. Keranaq nike 
sengoněq side pade masih araq lêg dunie 
niki, side pade harus idup takut lêg le. 

18 Sěngaq side pade nenaoq bahwe side 
pade sampun tetebus lêman kehidupande 
saq sie-sie saq tewarisang siq leluhurde. 
le nebus side nděq kadu barang-barang 
saq gen binase maraq emas atao perak, 

19 laguq siq daraq saq mahel, nike daraq 
Almasih mēěsaq, saq jari maraq anak 
dombe saq nděq bedowě cacat cele saq 
tekurbanang tipaq Allah. 

20 Almasih sampun tepilêg siq Allah 
senděqman dunie tecipteang, laguq baruq 
tenyatayang lěq jaman ahir niki demi side. 

21 Langan Almasih nike side pade percaye 
lêg Allah saq sampun ngidupang le lêman 
ninggal dait saq mulieang le, sehingge 
imande dait pengharepande tetujuang 
tipaq Allah. 

2? Side pade sampun nyuciang diriq 
lantaran side pade taat lêg kebenaran, 
sehingge side pade bau ngasihin selapuq 
semeton secare tulus ihlas. Keranaq nike, 
side pade harus saling kasihin sopoq 
kance saq lainne siq sepenoq angen. 

23 Sěngaq mangkin side pade sampun 
tebijeang malik nděqne lêman biněq 
manusie saq bau binase, laguq lêman 
biněq saq nděq binase, nike Manik Allah 
saq idup dait saq kekel. 

24 Dalem Kitab Suci tetulis maraq niki, 
"Selapuq umat manusie maraq pupaq, dait 
selapuq kemulieanne maraq kembang 
pupaq. Pupaq jari layu, kembang êndah 
jari roroq, 

2> laguq manik Tuhan kekel selačq- 
lačqne." Manik nike Kabar Solah saq 
sampun tesampěang tipaq side. 

2 I Keranaq nike, tetèh lêman dirigde 

selapuq saq jahat; selapuq tipu 
muslihat dait segale macem kemunapikan, 
talon atě, dait pitnah. 

2? Side harus jari maraq bebêag saq barug 
tebijeang saq tetep bedak siq susu saq 
murni dait saq rohani. Siq care nike side 
pade gen jari sayan belěq dait nerimaq 
keselametan. 

3 Side tetu-tetu sampun ngeraseang 
měsaq bahwe Tuhan nike solah. 

4Keranaq nike, silaq parek tipag Tuhan, 
batu saq idup. Nike batu saq tetetěh siq 
manusie, laguq saq tepilěq dait beraji lêg 
arepan Allah. 

> Side pade batu-batu saq idup. 
Keranaq nike side pade tekadu êndah 
jari penganjeng geděng rohani, dait side 
pade jari imam-imam suci, saq ngaturang 
kurban rohani saq nyenengang Allah 
langan Deside Isa Almasih. 

6 Sěngaq lêg dalem Kitab Suci tetulis 
maraq niki, "Setetune Tiang noloq lěq 
Sion sopoq batu saq utame, saq tepilěq 
dait beraji; dait dengan saq percaye lêg le 
nděq gen teperilaq." 

7 Batu nike beraji lêg side pade saq 
percaye. Laguq lêg dengan-dengan saq 
nděčq percaye, berlaku ayat-ayat Kitab 
Suci niki, "Batu saq nděq tekadu siq 
tukang-tukang bangunan nike, sampun 
jari batu saq paling utame," 

8 dait, "Batu nike saq gen miaq dengan 
kedampes, batu saq miaq dengan geriq." 
le pade kedampes lantaran ie pade ndêdg 
taat lêg Manik Allah. Maraq nike sampun 
tetentuang siq Allah mengenai ie pade. 

?Laguq side pade bangse saq tepilêg, 
imam-imam saq ngelayanin raje, bangse 
saq suci, umat dowên Allah měsaq. Allah 
milěq side pade dait ngemanikang side 
pade sugul lêman taoq saq peteng jari 
tame ojok cahaye-Ne saq menah tandur, 
sig maksut aděq side pade nyampêang 
berite mengenai karye-karye-Ne saq luar 
biase. 

10 Lačq side pade nděqne umat Allah, 
laguq mangkin side pade sampun jari 
umat Allah. Lačq side pade nděq teperiak 
siq Allah, laguq mangkin side pade 
nerimaq belas kasihan-Ne. 

11 Semeton senamian saq tiang kasihin! 
Side pade jari dengan pendateng dait 
musapir lêg dunie niki. Keranaq nike tiang 
nasěhatin side pade aděq ndaq turut 
kemělěq tabiat manusie saq beperang 
ngelawan jiwe. 

12 Side pade harus bedowě kelakuan 
saq solah lêg tengaq-tengaq dengan saq 
nděq kenal Allah, sehingge lamun ie pade 

pitnah side pade teparan jari dengan 
jahat, ie pade bau serioq lêman perbuatan 
side saq solah, sehingge ie pade gen 
mulieang Allah lêg jelo kerauhan Tuhan. 

13 Lantaran Tuhan, side pade harus taat 
tipaq sebilang manusie saq jari penguase; 
tipaq raje saq jari penguase paling utame, 

14 atao tipaq pejabat pemrêntah saq 
tepilěq siq raje jari ngukum dengan saq 
gawêd jahat dait hormatin dengan saq 
ngelaksaneang hal saq solah. 

1> Sěngaq Allah kayun adêg siq 
perbuatan-perbuatan side saq solah side 
pade tungkem biwih dengan saq bodo. 

16 Side pade harus idup maraq 
dengan merděke, laguq ndaq kadu 
kemerděkeande nike jari ngilipang 
kejahatan, laguq pade idup sebagě hambe 
Allah. 

17 Pade hormatin selapuq dengan, kasihin 
semeton-semetonde, takut tipaq Allah, 
dait hormatin raje. 

18 Semeton senamian saq jari hambe, 
pade tunduk lêg majikande sehormat- 
hormatne; nděqne cume tipaq ie pade saq 
tulus angenne dait gerasaq, laguq êndah 
tipaq ie pade saq kejem. 

19 Sěngaq, nike rahmat Allah, lamun side 
pade lantaran sadar lêg pekayunan Allah, 
sabar menderite lantaran perlakuan saq 
nděq adil. 

20 Sěngaq napi pantes tepuji lamun side 
pade menderite hukuman saq seharusne 
side pade terimaq lantaran kesalaqan? 
Laguq lamun side pade menderite lantaran 
ngelaksaneang saq kenaq, nike aranne 
rahmat. 

21 Nike lantaranne Allah manikang side 
pade. Sěngaq Almasih měsaq sampun 
menderite demi side pade, dait siq care 
nike le ngicanin side pade sopoq teladan 
saq harus side pade turut. 

22? le něnten uwah piaq dose, dait tipu 
muslihat něnten uwah sugul lêman 
cangkem-Ne. 

23 Sewaktu le tesumpaq senaq, le nênten 
bebales nyumpaq senaq. Sewaktu le 
menderite, le něnten ngancem; le cume 
nyerahang pelekare-Ne lêg Allah, saq 
ngadilin secare adil. 

24 Almasih mêsag saq nanggung 
dose-dosente lêg dalem rage-Ne lêg atas 
kayuq salib, aděq ite saq sampun bêbas 
lman kuase dose, idup bagi kebenaran. 

Leket-leket saq araq lêg Almasih nike saq 
nyelahang side pade. 

25 Lačq side pade maraq dombe saq 
sesat, laguq mangkin side pade sampun 
tulak tipaq Pengarat dait Pemeliharaq 
jiwende. 

3 I Maraq nike êndah side pade, senine- 

senine harus tunduk tipaq semame 
aděq lamun lěq antare ie pade araq saq 
nděčq percaye lêg Manik Allah, kelakuande 
bau miaq ie pade jari percaye dait nděq 
perlu side pade bebase napi-napi lêg ie 
pade, 

2? sěngaq ie pade serioq idupde saq solêh 
dait murni. 

3 Ndaq keingesande cume keingesan 
saq penggitan lêman luah, maraq misal 
ngengadu potongan bulu saq macem- 
macem ruene, ngengadu periasan emas, 
atao kelambi saq mahel-mahel. 

4 Sebalikne, keingesande harus dateng 
lêman dalem batin, budi pekerti saq lemah 
lembut dait tenang; nike keingesan saq 
kekel saq mahel ajine lêg arepan Allah. 

> Maraq niki entane dengan-dengan nine 
saq solěh lěq jaman lačq, ie pade saq 
beharep lêg Allah peringes diriqne siq 
care tunduk lêg semame ie pade. 

6 Maraq nike êndah Sarah, ie taat lêg 
Ibrahim dait nyebut ie majikanne. Mangkin 
side êndah jari bije-bije Sarah, lamun side 
pade ngelaksaneang hal-hal sag solah 
dait nděq takut lêg napi juaq. 

7 Dait side pade êndah, semame- 
semame, side pade harus idup bijaksane 
tipaq seninende, dait sig kesadaran 
bahwe ie pade kaum saq lemah. Lantaran 
bareng-bareng kance ie, side nerimaq 
rahmat Allah, nike kehidupan. Siq care 
nike nděq araq saq halangin do'ende. 

8 Ahirne, side pade harus sopoq angen, 
saling sayang, saling kasihin kance 
selapuq semeton, lemah lembut, dait 
rendah atê. 

9 Ndaq bales kejahatan siq kejahatan, 
atao sumpaq senaq tebales siq sumpaq 
senaq; sebalikne side harus bales 
perbuatan-perbuatan nike siq tunasang 
berkah lčman Allah. Sěngaq jari hal nike 
Allah ngemanikang side pade adêg side 
pade nerimaq berkah lêman le. 

10 Sěngaq lêg dalem Kitab Suci tetulis: 
"Dengan saq mělě nikmatin idup dait mělě 
ngalamin jelo-jelo saq solah, harus jagaq 
biwihne aděqne nděq ngeraosang hal-hal 

saq jahat, dait nděqne ngucapang hal-hal 
saq duste. 

11 le harus jaoqang diriqne lêman hal-hal 
saq jahat dait ngelaksaneang saq solah; 
ie harus pacu-pacu bejuang jari mauq 
perdamêan. 

12 Sěngaq Tuhan tetep merhatiang 
dengan-dengan saq kenaq, dait Tuhan 
tetep mirengang do'e-do'e ie pade saq 
nunas tulung; laguq Tuhan ngelawan 
dengan-dengan saq gawêd jahat." 

13 Sai saq mělě gawêg jahat lêg side, 
lamun side pade rajin ngelaksaneang hal 
saq solah? 

14 Laguq timaq side pade harus menderite 
lantaran ngelaksaneang hal-hal saq solah, 
side pade bahagie! Ndaq takut lěq sai 
juaq, dait ndaq kuatir. 

15 Laguq lêg dalem atěnde, side pade 
harus ngeběng penghormatan saq husus 
tipaq Almasih sebagě Junjungan Saq 
Mulie. Dait side pade harus tetep siep 
bejawab tipaq sebilang dengan saq 
beketuan mengenai pengharepan saq araq 
lêg side. 

16 Laguq laksaneang hal nike secare 
lemah lembut dait hormat dait atě nurani 
saq murni, adêg lamun side pade tepitnah 

lantaran side pade idup solěh lěq dalem 
Almasih, make dengan saq pitnah nike 
gen jari ilaq měsaq. 

17 Solahan menderite lantaran 
ngelaksaneang saq solah -- lamun 
nike pekayunan Allah -- ketimbang 
menderite lantaran gawêd saq jahat. 

18 Sěngaq Almasih měsaq ninggal cume 
sekali doang, jari selačq-lačqne lantaran 
dose manusie — le saq nděq salaq, 
ninggal demi dengan saq salaq. Almasih 
ngelaksaneang hal nike aděq le bau 
bimbing side tipaq Allah. le tematěq lěq 
dalem keadaan-Ne sebagě manusie, laguq 
teidupang malik menurut Roh. 

19 Dait dalem keadaan Roh nike, le 
lumbar beriteang Kabar Solah lêman Allah 
tipaq roh-roh saq araq lêg dalem bui: 

20 Nike roh dengan-dengan saq ndêg 
taat lêg Allah lêg jaman Nuh. Lěq waktu 
nike siq sabar Allah ngantos ie pade 
betobat sengoněq Nuh miaq kapal. Cume 
dengan-dengan saq araq lêg dalem kapal 
doang -- selapuqne baluq dengan -- saq 
teselametang lêman belabur belěq nike. 

21 Peristiwe nike jari perumpamean lêman 
baptisan saq mangkin niki nyelametang 
side pade. Baptisan niki nděqne sopoq 

upacare jari persig awak lêman selapudg 
saq kotor-kotor, laguq jari petunasan 
tipaq Allah adêg le ngicanin atě nurani saq 
murni. Baptisan nike nyelametang side 
pade sěngaq Deside Isa Almasih sampun 
idup malik lêman ninggal, 

22 dait sampun tačk ojok sorge serte 
melinggih lěq sedi kanan Allah. Selapuq 
malačkat, seląpuq penguase dait selapuq 
kekuatan takluk lěq le. 

4 1 Sčngaq Almasih sampun menderite 
secare jasmani, side pade êndah harus 
kuatang diriq sig pikiran maraq nike. 
Sěngaq dengan saq menderite secare 
jasmani, ie sampun engkah piaq dose. 

2? Keranaq nike, semasih araq waktu lêg 
dunie niki side pade harus idup menurut 
pekayunan Allah, dait nděqne menurut 
kemělěq manusie. 

3 Lěq waktu saq laêg, side pade sampun 
běgaq ngonêgne ngelaksaneang napi saq 
demen telaksaneang siq dengan-dengan 
saq nděčq kenal Allah. Lěq waktu nike 
side pade idup turutang hawe napsu, 
bowos-bowosan, pěste-pěste jangke liwat 
bates, nginem-nginem dait nyembah 
berhale saq tebalaq. 

4 Mangkin dengan saq nděq kenal Allah, 
bengaq bahwe side pade nděq milu idup 
maraq ie pade dalem kehidupan saq 
bedose jangke liwat bates. Keranaq nike 
ie pade pitnah side pade. 

> Laguq čraq ie pade harus bejawab tipaq 
Allah saq sampun siep ngadilin dengan 
saq idup dait saq ninggal. 

6 Nike lantaranne, Kabar Solah lêman 
Allah sampun teberiteang êndah tipaq 
dengan-dengan ninggal. Maksutne adèg 
ie pade, saq sampun teadilin dalem 
keadaan jasmani -- maraq halne selapuq 
dengan gen teadilin -- siq roh bau idup 
menurut pekayunan Allah. 

7 Selapuq hal sampun gen tutuq, keranaq 
nike side pade harus nguasein diriq dait 
tenang, aděq side pade tao bedo'e. 

8Lěq atas selapuq nike, hal saq paling 
utame: Side harus pacu-pacu saling 
kasihin sopoq kance saq lain, sêngad 
kasih segah dengan piaq dose malik. 

Side pade harus bêng nyodoq sopoq 
dengan dait saq lainne lêg balěnde, ndaq 
ngerumun. 

10 Sebagě pengurus saq setie lêman 
rahmat Allah, side pade sopoq-sopoq 
harus kadu paice saq sampun side 

pade terimaq jari kepentingan side 
bareng-bareng. 

11 Lamun araq dengan saq ngeraos, 
ie harus ngeraos sebagě dengan saq 
nyampčang Manik Allah. Lamun araq 
sopoq hambe, ie harus ngelayanin siq 
kekuatan saq teicanin siq Allah lêg ie, adêg 
lêg dalem selapudg hal Allah temulieang 
langan Deside Isa Almasih. le saq bekuase 
dait patut temulieang selačq-lačqne. 
Amin. 

12 Semeton senamian saq tiang kasihin, 
ndaq side pade bengaq siq siksaqan saq 
nimpe side pade sebagě ujian, maraqne 
sopoq hal saq luar biase telaksane lěq side 
pade. 

13 Sebalikne, side pade harus seneng 
lantaran milu menderite bareng-bareng 
kance Almasih. Make êrag lamun 
kemuliean Almasih tenyatayang, side pade 
gen besukecite. 

14 Side pade bahagie lamun side pade 
tehine lantaran pesêngan Almasih, sěngaq 
Roh kemuliean, nike Roh Allah araq lêg 
side. 

13 Keranaq nike, ndaq jangke araq sopoq 
dengan juaq lêg antare side saq menderite 
lantaran ie tukang nyematěq, atao maling, 

atao dengan jahat, atao lantaran ie turut 
campur urusan dengan lain. 

16 Laguq lamun side pade menderite 
lantaran side pade pengiring Almasih, 
ndaq ilaq lantaran hal nike, laguq side 
pade harus mulieang Allah siq pesêngan 
Almasih nike. 

17 Sampun dateng waktune Allah 
ngadilin dunie. Dait dengan-dengan saq 
tehususang bagi Allah saq gen teadilin 
bejulu. Jari, lamun Allah gen mulai 
lman ite, berembě jarine laun kance 
dengan-dengan saq nděq percaye lêg 
Kabar Solah lêman Allah nike? 

18 "Lamun dengan-dengan saq kenaq 
doang sengke teselametang, lebih-lebih 
saq gen telaksane lêg dengan-dengan sad 
bedose dait saq nděq kenal Tuhan." 

19 Keranaq nike, dengan-dengan saq 
menderite lantaran pekayunan Allah, harus 
tetep gawêd saq solah dait nyerahang jiwe 
ie pade tipaq Penciptene saq setie. 

5 I Mangkin tipaq pare pemimpin jemaah 
saq araq lêg antare side pade, tiang 
ngebèng nasêhat. Tiang, sebagě dengan 
saq mimpin jemaah êndah, saq sampun 
nyaksiang měsaq selapuq kesengsarean 
Almasih, dait saq pade-pade mauq bagian 

lêg dalem kemuliean saq gen tenyatayang 
êrad. 

“Side pade harus bimbing dengan- 
dengan saq tepercayeang siq Allah lěq 
side pade, pade maraq pengarat saq 
ngarat dombe-dombe. Ndaq lantaran 
terpakse, laguq secare ihlas, sesuai kance 
pekayunan Allah; ndaq lantaran side mělļlě 
boyaq keuntungan, laguq lantaran side 
pacu-pacu ngelaksaneang hal nike. 

3 Ndaq side pade piaq maraqne side pade 
mělě mrěntah ie pade saq tepercayeang 
tipaq side pade, laguq side pade harus jari 
teladan umaq ie pade. 

4 Dait lêg waktu Pengarat Agung nike 
rauh êrag, side pade gen nerimaq mahkote 
kemuliean saq nděq iniq layu. 

> Maraq nike čndah side pade, dengan- 
dengan bajang, side pade harus tunduk 
lêg dengan-dengan lingsir. Side selapuq 
harus ngerendahang diriq dait saling 
ngelayanin secare rendah atě. Sěngaq, 
"Allah nentang dengan saq sombong, 
laguq periak lêg dengan saq rendah atě." 

6 Keranaq nike, rendahang dirigde lêg 
bawaq gading Allah saq kuat, adêg le 
ninggiang side pade lamun sampun 
waktune. 

7 Serahang selapuq kekuatirande tipaq 
Allah, sěngaq le saq meliharaq side. 

8 Side pade harus tetep sadar dait 
bejage-jage, sěngaq Belis nike musuhde. 
le maraq singe saq lampaq lito-latě sambil 
ngaum boyaq mangse jari tekaken. 

Lawan ie siq iman saq kuat, sêngadg side 
pade nenaoq bahwe selapuq semetonde 
lêg seantěro dunie čndah menderite 
maraq side pade. 

10 Dait Allah, sumber selapuq rahmat, 
saq sampun ngemanikang side lěq dalem 
Almasih tipaq kemuliean-Ne saq kekel, 
gen nyempurneang, neguqang, nguatang 
dait ngukuhang side. 

11 le saq bekuase jangke selačq-lačqne! 
Amin. 

12 Surat tiang saq singket niki tiang 
tulis tipaq side siq bantuan Silwanus, saq 
tiang anggep semeton seiman saq bau 
tepercaye. Tiang mělě ngeběng semanget 
lêg side dait ngeyakinang side pade bahwe 
napi saq tiang tulis niki berite saq kenaq 
mengenai rahmat Allah. Side pade harus 
pacu-pacu percaye lěq rahmat Allah nike. 

13 Semeton-semetonte lêg Babilon, saq 
tepilěq čndah siq Allah, ngirim salam tipaq 
side; maraq nike čndah bije tiang Markus. 

14 Pade besalam-salaman sopoq kance 
saq lainne siq penoq kasih. Damě 
sejahtere araq bareng side selapuq saq 
araq lêg dalem Almasih. Amin. 


2 Petrus 


] l Semeton senamian saq sampun 
nerimaq iman saq pade solahne kance 
iman tiang pade, lantaran napi saq kenaq, 
saq asalne lčman Deside Isa Almasih, 
Junjungante Saq Mulie dait Juruselamette. 
Surat niki lêman Simon Petrus, salaq sopoq 
hambe dait rasul Deside Isa Almasih. 

“Rahmat dait damě sejahtere Allah 
melimpah tipaq side, sěngaq side pade 
kenal kance Allah dait Deside Isa, 
Junjungante Saq Mulie. 

3 Selapuq hal saq bemanpaat jari idup 
saq solěh sampun teicanin tipaq ite siq 
kuase Ilahi-Ne, langan napi saq ite taoq 
mengenai Deside Isa Almasih saq sampun 
ngemanikang ite siq kuase-Ne saq mulie 
dait ajaip. 

4Siq care nike Allah ngicanin ite 
janji-janji saq luar biase dait beraji. Siq 
janji-janji nike side pade bau lepas lêman 
hawe napsu saq jahat saq nyêdag dunie 
niki, dait side pade nerimaq sipat ilahi. 

> Keranaq nike, side pade harus pacu- 
pacu berusahe adêg side pade tetep 

percaye lêg Almasih dait percayende 
nike tenyatayang siq idup saq solah. 
Selain idup saq solah, side pade perlu jari 
dengan saq bedowě penenaoq, 

6 dait selain penenaoq, side pade harus 
čndah tao nguasein diriq. Dait selain tao 
nguasein diriq, side pade harus čndah 
berusahe miaq diriq jari tabah ngadepin 
selapuq hal. Selain tabah ngadepin 
selapuq hal, side pade harus êndah idup 
menurut pekayunan Allah. 

7 Dait idup menurut pekayunan Allah 
harus êndah telengkapin siq kasih tipaq 
semeton-semeton seiman. Beterus 
kasihde tipaq semeton-semeton seiman 
harus teromboq siq kasih tipaq selapud 
dengan. 

8 Lamun sipat-sipat nike araq lêg side 
pade secare belimpah-limpah, side pade 
gen jari sayan rajin dait berhasil, dalem 
hal kenal kance Deside Isa Almasih 
Junjungante Saq Mulie. 

9 Laguq dengan saq ndčq bedowé 
sipat-sipat saq maraq nike, pikiranne 
kontěq, ie nděq tao nyerioq sêngad 
ie lupaq bahwe dose-dosene saq laêd 
sampun teapus. 

10 Keranaq nike, semeton senamian, 
pacu-pacu berusahe adêg maksut Allah 
ngemanikang dait milěq dirig side pade 
jari sayan teguq. Lamun side pade 
ngelaksaneang hal nike, side pade nděq 
gen murtat. 

11 Siq care nike side pade gen teicanin 
hak sepenoqne jari tame ojok Kerajaan 
saq kekel, nike Kerajaan Junjungante 
Saq Mulie dait Juruselamette Deside Isa 
Almasih. 

12 Keranaq nike, tiang tetep ingetang 
side pade mengenai hal nike, timaq side 
pade sampun nenaoq dait tetep teguq lêg 
dalem kebenaran saq sampun side pade 
terimaq nike. 

13 Sengoněčq tiang masih idup, tiang 
merase wajib ngingetang side pade 
mengenai hal-hal nike. 

14 Sěngaq tiang nenaoq bahwe nděčqne 
ngoněq malik tiang gen bilin dunie niki, 
lantaran Junjungante Saq Mulie Deside Isa 
Almasih sampun nyatayang secare jelas 
lêg tiang. 

1> Make tiang gen berusahe adêg side 
pade tetep inget hal-hal nike timaq tiang 
sampun lalo. 

16 Lěq waktu tiang pade badaq side pade 
mengenai kuase dait kerauhan Junjungan 
Saq Mulie Deside Isa Almasih. Selapuq nike 
nděqne dongěng-dongěng saq tepiaq siq 
kepinteran manusie. Keagungan Almasih 
nike sampun tiang pade serioq měsaq. 

17 Tiang pade serioq mêsag sewaktu 
le nerimaq kehormatan dait keagungan 
lêman Allah Bapa. Waktu nike kedengahan 
suare lêman Saq Mahemulie, saq bemanik 
lêg le, "Niki Bije Tiang saq Tiang kasihin. 
le saq nyenengang Tiang." 

18 Tiang pade dengah suare nike dateng 
lêman sorge sewaktu tiang pade araq 
bareng kance le lêg atas gunung saq suci 
nike. 

19 Keranaq nike tiang pade sayan yakin 
malik lèg Manik Allah saq tesampěang siq 
pare nabi. Bagusan side pade merhatiang 
manik nike maraq merhatiang dilah saq 
besinar lěq taoq saq peteng jangke tiwoq 
jelo, dait cahaye bintang timuq mulai 
besinar lêg dalem atěnde. 

20 Hal utame saq harus side pade taoq: 
Bahwe nděq araq sopoq juaq nubuat lêg 
dalem Kitab Suci bau tetapsirang menurut 
pendapet měsaq. 

21 Sêngag nděq uwah araq nubuat 
saq tehasilang cume lantaran kemělěq 
manusie. Laguq Roh Suci nguasein dengan 
nike jari nyampêang manik saq asalne 
lêman Allah měsaq. 

2 1 Lěq waktu saq laêg lêg antare 

dengan-dengan saq tehususang bagi 
Allah sampun araq nabi-nabi palsu. Maraq 
nike čndah lěq antare side gen dateng 
guru-guru palsu. le pade gen ngajahang 
pengajahan-pengajahan sesat, saq 
binaseang dengan. Dait ie pade gen tilas 
Penguase saq sampun nebus ie pade. Siq 
care nike ie pade datengang kebinasean 
tipaq diriqne měsaq, saq selung-selung 
nimpe ie pade. 

2 Timaqne maraq nike, luwêg dengan 
gen turut care idup guru-guru palsu nike, 
saq tekuasein siq hawe napsu ie pade. 
Dait perbuatan guru-guru nike gen miaq 
luwêg dengan menghine care idup saq 
tekayunang siq Allah. 

3 Sěngaq ie pade serakah, make guru- 
guru palsu nike gen nyeriteang lěq side 
pade cerite-cerite saq tekarang měsaq 
jari mauq keuntungan lêman side pade. 
Laguq hukuman tipaq ie pade sampun 
ngoněq tesiepang, dait kebinasean saq 

sampun tetentuang umaq ie pade nděq 
gen teundur malik. 

4 Malačkat-malačkat saq bedose čndah 
nděq teběbasang lêman hukuman siq 
Allah, laguq tetetěh ojok dalem api nerake, 
ie pade tetamaq ojok dalem jurang saq 
peteng, jari tetahen lêg derike jangke jelo 
penghakiman. 

> Maraq nike čndah dunie lêg jaman 
lačq, Allah něnten menengang ie pade 
lepas lêman hukuman. Allah datengang 
belabur belěq tipaq dunie dengan-dengan 
saq jahat lêg waktu nike. Cume Nuh, 
dengan saq nyampêang kebenaran nike 
saq teselametang, bareng kance pituq 
dengan lainne. 

6 Pade čndah maraq kote Sodom dait 
Gomora: Allah musnahang kote-kote nike 
siq api aděqne jari sopoq peringetan saq 
nakutang umaq selapuq dengan saq nděq 
kenal kance Allah. 

7 Laguq le nyelametang Lot, dengan 
saq solěh nike, saq menderite gati siq 
kelakuan dengan saq idupne turut hawe 
napsu lantaran ndēq taat lêg hukum Allah. 

8 Lěq tengaq dengan-dengan saq maraq 
nike, Lot saq solěh nike idup menderite 
batin, sěngaq sebilang jelo serioq dait 

dengah perbuatan-perbuatan ie pade saq 
jahat. 

Jari, Tuhan wikan berembě entane 
nyelametang dengan-dengan saq solěh 
lamun ie pade mauq cobe. Dait Tuhan 
wikan berembě entane nahen dengan- 
dengan saq jahat aděqne tesiksaq lêg jelo 
penghakiman, 

10 terutame dengan-dengan saq turut 
kemělěq-kemělěq hawe napsu ie pade saq 
kotor dait saq menghine kekuasean Allah. 
Bani gati dait sombongne guru-guru palsu 
nike sehingge ie pade nděq takut-takut 
menghine hal-hal saq mulie. 

11 Malačkat-malačkat saq jaoq kuatan 
dait bekuase ketimbang guru-guru 
palsu nike, nděq bani nuduh ie pade siq 
ucapan-ucapan saq menghine lêg arepan 
Tuhan. 

12 Laguq guru-guru nike, ie pade maraq 
binatang saq nděq bedowě akal, saq 
teanakang cume jari tebau dait tematěq 
doang. le pade menghine hal-hal saq 
ndčq ie pade taoq. Lantaran perbuatanne 
nike, ie pade gen tebinaseang maraq 
binatang-binatang gamang. 

13Jari balesan penderitean saq ie pade 
piaq, ie pade gen menderite sengsare. 

Bagi ie pade hal saq nyenengang atê nike, 
ngelaksaneang napi juaq lêg kenjelo jari 
muasang kemělěq awakne. le pade maraq 
dedoro dait cele, saq bowos siq hawe 
napsu ie pade lamun ie pade tokol bekelor 
dait nginem bareng-bareng kance side 
pade. 

14le pade nděčq pendaq-pendaq piaq 
dose, mate ie pade penoq siq napsu 
zinah. Dait ie pade nipu dengan-dengan 
saq nděq kuat imanne. Atě ie pade 
sampun biase siq keserakahan. le pade 
dengan-dengan saq tekutuk. 

1> Sěngaq ie pade nděq mêlê turut langan 
saq kenaq, make ie pade jari sesat. le 
pade turut langan saq lačq teliwatin siq 
Bileam, bije Beor, saq melět gati mauq 
kěpěng lêman perbuatanne saq jahat. 

16 Laguq ie mauq peringetan saq keras 
lêg kejahatanne nike, sewaktu bagalne 
ngeraos kadu base manusie. Make 
nabi nike tepaksaq aděqne engkah 
ngelaksaneang perbuatanne saq jogang 
nike. 

17 Guru-guru palsu nike maraq embulan 
aiq saq gero dait maraq awun-awun saq 
tetiup siq angin pusut. Allah sampun 

nyedieang umaq ie pade sopoq taoq sad 
peteng dedet. 

18 le pade ngucapang ucapan-ucapan 
saq sombong dait nděq araq isine dait 
kadu hawe napsu saq cabul jari jauq tulak 
dengan-dengan saq baruq ngelepasang 
diriq lêman dengan-dengan saq idupne 
sesat. 

19 Guru-guru palsu nike janjiqang 
kemerděkean tipaq dengan-dengan 
nike, laguq ie mêsad tejariang panjak siq 
kebiasean-kebiasean saq nyêdadg manusie. 
Sěngaq lamun dengan tekalahang siq 
sopoq hal, make ie hambe lêman sad 
ngalahang ie nike. 

20 Dengan saq kenal kance Tuhan dait 
Juruselamette Deside Isa Almasih, ie 
pade sampun lepas lêman kuase-kuase 
dunie saq miaq manusie najis. Laguq 
lamun sesampun nike ie tejeret malik 
sehingge tekalahang siq kuase-kuase 
nike, make keadaan dengan nike lêg 
penutuqne lengêan malik tebanding waktu 
senděqmanne. 

21 Bagusan dengan-dengan saq maraq 
nike nděq uwah kenal care idup saq 
tekayunang siq Allah, ketimbang ie pade 
kenal, laguq sesampun nike nděq mêlé 

turut prěntah-prěntah suci saq teicanin 
tipad ie pade. 

22 Napi saq ie pade laksaneang pade 
maraq pepatah niki, "Acong gen ngaken 
malik napi saq uwah ie utagang”, dait, 
"Bawi saq uwah tepandiqang, gen begoloq 
malik lêg dalem reraok." 

I Semeton senamian saq tiang kasihin! 

Niki surat tiang sag kedue tipaq 
side. Lěq dalem kedue surat niki, tiang 
berusahe ngidupang pikiran-pikirande 
saq murni. 

“Tiang anjurang adq side pade inget lêg 
ucapan-ucapan saq lačq tesampêang siq 
nabi-nabi Allah, dait lêg prěntah lěman 
Junjungan Saq Mulie dait Juruselamette, 
saq tesampěang tipaq side langan 
rasul-rasul. 

3 Saq terutame harus side pade nenaog, 
bahwe lěq jelo-jelo penutuq gen dateng 
tukang-tukang oloq, nike dengan-dengan 
saq idup menurut hawe napsune. 

4 Maraq niki basen ie pade, "Mbě janji 
mengenai kerauhan-Ne nike? Bapaq- 
bapaq leluhurte sampun ninggal, laguq 
selapuq-lapuqne masih pade doang 
maraq waktu dunie niki tecipteang!" 

> le pade sediah nděq mělě ngaku bahwe 
lačq Allah cipteang langit dait gumi siq 
manik-Ne. Gumi le cipteang lêman aig, 
dait siq aiq; 

6 dait siq aiq čndah —— nike aiq lêman 
belabur saq belěq — dunie saq lačq nike 
temusnahang. 

’ Laguq langit dait gumi saq araq 
mangkin niki tepeliharaq siq Manik 
Allah, čraq nike čndah temusnahang 
siq api. Mangkin langit dait gumi masih 
tepeliharaq jangke dateng jelone dengan- 
dengan saq nděq kenal Tuhan tehukum 
dait tebinaseang. 

8 Laguq semeton-semeton tiang saq 
tiang kasihin, ndaq side lupaq lêg sopoq 
hal niki, bahwe bagi Tuhan, sejelo nděq 
araq bědene kance siyu taun — dait siyu 
taun pade maraq sejelo. 

9 Tuhan nênten lupaq ngicanin napi 
saq sampun le janjiqang timaq araq saq 
beranggepan maraq nike. Sebalikne, le 
sabar lêg side pade, sěngaq le něnten 
kayun sopoq dengan juaq saq binase. 
Allah kayun adêg selapuq dengan betobat 
lêman dose-dosene. 

10 Laguq jelo kerauhan Tuhan gen rauh 
maraq maling. Lěq jelo nike, langit gen 

musnah siq suare saq dahsyat, dait 
selapuq saq araq lěq langit gen bis julat, 
dait gumi kance selapuq saq araq lêg 
dalemne gen musnah. 

I Jari, lamun selapuqne nike gen 
teancurang siq care saq maraq nike, 
berembě sepatutne side pade harus idup 
suci dait solěh, 

12 side pade saq kenyeke ngantih dait 
miaq kerauhan jelo Allah sayan becat. 
Sěngaq lěq jelo nike langit gen bis julat, 
dait selapuq saq araq lěq dunie gen 
anyong lantaran panasne. 

13 Laguq ite ngantih napi saq sampun 
tejanjiqang siq Allah, nike langit saq baru 
dait gumi saq baru, lêg derike taoqne 
kebenaran. 

14 Keranaq nike, semeton senamian saq 
tiang kasihin, sementare side pade ngantih 
jelo nike, pade berusahe pacu-pacu jari 
idup suci dait nděq bedowě cacat cele lêg 
arepan Allah, dalem perdaměan kance le. 

13 Anggep kesabaran Tuhante jari 
kesempatan saq teicanin tipaq side aděq 
bau selamet. Paulus, semetonte saq ite 
kasihin, sampun nulis saq maraq nike 
čndah tipaq side pade. le nulis hal nike siq 

kebijaksanean saq teicanin siq Allah tipaq 
ie. 
16 Lěq dalem selapuq suratne, Paulus 
tetep nulis mengenai hal nike. Mule araq 
pire hal saq sengke tepahamin lêg dalem 
surat-suratne nike. Dait hal nike saq 
teputer-balik siq dengan-dengan saq 
nděq taoq napi-napi dait saq nděq teguq 
imanne. Hal nike nděq miaq bengaq, 
sěngaq bagian-bagian saq lain lêman 
Kitab Suci tepiaq maraq nike čndah siq ie 
pade. Napi saq ie pade laksaneang nike 
cume datengang kebinasean tipaq diriqne 
měsaq. 

17 Laguq side pade, semeton senamian 
saq tiang kasihin, side pade sampun 
nenaoq mengenai hal nike. Keranaq 
nike, waspade aděq ndaq jangke side 
pade teoros ojok dalem kesesatan 
dengan-dengan saq nděq kenal hukum, 
sehingge keyakinan side pade telang. 

18 Side pade harus sayan kuat lêg dalem 
rahmat dait dalem hal kenal kance Deside 
Isa Almasih, Junjungante Saq Mulie 
dait Juruselamette. Bagi le kemuliean 
dait kehormatan, mangkin dait jangke 
selačq-lačqne! Amin. 


1 Yohanes 


] l Isi surat niki mengenai Manik saq 
ngicanin idup, nike Manik saq sampun 
araq lêman penemběq. Tiang pade 
sampun dengah ie dait serioq měsaq. 
Tiang pade sampun perhatiang dait negel 
ie siq ime tiang pade. 

“Idup nike sampun tenyatayang, dait 
tiang pade sampun serioq ie. Keranaq nike 
tiang pade ngebèng kesaksian mengenai 
hal nike. Tiang pade beriteang lêg side 
pade mengenai idup sejati dait kekel, 
saq araq bareng Bapa, dait saq sampun 
tenyatayang tipaq tiang pade. 

3 Napi saq sampun tiang pade serioq 
dait dengah, nike čndah saq tiang pade 
beriteang tipaq side pade, aděq side pade 
bareng kance tiang pade čndah, idup 
akrab kance Bapa dait kance Bije-Ne, nike 
Deside Isa Almasih. 

4Tiang pade nulis niki adêg angente 
pacu-pacu gembire. 

> Niki berite saq sampun tiang pade 
dengah lèêman Almasih, dait saq tiang 
pade dait saq tiang pade sampêang tipaq 

side pade: Allah nike cahaye, dait lêg le 
tetu-tetu nděčq araq saq peteng. 

6 Lamun ite bebase bahwe ite idup 
akrab kance Allah, padahal ite idup lěq 
dalem saq peteng, make ite beduste siq 
ucapan-ucapan dait siq perbuatan. 

7’ Laguq lamun ite idup lêg dalem cahaye, 
maraq Allah araq lêg dalem cahaye, make 
ite idup akrab, rukun sopoq kance saq 
lainne, dait daraq Deside Isa Almasih, 
Bije-Ne nike, nyuciang ite lěman selapuq 
dose. 

8 Lamun ite bebase bahwe ite ndêg 
bedose, ite nipu dirigte měsaq; dait 
kebenaran nděq araq lêg dalem ite. 

3 Laguq lamun ite ngaku dose-dosente 
lêg Allah, make le setie dait adil, sehingge 
le gen ngampunin dose-dosente dait 
nyuciang ite leman selapuq kejahatan. 

10 Laguq lamun ite bebase bahwe ite ndêég 
bedose, make setetune ite anggep Allah 
jari penduste, dait hal nike nyatayang 
bahwe Manik-Ne ndêg araq lêg dalem 
atěnte. 

2 l Bije-bije tiang! Tiang tulis surat niki 
tipaq side pade aděqde nděq piaq 
dose. Laguq lamun araq saq piaq dose, 

make ite bedowě sopoq perantare lêg 

arepan Bapa, nike Deside Isa Almasih saq 
adil. 

? Dait langan le, ite bau tedamčang lêman 
selapuq dose-dosente, dait nděqne umaq 
dose-dosente doang, laguq čndah umaq 
dose-dose seantěro dunie. 

3 Niki tandene bahwe ite kenal kance 
Allah, nike lamun ite taat lêg prěntah- 
prěntah-Ne. 

4 Dengan saq bebase, "Tiang kenal Allah," 
laguq nděq taat lêg prěntah-prěntah-Ne, 
dengan nike penduste, dait kebenaran 
nděq araq lêg dalem atěne. 

> Laguq dengan saq taat lêg Manik Allah, 
make kasih tipaq Allah sempurne gati 
lêg dengan nike. Siq care nike ite nenaoq 
bahwe ite idup lěq dalem Allah. 

6 Sai-sai saq bebase bahwe ie idup lêg 
dalem Allah, ie harus idup pade maraq 
care Almasih idup. 

7 Semeton senamian saq tiang kasihin! 
Saq tiang tulis niki nděqne prěntah saq 
baru. Niki prêntah saq lačq saq sampun 
tesampêang ojok side sewaktu side baruq 
percaye lêg Almasih. Nike Manik lêman 
Allah saq senděqmanne sampun side pade 
dengah. 

8Timaqne marag nike, prêntah saq tiang 
tulis niki baru éndah. Sěngaq kebenaranne 
nyate lêg dalem Almasih dait lêg diriq side 
pade. Sěngaq peteng kenyeke telang dait 
cahaye saq kenaq mulai besinar. 

? Dengan saq bebase bahwe ie araq lêg 
dalem cahaye laguq dengan nike masih 
meriq lêg semetonne, make dengan nike 
masih araq lêg dalem peteng jangke 
mangkin. 

10 Dengan saq ngasihin semetonne, ie 
idup lêg dalem cahaye, sehingge lêg ie 
nděq araq hal-hal saq miaq dengan lain 
jari sesat. 

11 Laguq dengan saq meriq lêg 
semetonne, ie araq lêg dalem peteng. le 
idup lêg dalem peteng, dait nděq nenaoq 
ojok mbě aningne, sěngaq peteng nike 
miaq penentengne jari bute. 

12 Tiang nulis tipaq side, hai kanak- 
kanak, sěngaq dosende sampun 
teampunin lantaran pesěngan Almasih. 

13 Tiang nulis tipaq side, hai bapaq- 
bapaq, sěngaq side sampun kenal kance 
le saq sampun araq lêman penemběqne. 
Tiang nulis tipaq side, dengan-dengan 
bajang, sěngaq side pade sampun 
ngalahang Si Jahat. 

14 Tiang nulis tipaq side, hai kanak- 
kanak, sèngad side pade kenal kance Bapa. 
Tiang nulis tipaq side, hai bapaq-bapaq, 
sěngaq side pade sampun kenal kance 
le, saq sampun araq lêman penemběqne. 
Tiang nulis tipaq side, hai dengan-dengan 
bajang, sěngaq side pade kuat dait Manik 
Allah araq lêg dalem atěnde, dait side 
pade sampun ngalahang Si Jahat. 

1> Ndaq side ngasihin dunie niki, atao 
napi juaq saq araq lêg dalem dunie niki. 
Lamun side pade ngasihin dunie, make 
kasih tipaq Bapa nděq araq lêg side pade. 

16 Sěngaq selapuq saq araq lêg dalem 
dunie niki -- kemělěq tabiat manusie 
dait saq temelětang siq penenteng dait 
kesombongan idup -- selapuqne nike 
hal-hal saq asalne nděqne lêman Bapa, 
laguq lêman dunie. 

17 Dunie dait selapuq kemêlêgne kenyeke 
telang. Laguq dengan saq turut pekayunan 
Allah, tetep idup jangke selačq-lačqne. 

18 Bije-bije tiang, niki jaman ahir! 
Sendégmanne sampun tebadaq tipaq side 
bahwe penentang Almasih gen dateng; 
dait mangkin sampun araq luwêg dengan 
saq nentang Almasih. Nike tandene bahwe 
ahir jaman sampun rapet. 

19 Mule ie pade dengan-dengan saq 
asalne lêman ite, lagudg ie pade nděqne 
bagian lêman ite, sěngaq lamun ie 
pade lčman ite, pasti ie pade tetep 
bareng-bareng kance ite. Laguq ie pade 
bilin ite, aděqne nyate bahwe ie pade 
selapuq mule nděqne bagian lêman ite. 

20 Laguq side pade sampun nerimaq 
paice lêman saq Mahesuci, dait side pade 
selapuq sampun nenaoq. 

21 Jari, tiang nulis niki tipaq side pade 
nděqne lantaran side pade nděq kenal 
kebenaran, laguq malahan lantaran side 
pade sampun kenal hal nike, dait side 
pade čndah nenaoq bahwe nděq araq 
duste saq asalne lêman kebenaran. 

22 Sai saq beduste nike? Saq beduste nike 
dengan saq nilas bahwe Deside Isa nike 
Almasih. Dengan nike penentang Almasih, 
ie nděq ngakuq Bapa dait Bije saq asalne 
lêman Allah. 

23 Dengan sag ndêg ngakuq Bije saq 
asalne lêman Allah, artine nděq nerimaq 
Bapa čndah. Dait dengan saq ngakuq Bije 
saq asalne lêman Allah, artine nerimaq 
Bapa ěčndah. 

24 Keranaq nike, berite saq sampun side 
pade dengah lêman penemběq, harus side 

pade jagaq pacu-pacu lěq dalem atěnde. 
Lamun berite nike side pade perhatiang 
pacu-pacu, side pade gen tetep idup lêg 
dalem Bije saq asalne lêman Allah dait 
Bapa. 

2> Dait hal niki saq tejanjiqang siq 
Almasih tipaq ite; idup sejati dait kekel. 

26 Tiang tulis niki tipaq side mengenai 
dengan-dengan saq kenyeke berusahe 
nyesatang side pade. 

27 Laguq mengenai side pade, Almasih 
sampun curahang Roh-Ne tipaq side 
pade. Dait sengoněq Roh-Ne araq lêg 
side pade, nděq perlu araq dengan lain 
ngajah side pade. Sěngaq Roh-Ne ngajah 
side pade mengenai selapuq hal; dait napi 
saq le ajahang nike kenaq, nděqne duste. 
Keranaq nike, side pade harus taat lěq 
napi saq teajahang siq Roh nike, dait side 
pade harus tetep idup lêg dalem Almasih. 

28 Jari, bije-bije tiang, pade tetep idup lêg 
dalem Almasih, adêg čraq sewaktu le rauh, 
ite parek tipaq Almasih siq keyakinan saq 
pasti dait nděq nyeboq lantaran ilaq. 

29 Side pade sampun nenaoq bahwe 
Almasih nike kenaq. Keranaq nike side 
pade harus nenaoq êndah bahwe sebilang 

dengan saq idup menurut kebenaran, ie 
asalne lêman Allah. 

3 I Serioq berembě belêg kasih Allah lêg 

ite, sehingge ite teakuq jari bije-bije 
dowě-Ne. Dait mule ite niki bije-bije 
dowěn Allah. Keranaq nike dunie saq jahat 
niki nděq kenal kance ite, sěngaq dunie 
nděčq kenal kance Allah. 

“Semeton senamian saq tiang kasihin! 
Mangkin ite niki bije-bije dowěn Allah, 
laguq keadaante čraq nděqman jelas. 
Laguq ite nenaoq bahwe lamun Almasih 
rauh, ite gen jari maraq le, sěngaq ite 
gen serioq le lêg dalem keadaan-Ne saq 
setetune. 

3 Selapuq dengan saq bedowé harepan 
maraq niki lêg Almasih, jagaq dirigne 
aděčqne tetu-tetu suci, bersi lěman dose 
maraq Almasih nike suci. 

4 Dengan saq piaq dose, ngelanggar 
hukum Allah; sěngaq dose nike 
pelanggaran hukum Allah. 

> Side pade nenaoq bahwe Almasih 
sampun rauh jari ngapus dose-dose 
manusie, dait bahwe nděq araq dose lêg 
dalem diriq-Ne. 

6 Selapuq dengan saq idup lêg dalem 
Almasih, nděq terus-terusan piaq dose. 

Dengan saq tetep piaq dose, nděq uwah 
serioq dait kenal kance Almasih. 

7 Bije-bije tiang, ndaq alurang sai 
juaq nyesatang side pade. Sai-sai saq 
ngelaksaneang napi saq kenaq, nike 
kenaq, pade maraq Almasih nike kenaq. 

8 Laguq dengan saq tetep piaq dose, nike 
anak Belis, sěngaq Belis gawčq dose lêman 
penemběqne. Nike lantaranne Bije saq 
asalne lěman Allah rauh, jari ngancurang 
pegawéan Belis. 

? Dengan saq asalne lêman Allah, ndêg 
terus-terusan piaq dose, sěngaq sipat 
Allah měsaq araq lěq ie. Dait lantaran 
Allah nike jari Bapane, make ie nděq bau 
terus-terusan piaq dose. 

10 Niki bědene antare bije-bije dowên 
Allah kance anak-anak dowěn Belis: 
Sai-sai saq nděq ngelaksaneang prěntah 
Allah, atao nděq ngasihin semetonne, ie 
nděqne bije dowěn Allah. 

Il Lěman penembêgne sampun 
tesampêang berite niki tipaq side: Ite 
harus saling kasihin sopoq kance saq lain. 

12 Ndaq ite maraq Kain, saq jari anak Belis 
dait nyematěq semetonne měsaq. Napi 
penyebapne Kain nyematěq semetonne? 
Sěngaq ie ngelaksaneang hal-hal saq 

jahat, laguq hal-hal sag telaksaneang siq 
semetonne nike kenaq. 

13 Keranaq nike, semeton-semeton, ndaq 
bengaq lamun dengan-dengan dunie niki 
meriq lêg side pade. 

14 Ite nenaoq bahwe ite sampun sugul 
lman kematěan, dait ngalih tipaq idup. 
Ite nenaoq nike, sěngaq ite ngasihin 
sepade semetonte. Dengan saq nděq 
ngasihin sepadene manusie, artine masih 
tekuasein siq kematêan. 

1> Dengan saq meriq lêg semetonne, 
pade maraq tukang nyematěq, dait side 
pade nenaoq bahwe tukang nyematěq 
nděq bedowě idup sejati dait kekel. 

16 Langan hal niki ite nenaoq kasih 
Almasih. Bahwe le sampun nyerahang 
idup-Ne umaq ite. Keranaq nike, ite 
čndah harus nyerahang idupte umaq 
semeton-semetonte! 

17 Lamun sopoq dengan bedowé lebih, 
serioq semetonne saq nděq bedowě, 
laguq nděq mělě nulung semetonne nike, 
berembě dengan nike bau bebase bahwe 
ie ngasihin Allah? 

18 Bije-bije tiang! Ndaq ite ngasihin cume 
lêg biwih atao cume siq ucapan doang. Ite 
harus ngasihin siq kasih saq sejati, saq 

tebuktiang siq perbuatante dait lêg dalem 
kebenaran. 

19 Maraq nike entane ite nenaoq bahwe 
ite niki asalne lêman kebenaran. Maraq 
nike čndah atěnte iniq tentrem lêg arepan 
Allah. 

20 Sěngaq ite nenaoq, bahwe lamun 
ite tesalaqang siq atěnte, Allah belěqan 
lêman atěnte, dait le wikan selapudne. 

21 Jari, semeton senamian saq tiang 
kasihin, lamun atěnte nděq nyalahang ite, 
ite parek tipaq Allah siq keyakinan saq 
pasti. 

2? Dait napi saq ite tunas lêman le, ite 
gen nerimaq, sêngadg ite taat lêg prěntah- 
prěntah-Ne dait ite ngelaksaneang napi 
saq nyenengang le. 

23 Niki prěntah-Ne tipaq ite: Ite harus 
percaye lêg Bije-Ne, nike Deside Isa 
Almasih, dait ite harus saling kasihin, 
maraq saq sampun teprêntahang siq 
Almasih tipaq ite. 

24 Selapuq dengan saq taat lêg prêntah- 
prěčntah-Ne, idup lêg dalem Allah, dait 
Allah araq lêg dalem ie pade. Dait ite 
nenaoq bahwe Allah araq lêg dalem ite, 
sěngaq le sampun ngicanin Roh-Ne tipaq 
ite. 

4 I Semeton-semeton saq tiang kasihin! 
Ndaq percaye lêg sebilang roh, laguq 
uji juluq roh-roh nike, napi roh nike 
asalne lčman Allah atao nděq. Sěngaq 
luwěčq nabi palsu sampun begerame ojok 
mbě-mbě. 

2 Maraq niki entane adêg side pade 
nenaoq napi nike Roh Allah atao ndčq: 
Sebilang roh saq ngaku bahwe Deside Isa 
rauh ojok dunie jari manusie, roh nike 
dateng lêman Allah. 

3 Laguq roh sag ndêg ngakug Deside 
Isa, roh nike nděqne dateng lêman Allah. 
Roh nike roh penentang Almasih. Side 
pade sampun dengah bahwe roh nike gen 
dateng, dait mangkin ie sampun araq lêg 
dalem dunie niki. 

4 Laguq bije-bije tiang, side pade asalne 
lêman Allah. Side pade sampun ngalahang 
nabi-nabi palsu, sěngaq Roh saq araq lěq 
side belêgan kuasene kance roh saq araq 
lêg dalem dunie. 

> Nabi-nabi palsu nike bebaos mengenai 
hal-hal dunie, dait dunie dengah napi saq 
ie pade sampčang, sêngadg ie pade asalne 
lêman dunie. 

6 Laguq ite niki asalne lêman Allah; dait 
dengan sag kenal kance Allah, dengah 

ucapante. Dengan saq asalne nděq lêman 
Allah, nděqne dengah ucapante. Siq 

care nike ite nenaoq bědene antare Roh 
kebenaran dait roh saq nyesatang. 

7 Semeton senamian saq tiang kasihin! 
Silaq ite saling kasihin sopoq kance saq 
lain, sěngaq kasih nike asalne lêman Allah. 
Sebilang dengan saq bedowé rase kasih, 
asalne lêman Allah dait kenal kance Allah. 

8 Dengan saq ndêg bedowě rase kasih, ie 
nděq kenal kance Allah; sěngaq Allah nike 
kasih. 

9Siq care niki kasih Allah nike 
tenyatayang lěq ite, siq care ngutus 
Bije-Ne saq nunggal ojok dalem dunie 
aděq ite mauq idup langan Bije-Ne nike. 

10 Niki kasih nike: Nděčqne ite sag sampun 
ngasihin Allah, laguq Allah saq ngasihin 
ite dait saq sampun ngutus Bije-Ne 
aděq langan le, ite tedamêang lêman 
dose-dosente. 

11 Semeton senamian saq tiang kasihin, 
lamun maraq nike belêgne kasih Allah lêg 
ite, ite čndah harus saling kasihin sopoq 
kance saq lain. 

12 Nděq araq sopoq dengan juaq saq 
sampun serioq Allah. Laguq lamun ite 
saling kasihin, Allah tetep araq lêg dalem 

ite dait kasih-Ne jari sempurne lêg dalem 
ite. 

13 Sěngaq Allah sampun ngicanin Roh-Ne 
tipaq ite, make ite nenaoq bahwe ite 
sampun araq lêg dalem Allah, dait Allah 
lêg dalem ite. 

14Tiang pade sampun serioq Bije-Ne, 
dait tiang pade beriteang bahwe le teutus 
siq Bapa jari Juruselamet dunie niki. 

13 Sai-sai saq ngaku bahwe Deside Isa 
nike Bije saq asalne lêman Allah, Allah 
araq lêg dalem dengan nike, dait dengan 
nike čndah araq lêg dalem Allah. 

16 Ite sampun nenaoq dait percaye 
mengenai kasih Allah tipaq ite. Allah nike 
kasih. Dengan saq idupne tekuasein siq 
kasih, dengan nike araq lêg dalem Allah, 
dait Allah lêg dalem ie. 

17 Siq care niki kasih Allah tejariang 
sempurne lêg dalem ite, adêg ite parek 
tipaq Allah sig keyakinan saq pasti lêg Jelo 
Pengadilan, sěngaq idupte lêg dunie niki 
pade maraq idup Almasih. 

18 Lěq dalem kasih, nděq araq rase takut, 
sěngaq kasih saq sempurne nelangang 
selapuq rase takut. Sěngaq lêg dalem rase 
takut araq siksaq hukuman dait dengan 

saq takut nděqman sempurne lêg dalem 
kasih. 

I9 te ngasihin, sěngaq Allah sampun 
juluan ngasihin ite. 

20 Lamun sopoq dengan bebase, "Tiang 
ngasihin Allah," laguq ie nděq ngasihin 
semetonne, dengan nike penduste. 
Sěngaq dengan saq nděq ngasihin 
semetonne saq ie serioq, nděq mungkin 
bau ngasihin Allah saq nděq ie serioq. 

21 Niki prêntah saq teicanin siq Almasih 
tipaq ite: Sai juaq saq ngasihin Allah harus 
čndah ngasihin semetonne. 

I Sebilang dengan saq percaye bahwe 

5 Deside Isa nike Almasih, dengan nike 
asalne lêman Allah. Sai-sai saq ngasihin 
Allah, make ie čndah ngasihin dengan saq 
asalne lêman Allah. 

? Siq care niki ite nenaoq bahwe ite 
ngasihin bije-bije saq asalne lêman 
Allah: Ite ngasihin Allah dait taat lèg 
prěntah-prěntah-Ne. 

3 Sěngaq, kasih tipag Allah artine: Bahwe 
ite taat lêg prěntah-prěntah-Ne. Dait 
prêntah-prêntah-Ne nike nděqne berat 
umaq ite, 

4 sěngaq sai saq asalne lêman Allah, ie 
ngalahang dunie. Niki kemenangan saq 
ngalahang dunie, nike imante. 

> Sai saq bau ngalahang dunie, selain 
dengan saq percaye bahwe Deside Isa nike 
Bije saq asalne lêman Allah? 

6 Niki le saq rauh ojok dunie siq aiq dait 
daraq, nike Deside Isa Almasih; nděqne 
siq aiq doang, laguq čndah siq daraq. Dait 
Roh Allah měsaq saq ngicanin kesaksian 
bahwe nike kenaq, sěngaq Roh nike 
kebenaran. 

7 Sěngaq araq telu saksi lêg dalem sorge: 
Bapa, Manik dait Roh Suci; dait ketelune 
nike sopoq. 

8 Dait araq telu saq jari saksi lêg gumi: 
Roh, aiq dait daraq, ketelune nike sopod. 

? Ite percaye lêg kesaksian manusie, 
laguq kesaksian Allah kuatan malik. Dait 
nike kesaksian saq sampun teicanin siq 
Allah mengenai Bije-Ne. 

10 Keranaq nike, dengan saq percaye 
lêg Bije saq asalne lêman Allah, sampun 
nerimaq kesaksian nike lêg dalem atěne; 
laguq dengan saq ndčq percaye tipaq 
Allah, sampun anggep bahwe Allah 
beduste, sěngaq ie ndêg percaye napi saq 
temanikang siq Allah mengenai Bije-Ne. 

11 Niki kesaksian nike: Allah sampun 
ngicanin ite idup sejati dait kekel, dait 
idup nike araq lêg dalem Bije-Ne. 

12 Dengan saq bedowě Bije saq asalne 
lêman Allah, bedowě idup nike; dait 
dengan saq nděq bedowě Bije saq asalne 
lêman Allah nike, nděq bedowě idup nike. 

13 Tiang nulis tipaq side pade, adêg side 
pade saq percaye tipaq Bije saq asalne 
lêman Allah, nenaoq bahwe side pade 
sampun bedowě idup sejati dait kekel. 

14 Dait ite parek tipaq Allah siq keyakinan 
saq pasti, sěngaq ite yakin le ngabulang 
do'ente, lamun ite tunas sopoq hal saq 
sesuai kance pekayunan-Ne. 

1> Lamun ite nenaoq bahwe le mirengang 
ite dait napi saq ite tunas, make ite 
čndah nenaoq bahwe ite sampun nerimaq 
selapuq hal saq sampun ite tunas lêman 
le. 

16 Lamun side pade serioq salaq sopoq 
semeton seiman piaq dose saq ndêdg 
datengang kematěan, side pade harus 
bedo'e tipaq Allah; dait Allah gen ngicanin 
ie idup nike. Hal niki berlaku tipaq ie pade 
saq dosene nděq datengang kematêan. 
Laguq araq dose saq datengang kematêan. 

Mengenai hal nike tiang nděq badaq 
bahwe side pade harus bedo'e tipaq Allah. 

17 Selapuq kejahatan nike dose, laguq 
araq dose saq nděq datengang kematêan. 

18 Ite nenaoq bahwe selapuq dengan saq 
asalne lêman Allah, nděq terus-terusan 
piaq dose, sěngaq Bije saq asalne lêman 
Allah ngelindungin ie, dait Si Jahat ndèg 
bau piaq napi-napi lêg ie. 

19 Ite nenaoq bahwe ite dowên Allah, 
dait seantěro dunie niki araq lêg bawaq 
kekuasean Si Jahat. 

20 Ite nenaoq bahwe Bije saq asalne 
lêman Allah sampun rauh dait sampun 
ngicanin ite pengertian, adêg ite kenal 
kance Allah saq kenaq. Ite idup lěq dalem 
Allah saq kenaq dait lêg dalem Bije-Ne, 
Deside Isa Almasih. le Allah saq kenaq, 
dait idup sejati dait kekel. 

21 Bije-bije tiang, jaoqang dirigde lêman 
berhale-berhale! 


2 Yohanes 


] l Tipaq Inaq saq tepilêg siq Allah, 
dait tipaq bije-bijene saq tetu-tetu 
tiang kasihin. Lěman tiang, pemimpin 
jemaah dait selapuq dengan saq nenaoq 
kebenaran. 

2? Sěngaq Allah araq lêg dalem atěnte, 
dait gen tetep araq bareng kance ite 
selačq-lačqne. 

3 Paice, rahmat dait damě sejahtere 
lêman Allah Bapa, dait lêman Deside Isa 
Almasih, Bije saq asalne lêman Bapa nike, 
gen araq bareng kance ite lêg dalem 
kebenaran dait dalem kasih. 

4Tiang gembire gati nenaoq bahwe 
araq separo bije-bijende idup menurut 
kebenaran, maraq saq sampun 
teprěntahang siq Allah Bapa tipaq ite. 

> Keranaq nike, Inaq, sanget siq tiang 
tunas adêg ite selapuq saling kasihin. 
Napi saq tiang nyatayang niki nděqne 
sopoq prěntah saq baru umaq side, laguq 
menurut prêntah saq sampun araq lěq ite 
lêman penemběq ite percaye. 

6 Kasih nike artine ite idup menurut 
prěntah-prěntah-Ne. Dait prěntah 
saq sampun side pade dengah lêman 
penemběqne nike, bahwe side pade harus 
idup siq care saling kasihin sopoq kance 
saq lain. 

7 Luwěq penyesat sampun nyebar ojok 
seantěro dunie. le pade dengan-dengan 
saq nděq ngakuq bahwe Deside Isa 
Almasih sampun rauh ojok dunie jari 
sopoq manusie. Nike penyesat dait 
penentang Almasih. 

8 Keranaq nike jagaq ndaq jangke side 
pade kělangan napi saq sampun tiang 
pade usaheang umaq side pade. Pade 
berusahe aděq side pade nerimaq selapuq 
upaqde lêman Allah. 

? Dengan sag ndêg percaye lêg 
pengajahan Almasih, laguq nyimpang 
lêman napi saq teajahang siq le, dengan 
nike nděq bedowě Allah. Dengan saq tetep 
lêg dalem pengajahan Almasih, artine ie 
bedowě Allah Bapa dait Bije saq asalne 
lêman Allah. 

10 Keranaq nike, lamun araq dengan 
dateng dait nyampêang lêg side 
pengajahan saq nděq teajahang siq 
Almasih, ndaq nerimaq dengan nike lêg 

dalem balěnde atao ngeběng salam tipaq 
ie. 
11 Sčngaq dengan saq ngebêng salam 
tipaq dengan saq maraq nike milu čndah 
kance dengan nike gawêg perbuatan saq 
jahat. 

12 Luwčq gati saq perlu tiang badaq 
tipaq side, laguq bagusan nděq langan 
surat. Tiang beharep gen bau dateng dait 
ngeraos langsung kance side pade, adèdg 
sukecitente jari sempurne. 

13 Bije-bije semetonde saq nine, saq 
tepilêg éndah siq Allah ngirim salam tipaq 
side. 


3 Yohanes 


] l Tipaq Gayus saq tiang kasihin 

lêg dalem kebenaran, lêman tiang 
pemimpin jemaah. 

“Tiang bedo'e semoge side tetep sêhat 
dait nděq araq saq kurang lêg side, pade 
maraq jiwende êndah sêhat. 

3 Tiang seneng gati sewaktu pire dengan 
semeton dateng dait ngeběng kesaksian 
tipaq tiang berembě setiene side lěq 
kebenaran, sěngaq mule side tetep idup 
menurut kebenaran. 

4 Nděq araq saq miaq tiang lebih 
besukecite, selain dengah kabar bahwe 
bije-bije tiang idup menurut kebenaran. 

> Semeton tiang saq tiang kasihin, 
side setie gati lêg pegawěan saq side 
laksaneang tipaq semeton-semeton saq 
lain; malahan saq nděqman side kenal 
čndah. 

6 le pade sampun ngebêng kesaksian lêg 
julun jemaah mengenai kasihde. Tulung ie 
pade adêgne bau ngelanjutang kelampan 
ie pade dait siq care nike nyenengang 
Allah, 

7 sěngaq lêg dalem kelampan jari 
ngelayanin Almasih, ie pade nděq nerimaq 
bantuan napi juaq lêman dengan-dengan 
saq nděčq kenal kance Allah. 

8 Keranaq nike ite harus nulung semeton- 
semeton saq maraq nike, aděq ite milu 
lêg dalem usahe ie pade jari beriteang 
kebenaran. 

Tiang sampun nulis surat saq singket 
tipaq jemaah, laguq Diotrepes saq melět 
jari dengan saq paling utame lêg dalem 
jemaah, nděqne mělě ngakuq tiang pade. 

10 Laun lamun tiang dateng, gen tiang 
ingetang selapuq hal saq sampun ie 
laksaneang, nike mengenai hal-hal jahat 
dait duste saq ie ucapang mengenai 
tiang pade! Laguq selapuqne nike 
nděqman cukup tipaq ie. Lêg waktu 
semeton-semeton nike dateng, ie nděq 
mělě nerimaq ie pade. Malahan ie balaq 
dengan-dengan saq mělě nerimaq 
semeton-semeton nike, dait ie suruq 
dengan-dengan nike sugul lěman jemaah! 

11 Semeton senamian saq tiang kasihin, 
ndaq tiru napi saq jahat, laguq tiru napi 
saq solah. Dengan saq ngelaksaneang saq 
solah, asalne lêman Allah. Dait dengan 
saq piaq jahat, nděqne uwah serioq Allah. 

12 Mengenai Demetrius, selapug dengan 
ngebèng kesaksian saq solah, malahan 
kebenaran nike měsaq ngeběng kesaksian 
saq maraq nike. Tiang pade čndah 
ngebčěčng kesaksian saq solah, dait napi 
saq tiang pade sampčang bau tesaduq. 

13 Luwčq gati saq perlu tiang sampêang 
lêg side, laguq solahan lamun tiang nděq 
kadu surat. 

14 Tiang beharep becat bedait kance side 
dait bau ngeraos langsung. (1-15) Damě 
sejahtere araq bareng kance side! Salam 
lêman sahabat-sahabatde. Sampêang 
salam tiang tipaq sahabat-sahabatte 
sopoq-sopoq. 


Yudas 


] l Tipaq selapuq dengan saq sampun 
temanikang dait saq sanget tekasihin 
siq Allah Bapa serte tepeliharaq bagi 
Deside Isa Almasih. Lěman — Yudas -- 
hambe Deside Isa Almasih dait semetonne 
Yakub. 

“Rahmat, damě sejahtere dait kasih 
belimpah-limpah umaq side pade. 

3 Semeton senamian saq tiang kasihin! 
Tiang tetu-tetu beniat nulis surat tipaq 
side pade, mengenai keselametan 
saq pade-pade sampun ite terimaq. 
Laguq mangkin tiang merase jari sopoq 
keharusan ngeběng nasêhat tipaq side 
pade langan surat niki adêg side pade 
terus bejuang jari pertahenang iman saq 
sampun sekali teicanin jari selačq-lačqne 
tipaq dengan-dengan saq tehususang 
bagi Allah. 

4Sěngaq ite ndèg sadar, araq pire 
dengan saq secare tedoq-tedoq tame ojok 
tengaq-tengaqte, nike dengan-dengan 
saq lêman lačq sampun tetentuang 
jari dengan-dengan saq gen nerimaq 

hukuman. le pade dengan-dengan 

saq nděq kenal kance Allah saq salaq 
guneang berite mengenai rahmat Allahte, 
jari mauq kesempatan idup lêg dalem 
macem-macem hawe napsu, dait saq 
nolaq Deside Isa Almasih, sopoq-sopoqne 
Penguase dait Junjungante Saq Mulie. 

> Laguq, timaq side pade tetu-tetu 
sampun nenaoq selapuqne nike, tiang 
mělě ingetang side pade mengenai 
berembě Tuhan nyelametang umat Israel 
lêman negeri Mesir, laguq sesampun 
nike binaseang dengan-dengan saq nděq 
percaye saq araq lěq antare ie pade. 

6 Inget čndah pare malačkat saq nděq 
taat jangke liwat bates kekuasean ie pade, 
sehingge lumbar bilin taoq ie pade ndot. 
Allah taliq dait sekep malačkat-malaěkat 
nike kadu ranté saq kekel, lêg taoq saq 
peteng lěq bawaq gumi. Lěq derike ie pade 
tetahen terus jangke dateng hukuman saq 
gen ie pade terimaq lêg jelo penghukuman 
saq belěq nike êrad. 

/ inget čndah kote Sodom dait Gomora 
dait kote-kote lêg sekiterne, saq 
pendudukne sampun gawěq hal-hal 
saq cabul pade maraq saq tegawêd siq 
malačkat-malačkat nike. le pade gawêdg 

hal-hal saq nděq wajar jari kepuasan 
ie pade sehingge ie pade tesiksaq siq 
hukuman api saq kekel, gen tejariang 
peringetan umaq selapuq dengan. 

8 Maraq nike čndah dengan-dengan 
nike. Siq impi-impi ie pade, ie pade piaq 
dose lêg awakne měsaq dait menghine 
kekuasean Allah, dait menghine selapuq 
saq mulie lêg sorge. 

ə Mikael mêsag, saq jari datune 
malaêkat-malaêkat nike, nděqne uwah 
piaq maraq nike. Sewaktu ie betungkasan 
kance Belis mengenai mayitne Musa, 
Mikael nděqne bani hakimin Belis siq 
ucapan-ucapan saq menghine. Ucapan 
Mikael cume maraq niki, "Tuhan gen 
semprak side!" 

10 Laguq siq penghinean-penghinean, 
dengan-dengan nike nyerang selapuq hal 
saq ie pade nděq ngerti. Dengan-dengan 
nike pade maraq binatang-binatang saq 
nděq bedowě akal, saq nenaoq hal-hal 
kadu perasaanne, laguq malahan nike saq 
jari penyebap ie pade binase. 

11 Celake ie pade! le pade sampun turut 
langan saq pade maraq Kain. Aděqne 
mauq kêpêng, ie pade namaqang diriqne 
ojok dunie sesat, pade maraq Bileam. 

Dait ie pade êndah teancurang lantaran 
ngelawan pade maraq Korah. 

12 Sewaktu side pade ngaraqang rowah, 
tingkah laku dengan-dengan nike 
tetu-tetu nyepaqang angen. Sěngaq ie 
pade melak nděq araq ilaqne, dait ie cume 
mentingang diriqne mêsag. le pade maraq 
awan saq tetiup siq angin, laguq nděq 
nurunang ujan. le pade čndah maraq lolo 
saq nděq ngasilang buaq timaq lêg musim 
buaq; lolo-lolo saq akahne sampun 
teembot dait tetu-tetu sampun matē. 

13 Pade maraq umbak saq ganas lêg 
segare nimbulang kowok, maraq nike 
čndah ie pade ngowokang perbuatan- 
perbuatan saq merilaq. le pade maraq 
bintang-bintang saq ngambar, dait saq 
sampun tesedieang taoqne siq Allah lêg 
taoq saq peteng dedet jari selačq-lačqne. 

14 Henok, keturunan saq kepituq lêman 
Adam, lačq sampun benubuat mengenai 
dengan-dengan nike. Henok bebase, 
"Serioq, Tuhan rauh kance beiyu-iyu 
malačkat-Ne saq suci 

1> jari hakimin selapuq dengan. Tuhan 
gen ngukum dengan-dengan saq nděq 
kenal le lantaran perbuatan-perbuatan ie 
pade saq bejat. Dait le gen hukum dengan 

bedose dait durhake lantaran selapuq 
ucapan penghinean saq ie ucapang." 

16 Dengan-dengan nike tetep doang 
ngerumun dait nyalahang dengan lain. 
le pade idup menurut hawe napsu ie 
pade saq bedose. le pade ngajum diriqne 
měsaq dait ie pade demen ngajum dengan 
aděqne mauq keuntungan. 

17 Laguq side pade, semeton-semeton 
saq tiang kasihin, inget lêg napi saq lačq 
tesampêang siq rasul-rasul Junjungante 
Saq Mulie Deside Isa Almasih. 

18le pade sampun badaq side juluan 
bahwe êrag sewaktu gen ahir jaman niki 
gen dateng dengan-dengan saq gen 
ngoloq side pade, nike dengan-dengan 
saq idup menurut hawe napsu ie pade saq 
bedose. 

19 le pade dengan-dengan saq nimbulang 
permusuhan. le pade ndêg tekuasein siq 
Roh Suci, laguq sig kemělěq-kemělěq 
tabiat dunie niki. 

20 Laguq side pade, semeton senamian 
saq tiang kasihin, terus pesolah diriqde 
lêg atas dasar imande saq paling suci. Dait 
bedo'e siq kuase Roh Suci, 

21 dait tetep idup lêg bawaq pengasihan 
Allah sengoněq side pade ngantos rahmat 

Deside Isa Almasih Junjungante Saq Mulie, 
saq gen ngicanin side idup sejati dait 
kekel. 

2? Side pade harus nyatayang belas 
kasihan lêg dengan-dengan saq bimbang 
atěne. 

23 Araq čndah dengan-dengan saq patut 
side selametang siq care ngerebut ie pade 
lêman api. Laguq tipaq dengan-dengan 
lainne, side patut nyatayang belas kasihan 
saq tebarengin siq rase takut. Malahan 
meriq lěq kelambi ie pade saq sampun jari 
kotor siq hawe napsu dunie. 

24 Allah, saq sanggup jagaq adêg side 
pade ndèg geriq, dait saq sanggup 
gadingang side ojok hadirat-Ne saq Mulie 
siq sukecite dait nděq bedowě cacat cele, 

2> le sopoq-sopoqne Allah, Juruselamette 
langan Deside Isa Almasih Junjungante 
Saq Mulie. le Allah saq mulie, agung, 
bekuase dait berwibawe lêman jaman lačq 
jangke mangkin dait jari selačq-lačqne! 
Amin. 


Wahyu 


] l Isi kitab niki mengenai wahyu saq 
teicanin siq Allah tipaq Deside Isa 
Almasih. Aděq Almasih nyatayang hal nike 
tipaq hambe-hambe-Ne, nike hal-hal saq 
harus becat telaksane. Beterus le ngutus 
malačkat-Ne tipaq Yahya, hambe-Ne, jari 
jelasang hal-hal nike. 

“Yahya sampun besaksi mengenai Manik 
Allah dait mengenai kesaksian saq teicanin 
siq Deside Isa Almasih, nike selapuq saq 
sampun ie serioq. 

3 Bahagie dengan saq baceang dait 
dengan saq dengahang berite nubuat 
kitab niki dait taat lêg napi saq tetulis lêg 
dalemne. Sěngaq nděqne ngoněq malik 
selapuqne niki gen telaksane. 

4Tipaq kepituq jemaah lêg dačrah Asia 
Koděq. Umaq side pade rahmat dait 
sejahtere lêman le saq araq mangkin, saq 
sampun arad lêg jaman lačq, dait saq 
masih araq lêg waktu saq gen dateng. 
Lěman tiang, Yahya dait lěman kepituq 
roh saq araq lêg arepan tahte Allah, 

> dait lêman Deside Isa Almasih, saksi saq 
setie. le saq penemběq teidupang malik 
lêman ninggal dait le penguase raje-raje 
dunie. Bagi Deside Isa saq ngasihin ite, 
dait siq ninggal-Ne le běbasang ite lêman 
dose-dosente 

6 dait jariang ite sopoq kerajaan dait 
imam-imam, saq ngelayanin Allah, 
Bapa-Ne. Bagi le kemuliean dait kuase 
jangke selačq-lačqne. Amin! 

7 Pade serioq le rauh lêg dalem awan! 
Selapuq dengan gen serioq le, termasuk 
čndah ie pade saq sampun galah le. 
Selapuq bangse lêg gumi gen ěroq asěq 
lantaran le. Tetu, nike pasti! Amin! 

8"Tiang niki saq penembêg dait saq 
penutuq, Manik Allah, Tuhan saq araq, saq 
sampun araq, dait saq araq selačq-lačqne, 
Saq Mahekuase." 

Tiang Yahya, semetonde saq senasip 
kance side pade lêg dalem kesusahan, 
dalem kerajaan dait lêg dalem ketekunan 
jari ngantos kerauhan Deside Isa. Tiang 
tetetěh ojok Pulao Patmos lantaran tiang 
beriteang Manik Allah dait kesaksian 
Deside lsa. 

10 Lěq jelo Tuhan, tiang tekuasein siq Roh 
Allah, terus tiang dengah suare saq belêg 

— maraq suare terompět -- kedengahan 
lêg mudi tiang. 

1l Basen suare nike, "Tulis lêg dalem 
sopoq kitab napi saq side serioq, dait kirim 
tipaq pituq jemaah niki: Epesus, Smirna, 
Pergamus, Tiatira, Sardis, Piladelpia, dait 
Laodikia." 

12 Tiang ngêngat andang mudi jari serioq 
sai nike saq ngeraos tipaq tiang. Terus 
tiang serioq pituq nač dilah saq tepiaq 
lêman emas. 

13 Lěq tengaq-tengaq nač-naě dilah nike 
nganjeng sopoq dengan saq penggitan 
maraq Bije Manusie. le ngadu jubah saq 
bělone jangke cokor-Ne. Lěq dade-Ne le 
ngadu tutup dade emas. 

14 Sirah dait bulu-Ne putêg maraq 
bulu dombe, putěqne maraq salju. 
Penyermin-Ne nyale maraq api. 

13 Cokor-Ne nyale maraq tembage saq 
tetunuq. Suare-Ne maraq belabur saq 
belěq gati. 

16 Gading-Ne saq kanan negel pituq 
bintang, dait lêman cangkem-Ne sugul 
sopoq klěwang bemangan due saq merang 
gati. Penjarupan-Ne besinar maraq jelo 
lêg waktu tengari. 

17 Waktu tiang serioq le, tiang nyungkur 
lêg arepan-Ne maraq dengan matě. Laguq 
le noloq gading-Ne saq kanan lêg atas 
tiang beterus bemanik, "Ndaq takut! Tiang 
saq penemběq dait saq penutuq. 

18 Tiang niki saq idup! Tiang sampun 
ninggal, laguq silaq serioq; Tiang idup 
jangke selačq-lačqne. Tiang bekuase lêg 
kematěan, dait lêg dunie dengan matě. 

19 Keranaq nike, tulis hal-hal saq side 
serioq, nike hal-hal saq araq mangkin 
niki, dait hal-hal saq gen telaksane êrad. 

20 Niki rahasie lêman pituq bintang 
saq side serioq lêg ime kanan Tiang, 
dait lêman pituq naě dilah emas nike: 
Pituq bintang nike pare malačkat kepituq 
jemaah, dait pituq nač dilah nike kepituq 
jemaah nike." 

2 | "Tipaq malačkat jemaah lêg Epesus, 
tulis maraq niki: Niki manik lêman le 
saq negel pituq bintang lêg gading-Ne saq 

kanan, dait bemargi lêg antare kepituq 
nač dilah emas nike. 

“Tiang nenaoq selapuq pegawčande, 
selapuq usahende, dait kesabarande. 
Tiang nenaoq bahwe side pade nděq tao 
sabar tipaq dengan jahat, dait bahwe 
side pade sampun nguji dengan-dengan 

saq ngaku diriqne rasul padahal setetune 
nděq, dait side pade mauq bukti bahwe ie 
pade penduste. 

3 Side pade sabar dait side pade 
menderite lantaran aran Tiang, dait side 
pade nděq putus ase. 

4Laguq niki keberatan Tiang tipaq side 
pade: Side pade nděq ngasihin Tiang 
maraq kasih side pade saq semule. 

> Keranaq nike pade inget berembě 
dalemne side pade sampun geriq! 

Pade tobat lêman dose-dosende, dait 
laksaneang napi saq semule side pade 
laksaneang. Lamun nděq, make Tiang gen 
dateng tipaq side dait bait nač dilahde 
nike lêman taoqne. 

6 Laguq araq saq solah lêg side: Side pade 
meriq lêg perbuatan pengiring-pengiring 
Nikolaus, saq Tiang meriq êndah. 

7 Sai bedowé kentok, harus ie dengahang 
napi saq temanikang siq Roh Allah tipaq 
jemaah-jemaah! Sai-sai saq menang, gen 
Tiang bèng kelorang buaq lêman lolo 
kehidupan saq tiwoq lêg Taman Pirdaus 
Allah." 

8"Tipaq malačkat jemaah lêg Smirna 
tulis maraq niki: Niki manik lêman le 

saq penembêg dait saq penutuq — saq 
sampun ninggal dait idup malik. 

9 Tiang nenaoq kesusahan-kesusahan 
side pade; Tiang nenaoq keadaan side 
pade saq miskin -- laguq setetune side 
pade sugih! Tiang nenaoq pitnah-pitnah 
saq tetujuang tipaq side pade siq dengan- 
dengan saq ngaku diriqne Yahudi, padahal 
nděq; ie pade jemaah Belis! 

10 Ndaq takut lêg penderitean saq nděčq 
pire ngoněq malik side gen alamin. Inget, 
Belis gen namaqang separo lêman side 
pade ojok dalem bui jari cobe side pade. 
Side pade gen menderite sepulu jelo 
ngoněqne. Side pade harus setie lêg Tiang 
jangke ninggal, make Tiang gen ngicanin 
side mahkote kehidupan. 

11 sai-sai saq iniq dedengah, harus 
perhatiang napi saq temanikang siq Roh 
Allah tipaq jemaah-jemaah! Sai-sai saq 
menang, nděq gen menderite napi-napi 
lantaran kematčan saq kedue." 

12 "Tipaq malačkat jemaah lêg Pergamus, 
tulis maraq niki: Niki manik lêman le saq 
negel klêwang bemangan due saq merang 
gati. 

13 Tiang nenaoq lêg mbě side ndot, nike 
lêg taoqne Belis betahte. Side pade setie 

lêg Tiang, malahan sewaktu Antipas, saksi 
Tiang saq setie nike, tematěq lêg julunde 
lêg taoq Belis ndot, side pade nděq nilas 
bahwe side percaye lêg Tiang. 

14 Laguq timaq maraq nike, araq pire 
hal saq Tiang nděq suke lêman side 
pade: Araq separo dengan lêg antare side 
pade saq turut napi saq teajahang siq 
Bileam, saq ngeběng nasêhat tipaq Balak 
jari nyesatang dengan Israel ojok dalem 
dose, sehingge ie pade ngelorang keloran 
saq sampun teaturang tipaq berhale dait 
gawêdg perbuatan saq cabul. 

13 Maraq nike čndah araq lêg antare side 
pade dengan-dengan saq percaye lěq 
pengajahan pare pengiring Nikolaus. 

16 Keranaq nike, side pade harus tobat 
lêman dose-dosende! Lamun nděq, karing 
semendaq Tiang gen dateng tipaq side 
pade dait perang kance dengan-dengan 
nike kadu klêwang saq araq lêg biwih 
Tiang. 

17 Sai bedowě kentok, harus ie dengahang 
napi saq temanikang siq Roh Allah tipaq 
jemaah-jemaah! Sai-sai saq menang, gen 
Tiang bèng kelorang manna saq tesebog, 
dait Tiang gen bèng ie pade batu putěq. 
Lěq batu nike tetulis sopoq aran saq baru, 


WAHYU 2.168 -22 8 


saq nděq tetaoq siq sai-sai, selain siq 
dengan saq nerimaq batu putěq nike." 

18"Tipaq malačkat jemaah lêg Tiatira, 
tulis maraq niki: Niki manik lêman Bije saq 
asalne lêman Allah, saq penyermin-Ne 
nyale maraq api, dait cokor-Ne maraq rue 
tembage tetunuq. 

19 Tiang nenaoq selapuq saq side 
pade laksaneang, kasihde, imande, 
pengabdiande, dait kesabarande. Tiang 
nenaoq bahwe mangkin side pade 
begawêan luwěqan lêman saq lačq. 

20 Laguq Tiang wade side, lantaran side 
pade ngalurang Izebel, dengan nine 
saq ngaku diriqne utusan Allah nike. 
Sampun luwěq hambe-hambe Tiang sad 
tesesatang siq ie adêg gawčq perbuatan 
saq cabul dait ngelorang keloran saq 
sampun teaturang tipaq berhale. 

21 Sampun Tiang bêng ie kesempatan 
aděq tobat lêman dose-dosene, laguq 
ie nděq mělě engkah gawěq perbuatan- 
perbuatan saq cabul nike. 

2? Pade inget! Tiang gen nimpak ie jangke 
sakit lèg petindoqanne. Lěq derike ie dait 
dengan-dengan saq bezinah kance ie gen 
menderite gati. Selapuqne nike mangkin 
gen Tiang laksaneang -- kecuali lamun 

ie pade engkah gawêd hal-hal saq jahat 
bareng-bareng kance ie. 

23 Pare pengiringne gen Tiang matêdg 
čndah aděq selapuq jemaah sadar bahwe 
Tiang saq nguji pikiran dait atě manusie. 
Tiang gen bales side pade menurut 
perbuatande sopoq-sopoq. 

24 Laguq side pade saq lainne lêg 
Tiatira nděq turut pengajahan saq jahat 
nike, dait nděq berajah ilmu-ilmu Belis. 
Tiang bemanik bahwe Tiang nděq gen 
ngeromboqang bandean saq lain lêg side 
pade. 

2> Laguq jangke waktu Tiang dateng 
čraq, side pade harus tetep tegel napi saq 
sampun side pade êpêang. 

26 le pade saq menang, dait saq jangke 
penutuq tetep ngelaksaneang napi saq 
Tiang mêlêang, gen Tiang bèng kuase 
saq pade maraq saq Tiang terimaq lêman 
Bapa Tiang. le pade gen nerimaq kuase 
lêman Tiang jari mrěntah bangse-bangse 
siq tunjang besi, dait jari ngancurang 
bangse-bangse nike maraq dengan 
ngancurang keměq tanaq. 

27 (2:26) 

28 le pade gen nerimaq bintang timuq 
lêman Tiang. 

29 Sai bedowé kentok, harus ie dengahang 
napi sag temanikang sig Roh Allah tipad 
jemaah-jemaah!" 

l "Tipaq malakat jemaah lêg Sardis, 
tulis maraq niki: Niki manik lêman le 
saq bedowě kepituq Roh Allah dait kepituq 

bintang nike. Tiang nenaoq selapuq saq 
side pade laksaneang. Side pade teparan 
idup, padahal side pade matë! 

? Keranaq nike, pade ures, dait teguqang 
napi saq masih araq lêg side pade 
senděqman selapuqne bis matě. Sěngaq 
Tiang ndait bahwe napi saq side pade 
laksaneang, nděq sopoq juaq saq 
sempurne lěq arepan Allah. 

3 Keranaq nike, pade inget malik lêg 
napi saq sampun teajahang tipaq side 
pade lačq dait napi saq sampun side pade 
dengah. Laksaneang nike dait pade tobat 
lman dose-dosende. Lamun side pade 
nděq bejage-jage, Tiang gen dateng tipaq 
side maraq maling; dait side pade nděq 
gen nenaoq piran waktune Tiang dateng. 

4 Laguq lêg tengaq-tengaq side pade 
saq araq lěq Sardis masih araq dengan 
saq jagaq aděq kelambine tetep bersi. le 
pade gen lampaq bareng-bareng kance 

Tiang kadu kelambi putěq, sěngaq ie pade 
pantes lěq hal nike. 

> Tipaq ie pade saq menang gen 
tekaduang jubah putěq. Aran ie pade 
nděq gen Tiang apus lêman kitab 
kehidupan. Dait lêg arepan Bapa Tiang 
serte malačkat-malačkat-Ne Tiang gen 
ngaku bahwe ie pade dowěn Tiang. 

6 Sai bedowé kentok, harus ie dengahang 
napi saq temanikang siq Roh Allah tipaq 
jemaah-jemaah!" 

/"Tipaq malačkat jemaah lêg Piladelpia, 
tulis maraq niki: Niki manik lêman le Saq 
Suci dait Saq Kenaq. le saq negel kunci saq 
tečpěang siq Daud; lamun le bukaq, nděq 
araq sopoq dengan juaq saq bau ngimpet 
malik, dait lamun le ngimpet, nděq sopoq 
dengan juaq saq bau bukaq. 

8 Tiang nenaoq napi saq side pade 
laksaneang: Pade serioq, Tiang sampun 
bukaqang side pade lawang, saq nděq bau 
teimpet siq sai juaq. Tiang nenaoq bahwe 
kekuatande cume sekediq, laguq side 
pade turut manik Tiang dait side pade 
nděq nilas aran Tiang. 

3 Pade inget niki: Dengan-dengan saq 
jari umat Belis nike, penduste-penduste 
saq ngaku diriqne Yahudi padahal nděq, 

gen Tiang paksaq dateng dait sujut lêg 
julunde. Dait ie pade gen nenaoq bahwe 
Tiang ngasihin side. 

10 Sěngaq side pade sampun turut manik 
Tiang aděq tetep tekun, Tiang êndah gen 
ngelindungin side pade lčman jaman 
kesusahan saq gen nimpe seantêro dunie. 
Hal nike gen telaksane jari cobe selapuq 
dengan lěq gumi. 

II Tiang gen becat dateng! Jagad 
solah-solah napi saq side pade êpêang, 
aděq nděčq araq sopoq dengan juaq sad 
ngerebut mahkote side pade. 

12 Dengan saq menang, gen Tiang jariang 
teken saq utame lêg dalem Geděng Suci 
Allah Tiang, dait ie gen ndot lêg taoq nike 
selačq-lačqne. Pesěngan Allah Tiang dait 
aran kote Allah Tiang -- nike Yerusalem 
baru saq gen turun lčman sorge, lêman 
Allah Tiang -- gen Tiang tulis lěq diriq 
dengan nike. Aran Tiang saq baru čndah 
gen Tiang tulis lêg ie. 

13 Sai bedowě kentok, harus ie dengahang 
napi saq temanikang siq Roh Allah tipaq 
jemaah-jemaah!" 

14"Tipaq malačkat jemaah lêg Laodikia, 
tulis maraq niki: Niki manik lêman Amin, 

Saksi saq setie dait kenaq, sumber selapud 
hal saq tecipteang siq Allah. 

13 Tiang nenaoq napi saq side pade 
laksaneang; Tiang nenaoq side pade nděq 
nyet dait čndah nděq beneng. Solahan 
lamun side pade nyet atao beneng! 

16 Laguq side pade anget-anget kungkuq; 
beneng nděq, nyet êndah nděq. Keranaq 
nike side pade gen Tiang utaqang sugul 
lêman cangkem Tiang. 

17 Side pade bebase, 'Tiang pade sugih 
dait selapuq cukup; tiang pade nděq 
kurang napi-napi!' Laguq side pade ndêg 
nenaoq berembě melarat dait berembě 
sedihne keadaande! Side pade miskin, 
bekelombas, dait bute. 

18 Keranaq nike Tiang nasêhatin side 
pade aděq beli emas lêman Tiang, nike 
emas saq tulěn, aděq side pade jari sugih. 
Beli čndah kelambi putěq lêman Tiang 
aděq side pade bekelambi dait ngilipang 
keadaan side pade saq bekelombas dait 
merilaq. Dait beli čndah minyak jari teolěs 
lêg penentengde adêg side pade tao 
nyerioq. 

19 Dengan-dengan saq Tiang kasihin, ie 
pade saq Tiang peringet dait Tiang empuk, 

keranaq nike side pade harus rêdeang 
angende dait tobat lêman dose-dosende. 

20 Silaq pade serioq! Tiang nganjeng lêg 
julu lawang dait beketok. Lamun araq 
dengan saq dengah suare Tiang dait 
bukaqang lawang, Tiang gen tame jari 
bedait kance ie; Tiang gen bekelor bareng 
ie, dait ie bekelor bareng kance Tiang. 

21 le pade saq menang, gen Tiang ijinang 
tokol lêg tahte Tiang bareng kance Tiang, 
pade maraq Tiang měsaq êndah sampun 
menang dait mangkin tokol bareng Bapa 
Tiang lêg tahte-Ne. 

22 Sai bedowé kentok, harus ie dengahang 
napi saq temanikang siq Roh Allah tipaq 
jemaah-jemaah!" 

4 I Sesampun nike tiang mauq 

penyerioqan malik. Tiang serioq 
sopoq lawang kebukaq lêg sorge. Beterus 
kedengahan malik suare saq penemběq 
sampun bebase tipaq tiang maraq suare 
terompět. Basen suare nike, “Silag tačk 
ojok deriki. Tiang gen petitoqang side 
napi saq gen telaksane čraq." 

“Langsung tiang tekuasein siq Roh Allah. 
Terus tiang serioq araq sopoq tahte lêg 
sorge, dait araq sopoq dengan melinggih 
lêg tahte nike. 

3 Penjarupan Dengan nike besinar maraq 
permate baiduri pandan dait permate 
jeliman. Sopoq sabuk bidedari saq 
bewarne zamrud lingkerin tahte nike. 

4 Lěq sekelining tahte nike araq empat 
likur tahte saq lain. Lěq derike melinggih 
empat likur pemimpin saq bekelambi 
putěq, dait kadu mahkote emas. 

> Lěman tahte nike sugul cahaye kisap 
dait suare guntur saq belěq. Dait lêg 
arepan tahte nike araq pituq obor saq 
nyale; nike kepituq Roh Allah. 

6 Dait lêg arepan tahte nike čndah araq 
sopoq saq penggitan maraq segare kace, 
meněng maraq kristal. Lěq tengaq-tengaq 
tahte, lêg sebilang sedine, araq empat 
mahluk, saq bagian julu dait bagian 
mudine penoq siq mate. 

7 Mahluk saq penembêg penggitan maraq 
singe. Saq kedue, maraq anak sampi 
mame. Saq ketelu bedowě mue maraq 
muen manusie. Saq keempat, penggitan 
maraq kedit rajewali saq kenyeke kesur. 

8 Keempat mahluk nike, sopoq-sopoq 
bedowě enem kelětěk, sekeliningne dait 
lêg bagian dalemne penoq siq mate. 
Peteng menah mahluk-mahluk nike nděq 
engkah-engkah bekuih, "Suci, suci, suci, 

Allah, Tuhan Saq Mahekuase; saq araq, 
saq sampun araq, dait saq araq selačqne." 

9 Keempat mahluk nike nyanyiang 
lagu-lagu pujian, hormat dait syukur 
tipaq le saq melinggih lêg tahte nike, le 
saq idup selačq-lačqne. Dait sewaktu 
mahluk-mahluk nike benyanyi, 

10 keempat likur pemimpin nike nyungkur 
lêg arepan Dengan saq melinggih lêg 
tahte nike, terus nyembah le saq idup 
selačq-lačqne. Beterus ie pade timpoh 
mahkote-mahkote ie pade lêg arepan 
tahte nike, dait matur, 

11 "Ya Allah, Ya Tuhan tiang pade! Deside 
doang saq patut nerimaq pujian, hormat 
dait kuase. Sěngaq Deside saq cipteang 
selapuq-lapuqne, dait siq pekayunan 
Deside čndah selapuqne nike sampun 
araq dait tecipteang." 

l Beterus tiang seriog sopoq gulungan 

5 kitab lèg gading-Ne saq melinggih lêg 
tahte nike. Kitab nike penoq siq tulisan 
lêg bagian dalem dait bagian luahne, dait 
tesěgel kadu pituq sěgel. 

2? Terus tiang serioq sopoq malačkat saq 
perkase bekuih-kuih siq suare saq belěq, 
"Sai saq patut bukaq sěgel-sěgel niki dait 
bukaq kitab niki?" 

3 Laguq timaq lêg sorge, atao lêg gumi, 
atao lêg bawaq gumi ndèg araq sopoq 
dengan juaq saq sanggup bukaq kitab 
nike, dait serioq isine. 

4 Make tiang nangis čroq asêg sěngaq 
nděq araq sopoq dengan juaq saq patut 
bukaq kitab nike, dait serioq isine. 

> Terus salaq sopog lêg antare pemimpin- 
pemimpin nike bebase lêg tiang, "Ndaq 
nangis! Silaq pade serioq! Singe lêman 
suku bangse Yehuda, keturunan Daud, 
sampun menang. le sanggup bukaq pituq 
sêgel dait bukaq gulungan kitab nike." 

6 Beterus tiang serioq, sopoq Anak 
Dombe nganjeng lêg tengaq-tengaq tahte 
nike, tekeliningin siq keempat mahluk 
dait selapuq pemimpin nike. Anak Dombe 
nike ruene maraq sampun tesembelěh. le 
bedowě pituq tanggěq dait pituq mate: 
Nike pituq Roh Allah saq sampun teutus 
ojok seantěro dunie. 

7 Beterus Anak Dombe nike maju dait bait 
gulungan kitab nike leman gading kanan 
Dengan saq melinggih lêg atas tahte. 

8Lěq waktu Anak Dombe nike 
ngelaksaneang hal nike, keempat 
mahluk dait keempat likur pemimpin 
nike nyungkur lêg arepan-Ne. le pade 

sopoq-sopoq negel kecapi dait cawan 
emas saq berisi menyan, nike do'e-do'e 
dengan-dengan saq tehususang bagi 
Allah. 

3 le pade nyanyiang sopoq lagu saq baru: 
"Deside patut bait kitab nike, dait bukaq 
sěgel-sěgelne. Sěngaq Deside sampun 
tesembelěh, dait siq ninggal Deside, 
manusie lêman selapuq suku, base, umat 
dait bangse sampun Deside tumbas bagi 
Allah. 

10 Deside sampun jariang ie pade sopoq 
kerajaan, dait jari imam-imam, aděq ie 
pade ngelayanin Allahte, dait mrěntah lêg 
gumi." 

11 Beterus tiang serioq malik dait Tiang 
dengah suare malačkat saq beiyu-iyu dait 
bejute-jute luwěqne. le pade nganjeng 
ngiterin tahte dait keempat mahluk serte 
pare pemimpin nike. 

12 Dait ie pade benyanyi siq suare 
saq belěq, "Anak Dombe saq sampun 
tesembelěh nike, patut nerimaq kuase, 
kesugihan, kebijaksanean dait kekuatan; 
le patut tehormatin, temulieang dait 
tepuji-puji!" 

13 Beterus tiang dengah selapuq mahluk 
lêg sorge, lêg gumi, lêg bawaq gumi dait 

lêg dalem segare -- selapuq mahluk lěq 
alam semeste niki -- benyanyi, "Bagi le 
saq melinggih lěq atas tahte, dait bagi 
Anak Dombe nike, selapuq pujian dait 
hormat dait kemuliean dait kuase jari 
selačq-lačqne!" 

14 Make keempat mahluk nike bebase, 
"Amin!" Dait pemimpin-pemimpin nike 
čndah nyungkur dait nyembah. 

I Sesampun nike tiang serioq Anak 

Dombe nike bukaq sěgel saq 
penemběq lêg antare kepituq sêgel nike. 
Terus tiang dengah sopoq lêg antare 
keempat mahluk nike bebase, "Silaq!" 
Suare mahluk nike maraq suare guntur. 

“Make tiang serioq, terus penggitan 
sopoq jaran putěq. Penunggangne negel 
sopoq panaq, dait ie teicanin sopoq 
mahkote. Terus ie maju sebagě pemenang 
jari ngerebut kemenangan. 

3 Beterus Anak Dombe nike bukag sêgel 
saq kedue, dait tiang dengah mahluk saq 
kedue bebase, “Silag!" 

4Terus sopoq jaran saq lain sugul malik. 
Jaran nike bêag warnene. Penunggangne 
teicanin kuase jari bait damě sejahtere 
lêman gumi, adêg manusie saling matěq. 
Make ie teicanin sopoq klěwang saq belěq. 

> Beterus Anak Dombe nike bukaq sgel 
saq ketelu. Dait tiang dengah mahluk saq 
ketelu bebase, "Silaq!" Make tiang serioq, 
terus penggitan sopoq jaran bideng. 
Penunggangne negel sepasang dacin lêg 
imene. 

6 Dait tiang dengah maraq araq suare 
lêg tengaq-tengaq keempat mahluk nike 
bebase, "Sekilo gandum saq solah, ajine 
maraq upaq sejelo, dait telu kilo gandum 
jenis saq lain ajine maraq upaq sejelo 
čndah. Laguq ndaq nyêdag minyak dait 
anggur nike!" 

7 Beterus Anak Dombe nike bukag sêgel 
saq keempat. Dait tiang dengah mahluk 
saq keempat bebase, “Silag!" 

8 Tiang serioq, terus penggitan sopoq 
jaran saq ijo kuning. Aran penunggangne 
Maut dait alam maut milu bareng kance 
ie. Deduaqne teicanin kuase jari nyematěq 
seperempat bagian gumi siq klěwang, 
siq kelapahan, siq wabah penyakit dait 
siq binatang-binatang buas saq araq lěq 
gumi. 

9 Sesampun nike Anak Dombe nike 
bukaq sêgel saq kelime. Make tiang 
serioq lêg bawaq mêje taoq kurban, araq 
jiwe-jiwe dengan-dengan saq ninggal 

tematěq lantaran Manik Allah dait lantaran 
kesaksian ie pade. 

10 le pade bekuih siq suare saq belêg, 
"Ya Tuhan Saq Mahekuase, saq suci dait 
kenaq! Pire ngoněq malik baruq Deside 
ngadilin penduduk gumi dait ngukum ie 
pade lantaran sampun nyematěq tiang 
pade?" 

11 le pade sopoq-sopoq teicanin sopoq 
jubah saq putěq. Terus ie pade tesuruq 
mentelah semendaq, jangke sampun 
cukup jumlah batur-batur seperjuangan 
dait semeton-semeton ie pade saq gen 
tematêdg maraq ie pade. 

12 Terus tiang serioq Anak Dombe nike 
bukaq sêgel saq keenem. Araq lindur saq 
belěq gati. Jelo jari bideng maraq kêrêng 
bideng saq kasar, dait bulan jari běaq 
maraq daraq. 

13 Bintang-bintang roroq lêman langit 
ojok gumi maraq buaq are saq masih odaq 
roroq lěman lolone sewaktu tegerik siq 
angin pusut. 

14 Langit keset maraq kertas tegulung, 
dait selapuq gunung dait pulao tegěsěr 
lêman taoqne. 

1> Terus raje-raje dunie, pare pembelêg, 
panglime-panglime, dengan-dengan 

sugih dait dengan-dengan bekuase, dait 
dengan-dengan saq lainne, hambe dait 

dengan merděke, selapuqne nyeboq lêg 
dalem goe-goe dait lêg selak-selak batu 
gunung. 

16 Tipaq gunung-gunung dait batu-batu 
nike ie pade bekuih, "Silaq endet tiang 
pade! Seboq tiang pade lêman arepan le 
saq melinggih lèg atas tahte, dait lěman 
murke Anak Dombe nike! 

17 Sěngaq jelo murke saq dahsyat 
sampun dateng, sai saq bau tahen?" 

1 Sesampun nike, tiang serioq empat 
/ malačkat nganjeng lêg keempat 
penjuru gumi. le pade nahen keempat 
angin lêg gumi adêg nděq araq angin sad 
betiup lêg darat atao lêg segare, atao lêg 
leloloan. 

2? Terus tiang seriog sopog malačkat saq 
lain sugul lêman timuq. le jauq sêgel 
lêman Allah saq idup. Siq suare saq belěq 
malačkat nike bekuih tipaq keempat 
malačkat saq sampun mauq kuase lêman 
Allah jari nyčdaq gumi dait segare. 

3 Malačkat nike bebase, "Ndaq nyêdag 
gumi atao segare, atao leloloan lamun 
tiang pade nděqman ngeběng tande sěgel 
lêg telakar hambe-hambe Allahte." 

4 Beterus tiang dengah bahwe araq satus 
petang dase empat iyu dengan saq tebèng 
tande sêgel lêman Allah lêg telakar ie 
pade. Dengan-dengan nike tebait lêman 
kedue olas suku bangse Israel. 

> Lěman suku Yehuda due olas iyu, lêman 
suku Ruben due olas iyu, lêman suku Gat 
due olas iyu, 

6 Įěman suku Asyer due olas iyu, lêman 
suku Naptali due olas iyu, lêman suku 
Manasye due olas iyu, 

7lêman suku Simeon due olas iyu, lêman 
suku Lewi due olas iyu, lêman suku Isakar 
due olas iyu, 

8 [čman suku Zebulon due olas iyu, lêman 
suku Yusup due olas iyu, dait lêman suku 
Benyamin due olas iyu. 

9 Sesampun nike tiang serioq malik, terus 
penggitan kumpulan manusie saq luar 
biase luwêgne -- nděq araq sopoq dengan 
juaq saq bau rěkěng jumlahne. le pade 
dengan-dengan lêman sebilang bangse, 
suku, kaum, dait base. Lêg arepan tahte 
dait lêg arepan Anak Dombe nike ie pade 
selapuq nganjeng kadu jubah putěq dait 
negel pêmpang-pêmpang lolo palem lêg 
imene. 

10 Terus siq suare saq belêg ie pade 
bekuih, "Keselametante datengne lêman 
Allahte, saq melinggih lêg atas tahte, dait 
lêman Anak Dombe nike!" 

11 Selapuq malačkat nganjeng ngiterin 
tahte dait pare pemimpin dait keempat 
mahluk nike. Malačkat-malačkat nike 
nyungkur lêg arepan tahte terus nyembah 
Allah. 

12 le pade bebase, "Amin! Ya Tuhan 
tiang pade, bagi Deside selapuq pujian, 
kemuliean, hikmat, ucapan syukur, 
hormat, kuase, dait kekuatan jangke 
selačq-lačqne! Amin!" 

13 Salaq sopoq dengan lêman pemimpin- 
pemimpin nike beketuan lêg tiang, "Sai 
dengan-dengan saq bejubah putêg niki 
dait leman mbě ie pade dateng?" 

14"Mindah tiang, tuan. Pelungguh 
mêsad saq wikan," jawab tiang. Make ie 
bebase lěq tiang, "Niki dengan-dengan 
saq sampun selamet lêman mase 
penganiayean saq belěq. le pade sampun 
popoq jubah ie pade dait tejariang putěq 
kadu daraq Anak Dombe nike. 

13 Keranaq nike ie pade nganjeng lêg 
arepan tahte Allah, dait beribadah tipaq 
le peteng menah lêg dalem Gedèng Suci 

Allah. Dait le sag melinggih lêg atas 
tahte nike gen ngelindungin ie pade siq 
kěmah-Ne. 

16 le pade nděq malik gen beridap lapah, 
atao bedak; jelo atao panas jelo nděq 
malik gen nimpe ie pade, 

17 sěngaq Anak Dombe saq melinggih 
lêg tengaq-tengaq tahte nike gen jari 
pengarat ie pade. le gen jauq ie pade 
ojok embulan aiq kehidupan. Dait Allah 
gen usap selapuq aiq penenteng lêman 
penenteng ie pade." 

g I Sewaktu Anak Dombe nike bukaq 
sêgel saq kepituq, sorge jari sepi 
kire-kire setenge jam ngoněqne. 

? Terus tiang serioq kepituq malačkat saq 
nganjeng lêg arepan Allah, dait ie pade 
teicanin pituq terompět. 

3 Sopoq malačkat saq lain, saq jauq 
sopoq tangkaq dupe emas, rauh dait 
nganjeng lêg julu měje taoq kurban. le 
teicanin menyan luwěq gati jari teaturang 
bareng-bareng kance do'e selapuq 
dengan saq tehususang bagi Allah lêg 
atas mêje taoq kurban saq tepiaq lêman 
emas lêg arepan tahte nike. 

4 Bareng kance do'e dengan-dengan saq 
tehususang bagi Allah, pendet dupe saq 

kenyeke nyale nike nyempuq tačk lêman 
ime malačkat saq nganjeng lěq arepan 
Allah nike. 

> Beterus malačkat nike bait tangkaq 
dupe nike, dait isigne siq api lêman mêje 
taoq kurban, terus timpohne ojok gumi. 
Make kedengahan suare guntur kance 
kisap dait araq lindur. 

6 Sesampun nike, pituq malačkat saq 
negel pituq terompět nike sampun siep 
gen niup terompětne. 

7 Malačkat penembêg niup terompêtne, 
make ujan ês dait api becampur daraq, 
selapuqne geriq ojok gumi. Sepertelu 
gumi bis julat; maraq nike čndah sepertelu 
lêman leloloan, dait selaąapuq pupaq sad 
ijo. 

8 Terus malačkat saq kedue niup 
terompêtne, terus araq penggitan maraq 
ruen sopoq gunung belěq saq kenyeke 
nyale tesaut ojok dalem segare. Sepertelu 
segare berobah jari daraq, 

9 dait sepertelu lêman selapuq mahluk 
lêg segare matě; maraq nike čndah 
sepertelu lêman kapal-kapal musnah. 

10 Beterus malačkat saq ketelu niup 
terompêtne, make sopoq bintang saq 
belěq, saq nyale maraq obor, geriq 

lêman langit, terus nimpe sepertelu 
lman kokoq-kokoq dait pengembulan- 
pengembulan aiq. 

11 (Aran bintang nike "Apsintus".) Make 
sepertelu lêman aiq jari pait, dait luwčq 
dengan ninggal sěngaq nginem aiq saq 
sampun jari pait nike. 

12 Terus malačkat keempat niup 
terompēětne. Make suare terompêt nike 
ngempuk sepertelu lêman cahaye jelo, 
sepertelu lêman bulan, dait sepertelu 
lman bintang-bintang sehingge 
sepertelu lêman selapuqne nike jari 
peteng. Sepertelu lêman kenjelo nděq 
terang malik dait maraq nike éndah 
sepertelu lêman kelem. 

13 Beterus tiang serioq dait dengah 
sopoq kedit rajewali saq kenyeke kesur 
lêg atas langit, bekuih, "Celake! Celake! 
Celake selapuq dengan lěq gumi lamun 
kedengahan suare ketelu terompět lainne 
saq gen tetiup siq ketelu malačkat saq 
lain!" 

l Terus malačkat kelime niup 

terompêtne, dait tiang serioq sopoq 
bintang geriq lčman langit ojok gumi. 
Bintang nike teicanin kunci jurang maut. 

“Make bintang nike bukaq jurang maut 
nike, terus sugul pendet lêman dalemne 
maraq pendet lêman keren saq belěq. Jelo 
dait awang-awang jari peteng siq pendet 
lêman jurang nike. 

3 Terus lêman dalem pendet nike sugul 
balang-balang saq turun ojok gumi. 
Balang-balang nike teicanin kuase saq 
pade maraq saq teicanin tipaq teledu. 

4le pade tebalaq nyêdag pupaq, atao 
leloloan, atao tetaletan-tetaletan lainne. 
le pade cume kanggo nyerang dengan- 
dengan saq lêg telakarne nděq araq tande 
sêgel lêman Allah. 

> Balang-balang nike ndég teijinang 
nyematěq dengan-dengan nike, laguq 
cume nyiksaq ie pade sengoněq lime 
bulan. Sakit lantaran siksaqan balang- 
balang nike pade maraq sakitne tesenget 
siq teledu. 

6 Sengoněq lime bulan nike, dengan- 
dengan nike berusahe aděqne iniq 
ninggal, laguq ie pade nděq iniq ninggal; 
ie pade melêt ninggal, laguq maut jaoq 
lêman ie pade. 

7 Rue balang nike maraq jaran saq siep 
lalo perang. Lěq otak balang-balang nike 
araq penggitan maraq rue mahkote emas. 

Mue balang-balang nike pade maraq mue 
manusie. 

8 Bulu balang-balang nike maraq bulu 
dengan nine, dait gigine pade maraq gigi 
singe. 

? Dade balang-balang nike maraq tetutup 
siq kelambi besi. Suare kelětěkne pade 
maraq suare pasukan kerête-kerête jaran 
saq luwêd saq kenyeke nyerbu perang. 

10 le pade bedowé člong dait senget 
maraq teledu. Dait lêg dalem êlongne 
nike araq kekuatan jari nyiksaq manusie 
sengoněq lime bulan. 

11 le pade bedowé raje saq mrêntah ie 
pade, dait raje nike malačkat jurang maut. 
Dalem base Ibrani aranne Abadon; dait 
dalem base Yunani Apolion (saq artine 
"Penyêdad”). 

12 Celake saq penembêg sampun liwat. 
Sesampun nike araq due celake malik saq 
gen dateng. 

13 Beterus malačkat saq keenem niup 
terompēětne. Make tiang dengah suare 
dateng lêman keempat bucu mêje taoq 
kurban saq tepiaq lêman emas saq araq 
lêg arepan Allah. 

14 Suare nike bemanik tipaq malačkat saq 
keenem nike, "Lepas keempat malačkat 

saq tetalig lêg děkět Kokoq Eprat, kokoq 
saq belěq nike!" 

13 Keempat malačkat nike telepas. le 
pade sampun tesiepang husus umaq jam, 
jelo, bulan, dait taun nike jari nyematěq 
sepertelu lêman selapug umat manusie. 

16 Tiang dengah bahwe jumlah pasukan- 
pasukan saq kadu jaran nike araq satak 
jute luwěčqne. 

17 Dait dalem penyerioqan tiang, 
tiang serioq jaran-jaran nike 
dait penunggang-penunggangne. 
Penunggang-penunggangne kadu 
kelambi besi saq bewarne bêag toaq dait 
biru maraq batu nilam, dait kuning maraq 
urirang. Otak jaran-jaran nike maraq 
otak singe, dait lêman biwihne sugul api, 
pendet, dait urirang. 

18 Sepertelu lčman umat manusie ninggal 
siq telu bencane nike; api, pendet, dait 
urirang saq sugul lêman biwih jaran-jaran 
nike. 

19 Kekuatan jaran-jaran nike araq 
lêg biwihne dait lêg êlongne ěndah. 
~Elong-ělongne maraq ulah saq bedowé 
otak. Siq êlongne nike, jaran-jaran nike 
nyiksaq manusie. 

20 Laguq sise umat manusie saq ndèg 
ninggal siq bencane-bencane nike nděqne 
tobat lčman perbuatanne měsaq. le pade 
nděq mělě engkah nyembah roh-roh 
jahat dait berhale-berhale emas, perak, 
tembage, batu dait kayuq saq nděq iniq 
gitaq atao dengah atao lampad. 

21 |e pade čndah nděq mělě tobat lêman 
perbuatan-perbuatan nyematěq dengan, 
ilmu-ilmu sêhêr, gawêg perbuatan saq 
cabul dait memaling. 

] 0 l Terus tiang serioq sopoq malačkat 
perkase saq lain turun lêman 
sorge. le tekerubung siq awan, dait sopoq 
sabuk bidedari ngelingkerin ulune. Muene 
becahaye maraq jelo dait načne maraq 

teken api. 

2? Lěq imene araq sopoq gulungan kitab 
koděq saq kebukaq. Nač kananne ngicaq 
segare, dait nač kirine lêg darat. 

3 Terus ie bekuih siq suare saq belêg 
maraq suare singe-singe saq ngeraq. 
Sesampun malačkat nike bekuih, kepituq 
guntur bejawab siq suare saq belěq. 

4 Sesampun kepituq guntur nike besuare, 
tiang mělě nulis hal nike, laguq tiang 
dengah suare lêman sorge, "Rahasieang 

napi saq tesampěang siq pituq guntur 
nike; ndaq tulis hal nike!" 

> Terus malakat saq tiang serioq 
nganjeng lêg segare dait lêg darat nike 
ngangkat imene saq kanan ojok langit. 

6 le besumpah siq pesêngan Allah saq 
idup selačq-lačqne, saq cipteang langit, 
gumi dait segare dait selapuq saq araq lêg 
dalemne. Basen malačkat nike, "Nděq gen 
tetunde malik waktune! 

7 Laguq sewaktu malačkat kepituq niup 
terompêtne, Allah gen ngelaksaneang 
rencane rahasie-Ne, maraq saq sampun le 
sampčang tipaq hambe-hambe-Ne, nike 
pare nabi." 

8 Beterus suare saq sampun tiang dengah 
lêman sorge nike bebase malik lêg tiang, 
"Silaq lumbar bait gulungan kitab saq 
kebukaq lěq ime malačkat saq nganjeng 
lêg segare dait lêg darat nike." 

9 Beterus tiang lalo ojok malačkat nike 
dait tunas adq ie ngicanin tiang gulungan 
kitab nike. Malačkat nike bebase, "Silaq 
bait dait kelorang niki. Lěq dalem tiande 
ie gen jari pait, laguq lêg dalem biwihde ie 
manis maraq madulani." 

10 Tiang bait gulungan kitab nike lêman 
imene, terus tiang kelor. Lěq biwih rasene 

maraq madulani, laguq sesampun tiang 
belet ie, lčq dalem tian ie jari pait. 

11 Beterus ie bebase lêg tiang, "Sampang 
karing sekali nubuat tipag luwěq bangse, 
kaum, base, dait raje." 

] ] I Sesampun nike tiang teicanin 

sepeleng kayuq saq mirip tunjang 
pengukur, terus teprěntahang, "Silaq 
lumbar ukur Geděng Suci Allah dait měje 
taoq kurban, dait rěkěng pire luwêg 
dengan saq beribadah lêg dalemne. 

? Laguq ndaq ukur lelêah saq lêg luah 
Geděng Suci Allah nike, sèngag bagian 
nike sampun teserahang tipaq bangse- 
bangse lain. le pade gen ngicaq-icaq 
kote saq suci nike petang dase due bulan 
ngoněqne. 

3 Tiang gen ngutus due saksi Tiang saq 
kadu kelambi tande dukecite, dait ie 
pade gen nyampčang nubuat lêman Allah 
sengoněq siyu satak enem dase jelo." 

4 Due saksi nike due lolo zaitun dait due 
načn dilah saq araq lêg arepan Tuhan 
penguase alam semeste. 

> Lamun araq dengan saq mělě nyakitin ie 
pade, make lêman biwih ie pade sugul api 
saq binaseang musuh-musuhne. Siq care 

nike, selapuq dengan saq mêlê nyakitin ie 
pade gen matë. 

6 le pade bedowé kuase jari ngimpet 
langit adêg ndaq turun ujan sengonêdg ie 
pade nyampěang nubuat lêman Allah. le 
pade bedowě kuase čndah lêg selapuq 
pengembulan aiq, ngerobah aiq jari 
daraq. Dait ie pade čndah bedowě kuase 
jari ngempuk gumi siq segale macem 
bencane, piran doang ie pade mêlé 
ngelaksaneang hal nike. 

7 Sesampun ie pade tutuq nyampêang 
kesaksian ie pade, binatang saq sugul 
lêman jurang maut gen ngelawan ie pade 
dait ngalahang serte nyematêdg ie pade. 

8 Dait mayit ie pade gen begelanyat lêg 
rurung kote belěq, lêg taoq Tuhan ie pade 
tepakuq lêg kayuq salib. Aran kiasan kote 
nike Sodom dait Mesir. 

2 Dengan-dengan lêman selapuq bangse, 
suku, base, dait kaum gen serioq mayit 
ie pade telu setenge jelo ngoněqne, dait 
nděq ngijinang mayit-mayit nike tekubur. 

10 Penduduk gumi gen gembire dait 
besukecite lantaran kematêan kedue saksi 
nike. le pade gen ngerayeang hal nike dait 
saling ngirim hadiah, sěngaq kedue nabi 

nike sampun datengang luwêg siksean 
tipaq selapuq dengan lêg gumi. 

11 Sesampun telu setenge jelo, tame 
roh kehidupan lêman Allah ojok dalem 
kedue nabi nike. Beterus ie pade ures dait 
nganjeng, sehingge selapuq dengan saq 
serioq ie pade jari takut gati. 

12 Beterus dengan-dengan nike dengah 
suare saq keras lêman sorge ngempoh 
kedue nabi nike, "Silaq tačk ojok deriki!" 
Beterus lěq julu musuh-musuh ie pade, 
ie pade tačk ojok sorge, tekerubung siq 
awan. 

13 Make lêg waktu nike araq lindur saq 
belěq. Sepersepulu bagian lêman kote 
nike remuk, dait pituq iyu dengan matě 
lantaran lindur nike. Dengan-dengan 
saq lainne jari takut gati, terus ie pade 
mulieang Allah lèg sorge. 

14 Celake saq kedue sampun liwat. Laguq 
pade serioq! Celake saq ketelu gen becat 
dateng. 

1> Beterus malačkat kepituq niup 
terompêtne, make lêg sorge kedengahan 
suare-suare saq belěq gati saq bebase, 
"Kerajaan dunie sampun jari kerajaan 
Tuhante dait kerajaan Almasih. le gen 
mrêntah jangke selačq-lačqne." 

16 Make keempat likur pemimpin saq 
melinggih lěq tahte ie pade lêg arepan 
Allah, nyungkur dait nyembah Allah. 

17 le pade matur, "Ya Allah, Tuhan saq 
Mahekuase, saq araq, dait saq sampun 
araq! Tiang pade besyukur lêg Deside 
sěngaq Deside sampun kadu kuase Deside 
saq belěq, dait sampun mulai mrěntah jari 
raje! 

18 Bangse-bangse ngamuk sěngaq 
sampun waktune Deside numpahang 
murke Deside, dait sampun waktune 
čndah Deside ngadilin dengan-dengan 
ninggal. Niki waktune jari ngicanin upaq 
tipaq hambe-hambe Deside, pare nabi, 
dait tipaq selapuq dengan-dengan saq 
tehususang bagi Deside, nike selapuq 
dengan saq takut dait hormat lêg 
pesěngan Deside, belěq dait koděq. Niki 
waktune jari ngancurang dengan-dengan 
saq ngancurang gumi!" 

19 Make Geděng Suci Allah lêg sorge 
kebukaq, dait penggitan Peti Perjanjian lêg 
dalemne. Terus araq kisap saling samber 
dait suare guntur begeruduk, dait lindur 
dait ujan čs saq belěq. 

] 2 l Terus penggitan lêg langit sopoq 

tande saq belěq. Sopoq dengan 

nine saq bekelumbung siq jelo, kenyeke 
nganjeng lěq atas bulan. Lěq ulune 
araq sopoq mahkote saq berisi due olas 
bintang. 

“Dengan nine nike kenyeke betian, dait 
lantaran sampun dateng waktune nganak, 
make ie nyurak kesakitan. 

3 Terus penggitan êndah lêg langit sopoq 
tande saq lain. Araq sopoq nage bêad 
toaq saq belêg gati saq bedowě pituq 
otak dait sepulu tanggěq. Sebilang otakne 
ngengadu sopoq mahkote. 

4 Siq êlongne ie ngoros sepertelu 
bintang-bintang lěq langit dait timpohne 
ojok gumi. Nage nike nganjeng lěq julun 
dengan nine saq mělě nganak nike siq 
maksut gen belet anakne, sesampun ie 
teanakang. 

> Terus dengan nine nike anakang sopoq 
kanak mame saq gen mrěntah selapudg 
bangse siq tunjang besi. Laguq kanak 
nike terampas lêman dengan nine nike, 
terus tejauq tipaq Allah dait ojok arepan 
tahte-Ne. 

6 Make dengan nine nike pelai ojok 
padang gurun, ojok taoq saq sampun 
tesedieang siq Allah umaq ie. Lěq taoq 

nike ie gen tepeliharaq siyu satak enem 
dase jelo ngoněqne. 

7 Terus lêg sorge araq perang. Mikael 
bareng kance malačkat-malačkatne 
betempur ngelawan nage nike. Dait 
nage nike tetulung êndah siq malačkat- 
malačkatne, ngelawan Mikael. 

8 Laguq nage nike tekalahang. le dait 
malačkat-malačkatne nděq bau malik 
ndot lêg sorge. 

9 Nage saq belêg nike tetetěh ojok luah, 
nike ulah toaq saq tesebut Belis atao 
Sětan, saq nyesatang seantěro dunie. 
le tetetěh ojok gumi kance selapuq 
malaêkatne. 

10 Terus tiang dengah suare saq belêg 
lêg sorge bebase, "Mangkin sampun 
rauh keselametan, kuase, dait Kerajaan 
Tuhante serte kekuasean Almasih saq 
tejanjiqang nike. Sěngaq saq nuduh 
semeton-semetonte lêg arepan Allah 
kenjelo kekelem sampun tesugulang 
lêman sorge. 

11 Semeton-semetonte sampun 
ngalahang ie siq daraq Anak Dombe 
nike, dait siq kesaksian ie pade. le pade 
rěde ngurbanang nyawe ie pade jangke 
ninggal. 

12 Keranaq nike, sorge dait selapuq 
saq araq lêg dalemne harus besukecite! 
Laguq celake gumi dait segare, sêngad 
Belis sampun turun tipaq side siq murke 
saq belěq gati, sěngaq ie nenaoq bahwe 
waktune karing seberaq." 

13 Lěq waktu nage nike sadar bahwe ie 
sampun tetetěh ojok gumi, ie mulai palěq 
dengan nine saq sampun nganakang 
kanak mame nike. 

14 Laguq dengan nine nike teican due 
kelětěk kedit rajewali saq belěq, aděqne 
kesur ojok taogne lêg padang gurun, 
nike taoqne tepeliharaq telu setenge taun 
ngoněqne, jaoq lêman serangan nage. 

1> Make nage nike nyugulang luwêg gati 
aiq lêman biwihne maraq aiq kokoq tipaq 
dengan nine nike aděqne teêlêhang siq 
kokoq nike. 

16 Laguq dengan nine nike tetulung siq 
gumi; gumi pengangaq biwihne dait belet 
aiq saq sugul lêman biwih nage nike. 

17 Nage nike jari gedek gati lêg dengan 
nine nike, terus ie lalo nyerbu keturunan 
saq lain lêman dengan nine nike, nike 
selapuq dengan saq taat lêg hukum- 
hukum Allah, dait saq ngeběng kesaksian 
mengenai Deside Isa dait kuase-Ne. 


WAHYU 13.1-5 40 


] 3 1 (12-18) Terus nage nike nganjeng 
lêg pesisi. (13-1) Beterus tiang 
serioq sopoq binatang sugul lêman 
segare. le bedowě sepulu tanggěq dait 
pituq otak. Lěq sebilang tanggěqne araq 
sopoq mahkote, dait lêg sebilang otakne 
tetulis sopoq aran penghinean tipaq Allah. 

? Binatang saq tiang serioq nike ruene 
maraq macan tutul, dait načne maraq 
nač beruang, biwihne maraq biwih singe. 
Terus binatang nike teběng siq nage nike 
kekuatanne měsaq, dait tahtene, dait 
kekuaseanne saq belêa. 

3 Sopoq lêman kepituq otak binatang 
nike ruene maraq bakat saq sampun parah 
gati, laguq bakat nike sampun selah. 
Seantěro gumi jari takjub terus turut 
binatang nike. 

4 Dait ie pade nyembah nage nike sěngaq 
ie sampun ngebêng kekuaseanne tipaq 
binatang nike. Dait ie pade nyembah 
binatang nike čndah. Basen ie pade, "Nděq 
araq saq pade kance binatang niki! Nděq 
araq saq bau perang ngelawan ie!" 

> Binatang nike teicanin biwih saq 
sombong gati dait menghine Allah. le 
teijinang mrěntah petang dase due bulan 
ngoněqne. 

6 Terus ie mulai menghine Allah, dait 
pesěngan Allah. Maraq nike êndah taoq 
Allah meneng, dait selapuq saq araq lěq 
sorge êndah tehine. 

7 le teijinang čndah ngelawan dengan- 
dengan saq tehususang bagi Allah dait 
ngalahang ie pade. Dait kekuasean lêg 
selapuq suku, kaum, base, dait bangse 
teserahang lěq ie. 

8 Binatang nike gen tesembah siq selapuq 
dengan saq idup lêg gumi, kecuali 
dengan-dengan saq aranne sampun 
tetulis senděqman dunie tecipteang, 
lêg dalem kitab kehidupan dowěn Anak 
Dombe saq sampun tesembelěh. 

9 Keranaq nike, lamun side pade bedowé 
kentok jari dedengah, dengahang berite 
niki: 

10 "Dengan saq harus tetahen, pasti gen 
tetahen. Dait dengan saq harus tematěq 
kadu klěwang, pasti gen tematěq kadu 
klěwang. Keranaq nike dengan-dengan 
saq tehususang bagi Allah harus tabah 
dait setie." 

11 Terus tiang serioq sopoq binatang lain 
sugul lêman gumi. le bedowě due tanggěq 
maraq tanggěq anak dombe. Suarene 
maraq suare nage. 

12 Lěq julu binatang saq penembêg 
nike ie kadu kekuaseanne saq belêg 
saq temauq lêman binatang nike êndah. 
Seantěro gumi dait selapuq saq araq lěq 
dalemne, ie paksaq nyembah binatang saq 
penemběq nike, saq sampun selah lêman 
bakatne saq parah. 

13 Binatang saq kedue nike ngaraqang 
tande-tande saq ajaip. Lěq julun selapuq 
dengan ie miaq api turun lêman langit 
ojok gumi. 

14 Dait selapuq dengan saq idup lêg gumi 
tesesatang siq tande-tande saq ie piaq 
lêg julun binatang saq penemběq nike. 
Dait ie pade selapuq ie suruq miaq sopoq 
tetato lêman binatang saq sampun bakat 
siq klěwang laguq tetep idup. 

1> Binatang saq kedue nike tebêng kuase 
jari ngeběng nyawe tipaq tetato nike, 
sehingge tetato nike tao ngeraos, dait 
nyematěq selapuq dengan saq nděq mělě 
nyembah ie. 

16 Selapuq dengan, belêg dait kodêg, 
sugih dait miskin, hambe dait dengan 
merděke, tepaksaq siq binatang nike jari 
nerimaq tande lêg ime kanan ie pade atao 
lêg telakar ie pade. 

I/Ndég araq sopoq dengan juaq saq 
bau beli atao jual barang selain lêman 
ie pade saq ngengadu tande nike, nike 
aran binatang nike měsaq, atao angke saq 
nyatayang aran nike. 

18 Lěq dalem hal niki perlu araq hikmat. 
Dengan saq bijaksane tao ngerěkěng 
angke binatang nike, sěngaq angke nike 
aran sopoq manusie. Angkene nike enem 
ratus enem dase enem. 

] 4 I Beterus tiang serioq Anak Dombe 

nike penggitan nganjeng lêg atas 
Bukit Sion. Bareng kance le araq satus 
petang dase empat iyu dengan saq lěq 
telakar ie pade tetulis pesěngan-Ne dait 
pesěngan Bapa-Ne. 

“Terus tiang dengah suare lêman 
langit maraq suare belabur saq belêg 
dait maraq suare guntur saq belěq. 
Suare nike kedengahan maraq suare 
pemačn-pemaěn kecapi saq kenyeke 
puniq kecapine. 

3 Lěq arepan tahte dait keempat mahluk 
dait pare pemimpin lêg sekelining tahte 
nike, satus petang dase empat iyu dengan 
nike nyanyiang sopoq nyanyian saq baru. 
Nyanyian nike nděq bau teperajahin siq 
sai-sai kecuali satus petang dase empat 

iyu dengan saq sampun tetebus lêman 
gumi. 

4le pade dengan-dengan saq tetep 
murni maraq dedare genten, sěngaq 
nděq uwah berubungan kance dengan 
nine. le pade iring Anak Dombe nike ojok 
mbě le lumbar. Lěman antare selapud 
manusie, ie pade saq sampun tetebus jari 
persembahan saq penemběq tipaq Allah 
dait tipaq Anak Dombe nike. 

> |e pade ndčq uwah beduste; dait nděq 
araq cacat cele sekediq juaq lêg ie pade. 

6 Terus tiang serioq sopoq malačkat lain 
saq kesur atas gati lêg langit. Malačkat 
nike jauq Kabar Solah saq kekel jari 
tesampêang tipaq manusie lêg gumi, nike 
tipaq selapuq bangse, suku, base, dait 
kaum. 

7 Malačkat nike bekuih siq suare saq 
belěq, "Pade takut tipaq Allah, dait pade 
puji keagungan-Ne! Sêngag sampun 
waktune Allah hakimin manusie. Pade 
sembah le, saq cipteang langit, gumi, 
segare, dait selapuq pengembulan aiq!" 

8 Malačkat kedue nerutuk malačkat 
saq penembêg sambil bekuih, "Sampun 
runtuh! Kote Babel saq belěq sampun 
runtuh! le sampun miaq selapuq bangse 

jari bowos siq aiq anggur — nike anggur 
lêman napsu perbuatanne saq cabul!" 

9 Sopoq malačkat ketelu nerutuk due 
malačkat nike, sambil bekuih siq suare 
saq belěq, "Dengan saq nyembah binatang 
nike dait tetatone, dait bedowě tande 
binatang nike lěq telakar atao lêg imene, 

10 dengan nike gen nginem anggur Allah, 
nike anggur murke-Ne saq sampun le 
isiq ojok cawan murke-Ne, dait nděq 
tekurangin! Selapuq dengan nike gen 
tesiksaq lêg dalem api dait urirang lêg 
arepan malačkat-malačkat suci dait lěq 
arepan Anak Dombe nike. 

11 Pendet lêman api saq nyiksaq 
dengan-dengan nike gen nyempuq terus 
selačq-lačqne. le pade tesiksaq peteng 
menah nděq araq engkah-engkahne. le 
pade saq nyembah binatang nike dait 
tetatone, selapuq dengan saq bedowé 
tande aran binatang nike." 

12 Dalem hal niki dengan-dengan saq 
tehususang bagi Allah saq taat lěq 
prêntah-prêntah Allah dait saq beriman 
lêg Deside Isa, perlu jari tabah. 

13 Terus tiang dengah suare lêman 
sorge, "Tulis niki: Mulai mangkin, bahagie 
dengan-dengan ninggal saq ninggal lèg 

dalem Tuhan!" "Kenaq!" Jawab Roh Allah. 
"le pade gen mentelah begawêan berat, 

lantaran selapuq hasil pegawčan ie pade 
tetep gen bareng kance ie pade." 

14 Beterus tiang serioq, make penggitan 
sopoq awan saq putěq. Lêg atas awan nike 
melinggih sopoq dengan saq ruene maraq 
Bije Manusie. Lěq sirah-Ne araq sopoq 
mahkote emas, dait lêg gading-Ne araq 
sopoq awis saq merang. 

13 Beterus sopoq malačkat saq lain sugul 
lêman Geděng Suci Allah, siq suare saq 
belěq, ie matur tipaq le saq melinggih lêg 
atas awan nike, "Ompěhang awis Deside 
nike dait pataq mangkin, sêngag sampun 
waktune mataq; gumi sampun masak bau 
tepataq!" 

16 Terus le saq melinggih lêg atas awan 
nike ngampěhang awis-Ne ojok gumi, 
make gumi tepataq. 

17 Beterus tiang serioq sopoq malakat 
saq lain malik sugul lčman Geděng Suci 
Allah saq lêg sorge. le čndah negel sopoq 
awis saq merang. 

18 Sesampun nike, sopoq malačkat lain, 
saq nguasein api, dateng lèêman mêje 
taoq kurban. Siq suare saq belêg ie matur 
tipaq malačkat saq negel awis saq merang 

nike, "Ompěhang awisde nike dait keret 
buaq-buaq lolo anggur lêg gumi, sěngaq 
buaq-buaqne sampun masak!" 

19 Make malačkat nike ompêh awisne 
ojok gumi dait awisne buaq-buaq anggur 
lman lolone, terus timpohne ojok dalem 
alat saq tekadu meres anggur, nike murke 
Allah. 

20 Buaq-buaq anggur nike teperes lêg 
luah kote, dait leman alat pemeres anggur 
nike ngělěk daraq maraq kokoq, jaogne 
telu ratus kilomēěter, dait dalemne jangke 
gen due mêter. 

] 5 l Beterus tiang serioq lêg langit 

sopoq tande saq lain, saq ajaip dait 
luar biase gati. Araq pituq malaêkat kance 
pituq bencane saq penutuq. Nike saq 
penutuqne Allah numpahang murke-Ne. 

“Sesampun nike, araq tiang serioq maraq 
ruen segare kace becampur api. Tiang 
serioq čndah dengan-dengan saq sampun 
menang ngelawan binatang nike, tetatone 
nike dait angke saq jari tande binatang 
nike. Dengan-dengan saq menang nike 
nganjeng lêg sedin segare kace sambil 
negel kecapi saq teicanin siq Allah tipaq ie 
pade. 

3 Dait ie pade nyanyiang nyanyian Musa, 
hambe Allah, dait nyanyian Anak Dombe. 
Suarene: "Ya Allah, Tuhan Saq Mahekuase, 
agung dait ajaip gati karye-karye Deside! 
Raje selapuq bangse, adil dait kenaq 
tindakan-tindakan Deside! 

4 Sai saq něnten takut lêg Deside, ya 
Tuhan? Sai saq něnten kayun mulieang 
pesěngan Deside? Deside doang saq 
suci. Selapuq bangse gen parek nyembah 
Deside lantaran keadilan Deside sampun 
tenyatayang tipaq selapuq dengan." 

> Sesampun nike tiang serioq Geděng 
Suci Allah lêg sorge kebukaq, dait Kěmah 
Tuhan araq lêg dalemne. 

6 Terus kepituq malačkat kance kepitug 
bencane nike sugul lêman Gedèng Suci 
Allah. Kelambi ie pade lêman lěnen saq 
bersi dait putêg ngempor. Dait ie pade 
kadu tutup dade saq tepiaq lêman emas. 

7 Beterus salaq sopoq lêman empat 
mahluk nike ngicanin tipaq kepituq 
malačkat nike pituq cawan emas saq 
penoq siq murke Allah, — nike Allah sad 
idup selačq-lačqne. 

8 Make Gedēěng Suci Allah nike penoq siq 
pendet kemuliean dait kuase Allah. Dait 
sengoněq kepituq bencane saq tejauq siq 

kepituq malačkat nike nděqman tutug, 
nděq araq sopoq dengan juaq saq bau 
tame ojok dalem Gedèng Suci Allah. 

] 6 I Terus tiang dengah suare saq 

belěq lčman dalem Geděng Suci 
Allah bemanik tipaq kepituq malačkat 
nike, "Silaq lumbar dait tumpahang isi 
kepituq cawan murke Allah nike ojok 
gumi!" 

2? Malačkat saq penemběq lumbar, dait 
numpahang isi cawanne ojok gumi. 
Make tiwoq budun-budun saq nakutang 
dait bahaye lêg selapuq dengan saq 
bedowě tande binatang nike, dait lêg 
dengan-dengan saq nyembah tetatone. 

3 Sesampun nike malačkat kedue 
numpahang isi cawanne ojok segare. 
Make aiq segare jari daraq, maraq daraq 
dengan ninggal, dait matě êndah selapuq 
mahluk saq idup lêg dalem segare. 

4 Beterus malačkat saq ketelu numpahang 
isi cawanne ojok kokoq-kokoq dait ojok 
pengembulan-pengembulan aiq, make 
selapuq aiqne jari daraq. 

> Tiang dengah malačkat saq bekuase 
lêg aiq nike bebase, "Hukuman saq Deside 
turunang nike adil, Deside saq Mahesuci, 
Allah saq araq, dait saq sampun araq! 

6 Sěngaq ie pade sampun numpahang 
daraq dengan-dengan saq tehususang 
bagi Allah dait daraq nabi-nabi; mangkin 
Deside ngicanin ie pade nginem daraq. 
Mule hal nike patut umaq ie pade!" 

? Terus tiang dengah suare lêman 
mêje taoq kurban, "Ya Allah, Tuhan Saq 
Mahekuase, kenaq dait adil selapuq 
keputusan Deside!" 

8 Sesampun nike malaêkat keempat 
numpahang isi cawanne ojok jelo, make 
jelo čndah teijinang ngotongang manusie 
siq api. 

3 Manusie tekotongang siq panas jelo saq 
keras nike, dait ie pade ngutuk pesěngan 
Allah, saq bekuase lêg bencane-bencane 
nike. Timaq maraq nike, ie pade ndêg 
mělě tobat lêman dose-dose ie pade dait 
nděq mělě mulieang Allah. 

10 Terus malačkat kelime numpahang 
isi cawanne ojok tahte binatang nike. 
Make selapuq kerajaan binatang nike 
jari peteng, dait manusie ngakoq êlagne 
měsaq lantaran sakitan. 

11 Terus ie pade ngutuk Allah lêg 
sorge lantaran ie pade sakitan dait 
lantaran budun-budun ie pade. Laguq 

ie pade nděq mělļlě éndah tobat lêman 
perbuatan-perbuatan ie pade saq jahat. 

12 Sesampun nike malačkat keenem 
numpahang isi cawanne ojok kokoq Eprat 
saq belěq nike. Make kokoq nike gero 
sehingge raje-raje lêman timuq bau liwat. 

13 Terus tiang serioq telu roh jahat saq 
ruene maraq lčpang. Sopoq-sopoq lêpang 
nike sugul lêman biwih nage, lêman biwih 
binatang, dait lêman biwih nabi palsu. 

14le pade roh-roh sêtan saq miaq 
keajaipan-keajaipan. Ketelu roh nike lalo 
ojok selapuq raje lêg seantěro dunie dait 
ngumpulang ie pade jari betempur lêg jelo 
saq belěq, nike jelo Allah Saq Mahekuase. 

1> "Pade dengahang! Tiang dateng 
maraq maling! Bahagie dengan saq 
tetep bejage-jage dait jagaq kelambine, 
sehingge ie nděq lampaq bekelombas dait 
jari ilaq lêg julun dengan luwêg!" 

16 Beterus roh-roh nike ngumpulang 
raje-raje nike lêg sopoq taoq saq dalem 
base Ibrani aranne Harmagedon. 

17 Sesampun nike malačkat kepituq 
numpahang isi cawanne ojok awang- 
awang. Make kedengahan suare saq 
belěq lêman tahte lêg Geděng Suci Allah, 
"Sampun inggas!" 

18 Terus araq kisap saling samber dait 
suare guntur saq begeruduk dait lindur 
saq belêg. Nděq uwah araq lindur saq 
maraq nike lêman manusie tecipteang. 
Niki lindur saq paling belêg! 

19 Kote saq belêg nike towêg jari telu 
bagian, dait kote-kote bangse-bangse saq 
lain ancur. Terus Allah iling lêg Babel saq 
belěq nike. Make Allah ngicanin ie nginem 
anggur lêman cawan anggur murke-Ne. 

20 Selapuq pulao telang, dait selapuq 
gunung čndah musnah. 

21 Ujan čs saq belêg, saq sopoq-sopoq 
beratne sěket kilo, geriq lěman langit 
nimpe dengan-dengan. Make ie pade 
ngutuk Allah lantaran bencane ujan ês saq 
belěq gati nike. 

] 7 1 Sesampun nike salaq sopoq lêman 

kepituq malačkat saq negel pituq 
cawan nike dateng ojok tiang dait bebase 
lêg tiang, "Silaq, tiang gen petitogang 
side berembě pelacur saq belěq nike gen 
tehukum, nike kote belěq saq tepiaq lêg 
děkět kokoq-kokoq. 

2 Raje-raje dunie gawčq perbuatan 
saq cabul kance ie, dait penghuni gumi 
jari bowos lantaran nginem anggur 
perbuatanne saq cabul." 

3 Terus Roh Allah nguasein tiang, dait 
malačkat nike jauq tiang ojok padang 
gurun, lêg derike tiang serioq sopoq 
dengan nine tokol lêg atas sopoq binatang 
saq běaq toaq warnene, dait saq penoq 
tetulis siq aran-aran saq menghine Allah. 
Binatang nike bedowě pituq otak dait 
sepulu tanggêda. 

4 Dengan nine nike kadu kelambi saq 
bewarne lempok lomaq dait běaq toaq, 
dait tepayas siq periasan-periasan emas, 
permate-permate, dait mutiare. Lěq imene 
ie negel sopoq cawan emas saq penoq siq 
hal-hal saq najis dait kotor, hasil lêman 
perbuatanne saq cabul. 

> Lq telakarne tetulis sopoq aran saq 
bedowé arti rahasie. Aran nike "Babel Saq 
Belěq, inen selapuq pelacur dait dengan 
bejat lêg dunie." 

6 Terus tiang serioq bahwe dengan nine 
nike bowos siq daraq dengan-dengan 
saq tehususang bagi Allah dait daraq 
dengan-dengan saq tematěq lantaran 
setie lêg Deside Isa. Sewaktu tiang serioq 
dengan nine nike, tiang jari bengaq gati. 

’/ Terus malačkat nike bebase lêg tiang, 
"Kemběq side bengaq? Gen tiang badaq 
side rahasie dengan nine nike dait rahasie 

binatang saq ie tunggang nike, nike 
binatang saq bedowě pituq otak dait 
sepulu tanggêda. 

8 Binatang nike lačq sampun side seriog, 
laguq mangkin sampun nděq araq malik. 
Karing semendaq malik ie gen sugul 
lêman jurang maut dait tame ojok dalem 
kebinasean. Dengan-dengan saq idup 
lêg gumi, saq aranne ndêg tetulis lêg 
kitab kehidupan lêman sendêgman dunie 
tecipteang gen bengad lamun serioq 
binatang nike. Sěngaq lačq binatang nike 
sampun araq, mangkin ie nděq araq malik, 
laguq ie gen dateng malik. 

9 Dalem hal niki perlu araq hikmat dait 
pengertian. Pituq otak nike pituq gunung; 
nike gunung-gunung taoq dengan nine 
nike tokol. 

10 Dait pituq otak nike čndah pituq raje: 
Lime lêman ie pade sampun teancurang, 
sopoq masih mrěntah, dait saq sopoqne 
malik nděqman dateng. Lamun ie dateng 
čraq ie gen mrěntah semendaq doang. 

11 Dait binatang saq lačq sampun araq, 
laguq mangkin nděq araq malik, nike 
raje saq kebaluq. le čndah salaq sopoq 
lêman kepituq raje nike, sag mangkin nuju 
kebinasean. 

12 Sepulu tanggêg saq side seriog, nike 
sepulu raje saq ndêgman mulai mrěntah. 
Laguq ie pade gen teicanin kuase jari 
mrêntah jari raje bareng-bareng kance 
binatang nike sejam ngoněqne. 

13 Kesepulu raje niki selapuqne bedowé 
tujuan saq pade; ie pade selapuqne 
nyerahang kekuatan dait kekuasean ie 
pade tipaq binatang nike. 

14 le pade gen perang ngelawan Anak 
Dombe nike. Laguq Anak Dombe nike 
kance pengiring-pengiring-Ne saq setie 
saq sampun le manikang dait le pilêg nike 
gen ngalahang raje-raje nike, sěngaq le 
Tuan selapuq tuan, dait Raje selapuq raje." 

13 Malačkat nike êndah bebase, "Aiq saq 
side serioq nike, taoq pelacur nike tokol, 
nike bangse-bangse, rakyat-rakyat, kaum 
dait base. 

16 Sepulu tanggčq saq side serioq dait 
binatang nike gen meriq lêg pelacur nike. 
le pade gen ngerampas selapuq saq ie 
čpěang, dait miaq ie jari bekelombas. le 
pade gen kelor dagingne dait binaseangne 
kadu api. 

17 Sěngaq Allah sampun nolog lêg atě 
ie pade kemělěq jari ngelaksaneang 
pekayunan-Ne. Allah miaq ie pade 

sepakat jari nyerahang kekuasean ie pade 
tipaq binatang nike, adêg binatang nike 
mrêntah, jangke selapug Manik Allah 
telaksane. 

18 Dengan nine sag side serioq nike, kote 
belěq, saq mrěntah raje-raje lêg gumi." 

] g I Sesampun nike tiang serioq sopoq 

malačkat saq lain turun lêman 
sorge. le bedowě kekuasean saq belêg, 
dait kemulieanne miaq selapuq gumi jari 
menah. 

? Siq suare saq belêg, ie bekuih, "Sampun 
runtuh! Babel belêg sampun runtuh! 
Mangkin ie jari taoq ndot sètan-sêtan dait 
roh-roh jahat. Lěq dalemne idup segale 
macem kedit saq najis dait saq temeriq 
siq dengan. 

3 Sěngaq selapuq bangse sampun nginem 
anggur napsu perbuatanne saq cabul. 
Raje-raje dunie gawêdg perbuatan saq 
cabul kance ie, dait pedagang-pedagang 
lêg gumi jari sugih siq napsune saq nděq 
bau teandek." 

4 Terus tiang dengah suare saq lain 
lêman sorge, "Pade sugul, umat Tiang! 
Sugul lêman dalemne! Ndaq side pade 
turut dose-dosene, dait milu nanggung 
hukumanne! 


WAHYU 18.5-9 57 


> Sêngag dosene betumpuk-tumpuk 
jangke dateng langit, dait Allah čndah 
iling lêg kejahatanne. 

6 Perlakuang ie maraq ie sampun 
perlakuang side pade; bales ie due kali 
lipet selapuq saq sampun ie laksaneang. 
Isiqang cawanne siq ineman saq due kali 
kerasan lêman ineman saq ie sadangang 
umaq side pade. 

’ Běng ie penderitean dait dukecite 
saq pade luwčqne kance kemuliean dait 
keměwahan saq ie bêng tipaq dirigne 
mêsad. Sěngaq ie tetep doang bebase 
lêg dirigne, “Tiang niki ratu saq mrěntah! 
Tiang nděq bebalu; tiang nděq gen 
ngalamin kesedihan!" 

8 Lantaran nike, make dalem sejelo doang 
ie gen tetimpe siq bahle -- penyakit, 
kesedihan, dait kelapahan. Dait ie gen 
tekotongang siq api, sěngaq Tuhan Allah 
bekuase hakimin ie." 

9 Raje-raje dunie saq milu lêg dalem 
perbuatan-perbuatan saq cabul dait idup 
lêg dalem napsu dengan nine nike, gen 
tangisin dait êrog asěq lêg kote nike 
lamun ie pade serioq pendet nyempuq 
lêman api saq ngotongang ie. 

10 le pade gen nganjeng lêman 
jaoq sêngadg ie pade takut kene siq 
penderiteanne. Basen ie pade, "Aduh, 
celake gati kote saq kesohor niki -- 
kote Babel saq kuat! Dalem sejam doang 
hukumande sampun telaksaneang!" 

11 Pare pedagang lêg gumi êndah nangis 
dait bedukecite lantaran dengan nine nike, 
sěngaq nděq araq sopoq dengan juaq saq 
bau malik beli barang-barang dagangan 
ie pade. 

12 Nděq araq saq beli emas, perak, 
permate, dait mutiare ie pade; lakar lênen, 
lakar warne lempok lomaq, sutre dait lakar 
warne bêag toaq; segale macem kayuq saq 
sengěh ambune, barang-barang lêman 
gading gajah dait lêman kayuq-kayuq saq 
mahel-mahel, lêman tembage, besi, dait 
pualam; 

13 lčndong kayuq manis, ragi-ragian, 
sesengêhan, mur, dait menyan; anggur 
dait minyak, tepung dait gandum; 
sampi dait dombe, jaran dait kerêète, 
hambe-hambe, malahan nyawe manusie. 

14 Pedagang-pedagang nike bebase 
lêg dengan nine nike, "Selapuq saq side 
melětang sampun nděq araq malik, dait 

selapuq saq solah dait měwah sampun 
telang. Side nděq gen ndait ie malik!" 

13 Pare pedagang saq sampun jari sugih 
lantaran bedagang lěq kote nike gen 
nganjeng lêman jaoq, sěngaq ie pade 
takut kene siq penderiteanne. le pade gen 
nangis dait êrog asěq, 

16 terus bebase, "Aduh, celake gati kote 
saq kesohor niki! Biasene ie ngengadu 
kelambi lěnen, lakar warne lempok lomaq 
dait lakar warne bêadg toaq; biasene ie 
penoq siq periasan emas, permate, dait 
mutiare! 

17 Lagug dalem sejam doang ie sampun 
kělangan selapug kesugihanne nike!" 
Selapuq kapten kapal, penumpang, dait 
anak buah kapal, dait selapuq dengan saq 
pemětaqne lêg segare, nganjeng lêman 
jaoq. 

18 Dait bekuih sewaktu ie pade serioq 
pendet nyempuq lêman api saq julatang 
kote nike. le pade bekuih, "Nděq uwah 
araq kote lain maraq kote saq belěq niki!" 

19 Make ie pade sawur awu-awu lêg ulu 
ie pade jari tande dukecite, terus nangis 
dait čroq asêg bekuih-kuih, "Aduh, celake 
gati kote saq belěq niki! Kesugihanne 
sampun miaq selapuq dengan saq bedowé 

kapal-kapal lêg segare jari sugih! Laguq 
dalem sejam doang, ie sampun kêlangan 
selapuq-lapuqne!" 

20 Hai sorge, pade besukecite lantaran 
keancuran kote nike! Hai dengan-dengan 
saq tehususang bagi Allah, rasul-rasul, 
dait nabi-nabi, pade besukecite! Sěngaq 
Allah sampun ngukum ie jari pembalesan 
lêg napi saq sampun ie laksaneang tipaq 
side pade! 

21 Sesampun nike, sopoq malačkat saq 
perkase ngangkat sopoq batu -- saq 
belěqne maraq batu gilingan saq belěq 
terus tesaut ojok segare, dait bebase, 
"Maraq niki entane kote Babel saq kesohor 
nike gen tesaut sehingge nděq gen tedait 
malik. 

22 Suare kecapi, penyanyi-penyanyi, 
dait peniup-peniup suling dait terompèêt 
nděq gen kedengahan malik lêg dalemde, 
nděq gen tedait čndah sopoq dengan saq 
ahli lèg bidang kesenian lêg derike, dait 
suare batu penggilingan čndah nděq gen 
kedengahan malik. 

23 Dengan ndčq gen serioq malik 
cahaye dilah lêg dalemde; dait nděq 
gen kedengahan êndah suare dengan 
begawě ngawinang lêg derike. Pedagang- 

pedagang nike dengan-dengan saq paling 
tehormatin lêg gumi, dait siq ilmu-ilmu 
sěhěrde side nipu selapuq bangse lêg 
dunie!" 

24 Babel tehukum sêngag lêg dalem kote 
nike sampun kendaitan daraq nabi-nabi, 
daraq dengan-dengan saq tehususang 
bagi Allah, dait daraq selapuq dengan saq 
sampun tematěq lêg gumi. 

] 9 I Sesampun nike tiang dengah suare 

saq nyaring maraq suare dengan 
luwêg bekuih-kuih lêman sorge, "Pade 
mulieang Allah! Allahte nike Allah saq 
nyelametang; le Allah saq agung dait 
bekuase! 

2? Penghakimanne adil dait bijaksane! le 
sampun mutusang hukuman tipaq pelacur 
saq belěq nike, saq nyêdag dunie siq 
perbuatanne saq cabul. Allah sampun 
hukum pelacur nike, sěngaq ie nyematěq 
hambe-hambe Allah." 

3 Terus dengan luwêg nike bekuih malik, 
"Pade mulieang Allah! Pendet lêman api 
nike nyempuq selačq-lačqne!" 

4 Make keempat likur pemimpin dait 
keempat mahluk saq lêg sekelining tahte 
nike nyungkur dait nyembah Allah saq 

melinggih lěq atas tahte. le pade matur, 
"Amin! Pade mulieang Allah!" 

> Terus kedengahan suare lêman tahte 
nike, "Pade mulieang Allah, hai selapuq 
hambe Allah, dait selapuq dengan -- 
belěq dait koděq — saq takut lêg Allah!" 

6 Sesampun nike tiang dengah maraq 
suare sekumpulan dengan saq luwêd 
gati; suarene maraq umbak saq belěq 
dait maraq guntur. Tiang dengah suare 
ie pade, "Pade mulieang Allah! Sěngaq 
Tuhante, Allah Saq Mahekuase nike, 
mangkin sampun mrěntah jari raje! 

7 Silaq ite besukecite dait gembire; silaq 
ite puji keagungan-Ne! Sěngaq sampun 
dateng jelo pernikahan Anak Dombe nike, 
dait pengantěn-Ne sampun siep. 

8 le sampun teicanin kelambi lênen saq 
putêg ngempor jari tekadu." (Kelambi 
lěnen nike perbuatan-perbuatan saq 
kenaq saq telaksaneang siq dengan- 
dengan saq tehususang bagi Allah.) 

Terus malačkat nike bebase lêg tiang, 
"Tulis niki: 'Bahagie dengan saq tepesilaq 
ojok gawé ngawinang Anak Dombe nike." 
Beterus malačkat nike bebase malik lêg 
tiang, "Niki manik saq kenaq lêman Allah." 

10 Tiang nyungkur lêg julun malačkat 
nike gen nyembah ie, laguq ie bebase lêg 
tiang, "Ndaq! Ndaq nyembah tiang, pade 
sembah Allah! Sěngaq tiang čndah hambe 
pade maraq side dait maraq selapuq 
semetonde saq setie lêg kesaksian Deside 
Isa!" Sěngaq kesaksian Deside Isa nike roh 
nubuat. 

11 Beterus tiang serioq sorge kebukaq, 
terus penggitan sopoq jaran putěq. Aran 
penunggang-Ne Saq Setie dait Saq Kenad. 
le adil dalem mutusang hukuman dait 
dalem peperangan saq le laksaneang. 

12 Penyermin-Ne maraq nyale api dait lêg 
sirah-Ne le ngengadu luwěčq mahkote. Lěq 
le tetulis sopoq aran; dait cume le měsaq 
saq wikan aran nike. 

13 Jubah saq le kadu sampun tecelep lêg 
dalem daraq. Dait le tesebut "Manik Allah". 

14 Dait selapuq pasukan saq lêg sorge 
ngiring le; ie pade nunggang jaran-jaran 
putêg, dait bekelambi lênen saq putěq 
bersi. 

13 Lčěman cangkem-Ne sugul sopoq 
klěwang saq merang dait siq klěwang nike 
le gen ngalahang bangse-bangse, dait le 
gen mrêntah ie pade siq tunjang besi. le 

gen meres anggur lêg dalem alat pemeres 
anggur murke Allah Sag Mahekuase. 

16 Lěq jubah-Ne dait lêg impung-Ne 
tetulis aran niki, "Raje selapuq raje, dait 
Tuan selapuq tuan." 

17 Terus tiang serioq sopoq malačkat 
nganjeng lêg atas jelo. Siq suare saq belêg 
ie bekuih tipaq selapuq kedit saq kesur 
lêg langit, "Silaq bekumpul ojok gawé 
belěq saq terayeang siq Allah! 

18 Silaq kelorang daging raje-raje, 
daging panglime-panglime, dait daging 
pahlawan-pahlawan; silaq kelorang 
daging pare penunggang jaran dait daging 
jaran-jaranne, dait daging selapuq umat 
manusie, belêg dait koděq, hambe dait 
dengan merděke!" 

13 Beterus tiang serioq binatang nike, dait 
raje-raje gumi kance pasukan perang ie 
pade, bekumpul jari betempur ngelawan 
le saq nunggang jaran putěq nike dait 
pasukan perang-Ne. 

20 Make binatang nike tebau bareng- 
bareng kance nabi palsu saq sampun 
miaq keajaipan-keajaipan lěq julun 
binatang nike. (Siq keajaipan-keajaipan 
nike binatang nike nipu dengan-dengan 
saq bedowě tande binatang nike dait 

dengan-dengan sag nyembah tetato 
binatang nike.) Terus binatang nike dait 
nabi palsu nike tetetěh idup-idup ojok 
dalem segare api saq nyale siq urirang. 

21 Dait selapuq pasukan perang ie pade 
tematěq siq klěwang saq sugul lêman 
cangkem penunggang jaran putêd nike; 
dait kedit-kedit čndah dateng ngaken 
daging ie pade jangke besuh. 

2 0 I Sesampun nike tiang serioq sopoq 

malačkat turun lêman sorge. Lěq 
imene ie negel kunci jurang maut dait 
sopoq ranté saq belěq. 

“Terus ie bau nage, ulah toaq nike, -- 
nike Belis dait Sětan nike — dait sěkoqne 
siyu taun ngoněqne. 

3 Beterus malačkat nike tetěh nage nike 
ojok dalem jurang maut, dait lentingne 
jurang nike dait tesěgel, aděq nage nike 
nděq bau malik nyesatang bangse-bangse 
senděqman tutuq waktu saq siyu taun 
nike. Sesampun nike ie harus telepas, 
laguq waktune singket. 

4 Beterus tiang serioq tahte-tahte, dait 
dengan-dengan saq tokol lêg tahte-tahte 
nike teicanin kuase jari mutusang 
hukuman. Tiang serioq êndah jiwe-jiwe 
dengan-dengan saq sampun tepeleng 

belongne lantaran ie pade ngebèng 
kesaksian mengenai Deside Isa, dait 
nyampčang Manik Allah. Dengan-dengan 
nike nděq nyembah binatang, atao 
tetatone. le pade nděq uwah nerimaq 
tande binatang nike lêg telakar dait lêg 
ime ie pade. Make ie pade idup malik dait 
mrêntah jari raje bareng Almasih siyu taun 
ngoněqne. 

> Niki penembčqne dengan-dengan 
ninggal teidupang malik. (Laguq dengan- 
dengan ninggal saq lainne ndêgman 
teidupang lêg waktu saq siyu taun nike.) 

6 Bahagie dengan-dengan saq milu 
teidupang malik lêg waktu saq penemběq 
nike. le pade patut jari dowěn Allah. 
Kematčan saq kedue nděq bekuase malik 
lêg ie pade. le pade gen jari imam-imam 
Allah dait imam-imam Almasih; dait ie 
pade gen mrěntah bareng Almasih siyu 
taun ngoněqne. 

/ Sesampun tutuq waktu saq siyu taun 
nike, Belis gen telepas lêman bui, 

8 dait ie gen lalo nyesatang bangse- 
bangse saq nyebar lěq seantěro gumi, 
nike Gog dait Magoq, dait ngumpulang ie 
pade jari perang dait jumlah ie pade luwêg 
gati, maraq gerěs lêg segare. 

9 Beterus ie pade bepencar-pencar 
ojok seantěro gumi, terus ngepung 
kěmah dengan-dengan saq tehususang 
bagi Allah dait kote saq tetunah siq 
Allah. Laguq api turun lêman langit dait 
musnahang ie pade. 

10 Beterus Belis saq nyesatang ie pade 
nike, tesaut ojok segare api dait urirang. 
Lěq derike taoqne binatang dait nabi palsu 
nike tetetěh, dait ie pade gen tesiksaq 
kenjelo kekelem jangke selačq-lačqne. 

11 Sesampun nike tiang serioq sopoq 
tahte putěq saq belěq dait le saq 
melinggih lêg atasne. Langit dait gumi 
musnah lêman arepan-Ne, sehingge nděq 
penggitan malik. 

12 Dait tiang serioq dengan-dengan 
ninggal, belěq dait koděq, nganjeng 
lêg arepan tahte nike. Make kitab-kitab 
tebukaq. Terus sopoq kitab saq lain 
tebukaq čndah, nike kitab kehidupan. 
Beterus hukuman tetimpeang tipaq 
dengan-dengan saq ninggal, setimpal 
kance perbuatan ie pade maraq saq 
tecatet lêg dalem kitab-kitab nike. 

13 Beterus segare nyerahang dengan- 
dengan ninggal saq araq lêg dalemne. 
Maut dait Alam Maut êndah nyerahang 

dengan-dengan ninggal saq araq lěq 
ie. Dait dengan-dengan ninggal nike 
selapuqne tehukum sig hukuman saq 
setimpal kance perbuatan ie pade. 

14 Beterus Maut dait Alam Maut nike 
tetetěh ojok segare api. (Segare api niki 
kematčan saq kedue.) 

1> Dengan-dengan saq aranne ndêg 
tetulis lêg kitab kehidupan, tetetěh ojok 
dalem segare api. 

2 ] l Terus tiang serioq langit saq baru 

dait gumi saq baru, sěngaq langit 
saq penemběq dait gumi saq penemběq 
čndah sampun telang, dait segare čndah 
nděq araq malik. 

“Make tiang serioq kote suci nike, nike 
Yerusalem saq baru, turun lêman sorge, 
lêman Allah. Kote nike sampun tesiepang 
maraq sopoq pengantěn nine saq tepayas 
jari bedait kance pengantěn mame. 

3 Terus tiang dengah suare saq belêg 
lman tahte nike, "Mangkin kěmah Allah 
araq lěq tengaq-tengaq manusie! le gen 
idup kance ie pade, dait ie pade gen jari 
umat-Ne. Allah měsaq gen araq kance ie 
pade dait jari Allah ie pade. 

4le gen usap selapuq aiq penenteng 
lêman penenteng ie pade. Kematěan nděq 

gen araq malik; kesedihan, tangisan, atao 
kesakitan gen nděq araq čndah. Hal-hal 
saq lačq sampun musnah." 

> Terus le saq melinggih lêg atas tahte 
nike bemanik, "Mangkin Tiang jariang 
selapuqne baru!" le bemanik èndah lêg 
tiang, "Tulis niki, sěngaq selapug manik 
niki kenaq dait bau tepercaye." 

6 Beterus manik-Ne, "Sampun seles! 
Tiang niki saq penemběq dait saq 
penutuq; Tiang Tuhan lêman Penemběq 
jangke Penutuq. Sebilang dengan saq 
bedak, gen Tiang běng nginem secare 
cume-cume lêman pengembulan aiq 
kehidupan. 

’ Dengan-dengan saq menang gen 
nerimaq hal-hal nike leman Tiang. Tiang 
gen jari Allahne, dait ie jari bije Tiang. 

8 Laguq dengan penakut, dengan saq 
nděq percaye, dengan bejat, tukang 
nyematěq, dengan saq gawěq perbuatan 
cabul, tukang-tukang sěhěr, penyembah 
berhale, dait selapuq penduste, gen 
tetetěh ojok dalem segare api dait urirang 
saq nyale, nike kematěan saq kedue." 

9Sopoq lêg antare kepituq malačkat saq 
sampun negel cawan-cawan saq penoq 
siq kepituq bencane penutuq nike, dateng 

ojok tiang dait bebase, "Silaq! Gen tiang 
petitoqang side pengantěn nine, nike 
pengantěn-Ne Anak Dombe." 

10 Make Roh Allah nguasein tiang, dait 
malačkat nike jauq tiang ojok pucuk 
gunung saq belěq dait atas gati. le 
metitoqang tiang Yerusalem, kote suci 
nike, saq turun lêman sorge, lêman Allah. 

11 Kote nike penoq siq kemuliean Allah 
dait cahayene pade maraq permate saq 
paling solah, maraq batu baiduri pandan 
saq menêng maraq kristal. 

12 Tembok penyengkerne atas gati, 
bedowě due olas jebak belěq, dait tejagaq 
siq due olas malačkat. Lěq jebak-jebak 
belěqne tetulis aran-aran kedue olas suku 
bangse Israel. 

13 Lěq sedi timuq araq telu jebak belêg, 
lêg sedi daye telu jebak belěq, lêg sedi 
lauq telu jebak belěq dait lêg sedi bat telu 
jebak belěq. 

14 Tembok kote nike tepiag lêg atas due 
olas batu dasar. Lěq atas batu-batu dasar 
nike tetulis aran-aran kedue olas rasul 
Anak Dombe nike. 

13 Malačkat saq bebaos kance tiang nike 
bedowě tunjang pengukur lêman emas, 


WAHYU 21.16 -20 7 | 


jari ngukur kote nike, jebak-jebak belêgne 
dait tembokne. 

16 Kote nike ruene maraq persegi empat 
-- bělone pade kance gamberne. Make 
malačkat nike ngukur kote nike kadu 
tunjang pengukurne; bělone due iyu 
samas kiloměter; gamber dait atasne pade 
maraq bêlone. 

Waktu malačkat nike ngukur 
tembokne, ternyate atas tembok nike 
enem dase mêter. Ukuran saq tekadu siq 
malačkat nike maraq ukuran saq tekadu 
siq manusie. 

18 Tembok kote nike tepiaq lčman batu 
baiduri pandan, dait kotene lêman emas 
tulěn, meněng maraq kace. 

19 Batu-batu dasar kote nike terias siq 
segale macem batu permate. Batu dasar 
saq penemběq tepiaq lêman batu baiduri 
pandan, saq kedue lêman batu nilam, 
ketelu lêman batu yakut, keempat lêman 
batu zamrud, 

20 kelime lêman batu baiduri sepah, 
keenem lêman batu jeliman, kepituq 
lêman batu ratne cempake, kebaluq lêman 
batu pirus, kesiwaq lêman batu topas, 
kesepulu lêman batu krisopras, kesolas 

lêman batu lazuardi, dait saq kedue olas 
lêman batu kecubung. 

21 Kedue olas jebak belêgne tepiaq lêman 
due olas mutiare, sopoq-sopoq lawang 
tepiaq lêman sopoq mutiare. Langan 
lêg kote nike tepiaq lêman emas tulên, 
meněng maraq kace. 

2? Tiang ndêg serioq Geděng Suci Allah 
lêg dalem kote nike, sěngaq Geděng 
Sucine nike Allah mêsag, nike Tuhan Saq 
Mahekuase, dait Anak Dombe nike. 

23 Kote nike ndêg perlu temenahin siq 
jelo atao bulan, sěngaq ie temenahin siq 
kemuliean Allah, dait Anak Dombe nike 
dilahne. 

24 Bangse-bangse lêg dunie gen lampaq 
lêg dalem cahayene, dait raje-raje čndah 
gen jauq kesugihan ie pade ojok dalem 
kote nike. 

2> Jebak-jebak belêg kote nike gen 
tebukaq sejeloan; sěngaq nděq araq 
kelem lêg derike. 

26 Kemuliean dait kesugihan bangse- 
bangse gen tejauq ojok dalem kote 
nike. 

27 Laguq dengan saq ngelaksaneang 
hal-hal saq čkěk, atao dengan saq beduste 
-- tetu-tetu nděq gen tame ojok dalemne. 

Saq gen tame cume dengan saq aranne 
tetulis lêg dalem kitab kehidupan, kitab 
Anak Dombe nike. 
2 2 l Tiang čndah tepetitoqang siq 
malaêkat nike kokoq aiq kehidupan. 
Kokoq nike meněng maraq kristal dait 
ngělěk lêman tahte Allah dait tahte Anak 
Dombe nike, 

? |čq tengaq-tengaq langan kote nike. 
Lěq sedi kokoq nike, lêg sebilang sedine 
araq lolo-lolo kehidupan, saq bebuaq due 
olas kali setaun, sekali sebulan. Daunne 
tekadu jari nyelahang bangse-bangse. 

3 Lěq dalem kote nike nděq araq napi 
juaq saq kene siq kutuk Allah. Tahte Allah 
dait tahte Anak Dombe nike gen araq lêg 
dalem kote nike. Hambe-hambe-Ne gen 
ibadah tipaq le, 

4 dait serioq penjarupan-Ne. Pesčngan- 
Ne gen tetulis lêg telakar ie pade. 

> le pade ndég gen merluang dilah 
atao cahaye jelo, sěngaq kelem nděq 
araq malik, dait Tuhan Allah měsaq gen 
menahin ie pade. Make ie pade gen 
mrêntah jari raje selačq-lačqne. 

6Terus malačkat nike bebase lêg 
tiang, "Manik-manik niki kenaq dait bau 
tepercaye. Tuhan Allah saq ngicanin 

Roh-Ne tipaq nabi-nabi, sampun ngutus 
malačkat-Ne jari nyatayang tipaq 
hambe-hambe-Ne napi saq harus becat 
telaksane." 

7 "Setetune Tiang gen becat dateng! 
Bahagie dengan saq taat lêg pesen-pesen 
nubuat dalem kitab niki!" 

8 Tiang, Yahya, sampun dengah dait 
serioq selapuqne niki. Sesampun tiang 
engkah serioq dait dengah ie, tiang 
nyungkur lêg julun malačkat saq sampun 
nyatayang selapuqne nike tipaq tiang, dait 
tiang gen nyembah ie, 

ə? laguq ie bebase lêg tiang, "Ndaq! 
Ndaq nyembah tiang! Pade sembah Allah! 
Sěngaq tiang čndah hambe pade maraq 
side, dait maraq semeton-semetonde 
pare nabi dait selapuq dengan saq taat lêg 
pesen-pesen dalem kitab niki!" 

10 Terus ie bebase malik, "Ndaq 
rahasieang pesen-pesen nubuat lêg dalem 
kitab niki, sêngag sampun rapet waktune 
selapuqne niki gen telaksane. 

II Dengan saq jahat, alurang terus gawêg 
jahat; dengan saq najis, alurang najisang 
diriqne; dengan saq kenaq, alurang terus 
ngelaksaneang kebenaran, dait dengan 

sag idup husus bagi Allah, alurang terus 
idup husus bagi Allah." 

12 "Setetune nděqne ngoněq malik 
Tiang gen becat dateng dait jauq pahale 
jari bales sebilang dengan menurut 
perbuatanne. 

13 Tiang niki saq penembêg dait saq 
penutuq; Tiang Tuhan lêman Penemběq 
jangke Penutuq." 

14 Bahagie dengan saq popoq jubahne 
jangke bersi sehingge ie pade bedowě hak 
ngelorang buaq lêman lolo kehidupan dait 
tame ojok dalem kote nike langan jebak 
belěqne. 

13 Laguq dengan-dengan saq 
ngelaksaneang hal-hal saq èkèêk, 
tukang-tukang sěhěr, dengan-dengan 
saq gawêdg perbuatan saq cabul, saq 
nyematěq, saq nyembah berhale, dait 
dengan-dengan saq beduste, siq ucapan- 
ucapan atao siq perbuatan, selapuq 
dengan nike taoqne lêg luah kote nike. 

16 "Tiang, Isa, sampun ngirim malakat 
Tiang tipaq side pade, adêg ie ngeběng 
kesaksian mengenai selapuq hal-hal niki 
jari kepentingan jemaah-jemaah. Tiang 
niki keturunan Daud; Tiang bintang timuq 
saq menah tandur nike." 

17 Roh Allah dait Pengantèn Nine nike 
bebase, "Silaq!" Sebilang dengan saq 
dengah niki čndah harus ngucapang, 
"Silaq!". Sai saq bedak, ie harus dateng! 
Dait sai saq melēět, ie harus bait aiq 
kehidupan nike secare cume-cume. 

18 Tipaq sebilang dengan saq dengah 
pesen-pesen nubuat lêg dalem kitab 
niki, tiang, Yahya ngebèng kesaksian: 
"Lamun sopoq dengan ngeromboqang 
sopoq hal lêg pesen-pesen nubuat niki, 
make Allah gen ngeromboqang tipaq ie 
bencane-bencane saq tetulis lêg dalem 
kitab niki. 

19 Dait lamun sopoq dengan ngurangin 
sopoq hal lêman pesen-pesen nubuat 
niki, make Allah éndah gen ngurangin 
bagianne maraq saq tetulis lêg dalem 
kitab niki -- nike bagian lêman lolo 
kehidupan dait lêman kote suci nike." 

20 le saq ngicanin kesaksian mengenai 
selapuqne niki bemanik, "Kenaq, Tiang 
gen becat dateng!" Amin! Silaq rauh, 
Junjungan Saq Mulie Deside Isa! 

21 Rahmat Junjungan Saq Mulie Deside 
Isa araq bareng kance side selapuq! Amin. 

